
1. Таласи Октобарске револуције допрли су и до наше земље, 
доносећи у Србију реку избеглица, а међу њима немали број врсних 
интелектуалаца и уметника. Они су у својој новој домовини нас- 
тавили са дотадашњим делатностима и у ратом изнуреној, осиро- 
машеној Србији дали велики допринос њеној обнови. Двадесетих и 
тридесетих година овога века на свим факултетима Београдског 
универзитета било је по неколико професора - емиграната из 
Русије. Међу њима видно место припада филозофу, правнику и 
правном историчару Теодору Василевичу Тарановском. 

Животни пут Тарановског започет је на граници Русије и 
Пољске, у Плонску, где је рођен 1875. године од оца Руса и мајке 
Пољакиње. Он се увек осећао као Рус, мада је подједнако говорио 
оба језика, уз које је касније научио још неколико европских и 
словенских језика. 

Школовао се у Варшави, у којој је провео детињство и мла- 
дост. Завршио је руску гимназију и руски правни факултет (1896). 
Студирао је код чувених професора, А. Блока, Т. Леоновича (поз- 
натог у нас по полемикама са Валтазаром Богишићем) и Т. 
Зигеља, професора историје словенских права и писца студије о 
Законику Стефана Душана. Као одличном студенту, Тарановском 
је било омогућено да после дипломе настави са студијама, те је 
1899. положио усмени и писмени магистарски испит и исте године 
постављен је за доцента на Варшавском универзитету за предмет 
енциклопедија правних и политичких наука. У току последиплом- 
ских студија и као доцент Тарановски је у више наврата дуже 

боравио на студијском раду на универзитетима у Француској и у 
Немачкој. Кроз веома приљежан рад и стручно и научно 
усавршавање из области енциклопедије права и правне историје, 
Тарановски је већ на почетку овога века успео да се изгради у зре- 
лог научног радника. 

Према ондашњим правилима у Русији, услов за ванредну про- 
фесуру била је објављена магистарска теза, а звање редовног про- 
фесора могло се стећи тек после објављене докторске тезе, коју су, 
после стеченог научног и педагошког искуства, могли да пишу 
само одабрани посленици у науци. Магистарска теза Тарановског 
објављена је у Варшави 1904. године под насловом Правна ме- 
йіода у науци о држави. Њен развиійак у Немачкој. Историјско- 
-мешодолошка истраживања. За њену израду он је проучавао акта 
немачког суда Кеісһѕкаттегрегісіи из периода пре уједињења 
Немачке (1870) и у њој је успео да покаже да је тај царски суд нас- 
тојао да користи начела и методологију грађанског права у 
решавању односа између малих немачких државица, и то много 
раније него што се до тада мислило. Докторска теза је из историје 
француског права и објављена је у Јурјеву 1911. године под 
насловом: Догмашика позитивног права у Француској при старом 
режиму. 

Своју наставничку каријеру Тарановски је, као што је већ 
напоменуто, започео у Варшави. Уместо енциклопедије права 
наложено му је 1903. године да предаје историју руског права. То 
му је био матични предмет све до напуштања Русије. После сти- 
цања звања ванредног професора Тарановски је 1905. прешао за 
кратко на Универзитет у Јарослављу, а потом у Јурјево (данас 
Дорнат у Естонији). То је било старо огњиште немачке културе, од 
краја ХІХ века руске, а тек потом младе естонске културе. За 
Тарановског је овај премештај значио долазак на један велики 
факултет и у много ширу научну средину. Године 1912. ту је постао 
редован професор, а априла 1917. професор историје руског права 
у Петрограду, пошто је претходно одбио два позива да дође на тај 
универзитет, јер је био против наименовања указом, а за избор. 

У Петрограду је Тарановски остао само осам месеци. По изби- 
јању Револуције кренуо је на југ, прво у Харков, а затим у 
Јекатеринослав, где је организовао Правни факултет и био његов 
декан. Новембра 1918. постао је члан Кијевске академије наука. 
Друга научна признања добио је тек доцније, када је већ био у 
Београду. Тада је биран за члана (почасног) неколико академија 
наука и научних друштава, а за члана Српске академије наука 

изабран је тек 1932. године. Сва та признања дошла су у његовим 
зрелим годинама. 

Теодор Тарановски је напустио Русију у јануару 1919. године. 
Тада је добио више понуда да буде ангажован као универзитетски 
наставник, између осталог у Варшави и у Софији. Одабрао је 
Београд. Могуће је да је то учинио и због тога што му је супруга 
била из ових крајева – или зато што су то већ били учинили неки 
његови пријатељи. У Београд је стигао у марту 1920. године и већ 
у априлу био је постављен за професора историје словенских 
права, на катедри која је остала упражњена 1903. године после 
смрти професора Драгише Мијушковића који је први предавао тај 
предмет на Великој школи. Ускоро потом додељен му је и предмет 
енциклопедија права. Крајем 1925. године постао је држављанин 
Краљевине СХС, и постављен је Краљевим указом за редовног 
професора. Његов научни и педагошки рад у Београду трајао је 
непуних 16 година. Пред крај тог периода одликован је орденом Св. 
Саве 11 реда и постао је члан Матице српске у Новом Саду. 
Преминуо је у Београду, 23. јануара 1938. 

2. До доласка у Београд Теодор Тарановски објавио је четири 
књиге и око 40 дужих и краћих радова – студија, чланака, приказа 
и осврта на руску и страну литературу. Прва објављена књига била 
је његов рад о споменицима магдебуршког права западно-руских 
градова литванске епохе, с којим је завршио правне студије у 
Варшави 1856. године и која је објављена наредне године. Ово дело 
је високо оцењено и омогућило му је наставак студија на истом 
универзитету за стицање виших научних звања. Друге две књиге 
Тарановског су већ поменуте дисертације, магистарска и доктор- 
ска, објављене у Варшави 1904. године (преко 300 страна) и у 
Јурјеву 1911. године (631 страна). Најзад, у Петрограду је 1917. 
године објављен његов први уџбеник, и то за предмет енциклопе- 
дија права, док за свој основни предмет, који је дуго година пре- 
давао, за историју руског права, није написао уџбеник, вероватно 
зато што су у оно време постојала два одлична уџбеника чији су 
аутори били старији и врло угледни професори тог предмета. 

Нека питања из руског права Тарановски је обрадио у својим 
чланцима. Још као доцент у Варшави написао је критички осврт на 
схватања и оцене феудализма у Русији и једну запажену студију о 
законодавству царице Катарине П. У њој је показао да је царица у 
начелу прихватала идеје Монтескијеа, али је у свом законодавству 
свесно одступила од његовог учења о ограниченој сталешкој 
монархији. У једном делу историографије онога доба расправљало 

се, у вези с питањем корена руске државе, о тзв. норманској теори- 
ји. Тарановски је ту теорију оштро критиковао у једном опширном 
чланку, а на њу се враћа и доцније у свом уџбенику из историје 
словенских права, опет с негативним ставом о њој. Пажње је 
вредан и његов рад о карактеру власти руског цара у ХУП веку. 

Већи део радова које је Тарановски написао у овом раздобљу 
свог живота је из области филозофије права и историје правних 
доктрина. Објавио је запажену расправу о узајамном односу 
историје, догматике и теорије права. У познатом немачком 
часопису „2еизсћић  дег Ѕауіслу 5 шпа“ изашла је његова распра- 
ва о Лајбницовом учењу о спољашњој и унутрашњој историји 
права, у којој доказује да је Лајбниц спољашњу правну историју, 
као социолошко проучавање правних промена у складу с проме 
нама у друштву и политици, схватао много шире и сложеније него 
његови следбеници и тумачи. Пратећи пажљиво развој руске исто- 
риографије Тарановски је писао о новијим правцима у руској 
правној филозофији и стваралаштву неколико руских историчара 
права, поред осталог и о Леонтовичу, свом некадашњем професору. 

Своје приказе Тарановски је писао акрибично, не занемару- 
јући појединости које други можда не би ни запазили. Отуда су 
неки од његових приказа и по садржини и по обиму чланци у који- 
ма пишући о стваралаштву других излаже и своја схватања и идеје. 
Његов критички преглед новијих радова о историји државног 
устројства Пољске написан је на 50 страница средњег формата, а 
приказ изложених мишљења о једној књизи, објављеној у Јурјеву, 
који је написао по поруџбини службеног листа Министарства 
просвете 1907. године има 114 страница. 

Из ових радова може се уочити широки круг интересовања, 
општа култура и научна зрелост њиховог аутора, као и доследност 
у примени филозофских опредељења и усвојеног научног метода у 
изучавању историје. Тарановски је прихватио позитивизам свог 
учитеља Теодора Зигеља, истакнутог слависте и правника који је 
четрдесет година предавао на Варшавском универзитету, али и 
еволуирајући постепено у својим схватањима и све више нагињући 
позитивизму Огиста Конта. Доцније ће се у својим филозофским 
погледима приближити неокантизму, што се може јасно уочити и у 
његовом у Београду писаном уџбенику за енциклопедију права. Ту 
су његови погледи нарочито јасно изложени у деветој глави књиге, 
која се односи на историјско проучавање права и где су кратко 
изложене правне доктрине и дотадашње историјско проучавање 
права. 

Последње што је Тарановски објавио у Русији био је програм 
предавања за предмет историја руског права, написан у 
Јекатеринославу, који је објављен као књижица од 28 страница 
године 1918. 


3. По преласку у Београд Тарановски је одмах продужио са 
својим научним радом, настојећи истовремено да се што пре и што 
боље уклопи у нову средину. Успео је да у кратком року постигне 
леп успех у учењу нашег језика, па је већ у јесен 1920. године 
одржао своје приступно предавање на Правном факултету у 
Београду на српском језику. Наслов предавања Задатак и метода 
историје права, објављеног у „Архиву за правне и друштвене 
науке“, и у њему је истакнут значај компаративног и социолошког 
метода у проучавању права у нашој прошлости. Као што се види, 
избор теме за приступно предавање био је прилагођен како прили- 
ци у којој је одржано, тако, још више, научним интересовањима 
предавача. 


Ваља забележити да је Тарановски тада путовао у Немачку и 
Француску ради набавке књига, којима је обогаћивао библиотеку 
Правног факултета у Београду; то је било време када је у ратом 
разореној Србији књига и те како недостајала. Исто тако, пратећи 
помно страну правно-историјску, филозофску и другу литературу, 
писао је приказе. Године 1921. приказао је књигу П. Туртуло- 
на Филозофски принципи у историографији права и књигу Исто- 
рија пољског државног уређења Станислава Кутрзеба, док је у 
Пољској изашло његов прилог у зборнику, посвећеном стого- 
дишњици од објављивања прве свеске Ракоцијеве студије о нај- 
старијем правном споменику руског права, руској правди. Теме 
његових кратких прилога су различите: пружио је обавештења о 
руском правном факултету на далеком Истоку и о његовим 
научним публикацијама, о немачким славистима, о државним 
архивима у Пољској, о стању историјске науке у источној Европи 
итд. Тарановски је упозорио нашу јавност на радове из историје 
Византије Георгија Острогорског. Тарановски је и по доласку у 
Београд објављивао своје радове у публикацијама које су излазиле 
у Пољској, Чешкој, у Берлину и у Француској, а 1925-27. године 
изашла су три његова рада у издањима Кијевске академије наука. 
Значајна је његова студија О Моншескијеовим погледима на 
Русију и руско царство, објављена на руском језику у „Зборнику 
радова руских научника у емиграцији у Берлину“, и то на скоро 50 
страница. 

Тарановски је сматрао да је његов основни задатак да напише 
уџбенике за предмете које је предавао и он га је извршио у рела- 
тивно кратком року, за непуне три године по доласку у Београд. 
При томе му је рад на Енциклопедији права био знатно олакшан 
тиме што је имао верзију уџбеника за исти предмет објављену у 
Русији 1917. године. Увод у историју словенских права био је пио- 
нирски рад и први уџбеник за тај предмет у нас. 

Енциклопедија права Тарановског написана је на преко 500 
страница, што је за око сто страна више од његовог руског уџбени- 
ка за та) предмет. У предговору Тарановски каже да је његова 
Енциклопедија која је изашла у Русији и која је послужила као 
основица за израду београдског уџбеника различита од свих оста- 
лих, објављених у свету, чији су аутори били стручњаци за дог- 
матичку јуриспруденцију и политику права, а разликује се од њих по 
томе што је он настојао да изнесе једно опште учење о праву и 
држави онако како га види правни историчар. Вредност оваквог 
приступа је, свакако, и педагошка, јер се студентима пружа шира 
основица за изучавање правних појмова и институција. У српско 
издање Енциклопедије Тарановски је унео допуне на основу најнови- 
је литературе, при чему је посебно водио рачуна о савременој лит- 
ератури у нас и позитивном праву Краљевине СХС. У уџбенику је 
дато доста места историјском развоју правне науке. Тарановски 
полази од класичне римске јуриспруденције и завршава позитиви- 
змом с краја ХІХ века и социолошком школом права. Класичне 
вредности је и поглавље о историјском изучавању права, које 
почиње са француском школом елегантне јуриспруденције и њеним 
утицајем на Европу ХУП и ХУШ века, обухвата и теорије Лајбница 
и Гетингенску школу права, те иде до историјскоправне школе у 
Немачкој, којој је дато највише простора. У овом свом делу 
Тарановски није стварао нове теорије нити много одступао од пос- 
тојећих, тада владајућих, али је посебна вредност и оригиналност 
књиге у томе, што је свако питање из Енциклопедије права поставио 
на историјску основу и што је доследно наводио постојеће разлике у 
научним мишљењима, не изостављајући ни своја опредељења. 

Енциклопедија права Теодора Тарановског пружа право 
богатство података. Она је одраз његове огромне ерудиције, свес- 
траности и критичког духа, и представља велики допринос нашој 
правној књижевности. Иако је прошло много времена од када је 
написана, она је у неким својим деловима, нарочито у одељцима о 
историји правне мисли и правне науке, још увек актуелна и корис- 
на литература, мада изузетно мало коришћена. 

Увод у историју словенског права, књига која је доживела два 
издања, оригинално је дело те врсте, и уз касније издат, знатно 
обимнији и другојачије конципиран уџбеник Александра Соловјева, 
једино је дело из те области у нас. Књига има два дела. У првом 
делу, чији је наслов Теоријске основе историје права, изложен је 
развитак историје права као посебне научне дисциплине. Посебна 
пажња посвећена је Хегеловој филозофији историје и њеном ути- 
цају на историју права, као и односу између националне и опште 
историје права. Други део, обимнији, садржи историографију 
словенских права. Највише простора дато је анализи дела И. Б. 
Раковјецког О руској правди и Историји словенских права В. А. 
Маћејовског. Са много уважавања и позитивних оцена приказан је 
рад Валтазара Богишића на Универзитету у Одеси и анализирано 
је његово приступно предавање О научном обрађивању историје 
словенских права. Излагање о К. Кадлецу, који је скоро тридесет 
година предавао на универзитету у Прагу историју словенских 
права, значајно је и по томе што обухвата цео научни опус овог 
великог правног историчара. Изучавању историје словенских 
права у ХХ веку, односно у првим деценијама тог века, посвећена 
су последња два одељка. Највише места дато је учењима Освалда 
Балцера о задатку и методама изучавања историје словенских 
права. У оквиру осврта на наше правне историчаре репродукован 
је познати спор између историчара Марка Констренчића и Николе 
Радојчића око порекла одредби Душановог закона о начелу 
законитости у раду судова. Тарановски прихвата Радојчићево 
мишљење да је тај пропис византијског порекла. 

Тарановски је према Кадлецу гајио искрено поштовање, 
високо ценећи његов рад. На наш језик превео је 1924. године 
Кадлецову књигу Првобитно словенско право пре Х века и додао 
своје примедбе и коментаре. Нешто касније дао је приказ неких 
Кадлецових радова, а када је Кадлец умро, написао је по разним 
часописима код нас и у иностранству неколико некролога. 

Тих година у Београду Тарановски није престајао да се бави 
теоријом права и методологијом историјско-правних истраживања. 
Међу објављеним студијама и чланцима пажње вредни су и они на 
које осветљавају погледе на основу којих је састављао своју 
Исшорију српског права у Србији Немањића. У чланку Стручни 
правни моменши у историји права он се залаже за коришћење 
правне догматике у систематизацији и излагању резултата исто- 
ријско-правних истраживања. У на руском језику објављеном 
чланку о предмету и задатку тзв. спољне историје права Тара- 

новски се прво позива на учење Лајбница да се правна историја не 
може разумети без познавања средине у којој је право поникло, па 
затим развија ту тезу, користећи књижевност о овом питању, све 
до најновијих погледа на задатке и предмет тзв. спољашње истори- 
је права. Значајан је његов чланак Исшоризам, објављен у 
„Летопису Матице српске“ у Новом Саду 1928. године, у коме је 
изложен стедо Тарановског у еволуцију друштва. Историзам за 
њега значи историјски поглед на свет и на развој људског друштва. 
Иако је идеја о еволуцији откривена у природним наукама 
(Дарвин), Тарановски сматра да је овај поглед чисто друштвеног 
порекла, да је настао независно од прихватања Дарвинове теорије 
и сазнања о еволуцији природних појава. Ово учење рођено је у 
условима контрареволуције на почетку ХІХ века, као реакција на 
рационализам ХУШ века. Међутим, у другој половини ХІХ века 
оно је постало револуционарно оруђе којим су се служила два 
покрета: национални (Мађарска, словенске земље) и социјали- 
стички (Карл Маркс). Када се одстране те политичке конотације, 
остаје чиста суштина историзма који се састоји у спознаји о спон- 
таном развитку људског друштва, на који у одређеним границама 
утиче и сам човек. Комбиновање старог с новим, спајање традици- 
је с рађањем новог, то је оно чему нас учи историзам. Овај чланак 
одражава и политичка гледишта Тарановског и тиме омогућава да 
се свестраније сагледа његова личност. Тако, он објективно при- 
казује учење Карла Маркса, а веома оштро критикује бољшевике 
и њихов марксистички програм, а нарочито лоше оцене даје 
Лењину. Исто тако критикује и Версајски мир и истиче да су 
национализам и социјализам користили историзам само као поли- 
тичко оруђе, да би га касније, по остварењу својих циљева, потпуно 
одбацили. 

За свој главни задатак од самог преласка у Србију Тарановски 
је сматрао изучавање историје српског права. Одмах се определио 
за средњовековно право и државу Немањића, у првом реду за 
Душанов закон. Он у ту област залази постепено, настављајући 
традицију Николе Крстића, Драгише Мијушковића и Стојана 
Новаковића. У свом раду на историји српског права није трагао за 
новим документима, није залазио у архиве, већ је радио претежно 
на познатој, углавном објављеној грађи, коју је умео маестрално да 
искористи. 

Тарановски се и пре доласка у Београд интересовао за 
Душанов закон али није о њему писао. Тек у Београду почео је да 
га помно проучава, али се запажа по његовим радовима да се дуго 

бавио јавним правом и сталешким уређењем, а о грађанском праву 
писао је тек на крају у своме уџбенику где га је темељно обрадио. 
Његов први чланак о Душановом закону, који је одмах био 
запажен, је Начело законипосши у Душановом закону. У овој 
сажетој расправи Тарановски настоји да критички анализира 
одредбе из чланова 105, 171. и 172. који стављају закон изнад цареве 
воље и да на одређен начин објективизира њихов домашај, 
насупрот романтичарском одушевљењу њиховом садржином. У 
њима Тарановски види првенствено израз политичко-правне иде- 
ологије и сматра да су се примењивали евентуално у новоосвоје- 
ним крајевима с претежно грчким становништвом. Никола 
Радојчић је потом утврдио да су ти чланови преузети из визан- 
тијског права. 

Чланак Душанов законик и Душаново царство, написан 
нешто доцније, као предавање, оцењен је као „научни рад са 
дубоким концепцијама и интересантним паралелама", иако је реч о 
популарно написаном раду. Познатом хрватском историчару 
Ферди Шишкићу посвећена је расправа Право државе на законо- 
давсійво. Ово питање које је на први поглед искључиво питање 
правне теорије, Тарановски је обрадио као историчар. Тради- 
цнонално поштовање римског и византијског права успоравало је 
законодавну активност у државама које су прихватиле идејно 
наслеђе античког света. Са развитком самосталних држава посте- 
пено се стицала и свест о праву на сопствено законодавство. Тако 
се развијало законодавство и у држави Немањића. Српски краље- 
ви издавали су повеље и доносили прописе партикуларног домета. 
Разнородно феудално право уједначио је тек Стефан Душан „у 
непрекидној вези с идејом о царству, јер се само царству признава- 
ло несумњиво и потпуно право на законодавство“. 

Синтагми Машије Властара Тарановски је посветио један 
краћи рад, и паралелно с писањем тог рада припремао је своју про- 
грамску расправу о основним карактеристикама српског сред- 
њовековног права, коју ће објавити у Варшави на руском језику. У 
њој он наводи да су основне црте српског средњовековног права 
њихова етничка сложеност (Срби и Власи), постојање два центра 
(у Дукљи и Рашкој), брзи темпо државног развитка, рецепција 
византијског права и одређени песимизам у погледима на свет. Ово 
последње није довољно образложено, али је то мање важно од 
чињенице да Тарановски не спомиње феудално уређење, можда 
зато што је у питању феудална епоха и оно не би било посебна црта 
српског права. На другим местима Тарановски увек истиче да је 

средњовековна Србија била сталешка држава. Могуће је да је он на 
овом месту то изоставио и зато што је Тарановски у начелу прих- 
ватао теоријске концепције француских правних историчара, 
према којима су у развоју феудалних држава постојале три етапе: 
кнежевско-дружинска држава, феудална држава и сталешка 
држава, па оцењује да за време Немањића српска држава још није 
била достигла тај степен развоја. С друге стране, Тарановски 
уочава да је развитак државе Немањића ишао веома брзим тем- 
пом, чак и скоковито, тако да је Стеван Немања још носио титулу 
Велики жупан, што је била титула племенског старешине, али је 
пред крај своје владавине у Србији већ уведен државни сабор као 
орган сталешке државе. У свом уџбенику Историја српског права 
у Немањићкој држави Тарановски већ јасно истиче да Србија није 
имала времена да се развије као феудална држава, јер је врло рано 
постала сталешка монархија. 

Од посебне вредности је и приступно предавање које је 
Теодор Тарановски одржао у Српској краљевској академији и које 
је потом објављено под насловом Мајемах Сагота и Душанов 
законик. Средином 14. века у словенским државама донета су три 
велика законика: Мајезгав Сагоппа Карла ІУ у Чешкој, Статути 
Казимира Великог у Пољској и Законик Стефана Душана у 
Србији. Пре Тарановског истраживачи су упоређивали чешки и 
пољски законик. Преовладало је мишљење да је Мајеуіаѕ Сагоппа 
сувише истицала прерогативе краљевске власти, сувише је била 
уграђена у епоху у којој је настала, те да због тога није ни могла да 
буде дуготрајнија. Остала је као леп споменик чешке правне кул- 
туре и показатељ некадашње владаочеве моћи. Статути Казимира 
Великог су, за разлику од чешког законика, били примеренији 
друштвеним односима и друштвеном развитку, па су постали под- 
лога доцнијем пољском законодавству и остали дуговечнији. 
Тарановски је први упоредио Мајезгаз Сагоџпа са Душановим 
законом. У уводу ове студије, која има класичну вредност, 
Тарановски напомиње да су српски и чешки правни споменик, „као 
две стварне и ефективне историјско-правне вредности у којима се 
огледају реални друштвени и политички односи њиховог доба и 
доносе правне одредбе за њихово регулисање на основу делом 
традиционалних, делом нових реформаторских принципа“. Аутор 
даље указује на значај упоредног метода, који је поред осталоги у 
томе што се повећава број питања чији се круг упоређивањем стал- 
но шири. Упоредним испитивањем историјске појаве постају 
разумљивије, а њихов унутрашњи смисао ближи. До нових сазнања 

долази се чак и онда када је одговор на постављено питање нега- 
тиван. 

На крају свог излагања Тарановски закључује да се сталешка 
монархија у Чешкој и сталешка монархија у Србији међусобно 
знатно разликују, али да никако не представљају „две појаве међу 
собом хетерогене и несрављиве“. Није реч о две различите циви- 
лизације, већ од два типа јединствене европске цивилизације, а раз- 
лике између католичке и православне Европе нису тако велике као 
што то сматрају неки католички писци. 


Своје класично дело, које се у овој књизи објављује, 
Тарановски је писао више година. Прво је радио на подручју испи- 
тивања и уопштавања јавног права, повезујући то одмах с развојем 
друштвених односа. Могло би се оправдано претпоставити да му је 
та материја била и ближа. Први и други део, Историја државног 
права и Историја кривичног права објављени су 1931. године, а 
остала дела, Историја грађанског и судског права, тек непосредно 
пред његову смрт. 

Ово дело Тарановског представља својеврсну историју срп- 
ског друштва у доба Немањића, а не само историју правних устано- 
ва. Он је пише на веома сажет начин, да би на релативно 
ограниченом простору могао да саопшти све оно што сматра да 
треба да саопшти. Тако у одељку П књиге у делу посвећеном 
кривичним делима против вере, на пола штампарског табака 
телеграфским стилом савршено обрађује отпадништво, верску 
толеранцију, верску пропаганду, мешовити брак, јерес, продају 
православног човека иноверцу, празноверице, мађионичарство, 
тровање, цезаропапизам. 


Готово сваки други одељак овог дела могао би да се разради у 
посебну монографију. Као што његов млађи сарадник Александар 
Соловјев каже: „његова је заслуга што је историју српског права 
проучио у општим схемама развитка европских држава и доказао 
да средњовековна Србија није била заостала према другима, већ 
се... у неким правцима може упоредити с Француском ХУІ века или 
са Русијом ХУШ века“. 

Ово дело Тарановског је још увек једино које на основу 
изворне грађе обрађује цео систем права у средњовековној Србији 
у доба Немањића. Богатство података које пружа, критички 
ставови у односу на многа питања и резултати до којих је дошао 
применом упоредног правног и историјског метода, комбинованих 
са социолошким, чине да ће ова књига увек остати као класична 

литература која се не може заобићи приликом истраживања било 
ког питања из наше историје немањићког доба. 

Тарановски је био у пуном замаху и сигурно би нам подарио 
још многа вредна дела да га смрт није прекинула прерано, у 61. 
години живота. Организам исцрпљен напорним радом током цело- 
га живота, тешке и болне године руске револуције и напуштање 
родне земље, допринели су да је крај његовог живота дошао пре- 
брзо. Наговештај да је и он сам осећао да неће моћи дуго да живи 
су његове речи у предговору друге књиге његовог капиталног дела: 
„Објављујући ову књигу, завршавамо наш рад на систематском 
обрађивању историје српског права у Немањићкој држави, који је 
у току више година био за нас труд и наслада. Опраштајући се са 
њим, испраћамо један део нашег живота, а то је у извесним година- 
ма и помало тужно. Ипак се утеха састоји у томе што завршен рад 
омогућава нова истраживања на овом пољу“. 


Проф. др Јелена Даниловић 


НАПОМЕНА ПРИРЕЂИВАЧА 


Приликом припремања обновљеног издања књиге Историја 
словенских права Теодора Тарановског, издавач се нашао пред 
дилемом да ли да објави његово репринт издање или, с обзиром на 
то да се књига појављује у едицији Класици југословенског права, 
да ово дело по формату и слогу буде усклађено с осталим књигама 
из тог циклуса. Како је из низа разлога превагнуло ово друго 
решење, ипак се покушало да се сачувају неке од предности које 
доносе репринт издања. Имајући у виду околност да је књига 
Историја словенског права извршила велики утицај на нашу 
историјскоправну и другу литературу и да је она изузетно често 
цитирана, наравно према изворној пагинацији, издавач и при- 
ређивач су одлучили да се, ради лакшег коришћења књиге, на мар- 
гинама новог издања сачува и нумерација страна из оригиналног 
издања. Захваљујући томе су сва позивања у тексту на одређену 
страну дела, која је на више места чинио Тарановски, остала 
неизмењена, тј. односе се на изворну пагинацију, која се даје на 
маргинама. Исто тако, регистар је пренет из изворника и односи се 

такође на бројеве страна са маргина, На овај начин ће се 
омогућити лакше проналажење одговарајућих места у овом обим- 
ном раду Теодора Тарановског, који је досада већ небројено пута 
навођен у литератури према старом броју страница. 

У настојању да се што мање интервенише у изворном тексту, 
извршене су само најнужније лекторске интервенције и испра- 
вљене су неке од уочених штампарских грешака, које су постојале 
у првом издању. На жалост, није искључено да су се овом приликом 
могле појавити словне грешке којих у претходном издању нема, 
али је учињен напор да се пажљивом коректуром тај могући 
недостатак сведе на минимум. 


Проф. др. Сима Аврамовић 


ІДЕО 
ИСТОРИЈА ДРЖАВНОГ ПРАВА 


$ 1. СОЦИЈАЛНА И ПРАВНА ДИФЕРЕНЦИЈАЦИЈА 
НАРОДА У ДРЖАВИ 


Прошлост можемо да схватимо путем њеног упоређивања са 
садашњошћу. Оно у чему се прошлост битно разликује од 
данашњице, сачињава за историка начелне особине, према којима 
се извесни делови прошлости издвајају у посебне еволуционе пери- 
оде или епохе. После тога пошто је битна и начелна разлика 
између прошлости и данашњости расветљена и констатована, 
постаје за историка даљи задатак, и то да се под њих подведе једи- 
на еволуциона подлога, на којој ће се све поступачне разлике 
истаћи као променљиви, али узајамно условљени облици неких 
основних кардиналних начела, која пролазе кроз цео еволу- 
циони ток развитка. Променљива је и структура народа, или 
становништва у држави. Да се особине њених облика у прошлости 
схвате кло што треба, мора се према наведеном почети са прегле- 
дом народне структуре у данашњој држави. 

Данашња структура становништва у држави је, као што 
знамо, демократска, тј. општенародна, хомогена, интегрална, што 
значи, да она не зна за диференцијацију народа на хетерогене 
делове, него сматра целокупно становништво у држави као скуп 
хомогених, дакле између себе једнаких појединаца. У основи 
данашње структуре народа у држави лежи једнакост свију пред 
законом, која ствара тзв. државно грађанско уређење друштва 
(згаакзБ гоегисће Огдпипг). Једнакост свију пред законом и на њој 
засновану демократску организацију народа у држави истакла је 
велика Француска револуција 1789. Њени су се принципи развијали 
и ширили у току више од столећа, докле год нису створили 

завршени облик данашњих демократских друштава у Европи, 
Америци (чији је демократски развитак претходио француској 
револуцији и чак је у многоме определио њене лозинке) и чак у 
другим деловима света. 

Нови принцип потпуне једнакости свију пред законом, који је 
крајем ХУШ века одједном подмирио читав низ дотада угушених 
друштвених потреба и откривао за будућност најшире и сјајне пер- 
спективе, толико је загрејао и чак ослепио умове, да су га почели 
сматрати као проглас и чак остваривање фактичке једнакости свију 
у јавном животу. Потребно је било пола столећа, да се умно стање 
сталожи и да се питање о правној и фактичкој једнакости поједи- 
наца теориски пречисти. Тек је средином ХІХ века дошла теоријска 
свест, да поред једнакости појединаца пред законом, тј. поред правне 
интеграције становништва у држави остаје његова диференцијација 
социјална, која не зависи од правне регламентације. него се изазива 
самосталним чиниоцима. Као најочигледнији и најосетљивији на 
прво су се место истакли економски чиниоци, те је на њима Карл 
Маркс базирао своју теорију социјалне диференцијације. Али је 
Маркс више смерао на практичке, и то револуционарне, него на 
теоријске научне циљеве, па је због тога претерао у економском 
гледишту, и дошао у крајност економског материјализма, који неги- 
ра стваралачку улогу духовних начела код друштвеног процеса те 
сматра духовну културу искључиво као надградњу (ОеБегбаџ) над 
економским темељем (посебице над односима економске производ- 
ње). Без претеривања и без крајности расветлио је процес социјалне 
диференцијације под утицајем економских чинилаца Лоренц фон 
Штајн, који је радио у исто време. Штајновом се учењу придружио 
Роберт фон Мол, који је проширио круг чинилаца меродавних за 
социјалну диференцијацију, и у њих је убројио и духовне интересе. 
На тај се начин већ средином ХІХ века учврстила теоријска свест да 
поред правне интеграције становништва у држави постоји његова 
социјална диференцијација. Проучавање социјалне диференцијације 
сачињава један од најважнијих предмета науке о друштву или соци- 
олигије, која је постала исто тако око средине ХІХ века, а на којој се 
од тога времена много ради са пуно напора, али ни до данас није 
социологија успела да добије дефинитивни облик самосталне научне 
дисциплине. На овом месту не треба да пратимо различите теорије о 
социјалној диференцијацији. За већ поменуту нашу специјалну сврху 
потпуно је довољно да наведемо једну, тако рећи, школску схему 
социјалне диференцијације, која се може сматрати да вреди за дана- 
шње прилике. 

У основу схеме, која има да нас оријентира у данашњој 
ситуацији, постављају се три главна начела, на којима се базира 
социјална диференцијација становништва у данашњој држави, тј. 
његова подела на поједине друштвене групе. То су ова начела: 1) 
физиолошко начело крвног сродства, 2) економско начело 
производње и поделе материјалних добара и 3) духовно начело 
моралног и интелектуалног развића. 

Физиолошко начело крвног сродства може да буде признато 
за првобитни извор објективног поретка у човечијем друштву. Као 
једна од најранијих друштвених заједница долази род, у коме власт 
припада старешинама. У току времена начело крвног сродства 
замењује се у погледу политичке организације територијалном 
(земљишном) везом. Код општине и код државе крвна веза већ 
више не вреди као једино организационо начело, те род заузима 
подређени положај у политичкој организацији. Али зато иступа 
друга страна међусобних веза базираних на крвном сродству, и то 
културна. Од крвног сродства постаје народ у етнографском смис- 
лу, или народност, која сачињава засебну друштвену групу. 
Физиолошка веза крвног сродства је слмо првобитна база за 
постанак народности. Доцније се ствара народно духовно јединство, 
проузроковано наследном предајом заједничке културе и домаћих 
обичаја са колена на колено. Свест о томе наслеђу и о изазиваном 
од њега духовном јединству претвара првобитне родове у један 
народ, или народност. Крвно сродство престаје да буде једина на- 
родна веза, и народност сачињава засебну друштвену групу, засно- 
вану не само на истом крвном пореклу, него и на заједничким 
нарочитим интересима засебног културног развитка. Народност 
сматра да је позвана и одређена за манифестовање својих духовних 
снага и за постигнуће тим путем културне самосталности. На 
историјском путу, који је управљен с тим циљем, народност ствара 
народну државу или долази у састав једне државе заједно са другим 
народностима. У последњем случају су могући различити међусоб- 
ни односи између више различитих народности. Сви се ти односи 
налазе између два крајње супротстављена система, од којих је један 
систем надмоћности и господарства једне одређене народности над 
свима осталим, а други је систем равноправности свих народности 
у јединственој или сложеној држави. 

Економско начело производње и поделе материјалних добара 
је од битног утицаја на постанак друштвених група. Оно потиче из 
кооперације појединаца, која је неопходно потребна за госпо- 
дарење човеково над спољашњом природом и која омогућава сам 


[3] 


[4] 


26 ТЕОДОР ТАРАНОВСКИ 


људски опстанак. Проста, несложена, кооперација код првобитне 
производње праћена је сиромашним стањем првобитних друштава и 
не изазива оштре економске разлике између појединих саставних 
друштвених делова. Кад кооперација постане сложенија, онда 
производња јача и сума добијених добара повећава се. Прикупљање 
имовинских добара изазива поделу друштва на поједине друштвене 
класе. Одвајају се две основне друштвене класе, и то класа имућна и 
неимућна. Неимућни располажу само са својом личном радничком 
снагом, која једино може да их храни. Имућни пак теже да живе од 
приноса, који може да им пружи њихова постојећа имовина. Али 
имовина може давати принос тек онда, кад се на њу примени 
човеков рад. Није за већу имовину довољан рад самог власника, те 
наравно имућни траже туђе радне руке. Међутим неимућни распо- 
лажу само са својом личном радном снагом, као јединим извором 
своје егзистенције, те свој рад нуде. На тај начин постаје међусобна 
веза између имовине и рада и зависност неимућних од имућних. 
Карактер се те зависности одређује према томе, на који се начин 
неимућни привлаче на рад. Ту може бити и принуде и слободне 
погодбе. Принудно се привлачење неимућних на рад манифестује у 
оштријем облику ропства и у блажем облику учвршћивања уз земљу 
(г!ебае айѕсгірііо). У прво доба, кад је становништво било врло ма- 
лобројно, принудни је рад био нужан, јер су само принудне мере 
могле да људе задрже, да се не би на све стране растурали. Само се 
принудним мерама могло концентрисати становништво на извесним 
одређеним местима. На тај су начин постала прва средишта земљо- 
радничке и сваке друге културе, те је био омогућен даљи културни 
напредак. Принудни рад је дуго време био довољан за производњу, 
помоћу које су се подмиривале основне културне потребе. Неимућне 
класе нису у току дугог времена имале свести о своме човечјем дос- 
тојанству, те су се лако и драговољно покоравале ропству и 
сваковрсном другом неслободном режиму. У току пак времена то се 
стање променило. С једне стране, културне су потребе постале 
много компликованије, тако да се за њихово подмиривање почела 
тражити једна интензивнија и продуктивнија производња. С друге 
стране, подвлашћене су неимућне класе дошле до самосвести те су 
осетиле тегобу свога неслободног стања и принудног рада. Ту су 
промене проузроковале пад принудног рада и постанак рада сло- 
бодног, заснованог на погодби између радника и послодаваца. 
Правна слобода рада није стварно потпуна, него релативна. Она 
само значи, да за радника више не постоји једна правна дужност да 
принудно ради за свога господара, и ништа више. Како избор сло- 

бодног рада, тако још више услови личног најма одређују се 
економским законом понуде и тражње. Баш тај закон поставља 
неимућне у фактичну зависност од имућних. У исто време врши се 
диференцијација и између имућних према величини имовине коју 
поседују. Издвајају се друштвене класе крупних, средњих и ситних 
сопственика. Њихови интереси су у знатној мери различити, те због 
тога долазе у међусобне сукобе, што утиче и на стање неимућних 
класа и то према диференцијацији, којој потпада њихова зависност 
од имућних. Затим се диференцијација друштвених класа врши 
према квалитативним разликама у имовини, и то пољској, трго- 
вачко-индустриској и новчаној. Постају нарочите друштвене класе 
земљишних поседника, трговаца, индустријалаца и новчаних капи- 
талиста, који се опет деле на крупне, средње и ситне. Наведену 
диференцијацију имућних класа прати одговарајућа дифе- 
ренцијација неимућних. Постоје разлике у стању и интересима 
између пољских и индустријских радника, као и између радника 
запослених у ситним, средњим и крупним предузећима. Поред 
физичког рада открива се широка област интелектуалног рада, 
који је обухваћен у општем појму тзв. слободних професија (стру- 
ка). Припадници последњих према карактеру свога рада и 
величини њиме стеченог иметка заузимају ово или оно место код 
неимућних или имућних класа. 

Друштвене се класе распоређују хијерархијски према поступ- 
ној зависности мање материјално обезбеђених и мање утицајних од 
више обезбеђених и више утицајних или, другим речима, нижих од 
виших. Структура дакле друштвених класа може се претставити у 
облику неких слојева, раздељених хоризонталним плочама, и који 
леже један изнад другог. 

Осим издвајања друштвених класа економско начело манифес- 
тује своју акцију још и у другом правцу. Заузета од народа државна 
област дели се на поједине делове, и то сеоске општине, градске 
општине и посебне провинције. Та се подела државне области разви- 
јала историјски. Настањени живот почиње од ситних територијал- 
них заједница, и то од сеоских, а затим и градских општина. Од њих 
постају шире и веће територијалне заједнице, земље или крајеви, 
који у процесу државног уједињења (прикупљање земаља и власти) 
сачињавају јединствену државну област. Првобитна се економска 
кооперација манифестује у ситним територијалним заједницама и 
тек се постепено проширује на веће просторе. Због тога кад су уже 
територијалне заједнице улазиле у састав шире државне области, 
оне су у економском односу биле у извесној мери самосталне целине. 

Те црте неке економске самосталности или можда тачније одво- 
јености нису оне изгубиле ни у потоњем државном животу. На 
основу тога поједини предели у држави сачињавају засебне 
друштвене групе са својим одвојеним потребама и интересима, које 
траже да подмире. Понегде економске потребе побуђују неке делове 
становништва да напусте првобитну државну област и да се населе 
на неком другом месту. На тај начин постају крајишне земље (кра- 
јине) и колоније. Између њих и основне државне области, или 
метрополе, постају специфични економски односи, према којим се у 
крајишним земљама и у колонијама стварају засебни интереси, тако 
да се крајишне земље и колоније издвајају као засебне друштвене 
групе. За одвајање појединих предела у засебне друштвене групе 
често важе не само економски односи, него и национале разлике и 
разлике у исповедању вере. То се догађа, кад су поједини предели у 
држави, која обухвата више народности и различите вероисповести, 
насељени искључиво или навластито од једне неке народности или 
од припадника једне неке вероиспосвести, па исто тако кад се коло- 
низација врши од једне притиснуте народности или од припадника 
неке гоњене вероисповести. Онда се одвојеним економским 
интересима придружује још тежња за националним самоопредељи- 
вањем и за верском слободом. Све то скупа чини од ужих територи- 
јалних заједница засебне друштвене групе нарочито компликоване. 
Поменуте друштвене класе упоредили смо са слојевима разде- 
љеним између себе хоризонталним плочама, а који леже једни 
изнад других. Наведене друштвене групе од локалног карактера 
могу се упоредити са вајатима, који иду одозго и до доле кроз све 
друштвене класе и које су раздељене вертикалним плочама. 
Духовно начело социјалне диференцијације и интеграције 
манифестује се најпре у религији, као најдавнијем и досада 
највишем проширеном облику духовног живота, који иначе одго- 
вара вечним потребама човечије природе. Организовани скуп 
припадника једне те исте вероисповести сачињава верску зајед- 
ницу или цркву. Поједине цркве или верске заједнице су засебне 
друштвене групе, које теже било за изузетно повлашћеним, било 
за, са осталим равноправним, положајем у држави. На духовном 
се начелу заснивају различита и многобројна културна удружења, 
и што је главно, таква друштвена група, као што је интелиген- 
ција. Састављена од интелектуалаца, који иначе спадају у 
различите друштвене класе, интелигенција ипак чини засебну 


друштвену групу, која у читавом низу случајева иступа као једна 
целина. 

Из поменутог се види да народ у држави представља укупност 
разноврсних друштвених група. Свака се од њих базира на уну- 
трашњем јединству заједничких интереса. Пошто су интереси 
различитих друштвених група различити, поједине се друштвене 
групе једна другој супротстављају. Фактички узајамни однос између 
стварних снага постојећих друштвених група опредељује ону 
равнотежу њихових интереса, која у датим конкретним приликама 
може да буде постигнута. Баш на тој се равнотежи базира државна 
организација, која издржава и остварује интересе заједничке за све, 
или државне интересе. 

Демократски принцип једнакости свију пред законом не укида 
социјалну диференцијацију, нити је спречава, него је, тако рећи, 
игнорише са правног гледишта. Социјалне се разлике нивели- 
шу али само у правном погледу, и сви се појединци изједначују, 
али само у правном погледу. Заснованом на правној једнако- 
сти појединаца државно-грађанском уређењу (мааригрегисће 
Опдпипе) историјски је претходило противно му сталешко уређење 
(5 шп согупипо) које је социјалну диференцијацију утврђивало и 
фиксирало нарочитим или правним нормама. 

Сталеж (лат. огдо или 54105; франц. 64 или огдге, нем. Ѕіапа, 
пољски (ап, чешки згау, руски чин или сословие) није ништа друго, 
до друштвена класа само консолидована и прецизно регулисана 
правним прописима, који су фактичке демаркационе линије између 
класа претворили у непомичне правне границе, а класне користи и 
терете у сталешка права и дужности. Укратко сталежи су класе, на 
које се народ у држави дели према разлици у правима и у правним 
дужностима. Та разлика је у сталешком уређењу наследна, тако да 
појединац по општем правилу мора да цео свој живот остаје у 
сталежу, у коме је рођен. 

Социјална диференцијација постоји и под сталешким и под 
демократским режимом, али под првим је она у исто време и прав- 
на, а под другим само социјална, фактичка, неконсолидована од 
права. Под сталешким режимом класна структура остаје у 
главноме непомична, те се неопходна за друштвени живот подела 
и спецификација друштвеног рада врши по наследним групама. 
Под демократским режимом нема више правних преграда између 
друштвених класа, те социјална структура народа постаје промен- 
љива, еластична, јер се базира на слободном такмичењу међу 
класама и међу појединцима. Иако принципијелно различити, ипак 
су сталешки и демократски режим само два историјски дата начина 
прилагођавања друштвене структуре народа животним потребама 

државне заједнице. Под сталешким режимом то је пут наследног 
одабирања, а под демократским – пут одабирања слободног преко 
слободног такмичења. После тога пошто је први пут био исцр- 
пљен, развитак је кренуо другим путем. 

Такво је објективно историјско гледиште. Пошто смо га 
заузели, јасно видимо, да није сталешки режим неки дуготрајни 
злочин, омогућен простотом несвесне већине и спроведен 
завером свесне мањине, него један одређени стадијум друштвене 
еволуције. Докле год је одговарао објективним приликама, не 
само да се одржавао, него је и вршио знатне цивилизаторске и 
културне функције. Кад је престао да објективним приликама 
одговара, онда је почео да се дрма, дегенерише, пропада, те је 
најзад и пропао и уступио место неком другом, евентуално 
демократском режиму, који је боље одговарао промењеној објек- 
тивно) ситуацији. Није се ни демократски режим појавио као (ем 
ех тасћта, него је генетички везан за претходно стање. Прави 
однос демократског режима према сталешком не састоји се само 
у негирању и укидању правних међусталешких разлика, него и у 
прихватању и проширивању на цео народ оних позитивних 
правних добара, која су раније била створена у ужем кругу 
повлашћених сталежа. Да не говоримо већ о оној историјској 
школи принудног рада, кроз коју је пучанство прошло под 
сталешким режимом, и што је у суштини омогућило да се 
пучанство претвори у народ. 

У стадијум сталешког режима спада Немањићка држава, чију 
историју права имамо да изложимо. Због тога смо морали да се 
претходно зауставимо на битним цртама и историјском значају 
сталешког режима уопште. Није ипак у томе погледу довољно то, 
што смо до сада рекли, него треба још да се дотакнемо питања о 
историјској генези сталешког режима. Није то питање за нас 
сувишно, него напротив стварно потребно и то из два разлога. 
Прво, порекло намеће институцији известан карактер и правац, 
који се затим одржавају у њеном потоњем опстанку, те је за 
разумевање институције важно, да се пропрати њена генеза. Друго, 
није сталешки режим био у Немањићкој држави потпуно завршен, 
него се још налазио у стању формирања, те је за њега генетичко 
питање наравно од актуелног значаја. 

По себи се разуме, да се на овом месту не можемо бавити 
исцрпним претресом питања о историјској генези сталешког 
режима. За наш циљ ће бити потпуно довољно, да се са поменутим 
питањем упознамо укратко у општим потезима. У ту сврху да се 

послужимо цењеним подацима, на које наилазимо код чувеног 
руског историка Кључевског и то у његовом специјалном курсу из 
историје сталежа.! 

Сталешка је неједнакост постајала у историји, као што тврди 
Кључевски, на двојаки начин. Понегда се њен генетички извор 
налазио у економској подели друштва код постанка државе. Онда 
се друштво делило на класе према подели народног рада: класе су 
се између себе разликовале према врсти рада или врсти капитала, 
са којом је свака класа оперисала, те се упоредни значај сваке 
друштвене класе опредељивао према вредности, коју је имала ова 
или она врста рада и капитала у народној привреди извесног доба и 
места. Али се могло доћи до сталешке неједнакости и на други 
начин. Друштвена се заједница покоравала наоружаној сили, која 
је продрла са стране или је постала унутра у заједници, а која је у 
том и у другом случају захватила располагање са народним радом. 
Такву су силу сачињавали или туђе дошљачко племе, или нарочита 
класа, која је постала унутра у заједници за њену одбрану против 
спољашњих непријатеља па је затим брањено друштво освојила. 
Дакле истичу се два генетичка извора сталешке неједнакости, и то: 
економски односи и освајање. Сваки од њих опредељује особити 
пут даљег сталешког развитка. Кључевски слика та два различита 
пута, почињући са оним, који је условљен освајањем. 

Наоружана сила, било своја домаћа било туђа дошљачка, чим 
би захватила располагање са народним радом, хитала је да постане 
влашћу те да у томе својству мирно ужива плодове извршеног осва- 
јања. Она је насилно продирала у постојећи економски режим, те је 
имала да се побрине само за то, да себи обезбеди покорност радних 
руку код већ готовог привредног механизма. Да не би у ту сврху 
била приморана да се увек служи својим првобитним средством, и 
то оружјем, хитала је да што пре уведе државно уређење, које би 
санкционисало наметнуту освајањем социјалну хијерархију те би 
освајачима властодршцима обезбедило искоришћавање принудног 
рада подвлашћеног народа и мирно уживање његових плодова. Али 
то није укинуло бојни карактер створене освајањем државе; наору- 
жана борба само је била замењена политичком борбом. Под утица- 
јем те борбе ситуација је увек била напрегнута, те су класне раз- 
лике биле јако пооштрене. На једној је страни био освајач господар, 


1 В. О. Ключевский, Исторя сословий в России, издание, третье, Петроград. 
1918, стр. 16-21. Прво издање је од 1913. и само је фиксирало у штампи много рани- 
је предавања покојног историка. 

а на другој од њега заробљени роб. Основна се тежња састојала у 
томе, да се друштво круто подели на два сталежа, од којих би 
горњи уживао само права, а доњи подносио само дужности. Са 
великом су се муком формирали и пробијали средњи сталешки 
редови, који су за себе тргали нека ситна права од горњег сталежа, 
а зато су на себе примали неке ситне дужности доњег сталежа. 

Другим је путем ишао сталешки развитак у оним заједницама, 
где је сталешка неједнакост постала непосредно из економских 
односа, где није дакле освајач заузео постојећи у земљи капитал и 
обезбедио повољну за себе ситуацију одговарајућим државним 
уређењем, него је доминирајући капитал у земљи сам подредио 
себи народни рад те је од власника тога капитала створио власт. 
Доминирајући капитал, према приликама било непокретни било 
покретни постајао је извором власти; његове су се операције спа- 
јале са политичким и грађанским правима; економске класе прет- 
варале су се у политичке сталеже. Није се ту утицај на јавност сти- 
цао силом оружја, него притиском капитала, који се не умара, као 
што оружје, него за своје одржавање и увећање тражи непрекидни 
рад. Због тога нису власници капитала хитали, да створе ново 
државно уређење. Нису њихову превласт обезбеђивала политичка 
средства, као што су хартије и институције, него економски односи. 
Није ту било потребно да се радници освоје; људи су се сами пре- 
давали онима, који су у својим рукама скупили капитал и нудили 
рад и хлеб. Сва је пажња доминирајуће класе била управљена на 
уређење народне привреде, на проширивање простора за рад капи- 
тала, на олакшавање и интензификацију експлоатације природног 
богатства земље, на стварање и одржавање пијаца за продају 
производа. Због тога су питања о праву и о државном уређењу 
заузимала споредно место, те нису правни односи били довољно 
прецизирани. Друштво се и у датом случају састојало из два главна 
елемента, и то на једној страни стајао је капиталиста-зајмодавац, а 
на другој – радник-дужник. Али се у том друштву политички значај 
распоређивао према економским положајима, који су ванредно 
разнолики и променљиви. Због тога је друштво у сталешком 
погледу било јако раслојено. Било је више сталежа и сталешких 
редова, међу којима је градација била постепена те мање осетљива. 
Нису се непосредно супротстављали повлашћени и бесправни, него 
је између њих постојао средњи слој сталешких редова са разли- 
читим обимом права и дужности. 

Наведена теорија Кључевског је интересантна и важна због 
тога, што резимира резличита мишљења по питању о генези 

сталешког режима и покушава да измири два основна супротна 
мишљења у томе погледу, начинивши од њих неку синтезу. 

Стара историографија од ХУШ па све до ХІХ века је за објаш- 
њавање постанка сталешке неједнакости спроводила теорију осва- 
јања. Та је теорија имала основа у историјским фактима освајања, 
али је грешила у томе, што је значај освајања претеривала и 
схватала сувише елементарно. Разлика између победника и 
побеђених сматрала се као једини генетички извор сталешке нејед- 
накости и сталешког режима. Никакви други чиниоци нису се узи- 
мали у обзир. Теорија освајања била је прихваћена и од словенске 
историографије и ту је донела резултате врло интересантне и 
маркантне, нарочито у пољској и руској историографији. За 
објашњење генезе јако развијеног сталешког режима у Пољској 
стари су пољски историци афирмативно претпостављали освајање 
првобитне Пољске, и ако о томе нема никаквих стварних података. 
Пошто пак руски почетни летопис прича, да нису Варјази продрли 
у земљу Источних Словена као освајачи, него су тамо дошли мирно 
на позив домородаца, руски су стари историци негирали постојање 
сталешког режима у давној Русији све до Петра Великог, који је 
тобоже први прихватио сталешко уређење у Русији од Западне 
Европе, где се оно развило услед освајања. 

Средином ХІХ века истакло се економско објашњење генезе 
сталешке неједнакости и сталешког режима, које је потпуно 
одбацило теорију освајања, не признавши у њој ни трунке истине. 
На тај је начин из дотичног процеса био потпуно елиминисан војни 
чинилац, што је опет означавало неку другу крајност у погледима 
на генезу сталешког режима. 

Кључевски је покушао да две горње крајности измири и кон- 
троверзу уклони, и то на тај начин, да призна освајање и економ- 
ску надмоћност за два самостална пута постанка сталешке нејед- 
накости, на једним је местима процес ишао једним путем, а на 
другима другим. Та је разлика у путевима проузроковала разлику у 
структури и карактеру сталешког режима у разним земљама. Тај 
се покушај Кључевског не може сматрати као успешан. Ствар је у 
томе, што нацртана од Кључевског слика чисто економског пута 
генезе сталешког режима не одговара реалним историјским 
догађајима ни у једној земљи. Сталежи постају тек у држави, а 
историја не зна за мирни постанак државе из услова привредне 
кооперације. Држава свуда има изразито војно порекло и постаје 
ради ефикасније организације ратне одбране па наравно и ратне 
офанзиве. Дакле, није код постанка државе било свуда освајања, 


[10] 


34 ТЕОДОР ТАРАНОВСКИ 


али је свуда било војног ингредиента. Зна за то Кључевски, те у 
изнетој карактеристици освајачког пута постајања сталешке нејед- 
накости не говори управо о освајању, него о наоружаној сили, која 
долази или у облику спољашњих освајача, или у облику нарочите 
класе, која се створила унутра у друштвеној заједници ради њене 
одбране против спољашњих непријатеља и тек затим је брањено 
друштво освојила. У последњој тези има без сумње игре речима, 
јер је у питању превласт, коју стиче војна класа, међутим говори се 
о освајању. Та двосмисленост треба да се уклони. Онда се истичу 
два пута генезе сталешке неједнакости; и то пут спољашњег осва- 
јања и пут унутрашње превласти војне класе. 

Треба имати у виду да је у току дугог времена рат био у 
човечијем друштву једна врста индустрије, помоћу које су људи 
добијали средства за опстанак и за богаћење. Према томе Херберт 
Спенсер је разликовао два типа друштвених заједница, и то: војни 
тип и индустријални, од којих први у току еволуције претходи дру- 
гоме. Та се Спенсерова дихотомија огледа и у горе наведеној дихо- 
томији Кључевског у погледу генезе сталешке неједнакости. Слмо 
типови, који су код Спенсера поступни, претварају се код 
Кључевског у типове истовремене и паралелне, у чему баш има 
историјске грешке. 

У општој друштвеној економији није у прошлости војни рад 
усамљен, него се комбинује са привредним радом, чијој одбрани 
има да служи. Ратни се плен јавља као извор првобитног при- 
купљања капитала, а тај добијени војним радом капитал уноси 
битне промене у привредне односе, одакле баш и потиче сталешка 
неједнакост. Створена тим путем друштвена структура обезбеђује 
војну спремност државе, што опет изазива консолидовање и непо- 
мичност сталешког режима. Постоји, дакле, у прошлости међусоб- 
на зависност између војног и привредног рада. Баш се од те 
међусобне зависности рађа сталешка неједнакост и постаје ста- 
лешки режим. И на даљи њихов развитак утичу промене у војном 
уређењу, које се изазивају променама у војној техници. Опет није 
ту војна техника усамљена, него се комбинује са привредном 
техником. 

На завршетку остаје још питање, шта је постанку сталешке 
неједнакости претходило. Стара романтички расположена истори- 
ографија је оно претходно стање идеализовала као стање савршене 
једнакости свију, као неку социјалну идилу. Нарочито се у томе 
правцу ангажовала словенофилска историографија, која је у 
прасловенском добу локализовала неки савршени демократизам, 

који је признавала за особину словенског духа, а сталешку је нејед- 
накост приписивала германском духу те је сваку сталешку инсти- 
туцију код словенских народа потоњег доба сматрала као прих- 
ваћену од Немаца. Све је то било не само претерано, него чак и 
измишљено. 

Држави је претходило племенско уређење, које се базирало 
на родовној организацији. Није род био скуп једнаких појединаца 
заједничког крвног порекла, него се већ у њему спроводила извес- 
на хијерархија и постојале су већ надмоћне групе и зависне.! Дакле, 
неједнакост продире у дубину векова тако да је и сталешка нејед- 
накост у тренутку свога постанка наилазила на преседане, на које 
се наслањала и којима се правдала и легитимисала. Сем тога она 
солидарност, узајамна помоћ и материјална обезбеђеност, које су 
постојале код организованих родова, много су допринеле за кон- 
солидацију сталешког режима, нарочито за јачање повлашћеног 
сталежа.2 


82. ВЛАСТЕЛА 


Виши је сталеж у Немањићкој држави сачињавала властела. 
На тај назив вишег сталежа наилазимо у најстаријем законском 
податку о сталешкој диференцијацији, и то у Жичкој хрисовуљи 
око 1220. године где се спроводе сталешке разлике поводом 
одређивања казне за повреду црквених прописа о браку и где се 
припадници вишег сталежа називају властела, а сви се остали 
сталешки редови сматрају као нижи (чл. 18, 27, 28, 19). Затим се 
властелин и властела срећу у више повеља ХПІ в. (св. Саве св. 
Николи Врањинском 1233. године, чл. МІ, и у потоњим хрисовуља- 
ма истом св. Николи Врањинском 1242, 1280, 1296; св. Богородици 
Бистричкој 1242-1243 године; св. Петру и Павлу на Лиму 
1254-1264), тако да се дефинитивно примају и у законодавству и у 
правној пракси, и примењују се као на свој домаћи виши сталеж, 
тако и на исти сталеж у Дубровнику, са којим се Немањићка 
држава налазила у живом промету. 

Литерарним црквено-словенским утицајем доспела је у Србију из 
Бугарске реч бољарин и бољари, која је у Бугарској, а затим нарочито 
у Русији била правни термин за означавање вишег повлашће- 
ног сталежа. Та реч долази поглавито у књижевним споменицима, 


1 Колітісги ТутіспіссКі, 5роіестепутуо ЗГомлап Тесјисксћ (гда і ріетіе), Том, 
1928, стр. 92-99. 
2 Іріаєт, 44-77. 

и то у биографијама Немањиним, у Живошу св. Саве од Домен- 
тијана и у Живошима краљева и архиейискойа срӣских од Данила, 
али је продрла и у законске споменике. У уговору са Дубровником 
1234-35. године спомињу се бољари дубровачки, а у хрисовуљи кр. 
Стефана Душана Хиландару 1340 (чл. І) наводе се бољари под- 
влашћени српским краљевима, али не у некој правној одредби, 
него у наративном пасусу реторичког карактера. Од пословног 
практичког значаја су специјални прописи Светостефанске 
1313-1318 (чл. 70) и Дечанске хрисовуље 1326 (чл. 39) о бољарима 
као некој засебној групи црквених људи. Али, уопште није се реч 
бољарин, бољари примила у српској правној терминологији, кло 
ни друга литерарна реч исте врсте, и то вељможа, којом се речју 
означавао горњи слој вишег сталежа, на што упозорава повеља св. 
Саве 1233. св Николи Врањинском, где се после вељможа говори о 
прочим власійелима (чл. МІ). 

Властела означава сталеж, те се супротставља органима 
државне власти. У томе смислу долазе у споменицима такви 
изрази, као што су ови: ни власшелин, ни мој владалац (хрис. св. 
Николи Врањинском 1242, чл. ГМ), ни властелин, ни владалац 
краљевства ми (угов. с Дубр. 1332), ойі власшељ... и владуштих 
прочих (хрис. св. Николи Врањинском 1280, чл. МІ) ни од којега 
власійелина царства ми, ни од ниједнога кепалије... ни оѓ инога 
кога владушшаго у земљи царства ми (угов. с Дубр. 1356, чл. 1). 

Високи положај властеоског сталежа јавно се огледа у томе 
што се у законским споменицима властела меће непосредно поред 
владалачких сродника. Тако се неприкосновеност свега што је дато 
цркви св. Богородици Бистричкој обезбеђује оваком забраном: „да 
никтоже не имат власти никојеже над сими данними цркви сијеј, ни 
моја братија, ни братучедије, ни ини мо) род, ни моја властели“ 
(хрисовуља 1234-1243, чл. Ії; уп. хрисовуља 1243-1276, чл. ІМ). 
Обрнутим редом, али у истом суседству наводи се властела у 
хрисовуљи Хиландару 1300. где се вели овако: „и власішелин кто 
љубо, и од суродник мојих ако улазе тамо забавит что, да плати 
краљевству ми 12 волии“ (чл. ІХ). Исти је ранг додељен властели и 
у повељи кр. Стефана Душана око 1334. где се Дубровчанима даје 
оваква гаранција: „да им не узме ништа краљевсшво ми без купа, 
ни кнез краљевства ми (тј. сродник владалачке куће), ни ки 
властелин у земљи краљевства ми да не узме ништа без купа.“ 

Иако је појам властела без сумње обухватао више световни 
сталеж, Никола Крстић је као битно обележје тога појма истакао 
само ванредну сталешку повлашћеност, те је дотични назив 

проширио и на онај део црквеног реда, који је уживао исте сталешке 
повластице. На тај је начин поделио властелу на државну и црквену 
(Гласник, МІ, 114, 112, 115, 121). Сам Крстић изјављује, да није такво 
проширено схватање властеле поцрпљено непосредно из извора, 
него је изведено резоновањем поводом изворних података. Слободни 
смо упозорити на један случај, на који смо наишли у изворима, где се 
термин властела наводи баш у споменутом проширеном смислу. То је 
завршни део хрисовуље св. Милутина св. Богородици Ртачкој око 
1319. где се вели овако: „И ту милост сатвори краљевство ми дому 
светије Богородице Ретачскије, кади приде у Котор град. И ту бише с 
краљевством ми властеле: архијепископ Барски Марин, и казнац! 
Мирослав, и јепископ Хлмски Иоан, и јепискуп Зетски Михаил, и 
челник? Бранко, дед? Мирослав, жупан Владислав, пискуп Которски 
Думунија“ (чл. ТУ). И ако би се чак још нашло неко слично место у 
изворима, ипак то је само изузетак који не укида опште правило, да је 
властела означавала виши световни сталеж. 

Властела се делила на велику и малу. На ту поделу нанлазимо 
у законским споменицима средином ХИ века (хрис. Св. Петру и 
Павлу на Лиму 1254-1264, чл. 1) и у даљем се та подела може про- 
пратити по хрисовуљама и уговорима све до Душановог законика, 
који опет разликује велику и малу властелу како у своме нара- 
тивном уводу, тако и у појединим својим члановима од норма- 
тивног карактера (чл. 121, 136). Наравно постаје питање, у чему се 
горња разлика састојала, да ли је она само констатовала фактичку 
социјалну и службену градацију унутра у јединственом влас- 
теоском сталежу, или је она цепала тај сталеж на два сталешка 
реда круто између себе одвојено по правима и дужностима. 
Оштрог и крутог одвајања између велике и мале властеле није 
било. Душанов законик додељује властелину велијем само једну 
повластицу пред малом властелом, и то да велији властелин има 
позивати на суд са књигом судијином, тј. са писменим позивом, у 
коме се очевидно наводило тачно дело, због којег се велији 
властелин позивао. Сви су се остали, како властела, тако и не- 
властела, позивали на суд само са печатом судијиним, који је пози- 
вач доносио и показивао позиваном за доказ, да је дошао званично 
по судијином налогу, а позив је вршио усмено; само се велијем 
властелину доносио судски позив на писму (чл. 61). Као што се 


1 Казнаа- благајник. 
2 Челник – достојанственик на краљевском двору. 
З Управник краљевског двора (Јиречек, Историја Срба, Ш, 27–28). 

види, то је била само почасна повластица па ништа више. Дакле, 
није се велика властела издвајала у неки нарочито повлашћени 
сталешки ред, него је сачињавала почасни горњи слој у једин- 
ственом властеоском сталежу. Закон је ипак узимао у обзир тај 
почасни положај велике властеле, и то утолико, да је у погледу суд- 
ства чак издвојио велику властелу у засебни сталешки ред. Ствар 
је у томе, да је суд са поротом био организован по иначе познатом 
у средњем веку принципу да раван равноме има да суди (јисетепі 
раг 1е5 раџѕ). Према томе, Душанов законик доноси о саставу 
пороте овакву одредбу: „Како јест бил закон у деда царства ми, у 
светого краља (Милутина), да су велијим властелом велији 
властеле, а средњим људем противу их дружина, а себрдијам их 
дружина да су поротници“ (чл. 152). Дакле, ту је меродавна 
дружина, под којом се разумева социјално, тако рећи, другарство, 
тј. припадништво истом сталешком реду. Дружина за некога то су 
припадници истог са њим сталешког реда. На другом месту та се 
дружина дефинише прецизније као ойічина (тј. очева) дружина, 
(чл. 106), чим се подвлачи својствена сталешком режиму наслед- 
ност. Дружина се дакле базира на наследном припадништву истом 
сталешком реду, или на једнакости по рођењу (Ебепбигпекеп). По 
принципу те једнакости велика је властела издвојена у засебни 
сталешки ред, за кога нема ниједног другог равног; то је једини 
виши ред, према којем мала властела спада у средње људе. Али то 
вреди само на суду, на који се велика властела, као што већ знамо, 
и позива на особити начин. И ако ту има повластице, ипак само 
почасне. У погледу, пак, стварних сталешких повластица нема за 
велику властелу никаквих изузетака, него вреди јединствени 
поредак заједнички за сву властелу. На основу поменутог сма- 
трамо да није велика властела сачињавала засебни сталешки ред, 
него горњи слој јединственог властеоског сталежа, који се горњи 
слој издвајао према социјалном, па и политичком угледу и значају 
дотичних лица или, боље рећи, дотичних породица. То су без сумње 
били највећи велепоседници па у исто време високи државни дос- 
тојанственици. 

У Законику се на једном месту наводи конкретни припадник 
горњег слоја, и то велики власшелин стегоноша (чл. 155). 
„Стегоноша је био“, објашњава Новаковић, „управо не заставник, 
него војвода коме је стег био предат као знак његове команде над 
неколико одељака војничких које је он имао да води“ (Зак., стр. 
240). А К. Јиречек истим поводом вели овако: „Није ближе позна- 
та деоба војске на пукове (старосрп. плькь, по основи слична 

немачкој речи уок), који су, по свој прилици, формирани били по 
жупама. Њихова видна обележја биле су заставе (стијег, хоругва, 
застава, лат. єопіаїопе5), према којима су се војводе звале и сше- 
гоноше (уехиег)“; при томе Јиречек упозорава, да су то били 
краљевске стегоноше, јер се у изворима говори, нпр., о стегоноши 
младог краља (тј. престолонаследника и очева савладара) – уехіці- 
ег гесіѕ іџуепіѕ (Историја Срба, 1, 125; Атсћ. Ё. Чау. РАПО1., ХХП, 
214). Наслањајући се на две наведене интерпретације, које се у 
основноме између себе слажу, треба сматрати, да је стегоноша 
носилац државне заставе, додељене по мишљењу Јиречекову жупи, 
на челу чије се војне снаге налази војвода постављен од краља. 
Према томе би велики властелин стегоноша оличавао само једну 
врсту велике властеле и то оне, која је избила горе путем државне 
службе те се састајала од високих државних достојанственика. Али 
већ је Крстић упоређивао властелина стегоношу са Багопеѕ Бапае- 
пай у Угарској, тј. са оним најистакнутијим магнатима, који су 
војску војевали под својом личном заставом (Гласник, ІХ, 115-116). 
Са своје стране можемо упозорити још на једну аналогичну појаву, 
на коју наилазимо у литванско-руском праву, и то на пани хоругов- 
није (Литвански статут 1529, Ш, 7). Пани (зпа. пан) били су велика 
властела у Литванско-руској држави, где су се мала властела нази- 
вали бојари (бољари). Пани хоруговније то су баш велика 
власшела сшегоноше, носиоци сопствене хоругве, сопственог 
стега, под којим су на војсци водили своје одреде па и потчињену 
властелу (која им „прислухајет“, тј. која их слуша, служи им); 
међутим су бојари (мала властела) са својим одредима ишли на 
војску под повешовој хоруговју (Литв. ст. 1529, П, 2), тј. под 
жупским стегом. Базирајући се на наведеној паралели, не сме се 
афирмативно тврдити, да су велика властела војевали војску (в. чл. 
42. Душ. зак.) под сопственим заставама. Али узимајући ту пара- 
лелу у обзир, мора се бити опрезан у суђењима о старој српској 
војсци, чија нам организација није на жалост позната као што 
треба, јер за то недостају извори. Свакако се не сме наметати сред- 
њевековној војсци она црта јединствене централне државне орга- 
низације, које у оно време није било, нити је могло бити. Ма како 
да је то било, велики власшелин сшегоноша је једна знатна 
величина у војсци, па дакле и у држави; није та величина створена 
државном службом, него социјалним и политичким значајем у 
ондашњем друштву; тај је значај био оригинеран, а високо је 
службено достојанство било деривативно, јер се на њему базирало. 
Иако угледни, утицајни и моћни, нису велика властела сачињавали 


[14] 


[15] 


40 ТЕОДОР ТАРАНОВСКИ 


у правном погледу засебни сталешки ред, него само један слој 
јединственог властеоског сталежа. Била су му призната извесна 
почасна права, али што се тиче стварних повластица сталешких, 
оне су биле једне те исте за сву властелу, како велику, тако и малу. 
У ужем кругу властеоског сталежа вредела је дакле једнакост пред 
законом свију његових припадника. Карактеристично је да су се 
извесна изузетна почасна права признавала великој властели баш 
у области судства. Није тешко објаснити, зашто је то тако било. 
Суд је основна и главна функција средњовековне државе, у којој се 
манифестује њена унутрашња сувереност, тј. њено потпуно 
врховенство над државним народом. Према томе, покорност једин- 
ственом државном суду је у средњем веку основни израз покорнос- 
ти према јединственој државној власти. Није то било лако, да се 
баш та покорност наметне великој властели, тој великој господи, 
тим великашима оног доба, чији су велики поседи сами били 
малене државе 501 осепемз. Та су се господа сами осећали као 
малени владаоци, те нису однос свој према врховном владаоцу и у 
њему оличеној јединственој држави сматрали као поданичку покор- 
ност засновану на принудној норми објективног права, него као 
службену верност засновану на драговољном пристанку. Тешко је 
ишло са подређивањем те велике господе државном суду, а ипак то 
се морало чинити, те се и вршило, али са пуно обзира на поносне 
претензије велике господе. Одатле потичу и позивање на суд са 
судијином књигом и састављање пороте из ужег круга једнаких по 
рођењу, што сачињава нарочити изузетак испод оне једнакости 
пред законом, која је иначе вредела у властеоском сталежу за све 
његове припаднике без разлике. 

На истом месту Душановог законика, где је наведен велики 
властелин стшегоноша, поред њега је метнут помали властелин 
који држи државу на се (чл. 155). Држати државу то значи, као 
што ћемо видети, управљати извесним пределом по делегацији 
од владаоца. Ако су они, који су држали државу на се, припадали 
малој властели, није дакле мала властела била толико малена. 
Малом се она сама називала према великашима, да се тим 
скромним називом више истиче њихова величина. Није мала 
властела имала мање сталешких права, него велика, само мање 
фактичке могућности за извлачење из сталешких права соци- 
јалне и политичке моћи. По броју је велика властела 
сачињавала ситну мањину, а мала велику већину властеоског 
сталежа. Била је, дакле, мала властела редовно племство у 
Немањићкој држави. 

Испод редовног племства стајали су властеличићи, који су, 
дакле, сачињавали ниже племство. Треба да се мало зауставимо на 
самој речи. Власішеличий је тзв. патронимикон, тј. презиме дерива- 
тивно од очевог имена. Патронимикон власшеличић прет- 
поставља, као што је тачно приметио К. Јиречек, именицу 
власшелица, која је у ствари постојала, јер се налази у српским 
летописима код 1459! (Агсћ. Ё. Мау. РІіцої., ХХІ, 214). Томе треба 
још додати, да је властелица очигледно деминутив од речи влас- 
шел те означава малог властелина. Није то Јиречек изричито 
изнео, али је сигурно узео у обзир, јер је реч властеличић превео 
дословце као „син малог властелина“ (Историја Срба, ПІ, 73), чији 
је превод по нашем мишљењу потпуно тачан. 

Случај, да се за означавање извесног сталешког реда употре- 
би патронимикон није усамљен у историји словенског права. На 
њега наилазимо у старом руском праву, где поред бојара долази 
син бојарскиј и дейи бојарскија (рішг.= деца бојарска). Првобитно 
је реч бојарин и бојаре бно једини назив за целокупно племство, 
које није било подељено на редове. У току времена бојари су 
постали горњи слој налик на велику властелу, а речи син бојарскиј 
и дейи бојарскија постале су назив за редовно руско племство. 
Према томе, патронимикон употребљен као назив извесног 
сталешког реда упозорава на извесну деградацију некадашњих 
припадника вишег реда или тачније њихових размножених потома- 
ка, путем које се деградације формирао нижи ред. Исто се 
објашњење може применити на властеличиће, јер су они 
сачињавали нижи ред племства у Немањићкој држави. 

Што се тиче првобитног постанка термина властеличић, већ је 
К. Јиречек приметио, да „он се јавља први пут ван српске области; у 
једној недатираној краљевској повељи Дубровчанима зову се 
варошки патрицији властеличићи“ (Историја Срба, ПІ, 73). У 
питању је повеља, коју је Миклошић разложно приписао Стефану 
Првовенчаном, што је усвојио и Новаковић (Спом., стр. 138, бр. 
УП). Не би смо рекли, да се термин јавио ван српске области, јер он 
долази у српској повељи, а никад се не среће у исправама сас- 
тављеним у Дубровнику и од његовог имена, које знају само за 
властелу, а не за властеличиће. Изгледа, да од речи властел, која 
се употребљавала у Дубровнику, дворска је канцеларија кр. 
Стефана Првовенчаног начинила један деминутив и то чак дупли 
(властел - властелица - властеличић). Невероватно је, да је 


1 Љуб. Стојановић, Стари српски родослови и летописи, 1927, стр. 244, бр. 734-в. 

она тим деминутивом назвала варошке патриције, тј. дубровачку 
властелу, вероватно због тога, што у старим исправама нарочито 
међународним достојанство се сталежа и лица увек пове- 
ћавало и чак претеривало, али није се никад умањивало. Под 
властеличићима није се ту дакле разумевала дубровачка властела, 
него неки други дубровачки сталеж, а који баш, то се лако може 
извести путем упоређивања споменуте повеље кр. Стефана 
Првовенчаног са повељом, коју је издао исти „Господин Стефан“, 
кад је још био само велики жупан. Краљевска повеља почиње 
овако: „Сикову милост створи кралевство ми властеличићем 
дубровачким, да греду с тргом у землу кралевства ми“. Претходна 
пак повеља великог жупана почиње овако: „Милост створи господ- 
ство ми Дубровачким шржником да ходе по мојеј земли свобод- 
но". Та се два текста утолико подударају, да се може признати, да 
претходни лежи у основу потоњег, те према томе може се 
разложно извести закључак, да под властеличићима дубровачким 
је рашка канцеларија разумевала тржнике, које је само повисила у 
рангу, али их је, служећи се деминутивом, ипак поставила испод 
праве властеле. 

Ни у потоњим уговорима са Дубровником, ни у манастирским 
хрисовуљама реч власшеличић не долази све до Душановог законика. 
Тек је Законик уводи у званични правни језик, одакле та реч прелази 
у поједине исправе савремене Законику и позније од њега. 

Законик обично наводи властеличиће непосредно поред 
властеле и, кад то чини, поставља их на један те исти ниво са 
властелом како односно додељених им повластица и функција (чл. 
39, 142, 173) и њихове заштите (чл. 144), тако и односно њихове 
одговорности за кривична дела (чл. 142, 173), у појединости за 
повреду части себра (чл. 55). Противстављају се властеличићи 
властели само у једном случају, и то у случају међусобне увреде 
части. „Властелин који опсује и осрамоти властеличића да плати 
100 перпер. И властеличић ако опсује властелина, да плати 100 пер- 
пер и да се бије стапи“ (чл. 50). Дакле, властелин има пред 
властеличићем неко преимућство код казнене заштите части, а у 
свима осталим правима и дужностима обојице су једнаки. Такво се 
стање ствари потврђује и исправама савременим са Душановим 


1 Љуб. Стојановић преноси повељу „Господина Стефана“ (1205) на време кр. 
Стефана Дечанског пре 1321 (Старе сраске повеље и писма, књ. 1, први део. 1929, 
стр. 40, бр. 45). И такво датирање не мења ништа у питању, које нас ту занима. Ако 
би се оно примило, онда би само требало рећи да потоња повеља ХІУ в. показује, 
што су управо у ХІПІ в. разумели под дубровачким властеличићима. 

закоником и познијим од њега. Баш одатле сазнајемо, да су се 
властеличићима издавале баштинске хрисовуље исто тако, као 
што и властели (угов. са Дубр. 1357, пов. 10. апр. 1357, чл. П, Нов., 
Спом., 178 и 311-1), да су властеличићи даривали црквама своје 
винограде (хрис. митрг. Кирилу 1356, чл. У) и села своја башішина 
(Аранђел. хрис. 1348-1353, чл. 83), па су уопште били доста јаки, 
тако да су се понеки манастири жалили, „како их обиде властеле и 
властеличий" (хрис. Хиландару 1361, чл. І); властеличићима су се 
поверавале одговорне јавне функције, као што чување и штићење 
дубровачких трговаца против сваког узнемиривања – „од всаке 
забаве" (пов. Дубровчанима око 1362, чл. ТУ). На основу поменутог 
може се признати да, нако су властеличићи сачињавали ниже плем- 
ство, ипак су били нижи од властеле само у социјалном и поли- 
тичком погледу, а у погледу правном били су с њом изједначени, 
изузевши само казнену заштиту њихове части против њене увреде 
од стране властеле, која је била мања, него што у обратном случају, 
и то ако би властеличић увредило властелина. 

Правна једнакост властеличића са властелом јавно се огледа 
у једном изразу баштинске повеље цара Стефана Уроша кесарици 
Јерини 1357, која гласи: „царствујушту ми о Бозе и веселешту ми се 
с вазљубленими и благоверними властели и властеличићи цар- 
ства ми“, а где се заједно с властелом и властеличићи истичу као 
непосредна околина владаочеве власти. 

Пошто се властеличићи као засебан ред властеоског сталежа 
појављују тек у Душановом законику, постаје питање, да ли је пре 
Законика постојала одговарајућа врста нижег племства. На то се 
питање одговара афирмативно, и то да су ту врсту нижег племства 
пре Законика сачињавали војници, који долазе поред властеле у 
Жичкој повељи око 1220. Било је дакле нижег племства одавно 
само под другим називом, тако да није Душанов законик увео у 
томе погледу неку нову институцију, него само нови назив за њу. 

Поводом одређивања световне казне за повреду црквених 
прописа о браку Жичка повеља износи прву законску поделу 
сталежа, према којој се разликују властели, војници и убозии (чл. 
ХУШ). Казна се одређује за све три групе становништва имовинска 
и то плаћана у стоци, али у врсти и размери те казне долази разли- 
ка и то овака: за једно те исто кривично дело власшел има да 
плати 6 коња, војник 2 коња, а убоги 2 вола. Ту је од великог 
значаја разлика између коња и вола. Волом су се служили за 
орање, а коњима за пренос робе и поглавито за ратну службу. Они 
убозии (грчки пеуптес), који имају да плате глобу у воловима, то су 

ратари, земљорадници, пучанство. Они, од којих се глоба напла- 
ћује у коњима, то су људи имућнији, јахачи, ритери, припадници 
повлашћеног сталежа. Могућност плаћања глобе у коњима 
поставља прве две групе на један те исти сталешки ниво а разлика 
у размери те коњске глобе дели их на виши и нижи ред. Изношење 
властеле изнад свију даје повода да се у истој Жичкој повељи 
становништво подели само на две групе, и то вишу властеоску и 
нижу невластеоску са одговарајућом поделом и казне. „Аште буде 
от власшељ, то властељским наказанијем да наказујет се; аште ли 
от нижих, то прошиву роду да наказујет се"(чл. ХІХ). Речи про- 
шиву роду (према врсти) упозорују на две познате групе, и то на 
војнике и на убоге. Ту се положај војника понижава. јер се војници 
сматрају као једна врста нижних. Али то је само узгредно и немо- 
тивисано одступање од основног правила, према коме војници 
сачињавају једну подређену врсту не нижег, него вишег - влас- 
теоског сталежа. То се правило јавно манифестује у даљим одред- 
бама Жичке повеље и то по питању, ко наплаћује глобу од припад- 
ника различитих група. Ту се показује да од властеле и војника 
глобу наплаћује увек владалац, а од убогих наплаћује владалац 
само онда, ако су они у жупама; ако су пак то људи из приватних 
имања (конкретно се предвиђају црквена имања), онда од њих 
наплаћује глобу у половини господар имања, а у половини 
владалац (чл. ХХУП-ХХУШ). Дакле, између пучанства и државе 
може бити посредне власти његових господара, и само се властела 
и војници увек налазе у директном непосредном односу са 
државом. Баш тај директни непосредни однос према држави, који, 
као што констатује Жичка повеља, обухвата, и властелу и војнике, 
представља потпуно довољан разлог, да се војници признају за 
нижи ред властеоски, дакле за историјске претходнике Душанових 
властеличића. 

К. Јиречек, налази, да у називу нижег племства није реч 
властеличић потпуно истиснула реч војник ни у Душаново време. 
Позивајући се на чл. 61. Законика, Јиречек вели овако: „Још у јед- 
ној одредби, у Законику цара Стефана, опажа се траг старије тер- 
минологије: ни властелина, ни војника (не властеличића) није сло- 
бодно звати на суд три недеље после повратка са ратног похода“ 
(Историја Срба, Ш, 73). Јиречеков цитат није тачан. У чл. 61. не 
противстављају се властелин и војник, као што у Жичкој повељи, 
него се за уживање споменуте судске повластице допуштају 
властелин, који је дошао кући с војске (из ратног похода), или који 
љубо (који било) војник. Тај који љубо војник, означава само 

учесника ратних похода, сваког, ко је био на војсци, дакле и сеља- 
ка, којег је у своме одреду довео на војску властелин. У истом 
широком и фактичком (а не сталешком) смислу употребљена је 
реч војник још у чл. 131. Душановог законика. 

У међувремену између Жичке повеље и Душановог законика 
наилазимо на војнике у хрисовуљама св. Ђорђу Скопском 1300, 
Светостефанској 1313-1315. и св. Николи Врањинском 1334-1346. 
Ти су војници спадали у црквене људе; Скопска хрисовуља чак 
управо употребљава реч црковни војник (чл. 69) и осим тога наво- 
ди војнички закон (чл. 33. и 34), по којем су нека лица работала 
цркви.Та лица могу да буду убројена у властеоски сталеж или бар 
да буду за њега везана. Међутим, Светостефанска (чл. 56. и 92) и 
Врањинска хрисовуља (чл. Х) знају за војнике између Влаха, који 
треба да се уврсте у приватне поданике манастирске те да се 
сматрају као сталешка категорија према властели потпуно хете- 
рогена. Наведену карактеристику војника у манастирским 
хрисовуљама не образлажемо, јер ћемо то учинити на одговара- 
јућим местима касније. На овом пак месту довољно је да 
покажемо, да се после Жичке повеље назив војник проширно на 
разноврсне и чак хетерогене категорије људи. Пошто је војник 
имао више различних значаја, можда је баш због тога за 
означавање нижег племства била у Душаново време узакоњена 
много прецизнија реч властеличић, а реч војник била је оставље- 
на за означавање сваког учесника војске, тј. ратног похода. 

Иначе војник је потпуно подесан назив за племство, које је 
свуда било по струци војни сталеж. Стога тај назив долази скоро 
свуда нарочито у првобитно доба постојања племства. У том смис- 
лу наилазимо на пийіс5 у целој Западној Европи, у Словенству код 
Чеха и Пољака; ти су последњи имали и домаћу реч мојоміе. На 
сабору у Раши, сазваном приликом силаска Стефана Немање с 
престола, били су присутни, као што пише св. Сава у очевом 
житију, војини, под којима се несумњиво разумевала властела у 
њеном првобитном облику. Интересантно је забележити, да у сас- 
тав првог руског сабора 1471. летопис убраја војнике (воја), које 
меће поред бојара, московске велике властеле, у својству мале или 
редовне властеле, иако је за њу постојао и нарочити термин двор- 
јане и дейи бојарскија. Утолико је, дакле, назив војник био подесан 
и скоро природан за племићки сталеж. Ипак у току времена, кад је 
сталешка диференцијација постала компликованија, Тај је назив 
престао да буде прецизан, те је на његово место дошао неки други 
прецизнији. 

Није племство било само војни сталеж, него у исто време и 
сталеж земљишних поседника. Војна служба и земљишни посед, 
земљишни посед и војна служба, то су били два корелата и у орга- 
низацији војних снага државе и у структури њеног вишег сталежа. 
Држава је требала да има на расположењу један сталеж потпуно 
одан војној служби; зато је опет требало, да тај сталеж има солидан 
материјални фонд, који би га потпуно обезбеђивао и тиме му 
омогућивао да се војној служби ода потпуно. Такву је улогу играо 
земљишни фонд, те су стручни војници били земљишни велепосед- 
ници, и обрнуто земљишни су велепоседници сачињавали војни 
сталеж. Из те комбинације земљишног поседа и војне службе поти- 
цали су основна права и основне дужности племства. 

Иста је била и структура властеле у Немањићкој држави, као 
што о томе сведоче њена права и дужности конструисани и 
потврђени у Душановом законику. У старо доба ниједна правна 
институција није постајала одједном путем законске наредбе, него 
постепено путем обичајног права и правне праксе. Узакоњавање је 
долазило тек доцније, изазивано у извесном тренутку нарочитом 
потребом да се институција консолидује и прецизира ради бољег 
сређивања државе и ради стабилизације равнотеже између оних 
друштвених сила, на којима се држава базирала. Није ни 
Душаново законодавство чинило у том погледу изузетак. Његове 
одредбе о правима и дужностима властеле не стварају неку нову 
институцију, него консолидују стару. Због тога се у тим одредбама 
не само огледа савременост, нити се само отвара проспект на 
будућност, него се у исто време пружа ретроспект и на прошлост. 
Наравно није у тој прошлости стање властеоског сталежа било 
непомично, нити дакле од увек имало све оне црте, које му је 
законодавац дао, али су основне црте биле исте и у прошлости. Да 
се упознамо с детаљима и нијансама претходног развитка властеле, 
за то нам недостају извори. Према томе, морамо се задовољити 
оним статичким стањем, које нам пружа Душанов законик. 

Властели је у Душановом законику посвећен нарочити оде- 
љак (чл. 39–63), који почиње са потврдом основног права вла- 
стеоског сталежа, на име права својине на земљи или према 
ондашњој терминологији баштине (од башта — отац, дакле 
очевина, очинско наслеђе), којом се речју означавало како право 
својине, тако и њен објекат, и то непокретно имање. „Властеле и 
властеличићи, иже се обретају у држави царства ми, Србље и 
Грци, што јест кому дало царство ми у баштину и у хрисовуљи и 

држе до сијега-зи сабора, баштине да су тврде“ (чл. 39). „И вси 

хрисоволије и простагме што јест кому учинило царство ми и што 
ће кому учинити, и те-зи баштине да су шврде каконо и првих 
правоверних цар; да су вољни њими, и под црков дати или за душу 
одати, или иному продати кому љубо“ (чл. 40). Оба наведена 
члана садрже свечану потврду неприкосновености баштине и то 
по угледу, као што се говори у чл. 40. на законодавство византиј- 
ских царева, дакле према начелима византиског права, које је 
признавало потпуно право приватне својине исто тако, као што и 
римско право. Потврђују се сва три саставна дела права својине; 
државина се истиче као услов потврде (...„и држе до сијегази са- 
бора“ - чл. 39), уживање се по себи разуме, а слобода распола- 
гања нарочито додељује се и гарантује у чл. 40. Сам назив, 
баштине сведочи о њеној наследности, ипак се наследност влас- 
теоских баштина специјално гарантује у чл. 41. Ако се чл. 39. и 40. 
пажљиво прочитају и њихови се почетни делови између себе 
упореде, онда се види, да чл. 39. потврђује неприкосновеност оних 
баштина, које је цар Душан непосредно даровао, а чл. 40. оних 
баштина, односно којих је он сам учинио хрисовуље и простагме, 
што може значити само то, да их је он преко хрисовуља и простаг- 
ма потврдио. Дакле Законик је донсо генералну потврду не само 
ново дарованог, него целокупног постојећег земљишног поседа 
властеоског. 

Генерална потврда баштинских права властеоских стигла је у 
Законик као резултат дугачке претходне праксе појединачних 
потврда баштинских права појединим лицима. То се види одатле, 
што није та генерална потврда укинула праксу појединачних 
баштинских повеља, него ју је узаконила. О томе имамо директно 
сведочанство цара Стефана Уроша, који у уговору са Дубровником 
од 25. априла 1357. изјављује, да његов родитељ цар Стефан „јест 
уставил и узаконил записовати хрисовуле словесе царска и прво 
светим и божественим црквам, по том властелом и властеличићем 
и оним прочим, и ничему же неврежденну бити" (Нов., Спом., 178). 


1 Исто говори сам о себи цар Стефан Душан у баштинској повељи 
властеличићу Ивану Прибиштитовићу од 28. маја 1350, и то овако: „Сабравшу же 
царству ми збор в славном граде Скопи... и обновисмо и састависмо и узаконисмо 
всака правила светих и божествних цркв, и прочим записовати хрисовуле словеса 
царска којемуждо противу делу јего" (Соловјев, Одабр. спом., 150-151). Само није 
ту стилизација јасна, што је дало повода за једну нетачну интерпретацију горе наве- 
деног пасуса (Соловјев, Законодавсійво, стр. 56), на коју смо у своје време 


поставили критичку примедбу (Архив за правне и друштвене науке, књ. ХХХУ. 


1929, стр. 223). Упоређивање са горњом изајавом цара Стефана Уроша дефини- 
тивно уклања сваку недоумицу у датом погледу. 


(21) 

И сам је цар Стефан Душан после Законика издавао појединачне 
баштинске повеље, на које се затим његов син и наследник на 
престолу позивао. „Како виде царство ми“, вели цар Стефан Урош, 
„прва записанија родителе царства ми, по томужде образу 
потврдих и записах царским знаменијем и словом царства ми“ 
(Нов., Спом., 314). Издавање појединачних повеља појединим при- 
падницима властеоског сталежа није било неко новаторство 
Душаново, него стара традиција. На жалост нису се те повеље 
сачувале. Дошле су до нас само баштинске хрисовуље манастири- 
ма и црквама, што није ни чудо, јер се цркве и манастири и у 
најтеже време освајања и ропства ипак одржавали, међутим су 
властела били до темеља разорени и скоро су сви одреда пропали. 
Од цара Душана сачувала се само једна баштинска повеља 
властеличићу Иванку Прибиштитовићу од 28. маја 1350. а од цара 
Уроша две – которској властели Басету Биволичићу и Трипету 
Бучићу од 10. априла 1357. и кесарици Јерини од 15. априла 1357. 
Што се тиче времена пре Душана, за њега имамо на расположењу 
само једну баштинску повељу краља Милутина барској породици 
Жаретића, која није датирана, али највероватније спада у доцније 
време Милутинове владавине и то после 1314.! Сама по себи је она 
скупоцена тим, што пружа аутентично сведочанство о пракси све- 
товних баштинских повеља скоро за пола столећа пре Душановог 
законика. Али још је важније то, што се у својој повељи краљ 
Милутин позива на поднето му „записаније и утвржденије све- 
топочивших родитељ кралевства ми, што су записали и утврдили 
Жаретеви и јегову сину... и их синовом и унучију их.“ Дакле се прак- 
са баштинских повеља властеоских може констатовати средином 
ХПІ века, што значи да је већ у то време била призната неприкос- 
новеност и потпуна слобода властеоских баштина. Постојала је 
вековна традиција правне обезбеђености земљишног поседа влас- 
теоског, која је наследно прелазила од нараштаја на нараштај, и на 
коју се наслањала и за коју се надовезивала свака нова милост 
(дар) владаочева. Само је на тлу те традиције могла постати пре- 
поручена у Душановом законику судска формула за одбрану 
дарованог земљишног поседа, а која формула гласи: „Дал ми јест 
господин цар како је држал мој друг (тј. припадник истог сталежа) 
пређе мене.“ (чл. 79). Иста вековна непоколебљива традиција чује 


1 Први је пут била наштампана од руског научника П. А. Сирку (Извъстия 
Имп. Академии Наукь, т. 11, 1895.г. Но 5 ) и други пут са коментаром од А. В. 
Соловјева (Архив за арбанаску старину, језик и етнологију, књ. Ш, 1895, стр. 
117-125; и Одабр. спом., стр. 85-89). 

се у повељи цара Уроша од 10. априла 1357. властели Басету 
Баринчелу Биволичићу и Трипету Миховићу Бучићу, где се о но- 
вом дару владаочевом вели овако: „записа им царство ми оток 
Млет... со всеми правинами... како јест ойі века бил, с чима га су 
имали ини вси ой прежде“ (Нов., Спом., 311, Ш). 

Владаочева, те што је исто, државна гаранција неприкос- 
новености и слободе властеоских баштина штитила их је против 
сваког, ко би их напао. Баш тако се исто формулише смисао 
те гаранције у старој кр. Милутиновој баштинској повељи 
Жаретићима, где се тим поводом одређује овако: „такози да си все 
држе свободно с милостију кралевства ми. Кто ли им сије потвори, 
да приме клетву писану у повелих светопочивших родитељ 
кралевства ми и от кралевства ми да јест проклет, и такови да при- 
јме гнев и наказаније од кралевства ми и да плати 1000 перпер". Ту 
је одређена највећа од оних глоба, које су се у аналогичном случају 
прописивале у манастирским хрисовуљама и тим се на енергични 
начин брани имовинска сигурност властеле против самовлашћа и 
насиља, која су у оно немирно доба увек била могућа чак и унутра 
у самом сталежу властеоском. Али што је нарочито важно, 
владаочева гаранција неприкосновености и слободе властеоских 
баштина по себи се јављала као акт самоограничења владаочевог, 
јер је наравно пре свега значила, да неће сам владалац самовласно 
одузети баштину од властелина, нити на који начин учинити над 
њом које насиље. Благодарећи томе, стварала се материјална 
самосталност, а на њеном основу извесна независност властеоског 
сталежа. Не гледајући на вековну традицију, није ту све ишло, као 
што изгледа, увек глатко, јер се чак у Душаново време сматрало за 
потребно да се у Законику (чл. 43) нарочито нагласи: „да нест 
вољан господин цар, ни краљ (престолонаследник и очев 
савладар), ни госпожда царица никому узети баштине по силе, ни 
купити, ни заменити, разве ако си кто сам пољубио (тј. драговољно 
пристане).“ Владаоци су потпуно били свесни, да битни интереси 
јавног мира и поретка траже од њих, да не би насилно дирали у 
баштине својих поданика. С тога у случају, где би се нешто слично 
могло посумњати, владалац је сматрао за дужно, да својом иници- 
јативом правну страну посла расветли и тиме да сваку сумњу 
уклони. Тако је поступио цар Душан, кад је ради дотације ново зас- 
нованог манастира светих аранђела Михаила и Гаврила код 
Призрена учинио са властелином Младеном Владајевићем и 
његовом мајком замену (размену) баштинских цркава са припада- 
јућим селима. „Них волом и них хотенијем а не некоју нуждоју 

замених“, изјављује цар Душан, „и дах замену... цркав за цркав, 
села за села, винограде за винограде, млине за млине... и записах 
Младену и јегове матери да си држе ваместо сегази у баштину“ 
(Арханђел. хрис. 1348-1358, чл. ГУ). Код заснивања истог манасти- 
ра догодило се, да је једна властеоска баштина постала опкољена 
од земаља дарованих манастиру. Цар хита да баштиника умири 
односно неприкосновености његове баштине и уноси у ктиторску 
хрисовуљу оваку изјаву: „А што се обрета међу Љубожном и међу 
Посугом баштина Дмитра Утоличића, тога-зи му царство ми не 
узе, да си држи Дмитар и јегова детца како всаку баштину“ (иста 
хрисовуља чл. ХХІУ). Аналогичним поводом и то код оснивања 
манастира Раванице, кнез Лазар је у ктиторску хрисовуљу унео 
оваку генералну изјаву: „и вса јелика приложих не узех ничију 
баштину, не сотворих по силе, но вса с искупом и с'заменоју јакоже 
кто хотеше“ (хрисовуља 1381, чл. ХУП). 

Неприкосновеност властеоских баштина према држави тра- 
јала је дотле, докле год се могла правдати циљем. коме је била 
намењена, а тај се циљ састојао у војној служби, коју је властела 
давала држави. Докле год је властелин ту службу подносио или 
свакако докле год је за њу био спреман и тиме држави одан и веран, 
дотле је уживао потпуну неприкосновеност и слободу своје 
баштине. Чим је та оданост и верност држави од стране властелина 
престајала, губила се и неприкосновеност његове баштине. У горе 
наведеној кр. Милутиновој повељи Жаретибима изричито је 
изјављено, да давана им гаранција неприкосновености њихове 
баштине вреди „догде су верни кралевству ми“. Наведена је клаузу- 
ла била традициона и у току времена добила је прецизнији облик, 
као што се види у баштинској повељи цара Стефана Душана 
властеличићу Иванку Пробиштитовићу, где је тим поводом речено 
овако: „И у сијем зи запсани да му се не потвори царством ми, разве 
једине невере, а ни за једино ино сагрешеније“ (Нов., Спом., 307, 
Ш). Да се та клаузула у пракси остваривала, о томе ће се говорити 
касније у историји кривичног права. 

Као корелат земљишног поседа властеоског јавља се војна 
служба властеоског сталежа. Баш тако схвата ствар Душанов 
законик те одмах иза гаранције неприкосновености, слободе и 
наследности властеоских баштина (чл. 39-41) износи оваку 
основну одредбу: „И баштине све да су свободне от всех работ и 
поданак царства ми, разве да дају соће и војску да војују по закону“ 
(чл. 42). У наведеној одредби све је од значаја, те морамо да се на 
њеној анализи зауставимо подробније. 

Прво се наведеном одредбом баштине ослобађају свију рабо- 
та и данака, тј. натуралних терета, или кулука, и пореских дажбина 
(било у натури, било у новцу) у корист државе. Пошто свакојаке 
дажбине сачињавају поданичку дужност према држави, већ наведе- 
но ослобођење од свих дажбина ствара за властеоске баштине 
једно стање без дужности. Такво стање је познато у историји права, 
где чак за њега има специјални назив, и то имунитет. Имунитет то 
је мало преиначена латинска реч тпитпах, која је састављена од 
речи типиу, што значи дужност и привативног префикса іп, према 
чему пттипиаѕ значи баш оно стање без дужности, или, ако би се 
тако могло рећи, бездужносно стање. Пошто су у датом случају у 
питању дужности економског карактера, може па и треба да се 
каже, да се у првом делу чл. 42. Душановог законика признаје влас- 
теоским баштинама економски имунишеп. 

Властсоске су баштине биле велика пољска имања, која није 
поседник био у стању да обради својим личним радом и радним 
снагама своје куће. Да би та имања давала доходак, потребан је био 
на сваком имању већи број стручних земљорадника насељених на 
имању. Ако би држава узимала од властеоске баштине у своју 
корист работе и данке, те би работе и ти би данци у ствари ишли од 
насељеника властеоске баштине. Пошто је држава ослободила 
властеоске баштине од свију работа и данака, нису насељеници 
ништа за државу работали, нити што држави давали. Али то не 
значи, да нису насељеници властеоских баштина уопште ни за кога 
работали, нити никоме ништа давали. Без дужности уопште нико 
не може да остане. Нису насељеници властеоских имања работали 
и давали данке држави, него господарима земље, на којој су радили 
и од које су се хранили, и то властели. Економски имунитет влас- 
теоских баштина је осим негативне садржине, и то ослобођења од 
работа и данака у корист државе, имао и позитивну садржину, и то 
признање властели права на узимање од насељеника властеоских 
баштина работа и данака у своју корист. И то је право било њима 
признато ради тога, да се таквим приходом од њихових имања 
омогући вршење њихове властите дужности према држави, и то 
војне службе. 

У чему су се конкретно састојала права властеле на ради 
дажбине од стране насељеника властеоских баштина, то ћемо 
видети у одељку посвећеном тим насељеницима и њиховим 
дужностима (88 4-6). На овом је месту довољно, да та права 
забележимо и узмемо у обзир са стране њиховог значаја за стру- 
ктуру властеоског сталежа. 

Сад нам је јасно, зашто састављачи Душановог законика нису 
од гаранције неприкосновености и правне слободе властеоских 
баштина директно прешли на властеоску дужност војне службе, 
него су посреди метнули гаранцију економског имунитета. Није 
формално право својине било прави корелат војне службе влас- 
теоске, него економски имунитет властеоских баштина. Ту праву 
корелативну везу састављачи Душановог законика су потпуно 
схватили и лепо су је у закону изразили. На исто схватање, исту 
везу и исту конструкцију наилазимо и у законодавству других 
земаља на одговарајућем степену развитка. Да наведемо један 
истовремени са Душановим закоником пољски законски текст који 
ће нам дотично питање још боље расветлити. У једној реценсији 
Великопољског Статута Казимира Великог вели се овако: „Пошто 
од наоружане војске зависи част владаочева и одбрана целе 
државе, сваки се војник (тј. властелин) обавезује да према 
количини својих прихода послужи држави са извесним бројем 
наоружаних људи, док се његова имања, која су иначе по војничком 
закону слободна, чувају од сваке тегобе“.! 

Наравно постаје питање, да ли је економски имунитет, приз- 
нат властеоским баштинама у Душановом законику. један новитет 
уведен тек од цара Душана, или је пак једна стара институција, коју 
Законик само потврђује. На то питање на жалост не може се дати 
одговор базиран на изричитим подацима из законских споменика, 
јер, као што смо већ рекли, недостају баштинске повеље издате 
властели. Једина пак повеља из времена пре Душановог законика 
која постоји, и то већ позната нам кр. Милутинова повеља барској 
породици Жаретића, ограничава се само на потврду баштинског 
права, а за економски имунитет не спомиње ниједном речју. 
Повеља пак издата после Законика и то 1350. властеличићу Ивану 
Пробиштитовићу садржи и економски имунитет, о коме говори 
скоро истим речима, као што и чл. 42. Душановог законика, и то 
овако: „и освободи му царство ми да не имају (набројена у повељи 
имања) ни једине работе царства ми ни мале ни велике, ни да ими 
је који поданак.“ Ако се те две повеље упореде, онда се може 
извести закључак, да је тек Душанов законик увео економски иму- 


1 5с4 аша іп агтаїіа пића Һопог гсріѕ сі Ісїспхіо (0805 гсопі дерспдег, (спеошг 
дийїбсї гаса зесипдит доапшаст ѕиогшт гофійшит ад тст рићисат сспіѕ аппайѕ 
потіпібих дсзегујте, (Фитатодо) Бопа ірѕогит іп ішсе ИБбепанз, пас сі Ка де ішгс тіі- 
{агі зипі ПЬсга, абздис отлі усханопс сопѕсгуспішг (Код Ногі., ап. 145) - м. Дуртипі 
Мојсієсћомхкі, Ргамо гуссг5кіс у Роізсе ргуса Згапиапи Кахітісгха Місікісео, Роглап, 


1928, стр. 154-155). 


ИСТОРИЈА ДРЖАВНОГ ПРАВА 53 


нитет баштина и баш тиме се објашњава, да повеља издата пре 
Законика не наводи економски имунитет, а повеља издата после 
Законика укључује га у свој текст. Али се такав закључак не може 
оправдати па дакле ни примити. јер је и после Законика било 
баштинских повеља световних (цара Уроша 1357) које, и ако прос- 
тране, нису садржале ништа више осим потврде права својине те за 
економски имунитет не спомињу. Ћутање о економском имуните- 
ту у баштинским повељама никако не значи, да нису властеоске 
баштине тај имунитет уживале, ни потврда његова у Законику не 
може се сматрати као увођење неког новитета. Није се могла 
властела ни замислити без војне службе, а војна служба баш у оном 
облику, као што ју је вршила властела (о чему ћемо говорити кас- 
није) није била могућа без сталног и чврстог материјалног 
обезбеђења властеле; то су пак обезбеђење могле властели 
пружити само њихове баштине обезбеђене економским имуните- 
том. Дакле је економски имунитет улазио у само биће властеоске 
баштине и сачињавао је неопходни елеменат правног појма о њој. 
Тиме се објашњава и ћутање баштинских повеља властели о 
скономском имунитету. Чл. 42. Душановог законика није у томе 
погледу створио ништа новог, него је узаконио и званично потвр- 
дио оно јавноправно стање властеоских баштина, које је према 
обичајном праву и у пракси постојало од почетка Немањине 
државе. 

Иако је економски имунитет властеоских баштина имао 
карактер генералне слободе од свију работа и данака у корист 
државе, ипак је од њега било изузетака. Први и главни изузетак у 
томе правцу наводи се у чл. 42. и то у речима: „разве до дају соће“. 
Соћ или соће, као што коментарише Новаковић, „је у вези с латин- 
ским ѕосса, ѕоссиѕ, плуг, и значило је данак на земљу, коју је 
владаоцу земаљском давао у име признања да је он земље господар. 
Ни ту дужност нису имала властела баштиници на западу спрам 
свога владаоца, јер се зна да се тамо средишња државна власт, 
оличена у владаоцу јаче распала и ослабела него-ли у пределима 
Источног Римског Царства, на Балканском полуострву“ (Зак., стр. 
173). У ствари, није соће нека особина балканска, јер је слични 
порез плаћала са својих имања шљахта (властела) у Пољској све до 
пада старе Пољске државе, где су шљахетске слободе биле велике, 
а средишња власт није била јака. Тај је порез био одређен у 
Кошицкој привилегији 1374, где је о њему било прописано да се 
рачуна по 2 гроша од лана (извесна јединица површине - де адио 
ђе тапзо уеї зопе) и да се узима на дан св. Мартина (11. новем- 

бар) „у знаку врховног господства и у име признања круне 
Пољског Краљевства (іп 5ієпит ѕитті ботіпіі еї гесогпшопет 
согопае герпі РоІопіае). При крају Душановог законика у једном 
члану, који се на жалост очувао само у једном позном рукопису 
(Раковачком), наређује се, да се на име соћа даје „кабал (стара 
мера) жита, а рок тому житу да се усипа на Митров дан (26. окто- 
бра), а други рок на Рождество Христово“ (чл. 198). Исправно је 
плаћање соћа стајало под претњом казне, о чему се у истом члану 
вели овако: „Ако ли соћа властелин не да на те рокове, властелин 
та да се свеже на царском двору и да се држи докле плати двојином“ 
(двоструко). Соће је у Србији, исто као што и у Пољској, било једи- 
ни директни порез, који се наметао властели уз њену основну 
дужност према држави, и то уз војну службу. Соће и војска су 
између себе или непрекидно везани; ко није војску војевао, није ни 
соће плаћао, као што је био случај са црквеним имањима. 
Напротив властела нису само војску војевали, него су још и 
плаћали соће, незначајно према своме износу, али значајно кло 
стварни израз покорности и подаништва према владаоцу. У повељи 
властеличићу Иванку Пробиштитовићу 1350. у којој се изузетно 
наводи и изрична гаранција економског имунитета, земље 
потврђиване у баштину ослобођавају се и од соћа. То ослобођење 
од соћа мора се безусловно сматрати као изузетак изазван тим, да 
су у питању биле земље приложене од Ив. Прибиштитовића сази- 
даној од њега цркви. Иначе, властела није се од соћа ослобађала. 
Осим соћа било је још три изузетка испод економског иму- 
нитета властеоских баштина, и то: понос владаочев, градозиданије 
и уобичајена помоћ владаоцу у извесним одређеним случајевима. 
Понос то је служба преноса, коју је становништво вршило за 
државе (војне и административне) и за владаочеве потребе. Пошто 
су властеоске баштине биле слободне од свију работа великих и 
малих, нису по општем правилу биле подложне ни поносу, 
изузевши случај, кад је те работе требао лично владалац. „Цара 
всак да диже куде камо греде“, прописује Душанов законик (чл. 60), 
те нису испод тога прописа изузете ни властеоске баштине. Та 
свеопшта обавеза за понос владаочев није неки новитет 
Душановог законодавства, него је вредела и пре „кади краљ дохо- 
ди“ (Светостеф. хрис. 1313-1318, чл. 66). Градови су били тврђаве 
за одбрану земље. У њима се околно становништво склањало од 
непријатељског напада, те је према томе њихово зидање и 
оправљање сачињавало свеопшту дужност. О градозидању се у 
Душановом законику доноси овакав пропис: „Где се град обори или 

кула. да га направе граждане тога-зи града и жупа што јест предел 
тога града“ (чл. 127). Пошто су се властеоске баштине налазиле не 
само међу жупама, него и у жупама (в. чл. 58. и 157. Душановог 
законика), терет градозиданија падао је и на њих. За градозидани- 
је се везало и градобљуденије, тј. стражарење градова, од чега нису 
ни властеоске баштине биле изузете. Наравно нису властела лично 
ни владаоца преносили, ни град зидали, нити га стражарили; све су 
то радили подвлашћени насељеници властеоских баштина, али је 
тај њихов рад оптерећивао властеоско имање и скраћивао онај 
скономски имунитет, који су властела уживали. „Господин цар 
кади име сина женити или крштеније, и буде му на потребу двор 
чинити и куће, да всак поможе, мал и велик“ (чл. 128) – тако гласи 
генерални пропис у Душановом законику и властела под њега пот- 
падају заједно са свима и фактички пре свију и више од свих. „На 
западу је“, као што тачно примећује Стојан Новаковић, „такође 
био у обичају овај ванредни данак који се у Француској звао аде 
очае (феудална помоћ), и краљу се помагало ванредном помоћу, 
кад би имао да удаје кћер, кад би му син дорастао до оружја, или 
кад би краљ допао ропства, па би га требало откупљивати. 
Једнакост је пак више у основу него ли у појединостима, које су за- 
висиле од прилика и потреба једног и другог места" (Зак., с. 224). 
Томе треба додати, да се та помоћ није називала у Француској само 
по ономе, ко ју је пружао, него и по ономе, коме се пружала, тако 
да, уколико је био у питању врховни господар земље, говорило се о 
аше гоуше (помоћи краљу). 

Цар Душанова новела о татима и гусарима (о крадљивцима 
и разбојницима) увела је један нови генсрални терет, и то 
стражарење путева ради безбедности. Тај је терет подједнако 
падао и на властеоске баштине, било да су се налазиле у жупама 
или међу жупама (чл. 157, 158, уп. чл. 58). Нису наравно стра- 
жарили лично властела, него насељеници њихових имања, али је то 
оптерећивало властеоске баштине, јер је одузимало припадајуће 
њима радне снаге, чиме се економски имунитет властеоски сма- 
њивао. 
Поред економског имунитета властела су уживали и судски 
имунитеш, који се састојао у томе, да су се насељеници влас- 
теоских имања у извесној мери изузимали испод државног суда те 
су у овом или оном облику потпадали под суд баштинског госпо- 
дара. Институција судског имунитета спада у шире питање о орга- 
низацији власти у ондашњој држави те ће бити изложена на другом 
месту ($ 13). На овом пак месту довољно је забележити, да је 

баштинско судство доприносило властелину доходак у облику 
казнених глоба и процесуалних такса, које је баштински господар 
наплаћивао. Та се страна судског имунитета налази у тесној вези са 
економским имунитетом, јер служи истом циљу, и то материјалном 
обезбеђењу властелина-баштиника. Стога је неопходно било 
потребно да се за њу на овом месту спомене. 

Сад прелазимо на обезбеђену баштинским правом и правом 
имунитета основну дужност властеоску, и то војну службу. 
Душанов законик одређује о њој кратко, скоро лаконично: војску 
да војују по закону (чл. 42). Војеватши војску то је један стари израз, 
на који наилазимо у законским споменицима још средином ХИ 
века (хрисовуља св. Богородици Бистричкој 1234-1243, чл. ІМ). 
Исто тако као и израз, стара је и сама институција, коју није 
Душанов законик увео, него само потврдио. И закон. на који се ту 
Душанов законик позива, а по коме властела и надаље има да своју 
војну службу врши, није закон у ужем смислу – [ех, него закон у 
ширем смислу – правна норма (герша іигіѕ) уопште. под чијим се 
ширим појмом крију обичајно право и јавноправна пракса. Нигде и 
никад нису закони стварали ни државу, ни њену основну подлогу – 
војну организацију, него је ту стваралачки дејствовала непосредна 
пракса и базирани на преседанима правни обичаји. Ту исконску 
праксу и те вековне обичаје има у виду Душанов законик, кад 
одређује да властела војују војску по закону. 

Војска у оно време никако не значи сталне трупе, него војни 
поход и трупе ад рос формиране. Према томе војску војевати не 
значи служити у неким сталним кадровима, него доћи на војни 
поход. Ондашњи је војни систем био систем милиције, тј. 
сакупљања војника према потреби. Према томе, дужност је била 
држављанима да на надлежан позив дођу на војску. Није ипак та 
дужност падала директно на све, него само на виши сталеж влас- 
теоски, нарочито војној служби намењен. Сваки је властелин био 
дужан да на позив владаочев дође на војску са пуном војном спре- 
мом и то на коњу и наоружан. При томе, није било довољно да дође 
сам, него са извесним бројем војника, скупљених међу насе- 
љеницима његових имања и снабдевених о његовом трошку пуном 
војном спремом. Као што се види, само су властела ишла у војску 
на позив од стране владаоца; насељеници пак властеоских имања 
ишли су на војску на позив од стране њихових баштинских госпо- 
дара. Другим речима, само су властела служили војну службу 
непосредно држави, оличеној у владаоцу; насељеници пак влас- 
теоских имања служили су држави тек индиректно, посредно, 

преко директне и непосредне службе својим господарима, чија их 
је личност од државе сакривала. Право сакупљања војске (Баппіїо 
іп ћочеет, Нееграпп) је на западу спадало у шири појам ралпиѕ, под 
којим се разумевало право заповедања и забрањивања под прет- 
њом глобе. Ту је баппиз припадао владаоцу и властели господари- 
ма земаља. Ако би смо се послужили наведеним западним терми- 
ном, могло би се рећи, да су властела војевали зиђ Баппо гег15, 
а насељеници властеоских имања зиб баппо допипогшт ([епае. 
Право сакупљања војника на својој баштини било је у исто време и 
дужност властелина према држави оличеној у владаоцу. Није 
властелин само смео, него је у исто време морао, да на позив 
владаочев војнике на својој баштини скупи и доведе их на војску. 

У коме се размеру војна служба имала да врши, и то како 
наоружан сам властелин треба на војску да дође и колико и како 
наоружаних момака треба да доведе, о томе се ништа у Закону не 
говори, све је то дакле остављено обичајном праву и јавноправној 
пракси. Нема што да се томе чуди, јер је исто тако било и у другим 
земљама. У Пољској је вредело опште уобичајено правило да 
наоружање и количина довођених војника имају да буду сразмерни 
са величином пољских имања властеоских; али се детаљизација 
тога правила остављала појединачним наредбама за сваки поход 
према потреби. Исто је вредело и у Литви, иако је иначе војна 
служба била регулисана општим законом у Литванском статуту (в. 
Ст. 1529, П, 1). У Московској држави, где је средишња власт била 
јача, дошло је до тачне законске регламентације, колико се и како 
наоружаних војника морало давати од извесне величине пољских 
имања, али то је наступило тек средином ХУЇ века. 

У земљама са јаче развијеном слободом властеоског сталежа 
правила се велика разлика између војне службе у границама 
државе (пига Йпо») и ван државних граница (схіга Апез), и то да се 
само војна служба на државној територији вршила бесплатно и о 
трошку властеоском, а за поход у иностранство тражила се и доде- 
љивала нарочита награда (зпрепашт). Тако је у Пољској већ у ХПІ 
в. било уобичајено, да је на походима у иностранство владалац 
властели накнађивао губитке нарочито у коњима и откупљивао је 
властелу из заробљеништва, а Пјотрковска је привилегија 1388. 
одредила, да за поход у иностранство властела добија награду по 5 
гривни за свако копље, дакле за сваког доведеног војника. Односно 
Србије има наративних података, да у ХЈУ веку српска је војска 
нерадо гледала на дуготрајно ратовање у далеким земљама у инос- 
транству (К. Јиречек, Историја Срба, 11, 124). Под тим се могло 

сакривати нерасположење према војним походима ван државних 
граница аналогично ономе, које је у Пољској изазвало накнађивање 
губитака а затим и награду од стране државе. Али о таквој накнади и 
награди па и уопште о правној разлици између војевања унутра у земљи 
и у иностранству нема у Немањићкој држави ни трага, сигурно због 
тога, што и државна је власт била јака, и властеоска је војска била 
према историјским приликама више офанзивна, него ли одбранбена. 
Властеоска обавеза војне службе није у Душановом законику 
праћена никаквом казненом санкцијом. То нас може донекле 
зачудити, јер у Статутима Казимира Великог, Душановог савре- 
меника у Пољској, ипак су предвиђени неки случајеви гажења те 
основне властеоске дужности и за њих се према виности кривца 
одређује казна од конфискације његових бојних коња до кон- 
фискације његових имања. Одатле се ипак не може извести 
закључак, као да је у Србији средишња власт била слабија, него ли 
у Пољској, те није тобоже имала снаге да се бори против неис- 
пуњавања војне обавезе од стране властеле. Ствар је много прости- 
ја: сигурно није било потребе у законској санкцији, јер је била дово- 
љно актуелна она казнена санкција, која је без сумње постојала у 
обичајном праву те се према потреби могла правично одредити на 
основу преседана. Да је у пракси било случајева невршења или 
напуштања војне службе, на то упозорује властелин или 
властеличић побеглац, споменут у чл. 144. Душановог законика. К. 
Јиречек опомиње да се побеглац не меша са пребеглац. (Агсћ. Ё. 
зјау. РАПОГ., ХХП, 162). Потпуно се с тим слажемо, те заједно са 
Јиречеком мислимо, да пребеглац (ЧеБепаиѓег) је онај, ко је побе- 
гао на противну страну, тј. прешао непријатељу, те није ништа 
друго до једна врста неверника, тј. издајника, а побеглац је онај, ко 
је пред војском или са војске побегао, да не војује. Члан Зако- 
ника, у коме се побеглац спомиње (чл. 144), не предвиђа кривицу 
самог бегунца, него кривично дело, које могу да против напу- 
штеног од њега имања изврше околни сељаци, и то да „устану на 
грабљеније“ и опљачкају његову кућу и његов добитак; ти се пред- 
виђени пљачкаши имају казнити како неверници царства ми. 
Из тога, што кривични закон штити неприкосновеност имања 
бегунца, не сме се изводити закључак, да сам побеглац остаје 
некажњив. Ту закон не брани бегунца, него јавни мир и поредак, 
који под претњом врло оштре казне не сме да буде повређен чак и 


1 Коа. КгбісулесКі, ап. 3 1 8. Магссії Напдсјатап, Ргамо ЖКатпе м Зтапптасћ 
Кагітіегза УлеШеро, Магѕғауа, 1909, стр. 188. 

наспрам бегунца. А да је побеглац сам крив, то питање остаје на 
снази. Законик не одређује казне за бегунце, али не може бити 
сумње, да у јавној пракси, где се наилазило на бегунца, било је и 
казне за њега. Може се претпоставити, да је та казна била мања 
него казна за неверника. која, узгред буди речено, исто тако није у 
законику одређена, али сигурно сличне врсте, тако да се у тежим 
случајевима могла с њом поклапати. 

У једном позном препису Душановог законика, који у ствари 
не доноси његову реценсију, него прераду, наилазимо на детаљну 
одредбу о војној служби властеоској праћену изричном кривичном 
санкцијом. Дотични члан гласи: „Јегда имат брањ бити сији реч 
војска, всаки кнез и војевода и бољарин да приједет са својим 
војском к цару својему где љубо будст, и всак бољарин или 
властелин иже не приједит са својом војском на брањ к цару да 
лиший се љушо живоша и именија јего вса да будупі царева“ 
(Софијски препис, чл. 84)! У наведсној преради Душановог 
законика за противправни недолазак нл војску властелин се 
кажњава смрћу и конфискацијом имања. То се не може сматрати 
као директно успостављање дотичне праве одредбе Душановог 
законика. Али у исто време тешко би било, идући за П. Ј. 
Шафариком, афирмативно тврдити, да је ту посреди самовластан 
посао некаква залудна калуђера, који је тобоже измислио нешто 
апсолутно ново, базирајући се само на својим погледима. Много је 
вероватније, да је ту ипак било традиционе везе са старом казном 
за противправни недолазак властеле на војску. 

И ако основна војна служба властеоска није била стална, него 
се вршила према потреби, кад год је било похода, ипак је из 
државних разлога био наметнут властели, тачније њеном једном 
делу, један облик сталне војне службе. То је била граничарска 
служба властеле, који су поседали пољска имања у пограничним 
пределима (крајшштима, т). крајинама) и којим је према томе било 
поверено стражарење државних граница и чување безбедности у 
њиховој близини. Та су се властела називали крајшиници (од 
крајиште) и о њиховим нарочитим дужностима сазнајемо из 
Душановог законика следеће: „Властеле крајишници, која војска 
туђа греде и плени земљу цареву, тере прејде опет през њих земљу, 
ти-зи властеле все да плате през којих прејде државу“ (чл. 49). „И ако 
се обрете гусар (разбојник), ошад през државу краишника и плени 


1 Тимофей Флоринский, Памятники законодательной дьятельности, 
Душана Царя Сербовь и Грековь, Киевь, 1888, Приложениа, стр. 73. 

где годе, и опет се врати са пленом, да плаћа краишник самоседмо“ 
(чл. 143). Властелин-крајишник је дакле морао да буде стално спре- 
ман да са војницима из својих имања хити на одбрану против туђе 
војске или против гусара, или, као што их ту згодно преводи 
Новаковић (Стара српска војска, 75) против хајдука и отмичара. 
Та је стална дужност крајишника стајала под претњом обавезне 
отштете па чак и глобе. 

Поред војске (Неегіайгі, ѕегуісе "Бозі оџ де гиспе) постојала 
је на западу још једна дужност властеле, и то обавезни на позив 
владаочев долазак на двор (Нобайгі) за службу дворску (ѕегуісе де 
соиг). Та се служба састојала у томе, што су властела помагали 
владаоцу у вршењу суда (ѕсгуісе де соџг у ужем смислу, или ҳегуісе 
де јизисе) над властелом, јер се средњовековни суд обављао по 
принципу да раван равноме има да суди (јигетеп! раг јез раиѕ). У 
исто време дворска је служба обухватала дужност да на позив 
владаочев властела прави владаоцу савет за претресање и 
решавање државних послова како управних, тако и законодавних 
(зегмісе де сопхе). Одатле су потекле врло велике институције, и 
то како ужи савети код особе владаочеве, његови приватни или 
тајни савети, тако и шири савети састављени од велике властеле и 
још шири скупови састављени од ширих кругова редовне властеле. 
Служба није била само дужност, него и сталешко право властеле, 
и из дворске службе потекло је сталешко претставништво 
властеле код вршења врховне власти. 

Да ли је било дворске службе властеоске у већ наведеном 
смислу у Немањићкој држави? Законик директно о томе не говори, 
наиме изрично не намеће властелин дворску службу поред војне и 
не конструише је са таквом прецизношћу, као што је то било на 
западу. Али је та служба постојала и сам Законик на њу упозорује. 
У члану 173. Законика читамо: „Властеле и властеличићи који 
греду у двор царства ми, или Грк, или Немац, или Србин (или 
властелин ил ин кто љубо), тере доведе собом гусара и тата, да се 
он-зи господар каже као тат и гусар“. Скрећемо пажњу на 
подвучене почетне речи и питамо, што баш оне предвиђају? 
Посету коју властела и властеличићи праве владаоцу? Очевидно је, 

да није у питању нека драговољна посета, која се према владаоцу 
не може ни замислити. Дакле, предвиђа се неки уобичајени долазак 
властеле и властеличића на владаочев двор из државних разлога. 
Не може то бити ништа друго, до службени долазак на двор на 
позив владаочев, вршење оне дужности, која се у историји 
немачког права назива Но аһї и стоји поред Неепаћи. На основу 

те дужности било је у Немањићкој држави властеле, који, као што 
се изражава Законик (чл. 177), „стоје у кући царства ми всегда“ 
(свагда). Из других извора сазнајемо да је постојала систематска 
организација владаочевог двора са целом хијерархијом дворских 
звања, о чему ћемо говорити у 5 13. Сад нам треба да у ту органи- 
зацију дирнемо само у једном погледу и то у погледу властеоских 
дужности и права, за која је она била везана. Дворска су звања у 
Немањићкој држави била образована по угледу дворских звања 
византиских. Та последња потичу од бирократске организације 
владаочевог двора у једној држави, која није знала за сталеже. Али 
у ХИП веку знатно се у Византији истиче покрет у правцу стале- 
шке диференцијације, према чему се и дворска звања бојадишу 
сталешком бојом. Кад је Србија, држава са живом сталешком орга- 
низацијом, прихваћала византијска дворска звања, нису их могли 
српски владаоци попуњавати припадницима неких бирократских 
кругова, који ниси у Србији постојали, нити су се могли ад ћос 
створити. Дакле, нехотице су се српски владари за формирање 
свога двора служили постојећим кадровима властеле, чију су 
дужност дворске службе у ту сврху искоришћавали. Нарочито 
треба подвући, да осим достојанственика са специјалним дворским 
звањима било је на српском двору свагда, као што сведочи 
Законик, и редовне властеле. Од те дворске службе властеоске 
потекла је без сумње институција од таквог значаја, као што је био 
сабор (в. 5 11). Није узалуд, што на једном сабору под краљем 
Стефаном Дечанским они световни учесници сабора, који нису 
имали већа дворска звања називају се просто слуги - слуге 
(Дечанска хрисовуља 1330, чл. 53), тј. једним називом, који је 
толико карактеристичан за властелу (и западни уаззџи5, као и Уд5- 
улаз, означава слугу, и у старом руском праву су се властела нази- 
вали првобитно слуге, а доцније у Московско доба служилије људи, 
тј. службени људи, службеници) и маркантан за генетичку везу 
учешћа у сабору са службом несумњиво дворском. 

Попуњавање властеоског особља на двору владаочевом 
вршило се и на тај начин, да су властеоске куће предавале своје 
млађе чланове у двор, као што о томе сведочи Душанов законик 
(чл. 51). Та предаја треба да се метне поред гредења (чл. 173) као 
други облик вршења дворске службе властеоске. Грели су на двор 
на позив владаочев домаћини властеоских кућа, предавали су се 
младићи. За последње је дворска служба била у исто време и 


школа, где је властеоска омладина учила и војну струку и државне 
послове и добре обичаје витешке. 

И ако је дворска служба властеоска била намењена помагању 
владара у судству, управи и законодавству, ипак није она губила ни 
војни карактер. Дворско особље од властеле је у исто време 
сачињавало известан кадар војне снаге мање-више сталан, који је 
владаоцу стајао при руци како за његову личну одбрану тако и као 
језгро војске за случај похода. Тако су се војна и дворска служба 
властеле међусобно везале. 

Одвојени као засебан сталеж, властела су уживала нека засеб- 
на права у области кривичног права, и то како у погледу нарочите 
заштите њихових добара, нарочито части, тако и у погледу 
кажњавања за кривична дела од њих извршена. О томе се детаљно 
говори у историји кривичног права (5$ 6, 18 и др.). 

До сада смо говорили о властели, који су држави пружали 
службу од својих баштина. Сад морамо забележити, да се влас- 
теоска војна, витешка служба могла пружати држави од пронија 
под којима су се разумевала пољска имања по својој правној приро- 
ди различита од баштине. 

Пронија долази први пут у законским споменицима тек на 
преокрету ХП-ХІУ в. и то у хрисовуљи кр. Милутина св. Ђорђу 
Скопском 1300. Ту у освојеним грчким земљама, чији је правни 
положај био регулисан претходним византијским законима 
наишао је српски краљ на царску пронију (чл. 33), дакле на једну 
институцију византијског порекла, коју није само потврдио и уза- 
конио на месту њеног непосредног дејства, него и прихватио, тако 
да се она затим проширила и на унутрашњост српске државе. 

Постанак византијске проније спада у доба династије Комнена 
(1081–1185), кад се после скоро смртоносних пораза, нанетих од 
стране Турака, интензивно вршила санација и реорганизација 
државне управе и војне организације, као основне подлоге 
државног живота. Баш је у тој војној реорганизацији постала 
пронија. Није садашња власт била довољно јака да успостави у 
пуној снази стари (још од УП века) систем насељеничке војске, који 
је у току времена потпуно попустио. Бивши су војници (стратахад,) 
одустали од своје војне дужности те су се претворили у приватне 
власнике-земљораднике. Као ситни сопственици нису могли да 
одрже своју самосталност наспрам велепоседника те су своја 
војничка имања (стрототко ктпрото) подлагали под господарску 
власт велепоседника. Пошто су дакле насељеници ослабили, нису 
Комнени могли да се на њих наслоне, него су морали да се обрате 
елементима јачим у привредном односу, и то велепоседницима. 
Њима су предавали (єс лубуотау), тј. на управу и уживање 

различите земље заједно са њиховим насељеницима, као и друге 
изворе прихода, и то риболове, солила и др. Прималац, пронијар, 
је зато био дужан да даје држави извесне дажбине, а пре свега 
одређену према приходу од земље количину војника. Пронијарска 
се земља по општем правилу изузимала испод управног апарата 
средишње државне власти, јер је пронијар имао право судства и 
управна права; он је наплаћивао и порезе, од којих је извесну своту 
предавао држави, а остало је задржавао за себе. Јасно је, да је 
постанак пронија у таквом облику означавао знатно ослабљење 
средишње власти и продубљавање процеса феудализације. 
Маркантно је да у исправама познијег доба пронија се понегда нази- 
ва феудом (Фелба), а пронијар се именује Мос кад: коВоЛАор1ос ті. 
васал и кавалир (сћеаПег), дакле ритер, витез.! 

Баш на такву је пронију наншао кр. Милутин на земљама св. 
Ђорђа Скопског, те тачно се констатује у хрисовуљи, да „обрете се 
(нађе се) царска пронија а не баштина Драготина“, са које је 
Драгота служио. Служба му је била, као што се види из хрисовуље, 
војничка, и то коњичка, дакле ритерског или витешког реда. Да је 
пронија у Србији прихваћена из Византије, у то нико не сумња. 
Питање је само у томе, кад је она била прихваћена, да ли тек на 
преокрету ХШ-ХІУ в, кад се први пут спомиње у кр. Милутиновој 
хрисовуљи св.Ђорђу Скопском, или раније. Новаковић је истакао 
баш ту другу претпоставку и мотивисао ју је овако: „То што се у 
старим српским споменицима пронија пре ХІМ века не спомиње, 
даје повода мислити, да се она утврдила у Србији с почетка осва- 
јања краља Милутина на крају ХШ века, а да раније није била поз- 
ната. Кад би се то могло утврдити позитивнијим доказима, онда би 
изашло, да је у Србији пре Милутина било само баштиничке или 
опште народне војске, а да пронијара-војника, тј. војника, којима су 
проније даване на издржавање није било. Али ово схватање ослања 
се једино о том доказу што нам споменици старији од времена 
краља Милутина о пронији ништа не спомињу. Пошто је пак 
пронија у Источном Римском Царству врло стара, и пошто су 
извесне земље и покрајине и пређе Милутина прелазиле испод 
српске власти под источно-римску власт и обратно, то се тај обичај 
врло лако могао укоренити у Србији још раније, нарочито по томе, 
што у оно време није био обичај мењати установе и ред у освоје- 
ним земљама, него се обично све свршавало с променом личности“ 


1 Ссогв Озіговогзку, Діє мігігуспа/Піспеп ипа хогіаіеп Еп ипохргит аџеп сх 
Ругапитусћеп Кеісћеѕ, Міспсјаһѕгһ Гиг Зола! -ипа Міпзспайх-Осхсбісніс, ХХИ, ВМ., 


2. Ні., 1929, стр. 139. 

(Стојан Новаковић, Стара сриска војска, 74-75). То се може прет- 
поставити и мотивација Новаковићева може да буде примљена. 
Само у мотивацију треба да се унесе једна поправка и то поводом 
тврђења Новаковићевог, да је пронија била у Византији врло стара. 
Новаковић као што затим и К. Јиречек (Историја Срба, ПІ. 66) 
меша пронију са војничким поседима (стратідулка ктпиата), који су 
постали још у МІ веку, те у пронији види само или свакако више 
промену назива, него нову формацију. Међутим то није тачно. Стари 
војнички поседи и пронија су две различите институције. Војнички је 
посед био ситни земљораднички посед, оптерећен поред ниже војне 
службе, још и порезом исте категорије, као и земље слободних сеља- 
ка; због тога су се војници (стратиоти) укључивали у заједничке са 
слободним сељацима административно-фискалне општине; и у 
привредном погледу војнички су поседи спадали у ситна сељачка 
газдинства. Пошто је систем насељеничке војске дегенерисао, у 
ХІ-ХІІ в. прешла је Византија на пронијарски систем. Пронија је 
била велики, свакако већи посед, који је у привредном односу одго- 
варао велепоседу. Није пронија била оптерећена никаквим порезом 
осим војне службе њеног господара, који је лично служио и скупљао 
ниже војнике међу насељеницима свога пронијарског имања. И ако 
пронија није била тако стара, као што мисли Новаковић, ипак у 
време, кад се организовала Немањина држава, она је већ постојала, 
тако да претпоставка Новаковићева о прихваћивању проније у 
Србији још пре ХІУ века ипак може да се прими. 

Пронија је била државна земља, те својина је на њој при- 
падала држави. Онај, коме је земља била дата у пронију, или прони- 
јар, добијао је само право државине и право уживања. Није му при- 
падало право располагања. То је прецизно одређено у чл. 59. 
Законика, који гласи: „Пронију да нест вољан никто продати ни 
купити кто не има баштину. От пронијарске земље да нест вољан 
никто подложити под црков; ако ли подложи, да нест тврдо“ (да 
нема правне снаге, да није пуноважно). Стилизација првог дела у 
наведеном члану је тешка и неразговетна, због чега Новаковић 
даје у своме коментару врло копликовано објашњење (Зак., 153), 
које на жалост само није јасно. Међутим ствар се може објаснити 
на сасвим други начин. Не говори се ту, да нико не сме располагати 
са пронијом, ко нема баштину поред те проније, него ко нема 
баштину (својину) на истој пронијарској земљи, или боље рећи, 
пошто нема баштину на тој земљи, јер то је царска пронија, а не 
његова баштина, као што се вели у Скопској хрисовуљи 1300. 
Забрањено је пронијару и да купи пронију. Постаје питање, од кога 

би пронију. коју држи, могао да купи? Могућан је само један одго- 
вор: од државе. Забрањује се дакле пронијару да земљу, која му је 
дата у пронију, купи од државе у баштину. У наведеној интер- 
претацији наслањамо се на податке из историје руског права. Било 
је пронија и у Московској држави од ХУ-ХУП века, где се пронија 
називала помъстье (поместије). Тамо је постојало правило, по 
коме се помештику (помьщикь – пронијар) за истакнуте заслуге у 
ратној служби даровало право да своје поместије купи од државе у 
вопчину (баштину). Мислимо, да је такве жеље могло бити и код 
српских пронијара, али им се то забрањује. На основу горњег могао 
би се први део члана 59. Душановог законика слободно превести 
овако: „Ко нема баштине на земљи, не сме да пронију прода; не 
може је ни купити". Ма како да је било, у наведеном се члану 
Законика одлучно пориче право располагања са пронијом.2 
Пронија је дакле била плодоуживање. За разлику од баштине није 
се пронија наслеђивала, кло што је то приметио Стојан Новаковић, 
који је дефинисао пронију као лично војничко добро. „Ово послед- 
ње“, вели К. Јиречек, „није тачно, јер византијско стратіадупкбу 
ктпиа (војнички посед) беше наследно све до шестог степена срод- 
ства" (Историја Срба, 11, 64-65, пр. 4). Приговор Јиречеков не 
вреди, јер се у њему пронија меша са војничким поседом 
претходног доба, од којег се пронија, кло што смо горе навели, раз- 
ликује и по својој социјалној и по правној природи. Ипак није 
питање о наследности или ненаследности проније просто, него 
компликовано, тако да треба да се на њему мало зауставимо. У 
Скопској хрисовуљи 1300. односно пронијара Маноте, који је добио 
пронију на црквеној земљи и од те је проније „служио цркви у 
војнички закон“, вели се овако: „Ако ли Манота и јегова деца и 
унучије отступит од цркве, да су лиси Драготина места (проније), 
да си га држе цркви јакоже га и обрете кралевство ми у старих 
хрисовулех царске проније а не Драготину баштину“ (чл. 33). Ту се 
изричито одређује, да је право на пронију условљено службом, 
тако да, чим пронијар престане да служи, губи и право на пронију. 
При томе је тај услов постављен не само ономе лицу, које је у дато 
време пронију држало, него и његовој деци и његовим унуцима. 
Изгледало би дакле, да се пронија сматра у хрисовуљи као наслед- 


1 Таквој се интерпретацији приближавао и Ст. Новаковић у чланку 


Пронијари и баштниици (Глас, І, 1887, с. 23). Не зна се, зашто је од тога затим одус- 
тао (в. Зак., стр. 183). 


2 Да није пронијар имао право да даје пронију у прикију (мираз), то се види из 
Скопске хрисовуље 1300 (чл. 33). 

на. Ипак у ствари то није тако. На крају наведеног пасуса наро- 
чито се подвлачи, да пронија није баштина. Битан атрибут ба- 
штине, изражен у самом називу њеном, је наследност. Ако се баш 
у датом случају подвлачи, да пронија није баштина, тиме се без 
сумње истиче, да није пронија наследна. Предвиђа се, истина, да 
на пронију могу доћи и деца и унуци постојећег пронијара, али се 
тим никако не пресуђује о начину, на који они могу да дођу. Неће 
то бити приватноправно наслеђивање, него фактички сукцесивни 
долазак путем новог ступања у службу на датој пронији. Исто 
тако сукцесивно, али преко новог акта ступања у службу добио је 
пронију и сам Манота, као што је то испричано у првом делу истог 
члана хрисовуље. „И Драготино место у Речицех обрете се царс- 
ка пронија а не баштина Драготина. И даде је кралевство ми 
цркви, и того ради Манота, зет Драготин, видев ере отступи от 
њего тастна прикија, и предаде се цркви, да си држи тастнину и да 
работа цркви у војнички закон“ (чл. 33). Дакле је историјат 
проније био такав. Држао је ту пронију неки Драгота, који ју је 
дао у прикију своме зету Маноти. Затим је Драгота умро, или је 
бар престао да служи пронијарску службу. У тренутку. кад је кр. 
Милутин издавао хрисовуљу, Драгота свакако није био активни 
пронијар. Због тога је Драготино место било натраг враћено 
држави, а краљ га је записао цркви. Није оно могло да буде 
остављено Маноти, јер није се држање његово могло оправдати 
никаквим правним титулом – ни прикијом, јер пронијар Драгота 
није имао права да располаже са пронијом, ни наслеђивањем, на 
које би се позвала Манотова жена. Манота је видео, да му се таст- 
нина одузима, те да је одржи, предао се поново у пронијарску 
службу, тек онда му је пронија била остављена. На исти су начин 
могли у будућности оджати пронију и Манотина деца и унуци. 
Баш то се у хрисовуљи и предвиђа као вероватно и ништа више. 
И у Московској држави закон је исто тако предвиђао, да помести- 
је после очеве смрти пређе на синове, али је у исто време сматрао 
свако поместије после смрти помештика као изумрло, тако да су 
синови после очеве смрти морали да нарочито моле да им се да 
поместије из поместија очевог; и није се очево поместије између 
њих делило по прописима о подели приватног наследства, него се 
свакоме поместије давало у облику новог додељивања а према 
служби и војној спреми сваког. Мислим, да је исто било и у 
Србији, и то да је постојала фактичка сукцесивност, али не 
наслеђивање у смислу приватног права, које је вредело само за 
баштине. 

Својина је на пронији припадала држави и увек је код државе 
остајала. Због тога се на више места чита у хрисовуљама, да се 
цркви дарује земља или село, „што су држали пронијари“ (Призр. 
еписк. 1326. чл. ; Бањској цркви 1346. І; Хиландару 1328. чл. МІН). 
Било је случајева, кад су владаоци поклањали цркви бивше 
баштине, али се ту увек изрично говори, да је баштина одузета за 
неверу. Код поклона пронијарске земље, не спомиње се, како се 
она опет вратила држави, јер је држава била сопственик прони- 
јарске земље и пронија се враћала у државину државе редовним 
путем, и то ако пронијар престане да служи или кад умре. 

Пронијари су редовно припадали властеоском сталежу. У 
Душановом законику пронијари се исто као што и властела про- 
тивстављају себрима, као нижем сталежу (чл. 106) и уживају 
економски имунитет властеоски (чл. 68. и 139). Клрактерно је, да у 
једној повељи краља Стефана Душана (манастиру св. Богородице 
Перивлепте у Охриду, чл. ХМ!) пронијар се наводи у таквом кон- 
тексту, у коме је према обичној формули увек стајао властелин; 
дакле, ти су појмови били у сталешком погледу идентични и узета 
је реч пронијар вероватно због тога, што је у датом пределу било 
више властеле пронијара. него баштиника. 

Властелин баштиник, који се увек могао наслонити на своју 
својину, без сумње је био самосталнији; властелин пронијар, који је 
само уживао државну земљу, није тај ослонац имао, те је наспрам 
државе било зависнији. Стога би било врло важно да се зна, какав 
је био бројни однос између властеле баштиника и властеле прони- 
јара. На жалост таквих података нема; те нам недостаје једно 
маркантно мерило за процењивање политичког значаја влас- 
теоског сталежа. А да је то мерило важно и маркантно, о томе 
сведочи разлика у историјској судбини пронијарског поседа у 
Литви и у Москви. Било је поместија у свима руским земљама, и 
западним, које су у ХІУ в. ушле у састав Литванске државе, и у 
источним уједињеним у Московској држави. У Литви, где се под 
утицајем Пољске јако развила шљахетска слобода, број се 
поместија јако и брзо смањивао, тако да су поместија скоро сасвим 
ишчезла и земљишни је посед бојара био баштински. У Московској 
држави, где је власт владаочева стално јачала, вршио се обратни 
процес, тако да су средином ХУП века поместија, а не вотчине 
(баштине), сачињавала већи део површине земљишног поседа 
племства. 

Већа зависност пронијара од државе вероватно се манифесто- 
вала у томе, што се баш њима наметала стална војна служба. Због 

тога заслужује пажњу претпоставка Новаковићева да су 
крајишници били пронијари (Стара срӣска војска, 75). 

Као битно обележје властеле означили смо њихову непосред- 
ну и директну службу владаоцу. То вреди као опште правило. али 
ипак од њега има изузетака, и то да је известан, иако незнатан. део 
властеле вршио своју службу посредно и био подређен великој 
господи. То се изазивало разграњеном хијерархијом средње- 
вековног друштва, која се манифестовала у разлици између велике 
и мале властеле, као и у знатном предњачењу великих манастира и 
цркава, које су иначе сачињавале исто тако виши сталеж парале- 
лан властеоском, испред редовне властеле. 

Било је властеле, који су били подложници друге властеле. То 
се огледа у Душановом законику, где се у чл. 106. нарочито споми- 
њу дворани властеоски. „Из овог се члана види“, као што га тачно 
коментарише Ст. Новаковић, „да су властела, а у члану се, без 
сумње, мисле само већа властела, имала у својим дворовима већи 
број људи, који су се звали дворани и који су били одређени 
на службу њихову“ (Зак., с. 210). Састав је тих дворана био 
разноврстан, тако да се у њега у истом члану Законика убрајају и 
пронијаревићи и себри. Сад нас занимају само први. уколико јасно 
сведоче о факту, да је било мале властеле, који су служили великој 
властели. Претходно смо обележили, да је мала властела 
означавала редовну властелу, која је иначе стајала на доста 
високом нивоу. Према томе не сме се ствар разумети тако, као да 
је служба код велике властеле била у круговима мале властеле 
једна обична и просечна појава. Подлагали су се под велику 
властелу и њој су служили само ситна и сиромашна властела. 
Маркантно је да Законик не убраја у дворане властеоске малог 
властелина (помала властелина - чл. 155), него пронијаревића, 
који припада властеоском реду, али у себи има црту извесне класне 
деградације и несумњивог сиромаштва. У ствари, пронијаревић то 
је син пронијара, дакле припадник властеоског реда, али сиро- 
машан, који већ нема проније, јер ако би је имао, онда би се звао 
пронијар. Као што се дакле види, израз пронијаревић у чл. 106. 
Законика упозорује на социјални састав властеоских дворана. 

Друкчије тумачи дворане властеоске К. Јиречек. „Дворски 
намесник на имањима краљевим или велике властеле“, вели К. 
Јиречек, „звао се дворанин; он је био или син неког пронијара, 
дакле властеличић, или сељак-себар“ (Историја Срба, ПІ, 186), а за 
доказ позива се на чл. 106. Законика и на сведочанство хрисовуље 
Епископији Призренској 1326. да је у земље епископије спадала 

једна црква са земљом „ин з дворани“ (чл. ІХ), и упоређује дворани“ 
на са двородржицом и приморским дворником. То је тумачење 
очигледно погрешно. Прво, не може се оправдати са филолошког 
гледишта. Суфикс ин увек означава припадништво нечему, као 
што на пример: Дубровчанин, хришћанин, жупљанин, грађанин и 
сл. Према томе, и дворанин означава само припадника двора па 
ништа више, те никако се не може метнути у један ред са дворо- 
држицом, ни с дворником. Стварних пак доказа за њихову иден- 
тичност или сличност Јиречек не наводи. Ако дворанин има да 
значи намесника или управника на имању, онда је тешко замисли- 
ти да би једно село имало више таквих управника. 

У дворане властсоске, према Законику спадају пронијаревић 
и себар. То никако не значи, да се они тим изједначују. Било је на 
старим дворовима различитих словенских кнежева у њиховој 
дружини и слободних војника и робља, и свака је од те две врсте 
дружине заузимала свој засебни положај и вршила је своје функци- 
је. Исто је без сумње било и на дворовима велике властеле. 
Пронијаревићи су вршили службу пристојну њиховом властеоском 
припадништву, дакле војну и управну, а себри су вршили привредне 
работе. За дворску је службу властсоску постојао и нарочит израз, 
и то: дворшти (чл. 51. Душановог законика). Могао је пронијаре- 
вић, који је дворио на двору великог властелина, да између осталог 
постане и управник његовог имања, али одавде никако не следи, да 
је сваки дворанин био управник имања. Па и сам К. Јиречек на дру- 
гом месту не ограничава ни назив, ни појам дворана само на 
управнике имања, него их проширује и на друге врсте дворске 
службе. Тако, набројавши дворска достојанства на двору владао- 
чевом, К. Јиречек вели овако: „Ови великаши имали су опет своје 
дворане, као што је деспот Драгаш имао једног пехарника“ 
(Историја Срба, Ш, 30). 

Властела у служби код великаша нису се обавезно називали 
дворани, него су одржавали и сопствени назив свога сталешког 
реда. Тако Иванко Прибиштитовић, коме је цар Душан 1350. издао 
више пута од нас цитирану баштинску повељу, био је и именовао се 
властеличић деспотов. 

Било је међу властелом и црквених подложника. На црквеним 
земљама наилазимо на йронціаре, војнике, бољаре, дворане, 
власйіеличиће и власшелу. 

Прво је питање у томе, на који су начин припадници свију тих 
категорија постајали црквени подложници. Било је за то два 
начина. Први је била лична драговољна предаја, која потпуно одго- 

вара западноевропској комендацији (соттепдапо), кад се неко сам 
под другог подложи да му служи у замену за заштиту и дар од 
његове стране. Баш на тај је начин познати већ нама Манота 
постао пронијар на земљи св. Ђорђа Скопског. Исти се начин 
примењивао и на војнике. „И Хранча по тастнине обљуби цркву да 
је црковни војник у закон Светаго Симеона и Светаго Сави“ 
(хрисовуља св. Ђорђу Скопском 1300, чл. 69). Други се начин сас- 
тојао у томе, што је владалац поклањао црквама земље и села ,3 
дворани“ (Призренска хрисовула 1326, чл. ІХ; Хтетовска 
1337-1346, чл. 24) или као што је у Аранђеловској хрисовуљи цара 
Стефана Душана речено подробније – „и приложи царство ми 
властеличића царства ми Новака Пецију с дворми и с виноградами 
и с нивами и с млини“ (чл. ХГУ). 

Ма на који да је начин припадник властеоског сталежа дошао 
на земљу једне дате цркве, он је отада већ њој служио и њој је дуго- 
вао верност, ту основну дужност властеоске службе. У Свсто- 
стефанској хрисовуљи 1313-1318. на крају пописа земаља пок- 
лоњених и записаних цркви наилазимо на овакву краљевску одред- 
бу: „Такожде и Доброславу Степковићу дах село у Расе страњ 


" Бекова, где си и пређе држал, и догде је веран цркви, да си има и 


детца јегова“ (чл. 42). Дакле је баштинско право црквеног 
властелина вредело под истим условом, као што и државног 
властелина (властелина краљевства или царства ми) и то докле год 
је веран, а у случају невере губило се. При томе за црквеног 
властелина узимала се у обзир његова нарочита вера или невера 
наспрам дате цркве. Верност била је сталешки позив властеле. 
Према томе се може казати, да је општа службена дужност 
црквеног властелина била изражена на један пристојан за његов 
сталеж начин (5іапае5сетд55). Дакле и на црквеној земљи властела 
су одржавали своје основно сталешко обележје. Још средином ХПІ 
века и то у хрисовуљи манастиру св. Петра и Павла на Лиму 
1254-1264. разликују се црквени људи велики и мали (чл. 27). 
Пошто у законским споменицима разлика између великих и малих 
има обично сталешки карактер и пошто су се под малим људима 
разумевали насељеници тежаци (чл. 70. Душанова законика), 
може се са пуно вероватности претпоставити, да су велики црквени 
људи били црквена властела. 

Да смо дефинисали основни карактер службе црквене 
властеле, није то још довољно. Треба још да се по могућности што 


детаљније расветли, чему је државни властелин био подложан, 


после тога пошто је на тај или она| начин ступио у редове црквене 

властеле. Ст. Новаковић је мишљења, да се не да видети, каква је 
промена с тим ступањем у његовом положају настајала (Село, 157). 
Не посматрамо ствар тако скептички, те ћемо се постарати да је по 
могућности расветлимо. 

Црквени је пронијар био дужан, да рабоша цркви у војнички 
закон, да му се коњ не тшовари и шовара да не води (хрисовуља св. 
Ђорђу Скопском 1300, чл. 33). То значи, да је црквени пронијар 
вршио војну коњичку службу и да је због тога, па дакле и због 
свога сталешког положаја, био слободан од натуралног терета који 
је падао на сточаре, и то да преноси на коњу манастирске товаре 
или да такав пренос води. Потпуно је исти био положај црквених 
војника (иста хрисовуља, чл. 69), који су служили од баштине (чл. 
34). И ако се о пронијару говори, да он рабойа цркви, ипак то 
означава његову војну службу, која нема ништа заједничког са 
правим работама, под којима су се разумевали различити терети 
тежака. Стога потпуно је појмљиво, да се у хрисовуљи Епископији 
призренској 1326. једна поповска баштина ослобођава „от всех 
работ пронијарских“ (чл. Х). Није то била струка ни за попа ни за 
насељенике његове баштине. Нарочито се пак говори о тој слобо- 
ди, која се иначе по себи разуме, сигурно само због тога, што је 
дотична земља пре била пронијарска и тек затим ју је поп добио у 
баштину; у таквим се приликама могло дуго време памтити, да је та 
земља била оптерећена пронијарским работама; да не би поповска 
баштина због тога имала потешкоће, њој се у хрисовуљи нарочито 
и изричито признаје слобода од пронијарских работа. 

Исти положај, као што и војници, заузимају на црквеним 
земљама бољари. То се може извести из једне одредбе Свето- 
стефанске хрисовуље 1313-1318. која гласи: „Бољарсции кони да се 
не товаре. Јагњетине и лан, да им се не узима“ (чл. 70). Пренос 
товара на коњима па исто тако и дажбине у јагњади и лану, све су 
то били натурални терети и дажбине, који су падали на сточаре 
(в. $ 6). Од свега тога су бољари били слободни исто тако, као 
што и пронијари и војници. Пошто су имали коње, несумњиво су 
вршили војну коњичку службу исто тако као и пронијари и вој- 
ници. 

Наравно постаје питање, зашто је црквама била потребна 
војна служба. Несумњиво је, да за одбрану својих имања, нарочито 
у немирним крајевима. Није се та потреба осећала подједнако у 
свим пределима, па и тамо, где је постојала, ограничавала се на 
известан број коњичке војне снаге. Према томе је на црквеним 
земљама било тежње, да се круг војника не проширује преко мере. 

У истој хрисовуљи св. Ђорђу Скопском 1300. у којој се узакоњава 
положај пронијара и војника, наилазимо и на одредбу, која 
ограничава постајање нових пронијара. „А отселе и до века да не 
улезе ин пронијар у Речице разве Свети Георгије“ (чл. 35). На 
слични се начин у Дечанској хрисовуљи 1330. забрањује издвајање 
из земаља ма којег манастирског села поседа за бољаре; „одтеса да 
није ни от когаре села ни бољарину ни сокалнику никомуре; разве 
кому га краљ да“ (чл. 39). 

И црквени дворани, као што и властеоски, па чак и 
владаочеви, везани су за двор, те им је наравна дужност да врше 
дворску службу. Има дворова и на црквеним земљама, али је 
природа црквеног двора другојачија, него ли двора властеоског. 
Двор је велике властеле имао двоструки карактер, и то војни и 
административни. Војни је карактер био на црквеним дворовима 
искључен, те је остао само административни. И у ствари су црквени 
и манастирски дворови били управна средишта великих црквених и 
манастирских газдинстава и њихових органских делова.! Какву би 
службу вршили на црквеним дворовима дворани, о томе немамо 
података. Једини податак о црквеним дворанима који нам стоје на 
расположењу, то је одредба Аранђеловске хрисовуље 1345-1353, 
која дворане уклања из црквеног двора. „Дворане белци (тј. све- 
товњаци) да не стоје у дворе но да им се да стан изван манастира“ 
(чл. 161). Управљали су манастирским газдинством калуђери 
нарочито за то одређени (иконом и помоћно му особље), дакле 
нису за то били потребни, ни жељени световњаци; тим се дакле пре 
свега објашњава то, што се дворани уклањају из црквеног двора. 
Али за то може бити још и другог разлога, и то што није дворани- 
ма струка рад на газдинству, него војна служба, те се због тога из 
двора уклањају. 

О властели, који су на црквеним земљама служили под својим 
општим сталешким именом, постоји, у колико познајемо, само 
једини податак и то одредба Аранђеловске хрисовуље, која гласи: 
„И властеле који се обретају у цркве да ору всаког жита бедбу; ... и 
сена да коси дан... и по стат винограда, и пут с игумном“ (чл. 155). 
Први је утисак од те одредбе, да су црквена властела вршили 
општи тежачки посао. Ако се ипак поклони тексту више пажње, 
онда се види, да нису на властелу падале редовне насељеничке 


1 В. хрисовуљу св. Ђорђу Скопском 1300, чл. ХШ и ХУІ; Грачаничку 1321, чл. 
ХШ; Трескавцу П око 1338, чл. П; св. Богородици Перивлепти у Охриду 1342-1345, 
чл. ХУ; Аранђеловску 1348-1353, чл. 6, 11, ман. Дречи 1382, чл. ХШ. 

работе, него само ванредне, и то орање бедбом, кошење сена 
заманицом (гомилом) и сличан рад на винограду. Те су ванредне 
тежачке работе сачињавале накнадну дужност црквене властеле; 
њена се пак основна дужност наводи на крају одредбе, и то је пут 
с игумном, тј. да игумна на путу прате, наравно на коњима, наравно 
као наоружана војна стража и то не почасна, него ефективна, што 
је у оно немирно доба требало. Пошто је властели остајала војна | 
коњичка служба као основна, нису црквена властела дефинитивно 
изгубила свој стручни сталешки карактер, нису дакле били пот- 
пуно декласирани. Али пошто је њима осим основне дужности 
била наметнута накнадна дужност од јавног тежачког карактера, 
био је.њихов сталешки ниво знатно понижен те били су знатно 
деградирани. 

Деградација и чак декласација нижих сиромашних слојева 
племства среће се свуда. Да наведемо један јасан пример и то 
деградацију и декласацију нижих слојева староруског бојарства у 
Литванској држави. Они од ситних бојара, који су били 
подложници великаша те нису успели да уђу у нову по пољском 
угледу сталешку организацију шљахте, постепено су се у току 
ХІУ-ХУ в. декласирали и претворили у једну врсту сталне насе- 
љеничке војске, као и у нижи ред сталних слугу владлочевих, или, 
што је исто, државних. У ту последњу категорију спадали су тзв. 
пушнпије бојаре, чија је стална служба била пуш, под чиме се 
разумевало и коњичко стражарење путева, по којима би могао 
стићи непријатељ у земљу, и пренос на коњима листова са адми- 
нистративним и нарочито војним наређењима. 

Да се наш преглед правног положаја властеле у Немањићкој 
држави заврши, треба да поставимо питање о постанку властеле. 
Изгледа чудновато, да се питање о постанку, дакле о почетку, меће 
на крају. Међутим то је изазвано стањем извора, као и особинама у 
развитку државе код старих Срба. Баш за све, што се тиче прво- 
битног постанка друштвене и државне организације, недостају 
извори. Па и откад се друштвено и државно уређење може прати- 
ти по изворима, дотичних је извора дошло ипак мало, и, што је 
главно, сам се друштвени и политички развитак кретао у толико 
убрзаном темпу, да се прелазни стадијуми скоро сасвим не могу 
разликовати, те се генетички процес не може као што треба 
проучити. Горње вреди и за питање о постанку властеле. О њему се 
може више погађати, него решавати. Због тога смо га метнули на 
завршетак нашег прегледа властеле, који смо базирали на доку- 
менталним подацима. 

Једини истраживалац, који је специјално поставио питање о 
постанку српске властеле и одговор на њега прецизно формулисао, 
био је К. Јиречек. Његова формула гласи: „Тек од краја ХП века 
може се у Србији пратити развој племства. Ту је племство постало 
на онај исти начин као и у другим земљама средњовековне Европе. 
Потомци старих владалачких и жупанских лоза, споредне гране 
владалачке куће и највиши земаљски чиновници различитог 
порекла, повезани женидбама многоструко с краљевима и цареви- 
ма, организовали су се као виши сталеж“ (Историја Срба, ПІ, 71). 
Пошто Јиречек истиче истоветност процеса са истим процесом у 
целој Европи, одмах пада у очи, да није наведена владаочева 
дружина, која је свуда у Европи била основни извор. одакле је 
племство потекло. На дружину, о којој Јиречек ћути. мораћемо се 
још вратити, али пре наравно треба, да прегледамо оне генетичке 
изворе властеоског сталежа, које сам Јиречек набраја. 

Као први извор истиче се владалачка лоза Дукљанских 
краљева претходника Немање на послу политичког уједињења и 
државне организације код Срба. „Дукљанска династија ХІ-ХІІ 
века“, вели К. Јиречек, „заступљена је била у времену после 
Немање по свој прилици само са неколико потомака, и то у реду 
властеле“ (Ш, 12). Томе се затим додаје, да жупан Бодин у 
Конавлима (1278. до 1285) већ по имену могао би бити потомак 
дукљанског краља Бодина (1082. итд., Ш, 71). Није то много, нити 
што је главно, уопште није то генстички извор властеле, јер ту 
може бити речи о томе, како су се немногобројни потомци бивше 
Дукљанске династије уврстили у рашку властелу, коју наравно 
нису они образовали, што није ни политички било могуће. 

Као други извор наводе се жупанске лозе. Жупани су били 
врховни поглавари жупа, како су се називале поједине племенске 
области, још пре њиховог уједињења у држави. После постанка 
државе, жупани су изгубили самосталну власт те су њихови потом- 
ци образовали виши сталеж у држави. То очигледно жели да каже 
Јиречек. Придружује се дакле теорији о тзв. династичком пореклу 
племства, према којој се племићи сматрају за потомке ситних 
владалаца (династа) племенских, који су претходили држави. Та је 
династичка теорија играла извесну улогу у пољској историографи- 
ји пре 50 година, али није могла да буде доказана и сад је 
напуштена. За династичко порекло српске властеле К. Јиречек не 
наводи никаквих доказа; то је само његово погађање, које, чак ако 
би се и примило, није у стању да реши питање о генези властеле. За 
одговор на последње питање није збиља довољно констатовати, да 

су у властелу ушли потомци племенских династа, него би требало 
још доказати, да је баш династичко порекло сачињавало правну 
титулу за стицање властеоског положаја. А баш то се не може 
доказати. 

Трећи извор су споредне гране владалачке куће. То је опет 
само један приток особља за властеоски сталеж, и то за његов 
горњи слој – за великаше, али није начин образовања властеле, на 
коју су се владаоци наслањали, пре него што се њихова кућа 
толико разрасла, да пружа особље за властеоски сталеж. 

Четврти извор то су тобоже земаљски чиновници различитог 
порекла. То се апсолутно не може примити. Ту се Јиречек угледао 
на Византију, стару државу са наслеђеним од Рима режимом 
грађанске једнакости и развијеним административним апаратом, 
на коме су радили стручни чиновници, од којих се створила 
бирократија као засебна друштвена класа. Ти чиновници, војни и 
грађански, су у току времена добили земљишни посед, и наслања- 
Јући се на њега, издвојили су у ХІ-ХІІ в. из своје средине сталешке 
формације вељможа (бухаоп) и архоната (брхоутес). Ничега 
сличног није било у осталој средњовековној Европи, па ни у 
Србији. Свуда су државе саме биле нове формације и базирале се 
потпуно на владаоцу и на оном кругу његових сталешких слугу, 
који је непосредно уз њега стајао. Нису се тамо чиновници, којих 
као засебне класе није ни било, претварали у властелу, него је 
властела из своје средине издвајала државне чиновнике, Избијали 
су у оно време на површину људи разног порекла, било је дакле 
скоројевића, али нису они ишли преко чиновничке службе, чији 
појам није ни постојао, у властеоски ред, него преко властеоске 
службе на висока достојанства. 

Пошто Јиречекова формула никако није довољна, морамо да 
се обратимо ономе генетичком извору племства, који се мани- 
фестовао свуда у средњовековној Европи, и то дружини. 

Све су средњовековне државе постале енергијом неких војних 
предузимача, који су око себе скупљали групу верних и оданих 
војних другова. Кад су ти предузимачи успели да постану владари 
(војводе, кнежеви, краљеви), њихова је војна група образовала 
њихову најближу околину, која је била права осовина за војну и 
административну кристализацију државе. Та околина владаочева, 
та верна и одана група, која је уз њега непосредно стајала, то је 
била дружина, како су је називали словенски народи, то су били 
їгиѕќеѕ, апігиѕпопеѕ, Сеїоієе, како су се називали на германском и 
романском западу. Првобитно су живели на двору владаочевом те 

их је он хранио, облачио, наоружавао, развесељавао и на свакојаки 
начин одаривао. Доцније су се од владаочевог двора одвојили и нас- 
танили су се на имањима, која им је владалац даривао или коју су 
земљу сами окупирали као празну. Уложили су у земљу капитал, 
који су добили својом службом и ратним пленом, тако да су 
постали господари на великим поседима. Наступала је комбинаци- 
ја војне службе са земљишним велепоседом и од те се комбинације 
образовала властела. У току времена у њу су ушли шири кругови, 
него што је била првобитна дружина, али дружина и њени потомци 
свуда су и увек сачињавали генетичко језгро властеле. 

Да ли је било дружине у Србији? То се не може документовано 
потврдити, јер за првобитни стадиум образовања државе недостају 
извори. Али се, у толико за те ствари позном извору, као што је 
Душанов законик, сачувао траг или преживљај (зигуїуаї) нека- 
дашњих дружинских односа. Мислимо ту на чл. 48. који гласи: 
„Када умре властелин, коњ добри и оружије да се даје цару, а свита 
велика бисерна и злати појас да има син му и да цар не узме“. 
Нехотице постаје питање, што баш то значи, да је цар. који је на 
себе преузео власт византијских царева, узимао себи коња (нара- 
вно бојног) и оружје свога умрлог властелина. То се никако не пок- 
лапа са општом структуром његове државе, која се иначе базира на 
законитости и у којој се потпуно признаје неприкосновеност и 
наследност приватне својине властеоске (чл. 40, 41, 43. Душановог 
законика). Обично се та предаја коња и оружја умрлог властелина 
краљу објашњава овако.! Коњ и оружје су били знаци властелин- 
ског положаја те су се враћали ономе, у чије су име били држани; 
томе Јиречек још додаје претпоставку да су се наследнику тога дос- 
тојанства, код институције, предавали коњ и оружје (Историја 
Срба, ПІ, 72). Наше је мишљење, да се објашњење мора тражити 
у дружинским односима. Некад је владар (кнез) издржавао 
дружиника на своме двору, сматрао га је за члана свога рода, те је 
после његове смрти наслеђивао његово имање. То се одржавало и 
после тога пошто се дружина удаљила из владаочевог двора и 
живела самостално у својим кућама и на својим имањима. Тек у 
доцније време војници и властела, који су од дружине или по њеном 
угледу постали, успели су у својој тежњи за потпуном самостал- 
ношћу и добили су право, да њихово имање слободно наслеђују 
њихова деца. То се право наслеђивања властеоског имања свуда у 


своје време сматра као значајни политички успех властеле, као 


1 В, Нов. Зак., стр. 176-177; Тихомир Р. Ђорђевић, Наш народни живот, књ. 
1, 1930, стр. 129–130. 

њена повластица, која се стога уноси у племићке привилегије. 
Добили су то право и српска властела, али је као траг и преживљај 
стародавних дружинских односа заостало право владара да узима 
коња и оружје умрлог властелина (очигледно је, да је још недавно 
пре Законика владар узимао и свиту и појас). Али није то једини у 
Душановом законику траг дружинских односа; има још и другог и 
то у чл. 51. где се наводи формула предаје властеоског младића у 
службу на владаочевом двору. „И кто преда сина или брата у двор, 
и упроси га цар: Вероваши ли га пу? и рече Веруј колико и мене. Ту 
се без сумње осећа заостатак старог дружинског уговора о „вери“, 
на којој се базирало само биће дружине. На основу поменутог сло- 
бодни смо мислити, да тражење социјалног порекла властеле води 
нас и у Србију оном истом генетичком извору, који је вредео свуда, 
и то дружини. 

Осим општег питања о постанку властеле, К. Јиречек истиче 
још специјално питање о постанку властеличића и изражава 
мишљење, да су по својој прилици у ниже племство властеличића 
ушли остаци слободних сељака из ранијег средњег века (Ш, 118). У 
последње време је Соловјев изнео претпоствку, да су у ред 
властеличића прелазили неки највиђенији од стручних посленика 
на владалачким дворским земљама (Гласник Скопског научног 
друштва, Ш, 35). Сматрамо, да је и једно и друго потпуно могуће, 
јер чак у Пољској са толико јако развијеним сталешким уређењем 
није било ни у првој половини ХІМ века искључено да је имућан 
сељак прелазио у шљахетски ред. 

У развитку племства могу па и треба да се разликују два 
момента, и то – његово издвајање и његово закључивање. Прво се 
састоји у диференцирању сталешких дужности и стицању одго- 
варајућих сталешких права. Друго се састоји у томе, што се укида 
фактичко избијање у властеоски ред, и што се за улазак у влас- 
теоски сталеж нових лица тражи нарочита владаочева повеља, 
којом се датом лицу дарује племство; то је тзв. нобилитација; где је 
племићки сталеж тежио, да се што више затвори и закључи у своме 
наследном саставу, тамо се нобилитација вршила уз непосредно 
учешће саме властеле, и то тражило се да кандидат буде адоптиран 
од неког рода и сл. Затварању племства у себи и његовом 
закључивању много су доприносили родовна организација плем- 
ства, која је стварала подлогу за сталешку независност и самостал- 
ност, и грбови, који су између племића и неплемића спроводили 
границу коју није се могло лако прекорачити. За нобилитацију је 
требало, да кандидата адоптира неки племићки род и да га своме 

грбу придружи. Дакле, попуњавање племићког особља из других 
редова налазило се у рукама самог племства, што је омогућавало 
да се оно затвори и закључи како хоће.Тако је било у Пољској, 
почињући од ХУ века, али се већ у ХІУ веку спремало земљиште 
за ту структуру. 

У Немањићкој држави није било закључивања властеле, нити 
потребних за то предуслова, јер није српска властела знала ни за 
ширу родовну организацију унутра у сталежу, нити за употребу 
грбова. 

У току ширења Немањићке државе првобитном су се српском 
саставу властеле придружили елементи другог историјског и етно- 
графског порекла. Поред властеле рашке или српске постојала је 
властела приморска, чији су постанак и развитак били самостални 
и друкчији, а затим властела грчка, која је опет обухватала еле- 
менте неке засебне социјалне формације. Све се то под Душаном 
стопило у један властеоски сталеж, у који су у даљем ступали чак и 
странци. Према Законику властелин је и властеличић могао да 
буде или Грк, или Немац, или Србин (чл. 173). На сабору „на 
Крупиштех“ заседао је цар Душан „са всеми властели србскими и 
грчскими и поморскими“ (хрисовуља Хиландару 1355. протокол; 
Нов., Спом., 429 и 719). А у уговору цара Душана са Дубровником 
1355. наилазимо на израз: „никто од властел царства ми, ни Грк, ни 
Латинин“, који се израз може сматрати као симбол тога, да су се у 
образовању властеле у Немањићкој држави спојили и људи и 
институције како источне европске цивилизације, тако и западне.! 


93. СЕБРИ 


Себар-себри као засебни сталешки термин срећемо тек у 
Душаново време и то у словенском преводу Синтагме Матија 
Властара и у Законику. 

„Основна подела лица“, вели се у Синтагми, „је ова: једни су људи 
слободни, други робови, слобода је пак природна способност која 
свакоме допушта да ради шта хоће, сем ако то смета закон или сила; 
а ропство је установа општенародног права (,језическаго закона“ 


1 Инородни елементи у саставу властеле у Немањићкој држави заслужују да 
буду специјално испитивани, нарочито елеменат грчки. Као почетак истраживачког 
рада у томе правцу треба да буде забележена студија А.В. Соловјева Греческиє 
архонійь в Сербском Царсійвъ ХІУ въка, Вутапипочјамса, П, 2, Ргаћа, 1931, стр. 
275-287. 

(Єдмікбь усуо», ті. їџгіѕ сепішп) и ратно смишљење, услед којих 
неко постаје подложан господарству другога насупрот природном 
закону, јер природа је све створила слободне. Слободни се опет 
деле на двоје: благородне и ослобођене; благородан је онај ко је 
слободан, чим се родио, те није ропски јарам окусио; ослобођени је 
она). ко се родио од пуштеног роба“ (Нов., Синт., 249). Али осим те 
класичне римске поделе на слободне и робље, праћене исто тако 
класичном, у духу стоицизма, осудом ропства са гледишта 
природног права, Синтагма зна и за даљу диференцијацију слобод- 
них. У кривичној одредби о кажњавању оних, који су коме учинили 
увреду, вели се овако: „Такви, ако буду поштени (Емтірої) или да се 
на време заточе или да им се забрани нека радња; ако ли буду сло- 
бодни, али себри (ЕУТЕХЕ што значи прости, неваљали), да се бију 
палицама; ако ли буду робови, да се бију бичевима и да се предаду 
господару“ (Нов., Синт., 500-510, уп. 506 и 523). Одавде се јасно 
види, да се међу слободнима разликују две врсте: нека угледна и 
повлашћена господа, који се у словенском тексту називају поште- 
нима, и пучанство, које се словенски назива себрима. 

У Душановом законику себар се већином противставља 
властелину (чл. 53, 55, 94, 106), тако да се у томе може видети 
основна подела становништва на повлашћено и неповлашћено. 
Према томе себри се обично сматрају као збирна именица за 
означавање целог становништва осим властеле и свештенства; 
дакле у себре спадају и грађанство и сељаци. Тако је протумачио 
себре још Никола Крстић, за којим су у томе погледу пошли и 
Стојан Новаковић и Константин Јиречек и чије је гледиште у 
последње време спроводио и развијао Михлило Полићевић. Таква 
интерпретација сеора нарочито се базира на чл. 85. Законика, где 
се властелину противставља у Струшком и другим преписима 
себар, а у Призренском препису уопште невласшелин. Баш то се 
сматра за директни доказ, да је себар био сваки, ко није био 
властелин, дакле не само сељак, него и грађанин. Та се интер- 
претација никако не може примити у целости, него тражи знатне 
резерве. Има у Законику директних података, да није себар 
означавао цело невластеоско становништво, него један ужи круги 
то сељаке. У чл. 98. себар не противставља се само властелину, 
него и свакоме „добру човеку“ (уп. чл. 97), тј. свакоме мање више 
угледном човеку невластеоског сталежа; није дакле могао себар 
означавати грађанина, него нижи од грађанства сталеж сељачки. 
Чл. 152. истиче поделу становништва на велију властелу, средње 
људе и себре (себрдију). Поводом те поделе Ст. Новаковић одсту- 

па од шире интерпретације себра и тврди, да се ту под средњим 
људима мисле мала властела, трговци, грађани итд., а под себрима 
„невластела или сељаци“ (Нов., Зак., стр. 238). У чл. 69, у коме се 
забрањује „себров збор“, разумевају се под себрима сељаци и то 
насељеници властеоских и манастирских имања, што опет призна- 
је Стојан Новаковић (Зак., стр. 11-11), тако да по други пут одсту- 
па од шире интерпретације себра. С обзиром на већ наведене 
податке доследно је сматрати да и у осталим члановима Законика 
(53, 55, 85, 94 и 106) не противстављају се властелину припадници 
свију неповлашћених сталежа, него сељак, са којим се властелин 
као господар земље налазио у непосредном додиру, те Законик 
предвиђа сукобе и комбинације, које су могле одавде потицати. 
Преписивач Призренског преписа је у чл. 85. покушао да тај ужи 
појам себра прошири и генералише, али није у томе успео, јер су 
се потоњи преписи вратили на првобитни текст Струшког 
преписа. У корист ширег схватања себра могао би се навести чл. 
94, који предвиђа себра не само у жупи и у катуну. него и у граду. 
Али одавде никако не следи да је грађанство спадало у себре, јер 
томе очигледно противречи привилегисани положај грађанства у 
приморским и у грчким градовима. Чл. 94. упозорује само на то, да 
у унутрашњој Србији није било домаћег грађанства, као засебног 
сталежа, него је становништво градова било у правном погледу 
једнако са себрима-сељацима. Законик игнорише домаће ста- 
новништво унутрашњих градова, као врло незнатно по броју и 
недиференцирано по правима, те дели целокупно световно 
становништво само на две основне категорије, и то на властелу, 
као господаре земаља, и на себре, као насељенике на земљама, 
земљораднике. Да је себар сељак земљорадник, о томе директно 
сведочи тај факт, што чл. 98. Душановог законика, где се пред- 
виђају два себра, који један другоме чупају косу, очигледно је 
пренет у Законик из Грачаничке хрисовуље кр. Милутина 1321. и 
то из њеног „закона старог Срблем“, а Срби су, као што је позна- 
то, били земљорадници, противстављани у насељеништву манас- 
тирских имања Власима пастирима. Баш у смислу сељака и чак 
тежака наилазимо на себра у Дубровнику у ХУ в. и у позније 
време, па чак све до данас. Исто тако на сељаке земљораднике 
односи се староруски сјабр, филолошки сродан са српским 
себром.! 

1 Копи. Ітсёск, Агсћ, /. мам. Рійої. ХХ (1900), 211-212; Б. М. Ляпунов, Семья, 


сябр-шабер Сборник Отд. русская, 3. и словесн. Ак. Наук С.С.С.Р., том. СІ, Но 3, 
1928, стр. 257-263. 

На освнову горњег дефинишемо себра као сељака-земљорад- 
ника; исти се назив примењује и на домороце у градовима 
унутрашње Србије услед тога, што нису ти градови имали домаће 
грађанство, које би у правном погледу било диференцирано и изд- 
војено од сељака. Против такве интерпретације себра може се 
приговорити, да се она зауставља на пола пута те неће да буде 
логички доследна до краја, а формална би логика захтевала, да се 
себри дефинишу као једна врста трећег сталежа (Пег5-ега() у сред- 
њовековној Србији, који је тобоже обухватао у једном правном 
појму и грађанство и сељаке. Такав се приговор уклања помоћу 
методолошке напомене, да историк треба да иде не за формалном 
логиком апстрактних појмова, него за социјалном логиком 
конкретног живота, а та последња логика није се кретала правом 
линијом апстрактног резоновања. 

Пошто смо дефинисали себра као сељака-земљорадника, а 
доле (5 4) ћемо имати посла са зависним сељацима, који су били 
тежаци било на владаочевој, било на манастирској, било на влас- 
теоској земљи, морамо наравно поставити питање, да ли су сви 
себри били тежаци, или је међу себрима било потпуно независних 
сељака са слободним баштинама, над којима није било господара, 
у чију би корист баштина била оптерећена. 

Присталице ширег схватања себара као трећег сталежа у 
средњовековној Србији инсистирају баш на томе, да је између 
себара било потпуно слободних баштиника. „Себар је значило“, 
вели Новаковић, „онога ко није ни властелин ни свештеник. Сви 
су остали узимани за себре и међу њима је било и сасвим слобод- 
них, независних људи“ (Зак., стр. 174). Та свакако резервисана 
изјава Новаковићева претвара се код Михаила Полићевића у 
категоричко тврђење, да су први ред себара сачињавали „сло- 
бодни независни баштиници са својим ситним баштинама, пуно- 
правни грађани у погледу уживања приватних права“ (Архив за 
правне и друштвене науке, ХХШ, 204). По питању, да ли је тај 
први себарски ред био многобројан, Михаило Полићевић не 
наводи никаквих изворних података, који иначе не постоје, али 
ипак тврди, да „је свуда по селима имало баштина слободних 
независних људи из првог реда себарског сталежа уз имања влас- 
теоска или господарска" (ірідет, 95). 

Хипотеза о нарочитом сталешком реду слободних баштини- 
ка, који нису били властела, дакле слободних ситних баштиника 
сељака изводи се само из анализе текста, тачније из стилизације 
неких чланова Душановог законика. Треба да их прегледамо. 

Ту пре свега долази чл. 42. Законика, који додељује властели 
економски имунитет и одређује војну службу властеоску. У томе се 
члану проглашује, да „баштине все (све)“ су слободне од работа и 
данака и подложне дужности, да дају соће и војују војску; сем тога 
наслов тога члана гласи: ,о баштине свободне“. Наведена 
стилизација чл. 42. и дала је повода за издвајање нарочите класе 
слободних баштиника. На њој се несумњиво базирао Стојан 
Новаковић, кад је у својој студији „Стара српска војска“ (1893) 
рекао овако: „Земље су могле бити краљевске или државне, 
црквене и властеоске, по том слободних баштиника који нису била 
властела“ (с. 48). За Михаила Полићевића чл. 42. сачињава основну 
одредбу о слободним баштиницима. Али чл. 42. не сме се претре- 
сати и ценити усамљено као самостална одредба, него у систе- 
матској вези са свима члановима оног одељка. у који спада. Већ је 
1872. Зигељ показао, да чл. 39-63. сачињавају нарочити одељак о 
властели, те се чланови, који у њега спадају, не могу интерпрети- 
рати екстензивно. „Баштине све“ у чл. 42. никако не означавају 
баштине властеоске и себарске, него све оне баштине властеоске, 
о којима је било речи у претходним члановима (39-41), и то влас- 
теоске баштине, које су дароване или потврђене у будућности и 
које долазе по наследству. Интересантно је и важно, да је Стојан 
Новаковић у коментару Законика одустао од свога пређашњег 
схватања чл. 42. и однео је тај члан на властеоске баштине (Зик., 
стр. 173). На жалост М. Полићевић сасвим не води рачуна о систе- 
матској интерпретацији. 

У чл. 45. вели се овако: „и властеле и ини људије који имају 
цркви баштине у својих баштинах.“ У томе се може видети једно 
директно и одлучно сведочанство, да је поред властеле било и 
других слободних баштиника, који су чак имали своје баштинске 
цркве. Али такав закључак, и ако изгледа да је са формалне 
логичке стране потпуно оправдан, ипак се не може примити, него 
захтева битну рестрикцију. Рестрикцију уноси сам Законик у чл. 47, 
у коме се предвиђа подлагање баштинске цркве под велику цркву; 
ту се као субјект права на баштинску цркву наводи само властелин, 
а не који други баштиник. У хрисовуљама на више места нанлазимо 
на баштинске цркве, али увек су то цркве властеоске или некога од 
свештенства обично вишег и само изузетно од редовног свештен- 
ства. И то је потпуно појмљиво. Баштинска се црква могла 
фактички зидати само од велепоседника на великом имању. 
Слободни баштиници невластела, ако их је било, били су ситни 
поседници, који на сопствену цркву нису могли ни помислити. 

Чл. 31. и 65. предвиђају сеоске попове баштинике. Пошто 
положај сеоског попа није био висок, већ се налазио на нивоу 
положаја сељака. тешко је и из других још разлога чак немогуће 
претпоставити, да је поп имао властеоску баштину, да се дакле 
властелин запопио и притом је одржао своју баштину. Наравније је 
претпоставити, да је поп баштиник био пореклом из неких ситних 
слободних баштиника невластеоског сталежа. Кад на основу истих 
чланова Законика Мих. Полићевић тврди, да је слободних невлас- 
теоских баштина било „свуда по селима“, то је његово тврђење 
претерано и неосновано. Наведени чланови упозорују слмо на то, 
да је у ствари постојала нека категорија слободних баштиника 
себарског сталежа. Пре него што ћемо ту ствар дефинитивно 
проценити, хоћемо да прегледамо још друге чланове Законика, у 
којима би се могло наћи алузије на слободне баштинике, а на које 
до сада није пажња била обраћена. 

Чл. 58. почиње речима: „кто ли умре а има једино село у жупе 
или међу жупама“ и тим као да упозорује, да нису приватна села 
припадала само властели, него и свакоме другоме, дакле и себрима. 
Опет се и ту мора подсетити, да чл. 58. спада у одељак о властели, 
дакле се у њему почетна реч „кто“ вероватно односи на 
властелина. У најстаријем Струшком препису баш се у чл. 58. 
изричито говори о властелину (који властелин...) Потоњи су 
преписи променили стилизацију, али није се од тога променила 
сама ствар. То се може потврдити тим, што, кад се у чл. 75. набра- 
Јају приватна села у жупи, онда се наводи село властелина, владао- 
ца, цркве и властеличића, а никакав други се слободни баштиник 
не наводи. Исто тако на планинама не зна Законик ни за каквог 
слободног баштиника осим владаоца, цркве и властеле (чл. 81) и 
кад се у Законику (чл. 123) предвиђа сукоб због земље између 
Саса-рудара и господара приватних имања, онда се као такав 
господар наводи само властелин. 

Из већ наведеног може се извести овакав закључак. Само чл. 
31. и 65. Законика, у којима се говори о поповима баштиницима, 
сведоче, да је постојала нека категорија слободних баштиника 
себарског сталежа. Није то очигледно био неки нарочити ред 
себарског сталежа паралелан властели, него то су били заостаци 
слободних сељака, који су се делимично одржали. Такве категори- 
је је свуда било, тако да она свуда прати основну друштвену дихо- 
томију, и то поделу на повлашћене земљопоседнике и зависне од 
њих земљораднике. У ту категорију спадају људи, који су били 

али ипак нису били довољно моћни да сами избију у повлашћени 
сталеж. Та је категорија била у толико незнатна да је Законик 
игнорише и само поводом попова баштиника на њу упозорује. У 
хрисовуљама се ретко спомињу слободни баштиници, али кад се спо- 
мињу, то су редовно властела и попови; само изузетно долазе понеки 
слободни баштиници сељаци (хрисовуља 1353, Нов., Спом., 703, УП). 


$ 4. МЕРОПСИ 


За сељаке земљораднике има у законским споменицима више 
назива. У Немањиној хрисовуљи Хиландару 1195-1199. долази 
назив барик, од грчке речи (лоро:кос), што значи насељеник; тај се 
назив ретко употребљава, и ако се среће и средном ХІҮ в. (Нов., 
Спом., 703, УП). Жичка повеља 1220. истиче назив земаљски људи 
(чл. 11), који у промењеном облику земљани долази у ХШ веку у 
хрисовуљама (Хиландару 1276-1281, чл. ІМ и У: 1292-1295, чл. ХІМ), 
а у ХІУ веку у уговорима са Дубровником (1332, чл. ШІ; 1356, чл. І) 
и у Душановом законику (људије земљане - чл. 174). Бистричка је 
хрисовульа 1234-1243. изнела назив меройах, руиг. меропси (чл. У1). 
Порекло тога термина није познато. Тај се термин највише при- 
мио, тако да у Душановом законику долази као званични законски 
назив за зависног сељака (чл. 34, 68, 139); стога смо га узели као [ег- 
питиз (есћтсиз за наслов овог параграфа. У Грачаничкој хри- 
совуљи 1321. и Аранђеловској 1348-1353. сељаци земљорадници 
називају се народним именом Србље и тако се противстављају 
пастирима Власима. Таква примена народног имена на један, али 
најмногобројнији и у извесном смислу темељни сталеж је врло 
карактерна, али не може да нас зачуди, јер знамо за пример, кад је 
исто тако било примљено још узвишеније име хришћана, као што 
је случај код Руса, где су се сељаци од половине ХШ века за раз- 
лику од неверних освајача Татара прозвали крестијане (народни 
изговор речи хрисшијане), а које су име одржали све до данас. 

Како су сељаци били зависни, то су се у томе својству нази- 
вали људи, која је именица била праћена придевом за означавање, 
чији су они били људи, од кога су били зависни. Већ у Немањиној 
хрисовуљи Хиландару 1198-1199. наилазимо на назив „манастирски 
људи“ (чл. УП), а у хрисовуљи св. Николи Врањинском 1242. долазе 
„људије црквени“ (чл. ІУ), који се назив одржао на даље као 
технички термин. У горе наведеној Немањиној хрисовуљи мана- 
стирским се људима противстављају жупани људи, који зависе од 

велијег жупана (чл. УП), дакле владаочеви људи. У истој се 
хрисовуљи предвиђају људи „код инога кога“ (чл. УП), а повеља св. 
Саве манастиру св. Николе Врањинског 1233. истиче поред мана- 
стирских људи један шири појам човека туђег, у који спадају и 
људи зависни од властеле (чл. МГ). Тако се у законским споменици- 
ма испољавају три основне категорије сељака земљорадника, које 
су у хрисовуљи св. Ђорђу Скопском 1300. дефинитивно забележене 
као људије кралевсшва ми, људије властељци и људије црковни 
(чл. 42). Та је трихотомија званично призната и у Душановом 
законику (чл. 112). 

Према тим трима категоријама прегледаћемо правни положај 
меропаха у Немањићкој држави, дакле говорићемо о владаочевим, 
црквеним и властеоским меропсима. Зависност меропаха било од 
владаоца, било од цркве, или тачније појединих цркава (под којима 
су се разумевали и манастири), било од властеле, то је била завис- 
ност од одговарајућег господара земље. Ствар је у томе, да је 
земља припадала или владаоцу или цркви или властели. Слободни 
су баштиници међу сељацима били, кло што смо већ горе рекли, 
само ретки и незнатни изузетак. Редовно пак је сељак-земљорад- 
ник био насељен на земљи, која је имала свога господара, те је 
преко земље потпадао власти тога господара.! И владалац, и црква 
и властела нису имали само земљу, него земљу с људима (обичан 
израз у хрисовуљама), а ти људи били су баш меропси. 

Средњи век није знао за једноставну, него за компликовану 
структуру земљишне својине. Својина на земљи била је подељена 
на три саставна дела, и то - врховну својину (Іотіпішт етіпепз), 
директну својину (Чопипшт тесшт) и својину уживања (Чопипі- 
ип ише). Ти су делови били стварно између себе одвојени, тако да 
су били додељивани различитим правним субјектима наспрам једне 
исте земље. Врховна је својина припадала држави, тј. владаоцу који 
је државу оличавао, и састојала се у праву на опорезивање земље, 
на потраживање службе од земље и још у тзв. регалним 
(краљевским, владаочевим) правима, која су на различити начин 
ограничавала уживање земље од стране директног њеног власни- 
ка. Директна својина била је оно, што би смо сад назвали просто 
својином. Она је припадала или владаоцу, који је на тај начин на 
неким земљама сједињавао у својим рукама и врховну и директну 
својину, или повлашћеним сталежима, и то цркви и племству, који 


1 Израз „земаљски господин“ долази, нпр., у Арапђеловској хрисовуљи 1343- 
1353, чл. ХХУ. 

су имали директну својину под врховном својином владаочевом. 
Зависност од врховне својине манифестовала се у томе. што су 
директни сопственици земаља били подложни неким дужностима 
према владаоцу, нарочито вршењу извесних функција у корист 
државе (црква) и служби војној и уопште државној (племство). 
Својина уживања стајала је под директном својином и састојала се 
у уживању извесне парцеле земље под условом да се зато тегле 
прописани терети у корист директног сопственика земље. Својина 
уживања припадала је тежацима. Директни сопственик земље, њен 
слободни и независни у приватноправном погледу господар. био је 
редовно велепоседник. Ни фактички, ни по своме сталешком 
положају, није он био у стању да обрађује земљу сам са својом 
породицом, као што то чини земљорадник. Он је био земљопосед- 
ник који је за експлоатацију своје земље тражио земљораднике. 
Експлоатацију своје земље он је обично уређивао на овај начин. 
Један, обично мањи део свога поседа он је експлоатисао у својој 
режији помоћу радне снаге својих робова и најамника, уколико их 
је у оно време било. Тај се део пољског имања једног велепоседни- 
ка називао дФотіпісит, или (егга ЧФотіпісага или тдопитсаса (госпо- 
дарска земља). Други, обично већи део, господар пољског имања 
давао је у плодоуживање сељацима у облику појединих сељачких 
газдинстава (тапѕиѕ), која су у његову корист теглила прописане 
терете, у облику дажбина и работа (кулучења) на већ споменутој 
господарској земљи, кад је ропских руку нестало, а најамних није се 
могло наћи. Рекли смо да је господар имања давао поједина 
газдинства у својину уживања. Послужили смо се речју даваши 
ради краткоће. Али не треба ствар тако разумети, да је господар 
увек давао земљу оним, који је не би имали. Само пољско имање 
повлашћеног господара често је постало на тај начин, да му је 
владалац даровао земљу, на којој су већ били насељеници, а који су 
до тада можда били слободни баштиници, и тек поводом тога дара 
њихова се директна својина претворила у својину уживања. Затим 
било је случајева, кад ситни земљопоседници у ондашње немирно и 
несигурно доба нису били у стању да одбране па дакле и да одрже 
своју земљу, те су се драговољно подлагали под заштиту па дакле 
под власт моћног велепоседника, признавали су његову директну 
својину на њиховој сопственој земљи, коју су од онда држали на 
праву својине уживања. Можда је тек на трећем месту долазило 
право давање својине уживања од стране велепоседника оним 
сељацима, који су негде своју земљу напустили или сасвим нису је 
ни имали те су дошли господару, да од њега земљу добију. 

Наведена структура земљишне својине у средњем веку има 
изразити хијерархијски карактер, што потпуно одговара хијера- 
рхијској сталешкој структури средњовековног друштва. Сељак, 
који је стајао на најнижем ступњу сталешких степеница, уживао је 
и најниже и најпотчињеније право својине на земљу. Али треба 
подвући, да је ипак уживао право својине, имао је дакле стварно 
право на земљу. Био је овлашћен чак да своју земљу отуђи, али 
само под условом да отуђи само ономе, ко би заједно са земљом 
преузео на себе њене терете у корист господара. Није дакле сред- 
њовековни тежак држао земљу под закупом, него по стварном 
праву. Положај сопственика, нако потчињеног, несумњиво је био 
много бољи, него ли закупника. Имајући стварно право на земљу, 
сељак је био гарантован да га господар не отера. Истина, није се та 

аранција базирала на неким законским прописима, него на 
стварној економској конјунктури, и то на оскудици у радничким, 
тачније земљорадничким рукама. Иста је оскудица проузроковала 
и само додељивање тежацима стварног права на земљу. 

У Немањићкој држави структура је земљишне својине била 
исто тако компликована, као што и у осталој Европи у средњем 
веку, те је исто тако обухватала три наведена хијерархијска степена. 
Врховна је својина припадала владаоцу и претходно смо већ видели 
(8 2), како је властеоска баштина стајала под врховном својином 
владаочевом. Директна је својина припадала владаоцу, цркви и 
властели, и баш се у томе смислу спроводи у законским споменици- 
ма правило, да је земља или владаочева, или црквена, или влас- 
теоска. Из истих разлога, као што и у осталој Европи, меропсима је 
била додељена својина уживања, која се прецизно одређује у чл. 174. 
Душановог законика, који гласи: „Људије земљане који имају своју 
баштину, земљу и винограде, и купљенице, да суволни от својих 
виноград и от земље, у прикију (мираз) одати, или цркви подложити 
или продати, а вину до јест работник на том-зи месте оному-зи 
господару чије буде село. Аште ли не будет работника на оном-зи 
месту оному господару чије буде село, да јест вољан узети оне-зи 
винограде и њивије“ (чл. 174). Из наведеног члана се јасно види, 
да је меропах имао својину уживања на земљи под условом 


1 Данашњим језиком предаје тај члан Стојан Новаковић овако: „Ратари који 
имају своје наследствене земље и винограде, и купљенице, власни су располагати 
тим својим земљама и виноградима; они их могу дати у мираз, могу их уступити 
цркви или продати, с тим да на томе месту свагда мора бити работник ономе госпо- 
дару чије буде село. Ако на томе месту поменутом сеоском господару не би било 
работника, он је вољан узети те њиве и винограде“. (Зак., стр. 251–252). 


[5 

теглења терета у корист господара земље, и чим је то теглење 
престајало, меропах је губио своје стварно право на земљу. 

Заслуга је Стојана Новаковића, што је он конструисао земљишну 
својину у средњовековној Србији по општеевропским категоријама и 
створио је српске термине за означавање іотіпіи Фтеси и допили и 5, 
и то слободна баштина и йойічињена баштина (баштина под тере- 
том). Слободне су биле баштине властеоске, црквене па наравно и 
владаочеве; потчињене су биле меропашке баштине. 

Исто, као и у осталој Европи, економска је конјунктура гаран- 
товала меропсима да не буду са земље отерани. Маркантан је у 
томе погледу чл. 32. Душановог законика, који инкриминише 
управницима црквених имања као нарочито кривично дело, ако 
буду својим неваљалством и самовлашћем разагнали људе из 
црквених села и црквених земаља. Наравно ту су узети у заштиту 
интереси цркве, да не би њена имања без посленика изгубила вред- 
ност. Дакле, црква је, као што и световни господари земље, била 
заинтересована да задржи меропхе. Баш то је за меропхе стварало 
гаранцију да не буду са земље отерани. 

Меропошка је баштина била наследна, као што је то показло 
М. Влајинац, и то је прелазила на мушку децу. као што упозорује 
један члан Светостефанске хрисовуље (1313-1318), који гласи: „А 
сирота (удовица) која има мала сина, да си држи все село (цело 
имање) догде јеј син подрасте; ако ли не има сина, да си држи 
селиште (место са кућом) и врт и најбољу главну ниву си" (чл. 73). 
Одатле се види, да је син наслеђивао цео очев ждреб; ћерка, као 
што смо то поменули, могла га је добити у мираз. Удовица без 
мушке деце одржавала је само један део мужевљевог имања, а 
осталу је земљу узимао господар, јер на њој није било работника. 
За малог сина је, као што смо видели, мајка одржавала земљу, док 
малолетник не одрасте те не постане прави работник; али кад ни 
будућег работника мушкарца није било, земљу је наравно узимао 
господар, да на њој насели новог работника. Да ли се у таквом 
случају узимала у обзир и добијала ако не наследно право, ипак 
извесно право првенства бочна линија покојног, и то његова браћа, 
за то не знамо, јер постојећи извори у томе погледу ћуте. 

Од земаља, које су меропси држали у баштину, били су дужни 
да тегле у корист господара земље терете, који су се називали 
рабоше; осим тога најпроширенијег и општег назива долази 
понекад за означавање тежачког терета реч посао (Светостеф. 
хрисовуља 1313-1318, чл. 53: црковни посьль). Према карактеру 
извора, који су до нас дошли, располажемо са непосредним подаци- 

ма о теретима, које су теглили меропси на црквеним и манас- 
тирским земљама. Са њима дакле треба да почнемо преглед 
дужности, које су меропси подносили према господару земље. 
Нису дужности манастирских меропаха (црквених људи) биле 
свуда одређене једнако, него су варирале према различним краје- 
вима и различним газдинствима појединих цркава и манастира. Сви 
ти варианти су од великог интереса за регионалну историју. У 
општем пак систему историје права нас занима просечни тип 
меропашких дужности на црквеним земљама. Ни тај тип не да се 
конструисати једноставно, него по засебним врстама. М. Влаји- 
нац, који је задужио науку испитивањем аграрних односа у сре- 
дњовековној Србији, разликује три система за одређивање 
меропашких дужности на црквеним земљама, и то: 1. систем рабо- 
та одређиваних количином земље, коју су меропси били дужни 
обрадити, 2. систем работа одређиваних количином радног време- 
на, које су меропси дуговали господару земље, и 3. систем дажбина. 
У основу свију меропашких работа лежала је подела госпо- 
дарске, у датом случају црквене земље на два дела, и то на госпо- 
дарску земљу у ужем смислу и меропашку земљу. Прву је господар 
евентуално црква или манастир, обрађивао и експлоатисао у својој 
режији. Тај се део земље назива у црквеним имањима ступ или 
пошес. Други део – меропашке земље сачињавале су самостална 
газдинства меропаха. Уколико су меропси од своје земље дуговали 
господару имања работе, вршили су те работе на ступовима или 
потесима. Према првом од наведених система одређена је била 
количина земље, коју је појединачно меропашко газдинство (кућа) 
било дужно да на ступу обради; обрада је обухватала орање, сејање, 
кошење и жетву. Поред рада од куће постојао је још рад бедбом, 
згоном или заманицом, кад су сви скупа долазили да раде на ступу 
заједно, и то на кошењу или на винограду или на неком другом 
послу, који је требао да се изврши брзо одједном. Према другом 
систему одређено је било, колико је радног времена свака кућа 
меропашка била дужна да да господару. Обично то су били два дана 
у недељи за свакојаки рад по наређењу господара или његовог 
управника. Осим тога су били одређени још два или више дана у 
години за рад на ступу бедбом, згоном или заманицом. Као што је 
приметио Стојан Новаковић, има разлога претпоставити, да 
између два наведена система није било стварне разлике, и то да је 
мера работа била мање више једнака, било да је одређена према 
количини земље за обраду или према количини времена за рад. 


Ипак је други систем био вероватно повољнији за тежака, јер је 
ЈЕ 

његову дужност одређивао прецизније и, што је главно, гарантовао 
је тежаку, да у најнужније за земљорадника време неће бити 
ванредно запослен на господарској земљи, него да му увек остају на 
расположењу његова четири радна дана у недељи. И први и други 
систем су осим и поред работа, знали за извесне дажбине у натури, 
и то у земљорадничким производима и у стоци, које су дажбине 
меропси дуговали господару, евентуално цркви. Али те су дажбине 
биле ситне и од споредног значаја. 

За разлику од прва два система трећи је систем истицао на 
прво и главно место дажбине. Као општи назив за те дажбине 
долази десетак, који, као што је то показао М. Влајинац. не треба 
да се разуме буквално, и то као 1/10 земљорадничких производа, 
него уопште као известан део (можда налик на данашњи % - од 
сто) добивених производа, који је меропах морао да да господару.! 
Размера тога дела се мењала, али је свакако била много већа од 
1/0 и сигурно се приближавала 1/2. Поред дажбина могло је и ту 
бити работа, али само ситних и од споредног значаја. Систем 
дажбина, као што потпуно разложно примећује М. Влајинац. пос- 
тојао је тамо, где је господарско газдинство у својој режији било 
врло незнатно или где га чак сасвим није било, него је скоро сва 
земља била додељена меропашким газдинствима. То је потпуно 
разумљиво. Ако је господарско газдинство (СиіьпеттусНай), било 
ситно или га није сасвим било, нису господару меропашке работе 
ни требале. Али није онда господар имао пољопривредне 
производе за своје потребе ни за продају, те их је наравно узимао 
као господар земље (Огипдаћетсћаћ) од својих меропаха у облику 
натуралних дажбина. 

Стварни економски па чак и правни положај меропаха је 
битно био зависан од тога, каква је пропорција постојала између 
господарске у ужем смислу земље и меропашких земаља на једном 
повлашћеном имању. Чим је количина господарске земље била 
већа, тим је више било работа те је тим мање остајало слободе за 
развитак меропашког газдинства па чак и правне личности сељака. 
И обрнуто, чим је господарско газдинство било мање, тим више су 
се развијала меропашка газдинства, тим повољније су биле при- 
лике за сеоски сталеж. На жалост постојећи извори не садрже 
потребни за то питање материјал, него нам у том погледу пружају 


1 Да је то било тако, о томе сведочи израз десетак велији и мали (Светостеф. 
хрисовуља 1313-1318, чл. 87), који израз не би могао постојати, ако би десетак 
значио тачно један десети део. 

само поједине одвојене податке, од којих се не може начинити нека 
општа слика. У Хиландарској хрисовуљи 1276-1231, подела је 
између господарске и меропашке земље прописана на пола: „И сија 
села, која прида кралевство ми сеј светеј цркви, земле цркви поло- 
вина а људем половина“ (чл. ІХ). Та је пропорција врло неповољна 
за меропхе и уопште за развитак сељачког сталежа. Али пошто је 
наведени податак одвојен и случајан, не сме се из њега извести 
општи закључак. Свакако се подела земље на господарску и 
меропашку спроводила према извесном систему, који је био за- 
висан од економске политике тога или оног велепоседа. Према 
томе се нарочито пазило, да не би се меропашка земља издавала ма 
којој другој врсти насељеника и да би се уопште нови насељеници 
допуштали само на тим местима, „где буде обилије земље“ 
(Дечанска хрисовуља 1330, чл. 38-39). А није тога обиља било 
свуда. Понегде се чак осећала оскудица у земљи, тако да су владао- 
ци морали да се о томе нарочито брину. О једном таквом случају 
прича цар Душан у Аранђеловској хрисовуљи 1348-1353. овако: „И 
паки (игуман Архангелов митрополит серски Јаков) поведе 
царству ми како (у Сејанех људи) землице мало имају, да ону-зи 
земљу која је била цркви узета у них селе, тузи земљу да си поделе 
и да си имају“ (чл. 43). 

До сада смо говорили о дужностима меропаха, тих правих 
земљорадника. Али је поред њих било на црквеним имањима и 
других насељеника, који и ако су се хранили од земљорадње, имали 
су још неког другог посла, на који су били намењени. Ти су насе- 
љеници били сокалници и разноврсни мајстори. 

И ако сокалници долазе поред меропаха још у Бистричкој 
хрисовуљи 1234-1235. и све до Душановог законика укључно, 
ипак ни филолошко порекло њиховог назива на њихов положај 
нису разговетни, те се тим поводом воде између истраживалаца 
спорови. Сокалници су свакако радили на некој кућној инду- 
стрији, а с друге су стране вршили још нарочиту службу, и то 
пратили су игумана на путу и преносили су на коњима манас- 
тирску робу. Мајстора је било врло различитих, за подмиривање 
потреба манастирског газдинства; ту су спадали зидари, ковачи, 
златари, кожари, седлари, грнчари, кројачи и др. И сокалници и 
мајстори, пошто су држали земљу, као што и меропси, дуговали 
су господару земље работе и дажбине, али су њима били 
оптерећени мање него што меропси, јер су поред општих работа 
и дажбина радили још на своме занату а у корист господара, 
евентуално цркве. 

Осим тога из општег броја насељеника издвајали су се 
нарочити радници на стручним сеоским пословима, као што су 
били свињари, рибари, пчелари (уљари) и др. С обзиром на њихову 
стручну дужност они су подносили опште терете у мањем обиму, 
него што меропси, па можда су понекад били сасвим слободни од 
њих, нарочито кад су живели у засебно издвојеним насељима. 

О власшеоским меропсима нема изворних података сличне 
врсте, као што о црквеним људима, јер недостају, као што нам је 
већ познато, баштинске повеље властеоске, а оне од њих, које су до 
нас дошле, ни мало не личе на манастирске хрисовуље, јер осим 
опште потврде баштинског права не садрже ништа више. дакле ни 
пописа имања ни прописа о дужностима насељеника. Према томе, 
као једини директни извор о дужностима меропаха на властсос- 
ким земљама долази чл. 68. Душановог законика, који гласи: 
„Меропхом закон по всој земљи. У недеље да работају два дни 
пронијару, и да му дава у године перперу цареву. и заманицом да му 
сена коси дан једин и виноград дан једин, а кто не има виноград, а 
они да му работају ине работе дан“. Као што се види, наведени се 
пропис тиче пронијарске земље. Постаје наравно питање, да ли се 
по њему може судити о дужностима меропаха на баштинској 
земљи властеле. Мислимо да може. Заиста циљ је био пронији да 
обезбеди пронијару могућност да служи држави исто тако, као што 
је служио властелин са своје баштине. Зато је било потребно да 
пронијар прима од земље слични доходак као што и баштиник; а да 
би се то постигло, опет је требало, да меропси на пронијарској 
земљи тегле господару сличне терете, као што и на баштинској 
земљи властеоској. Дакле по пропису чл. 68. можемо судити о 
дужностима меропоха у властеоским баштинами, и то да су биле 
исте, свакако сличне и приближно исте. Затим, мора се узсти у 
обзир, да чл. 68. изједначује дужности меропаха у целој земљи, као 
што је то изрично означено у његовом првом ставу. То је изјед- 
начење било новитет, који се у Законику уводио. Дакле га није 
било пре Законика, него су се меропашке дужности на влас- 
теоским, евентуално пронијарским земљама одређивале различито 
на разним местима, исто тако као што је то било на црквеним 
земљама. Оне дужности, које је чл. 68. прописао једнако за целу 
земљу, спадају у други систем дужности меропаха на цркеним 
земљама. Одавде се може извести закључак, да су остали системи, 
којих је било на властеоским земљама пре Законика, сигурно исто 


дужности на црквеним земљама. Дакле је сигурно положај меропа- 


тако одговарали познатим већ нама ситемима ожај меропа. / 

ха на црквеним и световним земљама био сличан.! Од постојећих 
система законодавац је изабрао један, и то повољнији за меропхе, 
те по њему је изједначио меропашке дужности на световним, у прву 
руку пронијарским земљама у целој држави. Разлика је била само у 
томе, шт је била уведена дажбина у новцу, и то један златан пер- 
пер. Истраживаоци су обратили пажњу, да је ту у питању баш онај 
перпер, који је пронијар, као што је и сваки властелин, имао да 
плати на име соћа (уп. чл. 198). Томе треба додати, да је уведени у 
чл. 68. перпер заменио оне ситне дажбине у натури, које су на 
црквеним имањима постојале осим одређених дана работе. 

Изједначење меропашких дужности Законик је почео од 
пронијарских меропаха (чл. 65), али га је затим у другом своме делу 
проширио на све меропхе, и то властсоске уопште, владаочеве и 
чак црквене (чл. 139). Није се то изједначење састојало у увођењу 
неког новог, а дотада непознатог система меропашких дужности, 
него у узакоњавању једног од постојећих система и то повољнијег 
за меропхе. 

Земље владаочеве то су биле у исто време земље државне, јер 
је владалац оличавао државу. И на тим је земљама било меропаха, 
тако да баш те се земље у Законику нарочито називају меропшине 
(чл. 34, 156). И ту су меропси имали потчињену баштину те су од ње 
теглили терете у корист господара земље, тј. владаоца. У погледу 
тих терета треба да се прави разлика између државних земаља у 
ужем смислу и земаља намењених на подмиривање личних потре- 
ба владаочевих и његовог двора, а које би сс по аналогији с правом 
других народа могле назвати дворске земље. 

Специфична природа државних земаља у ужем смислу огледа 
се у томе, што се на њих примењивао израз царина, и то се говорило, 
да се земље држе у царину (хрисовуља Хиландару 1300, чл. П) и да 
црквени људи „не работајут у царину никоју работу“ (Скопска 
хрисовуља 1300, чл. П), као што су дакле работали људи на државним 
земљама у ужем смислу. Те су земље биле жупске земље у правом 
смислу речи, тј. оне земље, које нису спадале ни у чије нарочито 
газдинство ни цркве, ни властеле, ни владаочевог двора, него су у 
привредном односу биле подложне истим властима, којима је била 
поверена општа управа жупом. Према томе, работе насељеника тих 
земаља нису само рабоше у царину, него и рабоше кефалијине (хри- 


1 Према томе се о једној категорији црквених меропаха одређује у 
Аранђеловској хрисовуљи 1345-1353. овако: „да работају цркви Архангелове, како 
су работали и пређе, кади су били властељсцији“ (чл. 191). 

совуља Хиландару 2. маја 1355, чл. ХІ), јер их је кефалија наређивао 
и наплаћивао у име државе. Насељеници тих земаља то су прави 
жупљани, који се као такви спомињу и средином ХШ в. и средином 
ХІУ века (хрисовуља св. Николи Врањинском 1242, чл. ІУ; 
Аранђеловска хрисовуља 1348-1353, чл. 187). Према томе се њихове 
работе називају рабойіе у жупу (Нов., Спом., 698, СІ.ХХІХ). Работе, 
које су државни меропси давали од својих потчињенкх баштина, нама 
су познате, јер то су баш оне работе, којих се насељеници 
ослобађавају, чим је државна земља поклоњена некој цркви или ман- 
астиру, а црквене и манастирске хрисовуље набрајају те све работе. 
То су орање, копање, жетва, кошење, рад на винограду, неговање 
паса и сокола, чување коња и свиња, понос (пружање преносних сред- 
става), провод (праћење различитих чиновника) итд.. работе велике 
и мале, као што се о њима говори. На жалост све се оне набрајају у 
хрисовуљама само по имену; како су се пак вршиле. у каквој размери, 
по коме систему, то није нама познато. Немамо дакле прецизних 
изворних података за решавање питања, да ли су дужности државних 
меропаха биле теже или лакше него ли приватних. Ипак наслањајући 
се на аналогију других земаља, за које такви подаци постоје, можемо 
са много вероватноће претпостављати, да су државни меропси били 
оптерећени мање од приватних. Сем тога не може бити сумње, да је 
положај њихове личности био много повољнији и слободнији, него 
ли приватних меропаха. Нису државни меропси имали над собом 
никаквог приватног господара, који би њихову личност покривао, 
него су били зависни директно од државе, тако да су и у тежачкој зав- 
исности остајали увек државни поданици. 

Што се тиче дужности меропаха на дворским земљама, о то- 
ме немамо никаквих директних изворних података. Новаковић 
увршћује дворске земље, или као што их он назива, лична краљев- 
ска имања у властеоске земље (Село, 155). То се може допустити у 
томе смислу, што је газдинство у дворским имањима могло личити 
на газдинство у великим властеоским имањима, те су системи 
одређивања меропашких дужности на дворским и властеоским 
имањима могли бити исти, свакако слични. Ипак се мора узимати 
у обзир аналогија других земаља (Русије, Пољске, Литве), у којима 
се може документално осведочити, да су насељеници дворских 
земаља били мање оптерећени, него насељеници приватних имања. 
Вероватно је, да је исто било и у Србији. Путем танке анализе једне 
повеље од 1363. је А. В. Соловјев! показао, да је на дворским 


1 Др Александар Соловјев, Једна српска жупа за време царства, Гласник 
Скопског научног друштва, књ. Ш, Скопље, 1927, стр. 25-42. 

земљама било различитих стручних сеоских посленика и занат- 
лијских мајстора, који су подмиривали дотичне потребе 
владалачког двора. Ту су спадали коњуси, ловци, станици (комор- 
џије), маџери (кувари), постељштаци (постељници), златари, 
дворске слуге. Ти су посленици живели у нарочитим селима, која су 
се по њиховој струци и називала, и то село коњушко, ловачко, 
станичко, мађерско, златарско, најзад село подкључије, као 
настањено од дворских слуга, који су се налазили под кључем, тј. 
под газдинском управом сигурно двородржице, тј. домаћина 
владалачког двора. Таква организација сеоских посленика и 
занатлијских мајстора на дворским земљама наилази на анало- 
гичну организацију истих на црквеним земљама, где су исто тако 
постојала засебна насеља уљаника (пчелара), рибара, свињара ит. 
сл. (Нов., Село, 71-72). Нису стручни посленици сачињавали 
читаво особље насељеника на дворским земљама, него је наравно 
поред њих било и обичних земљорадника, оних правих меропаха, 
као што и на црквеним и властеоским земљама. 

Све горе наведене терете меропси су теглили господару земље, 
било да је Тај господар био црква или властелин или сам владалац. У 
последњем случају је правна конструкција тих терета нешто комп- 
ликованија, јер се у особи владаоца господар земље спаја са носио- 
цем врховне државне власти. У прва два случаја, дакле на приватним 
имањима, било црквеним, било властеоским, правна конструкција 
меропашких терета је једноставна и проста. Сви се ти терети тегле 
у корист господара земље, а од потчињене баштине. Правна приро- 
да потчињене баштине баш се састоји у томе, што је њен поседник 
преко господара земље одвојен од директних односа према држави, 
те не подноси никакве дужности на њену, тако рећи, адресу, него 
увек на адресу господара земље. Чини се, да истакнутој конструкци- 
ји противречи војна служба држави, која је оптерећивала властеоске 
меропхе за разлику од црквених меропаха, који нису ишли на војску 
нити плаћали соће. Али у ствари ту нема никакве противречности. 
Као потчињени баштиници нису меропси „војевали војску“ на истом 
правном основу као што слободни баштиници, и то није дужност 
војне службе падала на сваког меропаха властеоског лично, нити је 
целокупно особље меропха на једном датом властелинству (влас- 
теоском имању) дуговало ту дужност непосредно држави. Лично и 
непосредно према држави је војну службу дуговао само властелин. 
Његова се дужност у томе погледу састојала у томе, да сам иде на 
војску и да води са собом и под собом известан одред војника, које је 
скупио између меропаха свога властелинства. Што је властелин 

купио војнике код насељеника свога властелинства, то му је према 
држави била његова дужност, а према тим насељеницима то је било 
његово право. Томе је последњем праву властелина одговарала на 
страни меропаха њихова дужност да господару земље дају известан 
број војника за његов одред. Дакле није ни војна обавеза влас- 
теоских меропаха била њихова дужност према држави, него према 
приватном господару земље, а тек он је вршио директну дужност 
према држави. Исто је вредело и за плаћање соћа. Држави га је 
плаћао властелин, а купио је соће од својих меропаха. Већ смо 
видели, да су златан перпер царев давали властелину меропси, али 
га је држави плаћао властелин, те само он је одговарао за исправно 
плаћање соћа (уп. чл. 68. и 198. Душановог законика). Не гледајући 
на економски имунитет, дужни су били властела да од својих 
баштина дају владаоцу понос (преносна средства), да обављају 
градозиданије и стражарење градова, као и стражарење путева и да 
у извесним одређеним у закону случајевима помогну владлоца 
ванредним дажбинама и работама. Исте су дажбине и работе 
падале и на црквена имања. Наравно су и властела и цркве прсо- 
браћавали дотичне дажбине на своје меропхе и извршивали су 
дотичне работе њиховим рукама. Али нису меропси ни у датом 
случају вршили дужност према држави, него према господару 
земље поводом државних потреба, које је господар земље био 
дужан да подмири. 

Другојачији је био правни положај владаочевих меропаха, а 
разлика је у датом случају била изазвана тим, што се у особи 
владаоца спајали, као што смо већ то забележили горе, и господар 
земље са његовим Ффотіпішт Фтесшто и носилац врховне држав- 
не власти са припадајућим му догіпійт епипепз. Чак кад су 
владаочеви меропси теглили своје тежачке работе, остајали су у 
директним односима према држави. Пошто ни на жупским, ни на 
дворским земљама није било над меропсима никаквог слободног 
баштиника (допипиз дігесіш5), који би од тих земаља вршио 
дужности према држави, а није никаква земља могла остајати сло- 
бодна од државних терета, стога су у датом случају државне 
дужности од земље падале непосредно на меропхе. Према томе су 
владаочеви меропси непосредно плаћали соће, давали војнике, 
понос владаочев, обављали су градозиданије, стражарење градова! 


1 Поједини терети ове врсте могли су се наметати појединачним селима као 
њихова специјална служба. Један такав случај истиче Соловјев у својој студији: 
Бьци у Душановој повељи 1355 (Прилози за књижевност, језик, историју и фолк- 
лор, књ. МІ, св. 2, 1926, стр. 184-190), и то село настањено са стражарима градским. 

и путева и пружали су ванредну помоћ владаоцу. Поводом те 
последње дужности изрично се каже у Душановом законику „да 
всак поможе мал и велик“ (чл. 128). У датом случају реч мал упо- 
зорује баш на меропхе, и то на оне. чију правну личност није покри- 
вао ни од државе сакривао неко велики, тј. повлашћени господар 
земље. а то су били баш владаочеви меропси. Из горњег се види, да 
су владаочеви меропси у свакој ситуацији остајали државни 
поданици. У противност томе су црквени и властеоски меропси у 
погледу како тежачких, тако и државних терета изгубили карактер 
дражвних поданика те су се претворили у приватне поданике 
повлашћених господара земље. 

Приватно поданство црквених и властеоских поданика, које 
је потицало из економског имунитета црквених и властеоских 
имања, попуњавало се и завршавало судским имунитетом, Тј. 
ослобођењем црквених и властеоских имања од надлежности 
државног суда и додељивањем господарима земље судске па и 
управне власти над насељеницима њихових властелинстава. О 
томе патримонијалном, тј. баштинском суду ћемо детаљно гов- 
орити доле (5 13). На овом је пак месту довољно, да само 
обележимо, да и у погледу судске надлежности дирсктни односи 
између црквених и властеоских меропаха и државе у знатној су 
мери били прекинути, тако да је њихово приватно поданство доби- 
јало изразити и завршени облик. 

Битно се обележје државног поданства састоји у томе да је 
оно стално те се с њим не може прекинути путем једностраног 
отказа од стране поданика. Наравно постаје питање, да ли је и у 
томе погледу приватно поданство било уређено налик на државно, 
другим речима, да ли су приватни меропси уживали право сло- 
бодног кретања и слободног насељавања на земљи или нису. 

У Србији много раније, него што у другим земљама, меропси 
су били лишени слободе кретања и привезани за земљу. Већ у првој 
манастирској хрисовуљи и то Немањиној Хиландару 1198-1199. 
наилазимо на овакав пропис: „И аке кто од манастирских људи 
бежи, или влах, под велијега жупана или под иног кога, да се 
враћају опет; ако ли од жупаних људи приходе у манастирске људе 
да се враћају опет“ (чл. УП). Као што се види, слобода сељака је 
искључена, те се каже за меропха, који напушта земљу, да он бежи. 
Предвиђа се да манастирски меропах бежи под велијег жупана, 
дакле на владаочеве земље, или под инога кога, што може 
означавати само властелу. Бегунац има да се врати код свога прво- 
битног господара. То је изрично прописано односно манастира и 

владаоца. Није споменуто, да ли се меропах исто тако мора врати- 
ти и йод инога кога; не види се дакле, да ли су властела уживали 
право на повратак својих побеглих меропаха. Али се то право 
властеле може извести из других података, и то из прописа о 
допуштеном примању нових насељеника. 

Хрисовуље допуштају појединим црквама и манастирима 
да примају на њихове земље нове насељенике, али само странце 
из шуђе земље (шуђоземљане) и слободне људе (Хиландару 
1282-1298, чл. ХІМ; 1302-1309, чл. ХУ; св. Ђорђу Скопском 1300, 
чл. 45; Хиландару 1332. чл. 32). Слободни људи то су могли бити 
доскорашњи слободни ситни баштиници, који у оно немирно доба 
нису могли издржати без заштите од стране велепоседника те су се 
драговољно подлагали под приватну власт цркве или манстира 
заједно са својим баштином, где су то дозвољавали топографски 
услови, или без својих баштина, које су били приморани да напусте. 
Сем тога су слободни људи долазили из редова владаочевих и влас- 
теоских меропаха. То су пре свега могли бити они меропси, који су 
своје потчињене баштине отуђивали некоме, ко је на њихово место 
стао као работник господару; онда су они постајали слободни од 
везе уз земљу и од дужности према њеном господару те су се могли 
слободно селити. Затим то су могли бити млађи чланови 
меропашких кућа, за које није било посла на датој земљи. Ствар је 
у томе, да је господар био заинтересован само у томе, да на сваком 
меропашком ждребу буде довољно радника за његову обраду и 
тегљење терета. Ако је меропашка кућа толико порасла, да је 
давала вишак радника на датом ждребу, а господар није имао сло- 
бодну земљу, на којој би се тај вишак могао запослити, онда није 
био заинтересован, да такве сувишне раднике задржи, те су се они 
могли селити под другог господара као слободни људи. Пошто се 
црквама и манастирима допуштало, да као нове насељенике при- 
мају само странце и домаће слободне људе, одавде излази, да није 
било слободно насељавати на црквеним имањима властеоске људе, 
које је дакле њихов господар имао право да натраг врати. 

Право властеле да траже повратак својих побеглих меропаха 
није ипак било безусловно, него подложно извесном ограничењу. 
У хрисовуљи св. Ђорђу Скопском допуштено је било томе манас- 
тиру да као новог насељеника прима не само слободног човека, 
него и „чловека господита, који јест проводил 3 годишта без госпо- 
дара“ (чл. 45). Одатле се види, да је право световног господара, 
дакле властелина на повратак побеглог меропха после 3 године 
застаревало. Међутим за црквеног човека није било старине 

(застарелости), те је он увек морао да се цркви врати, као што то 
прописује иста Скопска хрисовуља као опште правило (чл. 60) и 
потврђује Дечанска хрисовуља 1330. поводом једног конкретног 
случаја (чл. 62). Ту је дакле црква имала првенство пред властелом, 
као што је био случај и у другим земљама (Пољској, Литви, Русији), 
где је црква исто тако успевала да обезбеди свој земљишни посед и 
своје право на насељенике раније и боље, него што световни посед- 
ници. Што се пак тиче застарелости, она је свуда играла велику 
улогу у процесу привезивања сељака за земљу. То привезивање је 
у почетку обухватало староседеоце и тек се у току времена 
проширивало на остале насељенике независно од тога, да ли је 
њихово право на слободно сељење застарело или није. И стари срп- 
ски споменици знају за старинике. У очима власти стариници су 
били најпоузданији елеменат насељеника, тако да се њима пове- 
равало у земљишним судовима одређивање граница и међа (Нов., 
Спом., 397; 473, П, 688, ХІІ). Светостефан. хрисовуља 1313-1318. 
забрањује Србима тј. меропсима да путем женидбе прелазе у 
Влахе, тј. пастире, те тражи, да они, који би унаточ те забране 
прешли, да се врате на свој првобитни положај; ипак се од тога 
чини изузетак за оне, „који буду стариници и не вазмогу се 
повратити“ (чл. 56). На овом месту нас интересује баш та дефини- 
ција стариника, као људи, којима се услед застарелости признаје 
њихов нови правни положај, те који се због тога ослобођавају 
принудног повратка на њихов првобитни положај. Без сумње је 
застарелост играла извесну улогу у историји сељака и “у 
Немањићкој држави, али није та улога била од истог основног и 
пресудног значаја, као што у другим земљама. Лагану акцију 
застарелости претекао је директни пропис Немањине повеље, који 
је привезивање за земљу узаконио. 

Наравно постаје питање, чим су биле изазване толико раније 
законодавне мере о привезивању меропаха за земљу. На то је 
питање успешно одговорио К. Јиречек (ПІ, 171-173, 175-176), чије 
разложно мишљење треба да се ту наведе. Дотични се узрок налази 
у приликама земљорадничке колонизације у Немањићкој држави. 
У ХІ-ХІІ в. простирала се на неколико дана хода широка пустиња 
у пространом пограничном појасу између Срба и Византинаца, 
између византиских пограничних градова Призрена, Липљана и 
Ниша с једне стране и српских планина на Лиму и Ибру с друге 
стране. После српске окупације под Немањом (1180. и др.) брзо су 
били насељени ови од природе богати крајеви, а особито топле 
котлине Белога Дрима и Ситнице. У освојеним топлим крајевима 

порасла је вредност земљорадње, али она је патила због недостат- 
ка радне снаге, јер се становништво појачавало највише само 
унутрашњом колонизацијом с домаћим снагама. Да се земљорад- 
ничка култура обезбеди, баш су већ од оснивача државе биле 
примљене законодавне мере, да се меропси привежу за земљу. Да 
се те мере одрже и учврсте, много су томе допринеле стихијне и 
социјалне несреће. С времена на време јављала се глад због 
неродице. Српски монаси, Доментијан и Теодосије, описују живим 
бојама гладну годину после братске борбе између синова 
Немањиних Вукана и Стефана (1202-1203). Унутрашње борбе и 
туђинске провале (међу њима провала Монгола 1242) пустошиле 
су земљу и проређивале становништво. Да се у таквим приликама 
омогући и обезбеди непрекидни и интензивни рад на културним 
пољским имањима, зато су биле потребне принудне мере. 

И ако је привезивање меропаха за земљу било узакоњено, 
ипак су меропси бегали, тражећи, где би им било боље. А боље им 
је било на великим имањима, где је сксплоатација појединих 
меропашких ждребова наравно била мања, него ли на малим има- 
њима, чији су господари захтевали од малобројних својих насе- 
љеника више работа и дажбина. Стога су радо бегали меропси из 
световних имања на црквена, богата и слободна чак од војске, и из 
имања мале властеле на имања великаша. Нису толико меропси 
бегали својом иницијативом, колико су их премамљивали сами 
господари, и то већи и моћнији од мањих и слабијих. Тако је обично 
било свуда; исто је сигурно било и у Србији. На то премамљивање 
и преотимање туђих меропаха мисли Грачаничка хрисовуља 1321. 
кад наводи „насилије на људех... од околних и међусобних чловек", 
и против чега се стара да манастир одбрани (хрисовуља 1321, чл. 
ХХХМП). Одбегле и преотете меропхе је првобитни њихов господар 
натраг повраћао, или као што се вели у споменицима, изводио. 
Извод није требао да се врши самовласно путем самопомоћи, него 
преко суда путем тужбе и парнице, али се у пракси вршио и 
самовласно (в. Грачаничка хрисовуља 1321, чл. ХХХМІ). Сигурности 
ради у Грачаничкој хрисовуљи 1321. нарочито су забележени 
„Људије којих је привел епискуп Игњатије одапрев од властел у 
Сливовој“ (чл. П), „Градчанени одапрени од Оливера“ (чл. Ш), 
„Људије којих одайресмо од Стреза“ (чл. ХУ). Спорови поводом 
одбеглих, премамљених и преотетих меропаха постајали су каткад 
толико заплетени, да би их понекад пресекао владалац својом 


1 „Одапрети“ – добити натраг путем парнице. 

милостивом одлуком, која је признавала правну важност 
фактичком стању (маш5 дио) у извесном тренутку, те је укидала 
све парнице с позивом на пређашње стање (в. Грачаничка 
хрисовуља 1321, чл. ХХХМІ). У другим опет случајевима владалац 
је нарочито наређивао, да се неизоставно успостави првобитно 
стање. те да се уклоне све његове повреде. Тако у хрисовуљи 
Епископији Призренској 1326. наилазимо на овакав пропис: „И 
што је придало краљевство ми, или родитељ краљевства ми 
људије који се су пређе разишли, да се повраћају сваки на своје 
место, а никто да их не подржит, ни властелин, ни ина црква, ни 
само кралевство ми" (чл. ХХ; упор. хрисов. цркви Бањској 1346., 
чл. УІ). Исти је став заузет у Душановом законику, где одговара- 
јућа наредба гласи: „И људије властелсци, који седе по црковних 
селех и по катунех (пастирска села), да походи васак ка својему 
господару“ (чл. 22). Разлика је ту у томс, што се не прописује 
повратак црквених меропаха са световних земаља, него влас- 
теоских меропаха са црквених земаља. Пошто се у Законику не 
предвиђа обратни случај и нема наредбе сличне оној, коју смо 
навели горе из хрисовуље Призренској спископији, одавде се 
види, да је Законик узео под заштиту неприкосновеност влас- 
теоских меропаха и то против цркве. Било је за то без сумње 
довољно разлога и у фактичком стању ствари и у интересима 
државне власти. Сигурно су цркве и манастири премамљивали и 
преотимали властеоске меропхе, а држава је била заинтересо- 
вана, да властела, који су држави давали војску и службено 
особље, не остану без радне снаге, дакле без прихода од њихових 
имања, који је приход омогућавао и обезбеђивао њихову 
исправну службу држави. 

Одржавању меропаха на земљи претила је могућност њиховог 
бегања у иностранство, нарочито у Дубровник, који их је при- 
мамљивао слободом. Згодном приликом је Српска држава пре- 
дузела мере против те опасности. Поводом предаје Дубровчанима 
Стонског Рта и Превлаке 1334. обавезао их је Стефан Душан, 
„како не преиму ниједног чловека од земљи кралевства ми лихо 
(осим) онехси људи кралевства ми, којих засташе у Стону и Рту“ 
(Нов., Спом., 298, П). Та је општа обавеза била још праћена накнад- 
ним гаранцијама. Краљев изасланик имао је са дубровачким прис- 
тавом претражити читав крај, да натраг одведе све новодосељене 
из краљевства људе. Ако се не нађе ни један бегунац, а краљ ипак 
не буде веровао, да бегунаца нема, морају се четири или пет дубро- 

изаслаником, да, колико они знају, у области Стонској нема ни 
једног човека из краљевства, који би онде био насељен или сакри- 
вен (Нов., Спом. 299, ІУ-У). 

Парница о изводу одбеглих меропаха имала је грађански 
карактер, те се господар земље који је бегунца примио, осуђивао 
само да га врати његовом првобитном и правомоћном господару. 
али није био кривично одговоран за примање туђег човека. Под 
претњом казне забрањено је било само пружање помоћи нечијем 
човеку да побегне од свога господара. Дотично се кривично дело 
називало провод или йрејем људски, о чему детаљно говоримо 
доле у историји кривичног права. Под то кривично дело могло се 
подвести и премамљивање туђих меропаха, које је на тај начин 
постајало кажњиво. Премамљивање нису наравно извршивали 
сами господари земље, него њихови слуге и момци, те су се за 
њега баш они кажњавали. Сам господар. на чијој је земљи био 
нађен премамљени па чак и преотети туђи меропах. био је само 
дужан да га врати његовом овлашћеном господару по његовој 
тужби а на основу пресуде, па ништа више. Тако та ствар стоји и 
у првом делу Душановог законика, где се прописује, да про- 
тивправно примљени туђи човек има да се врати (чл. 115). Тек је 
други Законик донео кривичну одговорност господара земаља за 
примање туђих људи. На томе законодавном новитету треба да се 
мало зауставимо. 

Чл. 140. Законика гласи: „Повелева царство ми. Никто 
ничијега чловека да не прима; ни царство ми, ни госпожда царица, 
ни црква, ни властелин, ни прочи љубо кто чловек да не прими 
ничијега чловека без књиге царства ми. Ако ли га кто прими, 
тако-зи да се каже кто љубо како и неверник“. Први део наведеног 
члана садржи изричну забрану примања туђих људи. Та је забрана 
проглашена у нарочито свечаној формули, што упозорује, да пре 
није такве забране било. Државни су судови примали тужбе о 
повратку одбеглих и преотетих меропаха и досуђивали су њихов 
извод, али није ипак држава примање туђих људи никоме забра- 
њивала. То изгледа недоследно и чудновато, те треба да се објасни. 
Ствар је у томе, што не гледајући на узакоњено привезивање 
меропаха за земљу државна власт није дуго време хтела или чак 
није смела, да принудно интервенише у оној конкуренцији, која је 
због оскудице у људима постојала између господара земаља 

1 Књига царства ми значи царску наредбу на писму. Ту се може 


подразумевати и пресуда и милост царева (чл. 115), које би меропха овластиле да 
слободно напусти свога господара и пређе другоме. 

различитих категорија. Политика државне власти је у томе погле- 
ду остајала на пола пута, и то с једне стране свима се давала тужба 
о изводу преотетих меропаха, али с друге стране није никоме било 
забрањено да туђе меропхе прима. При таквом систему није при- 
малац подносио никакав ризик, те су се земље великих поседника, 
и то цркве и великаша, лако пуниле бегунцима из имања мале 
властеле. Тек кад је мањак радних руку на имањима мале властеле 
постао јако осетљив, од чега је патила исправност властеоске 
службе, тек онда је државна власт била приморана, да интер- 
венише у ствари на одлучан начин, и да примање бегунаца изрично 
и категорички забрани. Сам проглас такве забране означавао је 
одлучни преокрет у државној политици и у законодавству. Тек 
после те забране меропси су постали дефинитивно привезани за 
земљу. По томе се питању може навести аналогија из историје 
руског права. Економски и правни процес привезивања сељака за 
земљу вршио се у Московској држави почињући од средине ХУ 
века у току два столећа, и бно је дефинитивно завршен тек у 
Уложенију (законику) 1649, које је примање туђих сељака директ- 
но и изрично забранило (Уложеније, ХІ, 3). Душанов законик је 
примање туђих сељака забранио под претњом казне, и то исте 
казне, кло што и за неверу, тј. издају. Пошто је примање туђих 
сељака било у погледу казне изједначено са невером, очевидно се 
сматрало и процењивало као кривично дело против јавног добра, и 
то против јавног мира и поретка у повлашћеном сталежу 
земљишних поседника. За меропхе пак то је означавало дефини- 
тивни моменат у њиховом привезивању за земљу. 

Чл. 140. Душановог законика забранио је под претњом казне, 
да се одбегли меропси примају на дворске земље, црквене и влас- 
теоске. У члану 141. иста је забрана и под истом претњом 
проширена на жупске земље, на тргове и на градове. Одричући се 
примања одбеглих меропаха на жупске земље, држава је тим приз- 
нала неприкосновеност приватног права на меропхе чак наспрам 
саме државе. Проширивање дотичне забране на градове било је 
изазвано актуелним потребама, јер су градске слободе јако при- 
мамљивале меропхе. „У Котору дужан је био нови варошки 
становник само уписати се код нотара. Сељаци су се могли сло- 
бодно настанити у граду и нико није имао право да их из града 
одведе у неко село варошке области. У ХІУ веку живели су у 
Котору досељеници из Брскова, Кчева у црногорским планинама, 
Подгорице итд.“ (К. Јиречек, Ш, 176). Баш су приморски градови 
били опасни у погледу примамљивања сељака. Само остаје 

отворено питање, уколико су они у ствари рачунали са донетом у 
Законику забраном. Свакако у Которском Статуту наилазимо на 
одлуку градског већа од 20. маја 1359, према којој сељак Которског 
грађанина, који би од њега побегао у град, може се натраг тражити 
само у току године дана, а по истеку тога рока добија пуну слободу 
(заг. ССХХХШ). А у статуту града Будве редигованом за време 
царства долази још изразитији пропис у корист бегунаца а на 
штету њихових господара. „Ако неки човек царски или царског 
властелина или нашег грађанина дође да се у нашем граду настани, 
нека не буде дужан да служи коме другоме осим општини. А ако би 
неки наш грађанин или Словенин или Арбанасин зажелео да га 
себи узме или присвоји, да плати глобу од 50 перпера господину 
цару, а човек да буде слободан, те сваки наш грађанин да буде 
дужан да га на сваки начин брани“ (заг. Ш). 

И ако напуштање земље није меропсима било допуштено те 
се квалификовало као противправно бежање, ипак није то бежање 
било кажњиво по закону слично томе, као што дуго време није 
било кажњиво примање одбеглих меропаха. Кажњавао се онај, ко 
је бегунцу помагао (провод, прејем људски), али сам бегунац није 
био кривично одговоран. Тако је ствар стајала по закону. Држава 
није кажњавала меропха за бежање од господара земље, али је 
врло вероватно, да га је кажњавао сам господар. Може се прет- 
поставити, да су се патримонијалне тамнице на црквеним, влас- 
теоским па чак и дворским имањима пуниле баш са одбеглим и 
ухваћеним меропсима. Ни Душанов законик није донео каж- 
њавање одбеглих меропаха од стране државе, него је само регу- 
лисао њихово кажњавање од стране самих господара земље. 
„Меропах“, вели се у Законику, „ако побегне куда от својег госпо- 
дара у ину земљу или у цареву, где га обрете господар његов, да га 
осмуди (да му опали косу и браду) и нос му распори и ујемчи да је 
опет јегов, а ништо да не узме“ (чл. 201). 

Дефинитивно привезивање на земљу, које долази у 
Душановом законику, означавало је и дефинитивно претварање 
меропха у приватног поданика. Али ни завршено приватно 
поданство није меропха лишавало својства субјекта у области 
грађанског права. У истом другом делу Законика, у коме се под 
претњом казне забрањује стварно примање бегунаца, налази се и 
чл. 174. у коме се потврђује стварно право меропха на потчињену 
баштину. Ипак у првом делу Законика постоји чл. 67, који намеће 
меропашкој земљи више условни карактер, него што га њој приз- 
наје чл. 174. Наведени чл. 67. гласи: „Меропси који седе заједно у 

једном селе, всака плаћа која приходи, да плаћају сви заједно на 
људи; како плату плаћају и работу работају, тако-зи и земљу да 
држе.“ Први део наведеног члана одређује систем плаћања, и то да 
сваку плату која дође на село, плаћају сви насељеници заједно; то 
је дакле. т.зв. репартициони систем, према коме се плата, тј. порез 
и дажбине одређују за једну заједницу, у датом случају село, 
отсеком, а затим се та заједничка сума дели „на људе“, тј. између 
појединих пореских глава или јединица; од њих се подељена 
„плата“ купи, па тек се онда целокупна свота уноси на надлежном 
месту. Други део наведеног члана одређује, да се држање земље од 
стране меропаха поставља у зависност од тога, како они плату 
плаћају и работу работају. Работа и плата узимали су се од куће 
или тачније од сваког одвојеног меропашког газдинства, не гледа- 
јући на то, ако би више газдинстава било смештено у једној кући (в. 
чл. 70). У вези с тим горе споменути други део чл. 67. значи, да је 
држање земље од једног меропашког газдинства зависно од његове 
исправности у плаћању плата и вршењу работа. Дакле ако се не би 
сасвим плате платиле ни работе вршиле, онда би и држање земље 
престало. Такав закључак потпуно се поклапа са завршном одред- 
бом чл 174, према којој, ако на меропашком ждребу не би било 
работника господару земље, господар је вољан узети ту земљу. 
Али се из другог дела чл. 67. може извести још и други закључак, и 
то да, ако би од једног меропашког ждреба плате и работе било 
мање, него што је он дужан да да, онда би се тај ждреб морао про- 
порционално смањити. При репартиционом систему такво је смањ- 
ивање претпостављало опасност за стварно право меропха на 
земљу. Она сума плате и работа, којом је једно село било 
оптрећено отсеком, остајала је иста и онда, када су се људи из села 
разишли или су изумрли, једном речи, кад се број људи на селу 
смањио. Стога су остали морали, да од сваког појединог газдинст- 
ва плаћају више, него раније. Кад нису пак били у стању да тај 
вишак плате и работе поднесу, онда је само њихово право на земљу 
долазило у питање. На тај начин је систем оптерећивања меропаха 
могао утицати на промену њиховог правног односа према земљи. 
Како је то било у ствари, не знамо, јер немамо никаквих докумена- 
та, по којима би се могло о томе судити. Можемо само констато- 
вати, да је чл. 67. Законика садржао одредбе, које су могле да дове- 
ду потчињену баштину па услед тога и привредну личност меропха 
у положај тешке зависности и чак потиштености од стране госпо- 
дара земље. Да нису аграрни односи били у оно доба добри па чак 
ни мирни, о томе сведочи Душанов законик са својим нарочитим 

казненим прописима поводом различитих социјалних сукоба 
између властеле и себара, о чему ћемо детаљно говорити доле у 
историји кривичног права. Тамо ћемо претресати и чувени чл. 69. 
Законика, којим се под претњом казне забрањује себров збор. тј. 
меропси се лишавају права збора и договора, да се на тај начин 
предупреде сељачке буне против повлашћеног господара земље. 
Не би тога члана ни било, ако би аграрни односи били уређени на 
начин, који би меропхе задовољавао. 


Уколико је потчињена баштина меролашка остајала у закон- 
ским границама неповредљива, стварала је чврсту базу за привред- 
ни рад меропха, који је, после тога пошто су сви терети били 
испуњени, био слободан. Са својим производима меропах је при- 
мао активно учешће у промету, како унутрашњем. тако и страном. 
У уговору са Дубровником око 1332. слобода трговине гарантује 
се не само Дубровчанима него и домаћим људима, који с њима 
имају посла. „И кто им (тј. Дубровчанима) продаје, и тому да не 
забаве (тј. сметње) ни от кого, да продаје слободно“ (чл. П). Као 
странка у промету са Дубровником предвиђа се и земљорадник. 
дакле И себар или меропах, под познатим већ нама називом 
земљанин, и за њега важи иста гаранција слободне трговине, као 
што за иначе повлашћеног Дубровчанина. „Кто ли се обрете 
(нађе) учинив некоју забаву Дубровчанину или земљанину, који му 
продаје жито, да приме гнев и наказаније (казну) од кралевства 
ми, и да плати кралевству ми 500 перпер“ (чл. 11). Иста се слобода 
гарантује меропсима и у погледу унутрашње трговине у земљи. 
„Да нест вољан“, наређује се у Душановом законику, „властелин 
ни мал ни велик, ни кто љубо задржати и заручити своје људи или 
ине трговце да не греду на тргове цареве. Да греде всак свободно" 
(чл. 121). Тај је члан нарочито намењен на то, да не би господар 
земље присилио меропха, да му прода своје производе испод 
пијачне цене, него да иде меропах слободно на цареве тргове, где 
има великих пијаца и где се цена регулише слободном конкурен- 
цијом. 


Слободан је привредни рад меропаха био могућан само под 
условом, да их господари земље не преоптерете работама и 
дажбинама преко мере. У томе погледу Душанов законик донео је 
прописе од ванредног значаја за осигурање привредног положаја 
меропаха, и то тачно је прецизирао терете, које су меропси 
били дужни да тегле у корист својих господара, и те је терете 
изједначио на свима земљама, и то властеоским, црквеним и 

владаочевим, и у целој држави (чл. 68, 139).! Али није то још све, 
што је Законик у томе погледу уредио. Најважније и од битног 
значаја је то. што је дотичне прописе Законик снабдео судском 
гаранцијом. „Ако ли му (господар меропху) учини што без 
закона, повелева царство ми“, вели се у Законику, „всаки меропах 
да јест вољан прети се (парничити се) својим господаром: или са 
царством ми, или са госпождом царицом, или са црквом, или са 
властели царства ми, и с ким љубо. Да га нест вољан никто 
држати от суда царства ми, разве (него) да му судије суде по 
правде. И ако упри меропах господара (добије парницу), да ујемчи 
судија царства ми како да плати господар меропхсу все на рок, и 
по том да нест вољан он-зи господар учинити зло меропху (чл. 
139).“ Дакле, меропху је било слободно да за сваку противправну 
повреду тужи свога господара државном суду, те нико није смео 
да у том погледу прави меропху какве сметње. Ако меропах доби- 
је парницу против господара, закон је предвиђао, да господар 
може покушати да изигра пресуду и да се непокорном, са његов- 
ог гледишта, меропху освети. Да се сличне ствари предупреде, 
закон прописује да судија има да по званичној дужности обезбеди 
извршење пресуде донете у корист меропха против господара, а 
да господар не сме чинити меропкху, који је против њега добио 
парницу, никакво зло. 

Признато меропху право судске тужбе против господара земље 
постављало је приватном поданству правне границе те није 
допуштало да се патримонијална власт господара земље претвори у 
безгранично самовлашће над меропсима. Битни значај тога права у 
историји сељака може се нарочито проценити а сопігагіо, и то кад се 
узме у обзир, како се од историчара процењује његово укидање, као 
што се оно догодило у руском праву у ХМІ-ХМІЇ в. и у пољском у 
првој половини ХМ! века. Нарочито се на томе заустављају истори- 
ци пољског права, који скоро једногласно тврде да између 
различитих чинилаца, од којих се приватно поданство развило, уки- 
дање права зависног сељака да тужи свога господара државном суду 
било је од највећег значаја за аграрно уређење, јер је господарску 


| Да се то изједначење спроводило у живот, о томе сведочи хрисовуља од 17. 
маја 1355. којом цар Стефан Душан потврђује Хиландару метохију манастира св. 
Петра Коришког и друге земље, а где се дужност тежака одређује овако: „И закон 
метохији и всем селом светога Петра који је закон поставило царство ми и по всој 
земљи. да работају всак, који одељен, два дана у недељи, и дан винограда и дан сена; 
и што пооре и покоси, все да сврстује и сврши и усипље“ (чл. 25). А. Соловјеп, Два 
прилога проучавању Душанове државе, Гласник Скопског научног друштва, 1. 1-2. 
1926, стр. 29. 

власт чинило безграничном. Према томе, законодавно признање 
споменутог права, донето у Душановом законику, задржавало је 
патримонијалну власт у одређеним границама те је морало пово- 
љно утицати на даљи развитак аграрног уређења у Немањићкој 
држави. На жалост, недостатак документалних података о спро- 
вођењу чл. 139. у живот и брзи пад саме државе онемогућују ма 
које суђење о стварним резултатима Душановог законодавства у 
томе погледу. 

Пошто недостају потребни извори, остаје исто тако отворено 
питање, да ли је додељивање меропху од стране Законика права 
судске тужбе против господара земље било један законодавни 
новитет или пак само званична потврда једног исконског права, 
које је само фактички престајало због приморане неупотребе 
(дезие пе). Свакако као новитет могу се сматрати пропис о 
обавезном обезбеђивању извршења пресуде и забрана да на 
изгубљену парницу господар одговори меропху којом осветом и 
досађивањем. Због тога може се допустити старо погађање 
Зигеља, да је чл. 139. био донет на сабору, али под знатним при- 
тиском од стране цара, који је настојао, да се у односе између 
меропаха и господара земље унесе извесно побољшавање. 


$ 5. ВЛАСИ И ПАСТИРИ 


Власи нису били само засебни етнографски елеменат, него и 
засебна социјална категорија неповлашћеног потчињеног 
становништва, и то су били сточари те се баш као такви увек про- 
тивстављају у правним споменицима Србима, као земљорадници- 
ма. Као сточари нису Власи били стално настањени, него су се сис- 
тематски кретали са стоком, тумарајући за пашама и то у топло 
време на планинама, а у зимско време у долинама. Као исти 
сточари долазе осим Влаха и Арбанаси, али Власи преовлађују, 
тако да је баш њихово народно име постало синоним сточара. На 
своме путу са зимских паша на летње или с једне паше на другу 
тражили су сточари одмор и конак у појединим земљорадничким 
селима, што није могло да им се одбије. Али пошто је то конако- 
вање (пресшајање) сточара било тегобно за земљораднике, морало 
се то њихово конаковање регулисати извесним правним нормама, 
првобитно обичајним, а у Душаново време и законским. „Где 
престоји влах или арбанасин на селе“, вели се у Законику, „на том- 
-зи селе да не престоји други греде (који иде) за њими. Ако ли по 

силе стане, да плати пошку и што је испасал“ (чл. 82). Пошка је 
била новчана глоба за повреду земљишних граница; за сточаре је 
била одређена дупла, и то 100 перпера место обичних 50 перпера, 
које су за то исто кривично дело плаћали земљорадници (чл. 77). 

Кретање сточара вршило се у извесним пределима и то на 
земљама повлашћеног господара, коме су ти или они сточари при- 
падали. Почињући од прве Хиландарске хрисовуље Немањине 
1198-1199. и на даље наилазимо на Влахе, који припадају извесној 
цркви или манастиру те се крећу само на њиховим земљама. Дакле, 
њиховом номадском животу су се постављале извесне територи- 
јалне границе, те су они били тако рећи пола-настањени. То се 
нарочито види одатле, што су имали чак своја сточарска насеља, 
која се за разлику од земљорадничких села звали кайтуни. 

Било је Влаха, који су се стално настанили и прешли су на 
земљорадњу. Тако Светостефанска хрисовуља 1313-1318. говори о 
Власима, који имају села, те одређују њихове терете налик на 
меропхе само са неким променама (чл. 91). У истом су положају 
били и понеки Арбанаси, који су онда работали и давали дажбине 
како ц Сроље (Аранђеловска хрисовуља 1348-1353, чл. 154). 
Таквих настањених и тако рећи померопшених Влаха било је 
одавно, јер односно њихових ратарских дужности позива се 
Скопска хрисовуља 1300. на закон Светаго Симеона п Светаго 
Сави (чл. 68). Али су ипак они сачињавали незнатну мањину међу 
својим сународницима, а у правном су погледу претстављали једну 
врсту меропаха. Стога њима се нећемо бавити на овом месту, где 
нас Власи занимају као специфична класа сточара. 

Као што и меропси, теглили су Власи извесне терете у корист 
господара земље, на којој су живели и бавили се сточарством, од 
којег су се хранили. Само су ти терети били другојачији, него што 
за меропхе, јер су се одређивали према сточарској струци. Као што 
и меропашки терети, били су терети Влаха различити на 
различитим местима и нарочито су варирали у детаљима. У те 
детаље нећемо ни улазити, јер за нас је довољно, да констатујемо 
просечни тип влашких терета. Извори пружају податке о положају 
Влаха само на црквеним земљама, те на томе смо приморани да се 
зауставимо. 

За уживање црквених пасишта, Власи су плаћали травнину, 
као што су је иначе плаћали сви, који су тамо пасли своју стоку, 
нарочито у планинама, или, као што се вели у Скопској хрисовуљи 
1300 (чл. 57), „кто испланинује на црквној планине, да подаје цркви 
шравнину законну". Износ травнине одређивао је стари закон, ТЈ. 

стари правни обичај, чији се пропис наводи у Дечанској хрисовуљи 
1300 (чл. МІ), и то: „од стада 2 овна и 2 јагњета и сир и динар“. У 
Душановом законику травнина се одређује на други начин и то 
овако: „Којему властелину приде да зимује чловек, да дава трав- 
нину: от 100 кобил кобилу, от овац овцу с јагањцем и от 100 говед 
говедо“ (чл. 197). Сем тога су Власи давали нарочите дажбине. 
које су се узимале од њих као од стручних сточара. То су биле 
дажбине у стоци, и то оваке: „да дају на всако лето от 50 овцу с јаг- 
њетем, а другу јалову“ (Светостефанска хрисовуља 1313-1318, чл. 
88; Аранђеловска хрисовульа 1348-1353, чл. 202). или 2 коња на годи- 
ну дана (Хиланд. хрисовуља 1334-1346, чл. 14). или су поред оваца 
давали 1 коња, али само „годиште преступајуће“ (Аранђеловска. 
чл. 202); давали су још и јагњеће коже у одређеном броју 
(Светостефанска, чл. 90; Аранђеловска, чл. 203). Сиромаси су се 
тих дажбина ослобођавали. „А Власи који су убози да теже влну 
црковну што им повелева игумн“ (Аранђеловска, чл. 205). 

Осим дажбина Власи су још работали цркви. Наравно работа 
је Власима била да пасу црквени добитак, и то кобиле. овце, свиње. 
говеда, понајвише кобиле. Ту су работу вршили под одговорношћу 
за губитак у црквеној стоци, који су били дужни да на тај или онај 
начин накнаде (Дечанска хрисовуља 1330, чл. 35; Светостефанска, 
чл. 89). За рад на паши примали су од манастира месечину 
(Дечанска, чл. 35), тј. намирнице за храну, а понегде су пасли за 
белег (Хиланд. хрисовульа 1334-1346, чл. 13), тј. плату у натури, и то 
у стоци. Било је и других работа за Влахе, и то: пратили су игумана 
и иконома на путу, преносили су со за манастир и сваки други мана- 
стирски товар (Хиландарска, 1334–1346, чл. 11; Дечанска, чл. 47; 
Аранђеловска, чл. 206). У погледу работа спроводи се разлика 
између војника и йелайора (Светостефанска хрисовуља чл. 92-93). 
Стојан Новаковић поставља ту разлику у везу са војном службом 
држави те тврди, да су Власи служили војску или као војници, или 
као војне коморџије, како преводи ћелаторе (Стара српска војска, 
стр. 70, 131-132). То је мишљење Новаковићево потпуно погрешно, 
те се не може да прими. Као што смо већ рекли, нису уопште при- 
ватни поданици дуговали војну службу директно држави, него их је 
водио на војску њихов господар. Пошто црква није војску војевала, 
није по општем правилу било државних војника од црквених људи. 
Поред свега би сасвим било невероватно да се засебна категорија 
војника истиче међу Власима, а никад се не спомиње односно 
меропаха. Није дакле Влах био војник наспрам државе, него према 
његовим засебним функцијама у општем распореду манастирског 

газдинства. Није узалуд. што Хиландарска хрисовуља не говори 
одлучно о Влаху војнику, него се изражава много опрезније, и то: 
„који се именује војник“ (чл. 10). Био је дакле војник један условни 
термин за означавање неких истакнутих Влаха, који су и терете 
теглили другојачије, него што остала влашка маса. Што га је истак- 
ло, на то нас упозорују неки изворни подаци. Тако је у 
Светостефанској хрисовуљи одрђено: „а војник да пасе пастухе“ 
(чл. 93), а у Хиландарској се хрисовуљи 1334-1346. прописује: „и 
кади се упушта пастух, да бљуду кобили пешац и коний" (чл. 10). 
Мислимо, да треба војника и коњаника међусобно везати и чак 
идентификовати. Војник је сигурно био онај Влах, који је у манас- 
тирском газдинству вршио коњичку службу и то било кад је чувао 
ергелу, било кад је пратио игумана или иконома на путу. У том је 
последњем случају сигурно био наоружан, те му је назив војника 
пристојао. Сигурно је уживао општу повластицу манастирских 
војника, и то: „да им се кони не товаре“ (Скопска хрисовуља 1300, 
чл. 69). Што значи Лелашор, то се не да одредити. Тај се назив про- 
стирао на све Влахе изузевши војнике, јер ако је коме међу 
Власима било забрањено да буде војник, онда се убрајао у ћелаторе 
(Светостефанска хрисовуља чл. 56). 

Било је Влаха не само на црквеним, него и на световним земља- 
ма. Да их је било на владаочевим земљама, о томе сведоче манас- 
тирске хрисовуље, у којима владалац поклања црквама и манастири- 
ма своје земље са својим Власима. У једној од тих хрисовуља наила- 
зимо чак на директан податак, да је положај Влаха на владаочевим 
земљама био исти, као и на црквеним земљама. Закон влахом у 
Аранђеловској хрисовуљи 1345-1353. гласи овако: „Да дају от педесет 
овцу с јагњетом, а другу јалову и с руни, и да дају годиште преступа- 
јуће коњ воља тридесети перпер, како су давали царству ми, а по сем 
цару да не дају (чл. 202). Може се разложно претпоставити, да је 
било Влаха и на властеоским земљама. 

У правном погледу положај Влаха био је исти, као и положај 
меропаха. Дужност је била Власима да тегле терете у корист госпо- 
дара земље на истом правном основу, као што и меропси. Стога се 
још у Жичкој повељи 1220. поставља у један ред оно, што „доходи 
или от влах, или земљана“ (чл. М1). Власи су исто тако били 
привезани за земљу свога господара, као што и меропси, те још 
прва Немањина повеља Хиландару 1198-1199. наређује да се 
Влах, који је одбегао, врати натраг исто тако, као што и остали 


І В. у Хиландарској хрисовуљи 1361: „катупи влах царства ми" (Нов., Спом., 437, 1). 

манастирски људи. Баш се на Влахе примењује онај појам сійарини- 
ка, који је играо толико важну улогу у процесу привезивања насе- 
љеника за земљу (Светостефанска хрисовуља 1313–1318), чл. 56. На 
Влахе се простире и она гаранција неповредљивости, коју Душанов 
законик индиректно пружа насељеницима, кад под претњом казне 
забрањује управницима црквених имања, да их са земље отерају (чл. 
32). | 

Разлика између Влаха и меропаха није била правне, него 
економске природе. Колико Влаха може и треба да се смести на 
једном имању поред потребних му меропаха, то је питање, које су 
решавала поједина властелинства према конкретним приликама 
својих газдинстава. Свакако је у томе погледу постојала извесна 
нормална пропорција, која није могла бити повређена без штете за 
целокупно газдинство. Стога се понекад манифестовала тежња да 
се спречи прираштај Влаха на штету меропаха. Тај се прираштај 
могао вршити путем међусобних бракова, те су се ти бракови 
забрањивали, бар утолико, уколико би за њих био везан прелазак 
меропаха у Влахе. „Србин да се не жени у власех“, као што се 
одређује у Светостефанској (1313-1318) и Дечанској хрисовуљи 
(1330). Томе Дечанска хрисовуља додаје: „ако ли се ожени, да ју 
веде у меропхе (чл. 36), да сам дакле не пређе у Влахе, не- 
го да остане на меропашком положају заједно са женом. 
Светостефанска хрисовуља доноси за допуну једну оштрију одред- 
бу, те вели овако: „Ако ли се ожени у невест (без знања) игумнову, 
да се ограби и свеже и влах от кога се буде женил, и да се вратии 
без воље опет на отчино место. А који буду старинници и не ваз- 
могу се повратити, ниједан да није војник но вси ћелатори“ (чл. 56). 
Као што се види, властелинство св. Стефана у Бањској је већ 
одавно губило приметан број ратара због тога, што су Власи 
премамљивали меропхе узимајући их у своје катуне као зето- 
ве. Споменута хрисовуља тежи да томе постави крај, те прети 
дотичним Власима казном конфискације и лишењем слободе, а 
влашке зетове враћа на првобитни меропашки положај. Ипак се 
чини изузетак за оне меропхе, који су се већ одавно оженили у 
Власима и дуго су време живели код Влаха, тако да су на своме 
влашком положају већ застарели. Ти се стариници не воде натраг 
у меропхе, него им је допуштено, да остану међу Власима, само 
не на повољнијем положају војника, него на обичном положају 
ћелатора. 

Поред сточара Влаха постојали су кастири из редова меропа- 
ха, као што је иначе било између насељеника нарочитих радника 


ИСТОРИЈА ДРЖАВНОГ ПРАВА 113 


на разним стручним сеоским пословима. Није се манастирски 
добитак увек поверавао Власима да га пасу заједно са својом 
стоком, него се чувао и одвојено помоћу својих пастира. „К 
црковному добитку ничији добитак да се не приставља ни у овце, 
ни у кобиле, ни у коње, ни у свиње, ни да поли ни у гради. Ако ли 
се что обрете (што нађе), да се узме цркви, а кто буде пристављал, 
да се накаже (казни – Светостеф. хрисовуља чл. 57). Црквени 
добитак, који се одвојено пасао, чували су своји црквени пастири, 
који су се делили по струци на различите врсте према врстама 
добитника. „Пастирем всем, овчарем и коњухом и јаздничарем и 
кобиларем, да се плаћа како у Студеници“ (Светостефанска 
хрисовуља чл. 82). Понегде се нарочито издвајало цело меропашко 
насеље. коме се одређивало да тегли нарочити терет, и то да пасе 
црквени добитак. Тако у Аранђеловској хрисовуљи 1348-1353. 
наилазимо на оваку одредбу: „А добитак црковни, овце, да пасу 
Брођане, а ине работе у жупу да им не (није), а да ору цркви и сено 
косе дома, а да им се даје месечнина за овце, и травнина да им се не 
узима“ (чл. 179). Било је нарочитих пастира и на владаочевим 
земљама, о чему сведочи постојање нарочитих коњушких села. 
Пастири, који су радили као плаћене слуге или су работали 
пастирску работу поред ратарства, битно су се разликовали од 
Влаха сточара, који су се примали чувања добитка као стручни, 
тако рећи, предузимачи. Ту разлику лепо расветљава један пасус 
из Хиландарске хрисовуље кр. Милутина 1302-1309, где се о томе 
вели овако: „Виде краљевство ми, јере даје светаа црки на 
годиште по 12 ждребца пастирем белегу (плату у стоци), да тога 
ради приложих влах, да пасу кобиле црковне, а да не узимају от 
цркве белегу ничта, паче ако что изгубе, да плаћају от себе коњ 
по 10 перпер, а кобилу по 20 перпер да плаћају цркви... и да се 
изводи у пирг (кулу, – центар манастирског газдинства) что се 
приражда мужко, а калођер пиржани да не има печаљ (бригу) о 
хране пастирској ни о одежде, ни пастуха да не храни, но да дава 
от цркве“ (чл. 17, 18). Дакле, пастири су примали белег, тј. плату 
у стоци, храну (месечину) и одежду и нису одговарали за евенту- 
ални губитак у стоци. Власи пак нису добијали никакву плату, 
међутим одговарали су за евентуални губитак у стоци. Власи пак 
нису добијали никакву плату, међутим одоговарали су за евенту- 
ални губитак и, пошто су добијали од цркве пастуха, давали су 
манатиру мушки приплод од кобила, које су пасли заједно са сво- 
јом стоком. Такво је било опште правило; као што већ знамо, 
било је и изузетака, и то да су понегда и Власи добијали белег 

или месечину, али ипак редовно то је био њихов нарочити терет 
да пасу добитак господара земље. 

Не гледајући на претходно наведену разлику између Влаха и 
пастира, Стојан Новаковић је од једних и других створио једну кате- 
горију станика, и то оних станика, о којима је реч у чл. 183. 
Душановог законика. „Станик је“, вели Новаковић, „опште име за 
све врсте пастира, за коњухе и за овчаре, за влахе и арбанасе" (Зак., 
стр. 257). Тако конструисану општу категорију пастира прећутно је 
примио и Конст. Јиречек (Агсћ. |. ја. РЋПО!., ХХІІ, 213, 154-155). 
Али је у исто време Јиречек оборио основни аргуменат. на коме је 
Новаковић базирао своју конструкцију станика-пастира, и то 
Новаковићево тврђење, да сшанови цареви, о којима се говори у чл. 
187. и 189. Душановог законика, значе тобоже царева стада. и 
убедљиво је показао, да они значе пртљаг. који се носио. кад је цар 
путовао (Агсћ., ХХІІ, 213). Интерпретирајући станове қарсвс на исти 
начин, Соловјев је доследно учинио још један корак у истом правцу 
и изнео је, да су станици били цареве коморџије. слуге који су се 
бринули о царевим стварима (Једна српска жупа за време царстава, 
стр. 32). То тумачење као образложено треба да се прими. Душанов 
законик сасвим не зна за неку општу категорију станика, у коју би 
спадале све врсте пастира на свима земљама, дакле и на земљама 
приватних господара, као што то слика Стојан Новаковић (Зак., стр. 
258). У Законику се станици предвиђају само на владаочевим земља- 
ма, тако да основни по датом питању чл. 183. директно вели: „спшни- 
ци царства ми“, што никако не може да значи станике уопште, него 
искључиво станике на владаочевим земљама, где су они живели чак 
и у засебним селима. 

На основу горњег може се утврдити, да су Власи и пастири 
представљали засебне и одвојене врсте насељеника те нису 
сачињавали никакву заједничку категорију станика, а станици су 
опет били једна врста стручних посленика на владаочевим, гезрес- 
буе дворским земљама. 


$ 6. ОТРОЦИ 


Најнижи ред становништва сачињавали су неслободни или 
робови. Термин роб долази чак у толико познијем законском 
споменику, као што је хрисовуља сербском митрополиту Јакову и 
Аранђелском манастиру у Призрену 1353 (чл. ІУ), али само као 
изузетак. Исто тако изузетно среће се термин чељадин и чељад 

(угов. с Дубровником 1254-1256, чл. ІХ, 1308, чл. ХМ; хрисовуља 
Лаври св. Атанасија 1361. Нов., Спом., 494). Обично се пак роб на- 
зива отрок. 

По питању о правној природи отрока постоји у стручној 
књижевности контроверза. Још је Никола Крстић изнео 
мишљење, да у средњовековној Србији није било ропства, те отро- 
ци нису били робови, него нека особита категорија становништва 
(Гласник. УІ, 1854, стр. 143). То мишљење има више присталица, 
између којих се истичу М. Влајинац и у последње време Михаило 
Полићевић, који га врло енергично и категорички брани. Као про- 
тивници Крстићеве тезе долазе Стојан Новаковић и Константин 
Јиречек, који признавају отроке за праве робове. Наведена кон- 
троверза потиче поглавито од различите интерпретације оних 
чланова Душановог законика, који се односе на отроке и, што је 
главно, пружају директни материјал за праву дефиницију њиховог 
положаја, који се у ранијим споменицима карактерише више са 
фактичке стране, одакле се правна дефиниција мора самостално 
изводити од стране истраживаоца. Због таквог стања ствари и ми 
ћемо почети са анализом Законикових одредаба о отроцима и тек 
затим ћемо прећи на податке претходних законских споменика. 

Законик тачно дефинише право господара на отроке и то као 
право својине. „И отроке што имају властеле, да им се у баштину“ 
(чл. 44). Обраћа на себе пажњу околност, да се као субјект тога 
права наводе властела. Ипак то не значи да су само властела имали 
робље и законито право на њих. Нијс то једини случај да 
одређујући положај нижег реда према вишим Законик истиче као 
виши ред само властелу. Тако поступа и по питању о меропсима, и 
то одређује дужности меропаха према пронијарима (чл. 68) и тек 
затим ту одредбу генералише, простирајући је на све господаре 
земаља (чл. 139). На исту генесрализацију наилазимо и по питању о 
отроцима, и то у чл. 46. читамо: „И отроке што си кіно имају, да их 
имају у баштину". Дакле, отроци су се сматрали као објект својине 
њихових господара. Права господара на отрока толико су била 
прожета елементима својине, да у једној даровној повељи цара 
Уроша 1357. чак се и земља даје „у баштину и у отрочко име“, 
Човек, који је предмет својине неког другог човека, не може се 
сматрати никако другачије, него као роб. Дакле отроци су били 
робови. Ропски положај може да престане само ослобођењем од 
стране господара. Исто је вредело и за отроке. „Такмо што ће 


1 А. Соловјев, Одабрани споменици, стр. 160. 

властелин простити, а или му жена, а или син, то-зи да јест свободно, 
а ино ништо“ (чл. 46), што Стојан Новаковић предаје данашњим 
језиком овако: „ослободити могу само властелин, жена му или син, а 
осим тога се ништа друго не може за свршено сматрати“ (Зак., стр. 
176). 

Право својине обухвата и право располагања, које је дакле 
припадало и господару према отроку. Ипак је у томе погледу пос- 
тојало једно ограничење. „Отрок“, вели се у Законику, „у прикије 
(у мираз) да се не даје никада“ (чл. 44). Баш то су ограничење иско- 
ристили противници признања отрока за робове. Б. Петрановић, 
базирајући се на наведеном ограничењу, изнео је категоричко 
тврђење, да није господар смео отрока поклонити (Рад, ХУІ, 73). 
Исту тезу спроводи М. Полићевић и то овако: „Отуђења ни у 
каквом облику није смело бити, па ни у облику давања у мираз или 
прћију, као најблажији облик отуђења... Императивна забрана да 
се отрок не сме давати ни у мираз има значаја у праву за отроке 
таквог да се њоме лично отроку гарантује да он не може бити ствар 
у саобраћају, тј. не може бити предмет отуђивања уопште и госпо- 
дар који га има нема права да га прода, дакле да отрок није ствар, 
није роб, у саобраћају, но да је по Законику ехіта соттегсішт“ 
(Архив, ХХШ, 201). Таква екстенсивна интерпретација наведене 
забране не сме да се допусти, јер је потпуно самовласна. 
Ограничење никако се не може сматрати као потпуно одузимање 
извесног права. Исти Законик забрањује под претњом казне про- 
дају хришћанина неверноме, тј. нехришћанину. Одатле ипак 
никако не следи, да је продаја робља била уопште забрањена. 
Напротив ограничење, као што увек, само потврђује да право, које 
се у извесном погледу ограничава, иначе уопште постоји. 
Постојало је дакле господарево право располагања са отроком и 
право његовог отуђивања, а није се допуштало само давање отро- 
ка у мираз. Соловјев поставља то ограничење у везу са старим рим- 
ско-византијским обичајем, да се у мираз дају само робиње, које је 
начело било познато и у Дубровнику (Законодавство Стефана 
Душана, стр. 131–132). Сматрамо ту претпоставку као врло 
вероватну; свакако не сумњамо да није наведено ограничење иза- 
звано тежњом да се да извесна гаранција отроку, него потребом да 
се обезбеде интереси господара отрока да не би мушко робље 
прелазило у туђи род. 

Они, који се противе да се отроци признају за робове, налазе 
најјачи аргуменат у корист свога мишљења у оном изједначењу 
отрока са меропсима, које је предвиђено у чл. 67. Душановог 

законика. „Отроци и меропси“, вели се у томе члану, „који седе 
заједно у једном селе, всака плаћа која приходи, да плаћају вси зајед- 
но на људи; како плату плаћају и работу работају, тако-зи земљу да 
држе“. Наведени члан је нарочито загрејао М. Полићевића, те је из 
њега Полићевић извео закључке, који иду врло далеко. „Значај ове 
одредбе“, тврди Полићевић, „толико је велики за права отрока и за 
опредељај њиховог друштвеног положаја, да је недопуштена и 
мисао о изједначењу отрока са средњовековним положајем робова. 
Отрок је творевина чисто нашег друштвеног стања. За опредељај 
његовог друштвеног положаја ваља тражити изразе у чисто нашем 
праву, обичајном праву, па затим у нашим писаним изворима, јер се 
у њима налазе одредбе обичајног права. Недопуштено је по нашем 
мишљењу, при опредељају ових права отрока, бацати погледе на 
права код других на-рода и из њих правити изводе, па те изводе 
примењивати у нас на наше старе отроке, јер то свакога истра- 
живаоца одводи на странпутице, да и нехотице примењује закључке 
из страних права на права наших отрока, која немају никакве јед- 
накости" (Архив, ХХШ, 202). 

Тек што наведену изјаву Полићевића изнели смо іп ехіеп50, 
да очигледно покажемо, колико је шкодљиво интерпретирање 
једне домаће институције без обзира на сличне институције код 
других народа. Полићевић искључује свако упоређивање, јер се 
боји, да не би тим путем дошло до недопуштеног по његовом 
мишљењу изједначења отрока са средњовековним положајем роба. 
Међутим, није та бојазан никако оправдана, јер није за средњи век 
у Европи карактерно ни пооштравање ни напредовање ропства, 
него напротив његово ублажавање и опадање. У средњем се веку 
врши у целој Европи значајни процес у погледу ропства, и то суп- 
ституција ропства стањем зависних насељеника (Ја зибђушипоп де 
Г'езсіамаєе раг Їе ѕегуасе). Та се супституција вршила на тај начин 
да је господар насељавао робове на земљи поред зависних слобод- 
них насељеника и заједно с њима, те тражио је од намештених на 
земљи и удомљених робова (5егуї сазан) исте работе и данке, као 
што и од обичних насељеника, услед чега су се ти робови на земљи, 
или аграрни робови, као што се изражава Константин Јиречек (ПІ, 
120), изједначивали са осталим насељеницима у почетку према 
фактичком стању, а затим и према правном положају. Поред 
аграрних робова било је и робова домаћих или, боље рећи, 
дворских (тапсіріа шта сийет), који су се налазили у двору, као 
управном центру господарске економије. Дворским робовима 
господар се служио за послугу у кући и у двору, или за пратњу на 

путу, или за различите пошиљке, или најзад за ратарски и остали 
земљораднички рад на господарској у ужем смислу земљи (Іепта 
дотіпісага пли тдопитсага). Првобитно су сви робови били дворс- 
ки и тек су затим од њих били одвојени аграрни робови. Карак- 
терно је да у руским споменицима чак ХУЇ века аграрни робови се 
називају „задворније људи“, тј. људи, који су насељени ван двора 
господарског и имају тамо своју њиву („људскаја пашња на задвор- 
ји“). У наведеном се називу сачувала успомена на првобитни живот 
робља на господарском двору, одакле су аграрни робови потекли. 
Сељење робова из господарског двора на земљорадничке 
ждребове (тапзиз, одакле сегу1 тапзџаги) изазивало се потребама 
господарске економије. Газдинство у својој режији помоћу несло- 
бодног рада дворских робова показало се да није за господара 
корисно, јер није неслободни рад био довољно интенсиван ни дово- 
љно продуктиван. Стога су господари почели да преводе робове на 
положај насељеника, чији је слободан рад гарантовао већу продук- 
тивност и сигурнији доходак за господара. Га нова економска поли- 
тика господара земаља знатно је побољшавала положај робова, 
јер им је омогућавала да се слију са зависним, али ипак слободним, 
насељеницима. 

Исту, као што и у другим земљама, категорију аграрних робо- 
ва сачињавали су у Немањићкој држави отроци, који су на селима 
седели заједно са меропсима. Није ту категорију отрока створио 
Душанов законик, него ју је потврдио и узаконио. По обичају та је 
категорија постојала пре Законика, као што о томе сведоче на 
више места манастирске хрисовуље. У Хиландарској хрисовуљи 
краља Милутина око 1300. црквени људи насељени на црквеној 
земљи деле се на отроке и парике (чл. ІУ). У хрисовуљи Хиландару 
1334-1346. положај отрока насељених на земљи одређује се по 
општем „закону људем црковним“, који се простире и на меропхе и 
на отроке, само за отроке мало смањује работе и дажбине (чл. 
М1-УШ). Нису аграрни робови постојали само на црквеним земља- 
ма, него и на властеоским; у повељи цара Уроша цркви св. Стефана 
у Кончи 1366. спомињу се села „кде јест посадил војевода (Никола) 
отроке своје нива" (Нов., Спом., 445, І). 

Насељавање робова на земљи заједно са тежаоцима 
побољшавало је положај робова, као што смо то забележили већ 
горе, јер их је постепено изједначавало са зависним сељацима. Баш 
такво изједначавање отрока и меропаха на селу потврђује 
Душанов законик (чл. 67). Али то спајање робова и насељеника 
погоршавало је у исто време положај насељеника, јер је у њега 

уносило извесне црте ропства те је постављало личност насе- 
љеника и њихово право на земљу у већу зависност од господара. 
Тај истовремени процес подизања робова и понижвања насељени- 
ка је већ одавно опажен те добро познат у историји руског 
сељачког сталежа у Московско доба. На нешто слично упозорује и 
чл. 67. Душановог законика о изједначењу отрока и меропаха на 
селу. Као што смо поменули, тај члан садржи одредбе, које су 
могле да доведу потчињену баштину па услед тога и привредну 
личност меропаха у положај тешке зависности и чак потиштено- 
сти од стране господара земље. На овом месту треба да томе 
додамо, да је споменута тенденција постала као последица притока 
ропских (отрочких) елемената у састав зависног насељеништва. 

Отроци насељени на земљи каткад су место аграрних работа 
и дажбина вршили дужност личне послуге, која је потицала од 
њихове првобитне службе на господаревом двору. Ту спада њихова 
дужност да прате господара на путу. О томе су нам сачувале 
податке Дечанска хрисовуља 1330. и Хиландарска око 1332. У првој 
се вели овако: „Отроци, који с игумном на пут греду, а или с којим 
калуђером по црковној работе, да се од куће не хране, но црков- 
ним брашном“ (чл. 31), а у другој се садржи једна детаљнија одред- 
ба: „Који су отроци с коњми, да им јест закон, кад походи иконом 
краљу или на котору годе работу, а они с ним на конех, а да им се 
коњи не узимајут ни под товар да се не подлагајут, но сами с ними 
да походет на који годе посол црковни, а који су бес коњеј, да орут 
дан јесенине и дан подлетије и да го пожнут и изврхнут, и дану 
винограде да работајут“ (чл. 22). Из првог се податка види, да су у 
питању отроци насељени и удомљени на земљи, а из другог да, ако 
су могли вршити коњаничку службу, ослобађавали су се обичних 
тежачких работа. 

Поред аграрних било је без сумње и дворских робова. Нису се 
ипак сачували подаци о њиховом редовном положају, него само о 
онима од њих, који су избијали на површину и заузимали особити 
положај. То су били отроци, којима су се њихови господари 
служили за вршење јавних послова. У имунитетској повељи, коју је 
св. Сава дао 1233. цркви св. Николе на Врањини, вели се, да над 
људима те цркве нема власти „ни архиепископ ни јегов отрок“ (чл. 
УІ); а у хрисовуљи св. Ђорђу Скопском 1300. одређује се, да у мето- 
хијама св. Ђорђа „да не суди никоји владушти по државах 
краљевства ми ни даје отрока“ (чл. 39). Оба наведена податка 
сведоче, да је отрок могао бити на положају извршног органа код 
месног (локалног) носиоца власти, како духовне, тако и световне. 

Базирајући се на првом од наведених података, Намисловски тврди 
да су се нижи извршни органи црквених власти називали отроци 
(5егбзКіе ргамо задоме му млекасћ Згедпісй, 36). У таквом тврђењу 
Намисловског има дупле грешке, и то: прво, да је остављен без 
обзира други податак – о отроцима у служби код световних власти, 
и друго, да је отрок протумачен као положајни назив, међутим то 
је сталешки назив. Кад је Намисловски наишао на отрока као 
извршиоца извесних судских и управних функција, он се збунио те 
је од отрока начинио тобожњу категорију црквених чиновника. 
Међутим, познато је, да у средњем веку, а у неким земљама и доц- 
није, господа нису правили разлике између својих приватних и 
јавних послова, те су извршивање и једних и других подједнако 
поверавали своме личном службеном особљу, дакле и својим 
робовима. Према томе, роб је понегда вршио извршне функције 
код суда и субјект и објект кривичног права ($ 6), могао је бити чак 
отварало за роба пут да се из свога ропског положаја подигне до 
положаја слободног слуге нижег (тпіпізїепані5) или чак вишег реда 
(уаѕѕиѕ). На сличан начин у Србији служио се отроком за 
извршавање јавних послова и архиепископ и световни владалац 
(локални орган државне власти). 

Пошто је постојала развијена категорија аграрних робова, 
изједначених са насељеницима, ропство се у средњовековној 
Србији налазило у стању опадања. Према томе роб се сматрао као 
субјект и објект кривичног права (5 6), могао је бити чак субјект 
грађанског права, био је способан за вођење грађанске парнице и 
поводом важнијих кривичних дела и грађанских спорова потпадао 
је под државни суд (чл. 103. Душановог законика). Ипак Душанов 
законик прави за роба један важни изузетак од општег права за 
слободне људе, и то овај: „И кто невољан дојде на двор царев, да се 
всакому учини правда, освен отрока властеоскога“ (чл. 72). У наве- 
деном се члану отступа од општег правила о судској надлежности 
организованој по инстанцијама, што се иначе у Законику спроводи 
(чл. 175), те се свакоме слободном човеку допушта да у случају кра- 
јње невоље дође на владаочев двор и тражи суд код тога оригин- 
ерног извора правосуђа. Али се у исто време та повластица одриче 
робу, несумњиво из разлога, да је роб потпуно апсорбован влашћу 
свога господара, те нема права да се обрати владаоцу, који је 
општи господар, али само за слободне људе. Стилизација наве- 
деног члана је таква, да изазива неке недоумице. „Изгледа“, вели у 
своме коментару Стојан Новаковић, „да се то ограничење тицало 
само отрока властеоских, а да су отроци осталих господара могли 

користити се овим правом, али за то доказа немамо. Могло би се 
разумети и да се ту каже да ошрока осим властеле ни у кога дру- 
гога ни било није. Али пошто не знамо како је управо у самом 
животу било, не можемо пресудити које је разумевање тачно“ 
(Зак., 190). Из већ наведених података видели смо, да су цркве и 
манастири имали отроке; дакле тумачење, као да отрока осим 
властеле ни у кога ни било није, мора да отпадне. Али из истих смо 
података видели да је код цркве била јако проширена институција 
аграрних робова изједначених са меропсима. Баш ту се налази 
кључ за објашњење, због чега се у чл. 72. спомињу само властеос- 
ки отроци. На положају правих робова остајали су само дворски 
робови. Тих робова црква скоро сасвим није имала, као да идући за 
наредбом Светосавског типика - „отрок недостоино имет вам“ 
(Нов., Спом., 361). Дворски су робови сигурно остајали у знатном 
броју код властеле. Због тога стари законодавац, који уопште пази 
само на оно, диод рјегшпаџе Бі, ћути у чл. 72. Душановог законика 
за црквене отроке и истиче само отроке властеоске. 

И ако се ропство налазило у стању опадања, ипак је постоја- 
ло; постојале су дакле и различите појаве уз њега везане и између 
њих трговина робљем. На то упозорује чл. 21. Душановог закони- 
ка, који под претњом оштре казне забрањује продају хришћанина 
неверноме (не-хришћанину), те тим ограничењем потврђује опште 
правило да је продаја робова била допуштена. Да се та продаја 
вршила, о томе сведоче дубровачки извори, из којих сазнајемо, да 
је у ХПІ-ХІУ веку било у Дубровнику робова купљених у Србији, 
напр. у Липљану, Грачаници или Новом Брду (Конст. Јиречек, Ш, 
229). За ту тровину робљем зна и Полићевић, али, пошто никако 
неће да призна отроке за робове, ствара нарочиту категорију пра- 
вих робова, који су тобоже постојали поред отрока. „Ну наше 
старо друштво“, вели Полићевић, „није било без тих правих робо- 
ва, у нашој старој српској држави ми смо имали и праве робове, али 
о њима Душанов законик не говори ништа – сасвим природна и 
проста ставар. Роб је по средњовековном праву био ствар, са њиме 
је господар могао располагати како са сваком другом својом 
ствари па и уништити га ако је хтео. Ту Законик није имао шта да 
се меша. У Византијској царевини од искони постојали су робови. 
Освајањем византиских градова и покрајина српски владаоци, узи- 
мајући их под своју власт, налазили су и робове у тим земљама; то 
је непосредан доказ о постојању правих робова у старој српској 
држави, но и без тога било је тих правих робова у нас“ (Архив, ХХШ, 
203-204). По други пут наводимо један већи пасус из Полићевића и 

опет само с циљем да очигледно покажемо, колико је без користи 
чак шкодљива самовласна производња историјских конструкција 
без обзира на историју и историографију других земаља. Потпуно 
јасно се види да категорија правих робова поред отрока је слобод- 
на творевина пишчева, апстрактно изведена из неких претпостав- 
ки, које он прима за историјска факта. То су две претпоставке, и то 
прва о неком универзалном средњовековном ропству и друга о 
притоку ропства из новоосвојених византијских крајева. У ствари 
не одговара фактима ни једна претпоставка, ни друга. Није средњи 
век био класично доба ропства, него доба његовог опадања. Истим 
опадањем ропства карактерише се и положај српског отрока. Док 
су се отроци на селу мешали и изједначивали са меропсима, двор- 
ски су отроци били они прави робови, које Полићевић тражи и пос- 
тулира ван отрока. Нису освојени византијски крајеви дали нови 
приток ропства, јер је и у византијској држави у ХПІ-ХІУ в. ропст- 
ва већ скоро сасвим нестало (Конст. Јиречек, Ш, 120). 

Пошто је ропство у Немањићкој држави опадало, у законским 
споменицима не наилазимо на нарочите одредбе о томе, на који 
се начин могло постати робом. Сачували су се само трагови 
пређашњих извора ропства. Тако се у Жичкој повељи око 1220. 
одређује, да муж може неверну жену, ако не би имала имања да 
плати и глобу, продати како му је воља (чл. 21). Према уговору са 
Дубровником од 1254—1256. заробљеници имају да се пусте и натраг 
врате (чл. 9), дакле, ратно је заробљеништво престајало вредети 
као извор ропства. 


$ 7. ГРАЂАНСТВО 


Првобитни град је у Србији, као што и у другим земљама, био 
ограђено па дакле утврђено место, куда се становништво склања- 
ло у случају непријатељског напада. На траг тога првобитног 
значаја града наилазимо чак и у ХІУ веку. У хрисовуљи Епископији 
призренској 1326. краљ Стефан Дечански поклања епископији 
град, о коме изричито говори: „в дан напасти да јест прибежиште 
светој цркви“ (чл. У). У току времена градови, који су били сази- 
дани на местима згодним за саобраћај, претворили су се у стална 
насеља, чији су се становници бавили трговином и занатима. Нису 
ни ти стални становници живели унутра у самом граду, него 
искључиво или већином око градских зидина, у тзв. йодградију. 
Поред тога су се појавила и неутврђена насеља, где се станов- 

ништво бавило трговином и занатима, а која су се насеља називала 
тргови. У економском па сигурно и у правном погледу становници 
градова и тргова стајали су на истом месту, тако да се у Душановом 
законику тргови и градови мећу једни поред других, као јединице 
исте категорије (чл. 7, 141, 168, 169, 184). 

У уговорима са Дубровником нарочито се подвлаче односи 
Дубровника са градовима. „С гради краљевства ми“, вели се у уго- 
вору краља Стефана Уроша 1254, „да си живете у законе, како сте 
живели у дни господина ми отца“ (чл. УП), а у уговору цара 
Стефана Уроша 1362. којим се уговором умирују размирице са 
Дубровником, нарочито се спомињу штете, злобе и крви „з градови 
царства ми“, које треба да се међусобно опросте (чл. УІ). И ако се 
у уговорима са Дубровником исто тако спомиње и „земљанин који 
(Дубровчанину) продаје жито“ (уг. 1332, чл. Ш). Ипак несумњиво је 
главна улога у промету припадала градовима и њиховом 
становништву. Према томе могло би се очекивати да су се ста- 
новници градова и тргова одлучно одвојили од „земљана“ и да су 
образовали потпуно засебан и унутра закључен сталеж са својим 
нарочитим правима и дужностима. Међутим, баш тога није било и 
Немањићка држава не зна за грађанство као за засебан сталеж, 
који би заузимао средње место између властеле и себара. 

У унутрашњости државе спомињу се градови и тргови: 
Брсково, Рудник, Призрен, Приштина, Ново Брдо, Кратово, 
Смедерево, Трепча и др. Њихови становници су Саси, Которани, 
Дубровчани, Корчуланци, Сплићани, Задрани, Млетићи, 
Флорентинци, Арбанаси, Срби, Власи, Грци и др. Сам постанак 
већине тргова било је изазван наглим процватом рударства од 
краја ХІПІ века, а које су рударство развили досељени у оно време 
Саси (К. Јиречек, Ш, 107–108). Баш тим се објашњава, што члан 
Душановог законика, у коме се одређује повластица Саса да крче 
шуму, има наслов „о трговех“ и „трг“ у овом члану значи рудно 
место. Саси, као и остали странци насељени у градовима и тргови- 
ма, уживали су нарочите повластице, тако да је свака етнографска 
група имала своје сопствене правине. Нису нам оне ближе познате. 
Свакако су сметале да се од тих разноврсних група створи једин- 
ствена маса грађанства. Нису ни Срби, који су становали у градови- 
ма и трговима, образовали нарочити грађански сталеж. Душанов 
законик зна за „себра у граду“, као и „у жупи и катуну" (чл. 94). 
Домаћи становници градова и тргова били су једна фактичка кате- 
горија становништва, који нису у правном погледу били диферен- 
цирани од сеоског становништва, од себара. На аналогично стање, 

или тачније отсуство грађанства, као засебног сталежа, наилазимо 
и у руском праву истог доба. У Русији сви су градови били 
владаочеви, тј. државни, и грађани су се према владаоцу налазили 
у истом зависном положају као што и насељеници на државним 
земљама. Теглили су терете и давали дажбине исто тако, као што 
и сељаци, само су се врсте терета и јединице за оптерећивање 
мењале према особинама занимања и имања градских становника. 
Али ни према занимању није било између града и села одлучне раз- 
лике, јер су се становници градова нарочито ситних бавили и 
земљорадњом, а занати па чак и трговина нису били искључени ни 
у селима. Скоро иста карактеристика вреди за грађанство и у 
Немањићкој држави. И у Жичкој повељи 1220. и у великој 
Хиландарској хрисовуљи 1348. подједнако се од владаоца поклања- 
ју цркви и села са људима и имања у граду (Нов., Спом., 571, 
421—422), а Лесновска хрисовуља Стефана Душана 1347-1350. 
речито говори о сличном поклону и то овако: „узе светоје царство 
ми у граду (Штипу) 20 кућ, и то приложи светоје царство ми под 
црков Светаго Архистратига Лесновскаго, да су цркви са всеми 
баштинама својими што си имају у граду том. Сији же имена људем 
тим:..." (чл. МП). Очигледно је да је правни положај становника у 
владаочевим градовима био исти, или тачније исте природе, као 
што и положај насељеника на владаочевим земљама. Поред 
владаочевих било је и приватних градова и тргова, и то несумњиво 
црквених па вероватно и властеоских. Нема никаквих разлога да 
становнике тих градова изузмемо од оног приватног поданства, 
које смо констатовали за насељенике на приватним земљама. 

Све се већ наведено односи на градове и тргове у унутра- 
шњости Србије. Осим њих је Немањићка држава имала још 
градове на Јадранскоме приморју и у новоосвојеним грчким облас- 
тима. Ту су градови заузимали сасвим засебан положај. 

Приморски градови, који су се налазили под Немањићком 
државом, били су: Дриваст, Скадар, Улцињ, Бар, Будва, и 
најважнији град Котор. Ти градови, нарочито Котор и Будва, 
спадају у општи тип далматинсих градова са њиховим засебним 
законодавством и њиховом аутономијом. Имали су набројени 
градови и своје засебне статуте, од којих су се сачували Которски 
и Будвански. „Ови приморски градови“, вели М. Костренчић, „чине 
са далматинским градовима једну групу, јер они имају, углавном, 
исту организацију, те имају и сличан развој. Тога ради треба и те 
градове. њихову организацију те њихове статуте проучавати у оној 
систематичној целини камо они по својој природи стварно спадају“ 

(Нгуаіѕка ргаупа роуџеч, 2. изд., стр. 300). Потпуно делимо на- 
ведено мишљење те сматрамо, да право приморских градова 
Немањићке државе по својој садржини не спада у историју српског 
права у правом смислу те речи. Грађанство је у тим градовима 
сачињавало сасвим одвојену групу, која је стајала поред јавно- 
правне структуре Немањићке државе, али није у њу улазила као 
органски њен део. То је грађанство имало своју сталешку дифе- 
ренцијацију, и то се делило на градску властелу (побЏез мігі сімі- 
(а15) и на пучанство (роршаге5), и знало се за нарочиту органи- 
зацију занатлија, који су тако рећи сачињавали средњи ѕш сепегіѕ 
сталеж грађанства. Уколико су грађани имали земљишни посед 
ван града вредели су за однос између њих и насељеника њихових 
земаља засебни аграрни закони, као што је био случај са 
Грбаљском жупом, коју су краљ Стефан Урош П и његова мати 
Јелена поклонили граду Котору. Дошљаци из унутрашњости 
Србије заузимали су у приморским градовима под називом 5сіамі 
сасвим засебан положај ван друштвене и сталешке структуре 
грађанства и у судском и управном погледу су заједно са Власима и 
Арбанасима били издвојени у засебну групу. Наведени 5сіамі су 
били себри или чак отроци. Нису ту наравно спадали српска 
властела, који се у Которском статуту називају Багопеѕ. Али се 
правни положај српске властеле на територији града Котора није 
постављало ни у какву везу са грађанством, јер су се та властела 
сматрали као странци (Тогечет - $агиа Сагат, сар. ССССХІЇ, р. 
234-235). Као што се види из поменутог, није грађанство при- 
морских градова било средњи сталеж између властеле и себара, 
него самостални комплекс локалног становништва, које је 
уживало сасвим засебни положај у држави (чашв ргоміпсіаїі5) и 
имало сво- ју властиту сталешку диференцијацију, а која је дифе- 
ренцијација била према општој сталешкој структури у држави пот- 
пуно хетерогена. Грађанство приморских градова није стајало у 
директним односима према држави; директни су односи постојали 
само између државе и града као целине, или општине (согаппипітаз). 
Градска општина је наспрам државе покривала собом личност 
њених грађана; грађани су били директни поданици само свога 
града, и тек преко града потпадали су под власт државе; од дирек- 
тног поданства према држави сакривала их је аутономија града, 
градске „слободштине“. Да се Которанин обрати директно суду 
владаочевом, то је по Статуту било забрањено под претњом јавне 
глобе и приватне одштете (5їаїша Саіагі, сар. СССХИХ). Што су 
поједини угледни Которани служили на двору владаочевом, то се 

од стране града сматрало као њихов приватни посао, поводом чега 

су подносили грађанску и кривичну одговорност, ако би при томе 
кога од својих суграђана оштетили (дет, сар. ССССХУГ). Цар 
Стефан Душан је ту службу сматрао као једну врсту властеоске 
службе и назвао је неке Которане „властелинима царства ми“ 
(Нов., Спом., 311), али одатле никако не следи, као да су котор- 
ски побіез сачињавали један јединствени сталеж са српском 
властелом, јер су се српски Багопез сматрали у Котору за странце, 
као што смо то већ претходно забележили. 

Освојени грчки градови добијали су од српских владара потвр- 
ду старих закона и привилегија, које су им биле додељене од визан- 
тијских царева и по којима им се допуштало да живе и надаље. Није 
ту била у питању права аутономија, као што код приморских градо- 
ва, него одржавање старих локалних административних власти и 
самосталног судства, у коме је знатну улогу играло и свештенство. 
Питање о сталешком и класном саставу грчких градова није проу- 
чено, те се не може дати тачна правна карактеристика тога грчког 
грађанства. Несумњиво је само, да ни оно се не може сматрати као 
средњи сталеж у јавноправној структури народа у Немањићкој 
држави, него само као хетерогени додатак уз ту структуру. 

Душанов законик спомиње „грађане“ (чл. 63, 127, 176), али не 
као једноставни сталеж, него као фактичку категорију градског 
становништва, које се иначе могло састојати и фактички се састо- 
јало од различитих сталешких елемената. Као таква сложена, али 
ипак целина, грађанство се у Законику истиче поводом економ- 
ских терета (чл. 63), работа (чл. 127) и судске надлежности (чл. 
176), дакле у таквим случајевима, где је у питању било територи- 
јално припадништво градском насељу независно до сталешког при- 
падништва тих или оних становника у граду. То се потврђује још 
тим, што се у наведеним случајевима грађанин противставља жупи 
(чл. 127) и жупљанину (чл. 176), а не власійелину и себру, оним 
основним категоријама сталешке диференцијације. Где долази у 
питање сталешка диференцијација световног становништва, тамо 
Законик зна само за дихотомију, и то властеле и себара. 

Игноришући грађанство, које није у унутрашњости образова- 
ло јединствени сталеж, Законик говори о градовима. Пре свега 
истиче град у његовом војном значају и то као склониште у случају 
непријатељског напада те према томе потврђује стари терет 
градозиданија, које мора да тегли целокупно становништво: „За 
града зиданије. Где се град обори или кула, да га направе граждане 

тога-зи града и жупа што јест предел тога града“ (чл. 127). Уз војни 

значај града везао се и његов административни значај као управног 
центра за известан округ, за жупу, која је „предел тога града“. Баш 
као центар локалне управе град се истиче на више места у 
Законику (чл. 63, 142, 184, 7). Осим тога Законик се брине да 
обезбеди значај града и трга, као економског центра. Та се брига 
односи само на градове и тргове царства ми, дакле државне; при- 
ватни градови и тргови остају при томе на страни. Законик гаран- 
тује свима слободан долазак на тргове и прети казном свакоме, 
било цареву царинику, било властелину, било ма коме, ко би 
сметао ма којим трговцима „да не греду на тргове цареве“ (чл. 
120-122). Ту се гарантује слобода пијачног места, коју имају да 
уживају сви, ко има са чим да тргује. Није ту дакле у питању неко 
повлашћено право грађанства. Али Законик се почиње кретати и у 
правцу нарочитог економског привилегисања грађанства, или бар 
градова и тргова. Ту спада новела Душанова, према којој се 
златарски занат може обављати само у градовима и трговима, а 
новци се могу ковати са нарочитом дозволом само од златара 
настањених у градовима и трговима владаочевим (чл. 168-170). 
Као друга привилегија, додељена у Законику градовима, долази 
њихово ослобођавање од приселице, тј. од дужности да дају стан 
путницима, који за даље имају да отседају код гостионичара (чл. 
125); то је фаворизовало градове пред селима, за која је дужност 
приселице одржана наспрам трговца (чл. 159). Из већ наведеног се 
види, да је у Законику било тежње за извесним правним приви- 
легисањем градова па дакле и њихових становника, али то су били 
само почеци у томе правцу, тако да до издвајања грађанства као 
засебног сталежа није ипак дошло. 

У нарочитој бризи о освојеним грчким крајевима цар Душан је 
званично потврдио неприкосновеност правног положаја грчких 
градова. „Градове грчци“, вели се у Законику, „којех јест пријел 
господин цар, што им јест учинил хрисовуље и простагме (повеље), 
што си имају где и држе од сијега-зи сабора то-зи да си држе и да им 
јест тврдо, и да им се не узме ништо“ (чл. 124). У другом Законику 
иста се одредба понавља, али у генералисаном облику, те гласи 
овако: „Хрисовољи царства ми што су учињени градовом царства ми, 
што им пише, да им нест вољан потворити ни господин цар ни ин кто. 
Да су хрисовољи тврди“ (чл. 137). Поводом наведеног члана Стојан 
Новаковић у своме коментару износи следеће: „У члану 124. првога 
законског зборника наређено је већ било ово исто за грчке освојене 
и са Србијом сједињене градове. Или што се мислило да су тиме 
ослабљена таква иста права градова који су се у Србији из раније 

налазили, или што се нашло да члан 124. може дати повода таквоме 
мишљењу, или што су и српски градови желели и старали се да се и 
њихова права унесу у Законик онаквим начином каквим су унесена 
права грчких градова, нађено је да се и овај члан унесе у Законик“ 
(Зак., стр. 228). Не бисмо ишли у погађањима тако далеко, као Нова- 
ковић. Нама се чини, да имамо посла само са новом стилизацијом, а 
да се садржина чл. 137. ограничава само на грчке градове. То се 
потврђује тим, што у Законику постоји још један члан, који има 
наслов општег карактера „о градовех“ и прецизира њима гаранто- 
вана права, и да тај члан изричито има у виду само грчке градове. Тај 
члан гласи: „Градове вси по земљи царства ми да су на законе како су 
били у првих цар. А за судове што имају међу собом да се суде пред 
владалци градскими и пред црковним клиросом. А кто жупљанин при 
гражданина, да га при пред владалцем градским и пред црквом и пред 
клиросом по закону“ (чл. 176). Да су ту у питању грчки градови, то се 
види и из позивања на законе под првим, тј. под византијским царе- 
вима, и из учешћа у градском суду црквених власти, што је сачињава- 
ло нарочиту особину уређења грчких градова. 

О приморским градовима Законик ћути. Утолико су они били 
хетерогени наспрам основне структуре државе, да за њих није у 
њеном систему било места. С друге стране није било стварне 
потребе, да се њихов правни положај изричито у Законику гаран- 
тује. Нису ни они сами то тражили, јер су им њихови статути 
пружали довољну гаранцију, нити је владар требао да их умири, као 
што је то требало у погелду грчког становништва и то како грчке 
властеле, тако и грчких градова. 


8 8. ЦРКВА И СВЕШТЕНСТВО 


„Црква је“, вели Константин Јиречек, „била више одвојен 
сталеж него властела. Властелин је могао изгубити добра и досто- 
јанство; свештеник и монах није смео кроз читав живот напустити 
цркву. Владаоци су ревносно снажили моћ клира, да би у њему 
имали ослонац против властеле“ (Историја Срба, ПІ, 75). 
Квалификација цркве као сталежа је у књижевности наишла на 
одлучан отпор. „Црква као правно лице не може“, приговара М. 
Полићевић, „сачињавати сталеж. Права свештенства нису насле- 
дна нарочито чинови, јер се избором долази на црквена звања, па 
не може бити ни наследности сталешких права, а сталешка права у 
средњем веку стицали су рођењем самим. Ову изузетност положаја 

цркве ваља имати на уму кад је реч о сталежима у старим друш- 
твима средњег века“ (Архив, ХХШ, 14). Постоји дакле контро- 
верза; да се она уклони, претходно је потребно да се толико ком- 
пликована институција, као што је у оно доба била црква, анали- 
зира и да се расветле поједине стране, са којих се црква оног доба 
може посматрати и претресати. 

Прво, црква представља верску заједницу, која се у прилика- 
ма хришћанске културе организовала као самостална друштвена 
заједница налик на државу, јер је имала оригинерну власт, којој у 
специјалној верској области припадају три основне политичке 
функције, и то управа, суд и законодавство. Друго, у црквеној за- 
једници нарочито се истиче клир или свештенство, коме се 
придружује и ниже службено црквено особље (црквењаци 
различитих врста). Нарочито тајанствена благодат, која почива на 
свештенству, и стална блискост Божијем дому, у којој се налази 
ниже црквено особље, начиниле су од клира једну специјалну кор- 
порацију, коју је држава изузела од надлежности државних судова 
и којој је признала право да њој суди само црква. Црква је била 
овлашћена да суди клирицима за сва дела, како грађанска тако и 
кривична. Већ та подложност своме црквеном суду поводом свију 
дела начинила је од клира засебни сталеж у држави. Не смета да се 
улазак у тај сталеж не врши рођењем, него постављањем, јер 
постављање је доживотно и одваја постављеног од осталог 
становништва у погледу судске одговорности, коју он не дугује 
држави, него цркви. Треће, црква се појављује као земљишни 
поседник, и то велепоседник. Велики земљишни посед црквени 
потицао је од оних обилатних дарова, које су јој чинили поглавито 
владаоци па и побожна приватна лица. Нису се ти поклони чинили 
цркви као јединственој заједници, него појединим црквама и мана- 
стирима, који се у српским хрисовуљама обично називају просто 
црквама. Те цркве и ти манастири били су правна лица и баш као 
таква велепоседници.! Њихов карактер као правних лица огледа се 


1 Исто је тако ствар стајала и у Русији. Познати руски историк Александар 
Пресњаков говори о томе овако: „Црквени земљишни посед није се у Русији обра- 
зовао као посед цркве у својству јединствене институције, него као баштински посед 
појединих манастира и јерарха те спада у општи тип бојарштине (властелинства); 
његова правна природа је идентична са бојарском вошчином (властеоском 
баштином)“, Летопись Археограф, комиссии, ХХХІУ, 1927, стр. 187. Исто је било у 
Чешкој и у другим средњоевропским земљама; в. Јшіџѕ ілрреп, Зоста! - Сеѕсћісте 
Воћтепу іп уогћиуутусћег 20, П Ва., 1898, стр. 93-94; М. Зисбег, Рёіјпу гошктотећо 
ргауа у зет Еугоре, 2, муд., Ргаћа, 1930, стр. 7. 

у називу, који су они добијали, а тај се назив састојао из имена све- 
таца, којим су били посвећени, и места, на којима су се налазили. 
На тај су начин постојали св. Богородица у Милетах, храм Спаса у 
Жичи, св. Никола Врањински, св. Богородица на Бистрици итд. Ти 
су црквени велепоседници сачињавали један сталеж, који је посто- 
јао у држави паралелно другом световном сталежу велепоседни- 
ка. и то властели. Не смета да су сталеж духовних велепосед- 
ника сачињавала правна лица. Њихова тако рећи бесмртност 
обезбеђивала је трајност и моћ дотичног сталежа чак више, него 
што наследност у одговарајућем световном сталежу. 

Прва од наведених страна, са којима се црква као институција 
може посматрати и претресати, спада у историју световног права 
само утолико, уколико је у питању однос између цркве и државе, 
чиме ћемо се бавити касније (5 16). Друга пак и трећа од наведених 
страна треба да буду претресене баш на овом месту у вези са 
сталешком структуром друштва у Немањићкој држави. Почећемо са 
најважније, и то треће стране, дакле, прво ћемо говорити о 
сталешком положају цркава и манастира као велепоседника. 

Црквама и манастирима гарантовано је потпуно право својине 
на земљу, да се та својина од њих не може одузети. Ту неприко- 
сновеност црквене својине потврђују све хрисовуље издате црква- 
ма и манастирима. Првобитно се та неприкосновеност описује у 
хрисовуљама многим и различитим речима, а доцније за њу долази 
једна краћа и прецизна формула, и то да „јест неотјемљемо никим до 
века“ (хрисовуља Хиландару 1328. Нов., Спом., 400). Непри- кос- 
новеност црквене својине сматрала се као утолико утврђена и 
несумњива да се у Законику чак изричито не потврђује. Поред апсо- 
лутне несумњиве неприкосновености црквене својине, која се никако 
не може одузети, цркве су уживале нарочиту повластицу у парница- 
ма о земљи, а о којој се повластици говори у Законику (чл. 78-79). Та 
се повластица састоји у следећем. Ако се у парници о земљи између 
световњака једна од странака позове на даровну повељу владаочеву, 
онда њој се то признаје као потпуни доказ њене својине. Ако би пак 
неко поднео даровну повељу, издату му на црквену земљу, онда та 
повеља не вреди као доказ од пресудног значаја, него се парница 
реферише цару. Лични суд владаочев долази ту као нарочита гаран- 
ција за неприкосновеност црквене својине. У хрисовуљи св. Ђорђу 
Скопском 1300. наилазимо на одредбу, према којој против црквене 
својине не вреди застарелост: „а цркви добитак што помре и где се 
обрета чловек црквни, и нива, и виноград, и коњи који љубо добитак, 
или жив или мртав, да се враћа, да му није старине“ (чл. 60). 

Неприкосновеност црквених баштина није била подложна 
обичној за властелу клаузули „догде су верни краљевству ми“, јер 
цркве и манастири, као правна лица, нису се могли „изневерити“, 
па ни од њихових законских заступника – игумана и епископа – није 
се то могло очекивати, јер су они били најчвршћи ослонац 
владаочеве власти. Могло је постати само питање о томе, да ли се 
од цркве има одузети баштина, коју њој је поклонио властелин, 
који је после тога учинио издајништво. Такав се случај предвиђа у 
хрисовуљи цара Стефана Душана 1347-1350. којом је он потврдио 
манастиру Лесново у Злетову поклон деспота Оливера, који је ман- 
астир подигао. „И светоје царство ми“, вели се у хрисовуљи, „наз- 
наменујет, аште и поње некој случит се деспоту Оливеру, и 
сагрешит којим љубо делом царству ми и столу српскому, или по 
њем чеда јего такожде сагрешет царству ми, да се они сами педеп- 
сујут (кажњавају) по извољенију светаго царства ми, а епископија 
Светаго Архаггела да почива свободно са всем правином, и људми 
и земљеју, и добитки, и сасуди црковними, великими и малими, да 
не вазмет се ничтоже от цркве, ни да буде за них сагрешеније неко- 
је лукавоје наважденије ни светиј и божествениј храм Светаго 
Архаггела, но да почива јакоже и прочеје епискупије по земли све- 
таго царства ми“ (чл. ХХУ). Као што се види, хрисовуља потврђује, 
да се поклон неће одузети од цркве ни за какво „сагрешеније“ 
(кривично дело) дариваоца, дакле ни за неверу, баш која је за 
собом повлачила конфискацију имања њеног учиниоца. 

Црквене су земље уживале економски имунитет. Право иму- 
нитета није хришћанска црква стицала из милости држава, у који- 
ма се инсталирала, него га је носила са собом као своје рођено, а од 
Бога установљено право, које су јој новопокрштене државе 
признавале као установу Божанственог закона. Историјски је 
хришћанска црква наследила имунитетске повластице од цркве 
јеврејске, за коју је генетички била везана. У светом писму старог 
завета, које је хришћанска црква усвојила, наишла је на готове 
одредбе Божанственог закона о црквеном имунитету, које су 
постале обавезне за сваку хришћанску државу. И у Србији је инсти- 
туција црквеног имунитета дошла као готова и несумњива, пред 
којом је световна власт само имала да се приклони. У једној од 
ранијих повеља, и то у повељи св. Саве манастиру св. Николе 
Врањинског 1233. црквени се имунитет назива божесшвена свобо- 
да (чл. 1). А у следећој повељи истом манастиру, издатој од краља 
Стефана Владислава 1242. одређује се и економски смисао те од 

Бога установљене црквене повластице. „И људије црквнији“, вели 
се тамо, „да пребивају у всакој божественој свободе, но да су работ- 
ници светому Николе“ (чл. ТУ). И у дугачком низу манастирских 
хрисовуља свуда и увек се црквеним земљама признаје и гарантује 
свобода, всака свобода, свобода чиста, а у економском погледу то 
значи, да се насељеници црквених земаља ослобођавају свију тере- 
та и дажбина у корист државе, а зато имају да тегле терет и работе 
у корист цркава и манастира, „и доходке да дају цркви како су 
давали краљевству ми“, као што је једним поводом речено у 
Светостефанској хрисовуљи 1313-1318. (чл. 96). И ако се црквама 
и манастирима признавала начелно слобода свака, слобода чиста, 
дакле потпуни економски имунитет, ипак у томе, како су се у поје- 
диним хрисовуљама набрајале работе, којих су се насељеници 
црквених земаља ослобођавали, било је неких варијаната, тако да 
се на неким местима понешто резервисало у корист државе. Али у 
току времена те су резерве ишчезавале, те почињући од 1300, 
традиционално набројавање допуњују се, а понегде замењује се 
општом формулом, и то „да јест свободно от всаких работ 
краљевства (евентуално: царства) ми малих и великих“ (хрис. 
Хиландару око 1300. чл. У, 1303-1309. чл. ХМП, 1332. чл. ХХХШ, 
1339. чл. ПІ, 1334-1346. чл. ХХІ; св. Богородици Ртачкој, католички 
мин., 1319. чл. П; св. Ђорђу Скопском 1300. чл. ХХХІ; Епископији 
призренској 1326. чл. ХХПІ; ман. Хтетовском 1337, 1346. чл. ХХІ; 
ман. Лесновском 1347-1350. чл. ХХІ). Баш та је општа формула 
усвојена у Душановом законику, где дотична одредба гласи: 
„Цркви все што се обретају (налазе) по земли царства ми освободи 
царство ми от всех работ малих и великих“ (чл. 26). Од те гене- 
ралне слободе ипак је било неких изузетака. Један се од њих 
изричито наводи у Законику и чак претходи горе наведеном приз- 
нању генералне слободе. „Црквам поноса да нест, разве кад греде 
камо цар, тади да га дижу“ (чл. 23). То је само потврда старог 
обичаја, који је вредео пре Законика и одржао се и у његово време; 
Светостефанска хрисовуља 1313-1316. наређује: „кади краљ дохо- 
ди у монастир, или у метохију (црквено имање), что му је хотеније“ 
(чл. 68); Грачаничка хрисовуља 1321. прописује: „и да носи меропах 
понос до кралева стана“ (чл. ХХУ); Аранђеловска хрисовуља 
1348-1353. установљава, да нема „ни поноса... ни провода разве 
прихода царева“ (чл. 175). Други изузетак није изричито наведен, 
али следи из чл. 157-158, у којима се у вези са новелом цара Душана 
против тата (крадљиваца) и гусара (разбојника) намеће свима 

селима да „бљуду стражу“ на путевима; црквена села не само да се 
тога не ослобођавају, него се чак спомињу поред села владаочевих 
и властеоских (чл. 157). Као трећи изузетак треба да се наведе 
ванредна помоћ владаоцу, кога је у прецизно одређеним случајеви- 
ма („господин цар кади име сина женити или крштеније и буде му 
на потребу двор чинити и куће“) био дужан „да всак поможе, мали 
велик“ (чл. 128. Душановог законика), дакле, и цркве и манастири. 

За разлику од властеле цркве и манастири нису „војску воје- 
вали“ нити су плаћали соће. У свима се хрисовуљама цркве и 
манастири ослобођавају и једног и другог од споменутих терета.! 
Слобода цркава и манастира од војске сачињавала је једно 
чврсто начело, које се одржавало, докле год је постојала 
Немањићка држава? Соће се сматрало као органски додатак уз 
обавезу војне службе, те, кад није било те обавезе, отпадала је и 
дужност плаћања соћа. Обично слобода од војске и од соћа стоји у 
хрисовуљама једна уз другу. У неким се хрисовуљама изрично 
прописује, да поклоњени манастиру људи „соће да дају цркви“ 
(Дечанска хрисовуља 1313. чл. 61)3 У вези са војном службом 
налази се дужност градозиданија и градобљуденија (оправљања и 
стражарења градова). И од те су дужности цркве и манастири били 
слободни, што се у хрисовуљама означава обично кратко као сло- 
бода од града. Али та је слобода знала за неки изузетак, на што 


1 Стојан Новаковић у својој расправи Стара српска војска, кад наводи 
одредбе хрисовуља о слободи цркава и манастира од војске, не подвлачи у њима ту 
њихову слободу, него дужнаст војске, која је падала на насељенике, пре него што су 
имања постала црквена, и одатле изводи констатацију о тобожњој општенародној 
војној обавези (стр. 50). Не може се војна служба оног доба идентификовати са 
данашњом демократском институцијом свеопште војне обавезе. Директно према 
држави дужни су били да лично служе војну службу само властела. Насељеници 
властеоских имања нису били дужни да сваки од њих служи персонално, него су 
давали известан број војника своме господару и тек преко њега држави. 
Насељеници владаочевих земаља давали су војнике директно држави. Насељеници 
црквених земаља нису давали војнике држави. Било је у црквеним и манастирским 
властелинствима својих војника за потребе сопствене одбране (о чему ћемо го- 
ворити доле у $ 13), али се они не смеју сматрати као државни војници, као што их 
сматра Новаковић (дет). 

У потоње доба деспота дужност је војске била проширена и на црквене и 
манастирске земље. Карактерна је у томе погледу наредба деспота Стефана – „ако 
би се случило господству ми самому главом поћи на војску, и они да пођу с господ- 
ством ми, и потечице и војске крајиштне које се прилучују на краишту да су длжни 
оправљавати с војеводом господскијим крајиштним“ ( повеља лаври св. Антонија на 
Светој гори 20. јануара 1427, чл. ІМ). 

„И што јест бил доходак царства ми от сел црковних соће, и този даде царс- 
тво ми цркви хиландарскије“ (хрисовуља Хиландару 1348, чл. П). 


[92] 


[93] 

нас упозорује једна одредба из Аранђеловске хрисовулье 1348-1353, 
а која одредба гласи: „и ако се згодији всем црквам на град, а они да 
не иду; да направљају свој град“ (чл. 176). Догађало се дакле, да су 
све цркве биле дужне да тегле град, тј. градозиданије и 
градобљуденије. Наравно је претпоставити, да се то догађало у 
време крајње опасности од непријатеља. С тим треба да се постави 
у везу и изузетак од опште слободе од војске, који се прави у 
Хиландарској хрисовуљи кр. Стефана Драгутина 1276-1287. а о 
којем се изузетку вели овако: „сим људем и влахом... не ходити на 
војску ни с ким, разве... буде навод који на земљу“ (чл. УП. Дакле, 
призренске метохије Хиландара, о којима је реч у наведеној 
хрисовуљи, дужне су биле давати и војнике у случају непријате- 
љског напада на земљу. Вероватно да је тај изузетак био изазван 
нарочитим приликама датог места и датог врмена, где и када се 
непрестано четовало на српско-византијској граници која се 
налазила на Шар-Планини више Призрена и Липљана (Конст. 
Јиречек, 1, 242). Исти су сигурно узроци изазвали раније, да се 
призренским метохијама Хиландара наметала дужност стра- 
жарења на византијској граници, од чега ју је ослободио кр. 
Стефан Драгутин у истој повељи. „И призренске метохије како су 
стрегли стражу од Грк, да не стрегу, но за ту стражу да дају у Свету 
Гору чловека, да стрежет стражу на мори на пристаништи" (чл. ІП). 
Стража на мору, која је заменила стражарење на граници, као и 
пирг на Хрусији, који је опет под кр. Милутином ту стражу заменио 
(хрисовуља Пиргу, 1302.), не спада у војну службу држави, него у 
унутрашњу војну организацију манастира ради одбране, о чему 
ћемо говорити касније (5 13). 

Свака слобода, која је била гарантована црквама и манас- 
тирима, обухватала је и судски имунитет. У свима се хрисовуља- 
ма додељивало црквама и манастирима право да суде насе- 
љеницима својих земаља. Било је од тога изузетака, тако да су 
нека важнија дела била резервисана за владаочев, тј. државни суд, 
и обим се патримонијалног суда црквеног мењао, докле год га 
није Душанов законик утврдио у проширеном и генералном 
облику (чл. 33). Цео тај ток развитка патримонијалног судства 
код цркава и манастира, као и сву јавноправну страну те институ- 
ције претрешћемо касније (8 13). Овде скрећемо пажњу само на 
економску страну судског имунитета и то на дохотке, који су 
потицали од патримонијалног суда. То су биле различите и мно- 
гобројне јавне глобе, које су сачињавале већи део кривичних 
казни (5 11), а које је држава уступала цркви уз додељено јој 

право суда. У довољно ранијој хрисовуљи, и то кр. Уроша І мана- 
стиру св. Петра и Павла на Лиму 1254-1264. донета је о глоби 
овака одредба: „а глобе ниткоре да не вазима на црквеном 
чловеце разве кога изволи свети Петр апостол бити светитеља 
(епископа), да својими сели владајет како је јегова воља“ (чл. 28). 
И у потоњим се повељама понавља опште правило да на цркве- 
ном човеку свака је глоба црквена. Првобитно се ту разумевају 
глобе, које пресуђује црквени суд, али у даљем се то знатно 
проширује, тако да црква наплаћује од црквеног човека сваку 
глобу, и ако би она била пресуђена од стране световног суда. И 
где годе се суд суди, вели се у Светостефанској хрисовуљи 
1313-1318. „всака глоба цркви“ (чл. 77), а Грачаничка хрисовуља 
1321. изражава се о истоме још прецизније: „И где годе се при 
црквени човек на кралеве суде, да је глоба црковна“ (чл. 30). У 
Дечанској хрисовуљи та се црквена повластица потврђује у јед- 
ном случају на најсвечанији начин. „И паки заклинају и запре- 
штају“, вели се тамо од имена краља, „где љубо се пре људије 
Пандократорове (поклоњене сад манастиру), или пред краљем, 
или пред архиепископом, или пред епископом, или о духовном 
или о причих судех, никоје глобе да не узима краљ, ни 
архиепископ, ни епископ... но все даје игуману, а епископу 
духовно“ (чл. 51). Иста се повластица признаје у Хтетовској 
хрисовуљи 1337-1346 (чл. 23, 26) и у Аранђеловској 1348-1353 
(чл. 188). Хтетовска хрисовуља иде чак тако далеко, да пропису- 
је: „и аште се учини глоба и на самој цркви, рекше на игумене, то 
все да узима светаја цркв“ (чл. ХХУП), дакле и од својих закон- 
ских заступника за њихова кривична дела, којима се наравно суди 
другде, наплаћује глобу иста црква. Пошто сваку глобу на 
црквеним људима наплаћује црква, изузимају се црквене метохи- 
је испод надлежности глобара, који су наплаћивали глобу за 
државу. Према томе, манастирске хрисовуље дају обично слободу 
од глобара или прописују да у метохијама нема власти ни глобар. 
У хрисовуљи кр. Стефана Дечанског манастиру св. Николе 
Мрачког 1330. та се слобода од глобара проглашује у једној 
нарочитој званичној и опсежној формули, и то овако: „и глоби 
какови љубо устрајајет се в људех манастирских, или мали, или 
големи... да не метехају (управљају) с теми глобаре ни севасти 
краљевства ми, разве архимудрит настојушти у Светаго Николе 
да си вазимат в манастир, что је правина“ (чл. ХШ). Можда се та 
обилата речима стилизација објашњава тим, што је наведена 
хрисовуља била састављена у време похода на брзу руку по угле- 
ду старих хрисовуља бугарских владара, у чијим се рукама манас- 

тир пре налазио.! Све наведене повластице односно наплаћивања 
глобе, као и слобода црквених земаља од глобара, добиле су гене- 
ралну потврду у Душановом законику, где се о тим стварима 
одређује овако: „И глобе на црковних људије(х) закон. Што се 
суде пред црквом и пред ћефалијем, и ти глобе што се осуде, да 
има все црква, како пише у хрисовуљих. Те глобе да се узимљу на 
црковних људих, како је поставио господин цар закон по земљи, и 
да се поставе црковни људије глобарије који ће сабирати те глобе 
и предавати цркви, а цар ни ћефалија да не узима ништа“ (чл. 
194). Дакле су цркви признате све глобе на црквеним људима, које 
потичу како од црквеног, тако и од државног суда, а за 
наплаћивање тих глоба установљени су нарочити црквени гло- 
бари, за које је сигурно било преседана у манастирској управној 
пракси. 

Повластицама, дарованим или признатим од стране државе, 
одговарале су нарочите дужности сваког повлашћеног сталежа. 
Тако су властела били за додељене њима повластице дужни да 
војску војују, што се баш у таквој вези изрично истиче у 
Душановом законику. Исти Законик не истиче никакву генералну 
дужност, која би падала на цркве и манастире као корелат њихових 
великих повластица. Одавде ипак никако не следи, као да такве 
дужности није ни било. Она је постојала, али је била толико 
несумњива и у принципу и у емпиричком извршивању, да није чак 
ни требало да се о њој специјално спомиње, као што нигде директ- 
но не спомиње Законик ни о неприкосновености црквених земаља, 
јер се у њу исто тако није ни мало сумњало. 


Поклонити нешто цркви то је значило за душу одаши или 
даши (рго апіта даге), одакле потиче реч задужбина, која се у срп- 
ском правном језику сачувала све до данас. Обдарени или подигну- 
ти манастири и цркве били су дужни да моле Бога за душу свога 
добротвора за његовог живота и после његове смрти. Тај лек за 
душу (гетейіџт апшпае) није био за ондашње људе један празни 
звук, него подмиривање једне дубоке духовне потребе, које је под- 
миривање подизало њихов дух на толику висину, да је умножавало 
њихове снаге да служе своме животном позиву на један узвишени 
начин, а да свој овдашњи живот жртвују, кад ту жртву буде захте- 
вао узвишени циљ. Пошто су цркве и манастире зидали и одари- 


1 В. Александар Соловјев, Повеље манастира св. Николе Мрачког (прештам- 
пано из Прилога за књижевност, историју, језик и фолклор, књ. ЇХ, св. 1-2), Београд, 
1929. стр. 4-9. 

вали владари, то је њихово даривање за душу постајало један 
државни акт, преко којег су се државни циљеви везали за вечне 
циљеве. У тој вези и у тој перспективи (зиђ аџадат ѕресіе асіегпі- 
їасіѕ) није више држава била циљ за себе, него средство за служење 
неком узвишенијем духовном циљу. Кад је то средство уређено, 
владалац је чак сматрао, да може да државу напусти и да се пот- 
пуно ода узвишенијем духовном животу. Тако је, као што је поз- 
нато, поступио оснивач државе Стефан Немања и лепо је сво- 
ју идеологију изложио у својој даровној повељи Хиландару 
1198-1199. У аренги! те повеље Стефан Немања спроводи теорију 
Божанственог установљавања државног уређења код различитих 
народа, сведочи о давности српске државе, бодро и са извесним 
поносом прича, како је ту државу, ту своју „дедину“, обновио, 
умножио, уредио и довео у стање „мира и тихости“, а затим 
изјављује, да је милосрђем Божјим прогледао духом те је прозрео 
таштину части и славе овдашњег света и „дим“ лепоте овдашњег 
живота па стога напушта световне послове и престо и уклања се у 
манастир, који обнавља и подиже. 

Наведена идеологија постаје традиција у његовом дому, тако 
да је о привременом карактеру земаљских држава говорио и 
Душан Силни; пред пропаст царства српског одјекују иста тради- 
ција у чувеној изреци, коју народна песма улаже у уста последњег 
владара, а која изрека гласи: „Земаљско је малено царство, а 
небеско увек и довека“. Та изрека данас већином наилази на осуду 
као тобожња манифестација лабавости духа. Али не сме је тако 
сматрати историк. У своје време она је узвишавала дух и загре- 
јавала за жртву, без које се ништа велико не може да изврши. Дух 
је црпео снагу из мистичких религијских центара, а одржавање 
таквих центара то је била дужност цркава и манастира. Без тога 
мистичког заноса не може да се разуме повлашћени положај 
цркве, јер би друкчије требало претпоставити, да су људи одари- 
вали калуђере без сваког разлога и намерно стварали центре неког 
социјалног паразитизма, што не би било озбиљно. У црквама и ма- 
настирима молили су се Богу за своје осниваче и добротворе, па 
дакле за владаоце, за њихову земљу и за њихов народ, и у томе се 


1 „Аренга се зове увод у повељу, у коме је у општим изразима мотивисана 
правна одлука, која је у повељи изнета“ (Ст. Станојевић, Глас, 94, стр. 192). 

У повељи манастиру св. Петра и Павла на Лиму 1343. кр. Стефан Душан 
каже о своме дару овако: „И све тон да пребивајет држимо и обладајемо манастиру 
сему непоколебљемо и неотемљемо дондеже имеје царство вечноје, пришед, 
разорит и упразднит всаку власт земљану и државу“ (чл. Ш). 

састојала дужност цркава и манастира према држави. У званичним 
актима Московске Русије (ХІУ-ХУП в.) свештенство се назива 
богомољци государеви, као што се племићи називају слуги госу- 
дареви. Као што су племићи служили господару, тако су се за њега 
цркве и манастири Богу молили, и то су биле две сталешке 
дужности са гледишта оног доба подједнако важне. И ако у српским 
споменицима нису слични или аналогични изрази уобичајени,! али 
је суштина ствари била без сумње једна те иста. Да ту дужност 
молења Богу врше, за то су цркве и манастири добијали земље и 
уживали економски имунитет и право на работе и дажбине од 
стране насељеника.2 Држава се старала да тим даровима и повлас- 
тицама обезбеди довољан број свештеног особља, али је у исто 
време пазила, да не би насељеници црквених имања били пре- 
оптерећени. Из тога дуплог разлога је несумњиво постала одредба 
Душановог законика, која гласи: „И на тисушту кућ да се храни у 
манастиру 50 калуђер“ (чл. 16). 

Хришћанство је прекинуло са старим ропским односима 
човека према Богу као грозном владаоцу, кога је требало само 
умилостивљавати молитвама и жртвама. Оно је начинило од 
човека сина Божјег, те га је ослободило и духовно и морално и 
отворило му је бесконачни пут усавршавања у тежњи за истином и 
добром. Према томе је хришћанство омогућило онај развитак кул- 
туре, који се јавио у Европи после Христа. И носилац те културне 
могућности и одговарајућих културних снага била је црква. Она је 
примила све позитивне вредности класичне културе, освештала их 
је својим ауторитетом, узвисила својим идеалима, и даље је нас- 
тавила непрекидни светски културни развитак. Црква је допри- 
носила друштву и духовну и моралну просвету. Она је освештала 
државну власт као носиоца мира и реда у друштву и истакла је за 
државу узвишени циљ моралног служења друштву. Пошто се сред- 
њовековна држава у својој радњи ограничавала на одржавање 
спољашњег и унутрашњег мира и још није била у стању да преузме 
на себе и социјално-политичке задатке, то је црква вршила те 


1 Само у повељи цара Стефана и краља Уроша 1353. митрополит серпски 
Јаков назива се „молебник царства ми“. (Нов., Спом., 702). 

2 „Охридски архиепископ Теофилакт из ХІ века забележио је о првом паро- 
хиском свештенству међу нашим прецима: да је своје дужности вршило врло 
предано и да за то није тражило од народа никакву наплату; ншти је опеш оно само 
шійо давало земаљском господару, већ му се одуживало пшме, што је приносило 


молишве Богу“ – др Рад. М. Грујић, Средњовековно српско парохијско свештенске- 
во, Скопље. 1923, стр. 53. 

задатке. Бриге о народном здрављу, о народној исхрани у време 
глади, потпомагање сиромаха и инвалида, брига о удовицама и 
сирочади, и народна просвета – све је то у средњем веку спадало у 
надлежност цркве. Држава је о томе водила рачуна и чак је надзи- 
равала да цркве и манастири врше те своје дужности исправно. „И 
по всех црквах“, вели се у Душановом законику, „да се хране убози 
како јест уписано от ктитор; кто ли их не усхрани, од митрополит, 
или от епископ, или от игумен, да се отлучи сана“ (чл. 28). У оно 
време, кад није било довољно безбедности ни за личност ни за 
имање, манастири штићени часним крстом и признатом њима 
божансшвеном слободом били су као нека неутрализована 
уточишта за миран културни и просветни рад. Зато су богати пок- 
лони манастирима и повећавање њихових имања омогућавали 
развијање културе не само духовне, него и материјалне. У послед- 
њем погледу треба да се наведе историјски рад манастира на коло- 
низацији нових крајева у Немањићкој држави (Конст. Јиречек, Ш, 
172). Српски народ добро зна, да му се лепо исплатило све, што је 
поклонио цркви, јер баш цркве и манастири су му сачували народ- 
ну културу и народну самосвест у најтежа времена народног 
живота. | 
Целокупни клир је сачињавао једини свештени сталеж, у 
колико је обухватао лица, која су имала свештени сан, за који су 
биле везане извесне повластице установљене у канонима и приз- 
нате од световног законодавства. Нису те повластице биле много- 
бројне. Све оне, може се рећи, састајале су се у основној повласти- 
ци, и то да је свештенство уопште подложно само црквеном суду и 
то због свију дела како кривичних, тако и грађанских. То је начело 
било утолико тврдо и несумњиво, да о њему чак не спомиње ни 
Душанов законик, који иначе бележи и потврђује сталешке 
повластице. Али наведена повластица свештенства по себи се 
разумела, те за њу није требало ни спомињати. На њу упозорује 
само једна забрана, која се налази у Душановом законику, и то ова: 
„Отселе да не урве (не ухвати) ниједина власт калуђера или црков- 
наго чловека“ (чл. 30). Ту се забрањује повреда од стране све- 
товних власти судског имунитета цркве у ширем смислу, и то како 
сталешког суда црквеног над свештенством, тако и патримони- 
јалног суда црквеног над насељеницима црквених земаља. Као при- 
падник свештеничког сталежа ту се наводи само калуђер, што се 
може лако објаснити из практичких разлога, о којима увек води 
рачуна стари законодавац. Тешко се могло претпоставити, да се 
која од световних власти одважи да дирне у више црквене јерархе, 

те није ваљало да се то у закону предвиди. Али то је могло 
угрожавати редовном калуђеру, те њега је законодавац навео. Није 
споменуо ни попа, али то опет стога, што се поп, као што ћемо 
видети касније, налазио под нарочитом заштитом господара 
земаља, те није било толико подложан опасности од самовлашћа, 
као што један калуђер, кад се нашао ван манастира. Баш таквог 
калуђера ван манастира негде на путу Законик нарочито брани још 
једним другим поводом. „Ако се где случи кому љубо гостеви, или 
трговцу, или калуберу, тере му узме што гуса, или тат, или која 
годе забава – да греду те-зи вси ка царству ми, да им плати царство 
ми што буду изгубили, а царство ми да иште ћефалије и властеле 
којим буде пут предан и страже предане“ (чл. 160). Осим наведеног 
свештенство као једноставни сталеж ужива још две повластице и 
то нарочиту заштиту части и пооштрену заштиту живота. Обе се 
те повластице садрже у чл. 95. Душановог законика, који гласи: 
„Кто опсује светитеља или калуђера или попа, да плати 100 перпер; 
и кто се најде убив светитеља или калуђера или попа, да се та-зи 
убије и обеси“. Детаљну анализу наведене одредбе износимо у 
историји кривичног права. На овоме месту наводимо само опште 
начело и подвлачимо, да је то једини случај, кад се три основне ка- 
тегорије клира, и то епископ, калуђер и поп, наводе заједно и сма- 
трају као једна целина. Иначе између њих постоје велике и знатне 
разлике баш у сталешком погледу. 

Различит је био сталешки положај виших јерарха црквених и 
редовног клира. У више јерархе спадају игумани и епископи разних 
рангова, и то архиепископи, митрополити и патријарх (од 1346). 
Игумани, а понегде и архимандрити, били су старешине манастира 
и у томе су звању били законски заступници тих повлашћених 
правних лица те су стварно заузимали сталешки положај, који је 
припадао повлашћеним велепоседницима. Исто је вредело и за 
епископе, који су своје столице држали по појединим манастирима, 
на чијим се земљама базирао њихов сталешки положај у држави. 
Такво је искоришћавање манастира од стране епископа било уто- 
лико уобичајено, да се његово уклањање гарантовало неким мана- 
стирима као нарочита повластица, која им се додељивала „И обре- 
тох“, пише кр. Милутин у Светостефанској хрисовуљи 1313-1318, 
„храм сего светаго првомученика, апостола же и архидиакона 


1 Тек Текелијин-Софијски препис доноси варијанту: „калуђеру или попу". У 
познијем се препису изгубила сталешка разлика, која је у Немањићкој држави пос- 
тојала између калуђера и попа. 

Стефана порушен и разорен, и сего из нова саздах, и рекох јего 
неколиже бити архиепископии, ни митрополии, ни епископии, 
такмо игумении ва обштежилиште чрнцем“ (чл. 1). 

Истим се речима гарантује иста повластица Аранђеловском 
манастиру код Призрена (хрисовула 1348-1353. чл. І). Поред 
тога има хрисовуља, у којима се поједине цркве и манастири дод- 
ељују епископијама ради њиховог материјалног обезбеђења. 
Тако је краљ Урош І доделио Захумској епископији цркву св. 
Богородице у Стону (хрисовуља око 1253) и манастир св. Петра и 
Павла на Лиму (хрисовуља 1254-1264)! коме су се затим при- 
лагодили нови дарови услед „запустенија“ споменуте епископије 
(хрисовуља 1318-1321, чл. 1; 1324-1325, чл. І). Призренској 
епископији је краљ Стефан Дечански потврдио њихова права на 
цркву Пречисте Богородице на Левиши (хрисовуља 1326), а под 
царем Душаном је Скопска митрополија добила задужбину 
Оливерову манастир Лесново, коју је задужбину цар потврдио, а 
манастир је по молби ктитора Оливера подигао „от игуменије на 
епископство, да је ва област и ва помен првопрестолније 
митрополије тројеручице славнаго града Скопија“ (хрисовуља 
1347-1350, чл. Ш). Као што се види, сталешки се положај 
виших црквених јерарха базирао на црквеним и манастирским 
земљама, које су њима биле додељене као законитим заступ- 
ницима дотичних правних лица. Нису ти јерарси имали на тим 
земљама право личне својине, него право уживања по службеној 
дужности па и то је њихово право уживања било регулисано кти- 
торским хрисовуљама и типицима. Ипак је то уживање 
постављало сталешки положај јерарха на нивоу властеле и чак 
велике властеле и начињавало је од њих нарочити ослонац за 
владаочеву власт. Пошто су виши јерарси заузимали стале- 
шки положај једнак са властелом, могли су добијати од владара 
поклоне, који су се давали њима лично независно од њихове 
црквене дужности и у потпуно личну својину. Тако је мелни- 
чки митрополит Кирил добио од цара Стефана Уроша 1356. 
цркву св. Николе Стошког са земљом и насељеницима. У 
дотичној баштинској повељи о правној природи тога дара вели се 
овако: „И такози му написа и утврди царство ми словом царским, 


1 Конст. Јиречек није опазио, да су и црква и манастир били од почетка доде- 
љени Захумској епископији (Историја Срба, 11, 78). Међутим, то се види из одредаба 
хрисовуље манастиру св. Петра и Павла, где се одлучује да на челу манастира стоји 
епископ-светитељ, који „да своими сели владат како је јегова воља“ (чл. ХХУШ). 

да си има и онузи црков са всим, што му јест записало царство ми 
под онузи црков Светаго Николи Стожскога, да си јест вољан 
митрополит Кирил оном-зи црквом до својего живота а по смрти 
својој љуби за душу под црков подписати, а или кому харизати 
(даровати)“ (Нов., Спом., 309, ҮП). 

Што се тиче редовног свештенства, у њему треба да се прави 
разлика између калуђера и попова. Калуђери су намењени 
општежитију (конвикту) у манастиру, на чему инсистира и 
Душанов законик (чл. 17, 20 и 36). То заједничко живљење у ма- 
настиру има да одвоји калуђера од његове куће (чл. 17) и чак од 
оног места, где живи његова родбина (чл. 18), једном речи има, да 
га уклони из световног живота и то без повратка, јер му 
напуштање калуђерског звања није допуштено и фактички му је 
онемогућено (чл. 19). Може се казати да у световној структури 
сталежа калуђер не заузима никаквог положаја. Он спада само у 
клир и ужива његова сталешка права. Наравно из калуђера бира- 
ју се и постављају игумани и епископи. Чим се калуђер попне на 
те више степене хијерархије, његов се положај радикално 
промењује и он заузима одређено високо место у световној струк- 
тури сталешкој. Али доклегод то није наступило, редован 
калуђер остаје ван световне сталешке структуре. Унутра у мана- 
стиру калуђер заузима различити положај, у газдинству и 
духовној управи манастира, почињући од редовног владаљца, који 
надзирава рад насељеника и испуњава различите наредбе, па 
затим еклисиарха и иконама, доклегод не уђе у редове часшних 
стараца, који стоје уз игумана, и заједно с њим управљају мана- 
стиром нарочито у Хиландару, који се поредак прописује у 
Душановом законику за све манастире, кад се наређује: „игумни 
да живу у киновијах (у општежитију, у заједници) по закону, зго- 
вораје се (са) старци“ (чл. 15). Али то све је унутрашња ствар ма- 
настирског живота, која се не тиче световног уређења сталешког, 
куда калуђер улази тек кад избије на положај игумана или 
епископа. 

Сасвим засебан положај заузимају парохијски свештеници, 
или као што се називају у споменицима, попови. Већ унутра у 
црквеној организацији положај попова обележен је једним 
знаком нижег сталежа, и то дужношћу да плаћа хијерархији 
данак. Најстарији назив за тај данак су бир и врховина. Поповски 
бир треба да се разликује двојаки, и то бир, који су попови 
плаћали, а наплаћивао је епископ, и бир, који су плаћали насе- 

љеници парохије, а наплаћивао је господар земље, који је паро- 
хијску цркву издржавао. На те две врсте бира наилазимо још у 
Жичкој хрисовуљи 1220. где се баш доносе засебне одредбе о јед- 
ној и о другој. Прва врста то је „земљана поповска бир“, коју 
наплаћују напола протопопа дворски и Жички манастир (чл. МІ, 
ХП). Карактеристичан је назив бира земљани, што упозорује, да 
су га попови плаћали од земље, коју су држали. То се начело 
опорезивања од земље попова од стране епархијских епископа 
трајно одржавало, тако да и Душанов законик одређује, да се 
доходак духовни узима од попова од баштине (чл. 37). Другу 
врсту поповског бира Жичка повеља одређује овако: „поповска 
бир, что се уземле на људех“ (чл. ХІ); тај бир наплаћује Жички 
манастир, несумњиво као господар земаља, на којима се парохиј- 
ске цркве издржавају. У Аранђеловској хрисовуљи 1348-1353. 
наилазимо на пропис, како се тај бир плаћао и то: „да дају бир 
духовну наодрицом, лукно жита воља два динара“ (чл. 151). 
Дакле се тај бир плаћао од одра тј. постеље, што значи да се 
плаћао од сваког брачног пара. Пропис о њему наводи се у 
„закону Србљем“, тј. у правилима о работама и дажбинама, које 
су насељеници манастирских имања земљорадници имали да 
тегле манастиру. Дакле је јасно, да је тај бир наплаћивао манас- 
тир као господар земље. На овом месту нас занима само прва 
врста поповског бира, и то поповски бир у правном смислу, који 
се плаћао од стране попова епархијском епископу. Узимање бира 
сматрало се као знак „духовне области“ епископа над извесним 
местом (Светостеф. хрисовуља 1313-1318, чл. ХХУП). И ако је 
начелно бир припадао епископу, у пракси га је могао 
наплаћивати неко други, који је имао „духовну област“ над датим 
местом и сем тога се наплаћивање бира могло делити између две 
институције. Тако се према одредби у Жичкој повељи наплата 
бира дели напола између дворског проте и између Жичког мана- 
стира; а према хрисовуљи ман. Раваници 1381. манастир на јед- 
ним местима дели бир на пола са митрополитом, а на другима сам 
све наплаћује (чл. ХІ-ХП). Поред бира плаћали су попови још 
врховину, која је према Жичкој повељи припадала у целоме 
епископу (чл. ХП). Врховина и бир сачињавали су основне 
дохотке епархијског епископа; кад су се хумски епископи жалили 
краљу, да је њихова епископија оскудела, позвали су се, да „ни 
врховине не има(ју), ни бира, ниједног доходка“ (1318-1325, Нов., 

Спом., 597, 1; 598, 1). И ако су бир и врховина спадали у „духовну 
област“, ипак су имали приватноправни, патримонијални карак- 
тер, што се види одатле, што су се могли откупити. „А попове“, 
вели се у Дечанској хрисовуљи 1330. „да давају мојеј цркви (тј. 
Дечанском манастиру) врховину, како ју су епископу Хвоста- 
нскому давали, јере бо краљевство ми купи тузи врховину од 
(е)пископа хвостанскога“ (чл. 29), а на другом месту исте повеље 
ствар се још боље расветљује и то овако: „понеже бо краљевство 
ми освободи и откупи моје цркве попове у епископа хвостанско- 
га Николе за 4 ста овац с јагњци и за 500 перпер, да не имају 
запрештенија ни од архиепископа, ни од епископа моје цркве 
попове, ни прочији људије, ни врховине да не давају, ни јагњетин, 
ни когаре доходка којега су давали“ (чл. 52). Дакле, попови су 
Дечанске метохије били ослобођени од врховине и сваког дру- 
гог дохотка епископског исто тако, као што су се насељеници 
манастирских имања ослобођавали од терета и дажбина у корист 
државе. И последица је таквог ослобођења била у једном и 
другом случају иста, и то, као што су меропси били дужни оно, 
што су пре давали владаоцу, да надаље дају господару земље, 
исто тако су ослобођени попови били дужни, да оно, што су пре 
плаћали епископу, надаље да плаћају манастиру као господару 
земље. Ту није било претварања јавноправне дужности у патри- 
монијалну, него промене у адресату дужности. Пошто је таква 
промена била могућа, то показује, да су се попови налазили под 
патримонијалном влашћу епископа или у патримонијалној завис- 
ности од њега. Цар Стефан Душан откупио је од Призрен- 
ског митрополита бир и сваки доходак духовни и власт духовну 
у метохији Аранђеловског манастира те је ослободио у више 
наведеном смислу попове те метохије (Аранђел. хрисовуља 
1348-1353, чл. 190 и чл. 2). После горњег ће за нас бити попуно 
јасно, што значи она слобода, коју је краљ Милутин потврдио 
поповима на земљама манастира св. Ђорђа Скопског на основу 
старих хрисовуља, издатих од цара Романа првог ктитора тога 
манастира и цара Алексија другог ктитора његовог. Одно- 
сна одредба кр. Милутинове хрисовуље гласи: „Поповљане, 
који се обретајут ва Скопији граде под областију Светаго 
Георгија и в селех и ва всех метохијах по духовној области да не 
метеха никоји епискуп, ни дохотка узети ни запрештенија 
поставити на поповех Светаго Георгија, разве архиепископу 

помен а ексархато (ексарштину, тј. данак епис-копу, који је узи- 
мао преко епископског екзарха, тј. изасланика) Светому 
Георгију. И ти-зи попове да држе недељу (служе у манастирској 
цркви) у манастири редом“ (чл. 43; уп. чл. 38). Исто тако сад ће 
нама бити јасно, што значи у једној повељи Душановој 
лаконична одредба, да је цар ослободио цркву од „бира“ (хрис. 
цркви Анагноста Драгоја 21. маја 1350, чл. ІХ). На овом месту за 
нас је било важно да покажемо приватноправни карактер 
поповског бира и сваког другог дохошка духовног, који су 
попови теглили. Били су дакле попови подложни патримонијал- 
ном данку, а можда и работи ((аШабеѕ, а можда и согубабіе5), већ 
унутра у црквеној организацији. То је једна врло важна чињени- 
ца, јер је већ она опредељивала, који ће бити положај одређен 
попу у световној сталешкој структури. 


Маркантну одредбу о духовном дохотку доноси Душанов 
законик и то оваку: „И ексарци (изасланици) космици (све- 
товњаци) да несу; да их не посилају митрополитије по поповех, 
ни да воде коњ митрополитских по поповех, разве да посила мит- 
рополит калуђера самодругаго по поповех да исправе духовно и 
доходак духовни да узме од попов који јест от баштине“ (чл. 37). 
Одавде се прво види, да су епископи увели обичај, да као своје 
изасланике за узимање духовног дохотка шаљу по поповима 
световњаке, тј. обичне слуге својег газдинства, да они изврше 
један од газдинских послова и то наплату дохотка од попова. Друго, 
што се одавде види, то је то, што нису попови само плаћали данак 
епископу, него су у његову корист теглили натурални терет, као 


1 „Они (поповљани) су ослобођени од плаћања дохотка архиепископу, те му 
дају само помен, о коме се не зна ништа поближе“ – тако тумачи ствар Конст. 
Јиречек Историја Срба, ШІ, 81, одакле се види, да сматра помен као једну врсту 
платежа архиепископу. Нама се чини, да није помен био никав данак, него помен у 
правом смислу те речи, тј. помињање на служби божјој, које је почасно право 
свакако припадало епархијском епископу, чак и у цркви и у манастиру, који су иначе 
били ослобођени од сваког плаћања епископу. Тако у Дечанској хрисовуљи 1330. 
читамо: „што су давали попове врховину епископу хвостанскому, този дају цркви, а 
епископу да не дају от тога ништа, разве да му је помен“ (чл. 29). „И да не метеха 
пискуп.. такмо помен да имат“ (хрисовуља ман. Трескавцу око 1335, чл. 30). 
Лесновски манастир је од цара Стефана Душана био подигнут „от игуменије на 
епископство, да је в област и в помен првопрестолније митрополије тројеручице 
славнаго града Скопија“ (Хрисовуља 1347-1350, чл. Ш). Нећемо ипак да на нашем 
тумачењу инсистирамо. Специјални истраживалац историје парохијског свештенс- 
тва сматра, да је помен био неки дар свештенства и народа епископу, а који се дар 
обично састојао у разним природним плодовима; в. Др. Рад. М. Грујић, 
Средњовековно српско парохијско свеципенство, Скопље, 1923, 72. Ако је то био 
дар, онда свакако минимални, чије се биће није састојало у његовој вредности, него 
више у признању власти („духовне области“) епископа. 

што је гајење и чување епископских коња. Душанов законик и 
једно и друго укида, али је то све било, и у томе наилазимо на 
осетљиви доказ, да је зависност попова од епископа имала патри- 
монијални карактер.! 

У потпуно патримонијалној зависности били су попови 
према господару земље, на којој су се налазиле парохије, где су 
попови служили. Споменици, који су до нас дошли, односе се на 
земљишни посед цркава и манастира те пружају нам податке о 
положају попова на црквеним земљама. Баш на тим земљама 
можемо констатовати патримонијалну зависност попова од црка- 
ва и манастира, као господара земаља. Та је зависност постојала 
поред патримонијалне зависности од епархијског епископа и 
била је још већа онда, кад се патримонијална власт епархијског 
епископа уклањала, што се, као што смо видели горе, често 
догађало. О тој непроменљивој патримонијалној зависности 
попова од господара земље изразито се говори у хрисовуљи 
краља Стефана Дечанског манастиру св. Николе Мрачког 1330. и 
то овако: „Гакожде и попове који сут ва људех ва манастирских, 
да им не пакости великаја цркви, ни протопопа ни ексарси, ни ини 
прочин, но да пребивајут свободно људије тога манастире 
краљевства ми“ (чл. 14). Као што се види, попови ту добијају сло- 
боду од сваких терета у корист велике цркве и епархијских 
власти исто тако („такожде“), као што се насељеницима манас- 
тирских земаља даје слобода од свију терета у корист државе 
(иста хрисовуља – чл. 13), али тако ослобођени, те у томе смислу 
слободни попови ипак остају „људи тога манастира“, дакле за- 
висни од њега као господара земље. Да није та зависност била 
само номинална, него да је имала стварну садржину, о томе 
сведочи одлучна одредба Аранђеловске хрисовуље 1348-1353. 
која гласи: „А кто се обретају попове у всој области Архан- 
гелове, да им је закон о винограде и о оранији и о иној работе, 
како је закон у Студеници и у светаго Симеона“ (чл. 192). У чему 
се баш састојао тај закон у Студеници и у Светаго Симеона, није 
нам на жалост познато. Али на неколико места манастирске 
хрисовуље позивају се на закон св. Саве који је без сумње исто- 
ветан са законом у Студеници, и на закон св. Симеона, а увек се 
при томе имају у виду терети који су били дужни да тегле 


1 Исто очевидно признаје Рад. М. Грујић, кад каже, да су средњовековни 
епископи узимали од потчињених им свештеника разне дажбине и услуге „угледа- 
јући се на владаоце и властелу“ – Средњовековно српско барохијско свештенст - 
во, стр. 74. 

насељеници манастирских земаља.! Пошто се под исти закон под- 
воде и попови, одатле се види, да су се попови сматрали као једна 
врста насељеника, једна врста црквених људи, који су се налазили 
у патримонијалној зависности од господара земље. Какве су терете 
теглили попови, то се не зна, јер се закон св. Саве и св. Симеона 
није сачувао. 

Али да су нешто теглили, на то упозорују неке реченице и 
неки индиректни подаци, растурани по појединим манастирским 
хрисовуљама. У Жичкој повељи око 1220. кад се прописује подела 
доходака између дворског протопопе и манастира, дохоци се опре- 
дељују овако: „что доходи или от попов или от влах или земљана 
поповска бир, что доходи от попов“ (чл. МІ). Дакле поред земљаног 
бира, који су попови били дужни да плаћају епархијској власти, 
предвиђа се још доходак од попова, а који се доходак меће поред 
дохотка од Влаха, који су били дати цркви (чл. ГУ). Јасно је, да је тај 
доходак од попова био исте природе, као што и доходак од Влаха, 
тј. то је био патримонијални доходак од црквених људи насељених 
на црквеној земљи. У хрисовуљи кр. Стефана Владислава св. 
Богородици на Бистрици 1234–1243. у вези с прописима о работама 
сокалника спомиње се поп и то у оваквом контексту. „и кађи при- 
ходи краљ или властелин или гост, да приплаћа (сокалник) у оброк 
како и меропах. И поп да приплаћа, разве извод на попе да се не 
узима“ (чл. УТ-УП). О изводу, односно којег се у датом случају 
прави изузетак, говорићемо доле; сад само констатујемо, да је на 
попа падао оброк у плаћању приселице, коју је манастир имао да 
даје краљу, властелину и госту (страном трговцу). У датом случају 
поп је без сумње био подложан једном патримонијалном терету, 


1 „А људије црковни да работајут у закон Светаго Симеона и Светаго Сави... 
И Хранча по тастнини обљуби цркву, да јест црковни војник у закон Светаго 
Симеона и Светаго Сави“ (хрисовуља св. Ђорђу Скопском 1300, чл. 79 и 69). „И 
колици се обретајут Власи у Светаго Георгија, да им јест закон Светаго Симеона и 
Светаго Сави, што и Малешевским Влахом и Студеничским“ (иста хрисовуља, чл. 
68); „Пастирем всем, овчарем и коњухом и јаздничарем и кобиларем да се плаћа 
како у Студеници“ (Светостеф. хрисовуља 1313-1318, чл. 82). „И где се обретају 
људије келије Спасови пирга.. да работају цркви законом светаго Сави, што им 
повелева иконом, јакоже јест писано в хрисовули деда краљевства ми светаго 
краља“ (хрисов. кр. Стефана Душана Хиландарском пиргу око 1331, чл. УШ). „И 
виноград да тежи всак по закону како у Студеници у Светаго Симеона" 
(Аранђеловска хрисовуља 1348-1353, чл. 149). Нарочито је важан позив Скопске 
хрисовуље на закон св. Симеона и св. Саве, и то како долази на крају хрисовуље (чл. 
79), јер се ту наводи домаћи српски закон за насељенике, који се нарочито додаје уз 
одредбе прихваћене из претходних византијских и бугарских хрисовуља. 

који је теглио подједнако са осталим насељеницима црквене 
земље. Према Дечанској хрисовуљи 1330. поп је дужан да врши бар 
једну натуралну работу: „а виноград всак да копа, или поп, или кто 
љубо кто земљу држи“ (чл. 33). Грачаничка хрисовуља 1321. 
намеће поповима другу работу, ако то траже потребе манас- 
тирског газдинства: „меропах сипле слад тришти у годишти и да га 
охмели. Ако буде веће треба цркви слад, да га поп охмели“ (чл. 24). 
На неколико места се у хрисовуљама бележи, од којих се работа 
поп изузима. „А сено да косе“, вели се у Светостефанској 
хрисовуљи 1313-1318. „јако меропси и сокалници и мајсторије вси 
једнако и на накосицу всак да излезе кто може косу држати, за 
један дан, разве попа (чл. 45). „Трнка пета“, одређује се у истој 
хрисовуљи, „през лето, разве попа, всакому да се узима“ (чл. 71). 
„Закон стари Срблем“ у Грачаничкој хрисовуљи 1321. одређује 
овако: „и да лове три дни зајеце заманицом, разве попов“ (чл. 28). 
Ако је за попа требало изразито чинити изузетак, то значи да су 
работе по општем правилу падале и на њега; свакако то несумњи- 
во сведочи о томе, да кад је било речи о насељеницима манас- 
тирских земаља и кад се при томе употребљавала реч „свако“, онда 
су се под том речју разумевали и попови. Дакле, попови су спадали 
у онај сталеж, који је начелно био подложан дажбинама и работа- 
ма (таШабіе еі согуёаЫе) у корист господара земље. У хрисовуљи 
1302-1309, краљ Стефан Урош П поклонио је Хиландару 15 кућа 
Влаха „да пасу кобиле црквене“; ти се Власи у хрисовуљи набраја- 
ју, а на крају долази „и поп који им је рабойал" (чл. 17). Дакле, о 
попу се говорило, да он работа. Језик у средњовековним спо- 
меницима је прецизан и опрезан, те за различите сталешке си- 
туације има различне изразе. Работа, рабошаши примењује се на 
нижи сталеж подвлашћен повлашћеним господарима земље. Не би 
се хрисовуља никако послужила тим изразом односно попа, ако не 
би поп спадао у тај нижи сталеж подређен патримонијалној власти 
господара земље. Као поповска работа сматрала се очигледно 
служба Божја, коју је поп за Влахе вршио. Али поред те 
свештеничке работе падале су на попа и привредне работе, које је 
имао да врши у корист господара земље, јер је по закону св. 
Симеона и св. Саве било и за попове закона о винограду, и о орању 
и о иној работи. Као што и сваки насељеник, поп је седео на земљи. 
Аранђеловска хрисовуља 1348-1353. зна за попа „са всем својим 
ждребијем и с купленицама“ (чл. 38) и за сеоске попове с баштина- 
ма (чл. 65. и 70). На својој земљи попови су били слободни од дана- 

ка и работа у корист државе, али су били дужни да тегле терете у 
корист господара земље. О томе се изрично одређује у хрисовуљи 
кр. Стефана Дечанског Призренској епископији 1326. и то овако: 
„И стас поповска у Ђурђевиштих и с људми који седе на њој, што 
јест придал родитељ краљевства ми с архиепископом Савом и с 
архиепископом светим Никодимом, да су црковни и да работају 
цркви, што им је закон. А от всех работ пронијарских да су свобо- 
дни, како су и от испрва били. И тако и у Долнем Полозе, у 
Лешнице, црков Светије Богородице и при њеј три стаси поповске, 
што се зове Двор Пископов от века, да јест свободно от всех работ 
краљевства ми и поданак, како је и от испрва било“ (чл. Х-ХІ). Као 
што се види, поп је на својој баштини могао да има насељенике, 
који су му теглили терете, али није поповска баштина била сло- 
бодна, него потчињена, јер је од ње поп теглио терете господару 
земље, како је био закон св. Симеона и св. Саве. Тако је барем било 
на већ наведеним местима у метохији Призренске епархије. У 
хрисовуљи истој епархије спомиње се „и у Требоши при цркви 
Светије Богородице при Трхале нивије црковно што је било от 
века“ (чл. ХП). Сигурно се то нивије давало парохијском попу име- 
новане цркве. 

Сви наведени попови са својим ждребијем и купљеницами, као 
и са својим баштинами и стасима предају се црквама и манастирима 
заједно са земљама, на којима седе, а које владаоци поклањају 
дотичним црквама и манастирима.! Према томе, се попови налазе 
„под облашћу“, тј. под влашћу, дакле под патримонијалном влашћу 
господара земље.2 Пошто је поп потпадао под патримонијалну власт 
господара земље, постаје питање, да ли је могао да слободно 
промени господара или је пак био везан за извесно властелинство, за 
земљу извесног господара. Споменици пре Душановог законика не 
дају на то питање један одређени директни одговор, него пружа- 
ју само индиректна упутства у томе погледу. Треба да се на тим 
упутствима зауставимо. У хрисовуљи кр. Стефана Душана 
Хиландарском пиргу око 1331. наилазимо на оваку одредбу: „и 
попови, колици се обретају својим породицама, и колици пољубе 
цркав у земљи краљевства ми, да греду свободно (чл. П). У питању 


1 Осим наведених случајева в. још Грачаничка хрисовуља 1321, чл. 21, 
Хтетовска 1337-1346, чл. 29. 

2 „Поповљане који се обретајут в Скопији граде под областију Светаго 
Георгија (Скопска хрисовуља 1300, чл. 43). Односно значаја речи област уп. 
Хиландарску хрисовуљу кр. Милутина 1300. где се вели овако: И кефалија градскии 
да нема области тамо, ни ин владалац никоји“ (чл. 8). 

је црква пресвете Богородице у Липљану, коју цркву са земљама 
краљ поклања Хиландарском пиргу. Између повластица доде- 
љених тој цркви и чак на њиховом челу даје се право, да црква 
слободно прима на своје земље, у парохије које се на њима налазе, 
попове са стране, који би драговољно желели да се населе у паро- 
хијама на територији властелинства цркве у Липљани. Одавде 
следи, да иначе позивање или премамљивање попова са других 
земаља није по општем правилу било слободно. Дакле су попови 
били на известан начин везани за земљу, као што и остали насе- 
љеници. Карактеристично је, да већ наведена одредба, односно 
слободног примања попова пружа знатну аналогију одго- 
варајућим одредбама односно примања парика и меропаха 
(Хиланд. хрисовуља 1282-1298, чл. 14, 1302-1309, чл. 15, 1332, чл. 
32; Скопска хрисовуља 1300, чл. 45). У хрисовуљи кр. Стефана 
Владислава св. Богородици на Бистрици 1234–1243. одређује се: 
„извод на попе да се не узима“ (чл. УП). Извод је значио довођење 
меропаха из другог места на земљу од стране господара, земље. 
Тај је извод требао да се не врши самовласно, у последњем 
случају се сигурно плаћала извесна глоба, која се, као што је то 
било уобичајено, називала истом речју, како што и противправна 
радња, дакле извод. Баш такав извод није се узимао „на попе“, тј. 
ако је у питању било превођење попа. То би сведочило, да се попу 
при-знавала већа слобода кретања, него меропху. Није цела ствар 
јасна, али свакако мислимо, да је у питању слобода кретања попа, 
која, као што изгледа, није била потпуно призната. Нису наведе- 
на индиректна упутства довољна, да се афирмативно тврди, да су 
попови били везани за земљу, али ипак овлашћују да се прет- 
постави, да нису попови уживали потпуну слободу кретања. 

Као што смо имали прилике забележити горе, господари 
земаља пазили су да не би било ненормалне диспропорције између 
различитих категорија насељеника у њиховим властелинствима. 
Тако су забрањивали постанак нових пронијара и прелазак меропа- 
ха у Влахе. То су чинили из газдинских разлога према извесној 
привредној калкулацији, које су се држали. Из истих су се разлога 
предузимале нарочите мере, да не би било хиперпродукције попо- 
ва на штету других врста радника. Ту спадају нарочите одредбе о 
положају поповских синова, који нису били спремни да наставе 
очев посао. „И поповски синови“, вели се у Скопској хрисовуљи 
1300 „који книгу не изуче, да су сокалници, а да се не померопше“ 
(чл. 70). Детаљнија је у томе погледу одредба Светостефанске 

хрисовуље 1313-1318, која гласи: „Синове попови колици книгу 
изуче вси једну земљу отчину да држе, а који не научи, ако му отац 
поповић, а он да буде сокалник; ако ли му је отац меропшић или 
сокалничић, а он да буде что му и дед бил“ (чл. 67). „Поповсци 
синове“, одређује се у Дечанској хрисовуљи 1330. „кто книгу изучи, 
да стоји с оцем на својем ждребију; ако ли книге не изучи, а он да је 
меропах. И да се поп од попа стави, а меропшић ако книгу изучи, 
да је меропах" (чл. 43-44). Наведене одредбе пружају нам јасну 
слику о сталешком положају попова. Пореклом су попови били из 
нижег себарског сталежа, и то из сокалника или меропаха. 
Уколико су поповски синови били спремни да наставе очев посао, 
наслеђивали су очев положај, свакако су остајали на поповском 
ждребу те су теглили поповске терете. Уколико се нису за очев 
посао спремили, преводили су се у сокалнике или меропхе. Да не би 
дошло до хиперпродукције попова, свакако да не би меропси 
прелазили на повољнији поповски положај, Дечанска хрисовуља 
им то забрањује и проглашује начело, „да се поп од попа стави“. То 
је начело у јавној супротности са канонским прописима, који су 
одлучно били против искључиве наследности свештеничког 
положаја и тражили су да се у клир примају сви за то спремни, иако 
не би били свештеничког порекла. Унаточ канонима ипак се 
наследност и искључивост поповског сталежа уводила из економ- 
ских разлога господара земље. Интересантно је подвући, да су исти 
разлози играли исту улогу и у Русији. Руски владари су директно 
забрањивали да се примају у клир њихове ниже слуге (војници и 
др.) и сељаци државних имања; властела и чак духовни велепосед- 
ници су исто тако спречавали, да иду у клир њихови приватни 
поданици; на тај је начин постао наследни поповски сталеж. 

Као што се види из горњег, попови су спадали у нижи себар- 
ски сталеж.2 Такав положај парохијског свештенства је каракте- 
ристичан за православне земље. Исто, као што у Србији, видимо и 
у Русији, где су попови исто тако потпадали под патримониалну 
власт и епархиског епископа и господара земље. Од редовног 


1 Тридесете и третије 6. сабора правило, ва Јудеих убо левитскоје једино 
колено свештенство наследова, от његоже свештеници хотеште бити пријемаху се. 
Нам же не в род иже в причт поставити се хотештому взирати подобајет; но аште 
достоин будет по пределех боженствених правил, в причт да примешајет се, љубо 
преродитеље имел јест свештенники, љубо ни“ (Синтагма Майије Властара, К- 
састав, глава 13, Нов., Синт., 348). 

2 То је било њихово редовно стање, од којег је могло бити изузетака у правцу 


приближавања попова властеоском реду; в. др. Рад. М. Грујић, Средњовековно срії- 
ско парохијско свештенство, Скопље, 1923, стр. 15 и 54. 

насељеника поп се разликовао само у томе, што није био везан за 
земљу те је уживао слободу кретања, тако да се могао селити кад- 
год би хтео и без плаћања какве таксе за то. У руским земљама, 
које су прешле под Пољску, положај је православних попова био 
још гори, јер су они тамо, и то у Галичкој земљи (потоњој 
Галицији) у ХУ веку потпадали чак и под патримониалну јурис- 
дикцију господара земље. 

Душанов законик говори о положају попова на два места, и 
то прво у чл. 31, и друго у чл. 64–65. Та места спадају у различне 
одељке Законика, те се наведени чланови могу протумачити само 
према месту, где се налазе, дакле помоћу тзв. систематске интер- 
претације. 

Чл. 31 налази се између чланова посвећених црквеним људи- 
ма у правном смислу те речи, дакле људима, који су стајали под 
патримониалном влашћу цркава и манастира као повлашћених 
велепоседника. Дакле поп на земљи цркава и манастира спада у 
број тих црквених људи. У наведеној вези ево што се говори о попу: 
„И попове баштини да си имају своју земљу баштину и да су сво- 
бодни; а ини попове који не имају баштине, да им се даде три њиве 
законите, и да јест поповска капа свободна; ако ли веће узме, от те- 
-зи земље да работа црквам та по закону“ (чл. 31). Пре свега се у 
наведеном члану види тројаки однос, у којем је поп могао да буде 
према земљи. Прво поп је могао имати своју баштину. Друго, кад је 
није поп имао, онда је од цркве, као господара земље, добијао три 
њиве законите; ту се мисли на ону земљу, која се према обичају 
давала попу за издржавање; говори се о трима њивама према 
газдинском систему од три поља, кад се две њиве сеју, и то једна 
зимским, а друга пролетњим усевом, а трећа остаје незасејана да се 
угари; иначе три њиве сачињавају једну земљишну парцелу, онај 
поповски ждреб и оно нивије црквено, које смо забележили горе. 
На крају долази трећи случај, кад се поп не задовољава са уоби- 
чајеним ждребом, те узима од цркве још неку земљу за обраду. 
Поводом три наведена облика односа попа према земљи доносе се 
у чл. 31. три специјалне одредбе о положају попова, и то оваке: у 
првом случају да су попови слободни, у другом да йойовска кайа је 
слободна, а у трећем да поп рабоша црквам по закону. Што значи, 
да су попови баштиници слободни? Кад се у правним споменицима 
вели, да су неки људи слободни, то може имати два значаја, и то: 
прво да су они слободни од данака и терета у корист државе, и 
друго да нису они везани за земљу неког господара, него се могу 
слободно кретати и селити камогод и код кога год желе. Први 

значај је најпроширенији и долази у свима манастирским 
хрисовуљама. Други се среће ређе и према њему се слободан човек 
противставља човеку господитом (Скопска хрисовуља 1300, чл. 
45). Који од два наведена значаја треба да се примени на одредбу 
чл. 31. Душановог законика, према којој су попови баштиници сло- 
бодни? Ст. Новаковић у своме коментару чл. 31 узима први од 
наведених значаја, те каже, да се попови с очевинским имањем (с 
баштином) ослобођавали од свију терета, – малих и великих и раб- 
ота (Зак., стр. 164), али на жалост не објашњава, на работе у чију 
корист мисли. Пошто се израз рабоше мале и велике примењује у 
Законику на терете у корист државе (чл. 26), дакле би логично 
било претпоставити, да се у чл. 31. мисли на слободу попова 
баштиника од истих терета. Али пошто се у истом члану за трећи 
од предвиђених у њему случајева прописује, да поп работа црквама, 
доследност стилизације целог члана захтева, да се слобода попова 
баштиника протумачи као слобода од работа у корист цркве. У 
другом се случају одређује, да је слободна поповска капа. 
Подвлачимо, да долази неки други излаз, него што за попове 
баштинике, о којима се просто говори да су слободни. Стари 
правни језик је прецизан, тачан и сталан у изразима. Ако он мења 
израз, то никад не чини ради формалних захтева стила, него увек 
из стварних разлога. Слобода поповске капе мора према томе 
значити нешто, што се разликује од слободе уопште. Рекли бисмо, 
да она има у виду само слободу попове личности, што би значило, 
да није парохиски ждреб уопште слободан од свију терета, него да 
је поп слободан од ма којег личног рада. У трећем случају, поп 
узима земљу за обраду, као што и сваки насељеник – меропах, те од 
те земље има да тегли све тежачке терете. Трећи случај, и ако није 
предвиђен у споменицима пре Душановог законика, не изненађује 
нас ни не зачуђује, јер није у супротности са оном сликом 
поповског положаја, коју смо горе дали. Збиља се потпуно може 
разумети, да поп, који је обично меропашког порекла и чији син 
може да се у меропашко звање натраг врати, поред свога 
свештеничког посла обвља још меропашки посао, од којег и тегли 
уобичајене меропашке терете. Слаже се са горњом сликом и други 
случај, ако се дотична одредба протумачи рестриктивно као 
ослобођење попа од личног рада, јер то потпуно одговара горе 
наведеним прописима манастирских хрисовуља о томе, од којих се 
работа поп изузима. Што се пак тиче првог случаја, он се налази у 
директној супротности са хрисовуљама, према којима су сви 
попови подложни работама у корист цркве, не изузимајући ни 

попове баштинике. Због тога морамо признати, да одредбе чл. 31. 
Душановог законика стварају за попове нови положај, и то на 
црквеним и манастирским земљама ослобођавају од работа у 
корист господара земље попове са баштинама, па можда и попове 
са парохијским ждребовима; допуштамо и то последње, јер не 
смемо тврдити, да наша рестриктивна интерпретација другог 
случаја у ствари одговара законодавчевој мисли у чл. 31. 
Интересантно је то што истовремено са Закоником Аранђеловска 
хрисовуља не води рачуна о донетој за попове слободи, него се по- 
зива на стари закон у Студеници и у св. Симеона. Али то нас не 
може да зачуди, јер знамо да у старо доба нису се закони одмах оства- 
ривали, нити је право било на целој територији изједначено, и ако 
је законодавац тежио за тим. 

Чл. 64-65. спадају у онај одељак Законика, који је посвећен 
себрима и то нарочито оним, који су седели на земљама световних 
велепоседника, дакле властеле, те се морају интерпретирати баш 
у тој систематској вези. Први од тих чланова гласи: „Сирота куде- 
љница (сирота жена која се издржава предењем) да јест свободна, 
такожде како и поп“ (чл. 64). Не може бити сумње, да се ту мисли 
на слободу од терета и то од терета у корист господара земље. 
Други члан гласи: „Поп који не има свога стаса, да му се даде три 
њиве законите. И поп, који је годе, од свога господара да не греде 
никамо; ако ли га господар не име хранити (тј. ако му не да њиве 
за издржавање) по закону, да дојде ка својему архијереју, и архи- 
јереј да рече оному-зи властелину да храни попа по закону, а ако 
он-зи господар не име чути, да јест поп свободан куда му годе. Ако 
ли буде поп баштиник, да га нест вољан отгнати, такмо да јест 
свободан“ (чл. 65). Пошто се у наведеном тексту изрично спомиње 
властелин као господар земље, потпуно је јасно, да је ту у питању 
поп, чија се парохија налази на властеоској земљи. То је врло 
важно, јер осим Законика ниједан споменик не пружа нам 
никаквих података о попу на властеоској земљи. За разлику од 
земље црквене, на властеоској земљи Законик предвиђа само дво- 
јаки однос попа према земљи, и то или поп има баштину, или доби- 
ја парохиски ждреб. Да поп узме за обраду парцелу властеоске 
земље изнад парохијског законитог ждреба, о томе Законик ћути. 
Што то ћутање има у ствари да значи, не знамо. Није ипак 
невероватно, да је такво тежење властеоске земље од стране попа 
било намерно искључено, да не би поп потпао под потпуну патри- 
монијалну власт световног господара земље. То се допуштало на 

црквеној земљи, јер зависност од цркава и манастира, ма каква да 
је била, није ипак попа изводила из оквира црквеног сталежа, што 
би му претило, ако би вршио меропашки посао код световног 
господара. За два предвиђена случаја односа попа према земљи на 
имању световног господара доносе се у чл. 65. специјалне 
одредбе, али по другом питању, него што у чл. 31. у погледу 
духовног господара земље, и то не говори се о слободи од работа, 
него о слободи кретања. Питање о слободи од работа је одлучно 
решено у чл. 64. и то на један генерални начин, од чега се не прави 
никакав изузетак. Да ли се у томе генералном решењу потврђује 
пракса, која је пре постојала, или се уводи нешто ново, на то 
питање не може се дати одговор, јер за то нема изворних подата- 
ка. Није ипак искључено, да је то стара уобичајена пракса, која 
није допуштала тегљење работа од стране попова у корист све- 
товних господара, да се не би попови дефинитивно декласирали 
из црквеног сталежа. Ма како да је било, у чл. 65. је реч само о 
слободи кретања и то се питање решава овако: слободу ужива 
само поп-баштиник; што се тиче попа, који је добио три њиве 
законите, он је везан за господара земље и не сме да га напусти; 
само ако би му господар те њиве одузео, онда поп може да га сло- 
бодно напусти. Одатле се види, да поп, који није имао баштине, те 
је добио парохијски ждреб, и ако није теглио терете, ипак се 
према господару налазио у патримонијалној зависности. Потпуно 
је слободан био на властеоској земљи само поп-баштиник. 
Интере-сантно је, како му се та слобода гарантује у Законику. 
Пошто је он седео на својој баштини, није му била потребна сло- 
бода, да се са своје баштине исели; стога му се гарантује, да није 
господар властан да га отера. Та се гаранција даје попу башти- 
нику директно и изрично као признато му право, а не као рефлекс 
господарских прописа за управнике имања, као што је то био 
случај са меропсима (уп. чл. 32. Душановог законика). 

Постаје питање, зашто се у Законику ништа не говори о 
слободи кретања попова на црквеним земљама, или тачније, шта 
то ћутање значи, да ли то, што су ти попови ту слободу сви 
уживали, или што нису је уживали. Уколико се може судити на 
основу индиректних података у томе погледу, на које наилазимо 
у хрисовуљама, нису ни попови на црквеним земљама уживали 
слободу кретања, што је потпуно вероватно, јер се зависност 
попа од цркава и манастира, као господара земаља, комплико- 
вала са хијерархијском зависношћу његовом од истих. 

На основу тачних изворних података могу се констатовати 
само односи попа према господару земље, на кога је падало 
издржавање парохијског свештенства. У тим подацима нема ни 
трага црквене општине, као субјекта извесних имовинских права и 
издржаваоца парохиског свештенства. Не гледајући на то Ст. 
Новаковић налази у изворима, и то у чл. 31. Законика, траг црквене 
општине. У своме коментару после наведеног превода чл. 31. вели 
овако: „Из тога би излазило да је свака црквена општина имала 
извесне њиве које би се поповима по закону давале на уживање, ако 
свога имања не би имали“ (Зак., стр. 164). Није ту црквена општина 
изведена из изворног текста, него је узета из савремене црквене 
организације и пренета у старо доба. То се јасно види из даље интер- 
претације Новаковићеве. „Није било закраћено попу, као што се из 
закључака (чл. 31) види, да узме од црквене земље на обраду и више, 
али је за то теглио све работе као и други људи. Не претпоставља се 
да поп може узети на обраду и другу какву земљу осим црквене, по 
свој прилици за то, што то није било у обичају, а може бити и зато, 
што није имало рачуна, јер су црквене земље биле са најлакшијим 
теретима. Овако би се разумевао овај члан сам по себи. Али кад се 
доведе у везу са чланом 65, с којим овај управо чини целину, онда 
излази да су често властела, као господари села и цркава, излазили 
на место овде замишљене црквене општине, те да су они вршили 
дужност општине према поповима. Најприближније ће бити истини, 
да је било и једнаких и других случајева“ (Зак., стр. 164-165). Дакле 
према Новаковићу у чл. 31. замишљена је црквена општина, а чл. 65. 
регулише оне случајеве, кад су властела преузели њено место. То је 
једна комбинација, која никако не одговара тексту, у коме није 
замишљена никаква црквена општина, него се регулишу односи 
попа према повлашћеном господару земље, а као такав господар 
предвиђа се у чл. 31. црква или манастир, а у чл. 65. савремене му 
црквене организације. Иначе проницљиви и опрезни историк, Ст. 
Новаковић је у датом случају пао у грешку недозвољене модерни- 
зације прошлости. 


89. СТРАНЦИ 


Странце је на територију државе доводила поглавито трго- 
вина, те њихов се правни положај одређивао према захтевима 
трговинског промета; то значи, да су странци добијали сва она 
права, без којих не би могли успешно вршити свој трговачки посао. 

Међународни промет између две земље у средњем веку обично се 
вршио на тај начин, да је једној земљи припадала знатно активнија, 
другој знатно пасивнија улога; то значи, да су трговци једне земље 
редовно долазили у другу и увозили су и продавали своју робу, а 
домаћу су робу куповали у месту и сами извозили у своју земљу, 
ради чега су у туђој земљи боравили дуже време па чак су се тамо 
насељавали мање више стално. Немањићка држава је главну своју 
трговину обављала са Дубровником и преко Дубровника; при томе 
је активна улога припадала Дубровчанима. Дабоме, и Срби су ма- 
нифестовали активност те су ишли у Дубровник, али то није било 
опште правило, него изузетак; редовно пак, Дубровчани су 
долазили у Рашку и ту су боравили, па чак су се и насељавали. 
Тешњи трговачки промет између Дубровника и Рашке изазвао је 
читав низ уговора између њих, који иду систематским редом, 
почињући од Стефана Немање и све до краја Немањићке државе. 
У тим се уговорима одређивао према захтевима промета правни 
положај Дубровчана на територији Србије.! 

Трговински промет пре свега захтева слободу кретања трго- 
ваца по земљи и слободу обављања трговачких послова, те се те 
слободе гарантују Дубровчанима у свима уговорима почињући 
од уговора 1186 (чл. П) и све до уговора 1387 (чл. ІХ). Свако узне- 
миравање Дубровчана на њиховом путу и спречавање у њиховим 


1 На тачну карактеристику уговора са Дубровником у томе погледу наилази- 
мо код Михаила Јасинског, а која карактеристика гласи овако: „При закључивању 
уговора са српским владаоцима Дубровчанин је имао у виду, да се не само чува мир 
који му је преко потребан за трговину, и који се не баш тако често нарушава, него 
истовремено и поглавито да се потврде раније дарнване повластице или да се 
постигну нове трговинске олакшице у Србији, па такође добијање од српских 
владара граничних земаља (винограда и томе слично) толико неопходних за 
проширење сопствене мале територије Дубровника. Може се чак рећи, да се главни 
циљ ако не свију, то огромне већине такозваних уговора Дубровника са српским 
владаоцима састојао у добијању (или потврди) разних трговинских олакшица и у 
добијању (или учвршћивању за њима) неопходних му земаља. Овим се објашњава, 
да већина од прегледаних докумената у ствари нису уговори између српских владара 
и Дубровника у строгом смислу те речи, већ такорећи једнострани акти и наиме 
само трговинске повластице или баштинске повеље, дариване од српских владара 
Дубровнику... Само су ретки изузеци од ових уговора одређивали дејство и примену 
на територији обе државе, тј. на територији како Србије, тако и Дубровника. 
Највећа је пак количина уговора (тачније појединих тачака ових уговора) имала у 
погледу само пределе српских земаља, тј. назначена је била за регулисање у самој 
Србији узајамних односа између локалног становништва и Дубровчана, који су 
долазили у српске земље због трговинских послова“. (Михаило Јасински, Уговори 
српских владара са Дубровником као споменици старог српског права, Архив за 
правне и друштвене науке, књ. ХХХУПІ, 1930, стр. 177). 

пословима, или као што се говори у самим уговорима, свака „заба- 
ва“, коју би ма ко учинио Дубровчанину, је најстроже забрањена. 
Почињући од уговора кр. Милутина 1283. та је забрана праћена 
казненом санкцијом, и то глобом од 500 перпера. 

Слобода трговачких послова наравно се могла базирати само 
на неприкосновености трговачке робе. Немирне прилике сред- 
њовековног доба нарочито су очевидно захтевале, да и та наравна 
претпоставка промета добије специалну и свечану гаранцију. Баш 
такву је гаранцију дао Дубровчанима око 1334. краљ Стефан 
Душан у повељи, у којој је забранио да се трговцима ишта узима 
без купа. Текст те повеље толико је маркантан за оно доба и 
толико важан по својим одредбама, да га наводимо іп ех!епзо. 
„Створи милост краљевство ми всем трговцем дубровачким, који 
ходе по земљи краљевства ми, и такози им се обета краљевство ми 
ва Господа Бога и ва пречистују Матер Божју, да им не узме ништа 
краљевство ми без купа, ни. кнез краљевства ми, ни ки властелин у 
земљи краљевства ми да не узме ништа без купа, ни само краљев- 
ство ми да не узме силом без купа, разве да си продају, свободно 
ходе по земљи краљевства ми, ни на панађури, ни у којем тргу у 
земљи краљевства ми да им ништа не узме силом краљевства ми, 
разве да ходе по трговех, и што својом вољом продају краљевству 
ми, да им краљевство ми плаћа куп, како и прочи људије. И на моју 
веру на краљеву да се ни у чем не потвори (ништа не повреди) 
краљевство ми, што сам писал“ (Нов., Спом., 166-167). Као што се 
види, трговачка имовина ту се штити чак и против владара, дакле 
су Дубровчани уживали исту неприкосновеност својине, као што и 
припадници повлашћених сталежа у Немањићкој држави (уп. уг. 
1349, чл. І, 1356, чл. и Ш). 

Трговина се допуштала Дубровчанима како увозна и извозна, 
тако и транзитна, последња са тим изузетком ,такмо оружија да не 
носе... камо љубо у туђу земљу“ (уг. 1349, чл. Ш-ТУ, 1356, чл. ТУ–У). 
Недозвољено за транзит оружје, ако би се нашло, потпадало је 
конфискацији. Тачно је било одређено, где Дубровчани имају да 
плате царину, и да се царина има узимати „по закону“. На тај се 
начин обезбеђивала сигурност трговине. Ако не би Дубровчанин 
платио краљевски доходак по закону, онда би му се роба кон- 
фисковала (уг. 1253, чл. У), и то је сачињавало законити изузетак 
од неприкосновености својине. 

Уговорима је било гарантовано, да Дубровчанин ужива у 
Србији судску заштиту, исто као што и поданици. Који су судови 
били надлежни за парнице између Дубровчана и домаћег ста- 

новништва, као и за парнице између самих Дубровчана, кад су 
боравили у Србији, о томе сад нећемо расправљати, јер ће се то 
питање претресати у одељку за историју судства. На овом месту 
довољно је забележити, да као странке пред судом Дубровчани су 
били изједначени са српским поданицима те нису били подложни 
никаквим ограничењима у том погледу, у појединости није се од 
њих тражила никаква кауција. Судска је заштита искључивала 
репресалије, које су се у средњем веку примењивале против 
странаца, а које су се састајале у томе, што је домородац самовлас- 
но одузимао имање странца ради подмирења својих према њему 
потраживања. Репресалије према Дубровчанима нарочито се 
забрањују у уговору 1215, где се прописује „да не буде изма (узи- 
мања)“ или у латинском тексту: „еї ці поп ѓасіапі ргеѕѕаһа“. У 
потоњим уговорима та се забрана више не понавља. Ипак не може 
се мислити, да је забрана била укинута те су се репресалије 
успоставиле. Не би такав закључак одговарао општем духу угово- 
ра, који стоје на чврстом земљишту правног поретка гарантованог 
законима и обичајима и штићеног судом. Као засебна врста репре- 
салија допуштених између домородаца долази у средњевековном 
српском праву удава, коју Стојан Новаковић тумачи као право 
повериоца да свога дужника судом или самовласно ухвати, лиши 
слободе, свеже, па суду преда, који га је морао држати докле свој 
дуг не плати (Зак., стр. 197). Примена удаве против Дубровчана је 
под краљем Милутином била изрично забрањена, и то у уговорима 
1302 (чл. П: „да им не удаве у ком годе длгу, лише (него) судом да 
се ишту“) и 1308 (чл. ШП: „и ни један чловек у српској земљи, мал же 
и велик, да не удаје у удаву Дубровчанина“). И та се забрана у 
потоњим уговорима не понавља све до краја Немањићке државе. 
Наилазимо на њу тек у уговору деспота Ђурђа Бранковића 1428. 
(чл. ХХП), где се при томе наводи опомена Дубровчана, да није те 
забране било ни у уговору деспота Стефана. Што се забрана удаве 
изостављала у уговорима после кр. Милутина, М. Јасински 
објашњава на тај начин, да је она опет била допуштена и наспрам 
Дубровчана и то из разлога да се Дубровчанину одузме могућност 
да се сакрије, не задовољивши свог повериоца – Србина (Архив, 
ХХХМПІ, стр. 173). Не би смо се сложили са наведеним тврђењем, 
јер се ствар може објаснити на други начин и то оваки. Можда се 
забрана удаве изостављала у потоњим уговорима због тога, што је 
дотична одредба кр. Милутинова ушла у живот, тако да се претво- 
рила у обичај чврсти и несумњиви у промету са Дубровником. Тек 
кад је под деспотима правни поредак попустио, затражили су 

Дубровчани у томе погледу нову гаранцију. Стефан Деспот, који се 
са неправдом борио унутрашњим средствима (Нов., Зак., стр. 
СХХХІХ, пр. 123), одбио је да такву гаранцију унесе у међународ- 
ни уговор, а Ђурађ Бранковић био је приморан, да то учини. 

Како су Дубровчани уживали судску заштиту, тако су и били 
дужни да сами сносе судску одговорност за своје кривице и да 
изврше све, што им је било пресуђивано. Ако не би то испунили, 
држава их је отеравала из земље. Одредбе о томе налазе се у уго- 
вору кр. Стефана Драгутина 1281. и у уговору кр. Милутина 1282. 
„Ако ли што погреше земли кралевста ми“, вели се у првом уго- 
вору, „и не исправе ми се, да им се да веденије треми месеци, јако 
си могу тржници их отити у град са всем својим“ (чл. П). Други од 
наведених уговора излаже исто прецизније и то овако: „И јако што 
сагреше кралевству ми, да се судом исправљају, како је по закону. 
Ако ли суда не буде савршеније, их купци (трговци), који будут у 
земљи кралевства ми, да им јест рок за три месеце, да си изидут са 
всем својим добитком“ (чл. П-П1). Као што се види, и код наведених 
репресивних мера предузиманих од стране државе, чувала се 
неприкосновеност својине Дубровчана и узимали су се у обзир 
њихови материјални интереси, ради чега им се давао рок од три 
месеца за ликвидацију њихових трговачких послова. По уговору 
цара Душана 1349. чак у случају рата са Дубровником одређивао се 
за Дубровчане, које би рат затекао у Србији, рок од 6 месеци да се 
слободно иселе (чл. ХІУ; исто у уговору 1387, чл. ХХІ). 

Велика повластица Дубровчана састојала се у томе, да је за 
штету им нанету одговарала шира територијална заједница и то 
жупа (уг. 1205, чл. ПІ, 1326, чл. П), околна села (1326, чл. У) или бар 
„ближње село" (1308, чл. ХП). Ако не би исплатила дотична тери- 
торијална заједница, онда је отштету плаћао сам владалац (1308, 
чл. ХП, 1326, чл. Ш и У). У тежњи за одлучним осигуравањем 
безбедности трговаца, цар Стефан Душан у своме уговору са 
Дубровником 1349. донео је нарочиту новелу, у којој је одредио, да 
за сваку штету плаћа директно сам владар, а тек затим тражи 
накнаду од правог кривца (чл. П). Тај се нови поредак огледа у два 
уговора цара Стефана Уроша са Дубровником 1357 (Нов., Спом., 
178, ІУ и 179, Ш), где се одређује директно плаћање отш-тете од 
владаоца, који затим тражи накнаду од стварног кривца. 


1 Љ. Стојановић мисли да је ова повеља краља Дечанског за време намес- 
никовања у Зети. дакле пре 1321. Старе српске повеље и писма, књ. 1, први део, 1929, 
стр. 40, бр. 45. 

Тек у уговору кнеза Лазара 1387. прописује се одговорност око- 
лине и тек, ако не би околина платила, има да плати владалац 
(Нов., Спом., 201, ХІ). 

Уговор кр. Милутина 1308. гарантовао је Дубровчанима на 
српској територији слободу од војске (чл. П) и од градозиданија и 
градобљуденија (чл. ХШ), „и да им се коњи под ризницу не узимају 
ни на коју работу“ (чл. ТУ). У истом уговору им се признаје 
неприкосновеност дома – „и куће да им се не печате ни от краља ни 
от властел“ (чл. УП). Пошто се спомињу куће, очигледно нису се 
имали у виду трговци, који само путују по земљи са робом, него они 
Дубровчани, који су се у земљи населили. Интересантан је изузе- 
так, који се од наведених слобода прави у уговору кнеза Лазара 
1387. „И који се Дубровчанин“, вели се у том уговору, „забаштинил 
у Новом Брду, тази да зиђе град и да чува; који ли су гостије и нису 
се забаштинили, да им је на вољи, што им годе" (чл. ХШ). Дакле, 
они Дубровчани, који су имали непокретно имање у граду, 
привлачили су се на работе око зидања и стражарења града. 

Карактеристично за средњи век па чак и за позније време 
било је 105 аїріпасії (гоі а'аџђеше) - право владаоца да узима 
после странаца наследгтво, заоставштину. На то право не наилази- 
мо у уговорима са Дубровником, где се уопште не говори о наслед- 
ству после Дубровчана све до уговора 1387. Тек у томе уговору 
кнеза Лазара одређује се о заоставштини Дубровчана, и то да она 
припада ономе земљаку, коме је њу Дубровчанин на смрти дао, 
што може значити и завештао и даровао и поверио ради предаје 
правом наследнику. „И ако се случи смрт кому Дубровчанину у 
земљи господства ми“, вели се у уговору, „што је његова имања, да 
за той не има посла господство ми, ни кефалија господства ми ни 
ин... тко су у земљи господства ми, такмо да си је, кому га да он-зи 
на смрти, Дубровчанину“ (чл. ХІХ). Према општем повољном 
положају Дубровчана у Србији не може се замислити, да би пре 
1387. Дубровчани потпадали под ш5 аїбіпаєїі. Вероватније је прет- 
поставити да је ослабљење реда у Српској држави побудило 
Дубровчане 1387. да потраже потврду оног права, које су пре 
уживали, а коме је почела да прети опасност. 

Дубровчанима, чији се долазак и правни положај опредељи- 
вао трговинским односима, могу да се противставе Саси, чији је 
долазак и правни положај био везан за индустрију. Дошли су Саси 
у Србију из Мађарске средином ХПІ века и ту су старим римским 
трагом ударили темељ рударству, које су брзо (под крај ХШ века) 
довели у процват. Нису се сачувале привилегије, с којима су се они 

позивали у земљу, нити какве повеље, које су регулисале њихов 
правни положај у даљем. Да је ипак било нарочитих одредаба о 
правном положају Саса, о томе сведочи тај факт, што у уговору са 
Дубровником 1308. краљ Милутин у једном питању подређује 
Дубровчане оној норми, која је вредела за Сасе! Ако су толико 
повлашћени странци, као што су били Дубровчани, мада у некој 
тачки били изједначени са Сасима, то сведочи, да је и положај Саса 
бно исто тако повлашћен. Али на жалост нису нам повластице 
Саса познате. Документовано се може констатовати само једна 
повластица Саса и то њихово право слободног крчења шуме ради 
рударског посла и слобода подизања нових насеобина. За ту 
повластицу сазнајемо из Душановог законика, где се та повластица 
ограничава. „Што су куде посекли Саси горе до сијега-зи сабора“, 
вели се у Законику, „ту-зи земљу да си имају. Ако су кому 
властелину без правде узели земљу, да се суде са њим властеле 
законом светог краља. А от сада напреда Сасин да не сече; а што 
сече, онога-зи да не тежи, ни људи да не сађа, такмо да стоји пуста, 
да расте гора. Никто да не забрани Сасину горе колико јест требе 
тргу; толико-зи да сече“ (чл. 123). Као што се види, Законик је 
Сасима одржао њихова стечена права по старим повластицама, 
дакле све земље, које су после искрчења шуме Саси присвојили и 
узели под земљорадњу, коју су обављали помоћу тежака. То се 
окупирање земље сматра и потврђује као законито, уколико је 
било извршено према прописима нарочитих повластица. Сем тога 
Законик предвиђа незакониту („без правде“) окупацију, поводом 
које признаје оштећеним господарима земље право тужбе. У 
будуће Законик допушта Сасима слободу крчења шума ради 
потреба трга, тј. рударског места, за топионице, али у исто време 
укида право Саса да земљу испод искрчене шуме окупирају. 

Што се тиче осталих странаца, којих је било свакојаких, а који 
се сви деле на две основне верске категорије, и то Грка и Латина, и 
они су уживали извесне повластице, о којима се ипак није сачувало 
дукументованих извора. Има само података о томе, да право сло- 
бодне трговине па дакле, и заштиту свога имања уживали су под- 
једнако сви странци, кад су долазили на тргове и панађуре. „И 
панађур, прежде уреждени Светим Романом царем“, вели се у 
Скопској хрисовуљи 1300., „да стаје новембра 8... И всаки кто при- 
ходи на њ, љубо Грк или Блгарин или Србин, Латин, Арбанасин, 


1 „Ако ли крв учини детић, да га пода господар; ако ли га не пода, да плати 
господар вражду, како и Саси плаћају“ (чл. Х). 

Влах, да дава законују царину, јакоже у Хтетови и у Грачаници и по 
всех црквах иних“ (чл. 72). Детаљнија је одредба односно панађура 
код епархијске цркве св. Богородице на Левиши. „И на си панађур 
да греде всаки, или је Грк, или је Латинин, ил кто љубо; да се нитко 
не задене за њего, ако је кому и велицем длгом длжан, но да си 
всаки трговав походит свободно. Кто ли хоште кому забавити или 
који метеж или бој ваздвигнет, да плати краљевству ми пет сто пер- 
пер; а кто похити мач или нож, да плати краљевству ми вражду“ 
(хрисовуља Призренској епископији 1326, чл. ХУП). Маркантно је, 
да се овде повреда јавног мира на панађуру па дакле и слободне 
трговине кажњава истом глобом од 500 перпера, као и „забава“ 
учињена Дубровчанима. У повељи цара Уроша Дубровчанима 
1362. вели се овако: „Знате ли како јест дал родитељ царства ми 
господин свето почивши цар матери царства ми госпођи царици 
тргове зетске, и паки јест сада дало царство ми трг призренски 
цркви господина цара Архангелу. Да тамо ви јест писало царство 
ми књигу свободну вам и друзем градовом, да гредете свободно без 
всаке забаве у земљу царства ми, а никто ништо да ви не забави или 
ви што узме у земљи царства ми; кто ли ви што узме, да ви плати 
царство ми“ (чл. І-П). Ту се изричито изједначавају слободе свију 
странаца у погледу трговине на трговима. У повељи, коју је цар 
Душан 1355. издао Дубровчанину Мароју Гочетићу, да га ослободи 
од сваке одговорности поводом његове службе на царском двору, 
вели се овако: „да га за то не поиште ни царство ми, ни госпођа цар- 
ица, ни господин краљ, да ини ни нитко од властељ царства ми, ни 
Грк, ни Латинин, ни трговац, ни Сасин, ни ин нитко у земљи царс- 
тва ми“ (Нов., Спом., 175). Из тек што наведеног види се, да су 
странци иначе уживали право судске тужбе исто тако, као што и 
сви домороци. 

Нису странци само долазили на пијаце – тргове и панађуре – него 
су и стално живели у градовима и трговима и тако су сачињавали 
засебне повлашћене категорије грађанства. На тај су се начин стран- 
ци одомаћивали у Немањићкој држави, те су сами владари супрот- 
стављали унутрашње, тако рећи, странце спољашњим. Баш у томе 
смислу уговори са Дубровником регулишу подједнако суд за спорове 
између Дубровчана и Срба као и између Дубровчана и Саса (уг. 1302, 
чл. П-Ш, уг. 1387, чл. П и У). Нису ти одомаћени странци спадали у 
нижи ред, нити у слабије елементе становништва, него у повлашћене 
категорије и јаче елементе, тако да се од њих чак могла очекивати 
нека манифестација самовлашћа. Баш тако интерпретирамо тај факт, 
што се у манастирским хрисовуљама из друге половине ХШ века 

Латинин убраја у оне, односно којих се предвиђа, да могу повредити 
црквени имунитет или нешто одузети од цркве (пов. ман. св. Николи 
Врањинском 1280, чл. МГ; 1296, чл. МІП). 

Изузевши горе наведену одредбу о Сасима нема у Душановом 
законику ни засебног одељка, ни појединих чланова, где би се правни 
положај странаца регулисао на један општи начин. Латинина 
Законик спомиње поред „сваког госта и трговца“, кад свима им гаран- 
тује безбедност на путу (ѕаімџѕ сопдис!з - чл. 160). Исто тако истиче 
иноверце, да им гарантује нарочити састав мешовите пороте („поло- 
вина Србаљ а половина њих дружине“) за суђење њиховим парница- 
ма са домороцима (чл. 153). Што се пак тиче најважнијих за странце 
права, и то слободе кретања, слободе трговине и неприкосновености 
њихове својине, то гаранција свију тих права долази у Законику у 
новом и то генералисаном облику. „Трговци који греду по цареве 
земљи“, вели се у Законику, „да нест вољан никоји властелин или који 
љубо чловек забавити по силе, а или разбити купљу а динаре му силом 
наврешти. Кто ли се најде силом растоварив или разваљав, да плати 
500 перпер (чл. 118). Скарлата и мале и велике руке потребна тргов- 
ци да греду свободно без забаве по земљи царства ми, да продају и 
купују и тргују како кому трг доноси (чл. 119). Да нест вољан 
властелин ни мал ни велик, ни кто љубо задржати и заручити своје 
људи или ине трговце да не греду на тргове цареве. Да греде всак сво- 
бодно (чл. 121). Ако ли који властелин задржи трговца, да плати 300 
перпер; ако ли га цариник задржи да плати 300 перпер“ (чл. 122). Све 
су наведене одредбе прихваћене из уговора са Дубровником, само су 
проширене на све трговце и чак на све људе уопште (чл. 120). Повода 
за такво генералисање дали су без сумње горе наведени одомаћени 
странци, по чијем је угледу цар Душан очигледно тежио да створи у 
држави једну врсту трећег сталежа (пег5 сга(), и то грађанство, које, 
као што смо показали горе, није у унутрашњој Србији постојало као 
одвојени засебан сталеж. 


$ 10. ВЛАДАЛАЦ 


Оснивач државе Стефан Немања имао је назив велико? 
жупана. Жупани су некада били старешине родова те назив велики 
жупан подсећа још на предржавно доба, свакако на првобитни 


1 Маркатно је, у томе погледу, да је у Законик ушла нарочита напомена о 


трговцима са скерлетом, који нису били домороци, него Дубровчани (уг. 1234-1235. 
и 1308, Нов., Спом., 140, МІ и 162, МІ). 

моменат, кад је изнад низа родовних жупана избио један велики 
жупан, који је на тај начин ударио темељ државној организацији, 
где није више била политичка власт везана за родовно старешин- 
ство. Али као тај првобитни моменат не може се сматрати стицање 
врховне власти у Рашкој од стране Стефана Немање. Државна 
организација је између Срба започела још у ІХ веку, те, пошто су 
се истакли врховни владаоци, заузели су жупани један споредни па 
чак и подређени положај. Тај факат и везе, које су Рашку уједи- 
њавале са Дукљанском државом (Зетом), дао је Конст. Јиречеку 
повода сматрати да „наслов великог жупана изгледа као нека 
чиновничка или дворска титула“ (Историја Срба, ІП, 14). „Тако се 
онда десило“, вели К. Јиречек, „да је у ХІІ веку врховни намесник 
на истоку Србије, велики жупан, постао јачи и моћнији од краља 
који је имао престоницу у дукљанском приморју, те постао госпо- 
дарем земље“ (1, 92). Не гледајући на предржавно порекло великог 
жупана из родовног уређења, нити на његов споредни и чак 
подређени значај у Дукљанској држави, сам је Стефан Немања 
схватао великог жупана као независног и самосталног, дакле су- 
вереног владаоца, који је са правне стране у томе погледу једнак са 
свима осталим поглаварима суверених држава. Баш та је мисао 
изрично изражена у Хиландарској хрисовуљи 1198-1199, где се о 
томе вели овако: „Искони створи Бог небо и земљу и чловеки на 
њој, и благослови је, и даст им власт на всеј твари својеј, и постави 
ови царе, другије кнезе, ини владики, и комужде даст пасти стадо 
своје и сабљудати је от всакога зла находештаго на ње. Тем же, 
братије, Бог премилостиви утврди Грке царми, а Угре краљми, и 
когожде језика разделив, и закон дав, и нрави устави и владики над 
њими по нраву и по закону растављ својеју премудростију. Тем же 
по мнозеј Јего и неизмернеј милости и чловекољубију дарова 
нашим прадедом и нашим дедом обладати сијув земљов Србсков, и 
всакојеко Бог строје на уњша чловеком, не хоте чловечи гибели. И 
постави ме велијега жупана“ (Соловјев, Одабр. спом., стр. 11–12). 
Наведено је схватање оправдано тим, што се базирало на 
свршеним фактима, и то на победи над Византијом и на освајању 
Дукљанског приморја. Прво је донело сувереност, а друго је 
одредило круг земаља уједињених у новој сувереној држави. Као 
што се види из већ наведеног пасуса Хиландарске повеље, није се 
само Немања ослободио фактичке зависности од Византије, него и 
идејне покорности према царевини. То последње је важно те мора 
да се подвуче. Средњовековни су назори били апсорбовани идејом 
о универзалној власти како духовној, тако и световној. Према вер- 

ском двојењу делио се хришћански свет на две универзалне зајед- 
нице, и то источну и западну. Свака је од њих имала своју органи- 
зацију или барем идеју васеленског царства. Према особинама 
римокатоличке цркве универзалну политичку власт на западу 
делили су свештени римски, затим римсконемачки цар и папа, а на 
истоку је она припадала византијском цару. Није та универзална 
власт била ефективна, барем свуда ефективна, али њој се свуда 
признавала начелна вредност. Према томе, поједине националне 
државе, и ако фактички независне те према томе суверене, ипак су 
се сматрале у најмању руку као политичке формације друге врсте, 
које су у идеји увек стајале под универзалном царевином. 
Потребна је била дуга идејна борба, коју су, узгред буди речено, 
водили правници (легисти), да се та идејна превласт збаци и да се 
дође до јавноправне тезе, да су сви суверени владаоци принципи- 
јелно једнаки. Међутим, баш ту тезу спроводи у Хиландарској 
повељи Стефан Немања, спроводи смело, али без потребне идејне 
спреме и, рекли бисмо, чак без потпуног уверења код самог писца, 
уколико се ствар тиче једнакости великог жупана са васеленским 
царем. Свакако има у истој повељи података, који такво уверење 
сумњиче. Тако поводом абдикације и предаје престола сину вели се 
у хрисовуљи овако: „оставих на престоле мојем и в христо- 
дарованем ми владичастве љубавнаго ми сина Стефана велијега 
жупана и севастократора, зета од Бога венчаного кир Алексија 
цара Грчкаго“. Као што се види, са достојанством српског владао- 
ца Немања спаја дворско достојанство, које је његов син добио од 
византијског цара. Не би такво спајање било могуће, ако би прав- 
на једнакост великог жупана и цара била у ствари призната; до 
њега је дошло само због тога, што је у ствари Немања признавао 
узвишени правни ранг цара, који је стајао изнад ранга владаоца 
друге врсте. То подсећа на достојанство рашешив Котапогит, које 
је Пипин добио од папе и које су франачки краљеви одржавали у 
својој титули све докле год није Карло Велики стекао царско дос- 
тојанство. Да свога сина великог жупана узвиси, није Немања забо- 
равио ни то, што је он био зет византијског цара од Бога венчанаго. 
Подвлачене од нас речи су по нашем мишљењу нарочито од 
Немање истакнуте, да би на великог жупана пао ма и одблесак 
божанственог венчања, тј. крунисања, јер се круна сматрала као 
прави знак суверености. 

Краљевску круну је добио, као што је познато, Немањин син 
велики жупан Стефан 1217. од папе Хонорија Ш, и то сачињава 
важну етапу у развитку српске државе као јавно признање њене 

суверености од стране универзалне власти. Круну је Стефан 
тражио скоро од почетка своје владавине, јер је био потпуно свес- 
тан њезиног јавноправног значаја. Пошто је круну примио са запа- 
да, тим се огрешио о верност источној верској заједници. Али 
пошто је рад св. Саве учврстио потпуно јединство са источном 
црквом, није круна била ни од те стране оспорена. С друге стране 
припадништво источној цркви ослободило је српског краља од ма 
које зависности од западне универзалне власти. Стефан је под- 
вукао да је венчани први краљ все Србскије земље (Жичка пов. око 
1220, чл. [), а његов син кр. Стефан Владислав званично га је нази- 
вао првовенчаним краљем (хрисовуља Хиландару 1234-1237, ма- 
наст. св. Петра и Павла на Лиму 1254-1264), чији се назив за њега 
стално одржао. Свестан важности крунисања, Стефан Прво- 
венчани је у својој Жичкој повељи изричито унео крунисање у 
државно право земље, о чему је одредио овако: „в сем же храме 
Спаса нашего зде да поставјајут се вси кралије хотешти бити 
државе сеј“ (чл. ІХ), што се није ипак затим стално испуњавало, јер 
су се крунисали српски владари и на другим местима. 

Последње и највеће постигнуће у рангу владаоца Немањићке 
државе било је крунисање Стефана Душана за цара (1346). Због 
историјских неприлика није „првовенчани цар Стефан“ (израз у 
Хиландарској хрисовуљи 1361) имао среће да учврсти ново досто- 
јанство код дугачког низа наследника, као што их је имао 
„првовенчани краљ“. После Душана царска се титула одржала 
само у једном нараштају владалачком, а њу су уживали истовре- 
мено два лица, и то Душанов син Урош, прави наследник престола 
и легитимни владар, и Душанов полубрат Симеон, супарник и пре- 
тендент, који је убрзо био ограничен на Тесалију и Епир. 

За царство је већ имало преседана у словенском свету, и то 
код Бугара, откад се кнез Симеон прогласио за цара Бугара и Грка 
(917). У томе државном акту Симеоновом могу да се разликују два 
момента – и то декларација потпуне суверености националне 
Бугарске државе и тежња за преузимањем од Грка васеленског 
царства. Идеја универзалне царевине је нарочито у Х веку била 
толико на снази, да су се све нове националне „варварске“ државе 
сматрале као политичке формације ниже врсте, над којима се увек 
узвишавала превласт васеленског царства. То су донекле приз- 


1 О историјском значају тога догађаја в. Стефањ С. Бобчевь, Симеонова 


Бљлгарил опљ државно Правно гледице (историко-правни бележки), Софиа, 1928, 
стр. 11, 15, 24-26, 31, 48-51, 55, 99-100, 102-103. 

навале и саме те нове државе. Није то било узалуд, што је сам 
Симеон примио од византијског цара дворску титулу ћесара. Али 
њом се није задовољио, него да означи сувереност своје државе, 
прогласио се царем. У ствари словенски облик цар полази од 
Саезаг, дакле од ћесар, али у речју цар Словени називали византиј- 
ског владаоца те су њом преводили грчког (Вест Лес) (василевса), 
и сам се цар Симеон грчки називао (Вос1лє0с)! Изједначење 
бугарског владара у титули са византијским дошло је као очигле- 
дни доказ суверености националне Бугарске државе. Али значај 
Симеоновог прогласа није тим био исцрпљен. Није се Симеон 
ограничио да буде цар Бугара, него се почео називати „цар Бугара 
и Ромеја (тј. Грка)“. Није он тим означавао, да између својих 
поданика има и Грке, него је изразито истицао своје аспирације за 
васеленским царством, о коме је сањао да га добије преко освајања 
Цариграда. Проглас Симеонов наишао је на принципијелни про- 
тест од стране Византије, који је протест изражен у сачуваном 
писму византијског цара Романа Лакапина Симеону. Роман не само 
да одбија Симеону право да се зове цар Грка, него и принципијел- 
но пориче његово право да своју владалачку власт над Бугарима 
назива царском. Факт освајања извесног дела Грка никако не може 
да начини Симеона грчким царем, јер постоји грчки народ у 
самосталној држави, а који није никад Симеона овластио да буде 
његов цар. Ни над Бугарима не може Симеон да буде цар, јер се 
царство не може да постигне самовласним прогласом и јер уопште 
не могу да буду два цара, него постоји један једини законити цар 
(наравно византијски). Никад није Византија признала бугарским 
владарима титулу цара Бугара и Грка. Али титулу цара Бугара 
признала је Симеоновом сину и наследнику Петру, који се оженио 
унуком византијског цара Романа Лакапина Маријом, и то се при- 
знање одржало и на даље. У другој Бугарској држави (од краја ХП 
века) владари су се служили титулом цар Бугара, чему су неки од 
њих додавали и Грка. Није се дакле напуштала идеја о преузетом 
од Грка васеленском царству. Напротив, она је под срећном вла- 
давином Душановог шурака бугарског цара Јована Александра 
(1331-1366) чак нарочито избила у тадашњој књижевности, која 
се углавном састојала из превода византијских списа. У тим 


1 Поред специфичног значаја универзалног, васеленског владара, реч цар је 
означавала и државног владара уопште. У томе последњем смислу њом се служи 
арх. Данило, кад пише: „Се бо наста нам данас божественаја и всехваљнаја памет 
благочестивих и христољубивих цар, васијавших в отачаствији својем, реку в земљи 
србсцеј“ (Даничић, Живопи краљева и архиепископа српских, стр. 4). 

књижевним радовима Јован Александар се велича као „са- 
модржац Бугара и Грка“, као „цар царева“. У преводу Мана- 
сијине историјске хронике на оном месту, где се прича, како је 
стари Рим замењен новим Римом, преводилац као нови Рим не 
сматра више Цариград, дакле Византију, те у похвали због 
светске историјске улоге царства замењује великог цара Манојла 
Комнина великим царем Александром од корена Јована Асана.! 
Тако је бугарска политичка идеологија певала, тако рећи, опело 
изнемоглој Византији и зачела је идеју о трећем Риму, што је 
после пада Византије прихватила Русија, где се та идеја дефини- 
тивно појавила на свет, и то у облику учења о Москви као о 
трећем Риму? 

После наведених бугарских преседана, који су без сумње били 
својевремено и добро познати у Србији, потпуно се јасно види, на 
што је циљало и што је значило узимање царског достојанства од 
стране Стефана Душана. Није му требало да тим актом потврди 
самосталност националне српске државе, јер је она довољно била 
утврђена краљевском круном. Није Душан циљао да учврсти 
постигнуће „првовенчаног краља“, него да као „првовенчани цар“ 
подигне своју државу на виши степен, а до тога се могло доћи само 
путем слома Византије, која се свакако узвишавала над национал- 
ним државама са својом универзалном, тако рећи, сувереношћу. 
Душан је, вели Константин Јиречек, читавог живота сањао о заузећу 
велике престонице на Босфору, коју је добро знао из жалосних дана 
у детињству, и он се тога сна није више могао ослободити (І, 285). На 
путу за остваривањем тога сна и те идеје стајали су Бугари, чији су 
владари у својој титули већ имали царски наслов. Стога је 
пораз Бугара на Велбужду (28. јуна 1330) уклонио једну важну 
сметњу. Није узалуд што, спремајући се за велики законодавни рад 


Ї В. А. Соловјев, Значај византијског права на Балкану, Годишњица Николе 
Чупића, књ. хххУ 11 , 1928, стр. 105-106. 

2 Странац (калуђер) Филофеј у посланици својој великом кнезу Московском 
Василију Ш (1505-1533) рече о томе овако: „Да знаш, христољупче и богољупче, да 
сва хришћанска царства несташе и скупише се у једином царству нашег господара 
према пророчким књигама, тј. у Русијском царству: додуше два Рима падоше, трећи 
стоји, а четвртог неће ни бити“. Иста је идеја била позната и римокатоличком 
западу, и то у облику теорије о преношењу царства (Ігап5їайо ігарсгії), напосе о 
новом Риму пренетом у Немачку - попа Кота іп Осппатат Ігапзіаіа (в. Теодор 
Тарановски, Право државе на законодавство, бібібсу Тђогик, 7астсђ, 1929, стр. 372). 
Од западних Словена су ту идеју донекле прихватили Чеси, кад је !гапзјано іпстіі под 
Карлом ІУ, савремеником Душана, стигло у Чешку (в. Кидоџ Џгђапек, Робдіку 


сезкбћо тсзіапізти, Сезони ттиохт, ртасс зака Масіама Моуошећо, у Ргагс, 1929, стр. 
128–129). 

пристојан цару, Душан је у нарочитој наредби о њему (око 1346) 
истакао Богом му даровану победу на Велбужду – он је сматрао да 
му је баш та победа прокрчила пут за царство. Затим су 1341-1345. 
дошли сретни ратови против Византије, који су у Душанове руке 
предали целу Македонију, осим Солуна, и целу Албанију и Епир, 
тако да је Душан господарио великим делом покрајина византиј- 
ског царства. У осталим византијским земљама, које још нису приз- 
навале његову власт, владала је једна жена и један узурпатор, који 
су ратовали једно с другим. Душан је, вели Стојан Станојевић, 
према таквој ситуацији сматрао да је он сада прави наследник 
круне Константинове, па чим је заузео Сер, прогласио се за Цара 
Срба и Грка (у октобру 1345). О Ускрсу 16. априла 1346. на 
државном сабору у Скопљу извршено је било и крунисање Душана 
за цара. 

Проглашено од Душана царство није било национална 
држава, јер ова је била остварена у краљевству, а царство се 
узвишава над краљевством. Баш у томе смислу Душан званично 
изјављује, да га „Божја благост... преместила са краљевства на 
православно царство“ (Нов., Зак., стр. 4) и да је он „по милости 
Божјој... подигао сан краљевства на царство“ (Нов., Спом., 677, Ш). 
Царство прекорачује оквир националне државе и ступа на шире, 
светско поприште. Царство је светска власт (ппрепит типа), као 
што ју је схватао и остварио Рим и његова источна наследница 
Византија, други Рим, који је под царем Константином постао 
хришћанско православно царство. Баш ту идеју царства Душан је 
прихватио и преузео на себе и на своју државу. Према томе Душан 
рече, да „му је благост Божја дала у руке све, као што и великом 
цару Константину“, и да је он постављен за „цара во всаку 
православну веру“ (Зак., стр. 4–5). Због тога се Душан именује „во 
христа Бога благоверни цар васем Срблем, и Грком и странам 
блгарским, и васему дису, Поморју, Фругји же и Араванитом“. Није 
заиста цео свет под његовом влашћу, али се ипак његова власт 
протеже не само на Србе, него и на више народа, а између њих и на 
Грке, који народ је познати носилац идеје царства. Душанова власт 
није власт над целим светом, али она је власт са светским полетом; 
тај светски полет је у томе, што држава, која се прогласила 
царством, постаје или бар тежи да постане заиста чинилац светске 
политике и светске историје. Ако је држава преузела на себе дос- 


тојанство царства, то значи да је она дошла до свести о својој свет- 


1 Ст. Станојевић, Историја српског народа, П издање, 1910, стр. 138. 

ској улози, па и до извесне могућности да ту улогу оствари. 
Царство је дакле велика сила, која се не ограничава само на 
одржавање једног народа, него тежи да послужи целом чове- 
чанству. Баш је такву идеју царства спроводио Душан. 

Преузимање царства утицало је и на унутрашњи живот 
државе, јер су за царство према средњовековним назорима биле 
везане извесне прерогативе државне власти, и то у погледу цркве и 
у погледу законодавства. Јединству васељенске цркве је у 
хришћанском схватању одговарало јединство васељенске државе, 
те се према томе пуноћа државне власти приписивала само једином 
васеленском цару, коме су се стога додељивала и извесна права над 
црквом, о чему ћемо детаљније говорити касније (5 16). Исто, или 
свакако нешто слично вредело је и за законодавство, на чему ћемо 
се зауставити. 

У варварским државама средњег века, како германским, 
тако и словенским, функција државне власти у области права 
манифестовала се поглавито у заштити права путем вршења 
правосуђа. Што се тиче стварања права, по општем правилу није 
оно спадало у надлежност државне власти, него народних 
обичаја. Истина, владарима се признавало право на доношење 
појединих правних одредаба праћених казненом санкцијом. Од 
старих правних обичаја и нових владалачких уредби сачињавали 
су се чак цели „варварски законици“ (Јесез Ђагђагогшт), али 
опщег појма о законодавству као о стварању права од стране 
државне власти није било. У таквом стању су средњовековни на- 
роди дошли у додир са Јустинијановим законодавством, прик- 
лонили су се пред њим и на основу тога искуства признали су 
законодавство за прави и искључиви атрибут царства. Према 
томе, нису сматрали законодавство за природну функцију своје 
националне државне власти. Међутим, живот је напредовао и 
постајао компликованији, те су се наравно владалачке уредбе 
множиле и простирале на више питања и односа. Фактички је 
национална државна власт стварала право, те је постала потреба 
да се то фактичко стање некако легитимише. Интересантно је, 
како су ту потребу подмиривали француски правници. Полазећи 
од непобијене тезе, да законодавна власт спада у надлежност 
цара, француски правници ХЈУ века нису били у стању да објасне 
стварање права од стране француских краљева на неки други 
начин, него само на тај, да је француски краљ постао цар у својој 
краљевини, те стога његове уредбе (огдоппапсез) вреде као 
закони. Интересантно је подвући, да се правотворна акта фран- 

цуског краљ, признатог за домаћег цара, ипак не називају закони 
(1015), него уредбе (огдоппапсез), и да се таква скромна номен- 
клатура за краљевска правотворна акта одржавала све до краја 
старог режима у Француској (до 1789). Назив закона примењивао 
се само на римско право, као на праве царске законе, или на 
„основне законе краљевства“ (1е5 1015 опдатетајев ди гоуаџте), 
који су стајали над краљем. Аналогичне појаве посматрамо и у 
земљама, које су улазиле у орбиту источно-европске, тј. византиј- 
ске цивилизације. Правотворна акта руских кнежева, Т.зв. 
земаљске епохе називали су се „устави“ (уредбе). На исти начин 
нису ни московски владари издавали законе, него „указе“. Термин 
пак „закон“ примењивао се од стране Руса само на правотворна 
акта византијских царева. Руски споменици знају за „градскије 
закони благочестивих цареј греческих“. Градски закони то је пре- 
вод са грчког (удџо: лоћикаћ) што је опет превод римског терми- 
на 1еоез сіміез" Тек у ХУШ веку почела су правотворна акта 
руских владара да се изричито називају законима. У Бугарској 
законодавство Крумово пружа аналогију Іебіби5 Баграгогит. Чим 
су Бугари примили хришћанство и тим су путем ступили на 
земљиште европске цивилизације, затражио је кнез Борис од 
папе Николе І 1есеѕ типдапа5 (светске законе), јер нису бугарски 
владари сматрали себе за овлашћене да доносе законе у правом 
смислу те речи. Ако пак компилација, позната под насловом 
„закон Судниј Људем“, сама себе назива законом, то несумњиво 
стога, што је извод из византијских, дакле из правих закона. У 
Србији термин закон рано улази у употребу у званичним актима, 
али не означава при томе специјални производ законодавне 
радње, него правну норму уопште, било да се оснива на обичају, 
било да потиче из уговора (обично са Дубровником), било да је 
установљена од националног владара. За тај последњи случај 
карактеристичан је израз усшав всакого закона, под којим се 
разумева правотворна радња српског краља још у ХПІ веку 
(Нов. Спом., 597). Случајеви, кад би се сам усшав (уредба) 
владаочев именовао законом, ретки су, управо појединачни. Ту 
спада закон Свешаго Симеона и Свешаго Сави, који одређује 
положај војника-пронијара (Скопска хрисовуља 1300, чл. 69). 
Али то је један партикуларни закон, који се при томе највероват- 
није састојао у потврди институције прихваћене из Византије. Од 
истог партикуларног значаја је закон Св. Симеона и Св. Сави о 
манастирским Власима (Скопска хрисовуља 1300, чл. 68). 
Уопште је правотворна радња српских краљева имала партику- 

ларни, појединачни карактер, чиме су обележене све хрисовуље, 
које претходе Законику. Замисао општег законодавства постала 
је тек код Стефана Душана и то у непрекидној вези са идејом 
царства. 

Мисао о општем, свакако о једном великом законодавству 
пратила је Душаново сањање о царској власти од самог његовог 
почетка. Растење те мисли код Душана лепо је показао Соловјев у 
својој монографији о законодавству Стефана Душана! Још при 
крунисању на краљевство 8. септембра 1331. Стефан Душан је, као 
што прича његов биограф, молио Бога, да му помогне „окончати 
болшими закони и савршеними усшави утвржденија и записани- 
ја родитељ мојих и преродитељ јеже о светијих и божествених 
црквах“. Пошто је биограф Душанов прекинуо свој рад 1337. 
изгледа, вели Соловјев, да је тај податак савремен крунисању и 
веродостојан. Ту је већ читав програм владаочевог рада – чувати 
праву веру и завршити бољим законима и уставима одредбе преда- 
ка, које се тичу цркве. Тој разложној примедби Соловјева могу да 
се додају неки детаљи и нијансе. Интересантно је подвући, да се у 
наведеном пасусу разликују закони и устави. Већ знамо да се назив 
усііав примењивао на правотворна акта српских краљева јошухш 
веку. Дакле устави, којима Душан хоће да обезбеди цркву, то је 
једно старо средство наслеђено од предака. Друкчије се прет- 
стављају закони, са којима Душан намерава да оперише с истим 
циљем. У тим се законима манифестује мисао о правотворним 
актима више врсте, уобичајеним за владаоца од вишег и баш 
највишег ранга. П. Срећковић је под бољшими закони, разумевао 
Законик, који је дакле краљ већ онда тобоже обећао (Историја 
српског народа, П, 1888, стр. 340). Соловјев то не прима, јер „ипак 
ту се мање говори о једном световном законику, него о односу 
владара према цркви“ (стр. 69, пр. І). Пошто се тај однос имао да 
регулише законима, а први је део Законика посвећен цркви, не би- 
смо одбили претпоставку П. Срећковића, јер је ту могло бити алу- 
зије и на замишљени Законик. Свакако је било замисли о неком 
систематском и ширем законодавном раду, који је превазилазио 
старе усшаве краљевске. Није то узалуд, што у аренги једне пове- 
ље од 1333. краљ Душан Стефан говори о себи, да седи „на 
престоли кралевства Србскаго јако цар и владика“ (Соловјев, 
Одабр. сйом., стр. 119). То упоређење са царском влашћу некако се 
чудно поклапа са истовременим тврђењем француских правника, 


1 Др Александар Соловјев, Законодавство Стефана Душана цара Срба и 
Грка, Скопље, 1928, стр. 68–81. 

да је француски краљ цар у своме краљевству. Из тога свога 
тврђења француски правници изводили су закључак, да уредбе 
француских краљева вреде као закони. Зар се не може прет- 
поставити, да је и краљ Стефан Душан, који се осећао на престолу 
као цар, већ онда сматрао да му припада пуноћа законодавне 
власти2 Заиста у својим краљевским повељама Душан често и радо 
изјављује, да ради исто што „сви христољубиви цареви и краљеви“ 
(Соловјев, стр. 69). Од 1339. све чешће се понавља, као што је 
приметио Соловјев, у аренгама Душанових хрисовуља лепа изрека 
Соломонова: „Мноју цари царствујут и силнији правду пишут“. 
Тако се Душан идејно спремао за законодавни рад. После тога, 
пошто је преузео царско достојанство, откуцао је час да од спре- 
мања пређе на ефективни рад, те у повељи, коју је издао око 1346. 
и у којој је већ најавио свој законодавни програм који је био на 
реду, поставио је себи за задатак, да се донесу „закони какве 
приличи имати“ („закони поставити, јакоже подобајет имети“ – 
Нов., Зак., стр. 5). Наравно постаје питање, коме приличи, и одго- 
вор може бити само један, и то: једној потпуно сувереној држави у 
рангу царства. Баш тај је задатак био остварен у доношењу 
Законика и у ауторизацији словенског превода скраћене Синтагме 
Матије Властара. Стојан Новаковић је једном признао, да је код 
издавања Законика горе наведене речи о „законима какве приличи 
имати“ односио на Законик, а затим је више постао склон, да их 
однесе на Властареву Синтагму (Архив за правне и друштвене 
науке, 1906, књ. І, стр. 221). Ништа не смета да се речи, које су у 
питању, односе и на једно и на друго, зашто овлашћује нас кон- 
текст, одакле се види, да потребни и замишљени закони имају да 
послуже уређењу како цркве, тако и земаља и градова - „да се 
донесу закони какве приличи имати, и да се (тим) помогне (увести 
ред) и у светој за све саборној и апостолској цркви Господа Бога и 
Спаса Исуса Христа, као и по земљама и по градовима“.2 

Цар, који је имао пуноћу државне власти, био је онај универ- 
зално суверени владалац, који није само улазио у цркву као њен 
истакнути члан, него је донекле стајао поред васеленске цркве, а о 


1 ,5і зсасісу дис Іс гої де Ргапсс аш с5і стретсиг сп ѕоп гоуаитс, рсші Тапс 
огіоппапссѕ уш Исппсл сі уаШепі 10у“ (Јсап Вошісійісг, Зотте Кига!е, из друге 
половине ХІМ века; в. А. Езтејп, Соигу Чететате Ф'пізгоїге ди агоп јтапса!у, 15—е 
Сршоп, Рап, 1925, р. 334, п. 9). 

2 _.. закони поставити, іакож подобајет имети, и пособити по светеј и всех 
соборнеј и апостолсцеј цркви Господа Бога и Спаса Ис. Христа, по земљах же и 
градовех" (Нов., Зак., стр. 5). 

коме је црква водила рачуна не само као о своме првородном сину, 
него и као о постављеном од Бога сараднику, са којим је вршила 
заједничко дело, и то да пасу стадо Христово. Због тога су се баш 
на цара примењивале све поуке о начелу и задацима владалачке 
власти, које је под утицајем цркве истакла религијска и политичка 
мисао. Нећемо се ту бавити бар ни кратким прегледом дотичних 
византијских учења, него се ограничавамо на идеологију царске 
власти у Властаревој Синтагми, која је у Српској држави добила 
законодавну ауторизацију. На основу Епанагоге и Василика, 
начело и задатак царске власти одређују се у Синтагми овако: „Цар 
је законити владалац, опште добро за све поданике; не чини добро 
из пристрасности, нити кажњава из антипатије, него према врлина- 
ма подвлашћених, и као судија на утакмици додељује награде јед- 
нако, те не дарује неком благодејање заман а на штету другима. 
Сврха је цару да постојеће снаге са благошћу чува и учврсти, а 
пропале са бодром бригом успостави; оне пак које недостају да 
стекне мудрошћу и праведним средствима и предузећима. Задатак 
је цару да твори добро, ради чега га и зову добротвором; када пак 
престане да твори добро, онда се, по мишљењу древних, сматра, да 
је царско звање изопачио. Мора цар да се истакне у православљу 
и у побожности и да се прослави ревношћу према Богу“ (Нов. 
Синт. стр. 127-128), јер, као што се вели на другом месту, 
побожност краси цареве не мање од дијадеме. Тако узвишена идеја 
о царској власти, о њеној дужности и њеном задатку без сумње је 
надахнула цара Стефана Душана, да у познатој већ нама наредби 
око 1346. изнесе за законодавство овакав задатак: „да се у држави 
царства нашег не умножи која злоба ни зло лукавство ни лукава 
мржња, него да поживимо у свакој тахости ћутке и да живимо по 
православној вери са свима људима царства нашега како малима, 
тако и великима“ (Нов., Зак., стр. 5). И није та изјава остала само 
на хартији, него се претворила у живот и манифестовала се у 
Законику, и то у његовој заштити православне вере и цркве и у 
његовој актуелној тежњи за обезбеђењем општег добра, што се 
огледа како у законитој одбрани „малих“, тако и у систематском 
подређивању сталешких интереса интересима државне заједнице. 
Иако је хришћанство сматрало цара као најсавршенији облик 
владаоца те према томе само њему је додељивало пуноћу државне 
власти, ипак је поред тога освештавало и власт владара нижих ран- 
гова у сагласности са апостолским учењем, према коме је свака 
власт од Бога, и наметало је тим владарима цивилизаторску и кул- 
турну мисију у хришћанском духу. Те мисије је потпуно био свестан 

још Стефан Немања, кад је у аренги своје хрисовуље Хиландару 
1198-1199. рекао о владарима овако: „и постави (Бог) ови царе, 
другије кнезе, ини владики, и комужде даст пасти стадо своје и 
сабљудати је от всакога зла находештаго на ње“. Уколико се та 
цивилизаторска и културна мисија хришћанских владара ма којег 
ранга спроводила у живот, њихове су државе улазиле у међународ- 
ну заједницу хришћанских земаља, где су се од свију признавала и 
чувала извесна основна начела морала и права, подједнако обавез- 
на за цео хришћански па дакле цивилизовани свет. На свест о томе 
наилазимо у уговору краља Стефана Радослава са Дубровником 
1234. и то у његовој одредби, да се свака кривица између Срба и 
Дубровчана „исправља судом правим божественим, јакоре да је 
право и безгрешно кралевству ми и вам верним ми пријатељам“ 
(Соловјев, Одабр. спом., стр. 27). Наведени суд прави божествени 
означава баш она основна начела цивилизованог права, односно, 
којих је између хришћанских народа постојао известан принци- 
пијелни споразум. Споменута цивилизаторска мисија хришћанских 
владара наравно их је снабдевала одговарајућим овлашћењима те 
је проширивала њихове функције у остваривању државне власти. 
Те су се функције множиле и расле тежећи оном врхунцу суверене 
власти, на коме је стајало хришћанско царство. 

У владаочевој титули! поред назива владаочевог (велики 
жупан, краљ, цар) означавала се територија, над којом је владао. 
Територијална формула владалачке титуле има делом стални, 
делом променљиви састав. Наравно ту долази земља, која је 
сачињавла основно језгро државе, и то унутрашња Србија или 
Српска земља, која је у почетку била позната под именом Рашке 
(Каѕсіа или Кахіа); које је име било изведено од престонице 
великог жупана, града Раса, на реци Рашкој, код данашњег Новог 
Пазара. Одатле потиче титула гех Казсіає или Кахје, или српски 
„краљ всех рашких земељ или всеј рашкој земли“, као што се титу- 
лује краљ Стефан Владислав (Нов., Спом., 138, 139, 386). Уопште 
се Рашка наводи у краљевој титули само у ХШ веку и то врло 
ретко. Већ се Стефан Првовенчани називао краљ српски и иначе је 
била уобичајена титула „краљ српске земље“. Ипак није Рашка 
пала у дефинитивни заборав те је изненада избила чак у титули 
Стефана Душана, који се који пут писао ппрегајог Вахіе (К. 
Јиречек, І, 292; Ш, 18). Пошто је Рашка држава била генетички 
везана за Дукљанску државу, доцнију Зету (у данашњој Црној 


1 По питању о владалачкој титули в. Ст. Станојевић, Студије о сраској 
дипломатици І, Интитулација, Глас, 92, 1913, стр. 143-161. 

Гори), и та је веза била означена у краљевској титули. Стефан 
Немања, кад у аренги своје хрисовуље Хиландару 1198-1199. изјав- 
љује, да је обновио „своју дедину“, успоставио „погибшују своју 
дедину“, на првом месту спомиње о својим тековинама „од Морске 
земље“. Отада ниједан од Немањиних наследника никад није забо- 
равио да у својој владалачкој титули спомене за Поморје или за 
земље или пределе поморске. На тај се начин стално употре- 
бљавала дупла територијална титула, и то краљ српске (рашке) 
земље и поморске. „Тим се у титули“, вели К. Јиречек, „јасно 
изразио постанак државе под Немањом после 1180, извршен уједи- 
њењем две групе земаља, праве Србије у унутрашњости и малих 
кнежевина у приморју“ (Ш, 4). Поморје се одржало и у царској ти- 
тули Стефана Душана и његовог легитимног наследника на 
престолу. Таква непрекидна традиција о вези са Приморјем није за 
историка права индиферентна, јер иза ње стоји римски утицај, који 
је у Приморју деловао. Истина, он је уступио место византијском 
утицају, коме је непосредно била подложна Рашка и за који се она 
чврсто држала, али ипак је ранији утицај римски постојао те је 
несумњиво заоставио које трагове. Да се ти трагови успоставе и да 
се израчуна њихов значај за развитак државе и права у сред- 
њовековној Србији, то није могуће, јер недостају извори, али ипак 
треба да се о њему памти, те никако није слободно да се за њега 
потпуно заборави. 

Под Стефаном Душаном наилазимо на нови територијални 
ингредијент у владалачкој титули и то на Грчку земљу или 
Романију.! После освајања византијских покрајина Стефан Душан 
означава у својој краљевској титули, да је „честник Грком“ (Нов. 
Спом., 413, 1) или ,честник греческим странам“ (Нов. Спом., 
487-488), ті. да влада над делом Грка или грчких крајева, па затим 
се отворено именује у једној српској повељи „самодржавни 
господин всех србских земљ и поморских и грчких“ (Нов., Спом., 
598-599) и у једној грчкој повељи „краљ и самодржац Србије и 
Романије“ (Соловјев, Законодавство, стр. 70). То је било још онда, 
кад је Душан само „кралевствовао великими и славними градови 
грчкими“ као „наставник“ (настављач) великих и светих царева 
грчких (Нов., Спом., 672). Чим је преузео на себе царство, ушле су 
у титулу као стални ингредијент и грчке земље и то овако: „цари 
самодржавниј всех србских и поморских и грчких земељ“ 


1 Византијски су Грци називали сами себе Ромеји (изведено од Вотапі), одак- 
ле се и њихова земља звала Романија. 

(Аранђеловска хрисовуља 1348-1353, чл. І), или у обичнијој, краћој 
и етнографској стилизацији – „цар и самодржац Срблем и Грком“. 
Та последња дупла титула остаје и код легитимног наследника 
Душановог цара Уроша и код супарника Урошевог цара-пре- 
тендента Симеона. 

Поред наведених облика сталног територијалног састава 
владалачке титуле, било је у њему и променљивих ингредијената, 
који су се час појављивали, час ишчезавали. „Имена земаља у ти- 
тули владаоца“, вели К. Јиречек, „доста се мењају. У неким пове- 
љама Стефана Уроша 1 нема Захумља (које се у опширној 
краљевској титули обично наводило у броју поморских земаља). 
Када се хрватски бан Младен почео писати господарем Хума, 
назвао се Урош П гех Стоапае. Исти је краљ доцније из титуле 
драчких Анжуанаца из Напуља узео још и Арбанију. Арбанија 
чешће се јавља и у титулама Стефана Душана и његова брата по 
оцу Симеона. Бугарска пак, којим се именом у ово време назива и 
област архиепископа охридског, спомиње се цела или делимично 
само 1319. у титули Уроша П, и око 1345-1348. у титули Стефана 
Душана“ (Историја Срба, ПІ, 17). Било је и других привремених 
територијалних ингредијената у владалачкој титули. 

Територијални део владалачке титуле није био само од исто- 
ријског значаја, и то као успомена на постепени улазак појединих 
земаља у састав државе, него и од актуелног правног значаја као 
шиши у строго правном смислу, тј. као правни основ за поседање 
појединих земаља. Чим је нека земља била унета у владалачку ти- 
тулу, то се сматрало као утврђивање стеченог права на њу. А један- 
пут стечено право на коју земљу, никад се није губило, јер је вредео 
принцип неотуђивости државне области или крунског домена, као 
што се у старо доба говорило. Због несрећног рата могао се који 
део државне области фактички изгубити, али није се при томе 
губило, нити икад застаревало право на њега утврђено у 
владалачкој титули. Одатле су између владара па дакле и њихових 
држава постајали бесконачни спорови односно појединих земаља и 
покрајина, што је водило сукобима и наоружаним разрачунава- 
њима. Борба се вршила не само мачем, него и пером. Полазећи од 
анализе владалачке титуле, правници су изводили и аргументовали 
права тога или оног господара на поједине земље и покрајине. Тако 
је било у средњем веку па и доцније. У ХУІ и ХУП веку наилазимо 
на обилату стручну књижевност француску и немачку, која се сас- 
тоји из полемичких расправа француских и немачких правника по 
питању о правима француских краљева и немачких царева на поје- 

дине крајеве. Између држава суседних Србији највише је инсисти- 
рала на правном значају владалачке титуле Мађарска. Што је 
једанпут било унето у титулу мађарског краља, то се за увек сма- 
трало да припада круни св. Стефана, чије на тај начин утврђено 
право на који крај никад се није губило, нити застаревало. Одатле 
су потицала различита потраживања мађарских краљева против 
суседних владалаца, напосе српских. Мађарски краљ Имре 
умешао се у међусобну борбу између Немањиних синова – 
Стефана, доцније Првовенчаног и Вукана – те кад је уз његову 
помоћ Стефан био протеран из земље, узео је (1202) титулу краља 
Србије (Зегуїе тех), која је отада остала у угарској краљевској ти- 
тули за увек. Због тога, после крунисања Стефана за краља, очеки- 
вао се протест од стране тадашњег мађарског краља Андрије П, 
који се већ против Стефана Првовенчаног оружао, али га је 
долазак Савин к њему ублажио, тим више што ни унутрашња 
ситуација у његовој држави, због запетости у односима са плем- 
ством, није била повољна за разрачунавање са тобожњим узурпа- 
тором права круне св. Стефана. Ипак та права нису застаревала, 
те је Бела ТУ сматрао Уроша І као вазала, па је још и Лауш І 
покушао да оснажи своја права према младом цару Урошу. Поред 
принципијелног општег спора о праву на српску круну, било је 
поводом неотуђивости домена круне св. Стефана и појединачних 
борби између Мађарске и Србије. Њихов је предмет била нека- 
дашња мачванска бановина, додељена од Беле ІУ своме зету, 
руском бегунцу кнезу Ростиславу (из линије черниговских 
кнежева), и то откад је ту земљу добио краљ Стефан Драгутин 
после женидбе с угарском принцезом (К. Јиречек, 1, 210–211, 218, 
228, 235, 243; П, 5-6). У титули српских краљева није територијал- 
на формула имала агресивни карактер, изузимајући уношење у њу 
Арбаније од стране кр. Уроша П Милутина, што се може сматрати 
као управљено против Анжуанаца (К. Јиречек, 1, 259). Примљена 
пак од истог краља титула дих Стоапае имала је одбрамбени 
карактер као нека реторсија против аспирација хрватског бана 
Младена на Хум (К. Јиречек, 1, 158). Од агресивног карактера и 
пуно амбициозних претензија било је уношење грчких земаља и 
грчког народа у српску владалачку титулу нарочито после преу- 
зимања царства. То последње је Византија наравно сматрала као 
узурпацију легитимне византијске царске титуле, али због 
међусобне борбе унутра у држави није била у стању да уложи фор- 
мални протест (К. Јиречек, І, 287). Тек су 1352. Византинци 
доспели да баце анатему на цара Душана, на патријарха Јанићија и 

на сав сабор, који је прогласио патријаршију и царство (С. 
Станојевић, 139). 

У српској владалачкој титули поред назива владаоца (вел. 
жупан, краљ, цар) било је још епитета и неких других прилога, 
који су наслов пратили. Између њих нарочиту пажњу заслужују 
ови: благоверниј, хрисшољубивиј; по воли Божијеј, по милосійи 
Божијеј или милостшију Божијеју; и самодржац. Сви су ти 
прилози и епитети прихваћени из Византије, у чему се манифес- 
тује приступање српских владара општој хришћанској традицији 
државне власти. Што се владалац зове благоверни и христшо- 
љубиви, то сведочи о његовом припадништву хришћанству и 
православној цркви. Одатле за њега потиче дужност да буде 
веран православљу и да не отпадне од праве цркве. Исто уклања 
од његове власти апсолутизам незнабожачког типа, кад се 
владалац сам обожавао. У самом појму хришћанског владаоца 
садржи се идеја о извесним границама његове власти. Те му 
границе поставља религијска покорност према Богу и дужност, 
која одатле потиче, а која се састоји у поштовању и испуњавању 
Божјег закона, а тај је Божји закон обухватао не само религијске 
и моралне заповеди, него и правну грађу и то: каноне, затим 
законе благочестивих царева византијских, којима се регулисао 

црквени живот, а које је црква усвојила, и напослетку оно све- 
товно законодавство грчко-римско, које је црква освештавала. У 
једном старом руском „црквеном уставу“, тј. повељи о приви- 
легијама цркве, пише кнез, који га издаје, овако: „нашао сам у 
грчком Номоканону, да ове судове не смеју да суде ни кнез, ни 
његова деца, ни његов намесник, ни његови бољари (властела), 
ни његови судије, ни порезника не смеју да држе (52. на црквеним 
земљама)“. На томе основу кнез дарује цркви судски и финансиј- 
ски имунитет. У наведеном пасусу јасно се види признање од 
стране владаоца, да му је власт ограничена правним нормама 
вишег порекла, те се из тога признања изводе ефективни 
закључци. У наведеној старој руској повељи изразито је фор- 
мулисано оно, што је иначе вредело свуда у хришћанским држа- 
вама па дакле и у средњовековној Србији, што потврђују много- 
бројне хрисовуље српских владара. У исто време хришћанском 
владару намеће се мисија да у својој земљи спроводи начела 
хришћанске цивилизације. Та га мисија овлашћује да у световним 
пословима прошири своје државне функције, које су се првоби- 
тно ограничавале на војводство и суд, те да иступи активно у 
стварању права. 

Констатација у владалачкој титули да владалац влада „по 
милости Божјој“, основана на апостолском учењу да нема власти 
ако не од Бога, била је од великог значаја за јавноправни живот. 
Њом се извор владалачке власти смештао изнад земље, те тим се 
власт подизала на недостижни ниво те је добијала искључиви 
ауторитет. То се наравно најјаче осећало у ново покрштеним вар- 
варским државама како германским, тако и словенским. У њима 
један војсковођа, коме је са његовом дружином пошло за руком да 
постане поглавар народа и земље, одједном се претварао у носиоца 
власти, која потиче од Бога, власти, којој се мора покоравати не 
само из страха пред моћним мачем владалачким, него и из покор- 
ности према заповеди Божјој, којом се власт освештава. И то се 
односило на сваку власт, било да ју је владалац сам стекао или 
наследио или га је народ изабрао. Средњовековна је политичка 
доктрина знала и то, да власт долази од Бога и преко народа (рег 
роршит), и та формула „преко народа“ није само обухватала начин 
доласка на власт, него и облик вршења власти. И онај владалац, 
који је у вршењу државних послова делио власт са народом, тј. 
према ондашњим приликама са сталежима, није престајао да буде 
владалац по милости Божјој. Свакако је дакле, владалац имао 
оригинерни извор власти, која се није дакле могла изводити из 
датог му од ма кога овлашћења осим од Бога. Тако је „милост 
Божја“ крепила и подизала владаочеву власт унутра у држави. Али 
осим тога иста је „милост Божја“ сведочила о потпуној самостал- 
ности и независности владаоца споља, дакле о спољашњој су- 
верености његове државе. Називати се владаоцем по милости 
Божјој могао је само онај владалац, који није био зависан ни од чије 
људске милости, над којим дакле, није био никаквог врховног 
господара. Ту свест о потпуној спољашњој суверености имао је већ 
Немањин син Стефан те се називао велики жупан по Божјој 
милости.! Ипак му је недостајало уобичајеног знака те суверенос- 
ти, и то краљевске круне, те ју је од папе тражио; а кад ју је добио, 
онда се са пуно разлога писао „по милости Божијеј венчани краљ“. 

Самодржац је тачан превод грчког термина аушокрашор. Тај 
је византијски термин дошао да замени стари римски термин ітре- 
гапог, који је првобитно означавао врховног пуновласног војсковођу 
још у републиканско доба, а затим је био пренет на монарха. Нису 


1 1199. писао је Стефан папи: Іплосспійо Феї стана зитто ропіібсі сі штустзаћ 
рарс... еа4ст ргапа... тарпиѕ іџррапиѕ (оби5 Ѕсгуус. (Соловјев, Одабр. спом., 14). Ту 
је маркантно квалитативно изједначење по извору националне државне власти 
великог жупана са универзалном, васеленском влашћу папе. 

ни Бугари. ни Срби правили никава историјска истраживања о 
пореклу аупократора, него су га тачно и скоро дословно превели 
и схватили његову суштину као израз спољашње суверености 
владаоца те и његове државе. Самодржац је онај, ко сам по себи 
држи државу, ко дакле нема над собом никаквог више господара, 
јер је сам врховни господар. Симеон се у Бугарској прогласио за 
цара и самодршца, Стефан Првовенчани у Србији, иако краљ, исто 
се тако писао самодржац, јер је самодржац означавао потпуног 
суверена, ма који да је други наслов његове власти.! 

Као што се из горњег види, много су средњовековни владаоци 
пазили на проглас и надлежан израз своје спољашње суверености. То 
је потпуно разумљиво, јер је сувереност животна потреба за 
националну државу. Међутим, та је сувереност била од разних страна 
оспоравана. Треба стално имати у виду, да није у средњем веку никад 
престајала идеја јединог васеленског царства, те сваки, ко је себе 
сматрао за овлашћеног носиоца те идеје, покушавао је да сувереност 
националних држава негира и да од њих тражи бар спољашње знаке 
ако не покорност, то свакако извесне подређености. Била је и Србија 
објекат таквих универзалистичких претензија. Наравно је те претен- 
зије пре свега истицала Византија, којој је тешко било да заборави за 
своју универзалну сувереност нарочито у православном свету. Јоши 
Михаило Палеолог, вели К. Јиречек, намеравао је да Уроша П 
потчини цариградском цару исто онако, као што некад беху велики 
жупани за владе Комнена (Исшорија Срба, П, 5). Латинско је царст- 
во (1204-1261) преузело на себе историјска права Византијског 
царства те и његове претензије. Латински цар у Цариграду Хајнрих І 
желео је обновити у неком извесном облику некадашњу пре- 
власт Византијског царства над Србијом, против чега се ве- 
лики жупан Стефан (доцније Првовенчани) морао енергично 
бранити (К. Јиречек, І, 216). Прихватили су принцип универ- 
залне суверности и Татари, чија се држава уосталом и сматрала у 
рангу царства. Око средине ХШ века продрли су на Балкан, а 
осамдесетих година истог столећа начинили су од бугарског 


1 Исти је био првобитни значај самодршца и код Руса. Самодршцима су се 
називали московски велики кнежеви после тога, пошто су свргли татарски јарам. 
Тек у даљој еволуцији је термин самодржац добио значај неограничене, или – апсо- 
лутне власти владаоца унутра у држави; в. о томе М. А. Дьяконовь, Очерки 
общественнаго и государсмвеннаго смроя древней Руси, изд. 3-ье, С. П. Б., 1910., стр. 
416 и сл.; Тсодог ТагапоузКі, Німогіа ргама гоѕујукіеро, стеус І: Начопја иѕітоји рапѕ(- 
момсво, І мб, 1928, стр. 83, 121. Исту је еволуцију доживео у своје време и запад- 
ни термин ѕоиусгаіп, који потпуно одговара источно-европском термину самодржац, 
Немањићка држава није знала за појам самодршца, као апсолутног монарха. 

цара свога вазала. Слична је опасност претила Србији. Да је 
уклони, приморан је био краљ Милутин да свога сина Стефана 
(доцније краља Дечанског) са неколико властеле пошаље на 
двор татарског цара Ногаја. Тешко је сад одредити правну 
природу те мисије, да ли је то било таоштво или акт поштовања 
- ћотаолип (К. Јиречек, І, 247; Ст. Станојевић, 126). После 
реченог потпуно је појмљиво, зашто се на спољашњој су- 
верености толико инсистирало и од каквог је значаја у томе 
погледу била владалачка титула. 

Противно је суверености да владар прими дворско или које 
друго потчињено звање од друге државе. Немањин син Стефан 
је још за владе свога оца био од византијског цара Алексија Ш 
(свога таста) одликован дворским достојанством севастократо- 
ра, које је достојанство одржао и после свога ступања на 
великожупански престо, што не сведочи о потпуно израженој 
суверености великог жупана. Српски краљеви нису више имали 
византијска дворска достојанства. Интересантан је случај, који 
се догодио са Стефаном Душаном у његовим односима са 
Млецима. У борби против Византије водио је Душан савезничке 
преговоре са Млецима, услед чега је био примљен за млетачког 
грађанина и то два пута, наиме први пут 1340. као Ѕегепіѕ51ти$ 
дФопипиз Ѕіеѓапиѕ Пе: єгайа гех Ѕегу1е други пут 1350. већ као 
Стеасогит ітрегаіог зетрег аџоиѕіиѕ ег Кахіе гех Шизшв. 
Саставши се са Стефаном Душаном у Солуну 1350, цар Јован 
Кантакузен пребацивао му је што је примио право млетачког 
грађанина; цару не приличи, говорио је он, да се убраја у 
млетачке сенаторе (К. Јиречек, 1, 280, 293; ТУ, 26). Заиста 
подређено звање грађанина није приличило суверену уопште, 
цару напосе и нарочито. Али пошто нису Млеци претили су- 
верености српске државе, није Душан пазио на своје лично 
подређивање Млетачкој Републици, тој некрунисаној, тако 
рећи, царевини. Добивено право млетачког грађанства њега је 
чак мамило реалном коришћу, која се из њега давала извући. 
Ствар је у томе, што су у Млецима само грађани били овлаш- 
ћени за многе кредитне и финансијске операције, које су 
странцима биле забрањене. Ради тога су радо, примали и чак 
тражили млетачко грађанство, многи страни владари, примио 
га је, вероватно из истих разлога, и Душан. 

Владалац у средњовековној Србији није владао само над 
народом, него и над земљом, па чак пре свега над земљом. На 
земљи је имао врховну својину (4отіпішт етіпепѕ), која је вре- 

дела управо као стварно право. Од тога стварног права уступао 
је поданицима директну својину (допипшт ігесішт) и својину 
уживања (допипішт ше), али је при томе врховну својину увек 
задржавао за себе. Право врховне својине припадало је 
владаоцу на сву земљу уопште. Због тога није у Немањићкој 
држави било слободне окупације земље, него је сва земља, која 
је још остајала слободна тј. необрађена и неискоришћавана, 
припадала је владаоцу, који је на њој имао дакле право не само 
врховне, него и директне својине. У ХІУ веку као слободне 
остајале су само планине, те о њима се нарочито одређује у 
Душановом законику, да ако нису уступљене или потврђене 
црквама и властели, онда су цареве. „Планине што су у земљи 
царства ми, што су цареве планине да су цару, а црковне црква- 
ма, а властеоске властелом, што јест у чијој држави“ (чл. 81). 
Карактерно је да се ту владаочеве планине мећу поред 
црквених и властеоских па стоје дакле на једном правном нивоу. 
То је дошло због тога, што се у датом случају мисли на планине, 
на којима владалац има право не само врховне, него и директне 
својине. Тој дуплој својини владаоца подложне су све планине, 
које нису ни црквене, ни властеоске, и ако их не би владалац 
фактички ни окупирао. То право директне својине владаочеве 
на сваку неокупирану земљу неминовно потиче из његовог 
права врховне својине. Принцип изнет у чл. 81. Душановог 
законика има преседана у Дечанској хрисовуљи 1330, где се по 
дотичном питању одређује овако: „И да краљевсто ми 
Пандократору планине које су над Дечани, – и умеждих те-зе 
все планине с међама светогорскими и градачкими, и у тех-зи 
планинах да не метеха (да не господари) ни властелин, ни влах, 
ни арбанасин, разве кому игумен уценив даст... да кто дрзне, 
првим науком, доклу нё било цркви одано, став без игумнова 
хтенија, рекше „Баштина ми је, и пређе сам ту-зи стојал“, да 
плати краљевствујуштуму пет сат (500) ован, понеже у йла- 
нинех не има никшоре башшине, разве краље и цркви којим су 
краље дали" (чл. 1У-У). Упоређујући ту одредбу Дечанске 
хрисовуље са већ наведеним чланом Душановог законика, 
Стојан Новаковић изјављује: „краљ је ту (у Дечанској 
хрисовуљи) изрицао начело да су у планинама баштиници само 
краљеви и цркве по поклону краљевском. Ако је то начело 
доиста стајало, онда је наведеним чланком (Душановог закони- 
ка) од њега одступљено, кад су краљ, црква и властела неким 

начином у једну врсту и на једну висину постављени“ (Зак., 195). 

Као што се види, ствар се Стојану Новаковићу представља овако: 

планине, очигледно за разлику од равница, првобитно су биле 

својина владаоца, затим је на њима била допуштена својина 

црквена, а тек на послетку и својина властеоска, што је било 

изнето у Душановом законику као неки новитет. По нашем 

мишљењу таква схема не може да одговара стварном развитку. 

Због великог значаја планина за сточарство, које је сачињавало 

поглавити део ондашње привреде, немогуће је претпоставити, да 

су баш планине биле нарочито изузете од режима приватне сво- 

јине за разлику од остале земље и подложне су биле томе режиму 

тек доцније и то путем постепеног ширења краљевских дарова. 

Много простија, вероватнија па због тога оправданија је прет- 

поставка да је правни режим за планине био исти као што и за 

осталу земљу. Чим је било признато владаочево право врховне 

својине на земљу, а као што се види из манастирских хрисовуља 

то је право вредело од самог почетка Немањићке државе, тим је 

била искључена слободна окупација привредно незаузетих 

земаља. Али то је вредело као принцип, који се могао спровести 

у живот тек постепено. Раније је тај принцип остварен у погледу 

равница, као терена за земљорадњу, и тек доцније у погледу 

планина, које су служиле номадском сточарству те су се тешко 

давале регулисати за стални посед. Ипак се и њих државна власт 
прихватила, нарочито после тога, пошто је у њима била 
пронађена нова вредност и то због руда, које се у њима налазе. 

То се догодило средином ХПІ века у вези с доласком Саса, ових 
пионира рударства у Србији. Наведене одредбе Дечанске 
хрисовуље изричито забрањују приватну окупацију на незаузе- 
тим планинама, које се иначе признају за владаочеве и као такве 
противстављају законито заузетим планинама црквеним. Том 
приликом се у хрисовуљи не спомињу планине властеоске, али не 
због тога, да их уопште није било, него из разлога опортунитета, 
и то да се говори само о томе, што је од значаја за дати конкрет- 
ни случај, кад је у питању било разграничавање поседа између 
државе и једног манастира. То се пак конкретно разграничавање 
базирало на некој општој правној норми, која је била створена у 
државној пракси, одакле је прешла у обичајно право. Баш иста је 
норма добила у Законику облик једне генералне формуле. Није 
дакле Законик донео неки новитет, него је само генералисао и 
изричито формулисао оно, што је и пре вредело. 


~ 

Владање средњовековног монарха над земљом мора се сма- 
трати као његово примарно право, поред којег његово владање над 
људима долази тек као секундарно. У основи владаочеве власти 
над људима лежала су она права на земљу, која им је он од своје 
врховне својине уступао, чим их је дакле према себи задуживао.! 
Они, којима је владалац уступао директну својину на земљу, а то су 
били властела и цркве, сачињавали су повлашћене сталеже и дуго- 
вали су владаоцу службу. Они, којима је уступао само својину 
уживања, дуговали су му данке и работе, и били су му потпуни 
поданици за разлику од повлашћених слуга, који су сами имали 
своје поданике, као и владалац. Није повлашћене сталеже 
владалац стварао ни због чега самовласно, него из истакнутих 
друштвених елемената према датим приликама. Ти су се елементи 
истакли заједно с њим, те премда је он изнад њих избио, морао је да 
о њима води нарочитог рачуна и да с њима дели и своје право на 
земљу и везано за њега право на данке и работе од насељеника, да 
с њима најзад дели и саму државну власт у тој или оној мери, а све 
према приликама. Како се све то конструисало у конкретним 
облицима, то ћемо видети касније, кад ће бити говора о саборима, 
о посредујућим и подређеним властима у Немањићкој држави. 
Сада је довољно забележити, да није владаочева власт над људима 
била једноставна, него је варирала у погледу појединих сталежа. 
Државна власт владаочева је била директно управљена на 
повлашћене сталеже – властелу и цркве - али се према њима ма- 
нифестовала само у границама оне службе, коју су владаоцу 
повлашћени сталежи дуговали, а та служба никако није била иден- 
тична са потпуним премда јавноправним поданством. Директна је 
била власт владаочева и над меропсима његових земаља, али њој је 
одговарало приватноправно поданство меропаха, те није ту сама 
власт била јавноправна, него патримонијална. Исту су патримони- 
јалну власт уживали и повлашћени сталежи према својим себрима. 
Имао је владар над тим себрима врховну државну власт, али 
је није остваривао непосредно, него преко посредујуће власти 


1 Већ је Мих. Полићевић приметио, да се друштвени положај људи у средњо- 
вековној држави опредељивао према њиховом праву на земљу (Архив, ХХХШ, 199, 
205). Али пошто је упустио владаочево право врховне својине, изопачио је целу 
слику друштвене диференцијације и модернизовао ју је по слици и прилици 
данашње демократије. Услед тога и однос народа према државној власти схватао је 
у данашњим категоријама грађанства, или држављанства, иако је иначе подвукао 


средњовековну хијерархију и специфичну друштвену хармонију у оно доба (Архив, 
ХХШ, 279, 331, 97, 273). 

повлашћених сталежа. Између владаоца и повлашћених сталежа 
постојала је дакле, извесна конкуренција власти. Хетерогену и 
навлаш државотворну улогу могло би ту играти грађанство, али 
није тај сталеж у Немањићкој држави скоро ни постојао. Грађан- 
ство Приморја не може да се у томе погледу узме у обзир. Иако су 
владаоци ценили историјску традицију Приморја те су увек поред 
Српске земље спомињали земљу Поморску, ипак је Приморје оста- 
јало на страни као додатак уз државу, а сама држава, њен костури 
њен организам опредељивали су се према приликама у ужој 
Српској земљи. 

Пошто је између владаоца и повлашћених сталежа постојала 
извесна конкуренција власти, а развитак државе је захтевао да 
јавноправна власт надмаши патримонијалну, треба да се постави 
питање, на што се та тражена надмашност владаочеве власти 
могла да ослони. 

Први и основни ослонац владаочеве власти био је његов 
земљишни велепосед. Земља је била основни фонд за грађење 
државе и за њено издржавање. Даривањем земље владалац је 
обезбеђивао службу држави и приходом од својих земаља под- 
миривао је државне потребе. Да се државне потребе што боље под- 
мире, неопходно је било потребно, да земљишни посед владаочев 
буде што већи. Исто је било потребно, да се сачува надмашност 
владаоца над његовим слугама, који су сами били велепоседници те 
су без такве надмашности могли лако измаћи покорности према 
владаоцу као оличењу државе. Међутим, државна организација је 
расла те је требало да се број државних слугу повећа, за што су 
били потребни нови земљишни дарови, који су наравно владаочев 
велепосед смањивали. Стварала се дакле специфична за средњи 
век аграрна политика, врло компликована, коју су владаоци из 
државних разлога били приморани да воде. 

Други ослонац владаочеве власти у средњем веку биле су 
тзв. регалије (лига гесана у. гезаНа), под којима су се разумевала 
искључива права владаоца на вршење неких рентабилних економ- 
ских функција и на узимање неких нарочитих доходака. Ту спадају 
ковање новаца, царине, право на руде и др. Колико су царине биле 
од значаја за српске владаре, о томе довољно сведочи низ трго- 
вачких уговора са Дубровником. „Нагли развој Србије за владе оба 
сина краља Стефана Уроша 1 убрзан је био“, вели К. Јиречек, 
„поновним вађењем руда из некадањих римских рудника, пошто 
беху из Угарске доведени немачки рудари или Саси“ (Историја 
Срба, І, 240). Нема изворних података, одакле бисмо могли упоз- 

нати конструкцију регалије на руде у средњовековној Србији. Ипак 
се несумњиво може претпоставити, да је таква регалија постојала. 
Састојала се она сигурно у искључивом праву владаоца на тражење 
и разрађивање руда на свакој земљи. Без сумње, непознате на- 
ма повластице, које су владари давали Сасима, састојале су се 
углавном у томе, што им се уступало владаочево право на тражење 
и разрађивање руда на свакој земљи, наравно уз приход, који су 
рудари били дужни да дају владару од добивене руде. Та се регали- 
ја огледа у чл. 123. Душановог законика о Сасима. Из тога се члана 
види, да су Саси могли разрађивати руду и на властеоским земља- 
ма, што се може објаснити само тим, да им је била у своје време 
уступљена дотична владаочева регалија. То су право они чак 
злоупотребили, наиме окупирали су земље испод шума искрчених 
ради потреба рудних места. То им се надаље забрањује и на тај се 
начин њихове привилегије уводе у границе уступљене им регалије. 
„Кад је Стефан Душан одузео Сасима право слободнога крчења 
шуме и подизања нових насеобина, држава је несумњиво“, вели К. 
Јиречек, „хтела тим да заустави сатирање шума“ (Историја Срба, 
ПІ, 178-179). Није у томе био циљ наведене одредбе Законика, него 
у укидању злоупотребе рудне регалије, коју су Саси самовласно 
чинили. Свуда је у сталешким државама вредела као важни извор 
владаочевих прихода, те дакле као ослонац његове надмашности 
новчана регалија. Ковали су српски владари новце почињући од 
средине ХШ века и имали су од тога приход, односно којег су чак 
тежили да буде по сваку цену што већи. То последње је чак изазва- 
ло извесне неспоразуме у међународном промету. „Зна се, да је 
Република Млетачка између 1282-1287. предузимала нарочите 
мере против новаца кованих у Србији, и да су се те жалбе 
продужавале и после у првим десетинама ХІУ века. Тих жалби је 
пуно било и о другим државама и господарима средњега века, јер 
се тада правом ковања новаца грабило да добије што више и 
рђавом мером новца и рђавом смесом метала“ (Нов., Зак., стр. 
248). На жалост, нису нам се сачувале у изворима никакве правне 
одредбе, којима би ковање новаца било у Немањићкој држави ре- 
гулисано. Стога се чак тачно не зна, да ли је постојала права 
новчана регалија. Вероватно је да није постојала, тако да су поред 
владаоца ковали новце и друга велика господа. Тек од времена 
цара Душана и то у његовом Законику (чл. 169. и 170) дошле су две 
важне одредбе у погледу ковања новаца. Прва се од њих састојала 
у томе, што је забрањено било обављати златарски посао на сели- 

ма, него само у царским (дакле не у приватним) градовима. Ако се 
тим није потпуно пресецало, свакако се знатно отежавало и чак 
онемогућавало ковање новаца од стране велике властеле. Друга је 
одредба доносила оштру, и то смртну казну за тајно ковање динара 
чак и у градовима, где су према наведеном пропису били златари 
концентрисани. Разложно је претпоставити, да дозвољено јавно 
ковање новаца у царским градовима морало је на известан начин 
бити регулисано, али на жалост није о томе остало никаквих 
трагова у изворима. „Од појединих одредаба о ковању новаца, које 
је златарима цар морао давати, данас нам већ ништа није познато. 
Исто тако није још утврђено, је ли за живота Душанова постигну- 
то било државно јединствено право ковања новаца. Горе наведени 
чланци (Законика) претпостављају то право, али треба још да се 
утврди је ли се оно и остварило, јер се зна, да су нека властела 
Душанова, као што је на прилику Оливер, ковала новце. Може 
бити да су горе наведене законске одредбе, поред осталога, имале 
за задатак и да тому праву основе положе“ (Нов. Зак., стр. 
248-249). У вези са сточарством, које је и онда играло велику улогу 
у српској привреди, налазила се једна специјална регалија, и то 
право владаоца на плодове од храстових шума, тј. на жир. Та је 
регалија имала и нарочити назив – жировнина или жировница, који 
је идентичан са г!апаапсит код старих Лангобарда и са бал- 
анистрон (валанистрон) у Византији (К. Јиречек, ПІ, 252). 
Душанов законик садржи о тој регалији овај пропис: „И ако се у 
жупи жир роди, тога жира цару половина, а томе властелину, чије 
је држава – половина“ (чл. 190). „Овај члан је доиста“, вели Стојан 
Новаковић у коментару уз њега, „у сукобу са чланом 81, и по њему 
би од планине припадала увек половина жиропађе цару, ваљда у 
име његовог врховног господарства над земљама“ (Зак., стр. 261). 
Као што већ знамо, по мишљењу Новаковића планине, па дакле и 
храстове шуме на њима биле су првобитно својина владаоца, затим 
је на њима била допуштена својина црквама, а тек на послетку и 
властели, што је баш било изнето у чл. 81. Душановог законика као 
новитет. Пошто се својина на планини простире и на шуму и на 
шумске плодове, право цара на жир противречи властеоској своји- 
ни на шуму. Баш тако се представља тобожњи сукоб између 190. и 
81. чл. Законика. „Не треба изгубити из вида, да се овај (190) члан 
налази само у позноме препису Раковачком“ (Зак., стр. 262) – тако 
завршује Стојан Новаковић свој коментар и тим сугерира читаоцу 


1 Текст чл. 81. 

мисао, да је ту посреди нека позније учињена промена, којом се 
одступило од Душанових закона. Не можемо да се са наведеним 
мишљењем Новаковићевим сложимо. Већ смо показали, да није у 
чл. 81. било никаквог новитета, него да су властеоске планине исто 
тако старе, као и црквене. Исто тако је стара и жировина, што 
иначе добро зна сам Стојан Новаковић, јер у коментару наводи о 
њој податке из хрисовуља (Зак., стр. 261), само неће да из тих 
података изведе неопходан закључак. Регалија се не коси са при- 
ватном својином, јер стоји над њом. Право владаоца на половину 
жиропађе (чл. 190) није у сукобу са својином властеле на планине 
(чл. 81), као што ни уступљено Сасима регално право на руду (чл. 
123) није у сукобу са неприкосновеношћу властеоских баштина 
(чл. 39). Нема дакле у чл. 190. никакве позније промене, него 
напротив има потврде врло старог регалног права; да је та потврда 
дошла само у Раковачком препису, то ништа не мари, јер, као што 
је то показао још Зигељ, у томе су се препису сачувале аутентичне 
одредбе Душановог доба, тако да и сам Новаковић даје 
Раковачком препису „онај век који би имао оригинал са којега је 
преписиван.“ Ако се узме у обзир важан значај сточарства и напосе 
свињарства за ондашњу привреду, онда се мора признати, да није 
жировина била ситна регалија, него једна регалија од озбиљног 
значаја. У вези с тим истим сточарством стоји још једна регалија, и 
то право прече продаје краљевског меса на трговима, о чему се у 
уговору кр. Милутина са Дубровником 1308. вели овако: „кади се 
хоће краљево месо продати, да се заручи по всему тргу, да не про- 
дају ни купују меса, доколе се краљево прода“ (чл. У). Није ни то 
право било једна ситница, него једно од средстава за обезбеђење 
сигурности самосталног прихода владаочевог. 

Трећи ослонац надмашне власти владаочеве сачињавала је 
стална најамна војска. Већ је Монтескије у првој половини ХУШ 
века у својим примедбама на историју Француске показао да се 
јачање власти француских краљева на преокрету од средњег века 
на нови базирало на сталној најамној војсци.! Сад важи као нешто 
општепримљено у науци о држави, да између војног и државног 
уређења постоји несумњива међусобна зависност. У сталешкој 
држави та се међусобна зависност манифестује у томе, што само 


1 Реих оризсшех де Мотіеѕдиіеи, рибі раг је Вагоп де Мошезашец, 
Вогдеаих сі Рагі5, 1891, р. 28, 40; Ф. Б. Тарановский, Догматика положительнаго 
государственнаго права во Франции при старомь пордкь, Юрьевь, 1911, стр. 551. 

2 О. Ніпіге, 5гааіѕуегјаѕѕипвипа Неегезуетјаззипр, Югездсп (Сеһе-50#- 
ішпе), 1906. 

стална војска, коју владар може да супротстави сталешкој војсци 
племићкој, може да буде ослонац за самостално јачање 
владаочеве власти. У приликама сталешке државе та је стална 
војска могла бити само најамна, дакле њено је постојање било за- 
висно од тога, уколико је владалац располагао самосталним сред- 
ствима за њено издржавање. На најамну су се војску наслањали, 
ако не стално, ипак у важнијим тренуцима и српски владари.! 
Најамна војска од плаћених странаца спомиње се у причању о 
војевању браће Немањине против његовог државног уједи- 
њавања српских земаља. Може се претпоставити, да се и сам 
Немања, као и његови ближи наследници, служио према мо- 
гућности плаћеном најамном војском. Али стварање јаке војне 
силе са многим најамницима доспело је тек за владе синова краља 
Стефана Уроша І, кад је регални доходак од започетог у оно 
време рударства пружио довољно средстава за издржавање најам- 
ника. Од тога времена најамна војска игра више мање сталну и 
значајну улогу. Она омогућава интензивнију офанзиву против 
Византије, дакле ширење државе; исто тако она обезбеђује 
владаоцу превласт у међусобним трзавицама унутра у држави (у 
сукобу Милутина са Драгутином, у борби између три претенден- 
та на престо после Милутинове смрти). Као језгро трупа, као је- 
дина, поред двора владаочевог, стална војска, била је најамна 
војска не само телесна стража владаочева, него и битни ослонац 
јавног поретка у земљи. Служио се тим ослонцем и Стефан 
Душан, и као краљ и као цар; познати су њихови најамници из 
професионалних војника различних народности и њихов војско- 
вођа немачки витез Палман, који је служио на Душановом двору 
читав низ година (1333-1355). 

Не само мачем, него и пером својих службеника служили су се 
владари за јавноправно снажење своје власти. У томе погледу 
чувена је била улога француских легиста (169151е5 - правника), који 
су почињући од ХШ века стајали у служби француских краљева и 
као „краљевски људи“ (вепѕ ач гої), примењивали су на своје 
владаре римску теорију о пуноћи врховне државне власти. На тај су 
начин стварали не само идеологију, него и праксу повољну за јачање 
јавноправне власти владаочеве. Нису српским владарима стајали на 
расположењу школовани легисти, али је сличну улогу у Српској 
држави играло свештенство, које је заједно са канонима спроводило 
у живот и византијске законе те тиме је развијало и идеологију, 


І В, Ст. Новаковић, Стара српска војска, стр. 77-87; К. Јиречек, Историја 
Срба, 1, 240, 254, 256, 260, 261, 263; Ш, 130-133. 

а донекле и праксу грчко-римских принципа јавноправне власти, 
који су се примењивали на српске владаре.! 

У тегобном такмичењу између јавноправног принципа 
оличене у владаоцу државне власти и патримонијалних тежњи 
повлашћеног сталежа од пресудног је била значаја позиција градо- 
ва и грађанства. Аутономни градови нису знали за патримонијалну 
зависност, него су се базирали на јавноправном принципу једин- 
ства власти и једнаке према њој подложности. Тај јавноправни 
принцип, развијен у градској општини, градови су били готови да 
прошире на цело државно уређење. Где је владаоцима пошло за 
руком да обезбеде градовима праву аутономију и грађанству 
сталешку самосталност, тамо су у њима владаоци наишли на 
чврсти ослонац за снажење врховне државне власти. Где пак нису 
у томе погледу успели, попуштала је државна власт у корист 
сталешке надмоћи племства. Први је случај био у Француској; као 
пример друге ситуације може се навести Пољска, где су градови, 
иако аутономни, били пак потиштени од шљахте. Није унутра у 
Српској држави било градова и грађанства, као самосталног 
сталежа у правном смислу те речи, те цело дотично питање у 
погледу Српске државе потпуно испада. Ипак су остајали примор- 
ски градови са својом аутономијом и својом засебном сталешком 
позицијом. Истина, они су се налазили на страни, као неки додатак 
уз основно језгро државе, у чије унутрашње уређење нису дирали. 
Ипак извесне угодности, које су они пружали, биле су од значаја за 
владаре који су их искоришћавали. Ту пре свега спадају порези, 
данци и поклони од градова, који су сачињавали нарочиту врсту 
дохотка владаочевог независну од унутрашњих међусталешких 
односа, и који су снажили државну власт. Затим су градови, 
нарочито Котор, пружали спремно особље за стручну државну 
службу и то финансијску, којим су се владаоци могли да служе као 
директним оруђем државне политике независним од сталешких 
утицаја и комбинација. 2 Уосталом није се српска властела супрот- 
стављала владаоцу као прави антагонистички елеменат, те недос- 


1 Општи карактер и правац тога процеса показује Никола Радојчић у сво- 
јој студији Теодосијеви погледи на друштвено и државно уређење Србије, Љу- 
бљана, 1931. 

< „Финансиски чиновници беху највише из приморских градова, нпр., код 
краља Владислава 1252, неки Скадранин из породице Андрицо (Апагі/о), доцније 
нарочито Которани, ређе Дубровчани. При том је велику улогу имала власте- 
оска породица Висспіа, српски Бућа или Бућић, из Котора“ (К. Јиречек, Историја 
Срба, Ш, 245). 

татак самосталног грађанског сталежа није у Немањићкој држави 
проузроковало надмашивање државног разлога властеоским при- 
вилегијама. Што се тиче приморских градова, својом развијеном 
аутономијом они су постављали чврсте границе владалачком 
самовлашћу те су много доприносили насађивању законитости у 
Немањићкој држави ($ 15). 

Оно, што смо доскора говорили поводом грађанства, доводи 
нас потпуно доследно до питања о класно) оријентацији владаочеве 
власти. Решавање тога питања по безобзирном марксистском 
рецепту, и то да је државна власт у Немањићкој држави била 
апсорбована само класним интересима велепоседника, не би било 
тачно ни адекватно стварности. Схватање државе као класног 
господарења никако се не може примити, јер њему не одговара 
ниједна стварна историјска држава. Свуда и свагда се држава бази- 
ра на извесној компромисној равнотежи између противних класних 
интереса, од којих на тај или онај начин ствара заједнички државни 
интерес. Та равнотежа и то уједињавање противречних интереса су 
растегљиви и променљиви, али свакако увек постоје у том или 
оном облику. Баш испољавање тога њиховог конкретног облика и 
сачињава прави предмет проучавања код историје сваког 
појединог државног уређења на датом месту и у дато време. Оно, 
што смо рекли, вреди и за Немањићку државу. Видели смо како је 
државна власт водила рачуна о противречним интересима 
различитих редова повлашћених земљопоседника, како је штитила 
слободу привредне радње меропаха, како је регулисала односе 
између тежака и господара земље, доделивши меропсима пра- 
во судске тужбе против ма којег господара. У историји кривичног 
права ћемо видети, какве су се предузимале казнене мере против 
социјалних сукоба изазиваних било одозго било одоздо, и како је 
државна власт бранила јавни мир и поредак схваћен не као 
безобзирна превласт повлашћеног сталежа, него као могућа према 
ондашњем стадијуму развитка равнотежа између противречних 
класних интереса. Чим је више у друштву било сукоба па чаки 
врења, тим се више истицала и наглашавала надкласна ори- 
јентација државне власти. Она је изрично изнета у програмској 
изјави цара Стефана о законодавној радњи. Ту се законодавству 
поставља циљ, „да не умножит се в државе царствија нашего неко- 
ја злоба и злоје ухиштреније и лукавоје ненавиденије, но паче да 
поживем во всакој тихости и безмолвнем житију и в православнеј 
вери житији са всеми људми царства нашего малим-же и великим“ 

(Нов., Зак. стр. 5). И није та изјава остала само на хартији, него се 
претворила у стварну акцију и манифестовала се у Законику, и то 
у његовој заштити православне вере и цркве и у његовој актуелној 
тежњи за обезбеђењем „општег добра за све поданике“ (Нов, 
Синт., стр. 127), што се огледа како у законитој одбрани „малих“, 
тако и у систематском подређивању сталешких интереса интереси- 
ма државне заједнице. 

Прелазећи на питање о правима владаочеве власти, треба да 
се претходно зауставимо на правилној методи за његово решавање, 
јер обично није та метода исправна. Обично се оперише са две 
историјско-правне категорије монархијске власти, и то са апсолу- 
тизмом и са уставношћу. Према томе се свако ограничење 
монархијске власти замишља искључиво као уставно ограничење, 
а сваки облик монархијске владе, где нема формалног устава, 
карактерише се као апсолутизам. Услед тога се монархијској 
власти у сталешкој држави намећу несвојствене јој црте, и то или 
уставност, које у ствари није било, или апсолутизам, којег није 
могло бити. Ствар је у томе, што апсолутизам и уставност нису 
неке вечне категорије, које би важиле за свако време, него рела- 
тивне историјско-правне категорије, које се односе на извесно 
време, на извесне стадијуме у развитку државе, а на друго доба не 
могу и не смеју да буду примењене. Онај апсолутизам, са којим 
обично оперишу, односи се на стање, у коме су се европске 
монархије, тачније монархије на европском копну налазиле пред 
увођењем устава. То је био бирократски апсолутизам, кад се није 
владалац више служио за своју владавину посредујућом влашћу 
привилегисаних сталежа, него је владао преко стручне, а од њега 
зависне бирократије, на којој као и на искључиво од њега зависној 
сталној војсци заснивао је своју неограничену, дакле у томе смислу 
апсолутну владавину. Тај је бирократски апсолутизам дефини- 
тивно затро заостатке политичких функција сталежа и тиме је 
извршио такву јавноправну нивелацију друштва, да је на тај начин 
било омогућено, чим је монархијска власт, под притиском непово- 
љних за њу прилика, попустила, да се уведу мање више демократ- 
ски устави. У свима државама на европском копну, изузевши 
Пољску и Скандинавске земље, устави долазе после бирократског 
апсолутизма. Дакле и апсолутизам и уставност у извесне историј- 
ско-правне категорије, пуноважне за извесне одређене епохе и 
стадијуме развитка, те се никако не могу и не сме примењивати на 
чисту сталешку државу, која представља засебни облик владе те 

захтева за себе и засебну историјско-правну категорију. То је у 
своје време схватао и разговетно изнео творац уставне идеологије 
и доктрине Монтескије у своме чувеном Духу закона (Еѕрпі деѕ 
1015, 1748). Сви се на њега позивају поводом уставних питања, али 
га мало ко чита; свакако се не чита оно, што је велики мајстор 
писао о сталешкој држави, те је његова конструкција сталешке 
државе пала у заборав. Из актуелних разлога сматрамо за дужно да 
је из заборава извучемо, и не само њу, него и оне теоријске 
преседане, на којима се она заснивала.) 

Није на овом месту потребно да претресамо дотичне 
Монтескијеове назоре у ма колико пуном опсегу. Наша се сврха 
састоји само у томе, да од њих извадимо упутство за адекватну 
правну конструкцију монархијске власти у сталешкој држави. За ту 
сврху је од битног значаја, да је Монтескије конструисао сталешку 
државу ван категорија апсолутизма и уставности, баш које су ка- 
тегорије помрачиле поглед потоњих истраживалаца. У теоријском 
погледу Монтескије је пронашао уставност и то у државном 
уређењу Енглеске и дао је за њу своју сјајну и непрелазну кон- 
струкцију. Уставно уређење Монтескије је одредио као слободну 
владу (сопџуететеп! Пе), којој је као антитезу и антипод про- 
тивставио деспотизам (сопуететепі дезропаџе) и апсолутизам (1е5 
топагсћеез ехігететепі абзоџе5). Ипак није Монтескије претво- 
рио те две антитезе у неке исцрпне категорије, једино згодно за све 
облике владе и за сва времена, као што су то учинили мање 
обазриви истраживаоци после њега, него је између њих поставио 
још један облик владе и то умерену владу (соџуегтпетепі тойёгё) и 
ту је категорију умерене владе применио на сталешку државу, 
напосе на монархијску власт у сталешкој држави, услед чега 
монархијска влада (ооџуегпетепі топагсћадаџе) и умерена влада 

соџуететеп! тойёгё) долазе код њега као синоними? Није 
Монтескије узео у обзир бирократски апсолутизам у његовом 
развијеном и пуном облику; може се чак казати, да га је превидео, 
јер је апсолутна бирократска монархија била нарочито развијена у 
немачким државама, које Монтескије није као што треба познавао. 
Ипак утолико је био проницљив, да је у домаћим француским при- 
ликама запазио такав квареж сталешке монархије, који неминовно 


1 Није то први пут, да изводимо реституцију теоријских назора 
Монтескијеових. Слично смо поступили са Монтескијеовом класификацијом 
држава у нашој Енциклопедији права (Београд, 1923, $ 39). 

2 Еургії дех Іоіз, \імтс ХІ, сћарше М сі МІ; 1. 1, сћар. 1, ІМ се М; 1. ХІ, сћар. 
ХІ, анпса 7; 1. ХІ. спар. ҮП; 1. П, сћар. ТУ, а1. 7; 1. ХП, сћар. ХХУ, аї. 2. 

води њеном претварању у апсолутну бирократску монархију. 
Дакле према Монтескијеовој конструкцији, која је слободна од 
безобзирне рационализације и од недопуштене модернизације, ни- 
је монархијска власт у сталешкој држави ни апсолутна ни 
уставна, него представља собом засебни облик владе 5ш оепегіѕ. 
Монтескије је постигао њену адекватну конструкцију благодарећи 
томе, што је био прави емпирик па је дакле резоновао поводом 
емпиричких факата, а никако није замењивао емпирију самовлас- 
ним резоновањем; затим је Монтескије перфектно познавао 
историју и институције сталешке монархије, тако да је савладао 
њихов дух те их је конструисао према њиховим властитим правним 
принципима, који су се разликовали како од потоњег апсолути- 
зма, тако и тим више од уставног уређења модерног доба. 
Монтескије је ударио темељ и поставио основице за исправну 


! „Согхци" ип ћопитс ѕе гсла р/н ађуоћи, ѕопос-1 Ф'аБога й зитрићег Ісх 1015. 
Оп соптспсс дапз сес Ега! а бис риз Їтаррб «Іс5 іпсопуспіспіз рапісиісгх цис Чс Іа Її- 
репо дс5 ѕијсіѕ. Чопі оп пе хс зошсје роїпі ди ош“ (І, МІ, сћар. П, ај, 6). — ,,Ї.с5 топаг- 
сћев хс сополарспі Јогзуџ'оп біс рси а рси Іс» ргбгозапусв св согрѕ ош 1сѕ рпуПеисв 
Чіс» мійс»... а топагсћіс хе рег Іог5у" ип ргіпсс сгой ҷи’ И топис рій5 за риіѕѕапсс сп 
сбапусапі Г'оғеге дех сћохех аи" сп Іс зшмап [огзчи" 1 біс Јев Ѓопсбопѕ пагигсіїся Осѕ 
ип5 роџг 1сѕ доппег аћигстети й 4" аштсв; сі Гог5уи" і сзі ріоѕ атрошгсих «с зс5 Гаміаіѕісх 
Чис Ос хс5 уојопесв. — Га топагеће хс регі Іогздис Іс ргіпес, гарропапі (ош ипічистспі 
а 1ш, аррсіїс Ёга А ка сарпаје, Іа сарпајс й са соиг, сі Іа сопг а за зешс рсгхоппс. - 
Епћп сіїс ѕс регі Іогзци" ип ргіпсс тќсоппаії ѕоп ашогис, за зиџшаноп, Гатошгс с 8с5 
рсирісѕ, сі Тога"! пс зспі раѕ Ысп ҷи`ип топагдис ой ѕс јидсг сп 5шсіС, соптте ип 
Чевроге Пон зе стопе сп реги“ (1. УШ, сбар. ІУ, аі. 1, 3-5). - „„Аиѕ5і 1с5 ргіпссх чиї оп 
уоши ѕс гспігс йсѕройцисѕ оп!-15 1ошошгѕ соттспсё раг гбипіг сп Їсиг рсгѕоппс 1005 
Іс» таріѕігагигсѕ; сі ріиѕісигѕ гоіѕ 4"Еигорс, (ошсѕ Іс5 огапісѕ сһагюсѕ @сѕ Ісиг Ега!“ (1. 
ХІ, сћар. МІ, а!. 11). – „Ке рппсірс де Іа топагсје ѕс соггогарі Іогѕцис 125 ргстісгх @18- 
пиёз ѕопі 1сѕ тагдисѕ дес Іа ргстіёгс зегунмас; Іогѕци'оп біс аих егапіѕ Іс гсѕрссі су 
рсиріс5, сі чи'оп 125 гсп дс уіїѕ іпѕ(гигаспіѕ до рошуоіг агбигаїгс, 11 ѕс сопотрг спсогс 
ріш5 Іогҳҷис 1'ћоппсигс а СІС тіѕ сп солітайісйоп ахсс 128 ћоплсиг5, сі цис Г'оп рси Сітс 
А Іа [015 сопусм Ф"їліатіс сі с дірпиќѕ. П 5с соггогарі Іогѕдис Іс ргіпсс сћапрс за јиѕ- 
псе сп зсусгисв (1. МП, зћар. МП, аї. 1—3). „15 тосигѕ ди ргілсс сопігібиспі ашапг а Іа 
ПБспё ис 1сѕ 1015: 1 реш, соттс сіїс5, Гаїгс Фс5 һопитсѕ ісу Бёїсѕ: сі йс5 Бёісѕ Гане 
асѕ ћһоттсѕ. 8'1 аітс 1с5 апас5 Игсв, И ацга @сѕ зијск5; 5'1 аітс 4с5 атсѕ Баѕѕсѕ, 11 аџга 
асѕ севсјамс5.“ (1. ХП, сһар. ХХУШ). О већ наведеним путевима претварања 
сталешке монархије у апсолутну Ф. В. Тарановский, Монтескье о России, Труды 
русскихь ученыхь ёраницей, томљ І. Берлинь, 1922, стр. 195-198. – Европска апсо- 
лутна монархија (125 топагсћсв схігётстспі абзојис5 - 1. ХІХ, сћар. ХХУП, алинеа 
претпоследња) разликује се од азијатског деспотизма (1. ХІ, сћар. МІ, а!. 12, - Іс 
дезропзте дес ГАзіс), те у оној градацији облика владе, си Іа НЬсгіс уа 52 ФСугадап, 
почињући од Енглеске и завршавајући се са Турском (1. ХШ, сћар. ХП, а!. 1), зау- 
зима претпоследње место и то непосредно испред Турске. Све већ наведене тезе 
Монтескијеове нису неко празно резоновање, него јавноправно конструисање 
емпиричке стварности. 

конструкцију монархијске власти у сталешкој држави. Све оно 
ваљано, што је по томе питању било изнето од потоњих 
истраживалаца, базира се на основним тезама Монтескијеа и даље 
их развија. Свакојако помрачивање истог питања, а било га је на 
жалост много, изазвано је било прекидом са дотичном теоријском 
традицијом, која је ишла од Монтескијеа. Тај су опет прекид 
проузроковале две околности, и то, прво, превлађивање празног 
рационализма над здравим емпиризмом, који исто тако резонује 
али тек после посматрања, дакле, са фактима у рукама, и друго, 
тим, што су у току времена престали да Монтескијеа разумеју. 
Ствар је у томе, што је Монтескије писао збијено и чак лаконично. 
О начину свога писања, своје стилизације сам се он изјашњавао 
овако: „не треба да се предмет увек толико исцрпе да се ништа не 
остави за читаоца да он сам ради. Није у питању да се свет натера 
да чита, него да мисли“.! Оно мишљење, које Монтескије тражи од 
свога читаоца, није апстрактно, него конкретно засновано на фак- 
тима. Пуно факата наводи Монтескије, али и ту је штедљив, као 
што и у извођењу мисли, те никад не исцрпљује фактички матери- 
јал, него истиче само најмаркантнија факта, а на више места 
задовољава се само алузијом на оно фактичко стање, које прет- 
поставља да је његовим савременицима, свакако њиховој елити 
познато. Али у току времена та се непосредна веза читаоца са 
фактичким стањем дотичног доба изгубила, те је свет и чак учени 
свет престао да Монтескијеове алузије разуме као што треба. Није 
Монтескије уметнички измислио правне принципе сталешке 
монархије, него их је извукао из оне јавноправне теоријске тради- 
ције, која је постајала у његовој домовини. Према томе, и ми сад 
треба да се обратимо тој традицији и да одатле поцрпемо подроб- 
није и опсежније формуле, које би нам растумачиле збијене и чак 
лаконичне тезе Монтескијеа. У тој теоријској традицији за нас је 
од најбитнијег значаја она правна конструкција, коју је изнео 
почетком ХУІ века Клод де Сејсел (СТаџде де Зеуззеј), у сво- 
ме чувеном делу о великој француској монархији (Ја Огапа' 
Мопагсћіе де Еғапсе, прво изд. 1519, друго 1540).2 

Ондашња француска монархија, која је била једна сталешка 
држава, није по мишљењу Сејсела апсолутна, јер живи под таквим 
условима политичке организације, који онемогућавају да се онај 


1, пс ѓаш рах тоџјоигз (сПстсет бршзег ип зијс! ади'оп пс Іаіз5с гісп й Гаїго ай 
фо П пс з'арік раѕ фс ѓаіге Їго, тај де (апс рспзсг“ (1. ХІ, сћар. ХХ). 

2 в. Ф. В. Тарановский, Догматика положительнаго государственнаго права 
во Франции при старомь порядкь, Юрьевь, 1911, стр. 45-55. 

циљ, коме служи монархијска власт, изопачи. Као такви услови 
долазе неке узде (ітеіпѕ), које се намећу краљевској власти, а које 
њено остваривање уводе у законите границе. Те узде не умањују 
краљевску власт, нити је чине сувише ограниченом, него је ре- 
гулишу и умеравају њено функционисање. Те су се узде образовале 
историјски у законодавству и у јавноправним обичајима земље, те 
тешко би могле да се укину, осим само привремено у неким осо- 
бито неповољним за земљу приликама. Те су узде према дефини- 
цији Сејсела три, и то, религија, Јустиција и полиција.! Религија 
намеће узду функционисању краљевске власти у двојаком погледу, 
и то путем непосредног дејства на лично понашање краља и путем 
прекора упућиваних од свештенства. Пошто краљ мора да чува 
хришћански закон, мада и привидно, то га већ одвраћа од тиран- 
ских поступака. Али ако би се краљ одлучио на неки тирански пос- 
тупак, онда би наишао на прекор од стране црквених јерарха и чак 
од стране ма којег свештеника, који проповеда са амвона и може да 
краља јавно и у лице (рибіїдиетепі еї еп за багђе) обличи. Хри- 
шћански краљ мора да води рачуна о могућности црквеног преко- 
ра, а традиционо васпитање учи краљеве да своје функционисање 
подреде религијско} узди. Узда, коју краљевској власти намеће јус- 
тиција, састоји се пре свега у томе, што се судство изузима испод 
самовласне акције и увиђавности краља те се поверава сталним ад 
ћос намењеним институцијама. Суд одлучује само на основу 
закона, услед чега краљевске наредбе издаване за поједине 
случајеве имају да се цене од стране суда са гледишта њихове 
законитости. Под полицијом? Сејсел разумева скуп посталих у току 
историје позитивних закона, управљених на одржавање државе 
уопште и у појединости. Иако су ти закони издати од самих кра- 
љева, али пошто су их непоколебљиво чувале читаве генерације 
владалаца, то је довело томе, да се краљ никако не одлучи да 
их погази; ако би пак желео да то учини, не би се нико таквој на- 
редби његовој покорио. Очигледно је, да у датом случају Сејсел 
мисли на неке позитивне основне законе, који краљевску власт 


1 „Ег рошг рагісх бсѕісіх їтсіпѕ раг Ісѕҷисіх Іа риіѕѕапсс ађзојис сіс5 Воуѕ де 
Егапсс сѕї пајес, 1'сп шеџис (гоуѕ ргіпсірашіх: Іе ргстісг сз! Іа гсііеіоп. Іс ѕссопа Іа јиѕ- 
исе, сі Ке Шсг5 Іа роісс“ (1 рапіс, сћар. УШ, са. 1540, р. 12). 

У старом, до краја ХУШ века, правном језику „полиција“ је значила оно 
исто, што и њен прототип – грчка реч (ломлета), дакле не организацију и функци- 
ју осигуравања безбедности, него целокупно државно уређење и његово 
функционисање. Тако нпр. Монтескије говори о Русији, да под Петром Великим 
сспс пацоп 5'с5і роћссс, тј. добила је исправно уређење (Бургії дех Тоју, І. ХІХ, сћар. 
ХІХ, а!. 4). 

ограничавају. Који су ти основни закони, Сејсел не расветљује, 
него за то наводи само један пример, и то закон о неотуђивости 
крунског домена, тј. државне територије. У даљем излагању може 
се приметити још једно конкретно упутство на позитивни закон, о 
коме краљевска власт мора водити рачуна, и то на права и повлас- 
тице племства. Задатак је краљевске власти у погледу племства 
двојаки, и то да штити његов привилегисани положај и да у исто 
време пази, да не би племство постало сувише поносито. Под тим 
поносом и охолошћу племства Сејсел стварно разуме његове узур- 
паторске покушаје да самовласно прошири своју сениоријалну 
власт, што би ишло на штету средишње краљевске власти и сувише 
би потискивало нижи сталеж. Да се узурпаторски покушаји плем- 
ства пресеку, мора се непоколебљиво спроводити принцип 
краљевске суверености и то према свима без разлике поданицима, 
што се најактуелније постиже строгим чувањем краљевске јурис- 
дикције, како се она историјски формирала. Али у исто време 
краљевске судије не смеју да уводе самовласне новитете који би 
смањивали признату надлежност сениоријалних судова. Одатле се 
види, да се сталешке повластице сматрају као једна од оних инсти- 
туција „полиције“, које имају да краљевску власт обуздавају. 
Наведена Сејселова конструкција, и то његова широка форму- 
ла о уздама монархијске власти у сталешкој држави, вреди не само 
за Француску, на коју се непосредно односи, него и за све сталешке 
државе аналогичног типа. Створена у ХУЇ веку та формула постаје 
тим актуелнија, чим дубље идемо натраг, те потпуно одговара сред- 
њовековним приликама. Стога је можемо применити и на вла- 
даочеву власт у Немањићкој држави. Неће то бити пресађивање 
страних институција на туђе земљиште, него искоришћавање туђих 
проницљивих назора за расветљавање аналогичних институција на 
другом месту. Аналогичне институције постоје на више места, али 
не долази свуда јасна свест о њима, јер није свуда развијена рефлек- 
сија, ни теорија. Можемо се дакле послужити конструкцијом, коју је 
истакла јаче развијена теоријска свест на једном месту, за 
расветљавање правне природе аналогичних институција на другим 
местима. Није средњовековна Србија имала своје легисте, ни поли- 
тичке теоретичаре, али је имала институције аналогично онима, 
које су код себе конструисали легисти и теоретичари земаља са 
више развијеном интелектуалном културом. Да се тим конструкци- 
јама и теоријама послужимо за интерпретацију фактичког српског 
материјала, то је потпуно целисходно, јер то нам даје могућност да 
оперишемо са категоријом истога стадијума и исте врсте развитка. 


[146] 


[147] 


200 ТЕОДОР ТАРАНОВСКИ 


Не треба ни много говорити о томе, да су се све три разлико- 
ване од Сејсела узде власти наметале и српским владарима у 
Немањићкој држави. Довољно је прочитати неколико хрисовуља, 
да се види, како је религија постављала границе владаочевој власти 
и одређивала линију њене акције. Познати су напори управљени на 
уређење правосуђа, који се толико битно истичу за владе краља 
Милутина, а завршавају се судском реформом Душана, у чијем 
Законику овлашћују се судије да цене законитост владаочевих 

наредби, баш онако, како је то према Сејселу својствено умереној 
монархији. Исто тако се из претходног излагања види, да ни „поли- 
ција“, тј. целокупни државни поредак базиран на чврстом 
сталешком уређењу није ни у Немањићкој држави постао нити 
функционисао по апсолутној вољи владаочевој, него се развио 
спонтано и обухватао је саму власт владаочеву као свој заиста 
битни и врховни елеменат, али ипак не од искључивог пресудног, па 
дакле ни од свемоћног значаја. Једном речи не може бити сумње, да 
и у Немањићкој држави власт владаочева била умерена. Није ипак 
та општа карактеристика довољна, него треба да се детаљније пре- 
гледа према основним функцијама сваке државне власти. 

Тај ћемо преглед почети од најважније функције, и то од 
законодавства. Иако најважнија, није ипак законодавство ни 
исконска ни првобитна функција државна. Није државна постала 
на празном месту, нити је тек она створила правни поредак ни од 
чега. Пре државе је постојало обичајно право, које је држава била 
позвана да штити, да му својом снагом обезбеди сигурно и мирно 
остваривање. Вршећи ту своју мисију, држава је наравно морала да 
у правни поредак уводи новитете како процесуалног, тако и матер- 
ијалног карактера али није то чинила путем интегралног законо- 
давства, него истим путем, као што су се вршиле промене у 
обичајном праву, дакле путем праксе, путем преседана, у којима је 
одустајање од старих обичаја било праћено делимичним увођењем 
новог правног поретка од случаја на случај. Било је при томе и 
праве законодавне радње, али на њу је у стварању права падала 
мања, споредна и тако рећи супсидијарна улога уз праксу и 
преседане. Доносиле су се појединачне и партикуларне законске 
одредбе и тек путем дуготрајне делимичне законодавне праксе 
долазило се до свесног признања држави апстрактног и потпуног 
права на законодавство.! На томе путу опрезног и постепеног 
државног развитка европске средњовековне државе обазирале су 


| В. моју расправицу Право државе на законодавство, бійїбсу убогпік, 
Тавгсь, 1929, стр. 371-380. 

се на римску царевину, било западну, било источну, и на њено мо- 
нументално законодавство. Тај је узвишени образац утицао на 
поједине националне државе на двојаки начин, и то с једне стране 
постављао је границе њиховој законодавној акцији, а с друге 
стране одушевљавао их је за стицање потпуне законодавне власти. 
Први се утицај састојао у томе, што се римско, евентуално грчко- 
римско, или византијско право у својству права царевинског или 
царског (105 Саезагешт, Каепесће) признавало да стоји изнад 
сваког националног права, које мора да му се подреди, те царско 
право или закони правоверних царева били су обавезни за све, 
нарочито у случајевима празнина у националном праву; то је при- 
знање крчило пут за рецепцију римског, евентуално византијског 
права у појединим националним државама, а та је рецепција 
постављала границе, или барем препоне развијању националне 
законодавне радње. Да се те границе и препоне сломе, националне 
су државе тежиле да постигну потпуност законодавне власти; 
дотична своја потраживања државе су легитимисале или путем 
преузимања од стране њихових владалаца царске власти или путем 
прогласа тезе, да је сваки владалац цар у својој земљи. Тако се ма- 
нифестовао други од горе наведених утицаја универзалног царства 
и универзалног права на националне државе. 

Све већ наведено вреди за развитак законодавне функције 
владаоца и у Немањићкој држави. И ту је та функција првобитно ми- 
нимална. Основни облик постојећег права сачињава обичајно право, 
чије се чување намеће владаоцу као дужност. Ту последњу тезу је 
изрично изнео краљ Милутин 1308. у своме одговору Дубровчанима, и 
то на његов предлог, да се у Србији законом укине уобичајена вражда 
(новчана казна за убиство) и уведе смртна казна за убиство. Одбијајући 
тај предлог, краљ је свој поступак мотивисао тим, да „неће да пролије 
крв својих поданика, него жели да сачува и одржи вражду као старо- 
древни обичај својих претходника и свој, те да не би што друго ни на 
који начин учинио, јер је што више то већ раније потврдио зак- 
летвом“.! Ништа није на свету вечно – промениле су се прилике, те је 
под царем Душаном била законом уведена смртна казна за уби- 
ство; истина није била при томе вражда потпуно укинута, него се 
одржала као нормална казна за обично убиство без предумишљаја, а 
смртна је казна била одређена само за неке нарочите врсте убиства. 


Ї р, Кох гегропди, диод іп ћос пшо тодо аззепигсг, сі ҷиой поїсраї зрагесте зап- 


виїпст зчогит, 509 уосісбаї ѕсгуагс сі Іспсгс апіциат сопзистш пст Мгаздас ргсісссѕ- 


5огит ѕоогот сі ѕџат сі чиод аћид поп ѓассгсі айдио тодо, аша ћос сбат Агтауста( 
рег застатспшт. Соловјев, Одабр. спом., 87. 

Што је ипак важно, промењен је био стари обичај тек после тога, 
пошто је Душан преузео на себе царско достојанство, и тиме 
стекао уверење и признање, да му припада потпуна законодавна 
власт. Пре тога је на снази било неко друго уверење, и то, да је пос- 
тојеће обичајно право нешто објективно дато, на што се владалац 
има да обазире, да о њему води рачуна, што дакле, ако не 
ограничава владаочеву власт, свакако је умерава. На општем тлу 
обичајног права појавила се законодавна радња српских владара, 
али само делимична, сепаратна, од случаја на случај, у колико су је 
изазивале неодложне животне потребе. Да је то било баш тако, о 
томе очигледно сведоче све хрисовуље и повеље пре Душановог 
законика. Није само обичајно право ограничавало и упућивало 
законодавну функцију српских владара, него и хришћанска религи- 
ја, која је у широком појму закона Божјег доприносила и своје 
право, које је владалац морао да поштује и чува. Није могло бити 
ни говора о томе, да би владалац смео одредити својим законом 
нешто, што би се косило са законом Божјим и са канонима. Канони 
су за собом вукли и законе благочестивих и правоверних царева, 
којима су се решавала различна црквена и верска питања, а затим 
и чисто световно законодавство истих царева, којим се црква 
служила и за регулисање свог учешћа у грађанском промету и у 
својој патримонијалној јурисдикцији. Ессієзіа уіуи Јесе Вотапа – 
говорило се на Западу; ессіезіа мімії Іере Вотаеа! – тако би гласио 
исти принцип на истоку Европе. Тај је принцип крчио пут за рецеп- 
цију византијског права у Немањићкој држави, а која се рецеп- 
ција вршила прво путем усмене традиције, а затим путем иско- 
ришћавања писмених законских зборника, и то Номоканона или 
Крмчије, где су се поред канона и закона по црквеним и верским 
питањима налазили и изваци из световног законодавства. Српски 
су владари усвајали реципиране одредбе византијског права према 
томе, како су сукцесивно долазили на место византијских царева. 
Ту је вредела сукцесивност ктиторства и сукцесивност по праву 
освајања. Сукцесивност ктиторства истиче се у хрисовуљи краља 
Милутина манастиру св. Ђорђа близу Скопља 1300. Та је 
хрисовуља од ванредне важности за законодавну рецепцију визан- 
тијског права. У њој се усвајају и поједине норме и читаве институ- 
ције византијског права, које се затим шире по целој држави. Као 
основа за такво усвајање византијског права наводи се, да све то 
краљ Стефан Милутин „обрете записано у хрисовулех светих и 


1 Византијски су се Грци називали Реџсцо! - Вотасі. 

праворених цар“ (чл. 1), и то првог, другог и потоњих ктитора (чл. 
32, 37, 38), те и сам као сукцесивни ктитор истог манастира све то 
потврђује и све правне односе везане са манастиром регулише „по 
томужде образу“ (чл. 32). Интересантно је забележити, да у 
дугачком низу старих ктитора било је и бугарских царева, који се 
наводе у хрисовуљи („кир-Асан цар“ – чл. 32), а који не поремећују 
византијску сукцесивност, него долазе као њени међувремени носио- 
ци исто тако, као што и стари српски краљеви, који су не- кад 
владали у Скопљу и били су ктитори манастира св. Ђорђа. 
Сукцесивно ктиторство прима и краљ Стефан Душан, кад 
1337-1346. заједно са својим сином младим краљем Урошем 
обнавља манастир у Хтетову и баш у својству ктитора („јакоже 
нарекове се хтиторе месту тому“) потврђује и оснажује „утврждени- 
ја светим црквам от древниих цар грчкиих“ (хрисовуља чл. 33. и 35). 
Исти краљ Стефан Душан у другим случајевима истиче на прво 
место право освајања, на чијем основу сматра себе као сукцесора 
ранијих владалаца у датом крају, на име грчких царева, спомињући и 
бугарске цареве, где и кадгод их је било, као међувремене носиоце 
византијске традиције, те издаје хрисовуље „по образу древних 
царев грчкиих“.1 Рецепција византијског права, на којој смо се овде 
мало зауставили, занима нас на овом месту само, уколико и како је 
опредељивала законодавну власт владаочеву. Као што се види из 
горњег, српски су владари сматрали реципирано византијско право 
као нешто дато одозго, што стоји над њима и о чему они морају 
водити рачуна у својој законодавној радњи. Дакле нећемо 
погрешити, ако будемо казали, да је и реципирано византијско 
право исто тако умеравало владаочеву власт, као што и домаће 
обичајно право. Интегрално апстрактно право на законодав- 
ство српска је држава стекла тек онда, кад је њен владалац преузео 
на себе царско достојанство. Тога спајања потпуне законодавне 
власти са царством био је свестан Душан, те је дотичну идеоло- 
гију изрично изнео у познатој својој наредби о законодавној 


1 „(Пречистаја Богородица) пособствова ми краљевствовати и славними 
градови грчкими и наставнику бити великим и светим царем грчким в граде 
Охриде... и обрете краљевство ми у граду Богородицу Перивлепту хрисовуле, 
записани и узакоњени од прво бивших светих цар, такожде и краљевство ми и 
записа и утврди“ (хрисовуља манастиру св. Богородице Перивлепте у Охриду 
1342-1345). „Прејем гради довољни над ними же Грци обладаху, прејех же и град 
глагољемии Прилеп, идеже јест монастир пресветије Богородице, јаже глагољемо- 
је место Трескавац... изволих сему монастиру дати хрисовуљ свој по образу древних 
цареј грчскиих и блгарскиих иже прежде мене обладали сут теми странами“ 
(хрисовуља манастиру Трескавцу, 1335, чл. 1). 

радњи (Нов. Зак., стр. 3-5), а затим ју је остварио у своме 
законику. Право државе на законодавство по Законику припада 
цару као оличењу државе, барем утолико, уколико је у питању 
сама законодавна заповест (СеѕеілеѕуђбеѓеҺ). Она припада 
искључиво цару, тако да он својом врховном вољом претвара 
саборну одлуку у закон, узакоњава је: „што јест царство ми уза- 
конило на сабору“ (чл. 142). У законским прописима нико други не 
заповеда, него сам цар: „повелева царство ми“ (чл. 139, 140, 145, 
151, 171, 181); закон је царев закон: „закон царства ми“ (чл. 34, 78, 
142), јер је „поставио господин цар закон по земљи“ (чл. 194), чаки 
онај закон, који се налази у Законику: „по закону царства ми, како 
јест у законице“ (чл. 159). Закон садржи цареве законе, „што јест 
царство ми записало у Законице“ (чл. 139), те је царски Законик: 
„законик царства ми“ (чл. 105). Према томе, ко се не покорава 
закону и повређује га, тај поступа против закона и царске 
заповести: „през закон и повеленије царево“ (чл. 187). Наведене 
одлучне форме тичу се законодавне заповести, али не пресуђују о 
садржини закона (Оезегтезћћа!), у чијем је доношењу у важнијим 
према ондашњој политичкој конјунктури случајевима примао 
учешћа сабор, као скупштина повлашћених сталежа. Дакле ни на 
врхунцу развитка законодавне власти није у њеном погледу 
владалац био апсолутан, него се његова власт умеравала судело- 
вањем повлашћених сталежа, чија права су сачињавали битан део 
баш оне „полиције“, коју је цитирани Сејсел сматрао као узду 
наметнуту монархијској власти. 

Најпрвобитнија функција владалачке власти било је војвод- 
ство, одакле је сама власт владалачка постала. У мери развитка 
сталешког уређења ни ту своју рођену, тако рећи функцију није 
владалац могао да врши са апсолутном влашћу. Војска је била 
сталешка, коју је владалац сазивао према потреби; сазвана и на 
окупу она је морала да служи под врховном командом 
владаочевом. Чим је више племићки сталеж јачао, тим је мање 
радо војску војевао, услед чега је тражио различите олакшице у 
вршењу војне службе и тежио је чак за тим, да сам сазив војске 
обуслови претходним пристанком племићке скупштине државне 
или покрајинских скупштина. То је био правац, у коме се је 
дотично питање развијало у понеким сталешким државама. У 
Немањићкој држави тај се правац не опажа. Нема података ни о 
каквим олакшицама војне службе властеоског сталежа, нити о 
којим ограничењима владаочеве власти у погледу сазивања и 
купљења сталешке војске. Ипак је и ту владалац, иако формално 

неограничен, сигурно морао водити рачуна о расположењу и 
јавном мњењу властеле. Тешко је замислити, да би се војска могла 
скупити против директне воље властеле, јер није владалац распо- 
лагао са којом принудном организацијом за мобилизацију осим 
исте властеле. Дакле, разложно се може претпоставити, да у 
решавању питања о рату и миру није владалачка власт била апсо- 
лутна, него барем умерена политичком тежином властеоског 
сталежа. Томе треба додати, да није ту вредела нека апстрактна 
правна норма, него је све то било зависно од евентуалне политичке 
конјунктуре у датом конкретном случају, јер је поред сталешке 
војске, коју је требало скупљати, постојала стална војна снага 
владаочевог двора и најамне војске, а која је снага контрабалан- 
сирала политичку тежину властеле. Чим је сталешка војска била 
на окупу, подложна је била врховној команди владаоца, који је њој 
заповедао преко постављених од њега војсковођа. Директна 
служба владаоцу, коју су властела дуговали, и витешка верност 
према врховном господару, у којој су властела били васпитани, 
правдале су и спроводиле у живот њихову покорност врховној 
команди владаочевој. Али покоравање постављеним од владаоца 
војсковођама и подређивање себе општем хијерархијском поретку 
државне војне команде није било у властеоској свести исто тако 
оправдано ни исто тако подношљиво, као покоравање непосредно 
самоме господару, те у своме спровођењу у живот лако се могло 
наилазити на известан отпор или бар резервисаност од стране 
властеле, који су сматрали себе као непосредне слуге владаочеве. 
Није ту била у питању, као што мислимо, стручна дисциплина у 
боју ни у осталим чисто војним операцијама, него подређеност 
општој и судској власти државних војсковођа за цело време, докле 
год је сталешка војска била на окупу. Тешко је било властели, који 
су сами навикли на заповедање и као господари на својим 
властелинствима и као дискрециони управници у земљама и 
градовима, у којима су држали државе (в. чл. 155. Душановог 
законика), да се „на војсци“ претворе у послушне извршиоце 
наредаба њима претпостављених. Да то није лако ишло чак ни под 
Душаном Силним, о томе сведочи чл. 129. Законика, који гласи: 
„На војсце на свакој да обладају (тј. имају власт) војеводе колико и 
цар; што реку да се чује. Ако ли их кто пречује у чем, да јест то-зи 
осужденије које и онем-зи који би цара преслушали. И судове, мали 
и големи, који су на војсце, да им суде војеводе а ин никто“. Не би 
тај члан био потребан, ако би све ишло глатко. Стари законодавац 

не предвиђа све апстрактно могуће повреде права, него наводи оне, 
на које наилази у пракси. Било је дакле непокоравања 
војсковођама; било је, мислимо, у покушају од стране властеле, да й 
на војсци наставе своју господарску власт управну и судску; тим се 
вероватно објашњава стилизација последњег става у наведеном 
члану Законика, и то да се законодавац не задовољава одредбом, да 
на војсци „суде војводе“, него још намерно додаје „а ин никто“. Чим 
даље будемо ишли у прошлост, тим ће непокорности према 
државним војсковођама бити више. Без сумње да се она увек 
угушивала по могућности према приликама. Али је можда тек 
Душан у сјају царске круне могао против ње иступити са отвореном 
законском репресијом, којом се она изједначивала са кривичним 
делом против државе. 


Као што војна, исто тако је стара и исконска судска власт 
владаочева. Првобитно је постојао лични суд владаочев, који је 
владалац вршио у извесном делу, уколико је то било могуће, лично, а 
иначе преко својих нарочитих повереника (1џйісіџт рег соттіѕѕаг- 
105). Како се тај систем личног суда владаочевог постепено претво- 
рио у систем државног суда са стабилним законитим инстанцијама, о 
томе ћемо говорити у Ш делу и то у одељку о судском уређењу. На 
овом месту треба само забележити, да ни судска власт владаочева 
није била апсолутна ни самовласна, него умерена и подложна извес- 
ним уздама, како што се изражава Сејсел. Иако је правосуђе потица- 
ло од владаоца, као његовог оригинерног извора, ипак се његово 
вршење доводило у склад са сталешким уређењем. То се постизало 
путем организације суда са поротом по познатом, у средњем веку, 
принципу да раван равноме има да суди (јигетеп! раг 1еѕ рап), 
благодарећи чему правосуђе се вршило уз суделовање сталешких 
представника. У хрисовуљама наилазимо на наративне податке, да су 
владаоци судили споровима о земљи манастирској на саборима (811), 
у чему се манифестује други и важни начин суделовања повлашћених 
сталежа у остваривању судске власти владаочеве, која је дакле била 
подложна општем начелу умеравања од стране сталешког уређења. 
Умеравала се судска власт владаочева и на други начин, и то из чисто 
државног разлога, који је стајао изнад сталешког уређења, путем 
строгог спровођења у судству начела законитости (815). Ту је дово- 
љно споменути, да је начело законитости било управо намењено 
томе, да елиминише из судства личне наредбе царске дате „или по 
срчбе, или по љубви или по милости“ (чл. 171. Душановог законика), 
једном речи по самовласној увиђавности. 

Управа у средњовековним државама ограничавала се на поли- 
цију безбедности (5іспегпейзроїеї) и на финансије. Финансијска је 
власт владаочева била умерена и чак ограничена економским иму- 
нитетом повлашћених сталежа. У области полиције безбедности 
нису се владаочевој власти постављале одређене границе. Али се 
управна власт владаочева уопште умеравала путем оних начина, 
на које се она уопште остваривала и спроводила у живот. То су 
била два начина, и то преко подређених власти (в. $ 12) и преко 
посредујућих власти (513). Посредујуће власти су сачињавали 
повлашћени сталеж у својим властелинствима - они су посре- 
довали између владаоца и пучанства те су тим владалачку власт 
умеравали. Подређене власти то су били непосредни директни 
органи владаочеви, једна врста чиновника, али далека од биро- 
кратије, јер се особље тих органа регрутовало из властеоског реда 
и сама власт поверавала им се не само на јавном, него и на патри- 
монијалном праву. Дакле и ту се владаочева власт умеравала 
општим принципом сталешког уређења. 

Умеравање монархијске власти извршавано од стране 
повлашћених сталежа, уколико је уносило у државни живот начела 
права и слободе, било је повољно за државу и њен развитак. Али се 
исто могло изопачивати, и то кад је тежило за безобзирним оства- 
ривањем сталешких повластица и кад је претеривало патримони- 
јалну власт повлашћених сталежа, која се лако могла претварати у 
центрифугалну силу. Онда је долазила под претњу класна 
равнотежа и постајала је опасност по саму државу. Те су се непово- 
љне прилике уклањале тим, што се политичка тежина по- 
влашћених сталежа контрабалансирала ауторитетом и снагом 
монарха, који су потицали од оних самосталних ослонаца вла- 
даочеве власти, о којима смо говорили. Благодарећи тим ослонци- 
ма владаоци су истицали државу изнад сталежа и водили су ону 
наткласну политику о којој смо говорили, а која је обезбеђивала 
опстанак и јачање државе. То се постизало тим, што је владалац са 
надмашним ауторитетом тражио од свију покорност својој власти, 
у којој се оличавала власт државне заједнице, и ту су покорност 
пружали и повлашћени сталежи. Таква је надмашност владаочеве 
власти постојала и развијала се у току векова, али је тек Стефан 
Душан у сјају царске круне могао да прогласи неизоставну поко- 
рност владалачким наређењима као дужност једнаку за све његове 
поданике. „Књига царства ми (царско наређење на писму)“, вели се 
у Законику, „да се не преслуша где приходи, или ка госпожде цари- 
ци, или ка краљу, (престолонаследнику), или ка властелом 

великим и малим, и всакому чловеку. Никто да не пречује што 
пише књига царства ми" (чл. 136). Интересантна и маркантна је 
стилизација наведеног члана. Дужност неизоставне покорности 
према актима владалачке власти ту се пре свега намеће члановима 
владаочевог дома и властели великој и малој, дакле оној великоји 
повлашћеној господи, који су у извесном степену делили државну 
власт са владаоцем те су стога тешко подносили поданичку 
дужност неизоставне покорности. Између повлашћене господе, 
којима се та дужност намеће, не наводи се црква. То никако не 
значи, да би црква била од споменуте дужности изузета. На другом 
месту истог Законика између оних, који би преслушали наређење 
царских судија предвиђена је и црква, која том приликом потпада и 
под санкцију општу за све, и то „да се осуде јако и преслушници 
царства ми“ (чл. 148). По себи се разуме, да се ту не мисли на цркву 
као на верску установу, него на поједине цркве и манастире, који су 
имали своја властелинства. Та црквена властелинства и њихови 
заступници по службеној дужности имали су без сумње исту 
поданичку дужност покорности према држави, као што и световна 
властела. Вични својој патримонијалној власти и чак поносни због 
ње могле су цркве и манастири, као и властела, да понегда мани- 
фестују и непокорност према државној власти, нарочито према 
њеним подређеним органима. Баш ту могућност предвиђа наве- 
дени чл. 148. и за то прети црквама и манастирима, тј. њиховим 
правним заступницима истом казном, као што и властели или 
„комо љубо чловеку“. Ипак у чл. 136. не наводи се црква међу оне 
повлашћене господе, којима се свечано намеће дужност 
неизоставне покорности према владалачким наређењима. То 
ћутање на датом месту о цркви, тачније о црквама и манастирима, 
а у ствари о њиховим заступницима, дакле о свештенству, 
објашњава се сигурно тим, да се од свештенства никако није могло 
очекивати  непокорност према директним наређењима 
владаочевим. Свештенство је спроводило византијску идеологију о 
надмашности и моћи владаочеве власти, којој су сви имали да се 
покоравају, те су у томе погледу играли у Немањићкој држави исту 
улогу, као легисти у Француској. Тешко би било претпоставити, да 
неко од свештенства „пречује књигу (цареву)", те стари законо- 
давац, који редовно пази само на оно дпой регштаџе бі, није сма- 
трао за потребно, да о општој поданичкој дужности опомиње и 
цркву. Тек после дотичне опомене повлашћеној господи Законик 
намеће исту дужност „и всакому чловеку“ (чл. 136). Што се баш ту 

наводи „сваки човек“, то може имати двојаки значај, и то – прво, 
да је тим изражена општа тежња Законика, нарочито другог, у 
који дотични члан спада, за генерализацијом његових одредаба, и 
друго, да ту владалачка власт намерно пробија кроз посредујућу 
власт повлашћених сталежа и чак њиховим приватним поданици- 
ма намеће општу дужност директне и непосредне покорности 
према наређењима државне власти. 


Општа поданичка дужност неизоставне покорности према 
владалачким наређењима допушта ипак неки изузетак или бар 
олакшицу стварног карактера. О томе се говори у последњем ставу 
претресаног члана и то овако: „Ако ли буде такова-зи књига што 
не може он-зи савршити, воља не има да даст тај час, да греде опет 
с књигом ка царству ми, да опове царству ми“ (чл. 136). Дакле 
фактичка немогућност извршења владалачког наређења уопште 
или у датом тренутку заустављала је његову извршност; доносилац 
дотичног наређења имао је да о томе реферише владаоцу. Што је 
за тим рефератом имало да дође, о томе Законик ћути. Али је 
дотични резултат могао очигледно да буде тројак, и то – или да се 
наређење у потпуности понови, или да се укине, или да се на одго- 
варајући начин према стварним приликама промени. 


Да се из извесних одређених у праву разлога извршавање 
владалачког наређења зауставља и да се владаоцу подноси одго- 
варајући реферат о немогућности извршења, такав је поступак 
познат праву европских држава у средњем и новом веку. У 
Француској се дотични реферат владаоцу називао гетопітапсеѕ 
(напомена), и нарочите државне институције, и то врховни судови, 
који су се под старим режимом називали парламенти (рагпетепіз), 
а између њих највише Париски парламент (рагіатепі де Рап5), 
уживали су специјално право да подносе краљу такве напомене 
(4гоїї ае кгетопігапсе5). Пошто је Париски парламент имао 
дужност па затим и право да региструје (дгої! @'епгеосіѕігетепі) у 
својим актима све краљевске уредбе и наредбе (огіоппапсеѕ, 
дестегв, 1енгез), он је ценио њихову законитост (4гоїї де убгійса- 
поп) и заустављао је извршење оних краљевских наређења, која би 
била у супротности са основним законима (1015 Топдатепгајез) 


земље и њеном јавноправном традицијом, те је поводом њих под 


1 То се на данашњи језик преводи од Новаковића овако: „Где би се пак 
догодило, да царско писмо наређује нешто, што не може да изврши онај коме се 
наређује, или нема да да (оно што би се писмом тражило) онога часа, да се (онај који 
писмо носи) врати с тим писмом к цару и да га извести“ (Нов., Зак., стр. 227). 

носио краљу напомену (гегтпопігапсеѕ). У одговору на њу краљ је или 
укидао, евентуално мењао оспорено наређење или га је потврђивао 
нарочитим заповедним писмом (Јептез де јиѕѕ1оп), коме је парламе- 
нат морао да се покори. Догађало се ипак, да ни заповедно писмо 
краљевско није било у стању да савлада отпор од стране парламен- 
та. Онда би краљ лично долазио у парламенат и држао његову сед- 
ницу под својим председништвом (тзв. Пі де јичсе), у којој се 
дотично краљевско наређење регистровало па дакле признавало за 
извршно већ без икаквих приговора (адуепіепіе ргіпстре сеззаг тао- 
15таќоѕ). Није у Немањићкој држави било таквог іго де гетоп- 
ігапсеѕ. Реферат владаоцу прописан у чл. 136. Душановог законика 
има мало другу природу, и то посреди је само фактичка не- 
могућност извршења владалачког наређења, коју његовом доно- 
сиоцу пријављује заинтересовано поједино лице, а о чему доносилац 
реферише владаоцу. Има и ту једне врсте гетопігапсезѕ, али само у 
најскромнијем облику, јер не полази напомена ни од државе, ни од 
сталешке институције, која би била нарочито овлашћена, да цени 
легалност или опортуност владалачких наређења, него од поједин- 
ца, који није фактички у стању да упућено му наређење изврши. 
Иако ту нема правне напомене поводом вређаних права, него више 
постоји жалба и молба поводом тешког или јадног стања, ипак је та 
жалба и молба узакоњена, те се њом привидно бескрајна власт 
владаочева свакако умерава.! 

И тек што наведена индивидуализација допуштене напомене, 
да није владалачка наредба за извршење, и мало пре забележена 
тежња владалачких наредаба да допру чак до приватних поданика, 
сведоче да је владалачка власт под Душаном Силним гравитирала 
у правцу простирања њене непосредне акције на цео народ, а мимо 
посредујуће власти повлашћених сталежа и, тако рећи, преко 
њихове главе. Али ни на томе врхунцу свога јачања није 
владалачка власт била апсолутна. Ослабљујући посредујуће 
власти, тежила је она само за тим, да осујети успоравање и сметање 
од њихове стране акције средишње државне власти. Да се ипак та 
акција врши у духу правог државног разлога и општег добра, у исто 
су се време постављале границе евентуалном апсолутизму владао- 
ца, и то у облику обезбеђења објективног начела законитости, о 
чему ћемо говорити (8 15). 


1 Мотскушса, Г'ехрги сх Іоіз, 1, ЇЇ, сћар. ІУ, а1. 7: „Сопипс іа тег, чиї зспібіс 
уоціоїг сошугіг (ошес Ја «сгге, св. агге(сс раг 128 ћегбев сі 128 ппоїпИгс5 ртаулста фи хс (гоџ- 
успі хиг Іс гімаєс; азпа Іс5 топагцис5, Фопі Іс рошуоіг раган ѕапѕ Богпсѕ, $'агёіспі раг 
[св рішя рейх оћзгасјсв, сі ѕоштсеислі ісиг Пепе пагогсіїс а іа рпёс“. 

Монархија је у Немањићкој држави била наследна. Баш као 
такву схватао ју је сам њен оснивач Стефан Немања, који земљу 
Српску назива „својом дедином“ (Хиландарска хрисовуља 
1198-1199, аренга). Потоњи владаоци исто тако истичу и подвлаче 
наследност своје власти. Стефан Владислав (1234-1243) у интиту- 
лацији својих повеља наводи, да је „наместник“ свога оца, „внук 
светаго Симеона, син првовенчанаго краља Стефана“. Исти позив 
на оца и деда долази у једној црквеној повељи Стефана Уроша 1 
(1243-1276). У Милутиновим повељама се у интитулацији, као што 
је то приметио Стојан Станојевић (Глас, 92, стр. 146 и 145-150), 
особито јако истиче увек порекло, родитељи и преци његови: 
„правнук светаго Симеона Немање и внук првовенчанаго краља 
Стефана Симеона монаха, син же Стефана краља Уроша прваго, 
Симеона монаха“, а у Светостефанској хрисовуљи томе још је 
додато: „внук светаго и равнаго апостолом богоносца и наставника 
и просветитеља все србскије земље и поморскије и прваго 
архиепископа Сави“. Стефан Душан у својој најстаријој, још 
краљевској, црквеној повељи из 1334. свечано износи у њеној инти- 
тулацији, да је „внук превисокаго и светаго и страшнаго краља 
Стефана Уроша, преунук господина ми и преподобнаго отца 
Симеона Стефана Немање, новаго мироточца, владики бившаго 
самодржавца србских и поморских земљ“. Већ као цар Душан у 
својој наредби о законодавној радњи око 1346. иступа као „внуки 
син их, и отрасљ благаго корене их, светих благоисповедних 
родитељ и преродитељ моих“ (Нов., Зак., стр. 3) у чему очигледно 
налази основну легитимацију своје власти. 

Свест и уверење о исконској и непрекидној наследности 
монархијске власти изазивала је то, да није се та власт сматрала као 
лична ствар појединог владаоца, него као објективна установа, која 
стоји изнад њега, и према којој евентуални владаоци, који се по 
вољи Божјој ређају, нису ништа друго до њени пролазни носиоци. 
Наведени се погледи манифестују у идеји о престолу или столу као 
о сталном седишту монархијске власти. На ту идеју наилазимо већ 
код великог жупана Стефана Немањића, а њен завршени израз 
пружају нама повеље цара Стефана Душана? Пошто се престо 
апстрахује од личности евентуалног владаоца, који на њему у дато 
време седи, то се и дужности поданичке дугују не само владаоцу, 


1 По сем молу вы, господије мон и братија, кому Бог дарује си стол по мне и 
сије владичаство...“ (Хиланд. хрисовуља 1199-1206, чл. ІУ). 

2 Хтетовска хрисовуља 1337-1346, чл. 1... „Бог... достоина сподоби ме бити на 
престоле светих мојих прародитељ“. 

него и „столу српскому". У томе се донекле наговештава идеја о 
апстрактној правној личности државе, коју је иначе конкретно 
оличавао сваки евентуални владалац. 

Правну конструкцију наслеђивања престола у Немањићкој 
држави први је дао Н. Костић. Материјал, којим се за то послужио, 
били су обичаји и преседани. „У свему овоме“, вели „ја сам се 
послужио историјом, па сам постављену теорију извео из истори- 
јом оправданих догађаја уверен будући, да су обичаји у старој срп- 
ској држави, као и другим оног времена државама, толико исту 
силу обавезаности и важности имали, као и писани закони“ 
(Гласник, УП, 51). Та постављена од Крстића теорија састоји се у 
констатацији, да је редовно по обичају наслеђивао престо после 
оца најстарији син, а да су женске биле искључене из наслеђивања 
престола слично томе, као што је било у Француској по Іех ЗаПса 
(УП, 33). То је основна теза постављене од Крстића теорије, која се 
затим развија и детаљира. О њеном детаљном развитку ћемо 
говорити мало доле, а сад зауставићемо се на ономе, што смо 
изнели, јер то заслужује пажњу са принципијелног методолошког 
гледишта. 

Крстић је заузео потпуно исправно методолошко становиште, 
кад је изнео, да се наслеђивање престола заснивало на правном 
обичају, и кад је према томе пропратио „историјом оправдане 
догађаје“, тј. историјски утврђене преседане, у којима се обичај 
манифестовао, те на њиховом основу дао правну конструкцију 
институције наслеђивања престола. Иако је обележио, да је пуно- 
важност обичаја у Српској држави била иста, као што и у другим 
оног времена државама, ипак у своме завршном закључку рекао 
нешто, што може дати повода за претпоставку, да је у неким 
земљама оног времена било закона о наслеђивању престола. 
Мислимо ту на упоређење обичајног поретка наслеђивања престо- 
ла у Немањићкој држави са истим поретком у Француској по Іех 
запса. Без даљег објашњења то може дати повода за неку антитезу 
у датом погледу између обичаја и закона. Стога, сматрамо за 
потребно да ствар расветлимо. Прво, треба да скренемо пажњу, да 
није Іех Ѕа[іса, као што ни остали Іесеѕ Баграгогит, био прави 
законик у модерном смислу, него више ауторизовани од државне 
власти зборник обичаја. Друго, и то је главно, није Салички закон 


1 ,... аште и поње неком случит се деспоту Оливеру, и сагрешит којим љубо 


делом царству ми и столу српскому...“ (хрисовуља манастиру Лесново у Злетову 
1347-1350, чл. ХХМ. 

ништа говорио о наслеђивању престола, које се у Француској, као 
што и другде, опредељивало обичајем и преседанима; тек су у току 
времена супсумирали тај обичајноправни поредак под Іех Ѕајіса и 
то путем ретроспективне а екстензивне интерпретације одредбе о 
наслеђивању їетае ѕајісае, која иначе нема са престолом ништо 
заједничког. Ту је интерпретацију и сумсупцију прво изнео већ нама 
познати Клод де Сејсел, а затим ју је дефинитивно усвојио и ауто- 
ризовао Париски парламенат у својој одлуци од 28. јуна 1593, којом 
је протествовао против решења тадашњих Ега єєпбтаих (тзв. біаї5 
де Ја Глоџе), да се на француски престо позове шпањолска инфан- 
та, а чиме је тај позив био осујећен.! Свуда се наслеђивање престо- 
ла одређивало правним обичајем, и тек су неке нарочите прилике и 
ванредне потребе проузроковале доношење по томе питању специ- 
јалних закона или супсумирање уобичајене праксе под стари закон 
интерпретиран ад ћос. Обичајно је право било иначе од пресудног 
значаја не само за наслеђивање престола, него и за све остале 
институције државог уређења. Тек су неке нарочите прилике и 
ванредне потребе проузроковале, да се уобичајена пракса државног 
уређења узакоњавала на писму или да се доносио нови реформа- 
торски закон о државном уређењу. 

Наслеђивање престола од стране најстаријег сина вла- 
даочевог вредело је по мишљењу Крстића већ у ранијим српским 
државама, па је затим прешло и у Немањићеву породицу и у 
Немањићку државу (УП, 35), где нема ни једног примера, да би 
млађи брат заузео престо игноришући старијег. „Нећу у осталом 
тим да кажем“, вели Крстић, „да нису ни покушавали чинећи 
обичајем утврђени ред наслеђа пореметити и место прворођеног 
сина подигнути на престо млађег му којег брата, али су покушаји 
овакви немир и незадовољство народа српског, претстављеног у 
лицима црквене и светске властале, причињавали“ (УП, 40). Иако 
је горе наведени поредак престолонаслеђа постојао од почетка, 
ипак се стабилизовао, тек откад је Милутин примио престо од 
свога брата Драгутина. Пре тога одлучног тренутка није поредак 
престолонаслеђа био одређен ни учвршћен, него су на његово 
опредељивање утицали сами краљеви (УП, 40). Тако је Немања 
поставио на престо свога сина Стефана, који је опет поставио свога 
сина Радослава; тај је морао уступити своме брату Владиславу, а 
Владислав је опет уступио брату Урошу; затим је још Драгутин 


І В. Ф. В. Тарановскић, Догматика положителљнаго государственнаго прав 
во Франции при старомь порядкъ, Юрьевь, 1913, стр. 341-344 и 583-588. 

уступио престо своме брату Милутину, јер још није било строгог 
реда у наслеђивању. Почевши од Милутина нема више предаје 
престола од оца сину, ни од брата брату, него се стабилизира 
обичајно право наслеђивања престола од најстаријег или 
прворођеног сина (УП, 42-43). Поред утицаја владаочевог, кад је 
он био на снази, а после тога, пошто је он престао, самостално су 
утицали на престолонаслеђе властела (УП, 46). Властела су у 
своје време одступили од слабоумног Радослава и изабрали су на 
престо Владислава, што је одобрио и св. Сава (УП, 46). У комп- 
ликацијама и сукобима због престолонаслеђа, који су се догодили 
за време Милутина и Дечанског, опет се манифестовао уплив 
властеле (УП, 47). Тај је уплив властеле био јачи под слабим 
владаоцима и слабији под силним. Иначе је уплив властеле на 
престолонаслеђе био исти, као што и на остале државне послове 
(УП, 47 и пр. 23). 

После Крстића другу конструкцију престолонаслеђа у 
Немањићкој држави дао је Констатин Јиречек, и то овакву. „У реду 
наследства опажа се, после 1200. борба између домаћега 
уобичајеног сениората и византијске институције савладара, 
назначених будућих наследника (намъстный господинь, намъст- 
никь, настолникь, наследникь). Браћа и стричевићи често воде 
међусобне ратове, а покашто ратују и синови с очевима, исто онако 
као и Арпадовићи. Обе династије и немањићка и арпадовићка 
дошле су саме себи главе због ових престоних борби. Последица 
тога беше да је у Србији, исто као и у Угарској, било који пут у исто 
време, два краља, као што су били браћа Урош І и Владислав, а 
доцније Стефан Драгутин и Урош П Милутин. Као и код 
Арпадовића, тако је и српски наследник престола често добивао 
титулу млади краљ. Тако Стефан Драгутин јавља се као ішпіог гех 
Зегује поред свога оца Уроша І; тако Стефан Душан као млади 
краљ, тех ішуепіѕ у Дубровчана, поред свога оца Стефана Уроша 
ІП, старога краља (гех уеїетацз); тако Урош као млади краљ поред 
свога оца Стефана Душана. С овим двоструким краљевством 
скопчана је била привремена деоба државне територије, али отуда 
се ипак нису развиле онакве удеоне кнежевине као у средњо- 
вековној Русији. Секундогенитуре Мирослава, брата Немањина у 
Захумљу и Вукана, сина Немањина, у Дукљи не беху дуга века“ 
(Историја Срба, ПІ, 12-13; уп. П, 4). 

Јиречекова конструкција је сасвим другојачија, него ли 
Крстићева. Крстић је истакао као уобичајено наслеђивање престо- 
ла од најстаријег прворођеног сина, тј. начело тзв. примогенитуре 


ИСТОРИЈА ДРЖАВНОГ ПРАВА 215 


(првородства). Међутим Јиречек за примогенитуру ни не спомиње, 
него говори о сениорату (старешинству). Разлика је велика, јер 
примогенитура и сениорат представљају два хетерогена принципа 
наслеђивања, који спадају у различне стадијуме друштвеног разви- 
тка. Сениорат значи, да наследство припада најстаријем. Уколико 
би било речи о ужој породици, сениорат би се поклапао са примо- 
генитуром, јер у таквој породици после смрти њене поглавице нај- 
старији је прворођени син. Али се обично сениорат противставља 
примогенитури, јер, кад се говори о сениорату, онда се мисли бар 
на ширу породицу (задругу, кућу Душановог законика), а обично 
на род. По принципу сениората у задрузи брат умрлог домаћина 
има првенство пред његовим прворођеним сином, дакле стриц пред 
синовцем. У роду се сениорат установљава у ширем кругу сродс- 
тва, јер наследство прелази на најстаријег у целом роду, дакле на 
старешину рода. Сениорат вреди у родовном, најмање у задружном 
уређењу, а примогенитура у породичном уређењу; при томе треба 
имати у виду, да се породично уређење подудара са индивидуа- 
листичким режимом у праву, јер се ни самостални појединац не 
може замислити без уже породице, као оне крвне заједнице, која 
прати појединца и код најјаче развијеног индивидуализма у праву. 
Сениорат вреди под режимом родовног колективизма добара, при- 
могенитура – под режимом индивидуалног поседања добара, комп- 
ликованог само ужом породицом. Прелазећи на специјално питање 
о престолонаслеђу, морамо казати, да сениорат спада у онај ста- 
дијум политичког развитка, кад су држава и врховна власт у њој 
биле својина целог владалачког рода, те се на престо подигао нај- 
старији у владалачком роду – његов старешина. То је био почетни 
стадијум у развитку владалачке, тј. монархијске власти, који се 
опажа у свима словенским земљама, где је свуда постојао првобит- 
но сениорат у престолонаслеђу и тек затим се развила примогени- 
тура. Најбољу илустрацију тога стадијума пружа родовни поредак 
престолонаслеђа, који је до средине ХШ века био на снази у руским 
земљама. Владалачка права су у ондашњој Русији припадала 
читавом кнежевском! роду Рјуриковића, који је полазио од првог 
позватог (862) варјашког кнеза Рјурика. Сваки је мушкарац 
кнежевског рода имао јавно субјективно право на кнежевски 
престо у Руској земљи. Пошто је било више руских „земаља“, поје- 


1 Кнез је уобичајени код Словена назив владара. Тај је назив био прихваћен 
од Гота, и заменио је прасловенски назив војвода, којим су Словени првобитно 
означавали своје владаоце. 

дини су Рјуриковићи могли да их постепено заузимају, што им је 
омогућавало реализацију њихових субјективних права на 
кнежевске престоле. У процесу колонизације и политичког 
формирања руских земаља, постојала је извесна хијерархија 
старешинства између земаља, што се манифестовало у извесном 
хијерархијском поретку између градова, који су стајали на челу 
земаља, а у којима су се баш налазили кнежевски престоли. Одатле 
је постојала извесна веза између хијерархије градова и земаља и 
генеалошке хијерархије међу члановима кнежевског рода. Редом 
родовног старешинства (сениората) кретали су се кнежеви из 
млађих градова и престола на старије, и на тај би начин евентуал- 
ни родовни старешина (сениор) стизао на најстарији престо у 
Кијеву, где је било врховно политичко средиште свију ондашњих 
руских земаља. 
К. Јиречек поближе не одређује, баш како треба да се схвата 
сениорат, који он сматра као домаћу и уобичајену институцију 
престолонаслеђа у Немањићкој држави. Ипак неке његове алузије 
упозорују, да се мисли на сениорат из доба колективног родовног 
поседања владалачке власти. Као такве алузије сматрамо 
истакнуте од Јиречека међусобне ратове, које често воде браћа и 
стричевићи, и споменуте од истог секундогенитуре, иако нису биле 
дугог века. Ако у међусобном рату поводом престолонаслеђа при- 
мају учешће стричевићи, то значи, да постоји спор и сукоб између 
две генеалошке линије, дакле је у питању родовно старешинство. 
Секундогенитура је другородство; ако је секундогенитури призна- 
то да она даје одређено право на самостални, иако и споредни 
престо, то сведочи, да је посреди одређена хијерархија престола, 
која одговара генеалошко) хијерархији, дакле, у основу лежи 
колективно родовно поседовање државне власти. Наведне алузије 
вреде само за расветљавање Јиречекових погледа на ствар, али 
никако не за расветљавање саме ствари. За постојање сениората 
маркантни су ратови, које воде стричеви против синоваца, и то 
синова умрлог старијег брата, који би преузели власт по праву при- 
могенитуре. Таквих ратова није било у Немањићкој држави. 
Наилазимо само на обратни случај, и то на претензије, а затим на 
борбу синовца против стрица, и то Владислава, Драгутинова сина, 
против краља Милутина. У тој борби нема ништа од сениората, 
него се све креће око првородства. У своје време Драгутин се 
бојао, да не би његов отац Урош 1 предао престо мимо њега млађем 
сину Милутину, те је оца низвргао с престола и сам га заузео. 
Затим је Драгутин сам уступио престо истом Милутину. Доцније се 

предомислио и затражио је престо за свога сина Владислава, на- 
равно по праву првородства. Напослетку је сам Владислав после 
смрти очеве затражио за себе престо од Милутина, опет наравно 
по праву првородства. Што се тиче Милутина, није се он позивао 
против Владислава на право старешинства (сениорат), него је 
бранио своје право стечено због концесије од стране Драгутина. 
Од те одбране је Милутин попустио, и то кад је са Драгутином 
склопио уговор, по коме је после смрти Драгутинове његов син 
Владислав имао да наследи не само очеве земље, него и српски 
престо, тако да би Милутин остао под његовом врховном влашћу. 
Али није ту своју обавезу Милутин издржао, него је после смрти 
Драгутинове уговор јавно погазио, приграбивши земље умрлог 
брата и бацивши свога синовца у тамницу. После смрти 
Милутинове Владислав се ослободио тамнице и иступио је као пре- 
тендент на престо против Стефана Дечанског. Баш ту је дошло до 
оне борбе између стричевића, коју истиче К. Јиречек поводом 
своје теорије о сениорату. Али ни ту није био у питању сениорат, 
него примогенитура, тачније две примогенитуре, од којих је 
државни сабор (6. І 1322) легитимисао ону, која је потицала од 
последњег ефективног краља. Секундогенитура би код система 
колективног редовног поседања владалачке власти значила да, кад 
прворођени брат заузима главни престо, другорођени добија 
споредни престо, на коме остаје до смрти прворођеног, а после 
његове смрти, кад је сам постао старешина (сениор), прелази на 
главни престо, искључујући своје синовце. Са таквим схватањем 
секундогенитуре немају ништа сличног оне две тобожње секундо- 
генитуре, које истиче Јиречек. Није био Мирослав другородни 
брат према Немањи, него старији од њега, а сам је Немања био 
уопште код свог оца најмлађи син. Долазак Немање на положај 
врховног владаоца догодио се ван родовне хијерархије. Поред 
брата, великог жупана, Мирослав је добио споредни престо у 
Захумљу. Као што сведочи уговор са Дубровником 1186, заступали 
су Рашку државу, бар у спољним односима велики жупан Немања 
заједно са својом браћом кнежевима Страцимиром и Мирославом, 
који се наводе у тексту уговора, а од којих је Мирослав уговор пот- 
писао поред великог жупана. У наведеном се факту донекле огле- 
да схватање државне власти као колективне родовне или бар 
задружне својине. Ако је то и било тако, ипак није се одавде изво- 
дио систем хијерархијског подизања на врховни великожупански, 
доцније краљевски престо. Није се на њега ступало из Захумља, ни 
преко Захумља. Кнежевски, а доцније чак великокнежевски, 

престо у Захумљу постао је наследан у Мирослављевом роду без 
икакве јавноправне везе са српским престолом, на који нису захум- 
ски кнежеви ни претендовали. Захумље је била сасвим засебна 
држава, која је око средине ХШ века дошла у вазалну зависност од 
Угарске, а затим је под Урошем І била придобијена за Српску 
државу. Вукан није био другорођени, него прворођени син 
Немањин; стога не разумемо, како се поводом њега може говорити 
о секундогенитури. Запостављен у погледу престола, који је отац 
предао млађем, Стефану, добио је Вукан са титулом великог кнеза! 
три области, и то Дукљу и Требиње, Хвосно код Пећи и Топлицу. 
Али при томе није било ни речи, да би се његов великокнежевски 
престо сматрао као непосредни ступањ за врховни престо 
великожупански. За тај престо Вукан се после очеве смрти борио 
против Стефана. Ако се може говорити о правном разлогу, из 
којег је Вукан ту борбу заметнуо, није то био сениорат, него при- 
могенитура, коју је Немања погазио. И сам Вукан после неуспеле 
борбе и још више његови потомци остали су потпуно на страни од 
престолонаслеђа у Немањићкој држави. На основу реченог сло- 
бодни смо казати да Јиречеково тврђење о сениорату, као о 
домаћем уобичајеном принципу престолонаслеђа у Немањићкој 
држави, не може се сматрати као образложено, ни доказано. Није 
више род вредео као заједница, којој је у целини припадала 
државна власт, нити је на врховном престолу седео евентуални 
родовни старешина. Род је означавао само непрекидно јединство 
крвног порекла сукцесивних владалаца, а наслеђивање се престола 
вршило у кругу уже породице ефективних владара. Баш тако фор- 
мулише стање ствари Теодосије у Живошу св. Саве, кад вели овако: 
„и никтоже ин иноколенан ва Срблиих огосподи се, тачи|у от пле- 
мена их, отац сину и син сину краљевство предајуште“.2 

Није тобожњи домаћи уобичајени сениорат одређивао ред 
престолонаслеђа у Немањићкој држави потпуно ни чврсто, него је, 
по мишљењу Јиречека постојала борба између њега и византијске 
институције савладара, назначених будућих наследника престола. 
Треба дакле да се зауставимо и на тој институцији. Није византиј- 
ска институција савладара (оорвостлєюс) одребивала неки ред или 
систем престолонаслеђа, него је била само један начин, један пут за 
стварање наследности престола. Да је царска власт наследна, то 


Ї Сам је Вукан узео чак стари краљевски наслов дукљанских краљева - гсх 
"Раітабас сі Ріосіїс (К. Јиречек, ПІ, 13; уп. 1, 204). 

2 Никола Радојчић, Теодосијеви погледи на друштвено и државно уређење 
Србије. у Љубљани, 1931, стр. 23. 

викад није у Византији добило званично признање. Званично је вредео 
принцип старог Римског царства, према којем се царска власт добијала 
по делегацији од народа. Према томе, на престо се могло ступити на 
основу народног избора или на известан начин изражене воље народа, 
евентуално оних политичких тела, која су тобоже народ заступала, или 
на основу исто тако изражене воље војске. Али је фактички постала 
тежња да се царска власт претвори у наследну. Баш у томе су правцу 
радили сами цареви и успевали су на тај начин, да су за своје синове још 
у њиховом детињству добијали пристанак војске на њихову сукцесију 
на престолу. Као други начин за постигнуће истог циља долазило је 
проглашавање неког, исто тако уз пристанак војске и других меро- 
давних фактора, за савладара. Као такав се обично проглашавао царев 
син, или брат, или рођак, или лице од цара посињено. Дакле инс- 
титуција савладара је само служила за увођење извесног реда 
престолонаслеђа, који се претходно одређивао према извесном 
жељеном принципу. Због тога, кад Јиречек каже да у реду наследства 
опажа се борба између сениората и институције савладара, то није за 
конструкцију престолонаслеђа било довољно, јер није речено, коме је 
принципу служила институција савладара. А пошто смо показали, да 
није сениорат оправдан фактима, може се казати да Јиречекова кон- 
струкција престолонаслеђа не даје нама ништа. 

Од много веће вредности је стара Крстићева конструкција, те 
треба да се на њу вратимо. Та конструкција истиче примогенитуру 
као принцип меродаван за престолонаслеђе. Пуноважност тога 
принципа Крстић не ограничава на Немањићку државу, него је 
простире и на српске државе пре Немање. Не бисмо у томе послед- 
њем погледу ишли за Крстићем и не само због тога, што пратимо 
историју права у Немањићкој држави, него и из разлога, да се 
престолонаслеђе пре и после Немање тешко може обухватити у 
једној конструкцији. Мислимо, да баш у пренемањино доба спада 
сениорат, који је тако незгодно био од стране К. Јиречека смештен 
у Немањићкој држави, где га већ није било. Поводом одузи- 
мања права на престо од прворођеног сина Немањиног Вукана, 
Ст. Станојевић вели овако: „У српским државама, у погледу владе 
и наследства престола, примењивани су до тога времена разни 
принципи, и принцип сениоритета и принцип примогенитуре и 
принцип колективне владе. Али је већ доста рано принцип примо- 
генитуре све више почео овлађивати. И он је истина често ру- 
шен, али увек насилно“ Сматрамо, да се у наведеним речима, 


1 Ст. Станојевић, Борба за самосталност католичке цркве у Немањићкој 


држави, Београд, 1912, стр. 73. 

као што треба, констатује сукцесивност сениората и примогени- 
туре. као и дефинитивно формирање последњег принципа баш у 
Немањићкој држави. 

На конструкцију примогенитуре Крстић поставља важну 
примедбу, и то да се тај принцип дефинитивно стабилизовао тек 
за владе Милутина. Пре тога раније наилазимо на постављање на 
престо од стране оца млађег сина мимо старијег прворођеног, као 
и на уступање престола од стране брата брату унаточ насле- 
ђивању у директној линији по принципу примогенитуре. Наведена 
рестрикција Крстићева је, као што мислимо, тачна. Она не 
пориче принцип примогенитуре ни пре доласка Милутина на 
престо, него подвлачи, да није онда тај принцип био једини меро- 
давни, него се сударао са супротним принципом, према коме је 
ефективни владалац било слободно, било под притиском, али сам, 
тј. својом дискреционом влашћу, постављао после себе наследни- 
ка. Последњи случај таквог дискреционог располагања владао- 
чевог са престолом догодио се онда, кад је Драгутин уступио 
престо свом брату Милутину. Да је и пре доласка Милутина на 
престо примогенитура била призната од правне свести и чак се 
остваривала, о томе сведоче следећа факта: борба против 
Стефана Првовенчаног од стране његовог старијег брата Вукана, 
који се подигао и нашао за себе присталице несумњиво у име 
права примогенитуре; директно наслеђивање престола после 
Стефана Првовенчаног од његовог прворођеног сина Радослава; 
напослетку, што је Драгутин свргнуо оца Уроша І са престола, и 
то се може донекле сматрати као превентивна одбрана права при- 
могенитуре, којем је претио пројекат предаје престола млађем 
сину Милутину. Први и трећи од наведених факата упозорују на 
примогенитуру индиректно, али ипак сведоче, да је свест о томе 
принципу постојала. Долазак пак на престо Радослава је већ 
права и стварна манифестација примогенитуре. Не смета, што га 
је св. Сава интерпретирао као предсмртно постављање од оца. И 
у приватном праву старог доба отац је именовао наследнике и 
делио је међу њима породично имање, али је то увек чинио у 
сагласности са постојећим обичајем. Исто је било и са тобожњим 
постављањем Радослава на престо, јер се ту наређење очево пок- 

лапало са правним обичајем. 

Почињући од доба Милутиновог примогенитура је завладала, 
и то није више била поремећена од дискреционе власти, са којом би 
ефективни владалац располагао престолом. Али су дошле нове 
компликације, изазване приликама, у којима је Милутин добио 


ИСТОРИЈА ДРЖАВНОГ ПРАВА 221 


престо. Милутину је уступио престо старији брат Драгутин, усту- 
пио му је дакле право првородства, које је имало да пређе на 
Милутина и његове директне потомке. Није сметало, што је 
Драгутин одржавао краљевску титулу и чак на северу владао све 
до своје смрти, јер у ствари је његова власт била споредна, а 
врховни господар на српском престолу је ипак био Милутин. 
Несрећна је компликација дошла онда, кад је Драгутин своју кон- 
цесију повукао и истакао је право на престо свога сина 
Владислава. Пред том ревиндицираном примогенитуром Милу- 
тин је одступио те је с Драгутином склопио уговор, по којем се 
обавезао да после његове смрти преда врховну власт у земљи 
Владиславу. Није ипак ту обавезу испунио, него је земље умрлог 
брата приграбио, а синовца бацио у тамницу. Од онда је власт 
самог Милутина изгубила легитимну титулу те се базирала на 
узурпацији. Такво је стање имало своје последице, које су се ма- 
нифестовале после Милутинове смрти. Онда се показало, да по 
праву примогенитуре постоје два претендента на престо. За 
Владислава, Драгутинова сина, било је право примогенитуре 
изведено по директној линији; истина је оно било од Драгутина 
уступљено, али га је он доцније ревиндицирао и за његово 
успостављање добио је пристанак од Милутина, који је затим 
уговор погазио и самовласно успоставио првобитно му концеди- 
рано првородство. За Стефана Дечанског било је то, што је он 
старији син! ефективног владара, који је умро на престолу, те се 
његово право на престо базира на непосредној и актуелној при- 
могенитури. Правни сукоб између два наведена схватања примо- 
генитуре решио је државни сабор (6. І 1322), на коме је Стефан 
Дечански био крунисан, дакле тиме и његова примогенитура, па 
чак и некадашња узурпација Милутинова биле су позакоњене. 

У даљем је престолонаслеђе ишло правим путем примогени- 
туре, и то од Стефана Дечанског Стефану Душану и од Душана 
Урошу. И ту је било компликација, али сасвим засебне природе. У те 
компликације пре свега спадају два устанка сина, презумптивног и 
чак проглашеног престолонаследника, против оца – краља, и то 
неуспели устанак Стефана Дечанског против Милутина и успешни 
устанак Душана против Стефана Дечанског. Њихови узроци и њихов 
значај никако не могу да буду исцрпљени са правног гледишта, 


Ї Ко је од Милутинових синова био старији, да ли Стефан или Константин, о 
томе постоји контроверза, која се не може решити са потпуном сигурношћу, него са 
више или мање вероватности. По томе питању идемо за Ст. Стојановићем и нала- 
зимо, да са највише вероватности мора се сматрати као старији Стефан Дечански. 

ни тим више са стране права престолонаслеђа,! али ипак могу да се 
са тим више са стране посматрају и процене. Нису ти устанци били 
против права примогенитуре, него за то право. Баш тако их је 
квалифицирао још Крстић. „Врло је вероватно“, вели Крстић, „да 
је зато Дечански против оца свог краља Милутина устао и од овог 
силом круну отети хтео, што се можда намера појављивала место 
Дечанског млађег му брата од друге супруге Милутинове 
Симониде Гркиње на престо српски подигнути, који је Дечанском 
по опеческом наследију... припадао, као што се све то и отуд увиђа, 
што је Константин, ослањајући се зар на прве оне намере, после 
смрти Милутинове, кад је Дечански, још пре из ропства свога 
повративши се, ступио био већ на престо српски, исти и силом 
оружја од Дечанског отети покушавао. Овом подобне околности 
бити ће, пре него ишта друго, и Душановог устанка узрок; за знак, 
да је формула престолонаслеђа у ово време већ тако јака била, да 
се није могла иначе, него са потресом целе државе, променити“ 
(Гласник, УП, 40). Не мари, што Крстић према стању историјске 
науке у његово време греши у фактима, и то не зна, да је Симонида 
била нероткиња. Важно је то, што је основна мисао Крстићева 
тачна те се може потврдити критички провереним фактима. Није 
невероватно, да устанак Дечанског стоји у вези са мирним уго- 
вором, који је Милутин склопио са Драгутином, да се после 
Драгутинове смрти српски престо преда Владиславу Драгутинову 
сину, те да је Дечански устао на одбрану свога права примогени- 
туре, као што га је он схватао (К. Јиречек, І, 256). Пошто је опет 
Дечански свога сина од друге жене Симеона претпостављао 
проглашеном престолонаследнику Душану, то је исто тако могло 
придати Душановом устанку карактер борбе за одржање законите 
примогенитуре. Нова компликација мирног престолонаслеђа по 
примогенитури дошла је после смрти цара Стефана Душана. 
Симеон, полубрат Душанов, је после његове смрти иступио као 
претендент и борио се против законитог наследника престола 
Уроша. И ако је то била борба стрица против синовца, која је 
иначе карактеристична за систем сениората, ипак није се ту 
успостављао некадашњи сениорат, него се манифестовао предзнак 


оног распадања велике творевине Душанове, које је почело одмах 
после његове смрти. 


1 Да се један од главних разлога насилне промене на престолу изведене 1331. 
састојао у незадовољству спољном политиком Дечанског, то је истакао Стојан 
Новаковић и у последње време Ст. Станојевић; в. Ст. Станојевић, Битка код 
Велбужда. Братство, ХХІУ, 1930, стр. 17. 

У процесу стабилизирања примогенитуре велику је улогу 
играла институција савладара, коју је К. Јиречек истакао, али чију 
функцију није на жалост расветлио. Први случај примене институ- 
ције савладара опажа се у томе, што се у мирном уговору између 
Угарске и Чешке 1271. једном приликом наводи српски краљ Урош 
и његов син Стефан „млађи краљ Србије“ (лштог гех Зегме). То- 
ме су претходиле овакве прилике. Византијски цар Михаило 
Палеолог водио је акцију за зближење са Сербијом, што је наме- 
равао да постигне путем женидбених веза. У Србији требало је да 
Милутин, млађи син краља Стефана Уроша 1, узме за жену Ану, 
ћерку Михаилову, и да постане наследником престола, те да се 
тако обиђу старији син Драгутин и његова жена Мађарица. 
Преговори су били тако далеко успели, да је царска кћи већ била 
на путу за Србију, када се читава ствар поквари због потпуне 
промене ситуације, изазване несрећним походом краља Уроша 
против Угарске и поразом, који су му Мађари нанели. Међу 
условима за мир, наметнутим од стране победиоца, вероватно беше 
обећано, да ће Урош І, још за живота, поделити са својим сином 
Драгутином престо и краљевину, исто онако, као што је било у 
Угарској између Беле ІУ и Стефана У (К. Јиречек, І, 236). Ма како 
је то било, додељена Драгутину титула „млади краљ“ свакако је 
поткрепљивала право примогенитуре. Да су од истог и чак већег 
значаја за стабилизацију примогенитуре били крунисање Душана 
за младог краља поред краља Дечанског! именовање Уроша 
„младим краљем“ поред краља Душана и напослетку крунисање 
истог Уроша за „краља“ поред цара Душана, о томе, мислимо, не 
треба ни говорити. Овакву институцију савладара Јиречек назива 
византијском, дакле сматра, да је у Србији била прихваћена из 
Византије. Али горе наведене прилике, које су изазивале прву при- 
мену институције на Драгутина, као и титула српских владара 

„млађи или млади краљ“), сведоче о томе, да у Србију је та инсти- 
туција стигла вероватно из Угарске, што иначе признаје и сам 
Јиречек. 

Треба да поновимо оно, што смо већ навели, и то да је Крстић 
истакао утицај властеле на престолонаслеђе, што је несумњиво 
тачно. Није се тај утицај ограничавао на политичку акцију 
фактичког карактера поводом различитих сукоба због престо- 
ла, него је примао и правни облик, и то кад се ступање на престо 


1 Титула престолонаследника Душана млади краљ стално се наводи у жити- 
јима; в. Даничић, Животи, стр. 197, 207. 

вршило уз учешће сабора. О томе учешћу ћемо говорити касније у 
811, о сабору. На овом месту довољно је забележити, да и у карди- 
налном за наследну монархију питању о престолонаслеђу 
повлашћени су сталежи вршили своју умеравајућу функцију. 

На крају одељка о владаоцу треба да кажемо неколико речи о 
владалачком дому и о ужој владалачкој породици. Иако врховна 
власт у Немањићкој држави није се сматрала као колективна сво- 
јина владалачког рода, ипак су се неким од чланова владалачког 
дома додељивале удеоне кнежевине. Исто тако је престолонаслед- 
ник добијао по општем обичају извесне земље, где је владао као 
очев намесник. Под царом Душаном извршена је чак била подела 
државе на две области, и то цареву и краљеву (престолонаслед- 
никову). Засебне су се земље додељивале и краљици, која их је 
одржавала у својој владавини и после смрти супруга као краљица 
мати (допипа гесіпа таќег), као што је то био случај са краљицом 
Јеленом удовом краља Уроша 1. Сва ће се наведена питања пре- 
тресати у 8 17, посвећеном структури државне области (терито- 
рије). 

Као што смо већ рекли, врховна власт у Немањићкој држави 
није била колективна својина владалачког дома. Према томе, 
владалачки дом у целини није вршио никакве функције врховне 
власти, те није било у Немањићкој држави никаквих скупова 
чланова владалачког дома, на којима би се претресала и решавала 
државна питања. За такве скупове зна руска историја ХІ-ХІІ века. 
То су били састанци или сејмови (снеми) руских кнежева, који су 
сви припадали једном дому Рјуриковића. Скупљали. су се ти састан- 
ци према потреби и то ради претресања и решавања оних питања, 
која су битно интересовала цео владалачки дом или род. Ту су 
спадали распоређивања престола између кнежева и предузимање 
заједничких војних акција, као и суђење оним браћи-кнежевима, 
који би одлуке кнежевских сејмова погазили. Осим тога су 
кнежевски сејмови понегда решавали и о општим питањима 
уређивања руских земаља; тако је нпр. крвна освета била укинута 
на општем састанку Јарослављевих синова (средином ХІ века). 
Ништа сличног у Немањићкој држави не налазимо. 

Што се пак тиче уже породице владаочеве, то изгледа, да су се 
њени чланови, свакако владаочева супруга и престолонаследник, 
сматрали у извесној мери као саучесници врховне власти, ако не 
актуелни, ипак као потенцијални. На то нас упозорује онај начин 
на који се у Душановом законику проглашује неприкосновеност 

земљишне својине властеоске наспрам носиоца врховне власти. 
Дотични члан Законика гласи овако: „Да нест вољан господин 
цар, ни краљ, ни госпожда царица никому узети баштине по силе, 
ни купити, ни заменити, разве ако си кто сам пољуби“ (чл. 43). Не 
може бити сумње да се ту проглашује самоограничење врховне 
власти у погледу приватне својине, коју и она има да безусловно 
поштује. Забрана пак сваког самовлашћа врховне власти у да- 
том правцу не односи се само на владаоца, него и на престо- 
лонаследника и на владаочеву супругу. Одатле следи да би се 
одговарајући противправни поступци престолонаследника и 
владаочеве супруге сматрали као недозвољена појава само- 
влашћа врховне власти. У основи пак такве стилизације и кон- 
цепције морала је да лежи нека представа о престолонаследнику 
и о владаочевој супрузи као о саучесницима врховне власти 
уз владаоца као њеног актуелног носиоца. Ако нису престо- 
лонаследник ни владаочева супруга били овлашћени да врше 
правна акта располагања са врховном влашћу, ипак се њихове 
противправне радње могле приписивати самој врховној власти. 
Свакако се дакле својство суверена проширивало и на 
престолонаследника и на владаочеву супругу. Има ту дакле знака 
или бар трага или заостатка породичног поседања врховне 
власти. Тај је заостатак старине морао да уступи место новом 
схватању, према коме се као искључиви носилац врховне власти 
сматрао само ефективни владалац, који није никако делио 
врховну власт са својом породицом, тако да према његовим 
наређењима и престолонаследник и супруга дуговали су исту 
покорност, као што и сви остали поданици. Наведено се ново 
схватање износи у већ нама познатом чл. 136. Душановог закони- 
ка, који гласи: „Књига царства ми да се не преслуша где приходи, 
или ка госпожди царици, или ка краљу, или ка властелом, 
великим и малим, и всакому чловеку“. 


$11. САБОРИ · 


О саборима се говори у изворима у више смисла. Пре свега и 
уопште најчешће долазе црквени сабори. О св. Сави прича 
Доментијан, како „светије и богопроповеданије сабори често саби- 
раје и с теми богоизбраними светилники, с епископи, с преподоб- 
ними отци пречистују веру Христову поновљаје“ (287). Сабор 
читаве националне цркве назива се обично велики сабор. На 

великом сабору осим клира могао је бити и „вас народ хрис- 
тоименитих људи“ (Доментијан, 233-4), сва „чеда својега 
отачаства" (ттает, 321), цело стадо духовно („паствина духовнаја“, 
Даничић, Живоши, 262). Али, због присутних лаика није сабор 
губио свој црквени карактер, који се јавно манифестовао с циљем, 
ради којег је сабор био сазван, и то, нпр. „на објављење светије 
истинитије вери Христови, на проклетије безбожних јеретик“ 
(Доментијан, 233-234) или ради опште црковне поуке (Фгает, 321). 
Поред сабора читаве националне цркве долазе сабори појединих 
манастира, као органи њихове самоуправе. Тако се у изворима 
спомињу „вас сабор Светије Гори“ (Даничић, Животи, 167, 284; 
Нов., Спом., 417, П), „сабор славнааго монастира Хиландара“, или 
„вас сабор дому св. Богородице Хиландарскије“ (Даничић, 
Живоши, 325; Нов., Спом., 480, У), „вас сабор Жички“ (Даничић, 
Животи, 379). Сабор црквени може означавати не само нарочито 
сазвани скуп, него и целокупни састав свештеног особља 
националне цркве или поједине црквене институције. Тај се послед- 
њи смисао црквеног сабора наводи у Душановој повељи о законо- 
давној радњи (око 1346), а која је у исто време и његова живо- 
тописна повеља. У њој Душан вели, да је био венчан на царство 
„благословенијем рукоју преосвештеног патријарха Јоаникија и 
всеми архијереји сабора србскаго; тогожде благословенијем и 
рукоју преосвештенаго патријарха блгарскаго кир-Симеона и 
всеми архијереји сабора блгарскаго... и всеми старци сабора све- 
шогорскаго“ (Нов., Зак., стр. 4—5). 

Црквеним саборима противстављају се државни сабори. У 
изворима се они никад не називају државни. Њихов се државни 
карактер одређује према њиховом саставу од два повлашћена 
сталежа и према њиховој јавноправној компетенцији. Државни се 
сабор понегда назива у изворима сабор сриски или сав сабор сриски 
или сав сабор Земље Срӣске, али тај назив сам по себи још не 
пресуђује о државном карактеру тога или оног сабора, јер и црквени 
сабор може да се назива сабор српски, кад међутим, државни сабор 
може да остане без националног епитета – „вас сабор иже изволише 
о мне царствовати“ (већ споменута повеља 1346. Нов., Зак., стр. 5). 
Ваља још забележити, да државни сабор, на коме је био донет 
Душанов законик, званично је у заглављу истог назван православни 
сабор, што ни мало не сведочи о његовом црквеном карактеру, јер у 
оно време конфесионално обележје је идентично са националним те 
се наводи место њега (уп. чл. 153. Душановог законика). 

Напослетку сабор означава сваки скуп уопште, чак и неза- 
конити, као што је био „себров сабор“, забрањен у чл. 69. 
Душановог законика под претњом опште казне. 


На овом месту ће нас занимати само државни сабори и то као 
јавноправне институције средишњег уређења у Немањићкој 
држави. 


Државне институције нису се у старо време стварале одједном 
законом, нити су се мењале законским новелама, него су постојале 
фактички према потребама и учвршћивале су се, развијале и леги- 
тимисале путем понављања, дуготрајног примењивања, дакле путем 
праксе, преседана, обичаја, који није ништа друго до низ преседана 
признатих од правне свести. Према своме првобитном постанку и 
почетном развитку све државне институције су обичајно-правне, 
традиционалне и такав свој карактер одржавају у току векова. То не 
значи, да су оне непомичне и непроменљиве, него да се крећу, 
промењују, развијају од случаја на случај, дакле не стоје, него теку и 
не увек мирно, него понегда и бурним потоком, али стално у истом 
кориту обичаја и традиције. Тек ванредне прилике и оштри сукоби 
између меродавних фактора, на чијој се сарадњи базира државни 
живот, изазивају потребу за прецизнијим опредељивањем државних 
институција на писму, и то у законима, јавноправним уговорима и 
уставима. Тај ванредни и изузетни пут правног регулисања државних 
институција претвара се у опште и редовно правило тек под утица- 
јем политичког рационализма у ХУШ веку. 


Обичајно-правни традиционални карактер имали су и средњо- 
вековни српски сабори. Тога је потпуно био свестан Стојан 
Новаковић и ту је свест лепо изразио у тврђењу, да су сабори 
„радили по правилима која су се предањем чувала а по потреби 
ширила и мењала“ (Зак., стр. ХХМІ). Према томе је своју студију о 
саборима почео са набрајањем свију познатих му сабора и тек на 
основу претходно констатованих преседана тежио је да испреки- 
дане саборе конструише као једну државну институцију.!. И ми 


1 Истом методом историјско-правног конструисања преседана већ се служио 
први истраживалац сабора Н. Крстић, који је ту методу искористио потпуно свесно, 
као што се види из његове изјаве изнете у приступу к претресању питања о томе, ко 
је зван био на саборе. „На ово питање“, вели Крстић, „само ћемо онда моћи задово- 
љавајући одговор дати, ако се будемо строго придржавали домаћих извора почињући 
од времена Немање 1 па све до смрти Високог Стефана, кад се српска држава 
коначно растројавати почела“ (Гласник, ЇХ, 72). На исти је начин решавао и сва оста- 
ла питања о саборима. Није само начинио систематски списак свију оних добара. које 
је иначе проучио као преседане и искористио:за синтетичку конструкцију. 

ћемо ићи за тим лепим примером те пре свега набројићемо саборе 
одржане у Немањићкој држави. То је потребно због тога, што 
Новаковићев списак сабора треба да се поправи и допуни према 
данашњем стању историјске науке, као што су њу задужили 
потоњи истраживаоци предмета. Та потоња истраживања по 
могућности смо искористили, а између њих морамо да нарочито 
истакнемо најновију студију Ник. Радојчића о саборима за првих 
Немањића! и нештампане изворне белешке о саборима Ст. 
Станојевића, који ми их је љубазно ставио на расположење, на 
чему најтоплије захваљујем уваженом колеги. Ни наш списак са- 
бора неће бити исцрпан, јер, прво, од оног, што је већ у стручној 
књижевности утврђено, могли смо случајно нешто пропустити, а 
друго, нису постојећи извори ни до данас исцрпно истражени по 
нашем питању? Не бавимо се проналажењем нових факата ни 
самосталном анализом наративних извора, него правном синтезом 
факата констатованих од општих историка. Због тога да нам се 
допусти да наведемо наш сигурно дефектни списак сабора као 
провизорни. 

Први сабори спадају у време владе Стефана Немање 
(1168-1196), дакле, у време првобитног образовања јединствене 
српске државе. Најстрожи критици изворних података признају, да 
су под Немањом одржана два сабора, и то један у Расу ради 
угушивања богомилске јереси и други приликом силаска Немање с 
престола и предаје врховне власти сину Стефану (доцније 
Првовенчаном). Под Немањом може се констатовати још један 
сабор, и то забележен само од Доментијана у Животу св. Симеона, 
а одржан после одласка Расткова у Свету Гору и повратка потере 
за њим у Рас. Констатујући га, ипак га Радојчић не убраја у правне 
државне саборе, јер нема на њему никакве главне радње, ни сам 
Доментијан га не спомиње у Живошу св. Саве, где би му било 
места. Мислимо да се наведена строга оцена одбаченог сабора 
може ублажити. Да није на том сабору било никакве радње, то је 
закључак изведен из неке готове формуле о правној компетенцији 


И 1 Никола Радојчић, О српским државним саборима за првих Немањића, 
56 ем 2Ьотік (М&апасѕ 5116), Хартећ, 1929, стр. 481—486. 

= Нарочито нам је жао, да наша синтетичка конструкција српских сабора 
излази у свет, пре него што је публикована цела монографија Радојчића о сабори- 
ма, за коју је писац већ спремио сав материјал, а чији почетни део сачињава горе 
наведена студија пишчева о саборима за првих Немањића, и то пре Уроша І. Цела 
монографија, кад буде завршена и објављена, без сумње ће допринети многе 
поправке и допуне и у списку сабора и у њиховој оцени, тим више, што према 
љубазној изјави пишчевој, ће се она умногоме базирати на поновној и нарочитој 
анализи података о саборима, који се могу извући из византијских извора. 

државног сабора. Ако се пак буде ишло обрнутим путем, те се фор- 
мула саборне компетенције буде стварала на основу преседана, 
онда се може констатовати, да толико важан догађај у владао- 
чевом дому, као што бекство владаочевог сина, био је дефини- 
тивно расветљен на сабору. Догађај је у политичком односу био без 
сумње важан, јер би нерасветљен пред јавношћу могао дати пово- 
да узбуни и чак компликацијама. Стога не бисмо претресаном 
сабору одрекли јавноправни карактер. Што га бележи само 
Доментијан и то на једном, а не на два места, то га не сумњичи, као 
што не сумњичи сабора одржаног ради угушивања богомилске 
јереси та околност, што о њему прича само Стефан Првовенчани, 
а ни св. Сава ни Доментијан у Живошима Стефана Немање, ни 
Теодосије у Животу св. Саве за њега не спомињу. Из непознатих 
нам сада разлога једног је писца интересовао тај, а другог онај 
сабор; што су пак могли бирати оно, што их је интересовало, то 
сведочи, да је било од чега бирати, да је дакле институција сабора 
постојала. Према наведеном и споменути само од св. Саве сабор 
одржан пред одлазак Немањин из Студенице у Свету Гору не треба 
да се игнорише, него да се прими као још једна манифестација 
јавноправног обичаја сазивања сабора, а који се обичај може сма- 
трати као стабилизиран већ за владе Стефана Немање. 

Након завршетка Жиче приликом крунисања Немањиног 
сина Стефана за краља одржан је био државни сабор. Не истичу се 
под Стефаном Првовенчаним (1196-1228) други важни сабори, али 
се саборна пракса у општем не прекида, јер се спомињу сабори 
поводом саслушања посланице св. Саве из Свете Горе (Домен- 
тиран, 93) и поводом свечаности због престављења св. Симеона: 
(Доментијан, 107). 

За владе краља Владислава (1234-1243) спомиње се сабор, на 
коме је св. Сава поставио себи наследника на архиепископском 
престолу, и то Арсенија І (Радојчић, 485-486). 

Од времена краља Уроша І (1243-1276) долази нама докумен- 
тални податак о јавноправној радњи сабора, и то хрисовуља мана- 
стиру св. Петра и Павла на Лиму 1254-1264, која је као што сама о 
томе сведочи, била издата на сабору (Нов., Зак., стр. ХУП-ХУШ; 
Спом., 594, 1). 

У време јединствене и недељиве владе краља Драгутина 
(1276–1282) спада сабор, на коме је за архиепископа српског био 
постављен Јевстатије 1 (Даничић, Живоши, 308), што према 
обрачуну Ст. Станојевића треба да се односи на 1279. или 1278. или 
чак 1277. Врло је вероватно, да се предаја престола од стране 

Драгутина Милутину у Дежеву састала на сабору (Крстић, 
Гласник, ЇХ, 83; К. Јиречек, І, 242–243).! За време, кад је у Српској 
држави било два краља (1282-1316), и то „краљ Стефан“ 
(Драгутин) и „краљ Урош“ (Милутин), спомињу се два сабора од 
којих су један одржали оба краља заједно, а други само краљ 
Стефан. Први од тих сабора стоји у вези са ликвидацијом 
наоружаних сукоба између два краља (1312-1313. отприлике) и о 
њему се сачувала белешка, да „изволенијем обоју брату и сбора 
српскије земље“ упућен је био у Цариград цару Андронику П, 
његову сину и савладару Михаилу и патријарху Нифону 
(1312-1315) Хиландарски игуман Никодим, да с помоћу њиховом 
посредује за мир у земљи (К. Јиречек, 1, 256; Ш, 38). Други од 
споменутих сабора сазвао је краљ Стефан Драгутин кад је видео да 
му се самртни час приближује, дакле у марту 1316 (Нов., Зак., стр. 
ХУП), и на том се сабору закалуђерио, а после сабора „писанија 
посла к вазљубљеному си брату христољубивому краљу Стефану 
Урошу“ (Даничић, Живоши, 51). Сумњиво је, да се та посланица 
састојала само у побожним мислима због предосећања смрти, него 
се са много вероватности може претпоставити, да је подсећала 
брата на уговор о подели власти и о регулисању престолонаслеђа. 

Обнављање и нарочито дотација Бањског манастира, 
задужбине краља Милутина, били су извршени уз учешће сабора. 
У потврди или, ако се тако може рећи, у контрасигнатури, коју је 
доцнији архиепископ Никодим поставио на Светостефанској 
хрисовуљи, вели се о томе овако: „ничесоже в сии дом неправедно 
(краљ Стефан Урош) приложии, ни прежде сазданиих цркава 
обидев, ни хрисовуљ их разорив, разве јеже из области краљевства 
си подаа, или купљенија или испрошенија, или вољне замене, са 
благовољенијем всего Сабора“ (Нов., Спом., 630–631). Пошто је 
Бањски манастир био обновљен после измирења између два 
краља, можда је наведени од Никодима сабор био баш исти сабор, 
који су одржали оба брата краља, што није искључено, јер су мана- 
стирску хрисовуљу потврдили оба брата, и ако је манастир лежао у 
области Урошевој. Не може се то ипак тврдити категорички, те 
ако није то било тако, онда се мора претпоставити, да је у ту сврху 
био сазван и одржан нарочити сабор од краља Милутина. 


1 На сабор нарочито упућују ове речи Данилове: „И по сих дарова ему престол 
свој, и по достојанију прославише и рекуште: многа лета сатвори Бог благочестиво- 
му и христољубивому (и самодржавному всеје србскије и поморскије земље) 
Стефану краљу Урошу“ (Даничић, Животи, 26). Ствар је у томе, да се многолетије 
увек наводи као завршни акт саборног постављања на архијерејски престо. 

У време успостављене јединствене владавине краља 
Милутина (1316-1321) спадају сабори, који су били одржани после 
смрти архиепископа Саве Ш (умро је у јулу 1316) ради избора новог 
архиепископа. О томе се код Данила прича овако: „и сабрав вас 
сабор отачаствија си, всечастније епископи и игумени и чрнце и 
великославније властели, изискује (краљ Стефан Урош) таковааго 
мужа не јединају, но и тришти, и за все годиште, и многаја 
попеченија о том имеје“ (Даничић, Животи, 152), и тек након свих 
тих напора избор је пао на хиландарског игумана Никодима (1Рі- 
дет, 153; Нов., Спом., 630). У наведеном тексту Ст. Станојевић под- 
влачи, да су се поводом избора архиепископа састали у току године 
три сабора и тек је на трећем избор био извршен. Такво је одуго- 
влачење ствари било изазвано тим, што је краљ спроводио канди- 
дацију епископа Данила, а властела га нису хтели, него су истакли 
кандидатуру Никодима, која је и победила. То сведочи да није 
сабор био празна формалност, него институција од актуелног 
значаја. Сем тога се из истог види да према приликама и потреба- 
ма сабори су се могли одржавати чешће у релативно кратким ра- 
змацима времена. О честом сазивању сабора баш под Милутином 
прича се у дугачком животописном делу повеље истог краља 
Хиландару 1318. о селишту Уљарима (Споменик, ПІ, 17-24). Стојан 
Новаковић примио је као веродостојне податке наведене повеље, у 
којима се сарадња и припит сабора приказује управо уза све главне 
радње краљеве, и замерио им само, да се у њима не спроводи пре- 
цизнија терминологија, тако да није свуда разговетно, да ли је у 
питању државни сабор или сабор архијерејски; ипак је био склон, 
да назив сабор српски тумачи као државни сабор (Зак., ХУПІ-ХІХ). 
Сем тога, у истој повељи Новаковић је нарочито издвојио податак 
о обнављању старих хрисовуља Хиландару, које је краљ извршио 
„с господином духовним оцем архиепископом Никодимом и 
сабором србским“, и признао је, да је то баш исти сабор, на коме је 
Никодим био изабран за архиепископа (Зак., ХХ). Међутим, 
критичко је испитивање утврдило да наведена животописна пове- 
ља Милутинова је фалсификат (Јов. Радонић, Летопис, књ. 183, 
1895, стр. 92 и К. Јиречек, І, 245, пр. 2). Иако услед тога пропада 


карактер аутентичног сведочанства, ипак остаје факт, да у хилан- 


дарским круговима, који су једино могли фалсификат извршити, 
постојало је схватање сабора као уобичајене јавноправне институ- 
ције, чија се сарадња могла приписивати најважнијим делима 
краља Милутина. Такво схватање и баш у просвећеним и озбиљ- 
ним круговима хиландарским, који су увек били блиски државним 

пословима, није могло постати као празна измишљотина, него се 
сигурно базирало на живим утисцима од савремене или недавне 
стварности. Ако чак ти утисци и на њима базирано схватање сабо- 
ра не репродуцирају стварно стање на адекватни начин, то свакако 
садрже стварну политичку идеологију извесних кругова, која не би 
могла постати, кад не би за њу било никаквог супстрата у саборној 
пракси. 

За владе краља Стефана Дечанског (1321–1331) забележено 
је више сабора. На државном сабору 6. јануара 1322. свечано је 
било извршено крунисање Стефана Уроша Ш и његовог сина 
Душана као савладара, коме је при томе била дата титула млади 
краљ (Даничић, Живойш, 207; Нов., Спом., 646, 1; К. Јиречек, І, 262). 
На државном сабору 1325. био је изабран за архиепископа Данило 
П (Даничић, Живоши, 176, 362-363; Нов., Зак., ХХІ). Сутрадан 
после битке код Велбужда (28-УП- 1330.) краљ Стефан Урош ПІ 
одржао је сабор (Ст. Станојевић, Братство, ХХІУ, 1930, стр. 16), о 
којем се код Данила прича овако: „ва утреи же дан, јеже јест по 
брани тои крепкои, сего превисокааго краља сабрану бившу всему 
сабору јего в дан недељнии (Даничић, Живоши, 187)... господин 
краљ посла вестники к преосвештеному архиепископу всеје срб- 
скије и поморскије земље кир Данилу и к подружију својему 
благочестивеј краљици (и госпожди) Марии и к всему сабору 
земље србскије“ (фтает, 189). Из наведеног се види, да је сабор 
после битке био одржан на лицу места у табору и ту су били пре- 
гледани трофеји и донета је била одлука о сахрани погинулог у 
бици побеђеног цара бугарског (188-189); оним пак члановима 
сабора, који се нису налазили на лицу места, краљ је послао вес- 
нике са обавештењем о одржаној славној победи и њеном значају 
(189-190). Исте 1330. одржан је био сабор, на којем је била издата 
хрисовуља краљевској задужбини манастиру у Дечанима (Нов. 
Зак., ХХІ, Спом., 653, ПП). 

Најмногобројнији су сабори за владе Стефана Душана 
(1331-1355). Већ их је Стојан Новаковић набројио десет потпуно 
поузданих. На основу података запажених од потоњих истра- 
живалаца мора Новаковићев списак Душанових сабора да буде 
поправљен како у погледу броја државних сабора, тако и у сликању 
појединих од тих сабора. 

8. септембра 1331. Стефан Душан био је свечано крунисан за 
краља на државном сабору у дворцу Сврчину. 

Као што је разложно претпоставио још Крстић (Гласник, ІХ, 
86), а што је прихватио и Стојан Новаковић (Зак. , ХХП), био је после 


ИСТОРИЈА ДРЖАВНОГ ПРАВА 233 


смрти архиепископа Данила и одржан сабор у јануару 1331. ради 
бирања његовог наследника и као такав је био изабран Јоаникије, 
иако његов животописац не спомиње за сабор, него кратко прича 
овако: „по престављенији господина архиепископа кир Даниила, 
господин краљ Стефан постави својега логотета“ (државног канце- 
лара, Даничић, Животи, 378). Претходни преседани, почињући од 
времена кр. Драгутина, потоња пракса и најзад велико распо- 
ложење Душана у погледу држања сабора овлашћују да се и 
постављање Јоаникија сматра као извршено на државном сабору. 
О Ускрсу 16. априла 1346. на државном сабору у Скопљу био је 
краљ Стефан Душан крунисан за цара, његова супруга Јелена за ца- 
рицу, а син престолонаследник Урош за краља (Нов., Зак., стр. 4—5). 
У јуну 1347. био је одржан државни сабор у Сопотници, на 
коме је била издата повеља Орсату Цријевићу Дубровчанину. У 
италијанском препису те повеље, извађеном из Дубровачког архи- 
ва и објављеном од К. Јиречека (Споменик, ХІ, 26-27), означено је, 
да је повеља написана у Сопотници а] соПето. У примедби К. 
Јиречек тумачи да соПегто не може овде значити друго него сабор. 
Том приликом слободни смо забележити, да се Сопотница још 
једанпут наводи, као место издате повеље и то у повељи патријарха 
Саве ТУ 1361, у којој се потврђује Хиландару село приложено му од 
челника Милоша, а који је прилог био потврђен и од цара Стефана 
и од цара Уроша. Стилизација Савине повеље није прецизна? 
Ипак се види, да је првобитни поклон био учињен пред царем 
Стефаном у Сопотници и тамо од њега потврђен, и да је то било 
баш онда, кад „прилучи се време“, да Сава иде цару у Сопотницу. 
Одатле се може извести закључак, да је ту био по среди неки 
заказани долазак, дакле долазак на савет или на сабор. Ако је Сава 
долазио у Сопотницу већ у својству патријарха, што би излазило 


1 На тај податак о сабору 1347. скренуо је моју пажњу Соловјев, на чему коле- 
ги љубазно захваљујем. 

2 „В нихже ждреби и мене смеренаго раба твојего патријарха Сави дође 
престол господина ми наставника и учитеља всој србској земљи кир Сави. И 
смеренију нашему пребивајушти в дому Спасову патриархији са всеми 
преосвештеними митрополити и епископи и частними игумни, и прилучи се време, 
и пришедшу смеренију ми к господину цару на Сопотницу, изиде челник Милош и 
говори господину цару и смеренију ми, и тогда прилучшу игумену пресветије 
Богородице Хиландарскије кир-Феодосију и с частними старци, си же христо- 
љубиви муж челник Милош... приложи село Сопиниће... и са всеми заселкији и с 
међами и с правинами села того, јако да јест този село дому пресветије Богородице 
Хиландарскије, како му је записано с милостију господина светаго цара Стефана у 
баштину, такожде с милостију господина цара Уроша“ (Нов., Спом., 630-631). 

из поступачног тока излагања, онда би то спадало у време од 29. ХІ 

1354. до 20. ХП 1355. кад би опет био у Сопотници одржан саборни 
састанак, на коме би се издавале повеље. Али пошто је сва 
стилизација Савине повеље врло непрецизна, можда би било 
вероватније претпоставити, да се у њој прича о доласку у 
Сопотницу, кад није још Сава био патријарх и можда баш на исти 
сабор 1347, на коме би биле издате повеље и челнику Милошу и 
Дубровчанину Орсату Цријевићу. 

На државним су саборима биле издате две манастирске 
хрисовуље, и то манастиру Лесново у Злетову и Аранђеловском 
манастиру у Призрену, као што о томе сведоче саме те хрисовуље 
(Лесновск., чл. П-ПІ, Нов., Спом., 676-677; Аранђеловск. чл. 11, Ш, 
СІМІ, СХС, Нов., Спом., стр. 683, 697, 700). На жалост, не може се 
одредити прецизно, кад су се дотични сабори одржавали, |ер се 
хрисовуље не могу датирати потпуно тачно, него приближно, и то 
Лесновска са 1347-1350, а Аранђеловска 1348-1353. 

На празник Вазнесенија 21. маја 1349. био је на окупу државни 
сабор, на коме је био утврђен Законик. Тај се сабор изрично наво- 
ди и тачно датира у самом Законику и то у његовом заглављу. Сем 
тога се исти сабор наводи у хрисовуљи цара Стефана цркви 
Анагноста Драгоја од 21. маја без означене године и спомиње се у 
баштинској повељи цара Стефана властеличићу Иванку 
Прибиштитовићу од 28. маја 1350. У првој се хрисовуљи вели 
овако: „прииде же вселеннаја вса сабравши се радостију у Скопи на 
зборе“, па затим се из текста, иако поквареног, види, да је 
хрисовуља издата на истом сабору, због чега и има датум од 21. 
маја. Новаковић није то признао, него је само констатовао, да се 
наведени у хрисовуљи сабор морао одржати негде после 1346, 
пошто је царство и патријаршија већ установљена, али нема 
начина да се расправи, имамо ли посла с неким непознатим или с 
неким од већ поменутих сабора (Зак., ХХІУ). Свакако није допус- 
тио да је ту посреди баш законодавни сабор од 21. маја 1349, те је 
доцније датирао хрисовуљу, о којој је реч, 21. маја око 1350. (Нов., 
Спом., 758). Потпуно је по нашем мишљењу разложно поступио 
Соловјев, што је у наведеном у хрисовуљи сабору признао баш 
законодавни сабор 21. маја 1349. (Законодавсійво Стеф. Душана, 
55-56). Сведочанство повеље Иванку Прибиштитовићу постало је 
очигледно тек после тога, пошто је Соловјев наштампао потпуни 
текст њене нарације, који гласи: „изволенијем Божијем и 
поспешенијем светаго Духа, сабравшу же царству ми збор в 
славном граде Скопи, з господином ми и отцем с преосвештеним 


ИСТОРИЈА ДРЖАВНОГ ПРАВА 235 


патријархом Србским кир-Јоаникијем и з богадарованноју царице- 
ју кир-Јеленоју, и з богадарованним сином нају краљем Уро- 
шем, и са митрополити и епископи (и) игумни и с чистними пустин- 
ножители и с всеми властели Србскими и Грчкими и обновисмо и 
састависмо и узаконисмо всака правила светих и божествених 
цркав, и прочим записовати хрисовуле словеса царска којемуждо 
противу делу јего“ (Одабр. спом., 150-151). Као што се види, на 
наведеном сабору извршено је било генерално обнављање и 
потврђивање сваких права и привилегија цркава и манастира и 
одлучено је било да се издају одговарајуће хрисовуље и осталима, 
који на то имају право, тј. и световном повлашћеном сталежу, или 
властели. Наведено одређивање рада Скопског сабора потпуно се 
слаже с тим, што се о њему говори у хрисовуљи цркви Анагноста 
Драгоја, где се вели, да су цар и сабор гледали у закон светих отаца 
одлучили да иду за тим, што су тамо нашли, те су према томе 
наредили, да се црквама пишу хрисовуље. Дакле, посреди је један 
исти сабор у Скопљу и то од 21. маја 1349. Није на њему био издат 
Законик, него и донета је генерална одлука о обнављању и 
издавању хрисовуља са повластицама појединим црквама (евенту- 
ално манастирима) и појединим припадницима властеоског 
сталежа. Доношење такве одлуке не само да се није косило са 
издањем Законика на истом сабору, него је с њим стајало у 
непрекидној вези, јер се одлука базирала на утврђеним у Законику 
општим одредбама о повластицама црквеним и властеоским и 
према њима је наређивала обнављање и записивање појединачних 
хрисовуља. На основу те одлуке добили су хрисовуље и Анагност 
Драгоје и Иванко Прибиштитовић, и то први одмах на Скопском 
сабору 1349, а други после године дана, али с позивањем на исти 
сабор. У вези са законодавним сабором 1349. и нарочито с њего- 
вом одлуком о обнављању и потврђивању хрисовуља са повласти- 
цама мора да буде постављена велика привилегија цара Стефана 
Душана Дубровнику од 20. септембра исте 1349. године. У нараци- 
ји те повеље вели се о њеном издању овако: „зговори се царство ми 
сином царства ми краљем Урошем и с властели, и од селе напред 
сикози учини милост царство ми граду Дубровчаном“ (Нов., Спом., 
169). Као што се види, привилегија је била донета у најмању руку 
уз учешће савета, што није обично за формулар уговора са 
Дубровником и издаваних Дубровнику повеља. Уколико се не 
варамо, то је први пут да се такво „зговарање“ спомиње, а спомиње 
се оно због тога, што је привилегија била издата у смислу већ наве- 
дене одлуке законодавног сабора. Мислимо чак, да се у спомену- 

том „зговарању“ има у виду баш „зговарање“ са сабором, и само из 
неких нарочитих, а нама непознатих, разлога изостављен је био у 
саставу сабора црквени сталеж. Привилегија Душана јако се ра- 
зликује од свих претходних повеља издаваних Дубровнику, и то у 
томе, што се у њој скупљене и систематизиране све главне тачке 
свију претходних уговора, тако да се она јавља као нека коди- 
фикација свију повластица додељених Дубровчанима. Баш због 
тога је она послужила као узор за све уговоре са Дубровчанима, 
који су се склапали доцније све до пада Србије (уп. К. Јиречек, Ш, 
215). Кодификациони карактер треба да се сматра као други доказ 
везе између привилегије и законодавног сабора 1349. Али од 
највећег и, тако рећи, од пресудног значаја је трећи доказ, а који се 
састоји у томе, што је споменуту везу изрично признао цар Урош, 
кад је 1357. потврдио Дубровчанима њене повластице, што ћемо 
показати доле, кад буде говора о државном сабору 1357. 

На сабору је био издан и други Законик. Белешка, која у 
Призренском и неким другим преписима одваја текст другог 
Законика од првог, садржи само датум, и то „в лето 6862 (дакле 1354) 
индиктион 7.“, и ништа више дакле о сабору не говори. Али из чл. 164, 
у коме се други Законик изрично противставља првом, јасно се види, 
да је други Законик био утврђен на сабору, јер се прописује, да се 
његова одредба о кажњавању за примање туђих људи не примењује 
на оне, „кто буде чијега чловека пријел йрежде сијега сабора“, тј. пре 
сабора, на којем је други Законик био издат. Пошто је у проучавано 
доба нова година почињала на дан 1. септембра, горе наведени датум 
„в. лето 6862“ обухвата време од 1. септембра 1353. до 31. августа 1354. 
(Атсћу Дік чау. Рћпо!. ХХП, 144), у које дакле хронолошке границе 
спада други велики законодавни сабор Душанов. 

„И по престављенији патријарха кир-Јоаникија Стефан цар 
сабра сабор србским и грческии в граде Серу и постави Саву патри- 
іарха на престоле светааго Сави“ (Даничић, Живоши, 380). Пошто је 
утврђено, да је Јоаникије умро 3. септембра 1354, државни сабор у 
Серу, на коме је за патријарха био изабран Сава ІУ, мора се сма- 
трати, да је био одржан засебно и после другог великог законо- 
давног сабора Душановог. 

У пролеће 1355. цар Душан одржао је сабор у Крупиштима на 
Овчем Пољу, забележен у законским споменицима, који су за њега 
везани, и то у хрисовуљама потврђеним на томе сабору и издатим 
или у само „доба саборно“ (в. чл. 83. Закона) или скоро после њега. 
Ту се односе ове хрисовуље: 1. од 2. маја 1355. Хиландару, којом се 
пресуђује спору о земљама и потврђују права и слободштине 

Хиландарске метохије (Нов. Спом., 429-432); 2. хрисовульа са 
нетачним датумом (л. 6852), којом се Хиландару потврђује цела 
метохија манастира св. Николе у Добрушти (Нов., Спом., 718–720); 
3. хрисовуља од 17. маја 1355, којом се Хиландару потврђују мето- 
хија манастира св. Петра Коришког и друге земље и повластице 
(Соловјев, Гласник Скопског научног друштва, књ. П, с. 26–29); 4. 
хрисовуља од 2. јула (без године), којом се потврђују Хиландару 
земље у Локвици и код св. Петра Коришког (Нов., Спом., 433-434; 
Соловјев, о. м., 29-30). 

Постоји још једна хрисовуља цара Стефана Душана, у којој се 
наводи да је издата на државном сабору, и то хрисовуља, којом се 
потврђује дар севастократора Дејана Матери Божјој у Архи- 
љевици (Нов., Спом., 738–740). Кад је Новаковић писао своју студи- 
ју о саборима, познавао је ту хрисовуљу само у препису, у коме 
датирање (по години и индикту) толико је нетачно и не одговара 
помену патријарха, да ту хрисовуљу није Новаковић убројио у 
податке о саборима за Душанове владе, него ју је оставио на страну 
(Зак., ХХУМІ-ХХМП). Доцније је од ЛЬ. Ковачевића био пронађен 
оригинал, који је датиран 1354. индикта Х, августа 10. што није, на 
жалост, уклонило унутрашњу противречност датума, ни његову 
несагласност са поменом патријарха, јер 1354. години не одговара 
индикт Х, него УП, а 10. августа 1354. још је жив био патријарх 
Јоаникије, међутим у хрисовуљи је у саставу сабора споменут 
патријарх Сава. Упознавши се са Ковачевићевим преписом ори- 
гинала, Новаковић је о претресаној хрисовуљи изнео овако 
мишљење: „остаје, дакле, још да се расправи питање о датуму ио 
индикту, али о вредности саме повеље нема више разлога 
сумњати“ (Нов., Спом., 738). Последње време прави се покушај, да 
се претресана хрисовуља уброји у споменике издате на сабору у 
Крупиштима и то из разлога, што, иако се у хрисовуљи не споми- 
њу Крупишта, ипак је готово исти састав сабора: патријарх Сава 
итд. Дакле се за несумњив признаје помен патријарха, а датум се 
као нетачан одбацује. Ако би се то чак и примило, не би ипак било 
довољно разлога, за поуздано тврђење, да се хрисовуља позива на 
сабор у Крупиштима. Прво, у хрисовуљи састав сабора није исти, 
како што у Крупиштима, јер му недостају „пустиножители светије 
гори Атона“, које наводе све четири горе означене хрисовуље, 
издате на сабору у Крупиштима или на основу његовог решења. 
Истина, може се казати, да то није још битно, јер све горе наведене 
четири хрисовуље дате су Хиландару, те због тога су на дотичну 
саборну седницу били позвати светогорски калуђери, а кад су у 

питању били други манастири могли су се они и не позивати. Ипак 
остаје други приговор против идентификације сабора из претре- 
сане хрисовуље са сабором у Крупиштима и то овај. Од четири 
повеље, несумњиво за тај сабор везане, једна (под т. 2) је записана 
у Крупиштима, а три остале на Овчем Пољу, где су се Крупишта 
налазила. Међутим, у хрисовуљи, о којој је реч, изрично се помиње, 
да је заповест царева за њено писање издана под Скопљем. Према 
горњем морамо признати, да противречности, које сметају да се 
наведени у хрисовуљи сабор мање више прецизира, нису на жалост 
ни до данас уклоњене. Пошто ипак вредност хрисовуље стоји ван 
сумње, важи она као општи доказ проширене саборне праксе за 
владе цара Стефана Душана. 

Под царем Урошем одржан је био велики државни сабор у 
Скопљу у априлу 1357, што је тачно забележно у хрисовуљи од 10. 
априла исте године, којом је цар Урош дао о. млет. которској 
властели Биволичићу и Бучићу (Нов., Зак., стр. 147–148, Спом., 
310-311; Соловјев, Одабр. сйом., стр. 159-161), а где се о сабору 
вели овако: „вса добре устрајајушту ми по закону установљеному 
всечастнаго збора, иже от прежде господином и родитељем царс- 
тва ми светопочившим царем иже устави всакоја правила, тази вса 
утврждајет царство ми, зговорив с госпођом и материју царства ми 
благоверноју царицеју кир-Јеленоју и с господином и отцем пре- 
освештеним патријархом кир-Савом и са всеми митрополити (и) 
игумени и са всеми властели велевазможними под рукоју царства 
ми и са всем збором србским, иже записовати хрисовуље и милости 
слоова царска, јако ничемуже врежденну бити; по тому жде образу 
царскому изволи же и царство ми“. Као што се види из наведеног 
текста, на сабору 1357. цар Урош је потврдио законодавну радњу 
свога оца, извршену исто тако на сабору, и у појединости његову 
саборну одлуку о потврђивању хрисовуља. Не може бити сумње, да 
се ту има у виду Скопски сабор 21. маја 1349, баш чије се одлуке 
потврђују. У погледу властеоских права и повластица сабор 1357. 
играо је исту улогу, као што и сабор 1349. Као што се у Законику 
потврђује неприкосновеност баштина, што их властела „држе до 
сијега-зи сабора“ (чл. 39), исто тако се у хрисовуљи од 15. априла 
1357. потврђује кесарици Јерини баштина мужа јој ћесара 
Прељуба, „како ју јест држал кесар Прељуб у војеводстве до 
збора“ (Нов. Спом., 313). У вези са сабором стоје повластице 
потврђене од цара Уроша Дубровчанима 25. априла 1357, што се 
доказује тим, што се издавање тих повластица мотивише истим 
позивањем на одлуке законодавног сабора 1349, као што и у 

наведеним баштинским хрисовуљама. На то позивање наилазимо 
чак двапут, и то како у генералној привилегији Дубровнику, којом 
цар Урош потврђује дотичне повеље свога оца, деда и прадеда 
(Нов., Спом., 178), тако и у сепаратној повељи, којом цар Урош 
дарује Дубровнику земљу од Љуте до Курила (Љ. Стојановић, 
Старе српске повеље, 1, 1, стр. 96-97). Споменуто позивање гласи 
овако: „држешту ми скифтрос царствија по преданију же и уставу 
господина и родитеље царства ми светаго цара Стефана, јакоже 
јест уставил и узаконил записовати хрисовуље словесе царска, и 
прво светим и божественим црквам, по том властелом и 
властеличићем и иним прочим, и ничему же неврежденну бити, 
изволи же и царство ми по томужде образу даровати и записати 
сизи хрисовуљ и милост“. Дакле, цар Урош, који је само примао 
учешћа у законодавном сабору 1349. изрично сведочи, да је на 
њему била донета општа принципијелна одлука о обнављању сва- 
ких појединачних привилегија, како црквама и властели, тако и 
осталим. У смислу баш те одлуке и идући за очевом традицијом он 
је на сабору 1357. обновио и потврдио више хрисовуља и повеља. 
Што се тиче напосе везе између привилегије Дубровнику од 25. 
априла 1357. и државног сабора од исте године и истог месеца, 
алузију на ту везу срећемо код К. Јиречека. Насликавши развој 
сукоба између Уроша и његовог стрица Симеона, као и међунаро- 
дне компликације, које су пратиле тај сукоб, К. Јиречек наставља 
овако: „Овим немирним временима и тумачи се што су Дуб- 
ровчани, после смрти цара Стефана, дуго оклевали да предузму, по 
обичају, кораке за нову потврду привилегије. Најзад, у априлу 1357, 
скупио се био државни сабор у Скопљу, у присуству цара Уроша, 
патријарха, старе царице, племства и клира. Дубровачки послани- 
ци затекли су Уроша истог месеца у Призрену, те им овај, са неко- 
лико повеља, потврди њихове повластице. Највећи добитак беше 
поклон коса више градских виногради од Жупе до Курила (сада 
Петрово село). Када у јесен стиже у Дубровник један арбанаски 
властелин из Авлоне као посланик Симеонов, изјавише 
Дубровчани да су готови да посредују за мир између Симеона 
и његова синовца“ (Исшорија Срба, 1, 309). Из наведених, 
Јиречекових примедаба, испољава се не само веза између Дубро- 
вачке привилегије и сабора 1357, него и између истог сабора и 
општих политичких догађаја унутра у земљи и у међународним 
односима. 

Питање о саставу сабора, или ко је зван био на саборе, 
поставио је још Н. Крстић и за његово решење трасирао је овакву 

методу. „На ово питање“, рекао је, „само ћемо онда моћи задово- 
љавајући одговор дати, ако се будемо строго придржавали домаћих 
извора почињући од времена Немање І па све до смрти Високог 
Стефана, кад се српска држава коначно растројавати почела“ 
(Гласник, ЇХ, 72). Та је метода потпуно исправна, јер одговара 
природи институције, која се заснивала на обичају и живела по 
традицији. Баш том је методом Крстић радио и на основу 
проучених преседана констатовао, да су на саборе били звани 
свештенство и властела, тј. повлашћени сталежи, те да су дакле 
сабори били сталешке скупштине. Тај одговор је потпуно тачан, 
тако да би се могао навести као ствар утврђена и несумњива. Али 
пошто се у последње време он поставља под сумњу, као да није 
изведен из факата, него тобоже сугериран априорном теоријом 
посталом из површног упоређивања, морамо се зауставити на 
поновном прегледу изворних података о саставу сабора. 

| Подаци о саставу сабора долазе у двема врстама извора, и то 
у наративним књижевним списима и у законским споменицима. То 
двојако порекло дотичних података треба да се има у виду стално 
и озбиљно, да би се подаци могли ценити према засебном карак- 
теру извора, у којима долазе. Ствар је у томе, што се законски 
споменици служе пословним језиком дакле, изражавају се кратко, 
по могућности прецизно и у правним терминима. Међутим у 
књижевним списима језик је наравно књижевни, заснован на извес- 
ној књижевној традицији, прихваћеној из Византије, а преко визан- 
тијског посредништва и од удаљенијих образаца, између којих 
важно место припада Светом писму. Књижевни језик није пазио на 
то, да буде пословно кратак, ни прецизан, ни да се изражава у 
правним терминима, него да буде што лепши, што узвишенији, што 
сличнији оним високим узорима, на којима су писци били васпи- 
тани. Због тога има у књижевном језику и плеоназама, и 
улепшавајућих епитета, и фигуралних израза и универзалних 
књижевних речи потпуно далеких од домаћег пословног језика и за 
њега туђих. Због тога не сме се свака реч у књижевном спису при- 
мати за пословни израз, тим мање за правни термин, него мно- 
гоглаголаније лепоте ради треба да се процеди кроз сито критике, 
да се испод цвећа књижевних лепота извуку суви стварни подаци. 
Без сумње има извесних књижевних украса и у законским 
споменицима, али у њима то је само танки и незнатни нанос; 
међутим у књижевним списима то је елеменат самог његовог бића. 
Мора се дакле правити разлика у процењивању изворних података 
о саставу сабора према карактеру извора, у којем ти подаци долазе. 

Нарочито се то односи на детаљизацију саборних учесника, која у 
књижевним списима долази у толико многоречивом облику. 

О саставу сабора за првих Немањића, и то пре Уроша І, има 
података само из књижевних списа, и то из житија састављених од 
св. Саве, Стефана Првовенчаног, Теодосија, Доментијана и 
Данила. Баш ти подаци нарочито захтевају оно критичко про- 
цењивање, о којем смо већ говорили. 

О првом сабору под Немањом одржаном у Расу ради 
угушивања богомилске јереси Стефан Првовенчани пише, да је 
Немања позвао „својего архијереја, Јевтимија глаголема, и чрнце с 
игумни својими и частније ијереје, старце же и вељмуже своје, от 
мала и до велика их“ (6), изрично назива тај скуп сабором (7) и 
прича, да је на њему Немања донео одлуку „сабеседовав се са 
светитељем си Јевтимијем, и с частними чрнци, и с вељможами сво- 
јими“ (7). Имамо ту дакле односно састава сабора две формуле, и 
то једну опширнију и другу скраћену. Скраћена формула резимира 
опширнију те јасно истиче двоструки састав сабора – од свештен- 
ства и племства. Наведене у опширној формули детаљније кате- 
горије саборних учесника смештају се све у основне две групе 
скраћене формуле. Може се чинити само, да изван па дакле изнад 
две групе остају старци; било је чак покушаја, да се од њих начини 
неки демократски елеменат на сабору, али није тај покушај 
озбиљан, нити се уопште могу сшарци сматрати као засебна група 
саборника. Старац је у оно време био уобичајени назив за 
калуђера, нарочито за угледног калуђера, који се истакао дугими 
строгим животом у манастиру. Према томе би старци дошли као 
детаљизација чрнаца. 

О сабору поводом силаска Немање с престола исти Стефан 
Првовенчани пише овако: „призвав (Стефан Немања) к себе 
подружије своје и сини своје и архијереја, Калиника рекомаго, и 
приставники делом и кнезе земљи своје, иже над властми, војеводи 
же и воини“ (12). Ако бисмо схватили све набројене категорије 
саборника као стручне у правном погледу, онда бисмо мора- 
ли признати, да је посреди неки сасвим други скуп, него што је 
био први сабор. Али то не би било правилно. Зашто? Зато, што 
и „приставники делом“, и „војеводи и војници“, то су само друго- 
јачији називи за племство, за властелу, и то називи по њиховим 
функцијама, јер су властела и војску војевали и вршили државна 
дела њима поверена. Остају „кнези земље..., иже над властми“ али 
у њима не може да се види какав стручни јавноправни термин, него 
књижевни израз, прихваћен вероватно из Светог писма, а којим се 

истакао виши слој племства, коме је била поверена управа читавим 
областима. Као нешто ново упоредо са описом првог сабора долази 
спомен о учешћу на сабору владаочеве супруге и његових синова. 
Према ондашњем патримонијалном схватању власти владаочева се 
породица сматрала донекле као саучесник власти, те појмљиво је, да 
је примала учешће у сабору поред владаоца. Св. Сава, који је исто 
тако присутан био на сабору, као и Првовенчани, описује његов сас- 
тав овако: „савакупи благороднују си децу и все избраније си бољаре, 
малије и великије“ (изд. В. Ћоровића, 155). У св. Савином опису 
изостављени су архијереј Калиник и супруга владаочева, али 
властела су означени једним именом бољаре, који је израз можда у 
оно доба имао и значај стручног термина. После такве скоро 
стручне прецизности св. Саве, наилазимо код Теодосија опет на 
плеоназам ради књижевног украса. Према њему је Немања позвао: 
„ипати и војеводи, тисуштники и сатники и прочиих благородниих, в 
купе же малих и великих“ (36). Да су ипаши књижевног византиског 
порекла, а шисушиники и сашники потичу из светог писма, то је за 
нас несумњиво. Заједно с војводама они сачињавају нови варијант 
отменог називања властеле по њиховим функцијама. Доментијан 
поводом истог сабора нагомилава још више чисто књижевних речи 
и убраја у састав сабора „десетнике и педесетнике и сатнике и 
тисуштнике", о којима се тако лепо прича у Светом писму, како их 
је установио Мојсије по савету свога таста (Исход, 18, 20–26). Веран 
своме стилу Доментијан и о сабору, сазваном после одласка 
Расткова у Свету Гору и повратка потере за њим у Рас, пише, да на 
њега Стефан Немања „призвав саврстницу своју и сини своје и 
даштери и все власти царства својего великије и малије, десетники и 
педесетники и сатники и тисуштники“ (28—29). Штедљивији пак и 
прецизнији у речима св. Сава прича, да на сабору, одржаном пред 
одлазак Немањин из Студенице у Свету Гору, Немања и његов син 
састали су се „са всеми суштими властели и бољари“ (163). Као што 
се види из горњег, под многолоким изразима долази иста садр- 
жина, и то двоструки састав сабора од свештенства и племства; при 
томе долазе случајеви, кад се свештенство не наводи, него само 
племство. 

О састављању сабора након завршетка Жиче и приликом 
Стефанова крунисања подробно прича Теодосије и то овако: 
„Скоро же и са всеми лепотами подобними иже в Житчи великој 
цркви савршење бивши, повелевајет светиј архиепископ брату 
самодржцу Стефану с високими и со всеми благородними тамо 
пријити, и абје от јего повеленија ва все власти држави јего поси- 

лајут се, сазивајуште ипати и војеводи, тисуштники и сатники и 
малих ва купе са великими. Светиј же архиепископ все своје паки 
епископи, игумени же и все црковније служитеље сазивајет“ (141). 
Због „ипата“, „тисуштника“ и сл. израза, чије порекло и чији значај 
су нам већ познати, не би смо тај пасус ни навели. Ипак га цити- 
рамо Іп ехіепѕо због тога, што се у њему изрично истиче двостру- 
ки састав сабора, и то од племства и свештенства. При томе се, и то 
је врло маркантно, прича, да је владалац нарочито сазивао само 
племство, а о скупљању свештенства бринуо се поглавар црквени. 
То последње може да пролије светлост на оне случајеве, кад се 
ћути о присутности свештенства на сабору, јер се то ћутање може 
објаснити тим, што се писац зауставља на сазивању сабора од 
стране владаоца те прелази ћутке преко купљења свештенства од 
стране архијереја. Из истих се разлога може претпоставити, да чим 
се на сабору спомиње архиепископ, то значи да је тамо био у 
пратњи сакупљеног од њега свештенства, и ако се о свештенству 
нарочито не спомиње. Што се тиче двају других сабора, који се 
могу забележити за Стефана Првовенчаног, њихов је састав карак- 
терисан од Доментијана кратко и прецизно, и то у једном случају 
као „вас сабор бољар својего владичества“ (93), а у другом – као 
„сабор свештених... и благоверних бољари“ (107). 

О сабору за краља Владислава, на коме је св. Сава поставио 
Арсенија за свога наследника на архиепископском престолу, 
Доментијан прича: „и сабрав (св. Сава) сабор свој светиј, 
богоизбраније светитеље својего отачаства и частније игумени и 
богоносније чрнце и христољубивије људи и богомисљна чеда сво- 
јего отачаства“ (296). Световни део сабора долази ту под називом 
„христољубивих људи“ и „богомисљних чеда“. Али не би било 
исправно, ако би смо у тим новим изразима видели манифестацију 
неке реформе тобоже изведене у саставу сабора. Посреди је само 
нови књижевни израз, а никако не промена институције. Теодосије 
о истом сабору пише: „призвав же (св. Сава)... Владислава краља и 
благородних јего великих“ (180) и тим даје реалну интерпретацију 
„христољубивих људи“ и „богомисљних чеда“. Данило исто тако 
прича у патријархалним терминима, да св. Сава „повеле сабраним 
бити всем чедом јелико држави јето“ (248), али о дефинитивном 
постављању новог архиепископа ипак каже прецизно да је било 
обављено „сушту... всему сабору земље србскије“ (249-250). 

Од времена кр. Уроша долази прво законско сведочанство о 
сабору, и то у хрисовуљи манастиру Св. Петра и Павла на Лиму 
1254-1264, где се вели, да је краљ испитао сва манастирска права на 

земљу и на људе „с архиепископом Арсенијем и са всеми епи- 
скопи и с игумени и с властели великими и малими краљевства 
ми“ (чл. [). Односно тога сведочанства већ је Стојан Новаковић 
приметио, да „састав сабора, онакав исти какав видимо у 
заглављу Душанова законика, већ се у томе документу показује 
јасно одређен (Зак., ХУШ). Дакле законски споменици у размаку 
од једног столећа доносе о саставу сабора исту стручну формулу. 
Томе треба додати да се та формула не коси с већ наведеним нара- 
тивним подацима о саставу ранијих сабора, јер се под китњастим 
књижевним изразима крију исти учесници сабора, и то свештен- 
ство и властела. 

Код потоњих сабора превлађују законска сведочанства, а 
наративни подаци су у мањини. Ти наративни подаци потичу од 
Данила, чији је језик релативно прост. Код њега више не наилази- 
мо ни на „приставнике делом“, ни на војводе, ни на ипате, нити на 
„десетнике, педесетнике, сатнике и тисуштнике“. Као данак старој 
књижевној традицији долазе једанпут (на сабору, на коме је за 
архиепископа постављен Јевстатије І) „правоверни бољари“ 
(Даничић, Животи, 308), а у китњастом стилу спомињу се на дру- 
гом месту (на Сабору 1325, на којем је за архиепископа постављен 
Данило П) „вси велемоштнии земље србскије“ (176). Иначе свуда 
је разговетан двоструки састав сабора од свештенства и властеле. 
Нарочито треба да се истакне опис сабора 8. ІХ 1331. у Сврчину, 
на коме је Стефан Душан био крунисан за краља. „Повеле 
(Стефан Душан) бити сабору Богом сабрану отачаствија јего; и 
сему преосвештеному (Данилу) пришедшу с богодарованноју јему 
паствиноју, епископи же и игумени, и с всем причтом црковним, и 
всему сабору сабрану земље србскије в царсцем дворе јего 
Сврчине“... (218). У наведеном пасусу могу да се разликују ови 
моменти: прво краљ наређује скуп сабора, затим долази на тај 
сабор архиепископ са својим „сабором свештених“ и тек онда се 
формира „сав сабор српске земље“. То би значило, да се купи 
сабор властеле, затим му се придружује „сабор свештених“ и тек 
та два органска дела сачињавају целокупни државни сабор. Дакле, 
ту би се сабор састављао сличним редом, као што и сабор након 
завршетка Жиче. 

Нарочито је важан случај, кад о истом сабору долазе и нара- 
тивни подаци и законско сведочанство. То је баш случај са сабором 
1316, на коме је Никодим био постављен за архиепископа, на што 
је скренуо пажњу већ Ст. Новаковић. Данило прича, да су на томе 
сабору били „всечастније епископи и игумени и чрнци и вели- 

кославније властели“ (152). Сам Никодим у потврди Свето- 
стефанске хрисовуље позива се на тај сабор, који га је изабрао за 
архиепископа, и том приликом слика његов састав и то овако: 
поименце набраја четрнаест епископа и четрнаест игумана, који су 
били присутни на сабору па затим додаје, да је на сабору био „вас 
богоизбрани лик все србскије земље“ (Нов., Зак., ХІХ-ХХ; Спом., 
630). Наративни податак и сведочанство правног документа поду- 
дарају се; правни докуменат, који полази од архиепископа, је пре- 
цизан у одређивању свештеног дела сабора, а односно његовог све- 
товног дела служи се неким књижевним изразом, који је на жалост 
мање прецизан, него наративни податак о властели. 

Законска сведочанства о саставу сабора нису једнолика. 
Морамо се на њима зауставити, да се објасни она разноликост у 
набрајању саборних чланова, која се у њима опажа. 

Потпуно засебни карактер има сведочанство Дечанске 
хрисовуље о саставу сабора, на коме је хрисовуља била издата. То 
сведочанство гласи овако: „сабравши збор србскије земље, 
архиепископа Данила и епископи и игумени и казнаце и тепчије и 
војеводи и слуги и ставилце“ (Нов., Спом., 653, ІП). Ту је необичан 
састав световног дела сабора, који сачињавају достојанственици 
краљевског двора, као што казнаци, тепчије и ставилци, а поред 
њих војводе и слуге. Није чак разговетно, да ли ту војводе и слуге 
стоје поред дворских званичника или и они улазе у састав двора. 
Вероватније је да се претпостави то друго, јер се баш у то време 
Оливер звао „велики слуга“ и том се титулом потписивао (Нов., 
Спом., 663), а не може бити сумње, да је то титула дворска! Онда 
би требало претпоставити, да су световни чланови датог сабора 
били само из дворских кругова. Не би у томе било ништа чудно- 
ватог, јер је без сумње владаочев двор сачињавао основно језгро 
сваког сабора. Питање је само у томе, да ли осим дворских досто- 
јанственика у ствари није више било никог од властеле, или да су 
само они били истакнути у документу, а преко остале властеле 
прешло се ћутке. Тешко је и скоро немогуће, да се то питање реши 
на један тачни и поуздани начин. Пошто се на истом месту говори 
о „свом збору српском“, може се претпоставити, да су били присут- 
ни и шири властеоски кругови. Ипак се то не може афирмативно 
тврдити. 

О своме крунисању за цара прича сам Стефан Душан у својој 
наредби о законодавној радњи 1346. овако: „венчан бих... благо- 

словенијем рукоју преосвештенаго патријарха Јоаникија и всеми 
архијереји сабора србскаго; того-жде благословенијем и рукоју 
преосвештеннаго патријарха блгарскаго кир-Симеона и всеми 
архијереји сабора блгарскаго, и молитвами же и благословенијем 
всечастнаго лика Светије Гори Атона, протом же и всеми игумени 
и всеми старци сабора светогорскаго, паче же и от архијереја 
престола грчскаго и всего сабора иже изволише о мне царство- 
вати“ (Нов., Зак., стр. 4–5). У наведеном пасусу набројен је састав 
сабора, на коме је крунисање било извршено. У томе набрајању 
има само свештених лица, а о световном делу сабора изрично се не 
говори. Тај се део ипак подразумева, што се види одатле, што се на 
завршетку наведеног пасуса спомиње „сав сабор“, који је изволео 
да Душан постане цар. Пошто се обављало црквено чинодејство, 
сва је пажња концентрисана на свештенству, а о осталим учесници- 
ма сабора спомиње се у општем изразу: „сав сабор“. На исту 
стилизацију наилазимо и у спомену Дечанске хрисовуље о сабору 6. 
І 1322, на којем је Стефан Дечански био крунисан за краља (Нов., 
Спом., 646, Т), и у причању Даниловом о Сврчинском сабору 8. ІХ 
1331. 

Лесновска је хрисовуља била издата „на збору с господином и 
отцем светаго царства ми преосвештенним патријархом кир- 
-Јоаникијем и с архиепископом охридским Николајем, и с 
архиепископом скопским, рекше митрополитом кир-Јоанном, и са 
всеми митрополити и епископи и игумени и ликом јерејским и 
властели и са всем збором светаго царства мојего“ (Нов., Спом., 
676, П). Ту се јасно види двоструки састав сабора од свештенства и 
властеле. У детаљизацији првог дела скреће на себе пажњу лик 
јерејски у коме стуручни истраживаоци виде припаднике паро- 
хиског свештенства.! Имајући у виду, да су сеоски попови налазили 
на нивоу себара, не би смо били за сувише широку интерпретацију 
лика јерејског, тога несумњиво књижевног израза, под којим се 
можда крије онај круг свештенства, који је стајао испод игуманског 
достојанства, али ипак није обухватао сеоске попове. 

О саставу законодавног сабора 1349. пружа кратку, али пре- 
цизну формулу Душанов законик у своме заглављу, које гласи: „си- 
-же законик постављајем от православнаго Сабора нашего, пре- 
освештеним патријархом кир-Јоаникијем и васеми архијереји и 
црковники, малими и великими, и мноју благоверним царем 
Стефаном и васеми властели царства ми, малими же и великими“. 


1 Др Рад. М. Грујић, Средњовековно српско йарохијско свештенство, 
Скопље, 1923, стр. 57. 

У наведеној формули владалац се убраја у састав сабора; спомиње 
се пак на другом месту – после патријарха, али је очигледно, да се 
то чини само из побожног поштовања према првосвештенику, 
коме се додељује почасно место; иначе је несумњиво, да владалац 
сачињава први и основни део сабора. Што се сабор не против- 
ставља владаоцу, као неко тело поред њега, него се владалац меће 
у сабор заједно са сталежима, та се правна конструкција среће 
свуда код сталешких скупштина, и њен се траг одражава у тради- 
ционално) енглеској формули Ктр; іп Рагпатет (краљ у парла- 
менту, а не краљ и парламенат), која вреди и данас. У оба сталешка 
дела сабора разликују се велики и мали припадници одговарајућих 
сталежа, дакле горњи слој и редовни припадници. У хрисовуљи 
властеличићу Иванку Прибиштитовићу 28. маја 1350. наилазимо 
на детаљизацију састава законодавног сабора 1349. Ту пре свега 
накнадно долазе владаочева жена и син престолонаследник. Од 
њих се не може стварати нека нова засебна категорија саборних 
учесника, нити се они могу убрајати у властеоски сталеж, него им 
је право место непосредно уз владаоца, са којим они у извесној 
мери саучествују у врховној власти. У детаљном набрајању 
свештенства за патријархом, митрополитима, епископима и игу- 
манима иду „часни пустиножитељи“, под којима се подразумевају 
светогорски калуђери. У световном делу сабора наводе се „сви 
властели српски и грчки“. Нарочита пажња према светогорским 
калуђерима и грчкој властели карактеристична је за Душана, који 
је своју царевинску политику базирао на поседању грчких крајева 
и на идејној духовној потпори од стране атонских стараца. 

У хрисовуљама, које су везане за сабор 1355. у Крупиштима, 
састав се тога сабора наводи исти, као што је састав законодавног 
сабора 1349. према хрисовуљи 28. маја 1350. са „пустиножитељима 
Свете Горе Атона“ укључно. Само се „властели“ спомињу не само 
српски и грчки, него још и поморски. На исти састав наилазимо у 
хрисовуљи 1357. односно сабора од исте године, само се у њему не 
спомињу светогорски калуђери, ни истичу засебно „властели“ 
грчки и поморски. 

Резимирајући већ речено може се казати да су у састав сабора 
улазили: 1) владалац, 2) поглавар цркве и свештенство и 3) 
властела. Уз владара бивали су присутни на сабору чланови 
владаочеве породице, који су се донекле сматрали, као саучесници 
врховне власти, и то престолонаследник и владаочева супруга, 
евентуално мати. Учешће у сабору владаочеве супруге Крстић сма- 
тра као новитет уведен од Душана и приписује му кобни значај. 

„Несвојствено је“, вели, „српском праву то, што се Душан и са сво- 
јом супругом саборно саветовао. У овом Душановом поступку, 
којим је он своју супругу у саборна саветовања увео, треба 
тражити узрок, што се царица Јелена после Душанове смрти 
трудила, да у своје руке задобије државну управу, чему су сви срп- 
ски властели противни били, не хотећи се покоравати женској 
власти. У овом Душановом поступку треба тражити уједно и семе 
раздора, које је између владатеља и српске властеле посејано 
било“ (Гласник, 1Х, 79-80). То мишљење није тачно и свакако је 
јако претерано. Није ту Душан увео неки новитет апсолутно 
несвојствен српском праву, јер за учешће у сабору владаочеве 
супруге имало је преседана и то још на сабору одржаном при- 
ликом силаска Стефана Немање с престола и предаје врховне 
власти Немањином сину Стефану. Исто тако је Стефан Дечански 
сутрадан после битке код Велбужда упутио посланицу о победи 
архиепископу Данилу, супрузи својој краљици Марији и свем 
сабору српске земље; сматрао је дакле краљицу као нормалног 
учесника сабора. Свештенство и властела су се позивали на сабор 
од свију редова – „велики и мали“. Без сумње, та је широка фор- 
мула допуштала у пракси различите детаљне варијанте, и то према 
особинама државних послова, који су се имали претресати на том 
или оном сабору, и према политичкој конјунктури оног тренутка, 
кад се сабор сазивао. Позивали су се сви припадници повлашћених 
сталежа уопште, те свако, ко је на сабор дошао, учествовао је у 
њему лично за себе. Није дакле било представништва, или заступ- 
ништва. Тако је ствар првобитно стајала свуда на сталешким 
скуповима. Принцип репрезентације и институција сталешких 
посланика дошли су у другим земљама тек доцније. Нису српски 
сабори постигли тај степен развитка. 

Састав се сабора одређивао према традицији - правном 
обичају и државној пракси. Крстић, који је то добро схватао, те 
који је према томе конструисао састав сабора на основу преседана, 
сматра ипак, да је тако ствар стајала само пре Душана, а да је 
Душан донео о саставу сабора законске одредбе. Те одредбе 
Крстић налази у заглављу Душановог законика, где су небројени 
учесници законодавног сабора, и у чл. 69, који тобоже дефини- 
тивно искључује из сабора себре те тим потврђује привилегију, 
додељену свештенству и властели, да учествују у саборима 
(Гласник, ІХ, 74-75, 78-79). То се мишљење Крстићево не може 
примити. У заглављу Законика ништа се не узакоњава, него се 
званично констатује оно, што је по обичају и по традицији постоја- 

ло. У чл. 69. одузима се себрима право збора и договора, а о 
државном сабору ту нема ни речи. Стојан Новаковић, који иначе 
све то лепо разуме и на другом месту износи проницљиву интер- 
претацију чл. 69 (Зак., 11-11), у својој студији о установи сабора, 
ипак иде за Крстићем те вели овако: „Сабор Српски је, дакле, сас- 
тављен био од свештенства и властеле, и чланом 69. још се 
нарочито настојавало, да се Сабору тај састав одржи. Тиме је 
показана једна врло карактеристична црта оновремених погледа 
на живот и на уређење државно, црта која се и иначе свуда кроз 
Душанов законик са следственошћу спроводи. Очевидно је како 
време цара Стефана никако није хтело да зна за Народну 
скупштину. Њој се, извесно, пресецао пут наредбом чл. 69. о сабору 
себрову“ (Зак., ХХУП). Чл. 69. пресецао је пут локалним себарским 
саборима и није се налазио са државним сабором ни у каквој вези; 
за народну пак скупштину није се уопште у оно доба знало, ни мис- 
лило, те није требало, да се против ње води каква борба. 

Учешће свештенства у саборима ни од кога се не пориче. Што 
се пак тиче властеле, то има у стручној књижевности тежње да се 
њено учешће у сабору на сваки начин умали и чак негира. На тај је 
пут стао још Конст. Јиречек, кад је састав сабора формулисао овим 
речима: „на сабору беху владалац, земаљски чиновници свих ступ- 
њева и више свештенство“ (ПІ, 37). У последње време сличан 
поглед износи Радојчић што се тиче сабора пре Уроша І, кад у поје- 
диним саборима оног доба види „у првом реду збор војничких и 
грађанских чиновника“ или „збор војништва и свештенства“ (1, с. 
483, 484). Против наведених погледа довољно је да се истиче једна 
околност, која је ипак од пресудног значаја по датом питању, и то 
да у Немањићкој држави, као што и у осталим сталешким 
државама ранијег доба, није уопште било ни чиновништва, ни 
војништва поред и ван властеоског сталежа. Војништво и властела 
то су за оно доба синоними. Поред војне службе иста властела зау- 
зимали су различита државна звања и дужности, које су им се пове- 
равале од владаоца. Самостална класа професионалних чиновни- 
ка, за које би грађанска служба била нека струка и који би се од те 
струке издржавали, није у то доба ни постојала. Потпуно је могуће 
и разумљиво, да су на саборима били присутни и чак у првом реду 
заслужени припадници властеоског сталежа, који су заузимали 
различите дужности грађанског реда, али нису они дошли на сабор 
као чиновници, него као властела, јер није оно доба знало за 
бирократију, која би се могла противставити племству. Једну врсту 

бирократије или тачније њеног зачетка представља прихваћени из 
Византије почетком ХІУ века кефалија. Врло је карактеристично, 
да ниједан од постојећих података о саборима не убраја кефалије у 
њихов састав. 

Што се тиче надлежности (компетенције) сабора, то се и она, 
као што иначе и цела саборна институција, опредељивала 
обичајем, праксом, традицијом. На основу постојећих података о 
одржаним у Немањићкој држави саборима може се констато- 
вати, да су се пред саборе износили ови предмети: 1. промене 
на престолу, и то силазак с престола и уступање престола, 
одређивање престолонаследника, крунисање за краља и за цара; 2. 
постављање поглавара народне цркве, и то архиепископа, а затим 
патријарха; 3. даривање земаља црквама и манастирима и издавање 
том приликом одговарајућих хрисовуља; 4. генерално потврђивање 
и понављање свију појединачних привилегија, као што је то било на 
сабору 1349. и 1357; 5. опште законодавство, као што је било 
доношење Законика на саборима 1349. и 1354. и званична потврда 
законодавног рада цара Стефана Душана од стране цара Уроша на 
сабору 1357; 6. борба с јересју, са којом се почиње историја 
државних сабора под Немањом; 7. вршење владаочевог суда по 
земљишним споровима ради заштите привилегисаног земљишног 
поседа цркве, као што је био случај на сабору 1355. у Крупиштима; 
8. питања о рату и миру, као вероватно понегде и друга питања спо- 
љне политике, о чему сведоче сабор после битке код Велбужда и 
сабор који је одредио посланство архим. Никодима у Цариград 
ради посредовања о миру, и на што прави алузију извесна веза, која 
је постојала између сабора 1355. и 1357. и спољних политичких 
догађаја (К. Јиречек, 1, 303 и 309). 

Крстић је покушавао да уброји у надлежност сабора и управне 
послове. „Из члана 150 (142. по установљеној од Ст. Новаковића и 
сад општепримљеној подели Душановог законика на чланове) 
Душановог законика може се“, вели Крстић, „извести, да су српски 
владатељи власшелом и властеличићем давали на сабору земљу и 
градове у државе, тј. под управу, откуд би се могло разумети, да је 
подаривање виших државних звања такође потпадало некој кон- 
троли државног сабора“ (Гласник, ІХ, 87). Тај се закључак 
Крстићев не може примити, јер је изведен из нетачне, рекли бисмо 
чак самовласне интерпретације наведеног члана Душановог 
законика. Није ни тешко да се пишчева грешка обелодани, за што 
је довољно да се текст пажљиво прочита. Чл. 142. гласи:, власшелом 

и власшеличићем којим јест дало царсшво ми земљу и градове, ако 
се кто од њих обрете опленив села и људи и затрв през закон 
царсшва ми шшо јесш царство ми узаконило на сабору, да му се 
узме држава, а он-зи што буде струл, да все плати од своје куће и да 
се каже како и пребеглац“.! Као што се види из текста наведеног 
іп ех(епзо, сабор се спомиње поводом донетих на њему закона, које 
властела и властеличићи у својим државама не смеју да газе, а 
никако не поводом додељивања земаља и градова у државе, што се 
приписује акту личне власти владаочеве. 

Констатована надлежност никако се не сме схватити као 
једанпут заувек одређена и као да се од ње није никад одступало. 
Напротив, познато је да по свим тачкама саборне надлежности, 
изузимајући доношење Законика, владаоци су решавали и без 
учешћа сабора. Што одавде следи? Одговор на то питање зависи од 
гледишта, које будемо заузели код процењивања констатованих 
појава. Са гледишта познијег државног уређења, које располаже са 
јаким бирократским апаратом за извршивање налога државног 
поглавара, и са гледишта формалног устава, чак и сталешког, 
наведена саборна надлежност не вреди ништа, тако да чак не ваља 
да се о саборима води каквог рачуна, као да нису ни постојали. Али 
то се гледиште не сме заузети, јер се свака историјска појава мора 
ценити према приликама свога доба. Није онда уопште било разви- 
јеног бирократског апарата, него је владалац остваривао своју 
власт преко повлашћених сталежа. Сем тога није Немањићка 
држава знала за какав формални сталешки устав. У тим прилика- 
ма констатована саборна надлежност има да се цени овако. Било је 
случајева, кад је владалац био свестан, да самостални ослонци 
његове личне власти довољни су за решавање извесног питања, 
или да ће сталежи радо ићи за његовим решењем; у тим је случаје- 
вима владалац решавао сва питања самостално те постављао је 
сталеже пред свршеним фактом. Али било је и других случајева, 
кад нису самосталне снаге владаочеве власти биле довољне, ни- 
ти се могло поуздано рачунати, да ће се сталежи мирити са 
извршеним фактом; онда је владалац износио одговарајуће питање 
пред сабор и тим је путем тражио и добијао ослонац од стране 
сталежа. Са таквог гледишта није индиферентно, да ли су се 


1 Данашњим језиком тај се члан излаже од Ст. Новаковића овако: „ако би се 
од властеле и властеличића, којима сам ја цар дао земљу и градове, неко нашао да 
плени села и људе и да противно закону погази што сам ја цар на сабору узаконио, 
да му се та држава одузме, и дужан је да од своје куће накнади све што је оштетио, 
а казна му је како и бегунцу“. 

сабори скупљали и одржавали или нису, те институција сабора не 
сме се ни игнорисати ни омаловажавати. Ако бисмо познавали све 
прилике ондашњег доба у детаљима, онда бисмо могли да сваки 
случај исцрпно објаснимо и да прецизно покажемо, зашто се 
питање исте врсте решавало у једном случају без сабора, а у другом 
уз његово учешће. Пошто ипак не располажемо са таквим пот- 
пуним познавањем ондашњих прилика, приморани смо да се 
ограничимо на већ наведену општу формулу, која ипак омогућава 
конгеннално процењивање и саборне надлежности и целокупне 
институције сабора. Х 

Што смо казали, каква су се питања износила пред сабор и 
решавала уз његово учешће, то није још довољно за одређивање 
саборне надлежности. Треба још определити, у чему се то учешће 
сабора састојало, или другим речима, што је сабор радио по пред- 
метима, који су се пред њега износили. 

Као што смо обележили, није сабор био једно самостално 
тело поред владаоца, које би доносио своје самосталне одлуке те 
би их подносио на потврду владаоцу, него је сабор обухватао и 
владаоца и сталеже у заједничком раду. Питање је дакле у томе, у 
чему се манифестовала непосредна сарадња сталежа са владаоцем 
на сабору. Према постојећим изворима одговор се може тражити 
само у оним формулама о тој сарадњи, које долазе у законским 
споменицима, где се саучешће сабора спомиње. Треба, дакле, да те 
формуле прегледамо. 

У првом по времену извору одговарајуће врсте, и то у 
хрисовуљи кр. Уроша [ манастиру св. Петра и Павла на Лиму 
1254-1264. ствар је представљена тако, да је владалац потражио и 
добио од сабора све потребне информације, те је на њиховом 
основу донео своју одлуку (чл. 1). Информациона функција сабора, 
која се ту испољава, мора да се као што треба процени. Није 
ондашњи владалац располагао са стручним чиновничким 
апаратом, преко којег би се могао информисати о стању ствари. 
Могао је ту информацију добити само од сталежа, преко којих је 
управљао, те у извесним приликама увек је могао бити приморан да 
сталеже скупи у сабор баш ради информације. Свако, ко води 
рачуна о току државних послова, добро разуме да је информација 
од важног, а понегда од пресудног значаја за саму одлуку. Према 

томе, ни онда не би се могло саучешће сабора игнорисати, ако би 
се оно увек ограничавало само на информациону функцију. 

Формуле законских споменика не ограничавају функцију са- 
бора на информисање владаоца, него је простире много даље, и то 

на само доношење одлуке. Најобичнији израз за означавање сарад- 
ње владаоца и сталежа на сабору је зовор сабора (Нов., Спом., 653, 
ШИШ; 676, Ії; 677, Ш; 681, ХХІ; 683, П, Ш; 699, СХС; 310, 1; Соловјев, 
Одабр. спом., 100), тј. договор између владаоца и сталежа, на којем 
се саборна одлука базира. Тај зговор, праћен на једном месту још 
расужденијем (претресом, дебатама), потпуно се подудара са тим, 
како се у наративном извору слика први сабор под Немањом, о 
којем се прича, да је на њему владалац донео одлуку „сабеседовав се 
са светитељем си Јевтимијем и са частними чрнци, и с велможами 
својими“. На једном месту и то код архиепископа Никодима сабор- 
на се одлука назива благовољеније всего сабора (Нов., Спом., 631), 
у којем се назив истиче дефинитивно резултат зговора. Да није 
претходни зговор био само формалност без стварног значаја, о 
томе је добро знао баш Никодим, до чијег постављања за 
архиепископа дошло је тек после тога, пошто су по томе питању 
била у истој години држана три сабора. 

На неку одлучнију формулу наилазимо у заглављу Душановог 
законика, где се изрично вели овако: „си-же законик постављајем 
от православнаго сабора нашего“, и где се дакле целокупна зако- 
нодавна власт приписује сабору, у који владалац улази као његов 
саставни део. Али, не гледајући на наведену формулу заглавља, у 
самом тексту Законика подвлачи се на више места, да сама зако- 
нодавна заповест (Оезе!тезђегећ]) припада лично цару, тако да са 
тим законодавна улога сабора своди на доношење садржине закона 
(Сезегтечпћан). Према томе, одлучнија формула заглавља не 
треба да нас буни, него треба да се интерпретира у смислу иначе 
уоби-чајеног зговора. 

Сасвим засебно место заузима формула, на коју наилазимо 
једанпут у Аранђеловској хрисовуљи 1348-1353. На два места 
Аранђеловска се хрисовуља служи уобичајеном формулом згово- 
ра, али се на једном месту изражава сасвим друкчије и то овако: „И 
милостију Божијом и йовеленијем господина патријарха кир- 
-Јоаникија, и всего збора повеле царство ми да седа игуман Светаго 
Стефана и Пандократоров и Архаггелов на зборе на особне 
трапезе с игумни забрдскими“ (чл. СІ МІ). Према буквалном смислу 
наведеног пасуса йовеленије (заповест) би сабора стајало изнад 
владаоца, чије би повеленије било од подређеног извршног значаја. 
Али то се не сме тако да схвати. Ту је посреди нека необична 
стилизација изазвана нарочитом жељом да се што ефикасније 
прекине могућност спорова о реду, којим се има седети на 
званичном збору. У оно се доба много спорило о томе реду свуда па 

очевидно и у Србији. Свако се бојао, да не би заузео место испод 
свога звања и достојанства, тако да није се радо покоравао ни одлу- 
ци владаочевој у томе погледу. Стога се цар Душан позива и на 
милост Божију, и на ауторитет сабора, и тек на последњем месту 
наводи своју заповест. Одатле ипак никако не следи, да је у ствари 
ауторитет сабора стојао изнад владаоца. 

Из наведене анализе не може се извести прецизан закључак, 
који би могао да буде формулисан у данашњим јавноправним тер- 
минима, и то не може се казати, да ли су сталежи уживали на 
сабору саветодавни или одлучујући глас. То нас ипак не буни, ни 
чуди, јер на појаву исте врсте већ смо наишли поводом опредељи- 
вања владаочеве власти. Онда смо констатовали, да није власт 
владаочева била ни апсолутна, ни формално ограничена, него 
умерена. Па и сад на слични начин морамо констатовати, да нису 
сабори били ни саветодавно, ни законодавно тело у данашњем 
смислу, него једна специфична институција својег доба, која је 
владаочеву власт умеравала. 

Базирали смо се на анализи формула о функцији сабора, које 
долазе у законским споменицима, дакле почињући од времена 
краља Уроша 1, откад имамо први спомен о сабору у једном 
правном документу. Али и у доба пре Уроша І вршили су сабори 
исту функцију умеравање владаочеве власти, као што и после. 
Горе смо чак и забележили, да сабеседованије, којим се у једном 
наративном извору карактерише сарадња сталежа и владаоца на 
првом сабору, подудара се са зговором, који долази у потоњим 
законским споменицима. Али и мимо тога сам опстанак сабора не 
може значити ништа друго, него умеравање владаочеве власти. Да 
је првобитна власт владаочева била апсолутна, то није тачно, јер су 
је умеравали и институција дружине и народна већа. Хипотезу о 
апсолутизму власти првобитних владалаца изнели су у словенској 
историографији пољски историчари, који под сугестијом разви- 
јених у Пољској шљахетских привилегија нису осим њих видели 
никакав други начин умеравања владаочеве власти. Али у послед- 
ње време то се старо гледиште напушта и од пољских историчара. 
„Примењивање појма апсолутних владара на прве Пијастовиће 
треба да се призна за погрешно“ - тако изјављује један од виђених 
данашњих историка пољског државног уређења Казимир 
Тименецки.! Исто тако би било погрешно, ако би смо појам апсо- 


1 Кахітісг, Тутіспісскі, Ргамо піетіескіе м' гогмоји 5роіесспут мі ројукееј 
(Кианат те Німогуєглу, ХХМП), лб. 1923, 8. 19. 

лутизма применили на српске владаре пре Уроша 1. Од времена 
Немање постоје сталежи и постоје сабори. Самим својим 
опстанком сабори су владаочеву власт умеравали. 

Да се као што треба схвати правна природа сабора према 
стварним приликама у Немањићкој држави, не мора се полазити од 
неких априорних права моћног племства, него од емпиричких 
дужности, које су повлашћени сталежи имали да врше према 
оличеној у владаоцу држави. 

Већ смо забележили, да осим војне службе властела су слу- 
жили и дворску службу, која се састојала у томе, што су властела 
били дужни да према потреби, а на позив владаоца дођу на његов 
двор и ту га помажу у државним пословима. Та се помоћ између 
осталог састојала у савету. Не треба ни доказивати, ни 
објашњавати, да је такав савет био за ондашњег владаоца потре- 
бан, јер није владалац имао на расположењу никакво стручно саве- 
тодавно особље осим властеле, преко које је владао и управљао у 
земљи. За савет је владалац позивао или ужи круг угледније и 
моћније властеле или широке кругове целокупне властеле из 
читаве земље. У првом случају то је био одабрани савет, у другоме 
– сабор, или тачније световни део државног сабора. Заслуга је 
Крстића, што је он први запазио и истакао та два облика савето- 
вања о државним пословима (Гласник, 1Х, 81–82). Ради бољег упоз- 
навања са тим одабраним саветом да наведемо неке изворне 
податке о њему. 

Кад је краљ Милутин замислио да свога побуњеног и 
побеђеног сина Стефана казни за побуну, „с многим вељможи сво- 
јими савештав се о сем, јелико јему вазљубљени, и ти реше јему: 
благочестивији краљу, добре смисљено вештал јеси“ (Даничић, 
Живойи, 126). Краљ Стефан Урош Ш, пре него што је одлучио да 
подигне своју задужбину у Дечанима, „савештаније сатвори с пре- 
освештеним аријепископом Данилом и с превазљубљеним сином 
својим и с некоторијими вазљубљеними јему властељи“ (ірійет, 
202). После тога пошто је Стефан Душан збацио оца с престола, 
„савештаније сатвори са суштиими јего властељи, и повељено бист 
родитељу јего веедену бити с подружијем својим ва славним град 
глаголемији Звечан, и тамо бљусти и до ијелиже некотороје 
самиреније сатворита между собоју“ (ірідет, 213). Кад се око 1335. 
отприлике краљ угарски Карло Роберт дигао на Српску државу, 

краљ Стефан Душан „повеле сабраном бити всем војем јелико 
држави јего, и великоименитије своје вељможе призвав, и 
савештаније с теми сатвор, и утврдив богоразумнијими глаголи 

својими јако никакоже уклонити се таковије победи многијих језик 
пришедших на сего христољубивааго“ (дет, 228). Кантакузен 
затекао је 1342. на двору Стефана Душана, тада још краља, савет 
од 24 најугледнија достојанственика, од којих је сваки заповедао 
једним делом војске; у већању овога савета живо је учествовала и 
Душанова жена Јелена (К. Јиречек, Ш, 25). Поред саветовања са 
великом властелом било је случајева, кад је владалац држао савет 
само са вишим црквеним јерарсима. Тако у својој хрисовуљи 
Хиландару 1302-1309. краљ Милутин каже овако: „Сего ради, 
видев краљевство ми јере беше потрен хрисовуљ господина ми и 
отца ми великаго краља Стефана Уроша, и зговорив се краљевс- 
тво ми са архиепископом вторим Евстатијем и с госпождом ми 
материју краљицом Јеленом и са всеми епискупи србскими... и 
преписах хрисовуљ сији Светије Богородице хиландарскије“ (чл. 
ХУІ). Исти је краљ Милутин пред поход на Полог и Скопље „вазам 
благословеније от архијереја својего светитеља и всего 
(освештенааго) сабора јелико лика свештеничаскааго“ (Даничић, 
Живойй, 108). 

Подаци о одабраном савету долазе скоро само у наративним 
изворима и уопште су ретки, знатно ређи, него подаци о саборима. 
Одатле се ипак не сме извести закључак, да су саветске седнице 
биле много ређе од саборних скупова, нити да су представљале 
неку изузетну појаву. Животописи краљева, у којима су подаци о 
саветима дошли, нису описивали обични ток државног живота ни 
државних послова, него су износили важне и маркантне догађаје 
из тога живота, те се и савети у њима спомињу само утолико, уко- 
лико су везани баш за важне догађаје. Уколико, па чак да ли су 
савети радили на државним пословима, који нису имали карактер 
сензационалних догађаја, о томе животописи ћуте. Одатле ипак не 
следи, да није ни било савета ван сензационалних политичких 
догађаја. Вероватније би било претпоставити, да их је било, и да се 
уопште ужи савет сазивао чешће, него ли широки скуп саборни. 
Можда се баш ужи одабрани савет подразумева под оним малим 
сабранијем, које се спомиње у кр. Милутиновој хрисовуљи св. 
Ђорђу Скопском 1300, као нека уобичајена институција, добро поз- 
ната, чији се састав стога не треба да наводи, јер је свима познат, а 
где краљ доноси толико интимна решења, као што побожно 
обећање о обнављању храма.! То су претпоставке по нашем миш- 


Ги краљевство ми малим сабранијем обештах се ваздвигнути и саздати храм 
та от основанија“ (Нов., Спом., 608, 1). 

љењу врло вероватне, али ипак само претпоставке, јер потребни 
фактички подаци недостају. 

Савет је имао аристократски карактер, јер је био скуп 
одабране велике властеле. Исти је скуп улазио и у састав сабора и 
сумњиво је, да би се он у њему губио и тако рећи растављао у 
гомили редовне мале властеле. Сигурно се тај мали збор (мало 
сабраније) и на великом сабору држао скупа и благодарећи ве- 
ћој специфичној тежини утицао на редовну властелу и њено 
понашање. Требало је више времена и саборне праксе, пре него 
пто је редовном племству пошло за руком да се ослободи притиска 
и сугестије од стране великаша (магната) и да изнесе свој слободни 
и самостални глас. Баш тим је редом ишао развој сталешких 
скупштина у другим земљама западне и источне Европе. Нешто је 
слично морало бити и у Србији, али како је то баш било конкрет- 
но, за то се не зна нити ће се кад сазнати због тога, што недостају 
извори. 

Са много вероватности може се претпоставити, да је одабрани 
савет био примарна институција, а сабор – секундарна, т). да се 
првобитно сазивао савет и тек доцније претворио би се у сабор 
путем позивања редовне властеле, која се придруживала вели- 
кашима. Било је ту и неке прелазне формације, и то кад на сабор 
поред великаша није се позивала сва властела, него само она, која 
је стално служила на владаочевом двору („слуге“). Баш такав је 
био састав световног дела оног сабора, на коме је била издата 
Дечанска хрисовуља. 

Што се тиче духовног дела државног сабора, то се и његова 
правна конструкција у многоме (али, да кажемо унапред, не у 
свему) базира на дужности, коју су имали да врше према оличеној 
у владаоцу држави повлашћени сталежи велепоседника. Поред 
властеле су други такав сталеж сачињавали цркве и манастири. 
Нису цркве и манастири служили војну службу, од које су били сло- 
бодни, али ипак им је остајала дворска служба, саветодавна 
служба, коју су дужност вршили преко својих законских заступни- 
ка, и то архиепископа, затим патријарха, епископа, игумана. Ти су 
виши црквени јерарси представљали аналогију властеле, те у томе 
би се смислу могли назвати црквеном властелом, који је назив 
употребљавао Крстић. Њихову је саветодавну службу владалац 
примао са највише поверења и поуздања, јер је црква стајала за 
монарха и увек је спроводила монархијску идеју. Можда се тим 
може, осим побожних побуда, објаснити што су владаоци широко 
даривали земље црквама и манастирима, јер се тим повећавао на 

државним саборима број представника црквене властеле, на које се 
владалац могао поузданије наслонити. Али ни ту није све било јед- 
ноставно ни глатко. као што се види из борбе између краља и 
властеле поводом постављања за архиепископа Никодима, а борба 
свакако сведочи да су властела понегда тежили, да задобију 
поглавара цркве на своју страну. 

Иако су цркве и манастири сачињавали повлашћени сталеж 

велепоседника, ипак је над њима стајала црква као јединствена 
верска установа, која је вршила побожне функције, те према томе 
није имала само дужност, него и одговарајућа потраживања и 
права. Ту се мисли на основну функцију цркве, и то на религијску и 
моралну поуку, коју је имало да врши свештенство. Из предмета, 
којих се та поука могла да тиче, нису били изузети државни 
послови, а из лица, на које се она простирала, није био изузет ни 
владар. Због тога свештеници свију степена хијерархије, као 
духовни очеви, сматрали су се и признавали као природни, од Бога 
постављени, саветници владалаца.! Пружити владаоцу савет то је 
била дужност свештенства према Богу, али према самом владаоцу 
то није била више њихова дужност, него право, а владалац је био 
дужан, да њихов савет бар саслуша. Због тога је положај свештен- 
ства на државном сабору компликованији, али услед истог и 
чвршћи, него ли властеле. На државном сабору свештенство не 
само служи владаоцу саветодавну службу, него и остварује своје 
право на поуку. Према томе и пошто право поуке припада целокуп- 
ном свештенству, на државне се саборе позивају не само високи 
јерарси, та права црквена властела, него и шири кругови свештен- 
ства. На жалост, прецизне границе тих кругова не дају се тачно 
одредити. 

Иако је учешће сталежа у саборима потицало од њихове 
дужности према оличеној у владаоцу држави, ипак одатле не следи, 
да је то учешће било само од објективне вредности за државу, те 
није имало субјективне вредности за сталеж. Свака јавноправна 
дужност, учвршћена објективним правом, неминовно стиче за 
њеног сталног извршиоца субјективну вредност као рефлекс 
права, који он ужива у своју корист. Исто је било са учешћем 
сталежа у саборима и развијало се на овај начин. На захтев 
државних интереса сабори постају уобичајена институција, у чији 


1 То је лепо расветлио чувени историк руског права Василије Сергејевич, в. 
његове Древности русскаго права, томь П, изд. 3-ье, 1908, одељак: „Совљтники 
князя". 

се састав непроменљиво позивају припадници истих сталешких 
кругова. Током времена одговарајући сталешки кругови толико 
навикавају на традиционално учешће у саборима, да почињу да то 
вршење своје дужности сматрају већ скоро као своје право, иако је 
у ствари посреди само рефлекс објективног права. Даљи је разви- 
так ишао у два различита правца. У једним земљама и у једним при- 
ликама владалац је, благодарећи саборној помоћи од стране 
сталежа, толико јачао и држава се толико подизала изнад сталежа, 
да су се сталежи приморавали да буду задовољни са оваким 
рефлективним стањем њиховог јавноправног положаја, докле год 
потпуно оснажени владалац није успео, да саборе и учешће 
сталежа у власти потпуно укине. Тако је било у Француској и у 
Русији. У другим земљама и у другим приликама сталежима је 
пошло за руком, да толико апсорбују владаоца, да је он био при- 
моран, да им изрично призна субјективно јавно право на учешће у 
сабору и у вршењу функција врховне власти, те да своју власт 
формално ограничи. Тако је било у Мађарској и у Пољској. 
Немањићка држава није успела да стигне до оне раскрснице, на 
којој се два наведена правца разилазе, јер је од спољашњег насиља 
пропала пре тога тренутка. 

Иако учешће сталежа у саборима Немањићке државе није се 
у правном погледу уздигло изнад рефлекса објективне обичајно- 
правне норме, ипак су иза њега стајале извесне стварне гаранције. 
Те му је гаранције пружала она реална политичка сила, коју су у 
држави представљали сталежи велепоседника, нарочито властела. 
На то је обратио пажњу већ Крстић те је рекао да је владалац 
морао скупљати властелу у саборе, јер су властела војна снага 
(Гласник, ІХ, 84–85, 89-90). Новаковић, кад тврди, да нису сабори 
били празна формалност, позива се на општи политички утицај 
властеле, који је властела у више прилика потврдила утицајем на 
сам престо, као што је збацивање Стефана Дечанског (Зак., ХХІХ), 
а што је имало и ранијих преседана. Конст. Јиречек сматра као си- 
гурно, да је моћ високог племства непрестано расла због тога, што 
је оно умело да искористи распре и борбе међу члановима динас- 
тије (11, 10). Не може се тврдити да ако су властела желели утицати 
на власт по својој вољи, могли су то само устанком. У комплико- 
ваним политичким односима оног доба било је места и за влас- 
теоске буне и за легалну акцију властеле на саборима. Ништа не 
мари, што се ток сабора у наративним изворима описује на онакав 
начин, да се властела сликају као индиферентни гледаоци и поко- 
рни слушаоци владаочевих наредаба. Иза црквено-византијске 

стилизације ипак избија реални значај догађаја и реална улога 
сталежа. На сабору на коме је Немања поднео оставку и поставио 
је на престо не старијег сина Вукана, него млађег Стефана, 
властела су ћутали, али су тим ћутањем не само изразили прис- 
танак на промену на престолу, него су у исто време зајемчили да ће 
новопостављеног краља у случају потребе подржати и својом 
наоружаном снагом. Баш ради тога, а никако не ради помпезне 
церемоније и био је сазван сабор и на њему се манифестовала 
политичка улога сталежа. Стефана Душана је самовласно изнела 
на престо зетска властела, али је он тај факт легализовао на 
сабору, на коме је био крунисан поново (први је пут био крунисан 
заједно с оцем). Јако је Душан држао власт у својим рукама и већ 
1332. савладао је буну исте зетске властеле. Ипак је исти Душан 
сазивао саборе неупоредиво чешће, него ли његови претходници 
на престолу. То је већ запазио Крстић и чак се чудио, да је поред 
толиких ратова било времена за толико сабора (Гласник, ІХ, 90). 
Јасно је, да је на саборима Душан тражио ослонца и за вођење 
ратова и за спровођење свога царевинског програма. Није 
случајно, што је на сабору 21. маја 1349. извршио, бар начелно, ге- 
нералну потврду свију појединачних привилегија сталешког карак- 
тера. Тако је под силним Душаном сабор јачао. „Под царем 
Урошем младим сила српских сабора тако је велика била“, као што 
је тачно приметио Крстић, „да је цар Урош, заузимајући престо, 
јавно обећати морао, да ће се придржавати закона, које под 
Душаном сабор поставио“ (Гласник, ІХ, 90). 

Треба да се нарочито истакну у засебну групу сабори, на 
којима су се владаоци крунисали. Чак у оној формули, која се 
односно њих наводи у законским споменицима, не наилазимо на 
обични зговор, него на изразе од одлучнијег значаја. У Дечан- 
ској хрисовуљи краљ Стефан Урош Ш изјављује овако: „венчан 
бих на краљевство... благословенијем и рукоју преосвештенаго 
архиепископа Никодима и всех епископ и всего сабора србскаго“ 
(Нов., Спом., 646,1). Ту се сабору приписује иста активна улога, као 
што и архиепископу, што значи, да се поред постављања на престо 
од Бога преко чинодејства архиепископског признаје још и 
постављање од сабора, дакле а Пео рег роршшт (од Бога преко 
народа), или тачније а Пео рег згашз (од Бога преко сталежа). О 
сабору, на коме је било извршено крунисање Стефана Душана за 
цара, сам Душан у наредби о законодавној радњи око 1346, каже 
овако: „изволише о мне царствовати“. Дакле није он одлучио, да 

постане цар, по договору (зговору) са сабором, него је сабор о томе 
одлучио и дао му је царску власт. Као што се види, не сматрају се 
сабори за крунисање као вршење саветодавне дужности према 
владаоцу, него као вршење неке самосталне, рекли бисмо, 
уставотворне власти. Није узалуд, што су се у другим земљама 
формална ограничења владаочеве власти установљавала на 
саборима, на којима су се владаоци бирали или крунисали. Није до 
тога у Немањићкој држави ни дошло, али свакако се почела испо- 
љавати засебна правна природа оних сабора, на којима се вршило 
крунисање. 

Изрично сталешки карактер српских сабора упозорује на 
њихово начелно сродство са сталешким скупштинама у другим 
европским земљама нове политичке формације – романским, гер- 
манским и словенским. Да је Србија ту институцију прихватила од 
ма које од тих земаља, за то нема ни изворних података, ни ма 
каквих алузија. Није хипотеза о рецепцији потребна ни за 
истраживаоца, јер схватање и објашњење институције не изазива 
никаквих потешкоћа за њега. Подједнаке потребе воде свуда под- 
једнаким последицама. Због тога није ни чудо, што је у приликама 
сталешке државе постала и постојала сталешка скупштина. Само у 
начелу је Немањићка држава била иста, као што сталешке државе 
у другим земљама. У конкретном пак остваривању она је пружала 
свој самостални варијант. Према томе и српски сабори, иако спада- 
ју у заједничку врсту сталешких скупштина, имају ипак свој засеб- 
ни (идиографски) карактер. 

Византија је била сасвим хетерогена политичка формација 
према сталешким државама. Она је могла утицати и стварно је ути- 
цала на јачање монархијске власти, на проширивање и подизање 
државних задатака, на сређивање судства и управе, на развијање 
грађанског и кривичног права и сл. Али није она могла да да ни 
обрасца, ни подстрека за стварање сталешке скупштине, јер није за 
то имала ништа одговарајућег, нити чак сталежа са истим функци- 
јама. Српски сабор не може се никако извести ни из византијског 
сената, ни из византијског консисторијума, ни из византијске 
еуфемије. Остављамо на страну, да за време од краја ХІ века и 
надаље није сенат играо у Византији никакву политичку улогу. 
Довољно је забележити, да је сенат био скуп виших државних дос- 
тојанственика, највиша бирократска институција, а сабори су у 
сталешким државама постојали баш због тога, што није у њима 
било бирократије, и пропали су онамо и онда, где и кад је 
бирократија дошла на власт. Консисторијум није уопште био нека 

државна институција, него облик дворског церемонијала, који се 
састојао у томе, што су се виши чиновници и дворски досто- 
јанственици скупљали у једној дворској сали, која се називала 
„велики консисторијум“, да поздраве цара код његовог свечаног 
појављивања. Еуфемија значи акламација између осталог код 
проглашавања новог цара. Извршивали су ту акламацију дворски 
достојанственици и чиновници, као и представници војске, који су 
сви скупа заступали народ, који је на тај начин тобоже бирао цара, 
што се по традиционалној јавноправној теорији још увек сматрало 
за потребно. Јасно је из већ наведеног да у свему томе није било 
ништа ни из далека сличног са сталешком скупштином. Васпитани 
на византијским узорима могли су писци сликати српске саборе 
бојама из византијског церемонијала, али се под тим бојама крила 
сасвим друга невизантијска садржина. 


8 12. ПОДРЕЂЕНЕ ВЛАСТИ 


У првобитној држави вреди принцип личне или персоналне 
владе владаоца. То значи, да владалац лично води војску, лично 
суди и лично управља. Пошто није наравно у стању, да све то сам 
врши, поверава поједине владине функције лицима из своје 
непосредне околине од случаја на случај, а затим мање-више стал- 
но. Ту владаочеву непосредну околину сачињава првобитно 
владаочева дружина, а затим, кад су се дружиници одвојили од 
владаочевог дома и сами удомили на својим имањима – владаочев 
двор. Немањићка држава не зна више за дружину, те извор, одакле 
се у њој потекле подређене власти, био је владаочев двор. 

Наводећи различите податке о уређењу владаочевог дво- 
ра код старих Срба, Хрвата, Влаха и Руса, К. Јиречек тим пово- 
дом поставља и једну општу примедбу, која гласи овако: 
„јужнословенске и влашке уредбе подсећају више на дворска звања 
Лангобарда и Франака него на хијерархију цариградског царског 
двора" (ПІ, 24). Ту своју примедбу писац баца, тако рећи, узгред, а 
одатле не изводи закључака потребних за право расветљавање 
дотичног питања. Морамо дакле да то место њега учинимо. Ствар 
је у томе, да је између владине организације у Византији и у ново- 
посталим варварским државама - германским, романским и 
словенским - постојала начелна хетерогеност. Византија се 
наслањала на многовековну цивилизацију и имала је на распо- 

ложењу јако развијени и разграњени апарат подређених власти са 

стручним чиновничким особљем; двор византијских царева је ту 
подређену организацију завршавао и крунисао у својству највише 
бирократске установе у држави. Варварске државе нису имале ни 
историју за собом, ни од векова израђену организацију владе. Није 
код њих владаочев двор крунисао неку већ од векова постојећу 
организацију, него је сам представљао сву ту организацију у потен- 
цији, те је једини пружао и особље и план и упутства за управљање 
државом. Нису тај двор сачињавали неки стручни чиновници, које 
би тамо доводила претходна бирократска каријера, него припадни- 
ци племићког сталежа, који је једини стајао владаоцу на распо- 
ложењу, вршећи према њему своју војну и дворску службу. 
Сталешки карактер владаочевог двора у Немањићкој држави лепо 
се огледа у Душановом законику, који нам прича, како властела 
„греду“ у владаочев двор (чл. 173), описује начин на који је долазио 
у владаочев двор властеоски подмладак (чл. 51) и афирмативно 
тврди, да је било властеле, „који стоје у кући царства ми“ (чл. 177). 
Не треба ни доказивати, ни наглашавати, да све то није неки 
новитет уведен од цара Стефана Душана. За сваког је историка 
јасно, да се ту констатује стари државни поредак, који ће постати 
тим актуелнији, чим се даље будемо удубљавали у прошлости. 
Услед различитих функција, које су се поверавале појединим 
дворанима, дворско се особље диференцирало. У тој се диферен- 
цијацији манифестовао развој подређених власти, те морамо да 
се на њој зауставимо. Диференцијација се састојала у постанку и 
одржавању различитих дворских звања, те треба да их прегледамо. 
Она лица из дворског особља, којима се поверавају фун- 
кције подређених власти, имају првобитно један општи назив, 
и то владаоци двора краљева (хрисовуља кр. Драгутина Хиландару 
1276-1281, чл. ТУ и У). Али у току времена појављују се на томе 
општем тлу појединачна дворска звања. После 1200. долази као 
високи достојанственик шейчиіа; његово звање није тачно познато, 
тако да му се приписују различите функције, и то да је носио пред 
владаоцем скиптар (Ст. Новаковић), или да је можда био над- 
зорник ковнице (Мијушковић), или да је водио надзор над 
дворским младићима (Ттшћејка), или да је велики шепчија био 
старешина телесне страже владаочеве (Ст. Новаковић); у 
хрисовуљама наилазимо на два случаја, кад је тепчија по налогу 
владаоца спроводио границе пољског имања („међу утесал" - 
хрисовуља Епископији Призренској 1326, чл. УП; Аранђеловска 
хрисовульа 1348-1350, чл. СХХХІ). На челу владаочеве благајне па 

дакле и финансијске управе стајао је у ХТУ веку казнац или велики 
казнац. То је звање било убрзо прозвато по византијском начину – 
прошовесшијар. Затим иду велики жупан и војвода (одговара 
византијском стратегу – отролтудс) или велики војвода, чија дос- 
тојанства на први поглед изгледају као највиши степен одликовања 
за стручну службу грађанског или војног реда. Али у ондашњим 
приликама не може бити речи о некој хијерархијској чиновничкој 
или официрској каријери. Ту може бити посреди само сталешко 
избијање и само основна властеоска сужба, тј. војна, уз коју су 
грађанске функције долазиле само као додатак, и то као одмор од 
ратних трудова и у исто време као нарочита награда за ратне под- 
виге. Звање великог жуйана, тј. некадашња владалачка титула 
само је подвлачила близину извесног великаша према носиоцу 
врховне власти па можда и нарочито тежила, да га привеже уз 
средишњу власт. Војводе су очевидно били актуелни војсковође, 
који су се истакли у ратно доба, и којима је затим то звање било 
одржано и на њиховом мирном положају код владаочевог двора. 
Испод војводе долази још један степен војног старешинства, који 
се одржава као дворско звање, и то челник или велики челник. Као 
један редовни назив за „владалце двора краљева“ могло би се сма- 
трати звање слуге, која је реч од терминолошког значаја за 
означавање односа племства према владаоцу. Али је и у њему било 
извесног одликовања. Што се, пак, тиче великог слуге, он се 
уздизао изнад великог челника; томе треба додати, да по миш- 
љењу Новаковића велики слуга одговара византијском (пєуас 
боцестікос), који је био врховни заповедник, или маршал суво- 
земне војске. Сійавилац се доводи у везу с 6 ёлі тролеСтс византиј- 
ским столником. Почевши од времена Уроша Ш дворски се канце- 
лар назива грчком титулом логошеш. Под њим су били пи-сари 
дворске канцеларије - дијаци.! Он је стилизовао и потписивао 
владаочеве повеље. Сем тога био је надлежан за надзор над црква- 
ма (Зак., чл. 25), а понекад је водио финансијске послове место 
протовестијара. Управник двора или владаочеве палате био је 
двородржица, кога доводе у везу са византијским лоЛотофоло&. 
После преузимања царства уведена су била специјална звања 
византијског царског двора, и то деспош, севастократор и ћесар, 
који су били без нарочитих функција и само од титуларног значаја. 


1 Пошто су првобитно писмени били само припадници клира, назив за клири- 
ка одржао као општи назив за писара. У Енглеској и у Француској чак и данас писар 
и секретар, нарочито код судова и нотара назива се сісге. 

Нису ни сва претходна звања имала одређене функције, али ипак 
нису били искључиво титуларна и церемонијална, као што су била 
звања деспота, севастократора и ћесара. 

Пошто је између дворских звања било извесно градације, 
поједини су се дворани могли пењати по степенима дворске хије- 
рархије. Може се, на пример, да пропрати по изворима дворска 
каријера познатог великаша Оливера. Он је био једно за другим 
„велики челник“, „велики слуга“, „велики војвода“, а после 
проглашења царства, „севастократор“, доцније „деспот“ (К. 
Јиречек, Ш, 25). Али није то била једна бирократска или у ужем 
смислу дворска каријера, него сталешка каријера, што значи, да му 
нису дворска звања стварала положај, него су му се давала према 
положају, које је заузимао као повлашћени и моћни велепоседник. 
Стога је Оливер чак издавао даровне повеље манастиру, у којима 
је сам себе приказивао, да није слуга само по милости господина 
краља, него и по милости Божијеј (Нов., Спом., 662, [). Јасно је, да 
то није стил једног бирократе, него једног моћног великаша (огапі 
ѕеіспешг). 

Дворски званичници и достојанственици делом су вршили 
извесне сталне дужности, као што су били логотет, казнац и про- 
товестијар, двородржица, делом су сачињавали кадар поверљивих 
људи, којима је владалац поверавао према потреби различите 
функције, као што нпр. тепчији, да на лицу места спроведе 
земљишну границу према владаочевој пресуди. 

Двор је очевидно сачињавао централну владу и централну 
управу, али то треба схватити са извесном резервом. Није се у оно 
време спроводила строга правна разлика између централне и 
локалне владе и управе; није ни било уређене хијерархије владиних 
и управних институција, које би биле распоређене по инстанцијама 
те би се пењале по хијерархијским степеницама од најнижих места 
преко ширих округа и провинција па све до централне владе. 
Према томе односно ондашњег доба не треба да се говори о цен- 
тралној влади и управи, него о влади и управи у центру, под којим 
се разуме седиште владаоца. Али ни то седиште није било стално. 
Немањићка држава није никад имала сталну престоницу, као што 
је био Париз у Француској, Краков у Пољској, Праг у Чешкој, 
Трнов у средњовековној Бугарској или Кијев, Чернигов, Новго- 
род, Смоленск, Владимир, доцније Москва у појединим руским 
државама у току средњег века. Као у Угарској и Немачкој тако и у 

Србији владалац је већи део године провео на путу, идући из једног 
дворца у други (К. Јиречек, Ш, 9). Владаочев двор, куда је долазио 

и где се налазио, тамо је апсорбовао сваку локалну управу и на 
томе је месту вршио функције и централне и локалне владе и 
управе. Из двора су се слали изасланици владаочеви према потре- 
би у различите крајеве и пределе те се на тај начин опет мешала 
централна влада и управа са локалном. 
Наравно није се могло изаћи на крај без локаних власти мање- 

-више сталних. Али пошто је био на снази принцип личне владе 
владаочеве, све су те локалне власти имале специфични карактер, 
према коме се знатно и начелно разликују од данашњих појмова о 
локалним властима. Нису то биле сталне основане на закону 
дужности, него налози (соттіѕѕ10), давани од владаоца. Земља се 
управљала преко изасланика, рег сотпиззапов. Тако је свуда било 
у средњем веку и много доцније у новом веку. То је био владин и 
управни систем нових европских земаља. Али је поред њега проди- 
рао у средњовековне државе и појам о сталној дужности, као зас- 
нованој на закону сталној делегацији државне власти са одређеним 
делокругом компетенције. То је био римски појам о таоіѕѕігаѓиѕ. 
Продирао је он и у Немањићку дражву из Византије. У преласку од 
владиног и управног система рег соттиззапов на владин и управни 
систем рег таг та 5 састоји се сав развитак подређених власти у 
европским државама. Маєізігашз су постајали постепено и само у 
појединим гранама владе и управе. Према карактеру сталешке 

државе таріѕігаіќиѕ могли су чак да буду двоструки, и то једни су 
имали делегацију владаочеве, други сталешких власти. Али је до 

тога дошло само у оним сталешким државама, где су повлашћени 

сталежи добили формално признање својих јавних права на 

саучешће у власти и где је дакле вредео дуализам владаочеве и 
сталешке власти. За такав дуализам Немањићка држава није 
знала, него је у њој увек вредело јединство државне власти оличене 
у владаоцу. 

После већ наведених општих примедаба, које је требало 
поставити ради разумевања ствари, прелазимо на даљи преглед 
подређених власти у детаљима и нарочито у погледу локалне 
управе. 

Организација војних снага у земљи и заповедање њима 
сачињавали су основни и главни позив владаоца. Познајемо, да је 
војска у оно доба била организована према систему сталешке 
милиције. Али основно језгро те војске сачињавао је владаочев 
двор, који је вредео као њен стални кадар и њен ђенералштаб. Није 
то узалуд, што у једном споменику ХІУ века скупљање војске се 
слика, као скупљање од стране владаоца његових домочедаца 

(дакле дворана) и „все војске отачаствија“ (фалсификована повеља 
кр. Милутина Хиландару 1318. о сељишту Уљарима, Споменик, ІП, 
20, 21, 22, 23). Командна власт у војсци припадала је лично 
владаоцу, који је пре свега у првом реду био војсковођа. Пошто 
није био у стању да ту команду власти остварује увек лично, био је 
приморан да ју према потреби делегира појединим лицима (рег 
соттіѕ5іопет). Тако су постали војводе постављани из влас- 
теоских редова, које смо већ видели на двору владаочевом. Али 
није то било лако, да се властела, који су сматрали да служе лично 
владаоцу, покоре делегираној власти војводе. Због тога је цар 
Стефан Душан морао да у своме Законику нарочито и званично 
нагласи: „на војсце на всакој да обладају (да имају власт) војеводе 
колико и цар; што реку, да се чује. Ако ли их кто пречује у чем, да 
јест то-зи осужденије које и онем-зи који би цара преслушали“ 
(чл. 129). 

Други основни је позив владаоца да буде судија. Принцип 
личног суда владаочевог одржао се кроз цело време у Немањићкој 
држави. Као помоћници и извршиоци тога суда служили су 
различити дворски званичници и достојанственици по владаочевом 
налогу. У току ХШ века постаје законита нижа инстанција судска за 
мешовите спорове између Срба и Дубровчана, а на преокрету на 
ХІУ век наилазимо на сталне судије у градовима и жупама. 
Прихватање појма тата за долази у судству раније, него ли у 
управној области. На овом се месту нећемо на томе заустављати, јер 
детаљно испитивање судског уређења спада у Ш део нашег система. 

У управу оног доба спадали су само ови послови: руковање 
крунским доменима, финансијске и пореске ствари, затим полици- 
ја безбедности. И ту су биле неминовне локалне власти, чија се 
организација заснивала како на систему налога (сотпт15510), тако и 
на систему сталних стручних дужности (тата). Није се та 
организација установљавала законима, него праксом. Од те праксе 
није остало никаквих директних докумената. Које су биле локалне 
власти, на то индиректно упозоравају нас манастирске хрисовуље. 
У њима се додељује економски и судски имунитет, који је осло- 
бађао цркве и манастире од доласка и интервенције локалних 
власти; тим се поводом те локалне власти, испод којих се манастир 
узима, набрајају у хрисовуљи. Морамо да те наводе у хрисовуљама 
прегледамо. 

Ако будемо ишли хронолошким редом, онда ћемо средином 
ХИ века наићи на један општи назив за локалну власт, и то: 
владалац, ев. владалци, или владушти (Нов., Спом., 578, ТУ; 598, 

ХХУП; 601, ХХП), што одговара владалцима двора краљева у цен- 
тру. Хрисовуља кр. Стефана Драгутина Хиландару на призренске 
метохије 1276-1281. наводи поред владалца још севасійа и кнеза и 
упозорава, да је било више локалних управних органа, јер не само 
гарантује, да неће у метохији доћи ни севасш, ни кнез, него их 
уопште ослобађа просшо рекох од всех владалац малих и великих 
(388, ХІ; 387, ГУ). Очевидно је, да је севаста прихваћен из Византије, 
или тачније, да је одржан у пределу освојеном у Византији; сигурно 
се истом византијском традицијом треба да објасни нека раз- 
грањеност или свакако многобројност локалних управних органа у 
споменутим пределима, на што се у хрисовуљи прави извесна длуз- 
ија. 
На преокрету од ХПІ века на ХІУ две хрисовуље кр. Милутина 
од исте 1300, од којих је једна била дата Хиландару, а друга св. 
Ђорђу на Серави код Скопља, доносе нову грађу о локалним влас- 
тима и то од важног значаја. Хиландарска хрисовуља садржи крат- 
ки пропис: „и кефалија градски да не има области тамо, ни ин 
владалац никоји“ (392, УШ). Ту се из опште масе „владалаца“ 
нарочито истиче кефалија градски и противставља свим осталим 
локалним управницима. То је врло маркантно, јер баш кефалија је 
постао основни облик стручне локалне власти и као такав је доц- 
није ушао у Законик цара Стефана Душана. Да је кефалија 
(поглавар) прихваћен из Византије, тачније преузет заједно са 
освојеним грчким земљама, не треба ни говорити. У Скопској 
хрисовуљи наводе се многобројни представници локалне власти, и 
то: севаст, прахшор (финансијски орган - прибирач пореза) или 
прахшор градски, кастрофилак или страж граду (према интер- 
претацији самог споменика), кнез или кнез жуйски, кефалија, 
казнац (благајник, скупљач пореза), шепчија мали, судија велики 
или мали, судија граду, судија жупски (608, П; 609, У; 613, ХХУЦ; 
616, ХХХІХ; 617, 1; 620, ХХІ). 

Прегледајући набројене у Скопској хрисовуљи локалне 
власти, можемо да одавде изведемо неколико закључака, и то: 1) да 
ширећи се на грчке крајеве Немањичка је држава у њима наилази- 
ла на мање више разграњени систем локалних власти (о великих 
и до малих власти – 600, У), и то општих (севаст, кефалија), војних 
(кастрофилак или страж граду), финансијских (прахтор) и судских 
– које је одржавала у истим пределима, прихватала и, као што ћемо 
видети касније, преносила у друге области и у унутрашњости; 2) да 
су поред стручних византиских власти постојали и у грчким краје- 
вима стари српски управници, као што кнез или кнез жупски; 

3) да је било локалних власти са истим називом, као што и дворска 
звања, о чему сведочи локални казнац и тепчија мали; у томе поду- 
дарању назива огледа се првобитни начин, кад се локална управа 
поверавала дворским изасланицима; кад су дотичне функције 
постале мање-више сталне, постао је на месту стални орган са 
истим називом као што и доскорашњи изасланик дворски, а 
дворскоме звању је за разлику био додат епитет „велики“; тако су 
се разликовали велики казнац у двору и просто казнац у провинци- 
ји, шепчија или велики йіейчија у двору и шейчціа мали негде у 
провинцији. Ако у даљем будемо закључак под т. 1) комбиновали 
са закључком под т. 3) онда можемо рећи, да су се локалне власти 
развијале двоструким путем, и то путем претварања домаћих нало- 
га (сопапаі510) у мање-више сталне функције и путем прихватања 
византијског локалног система сталних дужности. 

Поред низа наведених локалних власти са домаћим и грчким 
називима Скопска хрисовуља зна још за једну њихову категорију. Ту 
категорију сачињавају владушти йо државах краљевсшва ми (616, 
ХХХІХ). Владуштши су нам иначе већ познати, као други општи назив 
локалних власти поред владалаца. Али за њихово ближе упознавање 
Скопска хрисовуља доприноси нешто ново, наиме веже те „владуште“ 
за државе, као сасвим засебне управне јединице, које постоје поред 
градова и жупа, у којима врше своју дужност остали стручни управни 
службеници. Касније ћемо нарочито говорити о државама и о 
њиховој управи. Засада, довољно је да констатујемо две основне кате- 
горије локалних власти, и то управнике зш сепеп5 у „државама“ и 
управне службенике у градовима и жупама. Као најтипичнији и 
најважнији представник друге категорије, који је собом засенио све 
остале службенике исте врсте, јер је сигурно свима њима био прет- 
постављен, долази кефалија, који се сматра као непосредни делегат 
владаочев и право оличење административне власти на месту. Није то 
узалуд, што се баш кефалија именује кефалија краљевсшва ми (609, 
У) и што се пренос административне власти у манастирској метохији 
на игумана врши помоћу ове формуле: „сам игуман да јест кефалија 
панађуру“ (620, (ХХШ). Није та формула случајна, јер у једној грчкој 
хрисовуљи цара Стефана Душана 1346. наилазимо на аналогични 
израз, и то на „жупане који кефалствују“ (кефодлткєооутес СОФТОМОЇ 
– Нов., Спом., 566, У). 

Скопска хрисовуља упозорује чак на неке детаље односно 
организације локалних власти. Одатле видимо, да нису локални 
органи примали плату од средишње власти, него су наплаћивали 
одређени оброк од локалног становништва (Нов., Спом., 609, М; уп. 

К. Јиречек, Ш, 251). Баш тај се оброк без сумње предвиђа у 
Душановом законику, кад се у њему прописује: „кефалије што су 
по градовех да узимају свој доходак законом“ (чл. 63). Уз тај дохо- 
дак. који је кефалија имао права, на име свога издржавања, купити 
од становништва, Законик додаје још једну привилегију кефали- 
јину, и то да је кефалија имао право за своје потребе куповати од 
грађана жито, вино и месо у пола цене.! Осим оброка локални 
органи власти примали су у натури или наплаћивали су у новцу 
од сеоског становништва тз. приселицу (Нов. Спом., 617, 1; К. 
Јиречек. Ш, 248), тј. стан и храну, кад им је требало да на своме 
службеном путовању негде одседну. Сигурно су властела тежили 
да претворе приселицу у своју општу сталешку повластицу. Тим су 
вероватно били изазвани рестриктивни прописи о приселици у 
Душановом законику (чл. 155-156), где се одређује, да уживање 
приселице припада само оној властели, који „држе државу“2 и 
изузетно великом властелину стегоноши. Најзад Скопска хри- 
совуља упозорује, да су се локални органи власти за извршивање 
својих наредаба служили ойроцима (Нов., Спом., 616, ХХХІХ), ті. 
својим робовима, у најмању руку својим момцима, тј. приватним 
слугама. То је врло карактеристично, јер сведочи о патримонијал- 
ном карактеру локалних власти. Иако су им биле поверене јавно- 
правне функције, ипак се њихово вршење схватало као уживање и 
остваривање личног права носиоца локалне власти, те су они своју 
управну дужност вршили преко истих људи, којима су се служили и 
у своме приватном газдинству. Тај патримонијални карактер 
тодређених власти, иначе својствен и другим земљама и знат- 
зо познијем времену, огледа се и у Душановом законику, где се 
зедовно предвиђа, да судија може да извршује пресуде и друге 
удске наредбе не само преко пристава, који је био надлежан за 
`о судски орган, него и преко свога приватног слуге - сокални- 
га (чл. 107). 
Хрисовуље ХІУ века понављају већ познате нам категорије 
локалних власти Долазе ту и византијски називи, као што кефали- 


1. и да им се продавају жита и вина и меса за динар што иному за два; на 
грађанин · то-зи да му продава, а ин никто“ (чл. 63). 

2 Није то био неки новитет, него потврда постојећег поретка. У првом 
Законику, кад се предвиђа злоупотреба приселице, мисли се као на њеног учиниоца 
на властелина, који држи државу, као што се види из одређене казне: „та-зи држава 


да му се узме, а ина да не даст“ (чл. 57). 
3 В. Нов., Спом.. 401, ХІ; 644, ХІ; 403, ХХМ; 670, ХХХУП; 406—7, Ш; 658, Х; 


673, ХУІ: 680), ХХІІ; 415, ХХП; 423, ІХ; 424, П; 436, ХІ; 471, М; 704, ХУЦ; 494, ал. 2. 

ја и др. и домаћи, као што кнез, који се спомиње у хрисовуљама 
1348, и жуйан, који се наводи у хрисовуљи 1361, и војевода, за кога 
спомиње хрисовуља 1355, и коме се дакле догађало да врше мирне 
управне функције (уп. израз држал у војеводстве у баштинској 
повељи 15. ІУ 1357, Нов., Спом., 313). Најважније за нас је то, што 
се у споменутим хрисовуљама надаље разликују две основне врсте 
локалне управе, и то преко стручних службеника, за које је 
типичан кефалија, и преко властеле, који „држе државе“. Несум- 
њиво се упозорује на ту другу врсту свуда, где се поред и после 
кефалија и других службеника наводе још „ини владуштији ва 
земљи (или земљах) краљевства, ев. царства, ми“. У хрисовуљи 
цара Стефана Душана св. Николи у Добрушти 1355. они се чак 
карактеришу као „владушшији ва земљи царства ми по обичајам 
српским“ (Нов., Спом., 720, ХІМ), чим се подвлачи њихова начелна 
разлика од управе преко службеника на византијски начин. 
Дуализам локалног управног система одржан је и у 
Душановом законику, где се потпуно разговетно огледа у чл. 178, 
који истиче општи појам локалних власши састављен од две кате- 
горије, и то од кефалија и власшеле, који имају државу.! Као што је 
тачно приметио Мих. Полићевић, „у старо време држава је значила 
власт или област било краљевску, било властеоску, било приват- 
них људи над земљом, а не земљу саму“ (Архив за правне и 
друштвене науке, ХХШ, 264). У датом случају држава значи право 
на управу даровано властелину од владаоца на уживање. У државу 
или „на државу“ су се давале жупе (Скопска хрисовуља 1300, чл. 
ХХХІ; повеља челнику Муси 1363, Нов. Спом., 316), земље и 
градови (Душанов законик, чл. 142), али према жупама, земљама и 
градовима у којима су управљали постављени за то кефалије и 
други службеници, држава је сачињавала засебну управну јединицу, 
јер је имала другу правну природу. Управљајући жупом или градом, 
кефалија је вршио дужност, на коју је био постављен, међутим 
властела, који су имали државе (владушти по државах краљевства 
ми), уживали су право, које им је било даровано. И једни и други су 
били подређени владаочевој власти, али на основу различитих 
принципа, и то кефалије по принципу административне хијерар- 


1 Чл. 178. гласи: „судије куде посилају приставе и књиге своје, аште кто пречује 
и одбије пристава да пишу судије књигу кефалијам и властелом у чијеј буду држиве 
они-зи преслушници, да саврше за то-зи власти што пишу судије. Аште ли пе саврше 
власти, да се кажу као преслушници“. За тај израз власти има преседана у 


хрисовуљи Хиландару око 1332 ~ „да им нест... никто от власте) краљевства ми" 


(Нов., Спом., 403. ХХМ; уп. Хтетовск. хрисовуља 1337-1346, фи!., 653, ХХИ). 

хије, а „држешти жупу“ (Скопска хрисовуља 1300, чл. ХХХІ) по прин- 
ципу опште сталешке вредности. Стога је положај кефалије имао 
искључиво стручни административни карактер, а положај властелина 
у држави или на држави увек је имао политички карактер. Кефалија 
је био у извесном смислу чиновник, а властелин је на држави био 
политичка фигура. Политички карактер држава лепо се огледа у 
причању Данила поводом доласка Стефана Душана на краљевски 
престо. Затворивши побеђеног оца у граду Звечну, Душан „васала 
вестники во все држави отачаствија својего; и слишавше јелико сил- 
них, вси приходеште поклоњааху се јему; и тако все држави отачаства 
јего предаше се в руце јему“ (Даничић, Животи, 214). Као што се види 
из наведеног пасуса, нису властела на државама стајали под 
чиновничком дисциплином, него су слободно изјављивали своју 
сталешку покорност, на коју их је владалац позивао. 

Кефалији је, као што већ знамо, био додељен одређени оброк 
од становништва; властелин на држави је вероватно уживао извес- 
тан део целокупног дохотка владаочевог од жупе или земље, коју 
је држао. На то упозорује изрична одредба Душановог законика о 
подели жиропађе, на којој је било регалије, на пола између владао- 
ца и властелина, чија је држава (чл. 190). 

У стручној књижевности постоји тенденција, да се власт 
властелина на држави призна за наследну. Зато нема никаквих 
изворних података, те потпуно има право Соловјев, кад у овако 
тврђење сумња, а истиче доживотни карактер државе! Жупа се 
могла давати у баштину (Душанов законик, чл. 134), али одавде 
никако не следи, да, кад је властелин држао жупу у држави, имао је на 
њу баштинско право. Напротив, разлика у терминологији сведочи, да 
је било разлике и у садржини одговарајућих права. Разлика између 
баштине и државе манифестује се у томе, како се баштина и држава 
одузимала. Баштина се могла одузети само за неверу, међутим, 
држава се одузимала за специјална кривична дела против јавног мира 
и поретка, и то за злоупотребе приселице (Душанов законик, чл. 57) 
и за оштећивање и потискивање себара (чл. 142). Држава није 
баштина,2 као ни пронија.3 То је институција 8иі репегіѕ, и то право на 

уживање управне власти. 


ТА. Соловјев, Једна српска жупа за време царства, Гласник Скопског 
научног друштва, књ. Ш, 1927, стр. 25, пр. 6. 
Само у чл. 81. Душановог законика реч држава употребљава се у смислу 
баштине, али само у познијем Раковачком препису, у коме је право разумевање 
некадашње терминологије изгубљено. 


3 На жалост, идентификује државу с пронијом Ст. Новаковић (Зак., стр. 240). 


ИСТОРИЈА ДРЖАВНОГ ПРАВА 273 


Власт кефалија, као и властеле, који су државе држали 
(Душанов законик, чл. 155), простирала се по општем правилу 
само на државне земље. Што се пак тиче црквених и властеоских 
земаља, то је за њих била надлежна посредујућа власт дотичних 
велепоседника, на коју баш у следећем параграфу прелазимо. 


8 13. ПОСРЕДУЈУЋЕ ВЛАСТИ 


Пошто је земаљски посед повлашћених сталежа уживао 
економски и судски имунитет, насељеници црквених и властеоских 
имања изузимали су се испод директних односа према владаоцу, јер 
се цео њихов јавноправни живот свршавао и завршавао унутра у 
повлашћеном имању, или у власшелинсшву, који је термин утврдио 
у науци Ст. Новаковић. У погледу владе властелинства су 
сачињавала засебне делове државе поред жупа, где су управљали 
кефалије са подручним особљем, и држава, које су биле даване 
властели под управу. Земаљски господари, којим су властелинства 
припадала, сачињавали су засебну категорију посредујућих власти 
(роцуоіг5 0 птеппсфаје5 према Монтескијеовој терминологији), 
које су стајале између владаоца и народа. Наравно су и посредујуће 
власти биле потчињене владаоцу, али није та њихова потчињеност 
била административно-дисциплинска, него је потицала из њихове 
персоналне покорности и верности према владаоцу. Због тога 
посредујуће власти треба да буду противстављене подређеним 
властима изложеним у претходном параграфу. 

Изворни подаци о унутрашњем уређењу властелинства посто- 
је само односно црквених властелинстава, на која смо дакле при- 
морани да ограничимо ово наше излагање. 

Ослобођена од плаћања данака и тегљења терета у корист 
државе и у знатној мери од надлежности државног судства, 
властелинства су се одвајала од жупа, које су биле основне 
управне јединице у погледу државних (владаочевих) земаља. О 
томе одвајању сведоче врло изразите формуле у манастирским 
хрисовуљама, као што су ове: „и оброка да не дају жупом“ (Хилан- 
дару 1276-1281, чл. ХІУ), „работе у жупу да им не“ (Аранђеловска 
1348-1353, чл. СІ. ХХІХ), „ни у жупу приплаштају“ (Јерусалимској 
цркви св. Аранђела, 1348, чл. ТУ), „и да им не ниједне работе 
кефалијине“ (Хиландару 1355, чл. ХІ). Према томе „људије 


жупсцији“ противстављају се људима из властелинства (Аран- 
ђеловска 1353, чл. Х). 

У оклопљеним имунитетом властелинствима нису подређени 
органи државне власти смели да интервенишу, нити чак да тамо 
улазе. „И да нема улести у село то... никоји владалац краљевства 
ми ни владалац држештаго жупу ту“ – таквим енергичним речима 
брани се управа и судска самосталност црквеног метоха у Скопској 
хрисовуљи 1300 (чл. ХХХП). Слично и чак још енергичније 
изражава се једна потоња хрисовуља, кад вели овако: „и в тех селах 
и метохијах да не има области улести ни кефалија, ни севаст, ни 
пронијар, просто рекше ни мал ни велик“ (хрисовуља ман. св. 
Богородице Перилевте у Охриду, 1342-1345, чл. ХУІ). 

Изузетно испод опште управе и општег судства властелинс- 
тво је сачињавало потпуно самосталну јединицу административну 
па донекле и политичку. Стога се у хрисовуљама властелинство 
карактерише као самовласшно и самосудно, или самовласшно и 
самовољно (Скопска хрисовуља 1300, чл. 1; манастиру св. 
Пантелејмона 1349, чл. П). 

Димензије властелинстава биле су различите, и то почињући 
од села и до читаве жупе. Душанов законик предвиђа, с једне 
стране, да неко „има једино село у жупе или међу жупама“ (чл. 58), 
и с друге стране, да кад владалац записује баштине – „кому запише 
село... а кому жупу“ (чл. 134). Што су црквена властелинства обух- 
ватала читаве жупе, о томе сведочи низ хрисовуља, почињући од 
Жичке око 1220. Ако се властелинство простирало на целу жупу, 
није његов самовласшни и самосудни положај изазивао никаквог 
сукоба са државним управним системом, јер у таквој жупи није ни 
било никаквих државних владиних органа. Ако се властелинство 
налазило у жупи, ствар је била компликованија. У погледу 
аграрних односа властелинства су улазила у састав жупе и свакако 
су уживала угодности, које су одатле потицале. Такво се стање кон- 
статује у Душановом законику и шта више нарочито се брани. 
„Жупа жупе да не попаса добитком ништа. Ако ли се најде једно 

село у то-зи жупе у кога љубо властелина, или јест царства ми (тј. 
крунско или дворско имање), или јест црковно село, или 
властеличића, оному-зи селу никто да не забрани пасти, да пасе 
куда и жупа“ (чл. 75). Али у управном погледу властелинство није 
улазило у жупу, у којој се топографски налазило и за коју је у 
привредном аграрном односу било иначе везано. Жупу, у којој су се 


1 Као што је згодно приметио Н. Е. Ѕсһтіа (Јаћњасћег йг Киїшг ипд Сезећећес 
асг 5іаусп, М.Е. Ва. П. 1926, 5. 125. п. 37), „међу жупама“ значи негде на пустом брду 
(уп. чл. 158 и Душанов законик). Дакле би у чл. 58. могло бити речи о селу колони- 
зованом на раније неокупираној земљи, која није била укључена ни у једну жупу. 

налазила властеоска и црквена села, Законик назива смесном жупом и 
констатује, да у таквој жупи нема једнога господара, и ако у њој посто- 
ји кефалија (чл. 157). Ту дакле наилазимо на општу законску потврду 
традиционалног стања, према коме нису властелинства била подложна 
кефалији, него су била самовласійна и самосудна; због тога, чим се у 
жупи нашло властелинство, ма и од најмањих димензија (село), жупа је 
престајала да буде у управном погледу једноставна, јер није над собом 
имала једног господара у облику подређеног државног органа. 

Управно средише властелинства био је двор, о којем се баш у 
томе смислу спомиње у манастирским хрисовуљама на више места 
(Нов., Спом., 610, ХІН; 611, ХУІ; 635, ХІП; 667, П; 673, ХУ; 684, МІ; 685, 
ХІ; 697, СІ ХІ). Двор је пре свега руковао пољским и осталим газдин- 
ством, те се у двору налазила житница (667, П). Понегда се ради 
боље безбедности привредно средиште налазило у граду или у 
пиргу, и у пиргу је била манстирска сокница (Нов., 683, П; 395, ХҮП; 
613, ХХІХ). Без сумње се у истом двору концентрисала и админис- 
тративна и судска власт властелинства. У опширним властелинстви- 
ма било је више дворова, од којих сваки је био надлежан за известан 
привредни и административни део територије властелинства. 

На челу управе и судства у властелинству стајао је госпо- 
дар земље (Душанов законик, чл. 147) или земаљски господин 
(Аранђеловска хрисовуља 1348-1353, чл. ХХУ), у црквеним властелин- 
ствима наравно законски заступник правог господара, дакле евентуал- 
ни старешина манастира, и то игуман, архимандрит, епископ. Он је 
своју власт делио са старијом браћом, са старцима, из чијих су се редо- 
ва бирали и постављали иконом и остали помоћници старешине. У 
опширнијим црквеним властелинствима постављали су се од манасти- 
ра нарочите судије (Нов., Спом., 432, ХП). Подручни нижи органи у 
властелинству били су ошроци и владалци; та) последњи термин може 
се сматрати као генерални. 

Становништво властелинства није се ограничавало на меропхе, 
сокалнике, уопште на себре, него је обухватао неколицину припад- 
ника и виших сталешких редова. Говорили смо о настањеним на 
црквеним земљама властели, властеличићима и пронијарима. Ти 
црквени људи властеоског реда сачињавали су без сумње наоружану 
силу властелинства, која му је била потребна за праћење 
старешинства на путу па и за одбрану властелинства у случају 
напада на њ, што се у оно немирно доба догађало и осим 
спољашњег рата. У вези с тим треба споменути, да је за одбрану у 
црквеним властелинствима било и тврђава, и то градова и пиргова 
(Нов., Спом., 639, У; 475 и даље). 

Као спољашњи знак самовласшног и самосудног положаја 
властелинства могу се навести патримонијалне тамнице, којих је 
било и на црквеним и на властеоским земљама. 

У привредном погледу властелинство је сачињавало донекле 
затворено газдинство (сеѕсһоѕѕепе УУшзсћак), које је само под- 
миривало све своје основне потребе. То му је била база, да у адми- 
нистративном и политичком погледу буде самосудно и самовлас- 
тно. Али поред те затворености властелинства су примала учешће 
у земаљском промету и ту су чак уживала нарочите повластице, и 
то да на својим земљама држе тргове и панађуре. На основу посто- 
јећих података могу се констатовати два степена у развитку 
повластица, које су се давале црквеним властелинствима односно 
тргова. Нижи се степен састојао у томе, што је држава поклањала 
властелинству известан део свога дохотка, који је примала од трго- 
ва на црквеним земљама. Тако у хрисовуљи кр. Милутина 
Врањинском манастиру око 1296. прописује се: „от трга Светаго 
Серђа всако годише 100 перпер од Николаја дне до Николаја дне, 
да се узима чим се цркви љуби“ (Нов. Спом., 580, ТУ)! а у 
хрисовуљи ман. Трескавцу после 1337. „приложи краљевство ми... 
от трга прилепскога да узимајет трети дел вину светаја цркви“ 
(Нов. Спом., 671, УП). Виши се степен састоји у томе, што се 
држава одриче својих права и оставља трагове на територији 
властелинства потпуној власти права и оставља тргове на тери- 
торији властелинства потпуној власти господара земље. Онда 
тргови постају потпуно патримонијални.2 Таквих тргова има скоро 
у свима великим црквеним властелинствима, нарочито у метохија- 
ма Хиландарског манастира Ти су трагови били сталне пијаце, на 
којима се вршио шрг недељни (Нов., Спом., 615, ХХХУТ). Сем тога 
је било годишњих вашара, који су се понегде исто тако називали 
трговима (Нов., Спом., 434, П; 692, СШ; 718, У; 719, УП), али за које 
је проширенији назив био йанабур (Нов., Спом., 611, ХХП; 615, 
ХХХМІ; 620, І. ХХІІ; 636, ХХХҮП; 640, ХМІ; 657, П; 658, ХМ; 666, ХХІ; 
671, ХІ; 698, СІ ХХУПІ). Ти су панађури служили не само земаљском, 
него чак и међународном промету, јер су на њих долазили „всаки... 
и Грк и Латинин“ (Нов., Спом., 640–641). Не гледајући на то, ста- 


І Исто и у хрисовуљи ман. Лесново 1347-1350 (Нов., Спом., 678, УШ). 

2 „И трг, што је у Хтетовој да не има никто области у њем, ни краљевство ми, 
ни суродник краљевства ми“ (1337-1346 - Нов., Спом., 659, ХУП). 

3 В. Нов., Спом., 384, П; 388, УШ; 389, 1; 393, 1; 400, П, М; 402, ХХ 420, УШ; 430, 
ТУ; 486, Ш; 571, І, 624, ХХУШ. 

јали су у финансијском полицијском и у судском погледу под па- 
тримонијалном влашћу, што се у хрисовуљама нарочито нагла- 
шава. „И кефалија да не метеха на панађури ни свезати, ни дохо- 
тка узети којего љубо, ни који владалац, но сам игуман да јест 
кефалија йанабуру" (Скопска хрисовуља 1300, чл. І. ХХІП). Кад се у 
једној другој хрисовуљи записује манастиру цео метох, говори се о 
панађуру кратко – „и с панађуром и са всеју правиноју того“ (1335, 
Нов., Спом., 666, ХХІ), и без сумње се под панађурским правом 
(Магктесће) разуме, да и у погледу панађура манастирско је 
властелинство било исто тако самовластшно и самосудно, као што 
и према осталом метоху. 

Односно уређења световних властелинстава нема изворних 
података, али се одатле никако не сме изводити закључак, да нису 
световна властелинства била институције исте врсте, као што и 
црквена, јер не би то било тачно. Економски имунитет, који су 
властеоске земље уживале, изузимао их је испод надлежности 
финансијских државних органа и неминовно је изазивао одговара- 
јућу административну организацију унутра. Иако судски имунитет 
на властеоским земљама није толико прецизно одређен, као што 
на црквеним, ипак је постојао.! Стога се мора признати, да су и све- 
товна властелинства била самовласшна и самосудна, и да су 
властела на својим имањима иступали као посредујуће власти. Тај 
се њихов карактер нарочито манифестује у погледу војске, од које 
су црквена властелинства била по општем правилу слободна. 
Директно су се позивали на војску само властела, који су затим 
водили са собом и известан број насељеника својих имања. 
Посредујућа власт господара земље простирала се у световним 
властелинствима у извесном погледу и на црквене односе у грани- 
цама властелинства. Ако је властелин саградио на својој баштини 
цркву, та се његова баштинска црква донекле изузимала испод 
опште црквене управе и то односно постављања за њу пароха; њега 
је ставио господар земље и водио је епархијском епископу да га 
благослови; дакле таквог пароха није епископ могао да постави 
мимо посредујуће власти господара земље.2 Имао је властелин си- 


1 Питање о судском имунитету и о патримонијалном судству претресаће се 
детаљно у Ш делу. 

„И властеле и ини људије који имају цркви баштине у својих баштинах, да 
нест вољан господин цар, ни патријарх, ни ин светитељ та-зи цркве под велију 
подложити црков, разве да си је вољан баштиник да си стави свога калуђера и да га 
доведе к светитељу, да га благослови светитељ у чијеј буде инурији. И да облада 
светитељ у тај-зи цркви духовним делом“ (Душанов законик, чл. 45). 

гурно још и нека друга права према баштинској цркви; иако нису 
нам та права ближе позната, ипак се морају претпостављати на 
основу прописа Душановог законика да власт епископа над 
баштинским црквама има да се ограничава само на „духовно дело“ 
(чл. 45). Односно унутрашњег уређења световних властелинстава 
пружа нам врло важан податак Душанов законик, и то тим, што се 
у њему констатује постојање властеоских дворова. Не говори 
Законик директно о властеоским доворовима, него о дворанима 
властеоским и спомиње, да је између њих могло бити и пронијаре- 
вића и себара (чл. 106). Ако је било властеоских дворана, несумњи- 
во било је и властеоских дворова. Двор пак властеоски није могао 
да буде нешто друго, до управно средиште властелинства. У двору 
се концентрисала и судска управа властеоским газдинством и 
општа административна и судска управа подложним властелину 
становништвом. Двоструки карактер дворске управе огледа се и у 
двоструком саставу властеоских дворана. Газдинство се могло 
поверавати и себрима, а за управу и судство властелин се служио 
особљем из виших сталешких редова. Према томе се у властеоске 
дворане убрајају и себри и пронијаревићи. Као што је двор 
владаочев био основни стални кадар и ђенералштаб за земаљску 
војску, исто тако су и властеоски дворови сачињавали основну 
наоружану снагу властелинства, која је служила за његову одбрану 
и са којом је властелин ишао на позив владаоца да „војску војује по 
закону“. 

Пошто није ондашња држава имала на расположењу довољан 
број подређених органа, била је приморана да се наслања на посре- 
дујуће власти, у чијим се дакле рукама налазило непосредно 
управљање великим делом народа. Али је било случајева, кад није 
се могла државна власт у те посредујуће власти поуздати. Онда 
је интервенисала у унутрашњем животу властелинстава и огра- 
ничавала власт господара земаља; при томе је дотеривала до 
непосредних односа са приватним поданицима. Ту спада интервен- 
ција државе у регулисању дужности меропаха према господару 
земље, која је интервенција одлучно била остварена у Душановом 
законику. При томе је меропху било додељено право судске тужбе 
против господара, који би од њега тражио нешто преко мере 
одређене у закону. То је право судске тужбе прекидало посредујућу 
власт господара земље и постављало је приватног поданика у 
директне односе према државној власти. Од истог је значаја био 
пропис Законика, који је у изузетном случају крајње невоље 
допуштао лични суд владаочев за све, осим отрока, дакле и за 

' 

меропхе и остале приватне поданике (чл. 72), као и право 
заштитног прибежишта на владаочевом двору за приватне 
поданике, који су побегли из патримонијалних тамница (чл. 112). 
Судску надлежност посредујућих власти држава је ограничавала 
тим, што је истицала нарочиту врсту тзв. „царских дугова“ (са5 
гоуаих, саѕиѕ тераІеѕ), које је изузимала испод патримонијалне 
јурисдикције и резервисала за државни суд (детаљно ће се о томе 
говорити у Ш делу). На војсци се патримонијална јурисдикција 
уопште укидала према војницима, јер су војводе судили судове и 
големе и мале (чл. 129). Тежећи, да се посредујуће власти подреде 
државним циљевима, државна власт није њихове функције сма- 
трала као право на слободу од државне интервенције, него као 
дужност према држави у погледу одржавања безбедности и реда у 
земљи. То је гледиште одлучно истакнуто у другом Законику и то 
у новели Душановој о гоњењу тата (крадљиваца) и гусара (разбо- 
јника - чл. 145-147). Ту се обавезно гоњење тата и гусара по 
званичној дужности намеће свима посредујућим властима и 
установљава се одговорност господара земље за сваког тата и 
гусара, који не би био издат, а затим би био пронађен, тако да 
господар земље има да накнади оштећену странку и да се казни као 
тат и гусар, и то да се ослепи и обеси. Сумњиво је, да ли су се наве- 
дене казне стварно примењивале на господаре земаља, али ипак 
цела ствар је карактеристична, јер показује, како је државна власт 
тежила да посредујуће власти подреди државном ауторитету и 
државном интересу. У тој тежњи није водила рачуна само о 
носиоцима посредујуће власти, него је продирала у унутрашњу 
административну организацију властелинстава и наметала је 
државне полицијске дужности подређеним органима у властелин- 
ствима, и то владалцима, које је у случају нерада позивала и на 
самосталну одговорност пред државом (Душанов законик, чл. 146). 
Ако су пак владалци испунили своју дужност и поднели су гос- 
подарима земље потребни извештај (о татима и гусарима, који 
се налазе у властелинству), а господари нису то узели у обзир, 
онда је свака одговорност владалаца отпадала, а кажњавали су се 
само господари (чл. 147). У томе се манифестовала надмаш- 
ност државне власти над посредујућим властима, за чим је држа- 
ва тежила и што је у најнужнијим случајевима и спроводила. Као 
највеће постигнуће на овом путу долази директно подређива- 
ње посредујућих власти локалним органима државним. Није то 


1 „И кто невољан дојде на двор царев, да се всакому учини правда, освен отро- 
ка властеоског“ (чл. 72). 

подређивање било опште, него изузетно и делимично, и то 
поводом стражарења путева против тата и гусара. Дотични пропис 
Душановог законика гласи овако: „Где се обретају жупе смесне, 
села црковна, или царства ми (крунска или дворска имања), или 
властелска, и буду смесна села, и не буде над том-зи жупом једнога 
господара, на ако буде ћефалије и судије царства ми, којих јест 
поставило царство ми, да поставе страже по всех путех, и ћефали- 
јам да предаде путове да их бљуду стражами“ (чл. 157). У наведе- 
ном члану пре свега се констатује, да по општем правилу посреду- 
јуће власти нису подложне локалним органима државним, због 
чега над смесним жупама нема једног господара. Затим се од тога 
општег правила прави изузетак поводом стражарења путева. 
Извршивање те важне функције односно чувања безбедности 
поверава се у смесним жупама подређеним државним органима, и 
то кефалијама и судијама. У томе дакле погледу и посредујуће 
власти потпадају под надлежност локалних органа државних, који 
им наређују и их надзиравају и контролишу. Наведени поједини 
случај представља највиши степен превласти државе над посреду- 
јућим властима, докле је стигло новаторско законодавство цара 
Душана. 

Заслужује да буде нарочито забележено, како се држава 
борила против опасности за опште државне економске интересе, 
која је могла да потиче из права посредујућих власти на патри- 
монијалне тргове. Ти су тргови наравно правили конкуренци- 
ју државним трговима. Опасност је била у томе, да не би та 
конкуренција постала на страни посредујућих власти непоштена, 
што у ондашњим приликама значило, да не би се служила 
насиљем. Баш такву насилну конкуренцију предвиђа Законик, и 
оштро је кажњава. „Да нест вољан“, прописује се у Законику, 
„властелин ни мал ни велик, ни кто љубо, задржати и заручити 
своје људе или ине трговце да не греду на тргове цареве... Ако ли 
који властелин задржи трговца да плати 300 перпер“ (чл. 
121–122). У наведеном тексту, као што се види, изрично се пред- 
виђа само, да властела могу насилно сметати своје људе и 
трговце, да иду на цареве тргове, а за патримонијалне тргове 
властеоске ту се не спомиње. По себи се ипак разуме, да се циљ 
таквог сметања могао састојати само у томе, да задржани своји 
људи и троговци продају робу на месту, и то непосредно 
властелину или на тргу у његовом властелинству. Баш таква 


насилна конкуренција са државним трговима забрањује се под 
претњом велике новчане глобе. 

Исти карактер и значај посредујућих власти, као што 
властелинства, имају у сталешким државама и аутономни градови. 
Таквих градова је у Немањићкој држави било у Приморју. Пошто 
је њихова аутономија страног порекла и базира се на принципима, 
који су иначе били туђи Немањићкој држави, нећемо се на њој 
заустављати, јер то је питање, за које би била потребна нарочита 
студија. Што се тиче градова у унутрашњости, то нису они знали ни 
за какву аутономну посредујућу власт, него су стајали непосредно 
под државном влашћу и њима су управљали локални подређени 
органи државни. 

Ни подређене власти државне, ни власти посредујуће, које су 
народом управљали, нису непосредно дотеривали до појединаца, 
него су на своме путу наилазили на извесну колективну органи- 
зацију, преко које су се пучанству предавала владина наређења и у 
исто време примало се све, што је пучанство дуговало држави и 
господарима земаља. Као таква организација долазило је село. 

Иако су се себарски терети теглили од куће (Душанов 
законик, чл. 70), ипак не може бити сумње, да за исправно вршење 
дужности од стране кућа неминовно је био потребан известан рас- 
поред и надзор од стране села. Не треба ни говорити, да работе 
заманицом (бедба) нису се могле ни замислити без колективне 
акције села. Неке од себарских терета, као што је била приселица, 
изрично су се наметали селима (Душанов законик, чл. 133, 159). 
Сем тога се у Душановом законику манифестује тежња, да се 
плаћање данака и извршивање работа, као и распоред земљишних 
ждребова остави селу, да то надзирава и о томе одлучује (чл. 67). 

Иако је кривична колективна одговорност падала редовно на 
кућу, ипак у читавом низу случајева позивало се на колективну 
одговорност читаво село. Затим, баш село је било оптерећено мно- 
голиким полицијским функцијама, и то: примало је на оставу 
украђеног коња, кад га је сопственик нашао и одузео, и чувало га 
је до суда (Душанов законик, чл. 92), морало је под претњом казне 
пазити да не би било забрањеног ковања динара (чл. 169), дужно је 
било постављати страже на путевима (чл. 158) и водити генералну 
истрагу да би се пронашли тати и гусари (крадљивци и разбојници 
– чл. 145). 

Било је и газдинских питања, која су се тицала целог села, као 
што, на пример, питање о пасиштима (Душанов законик, чл. 74). 
Село се сматрало као самостална привредна јединица, која је 


имала да чува своје међе, те према томе је водила судске спорове 
због земљишта (чл. 79). 

За вршење свију наведених функција морало је село да има 
извесну управу и то самоуправну организацију, коју је без сумње и 
имало. Законски споменици ћуте за сеоску самоуправу. Уосталом 
није то ни чудо, јер се сеоска самоуправа базирала на исконским 
правним обичајима, који су свима били добро познати и утолико 
укорењени, да за њих није законске потврде ни требало. У једном 
члану Душановог законика наводе се узгред разни називи сеоских 
старешина, и то: „кнезови, премићурије, предстајници и челници“ 
(чл. 146). Поред старешина морало је бити и сеоских зборова, без 
којих не би се никако могло извршити ни распоред за тегљење 
терета, ни проналажење, ни предавање криваца, ни која друга из 
горе наведених управних и судских функција, на које су се села 
позивала. 

Држава није сеоску самоуправу створила, него ју је затекла 
као исконску установу уобичајену од памтивека, а коју је искорис- 
тила за своје сврхе. Било је те установе и на државним земљама и 
у властелинствима. И тамо и ту сеоска је самоуправа посредовала 
између властодржаца, који су заповедали и наплаћивали, и 
пучанства, које је наредбе испуњавало, плате плаћало и работе 


работало. 
Пошто се држава служила сеоском самоуправом за своје 
сврхе, нерад се сеоске самоуправе кажњавао од стране државе. 
Обично се кажњавало цело село, али у појединим случајевима сем 
тога су се кажњавали и сеоске старешине (Душанов законик, чл. 146). 
Сеоска се самоуправа допуштала у границама, које су биле 
одређене старим обичајним правом и захтевима од стране државе. 
Чим би се те границе прекорачиле и сељаци би почели претресати 
своје класне потребе, сеоски би збор постао незаконит и кажњив, 
јер је опште право збора и договора било себрима одузето. То је 
учињено у чл. 69. Душановог законика, где се дотична забрана 
проглашава на категорички начин и то овако: „себрова сабора да 
нест“, а под претњом оштре казне за коловође и за редовне 
учеснике незаконитих зборова. Та се забрана подудара и са визан- 
тијском тезом, која је гласила, да „сабирати народ (буЛос, што 
значи прост народ, дакле, себре) без царске заповести закони сма- 
трају као достојно велике казне“ (Нов., Спом., 477), и са прописима 
неких далматинских статута (Винодољског закона и Политичког 
статута), управљеним против нелегалних зборова, као и против 
„лига“ или „парта“ (страначких и класних удружења). 

$ 14. ОПШТА КОНСТРУКЦИЈА НЕМАЊИЋКЕ ДРЖАВЕ 


Ако хоћемо да стручно конструишемо правну природу 
Немањићке државе, морамо казати, да то је била сталешка др- 
жава (5апдезгаа) и то сталешка монархија (дег топагсһіѕсһе 
Утапаєзіааг). Кад се каже, да је држава сталешка, то значи: 1) да у 
тој држави нема појма о јединственом грађанству, него се народ 
дели на сталеже, који су један од другог одвојени правним прописи- 
ма и правним разликама, тако да се правно стање појединог лица 
одређује према сталежу, коме оно припада; 2) да има нарочито 
повлашћених сталежа, који, изузетно од осталог народа, примају 
активно учешће у државној радњи, и то и као потчињени органи 
власти, кад врше своју специјалну службу владаоцу и држави, и као 
саучесници врховне власти, кад извршују њене функције скупа са 
владаоцем. После тога пошто смо уређење Њемањићке државе 
испитали, потпуно је јасно, да се оба наведена обележја са пуно 
разлога односе и на њу. Остаје нама само, да још једанпут река- 
питулишемо основне црте тога уређења у општим потезима. 

Сталешка диференцијација народа је у Немањићкој држави 
била спроведена доследно и изразито. Није, истина, у њој дошло до 
потпуног затварања властеоског сталежа, нити до корпоративне 
организације његове, тако да није било нарочите сталешке магис- 
тратуре. Али су ипак границе између сталежа биле проведене 
одлучне и прецизне. Сталежи су били распоређени хијерархијски и 
горе су се налазили два нарочито повлашћена сталежа, и то: 1) 
властела и 2) цркве и манастири. На тим двема повлашћеним 
сталежима базирала: се цела државна организација и државна 
радња. Није било сталне војске, него се војска скупљала према 
потреби на позив владаоца по систему властеоске милиције. Иако 
власт владаоца, Као врховног војсковође, ничим није била 
ограничена, ипак није купљење војске било један технички, него 
један политички акт, јер се и без икаквих формалних ограниче- 
ња војне власти монарха свакако морало водити рачуна о распо- 
ложењу властеле према тој или оној војној акцији, која се предузи- 
мала. Властеоска милиција по самој природи својој није могла да 
буде само стручно извршно оруђе у рукама владаочевим. Такву је 
улогу играла самостална најамна војска, те уколико је те војске 
било, утолико је владалац добијао одрешене руке у спољној, па чак 
и у унутрашњој политици. Мирна државна радња се исто тако 
вршила преко повлашћених сталежа. Централна се влада и управа 
обављала на двору владаочевом, који су сачињавали најугледнији 

припадници властеоског сталежа; није се њихов углед базирао на 
дворским звањима, него им су се дворска звања давала према 
њиховом сталешком угледу; и у најближој дакле околини 
владаочевој огледао се самостални значај властеоског сталежа. 
Испод локалне државне управе изузимала су се властелинства, 
црквена и световна, у којима је државну власт замењивала посреду- 
јућа власт господара земаља. Због тога се локална управа 
ограничавала на државне земље. Било је два система локалне 
управе, и то: 1. поједине територијалне јединице су се давале у 
државу властели, који су добијали плодоуживање управне власти! и 
2. у жупама су се постављали кефалије, као стручни управници. 
Иако су оба система стварали подређене органе, ипак први је систем 
био близак институцији посредујућих власти, и само је други систем 
истицао чисти облик подређених власти. На жалост, нема података 
на основу којих би се могло констатовати релативно проширивање 
једног и другог система. Изгледа ипак, да је први систем био 
проширенији, а да се други примењивао ређе, тако да строги систем 
државне управе тек је крчио пут за себе. Властела, који су држали 
државе, били су сталешке слуге владаочеве и само је кефалија био 
државни чиновник. Али није тога чиновничког особља било много, 
што се види макар из тога, што за њега није се нашло у Душановом 
законику засебног места поред сталежа. Већ је Зигељ запазио, да 
члан о законским дохоцима кефалије спада у онај део Законика, у 
коме се регулише јавноправни положај властеле. То се лако 
објашњава, јер су се кефалије регрутовали из властеоских редова, те 
се законски доходак кефалијин лако могао сматрати као једна од 
властеоских повластица. Изразити државни карактер имали су суди- 
је, који се појављују на преокрету од ХП на ХІУ века и под Душаном 
одвајају се од управних органа. Дворска служба властеле пружала је 
особље за централну владу и управу; из истог су извора потекли 
сабори, на које је стизало и свештенство, као скуп природних савет- 
ника владочевих. На тај се начин државни рад овлашћених сталежа 
проширивао и на функције врховне власти. 
Оличена у владаоцу држава тежила је, да државне задатке и 
интересе постави изнад сталежа. Та се тежња манифестовала 
у различитим правцима, и то – у одржавању међусталешке равно- 


1 у Русији ХІМ-ХМІЇ века, кад се нека област давала под управу, казало се, да 
је некоме дата да се од ње храни (на кормленје). Интересантно је, да на исти израз 
наилазимо у средњовековној Србији, „Даст (краљ Милутин) јему (своме сину 
Стефану) некоторују чест малу од држави жупи Будимскије, идеже ему хранити се“ 


(Даничић, Животи, 169-170). 

теже и у сузбијању оштрих класних противречности и социјалних 
сукоба, у ускраћивању посредујућих власти, у борби са злоупотре- 
бом власти и са сталешким самовлашћем од стране властеле, који 
су држали државе, у истицању власти кефалија и судија у смесним 
жупама и сл. Али ипак мимо повлашћених сталежа није ондашња 
држава могла да ради. 

Сталешка је држава била прожета патримонијалним, или срп- 
ски, баштинским карактером. То значи да су у њој за разлику од 
модерне државе јавноправни односи били спојени са приватно- 
-правнима, јер су се у основи базирали на земљишној својини (раї- 
птопішт, баштина). Сама сталешка диференцијација и хијерархи- 
ја сталежа биле су везане за земљишну својину, за аграрне односе. 
Иста се веза огледала у политичкој хијерархији. Као што већ 
знамо, владаоцу је припадало допштит етіпепѕ на земљи, 
повлашћеним сталежима допипшт дтестт, а себрима допитшт 
ише. Посредујућа власт господара земље у властелинствима била 
је неодвојено спојена са њиховим баштинским правима. Западно- 
европска јуриспруденција оног доба је плодове од земље делила на 
природне (Ёгисіџѕ паќџга]еѕ) и грађанске (їгисіш5 стуЏез); под 
последњима су се разумевали дохоци од јурисдикције (1игіѕісіо), 
која је обухватала и сениоријално судство и сениоријалну управу, 
тј. судство и управу господара земље у властелинству (сениорији). 
Чак ни државна јурисдикција није била одрешена од општег 
схватања управе и судства као атрибута земљишне својине. То се 
нарочито манифестовало у давању властели земаља и градова у 
државу, што је на крају крајева значило, да се властелину даје 
уживање грађанских плодова од тога или оног округа државне 
земље. Појам својине се уносио у правну конструкцију јавних фун- 
кција. Врховна се власт монарха сматрала као његова својина (108 
ргорпшт); стога су владаоци називали државу својом очевином и 
дедовином. Иако подређени органи нису им делегирану власт сма- 
трали као своју својину, ипак нису своје јавноправне функције 
одвајали од свога приватног газдинства, што се види отуд, што су се 
као извршним особљем у административним и судским пословима 
служили својим отроцима и сокалницима. 

У најновијој стручној књижевности има тежње да се патри- 
монијални карактер потпуно негира у Немањићкој држави. Та 
негација полази од тезе да је патримонијална држава сасвим засе- 
бан облик владе, који се не може спајати ни с каквом другом струк- 
туром власти. Ако је дакле држава сталешка, не може она да у исто 
време буде патримонијална. Та је теза погрешна, јер у њеном 

основу има неспоразума. Патримонијална држава није један 
завршени и засебни облик владе. Кад се говори о патримонијалној 
држави, то уопше није прецизно, јер на крају крајева ту још нема 
дефиниције облика владе. Може се говорити само о патримонијал- 
ном схватању државне власти, или о патримонијалном карактеру 
власти. Тај се карактер опажа код различитих облика владе –и у 
феудалној држави, и у сталешкој држави и чак у апсолутној 
бирократској монархији. Тек потпуно укидање сениоријалног 
режима, сталешких повластица и самоникле "монархи|ске суве- 
рености уклонили су из државе патримонијални карактер поли- 
тичке власти, тако да се он дефинитивно изгубио тек у модерној 
уставној демократској држави. Патримонијална држава и 
сталешка држава то нису неке антитезе, које би једна другу 
искључивале, него делимичне дефиниције једне исте државе, које 
тек скупа дају потпуну представу о њој. Кад се говори, да је држава 
сталешка, тим се одређује организација власти; кад се томе додаје 
да је иста држава била прожета патримонијалним карактером, тим 
се одређује схватање политичке власти, чија је организација била 
већ приказана. 

Са нарочито великим се напором пориче, да је владаоцу у 
Немањићкој држави припадало Фотіпійт етілепѕ над територи- 
јом. Међутим, познато је, да не само у средњем веку, него и у новом 
веку под старим режимом, дакле све до уставног уређења модерне 
државе територија се сматрала као објект стварног права од 
стране државне власти. Према томе постојао је нарочити појам о 
територијалном врховенству (ш5 ѓеггіќоги, Себіеіѕһоһеі(), које је 
сачињавао један од саставних елемената државне суверености. То 
се територијално врховенство састојало баш у дотиишт епипепз. 
Не може се доказати, да је средњовековна Србија у дотичном 
погледу сачињавала изузетак од општег тока развитка. 

Сталешка држава је један историјски облик владе, који је у 
своје време био проширен у читавом низу земаља, како у западној, 
тако и у источној Европи. Сталешко уређење државно постаје у ХШ 
веку у Француској, у немачким земљама, у Пољској, у Чешкој, кра- 
јем ХУ века формира се у Русији (у Московској држави). ХІУ-ХУІ 
векови представљају епоху расцвета сталешких држава у западној 
Европи, на истоку Европе у Московској држави епоха сталешке 
државе спада у ХУІ-ХУП век. Ни после ХУІ века није сталешка 
држава у западној Европи пропала, него је даље трајала или у 
ускраћеном и чак изопаченом облику, као што у Француској после 

укидања сталешких скупштина (е!ај5 сепегаџх), или у дегенер- 
исаном облику надмоћности племићког сталежа над државом, као 
што је било у Пољској од средине ХУП века и све до проглашења 
устава 3. маја 1791, донетог скоро у очи пропасти државе. 
Првобитни облик сталешке државе је свуда био један исти. У 
основу сталешке диференцијације лежала је диференцијација 
сталешких дужности. Они сталежи, који су владаоцу дуговали 
личну службу војну и дворску, заузели су виши положај и опре- 
делили су собом државно уређење. Високом квалитету њихових 
дужности одговарале су повластице, које су им за то биле даване. 
Али су при томе сталешке дужности биле увек нешто рпиѕ, а 
повластице тек розієпиз у правној конструкцији сталешке државе. 
Даљи пак развитак сталешке државе креће се двојаким путем, и то 
овако: 1. у једним земљама систем превалирања сталешких 
дужности над сталешким повластицама остаје у принципу не- 
променљив; повластице повећавају се и расту, али увек долазе као 
последица дужности, дакле према њима као роѕіепиѕ а дужности 
остају као основа државног уређења, као његов рпиѕ; наравно 
виши сталежи траже да се њихов привилегисан положај утврди и 
гарантује; томе тражењу држава излази у сусрет и потврђује и 
гарантује сталешке повластице, али само увек у облику објек- 
тивног државног закона, чијим се рефлексом повлашћени сталежи 
имају да користе; тако је на западу Европе било у Француској, а на 
истоку Европе у Московској држави; 2. у другим земљама изгубио 
се приоритет сталешких дужности, те су се на прво место истакле 
сталешке повластице - шта ас Препаїез (права и слободштине);! 
ту су се већ дужности сматрале као последица сталешких приви- 
легија и стога су се врло често занемаривале; сталешке су се 
повластице схватале и конструисале као субјективна јавна права, 
која су сталеже противстављала држави; стога нису се стале- 
шке повластице уносиле у општи државни закон, него су се 
потврђивале у нарочитим генералним привилегијама, које су 
владаочеву власт формално ограничавале, што је доводило скоро 
до уговорних односа (расіа сопуепја) између владаоца и 
повлашћених сталежа, због чега је на место јединства државне 
власти долазио дуализам владаочеве и сталешке власти у држави; 
тако је било у Мађарској, у Чешкој, у Пољској и у неким немачким 
земљама. Не може бити сумње да је Немањићка држава по својој 


1 „Слободштина“ је аутентични израз српских законских споменика од краја 
ХМ в. и у ХУ в. који потпуно одговара појму Ибсназ, као субјективног јавног права, 
в. Нов., Спом., 209, І; 228, І, 230, Г; 231, І; 238, І, 252, І; 257, І, 278, І. 

јавно-правној структури спадала у први од наведених типова 
сталешке државе. Повластице на писму су се у Србији давале само 
појединачне – појединим црквама и манастирима и појединим при- 
падницима властеоског сталежа. Њихова општа потврда није била 
донета у неким генералним сталешким привилегијама, него је била 
кодифицирана у општем државном Законику, што је било још 
праћено понављањем појединачних повластица на истом државном 
сабору у Скопљу у мају 1349. Истих се начела држао и цар Урош у 
својој општој потврди законодавне радње цара Душана. Коди- 
фикација сталешких повластица у општем државном законику 
може се сматрати као израз правне превласти државе над 
сталежима. Због тога, где и кад се прешло на систем базиран на 
приоритету сталеших шта ас Шепа(ез, тамо су ценили генералне 
сталешке, гезр. племићке привилегије, а општу кодификацију 
племство је на свакојаки начин спречавало. У Пољској општа је 
кодификација била изведена под Казимиром Великим, Душановим 
савремеником, на коме се је пресекао не само владалачки дом 
Пијастовића, него и првобитни систем сталешког државног 
уређења заснованог на приоритету сталешких дужности. Потоњи 
систем приоритета сталешких привилегија није више допустио да 
се општа кодификација изврши. Почињући од тзв. Статута Ласког 
1506. није успео у Пољској ниједан покушај званичне кодификаци- 
је све до пропасти старе Пољске државе. Шљахта-властодршци 
никако нису хтели пристати, да се њихова „права и слободштине“ 
прецизирају и стабилизирају у једном законику. Слично се опажа у 
Чешкој, где под Карлом ІУ, Душановим савремеником, није успела 
кодификација (тзв. Мајеѕїаѕ Сагоіпа) баш због тога, што је 
наишла на одлучни отпор од стране повлашћених сталежа. 
Систем приоритета сталешких дужности и прецизирања 
сталешких повластица у општем државном законику без сумње је 
давао држави правну превласт над сталежима. Али правни прин- 
ципи по себи још мало значе, јер све зависи од тога, да ли сеи у 
колико се ти правни принципи остварују. Ако будемо са ове стране 
узели стање ствари у Немањићкој држави, онда ћемо видети, да 
државни живот није у пракси одговарао наведеној правној тези о 
превласти државе над сталежима, него су властела врло често 
надмашивали владаоца па дакле и оличену у њему државу. То 
фактичко стање ствари, које се разилазило са правним принципи- 
ма државног уређења, лепо слика Константин Јиречек у својој 
Историји Срба. По мишљењу К. Јиречека, моћ високог племства 
непрестано је расла због тога, што је оно умело да искористи 

распре и борбе међу члановима династије - тако, нпр., у време 
задевица између браће Радослава, Владислава и Уроша 1, затим 
када је Уроша І збацио са престола син му Стефан Драгутин и у 
време затегнутих односа између Драгутина и његова брата 
Стефана Уроша П Милутина. У тој борби напусти краља Уроша 11, 
у један мах, скоро сва властела, али када је он успео, они се опет сви 
окупише око њега. Утицај властеле ојачао је у великој борби 
између наследника Стефана Уроша П - три краља: Константина, 
Владислава (П) и Уроша Ш, а доцније приликом расцепа између 
Уроша Ш и његова сина Стефана Душана. Кобне појаве из овог 
времена беше осионо одступање Бранивојевића, чијом кривицом 
Босанци придобише Захумље, и одметање војсковође Хреље 
Византинцима (К. Јиречек, П, 10). Чим је нестало Душана Силног 
ауторитет државе и њено јединство одмах су попустили. Државна 
власт под царем Урошем је потпуно била потиснута надмоћу вели- 
каша (К. Јиречек, 1, 313), тако да је већ под њим почело распадање 
јединствене државе на поједине области, ако и не потпуно 
самосталне, ипак прожете центрифугалним тежњама. Те су цен- 
трифугалне тежње потицале из старих особина државног уређења 
и то отуда, што је у управној области превалирао систем давања 
земаља и градова властели „на државу“. 

Као што видимо, стварност у Немањићкој држави није одго- 
варала њеним правним принципима, према којим је држави при- 
падала превласт над сталежима, јер су у ствари властела 
надмашивали владаоца и државу. На једном месту своје Исшорије 
Срба К. Јиречек изнео је овако тврђење: „Моћ властеле с дана у 
дан већа, зауставила: је у Србији напредовање државно много 
раније него у Угарској и Пољској“ (П, 2). У наведеном тврђењу 
разговетно се огледа она противречност, која је постојала у 
Србији између правне структуре државне и стварног политичког 
живота. 

Није сталешка држава сачињавала почетни стадијум у 
развитку политичког уређења у европским земљама, него познији. 
Просечна схема тога развитка зна за три ова поступна стадијума: ]. 
кнежевско-дружинску државу, 2. феудалну државу и 3. сталешку 
државу. Кнез и његова дружина дали су свуда земљи првобитну 
елементарну државну организацију . Кад су се дружиници одвојили 
„хлебом и имањем“ од кнежевског двора, настањивали су се они на 
својим великим поседима, који су им били даровани или свакако 
потврђени од владаоца. Уговор о „вери“ или верност и на њој зас- 
нованој служби, који је везао дружиника са кнезом, који га је за 

службу штитио и одаривао, остао је и даље на снази. Њему се 
придружио потчињени према владаоцу положај земљишних посе- 
да, дарованих или признатих од стране владаоца њиховим слугама 
под условом службе. Спајање службеног (вазалног) уговора са 
условним земљишним поседом и створило је оно уређење, које је 
познато под називом феудализма. Није само владалац имао своје 
слуге и им је даривао или признавао земље, него су исто чинили и 
крупни поседници, који су стајали под владаоцем. На тај начин је 
постао феудални хијерархијски систем, који је обухватао дугачке 
степенице уговорне међусобне зависности, које су почињале од 
владаоца и преко крупних поседника силазиле су до ситног поседа 
и његовог господара. Обично се феудализам карактерише као рас- 
тављање јединствене државе са јаком средишњом влашћу, као рас- 
парчетавање државне суверености. Није то тачно, а свакако је 
претерано. Није феудализам распарчетавао државу, него ју је уко- 
рењивао у земљи. Кнез и дружина су се налазили, тако рећи, на 
површини живота у земљи са остацима њеног некадашњег племен- 
ског уређења. Кнез и дружина су земљу обилазили и уводили су 
државни ред путем периодичког доласка на различита места. 
Вазали настањени на земљишту проширивали су и укорењивали 
политичко уређење свуда на један стални начин. Ако је у томе про- 
цесу постало више политичких центара, то се могло доцније 
уклонити путем уједињавања и у ствари је било уклоњено; али што 
је у истом процесу политичка организација сишла са површине у 
дубину земље и њеног живота, то је остало као трајна тековина, 
без које не би можда даље напредовање државно било ни могуће. 
По нашем мишљењу феудализам је у различитим националним 
локалним варијантама постојао свуда. Такав поглед није ипак 
примљен у историографији словенског права, где се обично феу- 
дализам негира. Али и негирајући феудализам, мора се признати, 
да није се кнежевско-дружинска држава непосредно претворила у 
сталешку, него да је између њих постојала извесна посредна пери- 
ода, у којој су се сталежи формирали и сталешка се држава спре- 
мала. Специфично обележје те посредне периоде, као што иначе и 
феудализма, састоји се у засебном појединачном односу према 
владаоцу сваког поседника, чије су повластице имале лични, пер- 
сонални карактер. Замена личних односа неким сумарним 
потчињавањем владаоцу свију поседника исте врсте претворила их 
је у сталеж са истим повластицама за све његове припаднике. Онда 
је постала сталешка држава. 

Ако се сад обратимо средњовековној Србији, онда морамо 
забележити, да се у њеној историји наведени три стадијума у поли- 
тичком развитку не даду констатовати. 

Растењем средњовековне српске државе карактерише се јако 
убрзаним темпом и чак скоковима у процесу њеног развитка. 
Стефан Немања имао је титулу, иако великог, ипак жупана, тј. пле- 
менског старешине. Чим је он у другој половини ХП века ујединио 
под својом влашћу српска племена и од њих настањене земље, 
појавио се крајем његове владавине државни сабор као орган 
сталешког представништва; син и наследник првог оснивача 
државе већ се венча краљевском круном; преко шездесет-седамде- 
сет година после Првовенчаног, изводи се значајна реформа у суд- 
ском уређењу и у управи, а после сто педесет година српска се 
држава претвара у царство и смело пружа руку да настави јавно- 
правну традицију Византије. 

Пита се, кад и како су били пронађени посредни стадијуми од 
племенског уређења и све до сталешке монархије са јаком влашћу 
владаочевом и системом објективне законитости. Сам се Стефан 
Немања позива на наследност своје државе, а себи приписује само 
то, што ју је обновио. Али претходни пут те наследности не може 
да буде расветљен као што треба разговетно. Преко посредних 
етапа развитка пролазило се брзо, тако да нису се оне кристализо- 
вале у засебне завршене периоде. За њих сазнајемо само из 
преживљаја и алузија, који су се сачували у много познијим прав- 
ним споменицима. На такве преживљаје и алузије наилазимо у чл. 
48. и 51. Душановог законика, где су се сачували трагови 
дружинског уређења из кнежевске епохе, о којој иначе нема 
никаквих других података. Чл. 72. Законика изузетно од опште 
судске надлежности по инстанцијама оставља непосредни суд 
владаочев свакоме слободном човеку, који буде побегао од при- 
тиска неправде и буде дошао на двор царев. У томе члану оживльу- 
је слика старог земаљског кнеза, који је лично вршио правосуђе у 
оно старо добро време, кад су ноћног тата (крадљивца) доводили 
непосредно на „кнежев двор“ (Руска Правда). Несумњиво је, да је 
историја српског права знала за таквог кнеза и за цело одговара- 
јуће социјално-политичко уређење, иако није се оно манифестова- 
ло у читавој засебној периоди. „Дворане властеоске“ из чл. 106. 
Душановог законика нехотице подсећају на староруске „бојарске 

дружине“, зарегистроване у Руској Правди. Предаја властели 
земаља и градова у државу сведочи, да није се још одолело рас- 
парчетавању власти између велике господе. Одатле је потицала и 

непокорност властеле, која се тешко потчињавала јединственој 
власти владаочевој, за што ју је требало опоменути чак и у 
Душановом законику (чл. 136). 

Дакле, може се тврдити да је и у историји средњовековне 
Србије било различитих етапа политичке еволуције, пре него 
што се прешло на сталешку државу. Али те су етапе трајале 
кратко време, нису постизале свој пуни развитак, него су се 
брзо смењивале следећима. Због тога се може казати, да се 
развитак вршио у убрзаном темпу и чак у скоковима. Било је 
еволуционих скокова и код других народа (нпр., код Пољака), 
али су ти скокови код сваког народа имали своје нарочите 
особине. 

Постаје питање, чиме се објашњава такав убрзани темпо у 
политичком развитку средњовековне Србије. Несумњиво раним 
и блиским додиром са развијенијим и светским центрима кул- 
туре. Ту на првом месту долази Други Рим – Византија, одакле су 
дошли хришћанство, просвета, култура и цивилизација. Већ у 
Хиландарско-студеничком типику св. Саве наилазимо на такво 
опредељивање „слободе манастиру“, које је неминовно водило 
претварању цркве у неки ѕіаїиѕ іп згаш и морало је утицати на 
реформисање политичког уређења по угледу Византије. 
Наравно није Византија дала образац за сталешку државу, јер 
није знала за сталешко уређење, које је постало у новим вар- 
варским политичким формацијама средњег века. Али је визан- 
тијски утицај много допринео томе, да је та нова политичка фор- 
мација у неком убрзаном темпу, добила праву државну консоли- 
дацију по угледу јаке државе византијске. Поред византијског 
било је и западних утицаја, који су долазили преко Дубровника, 
благодарећи оживљеном и непрекидном промету између њега и 
Србије. Свако, ко пажљиво чита уговоре српских владара с 
Дубровником, јасно види, како је под утицајем непрекидних веза 
са тим словенским Млецима уводио се и јачао унутра у Србији 
законски и судски ред. У једном од ранијих уговора, и то у уго- 
вору краља Стефана Радослава 1234. наилазимо већ на општу 
декларацију, да се сваки сукоб „исправља судом правом 
божественим“, што нехотице подсећа на „права хришћанска“, на 
која се позивао и наслањао Литвански Статут 1529, и што би 
данашњим језиком значило „право цивилизованог света“. Затим 
треба имати у виду, да је било време, кад се романски свет у 
облику Латинског царства (1204-1261) непосредно приближио 

Србији, што није могло остати без утицаја на развитак српског 
права. Сви се ти страни утицаји допуштали и прихваћивали ради 
што бољег спремања националне српске државе за мирно и 
наоружано такмичење са њеним суседима. 

На завршетку нашег излагања о општој јавно-правној кон- 
струкцији Немањићке државе треба забележити, да у данашњој 
књижевности има тежње да се негира у средњовековној Србији 
постојање сталежа па дакле и сталешке државе. Наведена је 
негација праћена афирмативним тврђењем, да је Немањићка 
држава била задружна држава.! Споменута негација не може се 
узимати у обзир као нешто озбиљно, јер није базирана на каквој 
позитивној аргументацији, ни документалној, ни теоријској, него 
на погрешној идентификацији сталешких и класних разлика и 
разлика према званичном положају. Што се тиче задружне 
државе, ту нема никакве јавно-правне конструкције, него то је 
један фигурални израз, који је одушевљавао словенске родољубе 
пре шездесет година у доба словенофилског романтизма, али 
данас и са гледишта историјске критике не обухвата никакву 
реалну садржину. Задруга је облик породичне, кућевне органи- 
зације. Ако се каже, да је држава била задружна, то у ствари 
ништа не значи. Никад није задруга опредељивала цео јавни 
живот. Са пуно разлога истиче се сад теза, да се целокупна 
друштвена организација увек базирала на обема основним 
друштвеним групама, и то на малој групи и на велико)? Мала 
група подмирује потребе у ужем удруживању и има у извесном 
смислу приватно-правни карактер. Велика група спроводи шире 
удруживање и има јавни карактер, представља политичку орга- 
низацију. У прву групу спадају породица, задруга, род, а у другу – 
племе, држава. И мала и велика група подједнако су исконске 
појаве. Једна без друге никад нису постојале, тако да тек њихова 
узајамна комбинација опредељује целокупну друштвену органи- 
зацију једног датог доба. Али свака од њих важи само у своме 
делокругу, те организациони принципи једне не простиру се на 
другу. Задруга је постојала и под племеном и под различним 
облицима државе, али никад није било ни задружног племена, ни 
задружне државе, као што није било племенске, нити државне 
задруге. 


Тв. Јеврем Герасимовић, Старо српско право, Београд, 1925, стр. 97-98. 
2 В, Кахітісгя Тупистеска, Зрогестепућуо Біоміап Гесһіскісһ (гбда і ріетіе), 
Імӧм, 1928, стр. 17-19 и наст. 

$ 15. НАЧЕЛО ЗАКОНИТОСТИ У ДРЖАВНОМ УРЕЂЕЊУ И 
У ФУНКЦИОНИСАЊУ ДРЖАВНЕ ВЛАСТИ 


Као што смо показали, Немањићка је држава спадала у ону 
категорију сталешких држава, где је важио приоритет сталешких 
дужности, где се није развио систем јавних субјективних права 
сталежа противстављаних правима владаочевим, него где су 
сталешке повластице биле потврђене и гарантоване општим 
законом. Пошто у своме функционисању није владаочева власт 
наилазила на „права и слободштине“ (шта ас ШПрегіаїез) сталежа, 
нису се за њу постављала никаква формална ограничења. Постојале 
су само обичајно-правне традиционалне „узде“ владаочеве власти. 
Између тих узда, које су владаочеву власт умеравале, налазило се и 
поштовање према традиционалном државном уређењу, дакле, било 
је и правних слемената. Ти су се правни елементи развијали и вре- 
меном су примали све одређенији облик, који се састојао у томе, што 
се објективни закон признавао за природну границу владаочеве 
власти. Тако се у Немањићкој држави, као њен принцип, развило 
начело објективне законитости, које је дефинитивно било спроведе- 
но у Душановом законику. 

Законик не само прећутно спроводи начело законитости, него 
га и проглашује јавно и изрично. То се проглашавање манифестује 
у директним прописима, да се све, врши йо закону, и у одговара- 
јућим забранама да се ма што врши йрез закон. Случајеви, поводом 
којих Законик изрично проглашује начело законитости, могу да се 
поделе на три групе. У прву групу спада регулисање судства, у 
другу нормирање сталешких и социјалних односа, и у трећу 
регламентација управне радње државе. Случајеви из прве групе су 
релативно најмногобројнији, из друге групе - долазе у мањем 
броју, а из треће групе – сасвим су малобројни. 

Законик више пута прописује, да се суд врши йо закону и тим 
начелом законитости опредељује различите моменте и разне 
стране судства. У име овог принципа Законик укида старе облике 
самосуда (чл. 84) уопште и према црквеним људима напосе (чл. 30), 
чува закониту нормалну судску надлежност (чл. 182), регулише 
питање о „отстојању“ оптуженог у случају контумације тужиоца 
(чл. 89), потврђује меродавни значај сведока у парницама поводом 


І Контумација ~ недолазак на рочиште; отстајање – да оптужени пречека цело 
време, докле одређеног дана траје судска седница и да се на тај начин ослободи од 
потраживања тужиоца, који пошто није на рочиште дошао, своју парницу губи. 

сеоских међа (чл. 80), регламентира функционисање пороте (чл. 
132, 152-154), фиксира новчану казну (чл. 180). Као што се види из 
текста последње одредбе („да плаћа по закону“), под законом се ту 
очевидно разуме стари правни обичај (уп. чл. 193), баш због чега 
није износ глобе тачно одређен, јер је обичај био свима познат. 
Такво широко схватање закона као правне норме уопште, било 
законске, било обичајне, долази и на другим местима, где се 
прописује поступање йо закону и забрањује све, што би било йрез 
закон. Према томе и проглашено у Законику начело законитости 
има шири смисао, не значи само сагласност са писаним законом 
(СеѕеігтаӣѕѕісКей), него и сагласност уопште са постојећим правом 
(Кестизтазујокен ). Ипак се у Законику манифестује тежња да се 
нарочито истакне и да превалира снага писаног закона. Према 
томе општи проглас начела законитости у судству стилизован је 
овако: „Всаке судије да суде йо законику, како йише у законику, а 
да не суде по страху царства ми“ (чл. 172). 

У погледу сталешких и социјалних односа начело законитости 
се изрично примењује на потврду јавноправних дужности, поглави- 
то војне службе, властеле (чл. 42), на обезбеђење сеоског попа 
потребном земљом (чл. 31, 65), на осигуравање безбедности трго- 
ваца на путу (чл. 159), на разграничавање између села њихових 
права на пасишта (чл. 74), на обезбеђење зависних насељеника у 
земљама и градовима од властеоског самовлашћа (чл. 142), на 
тачно одређивање дужности и терета меропаха према њиховим 
господарима, шта више према цару као баштинику (чл. 139; упор. 
чл. 68). Дакле, начело објективне законитости простире се на 
одређивање сталешких дужности и на обезбеђење нижих 
друштвених слојева против притешњавања од стране виших, след- 
ствено на зајемчавање извесног правног стања нижих сталежа. 
Овде је умесно забележити, да се права виших сталежа гарантују у 
облику, који донекле личи на систем признатих јавних субјек- 
тивних права. Тако, гарантујући властеоска баштинска права и 
самоуправу грчких градова, не позива се Законик на општи закон, 
него на специјалне привилегије, и то хрисовуље, које се признају и 
проглашују као неприкосновене, или према тадашњој терми- 
нологији као шврде (чл. 39, 40, 124, 137). Нарочито ни изрично не 
спомиње Законик за баштинска права цркава и манастира на 
земљу, али односно црквених земаља установљава ништавност 
свакојаких „милосних књига“ владаочевих, које би црквену својину 
газиле (чл. 78). Одавде следи, да Законик сматра неприкос- 
новеност црквеног земљишног поседа као један основни закон 

државни. Из наведеног се види, да у области сталешких и социјал- 
них односа начело објективне законитости има да стабилизира 
сталешки ред и да уклони оне злоупотребе и повреде права, које би 
могле да буду изазване безобзирним уживањем повластица од 
стране виших сталежа. То је особито очевидно из оних чланова 
Законика, који говоре о меропашким дужностима. 

У управној области начело законитости изрично се спроводи 
у Законику односно доходака кефалија (чл. 63), неких нарочитих 
полицијских мера поводом путовања цара и царице (чл. 187) и 
односно обезбеђења посебног градског уређења поглавито у 
погледу судства (чл. 176). Стилизација последњег од наведених 
чланова је врло карактеристична. У њему се вели овако: „градове 
вси по земљи царства ми да су на законе о всем, како су били у 
првих цар“ (чл. 176). Међутим пре (чл. 124, 137) поводом истих 
градова позивао се законодавац на њихове специјалне привилегије 
- хрисовуље. На тај начин допуштено у Законику начело субјек- 
тивне законитости затим се слива са начелом објективне закони- 
тости и то тако, да последње апсорбује прво. Такав се закључак 
потврђује и тим, што се нарочито зајемчавање неприкосновености 
црквеног земљишног поседа против „милосних књига“ врши у име 
општег закона („да се суде по закону царства ми“ – чл. 78). 

Као што смо већ рекли горе, најмногобројнији су они 
случајеви, у којима се изрично начело законитости спроводи у 
погледу судства. То је потпуно разумљиво, јер на крају крајева као 
коначно и најважније средство за спровођење законитости јавља се 
суд. Због тога баш односно судства изнета је у Законику општа 
теза о законитости, где се законита радња судска противставља 
радњи од страха владаочева (чл. 172). 

У вези са законитошћу судства постаје питање, како мора суд 
да поступи у случају, кад има празнине у Законику и уопште у пос- 
тојећем праву. „Аште се обрете“, вели Законик, „велико дело, а не 
узмогу расудити и расправити, који љубо суд велик будет, да греде 
от судиј једин с обема онема-зи парцема пред царство ми“ (чл. 181). 
Несумњиво је, да под општу формулу – „а не узмогу расудити и 
расправити“ – потпадају и материјална компликованост предмета 
парнице, и формална тешкоћа у тумачењу закона, па тим више 
празнина у постојећем праву. Законик не оставља судијама пот- 
пуну слободу у тумачењу закона и попуњавању празнина у посто- 
јећем праву, него последњу функцију резервише за владаоца, који 
у дотичним случајевима дејствује према мешовитом судско-зако- 
нодавном поступку. Можда треба да се интерполације познијих 

преписа Законика у чл. 99. и 101. сматрају баш као трагови таквог 
мешовитог поступка. Такав поступак не сачињава нарочиту особину 
Законика цара Стефана Душана, јер је био својствен свима 
државама оног па чак и каснијег доба, докле год није судска власт 
добила потпуну самосталност као одвојена од власти законодавне. 

У западној Европи судови су празнине у домаћем праву попу- 
њавали прописима римског права. Богатство супсидијарног 
(помоћног) извора омогућавало је, да судови попуњавају празнине 
самостално, тако да се подношење дела на решење владаочево 
догађало врло ретко и чак је изашло из праксе. Што је на западу 
било римско право, то је за исток било право византијско. 
Карактеристично је, што Законик не упозорује на византијско 
право као на помоћни извор, нити уопште за њега спомиње, него 
марљиво чува владаочево право на попуњавање законских празни- 
на. Ни у томе средњовековна Србија не чини изузетак, јер се 
слично опажа и у другим земљама, где, као на пример у Фран- 
цуској, примена је римског права била чак судовима директно 
забрањена. То су владари чинили из бојазни, да не би од примене 
римског царевинског права настрадала њихова сувереност. Али су 
се животне потребе показале јаче од суверених забрана, те је рим- 
ско право непрекидно продирало у судску праксу националних 
држава. Исто је без сумње било и у Србији. Противни томе 
прописи Душановог законика не треба да нас уводе у заблуду. Што 
се тиче начела законитости, и то под утицајем прихваћиваних 
одредаба византијског права оно је само могло да расте и јача. 

Према општој одредби Законика (чл. 172) суд не сме да погази 
закон од страха владаочева. Али што има суд да ради, ако дође 
неко директно владаочево наређење, које се коси са законом или 
га повређује? И на то питање има одговора у Законику. 

Најпре треба да забележимо, да владалац као носилац 
имовинских интереса и права, као баштиник, има према Законику 
да у своме приватном привредном животу стоји под законом. Тако 
за њега, као што и за сваког другог, туђа приватна својина је 
неприкосновена. „Да нест вољан господин цар... никому узети 
баштине по силе, ни купити, ни заменити, разве ако си кто сам 
пољуби“ (чл. 43). Према меропху владалац, као што и сви остали 
привилегисани баштиници, „нест вољан.. учинити през закон 
ништа“, а „ако ли му учини што без закона... всаки меропах да јест 
вољан прети се... са царством ми“ (чл. 139). Владалац потпада под 
општи законски пропис, којим се забрањује пријем бегунаца: 
„никто ничијега чловека да не прима, ни царство ми“ (чл. 140). 

Што се пак тиче случајева, кад владалац иступа као носилац 
врховне власти и издаје наредбе, које противрече закону, о томе 
има у Законику неколико нарочитих прописа. При томе у том се 
погледу опажа разлика између првог и другог Законика и може се 
констатовати поступно растење и јачање начела законитости у 
старој српској држави, барем у старом српском законодавству. 

Први Законик најпре предвиђа случај, кад би владалац 
даровао некоме земљу, која би већ била чија својина, а за такав дар 
(милост) поставља границе у погледу његове важности за суд. 
Даровно писмо (милосна књига) сасвим не важи, ако се тиче 
црквене земље; суд има да не пази ни на милосну књигу ни на 
милосника (лице, преко кога је владаочев дар извршен), него да 
суди по закону (чл. 78). То значи да се неприкосновеност црквеног 
земљишног поседа сматра као један основни закон. 

Ако се пак владаочев дар тиче државне земље, онда он важи 
и дотично даровно писмо вреди као необориви судски доказ (чл. 
79). Ако се на једну исту земљу пријаве „две књиге цареве“, онда 
Законик прописује да се спорно питање реши не по начелу закони- 
тости, него по начелу целисходности: „кто сада држи до сијега-зи 
доба саборнаго, тогова да јест“ (чл. 83). Дакле, сабор, на коме је 
Законик био донет, није само у име права насађивао законитост, 
него је из државног разлога потврђивао фактичко стање 
земљишног поседа. Иначе неприкосновеност властеоских земаља 
била је утврђена путем свечане потврде баштинских хрисовуља 
(чл. 39–40), тако да није владалац могао да земљу једног властелина 
дарује некоме другоме (уп. чл. 43). 

На основу горњег може се казати, да први Законик одриче 
важност свим оним актима владаочевим, који потврђују неприкос- 
новену својину (баштину) повлашћених сталежа, и то цркве и 
властеле. 

Сем тога први Законик предвиђа још неки општији случај, и 
то ако буде суду пријављена каква владаочева наредба („књига 
царева“ - чл. 105), која би била у супротности са одредбама 

Законика. Ако то суд буде констатовао, онда мора да поднесе дело 
на решење владаоцу (чл. 105). Дакле, суд је био овлашћен само да 
дело заустави; његово пак дефинитивно решавање било је ре- 
зервисано за владаоца. 

Други Законик спроводи начело законитости у погледу 
владалачких наредаба доследније и на један више категорички начин. 

Почетни члан другог Законика одређује о снази дејства 
владалачких наредаба овако: „књига царства ми да се не преслуша 


ИСТОРИЈА ДРЖАВНОГ ПРАВА 299 


где приходи, или ка госпожди царици, или ка краљу, или ка 
властелом, великим и малим, и всакому чловеку" (чл. 136), дакле 
признаје ту снагу једнаком и обавезном за све поданике. 
Признајући владалачким наредбама свесилно дејство према лици- 
ма, Законик их не сматра као свесилне према закону, него их 
подређује начелу законитости. Члан, који непосредно иде за горе 
наведеним гласи: „хрисовољи царства ми што су учињени градовом 
царства ми, да им нест вољан потворити ни господин цар“ (чл. 137). 
У даљем се та одредба уопштава, те се установљава опште прави- 
ло, према којем владалачке наредбе, које противрече Законику, 
немају вредности. Ако се таква противречност обелодани, суд није 
више дужан да поднесе дело владаоцу, као што је захтевао први 
Законик, него је овлашћен да му пресуди дефинитивно. „Аште 
пише књигу царство ми или по срчбе, или по љубви, или по 
милости за некога, а она-зи књига разара законик, не по правде и 
по закону, како пише законик, судије ту-зи књигу да не верују, 
такмо да суде и врше како је по правде“ (чл. 171). Дакле суд је пот- 
пуно овлашћен да самостално цени законитост владалачких наре- 
даба и уредаба, и да својом одлуком пресуђује ствари дефинитивно. 
Тим је начело законитости доведено у другом Законику до свога 
логичког завршетка, а Душановој је држави придат карактер једне 
потпуно законите владе. Можда је одредба чл. 171. била више од 
декларативног, него од ефективног значаја. И у таквом случају она 
ипак заслужује пажњу од стране историка права као израз поли- 
тичко-правне идеологије дотичног доба, тим више што не долази 
случајно, ни изненада, него крунише читав низ појединачних 
прописа, како треба да се то или оно врши йо закону и да се ништа 
не допушта през закон.. 

Такве гаранције законитости, као што су дате у чл. 105, а осо- 
бито у чл. 171. и 172. Душановог законика, јављају се као обележје 
високо развијене државно-правне културе, те без сумње пред- 
стављају собом плод оног убрзаног темпа политичког развитка, 
којим се уопште карактерише историја Немањићке државе. И у 
овом, као што и у осталим погледима, толико рана постигнућа у 
државном развитку постизала су се у средњовековној Србији, 
благодарећи утицајима, који су ишли из развијених европских кул- 
турних центара како источних, тако и западних, а одакле је 
Немањићка држава прихваћивала напредне принципе државног и 
правног реда. 

У својој цењеној расправи Снага закона по Душановом 
законику (Глас, СХ, 1923) Н. Радојчић је убедљиво показао, да 

врховна снага закона и подређених према закону карактер поје- 
диних владаочевих наредаба изрично су се и трајно признавали у 
Византији у читавом низу законодавних одредаба, почињући од 
Теодосијанског кодекса и све до новеле цара Андроника Ш, савре- 
меника Душановог. Између многобројних правних прописа те врсте 
нарочито се истичу дотичне одредбе Василика (ВагШсогит ПР. УП, 
ги. 16-17) и новела цара Манојла Комнена од 1159, која се на њих 
базира; баш те се одредбе могу сматрати као најближи узор, по 
чијем су угледу били састављени чл. 171–172. Одакле су пак ти 
чланови директно пресађени у Законик, то се баш са пуном сигур- 
ношћу не може рећи. Највероватније је да су узети из пуних или из 
скраћених Василика. Истраживање Ник. Радојчића допринело је 
важни прилог за историју не само српског, него и византијског 
права. Ствар је у томе, што скоро до последњег времена постојало је 
основано на предрасуди популарно схватање Византије, према коме 
се говорило само о „царском деспотизму“, те није се ни допуштала 
мисао за какво ограничавање царске власти објективном снагом 
закона. Тек је 1910. енглески византолог Ј. В. Вшу дефинитивно 
одолео старој предрасуди и текстовима је доказао, да је византијски 
цар био везан правом. Идући за тим правцем, Радојчић је дотично 
питање расветлио детаљније и за византијско и за српско право. 
Установљавању начела, законитости у Немањићкој држави 
помогли су и западни утицаји, под којима се средњовековна Србија 
налазила. И то се опет мора истакнути посредујућа улога 
Дубровника, коју смо већ једанпут констатовали. Није то случајно, 
што баш у уговорима са Дубровником долази она основна форму- 
ла йо закону, у којој је изражен битни захтев начела законитости и 
која се толико често среће у Душановом законику. На наведену 
формулу наилазимо у уговору кр. Стефана Радослава 1234 
(Соловјев, Одабр. спом., стр. 27), у потврди очеве повеље о тргови- 
ни од краља Стефана Уроша І 1252. (Љуб. Стојановић, Сшаре 
сриске повеље, 17), у уговору краља Милутина 1282 (Нов., Спом., 
156, Ш). Корелативна формула йрез закон, која се примењивала на 
противправна делања, не среће се у српским уговорима са 
Дубровником. Неће бити сувишно, ако забележимо, да се формула 
ирез закон, налази у повељи бугарског цара Јована Асана П 
општини Дубровачкој после 12301 У уговору кр. Стефана 
Радослава 1234. наилазимо на неки варијант исте формуле, и 
то през сије ушврђеније краљевсшва ми (Соловјев, Одабр. спом., 


І Г.А. Ильинскаго, Г) рамоты болгарскихђ царей, трудь Москва, 1911, стр. 13. 

стр. 27, чл. 6). Букваљна формула през закон долази у хрисовуљи 
краља Стефана Првовенчаног манастиру Жичи око 1220 (Нов., 
Спом., 575, ХХУШ). Тим се поводом може само подвући, да су се 
дубровачки и византијски утицаји узајамно сретали и укрштавали. 
У односима са Дубровником српски су владари навикавали прак- 
тички да своја акта неизоставно заснивају на законским прописи- 
ма. Веома је у томе погледу карактеристично, да кад је цар Стефан 
Душан 5. ХП 1355. издао Дубровчанину Мароју Гочетићу, који је на 
његовом двору служио у финансијском надлештву, разрешницу од 
његове дужности, то се он притоме позвао, да „сију милост записа 
царство ми по Закону Градскому“ (Нов., Спом., 175), и сад се може 
тачно показати, баш на које одредбе ІЛРгі $їаішогат Ведсивзії цар се 
позвао (Нов., Спом., 130, Т).! 

У истом правцу, као што и страни Дубровник, вршили су ути- 
цај на српско право и они градови Јадранског приморја, који су при- 
падали Немањићкој држави, а између њих пре свега и највише 
Котор. Баш у Которском статуту наилазимо на једну главу, која се 
може сматрати као извор чл. 171. Душановог законика. Имамо у 
виду главу 348. у Јиречековом препису млетачког рукописа, или 
главу 349. по штампаном издању Которског статута у Млецима 
1616. Та глава има наслов: „Юе сагііѕ еі роуе 5 аддисив а Фоппіпа- 
попе сопіга сопзџешф тет сіуіќайѕ. Аппо Оотіпі М.С.С.С.рпто.“ 
Позивајући се на читав низ фактичких злоупотреба из праксе, 
глава предвиђа случај, кад би који грађанин которски добио од 
краља повељу, којом би се супротна му странка изузимала испод 
надлежног законитог суда и била би осуђена од владаоца да плати 
владаоцу глобу (51 апаш5 ех по5ігі5 сіміби5 ргаезитеге! Гасеге аїі- 
доа сит допипацопе, рег дое репа а]ідџе сада допипанот, сит 
сапа ме] 5іпе сапа веш роуеПа, диає а допипапопе рогіаїа ѓџепі). 
Такав се случај изједначивао са обичним насиљем те се кажњавао, 
као што и насиље, јавном глобом од 500 перпера, приватном 
глобом у корист оштећене странке у истом износу и накнађивањем 
оштећенику његове штете (датпшт еї ехрепѕаѕ). Потпуно је 
очевидно да се противзаконита повеља признавала за ништавну и 
да је суд ценио њену незаконитост (сопіга сопзџешф пет сіміїай) 
те ју је својом одлуком стављао дефинитивно ван снаге. Има дакле, 
као што мислимо, разлога, да се наведена глава Которског статута 
уброји у изворе чл. 171. Душановог законика. 


1 А. Соловјев, Градски закон у средњовековној Србији, Архив за правне и 
друштвене науке, књ. ХХХІ, стр. 345-346. 

Позивајући се на Которски статут, само умножавамо изворе чл. 
171. Душановог законика, а никако не поричемо забележено прих- 
ваћивање из Василика. Желимо само да покажемо, да о идеји закони- 
тости и о њеном конкретном формулисању нису састављачи 
Законика само прочитали у Василикама, него су се у томе погледу 
наслањали и на претходну праксу односа са аутономним градовима 
Приморја. Да се о томе добије разговетно уверење, довољно је пре- 
гледати Которски статут, у коме се на више места наилази на анули- 
рање незаконитих радњи владаоца, у које спадају чак и оваки 
случајеви: 51 анашв позгег сімі5 Піепі дегођа в, дергеда 5 уе1 сагсе- 
гаги5 рег дФогпіпайопет (Нов., Спом., 15). Ваља нарочито истакнути 
енергичну реакцију Которског статуа против насилног напада 
владаочевог на приватну својину грађана. Имамо у виду главу 312 (по 
млетачком издању 1616). Ре Гасіо діші5іопі5 2орре де аћељи. У њој 
се садрже прописи о подели земљишних ждребова у Грбаљској жупи 
између грађана Которске општине и забрана да се ти ждребови 
предаду странцима.! Уоїшти5 ейат дио пето рапет 5иат роѕѕії 
даге Попипапоп позтае ме! ансш Ғогеѕііего, ипде Пі датпшп зеџ 
соптапшт Сопапипіай пб ѕігае, ме! ансш; дџой 51 соптапит [есе- 
пі, датпшп сотропаѓ ег зојуае де Бапдо урегрегоѕ ашпреп!оз 
Сопитипнан єї рапет апицйаї, сі 51 Хопе Ропипаџоп поп рег тоеп- 
ит, уе] рег іпѕііпсшт ансшив, зед рег ргорпат уіп ассерегії рапет 
ансш, еі їепиеги 5101, ме] аПсш. дедеги ае 5ш8 Вагопібиѕ, (ога 
Соттипіќаѕ ѓіоѓіат рапет деГепдеге іепеашт огпліло; её 5і пийо тойо 
роѓепі Сопштипназ ехшаћеге, (епеашг Сопутипіќаѕ аісќо раігопо 
етепдаге (стр. 234-235). Цитирани пасус нехотице нас подсећа на 
члан 43. Душановог законика, у коме се гарантује неприкос- 
новеност приватне својине наспрам владаоца. Нећемо да кажемо, 
да је баш тај пасус био директни извор наведеног члана, али 
желимо да покажемо, да су из Котора продирале у Србију идеје 
чврстог правног поретка и законитости. Односи са приморским 
аутономним градовима стварали су за владаочева акта трајну 
школу законитости. Ако се начело законитости дефинитивно фор- 
мулише у Душановом законику у облику прихваћеном из 
Василика, ипак се оно ту не појављује изненада као ӣеџѕ ех тасһі- 
па, него долази као завршетак дугачког процеса претходне праксе. 

Већ смо се послужили изразом и појмом основног закона, као 
какав смо квалифицирали необориву тезу о неприкосновенос- 

1 То је била специфична аграрна политика далматинских градова у њиховим 


жупама; слично је поступао и Дубровник; в. Радослав М. Грујић, Организација 
Дубровачке области Коновала од ХИ до половине ХМ в, Београд, 1926, стр. 31, 35, 49 сл. 

ти црквеног земљишног поседа. Није то случајно, нити смо тим 
наметнули прошлости нешто, за што не би она знала. У мери 
развитка законитости у држави, наравно се истицала идеја о 
основним законима, који стоје изнад обичног законодавства и 
изнад државне, ев. владаочеве власти. У Француској сталешкој 
држави постојало је чврсто учење о основним законима (Іере5 ѓип- 
датетгајев геспі, 1015 Еопдатеп(аје ди Коуаште), под којима се 
разумевао онај скуп преседана, јавних обичаја, појединих организа- 
ционих закона и државне традиције, на којима се заснивало 
државно уређење, а које ни владалац није смео да погази. За такав 
појам основних закона знала је и Немањићка држава нарочито под 
Душаном, кад се његов Законик очевидно сматрао као једна 
врста основног закона (чл. 171). У том смислу може се признати 
Мијушковићева дефиниција, према којој би Душанов законик био 
једна врста сталешког устава. Прецизности ради томе треба само 
додати, да се тај устав базирао на приоритету сталешких дужности 
и на врховенству објективног закона, те се у томе принципијелно 
разликује од сталешких устава базираних на систему сталешких 
ша ас Препаіеѕ.2 


$ 16. ОДНОС ИЗМЕЂУ ДРЖАВЕ И ЦРКВЕ 


Говорили смо о појединим црквама и манастирима (8 8), као 
и о свештенству, у колико су они сачињавали повлашћени сталеж 
у држави. Сад ћемо се зауставити на цркви као јединственој верској 
и друштвеној заједници и то на односу, који је постојао између 
државе и тако схваћене цркве. 

Црква је имала своју засебну и потпуну организацију, која је 
налик на државну организацију обухватала и управу и законо- 
давство и судство. Кад су Срби примили хришћанство, црква је 
дошла к њима, као што и к осталим новокрштеним народима, са 
својом потпуно завршеном организацијом, која по степену развит- 
ка умногоме је превазилазила политичку организацију земаља, у 
којима се црква инсталирала. Засебну и самосталну црквену орга- 


ТА. Істаїге, Осѕ 1015 гопдатсмајск де Ја топагсћіс ігапсаїзс Я”аргёѕ 1с5 Шбо- 
гісіспѕ фс Рапсісп гёрітс, 1907; мој рад: Догматика положительнаго го сударсвен- 
наго права во Франциц при старомь порядкь, 1911, стр. 242-247, 281, 341-344, 
382-383, 469-473. 

2 рг Видоје Вапзећег, Уоіерпі Карпшасе а Когипоуаст геуегху рапоупіки уе чатес 
мієфпі Еугору: м Вгацзјамс, 1925, и мој приказ у Архиву за правне и друштв. науке, 
књ. ХХУШ, стр. 328-334. 

низацију све су новокрштене земље, дакле и Србија, примиле као 
свршени факт, као установу Божанственог права те су је код себе 
допустили као згашв іп заш (државу у држави). Као најосетљиви- 
ји за средњи век моменат црквене самосталности јављало се без 
сумње црквено судство. Као верска заједница црква је вршила дво- 
јаки суд: 1. поводом тзв. духовних дугова (дела) над свима вернима; 
ту су спадала различита кривична дела и преступи против вере и у 
исто време из области грађанског права сва брачна дела, и 2. над 
клиром поводом свију дела, како грађанских, тако и кривичних; то 
је била једна врста изузетног сталешког судства. То се судство 
признавало цркви свуда и у току средњег века није наилазило ни 
на какве препоне ни на потешкоће. Душанов законик свечано 
признаје надлежност црквеног суда за духовне дугове (чл. 4) и 
кажњава сваког световњака, који би се усудио да суди духовном 
дугу, новчаном глобом у износу од 300 перпера (чл. 12); у исто 
време забрањује свакој власти световној, да позове на одговорност 
пред собом калуђера (чл. 30), дакле уопште припадника клира, 
исто тако под претњом новчане глобе. Унутрашња самосталност 
црквене организације и њено слободно функционисање стајали су 
у средњем веку ван сумње и свуда су се подједнако признавали. 
Кад се осим тога поставља питање о односу између државе и 
цркве, има се у виду неко специјално питање, и то: да ли је призна- 
та засебна црквена организација била у целоме подређена држави, 
или је стајала поред државе, или се чак подизала изнад државе. То 
се питање решавало различно у западној римокатоличкој и у 
источној православној цркви. Наравно, а у погледу православне 
Немањићке државе интересоваће нас гледиште и положај 
православне цркве. 

Пошто хришћанска црква има васеленски карактер, она се у 
принципу подиже изнад државе, која је по самој својој природи од 
локалног карактера. У погледу организације васеленски карактер 
хришћанске цркве манифестовао се у два облика, и то у облику 
јединственог централизованог система са једним врховним 
поглаварем, као што је било на римокатоличком западу, и у облику 
саборног система федерације самосталних националних цркава, 
као што је било на православном истоку. Ни на истоку није се 
самосталност националних цркава по себи разумела, него је треба- 
ло да буде додељена и потврђена од стране цариградског патри- 
јарха, који је уопште изјављивао извесне васеленске претензије и 
од кога, што је главно, примиле су црквену организацију оне 
земље, које су после поделе цркава остале православне. Докле год 

православној цркви у извесној земљи није била додељена и 
потврђена самосталност, или тзв. аутокефалија (самопоглавар- 
ство), она је била подређена Цариградској партијаршији. Није се та 
подређеност манифестовала само у црквеним пословима, него се 
огледала и у државним пословима. Није се само локална црквена 
организација сматрала као провинцијални део Цариградске патри- 
јаршије, него се исти провинцијални карактер приписивао и 
локалној државној организацији. Владалац земље, чија је црквена 
организација била подређена Цариградској патријаршији, сматрао 
се као владалац друге, ниже врсте, који стоји под врховним госпо- 
дарем хришћанског православног света - византијским царем. 
Докле год није национална црква добила аутокефалију, сувереност 
националног владара, ако се није негирала, ипак се смањивала и 
наилазила је на различите препоне и сметње. За то постоји много 
фактичких доказа из историје цркве и државе у руским земљама. 
Руска је црква добила аутокефалију тек средином ХУ века. Србији 
је пошло за руком да је добије много раније. Велика је историјска 
заслуга св. Саве, што је умео искористити прилике, тачније непри- 
лике у Византији због навале Латинског царства и донео је из 
Никеје од патријарха и цара признање аутокефалије српске цркве 
1219. Као видљиви знак аутокефалије јављао се самостални избор 
архиепископа, који се вршио у земљи првобитно на духовним, а 
затим на државним саборима. Црквена аутокефалија је много 
допринела самосталном развитку и потпуној независности Српске 
државе. Подизање Српске архиепископије на патријаршију (1346), 
иако се сматрало као потребно за проглас царства, није у ствари 
ништа додао стогодишњим аутокефалијским правима српске 
цркве. Самовољни проглас патријаршије без пристанка цариград- 
ског васеленског патријарха изазвао је схизму, која је била лик- 
видирана тек 1375, кад је Цариградски патријарх повукао анатему 
бачену пре двадесет три године на српску цркву. Српска се патри- 
јаршија простирала на све земље Српске царевине, дакле и на осво- 
јене грчке крајеве; само је Охридска архиепископија одржала своју 
историјску аутокефалију. 

Сасвим засебну компликацију у погледу спољашње су- 
верености Немањићке државе стварао је положај римокатоличке 
цркве на њеној територији и то у Приморју. Управна власт над 
римокатолицима у тој области припадала је Барској архиеписко- 
пији, која је од времена свога заснивања (1067) била подређена 


1 В. И Сергьевичь, Древности русска?о права, томь П, изд. 3-ье: 1903, 
часть. П. 

директно Риму. Али се то последње оспоравало од стране Дубровачке 
архиепископије, која је тежила и повремено успевала да потчини Бар 
и с њим цело Приморје својој јурисдикцији. Због тога водила се у току 
целог столећа борба између Барске и Дубровачке архиепископије, 
што је лепо расветлио Ст. Станојевић у својој цењеној монографији: 
„Борба за самосталност католичке цркве у Немањићкој држа- 

(1912). Црквена јурисдикција у Приморју од стране једног 
архиєпископа, који је припадао страној држави, претила је нежеље- 
ним страним политичким утицајем и вређала је спољну сувереност 
државе. Због тога су српски краљеви сматрали ослобођење од те 
стране јурисдикције као важан државни захтев те су на томе радили, 
да га подмире. Средином ХПІ века под краљем Урошем І потра- 
живања Дубровачке архиепископије су дефинитивно пропала, те је 
римокатоличка црква у Немањићкој држави постала независна од 
којег страног епископа и директно потчињена Риму, чија је врховна 
власт наравно остајала, иако су неки грађани у Бару викали: „Шта се 
нас тиче папа? Господин наш краљ Урош је наш папа!“ Наравно тога 
уображеног цезаропапизма није било, него је био постигнут макси- 
мум независности приступне за римокатоличку цркву у једној земљи 
и то да је она према папи постала иптефаје зиђјеста. 

Сад прелазимо на главно питање, које нас на овом месту зани- 
ма, и то на питање о односу између аутокефалне цркве и нацио- 
налне државе. Није се то питање решавало у Немањићкој држави 
на један самоникли начин, него по угледу Византије, одакле је била 
пресађена црквена организација и прихваћене су биле идеје о уза- 
јамном односу између државе и цркве.! 6 

Између многих предрасуда односно Византије, које по мало, 
али ипак стално падају под ударцима научно-критичког историј- 
ског истраживања, најдуже се одржава неаргументовано тврђење о 
тобожњем постојању у Византији цезаропапизма, под којим се 
разуме усредсређивање у рукама царева осим световне и врховне 
духовне власти налик на власт папску. Пошто је познато и нико то 
не пориче, да није византијски цар имао ни право на црквену поуку, 
ни право свештенства, ни право хиротонисања, потпуно је очевид- 
но, да о цезаропапизму у Византији не може бити ни говора. У 
ствари, цезаропапизам је постојао па чак и данас постоји само у 
протестантским земљама; баш по протестантском угледу увео је 


ІГ. В. Вернадскій, Византійскія ученія о власти царя и патріарха Кесисії д'бїш- 
Чсѕ ас0іёсу а Ја тсетотес йс М. Р. Копдакоу, Ртарис, 1926, стр. 143-154; Г. А. 
Острогорскій, Отношеніє церкви и государства вв Византш Ѕстіпапит Копда- 
Коміапит, ТУ, Ргавис, 1931, стр. 121-134. 

цезаропапизам у извесној мери у Русију Петар Велики, кад је уки- 
нуо патријаршију и на њено место поставио Св. Синод, који је 
безусловно подредио царској власти као једно од државних 
надлештава; тај је систем био на снази у Русији све до револуције 
1917, кад је била успостављена патријаршија. Било је у православ- 
ним земљама много различитог потискивања цркве од стране 
владалаца, који су своју власт злоупотребљавали, али цезаропа- 
пизам, као нормални систем за православну цркву, није постојао ни 
у Византији, ни у Русији пре Петра Великог, ни у Србији. 
Приврженици теорије о тобожњем византијском цезаропапи- 
зму битно греше још у томе, што један непокретни систем намећу 
целој хиљадугодишњој историји Византије. Тврђење, као да није у 
Византији било никаквог развитка, него застој укоченог живота, 
већ је уопште напуштено као ненаучно. Треба да се од њега одус- 
тане и по питању односа између државе и цркве, јер није тај однос 
остајао непомичан, него је еволуирао. Не можемо да на овом месту 
пратимо ту еволуцију у детаљима, али морамо да истакнемо њене 
две основне периоде, и то: 1. пре ЇХ века и 2. почињући од ЇХ века. 
У првој периоди на снази је стари римски јавноправни систем, 
одакле је уопште произашла власт византијских царева. Према рим- 
ском схватању религија је сачињавала неодвојени део државних посло- 
ва, те је наравно њено врховно руководство припадало цару, који је на 
себе према томе преузео и власт ропіћсіѕ тахши, као што је преузео 
власт читавог низа врховних магистрата. То су основно римско 
схватање наследили и усвојили и византијски цареви. Сама је титула 
ропшех тахітиѕ била укинута тек 375, дакле педесет година после 
христијанизације царевине. Али трагови тога, што је цар у исто време 
био и првосвештеник, остају и надаље. Још на саборима У и МГ века 
цара су поздрављали ускликом „Вос1Ає0с код ериєос" (цар и 
свештеник). Првосвештеничке прерогативе нарочито је енергично 
остваривао цар Јустинијан Велики, који је истовремено иступао и као 
световни и као црквени законодавац. Ни црква није ништа имала про- 
тив тога. На месном цариградском сабору 536. патријарх је гласно 
изјавио, да мимо воље и заповести царске ништа се не сме у цркви пре- 
дузимати. Антично су гледиште делили и на западу и чак такви људи, 
као што је био папа Лав І (440-461), који је чак опомињао цара, да му 
није власт уручена само да управља светом, него и да руководи цркву! 


1 Функције тссіогіѕ сссісзіас додељивала је доцније западна црква франачким 
краљевима, и то не само Карлу Великом, пре него што је он преузео царску власт, 
него још и Пипину. В. интересантну студију: М. Оћг, Рег Каготрсћу Сопеззіааї іп 


Тћеопе ипа Ргахіз, Ігсіргів, 1902. 

До УП века укључно цареви не само сазивају црквене саборе, него 
и председавају на њима и рукују њиховим радом, и уопште јако 
утичу чак на догматска питања. Поред старе формуле дшодй ргпсірі 
ріасии Іеєі5 ћађе[ узшогет као да се постављала, вели Острогорски, 
паралелна формула диой ргіпсірі рІасџиіє сапопіѕ Бабеї у1рогет. 
Превласт државе над црквом у духу античне римске традиције опет 
су одлучно и енергично спроводили у УШ веку цареви иконоборци, 
који су негирање икона силом наметнули цркви. 
Антична римска традиција, према којој је држава апсорбовала 
цркву, већ је и у раније време наилазила на протест од стране 
богословске мисли. Атанасије Велики, Јован Златоусти и многи 
други црквени оци из старохришћанског доба тражили су, да се 
сфере духовне и световне власти разговетно разграниче, и 
проглашавали су нову, античном свету непознату, идеју о 
самосталности цркве. Дефинитивно и категорички је та идеја била 
формулисана у УП веку од стране Св. Максима Исповедника, чија 
је личност и проповед изазвала, по убедљивом мишљењу 
Острогорског, одлучни преокрет и у православном богословљу и у 
византијској цркви. Иако су цареви иконоборци тај нови покрет 
угушили, ипак су сви њихови противници и приврженици св. икона 
одлучно негирали власну интервенцију цара у државним послови- 
ма и проповедали слободу и самосталност цркве. Ша њиховом је 
челу стајао Теодор Студит, одлучни идејни борац за црквену 
аутономију. Укидање иконоборства је у исто време било и укидање 
античног апсорбовања цркве од стране државе. Онда је на 
хришћанском истоку постао нови систем односа између цркве и 
државе, према којем је ослобођена црква заузела самостално 
место поред државе (а не изнад државе, као што се доцније догоди- 
ло на хришћанском западу). Тај је нови систем био званично кон- 
струисан у законодавном споменику из краја 1Х века – у Епанагоги. 
Дотично учење Епанагоге није било нека пролазна епизода, него је 
определило целу потоњу историју односа између државе и цркве у 
Византији. Несумњиво је баш оно било прихваћено у Србији у 
време организације српске цркве под св. Савом. Исто је учење 
ушло у Властареву Синтагму, чији је скраћени словенски превод 
био званично ауторизован од цара Стефана Душана, те је постало 
меродавно и за Душаново царство. 

Према Епанагоги црква није подређена држави, нити стоји 
изнад ње, него поред ње, самостална, али у непрекидној вези с њом. 
„У друштвеној заједници („житељству“, лолтғго) која се иначе 
налик на човека састоји из делова и удова, највећи и најнужнији су 

делови цар и патријарх. Стога душевни и телесни мир и благостање 
поданика зависе од једномишљености у свему и од сагласности 
између царства и архијерејства“ (Нов. Синт., 454). Ту се јасно 
спроводи идеја о сложеном и сложном јединству црквено-поли- 
тичког организма, које под општим условима узајамног мира и 
заједничке сврхе оставља у осталоме, како држави тако и цркви, 
унутрашњу самосталност. Према томе има да се неизоставно чува 
самосталност црквеног суда, те се под претњом казне забрањује, да 
се клирици и црквењаци, било драговољно било насилно упућују 
световним судовима (Нов., Синт., 229). Општа се струја црквене 
самосталности манифестује чак у томе, што Властарева Синтагма, 
идући у томе за Фотијевим Номоканоном, наводи и допанопет 
Сопѕѓапііпі („устављеније великаго Константина" – Нов., Синт., 
273-275). Тако схваћена унутрашња самосталност цркве обухвата- 
ла је и неприкосновеност црквених имања, о чему се у Синтагми 
чак ни не говори, јер се то само по себи разуме. У Немањићкој 
држави потпуно су се признавале и самосталност црквеног суда и 
неприкосновеност црквених имања, што је званично било 
потврђено у Душановом законику. 

Поред наведеног обезбеђења црквене самосталности у 
Синтагми се констатује, да световна власт понекад од тога принци- 
па одступа. Цареви „имају обичај да врше промене у свештеним 
канонима, дабоме са побожном и богољубивом намером“; тако, на 
пример, „бирање епископа канони поверавају епископима области, 
а да ни један владалац у томе не заповеда; међутим цареви и мимо 
епископског бирања постављају и патријархе и епископе“ (Нов. 
Синт., 363). Али такво попуштање црквене самосталности у корист 
превлађивања државе ограничавало се само на управна питања и 
на спољашњи црквени ред. У догматским пак питањима одржавала 
се потпуна слобода и самосталност цркве. Патријарху је свој- 
ствено, наводи се у Синтагми теза из Епанагоге, „о истини и у 
одбрану догмата и о чувању правде и побожности да говори пред 
царевима и да се не стиди“ (Нов., Синт., 454), и та теза није праћена 
никаквим резервама, нити којим попуштањем. 

Једини патријарх мора, као што одређује Епанагога, да 
тумачи правила св. отаца и саборне одлуке. Цар пак има само да 
чува и да подржава све, што је написано у св. писму, и све догмате 
утврђене на васеленским саборима. Зато „цар мора да се истакне у 
православљу и у побожности и да се прослави ревношћу према 
Богу“ (Нов., Синт., 128). За подизање на царски престо у Византији 

неопходан је био услов, да кандидат буде правоверник. Постепено 
се чак установио обичај, да пред крунисање цар да писмену потвр- 
ду, да ће се непроменљиво држати православне вере те неће 
покушавати да црквене установе у чему промени. У неким случаје- 
вима патријарх је могао да заустави крунисање, докле год тај услов 
не буде испуњен. 

Црква и држава у Византији сачињавале су јединствени 
црквено-политички организам, те им је био постављен заједнички 
задатак, и то да пасу стадо Христово. Стога није цар ни могао да 
остави верски и црквени живот без пажње и сарадње са своје 
стране, него је баш био дужан да буде активни сарадник у верским 
и црквеним пословима. Правоверни је цар био изрично признат и 
нарочито позват као „чувар вере“, који је имао да верски и црквени 
живот надзирава. То признато цару у Византији својство „чувара 
вере“ (фола тўс таотефс) потпуно одговара ономе својству 
„оданог браниоца свете цркве и њеног помагача у свему“ (деуог 5 
ѕапсѓае ессієзіає деїепзог абфие адішог іп опшћиз), које је од друге 
половине УШ века припадало франачким краљевима, а затим 
западноримским царевима чак и после проглашења крајем ХІ века 
папске супрематије над државом и царством, па мање више и свим 
западноевропским владаоцима, да не говоримо већ о нарочитим 
овлашћењима француских краљева на основу тзв. І лЬегіб5, дгопз еї 
Ёгапсһіѕеѕ де ГЕдії5е осаШсапе. Свакако је за нас интересантно 
забележити, да је функцију надзора над црквеним. животом, и то 
над владањем клира активно вршио германоримски цар и чешки 
краљ Карло ТУ, савременик цара Стефана Душана.! 

И српски су владаоци сматрали православље као основу своје 
власти и државе. Није у Србији дошло до обичаја, да краљеви пред 
крунисање зајемче своју праву веру на писму, али се несумњиво 
крунисали као правоверни православни краљеви и цареви. Иако је 
круна дошла Стефану Првовенчаном из Рима, ипак је затим 
историјат крунисања био обојен у православну боју (К. Јиречек, І, 
217-218). Уопште, односи Немањића према Риму су више пута 
поимали правац који се не би могао допустити строгим припад- 
ницима источне православне цркве. Да не говоримо о Стефану 

Првовенчаном ни о његовом брату Вукану (К. Јиречек, 1, 203), али 
у потоње време било је према Риму попуштања, које се не би мо- 
гло допустити са гледишта православне цркве. Истина, два пута се 


І В.Е. М. Реігсі, Кап дег Меге Кӧпід іп Воћтеп, 1. ТЬсії, Ргар, 1780, 5. 51; Еті 
МусгипзКку, Сехстисјте Каїзег Кам ТУ, Ш Вапа, 1892, стр. 212-213. 

краљ Милутин није одазвао на папске позиве на унију, али је мало 
доцније обећао западноримском цару, да ће по цену савеза, са сврхом 
да се освоји Византијско царство, приступити римској цркви (І, 246, 
253). Био је моменат, кад је Стефан Дечански био вољан да се 
заједно с клиром, властелом и целим народом одрекне „схизме“ и 
пристане уз римску цркву (1, 265). Чак и цар Стефан Душан ради 
подизања европске акције против Турака изјавио је папи, да је 
вољан признати папу као оца хришћанства, правог заступника 
Христова и наследника св. Петра, што му није било тешко учинити 
јер се у то време налазио у схизми према цариградској цркви (1, 
301). Али то се све изазивало калкулацијама у области спољне 
политике, а, што је главно, није имало реалних последица. Унутра 
у земљи православље је остајало непоколебљиво. 

Вршили су српски владаоци и функције чувара вере, и то 
почињући од Стефана Немање и његове борбе против богомилске 
јереси и надаље. Те су се функције нарочито развиле и разгранале 
под Душаном, зашто су овлашћивале потпуност преузете царске 
власти. Душан је био свестан, да је он „благоверни православни 
цар“, коме пристоји да буде чувар вере, дакле и надзорник над 
црквом. Према томе Душанов законик се брине „најпрво за хрис- 
тијанство“ (чл. 1), и у првом своме члану заповеда „да се очисти 
христијанство“, наиме од јереси, од празноверица, од вређања вер- 
ског и црквеног закона, од нерада и злоупотребе црквених власти, 
од нереда у црквеном животу. Услед тога цар Душан уноси у свој 
Законик кривична дела против вере; тим поводом не прописује 
ипак ништа, што не би постојало у канонима, него се изрично пози- 
ва на „закон црквени“, „закон светих отаца“, те смера само да 
спољашњом снагом државне заповести помогне верски закон, да се 
он стварно спроведе у живот (в. $ 20 и $ 16). Ради бољег уређења 
верског и црквеног живота а у сагласности са канонима Законик 
прописује, да више не буде невенчаних бракова, него да се сви 
венчају (чл. 2, 3), да се свуда по парохијама поставе попови и про- 
топопи за верску поуку (чл. 7, 11), да црквене власти не узму мита 
(чл. 13), да се у манастирима игумани постављају строго по кано- 
нима (чл. 14), да се у манастирима чува „киновија“ – општежитије 
(чл. 15, 17), да се црква бори против отпадништва од православне 
вере и против празноверица и да попови празноверицама не 
попуштају (чл. 6, 20), да се црквени суд врши у свему по канонима, 
нарочито да се пази, да се одлучење од цркве пресуђује строго 
законито (чл. 4, 5). Особито се Душанов законик брине, да црква 
испуни своју социјално-политичку мисију у држави, те према томе 

наређује: „по свима црквама да се хране сиромаси онако, како су 
наредили основаоци; ако ли их који митрополит, епископ или игу- 
ман не би хранио, да се с тога достојанства збаци“ (чл. 28). 

Такву власну законодавну борбу против нереда у верском и 
црквеном животу сретамо и код другог православног словенског 
народа - код Руса, али много доцније, јер Русија је доцније 
преузела власт православног царства. Први руски цар био је Иван 
Грозни, који је баш за ту борбу сазвао нарочити црквени сабор 
1550; томе је сабору упутио нарочите посланице, у којима је 
истакао неред у цркви, те је сабор донео потребне одлуке, које је 
издао у тзв. Стоглаву, тј. у књизи саборних одлука подељеној на сто 
глава. Што се тиче уношења у световно законодавство кривичних 
дела против вере, то се у Русији догодило још доцније, тек среди- 
ном ХУП века под царем Алексијем Михајловићем у његовом 
Уложенију, тј. Законику. Све је то дошло у Србији раније, а у вези 
с тим што је већ Душан прихватио и преузео идеју православног 
царства. 

Пошто није црква била одвојена од државе, него је с њом 
заједно сачињавала један сложени и сложни црквено-политички 
организам, додељивало се цркви одређено учешће у државном 
животу. Ту прво долази право црквених достојанственика на 
милосрдну интервенцију код световне власти, која је интервенција 
била позната и проширена у Византији (џесттеа, простаста, 
бепатс, лреовега, лорто1о).! 

Право милосрдне интервенције састојало се у томе, што су 
црквени достојанственици били овлашћени да узимају под своју 
заштиту мале и сиромашне људе, које би потискивали и 
неправично гонили великаши и богаташи, као чак и органи 
државне власти; иста се заштита простирала на заточенике и 
затворенике, и на сиротињу уопште. У име и ради те заштите 
црквеним је достојанственицима било допуштено да интервенишу 
пред царем и властима у циљу да издејствују да се потискивање и 
неправично гоњење укине, да се незаконито заточени и затворени 
пусте на слободу, а да се законито кажњеним њихов удес ублажи, 

да не би трпели преко законите мере, да се сиротињи и јадницима 
пружи материјална и морална помоћ. То се право заснивало на 
изричним одлукама Картагенског и других сабора. Припадало је 
свима епископима, али нарочито патријарху услед његовог 


І В. М.И. Соколовь, Печелованіє патріарховь предь василевсами вь Византіи 
ІХ-ХУ в, Христіанское чтеніе, 1909, стр. 933-964. 

изузетно високог положаја. Нарочитом праву патријарха на 
милосрдну интервенцију постављен је био један засебни задатак у 
уредби цара Никифора Вотанијата 1079. Та је уредба наметнула 
патријарху дужност, да регуларно једанпут у години представља 
цару о свима заточеницима и затвореницима, да се њихова ствар 
прегледа, да ли се имају пустити на слободу или се морају надаље 
задржати у заточењу и у затвору. Обавезују се том уредбом и сви 
будући патријарси, да за њу подсећају цареве, да не би потпали под 
вечну осуду од Бога. Та уредба, изазвана политичким гоњењима, 
која су пратила скоро сваку промену на царском престолу у 
Византији, знатно је оживела право милосрдне интервенције, које 
се и иначе остваривало, о чему је остало много документалних 
сведочанства. Услед честих и енергичних интервенција од стране 
патријарха Јована ХІ Века (1275-1282) цар Михаил Палеолог 
одредио је за патријархове интервенције један дан у недељи, и то 
уторак. На патријаршем двору постојао је чак нарочити архонт за 
послове о интервенцијама. 
Одредбе о милосрдним интервенцијама ушле су и у Властареву 
Синтагму. „Сардикиског сабора правило 7-0“, вели се у Синтагми, 
гласи: „ако не буде епископ позван царским писмом, да не сме отићи 
к цару, нарочито ради достојанстава, која више пристоје световњаци- 
ма, него епископима. Ако се пак усрдно заузме, да греде цару ради 
помоћи јавно оштећенима, сиротињи, удовицама и сирочади, или ако 
жели да замоли за заточене због кривичних дела или за подвргнуте 
другим казнама, онда има да се од паметних људи више похвали, него 
ли укори“ (Нов., Синт., 85). Према томе се милосрдна интервенција 
укључује у круг епископских дужности и одређује се овако: 
„епископима је заповеђено да старешинама у земљи пријављују 
увреде увредитеља. Епископи нека посећују затворенике у тамници 
сваку среду и петак, било да су робови или слободни, те нека побуђују 
начелнике („кнезе“) да чине према затвореницима оно, што заповеда- 
ју закони. Епископи су дужни да побуде начелнике, да затворене у 
тамници робове у року од двадесет дана изведу, и, ако се у року од 
двадесет дана њихови господари не јаве, да их пусте“ (Нов., Синт., 
286). Због тога у оне, који траже помоћ од цркве, убројени су и „они, 
који прибегавају цркви да одбију нападе насилника, или учинитељи 
неких кривичних дела или неправедно увучени у ропство, а који траже 
заштиту, ради које постоје и адвокати" (,0 правдатељије“ – екдиког – 
Нов., Синт., 309). Најзад, истој милосрдној интервенцији води и већ 
споменута дужност патријархова да, не стидећи се, говори пред царе- 
вима о правди (Нов., Синт., стр. 454). 

Дужност и право свештенства да интервенише пред владао- 
цем правде ради, у принципу признају се у свима хришћанским 
државама, иако нису били онако регулисани, као у Византији. 
Према томе, француски политички писац ХУІ века Сјаџде де 
Зеуззе! сматра религију као главну узду (Тет), којом се обуздава 
самовлашће владаочево, јер у случају неког тиранског поступка од 
стране владаоца слободно је сваком свештенику или проповеднику 
да га тим поводом укори јавно у очи, или, као што се писац 
изражава, „у браду“ (рибрапетепї еп за багђе). 

У Русији је право милосрдне интервенције било познато под 
називом „право печалованија“ и остваривало се по угледу 
Византије и налик на византијску праксу. Да ли је исте праксе било 
и у средњовековној Србији, о томе, на жалост, немамо изворних 
података, али узрок је томе само у оскудици извора. Иначе мис- 
лимо, да је право цркве на милосрдну интервенцију било познато и 
признато и у Немањићкој држави. Можемо чак забележити и један 
случај такве милосрдне интервенције, испричан у животопису 
краља Стефана Дечанског. Из Цариграда, где је живео у прогон- 
ству, обратио се Стефан епископу Данилу, који се налазио у Светој 
Гори у Хиландару, и замолио га је, да му издејствује код његовог 
оца краља Милутина опроштење и дозволу за повратак у домо- 
вину. Данило је одржао савет са целим хиландарским сабором, на 
коме је било одлучено, да се учини пред краљем одговарајуће 
„прошеније“ (Даничић, Животи, 166); то је „прошеније“ било 
упућено краљу преко архиепископа – „такожде мољбу састворше 
к преосвештеному архиепископу Никодиму, јако да потрудит се с 
сими посланими до благочестивааго краља“ (166). Са молбом и 
„прошенијем“ отишла је у Србију нарочита депутација од 
Хиландара и дошла је прво код архиепископа, кога је замолила да 
интервенише пред краљем. „Си-же преосвештении (архиепископ 
Никодим) јако по истине савршено дрзновеније имеје к сему 
благочествивому (краљу) приступив к њему и начет јему глаголати 
сладкије и доброразумније глаголи, имиже би вазможно јему било 
великиј гнев јарости јего преложити на кротост“ (167). 

Интервенција је успела. „Си бо христољубиви (краљ) не хоте 
презрети таковааго ирошенија и мољби сего преосвештенааго и 
всего сабора Богом љубовнааго Светије Гори, но на милосрдније 
прелож се и глагола: прошеније ваше исполних, и повелевају јако 
да будет о всех воља ваша, јелико глаголасте ми о сине мојем“ 
(167-168). У већ наведеном имамо потпуну слику милосрдне интер- 
венције, као што се она вршила и у Византији. 

О другом облику учешћа цркве у државним пословима вели се 
код К. Јиречека овако: „архиепископ с епископима свагда је 
потврђивао велике краљевске даровнице манастирима, тако 
даровницу краља Уроша 1 манастиру св. Петра на Лиму, и Уроша 
П Хиландару и Бањској (Историја Срба, ПІ, 77). Карактеристична 
је формула, којом се од архиєпископа потврђује краљевска 
даровница манастиру св. Петра на Лиму, и то овака: „аз Арсеније 
поставих подпис Светаго Сави и утврдих“ (Нов. Спом., 597). У 
потврди Светостефанске хрисовуље епископ Никодим нарочито 
истиче потпуну законитост свију учињених дарова и то овако: 
„паче же прежде всего буди вам слишештиим извесно се јако 
ничесоже в сии дом неправедно приложии, ни прежде сазданих 
цркава обидев, ни хрисовуљ их разорив, разве јеже из области 
краљевства си подаа, или купљенија или испрошенија, или вољне 
замене, са благовољенијем всего Сабора. И за испрошеније же или 
замену или и куп не такмо такмаја подаа но и множаишаа“ (Нов. 
Спом., 630). Било је ту дакле неке контроле од стране цркве над 
владаочевим даровницама црквама и манастирима, да не би се у 
њима вређала црквена слобода и да не би дар садржао неке правне 
мане, или нешто противзаконито, што не би црква могла да прими. 
Та контрола од стране цркве сачињава дакле неки репіапі ономе 
надзору над редом у цркви, који је са своје стране вршио владалац. 

Трећа и најважнија функција, која је припадала цркви у све- 
товним државним пословима, потицала је из дужности и права 
свештенства да врши религијску и моралну поуку. Због тога 
свештеници свију степена хијерархије сматрали су се и признавали 
као природни, од Бога постављени, саветници владалаца. Одатле 
се изводило самостално право свештенства на учешће у државним 
саборима, о чему смо већ говорили. Виши јерарси, а нарочито 
архиепископи, доцније патријарх, имали су у тој саветодавној 
функцији нарочиту и истакнуту улогу и не само на саборима, него 
и у ужем савету владаочевом и код решавања многих текућих 
државних послова. 


8 17. СТРУКТУРА ТЕРИТОРИЈЕ 


Територија се није сматрала у средњем веку као граница за 
дејство државне власти у простору, у чему се састоји модерно 
схватање територије, него као објект стварног права државе, ев. 
владаоца. То је у оно доба било опште схватање територије у свима 

европским земљама. Да је оно вредело и у Немањићкој држави, о 
томе смо већ говорили у вези са општом структуром државе. Још 
је Стефан Немања називао државу својом „дедином“. То „дедин- 
ско“, или баштинско право припадало је владаоцу не само на 

државу, као врховну власт, него и на територију, као објект 
стварног права (допипшт етіпепѕ). Интересантно је, како у једном 
случају краљ Милутин одређује правну титулу свога поседања 
новоосвојених грчких крајева. „И поспешествованијем светију ми 
господину Симеона и Сави прејех йо мачу Скопску Страну и 
Овчепољску, и Положску и Дабарску и прочеје ине стране, и по 
том бих зет благоверному и самодржавному цару греческому кир- 
Андронику Палеологу, и да ми онузи земљу у ирикију“ (Нов. 
Спом., 477, П). Ту се поред јавноправне титуле освајања наводи 
приватноправна титула примања на име мираза па чак се та друга 
титула сматра као да узакоњавање, бар као оснажење прве. Тим је 
свакако призната могућност и шта више законитост приватно- 
правног располагања са деловима државне територије. Није тај 
принцип одговарао строго јавноправном схватању државе у 
Византији, него је очевидно потицао из политичких назора, ЕА су 
били на снази у Србији. 

Патримонијално схватање територије увек садржи могућност 
да се јединствена држава подели између чланова владалачке 
породице на поједине самосталне политичке делове, за које у 
историји словенских права постоји терминолошки назив удели. Да 
ли је било удела у Немањићкој држави? 

На самом почетку Немањићке државе несумњиво је било 
удела. „Немања“, вели К. Јиречек, „није био једини владалац Срба. 
Двојица од његове браће имала су своје удеоне кнежевине; они су 
се, како изгледа, убрзо измирили с њим, те остали његови пријате- 
љи. Они су имали титулу кнеза (сотеѕ), која је позајмљена била из 
заузетог Приморја. Страцимир, који се у повељама спомиње на 
провом месту после Немање, важи као заснивач Богородичина 
манастира у Градцу (сада Чачак) на западној Морави. Мирослав је 
добио Захумље... Он је у долини Лима, по свој прилици у својој 
првобитној отаџбини, подигао манастир св. Петра, обдарио га 
богато са добрима и на Лиму и на Тари, а тако исто и у Захумљу на 

ушћу Неретве, у околини Стона и у Приморју између овога града и 
Дубровника“, Исшорија Срба, 1, 193-194. Заједно са великим 
жупаном удеони су кнежеви учествовали у склапању уговора са 
Дубровником 1186, у чему се донекле огледа схватање државне 
власти као задружне својине, а на којем се схватању баш базира 

одвајање удела. Мирослављева даровница манастиру св. Петра на 
Лиму била је потврђена од великог жупана Стефана, Немањиног 
сина (Нов., Спом., 593-594), али то не противречи кнежевском 
положају Мирослава, јер су свуда удеони кнежеви били у тој или 
оној мери подређени великом кнезу или врховном господару 
земље, али није та њихова подређеност потицала из подаништва, 
него из специфичне покорности члана владалачког дома према 
његовом поглавару. После смрти Мирослава, брата Немањина, 
захумска је властела протерала његову удовицу и њеног мало- 
летног сина Андрију, и поставила је на престо кнеза Петра. Велики 
жупан Стефан, син Немањин, са својим сином Радославом кренуо 
је против Петра и потукао га, те га ограничио на крај између 
Неретве и Цетине. Управу у земљи, јужно од Неретве, предао је 
Стефан своме сину Радославу, а за господара у стонском пределу у 
Приморју код Сланога и у Жупи Поповској поставио је свога брата 
од стрица Андрију, сина Мирослављева. Онда је у Захумљу било 
два „велика кнеза“. Доцније је Андрији пошло за руком да придобије 
читав Хум. Из тога доба потичу уговори „великог кнеза“ Андрије 
са дубровачким кнежевима, Јованом Дандолом (1214-1235) и 
Јаковом Делфином (1247-1249), као и са градом Сплитом (1241). У 
њима се он, као наследни кнез, позива на своје претке, те се, по 
начину византијских приватних повеља, потписује около крста, 
исто као некада Немања и Мирослав. Да је краљ Србије одржао 
врховну власт над Андријом види се, вели К. Јиречек на крају наве- 
деног историјата Захумља под Стефаном Првовенчаним, отуда 
што се Захумље наводи у титулама краља Стефана и Владислава, 
и што је архиепископ Сава у Андријиној земљи засновао српску 
епископију (Исшорија Срба, І, 221). Уношење удеоних кнежевина у 
титулу врховног господара долази као израз оног принципата (да 
се послужимо термином из историје пољског права), који му је при- 
падао над удеоним господарима. Простирање јединствене црквене 
власти на удеону кнежевину не одузима њој политичког карактера 
нити ју претвара у подређену административну јединицу, јер се 
према приликама дешавало, да и независне су државе потпадале 
под јурисдикцију страних архиепископа. Под Андријиним сином 
Радославом укида се веза Захумља са Немањићком државом: 1254. 
Радослав се изрично назива угарским вазалом (К. Јиречек, І, 229). 
Поново је придобио Захумље за Србију краљ Стефан Урош І око 
1263 (І, 235). Удеоних кнежева није више било у Захумљу, те би се 
могло рећи, да је под Урошем І Захумље било медијатизовано и 

инкорпорисано.! Али то се не може категорички тврдити, јер се 
1280. спомиње Андријин син Ђорђе на ушћу Неретве (К. Јиречек, 
І, 247). Да ли је тај Ђорђе одржавао положај удеоног кнеза бар у 
ситном пределу или је тај положај дефинитивно изгубио, то није 
познато. Почетком ХІУ века под краљем Милутином седео је у 
Захумљу његов син Константин (К. Јиречек, І, 247), али да ли као 
намесник краљев или у својству удеоног кнеза нове формације, то 
се не да одредити. У време престоних борби 1323-1324. Немањи- 
ћка је држава заувек изгубила Захумље, које је задобила Босна (К. 
Јиречек, І, 262-263). 

Поред Захумља, које је имало изразити карактер удеоне 
кнежевине Мирослављевића,2 било је у Немањићкој држави и 
других ситуација у владалачком дому, које спадају у категорију 
удеоних односа. Да наведемо између њих неке маркантније. 

Као што је познато, Немањин син Вукан добио је још за владе 
очеве са титулом „вељи кнез“ три области, које не беху једна с дру- 
гом у вези: Дукљу и Требиње, Хвосно код Пећи и Топлицу (К. 
Јиречек, 1, 204). Његов политички положај је без сумње опредељи- 
вала Дукља, или Зета, која је била колевка државе и чак после 
уједињења с Рашком ипак је одржавала тежње за самосталношћу и 
независношћу, свакако сепаратистичке тежње.3 Маркантно је, да је 
у Приморју Вукан носио већ 1195. и стару дукљанску краљевску 
титулу (1, 204). Та је краљевска титула прешла и на његовог стари- 
јег сина Ђорђа. Изгледа, да је Стефан Првовенчани медијатизовао 
Зету, али није та медијатизација била потпуна, о чему сведочи 
факт, да је тек што споменути Ђорђе још 1242. столовао као ргіп- 
серѕ ДРіосіїе у Улцињу (К. Јиречек, І, 212). 

Кад је после смрти Стефана Првовенчаног Радослав био 
крунисан за краља, његова браћа Владислав и Урош добили су, по 
свој прилици, нарочите територије (К. Јиречек, 1, 222). Тешко је 
претпоставити, да су те територије имале неку другу правну 


1 Пошто је Захумље било вазална кнежевина Угарске, а круна Св. Стефана 
никад не губи својих права на земље, које су под њом једанпут биле, угарски краљ 
Бела ГУ сматрао је Уроша І у погледу Захумља за свога вазала (К. Јирчек, І, 235). 
Медијатизовати значи укинути у земљи њеног владара и уопште одузети земљи 
њену политичку самосталност; инкорпорисати – укључити у општи састав државне 
територије. 

= „Захумље имало је лабаве везе с целином; у ХШ веку имало је оно већином 
своје кнежеве од лозе Мирослава, брата Немањина, и често је био дељено“ (К. 
Јиречек, Ш, 4). 


3 Уп. Ст. Станојевић, Борба за самосталност католичке цркве у Немањићкој 
држави, 1912, стр. 67-68. 

природу, него је највероватније, да су то биле удеоне кнежевине. 
Исто тако је, по свој прилици, добио удеону област Милутин, кад је 
његов старији брат Драгутин заузео краљевски престо 1276 (К. 
Јиречек, 1, 241). 

Краљ Стефан Драгутин оставио је својој матери краљици 
Јелени поседе у Приморју од Дубровника до Скадра, које се дуго 
времена називало земљом краљице матере (Фотіпа гера ппаїег), 
у унутрашњости Плав (код Гусиња) на горњем Лиму и замак 
Брњаци у најгорњем крају Ибра (К. Јиречек, 1, 240–241). Пошто је 
краљица издавала повеље са повластицама и под њом су држали 
земље властела (в. Соловјев, Одабр. сйом., стр. 88–89), не може се 
порицати политички карактер њених поседа, који се због тога могу 
упоредити са оним засебним уделима, или удовичким седиштима, 
која су руски кнежеви ХІҮ-ХҮ векова остављали својим женама. 

Већ је К. Јиречек скренуо пажњу, да је у Приморју било, међу 
владаочевим имањима, и добара некадашњих кнежева, или 
удеоних владалаца, која су се звала кнежине. У Сіуйаѕ уеши5, 
данашњем Цавтату, а старом Епидауру, помиње се краљев вино- 
град (уіпеа дотіпі геріѕ) поред једне „кнежине“. Међу поклонима 
кнеза Мирослава манастиру Св. Петра на Лиму јавља се у Стону 
„кнежина вса и врт кнеж“. Па и код Хтетова и призренског манас- 
тира помиње се „кнежа или кнежева нива", (Историја Срба, ПІ, 
193-194). Та топографска имена представљају заостатак нека- 
дашњег удеоног режима. 

Није било државног јединства, кад су 1292-1316. постојали два 
краља, и то „краљ Стефан“ (Драгутин) и „краљ Урош“ (Милутин). 
„Није поуздано“, вели К. Јиречек, „да ли је краљ Стефан Драгутин 
задржао за себе неке области" (І, 243), разуме се на територији 
Немањићке државе, али је свакако краљ Стефан 1313. имао у посе- 
ду рударско место Рудник. Дакле није Драгутин био само „краљ 
Сремски“, као што га су понегда називали (Споменик, 1, 20), него 
је у исто време имао удела и у српској територији. Дакле је било 
неке поделе територије, бар у принципу. Није тај принцип престао 
ни после смрти Драгутина и чак Милутина. Стефан Дечански, кад 
није се још могао поуздати у успех да престо заузме, предлагао је 

своме брату и претенденту Константину да земљу поделе (К. 
Јиречек, 1, 262). Кад је државни сабор 6. јануара 1322. одлучно стао 
на страну Стефана те га крунисао за краља, онда нису тим само 
била одбачена потраживања других претендената, него је у исто 
време био одбачен и принцип поделе територије, који се отада 
може сматрати као укинут. 

После тога пошто је Зета после пораза Вукана била медија- 
тизована и инкорпорисана, она се обично давала престолонаслед- 
нику. Први је добио Зету у својству престолонаследника Радос- 
лав, а последњи Стефан Душан. Обично се говори, да је престо- 
лонаследник добијао Зету у управу као краљевски намесник, али 
нико није ни покушао да одреди појам и правну природу тога 
намесништва. Изгледало би, да је ту било давање Зете престо- 
лонаследнику у државу, што је сачињавало један од два система 
локалне управе у Немањићкој држави. Да ли је то било тако и 
како је то у ствари било, за то нема никаквих изворних података 
нормативног карактера. Али наративни извор, и то Данило, пружа 
нам неки индиректни податак, на чијем би основу требало да се 
између намесништва у Зети и обичне државе прави разлика. Као 
престолонаследнику дао је у своје време кр. Милутин Зету своме 
сину Стефану (Дечанском). Ево како о томе прича Данило: „и 
отлучи ему достојнују чест држави својеје земљу Зетскују са вееми 
гради јеје и областију (их); всакоју же подобоју сана царскаго 
почат, вдав јему вса јелико на потребу јему от малиих даже и до 
велика“ (Даничић, Живоши, 124). То све је Стефан изгубио, кад је 
против оца устао и био за то кажњен. Пошто је затим био помило- 
ван те се вратио у домовину, није опет добио Зету, него га је отац 
обезбедио на други начин, и то овако: „даст јему некоторују чест 
малу от држави жупи Будимскије, идеже јему хранити се“ 
(169-170). Не може бити сумње, да је у другом случају Стефан 
добио један део Будимске жупе у државу или на државу, као што 
се у оно време стручно говорило. У исто време пада у очи велика 
разлика у томе, како Данило описује ту предају жупе у државу, и 
раније постављање истог Стефана у Зети. Без сумње ту пре свега 
има разлике у пишчевој стилизацији, изазване различитом морал- 
ном ситуацијом у првом и у другом случају. Различито писац 
слика, како је отац обдарио свога верног престолонаследника и 
зета бугарског цара, и како се исти отац побринуо да обезбеди 
свога неверног сина, који се покајао. Али поред моралне тенден- 
ције несумњиво се у пишчевој стилизацији огледа и правна разли- 
ка, која је постојала између престолонаследниковог намесништва 
у Зети и држања једног дела Будимске жупе«у држави. По нашем 
мишљењу неодређено од историчара намесништво у Зети није 
било ништа друго до продужење удеоне владавине и то у облику 
који се могао допустити из општих државних разлога. Алузија на 
такав поглед може се наћи код К. Јиречека. „Пошто је“, вели К. 

Јиречек, „секундогенитура Вуканова, једног од Немањиних синова, 

била уклоњена, Дукља (доцније Зета), у данашњој Црној Гори, 
била је као и Велс у Енглеској, област наследника престола“ (Ш, 4). 
Нама се чини, да између два наведена сукцесивна стања Зете, и то 
под Вуканом а затим под престолонаследницима, постојала је не 
само хронолошка, него и генетичка веза. Држава је морала водити 
рачуна о сепаратизму Зете, те није могла да њену удеону самостал- 
ност одједном одлучно укине, него је изабрала неки средњи правац 
у томе погледу, и то начинила је од Зете удеону кнежевину за 
престолонаследнике. Тим су се подмиривали захтеви покрајинске 
самосталности и у исто се време уводили у лојалне границе према 
држави, јер је удеони владалац био увек наследник општедржавног 
престола. Истина, пракса је показала, да ни то није гарантовало 
потпуну лојалност према држави оличеној у средишном и 
врховном владаоцу, јер, као што је познато, два пута је Зета нате- 
рала престолонаследнике, и то Стефана Дечанског и Стефана 
Душана, да устану против оца и краља. Ипак са правног гледишта 
везање Зетског удела за престолонаследника представљало је ком- 
бинацију најпоузданију за државу. Није се ипак та комбинација нас- 
тављала под Душаном, кад је он заузео престо. Пре него што му се 
престолонаследник родио (1337), био је приморан да парализује 
зетски сепаратизам наоружаном руком. У пролеће 1332. побунила 
се Зета са својом властелом на челу против краља. Душан је ту 
буну брзо савладао и радикално, тако да затим за цело време 
његове владе није више било у Зети каквог сепаратистичког 
покрета. Због тога није Душан више одржавао стари обичај, по 
коме је Зета имала удеоног владара у лицу престолонаследника. 
Кад је краљевство било подигнуто на царство, извео је Душан 
сасвим нову поделу територије између владаоца (цара) и 
престолонаследника (краља) и у тој је подели поставио Зету на 
подређено место. 

О тој новој подели сведочи византијски писац Ник. Грегора, 
који прича, да је Душан оставио своме сину да управља по српским 
обичајима свима земљама на север од Скопља и реке Вардара, а 
себи је узео грчке градове и земље, да њима управља по грчким 
законима. Тај наративни податак наилази на потврду у законским 
споменицима Душановог доба и то у великој хрисовуљи Хиландару 
1348 (Нов., Спом., 420) и у уговору с Дубровником од 20. септембра 
1349 (Нов. Спом., 169-172). У хрисовуљи се изрично разлику- 
ју два дела државе, и то Србље (Србија) и Романија (Грчка); у 
Србију спадају Плав, Зета, Морава, Пилот, Липљан, Призрен, 
Полог, а у Романију – Просек, Штип, Брегалница, Струма, Стру- 

мица, Редина, и као што изгледа, и Скопска област. У споменутом 
уговору с Дубровником на више се места разликују „земља царева 
и краљева“, „тргови цареви и краљеви“, „властелин царев и 
краљев“ „и ко љубо из земље царства ми и краљеве“. Укупни 
подаци из наведених законских споменика потпуно се подударају са 
горе споменутим сведочанством Ник. Грегоре те га потврђују. На 
овом месту нас не занима иначе важно питање, да ли је наведена 
подела била стварно спроведена у живот како у погледу фактичке 
владавине Урошеве, тако и у погледу територијалног разгра- 
ничавања између домаћег српског и реципираног византијског 
права. У вези са структуром територије истичемо овде само још 
једну примену принципа о подели територије. Иако у основу те 
примене постављени су сасвим нови разлози, ипак сам принцип о 
подели територије не може се сматрати као нешто ново, него се 
мора признати, да тежи старини. Потпуно има право К. Јиречек, 
кад наводи Душанову поделу непосредно уз податке о засебном 
положају Зете и Захумља. „После великих освајања Стефана 
Душана“, вели К. Јиречек, „читава стара област, Сриска земља, 
чинила је опет једну засебну целину насупрот новим тековинама, 
Романији или земљи грчкој“ (ПІ, 4-5). У томе је опет оживела 
стара удеона традиција. 

Иако су у Немањићкој држави постојали удели, нису се они 
претворили у доминирајући систем, него су више сачињавали 
изузетке од државног јединства, које је на крају крајева превали- 
рао. Због тога нису удели проузроковали оно распадање државе, 
које је дошло одмах после Душана под његовим сином. Није то 
распадање потекло из удеоних кнежевина, него из властеоских 
држава. Мако су властела, који су држали земље, и градове у 
држави, били де шге само подређени органи владаоца, ипак де Ѓасіо 
су стекли толику надмоћност, да није ни Душан Силни успео да је 
савлада. И ту опет морамо да подвучемо у Немањићкој држави ону 
противречност између правне структуре и стварног стања, коју смо 


већ истакли. 

власт владаочева 98, 138, 141-155, 
159, 190, 191, 221, 222, 231; – врховна 
31, 60, 117, 139, 140, 159, 160, 165, 
167, 169, 195, 199, 216, 227, 242, 243; 
– духовна 100, 235; - законодавна 
125, 147, 148, 149, 150, 226; - 
земљана 95; - патримони|ална 70, 
104, 109, 135, 152, 153, 209; – све 
товна 235; - сениориална 145; су- 
верена 127; – судска 151, 226; - 
управна 206, – царска 119-127, 147, 
162, 196, 234, 238; – властела 11—46; – 
велика 193; – велика и мала 12-15, 
38, 41, 47, 64, 66, 167, 182, 184, 227; - 
државна и црквена 12, 42, 193; – 
Которска 21; - приморских градо- 
ва 85; – редовна 38; - српска, грчка, 
поморска 46, 85, 175, 185. 

властелни (властељ) велији 13, 47; - 
велики 13, 14, 15, 69, 117, 212; - др- 
жавни 40; - мали 69, 117, 212; - 

- помали 15, 38; - царев и краљев 247; 
- црквени 40. 

властелинство 60, 61, 62, 74, 91, 104, 
105, 151, 152, 153, 206, 215, 216; 
~ световно 209-211; - црквено 206-209; 
- подређивање властелинства држав- 
ном интересу 211–213. 

властелица 15, 16. 

властеличић 15-18, 19, 20, 21, 23, 
26, 30, 31, 38, 39, 45, 50, 178, 188, 
207, 208; – деспотов 39; - дубро- 
вачки 16. 

власти 180, 181, 205, 239; - велике и 
мале 181, 202; - краљевства ми 
205: – локалне 200, 201, 203, 204, 205; 
– подређене 135, 152, 197-206, 247; 
- посредујуће 135, 141, 152, 153, 
154, 206–214, 215, 216. 

Влах (Власи) 19, 51, 62, 63, 71–75, 76, 
83, 85, 92, 102, 103, 104, 105, 115, 133. 

во (волови) 12, 18. 

воја 19, 192. 

вој(е)вода 13, 30, 44, 79, 91, 151, 180, 
181, 182, 183, 198, 201, 204, 211; – ве- 
лики 198. 

вој(е)водство 130, 150, 178, 204. 

војин(и) 19, 180. 

војник 17—19, 24, 28, 29, 31, 33, 34, 
39, 40, 41, 45, 61, 73, 74, 75, 91, 92, 
211; – црквени 19, 39, 102. 

војништво - 187. 

жојоуле - 19. 

војска 14, 18, 19, 23, 26, 28, 29, 30, 31, 
49, 60, 61, 64, 65, 73, 91, 92, 94, 114, 
150, 151, 162, 180, 192, 197, 201, 210, 
211, 215; -баштиничка 34; – најам- 
на 138-139, 150, 215; – народна 34; 
- насељеничка 33, 34, 42; - 
сталешка 138, 150, 151, 201; – стал- 
на 141, 215. 

воља Божја 130, 156; – народа 161, 162. 

вотчина 35, 37, 88. 

вражда 115, 147. 

врт 54. 

врховина 99, 100. 


Г 

Гаранције 195. 

Себівтвпопеїй 217. 

Сеїоіре 44. 

СеѕеігеѕБеѓећі 149, 190. 

Сезег те пћа! 150, 190. 

глоба 93, 94, 116, 224, 230. 

глобар 93, 94. 

гнев 22, 69. 

господар врховни 131, 150, 163, 242, 
243; – жупе 208; – земље 24, 28, 44, 
47, 50-53, 59, 60, 61-63, 66, 68, 
70-72, 74, 77, 80, 97, 100, 102, 104, 
106, 108, 110, 115, 141, 206, 208, 
210-216, 215, 225; - села 54. 

господин 16, 22, 27, 83, 91, 94, 116, 
128, 177, 178, 192, 210, 226, 228; – 
земаљски 52, 208. 

господство 16, 91, 114. 

госпожда (госпођа) 22, 70, 116, 152, 
166, 167, 177, 192, 227. 

гост 97, 103, 114, 116. 

грабљеније 30. 

град 27, 48, 67, 83, 84, 86–87, 92, 
100, 113, 114, 116, 125, 137, 139, 140, 
149, 159, 188, 201, 203, 205, 208, 222, 
225, 228, 245; – грчки 48, 85-86, 87, 
225, 246; - приморски 47, 84-85, 
140, 213, 229, 230, 231; - приватни 
84, 86, 208. 

градобљудениј 27, 61, 92, 114. 

градозиданије 26, 27, 61, 86, 92, 114. 

грађанство 47, 48, 49, 67, 83—87, 116, 
117, 135, 139, 140, 203, 214, 230; – 
млетачко 132, 133. 

гражданин 27, 87. 

границе државне 29, 31; — власти 
владаочеве 140, 144, 147, 148, 150, 
152, 155, 166, 195, 196, 215, 224, 227, 
229. 

втайа Ре 131, 132. 

грб 46. 

гредење (грести) 27, 31, 32, 69, 71, 
80, 86. 91, 97, 105, 108, 115, 116, 
153-154, 198, 212, 216, 239. 


їз 
ШУ] 
=) 


| 
| 


Грк 20,31, 46, 83, 92, 115, 116, 118, 
120, 122, 128, 209. 

СОгипдћетасћан 56. 

соцусгпетепі дезроцаџе 142, ге 
142, тодеге толагсһідие 142. 

гусар (гуса) 27, 31, 91, 97, 211, 212, 
213 


Сиунетесбай 56. 


Д 


Дажбина 53. 55. 56, 58, 61, 64, 68, 69, 
72, 79. 80, 84, 90, 95, 99, 100, 103. 
данак 49. 135, 207. 
двор 39, 79, 80, 91, 132, 192, 200, 220; 
- владаочев 32-33, 45, 59, 139, 150, 
193, 193, 197, 198, 199, 200, 201, 215; 
- властеоски 38, 41, 210; - у 
властелинству 208; - кнежев 222; 
- манастирски 41; - царев (цар- 
ски) 26, 31, 81, 116, 182, 198, 211, 
221; - црквени 41. 
дворанин 19, 38, 39, 41, 199; - влас- 
теоски 38–39, 210, 222. 
дворити 39. 
дворник 38. 
двородржица 38, 60, 199, 200. 
дворска звања 32, 118, 132, 183, 197, 
198-199, 215. 
деградација 42. 
дед 12. 
дедина (дедовина) 95, 127, 155, 216, 
242. 
декласација 42, 109. 
дело велико 226; – духовно 210. 
дезџетдо 71. 
десетак 56. 
десетники 181, 182. 
деспот 39, 91, 113, 156, 199. 
деспотизам 142, 229. 
дијак 199, 
династи (династија) 43, 158, 195, 219. 
доба саборно 176, 227. 
добар човек 47. 
добро опште 126, 141, 155. 

догмат 236. 

дом 12, 114, 153, 167, 174, 241; - вла- 

далачки 166, 170, 242, 244. 

домаћин 32, 158. 

дотіпайо 230. 

дотіпісит 53. 

дотіпіит дігестшт 52, 61, 133, 216; 

- єтіпсц5 52, 61, 133, 216, 217, 
242; – ие 52, 133, 216. 

доходак 90, 100, 102, 203, 209, 216, 
225; - духовни 99, 100, 101. 

држава 15, 23, 44, 60, 94, 118, 211, 
212; – бирократска 217; - задружна 
223; - кнежевско-дружинска 220, 
221; - национална 120, 121, 122, 
132,234; – патримонијална 216-217; 
- сталешка 136, 138, 141, 142, 143, 
144, 145, 214-223; - уставна де- 
мократска 217; — феудална 217, 
220; – хришћанска 240; - царства 
126, 141; – држава и црква 231-241. 

државе 205, 216, 247; - краљевства 
ми 80, 123; – држава жупе Будимске 
245; – у државу 188, 205, 206, 215, 
216, 222, 245; – на државу 205, 220, 
245. 

држати 22, 23, 37, 39, 68, 77, 87, 
103, 151, 178, 204, 205, 206, 216, 227, 
246. 

држешти жупу 205, 207. 

друг 22. 

дружина 13, 39, 44-45, 116, 130, 197, 
220; – бојарска 222. 

дуализам власти у сталешкој држа- 
ви 201, 218; - локалне управе 
204-205, 215, 245. 

Дубровник (Дубровчани) 11, 16, 17, 
65, 69, 77, 82, 83, 110-114, 115, 116, 
123, 136, 147, 160, 175, 178, 201, 222, 
229,233. 

дуг 115; – духовни дугови 232; – царски 
дугови 211. 

дужност сталешка 218, 223, 225, 
231,241. 

душа – одати за душу 94. 

Е 


Ебепришокен 13. 

еклисиарх 99. 

ексарх 101, 102. 

ексархато 101. 

епископ 12, 89, 93, 96, 97, 98, 99, 101, 
102, 167, 171, 173, 175, 181, 182, 183, 
184, 185, 192, 193, 196, 208, 210, 236, 
238, 239, 240, 241. 

епископија 90, 243. 

езсјаасе 77. 

ега!5 репбгайх 157, 218. 

еуфемија 197. 


Ж 


Ждреб 104, 105, 106, 107, 108, 213, 
230. 

жир 137. 

жировнина 137, 138. 

жировница 137. 

житељство 236. 

житница 208. 

жупа 13, 14, 27, 43, 48, 50, 59, 60, 84, 
85, 86, 113, 137, 201, 203, 205, 206, 
207, 208, 230, 245; – смесна 208, 212. 

жупан 12, 43, 117, 203; велики (вели- 
ји) 16, 51, 62, 117, 118, 127, 130, 131, 
132, 160, 198, 199, 221, 242. 

жупљанин 56, 86, 87. 


З 


Забава (забавити) 12, 17, 69, 97, 111, 
115, 116, 117. 

забаштинити се 114. 

задворје 79. 

задруга 158, 160, 223, 242; – задружна 
држава 223. 

заклетва 147. 

закон Божји 130, 148; – Влахом 73; 
– војнички 19, 36, 40; – градски 123, 
229; – грчки 246; - људем црковним 
79; – основни 123, 145, 154, 225, 227, 
231; – по земљи 149; – светог краља 


115; - св. отаца 175, 238 – св.Симеона 
и св. Саве 39, 72, 102, 104, 107, 123, 
124;- стари Србљем 48, 99; – у Студе- 
ници 102, 107; – хришћански 144; 
- царства ми 149, 188; – црквени 238; 
– без закона 227; – по закону 224, 
227, 228, 229; - през закон 149, 224, 
227, 228, 229. 
законитост 140, 145, 146, 152, 155, 
221, 223-231, 241. 
законодавство 32, 67, 88, 122, 123, 
124, 144, 146, 147, 148, 187, 227, 
231-232. 
закуп 53. 
заманица 42, 55, 56, 58, 103, 213. 
замена 22, 23, 241. 
записаније (записати, записовати) 
21, 22, 23, 124, 149, 177, 178, 229. 
заробљеништво 27, 29, 82. 
затворено газдинство (реѕсһћоѕѕепе 
Млизсћаћ) 209. 
збор 21, 174, 177, 178, 184, 186, 190, 
214; – себров 47, 69; – српске 
земље 183; – српски 177, 183. 
зговор (зговарање) 175, 177, 189, 
190, 191, 196. 
згон 55, 56. 
землица 57. 
земља владаочева 59, 70, 73, 75, 76, 
84, 207; властеоска 67, 70, 74, 79, 108, 
109, 136, 206, 208, 227; – господства ми 
114; – Грчка 33, 127, 128, 246, 247; – 
дворска 45, 59, 60, 61, 67, 76; – 
државна 35, 59, 67, 206, 207, 214, 
227; - жупска 59, 61, 67; – ина 68; - 
краљевства ми 111, 112; – Поморска 
127, 128, 135, 155; – пронијарска 
33, 35; – Рашка 127; – с људима 52; 
– Српска 112, 119, 120, 128, 135, 155, 
172, 173, 182, 247; - туђа 62, 112; - 
царева 31, 68, 90, 116; – царева и 
краљева 247; – царства ми 116, 117, 
133, 225; – црквена 54, 58, 65, 67, 70, 
72, 79, 90, 93, 94, 97, 98, 102, 103, 
108, 109, 110, 206, 208, 209, 225, 227. 


| о 
122 
го 


земљанин 69, 74, 83. 
златар 60, 96, 137. 


И 


Игуман 42. 57, 72, 73, 74, 80, 89, 93, 
96, 97.98, 99, 133, 171, 173, 175, 177, 
180. 181, 182, 183, 184, 185, 190, 193, 
203. 208, 209, 238. 

изам 112. 

извод 64, 66, 103, 105. 

извољеније (извољити) 171, 184. 

изневерити се 89. 

иконоборци 235. 

иконом 41, 73, 80, 99, 102, 208. 

ітрегаќог 127, 131, 132. 

ітрепит типа! 122. 

имунитет 23, 202, 206, 207, 210; 
— економски 24, 25, 26, 27, 37, 49, 
61, 62, 90, 95, 152; - судски 27, 28, 
62, 92, 97; — црквени 116, 130. 

инкорпорација 243, 245. 

иноверац 116. 

иноколенан 161. 

интервенција милосрдна цркве 
239-241. 

интерес државни 126, 140, 141, 211, 
212, 216; - класни 140, 141; - сталеш- 
ки 126, 141. 

интерполација 226. 

информација 189. 

ипати 181. 

искуп 23. 

исправити се судом 113. 

испрошеније 241. 

іиррапиѕ тарпив 131. 

шга ас ШЂепа!ев 218, 219, 223, 281. 


Јагњетина 40. 

јереј 180; – јерејски лик 184. 
јерес 169, 238, 

јустиција 144, 145. 

Кабал 26. 

кавалир (сћемаПег) 34. 

казнац 12, 183, 198, 200, 202, 203; – 
велики 198, 203. 

калуђер 75, 80, 95, 96, 97, 98—99, 101, 
177, 180, 185, 210, 232. 

канон 130, 139, 148, 235, 236, 238. 

капа поповска 107. 

сапа 230. 

кастрофилак 202. 

саѕиѕ гера[еѕ (сав гоуаих) 211. 

катун 48, 65, 71, 74, 84. 

кесарица 17, 21, 178. 

кефалија (кепалија, ћефалија) 11, 
59, 94, 97, 187, 202, 203, 204, 205, 
206, 207, 208, 209, 212, 216, 225 — 
градски 202; — краљевства ми 203; 
— панађуру 203, 209. 

кефалствовати 203. 

киновија 99, 238. 

класа друштвена 3, 4, 5, 6, 7; - чино- 
вничка 187; - класна оријентација 
владаоца 140-141; - класна равно- 
тежа 152, 216; - наткласна полити- 
ка 152. 

клетва 22. 

клир 87, 88, 96, 97, 106, 232, 236, 237. 

кнежевине удеоне 158, 166, 242, 244, 
246, 247. 

кнежине 244. 

кнез 12, 30, 39, 44, 45, 111, 113, 117, 
121, 123, 126, 129, 130, 131, 159, 160, 
161, 166, 180, 202, 204, 214, 221, 222, 
240, 242, 243, 244; — велики (вељи) 
161, 242, 243, 244; — жупски 202; 
— удеони 243, 244. 

књига 13, 15, 66, 105, 152, 153, 154, 
167, 205, 227, 228; — милосна 225, 
227; – свободна 116. 

ковање новаца 136, 137, 213. 

кодификација 219. 

колонизација 64, 96, 159, 207. 

команда војна 150, 201. 

комендација (сопштепдапо) 39. 

сотттпіѕѕагіиѕ 151, 200. 

соттізіо 200, 201, 203. 

соттипіѓаѕ 230. 

сопаиссиѕ 116. 

конић 73. 

конкуренција 69, 135, 212-213. 

консисторијум 197. 

конфискација 23, 30, 74, 90, 112, 206. 

коњ 18, 28, 29, 40, 44, 45, 72, 73, 75, 
80, 101, 114. 

согубабіє 101, 103. 

космик 101. 

Котор (Которанин, Которски Ста- 
тут) 83, 85, 229-231. 

крајишник 31, 37. 

крајиште 31, 91. 

краљ 118, 123, 125, 127, 128, 129, 144, 
145, 158, 166, 245, 246; - велики 192; 
- венчани 131; - млади 14, 149, 158, 
165, 172; — првовенчани 119, 121, 
155; – свети 13; — Сремски 245; – 
Српски 127, 132; — хришћански 
145. 

краљевство 23, 52, 65, 75, 83, 111, 
122, 124, 161, 196, 246; — Српско 
124. 

краљевствовати 149. 

краљица 172, 186; — мати 166, 192, 
244. 

крестијанин 51. 

Крмчија 148. 

круна 119, 121, 129, 131, 151, 152, 164, 
221,243. 

крунисање 119, 124, 129, 164, 165, 
170, 172, 173, 181, 183, 195, 196, 237, 
244, 245. 

ктитор 96, 100, 148, 149. 

кудељница 108. 

кула 27, 86. 

куп 12, 111, 112, 241. 

купац 113. 

купља 116. 

купљеније 241. 

купљеница 54, 104. 

кућа 30, 32, 42, 43, 45, 55, 63, 68, 79, 
80, 84, 91, 98, 114, 158, 188, 198, 213. 


Л 

Лан 40. 

Латинин (Латин) 46, 115, 116, 209. 

Іереѕ  раграгогит 122, 123, 156; 
— сіуПеѕ 123; — Ёипдатеп‹аІеѕ 231; 
- типдапае 123. 

легисти 139, 145, 153. 

јех Запса 156, 157. 

лик богоизбрани Српские земље 
183; — јерејски 184; — Свете Горе 
184; – свештенички 192. 

Литва (литванско-руско право) 14, 
29, 37, 42, 60, 63. 

логотет 173, 199, 200. 


Љ 

Људи 51, 57, 65, 69, 77, 92, 93, 99, 100, 
101, 104, 112, 115, 117, 134, 135, 210, 
212; – благородни 47; — влада- 
очеви 51, 62;- властеоски 52, 65 — 
задворније 79; – жупани 51, 62; - 
жупсци 207; — земаљски 51; — 
земљане 51, 54; - краљевски (зеп5 
ди гої) 139; — мали и велики 126, 
141; ~ манастирски 51, 52, 62, 93, 
102; – ослобођени 47; — слободни 
46, 49, 62—63, 81, 107; - служилије 
32;-- средњи 13, 47; - христољубиви 
182; - црквени 11, 19, 40, 51, 52, 73, 
79, 94, 102, 103, 106, 107, 208, 224. 


М 


Магистратура (тарзта 5) 154, 
200, 201, 215. 

мајстор 57, 60, 103. 

мал 27, 61, 91, 180, 181, 185, 186, 207. 

манастир 17, 21, 22, 38, 41, 52, 55, 62, 
63, 71, 75, 89, 91, 93, 94, 95, 96, 97, 
98, 100, 101, 102, 103, 109, 110, 148, 
149, 153, 180, 187, 193, 194, 202, 203, 
208, 209, 215, 225, 231, 231, 238, 241. 


тапхих 53, 79. 

тапсіріа їпіга сштет 79. 

Магктесћ 209. 

мач – 139, 242. 

медиатизација 243, 244, 245. 

меропах (меропси) 51-71, 72, 73, 74, 
75. 77. 81, 82, 91, 100, 103, 105, 106, 
135, 141, 208, 211, 225, 227; - вла- 
даочеви 52; - властеоски 52, 57, 
58, 62: — манастирски 55;— црк- 
вени 52, 58. 

меропшина 58. 

меропшић 105. 

месечина 72-73, 75. 

метеж 115. 

метехати 93, 101, 133, 209. 

метохија (метох) 70, 80, 91, 92, 93, 
101, 176, 203, 207, 209. 

пшеѕ (те) 19, 25. 

милосник 227. 

милост 16, 22, 66, 111, 152, 174, 177, 
178, 199, 227, 228, 229; – Божја 122, 
130, 131, 190, 199. 

тіпіѕіепіајіѕ 81. 

митрополит 96, 97, 98, 100, 101, 173, 
175, 177, 184, 238. 

млин 22–23, 39. 

молебник 95. 

монархија наследна 155; — сталеш- 
ка 143, 144; — умерена 146. 


Н 


Навод 92. 

наказаније 18, 22, 69. 

намесник (наместник) 130, 155, 158, 
166, 243, 245. 

намесништво 245, 246. 

наодрицом 99. 

народ 13. 133, 161, 167, 196, 197, 206, 
211, 213, 214. 

насилије на људех 64. 

настолник 158. 

невера 23, 37, 40), 90, 206. 

неверник 30, 66. 

невест 74. 

неврежден 21. 178. 

Немац 31, 46. 

Немачка (немачко право) 31, 32, 
129, 142, 200, 217, 218. 

неотјемљем 89, 95. 

непоколебљем 95. 

нижи 18. 

побіїе5 85. 

нобилитација 45, 46. 

уорої лотко 123. 

Номоканон 130, 148. 

Њива (њивије) 39, 54, 89, 110; 
-- законита 107, 108, 109; - њивије 
црковно 104. 

Обичај (обичајно право) 20, 25, 28, 
29, 30, 71, 72, 77, 79, 91, 112, 113, 
122, 123, 134, 144, 146, 147, 148, 149, 
156, 157, 163, 168, 170, 179, 186, 187, 
195, 213, 214, 224, 231, 236, 246; - 
обичаји српски 204, 246. 

област 5, 98, 100, 104, 171, 202, 207, 
209, 241, 245; — духовна 100, 101. 

оброк 203, 207. 

огосподити се 161. 

одапрети 65. 

одговорност колективна 213. 

одтес 41. 

околина 114. 

опсовати 17, 97. 

општежитије 98, 99, 238. 

општина 34, 67, 85, 110, 139, 230. 

орган државне власти 11, 152, 153, 
203, 204, 207, 208, 210, 211, 212, 213, 
214, 215, 216, 239, 247. 

огдоппапсек 123, 125, 154. 

оружје 44, 45, 164, 195, 211. 

освајање 9, 10, 33, 34, 64, 82, 87, 118, 
120, 148, 149, 242. 

ослонци владаочеве власти 89, 
135-140, 152, 188. 

осрамотити 17. 

осужденије 151, 201. 

отрок 76-82, 85, 204, 211, 217. 

отрочко име 77. 

отстајање 224. 


П 


Пан 14; – пани хоруговније 14. 

панађур 112, 115, 116, 209. 

папа 234, 235, 237. 

парац 226. 

парик (пароткоб) 51, 79, 105. 

парламент 154, 157, 185. 

парохија 99, 102, 105, 238. 

пасиште 213, 225. 

пастир (пастири) 51, 63, 75-76, 102. 

патријарх 97, 168, 175, 176, 177, 184, 
185, 193, 210, 232, 233, 236, 239, 241. 

патријаршија 129, 173, 233, 234. 

раїгісіџѕ Котапиз 118. 

раста сопуепіа 218. 

пашња људскаја 79. 

педепсати 89. 

педесетники 181, 182. 

пете 18. 

перпер 58, 91; – перпера царева 58. 

пехарник 39. 

печалованије 240. 

печат 13. 

пирг 75, 92, 104, 208. 

планина 67, 133, 134, 137, 138. 

плата 68, 69, 77. 

племе 161. 

племство 42, 45-46, 52, 140, 145, 180, 
187, 191, 195, 199; — ниже 15, 16, 17, 
19,45; — редовно 15, 16, 193. 

плен (пленити) 31, 44. 

побеглац 30. 

повеленије 181, 190. 

ромеНа 230. 

погрешити 113. 

поданак 23, 25, 104. 

поданик градски 85; - државни 59, 
112, 126, 133; — приватни 19, 62, 68, 
153, 154, 211. 

поданство приватно 68, 70, 84, 135. 

подградије 83. 

подложити 35, 39, 50, 53, 54, 63. 

подписати 98. 

позив на војску 28, 29; — на двор 32; 
— на суд 13, 15, 18. 

појас 44, 45. 

полиција 144, 145, 146, 150, 152, 212, 
213, 225. 

Пољска (пољско право) 9, 19,24, 25, 
26, 29, 30, 45-46, 60, 63, 70, 106, 140, 
142, 191, 195, 200, 217, 218, 219, 220. 

помен 98, 101. 

померопшити 105. 

поместије 35, 36, 37. 

помештик 35. 

помоћ владаоцу 61; - аійе (еодаје, 
гоуаїє 27. 

понос 26, 27, 61, 91. 

ропіғех тахітиѕ 234-235. 

поп 40, 97, 98, 238; — баштиник 50; 
— сеоски 99-109, 184, 224: попов- 
ски син 105. 

поповић 105. 

поповљане 100. 

роршагеѕ 85. | 

породица владаочева 166–167, 180, 
185. 

порота 13, 15, 116, 151, 224. 

поротник 13. 

посао црквени 55, 80. 

посед земљишни 19, 20, 21, 22, 23, 
37, 43, 88, 102, 135-136, 187, 206, 
225, 227; — велики 34, 120; — вој- 
нички 34, 35; — ситни земљорад- 
нички 36, 53. 

посленик 45, 57. 

потворити 22, 87, 112, 228. 

потес 55. 

потка 71. 

правда 70, 81, 115, 211, 228, 236, 240. 

правило 21, 106, 175, 177, 236. 

правина 22, 90, 209. 

право божанствено 232; — грађан- 
ско 196. 232; — кривично 33, 196, 
232: — стварно 241, 242; - права ста- 
лешка 218, 223, 241; — хришћан- 
ска 222. 

православље 126, 130, 236, 237, 238. 

празнине у праву 226. 

пракса (државна правна) 20, 21, 25, 
28. 29, 30, 65, 94, 109, 134, 147, 151, 
157, 163, 171, 172, 177, 186, 187, 193, 
201. 219. 246, 

прахтор 202; — градски 202. 

пребеглац 30, 188. 

преданије 178. 

предстајник 214. 

преживљај (ѕшгміха]) 44, 45. 

прејем 66, 68. 

премамљивање 64, 105. 

премићурија 214. 

преседан 28, 30, 94, 121, 142, 146, 147, 
156, 168, 170, 173, 186, 195, 231. 

преслушник 153, 205. 

ртеѕѕаа 112. 

престајање 71. 

престо 124, 132, 139, 180, 182, 187, 

192, 195, 196, 219, 237, 239, 243, 245, 

246; — грчски 184. 

престолонаследник 166, 167, 173, 
185, 245, 246. 

престолонаслеђе 155—166. 

престоница 200. 

прети се 227. 

претставништво сталешко 31, 186. 

прибежиште заштитно 211. 

привезивање за земљу 3, 63–64, 66, 

67, 68, 74, 105. 

прикија 35, 36, 54, 77, 242. 

приложити 26, 84, 241. 

примање туђих људи 66, 67, 68, 176, 
227; – примање попова 105. 

примогенитура 158, 159, 160, 161, 
162, 163, 164, 165. 

приселица 86, 103, 204, 206, 213. 

пристав 65, 204, 205. 

приставники делом 180, 182. 

причт 106, 182. 

провод 59, 66, 68, 91. 

пронија 33-38, 58, 206; — царска 33, 
34, 35, 36. 

пронијар 33, 34, 36, 37, 39, 41, 58, 77, 
105, 207; — црквени 40, 208. 

пронијаревић 38, 39, 210. 

промо 33. 

протовестијар 198, 199, 200. 

протопоп 102, 238; — дворски 99, 103. 

прошеније 240, 241. 

пустиножитељи 175, 177, 185. 

пут 27, 41, 42, 57, 71, 73, 79, 80, 91, 
116, 208, 212, 225. 

Работа 23, 40, 50-56, 58, 59, 64, 68, 
72, 90, 103, 104, 114, 135, 214; - 
кефалијина 59, 207; — мала и ве- 
лика 25, 26, 59, 90, 91, 107, 109: 
пронијарска 40; — у жупу 59, 75, 
207; — у царину 59; — црковна 80. 

работник 54, 55, 63, 68, 90. 

расужденије 189. 

рат 10, 150, 159, 160, 195, 208. 

регалије 52, 136-138. 

гех 28, 128, 129, 132, 147, 158, 161; – 
шпіог 165; — Шшуепі5 14, 158; 
— уегегапи5 158. 

религија 144, 146, 148, 234, 240. 

тетоттапсез 154. 

рефлекс права 109, 194, 195, 218. 

рецепција 147, 148, 149, 196. 

Рим 237; — други 122,222;— нови 
120; — трећи 121. 

ритер 18, 34. 

роб (ропство) 3, 4, 8, 27, 39, 46–47, 
53, 76–82, 204, 240; – робови аграрни 
79, 81: — дворски 79, 81. 

род (родовно уређење) 10, 11, 12, 18, 
45, 77, 117, 158, 159, 160, 161, 165, 
22% 

Кота пома 121. 

Романија 128, 247. 

рударство 83, 114-115, 134, 136, 139. 

Русија (руско право) 9, 11,15–16, 19, 
29, 32, 35, 36, 37, 51, 60, 63, 67, 70, 
79, 80, 84, 88, 106, 121, 123, 130, 131, 
159, 194, 197, 200, 217, 218, 233, 234, 
238, 240, 244. 


С 


Сабеседованије 180, 189, 191. 

сабор 20, 32, 46, 71, 87, 115, 121, 129, 
135. 149, 150, 151, 160, 164, 165, 
167-197, 216, 221, 227, 233, 241, 
245; — архијерејски 172; — бугар- 
ски 184; — велики 167; — државни 
168, 172; — освештени 192; — пра- 
вославни 168, 190; — светогорски 
184, 241; — свештених 181, 183; - 
себров 168, 186, 214; — српски 168, 
172, 184, 196; — српски и грчки 176; 
- хиландарски 240; — црквени 167, 
235, 236, 238, 239. 

сабраније мало 192, 193. 

савет (савештаније) 31, 174, 175, 
191, 192, 193, 194, 241. 

савладар 158, 161, 162, 165, 171, 172. 

сагрешеније (сагрешити) 23, 90, 113. 

самовластан 207, 208, 209, 210. 

самовлашће властеоско 225. 

самовољан 207. 

самодржац 120, 128, 130, 131-132, 
155, 181. 

самоседмо 31. 

самосуд 224. 

самосудан 207, 208, 209, 210. 

самоуправа 213, 214, 225. 

Сас (Саси) 50, 83, 114-115, 116, 136, 
138. 

сатники 181, 182. 

светитељ 93, 97, 180, 182, 189, 192, 210. 

свештеник 49, 87, 145, 194, 235, 240; 
— парохијски 99. 

свештенство 50, 85, 88, 96–109, 139, 

144, 153, 179, 180, 181, 182, 184, 185, 

186, 187, 194, 216, 231, 240. 


свита 44, 45. 

себар (себри) 17, 38, 39, 46–51, 69, 
83, 84, 85, 86. 108, 135, 186, 206, 208, 
210, 213, 214. 

себрдија 13, 47. 

севаст 93, 202, 207. 

севастократор 118, 132, 176, 199. 

седиште удовичко 244. 

сејм кнежевски 166. 

секундогенитура 158, 159, 161, 246. 

селиште 54. 

село 22, 39, 49, 50, 54, 57, 61, 65, 68, 
69, 71, 72, 75, 77, 79, 80, 86, 90, 92, 
100, 113, 137, 207, 208, 212, 213, 215. 

сељак слободни 34, 45, 49, 50-51. 

сенат 197. 

сениорат 158, 159, 160, 161, 162, 165. 

сепаратизам 246. 

5егуаєє 77. 

ѕегуі саѕай 79; - тапзџаги 79. 

ѕегуісе де сопзе 31; – де сошг, де 
Јаѕісе 31; – Ф'По5і оп де сиепе 31. 

сирота 54, 108. 

скиптар 178, 198. 

Зсіамиз5 85. 

слобода 74, 91, 100, 141; — божестве- 
на 90, 96; — всака 90, 92; — кретања 
62, 105, 107, 109, 111, 116; — манас- 
тиру 222; — трговине 69, 111, 115, 
116; — цркве 235, 241; - чиста 90. 

слободштине 85, 218, 223. 

Словенин 67. 

словенофилство 223. 

слуга 32, 42, 44, 66, 81, 101, 135, 136, 
150, 182, 193, 199, 204, 216, 220; - 
велики 183, 199; — государев 95. 

служба 39, 65, 80, 135, 140, 198, 214, 
220; — властеоска 44, 66-67; — 
војна 18, 19, 23, 24, 25, 26, 28–31, 36, 
37, 39, 41, 49, 52, 60, 61, 73, 91, 92, 
104, 116, 150, 187, 191, 193, 199, 218, 
224; — војна нижа 34; — војна стал- 
на 31,37; — витешка 33; — дворска 
31-33, 39, 191, 193, 198, 216, 218; - 
коњичка 34, 40, 41; — непосредна 


3%; – пронијарска 36; — управна 39; 
- чиновничка 44. 
служитељи црквени 181. 
смуђење 68. 
сокалник 41. 57, 103, 105, 106, 204, 
208. 217. 
сокалничић 105. 
зосса, 5оссия 26. 
сокница 208. 
сопе 23. 26. 49. 58. 60, 61. 91. 
Србија (Србље) 128, 247. 
Србин (Србље) 20. 31, 46, 51, 71, 72, 
74. 83. 115. 116, 122. 
ставилац 183, 199. 
сталеж (-и) 6, 7,8. 9, 11,37,83, 85, 86, 
87.88, 89. 96, 112, 131, 135, 139, 140, 
141, 152, 175, 178. 187, 188, 189, 191, 
196, 198. 201, 206, 219, 225, 231; - 
трећи (Пег5 біаї) 48, 49, 86, 117; 
– сталешка држава 136, 138, 141, 142, 
144, 145, 187, 196, 214-223; - ста- 
лешке дужности 218, 223, 225, 231, 
241; – сталешка монархија 143, 144, 
214-223; - сталешка права 218, 
223, 241; - сталешка скупштина 
179, 186, 193, 196, 218. 
стан 76, 91. 
станик (станици) 60, 76. 
стапи 17. 
старац 99, 121, 173, 180, 184, 208. 
старина 63, 89. 
стариник 63—64, 74. 
стас 104. 
стегоноша 13, 14, 204. 
упрепаїшт 29. 
тока 17, 56, 71, 72, 73, 75. 
стол српски 90, 156. 
сточар (сточарство) 41, 71, 72, 134, 
137, 138. 
страж граду 202. 
стражарење градова и путева 27, 61, 
91.212, 213; - државних граница 31, 
92. 
странац (странци) 63, 85, 110–117, 
133, 139, 230. 

стратег 198. 

стратиот (стратіфттс) 33, страт 
откбу ктуџа 33, 34, 35. 

страх царства ми 224, 225, 226. 

ступ 55. 

ѕоцуегаіп 131. 

сувереност 14, 119, 120, 121, 131, 132, 
133, 145, 226, 233. 

суд (судство) 14-15, 27, 28, 32, 33, 62, 
63, 65, 66, 81, 85, 87, 88, 89, 93, 94, 
97, 112, 130, 145, 152, 187, 196, 207, 
208, 221, 224, 225, 226, 227, 228, 230, 
231; – суд велики 226; — лични 
владаочев 151, 201, 211, 221; — 
мали и големи 151, 211; — патри- 
монијални 62, 92, 93,97, — прави 
божествени 126, 222; — сталешки 
232; — црквени 96, 97, 232, 236, 238. 

судија 70, 130, 146, 201, 204, 205, 212, 
216, 224, 226, 228: — велики 202; — 
граду 202; — жупски 202; — мали 
202; — манастирски 208. 

сукоби социјални и политички 141, 
168, 171, 178, 216. 

супруга владаочева 166–167, 180, 
185, 186, 192. 

схизма 233, 237, 238. 


Т 


Тамница 68, 160, 163, 208, 240. 

їаШаЫе 101, 103. 

тастнина 36, 39, 102. 

тат 27, 31, 91, 97, 211, 212, 213, 221. 

тврд 20, 35, 87, 225. 

тежити 115. 

тепчија 183, 198, 200; — велики 198, 
203; – мали 202, 203. 

територија 145, 158, 166, 208, 209, 
241-247. 

"епа Чопитсаја, іпдотіпісаіа 53, 
79; - Занса 157. 

техника 10. 

тисуштники 181, 182. 

титула 172, 221, 242, 243; — вла- 
даочева 127-132; 199; — краљевска 
163, 244; — легитимна 163. 

товар 40, 73, 80. 

травнина 72, 75. 

стапзјано ітрегіі 121. 

трг 16, 67, 69, 86, 112, 115, 116, 138, 
209; – недељни 209; — приватни 
84, 86, 209; — царев 86, 117, 212; - 
тргови цареви и краљеви 247. 

трговац 17, 47, 69, 86, 97, 103, 110, 
113, 114, 116, 117, 212, 225. 

тржник 16, 113. 

тизге5 44. 

туђеземљанин 62. 


Ћ 


Ћелатор 73, 74, 75. 
ћесар 120, 178, 199. 


У 


Убозии 18. 

увреда части 17. 

Угарска (Мађарска) 14, 114, 118, 
129, 136, 158, 161, 165, 195, 200, 218, 
220, 243. 

удава 112, 113. 

удели 242, 244, 246, 247; - удеона вла- 
давина 246; – удеоне кнежевине 242, 
244, 247; – удеони режим 245. 

узаконити 149, 175, 178, 188. 

узде власти (Їгеїп5 де Іа ршззапсе) 
144—145, 146, 150, 151, 223, 240. 

узурпација 163, 164. 

указ 123. 

управа 32, 81, 86, 88, 152, 180, 185, 
187, 188, 197, 200, 201, 206, 208, 210, 

215, 221, 225, 231; — локална 200, 
201, 203, 215; — централна 200, 215, 
216. 

урвати 96. 

устав 123, 124, 141, 142, 178, 188, 231; 
— црковни 130. 

уставити 178. 

устављеније великаго Константина 
236. 

уставност 141, 143, 

утвржденије 21, 124, 149, 177, 229. 


Ф 

Феуд 33. 

феудализам 221. 

феудализација 33, 220. 

Француска (француско право) 27, 
129, 139, 140, 142, 144-145, 153, 154, 
156, 157, 194, 199, 200, 217, 218, 226, 
231, 237, 240. 

исказ стуПез 216. 


Хх 


Харизати 98. 

Нееграпп 28. 

Неетаћп 31, 32. 

хоругва 14. 

Ноа 31, 32. 

хранити се 215, 245. 

христијанин (хришћанин) 51, 78, 82. 

христољубиви 125, 130, 171, 192. 

хришћанство (христијанство) 96, 
130, 222, 232, 238. 


Ц 


Цар 20, 22, 27, 44, 71, 87, 91, 94, 116, 
117, 118, 119—127, 132, 147, 149, 151. 


П ДЕО 


ИСТОРИЈА КРИВИЧНОГ ПРАВА 


ПРЕДГОВОР 


Иако се историја српског кривичног права у средњем веку 
обрађивала од више писаца и чак с тежњом да буде представљена 
скоро у пуном опсегу, ипак није до сада била изнета у завршеном 
систематском облику. Баш то смо се старали да учинимо. При томе 
нисмо подводили старо кривично право под данашњи систем, него 
смо свуда тежили за тим, да се испољи прави систем проучаваног 
доба. Свако је систематско излагање подложно опасности, да ће у 
њему статички моменат надмашити и чак потиснути моменат 
динамички. Свесни тога нарочито смо се бринули да што више 
истакнемо динамику – кретање и развој, уколико је то само било 
могуће у приликама систематских конструкција и, што је главно, 
према стању историјских извора. Стално смо пазили да институци- 
је кривичног права представимо на општем социјалном тлу епохе. 

Текстове наводимо обилато, а по издањима Ст. Новаковића, 
јер у првом реду имамо у виду слушаоце на универзитету и уопште 
почетнике, које желимо да заинтересујемо оригиналним речима 
прошлости и да их у прву руку упутимо на оне публикације, које су 
за њих приступачне. 


Т. Тарановски 
Београд, март 1931. 


81. ГЕНЕЗА КРИВИЧНОГ ПРАВА 


Своје првобитно порекло кривично право води од освете, и то 
од крвне освете. Освета је одмазда кривцу, тј. ономе ко је према 
другоме учинио кривду тим, што је напао његову личност или 
његово имање или које друго његово добро. Ту одмазду извршује у 
првом реду сам нападнути, а затим, ако је нападнути убијен, његов 
блиски рођак, кога је насилна смрт нападнутог морално ожалости- 
ла и материјално оштетила. Освета потиче из непосредног 
инстинкта самоодржања, те у њеном основу лежи природни 
рефлекс животињског организма, који на ударац одговара 
ударцем. Напрезање па дакле и манифестација рефлективне реак- 
ције на кривду зависи од осетљивости, љутње и снаге нападнутог, 
евентуално оштећеног. Највеће напрезање и најоштрија мани- 
фестација те рефлективне реакције постижу се у крвној освети, 
кад се освећује проливена крв и кад се кривац убије од оштећене 
странке. Освета ипак долази као одмазда не само за убиство, него 
и за злостављање, за крађу, за прељубу, за увреду части итд. и њена 
се примена опредељује првобитно према међусобним односима 
снага и другим стварним приликама. Тако се може да конструише 
лична индивидуална освета од стране нападнутог или уопште 
оштећеног појединца. Али строго индивидуална освета то је више 
наша апстракција, или боље рећи, наша уметничка конструкција, 
јер се она у своме чистом облику не даје да се посматра. Њој 
се од памтивека прикључује интервенција од стране првобитне 
друштвене заједнице, дакле родовне заједнице. Крвна освета је у 
исто време родовна освета. Интервенција од стране друштвене 
заједнице претвара фактичку акцију, изазивану физиолошким 

рефлексом, у правну институцију. Освета се схвата као право зајед- 
нице према кривцу и у исто време као њена дужност према 
оштећеноме. Та дужност има чак религијски карактер, јер свака 
религија, чак и најпрвобитнија, проповеда потискивање кривде и 
успостављање правде. Од нарочитог религијског значаја је освета 
за убиство, јер према веровањима првобитног анимизма! душа уби- 
јеног тражи освету и не може да се умири, док не буде освећена. 
Родовна освета није приватна ствар оштећеног, него јавна ствар 
читаве друштвене заједнице. Баш у јавном интересу почиње и врши 
се извесна регламентација првобитно самовласне и неодређене 
освете. Обичајно право постепено установљава, на које кривице 
освета мора и сме да се примени. Успут право одређује карактери 
димензије освете. Освета више не сме да буде увек крвна, тј. да се 
сваки кривац убије, него има да одговара нанетоме злу. Тако долази 
принцип тзв. талиона, тј. равне одмазде – глава за главу, око за око, 
зуб за зуб и сл. Интервенција друштвене заједнице првобитно се 
манифестује само у помоћи, коју заједница пружа оштећеном за 
извршавање освете. Али у даљем иста се интервенција простире и 
на отпор злочиначком нападу и на гоњење кривца, који побегне. 
Постаје правни обичај, према коме на вику (вапај, крик, сіатог) 
нападнутог околина има да му трчи у помоћ, да пружи отпор напа- 
дачу, да га ухвати на лицу места, да га гони трагом. На тај начин 
интервенција заједнице простире се на обезбеђење јавног мира. 
Под тим утицајем промењује се и поглед на кривду, тј. на кривично 
дело. Оно престаје да се сматра само као штета нанета појединцу, и 
почиње да се у исто време сматра као повреда јавног мира. Према 
томе и родовна освета није више одмазда само за приватну штету, 
него и одмазда за повреду јавног мира. 

Интервенција друштвене заједнице не долази само на страни 
оштећеног, него й на страни кривца. Уколико оштећена заједница 
гони и напада кривца, утолико заједница кривчева га крије и брани. 
Солидарности на једној страни одговара солидарност на другој 
страни. Не освећује се само оштећеник кривцу, нити оштећена 
заједница кривцу, него и оштећена заједница кривчевој заједници. 
Према томе, ако припадник једне заједнице изврши кривично дело 
против припадника друге заједнице, између те две заједнице наста- 
је непријатељство, или као што се то говорило на старом језику, 
вражда. Вражда се нарочито изазива најтежим кривичним делом, 


І Анимизмом се назива онај стадијум у еволуцији религијских веровања, кад 
се признаје самостални, одвојени и вечни опстанак душа свију бића. 

и то убиством. Унакрсни односи вражде између многих родова 
стварали су у ширим границама једног племена стање скоро трај- 
ног међусобног рата, чиме се фактички негирао онај циљ 
успостављања јавног мира, за којим је родовна освета иначе 
тежила. Неопходно је било потребно, да се из те противречности 
тражи излаз. И тај је излаз био пронађен у мирењу завађених и 
скоро зараћених странака. Мирење се спроводи преко посредника, 
који воде преговоре између странака и на тај начин спремају обу- 
стављање непријатељства између њих и постигнуће споразума. 
Мирење обухвата два момента, и то – прво, моралну сатисфакцију 
оштећене странке, и друго, њену материјалну сатисфакцију. 
Морална се сатисфакција даје оштећеној странци преко нарочитог 
свечаног поступка или церемонијала мирења. У томе церемони- 
јалу, који има мешовити, правни и религијски карактер, уз сим- 
болизацију освете кривац понизно моли да му се проливена крв 
опрости, а овлашћени осветник широкогрудно му јавља милост и 
дарује живот. Материјална се сатисфакција даје оштећеној стран- 
ци у облику имовинске, евентуално новчане вредности, коју јој 
опроштени кривац плаћа, а којом у исто време откупљује свој 
живот и своју безбедност. Уколико се ствар тиче убиства, та се 
плата зове истим именом вражда, као и стање непријатељства 
укинуто мирењем, те као и освета, коју плата замењује. За остала 
кривична дела та плата није имала у старом српском праву 
нарочити назив; каткад се називала истим именом, као и само 
кривично дело, за које се узимала (пошка – повреда границе; удава 
– недопуштени самосуд), а уопште се наводи у облику прописа: да 
плаши. Свечани поступак мирења може да се у току времена губи, 
али његова суштина остаје. Мирење и плата познати су у општој 
историји кривичног права под називом система композиције (согп- 
розійо - споразум, погодба). Композиција замењује освету у 
конкретним случајевима, али је не укида по општем правилу, тако 
да освета и композиција постоје у исто време. Оштећеном је 
стављено на вољу, да оствари своје право на освету или да се са 
кривцем измири и да од њега наплати плату. Одржавање компози- 
ције ставља се под надзор друштвене заједнице, која уопште чува 
јавни мир и његово обезбеђење. У тежњи за што сигурнијим миром 
друштвена заједница преко јавног мњења па и обичајног права 
више фаворизује мирење, него освету. 

Кад смо пратили освету и њену еволуцију, узимали смо до сада 
у обзир кривична дела, управљена против појединаца. Сад треба 
додати, да се освета исто тако примењивала и на кривична дела 

управљена против друштвене заједнице као целине, дакле на поли- 
тичке злочине, уколико их је могло бити у првобитно доба. Ту 
спадају војна издаја и унутрашње побуне. За њих се освећивало 
дотичним кривцима старешинство заједнице или понегда народни 
скуп, који би непосредно наваљивао на злочинце и растрзао их. 
Композиција са политичким злочинцима тешко би се могла прет- 


поставити. 


82. КРИВИЧНО ПРАВО У ДРЖАВНОЈ ЗАЈЕДНИЦИ 


Држава, кад постане, затиче освету и мирење већ у готовом и 
доста. као што смо видели, развијеном облику. Држава не само 
преузима на себе ону бригу о одржавању јавног мира, која је 
почела још у претходним друштвеним заједницама, него знатно је 
повећава и свесно претвара у своју главну функцију, од чијег 
вршења тежи да искључи самостално учешће ма којих других фак- 
тора. Ради јачег обезбеђења јавног мира држава на сваки начин 
подупире обичај мирења праћеног наплаћивањем одштете и стара 
се да примену освете по могућности ускрати. У томе последњем 
правцу предузима нарочито прописиване мере и то како у погледу 
лица овлашћених за освету, тако и у погледу кривичних дела за 
које би се смело освећивати. У првом погледу под утицајем 
државног поретка долази правно ограничавање круга овлашћених 
осветника. Тај се круг поужава до граница задружне и чак 
инокосне породице; освета никако не сме да буде колективна, него 
се строго индивидуализира, тако да се допушта један једини освет- 
ник, који искључује све остале; тај једини осветник за нека 
кривична дела може само да буде сам оштећени. Исто тако се 
постепено поужава круг кривичних дела, за која је освета 
допуштена, тако да ту остају само убиство, ноћна крађа, увреда 
части, на крају крајева искључиво убиство. После свакојаких 
ограничавања долази на ред тежња државе за потпуним укидањем 
освете. У тој тежњи упућује и помаже државу хришћанска црква. 
Али остваривање те тежње не иде држави лако за руком. Има 
занста случајева да се освета укине одједном путем законског 
прописа, као што се догодило у Русији, где је освета била укинута 
на савезном састанку руских кнежева средином ХІ века. Друкчије 
је ипак било у другим великим словенским земљама, где је освета 
одумирала постепено и врло полако дезџешф пе (путем одви- 
кавања); у Чешкој се освета у појединачној пракси одржала до 

краја ХУ века, а у Пољској до краја ХМ! века, а делимично чак и до 


пада старе пољске државе. 
Освета и онда, када је скраћивана и постепено одумире, и чак 


онда, кад је одједном укинута, оставља у праву дубоки и трајни 
траг, који се огледа у другим институцијама кривичног и судског 
права. Као трајни заостатак и у исто време као извесна трансфор- 
мација освете долази судски двобој: прописани бој, који се пред 
судом води између тужиоца и оптуженога полази без сумње од еле- 
ментарне битке између осветника и кривца, али не служи више као 
материјално вршење одмазде, него као формални доказ од пре- 
судног значаја. Смртна казна за крадљивца ухваћеног на делу (за 
„обличног тата“) тешко се може објаснити захтевом јавног мира, 
јер спретан крадљивац, који се не да ухватити на делу, много је 
опаснији по јавну безбедност, а ипак се кажњава неупоредиво 
блаже; изузетно оштра казна за обличног тата стоји у директној 
генетичкој вези са првобитном осветом и у релативно познијем 
законодавству одржава се с обзиром на ону велику раздраженост, 
коју је облични тат изазивао код оштећеног и која је некад прав- 
дала освету. Под непрекидним утицајем освете старо право 
допушта нужну одбрану у толико широким границама, да у њој 
првобитна освета скоро оживљава, што се нарочито манифестује у 
некажњивости убиства кривца који бежи. Преживљај освете осећа 
се и у томе, што и држава у одређивању казне служи се често прин- 
ципом талиона (кад нпр. закони прописују за потпаљивача казну 
спаљивањем). 

Још од већег и меродавнијег, него освета, значаја за развитак 
кривичног права у државној заједници био је систем композиције. 
Као што смо забележили горе, држава га је фаворизовала као 
повољнији за одржавање јавног мира и као згоднији да се прилаго- 
ди државним циљевима. Држава је на себе преузела одржавање 
мира као своју основну функцију и у мери фактичке могућности 
почела је тежити за тим, да то постане њена искључива функција, 
њен, тако рећи, монопол. Одатле се је логички изводило и право 
државе на реакцију против повреде јавног мира, извршене путем 
кривичних дела. Облик се те реакције определио у вези са систе- 
мом композиције. Као полазна тачка послужила је она плата, коју 
је кривац пружао оштећеној странци као откуп за свој живот и 
безбедност и на име одштете... Баш ту плату, или боље рећи, тај 
принцип наплате од кривца држава је искористила за своје циљеве. 
Прво је почела да постојећу или повећану плату дели са 

оштећеном странком на пола, а затим је прописала засебну плату у 
своју корист, коју је кривац имао да плати поред одштете 
оштећеној странци. На тај је начин постала имовинска, евентуално 
новчана глоба, као институција кривичног права у државној зајед- 
ници. У самом почетку глоба се вероватно сматрала као оштета за 
повреду јавног мира плаћана државним органима, као странци 
нарочито заинтересованој за његово одржавање. Али је затим 
глоба изгубила тај првобитни карактер отштете и добила је значај 
јавне казне, тј. реакције од стране државе, као оличење правног 
поретка. против повреде права. Под утицајем система композиције 
новчана је глоба постала основним обликом кривичне казне, који 
је врло дуго време остао најпроширенији. 

Иако је држава искористила кривчеву плату за остваривање 
свога права кажњавања за кривична дела, ипак није систем ком- 
позиције отварао прави и непосредни пут, на коме би кривично 
право могло да без препреке стекне искључиво јавни карактер, већ 
је на томе путу правио знатне сметње. Надовезујући своје право 
кажњавања на постојећи систем композиције, није држава добила 
кривична дела у своју искључиву нити потпуну надлежност, него је 
само интервенисала у оним кривично – правним односима, који су 
постајали између дотичних странака. Њихово је пак постајање 
било потпуно зависно од иницијативе странака, а на крају крајева 
од жеље и воље оштећене странке, да против нанете кривде реаги- 
ра. Ако не би она зажелела да реагира, кривично би дело остало 
без икаквих правних последица, те не би могла држава да интер- 
венише у акцији, јер не би саме акције ни било. Без директне акци- 
је оштећене странке није се кривично дело ни гонило. Тај се 
поредак одржао у току векова. Нико се није узимао на кривичну 
одговорност, ако против њега и његовог кривичног дела није било 
приватног тужиоца. Државни органи нису по званичној дужности 
смели да узму кога на кривичну одговорност. Такво је било опште 
правило, од којег су се правили изузеци само за она дела, у којима 
је држава, евентуално владалац долазио као непосредно оштећена 
странка. Због тога је знатна већина кривичних дела одржавала 
дуго време приватни карактер. То тврђење треба да се мало про- 
тумачи и објасни. Ствар је у томе, што ни освета, ни композиција 
нису у првобитно предржавно доба биле лишене јавног карактера. 
Јавни елеменат је њима доприносило учешће у њима друштвених, 
евентуално родовних заједница, као што смо то обележили горе. 
Држава, чим је постала, почела је све дотадашње друштвене зајед- 

нице да подређује себи и да од њих по могућности одузима све 
њихове јавне функције. Идући у томе правцу, држава је укинула 
колективну освету и колективну композицију и, тако рећи, инди- 
видуализирала их. Због тога је композиција постала индивидуални 
или приватни посао дотичних појединаца. А то је опет водило узи- 
мању кривца на одговорност по приватној појединачној тужби. У 
акцији, коју би приватна иницијатива започела, држава је интер- 
венисала, али није ипак у току дугог времена смела да саму иници- 
јативу преузме у своје руке. 

На новчаним глобама није се држава зауставила, него је 
прешла на друге начине кажњавања и то смртном казном, 
телесном казном, лишавањем слободе и части; услед тога је казна 
добила изразитији јавни карактер. Али је поред тих казни остајало 
на снази мирење између оштећене странке и кривца. То се мирење 
допуштало пре суда, на суду и чак после пресуде. Мирење пре суда, 
или тачније вансудско мирење, потпуно је уклањало државну 
интервенцију и у конкретним је случајевима искључивало 
кривичну одговорност пред државом. Мирење на суду је започету 
кривичну одговорност прекидало те исто тако искључивало. 
Пошто се мирење допуштало и после пресуде, тим се је државно 
право кажњавања доводило у зависност од воље тужиоца, који је 
добио парницу, како му је било драго, хоће ли да тражи примену 
пресуђене казне или да кривцу опрости под условима, под којима се 
с њим буде измирио. У тим приликама није кривична пресуда 
дефинитивно пресуђивала о кажњавању, него је само признавала 
тужиоцу право да тражи примену казне на кривца, а којим је 
правом тужилац могао да слободно располаже, да га оствари или 
да од њега одустане. 

И гоњење кривичних дела само по приватној тужби и слобода 
мирења проузроковали су то, да није кривично право у току дугог 
времена имало изразити јавни карактер, који је стекло тек посте- 
пено путем дуготрајног рада државе у одговарајућем правцу. Тај је 
рад државни био различит у појединим земљама и у разним кул- 
турним и политичким приликама. Велика постоји разлика и у 
ређању поступачних стадијума дотичног процеса и у његовој 
близини; има уопште много конкретних варијаната у историји 
кривичног права. На овом се месту могу навести само неки 
просечни моменти у томе развитку. Ти су моменти отприлике ови: 
1. држава нарочито истиче у кривичним делима као њихово битно 
обележје повреду јавног мира и правног поретка; 2. држава сис- 

тематски ограничава примену мирења, а затим укида мирење као 
опште правило, остављајући га изузетно за случајеве повреде 
чисто личног карактера; 3. концентрише у својим рукама 
искључиво право на организовану правну реакцију против повреда; 
4. јавне казне у државној заједници базирају се у почетку на прин- 
ципима старог кривичног права, и то на одмазди кривцу и на 
откупљивању кривца од одмазде, која му прети; затим прелазе на 
друге принципе, и то, да се злочинац уништи или барем инвалиди- 
ра за свој злочински посао, да се казном народ застраши (теро- 
ризира) и на послетку да се казном кривац поправи. 


83. КРВНА ОСВЕТА У СТАРОМ СРПСКОМ ПРАВУ 


Најстарије сведочанство о освети код Словена налазимо кра- 
јем УГ или почетком УП века у „Стратегикону“ (војничком спису) 
приписиваном цару Маврикију, где се о Склавима и Антима вели 
овако: „Према странцима су љубазни и с добром вољом и чувајући 
проводе их из места у место, где им устреба, па, ако се 
небрижљивошћу угоститеља догоди да странац настрада, нападне 
на њ (угоститеља) онај, што му га предао, по дужном обичају да 
освети странца“. Констатовани ту обичај освете мора да се призна 
у појединости и за Србе, јер не би се њихово изузимање од 
општесловенског обичаја могло чим оправдати. За постојање 
освете код старих Срба говори и реч вражда, којом се код њих 
назива новчана глоба за убиство; та реч упућује на оно стање 
непријатељства, које је некад било изазивано убиством и које је 
водило освети. На претходну освету упозорује нас и обичај мире- 
ља, чији су се трагови сачували, и генетички везано за систем ком- 
позиције превлађивања новчаних глоба у потоњем систему јавних 
казни. Једном речи не може бити сумње, да је у првобитно време 
освета вредила и код Срба. Постаје питање о томе, како се дуго она 
код њих одржала и кад је и на који начин престала. 

Миклошић у својој познатој монографији о крвној освети код 
Словена изнео је мишљење, да на територији потоње Немањине 
Србије држава је рано новчаним казнама ступила насупрот старом 
обичају освете; ојачали друштвени поредак објавио је убиство као 
поремећај општег правног поретка, као јавни преступ који једино 
он, и само он има да казни; поред казне постојало је и мирење, 
којим се повређени или повређено братство (родовна заједница) 
имало да задовољи. 

Основној мисли Миклошићевој придружио се Светислав 
Ђорић у историјском делу свога истраживања о кривичним делима 
и казнама у Душановом законику и покушао је да прецизније одре- 
ди време, кад је освета код Срба престала. За то се послужио јед- 
ним извором за стару бугарску историју, и то Одговорима папе 
Николе І (858-867) на питања Бугара (Кеѕропѕа Моја! рарає ад 
сопѕшќа Виївагопит), који су од папе тражили поуку, како да се 
њихово право доведе у сагласност са хришћанским учењем. У тим 
се одговорима огледа ондашње стање позитивног права у 
Бугарској земљи. Иако је држава била основана у УП в. од Бугара, 
једног турско-татарског племена, ипак је право остало у њој 
словенско, јер су јаки спољашњом снагом Бугари у унутрашњем 
развитку потпали под утицај културнијих словенских племена, од 
којих су државу склопили. Пошто у оно време, вели Ђорић, није 
било никакве разлике у културном развитку свију Јужних Словена, 
слика правног стања, извучена из извора, који се односи на словен- 
ска племена бугарске државе, вреди и за Србе. Та је пак слика 
таква, да искључује постојање освете, као главног облика 
кривичног права. Као што сведоче споменути „Одговори“, посто- 
јале су у оно време, већ јавне казне, и то смртна казна, разноврсне 
телесне казне и прогонство; круг регулисаних у праву кривичних 
дела није се ограничавао на кривична дела против приватних 
владара и политичке заједнице и против религије и против 
породице; колективна је одговорност дошла под сумњу и крчио се 
пут за строго индивидуалну одговорност. У таквим приликама 
крвна је освета без сумње престала да буде основни и општи 
правни обичај, те ако се ипак по инерцији одржавала, онда само 
као изузетак. Дакле, по мишљењу Ђорића 1Х век је баш време 
престанка крвне освете и преласка Срба на принципе јавног 
кривичног права. Тај се преокрет по његовом мишљењу извршио 
под утицајем примања хришћанства и доласка у додир са напред- 
ном цивилизацијом Византије. 

Против Миклошићевог погледа о раном престанку крвне 
освете код Срба изјаснио се Миленко Веснић аутор студије о 
крвној освети код Јужних Словена. Не наводи он при томе 
никаквих директних документарних доказа, који иначе ни не пос- 
тоје, него истиче против Миклошићевог тврђења разлог од општег 
карактера. Било је, признаје Веснић, тенденције од стране владара 
да се кажњавање убиства усредсреди у њиховим рукама, али није за 
то било, вели, спремљене друштвене подлоге. Стога није наведена 

тенденција стварно успела ни у позније време, чак ни под Душаном. 
Истина у његовом се Законику одређују скроз државне казне, али 
су се те казне примењивале у ствари само онда, кад су кривична 
дела долазила држави до знања, што се никако не може сматрати 
као редовни случај; са пуно се разлога може претпоставити, да у 
великом броју случајева извршена кривична дела нису сасвим била 
изношена пред суд, него су се ликвидирала по старим правним 
обичајима и то преко мирења. Душанов законик не спомиње чак ни 
приватну глобу, коју је наплаћивала оштећена странка. Али то није 
доказ, да није приватна глоба више постојала. Душанов законик 
није неки потпуни кодекс, него садржи прописе, којима се обичајно 
право има да реформише, доноси одредбе, којих сасвим није било у 
обичајном праву, и регулише односе, које је са собом допринео 
нови државни живот. Крвна освета, крвно мирење и глоба, која из 
њега потиче, тако су дубоко усађени у правној свести српског на- 
рода, да се ни односно ХІУ века не може допустити, да су били 
укинути. 

На мишљење Миклошићево ставља критичке примедбе и 
такав зналац унутрашњег стања средњовековне Србије, као што је 
Константин Јиречек. Пре свега истиче онај факат, да Законик 
Стефана Душана нигде не забрањује крвну освету, одакле изводи 
прећутни закључак, да није она у то време била укинута. Затим 
прелази на изричну аргументацију изведене тезе. Да је крвна осве- 
та, вели, постојала и за владе Стефана Душана и његова сина 
Уроша, сведочи уговор о миру с Дубровником 1362. и два најстари- 
ја случаја крвног мирења, која су се сачувала у дубровачким 
архивским књигама, а која спадају баш у време Стефана Душана. 
Што се тиче уговора о миру од 22. августа 1362, то очевидно К. 
Јиречек има у виду овај његов пасус: „и што се буду учиниле које 
љубо чтете а или злобе или крви у сијузи рат од Дубровника с 
царством ми, а или с кнезом Воиславом и ш његовеми људми а или 
з градови царства ми, кто буде ним помагаљ, този все да јест прос- 
то, и веће за този да се не иште до веки“ (чл. УІ). Пронађена у 
дубровачком архиву акта о мирењу К. Јиречек излаже овако. 
Радослава Ћерића из Драчевице (код данашњег Херцег-Новога) 
убио је, за време управе кнеза Николе Фалијерија (1334-1336), код 
бенедиктинске опатије Св. Јакова од Вишњице пред капијама 
Дубровника, Неноје Лесановић из Конавала. Браћа убијенога, 
Доброслав и Цветоје, дошли су 16. августа 1341. пред тадашњег 
кнеза Јована Фоскарена и изјавили, како из поштовања према све- 

могућем Богу, Богородици и Св. Јовану Крститељу, а из жеље да 
би Бог души њиховога умрлога брата дао покоја, дају мир (гед- 
аегипі расет) Неноју због овог убиства, те га узимају за свога 
брата (іп еогит БКапет). Не помиње се никаква накнада у новцу. 
Неколико година доцније осудио је кнез Никола Барбадиго 
(1354-1356) дубровачког властелина Павла, сина Петра Рањине, да 
плати уобичајену вражду од 500 перпера зато што је убио Услама, 
сина Крајислава Тврденовића с Дрине. Дапко, брат и наследник 
Усманов примио је 1. марта 1355. од Павла половину крви, 250 пер- 
пера, 5есипашт 5іашіа еі соп5иешшдіпет, дие е5і Іпіег гегпшт ѕіуе 
ітрегішт 5]ауопіе (тако се ту назива Душанова царевина) еі сот- 
типе Кагизи. Зато је он Павлу и другим члановима његове куће 
(аПіз де дото 5џа) дао вечити мир и потпун опроштај и сигурност, 
обећавши да ће их свагда сматрати као браћу, пријатеље и добро- 
намернике (Їтаітеѕ, атісоѕ єї Бепеуоїо5). Наведене документалне 
податке К. Јиречек затим попраћује следећом значајном изјавом: 
„Свакако је сигурно да је слабљење средишње власти, после смрти 
цара Стефана, допринело да стари обичај (крвне освете) оживи 
још у јачој мери“ (Историја Срба, ПІ, 159). 

Од постојећих и наведених мишљења Миклошићево мора да 
се призна као најбоље образложено. Збиља за време после 
постанка државе код Срба нема никаквих изворних података, да је 
освета код њих постојала. Ни наративни извори о томе не причају, 
ни правни споменици не садрже ни прописа о освети, нити чак 
никакве алузије на освету. Приговори Веснића против Микло- 
шићевог мишљења не могу да га оборе, јер се базирају само на 
општем резоновању о томе, да није ондашње друштвено стање 
одговарало укидању освете, те се мора примити да се је она одр- 
жавала. Али резоновање општег карактера не може да служи као 
доказ, јер историјска стварност пружа конкретне комбинације, 
које се не слажу са формалним логичким дедуцирањем, а ипак су 
реална факта. Не може се констатовати нека принципијелна 
еволуциона разлика између друштвеног стања код Чеха, Пољака 
и Руса у ХІ веку, међутим у руским земљама је средином тога века 
крвна освета била укинута, а у Чешкој и Пољској крвна се освета 
одржала још кроз столећа. Према томе није могуће, да се из опште 
слике друштвеног стања у Србији дотичног доба изведе тачни 
одговор на питање, да ли је крвна освета постојала или није. 
Пошто извори о њој не сведоче, не сме им се она наметнути. Кад 
Веснић говори, да се нису чак ни у Душаново доба износила пред 

суд сва извршена убиства и да се већина њих ликвидирала мимо 
суда и закона по живом обичајном праву, то се може признати и 
примити као врло вероватно и чак као истинито. Али одавде још 
не следи, да се ту примењивала освета; то треба још доказати, а 
баш потребних доказа нема у изворима. 

Конкретније и много озбиљније су примедбе Конст. Јиречека 
на Миклошићево тврђење, али ни оне не могу да буду примљене. 
Факат. да Душанов законик нигде изрично освету не забрањује, не 
сведочи још о томе, да је у његово време освета била на снази. Из 
наведеног факта могу да буду изведена два закључка, и то, први, да 
је освета била на снази, и други, да је она толико изашла из 
употребе, да није било ни разлога да се спомиње. Оба та закључка 
су логички једнако могућа, те једнако оправдана. Који је пак одго- 
варао стварном стању, за то треба конкретних доказа. Докази 
наведени од К. Јиречека нису довољни и промашују циљ. Уговор од 
22. августа 1362. о миру са Дубровником ликвидира, или тачније 
аболира различита кривична дела и између њих и убиства, 
извршена у ратно време, и доноси за њих опроштење, тј. аболици- 
ју; при томе што је главно, на освету се ту и не мисли, него на уки- 
дање судског гоњења, судске тужбе: „то-зи все да јест просто, и 
веће за то-зи да се не ишше до веки“; искаши значи тражити код 
суда, тужити, а никако не освећивати. Дакле једино упутство, које 
нам наведени међународни уговор пружа односно унутрашњег 
стања у српској земљи, не упозорује на освету, него на судску 
тужбу, као на уобичајену реакцију против кривичног дела. Два 
наведена акта мирења, која спадају у време цара Стефана Душана, 
ништа не доказују, јер се сасвим не односе на претресано питање 
прво због тога, што не садрже извршивање освете, него мирење, а 
друго због тога, што не припадају Србији, него Дубровнику. У току 
еволуције однос између крвне освете и мирења бива двојаки: у 
првом стадијуму мирење постоји поред освете, тако да оштећена 
странка може бирати или освету или мирење; у другом стадијуму 
освета више не постоји, него остаје само мирење, које или је 
обавезно, или драговољно, али онда већ конкурише са јавном 
казном, тако да оштећена странка има да бира између мирења и 
судске тужбе. Као што се види, из акта мирења може се изводити 
закључак о постојању освете само односно првог стадијума, а 
никако односно другог стадијума. Међутим се у Дубровнику опажа 
баш други стадијум у развитку мирења, јер је тамо мирење посто- 
јало поред јавне казне за убиство, а та јавна казна за убиство била 

је смртна казна. Поред свега тога акта из правне праксе 
Дубровника не могу да се узимају за доказ исте праксе у Србији; 
било је јаког утицаја дубровачког на правни развитак у Србији, 
али одавде још не следи идентичност правног стања у Дубровнику 
и у Србији, нити се може допустити да се слика српских правних 
институција црпи из дубровачких правних споменика. Као што 
видимо, наведени од Конст. Јиречека докази нису довољни, да се 
из факта, да Душанов законик нигде крвну освету не забрањује, 
изведе закључак, да је у његово време крвна освета била на снази. 
Према томе ћутање Законика о крвној освети треба да се проту- 
мачи у управо противном смислу, и то да није крвна освета више 
ни постојала. Намерно упозорујемо, да Законик апсолутно ћути о 
крвној освети, тако да је не спомиње ни индиректно. Друкчије 
стоји ствар у савременим Душану законицима оних земаља, где је 
крвна освета несумњиво била на снази. Чешки Кад ргауа хет- 
зкећо (Огдо јийіси (етае, Поредак земаљског права или суда) 
директно признаје оштећеној странци у извесним случајевима 
право на крвну освету. Статути Казимира Великог у Пољској не 
признају нигде освету изрично, али је потврђују индиректно, јер 
нека дела изузимају од освете, а кажњавање опет других дела 
остављају на вољу оштећеној странци. Насупрот томе Душанов 
законик не прави на освету ни најмању алузију, не зна за њу, и 
може се чак рећи, да је по својим општим тенденцијама супротан 
освети. 

На основу наведеног треба признати, да у држави Немањиној 
и Немањићкој није крвна освета била на снази. Баш кад је крвна 
освета престала на територији потоње Немањићке државе, то је 
тешко прецизирати и чак немогуће. Покушај Ђорићев у томе 
правцу није успешан, јер пут, којим је он ишао, не може се приз- 
нати као правилан. Кезропза Місої!аї рарає ад сопѕшќа Виїдагогит 
не смеју да буду искоришћена за карактеристику српских прилика 
и правног стања код Срба. Тај је докуменат сувише везан за неко 
још прелазно стање, кад се нису још дефинитивно средили односи 
између бугарских дошљака и словенских домородаца, те се његови 
подаци не могу искористити за успостављање типичног словенског 
права, под које би се могло подвести и српско право оног доба. Сем 
тога закључци, изведени из Кезропза од Св. Ђорића нису као што 
треба утемељени. Напротив стручни истраживаоци Кеѕропѕа 
налазе у њима доказ за постојање крвне освете у Бугарској земљи 
оног доба. 

Иако је освета престала код Срба врло рано, ипак су се њени 
трагови одржали у појединим институцијама старог српског права 
исто тако, као што у историји права других словенских и несловен- 
ских народа. Тако се у Душановом законику облични тат кажњава 
смрћу (чл. 149), убиство оног, који је свађу или тучу започео, приз- 
наје се за некажњиво (чл. 86) и допуштен је двобој због свађе међу 
војницима (чл. 131). Све је то својим далеким пореклом везано за 
освету 


$ 4. МИРЕЊЕ У СТАРОМ СРПСКОМ ПРАВУ · 


Ако није било у средњовековној Српској држави крвне 
освете, онда постаје питање, да ли је у њој вредело мирење, као 
манифестација система композиције, који у току еволуције долази, 
као што је познато, на смену крвне освете. И на то питање опет 
нема директног одговора у изворима, али има ипак индиректних 
упутстава, по којима се ствар може расветлити. Маркантан је у 
томе погледу случај сукоба између романског и српског права 
односно реакције против убиства. Тај случај спада у време краља 
Милутина и ушао је у Дубровачки статут. На њему треба да се заус- 
тавимо и да га анализирамо. 

Под 1308. Дубровачки статут бележи да је између Дубровника 
и Србије постојао стародревни обичај (аппаџа сопзџешдо), према 
коме се за убиство извршено између Дубровчана и Срба плаћа на 
име вражде (рго Угазда) 500 перпера. Међутим, кад је 1306. дубро- 
вачки властелин Марко Лукаревић са својим друговима убио 
једног поданика српског краља, није био вољан дубровачки кнез 
Млетић Белето Фалијери, да се држи дојакошњег обичаја, него је 
хтео да изрече смртну казну у смислу одредбе Дубровачког стату- 
та, на који се заклео, када је ступио у звање. Млетачки дужд 
одобрио му је то. Али Дубровчани, којима је много било стало да 
се одрже стари правни обичаји у њиховим односима према Србима, 
молили су у Млецима, да остане и даље сопзџе до Мгаздае. На то 
је дужд Петар Граденито наредио 1308. Дубровчанима, да преко 
посланства моле српског краља, нека он заведе онакав начин 
суђења, какав је „угодан Богу, људима и читавом свету“ (та агп, 
диає Рео, ћопип из еі їой типдо ата ћз еї), а наиме да казни 
убицу смртном казном (аџод ірѕоит ћописдат тог 5ирріїсіо 
рипігеї), па да су и они вољни исто тако поступити, ако 
Дубровчанин убије Србина. Ако краљ буде против тога, онда нека 

се одржи дојакошњи обичај. Када су дубровачки посланици дошли 
краљу, овај им је рекао, да на понуђену промену никако не приста- 
је, да „неће да пролива крв својих, него ће чувати и одржавати старо- 
древни обичај вражде, обичај својих претходника и свој, те неће 
друкчије чинити ни на који начин, јер је тај обичај потврдио чак 
заклетвом“. Пошто је инспирисано од Млетака и понуђено од 
Дубровника новаторство било од стране краља Милутина најод- 
лучније одбијено, стародревни се обичај вражде одржао и надаље. 


Из наведеног случаја најпре се изводи, да се омиљеној у 
романском свету смртној казни за убиство противстављао старо- 
давни српски обичај вражде, која се састојала у наплаћивању 
једне одређене плате за убиство. Уколико долази плата за главу, 
испољава се веза вражде са системом композиције. Да се пак та 
веза тачно одреди, потребно је да се расветле два претходна 
питања, и то, прво, да ли је вражда спадала у надлежност држав- 
ног суда, или није, и друго, ко је вражду од убице наплаћивао, да 
ли оштећена странка или држава. Од тог или оног решења 
истакнутих питања зависи закључак, да ли је или уколико је 
вражда спадала у систем композиција, или пак сасвим није 
спадала. 


На прво питање извори дају нам несумњиви одговор, да је 
вражда спадала у надлежност државног суда. Хрисовуља кр. 
Стефана Драгутина Хиландару 1276-1281. изрично одређује, да је 
вражда објекат судске парнице „пред краљем или пред једним од 
владалаца двора краљева“ (чл. ІМ), а хрисовуља кр. Милутина св. 
Ђорђу Скопском 1300. доноси одредбу општег карактера, да се 
вражда узима на убици судом (чл. ХІІХ). Дакле, почињући од 
последње четвртине ХШ века не постоји више вансудска приватна 
композиција, него плата за главу на основу јавне пресуде. Пошто је 
пак сумњиво, да би наведена Хиландарска хрисовуља уводила неко 
апсолутно новаторство, судски карактер вражде мора да се 
простре на много раније време. 


Што се тиче другог питања, то Конст. Јиречек не сумња, да се 
вражда плаћала родбини убијенога (Исшорија Срба, П, 29). Тај 
поглед Јиречеков је наравна последица већ познатог нама 
мишљења његовог о крвној освети као трајној институцији српског 
права у Немањићкој држави. Обазриви и опрезни Миклошић не 
силази са поуздане подлоге изворних података, те на њиховом 
основу тврди, да је вражду наплаћивала држава. Томе се тврђењу 

потпуно придружује и Ст. Новаковић (Село, 91). Баш то тврђење 
мора се примити као једино оправдано документима. У хрисовуља- 
ма испочетка и скроз сматра се вражда као повластица владаочева, 
коју он или непосредно ужива, или дарује црквама. Сем тога у јед- 
ној хрисовуљи, где се примена вражде проширује на покушај убис- 
тва, изрично је одређено, да вражду наплаћује држава: „а кто похи- 
ти мач или нож, да плати кралевству ми вражду“ (Епископ Призр. 
1326, ХУП). Идентично сведочанство имамо и односно других 
глоба, при томе још раније по времену. Кад је краљ Милутин 1283. 
увео новчану глобу за повреду слободног промета са Дубров- 
чанима, он је одмах изрично одредио, да евентуални кривац „плати 
500 перпера кралевству ми“ (уг. са Дубровником 1283, чл. П), дакле 
држави. 

У Дечанској хрисовуљи 1330. долази једна детаљнија одредба 
о наплаћивању вражде, која гласи „а за вражду, како је закон по 
србској земљи: цркви половина, а наводчији половина“ (чл. ХІ МІ). 
Иста се одредба понавља у Аранђеловској хрисовуљи 1348-1353. 
(чл. СЕХХХТХ). На то је обратио пажњу Новаковић и покушао је да 
то објасни (Село, 90-91). С обзиром на то што наводчија значи 
оног, ко је случај убиства проказао, Новаковић објашњава разлог 
за додељивање наводчији половине вражде овако: та је мера напе- 
рена против тежње да се случајеви крију, тако да за њих државна 
власт и не дозна, без сумње поглавито зато да би се избегло то 
плаћање. Наведена интерпретација Новаковићева полази од прет- 
поставке, да вражда, откад је постала државна наплата, била је 
искључиво и недељиво државна. Према томе сматра додељивање 
половине вражде наводчији као једно новаторство уведено ради 
тога, да се случај не сакрива и држава на тај начин да не изгуби 
надлежну наплату. Може се рећи да наведена мера је по мишљењу 
Новаковића изазвана фискалним разлозима. Према томе и 
наводчија у Новаковићевом осветљењу долази као достављач, који 
се директно обраћа држави, а са оштећеном странком нема ни- 
какве везе. Са свим тим се не можемо сложити. У наведеној одред- 
би нема новаторства, него се констатује или потврђује закон, који 
већ постоји у српској земљи; закон на ондашњем језику има шири 
значај и то значи правну норму уопште, како законску, тако и 
обичајно-правну; без сумње у датом случају је у питању баш посто- 
јећи у српској земљи правни обичај, према коме није вражда при- 
падала држави у целини, него је њену половину наплаћивао 
наводчија. Али ко је баш био онај наводчи|а? Да је он био неки 


ИСТОРИЈА КРИВИЧНОГ ПРАВА 361 


фаворизирани од државе достављач са стране, кога би држава 
привлачила наградом, да не би државна благајна изгубила наплату, 
то апсолутно није вероватно, јер претпоставља толико развијени 
фискални систем, који се не може замислити у оно доба. Наводчија 
је био потказивач и према томе треба да се упореди са поткази- 
вачем истог доба, који је постојао другде, и то са соком 
Винадолског закона. Сок је исто тако био потказивач; за њега 
знамо, да је он радио за оштећену странку. Потпуно је вероватно, 
да је исто тако у интересу странке иступао и наводчија, јер баш то 
одговара општим приликама оног доба, кад ни иницијатива ни сва 
активна улога у гоњењу кривца није припадала по општем правилу 
држави, него оштећеној странци. Наводчија није само помагао 
странци проказивањем кривца, него ју је у даљем поступку засту- 
пао. Према томе подела вражде на пола између државе и заступ- 
ника оштећене странке пружа аналогију немачкој Сеѕаттібиѕѕе, 
заједничкој глоби, која се делила између тужиоца и државе. Тако 
дељена вражда, како она долази у Дечанској и Аранђеловској 
хрисовуљама, означава важни стадијум у историји старог српског 
кривичног права, и то прву етапу у преласку од приватних ком- 
позиција к јавним глобама. Она сведочи, да је раније постајао сис- 
тем потпуно приватне композиције, кад је вражду наплаћивала 
оштећена странка. Кад је то престало, не да се одредити, свакако 
пре ХШ века. Затим је држава интервенисала у тој ствари и то на 
тај начин, да је половину вражде узимала себи, а половину је 
остављала странци. Такав је поредак био на снази чак и под царем 
Душаном. 


Дечанска хрисовуља прописује наведену поделу вражде према 
томе, „како је закон по србској земљи“. Српска земља има у оно 
доба и један ужи значај, и то у смислу старих српских крајева, кад 
се они противстављају навоосвојеним византијским провинцијама, 
или грчкој земљи. У великој даровној повељи Хиландару 1348 (чл. 
УШ) изрично се истиче подела Српске државе на два дела, и то на 
Србље и Романију, тј. Грчку, и према тој се подели даје попис мето- 
хија за сваки део засебно. „Закон по српској земљи“, на који се 
односно вражде позива Дечанска хрисовуља, без сумње стоји у вези 
са тек што наведеном поделом државе на два дела и противставља 
се закону, тј. правилу о вражди у грчкој земљи. У ствари хрисовуље 
Св. Ђорђу Скопском 1300 (чл. ХІУШ) и манастиру Лесново 
1347-1350 (чл. ХХІУ) не знају за поделу вражде, него ју сву изима 

црква. а нико други!. Одступа од наведеног правила хрисовуља 
1337-1346. цркви Хтетовској на земљу Полошку, која не зна за до- 
дељивање половине вражде наводчици, и ако „у Ползе црков. Мати 
Божија Хтетовска и с сели“ спада у Србље, али то може само да 
значи, да је за Хтетовску цркву сачувана ранија наредба од време- 
на, кад је она још припадала грчкој земљи. Мора се још додати, да 
у Аранђеловској хрисовуљи правило „половина наводчији, а 
половина цркви“ тиче се и „вражде и глобе" (чл. СІ.ХХХІХ), дакле 
се простире на све новчане казне, а у хрисовуљи Св. Ђорђу 
Скопском наводчија се искључује из наплате не само вражде, него 
и глобе уопште: „понеже бо всака глоба црковна јест... то все да 
јест цркви, а наводчији ништа“ (чл. ХІ, УП). У Душановој 
хрисовуљи после 1337. манастиру Трескавцу у Прилепу, који је тек 
Душан освојио од Грка, „всака глоба што се учини у црквених 
људеј, све да је црковно“ (чл. Х). Иако у Светостефаноској 
хрисовуљи 1313-1318. наилазимо на опште правило „всака глоба 
церкви" (чл. .ХХУП), ипак одмах затим долази специјална одредба, 
која допушта за наплату глобе и оштећену странку, „а окрвавивше 
цркви 3 платна, а наводчији 3 платна“ (чл. І ХХУПІ). Дакле, као 
што видимо, систем, према коме у Српској земљи у наплаћивању 
глобе учествују и држава и оштећена странка, а у Грчкој земљи 
само јавна власт, примењивао се не само на убиство, него и на 
друга кривична дела, за која је кривац морао да полаже одређену 
плату, 


Иако систем поделе вражде и сваке глобе спроводи се у 
Аранђеловској хрисовуљи, која је истовремена са Душановим 
закоником, ипак се одавде не сме изводити закључак, да се и по 
Законику вражда и свака глоба делила на пола између државе и 
оштећене странке. Такав се закључак искључује због тога, што 
Законик очигледно по општем правилу (чл. 194) не признаје такву 
поделу, јер изрично њу прописује само у два случаја, и то поводом 
потке, како се називала глоба за повреду граница и погранични 


1 Од вражде на панађуру црква Св. Ђорђа Скопског узима половину (чл. 
ІХХІМ), али се ту не спомиње за наводчију, нити се уопште каже, коме друга поло- 
вина има да припадне. Пошто се ту цркви дарују специјална права државна на 
панађуру („игуман да јест кефалија панађуру“ – чл. ІХХИП), може се са разлогом 
претпоставити, да у овом изузетном и нарочитом случају вражда се дели на пола 
између пркве и државе. 

= „Разве јегово лице"; лице значи согриѕ деси, поглавито украђену ствар; да 
се украђена ствар даје наводчији, то још више потврђује горе истакнуто мишљење, 
да је наводчија био и потказивач и заступник оштећене странке. 

сукоб између села, и поводом одузимања коња за насилну најезду!. 
Да се Законик и хрисовуља, донесени у исто време, тако између 
себе разилазе, то се са данашњег гледишта не може оправдати, чак 
ни схватити. Ипак се то може објаснити ондашњим приликама, кад 
није држава била још потпуно централисана, те није постојеће 
право било изједначено, нити је систем новчаних казни био једно- 
ставан, јер су истовремено вредели принципи различитих стадијума 
развитка, тако да ранији стадијум још није изумро, а нови још није 
савладао ни све крајеве у држави, ни све случајеве у законодавству, 
а камо ли у пракси. 

Уколико је држава наплаћивала вражду и сваку глобу у цели- 
ни, постаје питање, да ли је у тим случајевима поред јавне вражде 
постојала још и приватна глоба у корист оштећене странке. 
Непосредних изворних података за то нема. Што се тиче вражде, са 
пуно се разлога може претпоставити, као што су учинили 
Миклошић и Ст. Новаковић, да се родбина убијеног није могла 
оставити без икакве накнаде, и да је та ствар по старом законо- 
давству морала бити остављена народним обичајима, који се ни не 
помињу, јер су својом снагом били јачи од ових писаних закона. 
Мислимо, да иста претпоставка вреди и за накнаду штете нанете 
другим кривичним делима, а која је накнада вероватно постојала 
поред прописаних у закону јавних глоба. 

Систем композиције, за који је старо српско право некад 
знало и од којег је рано прешло на систем јавног кажњавања од 
стране државе, оставио је у старом српском праву, као што и 
другде, извесне трагове. Ту на првом месту долази превлађивање 
имовинских, евентуално новчаних глоба над осталим јавним казна- 
ма. С тим ћемо се трагом детаљније упознати даље у специјалном 
прегледу казни. Као наслеђе старог система композиције долази 
затим правило, по коме се кривична дела гоне само по иниција- 
тиви, дакле по приватној тужби оштећене странке, а не по 
званичној дужности од стране државне власти, изузевши нарочите 
случајеве, кад је државна власт директно нападнута и непосредно 
заинтересована. Да ли је наведено правило важило и у старом срп- 
ском праву, на то опет извори не дају директног одговора. Ту се 
само можемо служити аналогијом из историје права других народа, 
код којих су се, скоро код свију, у одговарајуће доба кривична дела 


1 „И те-зи потке цару половина, а господару половина, чије буде село" (чл. 
Р ) 
77). „Ако ли кога обрете најезда... они-зи коњи најездни сви да се узму, половина 
царству ми, а половина оному-зи кога-но су најахали“ (чл. 101). 

гонила само по приватној тужби. Исто се са пуно разлога може 
приписати и старом српском праву. Да се поступак против 
кривичних дела почињало по иницијативи оштећене странке, евен- 
туално њеног законитог заступника, на то упозорује факт, да се 
као осветитељ кажњивог вређања манастирских права признаје 
архнепископ или ктитор (Повеља св. Саве 1233. манастиру Св. 
Николе Врањинског, чл. [; хрисовуља кр. Уроша І 1254-1264. мана- 
стиру Св. Петра и Павла на Лиму, чл. ХХХ). Гоњење кривичних 
дела по званичној дужности од стране државних органа није ни у 
старом српском праву било опште правило, него изузетак. Изнето 
је међу осталог било мишљење, да је такво изузетно државно 
гоњење било нарочито прописано у чл. 192. Душановог законика, 
којим се одређује да „за неверу (велеиздају), за крв (убиство) и за 
разбој владичански (силовање жене или девојке из властеос- 
ког рода) да иду пред цара“. Ту је одредбу Алекса Јовановић 
(Приносци, П, 6) протумачио тако, да су се три наведена кривична 
дела ислеђивала по непосредној наредби владаочевој, дакле ех 
ојћсто. Члан 19. Душановог законика, који се налази само у позни- 
јем Раковачком препису, уопште није јасан, а у појединости не 
може се узимати по питању о гоњењу кривичних дела, јер свакако 
се односи на судску надлежност, а не на почетно гоњење кривичног 
дела. Не може бити сумње, да се невера гонила по службеној 
дужности од стране државних органа, али да ли је исто вредело и за 
убиство и за силовање, то није јасно. Да се поступак против 
кривичног дела почне по службеној дужности, изрично је 
прописано у Душановом законику само односно професионалних 
тата – крадљиваца и гусара – разбојника (чл. 145-148), док су се 
међутим обична татба и гуса гониле само по приватној тужби (чл. 
150). Са извесном вероватношћу службено гоњење може се прет- 
поставити још против потпаљивања (чл. 99. и 100), као и неких 
других општеопасних и најтежих кривичних дела, за која се намеће 
селима и градовима колективна одговорност (чл. 58, 111, 169). 
Односно убиства званично гоњење не може да се претпостави, јер 
Законик ништа о томе не говори, а историја права других народа 
показује, да се искључиво гоњење по приватној тужби најдуже 
одржавало баш према убиству; у Статутима Казимира Великог, 
истовременим са Душановим закоником, нарочито се забрањује, да се 
за убиство почиње поступак по службеној дужности од стране 
државних органа. 

Као наслеђе система композиције заостаје и поред јавних 
глоба и других јавних казни мирење, преко којег оштећена стран- 

ка увек може, да јавну казну уклони. Већ је Петрановић истакао да 
по Душановом законику (чл. 151) „поротници нису вољни никога 
умирити, разве оправити или окривити“, и протумачио је ту одредбу 
у томе смислу, да Законик уопште укида мирење. Ако се то 
тумачење усвоји, тим се у исто време признаје, да је пре Законика 
мирење било на снази. Али забрана, донета у чл. 151, не може 
значити више, него што се у њој садржи, дакле може се односити 
само на мирење на суду. Што се пак тиче мирења пре суда, оно ту није 
било забрањено, дакле могло се вршити и по аналогији са историјом 
права других народа вероватно је, да се у ствари вршило. Уговор о 
миру с Дубровником 1362. кад прописује, да се свако кривично дело, 
извршено у ратно време узајамно опрости и да се не иште до века, 
сигурно полази од праксе унутра у земљи, која је дакле знала за 
опроштење и за одустанак од тужбе, тј. за мирење. 


9 5. НАЗИВ И СХВАТАЊЕ КРИВИЧНОГ ДЕЛА 


Као најстарији израз за означавање кривичног дела у старим 
српским правним споменицима треба да се сматра обида, који се 
израз употребљава још у Руској Правди баш за повреду права 
кажњавану јавном глобом. Обида долази у повељи св. Саве 1233. 
манастиру Св. Николе Врањинског и значи повреду зајемчених у 
повељи манастирских повластица. Исто тако је стар израз кривина, 
који се употребљава у уговорима са Дубровником, почињући од 
1215. и надаље (1254, 1349, 1357). Кривина означава нешто „криво 
што се је учинило“ (као што се на једном месту, и то у чл. 186. 
изражава Душанов законик), дакле антитезу права и правде, про- 
тивправну радњу, повреду права уопште, али се из контекста види 
да се имају у виду и кривична дела. На једном се чак месту наводе 
„кривине и длгове“ (угов. са Дубр. 1349), те као да се против- 
стављају две врсте повреде права; кривина се нарочито односи на 
кривично дело а дуг на грађанску повреду права. Ипак треба 
забележити, да реч „длг“ (дуг), која долази и у уговорима са 
Дубровником, почињући од 1254, и у манастирским хрисовуљама 
(нарочито у хрисов. св. Ђорђу Скопском 1300) и у Душановом 
законику има више значаја, и то значи и дуг у ужем смислу (деб1- 
сот), и повреду права (денсшт) и чак судско дело (саѕиѕ ішдісіаїі8). 


1 Карактерна је реч „бесправдије“, на коју наилазимо у уговору са 
Дубровником 1254-1256, али она означава једну нарочиту врсту кривичног дела, и 
то самовласно подмиривање од оштећене странке њених потраживања мимо суда. 
„И без суда обћега да не учинимо никојегаре бесправдија чловеку земла твоје“. 

И у другом и у трећем случају „дуг“ обухвата и кривична дела, те се 
може некако сматрати као један од терминолошких израза старог 
српског права за кривично дело. Сматрано са процесуалне стране 
кривично дело се каткад назива просто дело, као што је случај на 
једном месту (чл. 161) Душанова законика.! 

У старије се време употребљава за извршење кривичног дела 
израз испакосійційи (угов. са Дубр. 1205, чл. ПІ; 1283, чл. П; 1308, чл. 
ІХ; хрисовуља 1234-1243. Св. Богородица на Бистрици, чл. ХІ). С 
тим се може поставити у везу израз зло, који долази у Душановом 
законику и у истовременом уговору са Дубровником (1349, чл. 11)2 
за означавање кривичног дела. 

До сада наведени терминолошки изрази пазе на про- 
тивправност кривичног дела у материјалном смислу, и то у смислу 
повреде оних добара, која право штити. Чак ни израз зло не чини 
изузетка у томе смислу, као што се очигледно види из формуле, 
коју налазимо у Душановом законику: „што се зло учини тому-зи 
селу пожегом или иним чим љубо“ (чл. 58. Атонск. преп.). Можда 
се само у изразу нснакосйшійи истиче пакосно расположење 
извршиоца кривичног дела.з 

Скоро исто тако је стара и терминологија, у којој се огледа 
формално схватање кривичног дела као повреде правне норме. 
Долази она најпре у Жичкој хрисовуљи 1220, у којој се недозво- 
љено растављање брака квалифицира као „преступлење закона“ 
(чл. ХІХ), и то Божјег (уп. чл. ХУП). Исто се гледиште затим 
преноси и на закон човечји. У томе је погледу врло интересант- 
но, како је у уговорима са Дубровником дошла казнена санкција 
за њихову повреду. Увео је ту санкцију, и то јавну глобу од 500 
перпера, краљ Милутин у уговору од 1283 (чл. П), где је одредио 
овако: „кто ми се обрете испакостив им, или што узем од них, да 
приме гнев и наказаније от кралевства ми, и да плати пет сот 
перпер кралевству ми“. Као што се види, кажњавање је ту обра- 
зложено оном материјалном штетом, коју кривац буде на- 
нео. Али већ у уговору 1302. иста је одредба формулисана 


І „Велико дело“, на које наилазимо у Душановом законику (чл. 151) и у 
истовременој Аранђеловској хрисовуљи (чл. ССУШ) не може се интерпретирати 
као тешко кривично дело, него значи у првом случају компликовану парницу, а у 
другом особито важан разлог за лишавање игумана дужности. 

2 Ранији случајеви, кад се говори о злу и зледи, наведени од А. В. Соловјева 
(Законод. Ст. Душ., 140, н. 5-а), не односе се управо на кривично дело. 


3 уп. израз Руске Правде; „а кто прокоцами конь зарьжеть или скотину“ 
(Кар. 98), где се истиче пакосна намера кривчева. 

друкчије, и то: „тко ли йреслуша писаније кралевства ми, да приме 
гнев и наказаније от кралевства ми, и да плати кралевству ми пет 
сот перпер" (чл. ТУ). Из наведеног се разговетно види, како однос- 
но једне исте кривичне радње материјално схватање њене про- 
тивправности уступа место њеном формалном схватању. Да се 
формално схватање противправности прво примењује на радње 
управљене против Божјег закона, и Тек затим на радње управљене 
против закона човечјег, евентуално владаочевог, или државног, то 
је потпуно појмљиво. Правна свест, васпитана на стародревним 
обичајима, лакше се преклонила пред спољном нормом, уста- 
новљеном од Бога, него пред нормом, установљеном од владаоца. 
Функција се последњег првобитно састојала у заштити постојећег 
обичајног права и тек се доцније проширила на стварање новог 
права, чије би одредбе биле заштићене казном. Тај се преокрет 
очигледно манифестује у старој германској институцији Баппиѕ 
гес1џиѕ, која се састојала у томе, што се владаоцу признавало право 
на доношење правних одредаба праћених јавном глобом за њихово 
преступање. Нешто се истоветно догодило и у словенском, у 
појединости у старом српском праву. У своје време је и ту доспео 
моменат, кад је владалац прогласио извесне правне одредбе и вла- 
сно је установио казну за њихово преступање. То је могло бити у 
вези са прописима Божјег закона, као што се види из хрисовуље 
краља Стефана Владислава 1234-1243. Св. Богородици на 
Бистрици у Полимљу. Ту се манастиру дају различите повластице, 
које се на крају крајева базирају на Божјем закону, али се њихова 
повреда ипак сматра као противљење правотворној вољи 
владаочевој. „Аште ли кто љубо испакости чемо сему светому 
месту“, вели се у хрисовуљи (чл. ХІ), „то та) супротивит се 
кралевству ми“. Даљи и одлучнији корак у истом правцу видели 
смо у већ наведеним одредбама уговора краља Милутина са 
Дубровником 1283. и 1302, које се тичу чисто световних ствари и 
наслањају се на ауторитет искључиво човечијег закона. Формално 
схватање противправности учврстило се, тако да у повељама 
ХІП-ХІУ в. за карактеристику кривичне радње обично се служе 
изразима: „преступити“, „потворити“, „преслушати“ прописану 
норму. Наравно се исто схватање спроводи и у Душановом 
законику, у коме се уопште истиче важни правотворни значај 


1 Уп. уговор са Дубровником кр. Стефана Уроша 1253: „кто ли се обрете 
преслушав повеленије кроичевства ми, да се накаже гневом наказанијем кралевст- 
ва ми" (чл. ТУ). Ту је моменат преслушања краљевске тј. законске заповести већ 
истакнут, и ако није још прецизирана санкција. 

закона. У дефиницији појединих кривичних дела Законик уноси, да 
су та радње „през закон“ (унаточ закона – чл. 139, 142, 187), који се 
израз за исти циљ иначе употребљава још у Жичкој хрисовуљи 
1220 (чл. ХХУШ), на једном месту Законик нарочито инкриминише 
извршиоцу кажњивог дела, што он „пречује закон царства ми“ (чл. 
34). 

Као нови израз за кривично дело долази тек у Душановом 
законику сагрешеније; пре Законика употребљавао се само 
глагол „сагрешити“ за противправну радњу Назив „сагре- 
шеније“ примењује се у Законику не само на кривична дела про- 
тив вере (чл. 5), него и на свако кривично дело (чл. 52). После 
Законика „сагрешеније“ као општи назив за кривично дело 
долази у даровним повељама, где постаје и формула: „разве 
едине невере, а ни за едино ино сагрешеније“ (Нов., Спом., 305, 5; 
307, Ш; 311, Ш; 314). 

За схватање кривичног дела треба још забележити, да се 
кривична радња квалифицира као бесноћа (Жичка хрисовуља 
1220. чл. 20), а кривац – као луд (угов. са Дубр. 1308, чл. ІХ). Та је 
квалификација заснована, као што је тачно приметио Соловјев, 
на библијском гледишту, и то на књизи ЛПремудростши 
Соломоновој, према којој је закон манифестација мудрости, те 
паметан човек за њим радо иде и само безумник му се противи. 
Са историјског гледишта треба да се у наведеној квалификацији 
подвуче свест о културној улози права и процењивање кривичног 
дела као буне од стране елементарне животињске природе 
човечје против цивилизације. 

Из горње анализе кривичноправне терминологије види се, 
како се схватање кривичног дела развијало под утицајем цркве, 
која је ширила и хришћанску моралну поуку и појмове и идеје 
византијског права, и под утицајем међународног промета и то са 
Дубровником, одакле су долазиле романске правне идеје. Ти су се 
утицаји манифестовали не само у све дубљем општем схватању 
кривичне радње, него и у повећавању броја кривичних дела 
у постојећем праву, дакле у компликацији и разграњивању 
кривичноправног система. У мери развитка моралне и материјалне 
културе, повећавао се круг добара, које је држава морала да штити 
против напада путем забране и кажњавања одговарајућих напа- 


І у уговорима са Дубровником: ,ако ли што погреше земли кралевства ми" 
(1281. чл. П): „и ако што сагреше кралевству ми, да се судом исправљају како је по 
закону" (1252, чл. П). 

дачких радњи. Тако се круг кривичних дела предвиђених у праву 
проширивао те се и кривичноправни систем разграњивао. 
Црквени утицај је у тај систем унео кривична дела против вере, 
против морала, против породичног права. Стари законодавац, кад 
признаје и регулише те нове врсте кривичних дела, отворено 
изјављује, одакле је за њих сазнао. Тако, кад краљ Стефан 
Првовенчани у Жичкој повељи 1220. установљава казне за 
различите повреде брачног права, свечано проглашује, да све то 
чини „божествени закон научивше по црковному уставу и 
предани“ (чл. ХУП). Уговори са Дубровником смерали су да се 
обезбеди слободан промет те да се за њега уклоне све препреке; 
према томе у њима су се предвиђале нове врсте кривичних дела, 
раније непознатих у закљученом животу земљорадничком; ту 
спада казнена борба против раније уобичајених облика самосуда и 
свакојаког сметања слободе трговине, као и против неких нових 
кривичних радњи специфичних за ново посталу трговину, као што 
је нпр. фалсификација робе (угов. с Дубров. 1320, чл. П). Није се 
све, што је ишло из Дубровника, примало у Србију, као што отоме 
сведочи неуспели покушај Млетака и Дубровника 1308. да се у 
Србији вражда замени смртном казном за убиство. Ипак је дубро- 
вачки утицај без сумње био од великог и приметног значаја. Поред 
страних утицаја сам унутарњи развитак друштвеног и политичког 
уребења изазивао је компликацију и разграњивање кривично- 
правног система. Све то детаљније ће се показати доле у прегледу 
појединих кривичних дела. 


Карактерно је за старо право, да оно не узима у обзир 
различите ступњеве код остваривања кривичне воље у 
спољашњој радњи, него води рачуна само о извршеном кри- 
вичном делу. Према томе се у старом праву не прави разлика 
између покушаја и извршења кривичног дела, као услова за 
различите степене кажњавања. Нарочити појам покушаја дакле 
не постоји. Оно, што би смо сад признали за покушај, предвиђа 
се каткад у старом праву, али се онда сматра као засебна врста 
кривичног дела (дејісішт ѕш гепеп5). У хрисовуљи кр. Стефана 
Дечанског Призренској Епископији 1326. у нарочитој одредби о 
панађуру наилазимо на овај пропис: „а кто похити мач или нож, 
да плати краљевству ми вражду“ (чл. ХУП). И ако хитање мача 
или ножа може бити само покушај код убиства, ипак учињено на 
панађуру сматра се као засебна врста кривичног дела и кажњава 
се истом казном као што и убиство. 


[22] 

56. СУБЈЕКТ И ОБЈЕКТ КРИВИЧНОГ ДЕЛА 


За субјекта кривичног дела, под којим се разуме његов учини- 
лац, постоји већ у старом праву и сада примљени назив кривац, на 
који наилазимо у томе смислу у уговорима са Дубровником (1205, 
чл. Ш: 1308, чл. ІХ; 1349, чл. 1; 24. ТУ 1357, чл. ТУ; 25. ТУ 1357, чл. Ш). 
Према томе, као што није стара терминологија уопште издржана, 
него допушта за исти термин више значаја на основу спољашње 
асоцијације, кривац значи у уговорима и осуђеника (уг. 1254, чл. 
УШ; 1254-1256, чл. ХІ), али и у основу тога деривативног значаја 
ипак лежи оригинални смисао, који има у виду учиниоца кривичног 
дела. Душанов законик употребљава израз „кривац“ за означавање 
оптуженика у судском поступку, не правећи при томе разлике 
између кривичних и грађанских дела (чл. 89), али се у исто време за 
означавање кривичне одговорности служи придевом крив (чл. 56, 
56, 104); треба ипак забележити да се исти израз „крив“ употре- 
бљава и за општи појам повреде права, како кривичне, тако и 
грађанске (чл. 30). 

На оном ступњу еволуционог развитка, кад постоји ропство, 
само се слободни људи признавају за субјекте кривичног дела, а 
никако не робље. О томе изрично сведочи Руска Правда, кад 
прописује, да, ако су тати (крадљивци) робови, „које кнез не 
кажњава глобом, јер нису слободни“, онда се оштећенику плаћа 
дупла одштета (Кар. 43); ту дуплу одштету плаћа господар роба, а 
ако не би хтео да плати, онда предаје оштећенику самог роба (Кар. 
132); у случају злостављања, а тим више убиства слободног човека, 
учињених од стране роба, допуштено је било, да се с њим 
оштећеник сам разрачуна. Пошто је у старом српском праву пос- 
тојало ропство, наравно постаје питање, да ли се стари српски 
отрок признавао за субјекта кривичног дела или није. На то се 
питање пружа одговор у уговору са Дубровником 1308, у коме се 
вели: „и у кога се обрете луд! отрок, тере што кому испакости, да у 
том господара не ишту, но да сништу кривца“ (чл. ІХ). Наведена 
одредба изрично гласи, да се кривична тужба („искати“, значи 
„тужити“) не сме упутити против господара, него се упућује 
непосредно против отрока, као учиниоца кривичног дела. Дакле је 
јасно, да се отрок признавао за несумњивог субјекта кривичног 
права. Исто становиште заузима и Душанов законик, у коме 
кривична одговорност отрока исто тако стоји ван сумње. По 


| У каквом се ту смислу говори о лудости, в. претходни параграф. 

Законику за лакша кривична дела отрок одговара пред судом свога 
господара, а за тежа (убиство, крађу, разбојништво и др.) пред 
државним судом (чл. 103). 

На карактер и степен кривичне одговорности утицале су 
сталешке разлике. За њих зна већ Жичка хрисовуља 1220, која раз- 
ликује казну за исто кривично дело према ,сану" и „роду“, те 
кажњава властелу „властељским наказанијем“, а кривца „од 
нижних" на други начин (чл. ХІХ). Нарочито се у погледу кривичне 
одговорности издвајао нижи сталеж себарски, или сељачки. 
Насељеници црквених имања били су подложни патримонијалном 
(баштинском) суду црквеном. Кривична дела, која су спадала у 
надлежност патримонијалног суда, решавала су се несумњиво по 
обичајном праву, као што су се уосталом сигурно решавала и 
кривична дела, учињена од припадника виших сталежа, који су за 
њих одговарали пред државним судом. Али је обичајно право, које 
се примењивало и у једној и у другој јурисдикцији, било, или 
тачније, постало различито. Полазне тачке су тамо и онамо биле 
исте, али је сталешка диференцијација одређивала њихов развитак 
у једном и у другом кругу према специфичним особинама свакога 
од њих те у различитим правцима, тако да су у току времена по- 
стала два различита система кривичног права, свакако бар две 
различите правне оцене кривичних дела и то зависно од тога, да ли 
је њихов субјект био себар или властелин. Истичемо ту само две 
врсте кривичног права, јер такво дуалистичко гледиште заузима у 
томе питању Душанов законик, који представља кулминациону 
тачку и у томе смислу еволуциони завршетак старог српског права. 
Такав дуализам долази стога, што Српска земља, у ужем смислу те 
речи, није знала за право, издвојено у правном смислу, грађанство; 
него су становници унутрашњих српских градова у сталешком 
погледу спадали у себре, као што о томе сведочи Душанов законик, 
који зна за себре не само „у жупи или у катуну“, него и „у граду“ 
(чл. 94). 

Фрагментарни подаци о сталешком кривичном праву 
себарском долазе у двема великим хрисовуљама краља Милутина, 
и то у Светостефанској (1313-1318) и Грачаничкој (1321). У њима 
наилазимо на кривичноправне одредбе, по којима се имао да врши 
суд над Србљем, а делом и над Власима (Светост. чл. ІХХМІ и 
ХСІУ; Грач. чл. ХХХ-Ш), који су спадали у нижи сталеж назван у 
Законику себарским. Наравно није у њима исцрпљен читав систем 
постојећег кривичног права, него, као што то увек бива у старим 
правним споменицима, наводе се она питања, која су из 

различитих, на жалост непознатих нам, разлога требала регули- 
сање на писму. Наводе се баш ова кривична дела: „ойбои“ (одбој), 
тј. насилно одбијање агента патримонијалне управе; тучење патри- 
монијалног управника (владалца бивше); пошка, повреда сеоских 
међа, праћена сукобом и тучом; самосуд; мехоскубина, чупање 
меха, тј. длаке или косе, што се сматрало као увреда части; окр- 
вављење (окрвавивше), тј. теже злостављање; крађа обична и коњ- 
ска. Предвиђа се, да су та кривична дела учињена у кругу себарског 
сталежа, као што је то нарочито обележено односно крађе, која се 
у Светостефанској хрисовуљи назива „међусобна“ (чл. _ ХХІХ и 
ХСІМ), а за коју се у Грачаничкој хрисовуљи каже овако: „чловек 
украде друга плати цркви 3 перпера“ (чл. ХХХІ), а да друг значи 
човека истог сталежа, о томе разговетно сведочи Душанов законик 
(чл. 53, 79; уп. чл. 93, 106, 152, 153). Од наведених кривичних дела 
мехоскубина је прешла у Душанов законик (чл. 98) и баш као специ- 
фично кривично дело учињено између два себра. Има још и других 
сталешких обележја. „А окрвавивше“, вели се у Светостефанској 
хрисовуљи (чл. ГХХУШ), „цркви 3 платна, а наводчији 3 платна“. 
Глоба у платну несумњиво сведочи о себарском, напосе сеоском 
пореклу и карактеру дотичне кривичноправне одредбе. Одбој се у 
Светостефанској хрисовуљи (чл. ІХХУЇ) кажњава глобом од 18 
динара; међутим предвиђено у Душановом законику одбијање прис- 
тава или уопште судијина изасланика кажњава се конфискацијом 
кривчева имања; јасно је дакле, да одредба Светостефанске 
хрисовуље о одбоју има у виду активно и насилно противљење 
органима патримонијалне јурисдикције, свакако представља засеб- 
ну норму себарског сталешког права. 

Кривичноправне одредбе Душановог законика систематски 
спроводе горе наведену разлику између властеоског и себарског 
сталежа. Законик нарочито пази, да ли је кривично дело учињено 
између равних, тј. између припадника истог сталежа, или између 
неравних, тј. припадника разних сталежа; у томе другом случају 
опет се прави разлика, да ли је виши (властелин) напао нижег 
(себра), или нижи вишега; зависно од свега тога одређују се 
различите казне, строже, свакако другојачије за себре, и блаже, 
свакако другојачије за властелу (чл. 53, 54, 55, 94, 98, 111). 
Нарочито је интересантан и карактеристичан случај, кад није 
кривично дело учињено између припадника разних сталежа, него 
је управљено против страног и при томе истог објекта, а ипак се 
кривична одговорност мења према сталежу учиниоца кривичног 
дела. То је случај предвиђен у чл. 85. Законика, који гласи: „Кто 

рече бабунску реч (тј. нешто из богомилске јереси), ако буде 
властелин, да плати 100 перпер; ако ли не буде властелин (у већини 
преписа: ако ли буде себар), да плати 12 перпер и да се бије стапи“. Ту 
је сталешка разлика нарочито осетљива, јер се не тиче међусобног 
сукоба између припадника два сталежа, дакле није релативна, него, 
тако рећи, апсолутна. Поводом разлике у казни, као што је она наве- 
дена у чл. 85, треба забележити, да се телесна казна није уопште 
примењивала на властелу. Не може се исто казати за осакаћујућу 
казну, која се могла примењивати и на властелу (в. чл. 21, 87). 

У погледу сталешких разлика између субјекта кривичног дела 
интересантан је случај, који се односи на спречавање слободног 
кретања трговаца. Дотична забрана је наметнута свима, а казна је 
предвиђена само за властеоски сталеж и за чиновнике одговара- 
јућег надлештва, а о кажњавању себара за исто кривично дело 
закон ћути (чл. 121. и 122. Душановог законика). Одатле ипак 
никако не следи, да не би себри одговарали, ако би задржали 
трговце да не греду на тргове цареве. Ћутање закона мора се ту 
објаснити друкчије. Још су римски правници приметили, да закон 
предвиђа само оно, диой рјегштаџе бі. Стари правни споменици, 
много мање развијени од римског законодавства, били су још 
штедљивији у својим речима и спроводили су горе наведено прави- 
ло још строже. Тешко се могло замислити, да би један себар имао 
довољно снаге и фактичке могућности да задржи на путу једног 
трговца, који је иначе ишао обично караваном. Због тога није 
имало практичког смисла да се себру одређује казна за једно 
кривично дело, које он фактички скоро није у стању да учини. Из 
истих разлога Законик говори о невери (издаји) у одељку 
посвећеном властели, а не спомиње је у одељку посвећеном нижем 
сталежу (уп. чл. 52. и 71). 

Извесна се разлика правила и унутра у властеоском сталежу, 
и то између властеле и властеличића, али само у њиховим међу- 
собним односима. За увреду части властелина кажњава се 
властеличић строже, него ли властелин за увреду части 
властеличића (Зак., чл. 50). Властеличић је ту потпадао под 
телесну казну, која се уопште није примењивала на властелу. Али 
за увреду части себра (чл. 55), као и у случају других кривичних 
дела (чл. 142), одговорност властеличића била је иста, као што и 
властелина. 

Поред разлике између властеле и себара постојало је засебно 
сталешко кривично право и за грађанство. То се јасно види из 
Законика односно грчких градова. „А кто жупљанин при грожда- 

нима“, вели се у чл. 176, „да га при пред владалцем градским и 
пред црквом и пред клиросом по закону“. Дакле, ако је кривично 
дело учинио један грађанин из грчког града, он је одговарао пред 
својим сталешким судом те наравно по нормама византијског 
права, које је за њега играло улогу његовог засебног сталешког 
права. О приморским градовима Законик потпуно ћути, не прави 
чак на њих никакву алузију. Ипак су они имали своје статуте, који 
су садржали и кривично право, дакле њихово сталешко кривично 
право. 

Постојање више сталешких система кривичног права 
уопште је својствено сталешкој држави те се опажа свуда, где је 
она постојала. Од словенских права најјаче је била развијена 
сталешка диференција позитивног права у Чешкој, Пољској и 
Хрватској, где су паралелно дејствовала три потпуно развијена 
система, и то земаљског или племићког права, градског или 
мештанског и сеоског. Русија није развила самостално градско 
право, те је у њој вредео дуализам између племићког и сео- 
ског права, сличан противстављању властеле и себара у 
кривичноправним одредбама Душановог законика. У Русији је 
дотична разлика у кривичном праву била чак слабија и мања, 
него ли у Србији; ипак приватна прерада Царског Судебника 
извршена 1589. у северном крају Московске државе, у коме није 
било племства, па дакле намењена само за сељаке, показује, како 
су се опште кривичноправне одредбе прилагођавале сељачком 
животу и према томе мењале. 

Било је ипак случајева, кад су се сталешке разлике у 
кривичном праву укидале те се је за припаднике свију сталежа 
одређивала иста кривична одговорност. То је пре свега случај са 
општеопасним кривичним делима. Као таква су се у Душановом 
законику сматрали крађа (татба) и разбојништво (гуса), ако је кри- 
вац био ухваћен на делу или се бавио тим злочинима професионал- 
но. У тим случајевима кривци свију сталежа билу су подложни 
истој одговорности и то смртној казни (Зак., чл. 145-149. и 173). И 
у тим случајевима старо српско право не чини изузетка, јер се исто 
опажа и у другим сталешким државама. Тако, нпр., у Чешкој 
правне одредбе о тзв. познатим (ноторним) крадљивцима нису 
пазиле на сталешке разлике, него су подједнако вредиле за при- 
паднике свију сталежа. Једнака кривична одговорност за припад- 
нике свију сталежа је затим вредела и у случајевима других тежих 
кривичних дела (Зак., чл. 87, 95, 96), као и кривичних дела против 
вере (чл. 6, 21) и државе (чл. 154. и др.). 

Што се тиче објекша кривичног дела, опет постаје питање, да 
ли се отрок признавао за такав објект, другим речима, да ли је 
кривични закон штитио отрока. Руска Правда одбија робљу 
кривичноправну заштиту: за убиство роба није било вражде 
(„вире“); ако је пак роб био убијен без кривице са његове стране, 
његов је убица накнађивао његовом господару нанету штету, а 
кнезу (владаоцу) је плаћао само нижу глобу и то у истој своти, као 
што и за злонамерно (пакосно) убијање туђег коња (Кар. 102. 98). 
Никакве сличне одредбе нема у старом српском праву. С обзиром 
на то и узимајући у рачун, да су се отроци признавали за субјекте 
кривичног права, морамо претпоставити, да се је отрок признавао и 
за објект кривичног права, јер су та два својства корелативна, тј. 
ако постоји једно, онда постоји и друго. На исти закључак упућује 
нас и чл. 21. Душановог законика, који гласи: „И кто прода христи- 
јанина (тј. православног) у иноверну веру (тј. једном неправо- 
славноме), да (му) се (рука) одсече и језик уреже“. Наравно ту се 
предвиђа продаја отрока, кога ту кривични закон штити против 
незаконитог располагања господаревог са његовом личношћу, које 
би могло довести у опасност његову веру. 

На правни положај лица, као објекта кривичног дела, знат- 
но су утицале сталешке разлике, као што се види из оног, што 
смо већ навели горе у учењу о субјекту, и то поводом кривичних 
дела учињених између припадника разних сталежа. Кривична 
заштита припадника вишег сталежа је редовно јача, а припадни- 
ка нижег сталежа обично слабија. Осим такве релативне 
градације у степену кривичне заштите припадника разних 
сталежа наилазимо у Законику на случај, кад се заштита части 
властелина обезбеђује нарочито јаком казном независно од 
сталешког припадништва учиниоца увреде властеоске части, 
дакле на случај апсолутног појачања кривичне заштите припад- 
ника властеоског сталежа. Тај случај долази у чл. 97, који гласи: 
„Кто се обрете искуп (тј. ишчупавши) браду властелину или 
добру чловеку, да се тому-зи обе руце отсеку“. Поред властелина 
ту стоји добар човек, што би на данашњем језику значило 
угледан човек, има се дакле у виду угледни човек себарског 
сталежа. Тешко је ипак претпоставити, да ако би угледном себру 
ишчупао браду властелин, да би онда био кажњен одсецањем 
руку (уп. чл. 94). Немамо података о томе, како се чл. 97. 
примењивао у пракси, нити знамо за ондашње живо обичајно 
право, на које се Законик редовно обзире, те нисмо у стању 
решити сумње, које чл. 97. изазива. 

57. КОЛЕКТИВНА И ИНДИВИДУАЛНА ОДГОВОРНОСТ 


У историји кривичног права вреди скоро као опште правило, 
да је индивидуалној одговорности претходила колективна, тако да 
се индивидуална одговорност треба да сматра као резултат више- 
-мање дугачког тока еволуционог развитка. И ако је баш такав 
општи и основни правац у развитку кривичне одговорности, ипак 
он у историји појединих националних права пружа више 
различитих варијаната. Према томе треба да представимо претре- 
сано питање са стране свију особина, које се садрже у старом срп- 
ском праву. Баш ту је потребна нарочита пажња и опрезност, јер је 
питање спорно и има у стручној књижевности тенденције, да се 
сувише прошири круг и трајање колективне одговорности тери- 
торијалних заједница. 

Податке за решавање претресаног питања налазимо у уго- 
ворима са Дубровником, у манастирским хрисовуљама и у 
Душановом законику. Тим редом ћемо их прегледати. 

Уговор са Дубровником великог жупана Стефана Немање од 
1205.1 доноси по нашем питању једну значајну одредбу и то ову: „У 
којеј ли се жупе што испакости, тази жупа да да кривца воља да 
плати“ (чл. Ш). Изгледа, да нам ту долази једна прастара норма, о 
супсидијарној колективној одговорности једне заједнице на случај, 
ако та заједница не може или неће да нађе и преда кривца. Тако се 
чини на први поглед, али даља анализа изазива различите сумње, 
које не допуштају да се у наведеном пропису призна једна институ- 
ција стародревна и чак архаична, а која би се при томе могла сма- 
трати као меродавна и за унутрашњи правни живот у Србији. 
Разложне сумње изазивају две ствари, и то, прво, да колективну 
одговорност подноси толико опширна територијална заједница, као 
што је била жупа, и друго, да се њена одговорност простире на сва 
кривична дела. У стародревном праву није то било баш тако. Од тери- 
торијалних заједница у првобитно време кривичну је одговорност 
подносило село и није се његова одговорност простирала на сва 
кривична дела, него на нека, и то на убиство с предумишљајем и на 
крађу. Тако је ствар стајала у најстаријем словенском законику – 
Руској Правди (Кар. 3, 80, 88). У наведеном уговору колективна 
одговорност необично је проширена и у погледу територије и у 


1 Љ. Стојановић преноси ту повељу у ХІМ в. и мисли да је она краља 
Дечанског за време намесниковања у Зети, дакле, пре 1321; в. Старе српске повеље 
и Писма, књ. Ї, први део, 1929, стр. 40. Такво би датирање још више правдало наше 
гледиште да је ту по среди нова уговорна норма. 

погледу стварне надлежности ради тога, да се олакша и убрза узи- 
мање казнене плате, коју је наплаћивала оштећена странка, тј. 
према стилизацији уговора Дубровчани; дакле ту се има у виду 
извесни међународни циљ, извесно фаворизовање уговорне 
странке, да „милост створи господство ми дубровачким тржником“, 
као што изјављује сам велики жупан на почетку уговора. Наведена 
се одговорност жупе понавља још у уговору од 1326. (чл. Џ), па 
затим ишчезава. Поред и место одговорности жупе изилазимо на 
аналогичну одговорност села, града, околних села и околине (уг. 
1308, чл. ХП; 1326, чл. У; 1387, чл. ХІ - у последњем одговорност је 
ограничена на крађу и разбојништво). Из горе наведених разлога 
не може се сматрати, да су све те уговорне одредбе важиле и у 
унутрашњем правном животу земље. 

Од манастирских хрисовуља врло важну одредбу за наше 
питање садржи хрисовуља краља Милутина 1300. Св. Ђорђу 
Скопском (чл. ХІЛХ), а која одредба гласи: „Вражда да се не узима 
или у граду или у селу, разве на убици кто ју учини, и то судом“. Већ 
смо се упознали с том хрисовуљом баш у питању о вражди. Знамо, 
да се она односи на место у новоосвојеној Грчкој земљи и да према 
томе решава питање о вражди друкчије, него „како је закон по 
Српској земљи“. Према томе, и ова сад наведена одредба исте 
хрисовуље треба да се сматра као негација „закона по Српској 
земљи“, тј. постојећег старог српског обичајног права. То значи, да 
се по старом српском обичајном праву вражда узимала од града или 
села; постојала је дакле супсидијарна колективна одговорност тих 
територијалних заједница за убиство. Остаје отворено питање, да 
ли се колективна одговорност града и села за убиство и надаље 
одржала у Српској земљи. То питање се понешто расветљује у 
Аранђеловској хрисовуљи 1348-1353, која предвиђа, да вражда „се 
обрете (тј. да се нађе) на црковном чловеку“ (чл. СІ.ХХХІХ), дакле 
„се не узима у граду или у селу“, него од појединца, наравно од 
убице. Чини се, да и у Српској земљи у ужем смислу те речи није 
више вредела одговорност села или града за убиство, него одго- 
ворност самог убице, свакако под царем Душаном. Пошто је то 
питање спорно, вратићемо се још на њега доле. Сад пак треба да 
пређемо на трећи извор података о колективној одговорности, и то 
на Душанов законик. 

Законик безусловно признаје и спроводи начело колективне 
одговорности, која се може поделити на општу и специјалну. 
Општа се односи на сва кривична дела, а специјална на нека, и то 
тачно одређена. 

Општу колективну одговорност подноси по Законику кућа, 
под којом се у Законику разуме шира породица, или задруга, како 
је она била названа у ХІХ веку. Начело опште колективне одговор- 
ности одређују два члана, од којих један спада у одељак о властели, 
а други у одељак о себрима. Пошто је питање важно, наводимо оба 
члана іп ехіепуо. „За неверу за всако сагрешеније брат за брата а 
отац за сина, родим за родима, кто су оделни од онога-зи у својих 
кућах кто је не сагрешил, тај-зи да не плати ништа, разве он-зи који 
је сагрешил, тогова и кућа да плати (чл. 52). „И кто зло учини, 
брат, или син, или родим, који су у једној куће, все да плати госпо- 
дар куће, или да даст који је зло учинио“ (чл. 71). Ваља да се заус- 
тавимо на подробнијој интерпретацији наведених чланова. Оба 
члана подједнако прописују колективну одговорност куће за свако 
кривично дело, али само члан 52, који има у виду нарочито 
властелу, истиче још поред тога и чак на првом месту неверу 
(велеиздају). То је потпуно природно за практично мишљење 
старог законодавца. Он говори о невери баш у одељку за властелу, 
јер је невера могла фактички доћи баш од стране властеле, која је 
сама била једна врста малих владара у својим баштинама – држави- 
цама и која је још јако била подложна центрифугалним тежњама, 
а тешко би било замислити, да један себар има могућности да 
учини велеиздају. Баш поводом невере чл. 52. објашњава, да брат 
за брата и отац за сина, родим за родима, који су одељени у својим 
кућама, ко није крив, не плати ништа. Несумњиво је, да је пре 
Законика за неверу плаћао цео род и тек је Законик ограничио 
колективну одговорност за неверу на обичан за остала кривична 
дела круг, и то на кућу. У томе се састојала велика олакшица за 
властелу, коју им је даровао Законик слично томе, као што су је 
обично даровале сталешке привилегије племства у другим земља- 
ма. Дакле, невера је у погледу субјекта колективне одговорности 
постала изједначена са свима осталим кривичним делима. Ипак се 
код ње одржала нека особина, и то да за неверу кућа плаћа увек, 
дакле чак и онда, кад је кривца предала. Међутим, по чл. 71. госпо- 
дар куће може да бира или да плати, или да преда кривца, те онда 
не плаћа. Одговорност куће састојала се само у плати, те није се 
могла, као што је иначе природно, односити на личну казну, којој 
би кривац био подложан. Према томе се одговорност куће прости- 
рала само на она кривична дела, која су се кажњавала глобом; само 
је у тим случајевима господару куће било слободно да бира између 
плате или предаје кривца, да он лично плати или, ако не може, да 
принудним радом надокнади плату, коју држави дугује. У случају 

извршеног кривичног дела, које се кажњавало личном казном, 
господару куће није наравно било слободно, да не преда кривца, 
него да замени казну платом, ако то није било нарочито 
предвиђено у закону. На тај је начин увођење и множење личних 
казни скраћивало примену одговорности куће и проширивало круг 
индивидуалне одговорности. Најзад, треба да се зауставимо на 
дефиницији куће. Кућа је обухватала само оне чланове породице, 
који су живели под једним кровом. Да ли су они сачињавали 
имовинску заједницу, или су били „одељени хлебом и имањем“ (на 
што се пазило у погледу „работа“ – чл. 70), то је за кривичну одгов- 
орност било индиферентно; битно је било само то, да живе у једној 
кући. Ко би се оделио од своје куће, тај је из првобитне колективне 
одговорности испадао и ударао темељ за нову кућевну заједницу, за 
новог субјекта колективне одговорности. 

Специјална колективна одговорност по Законику пада у 
тачно одређеним случајевима на село, град и околину. 

Законик предвиђа девет случајева одговорности села, али од 
тих случајева само један предвиђа супсидијарну одговорност села у 
духу старог права. То је случај паљевине кућа, гумна, сламе или 
сена на селу; ако не би село пронашло и предало потпаљивача, 
онда има да плати (чл. 99). У осталим случајевима село непосредно 
одговара за нарочито кривично дело, које се инкриминише селу 
као заједници. За празноверно вађење мртваца из гробова и њихо- 
во сажизање као тобожњих вукодлака „село, које то-зи учини, да 
плати вражду“ (чл. 20). Или из разлога, да се није то дело могло 
извршити без учешћа или знања свију, или ради ефективније борбе 
против празноверице путем застрашивања, свакако закон ту сма- 
тра село као непосредног учиниоца па дакле и субјекта кривичне 
одговорности. Лаконична одредба „потка међу селми 50 перпера“ 
(чл. 77) опет показује, да у случају сукоба и туче због међа као 
учинилац кривичног дела и субјект одговорности опет долази село, 
што потпуно одговара положају села као странке у судској парни- 
ци због међа („а за међе и за земљу, што се потварају села међу 
собом, да иште судом“ – чл. 79). Исто тако непосредно и без 
тражења којег индивидуалног учиниоца село одговара ако не преда 
суду зајемченог му крадљивца (чл. 92), за осрамоћење судије (чл. 
111), за одбијање приселице трговцима (чл. 159) и ако убије или 
одагна залуталог коња (чл. 199). Требају нарочиту интерпретацију 
два ова случаја: „У којем се селе нађе тат (крадљивац) или гусар 
(разбојник), то-зи село да се распе (расели), а гусар да се обеси стр- 
моглав, а тат да се ослепи“ (чл. 145) и „аштели се обрете златар 

освен градов и тргов царства ми у којем селе, да се то-зи селе распе 
и златар иждеже“ (чл. 169). Ту село одговара поред индивидуалног 
кривца, али не за исто кривично дело, као и он, него за самостално. 
То се кривично дело састоји у томе, што није село испунило намет- 
нуту му полицијску дужност проналажења општеопасних (профе- 
сионалних тата и гусара) и нарочито шкодљивих по државу 
(сеоског златара) злочинаца. На исти начин, као и село, одговара и 
град. али само у једном случају, „ако се обрете златар у граду кове 
динаре тајно“ (чл. 169). Сем тога долази на одговорност једна шира 
територијална јединица, и то околина, или друкчије „окољна села“. 
Супсидијарну одговорност околина подноси, као и село, у једном 
случају, и то у случају паљевине гумна или сена изван села (чл. 
100). Непосредна и самостална одговорност пада на околину за 
паљевину или које друго оштећивање села умрлог властелина (чл. 
58), за гусу и татбу на градској земљи (чл. 126) и на пустоши међу 
жупама (чл. 158), за крађу свиња царевих (чл. 191). Жупа се никад 
не узима на одговорност, иако се на једном месту (чл. 144) наводи 
као учинилац кривичног дела. 

Из горе наведеног се јасно види да није одговорност села била 
општа, него специјална и тако рећи изузетна, тако да је важила у 
тачно одређеним случајевима набројеним у Законику. Због тога та 
одговорност не може да се интерпретира екстензивно. Ипак се баш 
та ради и чак од стране Новаковића, који је иначе опрезан и резер- 
висан према изворима. Новаковић је склон да супсидијарну одго- 
ворност села, одређену за паљевину, прошири и на крађу (Зак., 
205); што се пак тиче убиства, категорички тврди да је за њега пос- 
тојала супсидијарна одговорност села, тако да за непронађено 
убиство вражду је измиривало село (Зак., 209; Село 88-98). За то 
тврђење нема никаквих изворних података, те га Новаковић изво- 
ди искључиво путем регресивне методе. Таква је одговорност пос- 
тојала доцније под Турцима; није то био неки нови поредак, него 
стари обичај; за доказ томе Новаковић се позива на документалне 
податке из ХУ века о обичају мирења у Дубровнику и у Босни и 
најзад на одредбу уговора са Дубровником 1308, која гласи: „ако ли 
крв учини детић (момак), да га пода господар; ако ли га не пода, да 
плати господар вражду“ (чл. Х), а у којој се на место господара 
треба да замисли село, тим пре, што су, може бити, уговарачи баш 
и мислили на село, па тај поступак и на господара пренели (Село, 
95); на основу свега тога долази Новаковић до закључка, да 
има јаког разлога, да се супсидијарна колективна одговорност се- 
ла за убиство прими и за старије доба пре освајања турског 

(Село, 97). Новаковић добро зна, да је цео правац Душановог 
законодавства о казни за убиство било у супротности са старим 
схватањем вражде (Село, 93-94), али то га ни мало не буни, него 
му напротив даје подстрека за нове комбинације у једанпут изабра- 
ном правцу. Пошто је село тобоже плаћало вражду не само, кад се 
год убица није могао наћи, него и кад га село није хтело издати, 
стога одавде Новаковић изводи закључак, да „село се могло овим 
служити и као начином опозиције Душановим законодавним 
реформама за казну убиства, ако оне народу нису повољне биле, 
што се може врло лако претпоставити“ (Село, 98). Горе наведени 
докази и разлози никако нису убедљиви. Мирење не стоји у 
неопходној вези са колективном одговорношћу, те из постојања 
мирења не може се извести постојање колективне одговорности, 
нарочито једне територијалне јединице. По себи се разуме, да кад 
извор говори о господару једног момка, историк не сме прет- 
постављати, да се ту мислило на село. Под Турцима је српски 
правни живот постао много елементарнији, него што је било у ХІУ 
веку, те се обичаји турског доба не смеју од реда преносити у ста- 
рије доба пре освајања турског, које је развијенију правну културу 
поништило. На основу горњег Новаковићево тврђење не може да 
се прими. 

Резимирајући расправљено питање, можемо да наш закључак 
формулишемо овако. Од првобитне колективне одговорности која 
није била територијална, него родовна, остаје у ХІУ веку само одго- 
ворност куће. Пре Душановог законика била је још на снази одго- 
ворност шире родбине за неверу. Пошто је њу Законик укинуо, 
остала је једина одговорност куће, као општа и редовна колективна 
одговорност. Одговорност села и околине била је специјална и 
изузетна. У тој се одговорности треба да разликују две формације, 
и то стара и нова. У стару формацију спада супсидијарна одго- 
ворност у случају паљевине; у нову формацију спадају сви остали 
случајеви колективне одговорности села и околине. Нова је форма- 
ција била изазвана појачаном тежњом државе за обарањем 
празноверица (чл. 20), за што бољим одржавањем личне и 
имовинске безбедности (чл. 92, 145, 159, 199, 126, 158), за уклањањем 
оштрих социјалних сукоба (чл. 58, 77), за подизање ауторитета суда 
(чл. 111) и за чувањем фискалних интереса (чл. 169, 191). Са 
увођењем колективне одговорности законодавац је био довољно 
обазрив, тако да за два аналогична кривична дела одредио је у јед- 
ном случају колективну одговорност, а у другом, да се казне ,„они-зи 
који то-зи учине“ (уп. чл. 58. и 144). 


(32) 

$ 8. САУЧЕШЋЕ 


Питање о саучешћу је од важног значаја за историју 
кривичног права, јер је за његов постанак везан важни преокрет у 
процењивању кривичног дела, и то прелазак у томе процењивању 
са објективне стране на субјективну. У најстарије време за суштину 
кривичног дела признавала се она штета, оно објективно зло, које 
је кривац нанео. Према томе и првобитна одговорност кривца сас- 
тојала се у приватној одштети. Кад је затим дошла јавна казна, 
првобитно у облику јавне глобе, и она се сматрала као реакција 
против објективног зла нанетог кривичним делом. Докле год је то 
гледиште трајало, питање о саучешћу није могло бити од значаја и 
за право било је индиферентно. Да ли је једно лице учинило 
кривично дело само или више лица заједно, казна је остајала једна 
за једно кривично дело; пошто се она поглавито састојала у 
плаћању глобе, то плаћање су саучесници могли између себе 
поделити, али то је била њихова унутрашња ствар, за коју нису се 
право ни суд интересовали. У току времена поред објективне 
стране кривичног дела почела се разликовати и субјективна 
страна, и то виност кривца, на коју је била управљена и казна. Онда 
је наравно постало принципијелно питање, шта треба да се ради, 
ако је кривично дело извршено од више лица. Баш тај еволуциони 
моменат је изрично забележен у Руској Правди и то у овој њеној 
одредби: „ако ко украде стоку у обору или у вајату, ако сам, да 
плати 3 гривне и 30 куна, а ако их буде више, да сваки плати по 3 
гривне и 30 куна“ (Кар. 38). Из стилизације наведене одредбе изво- 
ди се несумњиви закључак, да се ту укида стари систем једне казне 
за једно кривично дело и уводи се за једно исто кривично дело, 
тачније за једно исто нането кривичним делом објективно зло оно- 
лико казни, колико је било криваца. Чим је дубље право улазило у 
субјективну страну кривичног дела и то виност његовог учиниоца, 
почело је напуштати механичко схватање саучешћа и прелазити на 
органско, тако рећи, његово процењивање. Онда су почели прави- 
ти разлику између главног виновника и споредних учесника истог 
кривичног дела и то је изазивало разлику у степену њихове одго- 
ворности, која се одређивала у већем наравно степену за главног 
виновника и у мањем за споредне учеснике. 

У старим српским правним споменицима нигде не наилазимо 
на који траг оног преласка од објективне стране кривичног дела на 
субјективну, који смо горе констатовали у Руској Правди. Уопште, 
процес развитка институције саучешћа због недостатка изворних 

података не може се пропратити. Наилазимо на саучешће тек у 
Душановом законику и тек ту можемо да га проучимо у његовом 
статичком стању. По питању о саучешћу вероватно је утицало на 
Законик византијско право, нарочито преко Властареве Синтагме, у 
којој се поред главног кривца разликују још: „заповедавиј“ (који му 
је заповедао), „садејствовавшиј“ (који је суделовао), „сапоспешник“ 
и „способник“ (помагачи) и „савестник“ (саучесник по договору). 

У чл. 132. Законик поводом татбе (крађе) наводи познате му 
врсте саучесника; то су проводчија и савесійник. Та| последњи тер- 
мин вероватно потиче из Властареве Синтагме и означава 
саучесника по договору (од глагола „савештати се“ – договарати 
се). Што се тиче проводчије, тај израз и појам је старијег и домаћег 
порекла. Још хрисовуља Хиландару 1276-1281. спомиње провод 
(чл. ТУ, У) као засебно кривично дело (депсшт 5ш депегі5); 
хрисовуља св. Ђорђу Скопском 1300. у истом смислу истиче специ- 
јално коњски Провод (чл. ХІМІІ); провод уопште (без специ- 
фикације) долази опет у уговорима са Дубровником 1349. (чл. УП) 
и 1357 (чл. УП), у Аранђеловској хрисовуљи 1348-1353 (чл. 
СЕХХХУ). У чему је биће провода, то се јасно види из коњског 
провода, под којим се очевидно разуме провођење украденог коња. 
Према томе горе наведени проводчија означава онога, ко је прово- 
дио украдену ствар, тј. пустио је у промет. 

Осим коњског провода постојао је и људски провод, и ако 
таквог израза нема у изворима. То је било, кад је неко проводио чијег 
роба или зависног човека, који је побегао од свога господара. Такво 
је кривично дело познато у врло старо доба. Тако још Руска Правда 
предвиђа случај, кад роб побегне од господара, а неко му пут покаже 
(Кар. 123), и кажњава га нарочитом глобом. За људски провод зна 
Душанов законик и одређује о њему овако: „кто проводи дружњаго 
чловека у тужду земљу, да му га да самоседмог“ (чл. 93). То 
„провођење чловека“ (наслов чл. 93) је пружање му помоћи, дакле 
једна врста саучешћа код његовог кривичног дела, што је побегао у 
иностранство. Али га и хрисовуље и Законик истичу и кажњавају као 
самосталну врсту кривичног дела (дејісішт 5иі осепеп5). 

Између кривичног дела предвиђених у Законику има таквих, 
која су према стилизацији дотичних одредаба извршена од више 
лица. Ту спадају „најезда“ (чл. 101), „грабљеније“ с пољског имања 
(чл. 144), противправна радња поротника (чл. 154), али се при томе 
ништа не каже за коју градацију одговорности саучесника. Мора 
се затим претпоставити, да је саучешће било обично код убиства 
тровањем, јер ни знање, ни спремање отрова није била ствар прис- 

тупачна свима, него неким нарочитим стручњацима. Законик 
специјално предвиђа „отровника“ (тровача), ухваћеног на делу, 
али његову радњу квалифицира као самостално кривично дело 
против вере (чл. 109). 

Нарочиту врсту саучешћа сачињава помагање кривца после 
извршења кривичног дела. Законик предвиђа један такав случај, 
који се односи на помагање јеретика (чл. 10): „кто ли га име тајити, 
и та-зи да се жеже (по образу)“. Пошто се сам јеретик по истом 
члану Законика кажњава жигосањем по образу и прогонством, 
казна за његовог јатака долази као нижи степен казне за главног 
виновника; према томе и кривично дело, учињено од оног, ко је 
јеретика тајио, није самостално ни засебно, него споредно, акце- 
сорно уз кривично дело главног виновника. Дакле ту имамо прави 
случај саучешћа и у погледу бића кривичног дела и у погледу 
његове кажњивости. То је врло интересантно, нарочито ако то 
упоредимо, нпр. с пољским правом ХУ и чак ХУП века, где се 
помоћ пружена јеретицима сматрала као засебно кривично дело, и 
то или као увреда величанства (сптеп Іаеѕае тајезга 5) или као 
велеиздаја. 

Најважнији за претресано питање је предвиђени у Законику 
случај неопходног учешћа у заједничком кривичном делу, чије се 
биће састоји баш у противправном суделовању више лица. На тај се 
случај односи чувени чл. 69. Законика који гласи: „Себрова сабора 
да нест. Кто ли се обрете саборник, да му се уши урежу и да 
се осмуде поводчије“. Ту се јавно разликују редовни учесници 
забрањеног збора и његове коловође, те се различно кажавају. 
Поводчије су они, који су остале за собом водили, нису дакле само 
подстрекачи, него и активни учесници противправног збора, који 
предводе друге; дакле се морају сматрати као главни виновници. 
Може се чинити противречно, да се редовни саборници кажњавају 
одсецањем ушију, а поводчије блаже, само прљењем браде и косе. 
У ствари се ту не може говорити о противречности, јер наше 
данашње мишљење о томе, која је казна строжа, а која је блажа, не 
може да се сматра као меродавно за прошлост, а једна аутентична 
градација казни за оно доба на постоји; знамо само, да се чупање 
браде и косе сматрало као тешка увреда части (чл. 97. Зак. ); према 
томе се може претпоставити, да је прљење браде и косе било тежа 
и строжа казна. 

У једној хрисовуљи после Душановог законика, и то манас- 
тиру Раваници 1379. наилазимо на подстрекавање (навеш) код 
повреде црквених повластица (чл. ХУШ). У старим хрисовуљама 

као о подстрекачу говорило се често о ђаволу, чијим се 
ухиштренијем врше напади на црквену слободу; тек у наведеној 
хрисовуљи долази и навеш чловеческиј. 


$9. ВИНОСТ И ПОДОБНОСТ ЗА УРАЧУНЉИВОСТ 


Кад се у току еволуције поред објективне стране кривичног 
дела (учињеног објективног зла) истакла и његова субјективна 
страна (противправно расположење учиниоца или кривца), онда је 
постало питање о виности, тј. о извесном унутрашњем психичком 
односу између учиниоца и његове радње, који ствара везу 
учињеног са унутрашњим стањем учиниочевим и показује, да је 
исти крив, те има да одговара. Субјективна виност може да посто- 
ји онда, кад је учинилац извршио кривично дело са умишљајем, тј. 
свесно и са противправном вољом, или из нехата, тј. из 
небрижљивости или из неопрезности. Ако нема ни умишљаја, ни 
нехата, онда нема ни субјективне виности, него постоји случај, за 
који нема кривичне одговорности. 

Пошто нема дотичних изворних података, не може се у 
старом српском праву пропратити постанак и развитак субјективне 
виности. Може се само констатовати, да је старо српско право 
поред објективне стране кривичног дела знало и за његову субјек- 
тивну страну, дакле је морало водити рачуна и о субјективној 
виности. Ипак није писано право, чак ни Душанов законик ре- 
гулисало то питање изрично, ни систематски. Исцрпно решење 
таквог питања у извесној апстрактној одредби било је за старог 
законодавца претешки задатак, те га није могао ни постићи, нити 
чак поставити као проблем. Што се пак тиче његовог конкретног 
решавања, није оно спадало у надлежност суда, дакле ни писаног 
права, него у надлежност живог обичајног права, по коме су 
питање о виности учиниоца кривичног дела решавале оне зајед- 
нице, које су за њега подносиле супсидијарну одговорност. То је 
пре свега била кућа, као субјект редовне колективне одговорности. 
Кад је кућа наилазила на неку ванредну виност свога члана, она је 
сигурно могла да га се одрекне и да га преда суду да буде лично 
кажњен. Да су тако могле поступити територијалне заједнице, 
позиване на колективну одговорност у изузетним случајевима, о 
томе изрично сведочи Душанов законик, кад у члану 100. вели: 
„Ако ли кто ужеже изван села гумно или сено, да плати околина, 
ваља да да пожежцу“. Остављену од закона алтернативу околина је 

решавала с обзиром на више околности, међу којима се без сумње 
налазило и питање о субјективно] виности учиниоца. 

Законик нарочито истиче моменат субјективне виности само 
односно појединих кривичних дела, кад то из неких разлога сматра 
за нарочито важно и потребно. Тако односно два тешка кривична 
дела, и то плена или паљевине учињених од властелина на присели- 
ци, и паљевине куће или гумна или сламе или сена на селу, Законик 
прописује казну под условом, да је зло учињено „пизмом“ (чл. 57) 
или „по пизме“ (чл. 99. Атонск. преписа), дакле уводи субјективну 
виност учиниочеву у само биће кривичног дела и налази ту виност у 
зло) вољи учиниочевој. Нарочита пажња према субјективно) винос- 
ти је ту изазвана нарочитом опрезношћу, коју законодавац мани- 
фестује у репресији против оштрог социјалног сукоба у првом 
случају и против општеопасног кривичног дела у другом случају. 
Репресивна борба против попаше, која толико узнемирује нормалне 
аграрне односе, опет даје законодавцу повода, да дубље уђе у питање 
о субјективној виности; баш том приликом Законик разликује две 
врсте виности, и то умишљај и нехат. Дотична одредба у Законику 
гласи: „Ако кто попасе жито, или виноград, или ливаду грехом (ті. 
нехотице, из нехата), ту-зи попашу да плати што реку душевници 
који цене. Ако ли нахвалицом (тј. са умишљајем) попасе, да плати 
попашу и шест волова“ (чл. 76). Ту је доследно спроведена блажа 
казна за нехат и строжа за умишљај. Противстављена „греху“ 
(нехату) у датом случају нахвалица означава без сумње умишљај, за 
који се узима извесно нарочито расположење кривца, и то његово 
хвалисање према туђем праву. Нахвалица подсећа на „русћ“ или 
Носћтшћ, тј. охолост учиниочеву, коју је чешко право уводило у 
биће кривичних дела против имовине. 

Нахвалица не означава само умишљај уопште, него и 
нарочиту врсту умишљаја, и то умишљај од већег злочиначког 
напрезања. У таквом смислу нахвалица долази у одредби Законика 
о убиству. „Кто нест дошал нахвалицом по силе, тере је учинил 
убиство, да плати 300 перпер; ако ли буде пришел нахвалицом, да 
му се обе руке отсеку“ (чл. 87). Као што се види, ту се истичу као 
битна обележја умишљаја хвалисање и отворено насиље. На иста 
обележја умишљаја наилазимо код „најезде“ (самовласног напада 
на дом) у чл. 101, где се истиче „сила похвалнаја“. 

Пошто је за виност потребна свест, нема дакле виности код 
оног, ко није свестан своје радње. На тај начин постаје питање о 
подобности за урачунљивост. Да ли се то питање постављало у 
старом српском праву? Што се тиче законских споменика, треба да 

на наведено питање одговоримо негативно, јер се то питање у њима 
не поставља, нити се на њега прави која алузија. Што се пак тиче 
правне праксе, живог права ондашњег, за њега не знамо, јер не пос- 
тоје извори, одакле би смо га могли упознати, јер нису до данас 
дошла од проучаваног доба судска акта. Не знамо дакле, да ли су 
малолетство и душевна поремећеност искључивали подобност за 
урачунљивост, дакле и виност и одговорност, или нису. Ипак се 
може претпоставити, да се нису одговарајућа питања постављала 
од стране суда бар у већини случајева, тако рећи, просечно, и то 
због редовне колективне одговорности куће. Та је одговорност 
сакривала од суда личност учиниоца кривичног дела. Тешко је 
претпоставити, да би државни суд продирао кроз овај заклон и дос- 
тизао до личности учиниоца кривичног дела, да је цени у погледу 
урачунљивости, дакле виности и одговорности. Са гледишта еле- 
ментарних потреба за одржавањем јавног мира ослобођење 
неурачунљивих одговорности је известан луксуз, који се може 
допустити само у потпуно измиреном и сређеном друштву, што 
није био случај у средњем веку. Требао је нарочито високи разви- 
так културе, да се такво ослобођење, сматра као правична дужност 
правног поретка. Византијско право, које је вршило културни ути- 
цај на старо српско право, располагало је са одговарајућим кул- 
турним погледима. Неодговорност малолетника и душевно 
болесних спроводе и Прохирон и Властарева Синтагма. Одатле су 
дотичне одредбе могле продирати и у старо српско право. Уколико 
се пак то у ствари вршило, због недостатка изворних података не 
знамо. На једном месту Законик (чл. 163) предвиђа кривична дела 
учињена у стању опијености, али при томе не сматра опијеност као 
околност, која би искључивала или бар смањивала одговорност, 
него као околност, која отежава одговорност, услед чега нека 
кривична дела, извршена од пијанице, сачињавају ЧеЇсіа 5ш репегіѕ. 


$ 10. НАЗИВ И СХВАТАЊЕ КАЗНЕ 


Нарочити термин за означавање кривичне казне појављује се у 
српским законским споменицима доста рано, и то око 1220. Долази 
у то време одједном у два споменика, и то у хрисовуљи краља 
Стефана Првовенчаног манастиру Жичи и у уговору истог краља 
са Дубровником. Жичка повеља наводи Божански закон, да се муж 
од жене и жена од мужа не разлучују, и снабдева га кривичном 
санкцијом; том се приликом вели овако: „аште ли котори обрештет 

се сију страшнују заповед преступаје, сим наказанијем да наказујет 
се“. Споменути пак уговор са Дубровником завршује се оваквом 
одредбом: „Кто ли се дрзне претворити, да приме гнев и наказаније 
от кралевства ми, сие бо все писа кралевство ми, да је всем у све- 
деније“. Као што се види, наказивати значи казнити, а наказаније – 
казна. Одређује казну владар, и то одређивање сачињава надлежну 
функцију владареву, остваривање оног права кажњавања (105 
рипіепаї), које му припада. Та теза о владаочевом 105 рштепа | јавно 
се садржи у тврђењу, да кривац „прими гнев и наказаније од 
кралевства ми“. Та формула кривичне санкције пролази кроз читав 
низ манастирских хрисовуља и уговора са Дубровником све до 
Душановог законика и даље. Она јавно сведочи о томе да се 
„наказаније“ схватало као јавна казна, тј. као управљена против 
кривца реакција од стране државе, чије је оличење био владалац. 

Изрази „наказати“ и „наказаније“ долазе у првобитном 
словенском преводу св. писма, одакле продиру у црквене и све- 
товне законе. У српским споменицима ти се изрази појављују први 
пут, као што је то приметио Соловјев, у Светосавском типику за 
манастир Хиландар (око 1200). Али сам појам јавне казне, који је у 
њих био уложен, није резултат књижевне традиције, него реалног 
промета са земљама напредније цивилизације, у којима су државно 
105 рштепа! и јавноправни карактер казне стајали ван сумње. Те су 
земље биле Византија и Дубровник. Баш тим блиским општењем с 
њима може се објаснити, да је у Србији тако рано дошло до свесног 
формулисања владаочевог шп рипіепдї и јавноправне природе 
казне. По угледу православних владара византијских српски краљ 
снабдева прописе Божанског закона о браку световном санкцијом. 
Што се пак тиче законских одредаба, које сам доноси у својим пове- 
љама и хрисовуљима издаваним манастирима, прво време још не 
сме да их самостално санкционише, те се у томе погледу 
ограничава на претњу проклетством и гневом Божјим; тек мало 
доцније (1242) уноси се у манастирске повеље „гнев и наказаније от 
кралевства ми". Брже |є то пришло у уговорима са Дубровником, 
јер су интереси промета захтевали, да потпуност државних 
функција обеју странака буде једнака. 

У Душановом законику није казнена терминологија једнос- 
тавна, него разнолика. Реч „наказивати“ долази само једанпут у 
изразу „да се накаже“ (чл. 34); обично се Законик служи њеним 
скраћеним обликом, и то: „да се каже“ (евентуално „да се кажу“), 
како у погледу црквеног (чл. 6, 8, 109), тако и световног 
кажњавања (чл. 140-142, 144-147, 149, 165, 173, 178). Нарочито за 

· црквено кажњавање долази у Законику реч „педепсати“ (чл. 11, 19) 


од грчког лубєюєту, што значи у старогрчком језику васпитавати 
и тек је у византијско време добило значај кажњавати. У исто- 
временој са Закоником Душановој хрисовуљи ман. Леснову 
„педепсати“ се употребљава за означавање световног кажњавања 
по увиђавности владаочевој. Поред апстрактне формуле за 
одређивање казне наилазимо и на конкретне изразе, као што су: 
„да плати“ (чл. 51, 52, 58, 76, 82, 92, 99, 100, 116, 126, 143, 145, 158, 169, 
180, 187, 193, 198-200), „пати и плати“ (чл. 99), „да се распе“ (чл. 24), 
„да се бије“ (чл. 24, 166), „да се бије стапи“ (чл. 50, 85). За реч 
„наказаније“ Законик не зна и редовно се уопште не служи имени- 
цом за означавање казне. Само у једном препису (Атонск.) долази 
реч „казњ“ (казна, чл. 101). Најзад се једанпут Законик послужио 
речју „осужденије“ (чл. 129), која се реч у смислу казне среће још у 
Светосавском типику. У наведеној терминологији Законика огле- 
да се донекле историја казне. „Казњ“ и „да се каже“ садрже појам 
о јавноправној казни. Међутим израз „да плати“ подсећа на стари 
систем композиција и долази као реминисценција о његовом добу. 
Али то је само реминисценција. Иначе не може бити сумње, да 
Законик чврсто стоји на гледишту државног 115 рипіепаї и јавно- 
правне природе казне. Такав је принципијелни став Законика, од 
чега су допуштени само ситни изузеци у самом Законику и у 
локалним обичајима. 

Признање држави 115 ритела! и концентрација кажњавања 
у рукама државне власти води читавом низу последица, које треба 
да погледамо. Прва се последица састоји у укидању освете и свако- 
јаког личног разрачунавања оштећеника са кривцем. Као што 
смо констатовали горе (5 3), освета је рано нестала у српском 
праву и није се у Немањићкој држави допуштало које лично 
разрачунавање оштећеника са кривцем. Друга би била последица 
та, да државно право кажњавања према одређеном конкретном 
кривцу не сме да се у своме остваривању ма од кога уклони. То 
правило не вреди у потпуности, докле год постоји обичај мирења. 
Горе смо показали (8 4), да се постојање мирења мора у извесној 
мери претпоставити и у старом српском праву. Уколико се оно 
примењивало, утолико је спречавало стварно остваривање 
искључивог права државе на кажњавање криваца. Као трећа 
последица долази то, што нормативно одређивање казне спада у 
законодавне функције државне власти. Али ни та последица не 
наступа одједном. Чим је држава узела кажњавање у своје руке, 
није она заједно с тим подредила казнене норме искључиво зако- 

нодавној реглементацији. Напротив дуго време држава чува 
обичајноправне одредбе о казнама, као наравно и о кривичним 
делима, и неће, а можда и не сме да их промењује. Маркантни 
пример за то пружа нам случај из 1308, кад је краљ Милутин одбио 
инсистирану од Млетака понуду Дубровчана да се обичај вражде 
укине и да се законом одреди за убиство смртна казна. Али поред 
тога принципијелног чувања обичајног права држава ипак ступа на 
пут законодавне реглементације казненог права, јер је на то при- 
морава живот. Узроци, који изазивају потребу у законском пропи- 
сивању казни, ови су: појављивање у новим приликама друштвеним 
нових врста кривичних дела, за која обичајно право не зна, 
неопходност да се према животним потребама казна пооштри или 
ублажи, и најзад захтев да се с обзиром на обезбеђење личне и 
сталешке слободе казне тачно прецизирају, и да се њихова ста- 
билност и начин њихове примене гарантују од стране владара. Под 
утицајем наведених узрока казне се одређују у законима, али се тај 
процес врши помало, постепено, а од случаја на случај; шире каз- 
нено законодавство долази тек доцније на вишим степенима 
државног и правног развитка. Тако, нпр., горе наведени уговори са 
Дубровником истичу у почетку неодређени пропис о „наказанију 
от кралевства ми" и тек доцније прецизирају казну за повреду доне- 
сених у уговору законских одредаба; тек у уговору од 1283. краљ 
Милутин је ту казну одредио у висини од 500 динара. У манас- 
тирским се хрисовуљама ишло мало брже; чим се у њима од претње 
проклетством прешло на „наказаније“ краљевско, одмах је била 
прописана тачна глоба од 300 перпера (хрисовуља св. Николи 
Врањинском 1242). Али није даљи развитак ишао у правој линији, 
већ у испреломљеној, тако да није одређена санкција потпуно 
истиснула неодређену, што вреди чак и за Душанов законик. 
Ђорић тврди, да су казне у Законику по општем правилу апсо- 
лутно одређене, и само код телесних казни њихова се мера обично 
не прописује. То тврђење није тачно. Заиста преовлађује тенден- 
ција за одређеном санкцијом, али ипак поред тога има у Законику 
више случајева, кад није казна прецизно одређена. Има апсолутно 
неодређене санкције, и то: „да се педепса“ (чл. 19), „да се накаже“ 
(чл. 34). Затим се одређивање казне оставља владаоцу („да плати 
глобу што рече цар“ – чл. 169) или суду („што рече суд“ – чл. 191). 
Најзад се казна одређује позивањем на казну за неко друго 
кривично дело, чије кажњавање или сасвим није у Законику 
одређено (чл. 140, 142, 144, 178) или обухвата различите градације 
(чл. 116, 165, 173), тако да се не зна, која се казна предвиђа баш у 

датом случају. Наравно постаје питање, одакле се у свима сличним 
случајевима имало да црпе одређивање казне. Постоји мишљење 
(Флорински, Соловјев), да су за такве случајеве биле меродавне 
одредбе византијског права из Властареве Синтагме. Да су се 
Синтагмом служили као супсидијарним извором за попуњавање 
Законика и у појединости његових казнених одредаба, о томе 
сведоче интерполације Атонског преписа у чл. 100. и 101, где се 
казне прецизирају у смислу византијског права. Али се византијско 
право не сме да сматра као једини и искључиви супсидијарни извор. 
Као такав је поред њега несумњиво вредело и домаће обичајно 
право. Где је и како пролазила граница између та два супсидијарна 
извора, то се не зна нити може знати, јер нису до нас дошла од оног 
доба судска акта, на основу којих би се дотично питање могло 
решити. 

Познато је, како се упоредо и доследно спроводи у 
Душановом закоконику начело законитости. С обзиром на то 
може се посумњати, да је Законик допуштао обичајно право за 
одређивање казне. Али та сумња није разложна, јер се оснива на 
неспоразуму. Заиста Законик тражи, да се све врши „по закону“ те 
да се ништа не чини „през закон“. Али закон у оно доба не 
означава закон у ужем смислу (Іех), него правну норму (герша 
ішгі5) уопште, било да буде законска, било обичајна. Према томе 
Законик не спроводи само легални, него уопште правни поредак 
базиран било на законима, било на обичајима. Тек почињући од 
ХУШ века је на европском копну добио превласт, а пре тога (у 
Енглеској и после) обичајно право и судска пракса сматрали су се, 
да нису гора, него исто тако добра гаранција правног поретка, као 
и закон, па чак и боља од њега. Не би било оправдано, ако би смо 
претпоставили, да је у Србији већ у ХІУ веку дошло до искључиве 
превласти закона домаћих и реципираних и да је живо обичајно 
право потпуно престало да вреди. Доле ћемо из анализе посебних 
кривичних дела видети, да није то тако било и да се без потпоре од 
стране живог обичајног права не може ондашње казнено право ни 
замислити. 

Што се тиче циља казне, уколико се он манифестовао у 
облицима и у начину кажњавања, није он био једноставан, већ ком- 
пликован, што је одговарало историјском развитку кривичног 
права, у коме су се кумулирали принципи разновременог порекла и 
разноврсне природе. Пошто је казна генетички постала из освете, 
наследила је и одржала одмазду као основни циљ социјалне, евен- 
туално државне реакције против кривичног дела и његовог 


[40] 


(4 


392 ТЕОДОР ТАРАНОВСКИ 


учиниоца. Ефикасност тога циља не престаје у току целог 
проучаваног доба, које га сматра за манифестацију вишег 
моралног закона, тако да поверава и приписује извршавање 
одмазде чак свецима и Богу. „Аште кто дрзнет и разорит сије моје 
записаније“, вели краљ Милутин у хрисовуљи манаст. Хиландару 
око 1300, „таковому да је мстителица (осветница) Пречистаја ми 
Богородица Хиландарска“. А у другој повељи истом манастиру, и 
то кр. Стефана Дечанског од 9. јула 1327. читамо: „кто ли се 
потшти сије разорити врагом наважден, таковаго да разорит 
Господ Бог". Ако се освета и одмазда сматрала као битни циљ 
казне Божје, наравно је исти циљ био тим више меродаван и за 
државну казну. То се не може сматрати као нарочито обележје 
варварства и средњовековног мрака. Одмазда није само првобитни, 
нити пролазни циљ казне. У извесној мери одмазда је један стални 
и непрелазни циљ казне, који се одржава на свима ступњевима ци- 
вилизације, јер се увек мора водити рачуна о томе, да казна пружи 
сатисфакцију и оштећенику и јавном мњењу због вређања њиховог 
осећаја правичности од стране кривца. Али на одмазди није се 
могла држава зауставити. Позвата да чува и обезбеди јавни 
поредак и мир, држава се наравно морала бринути да кривична 
дела предупређује. Баш у ту сврху је држава временом почела да 
искоришћује казну, којој је дакле дошао нови циљ, и то циљ пре- 
венције. Првобитно и у току дугог времена држава је знала за једи- 
ни пут казнене превенције, и то пут застрашавања, кад су се казне 
одређивале што строжије и што свирепије, да страх од њих одврати 
народ од противправних радњи. У томе се састојала општа казнена 
превенција. Уколико се пак казна већ примењивала на појединог 
кривца, вршила је нарочиту функцију специјалне превенције, јер је 
смерала да га казненим мучењем уздржи од поновног вршења 
кривичног дела. Томе су нарочито служиле телесне и осакаћујуће 
казне пуне бола. Али није се специјална казнена превенција заус- 
тављала на застрашавању, него је ишла даље и смерала да 
злочинцима онемогући понављање њихове злочиначке радње. Ту 
је спадало инвалидирање злочинаца путем осакаћивања и најзад 
њихово уништавање путем смртне казне. Није смртна казна изаз- 
вана тим циљем уништавања; она је постала највероватније у циљу 
одмазде, и то и као непосредни наставак првобитне освете (за 


1 Уп. хрисовуље св. Ђорђу Скопском 1300: „Ако ли кто уведе аполиксара у 
манастир, да јест проклет от Господа Бога вседржитеља и от пречистије 
Богородице, и да га убије Свети Георгије... и да плати у царину 100 перпер“ (чл. 62). 

кривична дела против државне заједнице чије је оличење био 
владар), и као институција нове формације (за кривична дела про- 
тив приватних лица), кад је држава дефинитивно савладавала сис- 
тем приватне тужбе и композиције у кривичном праву. Али у 
даљем се развитку смртној казни придружио и други циљ и то зас- 
трашавања свију и уништавања злочинаца. У старом српском 
праву има довољно, као што ћемо видети доле, телесних и пуних 
бола казни, тако да се у погледу њега може говорити о 
застрашавању као о циљу казне. Исто тако грозно осакаћивање у 
многим случајевима и кажњавање смрћу за тешка кривична дела 
против имовине несумњиво сведоче о томе да није се смерало само 
на застрашавање, него и на инвалидирање злочинаца и просто на 
њихово уништавање. У томе се погледу нарочито истичу у другом 
Законику Душанове новеле о гоњењу професионалних крадљива- 
ца и разбојника. Те се новеле почињу са оваким енергичним и 
значајним речима: „По всех земљах, и по градовех, и по жупах, и по 
враиштех гусара (разбојника) и тата (крадљиваца) да нест ни у 
чијем пределу“ (чл. 145). Већ се у грозном тону наведених 
речи осећа, а садржина самих новела несумњиво то потврђује, да 
није ту у питању само декларација кривичне забране, него и про- 
глас борбе на уништавање. У истим се новелама Душановим 
најизразитије манифестује и циљ застрашавања, при томе у 
најсвирепијем облику, јер се истом казном и то смртном претило и 
учиниоцу кривичног дела признатог за општеопасно и свима оним, 
који су се на тај или онај начин огрешили о прописе о проналажењу 
и предаји ноторних (познатих) општеопасних злочинаца. 
Поправљање криваца није спадало у директне циљеве казне 
проучаваног доба. Потпуно апсорбована вршењем својих 
непосредних задатака, који су се састојали у одржавању 
спољашњег и унутрашњег мира, није средњовековна држава била 
у стању да преузме на себе и социјално-политичке задатке, а камо 
ли толико суптилни задатак, као што је поправљање криваца. Све 
задатке те врсте, који спадају у бриге о духовном благостању 
друштва, држава је остављала цркви. Према томе и на поправљање 
криваца могле су смерати само црквене казне, које су се 
примењивале и на световна кривична дела уз државне казне. На ту 
је околност обратио пажњу још Миклошић, а за њим и Ст. 
Новаковић, који је при томе тачно приметио, да те засебне веро- 
законске казне нису биле без дубоке моралне вредности. Та се 
њихова вредност састојала баш у поправљању криваца, што се сма- 
трало и за њихов прави циљ. Епитимија је свесно била управљена 


[42] 


[43] 


394 ТЕОДОР ТАРАНОВСКИ 


на то, да изазове код грешника, евентуално кривца поправу у 
облику покајања, којим се грех искупљује и које има да одврати од 
његовог понављања. Поступно се поправљање узимало у обзири 
при извршивању казне. Баш из тога разлога скраћивао је рок 
запрештенија (забране) причешћа Јован Посник, чија су Правила у 
изватку била приложена уз скраћену Синтагму Властареву, тако да 
се идеја о поправљању криваца могла ширити међу ондашњим срп- 
ским правницима. И иначе је црква тежила да унесе идеју о 
поправљању у световно казнено право. Тако се у Властаревој 
Синтагми нарочито препоручују „несмртоносне“ казне, јер 
остављају осуђенику време да се покаје и да се обрати на праведан 
пут (Нов., Синт., 391–392). 


$11. ИМОВИНСКЕ, ЕВЕНТУАЛНО НОВЧАНЕ КАЗНЕ 


У старим законским споменицима наравно нема одједном 
израђеног рационалног система казни са тзв. њиховим степеница- 
ма, по којима би се поступно силазило од највеће и најстроже казне 
до најмање и најблаже, и којој би градацији казни одговарала иден- 
тична градација кривичних дела. Нису се казне стварале рациона- 
листички, него емпирички и то путем обичаја, праксе, преседана, 
те у законским споменицима, који садрже многобројне казнене 
одредбе, наилазимо на шарену слику казни разновременог постан- 
ка, различитог порекла и разноврсне природе. Историк права има 
сам да све то доведе у ред и да од појединачних казни начини један 
систем. Наравно тај историјско-правни систем казни не тежи ни за 
каквим практичким циљем, него за што бољим схватањем еволу- 
ционог смисла институције. Због тога је најцелисходније да се 
старе казне распореде у једном систему, у коме би се поступачно 
огледала манифестација јавноправне природе казне, како је она 
првобитно постала и како се је затим постепено развијала и потен- 
цирала. 

Пошто је казна генетички постала из композиције, мора се 
систематски преглед казни почети са новчаним или, да се 
послужимо ширим изразом, имовинским казнама, јер баш оне 
потичу непосредно од предржавних или вандржавних компози- 

ционих платежа. 

Ту на првом месту долази вражда, о којој смо већ имали при- 
лике да говоримо (8 4) и то на ширем тлу претварања приватне 
композиције у јавноправну казну. Оно, што смо горе изнели, 

нећемо наравно понављати, него ћемо се прецизно зауставити на 
својствима вражде као казне. Да је вражда била јавна новчана 
казна за убиство и да се плаћала у износу од 500 перпера, о томе 
изрично сведочи запис у Дубровачком статуту из 1308. о томе, како 
није онда успело укидање вражде и понуђено од Дубровчана 
увођење смртне казне за убиство. У појединим повељама вражда се 
креће до краја проучаваног доба, али при томе се нигде не пре- 
цизира њен износ, јер се вражда сматра као свима добро позната 
институција живог домаћег обичајног права!. Да се вражда плаћа 
за убиство и да при томе износи 500 перпера, то сачињава по 
мишљењу неких истраживалаца њена два подједнако битна 
обележја, која се једно од другог не смеју одвајати. Из тога се 
изводе различити закључци и то поводом значења вражде у 
Душановом законику. 

Законик наводи вражду у двоструком смислу, и то, прво, у 
ширем смислу судског дела и односи га у надлежност државног 
суда (чл. 103, 183), и друго, у ужем смислу новчане казне („да плати 
вражду“), коју примењује на вађење из гробова мртваца, који су се 
тобоже повампирили (чл. 20), и на кривично дело поротника про- 
тив њихове дужности (чл. 154. Атонск. и Бистричк. преп.). Поред 
тога се у Законику предвиђа тачно одређена новчана казна за 
убиство у износу од 300 и 1000 перпера (чл. 87, 94). Новаковић стоји 
безусловно на том, да се оба обележја вражде (и то да се она плаћа 
за убиство и да износи баш 500 перпера) морају кумулирати, те 
казну за убиство у износу од 300 и 1000 перпера не признаје за 
вражду. Према томе дефинише вражду у Душановом законику као 
казну у износу од 500 перпера, која се понајвише одређивала за 
убиство непронађено, коју је услед тога измиривало село, а која се 
уосталом осим убиства давала, по прописима разних чланака 
закона, и за друге кривице. Горе смо показали, да Новаковићева 
хипотеза о редовној одговорности села за убиство, чији учинилац 
не буде пронађен, није заснована на изворним подацима, нити 
уопште образложена доволним доказима, те се не може примити. 
Због тога пада и сва његова горе наведена интерпретација вражде 
по Законику. Из истих одредаба Душановог законика о вражди 


1 у Грачаничкој хрисовуљи 1321. наилазимо на оваку одредбу: „А чловек кон 
краде цркв. и вражду учини – што рече господин краљ.“ Одатле је још Миклошић 
изводио, да унутра у земљи није износ вражде био фиксиран, него се његово 
одређивање остављало владару. Мислимо, да се ту има у виду судска надлежност 
владаочева, а да је висина вражде била уобичајена унутра у земљи у истом износу. 
као што и у односима са Дубровником. 

Костренчић изводи много опрезнији закључак, и то, да у том развој- 
ном стадијуму вражда је изгубила карактер казне за проливену 
крв, те је добила опште значење глобе у некој одређеној висини, 
која има да се плати за различите деликте. Што се тиче висине 
глобе, Костренчић показује, да она није увек била једна иста, већ се 
мењала, и у том погледу истиче чл. 154. Законика, по коме су 
поротници имали да плате, ако неправом реше кривца, вражду од 
1000 перпера. Костренчићево мишљење, као добро аргументовано, 
треба да буде примљено. И ако новчану казну за убиство од 300 и 
1000 перпера Законик (чл. 87. и 94) не назива враждом, ипак сло- 
бодни смо мислити, да тај назив треба на њу проширити, јер се 
свакако глоба за убиство исконски називала враждом. Ако то буде 
примљено, онда се може разликовати у Душановом законику две 
врсте вражде, и то редовну вражду од 300 перпера и ванредну за 
теже деликте од 1000 перпера; према томе би се вражда одређена 
за празноверно вађење мртваца из гробова (чл. 20) имала емацража 
као редовна, тј. у износу од 300 перпера. 

Поред вражде постојале су друге новчане казне, које су се узи- 
мале за друга кривична дела и у другом износу, него вражда. 
Првобитно те су казне имале различне појединачне називе, који су 
карактерни у томе погледу, што се у њима подвлаче различити 
моменти било дотичног кривичног дела, било казне. У Жичкој 
повељи 1220. имовинска се казна назива ослуха (чл. 23, 27-28), чим 
се очевидно подвлачи формални моменат непослушности према 
закону као битно обележје кривичног дела и као главни основ за 
кажњавање. Дотични се прописи Жичке повеље односе на повреду 
брака, те цела је стилизација спроведена у духу црквеног права, 
који се огледа и у називању имовинске казне ослухом. У световни 
правни језик није тај израз ушао. Обично се имовинска, евентуал- 
но новчана казна називала истим именом, као и одговарајуће 
кривично дело, за које је она била одређена. Према томе такве 
речи, као што престој, одбој, удава, опаданије, иошка, мехоскуби- 
на итд. означавају у исто време и кривично дело и имовинску казну 
за њега; да ли је реч на датом месту употребљена у том или оном 
смислу, то се решава према контексту. Скоро усамљен стоји случај, 
кад се имовинска казна назива према висини плаћања. На тај случај 
наилазимо у хрисовуљи кр. Милутина св. Ђорђу Скопском 1300, 
где се наводе „глоба шестиволна и 12-волна“ (чл. 47), тј. да се имају 
плаћати 6 или 12 волова. 

Сви појединачни конкретни називи имовинских казни су се у 
току времена генералисали у једном апстрактном називу, и то 

глобе. Очигледну манифестацију таквог уопштавања пружа један 
члан (47) хрисовуље св. Ђорђу Скопском, који гласи: „По неже бо 
всака глоба црковна јест, рука, печат, послух, оправа, отбој, потка, 
глоба шестиволна, 12-волна, милостију кралевства ми то все да јест 
цркви“. Споменута хрисовуља има чак тенденцију да назив глобе 
прошири, тако да би се под глобом разумео општи појам 
имовинске казне, у који би спадала и вражда. То се види из чл. 48, 
у коме се вели овако: „Ош вражде и от девичка разбоја и от кон- 
скога провода глоба вса црковна.“ Такав дуализам у употре- 
бљавању назива „глоба“ опажа се и у потоњим повељама. 
Дечанска хрисовуља 1330 (чл. 46. и 51), Хтетовска 1337-1346 (чл. 
22, 23, 26), Лесновска 1347-1350 (чл. 24) и Аранђеловска 1348-1353 
(чл. 189) разликују вражду и глобу и разумевају под глобом све 
имовинске казне изузевши вражду. Тенденција за проширивањем 
општег назива глобе чак и на вражду манифестује се већином 
прећутно и само у једном случају мање више изрично. У 
Светостефанској хрисовуљи 1313-1318 (чл. 27, 77, 100), у 
хрисовуљи св. Николи Мрачком 133. (чл. 13), у Хиландарској пове- 
љи 1348 (чл. 2), у хрисовуљи св. Николи у Добрушти око 1355 (чл. 
14) кад су у питању имовинске казне наводи се само глоба, а за 
вражду се ни не спомиње. У трећој пак хрисовуљи цара Стефана 
Душана манастиру Трескавцу после 1337. каже се овако: „И всака 
глоба што се учини у црквних људеи, душеубијство и распуст, и 
девич разбој, и рука, и послух, и престој, все да је црковно“ (чл. 10). 
Ту се дакле под општи назив и појам глобе подређује и казна за 
убиство (душеубиство), тј. вражда. На сличну тенденцију за 
проширивањем назива и појма глобе наилазимо и у Душановом 
законику. У чл. 194, у коме се наводи закон о имовинским казнам 
да их од црквиних људи узима црква, говори се само о глобама и 
ћути се за вражду, односно које се вероватно сматрало, да спада у 
глобе. Истом закључку доводи и чл. 188: „Глобарије који стоје при 
судијах што осуде судије и уписавше даду глобарем, те - зи глобе да 
узимају глобарије“. Не може бити сумње да споменуте ту глобе 
обухватају и вражду. 

Првобитно се глоба узимала у стоци. Горе смо већ видели 
(стр. 44), да се у хрисовуљи св. Ђорђу Скопском спомиње глоба 
шестиволна и 12-волна. Узгред буди речено, да су 6 волова плаћали 
себри за „крађу међусобну“ (Светостефанска хрисовуља 1313-1318, 
чл. 95), а глобом од 12 волова кажњавало се самовласни риболов 
(иста хрисов., чл. 30), као и вређање црквеног имунитета од стране 
властелина (хрисовуља Хиландару 1300, чл. 9). Према прописима 

Жичке повеље 1220. за повреду различних црквених одредаба о 
браку плаћају: властелин 6 коња, војник 2 коња, а себар 2 вола (чл. 
18) или у другом случају – властелин и војник 2 вола, а себар 1 вола 
(чл. 28). Ако је насељеник на манастирској земљи потукао 
управника манастирског имања, плаћао је 6 оваца (Светостеф. 
хрисовуља 1313-1318, чл. 80). Обилата се глоба у стоци узимала за 
аграрне деликте, и то за самовласну окупацију манастирских пла- 
нина и за насилну попашу на њима. Дечанска хрисовуља 1330. 
одређује ту глобу у износу од 500 ована (чл. 5. и 6), а Хиландарска 
хрисовуља цара Стефана Душана од 17. маја 1355. у износу од 300 
ована (чл. 22); хрисовуља пак истог цара Душана св. Николи у 
Добрушти око 1355. одређује исту глобу алтернативно, и то да 
износи 500 перпера или 500 ована (чл. 12). Глоба у стоци долази чак 
и у Душановом законику. Ко буде позван на суд, а не дође на 
рочиште, или ко насилно попасе жито или виноград или ливаду, 
онај по Законику плаћа 6 волова (чл. 56, 76); ко буде упропастио 
туђег коња (чл. 200), тј. накнађује у натури упропашћеног коња и 
сем тога даје још шест коња на име казне. То су пак заостаци 
старинег а иначе се глобе по Законику узимају у новцу. 

Појединачна законодавна акта, која претходе Законику и 
састоје се из уговора са Дубровником и хрисовуља манастирима 
и црквама, садрже две врсте података о новчаним глобама, и 
то: 1. одређују новчане глобе за повреду владаочевих повеља 
и дарованих у њима привилегија, које се у уговорима са Дубров- 
ником састоје поглавито у слободи трговине, а у манастирским 
хрисовуљама у црквеном имунитету, и 2. наводе новчане, глобе, 
које су се пресуђивале у патримонијалној (баштинској) јурисдик- 
цији. Наведеним редом ћемо их прегледати. 

1283. кр. Милутин одредио је глобу у износу од 500 перпера за 
повреду дарованих Дубровчанима привилегија. Та се глоба 
одржала у низу потоњих уговора са Дубровником у својству казне 
ономе, ко би на који начин уговор и дароване у њему привилегије 
повредио (уг. 1302, чл. ІУ; 1326. МІ; 1332, Ш); тек доцније је износ 
глобе био повећан до 1000 перпера (уг. 1345, У; 1360, ПТ). 
Идентична се глоба одређује и за повреду манастирских хрисовуља 


| Александар В. Соловјев, Два прилога проучавању Душанове државе, 
Гласник скопског научног друштва, књ. П, 1926, с. 28. 

2 Осим глобе у стоци Светостефанска хрисовульа 1313-1318. на једном месту 
одређује глобу за насељенике манастирских имања у платну – „а окрвавивше цркви 
3 платна, а наводчији 3 платна“ (чл. 78), али то је изузетни случај, који се не 
понавља. 

и издатих у њима привилегија и износи или 300 перпера (хрисовуља 
св. Николи Врањинском 1242, чл. У; истом ман. 1296, чл. УШ и 1326. 
чл. МІ; Хиландару 133., чл. 37; Хтетовска 1337-46, чл. 3; Аранђеловс- 
ка 1348-56, чл. 129) или 500 перпера (хрисовуља св. Николи 
Врањинском 1280, чл. МІ; Еписк. Призренски 1326, чл. 14 и 17; цркви 
Анагноста Драгоја 1350, чл. ХІ; Хиландару 1354–5, чл. ІУ; св. Николи 
у Добрушти 1355, чл. ХП). Тешко је објаснити, чим се та разлика у 
висини глобе изазивала, јер у хрисовуљама једном истом манастиру 
(св. Николеска 1337-46, чл. 30; Аранђеловска 1348-56, чл. 120) или 
500 перпера. Као изузетак долазе идентичне глобе у већем износу, и 
то од 1000 перпера (хрисовуља св. Богородици Ртачкој 1319, чл. Ш) и 
чак од 2000 перпера (св. Арханђелу у Јерусалиму 1348, чл. МІ). 
Интересантно је забележити, да у хрисовуљи кр. Милутина св. Ђорђу 
Скопском 1300. дотична се глоба диференцира, и то тако да 500 пер- 
пера плаћа онај, ко би хрисовуљу у целини погазио или у којој тачци 
фалсифицирао (чл. 78), а за повреду појединих делова црквеног иму- 
нитета судског и економског одређују се мање глобе, и то од 200 пер- 
пера (чл. 10) и чак од 100 перпера (чл. 40, 46, 75). Такво колебање у 
висини глобе може се објаснити тим, што је наведена хрисовуља са- 
стављена из многих претходних повеља, тако да садржи слојеве 
различитих формација. Ипак није тежња за диференцијацијом глобе 
остала без резултата, јер у једној повељи цара Душана наилазимо на 
глобу од 200 перпера одређену за делимичну повреду економског 
имунитета (митроп. Јакову и Арханђелском ман. 1353, чл. ХІ), а која 
се глоба дели на пола између државе и цркве. 

Што се тиче већ споменуте друге врсте глоба, и то из надлештва 
патримонијалне јурисдикције, није односни материјал обилан, али 
довољно разнолик. Ту долазе: йресійој (за недолазак на рочиште поз- 
ване странке) од 18 динара (св. Ђорђу Скопск. 1300, чл. 64), пошка (за 
повреду својине и службености) од 12 перпера (иста хрисовуља, чл. 
27. и 35; уп. чл. 53) и од б динара (Светостеф. хрисовуља 1313-1318, 
чл. 76), мехоскубина (за чупање косе и браде) од 6 динара (Грачан., 
чл. 32) и од 12 динара (Светостеф., чл. 78. и 76), ошбој (насилно одби- 
јање судског изасланика) од 12 дин. (иста хрисовуља, чл. 76), самосуд 
(за самовласно подмиривање својих потраживања) од 6 динара (иста 
хрисовуља, чл. 76) и др. 

Кад се у хрисовуљама хоће да се разнолике глобе генералишу, 
онда се употребљава израз „свака глоба мала и велика“ (хрисовуља 
св. Ђорђу Скопском 1300, чл. УП и Хтетовском ман. 1337-1346, чл. 
26). Намисловски, кад је то запазио, покушао је да то против- 
стављање малих и великих глоба објасни и учинио је то на овај 

начин. Великим се глобама по његовом мишљењу претило за 
кривична дела у правном смислу те речи, а малима за повреду 
јавног реда у току судског поступка због немарности или непокор- 
ности странака. Та интерпретација није оправдана, те се не може 
примити. „Свака глоба мала и велика“, као и позната формула „све 
работе мале и велике“, није ништа друго, него фигурални израз, у 
коме се истиче спољашње квантитативно обележје, а никако не 
унутрашња спецификација казни. 

У Душановом законику наилазимо на старе познате нама 
износе новчаних глоба, и то од 500, 300, 1000 и 100 перпера. У два 
се случаја изразито сачувала и историјска природа дотичних глоба, 
тако да се одређују за иста кривична дела, као што и пре. Тако чл. 
118. Законика гласи: „Трговци који греду по цареве земљи, да нест 
вољан никоји властелин или који љубо чловек забавити по силе, а 
или разбити купљу а динаре му силом наврешти. Кто ли се најде 
силом растоварив или разваљав, да плати 500 перпер“. То је иста 
казна и за исто кривично дело, као и у уговору кр. Милутина са 
Дубровником од 1283, у коме је први пут казнена санкција за повре- 
ду слободе трговине била одређена и прецизирана. У члану 12. 
читамо: „кто ли се најде од козмик (од световњака) судив духовном 
длгу (саѕиѕ ѕріғииаііѕ – дело које по своме бићу спада у надлежност 
црквеног суда), да плати 300 перпер.“ Ту се потпуно понавља 
одредба старих хрисовуља о кажњавању повреде црквеног иму- 
нитета. У осталим се случајевима сачувао само износ глобе, али се 
примењује на друга кривична дела, која нису у старим споменици- 
ма била предвиђена. То ипак не значи, да је тек Законик одредио 
те глобе за дата кривична дела по први пут. Напротив треба прет- 
поставити, да су оне пре вределе у обичајном праву, а да је тек у 
Законику дошла згодна прилика и неопходна потреба да се оне 
прецизно одреде на писму. Глобу од 500 перпера Законик одређује 
још за незаконито затварање у тамници (чл. 184), а глобу од 300 
перпера - за спречавање трговцима слободног кретања (чл. 122) и 
за убиство (чл. 87. и 94). Ако пак властелин убије себра, онда се 
глоба повећава до 1000 перпера (чл. 94), која је свота исто тако поз- 
ната нама из хрисовуља. Пошто глоба за убиство носи историјски 
назив вражде, сматрамо, да је редовна вражда у Законику (в. чл. 20) 
износила 300 перпера, а ванредна 1000 перпера. Такво се мишљење 

у извесној мери потврђује тим, што глоба од 1000 перпера, којом се 
прети поротницима за неправедно суђење (чл. 154), у неким старим 
преписима (Атонском и Бистричком) изрично се назива враждом. 
Глоба од 100 перпера одређује се у Законику за увреду части (чл. 50, 

55, 95), за потку учињену од Влаха или Арбанаса (чл. 77) и за 
јеретичке речи (чл. 85). 

Од историјских малих глоба Законик зна за пошку и мехоску- 
бину, али их одређује у већем износу, него што се то чинило у патри- 
монијалној јурисдикцији. „Потка међу селми 50 перпер, а Влахоми 
Арбанасом 100 перпер“ (чл. 77; уп. чл. 82), а „мехоскубине 6 пер- 
пер“ (чл. 98). У мале глобе спадају и 12 перпера, које плаћа за 
јеретичке речи себар (чл. 85). 

Осим навођења прецизне суме Законик се за одређивање 
имовинске казне служи још формулом: да плати самоседмо, што 
значи, да кривац има да накнади учињену штету и да још плати 
шестоструко на име казне. Плата самоседмо долази на више места 
(чл. 30, 93, 102, 143, 187, 193, 200). Да се у плати самоседмо раз- 
ликовало накнађивање штете и шестерострука плата не име казне, 
то се јасно види из чл. 193 Законика, који гласи: „Што се гуси или 
украде, тому да да сводника, (или) да плати всако само-седмо. Ако 
ли рече: „Купих у того земљи“, да оправе душевници от глобе; ако 
ли га не оправе душевници, да плати с глобом“. У питању је случај, 
кад код некога буде опозната чија ствар отета од сопственика 
разбојником или крадљивцем; притежалац ствари је свакако био 
дужан да ствар врати сопственику (да плати); ако буде доказао, да 
је сам ствар набавио од трећег лица на законити начин, ништа 
више није био ни дужан; ако не би то доказао, онда је био дужан, 
да плати самоседмо, и баш о томе Законик изразито говори: „да 
плати с глобом“. Изгледа највероватније, да је плату самоседмо 
наплаћивао оштећеник, свакако у чл. 93. и 200. то је прописано 
изрично. Да плата самоседмо има дакле карактер приватне казне, 
то потиче одатле што је ту у питању имовинска штета, нанета више 
индиректном, него директном противправном радњом. Изузетак 
чини случај предвиђен у чл. 30, у коме има директне повреде иму- 

нитета цркве у погледу персоналне надлежности црквеног суда. 
Претпостављамо, да је ту плату самоседмо наплаћивала црква. 

__ Осим тачно фиксираних новчаних казни, има у Законику и 
неодређених одредаба о новчаној казни, у којима се износ казне 
уопште не наводи. Такве се неодређене одредбе нарочито односе 
на колективну одговорност. У неким од њих прецизирање износа 


1 Можемо се позвати на једну одредбу из хрисовуље Хиландару 1276-1281, где 
постоји плата самодесето о којој се говори да се плаћа оштећенику, а поред које 
постоји још јавна казна. Ето те одредбе. „И на сем тргу кто се обрете узем по 
силе что, мало и велико, да врати самодесето, а господствује да го кажет јако и 
неверника“. 

није ни потребно, јер се у њима прописује само општи принцип 
колективне одговорности (чл. 51, 52, 71). У два случаја одређивање 
висине глобе оставља се суду или одлуци владаоца; наиме за про- 
неверено „лице“ (согри5 аейсії) „што покаже суд, да плати село“ 
(чл. 92), коме је „лице“ било заручено; ако се пронађе у граду тајно 
ковање динара, „град да плати глобу што рече цар“ (чл. 169). Али 
у низу случајева закон не упућује на судску одлуку, него се задово- 
љава неодређеним прописом, да се плати. У неким случајевима 
таква се неодређеност може објаснити тим, што се плата састоји у 
накнађивању штете те се наравно не може одредити унапред, него 
се мора проценити и одредити у конкретној прилици (чл. 158; уп. 
чл. 160. ал. 2). Али има случајева, када се плата вероватно не 
ограничава на накнађивање штете, него обухвата и новчану казну 
у правом смислу те речи. То су случајеви, кад би се селу умрлог соп- 
ственика учинила штета паљевином или нечим другим, и „всу ту-зи 
злобу да плати околина“ (чл. 58), кад село или околина има да 
плати оно, што би платио паликућа (чл. 99-100), кад околина плаћа 
за непронађену гусу или татбу (чл. 126). Ствар се компликује тим, 
што није у Законику нигде одређено, што је баш дужан да плати 
паликућа или тат и гусар. Међутим је очевидно, да закон презуми- 
ра да су те плате добро познате, јер на једном месту, где доноси 
забрану да се нађена ствар присвоји мада привремено, одређује 
овако: „ако ли похвати или узме, да плати што тат и гусар“ 
(чл. 116). На чему се таква презумпција оснива и на што упућује 
законодавац? Једини одговор на то питање може бити само овакав: 
презумпција се оснива на живом обичајном праву, које није пре- 
стало да вреди поред закона, и баш на то обичајно право и упућује 
законодавац. У другом случају, кад је у питању кажњавање про- 
тивправног притежаоца отете разбојништвом или украдене 
ствари, Законик одређује, да он „плаћа по закону“ (чл. 180); пошто 
дотични закон не постоји, Законик се дакле позива на правни 
обичај, што потпуно одговара ширем значењу закона у старо доба 
као правне норме уопште. Тек из другог члана Законика, у коме се 
исти случај допуњује, сазнајемо, да је ту била предвиђена плата 
самоседмо. Мислимо, да је то била баш плата, коју је дужан био да 
плати обични тат или гусар. Свакако сматрамо, да, уколико није 
износ глобе био прецизиран у Законику, тај се износ одређивао и 
одмеравао према живом обичајном праву, оном неминовном пра- 
тиоцу свију старих законика. 
Ако будемо прегледали, за која су баш кривична дела 
одређене у Законику имовинске казне, онда видићемо да су то 

основна кривична дела против личности (чл. 50, 55, 95, 98, 87, 94) 

и против имања приватних лица (99-100, 116, 126, 143, 158, 180, 

191, 193, 200) с нарочитим обзиром на аграрне односе (58, 76, 77, 

82), као и нека исто тако основна кривична дела против судског 

поретка (56, 92, 102). Сва су та кривична дела била позната од 

памтивека и њихово је предвиђање и кажњавање наследио зако- 

нодавац без сумње још од старог обичајног права генетички 

везаног за првобитни систем композиција. Спадају ту и нека 

кривична дела против јавног поретка, и то повреда црквеног иму- 

нитета (чл. 19, 30) и повреда слободе трговине (чл. 118, 122), али 

и она воде своје порекло од старих повеља, у којима се првобит- 

но манифестовало владаочево право законског заповедања под 

претњом глобе, познато у германском праву под називом фаппиз 

геріиѕ. Осим горе наведених кривичних дела Законик одређује 

имовинске казне још за јеретичке речи (чл. 85), за повреду 

фискалних интереса тајним ковањем динара (чл. 169), за неза- 

конито затварање кога у тамници (чл. 184) и за гажење прописа 

поводом царског путовања (чл. 187). Све су то нова кривична 

дела, која нису, тако рећи, одрасла заједно са институцијом 

имовинских казни, него су глобе биле проширене на њих тек доц- 

није. Али та нова дела су скоро изузетак, тако да се имовинске 
казне у Законику могу по општем правилу сматарати као наслеђе 
старог доба, и то времена композиција. Генетичка веза имовин- 
ских казни са композицијама огледа се у томе, што је плата 
самоседмо одржала у Законику карактер приватне казне (чл. 77) 
и што се је систем аналогичне поделе вражде и других глоба, 
дакле тзв. у историји германског права систем Сезаттфив5е 
одржавао поред Законика и унаточ његовим прописима. У 
Законику има, ако нисмо погрешили у бројању, 79 казнених 
одредаба; од њих 37 одредаба падају на појединачне имовинске 
казне. Као што се одатле види, казнени систем Законика је знат- 
но оптерећен старим историјским наслеђем. 


8 12. КОНФИСКАЦИЈА И ПРОГОНСТВО 


Као једна нарочита врста имовинске казне долази кон- 
фискација. Изгледало би, да би је требало уврстити у општи систем 
имовинских казни. Ипак је издвајамо и постављамо на засебно 
место, јер се она од горе наведених имовинских, евентуално 
новчаних казни разликује знатно и битно. Није ту у питању 


(51 

спољашња квантитавна разлика, која се састоји у томе, што су 
обичне имовинске, евентуално новчане казне износиле извесну 
одређену плату, а конфискација је обухватила целокупно имање 
кривца. Од одлучног значаја је унутрашња разлика у историјско- 
-правном пореклу појединачних имовинских казни и конфискације. 
Пре него што будемо ту разлику расправили, да се упознамо са 
фактичким стањем конфискације у старом праву. 

На првом месту треба да поставимо конфискацију као казну за 
неверу (издају). У законским споменицима нема ниједног норма- 
тивног прописа о конфискацији за неверу. Ипак је она постојала као 
чврста одредба обичајног права, о чему нам изрично сведоче неки 
наративни пасуси из старих законских споменика. У хрисовуљи св. 
Ђорђу Скопском 1300. наилазимо на оваку даровну одредбу кр. 
Милутина: „И јеште прида краљевство ми Верихино место... изне- 
вери бо се Вериха краљевству ми и побеже к севастократору 
Калојању Синадину. Да што се обрета Верихево где љубо, дах је 
цркви Светаго Георгија“ (чл. 30). Још је изразитија изјава истог кр. 
Милутина у Светостефанској хрисовуљи 1313-1318: „Село у Расе 
Тушимља и у Зете Храстије обретох записано отцем ми и материју 
и с мојим хтенијем Ирици, јако да им не узму разве невере; да 
кралевству ми изневерише се, зато узем их и записах цркви Светаго 
Стефана“ (чл. 15). Дакле је невера повлачила за собом конфискаци- 
ју кривчевог имања.! 

Затим иду случајеви конфискације, нормативно прописани у 
законским споменицима. Има ту више термина за означавање кон- 
фискације. Прво да забележимо израз: „да му (кривцу) се все узме 
што има“ (Зак., чл. 107, 111), као идентичан са изразом, којим се 
прича о конфискацији за неверу. Том се изразу додаје још други 
израз: „да се плени“ („да се плени и да му се все узме што има“ 
- чл. 107). Реч џленшпи означава свакојако присилно одузимање 
ма којом силом, како незаконитом, тако и законитом, те према 
томе обухвата како противправно одузимање туђе ствари, о чему 
имаћемо прилике да говоримо доле у одељку о кривичним делима 
против имовине, тако и ратно плењење и законито одузимање 
имања од стране власти, или конфискацију. Најзад, уз израз да се 
плени долази још један израз, и то да се расие: „село да се распе и 


1 То се огледа и у даровним повељама. Пре Законика имање се дарује 
властели да „држе тем-жде утвржденијем и заклетијем, догде су верни краљевству 
ми“. (А. Соловјев, Одабрани споменици, 88-89), а после Законика званично се 
обећава да се записаније не потвори „разве једине невере, а ни за јединоје ино 
сагрешеније“ (Нов., Спом., 305, П; 307, Ш, 311, Ш; 314). 

плени“ (чл. 111). На тај израз наилазимо још у хрисовуљама, и то: 
„да се му кушта (кућа) распе" (Светостеф. 1313-1318. чл. 72) и „да 
се распе“ (цркви св. Арханђела у Јерусалиму, 1348. чл. 6). 
Употребљава се самостално и у Законику, и то како у односу на 
појединачног кривца (чл. 24, 34), тако и у односу на колективног 
субјекта одговорности, и то на село (чл. 145, 169). Да се расіе то је, 
као што тумачи Новаковић, казна, која је за села значила да се 
раселе и да им се имање попали или одузме а за појединце је 
значила одузеће свега што би имали (Зак. стр. 161). Из споменика 
се види, вели исти Новаковић, да је било пустих селишта, то је 
могућно да је неко од њих расељено баш вршењем закона о кон- 
фискацији (Село, 104). 

Да се схвати историјско-правна природа наведене кон- 
фискације, треба да се обратимо на првобитне изворе казненог 
права. Као такав извор (5 1) навели смо крвну освету. Сад морамо 
забележити да није то једини генетички извор. Германско право 
поред крвне освете зна још за једну реакцију против кривичних 
дела. То је тзв. Епефозјскен, тј. лишавање мира, или тачније, 
лишавање сваке заштите, којом јавна власт гарантује појединцима 
мир и безбедност. То лишавање мира ударало је кривца у два прав- 
ца, и то у погледу његове личности (Асти), коју је свако могао да 
нападне ради разрачунавања по увиђавности, и у погледу имања 
(МУ йзтштє), које је свет грабио и пустошио. Епефозјскен и крвна 
освета то су баш она два извора, одакле је потекло казнено право, 
које је дуго време одржавало у свом развитку две струје према 
двема генетичким изворима. На почетку нисмо говорили о 
Епедочокеп, јер се то стање не да констатовати у мање више 
одређеном облику код Срба, као што ни код осталих Словена. 
Спомињемо за Епедочокен тек сада, пошто смо найшли на његове 
потоње трагове. Наведени облици конфискације у старом српском 
праву, и то „да се кућа распе“ и „да се село распе“, несумњиво личе 
на старогерманско пустошење (М/ из ипо). Сличну је правну приро- 

ду имала конфискација у старом пољском праву, коју истраживао- 
ци (Ханделсман)? сматрају као манифестацију ексакрације 
(ехзастапо — избацивање из свештених веза друштвене заштите; 
други назив за Епедочтрке: и то са религијском бојом), и познати 
у Руској Правди, „поток и разграбленије“, тј. прогонство 


1 Тачну интерпретацију налазимо у Синтагми Матије Властара и то оваку: 


„Да расцет се, рекше да разграбит се именије јего“ (Нов., Синт., 457). 
2 Макссії Налісізтап, Немогја роізКієво ргама Катеро, їот 1, Магутама, 1907, 
мг. 80, 122, 161, 249; гот П, Магзгача, 1909, 5їг, 147. 


[52] 


[53] 

(евентуално довођење у ропство) кривца и конфискација његовог 
имања. Дакле конфискација, као што долази у старом српском 
праву, има дубоке корене у далекој преисторијској прошлости те 
према томе и архаични карактер. 

Ваља скренути пажњу на то, за која се кривична дела одређује 
конфискација. То су пре свега: крађа у цркви (Светостеф. хрисову- 
ља, чл. 72), мито код црквене јурисдикције (Зак., чл. 24) и црквеног 
имунитета економског (чл. 34; уп. хрисовуљу св. Арханђелу у 
Јерусалиму 1348), насилно противљење судском изасланику (Зак., 
чл. 107), увреда судије (чл. 111), дакле напади на најсветије и 
најважније основе друштвеног живота. У примењивању кон- 
фискације баш на наведена кривична дела без сумње се наставља 
нека стара традиција. Кад се пак иста конфискација проширује на 
непроналажење тата и гусара или тајног златара од стране села 
(Зак., чл. 145, 169), ту се манифестује искоришћавање једне старо- 
давне казне ради што оштрије репресије против неког новог 
друштвеног зла, са којим се власт одлучила да бори на што нај- 
енергичнији начин. Још више у нову формулацију спада једна врста 
делимичне конфискације, и то одузимање предмета, који су били 
употребни за извршење кривичног дела. Законик на једном месту 
прописује такво одузимање, кад одређује да се код најезде (напада 
на дом) одузму најездни коњи, и то половина у корист државе, и 
половина у корист оштећеника (чл. 101). 

Конфискација, као облик лишавања мира, увек је праћена 
прогонством. Прогонство (ргозстрпо, Баппшо) игра знатну улогу 
у старом праву и долази чак у извесну комбинацију са крвном осве- 
том и то на тај начин, да се за олакшавање мирења одређивало 
привремено прогонство кривца (у Мазовецкој земљи у Пољској). 
Из тих разлога је умесно да одмах после конфискације поставимо 
питање о прогонству у старом српском праву. На трагове онаквог 
прогонства, које би стајало у генетичкој вези са првобитним 

лишавањем мира, не наилазимо у законским споменицима. Први 
Душанов законик одређује прогонство („да се иждене" или „да се 
прожене“) у три случаја, и то: римокатолику за ступање у брак са 
православном (чл. 9), јеретику (чл. 10) и калуђеру за узимање мита 
(чл. 24). Ту нема ништа архаичног ни у кривичним делима ни у 
казни, и само кажњавање прогонством је у наведеним случајевима 
одређено највероватније по угледу византијског права, дакле 
долази као нека нова формација казненог права. У другоме се 
Законику прети прогонством („да се заточе у ину земљу незнаје- 
му“) поротницима, који се буду криво заклели (чл. 154. у 

Бистричком и Атонском преписима). И тај се случај не разилази са 
горњом претпоставком о прогонству, као о некој новој формацији. 
Зостатак архаичног прогонства може се приметити, при томе у 
много ублаженом облику, у оном расељавању села, које обично 
прати конфискацију имања целог села. Свакако је то било прогон- 
ство из рођеног места. 


8 13. СМРТНА КАЗНА 


Смртна казна потиче од оба горе споменута извора казненог 
права, и то од лишавања мира (Епедочекен) и од крвне освете 
заједно, кад се те две струје постепено слију у једином потоку 
државне казнене реакције против кривичних дела. Тај се процес не 
да пропратити у старом српском праву, где смртна казна долази у 
доцније време и без архаичних трагова. 

Законски споменици, који претходе Душановој кодификаци- 
ји, нигде не прописују смртну казну. Између Дубровника и Српске 
државе било је заиста 1308. преговора, да се укине вражда и да се 
на њено место уведе смртна казна за убиство, али нису ти прего- 
вори, као што већ знамо, успели. Патримонијална јурисдикција 
цркава и манастира кретала се у границама старог обичајног 
права, те није било повода да се у хрисовуљама говори о смртној 
казни. Истина, можда су у пракси те јурисдикције постајала 
питања, да се нешто у обичајном казненом систему треба да 
промени, и та се питања остављала одлуци владаочевој, али нема 
података, да су тим путем црквене власти предлагале владаоцу 
увођење смртне казне. У Грачаничкој хрисовуљи 1321. читамо: „а 
чловек који краде црков и вражду (тј. убиство) учини – што рече 
господин краљ“ (чл. 33). Можда па чак и вероватно, ту се мани- 
фестује тежња за појачањем казнене репресије упоредо са оби- 
чајним наплаћивањем глоба, али сигурно ту нема алузије на смр- 
тну казну, јер је повеља издата од краља Милутина, који је тако 

одлучно одбио дубровачки предлог о смртној казни. Ма како да је 
било, законске одредбе о смртној казни долазе тек у Душановом 
законику. Оне су малобројне; с тога ће бити најбоље, ако их 
наведемо све редом, да на тај начин очигледно проучимо целу 
институцију. 

„Ако ли себар узме по силе (силује) владику (властелинку), да 
се обеси“ (чл. 53). „Кто се најде убив светитеља (епископа) или 
калуђера или попа, да се та-зи убије и обеси“ (чл. 95). „Кто се 

обрете убив оца, или матер, или брата, или чедо своје, да се та-зи 
убица иждеже на огњи“ (чл. 96). „Црков кто обори на војсце да се 
убије и обеси“ (130). „Гусар да се обеси стрмоглав“ (145). „Облични 
(тј. ухваћени на делу)... гусарије и тати... да се ослепе и обесе“ (149). 
„Аште ли се обрете златар освен градов и тргов царства ми у којем 
селе, да се... златар иждеже. Ако се обрете златар у граду кове 
динаре тајно, да се златар иждеже“ (чл. 169). Све се до сада наве- 
дене одредбе налазе у најстаријем од потпуних преписа Душановог 
законика, и то у Призренском. Али има још две одредбе о смртној 
казни, које долазе тек у познијим преписима старе реценсије 
Законика, и то у Атонском, Бистричком и Ходошком, а које се 
тичу кривичних дела, и то паљевине и најезде, за која се у старијем 
Призренском препису доноси казна друге врсте. На њих треба да 
скренемо нарочиту пажњу. 

О паљевини се у Призренском препису одређује овако: „Кто 
ли се најде ужег кући, или гумно, или сламу, или сено, да то-зи село 
да пожежцу; ако ли га не даст, да плати оно-зи село што би 
пожежца патил и платил“ (чл. 99). У већ споменутим познијим 
преписима исти члан гласи овако: „Кто ли се нађе ужег кућу или 
гумно или сламу или сено по пизме кому, да се пожежца тази 
иждеже на огњи; ако ли га не даст, да плати оно село што би 
пожежца платил“. Ако оставимо на страну колективну одго- 
ворност села, која нас на овом месту не занима, и зауставимо се на 
индивидуалној одговорности самог паликуће, онда видимо, да се 
није та одговорност ограничавала на накнаду штете, него је обух- 
ватала и праву казну, као што следи из двоструке формуле: „што 
би пожежца патил и платил“, чији први део означава казну, а други 
– накнаду штете. Није та казна прецизно одређена, јер је добро 
била позната из живог обичајног права, баш на које ту закон и 
упућује. Наравно није та обичајна казна била смртна казна, него се 
највероватније састојала у високој глоби или чак у „разграбленију“ 
целокупног имања паликуће налик на дотичну одредбу Руске 
Правде. Смртна казна за паљевину донесена у познијим преписима 
долази као радикално новаторство у томе погледу. О најезди се у 
Призренском препису одређује овако: „Ако ли кога обрете најезда 
или сила похвалнаја, они-зи коњи најездни вси да се узму, половина 
царству ми, а половина оному-зи когано су најахали“ (чл. 101). 
Непосредно уз то познији преписи додају ово: „и чловеци најахал- 

ци да примут казн како пише у Законику светих отац у градских 
гранах (тј. у Градском закону, као што су у словенском преводу 
називали Прохирон), да мучит се (тј. да се казни) јако и вољни 

убица“. Ако се последње речи протумаче као тачно цитирање 
Прохирона (што баш чини Новаковић), онда се мора узети као 
надлежан за дати случај пропис Прохирона о убиству са 
умишљајем. Према томе пропису умишљајни („вољни“) убица 
кажњава се, ако је властелин, конфискацијом имања, а ако је 
себар, сече му се глава и бацан је зверовима (Синтагма Властара, 
састав ф, глава и, ал. 5, изд. Новаковића, стр. 523). Дакле би се на 
себра имала да за најезду примени смртна казна. Али речи „да 
мучит се јако и вољни убица“ не треба да се схвате као тачно цити- 
рање Прохирона, него као коментар састављача или преписивача 
чл. 101. Онда би се морало сматрати, да члан Законика упућује на 
директну одредбу Прохирона о најезди. Тако је схватио ствар још 
Зигељ и упозорио је на ову одредбу: „иже с оружјем нападајуште и 
разарајуште туждее доми или села, в главу томими сут“ (Нов., 
Синт., стр. 103). Према томе тумачењу, које сматрамо као 
разложније, примена смртне казне на најезду је безусловна, јер не 
зависи од сталешког положаја кривца. Свакако у познијем препису 
чл. 101. наилазимо на смртну казну као на једно новаторство, којим 
се допуњује стара казна при томе на толико радикални начин, да се 
промењује из основа. 

Случај са члановима 99. и 101. даје повода за неке закључке 
од општег карактера. Први се закључак састоји у признању, да 
није ту смртна казна била једна стара традиционална казна за 
дотична кривична дела, него једна нова казна, која је била уведе- 
на место доскорашње обичајне казне или уз њу. Други се 
закључак састоји у констатацији, да је смртна казна прихваћена 
из византијског права. Чл. 101. изрично о томе сведочи, јер се 
директно позива на византијски законски зборник. Чл. 99. сам се 
не позива на византијско право, али у ствари баш оно му служи 
као извор. Још Флорински, који је први истакао промену и до- 
пуну познијих преписа у чл. 99. у исто је време за њих пронашао, 
одакле су прихваћене.! То је закон у саставу Е глава д скраћене 
Синтагме Властареве, који гласи: „Иже храмину или стог 
пшенице пожег в веденији (тј. свесно), бием бив првеје (тј. прво 
да се бије) и огњем сажигајетсе“ (Нов., Синт., стр. 262). Са 
гледишта наведених закључака треба да прегледамо све остале 
чланове Душановог законика о смртној казни, да видимо, да ли 
исти закључци вреде и за њих. 


1 Тимофей Флоринскій, Памятники законодательной дьятельности 
Душана царя Сербовь и Грековь, Кіевь, 1888, стр. 198 и Приложениїя, стр. 168. 

Чл. 95. предвиђа убиство свештеног лица из клира и издваја га 
као једну врсту квалифицираног убиства, за што домаће обичајно 
право није знало те што дакле долази као једно новаторство под 
страним утицајем. За њега се одређује смртна казна, као 
најоштрији облик кажњавања умишљајног убиства по византиј- 
ском праву. Члан 96. има свој директни извор у одредби 
Прохирона, која гласи: „Убиви восходештаго или нисходештаго 
суродника, огњу предајет се“ (Нов., Синт., 523). Смртна казна за 
разбојништво (Зак., чл. 145, 149) прихваћена је, као што је то 
приметио још Конст. Јиречек! из Прохирона, према коме су се 
разбојници вешали на оном месту, где су свој злочин извршили 
(Нов., Синт., 353). Душан је манифестовао самосталну и нарочиту 
строгост у томе, што је исту смртну казну проширио и на обличног 
тата (чл. 149); византијско право ни у најоштријем облику 
кажњавања крадљивца није ишао даље од одсецања руку (Нов., 
Синт., 351–352). Одређивање смртне казне за крадљивце и раз- 
бојнике, и то професионалне и ухваћене на делу, је једно новотар- 
ство не само према старом обичајном праву, него и према првом 
Законику, и спада у оне Душанове новеле, које су дотадашње право 
знатно и радикално промењивале. Није дотадашње право издваја- 
ло квалифициране врсте крађе и разбојништва, нити је их наравно 
кажњавало смртном казном, него су према њему тат и гусар 
„платили“, дакле су били подложни новчаној казни. Смртну казну 
одређену за тате и гусаре Душан је проширио и на сва она лица, 
којима је наметнуо дужност да тате и гусаре проналазе и хватају, а 
која не би из ма којих разлога ту дужност испунила (чл. 146, 147). 

То је већ било крајње новотарство, у које због тога истраживаоци 
сумњају, да је оно ушло у живот, а да није остало само на хартији. 
Страног је порекла и смртна казна за тајно ковање динара (чл. 
169); при томе не потиче из византијског права, него из удаљенијег 
извора, и то из римског права, што је показао Конст. Јиречек.2 
Ствар стоји овако. Смртна казна спаљивањем одређена је у 
Јустинијановом праву (Содех изіїпіапиз 9, 24, де јаја топеіа). 
Доцније је у Византији дошла за фалсификацију новца једна блажа 
казна, и то одсецање руке, као што је одређено у Еклоги, у 
Василикама, у Прохирону и у свима потоњим законским зборници- 
ма. Да се Душанов законик повратио на оригинерну римску казну, 


то се не може приписати утицају са стране далматинских градова. 


1 Агспіу йг зјамјеће Рійоіовіс, ХХИ Вапа, 1900, стр. 154. 
2 [Ь4ет, стр. 166-167. 

Статути Дубровника, Сплита и Скардоне држали су се византиј- 
ског обрасца те су фалсификаторима новца претили одсецањем 
десне руке. Римска је казнена одредба вероватно стигла у Србију са 
севера и то преко засебних права немачких (саских) рудара. 
Ковнице новаца већином су се налазиле у градовима и трговима, 
где су се Саси занимали рударством. За права немачких рудара саз- 
најемо из чешких и мађарских извора. Њихове су повластице у 
Србији вероватно само понављале оне привилегије, које су се 
истим колонистима додељивале у Мађарској, одакле су по свој 
прилици дошли Саси у Дубровник и у Рашку. Рсепа ірпіѕ за фалси- 
фикаторе новца постоји, на пример, још 1278. у Немачком Броду, 
једном рударском граду у Чешкој. У Мађарској су се фалсифика- 
тори новца према градском праву спаљивали на ломачи, а по 
општем су земаљском праву били подложни судском двобоју. Ту 
смртну казну спаљивањем, одређену управо на фалсификацији 
новца, Душан није ограничио на тајно ковање динара у градовима 
и трговима, него је проширио и на обављање златарског заната у 
селима (чл. 169). У Призренском препису постоји само та примена 
смртне казне спаљивањем на златаре у селима, а основна ориги- 
нерна одредба о спаљивању за тајно ковање динара у граду долази 
тек у познијим преписима, и то Бистричком и Атонском. На основу 
тога Новаковић мисли, да нас тај закон о тајном ковању динара 
упућује на оно време растуреног царства, када су многа властела 
почели новце ковати и кад су се и злоупотребе ковања новца 
умножиле (Зак. стр. СХХХІУ). Не бисмо ишли у том погледу за 
Новаковићем. Што нека одредба долази тек у познијем препису, то 
само по себи још није довољан доказ, да је и сама одредба постала 
касније, јер се познији преписивач могао служити исправнијим тек- 
стом. Маркантно је, да се у Бистричком и Атонском преписима 
прво говори о спаљивању тајних ковача динара у граду и тек затим 
о спаљивању златара у селима. То потпуно одговара и логичкој и 
генетичкој вези између те две одредбе, те баш та се редакција 
треба да сматра као ближа аутентичној. Претпостављамо дакле, да 
су обе одредбе донесене као новела Душанова и баш у оном пос- 
тупном реду, у коме су се сачувале у Бистричким и Атонским 
преписима. Та је новела била једно апсолутно новаторство Душана, 
јер су се пре те новеле златари налазили у читавом низу села, о 
чему има изричних изворних података,! а ковање динара није рани- 


1 Као што се види из једне повеље 1363, и после Законика постојала су читава 
златарска села; в. др Александар Соловјев, Једна српска жупа за време царства, 
„Гласник Скопског научног друштва“, књ. Ш, 1927, стр. 36. 

је било никако регулисано. Душанове фискалне мере су дакле 
створиле нова кривична дела, за која је била одређена и нова казна 
прихваћена из права страних рудара. 

Сви до сада прегледани чланови Законика о смртној казни 
доносе смртну казну као једно новаторство прихваћено из визан- 
тијског права, а које новаторство или замењује стару обичајну 
казну за једно старо кривично дело или по први пут санкционише 
неко ново кривично дело, које није домаћем праву било ни позна- 
то. Изостају само два члана, и то 53. и 130, на које се тек што наве- 
дена карактеристика не може проширити са истом сигурношћу. 
Ипак највероватније је претпоставити, да ни ова два члана не чине 
изузетак, него су новеле исте природе, за које није у старом праву 
било преседана. Није тешко погодити оне мотиве, који су изазва- 
ли доношење тих новела. У једном случају (чл. 53) то је тежња за 
што оштријом заштитом сталешке части властеоске против 
најраспуштенијег напада на њу од стране себра, а у другом случају 
(чл. 130) манифестује одлучна и сурова борба против варварских 
ексцеса у рату, што је осим директног циља смерало још и да се не 
изгуби углед српског народа пред Грцима са којима је Душан рато- 
вао. За чл. 53. и 130. Законика не могу се пронаћи директни извори 
у византијском праву, али је смртна казна у њима прихваћена 
несумњиво из византијског казненог система. 

Иако све наведене одредбе Законика о смртној казни сматра- 
мо као новаторство донесено тек од Душана, ипак тим нећемо да 
кажемо, да пре Душана смртна казна није сасвим постојала. 
Напротив мислимо, да је било смртне казне и то за неверу, под 
којом се у прву руку разумела издаја, а можда још и неке друге 
врсте политичких злочина. Невера је била кривично дело против 
државе, дакле против владара, који је државу оличавао. 
Невернику, који је погађао најживотније интересе државне зајед- 
нице, владар се непосредно светио и то на онај начин, који је одго- 
варао тежини злочина. Дакле, у тежим случајевима владар је невер- 
ника убијао или је заповедао да буде убијен. На тај начин из освете, 
примењене на кривична дела против државне заједнице, код свију 

је народа постала смртна казна за политичке злочине. Не сумњамо, 
да нису ни Срби чинили у томе погледу изузетак. Већ смо навели 
наративне изворне податке, да се невера кажњавала конфиска- 
цијом. Аналогичних података о смртној казни за неверу нема. 
Ипак не мислимо, да се кажњавање невере ограничавало на кон- 
фискацију, него да су у тежим случајевима неверника убијали, као 
што се то уосталом чинило код свију народа. Баш такво је 

разрачунавање са неверником одговарало правној свести народној, 
те је чврсто било признато у обичајном праву. Због тога Законик 
ћути и о кажњавању невере, као о ствари која је свима добро поз- 
ната из исконског и живог обичајног права. Базирајући се на томе, 
Законик примењује разумљиву за све формулу: „да се казни као 
неверник“! и на учиниоце неких других кривичних дела, и то на 
оног, ко прима одбеглог туђег човека (чл. 140) и на оне, који би 
опљачкали имање властелина побегаоца (чл. 144). Да се и за та 
кривична дела одређивала смртна казна, не бисмо рекли, јер је у 
кажњавању невере вероватно било извесне градације, тек на чијем 
је највишем ступњу долазила смртна казна. 

Историја смртне казне у старом српском праву наилази на 
аналогију у историји старог руског права. Й код старих Руса 
кажњавали су се смрћу политички злочинци, иако Руска Правда 
(законски споменик Х1-ХП века) за њих је потпуно Бутала. Изу- 
зевши то ванредно кажњавање политичких злочинаца у духу старе 
освете, није стари руски казнени систем знао за смртну казну. Под 
византијским утицајем било је покушаја, да се смртна казна уведе 
за разбојништво, али није он успео да се учврсти. Тај случај, који се 
догодио још крајем Х века, толико је интересантан, да ваља да се с 
њим упознамо ближе. Ево што се о њему прича у почетном руском 
летопису: „Живљаше Владимир (кнез за чије су владе Руси при- 
мили хришћанство) у страху Божјем и умножише се разбојништва, 
и рекоше епископи Владимиру: ево умножише се разбојници; 
зашто их не кажњаваш смрћу? Он пак рече њима: бојим се греха. 
Они му опет рекоше: постављен си од Бога да кажњаваш зле, а 
добрима милост да чиниш; пристоји ти се, да кажњаваш разбојни- 
ка смрћу, али испитавши. Онда Владимир укине вире (вира - руски 
израз за вражду) и почне да разбојнике кажњава смрћу. И опет 
рекоше епископи и старци (старешине): много има ратова; ако 
буде вира, нека иде на оружје и на коње. И рече Владимир: нека 
буде тако, и живљаше Владимир према уређењу очеву и дедову.“ 
Дакле епископи, који су били Грци, предложили су св. Владимиру, 
да уведе смртну казну, исто тако, као што су преко тристо година 

доцније Дубровчани предложили исто кр. Милутину. Није 
Владимир тај предлог одбио, као што је доцније учинио Милутин, 
него га је усвојио. Ипак су се домаће прилике показале јаче, него 


1 Та је формула одавно била позната, јер се налази још у хрисовуљи 
Хиландару 1276-1281 („да га кажет јако и неверника“, чл. МИ). Долази и после 
Законика, и то у хрисовуљи Хиландару 1361 – „да се распе и накаже по законику 
како и неверник“ (чл. ІУ). 

прерана рецепција туђег права; пошто је вражда давала кнезу при- 
ход. који му је био потребан за војску и рат, смртна је казна била 
укинута, а вражда је била поново успостављена, тако да је 
Владимир опет почео живети по исконским обичајима очевим и 
дедовим. И дуго су време ти обичаји трајали. Тек крајем ХІУ века 
долази смртна казна у једном руском законику, и то у Псковском 
статуту (Псковскаја Суднаја Грамота), где је одређена за крађу из 
цркве, за крађу коња, за неверу (одбегање непријатељу) и за 
паљевину. И ту, као и пре педесет година у Душановом законику 
манифестовао се византијски утицај, који се учврстио преко цркве. 
Приписујући систематско увођење смртне казне византијском 
утицају, нећемо тим да кажемо, да је смртна казна са стране намет- 
нута словенској правној свести, која се њој иначе противила. Иако 
то словенофили романтичног правца радо тврде, ипак није то 
тачно. Прво, убијали су Словени политичке злочинце, извршујући 
на њима јавну освету, те су дакле знали за смртну казну и без визан- 
тијског утицаја. Друго, ако се за увођење смртне казне у редовни 
казнени систем послужили византијским обрасцем, није их образац 
нагнао на реформу, него их је животна потреба дотичне реформе 
побудила, да за њу траже образац у Византији, као признатом 
извору напредне цивилизације. Рецепција не ствара законодавне 
потребе, него олакшава њихово подмиривање. Према томе, не 
успева прерана рецепција, а преклије од рецепираног само оно, 
што је пресађено на домаће земљиште у своје време и у сагласнос- 
ти са постојећим потребама домаћег живота. 


$ 14. ТЕЛЕСНЕ КАЗНЕ 


У непосредној генетичкој вези са смртном казном стоје 
телесне казне, нарочито оне са осакатом. Осакаћивање се сма- 
трало као ублажавање смртне казне, кад је првобитна строгост 
мало попустила. Свакако је осакаћивање кривца служило истом 
циљу застрашивања као што и смртна казна; сем тога је кривца 
инвалидирало, у чему се састојала извесна мера превенције. Уз 
осакаћивање дошли су и блажи облици телесних казни, које су 
ипак биле пуне бола те тиме су вршиле мисију застрашавања. У 
српском праву све поступне етапе у развитку телесних казни не 
дају се пропратити, јер су њихови преседани у старије време 
усамљени, а мање више развијени систем телесних казни долази 
скоро изненада тек у Душановом законику у видљивом облику 

непосредне рецепције из византијског права. Могу се дакле 
телесне казне прегледати само онако, како постоје у Законику. 
Систем телесних казни, који се може извући из Душановог закони- 
ка, обухвата три врсте телесних казни, и то – осакаћивање, жиго- 
сање и батинање. 

Основни облик осакаћивања, који се спроводи у Законику, 
састоји се у одсецању обеју руку (чл. 87,97, 131), који се затим ком- 
бинује још са урезањем језика (чл. 21, 162) или носа (чл. 53. и 54). 
Сем тога се урезују уши (чл. 69), и кривац се ослепљује; ослепљи- 
вање бива двојако, и то – или делимично (, да му се око изме“, чл. 
166); или потпуно („да се ослепи“, чл. 145); сем тога ослепљивање 
долази једанпут код смртне казне („да се ослепе и обесе“, чл. 149); 
у последњем случају очевидно има да учини смртну казну што 
грознијом, да повећа муке осуђеника, да што више застраши народ. 
Све су те казне са осакатом прихваћене из византијског права и 
састављачи Законика могли су да их изваде из Властареве 
Синтагме, из које су могли у исто време сазнати, да су телесне 
казне са осакатом дошле у циљу ублаживања казненог система и 
то на место укидане смртне казне (Нов., Синт., стр. 391). За 
осакаћивање има преседана и од старијег времена, и то од времена 
Стефана Немање. Кад се у оно време почело ширити богомилство, 
велики жупан Стефан Немања сазва сабор и према његовој одлуци 
даде прихватити поглавице секте, те их, по одредбама византијских 
закона против Манихеја и других јеретика, строго казни; њихову 
учитељу и старешини беше одсечен језик. Наведени је преседан 
остао усамљен и систематско је увођење телесних казни са 
осакатом дошло тек у Душановом законику, уосталом из' истог 
извора, као што и пре, и то из византијских закона. 

Поводом прихваћивања телесних казни са осакатом из 
Византије, Намисловски налази, да у Душановом законику је њихо- 
ва улога промењена и чак изопачена. Уколико, вели, у Византији је 
примена наведених казни била спроведена према принципу тали- 
она (равне одмазде, да се казни тим, чим је учини кривично дело), 
утолико се у српском праву тај принцип не да да констатује, јер у 
њему није облик осакаћивања ни мало одговарао облику 
извршеног кривичног дела. Историја права уопште зна за факт, да 
се код осакаћивања нарочито узимао у обзир онај уд кривчев, 
којим је кривично дело извршено, и на њега се казна управљала; 
тако се нпр. за кривоклетство одсецали они прсти, дизањем којих 
обично се заклетва полагала. Али није то било примењивање тали- 
она, него очигледно испољавање оног кривичног дела, за које је ко 

кажњен. Према томе се такве казне у немачкој науци називају 
зртесејпде Зтагеп, тј. казне, у којима се огледа само кривично дело. 
Такав је карактер често имало осакаћивање оригинерно у визан- 
тијском и деривативно и у српском праву. Нема велике разлике у 
томе погледу између та два права. Истина, према Законику одсецале 
се руке и ономе, ко би продао хришћанина иноверцу, и насилнику и 
нахвалничком убици. Али зар нису руке оруђе за сваку кривичну 
радњу, и зар није било довољно да се у одсеченим рукама огледа 
једно теже кривично дело уопште? Било је ипак у српском праву и 
прецизније символике. Тако приставу, који је своју дужност изневе- 
рно, нису се само руке одсецале, него се и језик урезивао. Зар није то 
била права символична казна за оног, чије су речи уживале јавну веру 
и вредиле као безусловни доказ? Али уопште није та символика била 
од основног значаја. Биће се осакаћивања састојало у томе, што се 
оно по своме задатку приближавало смртној казни. У томе погледу 
одсецање руку за убиство нахвалицом може се сматрати као одговор, 
који је дат у Законику на познати нам некадашњи предлог 
Дубровчана, да се укине вражда и да се убица казни смрћу, што је 
Законик допустио само за неке нарочито квалифициране врсте 
убиства, и то за убиство свештеног лица и за убиство сродника. 

Што су. телесне казне са осакатом биле прихваћене из 
Византије, то је опет, као што и у питању о смртној казни, давало 
повода словенофилима романтичног правца да се жале, како је 
туђи утицај покварио благу правну свест словенску. На ту врсту 
жалби дали смо већ одговор поводом смртне казне, те га нећемо 
понављати. На овом месту можемо само додати, да је поводом 
осакаћивања византијско право пружало слободни избор, и да, не 
гледајући на то, ипак је осакаћивање било прихваћено. Ствар је у 
томе, што је у Прохирону и у Василикама одсецање руку и ногу 
било укинуто нарочитом одредбом. Није то укидање било доследно 
спроведено, јер се у Прохирону у истој глави, али у даљим чланови- 
ма одсецање руку опет прописивало. Властарева је Синтагма 
репродуцирала ту недоследност Прохирона, чиме је свакако давала 
могућност, да они, који буду из синтагми црпели, дотичне одредбе 
слободно бирају и слободно реше, да ли су за или против 
осакаћивања. И ту дилему су састављачи Законика решили, као 
што знамо, за одсецање руку, који сачињава у Законику основни 
облик телесне казне са осакатом. Савремени Душановом законику 
статути Казимира Великог у Пољској прописују одсецање руке и 
ува. што су прихватили из римског права. Било је дакле у оно време 

неких општих узрока за увођење телесних казни са осакатом. 

Ваља прегледати, за која је кривична дела одређено осака- 
ћивање, и на тај начин констатовати, која се баш правна добра штите 
том казном. Ту се на првом месту истиче одбрана православне вере, 
ради чега се одсецањем руку кажњава онај, ко би продао 
православног иноверцу (чл. 21). Затим се много пажње скреће на 
заштиту чврстог сталешког поретка, те се одсецају руке властелин- 
ци, која би учинила блуд са себром, и њеном саучеснику (чл. 54), режу 
се уши себру, који би учествовао у недозвољеном збору (69), одсеца- 
ју се руке себру, који би убио властелина (чл. 94) и свакоме ко би 
ишчупао браду властелину или којем угледном човеку (чл. 97). 
Одсецањем руку прети се за убиство нахвалицом (чл. 87) и за сило- 
вање (чл. 53) и на тај се начин штити живот и женска част за све 
сталеже. Одсецањем се руку кажњавали и пристав, који је своју 
дужност изневерио (чл. 162) и војник, који би се са стране умешао у 
двобој у војсци (чл. 131); на тај се начин бранио поредак у судству и у 
војсци, у тим најважнијим гранама државног уређења. Прописујући 
да се тат ослепи (чл. 145), Законик је тим проглашавао сурову борбу 
против професионалних крадљиваца. Засебно место заузима случај 
са пијаницом, коме се за вређање и злостављање прети вађењем ока 
и одсецањем руке (166); ту се манифестује строгост Законика према 
сваком нереду. Иако има тенденције, да се телесном казном са 
осакатом нарочито брани чврсти сталешки поредак, дакле интереси 
и углед повлашћеног сталежа властеоског, ипак није осакаћивање 
никако ограничено само на себре, него се примењује и на лица свију 
сталежа (чл. 21, 53, 54, 87, 145, 147, 149, 162, 166). 

Жигосање долази у Душановом законику у два облика, и то 
као жигосање по образу и као прљење косе на глави и бради. 
Жигосање по образу је прописано за јеретика, као и за оног, ко би 
га тајио (чл. 10). Та је казна за јеретика прихваћена из византијског 
права, о чему сведочи житије св. Теодосија Трновског, у коме се 
прича, да је бугарски цар на сабору 1350 „сагласно црквеним зако- 
нима наредио, да се богомили жигошу по образу и протерају.“ За 
прљење косе и браде Законик се служи изразом „да се осмуди", за 
који је израз Конст. Јиречек пронашао у дубровачким актима 
латински превод, и то: сотфигеге саріШоѕ де сарпе ег Багђат 
(опаљивати косу са главе и браду – Исшорија Срба, ШІ, 156, пр. 1). 
Та се казна одређује само за себре, и то - ако себар опсује 
властелина (чл. 55), ако прими учешће у недозвољеном збору 


1 В. Александар В. Соловјев, Законодавство Стефана Душана цара Срба и 
Грка, 1926, стр. 166, пр. 4. 

(чл. 69), и ако побегне од господара – „меропах ако побегне куда от 
својег господара у ину земљу или у цареву, где га обрете господар 
да га осмуди и нос му распори“ (чл. 201). Казна „смуђења“ вероват- 
но полази од аналогичне византијске казне, која се састојала у 
шишању косе на глави кривчевој. То је шишање било срамотна 
казна, као што се о томе наводи у Властаревој Синтагми изрична 
наредба из једне новеле цара Лава, која гласи: „и зелним 
остриженијем да обесчестит се“ (Нов., Синт., с. 457). Без сумње се 
исто тако схваћа „смуђење“ и у Душановом законику, који иначе, 
као што знамо, штити неприкосновеност косе и браде нарочитом и 
чак оштром казном (чл. 97-98). Наравно и жигосање по образу 
исто тако је осуђеника срамотило и бешчастило. У исто време је 
жигосање била једна врста очигледне регистрације осуђених кри- 
ваца, приступачне за оно доба, које није наравно знало за ком- 
пликовану регистрацију криминалне статистике. 

Батинање („да се бије“ или „да се бије стапи“) долази у 
Законику свега у пет случајева и одређује се за калуђера, који узме 
мито, поред прогонства (чл. 24. Раков.), за властеличића, ако опсу- 
је властелина, поред глобе у износу од 100 перпера (чл. 50), за 
себра, који рече јеретичку реч, поред глобе у износу од 12 перпера 
(чл. 85), за војника који би се са стране мешао у двобој у војсци (чл. 
131) и за пијаницу ако кога увреди или злостави (чл. 166). Број 
батина није одређен; само за пијаницу прецизно је прописано 100 
стапи, али се поред тога пијаница затвара у тамницу и по изласку 
отуда опет „да се бије“ већ без прецизирања броја батина. Односно 
батинања нема података, да би изван било прихваћено, те је 
вероватно домаћег порекла. Пре Душановог законика батинање 
долази само у Жичкој повељи око 1220, где се одређује за жену, 
која би самовласно напустила мужа („својим телом да наказује 
се“), али само у том случају, кад не би имала од чега да плати 
прописану глобу у стоци (чл. ХХ). Као што смо видели, није било 
батинање јако проширено, те заузима у казненом систему 
Законика незнатно место. 


$ 15. КАЗНА ЛИШЕЊА СЛОБОДЕ 


Казна лишења слободе је у средњем веку играла ситну улогу. И 
ако је и у немачким и словенским земљама било тамница у кулама 
(Тһиғт, 1итту, пирг), тачније у дубоким подрумима испод кула 
(зашто су се у Русији називале „погреб“ – подрум), ипак је онда там- 

ница више вредила као истражни затвор, или притвор за 
презадужене дужнике (између осталог и због глоба), него ли као 
казна у правом смислу те речи. Тек у ХУ и чак у ХМІ веку лишење 
слободе улази мање више редовно у казнени систем, али још дуго 
време заузима споредно место. Нису средњовековне тамнице биле 
само државне, него и патримонијалне, и то на имањима пов- 
лашћених велепоседника, нарочито цркава и манастира. 

У старим српским повељама наилазимо свега једанпут на 
казну лишења слободе, и то у Светостефанској хрисовуљи 
1313-1318, где се одређује овако: „Владалца (управника црквеног 
имања) бивше 6 оваца, и боица да се врже в темницу и да се не 
пусти прежде 3 месеца; кто ли га ће прежде пустити, да јест 
проклет“ (чл. 80). Интересантно је забележити, да је ту време 
затвора у тамници тачно одређено, што није за оно доба опште 
правило, него више изузетак. Наведена одредба спада у оне патри- 
монијалне казнене прописе, који су сачињавали сталешко 
кривично право за нижи сталеж, и то себарски, о чему смо већ 
имали прилике да говоримо. И тамница, која ту долази, није 
државна, него црквена, манастирска. 

Било је у средњовековној Србији и државних тамница, као 
што о томе сведочи хрисовуља св. Ђорђу Скопском 1300, баш што 
је приметио Намисловски. Наиме, кад се у наведеној хрисовуљи 
набрајају оне работе, којих се црквени људи ослобађају, наводи се 
и оваква додељена им слобода: „ни тамнице бљусти“. Дакле су 
жупски људи (жупљани) били редовно дужни, да чувају или 
стражаре тамнице, наравно државне, јер је само терете према 
држави краљ је могао да црквеним људима опрости. Несумњиво је 
дакле, да је било државних тамница. Налазиле се оне обично у 
градовима, што се опет види из Аранђеловске хрисовуље 1348- 
-1353. У тој је хрисовуљи цар Душан између осталог поклонио мана- 
стиру два града те им је обезбедио имунитет. Поводом одређивања 
тога имунитета вели се овако: „кефалија града тога Призрена, или 
кнез, или ин кто љубо от владуштих да не има области градом тем, 
ни свезња (тј. сужња) у њ уводити“ (чл. Ш). Одавде следи, да су се 
сужњи обично смештали у граду, који је у оно доба био пре свега 
утврђено место, највероватније у његовој кули. 

Душанов законик изрично прописује тамницу, као казну, у три 
случаја, и то: за оне, који ступају у брак без венчања (чл. 3. по 
Текелијином - Софијском преписима), за калуђера који сврже расу 
(чл. 19) и за пијаницу, који кога изазива, вређа или злоставља (чл. 
166). Време затвора није прецизирано, него се у прва два случаја 

одређује овако: ,дондеже глобу даст“ (чл. 3) и „докле се обрати 
опет у послушаније“ (чл. 19); у трећем пак случају остаје уопште 
неодређено, јер се тамо каже овако: „да се врже у тамницу, и по 
том да се изведе из тамнице“ (чл. 166). За нас је то апсолутно нејас- 
но. али у живом обичајном праву оног доба и у живој пракси 
дотичних институција лако је било наћи упутство, што и како треба 
да се ради. Два од већ наведених случајева спадају у надлежност 
црквеног суда, те и тамница је у њима предвиђена црквена, при 
томе више као привремени притвор, него као прави казнени 
затвор. Само према пијаници може бити речи о државној тамници, 
али њена правна природа није разговетна; свакако долази као 
споредна казна, јер и пре тамнице добија пијаница 100 батина 
(стапи) и после тамнице се опет бије (,да се бије“). 

Осим случајева, где је изрично прописана тамница, Законик 
још на неколико места предвиђа лишење слободе и то кад 
одређује, да се кривац свеже. „Људије црковни, који држе црковна 
села и земљи црковне, а прогнали сут меропхе црковне или влахе, 
онизи који су разгнали људи, да се свежу... и да их држи црква догде 
скупе људи које су разгнали“ (чл. 32). Господар села, који би зане- 
марио своју дужност односно проналажења и хватања професио- 
налних крадљиваца и разбојника, „да се доведе свезан к царству 
ми“ (чл. 145). Старешина оних, који би отсели у селу резервисаном 
за царску приселицу „да се да свезан оному-зи селу“ (чл. 187). „Ако 
ли соћа властелин не да на те (тачно у закону одређене) рокове, 
властелин та да се свеже на царевом двору и да се држи докле плати 
двојином“ (чл. 198). У свима наведеним случајевима има без сумње 
лишења слободе, које при томе стоји у вези и са тамницом, на коју 
се очевидно мисли, кад се не само прописује, да се кривац свеже, 
него и да се држи (чл. 32, 198). Али у свима наведеним случајевима 
није то прави казнени затвор, него притвор у својству принудног 
средства за добављање окривљеника (чл. 145, 187) или за 
обезбеђење оне накнаде или оне глобе, коју је окривљеник дужан 
да да (чл. 32, 198), 

Као што се види у Душановом законику лишење слободе 
заузима потпуно незнатно место у казненом систему. Не гледа- 
јући на то, има у Законику више чланова нарочито посвећених 
сужњима и тамници. Постоји чак извесна диспропорција између 
стварног значаја тамнице у казненом систему и оне тежње, коју 
законодавац поклања тамници као институцији довољно 
проширеној. Треба да то питање детаљно прегледамо и по 
могућности расветлимо. 

Чланови Законика, који упозорују на тамницу као на 
проширену институцију, су ови: „који чловек утече из тамнице, са 
чим приде на двор царства ми, или јест чловек царства ми, или 
црковни, или властелски – са тем-зи да јест свободан. Аште јест 
утекал, у тога-зи чловека што буде оставил, та-зи да има кому буде 
утекал“ (чл. 112. „о утеченим тамничном", а у Бистричком и 
Атонским преписима: „О сужних“). „Који се сужањ држи у двору 
царства ми, тере утече на двор патријарш, да јест свободан. И 
такожде - на двор царев, да јест свобод" (чл. 113. „о сужни“). 
„Властели и ћефалије царства ми који држе градове и тргове, 
никто од њих да не прими чијега чловека у тамницу без књиге 
царства ми. Аште ли кто кога прими през заповед царства ми, да 
плати царству ми 500 перпер“ (чл. 184). „Тем-жде образом кто 
држе тамнице царства ми, да никога не приме ничијега чловека без 
књиге повеленија царства ми“ (чл. 185. „о тамнице“). 

Остављајући на страну нормативну садржину! наведених 
чланова, чим ћемо имати још прилике да се бавимо, на овом месту 
зауставићемо се само на оним подацима, који се у наведеним 
члановима пружају односно тамнице, као институције. 

Прво, што се из споменутих података може извести, то је кон- 
статација више врста тамница. Да је било признатих у Законику пат- 
римонијалних тамница, о томе сведочи чл. 112. Заиста, тај члан у 
своме првом делу предвиђа случај, да је неки човек зависан од госпо- 
дара земље побегао из тамнице, а у своме другом делу каже за истог 
побегаоца, да је он побегао од неког „човека“, дакле испод власти 
једног лица, под којим се не може разумевати нико други, него госпо- 
дар земље. Дакле, нечији човек је у исто време побегао из тамнице и 
од свога господара. То може значити само, да је он побегао из там- 
нице свога господара. Дакле, господари земље су имали своје там- 
нице, било је дакле патримонијалних тамница, и то црквених (евен- 
туално манастирских) и властеоских; међу црквенима нарочито се 
истиче тамница на патријаршем двору (чл. 113). Већ чл. 112-113, изд- 
вајају државне тамнице и између њих тамницу на царском двору. На 
даљу пак поделу државних тамница на подређене врсте упозорују чл. 
184. и 185. То је већ запазио Новаковић и интерпретирао је дотичне 
податке овако: „из члана 184. и 185. види се да је тамница било и по 
градовима и по варошима, да су се налазиле под руком ћефалија 

(царевих чиновника) и властеле, која су, на сваки начин, имала 
положај различит од ћефалија, и ако данас немамо откуд да докучимо 


1 Т). садржину баш њихове диспозиције, њихових непосредних прописа. 

у чему су се те разлике налазиле. Најпосле члан 185. јасно нам каже, да је 
стајала и трећа врста тамница, чисто царевих и под непосредном царском 
руком. које су се од обојих првих разликовале“ (Зак., стр. 259). У чему су 
се баш разликовале, о том Новаковић ћути. Сматрамо, да се та празнина 
у интерпретацији мора и може да попуни. По нашем мишљењу чл. 185. 
предвиђа тамнице на царским имањима. Као што је било црквених људи, 
„који држе црквена села и земље црквене“ (чл. 32), исто је тако било и 
царевих људи, сигурно властеле, који су држали царева села и цареве 
земље у ужем смислу речи, а који бисмо смисао боље изразили, ако 
бисмо се послужили истовременим и аналогичним руским термином те 
бисмо рекли „дворска села и дворске земље“. Цареви људи, који су 
држали дворска села и дворске земље, држали су у њима и тамнице, као 
што су то иначе чинили сви повлашћени господари земље - и цркве и 
манастири, и властела. Те би тамнице сачињавале једну врсту патри- 
монијалних тамница на дворским имањима (уп. чл. 185. и 112) итим би се раз- 
ликовале од правих државних тамница у градовима и трговима (чл. 184). 

Наведена класификација тамница толико разграњена још више 
повећава ону диспропорцију, о којој смо рекли горе, и то диспропор- 
цију између стварног значаја тамнице у казненом систему и оне 
пажње, коју законодавац поклања тамници као једној институцији 
толико проширеној. Сад треба да ту диспропорцију уклонимо, а то се 
може извести, ако будемо показали, ким су се тамнице пуниле. 
Одговор на то питање може се пронаћи у истим члановима Законика, 
из којих се изводе подаци о проширености тамница. 

Од четири наведена члана само један, и то 113, говори о 
сужњу уопште, дакле о апстрактном сужњу. Остала пак три члана 
предвиђају једну ужу категорију сужања, једног конкретног сужња, 
и то „чијег човека“, или тачније „нечијег човека“, тј. насељеника на 
земљи повлашћеног велепоседника, дакле меропха па тим више 
отрока. Законодавац уопште, а стари законодавац нарочито го- 
вори о томе, диода ргеїцтаце ји, што већином бива. Према томе 
базирајући се на пажњи, коју законодавац поклања „нечијем 
човеку“ у тамници, има довољно разлога за закључак, да су се там- 
нице редовно пуниле окривљеницима из редова насељеника 
повлашћених имања – дворских, црквених и властеоских.! За која 


1 Интересантно је да се у Текелијином и Софијском препису сама реч „сужањ“ 
у чл. 112. тумачи као „роб“ („сужањ сии реч роб“). Без сумње ту има много 
нетачности и мешавине правних појмова (између осталог приватног поданства са 
ропством), али се ту свакако осећа реминисценција старе судске праксе, која је 
знала баш „чијег човека“ као најобичнијег становника тамнице, куда су људи других 
сталежа стизали само у ретким, изузетним случајевима. 

су баш кривична дела били они подложни тамници, не можемо да 
кажемо, јер закон о том ћути, а о живом обичајном праву и патри- 
монијалној пракси оног доба нису нам се сачували никакви извори. 
Можемо само погађати, да је ту већином била у питању повреда 
дужности приватног поданства и понајпре напуштање земље и 
бежање од господара. По себи се разуме, да није тамница била за 
приватне поданике увек казнени затвор, него и истражни притвор 
и принудно средство за наплаћивање од њих глоба и свакојаких 
дажбина. 


8 16. ОСТАЛЕ ДРЖАВНЕ КАЗНЕ И ЦРКВЕНЕ КАЗНЕ 


Губишак часних права (Ейпіозіякей, іп/атіа) игра у средњем 
веку довољно знатну улогу у немачком праву и од словенских права 
нарочито у пољском. Генетички стоји у вези са првобитним 
лишавањем мира (Епедозтокен) и нарочито са прогонством, тако да 
се на пример у пољском праву губитак часних права (іл/атіа) иден- 
тификовао са прогонством (Раппііо). На даљи развитак губитка 
часних права утицали су витешки (ритерски) назори, и то свест о 
витешкој части, која се није могла спојити са извршењем извесних 
кривичних дела нарочито зазорних и са подношењем извесних казни 
те се због њих морала губити. Према општем духу ондашњег 
немирног витешког живота лако се у погледу убиства прет- 
постављало да се оно догодило у сукобу и боју; због тога није убис- 
тво за собом повлачило губитак часних права, те су људи окривљени 
и чак осуђени због убиства остајали на високим положајима у 
државној управи и у судству. Крађа пак, разбојништво, непоко- 
равање пресуди, бежање обично су водили губитку часних права. 
Доцније је држава повећавала број случајева губитка часних права и 
спецификовала његове облике, и то проширивала је ту казну на 
различите радње против државног поретка и одређивала је 
различите врсте губитка сталешког права. 

Наведени развитак губитка часних права не да се пропратити 
у Србији, где та казна долази тек у Душановом законику и заузима 
у његовом казненом систему сасвим усамљено место, јер се 
изрично одређује само за поротнике, који су злоупотребили своју 
дужност, и то да су окривљеника намерно криво оправили. Зато су 
плаћали вражду у износу од 1000 перпера, „а веће по том да несу ти- 
-зи поротници веровани, ни да се кто од њих мужи ни жени“ (чл. 
154). Пошто се на другом месту у Законику порота дефинише као 

„веровани чловеци“ (чл. 160), дакле наведена одредба „да нису баш 
ти поротници веровани“ значи за њих губитак права да буду икад 
чланови пороте. „Завршетак ни да се кто ош њих ни мужи ни жени 
није јасан“, вели Новаковић, „ни по смислу ни по речима. Поред 
свега размишљања нарочито ми је сасвим остало нејасно оно 
мужити се покрај жениши се“ (Зак., стр. 239). Само по себи реч 
мужиши се не може изазивати никакве тешкоће у њеном 
разумевању, јер је употребљена у повељи кр. Стефана Дечанског 
св. Николи Врањинском 1326, где се између осталог каже овако: „и 
ако се јегова (казнаца Димитрија) жена омужи по јегове смрти...“ 
(чл. Ш). Дакле се потешкоћа може састојати само у томе, што 
преко речи „да се кто от њих не мужи“ наведена одредба нас упо- 
зорује, да је могло бити у пороти и женскиња. Али то је питање, 
које нас на овом месту не занима. Свакако ни да се кто ош њих ни 
мужи ни жени мора да значи губитак права на ступање у брак. 

Губитак часних права и то као самостална казна може се кон- 
статовати још на једном месту у Законику, и то у чл. 57, где се 
властелин за злоупотребу приселице кажњава тим, што „та-зи 
држава да му се узме, а ина да не даст“. Као што већ знамо, жупе, 
као локалне административне јединице, управљале се на двојаки 
начин, и то преко кефалија, који су се постављали и функци- 
онисали као краљевски, евентуално царски чиновници, и преко 
властеле, којим се жупа даривала на подређеном стварном праву у 
„државу“. У чл. 57. властелину за злоупотребу приселице не само 
се одузима држава, коју у датом тренутку поседује, него му се „а 
ина да не даст", што може да значи да му се одузима остваривање 
самог права на добијање државе, дакле ту је случај губитка часних 
права, и то једне од повластица властеоског сталежа. 

Два наведена поједина случаја губитка часних права немају 
корена у дубокој старини, него долазе као једна нова формација 
створена од државе, а у вези са судском реформом цара Душана и 
са његовом тежњом за уклањањем социјалних конфликата између 
властеоског и себарског сталежа. 

Исто тако је државног порекла и одузимање државе од 
властелина за злоупотребу власти, која се поред тога кажњава још 
оштријом казном (чл. 142). Томе одузимању државе одговара 
„одузимање земље и људи“, којим се кажњава управник црквеног 
имања за самовласно протеривање меропаха (чл. 32). То су 
случајеви лишења звања, које се још примењује у Законику на 
кажњавање свештених лица. Тако, код празноверног вађења мрт- 
ваца из гробова „ако ли буде поп на то-зи дошао, да му се узме 

поповство“ (чл. 20); кто од митрополита, епископа или игумана не 
буде хранио сиротињу у манастирима, као што је то прописано по 
закону, „да се отлучи сана“ (чл. 28); „и ако се најде који љубо (од 
свештених лица) по миту став, да извржета се оба от сана, и поста- 
виви и постављен“ (чл. 13). На такво лишење звања наилазимо још 
у хрисовуљи св. Ђорђу Скопском 1300, где се одређује овако: „аште 
ли се најде игумен, криво судив, да извржет се сана“ (чл. 39). 

Поред свију до сада наведених казни Душанов законик се још 
служи црквеним казнама, које у неким члановима изрично одређује. 
Пошто увођење црквених казни у световни законик је једно питање 
од важног принципијелног значаја, неопходно је потребно да наведе- 
мо све дотичне одредбе. 

На првом месту долазе две опште одредбе о црквеним казна- 
ма и то ове. „И за духовни длг васак чловек да имат повиновеније 
и послушаније ка својему архијереју. Ако ли се обрете сагрешив 
цркви, или преступив что љубо од сијега законика вољом или 
нехотенијем, да се повине и исправи се цркви; ако ли пречује и 
удружи се от цркви (и) не васхоште исправити повеленије цркви, 
по том да се отлучи от цркви“ (чл. 4). „И светитељије, да не прокли- 
нају христијан за сагрешеније духовно, (на) да пошљу двашти или 
тришти ка оному-зи, да га обличи; да ако не чује и не усхоће 
исправити (се) заповедију духовноју, по том да отлучит се“ (чл. 5). 

Затим иду казнене одредбе поводом појединих кривичних 
дела против вере и цркве. Ко би отпао од православља у латинство 
и не би се вратио у православље, „да се каже како пише у законику 
светих отац“ (чл. 6). „И поп латински ако се најде обратив хрис- 
тијанина (5с. православног) ва веру латинску, да се каже йо 
законику светих отац“ (чл. 8). „И они-зи духовници (свештеници), 
којих несу поставили (архијереји), да се иждену; да их ведевса 
(педепса) црква йо закону“ (чл. 11). „Кто се најде поставив по миту 
(или) митрополита, или епископа или игумна, да јест проклеш и 
он-зи који га је поставил“ (чл. 13). „И калуђер који сврже расе, да 
се држи у тамници, докле се обрати опет у послушаније, и да се 


1 В. исте чланове у Новаковићевом преводу на данашњи језик: „Што се тиче 
духовних послова, сваки човек да слуша свога архијереја и да му се покорава. Ако 
се деси да је ко сагрешио цркви, или да је преступио ма шта из овог законика, хоти- 
мице или ненехотице, да се покори и поправи цркви; оглуши ли се, или се почне 
уклањати од цркве, те не хтедне учинити што заповеда црква - да се од цркве 
одлучи“ (чл. 4). „Епископ да хришћане за погрешке духовне не проклињу, него да 
пошљу по двапут и трипут, да прекоре онога који је сагрешио, па ако их не послуша 
и не хтеде се поправити по духовној заповести, онда да се одлучује“ (чл. 5). 

йедейса" (чл. 19). „Отселе да не урве ниједина власт калуђера или 
црковнаго чловека. И кто потвори сије при животе и по смрти 
царства ми, да нест благословен“ (чл. 30).! „Мађиник и отровник 
који се најде облично, да се каже по закону свеших отац“ (чл. 109). 

Откад је Флорински изнео своју хипотезу, да Душанов 
законик је само допуна уз Властареву Синтагму те има да попуни 
њене празнине, наведени се чланови Законика са црквеним казна- 
ма претресају баш са гледишта њиховог односа према Синтагми. 
Бави се тим чак и Новаковић, који се иначе не слаже са хипотезом 
Флоринског. Ако се та хипотеза прими, онда треба да се претре- 
сани чланови Законика признају као излишни, јер је о црквеним 
казнама довољно речено у Синтагми. Пошто је ипак законодавац 
решавао питање о томе, које одредбе треба да се донесе у 
Законику, према животним и државним потребама, а никако не 
према хипотезама историчара у ХІХ веку, не може бити речи о 
томе, да су ма који чланови у Законику излишни. Постојање 
црквених казни у Душановом законику говори изрично против 
хипотезе Флоринског, те је сузбија. До таквог пак закључка не 
долази ни Новаковић, него сматра да је чл. 109. Законика излишан, 
јер се о мађиницима и осталим врачарима опширно говори у 
Властаревој Синтагми. Ожалошћен таквим кодификационим 
несавршенством Душановог законика, Новаковић се ипак теши 
тим, што само два најстарија и најпрвобитнија преписа, Струшки и 
Призренски, имају члан 109. и што су тај излишни плеоназам 
опазили познији редактори и преписивачи Душановог законика, те 
у њих се чл. 109. већ не налази међу осталим члановима (Нов., 
Синт., стр. ХІХ). Незаборављени за нашу науку Новаковић је бога- 
то био одарен непосредним историјским чулом, те није могао да се 
задржи на формалној логичкој хипотези, него је увек тражио 
чврсто емпиричко земљиште. Према томе је неке од претресаних 
чланова Законика пратио стварним објашњењем. Тако је поводом 
чл. 11. рекао: „Намера је овога члана да у црквеној служби утврди 
ред и старешинство“ (Нов., Зак., стр. 155), а поводом чл. 30. изјас- 
нио се овако: „Узрок овоме нарочитом зајемчавању општег реда и 
сигурности за калуђере и црквене људе могао је бити у томе, што 
су остала властела, као војници, често као осиони људи, злоупотре- 
бљавали своју снагу наспрам суседних им црквених имања или 


1 В. исти члан у Новаковићевом преводу на данашњи језик: „Никаква власт од 
сада да не узнемирује калуђера или црквеног човека. И да није благословен ко би 
ово погазио ни док сам жив ја цар, ни по смрти мојој“ (чл. 30). 

наспрам калуђера, који су, и по положају и по нарави, морали бити 
мирни људи и није им могло поднети да се од силе силом бране“ 
(Нов., Зак., стр. 164). У наведеним Новаковићевим изјавама крчи 
се пут за реално историјско објашњење претресаних чланова 
Законика, што ћемо касније искористити. 

Хипотезу Флоринског наставља Соловјев и доводи је до 
краја, тако да речи „најде облично“ сматра као доказ, да и чл. 
109. Законика је намерна допуна уз одговарајуће одредбе у 
Властаревој Синтагми (Соловјев, Законодавство Ст. Душана, 
стр. 178). Наравно са истог гледишта оцењује и остале од пре- 
тресаних чланова Законика (стр. 96, 98, 99); само у чл. 6. и 8. 
прозире реалне разлоге неког црквено-политичког компромиса 
(стр. 166–167), баш што заслужује пажњу и треба да се узме у 
обзир. 

Доленц поставља црквене казне у Душановом законику на 
шире идејно тло и сматра их као манифестацију цезаропапизма, 
који уопште налази у средњовековној Србији и нарочито у 
Душановом царству (ор. сії., стр. 32—33, 2, 38, 39, 40). 

Прегледајући црквене казне, одређене у Законику за поједина 
кривична дела против вере и цркве, очигледно се уверавамо, да никад 
и нигде законодавац не ствара те казне самостално, него их вади из 
постојећег црквеног права. При томе у већини случајева чак ни не 
прецизира казну, него уопште упућује на Номоканон и на црквену 
правну праксу (чл. 6, 8, 11, 19, 109). Само у два случаја казна се 
изрично одређује (чл. 13 и 30), али тачно у смислу постојећег 
црквеног права (уп. чл. 13. Душановог законика и Нов., Синт., 
537-538). Санкција у чл. 30. да нест благословен је само блажи облик 
оне санкције, која је за исту повреду судског имунитета цркве доне- 
сена још у хрисовуљи св. Ђорђу Скопском 1300, а која гласи: да јест 
проклет (чл. 10, 46). Узгред буди речено, наведено ублажавање 
казне у Законику можда се ограничавало на израз, а суштину казне 
није мењало. Баш тако се може мислити, пошто у једној повељи 
патријарха Саве 1361. аналогична санкција гласи: да несі 
благословен, но йаче проклеш (Нов., Спом., 441, П), што се може 


1 У тој се хрисовуљи прети проклетством, за повреду не само судског иму- 
нитета, него и економског имунитета цркве па чак и баштинских права манастира. 
„Ако ли кто уведе аполиксара (страног посланика) у манастир, да јест проклет от 
Господа Бога вседржитеља... и да плати у царину 100 перпер“ (чл. 62). „Кто ли улезе 
у ловишта... по всех метохијах Светого Георгија или рибна или зверина без игумно- 
ва благословенија, да јест проклет от Господа Бога... и да плати у царину 100 пер- 
пер“ (чл. 52). 

сматрати као аутентична црквена инерпретација иначе нејасне 
формуле: „да нест благословен“. Дакле световни законодавац 
ништа новог ту не ствара, него понавља неке казнене прописе из 
црквеног права, и тим потврђује, да ће нарочито пазити на њихово 
примењивање и остваривање, да ће их спроводити снагом своје 
власти. Да то не чини ради тобожњег попуњавања уметнички 
пронађених празнина у Синтагми, то се по себи разуме. За то су га 
побудиле реалне животне потребе, које су захтевале, да се нека 
основна питања верског и црквеног уређења енергично доведу у 
ред и особито се штите. Те су побуде примећене односно неких 
чланова од Новаковића и од Соловјева, као што смо то већ забе- 
лежили. Није тешко опазити исте побуде и у осталим од претре- 
сених чланова. 

Пошто се у претресаним члановима Душановог законика не 


меша световни законодавац у догматска питања, нити установљава . 


неку нову верску или црквену дужност, нити уводи коју казну 
непредвиђену у црквеном праву или у црквеној пракси, нема ту 
манифестације цезаропапизма, који се уопште не може применити 
на дефиницију односа између државе и цркве у Византији, ни у 
средњовековној Србији, као што се то образложено показује на 
своме месту у историји државног права. Сви претресани чланови 
потичу из оних права надзора, која је православни цар имао у свој- 
ству „чувара вере“, које звање наравно није истоветно са звањем 
поглавара цркве. | 

Надзиравање правог реда у цркви нарочито се испољује у чл. 
5, који је од општег карактера, а којим се чланом, као што га тачно 
интерпретира Новаковић, епископи упућују да своју власт прокли- 
њања и искључења (анатеме) обазриво врше. Не даје им световни 
законодавац у томе погледу никаква упутства са своје стране, него 
их позива да неизоставно чувају поступак прописан у црквеном 
праву (Нов., Синт., стр. 115). Вршећи свој надзор, световни зако- 
нодавац не дира у аутономију цркве, него је потпуно признаје. 
Према томе у чл. 4. Законика свечано признаје, да за кривична 
дела против вере и цркве надлежан је црквени суд, и прети казна- 
ма одређеним у црквеном праву. Тај је члан од начелног значаја, те 
се у вези с њим имају ценити и сви горе наведени чланови 
Законика, који одређују црквене казне за поједина кривична дела. 

До сада смо говорили о црквеним казнама, које су биле уве- 
дене у световно законодавство и које сачињавају један незнатан, 
али ипак интегрални део казненог система спроведеног у 
Душановом законику. Сад треба да пређемо на оне црквене казне, 

које нису улазиле у световни казнени систем, него су постојале 
поред њега као допунска реакција од стране цркве против све- 
товних кривичних дела. То су биле различите врсте тајног и јавног 
покајања, различите епитимије у облику побожних подвига, 
лишења причешћа на време од неколико година, најзад одлучење 
од цркве. Те су се црквене казне одређивале за убиство, разнолико 
насиље, разбојништво, грабеж, крађу, блуд, издајство и нека друга 
кривична дела, која су нарочито за осуду у моралном погледу. 
Таква реакција од стране цркве против световних кривичних дела 
и њена спецификација према појединим кривичним радњама 
установљене су у правилима светих отаца, нарочито Василија 
Великог, и уведене су у Номоканон. Заједно с последњим стигле су 
оне у Србију и тамо су се примењивале. Да се те црквене казне узму 
у обзир уз световни казнени систем, на то су још Миклошић и 
Новаковић скренули пажњу историка права. За нас остаје, да 
расветлимо питање, које је Новаковић прећутао, и то какав је 
однос према тим допунским црквеним казнама у законодавству 
Душановом. 

У последње време је то питање додирнуо Намисловски и 
поводом њега изјаснио се овако: „Нека су кривична дела не само 
вређала норме световног права, него су у исто време сачињавала 
грех према црквеном схватању. Услед тога онај, ко је за кривична 
дела те врсте био осуђен, морао је после издржања казне пресуђене 
од световног суда да се покаје и да буде опроштен од црквене 
власти. То се сигурно вршило у облику црквене епитимије, која на 
жалост није ближе описана у сачуваним документима српског 
права. Неиздржање црквене епитимије повлачило је за собом 
репресију од стране цркве и то у облику искључења из верске зајед- 
нице. Црквена епитимија је највероватније постојала и као 
самостална казна за чисто канонске преступе. Црквено проклет- 
ство, које се пре цара Душана сигурно употребљавало као 
најоштрије казнено средство канонско, у Законику је (чл. 4. и 5) 
безусловно забрањено (І. МъМагпуѕіомѕК1, Зегрукіє ргамо задоже, 
69). Наведена изјава Намисловског није у многоме тачна. С једне 
стране писац игнорише, да се правила св. отаца о црквеним епити- 
мијама за световна кривична дела налазе у Номоканону, а с друге 
стране претпоставља само као вероватно оно, што треба да се кон- 
статује као факат, и то да су црквене епитимије постојале као 
самосталне казне за гажење канонских прописа. Највећа пак 
погрешка пишчева састоји се у његовом апсолутно нетачном 
тврђењу, да је Душанов законик безусловно забранио црквено 

проклетство. Довољно је прочитати чл. 5. Законика, да се 
увери. да Законик никако не забрањује примену проклетства, 
него потврђује и прописује, да се оно врши обазриво у смислу 
канона. Не гледајући на наведене погрешке, заслуга је 
Намисловског, да је питање о црквеним казнама за световна 
кривична дела истакао у вези са члановима 4. и 5. Душановог 
законика, на што се пре њега није обраћало пажње и што треба да 
се узме у обзир. 

Властарева Синтагма износи правила св. отаца, нарочито 
Василија Великог о црквеним казнама за световна кривична дела, 
што је већином одржано и у њеном скраћеном српском преводу 
(Нов., Синт., стр. 351, 458, 467-468, 379-380, 516; 101-103; Флоринскій 
П, 180, 199-200). Сем тога су уз скраћену Синтагму приложена 
Правила св. Јована Посника, у којима се наводе и ублажавају пра- 
вила св. Василија Великог о црквеним епитимијама за читав низ 
световних кривичних дела. Дакле су састављачи Душановог 
законика имали при руци све прописе о тим казнама, како су у 
цркви биле на снази. Несумњиво баш се оне имају у виду, кад се у 
члану 4. Законика одређује, да потпада под црквене казне не само 
онај, ко је сагрешио цркви, него и онај, ко је преступио ма што из 
овог Законика. Дакле, Законик је санкционисао не само само- 
сталне црквене казне за црквена кривична дела, него и оне до- 
пунске црквене казне, које је црква одређивала за световна 
кривична дела поред државе и уз световне казне. Није Законик у 
томе погледу донео нешто ново, него је само потврдио онај 
поредак, који је постојао одавно, вероватно од издања Светосавске 
Крмчије. У тој потврди предвиђају се све црквене казне укључно 
до одлучења од цркве (чл. 4). Тим поводом постаје једно интере- 
сантно питање. Ствар је у томе, да се у Новели цара Константина, 
донесеној са знањем патријарха Алексија, прети анатемом свим 
саучесницима издајства и побуне против државе и да је та одредба 
била укинута од сабора у Гангру. Властарева Синтагма наводи 
једно и друго (Нов., Синт., стр. 477. и 16) и никако ту противречност 
не решава. У скраћеној Синтагми, која у рукописним зборницима 
обично, као што је познато, прати Душанов законик, дотични су 
пасуси сасвим изостављени. Законик тим поводом исто тако ћути. 
Питање дакле остаје отворено, што иначе одговара општем одно- 
су Законика према кажњавању за неверу, које се у Законику, као 
што већ знамо, не одређује. 

На завршетку прегледа казненог система треба забележити, 
да се у Законику за поједина кривична дела у низу случајева куму- 

лују по две казне. Тако се кумулују жигосање и прогонство (чл. 10), 
прогонство и неодређена црквена казна (11), батинање и прогон- 
ство (24), лишење слободе и одузимање државе (32), конфискација 
и неодређена лична казна (34), новчана глоба и батинање (50, 85), 
новчана глоба и жигосање (55), осакаћење и новчана глоба (94), 
делимична конфискација и лична казна (101), одузимање државе и 
лична казна (142), осакаћење и смртна казна (149), новчана глоба и 
губитак часних права (154), лишење слободе и глоба (187). 
Нарочито обилате казне падају за једно исто кривично дело на 
главу пијанице, и то двократно батинање пре и после тамнице и 
лишење слободе у тамници (чл. 166). Тешко је у наведеним случаје- 
вима пронаћи једно одређено начело, које би било издржано у 
кумулацији казни. Кумулација ту потиче очевидно из различитих 
разлога, које ми сад не можемо да испољимо и објаснимо. 
Кумулација казни је уосталом позната и од времена пре Законика. 
Тако се у хрисовуљи св. Ђорђу Скопском 1300. кумулују проклет- 
ство и новчана глоба (чл. 10, 46, 52, 62), а у Светостефанској 
хрисовуљи 1313-1318. кумулују се имовинска глоба у стоци и там- 
ница (чл. 80). 


8 17. ИСКЉУЧИВАЊЕ КАЖЊИВОСТИ И ОТПАДАЊЕ 
КАЗНЕ 


У Душановом законику предвиђа се један једини случај, кад се 
искључује кажњивост, и то код убиства. „Где се обрете убиство“, 
гласи чл. 86. „он-зи који-но буде зарвал, да јест крив, ако се и 
убије“. Данашњим језиком то би било овако: „Где се нађе убиство, 
онај ко буде заподенуо, да се сматра кривим, ако и буде убијен“. 
Примљено је нарочито код криминалиста догматичара, да се наве- 
дени члан Душановог законика интерпретира као одредба о 
нужној одбрани. Међутим историк права не може да се с том 
интерпретацијом сложи, јер она изазива разложне сумње. За 
нужну одбрану је битно, да дође напад, који прети опасношћу 
правним добрима нападнутог, евентуално је опасан по његов 
живот. Душанови су кодификатори имали пред собом образац 
одредбе о нужној одбрани у правом њеном схватању, и то ову 
одредбу из Прохирона: „Није крив онај, ко је убио нападача, од 
кога му је претила опасност по живот."! Ипак нису за њим пошли, 


1 „Иже нашедшаго, рекше најахавшаго убив, имже о животе бедствоваше, 
неповинен јест“ (Нов., Синт., 523). 

него су дали самосталну стилизацију, која се разилази са 
класичним узором не само у начину изражавања, него и у схватању 
институције. Нису истакли напад на правна добра, него заподевање 
таквог сукоба, који може довести и до убиства онда некажњивог. 
Није дакле ту у питању нужна одбрана, него нека шира институци- 
ја аналогичне врсте. 

Новаковић, увек проницљив, није у своме коментару чл. 86. 
Душановог законика рекао ни једну реч о нужној одбрани, него је 
констатовао некажњиво убиство изазивача од стране изазваног 
(Зак., стр. 198). Много се одлучније изјаснио поводом чл. 86. 
Намисловски, кад је рекао овако: „Та одредба потпуно подсећа на 
пољски росгајек (почетак), јер ту нема речи о одбрани живота про- 
тив нападача, него се главни узрок некажњивости састоји у про- 
тивправном изазивању“. Соловјев, иако понавља тврђење дог- 
матичара, да се у чл. 86. говори о нужно) одбрани, ипак непосредно 
иза тога даје интерпретацију слободну од окова данашње дог- 
матике те каже овако: „По чл. 86. Душановог законика изазивач 
који је заподенуо свађу, сматра се за кривца, и ако је сам у тој свађи 
убијен. Дакле, у чл. 86. Душановог законика говори се не о одговор- 
ности убице, него о одговорности убијеног. Вероватно циља се 
овде на последице убиства, као нпр. плаћање глобе. По Пољичком 
статуту у случају убиства у нужној одбрани глобу плаћа не убица 
него цела општина. Тиме што се у чл. 86. убијени изазивач 
проглашује за кривца, укида се свака обавеза плаћања глобе“ 
(Законодавсійво Ст. Душ., 145). У наведеној интерпретацији 
Соловјев иде за Новаковићем те не истиче напад, који би требао 
за нужну одбрану, него изазивање, што претпоставља неку 
другу ширу институцију. Затим Соловјев подвлачи ту особину 
стилизације чл. 86, што се окривљује заподевач, те најзад путем 
упоређивања са Пољичким статутом очигледно показује да 
изрично окривљење изазивача значи у исто време, да се изазвана 
странка ослобађа сваке одговорности за убиство те остаје потпуно 
некажњива. 

Не може бити сумње, да нужна одбрана против напада и 
некажњива реакција против заподевања нису једно исто. О томе 
сведочи историја права, у којој наилазимо на две комбинације од 
две наведене институције. Прва се комбинација састоји у томе, што 
обе институције постоје самостално једна поред друге. Према дру- 
гој комбинацији некажњива реакција против заподевања пред- 
ставља основну ширу институцију, у коју нужна одбрана спада као 

једна подређена врста. Прва комбинација долази у средњо- 

вековном немачком и у старом руском праву, а друга – у старом 
пољском и чешком праву. 

У средњовековном немачком праву за некажњивост постоје 
једна поред друге две институције, и то: 1 Моећг, тј. нужна 
одбрана, која је, као што уосталом свуда, постала из освете, те се 
првобитно састајала у противнападу на нападача (Сесепапрг) и 
тек се затим претворила у заштиту против напада, 2 Апіа55, или 
апіапе, или апћађ, тј. заподевање, које је овлашћивало изазваног на 
некажњиво разрачунавање са заподевачем. Обе институције 
толико се блиско између себе додирују, да односно појединих изво- 
ра тешко је рећи, да ли говоре о нужној одбрани или о заподевању. 
Толико ауторитетан историк немачког кривичног права, као што 
је КЕодој На, налази разлику у томе, што се заподевање могло 
вршити и без напада и што није реакција против њега требала да се 
ограничи на одбрамбене радње; сем тога се опажа, да се о 
разрачунавању са заподевачем говори поводом мањих кривичних 
дела, а о нужној одбрани код злостављања и убиства. 

Руска Правда зна за нужну одбрану и за заподевање. Нужну 
одбрану допушта против ноћног тата (крадљивца), а заподевача 
истиче у тучи са злостављањем и баш њега окривљује (Кар., 24), 
тако да тим искључује кажњивост разрачунавања са заподевачем. 

Старо пољско право и чешко право знају за једну, али ширу 
институцију некажњивости, и то росхајек (пољско) и робаїек 
(чешко), што значи буквално почетак, а према стварном смислу – 
заподевање. Тај се „почетак“ примењивао на злостављање и на 
убиство. Под „почетком“ се разумевало свакојако изазивање, и то 
напад на живот, злостављање, ударац, шамар, псовање и свако 
уопште изазивачко понашање. Нарочито се екстензивно тумачио 
„почетак“ у чешком праву, што је у пракси искључивало кажњи- 
вост великог броја убистава. 

Ако се после наведене упоредне грађе вратимо на чл. 86. 
Законика, морамо признати, да предвиђено у њему заподевање 
аналогично је пољском и чешком „почетку“, као једној широј 
институцији за искључивање кажњивости, а у коју институцију 
спада нужна одбрана као њена подређена врста. 

На завршетку претреса заподевања у Законику треба да 
наведемо још неке примедбе, које сугерира Новаковићев комен- 
тар. Ствар је у следећем. У свом коментару чл. 86. Законика 
Новаковић, после тога пошто је констатовао некажњивост убис- 
тва заподевача од стране изазваног, наставља своје резоновање 
овако: „Али пошто је кривица убиства по законодавству Душа- 

новом носила са собом и плаћање глобе, могућно је да је, по овоме 
члану, глобе била дужна сносити заподевачева кућа, иако је 
заподевач погинуо“ (Зак., стр. 198). На први се поглед чини, да оно, 
што се у наведеном пасусу истиче као могуће, апсолутно није 
могуће, јер се не може плаћати глоба од куће убијеног. Ако се ипак 
поразмисли, онда се схвата, да Новаковић има у виду такав случај, 
кад се догодило дупло, и то узајамно убиство – и заподевача и иза- 
званог наравно у извесном природном реду, нпр. заподевач је нанео 
рану изазваном, а тај га је убио, а затим је брзо подлегао ранама. У 
таквом случају није допуштена компензација убиства за убиство, 
него се окривљује заподевач, на основу чега његова кућа је дужна 
да плати и глобу за убиство, а кућа изазваног никако не одговара. 
Пошто стари законодавац увек мисли конкретно, није искључено 
да чл. 86. Законика предвиђа баш наведени случај. Свакако однос- 
но заподевача иако убијеног одређује се, да је он крив. У чему 
крив? У изазивању, које се само по себи сматра као противправна 
и кажњива радња. То се види из чл. 166. „о пијаници“, где се на 
првом месту истиче, ако пијаница „зарве кога“ – то је други случај, 
кад долази у Законик реч „зарвати“, која више не долази. Тек 
после „зарве кога“ иду други облици кажњивог понашања пијан- 
ице, и то – „или посече, или окрвави а не до смрти... задере, или 
капуч скине, или ину срамоту учини“. Можда цело то набрајање не 
садржи ништа друго до различите врсте „зарвања“, тј. заподевања 7 
То не бисмо сматрали за искључено и то по аналогији са раз- 
новрсним бићем „почетка“ у чешком праву. Уопште између чл. 86. 
и 166. постоји извесна веза. Изгледа, да чл. 166. предвиђа заподе- 
вање од стране пијанице, на које изазвани не одговара. Ако би пак 
одговорио и сам окрвављен убио изазивача, не би ли то био случај 
предвиђен у чл. 86. и не би ли кућа убијеног пијанице плаћала глобу 
за крвг Мислимо, да би то било тако. 

Заподевање (роќаќек, росгаїек, или будет сам почал, іІлійит, 
апѓапр), или тачније некажњиво разрачунавање са заподевачем од 
стране изазваног, а које се разрачунавање могло простирати и на 
убиство, стоји несумњиво у генетичкој вези са првобитном осве- 
том, која је у своје време претходила јавној казни, затим је с њом 
конкурисала, а у удаљеним заостацима дала је повода за издвајање 
појединих случаја некажњивости. 

Друга институција предржавног кривичног права, и то 
мирење, проузроковала је ошпадање јавне казне. Као што већ 
знамо (5 2), мирење се дуго време одржало у државној заједници 
поред иначе развијеног система јавних казни. Докле год се мирење 

одржавало, није јавно кажњавање било од безусловног значаја, 
јер је било до воље оштећеника, да ли кривцу да опрости или да 
тражи његово јавно кажњавање. Нарочито је важно мирење 
после пресуде; где и уколико је оно било допуштено, проузроко- 
вало је право отпадање казне већ пресуђене. Као што смо већ 
приметили, Душанов законик изрично забрањује мирење на суду, 
што нас овлашћује да изведемо закључак, да је тим више било 
забрањено мирење после пресуде. Као што изгледа, то је било 
једно новаторство од стране цара Душана. Дакле се може рећи, да 
је Душаново законодавство укинуло отпадање казне на основу 
мирења, или другим речима по приватној иницијативи оште- 
ћеника. 

Нови узрок отпадања казне ствара милосрдна интервенција 
цркве, која се у датом случају манифестује у нарочиту институцију 
заштшишног прибежишша или азила, проширено) у свима 
хришћанским државама средњег века. „У византиском праву 
повластица заштитног прибежишта била је допуштена црквама 
уопште. Кад би ко прибегао у црквену порту, морао је положити 
оружје, ако је био оружан, и у порти је самој могао мирно живети. 
Храну и одело дужна му је била давати црква. Онај ко би га одатле 
силом истргао, сматрао се као повредилац светиње. Црквени 
старешина није био властан одбити га, осим ако би се устезао да 
оружје положи. Али пре него што би се његова ствар расправила, 
или пре него што би помилован био, могла га је власт опет ухвати- 
ти, чим би прибежиште оставио, а црквене старешине су имале 
дужност да власт о свакоме таквом бегунцу известе. Имало је кри- 
вица које су од овога права биле изузете. Тако се у Византији 
заштитним прибежиштем нису могли користити: јеретици, 
нехришћани, робови, порезници који су упропастили покупљену 
порезу, дужници државног пореза, убице, прељубочинци и издајни- 
ци“ (Нов., Зак., 214). То је право црквеног азила било унесено у 
Номоканон, те је заједно с њим прешло и у Србију. Како се пак оно 
остваривало у Србији, о томе на жалост немамо податак. У 
скраћеној Синтагми Властаревој, чији је текст био ауторизован 
законодавним путем, износи се већина законских (из Василика) 
прописа о црквеном азилу (Нов., Синт., 277–278), што се може сма- 
трати као неки доказ да је у Србији право црквеног азила вредело. 

По угледу цркве постао је заштитним прибежиштем и 
владаочев двор као дом помазаника Божјег. Та се повластица 
изрично додељује у Душановом законику царском двору (чл. 
112-113) и у исто време се проширује на патријарши двор (чл. 113), 

као на дом другог од „највећих и најнужнијих делова државе“ 
(Нов., Синт., 454) схваћене као двоједине црквено-политичке зајед- 
нице. Да ли су наведене одредбе сачињавале новаторство 
Душаново или су само прилагођавале промењеним приликама оно, 
што је иначе и пре постојало? Новаковић решава ту алтернативу у 
корист њеног првог дела. „Пошто су“, вели, „оба та двора и досто- 
јања били нови у српској држави, лако је погодити намеру цареву 
да овим ширењем прибежишног права увелича углед и сјајност 
највиших места државе и цркве у Српскоме Царству“ (Нов., Синт., 
ХУШ). Не бисмо наведено мишљење Новаковићево примили 
насумце. Опрезније би било претпоставити, да се наведене одредбе 
наслањају на претходну праксу, на извесне преседане. Као што је 
то истакао Соловјев, у угарском праву дворовима краља и бискупа 
је од ХП века припадало исто право азила као што и црквама. Није 
искључено да се по томе угледу могла развити аналогична пракса 
и у Србији. 

Само чл. 113, који даје право прибежишта двору патријаршем 
наспрам двора царева и обратно говори о бежању сужња уопште, 
дакле установљава у датом случају једно апстрактно право азила, 
које се може применити на све. Што се пак тиче чл. 112, он пред- 
виђа заштитно прибежиште на царевом двору само за насељенике 
зависне од патримонијалне власти господара земље, а који су 
побегли из патримонијалних тамница. Што се тиче отрока, тј. 
робова, они се сигурно нису могли користити заштитним 
прибежиштем на основу нарочите одредбе у чл. 72. Душановог 
законика. То је тим интересантније, што је у скраћеној Синтагми 
изостављена одредба, којом се лишава азила у цркви роб, барем 
онај, који је прибегао с оружјем (Нов., Синт., 277). 

Напослетку треба да забележимо још један случај отпадања 
казне, на који упућује члан 115. Душановог законика. Тај члан 
гласи: „И кто јест чијег чловека пријел из тужде земље, а он је 
побегал от својега господара от суда, ако да књигу милосну цареву, 
да се не потвори (тј. да се због тога не окривљује); ако ли не даст 
милости, да му се врати (Ашонски йрейис: да му га врати чији 
будет)“. 

Новаковић интерпретира наведени члан овако: „Побегал ош 
својега госйодара ош суда значи да је код свога господара нешто 
скривио, па је властелин, први му господар по оновременом праву, 
имао да му суди, а он не хтео сачекати суда већ утекао, или га је 
први му господар и осудио, а он, бивши незадовољан пресудом, не 
хтео подлећи јој већ утекао. И у једном и другом случају могао је 


ИСТОРИЈА КРИВИЧНОГ ПРАВА 437 


бегунац наћи начина којим би себи милост цареву набавио. У 
таквом случају милост царева прекидала је све, а пређашњи госпо- 
дар није могао више тражити тога свога човека; ако ли милости 
цареве није било, човека такога бегунца није могао нико примити, 
већ га је морао издати господару чији је био пређе бегства“ (Нов., 
Зак., стр. 215). 

Као што се види из горњег, Новаковић интерпретира чл. 115. 
са гледишта слободног преласка сељака другом господару, те не 
подвлачи ту опадање казне, али пружа материјал и за то последње 
питање, и то разложно претпоставља, да се ту предвиђа и онај 
случај, кад је човек побегао после пресуде, дакле од пресуђене 
казне. Онда се тражила милосна књига царева, која је прекидала 
све, као што се изразио Новаковић, дакле и казну, баш што нас на 
овом месту занима. Ипак одавде није Новаковић извео никакав 
закључак у погледу отпадања казне. То је учинио Соловјев, кад је 
подвео дати случај под амнестију (Законодавсійво Ст. Душ., 162). 
За разлику од Новаковића, који је претпостављао, да је милост 
цареву набавио бегунац, Соловјев сматра, „да по чл. 115. предвиђа 
се да нови господар може да добије ‘књигу милосну“ за примљеног 
бегунца“. По нашем мишљењу Соловјев ту има право, јер његова 
интерпретација потпуно се слаже са текстом Атонског преписа, 
који је у датом случају очигледно исправнији, те се на њему мора 
базирати. 


5 18. КРИВИЧНА ДЕЛА ПРОТИВ ЛИЧНОСТИ 


Прелазећи на преглед посебних кривичних дела, треба да том 
приликом кажемо исто, што смо већ рекли, кад смо приступали 
прегледу појединих казни, и то, да као што у старим законским 
споменицима није било одједном израђеног рационалног система 
казни, исто тако није било ни одговарајућег система кривичних 
дела, него да и ту наилазимо на шарену слику појединих одредаба 
разновременог постанка, различитог порекла и разноврсне 
природе. Историк права има да све то доведе у ред и да од поједи- 
начних одредаба о противправним и кажњивим радњама начини 
један систем кривичних дела. Наравно, тај историјско-правни сис- 
тем не тежи ни за каквим практичним циљем, него за што бољим 
схватањем еволуције кривичног права, наиме којим се редом, на 
који начин и у којој мери узимала поједина правна добра под каз- 
нену заштиту. Нису ни правна добра постала сва одједном, нити се 

на њих нападало увек на исти начин, него се и једно и друго разви- 
јало под утицајем диференцијације друштвеног живота, растења 
његових потреба и интензификације њиховог подмиривања. Због 
тога се у историјској слици кривичних дела не огледају само про- 
тивправни напори неких друштвених елемената и државна борба 
против њих, него и општа нормална подлога живота целог 
друштва и државе. Историка права занима једно и друго, те баш то 
комбиновано гледиште има да буде меродавно за конструисање 
историјског система кривичних дела. 

Према наведеном почињемо наш преглед са кривичним дели- 
ма против приватних добара и тек затим ћемо прећи на кривична 
дела против јавних добара. Први је задатак био држави да обезбе- 
ди мир између појединаца и њихових ужих заједница, које је ује- 
динила под својом влашћу, те се првобитно и у прву руку казнено 
штитила приватна добра. Првобитни су напади на државну власт 
били елементарни и ликвидирали су се путем непосредног 
разрачунавања са нападачима у смислу освете. Иначе није било 
других јавних добара, која би се пружала друштву и требала би 
казнене заштите. Та су се добра истакла тек у току развитка под 
утицајем спољашњег културног промета и унутрашњег културног 
напредовања. Због тога и себични напади против јавних добара и 
казнена реакција против њих долазе тек доцније. 

Између кривичних дела против приватних добара треба да се 
на првом месту поставе кривична дела против личности, а између 
њих наравно првачи кривично дело против живота, тј. убисшво, за 
које је везана крвна освета, тај зачетак сваког кривичног права. 

У законским споменицима пре Душановог законика убиство 
обично долази под називом крв и вражда. Први се назив спрово- 
ди у уговорима са Дубровником (1308, чл. Х; 1349, УП; 1357, МП; 
1362, УТ). Реч вражда имала је, као што већ знамо, више значаја. 
У уговорима са Дубровником долази редовно као глоба за 
убиство: „ако ли крв учини“, вели се тамо „да плати... вражду“ 
(1308, Х). У манастирским пак хрисовуљама вражда се употре- 
бљава час као глоба за убиство, час као само убиство. Тај се 
последњи смисао несумњиво манифестује у изрекама такве 

врсте, као што су ове: „от вражде... глоба" (Скопска 1300, ХІ МІ-П), 
„а за вражду... цркви половина, а наводчији половина“ (Дечан- 
ска 1330, ХІМІ), „а чловек који... вражду учини“ (Грача- 
ничка 1321, ХХХШ), „а што се учини вражда“ (Хтетовска 
1337–46, ХХП). Учинилац вражде зове се убица (Скопска 1300, 
ХІЛХ). Изузетно се убиство назива душегубија (пов. ман. св. 

Димитрија у Кочанима 1337, П) и душеубиство (Трескавцу после 
103522); 

Наведени споменици не одређују ништа о бићу убиства, нити 
о облицима виности код њега, него упућују на њега као на ствар 
свима познату, наравно, из обичајног права, које је једино било 
меродавно за сва дотична питања и чије је исконске неписане 
одредбе кр. Милутин тако одлучно одбранио 1308. против напред- 
них наметања од стране Дубровчана. На жалост не постоје судска 
акта из оног доба за Србију, те ништа се не зна, како је старо 
обичајно право разликовало виност код убиства. Пошто се ништа 
не зна, не сме се ни тврдити, да није старо обичајно право ништа у 
томе погледу ни одређивало. Напротив вероватније је прет- 
поставити да јесте. У Руско) Правди, том чувеном кодексу 
обичајног права ХІ-ХПІ века, изрично се разликује убиство без пре- 
думишљаја, за које се одређује повољније плаћање вражде (вире) и 
то уз помоћ општине (верви), којој кривац припада у погледу 
међусобног зајемчавања. И за то убиство без предумишљаја не 
служи се Руска Правда неком апстрактном дефиницијом, коју би 
уосталом њен просвећени састављач могао да прихати из црквених 
књига и из византијског права, чији се утицај осећа на неким 
другим местима исте Руске Правде, него је описао убиство без пре- 
думишљаја у оваквој конкретној слици: „оже будеть убилъ ожевъ 
свадъ или на пиру явлено“ (Кар., 4) што значи: „ако буде убио у 
свађи или на гозби јавно“. Потпуно је јасно, да није ту у питању 
нека стручна дистинкција прихваћена споља, него само никла идеја 
о убиству без предумишљаја, која је наравно постала у руској 
земљи, као што иначе и другде, из домаћих прилика, где се јако 
свађало и обилато се гостило. У Руској Правди све је то срећом 
записано, али је и у другим земљама било аналогичне „правде“ 
неписане, било је обичајног права које за нас постаје непознато у 
детаљима. Стога не би било тачно претпостављати, да није било 
никаквих обичајноправних одредаба о виности код убиства. У средњо- 
вековној Србији постојали су међусобно зајемчавање и међусобна 
одговорност и куће (задруге) и села. Те су заједнице могле да бира- 
ју, да ли да плате за убицу или да га предаду. Бирали су без сумње 
из извесних мотива, у чији је круг вероватно, пак чак и несумњиво 
спадало решавање питања о морално) ваљаности кривца, а за ту се 
оцену морао узимати у обзир облик његове виности, и то да ли је 
мислио на убиство и намерно га извршио, или је убио у свађи 
без предумишљаја или само „се огрешио“ и убио случајно. О свем 
је том решавала ужа заједница кривчева; наравно није решавала 

по увиђавности, што не би одговарало традиционалном мишље- 
њу оног доба, него по одредбама обичајног права, како су о томе 
решавали очеви и дедови. Пошто је убиство остајало потпуно у 
надлежности обичајног права, није се закон мешао у матери- 
јалну страну те ствари, него се ограничавао на његову формалну 
страну, и то на питања, који је суд надлежан за убиство, ко има 
да плаћа и ко има да наплаћује вражу, чији је износ одређен 
исто тако од обичајног права. У такво стање ствари уноси бит- 
ну промену Душанов законик, јер уводи у питање о убиству, као 
што ћемо видети доле, одлучну интервенцију и чак превласт 
закона. 

Што се тиче терминологије, Законик одржава старе називе 
крв и вражда у процесуалним прописима (чл. 103, 183, 192), а у 
материјалним прописима служи се новим термином; убисійво (чл. 
86, 87, 96). Треба да се нешто зауставимо на значењу крви и вражде 
у Душановом законику. 

Крв и вражда долазе у чл. 103. и 183, у којима се одређује, да 
лица подложна патримонијалној јурисдикцији потпадају ипак под 
државни суд за нарочито предвиђене „цареве дугове“ (саѕиѕ 
гезаїез, саѕ гоуаих), и то: „за крв, за вражду, за тати, за гусаре, за 
прејем људски, за земљу“.! Оне од набројених термина, који нас на 
овом месту занимају, Новаковић тумачи овако: „крв тј. убиство; 
вражда, тј. казна понајвише за убиство непронађено, коју је 
измиривало село, а која се, уосталом, осим за убиство давала по 
прописима разних чланака закона, и за друге кривце“ (Зак., стр. 
209). Крв се тумачи у Новаковићевом коментару још на два места, 
и то једанпут као убиство (стр. 257), а други пут на један шири 
начин – крв је убиство, а може бити и накнада за убиство (стр. 262). 
Исто Тако и вражда се једанпут тумачи као накнада за убиство 
(стр. 257). Наведено тумачење изазива више приговора. Прво, 
вражду, уколико се под њом разумева плата за убиство, наплаћује 
у Душаново време држава или патримонијална власт нарочито за 
то овлашћена (евентуално црква) или у целини или бар у полови- 
ни, према томе свакако се не сме вражда у Душановом зако- 
нику сматрати као накнада за убиство, него као казна за њега. 
Исто би вредело и за крв, ако би она у оно доба значила плату за 


1 Сличним поводом и у сличном контексту набраја се крв, али без вражде, у 
чл. 192. Али пошто се тај члан налази само у Раковачком препису, не узимамо тај 
случај у обзир, јер делимо мишљење Новаковићево (Зак., стр. 262), да чл. 192. може 
нам само служити за опомену, колико су непоуздани чланови, који се налазе само у 
Раковачком препису. 

убиство. Али то није тако, те сам Новаковић на другом месту 
тврди, да у својству казне реч вражда коју познају наши сред- 
њовековни споменици, замењена је позније негде речју крв, крвни- 
на (Зак., стр. 159). Томе тврђењу, које је у главноме тачно, треба 
само додати, да крв познају и средњовековни споменици, и то уго- 
вори са Дубровником, али искључиво у смислу убиства, дак- 
ле, самог кривичног дела, а никако не казне за њега, коју изрично 
називају враждом. Друго, не може се примити Новаковићево 
тумачење вражде као „казне за убиство непронађено, коју је 
измиривало село“. Већ смо показали, да Новаковићево тврђење 
о одговорности села у ХГУ веку за убиство, чији извршилац ни- 
је пронађен, је само његова хипотеза, која се не базира на изворн- 
им подацима, те се не може примити. Треба дакле да се потра- 
жи друго тумачење крви и вражде у чл. 103. и 183. Душановог 
законика. 

У наведеним члановима крв и вражда долазе у списку 
„царских дугова“, чији остали састав обухвата кривична дела (тате, 
гусаре, прејем људски) и једну грађанску парницу (за земљу), али 
не наводи ниједну казну. Сасвим је доследно закључити, да ни крв, 
ни вражда не чине изузетак од општег контекста, те не означавају 
казну, него кривично дело. Списак „царевих дугова“ није некакав 
новитет Душанов, него има за собом традицију најмање од преко 
пола века, а која традиција потиче од манастирских хрисовуља. 
Почињући од хрисовуље кр. Стефана Драгутина Хиландару 
1276-1281 (чл. ТУ) и надаље тај се списак наводи са неким заиста 
варијантима у набрајању изузетних испод патримонијалне јурис- 
дикције дела, али увек са истом стилизацијом, према којој не набра- 
јају се казне, него дела. За истом је традицијом пошао и Душанов 
законик. Према томе вражда у чл. 103. и 183. значи убиство. Али 
шта онда значи на истом месту крв, за коју знамо да је у уговорима 
са Дубровником значила исто тако убиство? Зар се могу на истом 
месту наводити два назива за једно те исто кривично дело? 
Наравно не могу. Дакле се мора закључити, да крв ту значи неко 
друго кривично дело. Преседани из уговора са Дубровником, 
према којима крв значи убиство, не треба да нас буне, јер ту је било 
само попуштање дубровачкој терминологији, а унутрашња правна 
документа нису употребљавала крв за означавање убиства, него су 
се служила речју вражда. У томе погледу има право Новаковић, 
кад каже, да старија реч вражда, коју познају средњовековни 
споменици, замењена је у Србији речју крв тек позније. На основу 
поменутог бришемо крв из терминологије убиства у Душановом 

законику и зауставићемо се на њој доле на своме месту као на 
засебном кривичном делу. 

Основна одредба Душановог законика о убиству гласи: „Кто 
нест дошал нахвалицом по силе, тере је учинил убиство, да плати 
300 перпер; ако ли буде пришал нахвалицом, да му се обе руце 
отсеку" (чл. 87). Сматрамо наведену одредбу као основну, јер се у 
њој предвиђа општи апстрактни случај убиства и у исто се време 
манифестује принципијелна интервенција закона у једној ствари, 
која је доскора била остављена искључиво обичајном праву. 

У наведеној одредби прави се разлика између убиства без пре- 
думишљаја и убиства са умишљајем. Да ли је то један апсолутни 
новитет уведен од законодавца по угледу византијског права? Не 
бисмо то афирмативно тврдили, јер по нашем мишљењу вероватно 
је у домаћем обичајном праву било довољно конкретног матери- 
јала за апстрактно конструисање споменуте разлике. Карактерно 
је. да у основној одредби није се законодавац послужио термином 
„вољни убица“, који се толико често среће у скраћеној Синтагми 
Властаревој, и који је ушао у потоњу редакцију чл. 101, него је за 
дефиницију умишљаја узео реч нахвалицом (чл. 87; уп. чл. 76). 
Истина, и реч нахвалицом (нахвалицеју) долази у Властаревој 
Синтагми, као што је то приметио Соловјев (Законод. Ст. Душ., 
190, пр.6), али се тамо не односи на убиство с умишљајем, него на 
карактеристику начина изражавања у апостолским правилима и на 
намерно гажење саборских одлука о посту (Нов., Синт., 361, 
485-486). Иако се реч нахвалицом не среће у законским спо- 
меницима пре Душановог законодавства, то још не значи, да није 
она онда ни постојала. Сумњиво је, да су је преводиоци Синтагме 
створили уметнички, и вероватније је, да су је нашли у живом на- 
родном језику, где се она могла употребљавати и за означавање 
обичајноправног схватања једног нарочитог облика виности. Није 
случајно, да су ту реч употребили састављачи Законика за раз- 
ликовање виности код убиства (чл. 87) и код попаше (чл. 76), дакле 
код два кривична дела из области несумњивог господарења 
обичајног права; при томе треба забележити и подвући, да код 
попаше радња нахвалицом кажњава се глобом од 6 волова; тешко 

је претпостављати, да би ту архаичну глобу састављачи Закони- 
ка узели за кажњавање баш неког модерног прихваћеног из визан- 


1 Данашњим језиком излаже ту одредбу Новаковић овако: „Где се догоди 
убиство без нарочите намере и силе, убица плаћа 300 перпера; где ли је пак случај 
да неко дође навлаш да убије, отсећи ће му се обе руке". 

тијског права облика виности; напротив, потпуно је наравно мис- 
лити, да је појам о противправној радњи нахвалицом постао и 
развио се у обичајном праву, одакле су га састављачи Законика 
извадили и санкционисали законодавним ауторитетом. Радња нах- 
валицом код убиства није апстрактни појам предумишљаја, него 
његова нарочита врста, као што смо већ истакли и објаснили, и то 
умишљајем од већег злочиначког напрезања, за који је битно и 
отворено насиље - нахвалицом йо силе, као што гласи недељива 
формула чл. 78, а која је код најезде изражена у чл. 101. као сила 
похвалнаја. Због наведених особина није се могао послужити речју 
нахвалицом преводилац Синтагме код дескриптивних дефиниција 
„вољних убица“. Што се пак тиче састављача чл. 87. Душановог 
законика, нису они ишли за обрасцем вољног убисшва из византиј- 
ског права, него су свесно спроводили домаћи појам убиства са 
умишљајем, и добро су знали, шта раде, кад су истицали убиство 
нахвалицом йо силе. 

Новитет, који долази у чл. 87. Душановог законика не састоји 
се у разликовању убиства нахвалицом йо силе, него у његовом 
кажњавању телесном казном са тешким осакатом, за што обичајно 
право није знало. Поред тога ново је наравно и то, што је казнену 
одредбу о убиству узео у своје руке закон. 

Уз основну одредбу Душановог законика треба да се веже 
специјална одредба о убиству, које се догоди између припадника 
вишег и нижег сталежа. Чл. 94. предвиђа у томе погледу два 
случаја, и то ако убије властелин себра и ако убије себар 
властелина. У оба случаја казна се пооштрава, али на различити 
начин: властелин, који би убио себра, плаћа 1000 перпера место 
обичних 300 перпера, одређених у чл. 87, себар, који би убио 
властелина, плаћа редовну глобу за убиство од 300 перпера, али се 
поред тога кажњава још отсецањем обе руке. Законодавни мотиви 
ту су потпуно јасни. Има се у виду пре свега, да се нарочито 
пооштреном казном штити живот властеле против напада од 
стране себара, у чему би се могла манифестовати побуна против 
господара или уопште против повлашћеног сталежа. С друге 
стране, законодавац се бори против могућих ексцеса патримо- 
нијалне власти па тим више против самовласних насилничких испа- 
да од стране властеле, те пооштрава казну властелину, који би 
убио себра, чим у исто време циља да подигне дух себарског 
сталежа тим, што штити живот његових припадника против 
властеле пооштреном казном. Али се при томе пооштравању ипак 
одржава повољнији и повлашћени положај властелина, јер наравно 

вишак глобе у износу од 700 перпера не може се изравнати са отсе- 
цањем руку. Али то није још све. Ствар се компликује, ако чл. 94. 
поставимо у везу са основном одредбом чл. 87. Према њој, као што 
знамо, обе се руке отсецале само за убиство нахвалицом. Међутим 
чл. 94. категорички одређује отсецање руку, при томе још поред 
глобе од 300 перпера, ако себар властелина убије уопште; дакле ту 
се не прави разлика између убиства са умишљајем и убиства без 
предумишљаја, чиме се положај себра нарочито отежава. Исто 
тако се наведена разлика не спроводи према властелину, који би 
убно себра, чиме се опет положај властелина нарочито олакшава. 
Да се убиство у погледу одговорности за њега разликује према 
сталешком припадништву убице и убијеног њиховом међусобном 
односу у сталешком погледу, није то нека особина старог српског 
права, него се среће свуда у сталешким државама, при томе у неким 
од њих у много оштријем облику, него што у Србији. 

Из сталешких разлога потпуно је било довољно, да се од 
основне одредбе о убиству изузму случајеви убиства између припад- 
ника вишег и нижег сталежа, као што је то и учињено у чл. 94. 
Законика. Иначе је важила општа основна одредба за све сталеже. 
То је потпуно јасно. Ипак неки истраживаоци мисле друкчије те 
траже у Законику нарочите одредбе о убиству извршеном између 
припадника истог сталежа и, пошто их не налазе, проглашују пра- 
знину у Законику и попуњавају је неком својом комбинацијом пот- 
пуно фантастичном. То је случај са Алеком Радуловићем, који 
резонује овако: „Околност што се у Душановом законику не налази 
пропис о кажњавању убиства, које изврши властелин према 
властелину, доказује нам, да су се увреде између властеле 
расправљале путем двобоја“, за доказ чему се писац позива на чл. 86. 
Законика (Отаџбина, ХХІУ, 406). После горње анализе чл. 87. и 94. 
Законика погрешка Радуловића је потпуно јасна, као и фантастично 
његово схватање чл. 86. који смо већ проучили. 

Поред обичног убиства Душанов законик установљава две 
врсте квалифицираног убиства, и то: убиство свештеног лица и 
убиство сродника - тзв. раттекћит (чл. 95. и 96), а која се оба 
кажњавају смрћу. Може постати сумња, није ли убиство свештеног 
лица издвојено из сталешких разлога, те се може приговорити, 
зашто нисмо тај случај уврстили у наведену рубрику о убиству 
између припадника различитих сталежа. Не би та сумња и тај 
приговор били оправдани. У случају убиства свештеног лица као 
субјект кривичног дела предвиђа се свако лице независно од 
његовог сталешког припадништва (кіло се најде убив итд.), што не 

би било могуће, ако би се узимала у обзир сталешка диференци- 
јација између убице и убијеног, јер би се онда морала правити 
разлика, буде ли убица властелин или себар, пошто би у првом 
случају било убиство равног од равног, те не би било сталешког 
разлога за пооштравање казне. Затим само пооштравање казне у 
чл. 95. не може се оправдати са сталешког гледишта, које не би 
допустило, да се живот свештеничког сталежа штити несравњи- 
во строже, него живот властеле. Напослетку, није свештенство 
сачињавало један једноставан сталеж; у појединости йой, који се 
у чл. 95. спомиње поред свешишеља и калуђера, могао је наравно 
бити и сеоски поп, који је у сталешком погледу стајао на нивоу 
себарском. Нису дакле сталешки разлози изазивали нарочито 
квалифицирање убиства свештеног лица. Ту је без сумње било 
меродавно нарочито поштовање према светој тајни свештенства, 
што је и изазвало нарочито појачану одбрану њених носилаца 
против светотатсвеног напада на њихов живот. Ти су разлози без 
сумње сугерирани црквеним утицајем; ипак су састављачи 
Законика извели квалифицирање убиства свештеног лица 
самостално, јер се о њему чудним случајем, као што је то приме- 
тио Соловјев (Законод., 191), ништа не говори у Синтагми. Што 
се тиче друге врсте квалифицираног убиства, и то убиства срод- 
ника, оно је непосредно прихваћено из Прохирона. 

О кривичним делима против тела има у изворима врло 
оскудних података. Светостефанска хрисовуља 1313-1318. пред- 
виђа, да је неко од насељеника на црквеној земљи истукао 
управника црквеног имања, и узима зато глобу од 6 оваца и још 
кажњава „бојцу“ личном казном, и то тамницом на време од 3 
месеца (чл. 80). Осим боја иста хрисовуља истиче и друго 
кривично дело против тела, и то окрвављење: „а окрвавивше (да 
плати) цркви 3 платна, а наводчији (тужиоцу) 3 платна“ (чл. 78). 
Архаична глоба у натури сведочи, да је окрвављење као засебно 
кривично дело против тела познато обичајном праву одавно, од 
памтивека. Хрисовуља епископији Призренској 1326. опет споми- 
ње бој, али у ванредним приликама на панађуру, квалифицира га 
као повреду јавног мира и слободног промета, те кажњава 
високом глобом од 500 перпера.! 


1 „И на си панађур да греде всаки, или је Грк, или Латинин, или кто љубо; да 
се нитко не задене за њего, ако је кому и велицем длгом длжан, но да си всаки трго- 
вав походит свободно. Кто ли хоште кому забавити или који метеж или бој ваздви- 
гнет, да плати краљевству ми пет сто перпер" (чл. 17). 


446 ТЕОДОР ТАРАНОВСКИ 


Мако су наведени подаци из хрисовуља врло оскудни, ипак 
пружају нама конац, који нас води објашњењу одговарајућих 
кривичноправних појмова у Душановом законику. Чл. 166. пред- 
виђа различите ексцесе од стране пијанице против туђе личности и 
дели их на две категорије, и то: 1. „и зарве кога, или посече, или 
окрвави а не досмрти“ и 2. „аште ли пијан задере, или капуч (капу)! 
скине, или ину срамоту учини, а не окрвави“. Кривично дело прве 
категорије сматра се као теже, јер се кажњава ископавањем ока и 
отсецањем руке; кривично дело друге категорије сматра се као 
много лакше, јер се кажњава батинањем и тамницом. У датом 
случају остављамо потпуно на страни казне, јер су оне очевидно 
јако пооштрене наспрам пијанице, и скрећемо пажњу на ту окол- 
ност, што се за обележје теже телесне повреде узима окрвављење. 
Да није то обележје истакнуто само за специјални случај са пија- 
ницом, о томе сведочи горе наведени термин окрвавивше из 
Светостефанске хрисовуље. Састављачи Душановог законика пре- 
цизирају тај израз - окрвави, а не досмрши - чим дају аутентичну 
интерпретацију једног старог обичајноправног кривичног појма. 
Окрвављење је дакле једна тежа телесна повреда која у силазној 
градацији иде непосредно иза убиства. Ако није дошло до окр- 
вављења, онда је било само лакше телесне повреде. 

Горњи подаци о окрвављењу дају кључ за откривање смисла 
крви у Душановом законику, где се она наводи поред вражде, тј. 
убиства. Базирајући се на преседанима од времена пре Законика и 
на одредби о окрвављењу у самом Законику, има довољно разлога 
да се тврди, да крв значи тешку телесну повреду. Такво је 
мишљење изнео Намисловски, кад је рекао, да је крв поред вражде 
морала означавати задавање крвавих рана без смртног свршетка. 
За доказ томе је Намисловски навео пасус из уговора војводе 
Радослава Павловића са Дубровником 1432, где се разликују 
„убиство чловечије“ и „крви пролитија“. Сматрамо, да наведени 
подаци из хрисовуља и анализа чл. 166. пружају јачи доказ за 
интерпретацију крви као теже телесне повреде. 

Иако су изворни подаци о кривичним делима против тела 
врло оскудни, ипак констатују, да су се та дела издвајала у старом 
праву у засебну категорију, па чак и проливају светлост на њихову 
различиту квалификацију. Због тога је погрешио Алекса 
Радуловић, кад је тврдио, да у Душановом законику не налазимо 


1 Алекса Радуловић тумачи „капуч“ – петља, којом је закопчена горња 
хаљина - изводећи га од мађарског Каросѕ, Карисѕ, што значи копча (Отаџбина, 
ХХ, 360). 

законског прописа о кажњавању повреде тела, и још више, кад је 
одавде изводио, да се повреда тела уопште није сматрала за неко 
самостално кривично дело (Отаџбина, ХХУ, 358). Срећом је 
Радуловић сам себе побијао, јер је у даљем налазио пропис о 
телесној повреди у чл. 166. и чак у чл. 97-98 (360). У последњем 
случају се опет варао, јер није се чупање браде процењивало као 
телесна повреда, него као увреда части, о чему ћемо касније говорити; 

Као нарочито тешко кривично дело против личности сматра 
се силовање. Спомиње се у неким хрисовуљама под називом 
девички разбој (св. Ђорђу Скопск., 1300, чл. 48; Хтетовска 
1337-1346, чл. 22; Трескавцу после 1337, чл. Х) непосредно иза 
убиства; кажњавао се глобом; у Душановом законику се тај термин 
наводи у ужем смислу као разбој владичаски, тј. силовање владике, 
тј. жене или девојке из властеоског реда (чл. 192). 

Душанов законик уноси у казнени пропис о силовању 
сталешке разлике, према чему одређује о том кривичном делу 
овако: „И који властелин узме владику (властелинку) по силе, да 
му се обе руке одсеку и нос уреже. Ако ли себар узме по силе 
владику, да се обеси; ако ли своју другу (тј. себарку) узме по силе, 
да му се обе руке одсеку и нос уреже“ (чл. 53). Одавде се види, да је 
општа казна за силовање била осакаћивање. Изузетно се оштро и 
то смрћу кажњавало силовање извршено од себра над припадни- 
цом властеоског сталежа. Наравно постаје питање, каква је казна 
била у обратном случају, ако је властелин силовао себарку. 
Законик о томе ћути. Да ли ћутање значи, да је такав случај био 
некажњив? На то се не може дати одговор, јер нема за то никаквих 
изворних података. За карактеристику друштвеног стања, које је 
такво ћутање омогућавало, може да у извесној мери послужи, 
постављање и решавање истог постања у савременом Душановом 
законику пољском законодавству, и то у Статутима Казимира 
Великог. Ако је шљахтић (властелин) силовао сељанку из свога 
села, онда је сељацима тога села било слободно да напусте село 
господара, кад год буду хтели. Стручни истраживалац казненог 
права у Статутима Казимира Великог примећује поводом наведене 
одредбе следеће. С једне стране та одредба као да санкционише ону 
неограничену власт господара над личношћу његових поданика, 
која је фактички постојала, с друге пак стране покушава, да то 
самовлашће обузда путем признања сељацима права, да се у 
случају силовања сви слободно иселе са господареве земље. Дакле 
против самовлашћа господаревог законодавац само допушта сло- 
бодну акцију сељака у облику економске реторсије и то повлачења 

радних руку. Не потиче та одредба из обичајног права, него из ини- 
цијативе владаоца, који је уопште штитио сељаке, али је ипак био 
приморан, да у томе правцу иде само неким средњим путем.! 

У кривична дела против личне слободе спада затварање при- 
ватних поданика у царску тамницу без цареве наредбе (чл. 
154-155), које се кажњава високом глобом од 500 перпера. Али ту 
казнена заштита личне слободе приватних поданика долази само 
индиректно као рефлекс извесног законског ограничења патри- 
монијалне власти њихових господара. То је јасно из анализе текста 
споменутих чланова. Као што се из текста види, биће предвиђеног 
кривичног дела састоји се у томе, што властелин, кефалија или 
држалац царске тамнице прими у тамницу „чијег чловека“ без 
царске наредбе. Маркантна је у датом случају и од одлучног 
значаја реч прими. Није то уобичајени израз за извршивање јавне 
казне затвора, јер се за то извори служе другим речима, и то 
„вргнути“ или „уводити“ у тамницу. Дакле прими у царску тамницу 
мора да има друго значење. Прима се само оно, што се предаје. 
Дакле у датом случају властелин, кефалија или држалац царске 
тамнице примао је у тамницу приватног поданика, предатог му од 
некога. Ко би то могао бити, ко је приватног поданика предао у 
тамницу? То није могао да буде неки државни орган, који би 
дејствовао по званичној дужности, јер се ту изрично предвиђа 
случај, кад нема потребне царске наредбе, нема дакле законског 
овлашћења за званичну предају. То је могао само да буде господар 
приватног поданика, који је хтео да се послужи царском, дакле 
јавном тамницом за извршавање своје патримонијалне пресуде 
наспрам свога поданика. Није сигурно имао своју тамницу на своме 
властелинству те је упутио осуђеног од себе поданика на 
издржавање казне у државну тамницу. Баш то се у чл. 184-185. 
Законика изрично забрањује и онај, ко би приватног осуђеника 
примио у царску тамницу, кажњава се високом глобом. Од тога 
индиректно као рефлекс добија приватни поданик извесну заштиту 
своје личне слободе. Само у том ограниченом смислу може се каза- 
ти, да ту постоји кривично дело против личне слободе приватних 
поданика. 

Као кривично дело прошив части долази увреда. Увреда 
части може се извршити делом или речју. Старо право истиче 
првобитно увреду делом и тек затим увреду речју. Тако, нпр., Руска 


1 Магссії Напдсіѕтап, Ніхогіа роіѕкієро ргама Катперо, от Ш: Ргамо Кагпе у 
Зтаппасћ Кагітіегга Улешеро, Уагвтама, 1909, стр. 170-171. 

Правда одређује, да ако ко кога истуче, плаћа глобе 3 гривне, а ако 
ли удари батином, или мотком, или песницом, или чашом, или 
рогом или тупом страном мача, или мачем у корицама, или дршком 
мача онда плаћа 12 гривни; ако коме отсече прст, плаћа глобе 3 
гривне, а ако ишчупа бркове и браду, онда 12 гривни. Из наведеног 
упоређења јасно је, да се казна за неке ударце и за чупање бркова 
и браде пооштравала због тога, што се њима признавао други 
значај – нису се сматрали као повреда тела, него као увреда части. 
На увреду части делом наилазимо и у старом српском праву пре, 
него што на увреду части речју. 

У Светостефанској хрисовуљи 1313-1318. каже се овако: 
„Мехоскубина јако и отбој (одбијање изасланика власти), а окрва- 
вивше цркви 3 платна, а наводчији (тужиоцу) 3 платна“ (чл. 78). 
Мех значи длака, скубати – чупати. Према томе мехоскубина значи 
чупање длака, дакле код човека чупање косе или браде. Мехо- 
скубина се ту противставља окрвављењу, које је сачињавало тежу 
телесну повреду. Одатле се пре свега може извести закључак, да се 
мехоскубина сматрала као лакша телесна повреда. Али је маркант- 
ко, да се мехоскубина кажњава исто тако, као и одбој, за који је 
била одређена глоба од 18 динара (иста хрисовуља, чл. 76). Не 
располажемо подацима, на основу којих бисмо могли решити, што 
је вредело више - 18 динара или 3 платна. Због тога не можемо 
казати, што се кажњавало оштрије, мехоскубина или окрвављење. 
Али се у споменику каже, да се мехоскубина кажњавала исто тако, 
као што и одбој. Биће кривичног дела код одбоја није се састојало 
у физичком насиљу, него у непокорности, у непоштовању, у увре- 
ди. Ако се мехоскубина постављала поред одбоја и кажњавала 
истом казном, то значи, да се и у њој истиче исти моменат увреде. 
За мехоскубину зна и Грачаничка хрисовуља 1321, која доноси о 
њој сасвим лаконичну одредбу: „мехоскубина 6 динар“ (чл. 32). Та 
је одредба ушла у Душанов законик и то у његов чл. 98 „о скубежу 
себрову“, а који гласи овако: „И ако се оскубета два себра, 
мехоскубине 6 перпер“. Кривично дело је исто, али је глоба за њега 
знатно повећана, јер се златни перпер делио по једном обрачуну на 
12, а по другоме чак на 24–30 сребрних динара. На ту околност је 
већ обратио пажњу Конст. Јиречек и тим је поводом поставио 
овако двоумно питање: да ли је та разлика само последица 
непажње од стране састављача Законика или ту има намерног 
пооштравања казне? (Атсту Ј. зіау. РНйої!. ХХІ, 164). Не бисмо 
мислили на непажњу. Законик нигде не одређује глобе у динарима, 
него свуда у перперима, те изједначује у томе погледу и ову старин- 

ску глобу и чини се, да је намерно повећава. Место, на коме се у 
Законику налази одредба о мехоскубини, сведочи да се она схвата- 
ла као увреда части, јер иде непосредно иза одредбе о чупању 
браде код властелина, које се без сумње сматрало као кривично 
дело против части, као што ћемо то одмах видети. Дотични члан „о 
браде властеоској“ гласи: „кто се обрете искуб браду властелину 
или добру чловеку, да се тому-зи обе руце отсеку“ (чл. 97). Дакле 
се чупање властеоске браде кажњавало истом казном, као што и 
убиство с умишљајем (чл. 87). Барем тако гласи Призренски 
препис. У Бистричком, Атонском и Ходошком преписима казна је 
ограничена на отсецање једне руке, која казна иначе не долази 
усамљена, него се кумулује са урезањем језика или ископавањем 
ока (чл. 21, 166), тако да би се могло казати, да је првобитна казна 
изванредно ублажена, иако у суштини остаје сувише жестока. Не 
може бити никакве сумње, да није толико оштра и немилосрдна 
казна одређена за незнатну телесну повреду, него за велику увре- 
ду части припадника повлашћеног сталежа. Његов се узвишени 
положај истиче чак и у стилизацији законског прописа. На њега се 
не примењује вулгарна мехоскубина, те „скубежу себрову (наслов 
чл. 98) противставља се „властеоска брада“, као знак узвишене 
части. Горњем треба додати, да поред властелина иста се казнена 
заштита части пружа и „добру чловеку“. Добар човек, тумачи 
Новаковић, „је сваки поштен и беспрекоран човек од себара, изван 
властеле, а има случајева, где се тако каже и за властелу. Али ипак 
нисмо у стању објаснити потпуно шта се управо разумевало под 
добар човек. Јасно је да је ту једна категорија друштвена која се 
меће наспрам повлашћене категорије, обележене властелом, али 
се не зна шта она управо значи“ (Зак., стр. 203). Појам доброг 
човека, добрих људи познат је у историји права свију народа и 
има двоструки значај: прво, означава беспрекорност потребну 
за вршење извесних јавних функција, као што сведока, порот- 
ника, судије и сл.! друго, означава угледног човека, који је добио 
углед извесним јавним положајем или својом економском снагом. 
У томе последњем погледу врло је интересантно, како дефинише 
доброг човека један руски сељачки Законик ХМ! века (Судбеник 
1589, који се лажно приписује цару Федору сину Ивана Грозног). 
„А добар је човек“, вели се у њему, „сељак који тргује или новаци 
раж под зајам даје, или кога буду у жупи (у волости) назва- 


1 „Да нађу од ораховца 12 старац добрих чловек, куде је међа... да отешу“ 
(хрисов. Хиландару око 1355, чл. 1). 

ли добрим човеком“. И у споменутом члану Душановог законика 
добар човек може да исто тако има двоструки значај. То ће бити 
неки „кнез, премиђурија, владалац, предстојник, челник“ (в. чл. 
146), који на друштвеним степеницама стоји и посредује између 
властеле, као господара, и потчињених им себара, или неки себар 
имућан и од утицаја, који се нарочито својом економском снагом 
истакао из шарене себарске масе било на селу, било у граду (В. чл. 
94). Није био добар човек једна правна категорија, него фактичка, 
која је на неки начин стварала мање више органски прелазак од 
једног сталежа на други и тим је ублажавала сувише оштру правну 
разлику између сталежа. Због тога је Законик обратио пажњу на 
„доброг човека“ и покушао да га подигне горе и у правном погле- 
ду мада преко појачане заштите његове части. У томе се огледа 
социјална политика Душановог законодавства, као што је она 
уопште управљена на смањивање неповољних утисака од сувише 
жестоких манифестација социјалних противречности. 


Осим чупања браде Законик предвиђа и друге начине увреде 
части делом, које наводе у чл. 166. и то овако: „аште ли пијан 
задере (тј. дира, задиркује), или капуч (капу) скине, или ину срамо- 
ту учини“. Дакле се задиркивање и скидање капе са другог подводи 
под општи појам срамоте, а срамота значи увреду части, јер 
осрамотити изрично значи у Законику увредити част. 


На увреду части речју наилазимо тек у Законику, који пре 
свега узима је у обзир са гледишта међусталешких односа. Увреда 
части речју врши се йсовањем. Законик предвиђа ове случајеве: да 
властелин опсује властеличића и обрнуто властеличић властелина 
(чл. 50), и да себар опсује властелина или властеличића и обрнуто 
да властелин или властеличић опсује себра (чл. 55). Као лакша 
кривица сматра се, кад припадник вишег сталежа или вишег реда у 
истом сталежу опсује припадника нижег сталежа или нижег реда у 
истом сталежу. То се кажњава глобом од 100 перпера, коју дакле 
плаћа властелин, ако опсује властеличића, као и властелин или 
властеличић, ако опсује себра. Као тежа кривица сматра се, кад 
припадник нижег сталежа или нижег реда у истом сталежу опсује 
припадника вишег сталежа или вишег реда у истом сталежу. У 
таквом случају глоби од 100 перпера допридодаје се још споредна 
казна која за себра, ако је опсовао властелина или властеличића, 
састоји се у смуђењу, а за властеличића, који је опсовао властелина 
- у батинању. Заслужује нарочиту пажњу, да се псовање себра од 
стране припадника властеоског сталежа кажњава истом казном, 

као и псовање властеличића од стране властелина. Ту се опет огле- 
да познати већ нама правац социјалне политике Душанове, као и 
правичност законодавчева према „малим људима“ (чл. 70), којима 
је принципијелно била обећана иста заштита, као и великим (в. 
наредбу цара Стефана Душана о законодавној радњи, Новаковић, 
Зак., стр. 5), што ипак није увек ишло за руком, те се тим више 
мора забележити тамо, где је постигнуто. 

Треба подвући, да се у погледу увреде части речју прави раз- 
лика не само између два основна сталежа, и то властеоског и 
себарског, него и између два реда у властеоском сталежу, и то 
између властеле и властеличића. Таква тежња за више раз- 
грањеном сталешком поделом у случају увреде части опажа се и у 
историји права других народа и нарочито се манифестује у истори- 
ји руског права у ХМІ и особито у ХУП веку, где су се спроводиле 
најситније разлике у сталешком положају, према којим се суптил- 
но процењивала част човечије личности. Та градација части по 
многобројним редовима и одговарајућа њој градација глобе, коју 
је, узгред буди речено, наплаћивао по рускоме праву оштећеник, 
простирала се на све сталеже. У горе споменутом сељачком 
законику (тзв. Судбенику цара Феодора 1589) то разграњивање 
сељачког сталежа и његове части обухвата чак и просјаке, који 
наплаћују за увреду њихове части неку минималну глобу. „А за 
увреду части тата и разбојника и поликућа и познатих зликоваца 
нема глобе, јер су зликовци“ - том се сентенцијом завршује 
дугачка тарифа глоба за увреду сељачке части. 

Ван међусталешких односа постављена је у Законику увреда 
части свештеног лица. „Кто опсује светитеља или калуђера или 
попа да плати 100 перпер“ (чл. 59). Као субјект кривичног дела ту 
се предвиђа свако лице независно од његовог сталешког положаја, 
а као објекат свако свештено лице, иако је у свештеничком реду 
било дубоких разлика у сталешком погледу. Схватање и конструк- 
ција су дакле ту исти, као што и код убиства свештеног лица о коме 
се говори у истом члану, као и о увреди части свештеног лица. 
Разлика је само у кажњавању. Убиство се свештеног лица 
кажњава, као што знамо, смрћу, дакле изузетно пооштреном 
казном. Међутим се увреда части свештеног лица кажњава глобом 
од 100 перпера, дакле редовном казном за исту врсту кривичног 
дела. Одатле се може извести закључак, да није се законодавац 
бринуо, да се увреда части свештеног лица пооштрено казни, него 
да се уопште казни. Пошто је требало, да се за то побрине, 
вероватно није псовање било уопште кажњиво. Вероватно је 

изазивало само ванправну реакцију, која је спадала у област на- 
рави. Можда тек Душаново законодавство уводи казнену заштиту 
против псовања за свештена лица, као што се служи и казненим 
средствима да очисти од псовања међусталешке односе. 

Као квалифицирано кривично дело против части сматра се у 
Законику увреда судије. „Кто се најде судију осрамотив, ако буде 
властелин, да му се све узме; ако ли село да се распе и плени“ (чл. 
111). Шири појам осрамошитши обухвата ту увреду и речју и делом. 
Као субјект кривичног дела ту се предвиђа с једне стране појединац 
из властеоског сталежа, а с друге стране цела сељачка заједница. То 
је врло карактерно за старог законодавца, који не оперише са 
апстрактним формулама, него увек има у виду конкретну могућност. 
Да један властелин, једна врста владаоца на своме властелинству, 
држи се охоло према државном судији те га осрамоти, то је могуће, 
али да се на исто одважи један сељак, то скоро сасвим није могуће те 
не ваља ни да се предвиђа. Међутим цело село, гомила истих сеља- 
ка, може да у извесним приликама изађе из обичне покорности 
према власти, о чему је социјална стварност Душановог доба сигу- 
рно пружала довољно емпиричког материјала. Базирајући се на 
томе, законодавац не говори на дотичном месту о поједином сељаку, 
него о селу. Закон штити част и достојанство државних судија 
оштром и осетљивом казном, и то конфискацијом кривчевог имања, 
а за село додаје јој још његово расељавање, које, иако у блажем 
облику, ипак значи прогонство, свакако из рођеног места. 

Засебну врсту кривичног дела против части сачињава 
срамоћење женске части припадница властеоског сталежа пред- 
виђено у чл. 54. Душановог законика, који гласи: „Ако ли владика 
(властелинка) блуд учини са својим човеком, да им се обема руке 
одсеку и нос уреже“. Као што су истраживаоци већ запазили (В. 
Соловјев, Законод. Душ., 183-184), тај је члан прихваћен из визан- 
тијског права, и то из Прохирона (ХХХІХ, 43-44), који оштро 
кажњава полну везу између госпође и њеног роба. Али идући за 
страним узором, састављачи Душановог законика су га знатно 
променили. Пре свега шири су појам госпође заменили ужом кате- 
горијом припаднице повлашћеног властеоског сталежа, а ужи су 
појам роба заменили широм категоријом њеног „човека“, која је 
обухватала не само отроке, него уопште приватне поданике 
властеле. Затим су укинули разлику између блуда (полне везе 
између два лица, од којих ниједно се не налази у браку), и прељубе 
(полне везе, кад се ма да једна странка налази у браку), те пред- 
виђају само блуд. Сумњиво је, да су при томе имали у виду блуд у 

правом смислу те речи, јер, ако би то било тако, онда би било 
чудновато, да изрично кажњавају блуд, а не кажњавају прељубу, 
која је једна тежа кривица. Сигурно су разумевали под блудом 
недозвољену, тако рећи, дивљу полну везу уопште, што не може да 
зачуди, јер су се та два појма често мешали (Нов., Синт., 394-395). 
Напослетку, променили су основно схватање датог кривичног 
дела, што треба да објаснимо подробније. 

Византијско право, почињући од Еклоге, сматра сваку полну 
везу ван брака као кривично дело те га кажњава световном казном. 
Ту традицију наставља Прохирон, у коме претресани случај долази, 
нако као тежи, али ипак као један од случајева полне везе ван 
брака, која се уопште кажњава. Сасвим друго становиште заузима 
у томе погледу Душанов законик. Он ћути за блуд и прељубу 
уопште, јер те ствари оставља очевидно црквеном суду и црквеној 
казни, и истиче само један једини онај случај блуда, о коме је речу 
чл. 54. Не занима га ту повреда религијских или моралних прописа, 
него срамотна међусталешка комбинација, коју и гони оштром све- 


товном казном. Добро, које се у датом случају штити, је сталешка | 


част властеоског сталежа. Вређа је властелинка, која се толико 
заборавила, да је допустила интимну везу са својим подаником; 
вређа је њен поданик, који је толико дрзовит, да је преступио 
забрањену црту, која га увек по ондашњим назорима мора одвајати 
од господског сталежа. Обе странке су подједнако криве у повреди 
сталешке части властеоске, једна због тога, што је ту част изгуби- 
ла, друга због тога, што је ту част згазила. Према томе се оба 
неопходна саучесника претресаног кривичног дела кажњавају 
истом казном. За обрнути случај, и то, ако властелин учини блуд са 
својом поданицом, Законик ћути, јер није се очевидно сматрало, да 
ту властеоска част долази у питање, а морална страна ствари је, 
као што смо већ забележили, била остављена цркви. 


$ 19. КРИВИЧНА ДЕЛА ПРОТИВ ИМОВИНЕ 


Између кривичних дела против имовине на првом месту и 
према историјском реду и према важности долази одузимање туђе 
имовине у циљу присвајања. Средњовековно европско право, 
германо-романско и словенско, разликује просечно три врсте оду- 
зимања имовине, и то; крађу (јипит), грабеж (карта) и разбој- 
ништво (/аігосіпіит). Крађа је тајно одузимање, свакако без 
насиља. Грабеж је јавно одузимање имовине силом. Разбојништво 

је одузимање имовине силом, које је праћено претњом опасности 
за живот и тело лица или чак убиством или телесним повредама. 
Све три наведене врсте одузимања имовине разликују се и у старом 
српском праву. 

Законски споменици ХІУ века служе се термином крађа 
(Светостеф. хрисовуља 1313-1318, чл. 79. и 94; Хтетовска 
1337-1346, чл. 26) и красши (Светостеф., чл. 72, Грачаничка 1321, 
чл. 33), али поред тога употребљавају за крађу старију реч шашба 
(уг. са Дубровником 1387, чл. УП). Свакако за означавање кра- 
дљивца уобичајена је реч шаш (Светостеф., хрисовуља, чл. 41; 
хрисовуља св. Николи. Мрачком 1330, чл. 13; уг. са Дубр. 1349, чл. 6, 
10, 11; 1357. чл. 10-11). У Душановом законику за означавање 
дотичне кривичне радње не употребљава се шашба него крађа (чл. 
149, 158), али за њеног извршиоца стално - йай. 

Крађа, као што и свуда у оно доба, кажњавала се глобом. 
Светостефанска хрисовуља случајно доноси податак, да је на 
имањима тога манастира та глоба износила 6 волова.! Баш тај је 
податак надахнуо Намисловског на оваку изјаву: „Присвајање туђе 
покретне ствари сигурно је под утицајем компилација византијског 
права, као и запада, постало кривичним делом, и то крађом“ 
(Зегрзке ргам о ѕайоме, 44). Међутим наведени податак својом 
архаичном глобом израчунатом у стоци категорички сведочи, да је 
у питању прастара одредба обичајног права. Па није ни могло бити 
друкчије. Права свију народа познавају крађу од памтивека. Није 
ни у српском праву било друкчије, нити је оно за то требало дуплог 
утицаја од стране Византије и Запада. Наведена одредба Свето- 
стефанске хрисовуље је од локалног значаја и важила је само за 
манастирске себре, те се на њеном основу не сме пресуђивати о 
износу и карактеру глобе на другим местима и за крадљивце из 
других сталежа. Сигурно се глоба мењала према сталежу крив- 
чевом и у исто се време у мери развитка новчане привреде пре- 
тварала из натуралне у новчану. 

У најстаријем се праву истиче крађа коња као нарочито опас- 
на за сељачки живот. Руска Правда не кажњава крадљивца коња 
глобом, него конфискацијом и прогонством, које га је доводило у 
ропство на владаочевом (кнежевом) имању. Светостефанска 


ТК иречек сматра да се то тиче само Влаха (Историја Срба, Ш, 235). То 
мишљење није тачно. У „закону људем црковном" се у Светост. хрис. вели: „А глоба 
међусобна крађа како и у влашком законе“ (чл. 79), а у „закону влахом“ одређује се: 
„и крађа међусобна 6 волов, а конска сам 6 кон“ (чл. 94). Дакле, наведена је одредба 
вредела за све црквене људе. 

хрисовуља не иде тако далеко, али ипак глобу знатно повећава - 
„а коњска крађа само шест коњ“ (чл. 94), тј. крадљивац има да 
накнади украђеног коња и да на име глобе да још пет коња. 
Коњски тшаш издваја се у засебну категорију крадљиваца и у 
другим споменицима (хрисовуља св. Николи Мрачком 1330, чл. 
13), али на жалост се не наводи, како се он кажњавао. У 
хрисовуљи св. Ђорђу Скопском 1300. спомиње се коњски провод 


(чл. 48), који се обично тумачи као крађа коња. По нашем пак . 


мишљењу он значи провођење украденог коња, тј. специјални 
облик саучешћа код крађе коња. 

Као квалифицирана крађа сматра се крађа из цркве. 
Светостефанска хрисовуља између одредаба патримонијалног 
казненог права доноси и овакву одредбу: „и аште кто украде что 
внутр цркве, до свеште, воска или тамијана, да му се кушта расле“ 
(чл. 72). Маркантно је да се једнако кажњава крађа сваког пред- 
мета из цркве чак и неосвећеног и ситног. Спомиње крађу из 
цркве и Грачаничка хрисовуља, али је изузима испод патримони- 
јалне казне: „а чловек који краде црков.. што рече господин 
краљ“ (чл. 33). Кажњавање крађе из цркве конфискацијом пот- 
пуно је било уобичајено, као што се види из једног пасуса 
Светостефанске хрисовуље, где краљ дарује неким лицима 
баштине под условом: „догде су верни цркви и кралевству ми и по 
мне господствујушту, и догде се не обрету татије црковни“ (чл. 
41). Дакле се крађа из цркве кажњавала конфискацијом исто 
тако, као што и невера. 

Средњовековно је право правило разлику између крађе 
извршене потпуно тајно, и крађе, код које је‘ крадљивац био 
ухваћен на делу. Прву је називало тајном крађом (јимит оссийит), 
а другу јавном (игит татјечит). Латински термин јинит тат- 

Јечит није згодан, јер свака крађа је тајно одузимање туђе ствари, 
чак и ухваћена на делу, јер ни у томе случају није крадљивац 
нападао туђу ствар јавно, него тајно, а што су га на делу ухватили, 
није од тога променио битни карактер његове кривичне радње. 
Према томе згоднији је немачки термин ћапдћаће Тћаг, који баш 
подвлачи моменат хватања на делу. Словенско право има за то свој 
израз, и то крађа са обличенијем или лицем. Лице у старом језику 
не значи особу, него ствар, и то украђену ствар, дакле соғриѕ адеііс- 
пі код крађе. Према томе се издваја облични йай и као такав се 
сматра крадљивац ухаћен на делу или кад су код њега пронашли 
лице, тј. украђену ствар. У првобитно је време крадљивац ухваћен 
на делу могао да буде убијен на лицу места, дакле се на њега 

примењивала освета; после тога пошто је то престало, ипак се 
облични тат кажњавао оштром, и чак најоштријом казном. 

На предвиђену на писму категорију крађе са обличенијем 
наилазимо тек у Душановом законику. Ту се та категорија тачно 
дефинише, и то овако: „и тако-зи ва обличеније, ако се што годе 
лицем ухвати у њих (тј. у крадљивца, тачније у окривљених због 
крађе), или ако их ухвате... у крађе“ (чл. 149). Што се тиче казне за 
крађу са обличенијем, она се одређује овако: ,ти-зи... тати да се не 
помилују, но да се ослепе и обесе“ (чл. 149). 

Иако се одредба о крађи са обличенијем среће на писму тек у 
Душановом законику, то не значи, да за ту врсту крађе и њено 
пооштрено кажњавање, није претходно доба ни знало. Ћутање 
законских споменика у датом, као што и у многим другим сличним 
случајевима, упозорује само на то, да је дотична институција каз- 
неног права била потпуно остављена обичајном праву, а није се 
десило згодне прилике, да се одговарајућа обичајноправна одредба 
запише. О крађи ухваћеној на делу говори још Руска Правда и 
допушта, да, ако се десила ноћу, да се ноћни тат ухваћен на делу 
убије. Тешко је претпоставити, да за крађу са обличенијем, познату 
у праву свију народа, нису знали само Срби све до Душановог 
законика. Много је вероватније, да није ту Законик увео неки 
новитет, него да је потврдио стару норму обичајног права, што се 
јасно види из његове дефиниције обличенија, која се подудара и са 
назорима и с праксом старог руског права. Нова је само смртна 
казна, одређена у Законику за крађу са обличенијем. Сигурно је 
обичајно право кажњавало обличног тата оштро, али ипак 
другачије. 

Осим обличних тата Законик разликује још познаше 
(ноторне), тј. професионалне шате. О њима говори нарочита 
одредба, која обухвата и крадљивце и разбојнике (гусаре). Ради 
бољег разумевања ствари наводимо ту одредбу іп ехіепѕо. 
„Повелева царство ми. По всех земљах, и по градовех, и по жупах, 
и по краиштех, гусара и тата да нест ни у чијем пределу. И сим-зи 
образом да се украти татба и гусарство. У којем се селе нађе тат 
или гусар, то-зи село да се распе, а гусар да се обеси стрмоглав, а 
тат да се ослепи, а господар села того да се доведе свезан ка 
царству ми и да плаћа све што је чинил гусар и тат от испрва, и паки 
да се каже како тат и гусар“ (чл. 145). Иста се одговорност и иста 
казна проширује затим и на старешине села, и на његове госпо- 
даре, који нису обавештење од стране сеоских управника о татима 
и гусарима примили на знање (чл. 146-147). 


[96] 


458 ТЕОДОР ТАРАНОВСКИ 


Као што се види из стилизације наведене одредбе, није ту у 
питању репресија против појединих случајева крађе или разбој- 
ништва, него општа борба против тата и гусара, дакле против оних 
људи, који су познати као тати и гусари, јер се стално баве крађом 
и разбојништвом, дакле су професионални крадљивци и разбојни- 
ци. Борба се против њих проглашује одлучна те се управља на 
њихово уништавање, евентуално што се тиче крадљиваца, који нас 
на овом месту занимају, на њихово потпуно инвалидирање за даље 
обављање њиховог злочиначког заната. Како тај циљ може да се 
постигне? Само тим да се сви постојећи професионални тати и 
гусари ухвате да буду кажњени. Баш то и значи законска заповест: 
„гусара и тата да нест ни у чијем пределу“. Друкчије не би она 
имала никаквог смисла, јер није законодавац свемоћно божанство, 
чија би се реч сама претварала у дело, а историк права не сме 
полазити од претпоставке, да је законодавац, при томе такве мере, 
као што је био цар Душан, прогласио очевидни попѕепѕ. Дакле се 
заповедало опште генерално хватање професионалних крадљива- 
ца и гусара. Није ондашња српска држава била у стању да изврши 
такво генерално хватање својим средствима, јер није за то имала 
чиновничког особља. Дакле је морала да то врши истим путем, као 
што се исти задатак остваривао у другим земљама, и то путем 
наметања локалним општинама нарочите дужности, да оне 
спроводе генералну истрагу (таш5шо геггае зєпегайз) односно 
професионалних крадљиваца и разбојника. Таква је истрага добро 
позната средњовековном немачком праву под називом 
Кісеуегѓатеп, мађарском праву као Ёшет ргосіатаге, озгепдеге, 
попипаге, енглеском праву ХП-ХПІ века, руском праву ХУІ-ХУП 
века под називом „повальный обыскъ“. Та се истрага састојала у 
томе, што је судија или други изасланик државне власти, или госпо- 
дар земље или старешина општине сазивао збор, на коме су се 
саслушавали сви његови учесници, а свако је морао да назове по 
имену познате у датој општини зликовце. Тим путем се једногла- 
сно или већином гласова саслушаних констатовало, који су профе- 
сионални крадљивци и разбојници, те су се они предавали државној 
власти на суд и кажњавање. Без сумње иста се истрага прећутно 
предвиђа у чл. 145. Законика. Законик њу не описује, јер је сигурно 
њен поступак био познат и примењивао се у пракси. Ако је село 
могло да преда или да не преда судској власти паликућу (чл. 99—100. 
Душ. зак.), дакле га је тражило, проналазило па затим о њему 
решавало, да ли је опасан и има да одговара лично или није, зашто 
се онда не би исто чинило у погледу професионалног крадљивца и 

разбојника? Ма како да је било, свакако Законик прећутно прет- 
поставља дотичну дужност села и дотичну генералну истрагу. 
Изрично, пак, чл. 145. предвиђа онај случај, кад не би код те гене- 
ралне истраге неки професионални крадљивац или разбојник био 
власти предат, и ипак би затим у истом селу био пронађен. Онда 
село одговара и кажњава се конфискацијом и расељавањем; у исто 
се време кажњава и господар и старешина села, као што смо 
навели горе. У тој одговорности села и претпостављених, као и 
кажњавању професионалних крадљиваца ослепљењем, а гусара 
смрћу и у проширивању исте казне на претпостављене састоји се 
новитет Душанове одредбе о професионалној крађи и професио- 
налном разбојништву. 

Истичући крађу са обличенијем и професионалну крађу, 
Душанов законик не предвиђа изрично обичну крађу и прелази 
преко ње прећутно. То може да значи само једно, и то да је обична 
крађа била надаље остављена обичајном праву, које је обичну 
крађу кажњавало глобом. Баш на такво стање ствари упућује чл. 
116. Законика, који садржи одредбу о нађеној ствари, која се има 
пријавити власти. „Ако ли (онај, који је ствар нашао) похвати или 
узме (њу)“, вели се у наведеном члану, „да плати што тат и гусар“. 
Одатле се види да не само за обичну крађу, него чак и за обично 
разбојништво, кад није било ни обличенија, ни професионалног 
обављања кривичне радње, узимала се само глоба. Та се глоба сас- 
тојала, као што се види из предвиђених у Законику појединих 
случајева одузимања туђе ствари (чл. 187, 193; уп. чл. 143), у 
плаћању самоседмо. Баш тако се ствар интерпретира у уговору са 
Дубровником од 24. априла 1357, где се одређује овако: „или им (тј. 
Дубровчанима) што кто узме... да плати все самоседмо, што им буде 
струл, по Законику царства ми“ (чл. Ш). Законик упућује још на 
једну особину обичне крађе, као и обичног разбојништва, и то да су 
се гонили по приватној тужби оштећеника („и ако кто поиште 
судом гусара и тата, а не буде обличенија...“, чл. 150; искати значи 
тужити). Међутим се крађа са обличенијем и професионална крађа 
гонила по званичној дужности (чл. 145. и 149). 

Крађу коња Законик нарочито не издваја, него само спомиње 
за њу поводом судског поступка и то у изузетном случају, кад ко 
упозна свога коња под туђим човеком у пустоши (чл. 92). Није 
дакле Законик сматрао за дужно, да се поводом крађе коња закон 
изјасни, него је оставио ствар обичајном праву. Крађа из цркве се 
у Законику не предвиђа, нити се за њу ни узгред не спомиње. 
Вероватно је, да се та крађа кажњавала конфискацијом, која се 


[97] 


[98] 


казна, као што сведочи Светостефанска хрисовуља, сматрала у 
датом случају за потпуно уобичајену. 

О другој из већ наведених врста кривичних дела, управљених 
на одузимање туђе ствари, и то о грабежу има испрекиданих 
података, који су ипак довољни за констатацију да се та врста у 
старом српском праву разликовала. 

У уговору са Дубровником 1234-1235. предвиђа се штета нане- 
та пленом или гусом (Нов., Спом., 140, У). Као што смо већ имали 
прилике забележити, иленшии има више значаја, али увек значи 
одузимати силом. У датом контексту поред гусе (разбојништва) 
може само да значи противправно одузимање ствари силом, али без 
опасности по живот држаоца ствари, ни без одговарајуће претње. 
Дакле, плен је грабеж (гарша). У истом пасусу истог уговора додаје се 
још, да штета може бити нанета пленом или гусом очивесій или 
шеајем, што се у латинском тексту истог уговора преводи: тапіўгѕіе 
аш оссине (Нов., Спом., 142, УШ), и што показује, да се у погледу 
плена правила иста разлика између јавне и тајне радње, као што и 
односно крађе. У хрисовуљи Хиландару 1276-1281. предвиђа се, да 
„на тргу кто се обрете узем йо силе что мали и велико“ (чл. УШ). У 
Душановом законику долази илен у смислу одузимања туђе ствари 
силом (чл. 57) или саме силом одузете ствари (чл. 143) и ойленийи у 
смислу одузети противправном силом (чл. 142, 143). Познаје Законик 
и силом узешо и противставља га ономе, што је гушено или крадено 
(чл. 180). Напослетку служи се Законик речју грабљеније и то баш за 
јавно противправно одузимање туђе имовине силом (чл. 144). На 
основу горњег може се разложно констатовати, да је старо српско 
право разликовало грабеж, као засебну категорију одузимања туђе 
ствари. Наравно је казна за грабеж била оштрија, него за крађу, али 
прецизније се о томе ништа не може казати, јер се у једним случаје- 
вима грабеж спомиње без навођења казне за њега, а у другим случаје- 
вима, иако се казна наводи, ипак није одређена само за грабеж, него 
и за повреду јавног и међусталешког мира (чл. 57. и 144). 

Трећа врста противправног одузимања туђе ствари, и то разбој- 
ништво одавно је било познато старом српском праву под називом 
гуса, чији се извршилац називао гусар (хрисовуља Хиландару 
1276-1281, чл. Ш; угов. са Дубров. 1281, чл. Ш; 1349, чл. ХІ; 1357, чл. Х; 
1387, чл. УП). Разбојништво долази много чешће од грабежа, који се 
спомиње ретко, те заједно са крађом сачињава две основне врсте 
кажњивог одузимања туђе ствари, тако да аѓба и гуса, йа и гусар 
долазе увек једно поред другог у заједничкој формули. Изузетно наила- 
зимо у хрисовуљи св. Николи Мрачком 1330. на термин разбој (чл. 13). 


460 ТЕОДОР ТАРАНОВСКИ 


ИСТОРИЈА КРИВИЧНОГ ПРАВА 461 


Таш и гусар долазе увек заједно, увек један поред другог и у 
казненим одредбама Душановог законика. Према томе су подло- 
жни једној истој конструкцији, коју смо изнели, односно крађе са 
свом потребном аргументацијом, а коју сад имамо да поновимо у 
кратким потезима односно гусе. 

Као што и татба, гуса се разликује у Законику обична, са 
обличенијем и професионална. Обична се гуса кажњава глобом (в. 
чл. 116) и гони по приватној тужби оштећеника (чл. 150). Под 
обичном се гусом разумева појединачно разбојничко одузимање 
туђе ствари. Баш на обичну гусу очевидно се односи израз: „ако 
гусар украде“ (чл. 191). За обличеније код гусе вреде иста 
обележја, као што и код дотичне крађе, и кажњава се обични гусар 
исто тако, као што и обични тат (чл. 149). Исто се треба да каже и 
односно професионалне гусе, само ту постоји разлика у казни, и то 
професионални тат се кажњава ослепљивањем, а професионални 
гусар, смрћу – „да се обеси стрмоглав“ (чл. 145). Код гусе се среће 
нарочити облик саучешћа, евентуално помагања, и то йодвод 
(хрисовуља Хиландару 1276-1281, чл. Ш), под чиме се очевидно 
разумева потказивање разбојницима лица, која би ваљало 
опљачкати. 

Разлика, коју је средњовековно право правило између крађе 
(јипит), грабежа (гарта) и разбојништва (/аггосіпіит) није била 
од формалног конструктивног значаја, нити се базирала само на 
разлици у зликовачкој вољи, него је под собом имала одређену 
социјалну подлогу. Крађа се сматрала као повреда неприкос- 
новености већ стечене имовине, одакле је крадљивац обично истр- 

рећи, генерално одузимање туђе имовине, што није нападнутог 
делимично оштећивало, него га је темељно разоравало, као што 
„грабљеније“ куће и добитка, предвиђено у чл. 144. Душановог 
законика. Било је код грабежа још неке друге стране. Јавно и 
насилно одузимање наравно се догађало онда и тамо, кад и где је 
власник јавно излагао своју имовину као робу за продају. Није то 
случајно, да се најстарији податак о грабежу, на који наилазимо у 
хрисовуљи Хиландару 1276-1281, односи баш на трговачке при- 
лике: „и на тргу кто се обрете узем по силе что мало и велико“ (чл. 
МІ). Дакле, грабеж је био опасан по трговину, коју је од њега тре- 
бало штитити. Разбојништво је било од много ширег замаха; терен 
је за њега била цела земља, по којој су се разбојници скитали и 
нападали путнике и трговце, нарочито у пустим крајевима - на 
граници, као и на великим друмовима, на морско) обали и на мору 

овом највећем друму за међународну трговину. Због тога је разбој- 
ништво угрожавало саобраћај у промету, тим основима економ- 
ског живота и развитка земље. Није било довољно, да се ухваћени 
разбојници казне, требало је да се разбојништво предупреди. 
Одатле је постало нарочито стражарење на морској обали и на 
великим друмовима против гусара. Тако је призренска метохија 
Хиландара већ у последњој четвртини ХШ века давала људе на Свету 
Гору за вршење стражарске службе код мора на пристаништу про- 
тив гусара (Нов., Спом., 387, Ш), а после 150 година цар Душан је у 
свој Законик унео специјалне наредбе, којима се становништву 
наметао специјални терет, да поставља страже по свим путевима и 
на пустим брдима међу жупама, тако да се путници и трговци са 
њиховом имовином и робом проводе од страже до страже (чл. 157, 
158, 160). Интересантно је и маркантно социјално и сталешко при- 
падништво разбојника. Нису се разбојништвом бавили само соци- 
јални отпаци, него и припадници горњег сталежа са угледним 
иначе положајем. Познато је, да су у средњовековној Немачкој 
постојали разбојници из витешког реда (Каџфгшег), велика госпо- 
да, господари и скоро ситни владаоци на својим земљама, који су од 
својих градова или замкова чинили операционе базе за извр- 
шавање систематских разбојничких напада на путнике и трговце. 
Било је и у средњовековној Србији властеле, који су се бавили разбој- 
ништвом мање-више систематски. Понека су се њихова имена 
сачувала у дубровачком архиву, одакле је Конст. Јиречек извадио 
више документарних података, на основу којих нам је дао целу 
слику разбојништва у ХІУ веку (Исшорија Срба, ТУ, 45-48). Било је 
у средњем веку извесне везе између војне струке и разбојништва, 
што је Конст. Јиречеку дало разложног повода да каже, да у оно 
доба разбојништво беше претспрема за ратовање (ІУ, 45). Може се 
чак казати и нешто више, и то да је разбојништво донекле била 
једна врста ратоборне акције. То се види из интересантног 
обећања, које је 1267-1268. дала Дубровчанима краљица Јелена, да 
ће их предупређивати о свакој непријатељској акцији против њих 
од стране краља Уроша 1, њеног мужа; та се могућа непријатељска 
акција краљева опредељује у краљичиној повељи овако: „ако име 
хтети краљ послаши војску на Дубровник или гусу“ (Нов., Спом., 
155). Није дакле за чуђење, да је граничарска служба крајишника 
била подједнако управљена и против туђе војске и против гусара. 
Треба да се у стилизацији дотичних чланова Душановог законика 
(49. и 143) подвуче она епска мирноћа, са којом се скоро истим 
речима слика опасно по земљу кретање и скитање како туђе 

војске, тако и гусара (која војска туђа греде и плени земљу царе- 
ву... ако се обрете гусар ошад през државу краишника и плени где 
годе...). 

Ако се све што је речено узме у обзир, онда ће нама бити пот- 
пуно јасан велики значај казнене новеле Душанове против гусара и 
тата. У њој се манифестују енергични напори државни управљени 
на заштиту неприкосновености својине и безбедности саобраћаја и 
промета у земљи. Душаново законодавство сматра татбу и разбој- 
ништво, који се обављају професионално, као општеопасна 
кривична дела, те против њих иступа са најоштријом казненом 
репресијом. 

Као важно и чак општеопасно кривично дело против имовине 
јавља се йаљевина, толико страшна у сеоском животу, а која се 
због тога нарочито истиче и најоштрије кажњава већ у најстаријем 
праву. Руска Правда изузима из општег система новчаних глоба 
три општеопасна кривична дела, и то: разбојништво, крађу коња и 
паљевину и као општеопасна кажњава их конфискацијом и про- 
гонством. Кад крајем ХІУ века долази у руском праву прва писана 
одредба о смртној казни (у Псковској Судној Грамоти), наилазимо 
у њој на паљевину као на једно од четири кривична дела, за која се 
прети смртном казном. У законским споменицима пре Душановог 
законика уопште се за паљевину не спомиње, што никако не значи, 
да није паљевина била позната или да није била кажњива, него 
значи само то, да у испрекиданим партикуларним законским акти- 
ма, као што су били уговори и манастирске хрисовуље, није било 
прилике, да се законодавац изјасни поводом паљевине, која је 
очевидно потпадала у потпуности под обичајно право. За такав 
закључак овлашћује нас сам Душанов законик, евентуално онај 
начин, на који се у њему решава о паљевини. 

Паљевина долази у Законику под називом запаљење (чл. 99) и 
йоже? (чл. 58). Предвиђа се паљевина у сеоским приликама, дакле 
паљевина куће, гумна, сламе и сена унутра у селу (чл. 99) или 
паљевина гумна или сена изван села (чл. 100). Основна одредба о 
кажњавању паљевине (чл. 99) има две редакције, и то старију и 
мало познију. Непроменљива је у обе редакције супсидијарна 
колективна одговорност села, ако је паљевина извршена унутра у 
селу, и околине, ако је паљевина учињена ван села. Та се супсиди- 
јарна колективна одговорност састоји у томе, што село, евентуално 
околина има да преда паликућу (пожежцу) власти за кажњавање 
или, ако га не преда, да плати глобу. То је алтернативна дужност 
села, евентуално околине, те заједница може да слободно одлучи, 

што ће учинити, може дакле потпаљивача да да и да не да, како 
хоће, ако је сама вољна да плати штету. „Такво поступање“, вели 
Новаковић, „није за веровање због тога, што се никада није могло 
слагати с интересима села“ (Зак., стр. 204–205). Према томе 
Новаковић мисли, да није било у питању, да ли заједница хоће или 
неће да преда паликућу, него да ли га може или не може да 
пронађе. Новаковић ту без довољно разлога поужава и тим 
изопачује смисао једне старе обичајноправне одредбе. Та одредба 
није ограничена на то, што прописује колективну одговорност, кад 
није потпаљивач пронађен, него поставља питање много шире. Не 
тражи се доказ, да ли је потпаљивач пронађен или није, него се сло- 
бодно оставља селу, да га преда или да за њега плати. Наравно се с 
интересима села не слаже, да правог паликућу сакрије од суда, али 
је у интересу села да не преда на казну потпаљивача, који у самој 
ствари није крив, јер није учинио паљевину с умишљајем, него из 
нехата или чак случајно, јер није се налазио у потпуној свести и 
сл. Стари суд није кажњавао кривца, него кривично дело, те није 
улазио у претрес питања о виности и о подобности за ура- 
чунљивост. Та је питања решавала ужа заједница, којој је кривац 
припадао, решавала их је, тако рећи, интуитивно према правној 
свести народној, те ако је нашла, да нема виности или 
урачунљивости, није кривца предавала суду, него је за њега пла- 
ћала. И то се потпуно слагало с интересима села, да сачува своје 
вредне чланове, који су пали у противправну радњу због неких 
неприлика. Супсидијарна је колективна одговорност коригирала 
формално процењивање кривичног дела од стране суда. То је стари 
обичајноправни поредак, који је код паљевине Законик одржао и 
санкционисао. Ако је заједница предала потпаљивача суду, онда је 
казна падала на њега. О тој се казни у старијој редакцији вели, да 
је йожежца йайил и йлайил (чл. 99). Што је паликућа платио, то је 
била глоба, а што је он патио, то је била нека лична казна за њега; 
ту казну, као што и износ глобе, Законик не одређује, него очеви- 
дно упућује на свима познату норму обичајног права. Мало позни- 
ја редакција доноси две битне промене, и то, прво, уводи у биће 
паљевине злонамерни умишљај (йо йизме), и, друго, прецизира 
казну и то одређује смртну казну спаљивањем. Главно је то, што је 
закон преузео на себе тачно одмеравање казне, а чим је то учинио, 
требало је да реши и питање о виности. Тако сукцесивно постојање 
двеју редакција испољава нам одлучни моменат у историји 
паљевине, и то њено превођење из области обичајног права у 
област законске регламентације. Није се такво превођење вршило 

из теоретских, него из практичних разлога, и то да се пооштри 
казна, јер је обичајноправна репресија очевидно била лабава. 
Земљораднички је живот изазивао специјалне повреде аграр- 
не својине, које су забележене у средњовековним законским 
споменицима. Ту пре свега спадају кривична дела против пољске 
имовине обухваћена под општим називом йойіке. Као што је тај 
назив темељито протумачио Стефан Бобчев на основу обилате 
грађе бугарског обичајног права, пошка првобитно је белега 
постављена око једне ливаде, а затим уопште гранични знак, одак- 
ле већ потиче њен деривативни значај, и то – повреда граничног 
знака, повреда неприкосновености аграрне својине и напослетку 
глоба, која се за ту повреду узима. На пошку наилазимо у 
хрисовуљи кр. Милутина св. Ђорђу Скопском 1300, која се односи 
на крај погранични са Бугарском земљом и која се базира на 
читавом низу претходних ктиторских повеља издатих од претход- 
них владара у истом крају, а између којих има и хрисовуље 
бугарског цара Константина Асана од 1258. У наведено) кр. 
Милутиновој хрисовуљи потка се спомиње на више места, где се 
набрајају глобе, које има манастир да наплаћује (чл. 10, 32, 40, 47). 
Али осим тога хрисовуља износи и дефиницију оних кривичних 
дела, за која се потка узимала и која дакле спадају у ширу кате- 
горију кривичних дела против аграрне својине обухваћених 
називом йойіка. Ко повреди црквену водовађу (адиаейисіиѕ) тим, 
што одврати воду од црквене земље („и вазорањајеј воде тешти на 
црковну земљу идеже јест и от испрва текла законнаја вода“), да 
плати пошку од 12 перпера (чл. 27). За противноправно отуђивање 
пронијарске земље? плаћа се пошка од 12 перпера (чл. 35). У истом 
износу од 12 перпера одређује се глоба још у овим случајевима: ако 
ко без игуманове дозволе ниву црквену пооре или врт учини или 
гумно подигне на црквеној земљи (чл. 53), ако ко без игуманове 
дозволе поведе воду из црквеног водовода (чл. 54), ако ко без игу- 
манове дозволе посече шуму у црквеној гори (чл. 55). Иако у три 
последња случаја није глоба изрично названа потком, ипак и исти 
износ глобе и биће кажњивих њоме радњи овлашћује нас, да ту 
признамо постојање кривичних дела, која спадају у шири појам 
потке, као повреде аграрне својине. У општи број глоба увршћена 


1 Најисправнији текст Асанове хрисовуље пружа Г. Иљински у своме делу 
Грамоты болгарскихљ царей, Москва, 1911, стр. 14-19 и табл. П. 

2 Која се даје војницима на плодоуживање, дакле без права слободног распо- 
лагања с њом. 

је потка још у Светостефанској хрисовуљи 1313-1318, која се исто 
тако односи на јужне крајеве; ту је износ потке одређен у висини од 
6 динара (чл. 76); за што је износ толико смањен, не можемо да 
објаснимо, јер за то нема никаквих података. 

Душанов законик доноси о потци ову одредбу: „Потка међу 
селми 50 перпер, а влахом и арбанасом 100 перпер: и те-зи потке 
цару половина, а господару половина, чије буде село“ (чл. 77). 
Кратка, скоро лаконична стилизација сведочи о томе, да је у 
питању једно старо кривично дело добро познато из обичајног 
права и његове вековне праксе. Стара је и конструкција глобе по- 
дељена на пола између државе и оштећеника. Новаковић тумачи 
наведени члан овако: Пошка је свађа, сукоб, бој (Зак., стр. 192). 
После наведеног објашњења потке од Бобчева, то се Нова- 
ковићево тумачење не може да прими. Могло је бити и свађе, и 
сукоба и боја, али није се у томе састојало биће кривичног дела 
називаног пошком, који се назив преносио и на глобу за њега, него 
у повреди граница, међа и преко тога у повреди аграрне својине. У 
чему се могла састајати йойка међу селми, то је јасно - на име у 
томе, што би једно село поорало њиву другог, или би врт учинило 
или гумно подигло на земљи другог или би у шуми другог села 
посекло дрво и сл. Компликованији је случај са Власима и 
Арбанасима. Треба се ту сетити, да су Власи и Арбанаси били 
ненастањени сточари, који су у топло време пасли своја стада у 
планинама, а у хладно време силазили су доле и тражили 
зимовиште код настањеног становништва – у селима. Наравно су 
то зимовиште могли да добију само по споразуму са господарима 
земље (в. хрисовуља св. Николи Врањинском 1242, чл. ТУ и око 
1280, чл. МГ), евентуално са селима. Ако би продрли у село без спо- 
разума, онда би учинили пиошку, која се у датом случају кажњава 
дуплом глобом, јер се законодавац брине да пооштреном казном 
уклони опасне по јавни мир сукобе између настањеног и номадског 
становништва. Из тих разлога Законик нарочито предвиђа још 
једну компликацију поводом конаковања номадских сточара у 
селима, и то оваку: „где престоји влах или арбанасин на селе, на 
том-зи селе да не престоји други греде за њими. Ако ли по силе 
стане, да плати потку и што је испасал“ (чл. 82).! ту се јасно види, 
да се потка од стране Влаха и Арбанаса састајала у насилном 


1 Данашњим језиком тај се члан излаже у Новаковићевом коментару овако: 
„Кад у једном селу падну на одмор влашки или арбанашки пастири, други који за 
њима иду да се не одмарају у том истом селу. Ако ли би ко силом пао на одмор, да 
плати потку, и оно што је испасао“ (Зак., стр. 195). 

продирању унутра у сеоске границе, што је баш и сачињавало 
повреду аграрне својине. 

Најчешћа и најобичнија повреда аграрне својине је без сумње 
била, као што је и данас, йойаша. Манастирске хрисовуље пред- 
виђају попашу, али није то обична појединачна попаша, која 
наноси просечно малу штету и може се десити сваког дана, него 
попаша, тако рећи, на велико, која јако оштећује и чак 
упропашћује известан део газдинства. Несумњиво такву попашу на 
велико предвиђа хрисовуља св. Ђорђу Скопском 1300, кад одређује 
овако: „Ако ли кто улезе у црквена пашишта без игумнова 
бласловленија (тј. без игуманове дозволе) с којим љубо добитком, 
да плати у царину 100 перпер, а от тех глоб црки третије. И што 
помре цркви добитка тој зиме, да все плате ти-зи који буду попасли 
пашишта црквена“ (чл. 59). Дечанска хрисовуља 1330. предвиђа, да 
неко стално пасе своја стада на манастирским планинама, а не даје 
манастиру одређене дажбине, и за такву попашу одређује глобу у 
натури и то од 500 ована (чл. МІ). У хрисовуљи цара Стефана 
Душана Хиландару 17. маја 1355. на метохију манастира св. Петра 
Коришког наилазимо на врло интересантну и маркантну одредбу 
односно попаше на велико, и то оваку: „И планина св. Петра што 
пише хрисовуљ стари... да их не пасе посилијем ники властелин 
мал ни велик, ни Влах ни Арбанасин. Ко ли се нађе мал и велик и 
име пасти силом, всаки настојешти кепалија града Призрена или 
господар земаљски да узме на њих 300 ован, ни суда ни пре, како 
пише хрисовуљ светога краља (тј. кр. Милутина), и книга судебна 
царства ми, како им је судило царство ми са Арбанаси, и узем на 
њих Повика Радослав потку“ (чл. 22) У наведеној одредби има 
много важних момената, и то: прво, ту се предвиђа попаша на 
велико, коју могу извршити или охоли властелин, који преко сво- 
јих људи насилно продре у манастирска пасишта, или номадски 
пастири, који иста пасишта стихијно, тако рећи, поплаве са сво- 
јим стадима; друго, ту се у попаши изрично подвлачи елеме- 
нат насиља; треће, таква се попаша поравњује са потком, као 
што о томе сведочи наведени у хрисовуљи преседан из судске 
праксе. У потпуној сагласности са Дечанском хрисовуљом пред- 
виђа насилну попашу хрисовуља цара Стефана Душана св. Нико- 
ли у Добрушти око 1355, само глобу за њу одређује алтернати- 
вно, и то или 500 перпера или 500 ована (чл. ХП). Као што се види 


1 В. Александар В. Соловјев, Два прилога проучавању Душанове државе, 
Скопље, 1926, стр. 28. 

из горњег, насилна попаша на велико спада у шири појам потке, 
као повреда аграрне својине. 

Ипак није се наведено гледиште спроводило увек и свуда, него 
се насилна попаша на велико понегда остављала сасвим без казне, 
није чак изазивала ни обавезу за накнаду штете, него се ликвиди- 
рала плаћањем обичне дажбине за уживање пасишта. На такво 
стање ствари наилазимо у хрисовуљи цара Стефана Душана мана- 
стиру Лесново 1347-1350, где се тим поводом вели овако: „И што 
јест планина црковна и пашница и зимовишта, всем тем да облада- 
је црков светого Архангела. Аште ли кто начнет по силе пасти или 
зимовати, да даје травнину цркви по закону“ (чл. 26). Очевидно је, 
да строго правно гледиште уступило је ту неким разлозима опор- 
тунитета, који нам нису познати. 

Обична појединачна попаша на мало, која се дешава, тако- 
рећи, у комшилуку, долази на писму тек у Душановом законику, 
где се о њој одређује овако: „Ако кто попасе жито, или виноград, 
или ливаду грехом, те-зи попашу да плати што реку душевници (тј. 
поротници) који цене. Ако ли нахвалицом попасе, да плати попашу 
и шест волов“ (чл.76). Ту се разликују две врсте попаше у погледу 
виности, и то йойаша грехом, тј. из нехата или чак случајна, и 
попаша нахвалницом, т). са умишљајем и насиљем. Поводом прве 
не постоји кривична одговорност, него само грађанска, и то 
накнађивање штете, које се назива, као што и сама противправна 
радња, попашом. Тек поводом друге врсте попаше постаје за 
извршиоца и кривична одговорност, и то плаћање глобе од 6 воло- 
ва. Архаична глоба већ сама по себи сведочи, да је одредба 
Законика о попаши извађена из старог обичајног права, које је у 
датом случају Законик само прецизирао и санкционисао. 

Усамљено стоји једна засебна врста кривичног дела против 
имовине предвиђена у другој Аранђеловској хрисовуљи цара 
Стефана Душана и краља Уроша 1353. Дотична одредба гласи: „И 
кому не хоће митрополит туђему чловеку, у оном-зи селе никто да 
га силом не посади. Кто ли дрзне и учини, што по силе от више 
писаних, да плати царству ми сто перпер, а цркви сто" (чл. ХІ). 

Биће ту предвиђеног кривичног дела састоји се у томе, што неко 
против воље митрополита, као евентуалног господара земље по 
званичној дужности, насилно посади на манастирску земљу тежака, 
кога не би хтео митрополит.! Дакле ту постоји повреда туђег права 


| „И сију-зи земљу више писанују цркве Светаго Николи никто По силе да ју 
не тежи, токмо кому ју даје митрополит из десетка“, тј. уз наплаћивање десетог 
дела прихода (иста хрисовуља, чл. УП). 

располагања са аграрном својином, и то права слободног бирања 
начина, на који се земља има да експлоатише. 


$ 20. КРИВИЧНА ДЕЛА ПРОТИВ ВЕРЕ 


Хришћанска је црква допринела у правни живот европских 
народа нову категорију кривичних дела, и то против вере. На то су 
средњовековне државе реагирале на двојаки начин, и то, с једне 
стране оставиле су кривична дела против вере цркви да им суди 
самостално и по казненим прописима црквеног права, и, друго, каз- 
нену репресију против неких кривичних дела преузеле су на себе те 
су унеле дотична кривична дела против вере у систем световног 
казненог права. У историји националног права узима се у обзир 
само тај други начин реакције, јер се у њој не прати црквено право, 
које је било од интернационалног карактера, него домаће нацио- 
нално право. 

Прво кривично дело против вере, које је Српска држава прих- 
ватила у свој систем казненог права, била је јерес. О оснивачу 
Српске државе Стефану Немањи прича се у његовом животу као 
свеца (св. Симеона), да је он гонио богомиле и сматрао припад- 
ништво тој јереси као кривично дело, које је кажњавао према 
виности криваца спаљивањем, урезањем језика, конфискацијом 
имања и прогонством. 

Другу етапу у усвајању кривичних дела против вере од све- 
товног права представљају Жичка повеља Првовенчаног краља 
Стефана око 1220, која уводи световну казну, и то глобу за повре- 
ду верских прописа о браку. У тој повељи законодавац изјављује, 
да је проучио Божанствени закон и наишао је на „Господско 
запрештеније“, тј. на забрану од стране самог Господа, да се муж од 
жене а жена од мужа не разлуче (чл. 17). На основу тога 
проглашује као кажњиво свако самовласно растављање брака, те 
га кажњава глобом у стоци, додајући још телесну казну за жену, 
која би напустила мужа (чл. ХУШ-ХХ). У вези с тим кажњава се 
двојеженство, и то узимање друге жене после отпуштања прве (чл. 
ХХІ). Осим тога се још кажњава забрањени канонима брак са 
сватвицом (чл. ХХУШ). Нису то према ондашњем схватању 
кривична дела против брака и породице, као друштвених установа, 
него против вере, против Божје заповести. 

Сурово гоњење од стране Стефана Немање скоро је сасвим 
уништило богомилство у Србији, те питање о јереси на дуго је 

време престало да буде актуелно. Што се пак тиче самовласног 
растављања брака, стара прехришћанска традиција, по којој је муж 
могао да пусти жену, није још дуго време изумирала, те потпуно је 
актуелна била казнена репресија против распусша. У хрисовуљама 
ХІМ века, распуст се убраја у оне глобе, које је држава уступала 
црквама (хрисовуља св. Николи Мрачком 1330, чл. ХШ; ман. 
Трескавцу после 1337, чл. Х; Аранђелска 1348-1353, чл. 190). 
Трећу етапу представља Душанов законик, у коме се мање 
више систематски кодифицира извесни број кривичних дела против 
вере. У тој се кодификацији на прво место истиче јерес и радње, 
које помажу њено ширење. Успоставља се донекле првобитна 
традиција Стефана Немање. Дејствовао је ту вероватно и стари 
узрок, и то потреба борбе против богомилства, које је опет почело 
интензивније продирати у Српску земљу из Бугарске, а још више из 
Босне и Хума. Свакако се у једном запису од 1329 (отприлике) 
спомиње, да је млади краљ Стефан Душан победио безбожне и 
погане Бабуне, како су се у народу називали богомили. Али поред 
старе опасности од богомила постала је и нова опасност од стране 
римског католицизма, или латинства, за које су толико били пово- 
љни велики догађаји на Балкану у ХШ веку Латинска царевина 
(1204–1261) је самим фактом свога постојања у Цариграду вршила 
пропаганду победоносног католицизма, чији је утицај продро чак и 
у Никеју, куда су се повукли од освајача византијски цареви са сво- 
јим двором, који је био седиште и средиште културе. Баш у доба 
Никејског царства спада приметни латинофилски покрет у визан- 
тијском богословљу, који је прокрчио пут за потоњу Лијонску унију 
(1274), уосталом неуспелу. Латинофилство је још у ХШ веку наишло 
на отпор од стране исихаста (молчалника), присталица мистичког 
покрета, који је постао и дуго се време одржао (до ХУ века) међу 
светогорским калуђерима и у појединости у Хиландару. Исихасти су 
строго чували источно православље те су иступали као одлучни 
противници зближавања с Римом. Баш у време великих замисли и 
реформа Душанових спада борба, коју су у Византији водили 
исихасти против варлаамита, који су били присталице латино- 
филског покрета и спремали су компромис с папом. Душан, који 
се иначе наслањао на идејну помоћ од стране Свете Горе, без сум- 
ње је водио рачуна о одлучном негативном становишту исиха- 
ста према латинству и за строго чување православља.2 На тога је 


Г В. др М. А. Андреева, Очерки йо кулыйуръ визанійійскаїо двора въ ХІПІ 
въкъ, у Ртахс, 1927. 
2 В. др Александар В. Соловјев, Законод. Стеф. Душана, стр. 79. 

обавезивало и преузимање царског звања, нарочито позватог за 
чување праве вере. Није ипак од почетка био Душан чврст у 
вршењу те функције. Због озбиљне турске опасности зажелео је 
овлашћење од папе, да поведе рат против Турака као врховни 
војсковођа хришћанства. Ради тога је преко скадарског епископа 
изјавио папи, да је вољан да пристане на унију, на што је у марту 
1347. добио од папе благосклоно писмо: „Али“, вели Конст. 
Јиречек, „односи (између цара и папе) се убрзо затегнуше, по свој 
прилици, због анжуанског ровења међу Латинима приморских 
вароши код Бара и Арбанасима, који су се често колебали између 
обе цркве“ (Историја Срба, 1, 301). Спољашње дакле прилике опет 
су Душану омогућиле, да се врати на пут строгог православља и 
његове заштите, пре свега против агресивног латинства. Ма како 
да је било, између кривичних дела против вере унесених у Законик 
у првом реду стоји отпадништво православног у католицизам, или 
јерес латинска. „И за јерес латинскују што (се) су обратили хрис- 
тијани (тј. православни)! ва азимиствог (тј. католицизам), да се 
вазврате ва христијанство. Ако ли кто се обрете пречув и не 
вазвратив се ва христијанство, да се каже како пише у законику 
светих отац“ (чл. 6). 
Имао је цар Душан много римокатолика у својој држави, и то 
и поданика у приморским градовима, који су уживали аутономију, 
и странаца, који су стално боравили у земљи, као што су трговци 
Дубровчани и рудари Саси, а који су уживали нарочите повластице, 
гарантоване у трговачким уговорима и другим владаочевим пове- 
љама. Сви су они слободно исповедали католицизам и јавно су 
обављали свој религијски култ. За њих исповедање католицизма 
никако се није сматрало као јерес латинска у смислу кривичног 
права. Као таква се сматрало и кажњавало само отпадништво 
православних у католицизам. Из пролазних разлога спољашње 
политике понегда је Душан притискивао римокатолике. 1350. 
жалио се папски легат краљу угарском и Млечићима, да је Душан 
силом нагнао Латине да приступе источној цркви и да их је, про- 


1 Не само православни, него и католици сматрали су за хришћане само при- 
паднике своје цркве. Кад су на Западу говорили о типдиз сћгіѕйапиѕ, нису у њега 
убрајали православни свет. Према томе се Пољска називала апістигаїс сћазнапша 5, 
тј. предњи зид, или предња тврђава хришћанства, јер се иза тога зида налазила већ 
тобоже „нехришћанска“ Русија. 

2 Азимиство (ағутіа) је обред причешћивања пресним хлебом, чим се између 
осталог разликује католицизам од православља, које се служи за причешћивање 
хлебом са квасцем. 

тивно црквеним одредбама, поново дао крстити. Али иначе је у 
Српској држави владао систем потпуне толеранције према 
рођеним католицима. 1354. јављао је Душан папи, да је у својој 
држави строго забранио да се Латини поново крштавају, да је наре- 
дио да им се одузети манастири и цркве издаду, а свргнути латин- 
ски епископи, опати и свештеници да се могу слободно вратити. И 
ако толерантна према рођеним католицима, Српска је држава била 
конфесионална православна држава те апсолутно је забрањивала и 
кажњавала отпадништво од државне вере православне. Нису дакле 
православни уживали у Србији слободу религијске савести, јер су 
били лишени права да православну веру напусте и да приме коју 
другу. Непризнавање слободе религијске савести припадницима 
државне вере својствено је свима конфесионалним државама не 
само православним, него и римокатоличким. Као пример у томе 
погледу између словенства може да послужи Пољска. Пољско је 
средњовековно право сматрало као кривично дело те је кажњава- 
ло државном казном свако битно одступање од начела католичке 
вере, дакле пре свега отпадништво од католичке цркве и 
исповедање учења, које је с њом у супротности, тј. јерес, апостази- 
ју и атеизам. Првобитно је то кажњавање за отпадништво од 
римокатоличке вере било примљено у државној пракси и тек је 
едикт 1424. донео, за ту праксу законску потврду.! Што се пак тиче 
толеранције, она је била у Пољској према православнима много 
мања од толеранције према римокатолицима у истодобној Србији. 
Бранећи православље од отпадништва, које би могла изазвати 
агресивност католицизма, Душанов законик забрањује под претњом 
казне католичку пропаганду нарочито свештеницима. „И поп латин- 
ски ако се најде обратив христијанина (єс. православног) ва веру 
латинску, да се каже по закону светих отац“ (чл. 8). Та се одредба не 
коси са системом толеранције у конфесионалној држави према 
иноверцима, јер систем толеранције допушта слободно и јавно 
исповедање иноверне вере само оним, који су у њој рођени, а никако 
не дозвољава ширење њихове вере међу припадницима државне 
вере. Нема ту слободе религијске савести, коју нису уживали ни при- 
падници државне вере, али систем толеранције није погажен. 
Борбом против продирања католицизма у православни свет 
изазвано је кажњавање римокатолика, који би ступио у брак са 
православном, а не би сам прешао у православље. „И ако се најде 


І В. Ѕіаліѕ1ам Кшгисђа, Фамте ргатмо роіѕкіе ѕайоме м гаузіє, муаапіе дғиріе, 
1927, стр. 34. 

полуверац (тј. римокатолик)! узам христијаницу (тј. православну), 
ако узљуби, да се крсти у христијанство (тј. православље); ако ли се 
не крсти, да му се узме жена и деца и да им се да дел от куће, а он 
да се иждене“ (тј. протера – чл. 9). И та се одредба не коси са сис- 
темом толеранције, јер не дира у слободу исповедања рођене вере 
од стране толерираног иноверца, него му забрањује нешто, што му 
забрањује и његова вера, јер католицизам исто тако, као што и 
православље, сматра сийи5 йіѕрагіаѕ (разлику у религији) као 
сметњу за брак. Дозвола тзв. мешовитог брака долази тек као 
резултат превлађивања државних разлога над верским и сведочи о 
лаизацији (стицању световног карактера) државе, иако она 
уосталом одржава начелни конфесионални карактер. Тога није у 
средњем веку било, нити је могло бити. Наравно кажњавање у 
датом случају прогонством дошло је као ванредна мера борбе про- 
тив опасног те нежељеног продирања римокатоличких елемената 
унутра у интимни породични живот православног света. 

Тек после казнених мера намењених на превенцију против 
римокатоличке опасности Законик прелази на општу казнену 
одредбу о јереси, која гласи: „И кто се обрете јеретик, живе ва 
христијанех (тј. међу православнима), да се жеже (жигоше) по 
образу и да се прожене (тј. протера); кто ли га име тајити и та-зи да 
се жеже“ (жигоше - чл. 10). Новаковић коментарише наведени 
члан овако: „Тешко је разумети, како је овоме члану дато овако 
опште значење, пошто се зна да је јеретика било по свима знатни- 
јим градовима и рударским местима, у којима су уживали нарочите 
повластице трговачких уговора. Те повластице и Законик свуда 
признаје, и још при одредбама о пороти нарочито помиње иноверце 
(чл. 153). По томе ваља узети да се овај члан тиче јеретика који би 
били прави српски грађани; за њих Законик није допуштао другу 
веру осим православне (Зак., стр. 154-155). Новаковић је ту 
погрешио у томе, што је јереси, предвиђено у чл. 10, прописао 
шири значај, који обухвата тобоже и латинску јерес, тј. и римски 
католицизам. Међутим то није тачно. Јерес латинска за законо- 
давца и за његову кривичноправну конструкцију је само то „што 
су се обратили христијани ва азимиство“, тј. само отпадање 


1 Треба подвући да, кад православни отпадне у католицизам, онда законодавац 
говори о јереси латинској, а рођеног и правог католика не назива јеретиком, него 
полуверцем, што очевидно одговара појму о схизми. - Уп. Соп5і. Јтесек, Агобім біг 
зіау. РАНО. ХХП, 211. У једном рукопису ХІУ-ХУ в., чији оригинал спада у ХП или ХШ 
в., сви се народи деле, на верне, полуверне, неверне; верни су православни, полуверни 
римокатолици, неверни - нехришћани (ЛЬ. Стојановић, Гласник, СХШ, 1885, стр. 61). 

православног у католицизам. Рођени католик сам по себи није за 
законодавца јеретик, него полуверац и, као такав, није за своју ину 
веру, или полуверу ни кажњив. Према томе јеретик предвиђен у чл. 
10. није никако католик, дакле ни иноверац, за кога се доноси 
специјална одредба о нарочитом саставу пороте. У чл. 10. је пред- 
виђен јеретик у ужем смислу речи, који је постао унутра у 
православној цркви. Стари законодавац не резонује уопште са 
апстрактним појмовима, него увек има у виду неке конкретне при- 
лике непосредно му блиске. Због тога има право Соловјев, кад 
каже, да се у чл. 10. циља пре свега на богомиле (Законод. Сійеф. 
Душ., стр. 166), чим се успоставља и наставља стара традиција, која 
иде још од Стефана Немање. Против богомилства се законодавац 
бори у толико марљиво, да проглашује за кривично дело не само 
припадништво тој јереси, него и поједину јеретичку „бабунску 
реч“, тј. изреку или можда молитву коју би изговорио неко чак и од 
православних, и за то кажњава властелина глобом од 100 перпера, 
а себра глобом од 12 перпера и батинањем (чл. 85). 
Казнена заштита безбедности православне вере завршује се 
у Законику чл. 21. који гласи: „И кто прода христијанина у 
иноверну веру, да (му) се (рука) одсече и језик уреже“ (чл. 21). 
Пошто се продати могао само роб, дакле у питању је продаја 
православног роба иноверцу, одакле постаје опасност да ће роб 
под притиском иноверног господара изгубити и своју рођену 
православну веру. Да се та опасност уклони, законодавац прети 
продаваоцу жестоком казном, и то дуплим осакатом. Биће 
кривичног дела се ту састоји у противправно радњи против вере. 
Тек рефлективно од кажњивости тога дела добија заштиту и вер- 
ска личност роба. 
Тек после казнених мера управљених на уклањање опасно- 
сти за православље од јереси, обраћа се Законик чишћењу 
православља (, да се очисти христијанство“, тј. православље - чл. 1) 
од домаћих празноверица, између којих истиче за казнену репреси- 
ју вађење из гробова и спаљивање тобожњих вампира, што је пред- 
виђено у чл. 20 „о ресницех који телеса мртвих жегут“. Ресник се 
може упоредити са старослов. ресин – истинит, ресноша - истина, 
уресниійац - потврдити; ресници су вероватно били пола незна- 
божачки чаробници, или мађионичари, нарочито стручни за борбу 
против вампира (Соп5ї. Лгебек, Агсћ. Її. зіау. РћПо1. ХХП, 211). 
Одредба о признању дотичне чаробне радње за кривично дело 
гласи овако: „И људије које са влховством (тј. мађиоништвом) 
узимљу из гробов, тере их сажижу, село које то-зи учини, да плати 

вражду; ако ли буде поп на то-зи дошал, да му се узме поповство“ 
(чл. 20). Маркантна је ту кривична одговорност села, која не 
долази као супсидијарна, него као главна и искључива. 
Законодавац се очевидно не нада, да ће село икад предати праве 
руководиоце чаробне радње, горе споменуте реснике, те баца 
редовну одговорност на цело село. Карактерно је и предвиђано у 
закону учешће попа у чаробној радњи, што сведочи, да није ни 
свештенство било слободно од празноверица, које су биле 
заостатак незнабоштва. Било је дакле неке мешавине од нез- 
набоштва и хришћанства, што је у руској историји познато под 
називом „двојеверја“. Баш против тога се бори Душанов законик 
те тражи да се очисти хришћанство, чему су имале да служе и казне 
за кривична дела против вере. 

Осим наведених кривичних дела против вере, чије гоњење 
служи једином задатку, и то да се православље очисти од јереси и 
незнабожачких празноверица, предвиђена су у Душановом 
законику још два кривична дела, која не улазе у горњи систем и 
уопште иступају усамљено и испрекинуто. На њих се односе ова 
два члана Законика: „Мађиник и отровник који се најде облично 
(тј. буде ухваћен на делу или са согриз де ст), да се каже по закону 
светих отац“ (чл. 109); „црков кто обори на војсце да се убије или 
обеси“ (чл. 130). Да се црква сматрала мађиоништвом као 
кривично дело против вере и да је у томе погледу изједначивала 
отровнике, тј. вештаке за састављање отрова, са мађионичарима, 
то је ствар општепозната. Није ту Законик увео ништа ново, него 
је само поновио и званично прогласио оно, што је и пре тога и без 
тога било на снази. За такву поновну декларацију законодавац је 
сигурно имао нарочитих практичких разлога, који нам нису на 
жалост познати. Кажњавање обарања цркава на војном походу без 
сумње је било изазвано ужасима непрекидних ратова и смерао је, 
да предупреди акта грозног вандализма, која би могла упропастити 
углед српске војске и државе пред Грцима, чије је мњење било за 
Душана особито драгоцено. Да се ту биће кривичног дела састоја- 
ло у повреди вере, то је несумњиво, јер није могуће претпоставити, 
да је ту у питању кривично дело против имања, ни чак против 
јавног мира и поретка. 

Није Законик исцрпео сва кривична дела против вере, а није 
то било ни потребно, јер су она сачињавала „духовне дугове“ (саѕиѕ 
ѕріғіиаіеѕ), за које сам Законик признаје надлежност црквених 
закона (чл. 4). Извађена су од световног законодавца и унесена у 
Законик само нека кривична дела против вере, и то баш она, про- 

тив којих је државна власт сматрала за дужно да изрично реагира и 
са своје стране. Код пет од осам кривичних дела против вере у 
Законику реакција се државне власти манифестује у одређивању 
световних државних казни (чл. 9, 10, 20, 21, 130), и то је потпуно 
јасно. Али постаје питање, у чему се састајала реакција државне 
власти код три остала кривична дела, за која Законик не одређује 
казну, него упућује у погледу казне на црквене законе (чл. 6, 8, 109). 
На то се питање може одговорити овако. Потврђујући кажњавање 
споменутих кривичних дела у Законику државна власт је тиме 
изјављивала, да је нарочито готова, да помогне њихово 
проналажење и њихово изношење пред црквени суд. У исто је 
време изјављивала, да ће пружити цркви „световну руку" (рласйіит 
заесшаге), која је њој потребна за извршивање казни одређених у 
црквеним законима. Такве изјаве нису биле за цркву индиферен- 
тне, него напротив важне, јер без помоћи „световне руке“ државне 
није црква могла да изврши казне прописане за кривична дела про- 
тив вере. „Ми смо научени“, вели се у Властаревој Синтагми од 
имена црквених власти „да јеретике и оне, који су криви због 
тешких сагрешенија, отсецамо од хришћанског тела, а кажњавати 
(телесним казнама) нисмо навикли, те непоправљиве кривце 
предајемо градском (тј. световном) закону, јер се против њих пре- 
суда изриче од световних власти (Нов., Синт., 392). 


Што су кривична дела против вере унета у Душанов законик, 


од неких се истраживалаца сматра као обележје цезаропапизма у 
православној српској цркви (Ројепс, 33, 39). Нећемо том приликом 
понављати оно, што смо већ у историји државног права разјаснили 
поводом тобожњег цезаропапизма у средњовековној Србији. На 
овом месту сматрамо само за дужно, да још једанпут подвучемо, да 
је у римокатоличкој Пољској световно право кажњавало јерес, 
апостазију (отпадништво од праве вере), атеизам и богохулство, 
одакле се ипак не изводи закључак о ма којем цезаропапизму 
пољских краљева. Што је световна држава кажњавала кривична 
дела против вере, то је потицало из оног свој-ства „браниоца и 
помагача цркве“ деуоѓиѕ запстае ессіеѕіае дејепхог аїдне айішог іп 
отпіриѕ, које је од друге половине УШ века припадало франачким 
краљевима!, а по чијем су угледу исто својство уживали мање 
више сви западноевропски владаоци. По назорима православне 
цркве пуноћа државне власти у погледу цркве и вере није при- 
падала свакоме владару, него само цару. Само цар се јављао 


1 уу. Оћг, Рег Кагоіїпрізсне Сопехмааг іп Тћеоте ипа Ргахіх, Гард, 1902, стр. 12. 

као истинит и пуномоћан чувар вере, те је смео да кривична дела 
против вере укључи у световно законодавство, што је Стефан 
Душан и учинио, чим се прогласио за цара, те чим је стекао 
могућност потврдити, да његове законодавне одредбе „су тврде 
каконо и првих правоверних цар“ (в. чл. 40. Законика). У Русији се 
исти процес развијао много спорије: московски су владари 
преузели на себе царско достојанство још средином ХУГ века, а 
кривична су дела против вере била укључена у систем световног 
законодавства тек у Уложенију (законику) цара Алексија 
Михаиловића од 1649, дакле преко сто година после издања 
Царског Судебника (судског законика) од 1550. Пошто се Душан 
налазио у непосредној близини према првом извору православног 
царства, црпео је одатле смело и одмах је преузео на себе пуноћу 
царске власти и у погледу вере. Истина, скоро после Душанове 
смрти окривљавао га је пред цариградским патријархом деспот 
Угљеша, да се он начинио „као неки небески судија и законодавац, 
који поставља законе не тек земаљским, него и божанским ствари- 
ма“. Али се та оптужба базирала на томе, да је Угљеша порицао 
право Душаново на царску власт, коју је у Душановим рукама сма- 
трао као незакониту узурпацију. Иначе у погледу кривичних дела 
против вере није Душан прекорачио границе ни царске власти 
византијске, ни уобичајене законодавне праксе осталих европских 
владара у средњем веку. 


8 21. КРИВИЧНА ДЕЛА ПРОТИВ ДРЖАВЕ 


Држава, као што је уопште познајемо у историји, постала је из 
ратних потреба, те у њеном основу лежи војна организација која се 
базира на поузданој војној служби. Тај свој основни војни карактер 
држава одржава кроз целу историју, те није га изгубила ни до 
данас. Чим даље идемо у прошлост, тим је тај војни карактер 
осетљивији. Према томе, потпуно је разумљиво да првобитни и 
најстарији облик кривичног дела против државе састоји се у оној 
радњи, која подрива поузданост војне службе те тиме доводи у 
животну опасност војну, дакле и државну организацију. Таква 
радња је издаја, која је пре свега гажење основне службеничке и 
поданичке дужности према војној и државној организацији, и то 
верности. Према томе се издаја у старосрпском, као што, узгред 
буди речено, и у старом чешком праву, називала невера (чешки 
пеуёга). Споменута се војна природа невере знатно огледа у 

Законику цара Стефана Душана и то у оној непрекидној асоци- 
јацији, која је за састављаче Законика постојала између вере, као 
основа службе владаоцу, и невере, као ширег појма кривичног дела 
против државе. На основу те асоцијације долазе у Законик редом 
два овака члана: чл. 51. „о преданији сина у двор“ и чл. 52. „за 
неверу"; у првом се та предаја у службу владаочеву слика овако: „и 
кто преда сина или брата у двор, и упроси га цар: вероваши ли га 
ћу? и рече: веруј колико и мене“..., а други члан почиње речима: „за 
неверу".. и прецизира супсидијарну одговорност куће за то 
кривично дело. Односно једног конкретног случаја, који се десио 
пре 1300. године, биће извршене невере описује се овако: изневерио 
бо се Вериха краљевсшву ми и побегне к севастократору Калојану 
Синадину" (хрисовуља св. Ђорђу Скопском 1300, чл. 30). Дакле је 
невера бежање са службе владаочеве к неком страном господару. 
Самовласно напуштање службе код свога владаоца сачињавало је 
први одлучни корак на путу издајништва, чије су се све врсте обух- 
ватале овим широким и изразитим појмом невере. Пошто је у 
сталешкој средњовековној држави непосредна служба владаоцу 
сачињавала привилегију па дакле и струку племићког сталежа, 
према томе је у оно време невера била једно кривично дело, које су 
специјално извршавали припадници племићког сталежа. За при- 
паднике нижег сталежа кривично дело против државе није у фор- 
малном правном погледу било ни могуће, јер, ако би се један сељак, 
дакле приватни поданик, изневерио, то би била невера против 
његовог господара земље, а не против државе, са којом није при- 
ватни поданик долазио у непосредни додир. Без сумње се тако 
ствар сматра у Душановом законику, где се говори о невери само у 
одељку посвећеном властели, а у одељку посвећеном нижем 
сталежу за њу се не спомиње (уп. чл. 52. и 71), и где невера, која 
несумњиво спада у „цареве дугове“ (сазив гера]еѕ, в. чл. 192), ипак 
се међу њима не наводи, кад су у питању отроци или пастири (чл. 
103. и 183). 
Невера је добро позната појединачним законодавним актима 
и пре и после Душановог законика, о чему има три врсте података. 
Прво, невера се од друге половине ХШ века наводи између „царских 
дугова“ (сазив герајез), тј. оних важнијих кривичних дела, за која је 
надлежан владалачки или свакако државни суд (хрисовуља 
Хиландару 1276-1281, чл. ТУ; угов. са Дубровником 1308, чл. ХУ). 
Друго, почињући од истог времена казна се за нека важна 
кривична дела, одређује по угледу казне за неверу, на коју казну 
законодавац баш и упућује. Тако у једном случају извршилац 

грабежа на тргу (хрисовуља Хиландару 1276–1281, чл. УП), а у дру- 

гом онај, ко би погазио гарантоване у хрисовуљи манастирске 

повластице (хрисовуља Хиландару 1361. чл. ІМ), кажњавају се како 

и неверник. У првом случају осим наведеног општег упутства не 

каже се о казни ништа више; у другом случају упутство је мало 

детаљније те гласи овако: „да се распе и накаже по законику како 

и неверник“. Дакле се неверник кажњавао конфискацијом његовог 

имања да се расйе и још неком личном казном, која се у наведеном 

изворном податку на жалост не прецизира, иако се хрисовуља 

позива на Душанов законик, јер, као што ћемо видети, у самом 

Законику казна за неверу није нигде тачно одређена. Што није 

лична казна за неверу била прецизирана на писму, то не значи, да 

није она била прецизирана ни у пракси. Напротив законодавац је 

могао да се ограничи на опште упутство о казни само због тога, 

што је та казна била стабилизирана у обичајном праву и у пракси, 

тако да је свима била добро позната. Само тиме се може објаснити, 

да у неким случајевима законодавац поред високе глобе за гажење 

законодавног акта одређује односно извршиоца дотичног кри- 

вичног дела још овако: „да ми (тј. владаоцу, дакле у њему оличеној 

држави) јест неверан (хрисовуља Хиландару 6. септембра 1327, ал. 

4; угов. са Дубровником 1345, чл. У). Израз да јест неверан није у 
устима законодавчевим морална осуда кривца, него одредба о 
личној казни, којој је дотични кривац подложан поред имовинске 
казне. Треће, има тачних података, да се на невернике стварно 
примењивала конфискација њиховог имања. На жалост, нема 
таквих података о стварном примењивању на невернике и личних 
казни. Али горе: наведене законске одредбе несумњиво сведоче, да 
је поред имовинске било и личне казне за неверника. То су већ 
приметили претходни истраживаоци, и то Ђорић и Намисловски, 
чије мишљење и ми делимо. Горе смо се већ изјаснили, да је за 
неверу било и смртне казне, а сигурно и неких других личних казни 
зависно од тога, у колико је ово или оно дело извршене невере 
било тешко, јер је невера обухватала различне степене кривичног 
дела против државе. 

Као што и појединачна законодавна акта, Душанов законик 
убраја неверу у „царске дугове“ (чл. 192) и упућује да се извршиоци 
неких тежих кривичних дела казне „како неверници“ (чл. 140. и 
144), али у чему се баш састоји казна за невернике, то није нигде 
одређено у Законику, мада се једна Хрисовуља од 1361. позива у 
том погледу баш на Законик. Као што се види, Законик није 
подредио кажњавање невере законодавној регламентацији, него је 

у томе погледу одржао на снази старо обичајно право и старе 
преседане. према којима се невера кажњавала конфискацијом и 
још личним казнама и између њих у најтежем случају смртном 
казном. Поводом невере Законик је донео само један важан 
новитет, и то укинуо је колективну одговорност рода неверниковог 
и ограничио је колективну одговорност само на неверникову кућу 
(чл. 52). То је била крупна реформа, права повластица за властелу. 
Одатле следи да је пре Законика вредила у случају невере колек- 
тивна одговорност целог рода неверниковог, што се иначе опажа у 
историји права свију народа, као и то, што ограничење колективне 
одговорности само на кућу неверникову долази свуда као извесна 
повластица за горњи сталеж. 

Поред неверника и истим поводом долази у Законику йре- 
беглац. На два места Законик упућује да се одређени кривац казни, 
као што и неверник (чл. 140. и 144), а на једном месту „да се каже 
како и пребеглац“ (чл. 142). Већ смо навели да баш бежање са 
службе владаочеве сачињава биће невере у једном конкретном 
случају забележеном у хрисовуљи 1300. Базирајући се на томе сма- 
трамо, да није пребеглац ништа друго до једна врста неверника. На 
другом месту Законик сам констатује такво бежање и говори о 
побегаоцу и као таквог предвиђа пре свега властелина или 
властеличића (чл. 144). 

Као засебна врста кривичног дела против државе сматрало се 
јавно непокоравање државној власти оличеној у владаоцу. Такво је 
непокоравање вређало донету у Законику заповест владаочеву: 
„никто да не пречује што пише књига царства ми“ (чл. 136). Који 
не би ту заповест испунили, постају преслушници и преслушници 
царсшва ми, који долазе на три места у Законику (чл. 129, 148. и 
178) истим поводом, као што и горе забележени неверници, тј. ради 
упутства, да се неки други кривци имају кажњавати баш као прес- 
лушници. Чим се пак кажњавају преслушници, о том Законик ћути, 
јер је то било у своје време добро познато из обичајног права и 
праксе, и зашто ми данас на жалост не знамо, јер није од тога оста- 
ло никаквих докумената. Наведени преслушници царства ми имају 
за себе преседане још средином ХПІ века, кад се већ у хрисовуљама 

и уговорима предвиђало: кшо ли се обрете йреслушав сије моје или 
повеленије краљевсшва ми (хрисовуља св. Николи Врањинском 
1242, чл. У; угов. са Дубров., 1253, чл. ІУ). Баш на томе моменту 
преслушања владаочеве заповести базирала се висока глоба за 
повреду гарантованих од владаоца трговачких повластица и 
црквеног имунитета. Вероватно су аналогичне високе глобе 

падале и на иреслушнике царсшва ми Душановог доба. Изгледа да 
се биће њиховог кривичног дела састајало у демонстративном 
непокоравању владаочевој, дакле врховној државној власти. У 
тадашњим приликама властеоског самовлашћа нису ти преслуш- 
ници били само предвиђана у закону могућност, него и мање више 
честа животна стварност. 

У кривична дела против државе спада фалсификовање 
хрисовуља и то њихово преиначивање или преправљање. На 
завршетку хрисовуље св. Ђорђу Скопском 1300. долази овака 
одредба: „кто ли се обреште... претворив једину чрту от сих више 
писаних у сем хрисовуле... да примет гнев и наказаније от краљев- 
ства ми и да плати у царину 500 перпер“ (чл. 78). Законик предвиђа 
преправљање баштинских хрисовуља и кажњава га поништењем 
хрисовуље и одузимањем баштине од кривца (чл. 138). 

Напослетку се у кривична дела против државе могу убројити 
повреде фискалних права. Ту долази тајно ковање новца, које се 
кажњава спаљивањем кривца (чл. 169), и неплаћање соћа. „Ако ли 
соћа властелин не да на те (законом одређене) рокове, властелин 
та да се свеже на царском двору и да се држи докле плати двојином“ 
(чл. 198). Пошто је соће значио данак на земљу, који су властела 
давали владаоцу у име признања да је он врховни господар земље, 
властелин, који га у року не би платио, није био само неисправан 
дужник према фиску, него и преслушник према владару. Како се то 
у ствари квалифицирало, не знамо, јер нам је дотични члан 
Законика дошао само у познијем Раковачком препису, у коме има 
трагова познијег доба, тако да се на основу њега не могу успостави- 
ти тачне црте средњовековног права. 


$ 22. КРИВИЧНА ДЕЛА ПРОТИВ ПРАВОСУЂА 


Поред обезбеђења спољашње безбедности за земљу, што је 
држава постизала својом војном организацијом, други, а неодво- 
јени од првог, задатак државе био је да обезбеди унутрашњи мир у 
земљи, што се постизало судском организацијом. Највише би се 
мир у земљи вређао, ако би се лични и имовински сукоби у народу 
решавали самовласним разрачунавањем између странака. Да се то 
уклони, требало је да функционише као што треба суд. Правосуђе 
се од почетка државне организације сматрало као главно и 
основно јавно добро, које држава пружа народу. Према томе је 
рано постала забрана самовласних радњи, које би спречавале нор- 

мално функционисање судства, као што је и рано дошло њихово 
кажњавање. Једном речи, државна је организација допринела и 
појам о кривичним делима против правосуђа. Чим више се судство 
развијало, тим више се разграњавао систем кривичних дела против 
правосуђа, јер држава је тежила да обезбеди сваку етапу у кретању 
правосуђа од зликовачког напада, конструисала је сваки такав 
напад као засебно кривично дело и реагирала је на сва та поједина 
кривична дела против правосуђа разноликим казнама. 

Чим је држава преузела судство у своје руке, забрањује се 
свако вансудско и самовласно разрачунавање између странака 
поводом личних и имовинских сукоба и спорова. На такву забрану 
нанлазимо у једном од најстаријих уговора са Дубровником и то од 
1215, где се изрично заповеда, а да не изма (чл. ТУ), тј. да не буде 
одузимања ма чега од противне странке ради самовласног под- 
миривања својих потраживања. Није та забрана праћена претњом 
казне, као што нису уопште уговори имали у почетку казнену 
санкцију њихових одредаба. Таква санкција долази тек у уговору 
1283. и то у облику глобе од 500 перпера, која се одређује за оне 
»Кто ли се обрете испакостива им (тј. дубровачким трговцима), или 
шіо узме од њих“ (чл. П). Под подвученим речима могао се пред- 
виђати и изам. У даљем казна за повреду трговачких повластица 
постаје у уговорима опште правило, а не може бити сумње, да су те 
повластице обухватале и слободу од изма, који би дакле, ако би се 
десио, несумњиво потпао под општу казну. 

Није било самовласно вансудско подмиривање својих 
потраживања забрањено и гоњено само у промету са страним 
трговцима, него и у унутрашњем животу између домородаца. О 
томе сведочи Светостефанска хрисовуља 1313-1318, где се између 
глоба, које манастир узима од насељеника његових имања, наводи 
и ова: самосуд 6 динар (чл. 76). У датом случају, као што и увек, 
глоби одговара нарочито кривично дело, које се њоме кажњава, а 
од којег је глоба добила свој назив. Самосуд је очигледно кривично 
дело против правосуђа, које се састајало у томе, што је неко сам 
судио својим потраживањима те их је подмиривао мимо суда соп- 
ственим средствима. Самосуд је познат у историји руског права, где 

односно њега, наилазимо у обласном статуту за Двинску земљу од 
1397. на интересантну одредбу, која гласи овако: „А самосуд 
четири рубља; а самосуд је ово: ко ухвати тата облично и пусти га, 
а узме себи обећано мито, а намесници (управитељи области) за то 
сазнају, онда је то самосуд, а осим тога нема самосуда“. Као 
кажњиви самосуд наведена руска одредба сматра измирење са 

обличним татом, које је забрањено тако категорички, да се плата 
код мирења назива чак митом. Тај случај кажњивог самосуда у 
руском праву наилази на извесну аналогију у пропису Душановог 
законика односно обличних тата и гусара, а који пропис гласи: „„Ти- 
-зи гусарије и тати да се не помилују, на да се ослепе и обесе“ (чл. 
149). Код наведеног прописа није наравно у питању помиловање од 
стране владаоца, него помиловање од стране странке, која је тата 
или гусара облично ухватила, дакле пуштање или мирење. Горе 
наведени самосуд из Светостефанске хрисовуље није у своме бићу 
прецизиран, те се мора интерпретирати у ширем смислу, и то као 
свако вансудско те самовласно подмиривање својих потраживања. 
Кажњава се самосуд према Стефанској хрисовуљи код нижег 
сталежа, што сведочи, да је начело јавног (било државног, било 
патримонијалног, баштинског) правосуђа доследно спроведено 
кроз све друштвене слојеве. Не гледајући на то, нису случајеви 
самовласног подмиривања својих потраживања престајали. 
Несумњиво је тај факт побудио састављаче Душановог законика, 
да код заштите судског имунитета цркве донесу и оваку општу 
одредбу: „Ако ли јест кто кому крив, да га иште (тј. тужи) судоми 
правдом (тј. са доказима) по закону; ако ли урве (тј. ухвати) без 
суда или кому забави (тј. узнемири), да плати самоседмо“ (чл. 30). 
Ту је без сумње предвиђено кривично дело против правосуђа, и то 
онакво, које се потпуно подудара са старим измом! и самосудом. 
Треба ту забележити, да нису се извршиоци наведеног кривичног 
дела регрутовали из нижег, него из горњег сталежа, и то из 
властеле, која је била навикнута на скоро владалачки карактер 
своје господарске власти на својим земљама, те лако је игнорисала 
државно судство и радо је себи сама суд вршила. То је тачно приме- 
тио Новаковић у своме коментару 30. члана Законика. Начин, на 
који је властела свој самосуд остваривала, дао је повода, да се у 
Законику предвиди нарочито кривично дело против правосуђа, и 
то најезда, на којој треба да се зауставимо засебно. 

Најезди је посвећен чл. 101. Душановог законика, који према 
Призренском препису гласи овако: „Силе да нест никому ништо у 
земљи царства ми. Ако ли кога обрете најезда или сила похвална- 
ја, они-зи коњи најездни вси да се узму, половина царству ми, а 
половина оному-зи кога-но су најахали“. У преписима Бистричком, 
Атонском и Ходошком почетна је заповест прецизирана тачније и 


1 Уп. уг. Матеја Нинослава, босанског бана са Дубровником 1240, чл. ІУ: „И 
што се чинило пре и после, да се при (тј. решава путем парнице пред судом), и да не 
изма“. 

то овако: „Силе да нест никому ни за једин длг у земљи царској“. 
Затим се у истим прописима поред имовинске казне (одузимања 
најездних коња) одређује и лична казна за кривце, и то овако; „и 
чловеци најахалци да примут казн како пише у Законику светих 
отац у градских гранах (тј. у извацима из Прохирона), да мучит се 
јако и волни убица“. 

Први и једини до сада истраживалац, који је за најезду дао 
једну правну конструкцију, је Намисловски. Он је пласира у групу 
кривичних дела против имања и у појединости односи је на грабеж 
(грабљеније, тарта). „Према давном српском праву“, вели 
Намисловски, „као главно обележје грабежа (грабљенија) јављало 
се учињено насиље (узеши йо силе), које је у Законику цара СТ. 
Душана било одређено као сила йохвалнаја или као најезда (чл. 
101). Грабеж извршен на тргу – само се тај случај спомиње у доку- 
менту 1276 – кажњавао се исто тако, као што и радња неверника, 
тј. издајника, дакле смртном казном, сечењем главе, и кон- 
фискацијом имања. Сем тога је злочинац морао да накнади штету 
у износу седмоструке вредности опљачканих ствари. Законик, кад 
говори о сили похвалној или о најезди, није споменуо за казну, него 
само одлучује, да се одузму сви коњи, са којима је најезда 
извршена, и од њих да се половина преда цару, а половина 
оштећеном од најезде. О казни не говоре најстарији преписи 
Законика и то је проузроковано тим, што је и у време цара Душана 
казна за тај злочин остала давна, тј. она, коју спомињу ранији 
споменици српског права, а која се казна оснивала на тадашњем 
правном обичају (казна као што за неверника). Горњи се закључак 
у извесној мери потврђује одредбом чл. 144. Законика, која 
одређује казну за грабљеније куће и имања властелина – побегаоца 
од стране околних села. Извршиоцима тога злочина Законик 
угрожава истом казном, као што и невернику (издајнику). Дакле је 
очигледно, да има везе између те одредбе и старе обичајне казне, 
за коју спомиње докуменат од 1276. Потоњи преписи Законика, као 
што је Атонски од 1402-1427, попунили су дотичну одредбу о сили 
похвалној тим, што су додали, да чловеци најахалци имају да приме 
казну одређену у Законику свеших ошац, и то наведену у Градском 
закону (тј. у Прохирону), дакле имају да буду кажњени као убице 
са умишљајем... Горња допуна, која се изрично позива на византиј- 
ске компилације, постала је само стога, што су у потоње 

време, већ у доба пропасти Српске државе и јачања турске 
премоћи, заборавили у манастирима, где су преписи Законика поста- 

јали, за норме домаћег обичајног права, те су се старали да нера- 
зумљиве празнине у старом тексту попуне одредбама из познатих 
византијских компилација“ (Зегђукте ргамо кате, стр. 75-76). 

Са наведеном конструкцијом Намисловског не можемо да се 
сложимо. Цело пишчево резоновање чини нам се као неубедљиво 
и силом начињено. Полазно пишчево тврђење, да је оно исто узи- 
мање йо силе, које је као нарочито тешки злочин истакнуто у 
хрисовуљи кр. Стефана Драгутина Хиландару (1276–1281), затим 
одређено у Душановом законику као сила йохвалнаја или најезда, 
ничим се не доказује, ни на чему се не базира, те се јавља као неза- 
сновано. Законик на једном месту (чл. 180) разликује гушено, 
крадено и силом узешо, али никако не доводи последње у везу са 
најездом. За потврду свога схватања најезде Намисловски се пози- 
ва на повељу деспота Стефана 1405, где се спомиње најезда влас- 
шелска, али баш она му не може да служи за потврду. Дотични 
пасус повеље гласи: „И да су (манастири) свободни от глобари от 
всаке најезде властелске“ (чл. ПІ). Ни о каквом кривичном делу ту 
нема ни речи. Манастири добијају обични имунитет, те се 
ослобођавају од доласка владаочевих чиновника и властеле, који 
би долазили било као владаочеви изасланици, било као господари 
својих земаља. Пошто властела, као витези, не иду, него јашу, 
стога се и говори о најезди властелској, која на овом месту значи 
исто, што іпігойц5 шасит у западним повељама о имунитету. Али 
што пак значи најезда као једно кривично дело предвиђено у чл. 
101. Законика? Нема сумње, да је то насиље, јер наслов чл. 101. 
гласи о силију, а сам се члан почиње заповешћу: силе да несіш.нико- 
му нишійо у земљи царсшва ми, после чега се непосредно прелази 
на најезду, као гажење те заповести, дакле као насиље. Али које се 
ту насиље предвиђа? Одговор на то питање пружа нам друга редак- 
ција, и то познијих преписа. У њој се почетна заповест у чл. 101 
наводи овако: „Силе да нест никому ни за један длг у земљи царс- 
тва ми“. У Законику длг значи спорно дело, судско дело, парницу 
(духовни длг, царев длг, своји длгови); следствено се ту забрањује 
самовласно мимо суда подмиривање и остваривање својих 
потраживања, забрањује се самосуд (51 іиѕ аісеге), и у једној 
добро уређеној држави, за чим Законик тежи, такво се самовлашће 
наравно сматра као једно нарочито тешко насиље. Дакле чл. 101. 
Законика мора да се доведе у везу са другим члановима, који 
забрањују самовлашће, и то са чл. 30. и 66 (іп је). Није узалуд ни 
то, што о оном човеку, који би одбио пристава (чл. 107), Раванички 

препис говори као о самовољном и силном. Због тога нема дово- 
љног разлога, да се најезда доводи у везу са кривичним делима про- 
тив имања, па тим више, што и термин нахвалица, сродан сили 
похвалној, а који Намисловски идентификује са најездом, не 
примењује се у Законику само на кривична дела против имања 
(попаша у чл. 76), него и на кривична дела против личности (убис- 
тво, чл. 87). Према Законику нахвалицом се могло доћи (чл. 87) и 
најахати (чл. 101). Последње су само могли учинити они, који су 
имали много коња (коњи најездни у чл. 101), следствено имућни, 
богати људи, дакле у ондашњим приликама – властела. Баш про- 
тив властеоског самовлашћа и бори се Законик у чл. 101. Најезда 
је добро позната у историји права многих других народа, и то у 
историји пољског права (іпуазіо дотиз уіоіета, пајага), немачког 
(Неетипа, Нешвзисћипа, ћептгмећг, һаггейа, геіѕа), угарског (іпуа- 
510 дотиг, јасіит уе! асіиѕ рогеппае), и свуда обухвата различите 
врсте самовлашћа и насиља, а између њих и самосуд. Исти је значај 
најезде п у Душановом законику, где она обухвата и нарочиту врсту 
самосуда вичну, а можда и стручну за властелу. Што се тиче 
кажњавања најезде, то питање није разговетно. Треба прет- 
поставити, да се одузимање коња најездних јављало као један 
новитет донет у Законику (чл. 101). Сама се пак основна казна за 
најезду вероватно базирала на правном обичају свима онда поз- 
натом и тек непознатом нама. Прецизирање, а можда и 
пооштравање казне у познијим преписима вероватно је било изаз- 
вано нарочитом потребом за јачом борбом против властеоског 
самовлашћа. 

После самовласног подмиривања својих потраживања, које је 
тежило да се спорови и сукоби чак ни не износе пред суд, треба да 
пређемо на оне противправне радње, које су спречавале нормално 
функционисање правосуђа и извршавање пуноважних пресуда. 
Кривична дела, која ту спадају, најзгодније се могу распоредити 
према поступном току судбене драме. 

Према наведеном распореду на прво место треба да се 
постави недолазак позвате од суда странке на рочиште (сотита- 
ста). То се сматра као кажњиво дело, које је законским споменици- 
ма пре Душановог законика било познато као престој, који се 
назив, као што је то иначе било уобичајено у старо време, прости- 
рао и на кривично дело и на казну за њега. У манастирским 
хрисовуљама йресійој се убраја у оне глобе, које узима црква 
(хрисовуља св. Ђорђу Скопском 1300, чл. 7; ман. Хтетовском 

1337-1346, чл. 26; Трескавцу после 1337, чл. 10). У једној је од њих 
прецизиран чак и износ дотичне глобе, и то у хрисовуљи св. Ђорђу 
Скопском, где се у томе погледу одређује овако: „И чловеку 
црковному йресійо) 18 динар“ (чл. 64). Исто кривично дело долази 
и у Душановом законику, где се предвиђа за властелу: „пресшој 
властелину 6 волова“ (чл. 56). Архаична глоба у стоци сведочи, да 
је у питању једно кривично дело, које се кажњавало одавно, од 
првог времена, чим је функционисање судства и приређивање 
рочишта било мање више, уређено. Интересантан је случај, да се у 
Статутима Казимира Великог за исто кривично дело одређује за 
господара села, дакле племића (шљахшића) глоба од 2 вола, а за 
сељаке - од 1 вола. Законик не одређује износ престоја за себра, 
али то не значи, да није се себар у датом случају ни кажњавао. 
Стари законодавац обично не регулише на писму све, него она 
питања, за која је у дато време писмена одредба била неопходно 
потребна. Да је писмени пропис о престоју био нарочито потребан 
за властелу, толико склону за самовлашће и одупирање према 
налогу државних органа, то је потпуно разумљиво. Маркантно је, 
да се о престоју властеоском од 6 волова говори у истом члану, где 
се властели признаје у погледу судског позива нека повластица. 
Као да је законодавац хтео да подвуче, да не гледајући на ту 
повластицу, долазак је позваног властелина на рочиште обавезан, 
а недолазак кажњив са глобом од 6 волова. У чему се састајала 
глоба йресійој за друге сталеже, то се није у Законику одређивало, 
те се остављало обичајном праву и пракси, где је дотична глоба 
била одавно одређена те свима је била позната и, што је главно, 
није изазивала никакву сумњу, за коју је'могло бити повода у 
погледу повлашћеног властелина. 

Идући горе споменутим редом даље, наилазимо на лажну 
оптужбу, или йойівор лажом и обезом (обманом) предвиђен у чл. 
165. Душановог законика. Поводом тумачења наведеног члана па 
дакле и схватања потвора као кривичног дела постоји знатна нејед- 
накост у мишљењу, те треба да се на томе зауставимо мало 
детаљније. 

Чл. 165. гласи овако: „А ште се обрете који љубо йойіворник и 
иште кога пошвором, лажом и обезом, такови да се каже како тат 
и гусар“. Новаковић је у свом коментару интерпретирао наведени 
члан овако: „Где се нађе ма какав варалица, који људе наводи на 
превару, лаж и сплетку, да се казни као и крадљивац и разбојник“, 
али на жалост није дао за предвиђено кривично дело никакву 
правну конструкцију. Ту је конструкцију покушао да да Ђорић, али 

није у томе успео, јер је предвиђени у чл. 165. потвор дефинисао у 
исто време и као клевету и као превару, што наравно није могуће, 
јер су та два кривична дела хетерогена. Из те странпутице је 
питање о потвору извео Намисловски, који је Новаковићеву интер- 
претацију подвргао потпуно образложеној критици. Позивајући се 
на употребу речи искатши у Законику (чл. 30, 80, 117, 157, 160, 164, 
186), Намисловски је тачно изјавио, да искаши никако не значи 
наводити, као што преводи Новаковић, него гонити, шражити, 
тужити суду. Исто тако и йойвор не значи превару, него йре- 
бацивање, оспоравање, оптужбу; баш тај последњи значај има 
пошвор и у хрисовуљи св. Ђорђу Скопском 1300 (чл. 41) и у 
читавом низу чланова у Законику (чл. 79, 105, 115, 132, 137, 161, 
162, 165, 181). Базирајући се на горњем, Намисловски је превео 
први део чл. 165, који нас на овом месту занима, овако: „Где се нађе 
ко буде кога лажно оптуживао помоћу клевете, лажи и интриге“ 
(Зетракпе ргамо Кате, стр. 83). Исто тако супротно од Новаковића, 
али са много више прецизности превео је дотични пасус 
Костренчић, и то овако: „Нађе ли се који било опадач и тужи кога 
на основи клевете, лажи или обмане“! Костренчићев превод треба 
да се прими као најтачнији и веран извору. Слободни смо само да 
на њега поставимо неке допунске примедбе, које могу да ствар још 
више расветле. 

Пошвор? у изворима значи свуда оптужбу, и у томе погледу 
потпуно одговара староруском правном изразу поклепь који је 
значио исто то. У староруском праву могло се некога тужити суду 
због кривичног дела на двојаки начин, и то помоћу лица, или 
обличенија, тј. очигледног директног доказа, или помоћу индирек- 
тних доказа (Руска Правда, Кар. преп. чл. 17). Баш је тај други 
начин и био йоклей. Пошто се оптужба помоћу само индиректних 
доказа лако могла претворити у необразложену и чак у навлаш 
лажну оптужбу, сам израз за њено означавање је у току времена 
почео да значи нешто за осуду, и то лажну оптужбу. То се догоди- 
ло са руским йоклейом; исто се могло догодити и са српским 


І „Архив за правне и друштвене науке“, књ. ХХІХ, 1926. стр. 475. 

Никако не йойшвора, како пише Намисловски, кога је збунила та околност, 
што се у регистру код Новаковићевог издања Законика наводи и готшвор (чл. 105, 
162, 165) и потвора (чл. 181). Збунило је то и Мажуранића, који каже да има два 
облика потвор (тазс.) и пошвора (Їст.); в. МІ. Майигапіє, Ргікагі га Нгуатхкі ргаупо- 
-роујечте. гјеспік, стр. 1056. Међутим, посреди је неспоразум и то да Новаковић је 
очигледни репшуих тахсшт (да не буде пошвора, чл. 181) примио за поттапуи; 
јеттт. 

пойівором. Постаје питање, да ли у чл. 165. Законика пошвор сам 
по себи већ значи лажну оптужбу. То питање решавају афирма- 
тивно Намисловски и Костренчић, јер преводе пошвор као клеве- 
ту. Не бисмо такво афирмативно тврђење потпуно примили, јер 
тешко се слаже, да потвор у чл. 162. значи оптужбу, а у чл. 165. већ 
лажну оптужбу. Према томе бисмо речи „иште кога йойівором" 
превели: „тужи кога суду оптужбом“, тј. путем индиректних доказа, 
сумњичењем, или кратко „оптужује кога“. Ту нема још кривичног 
дела. Дело постаје кривично због тога, што се оптужба врши 
„лажом и обезом“. Дакле, према нашем мишљењу, лажна оптужба 
није потшвор, него пойівор лажом и обезом. Само реч пошворник, 
која иначе долази само у чл. 165, има већ тај малициозни смисао, 
као што га има у једном судском акту града Загреба од 1389. 
Према томе, разложно преводи Костренчић реч йоійворник као 
ойадач. А 

Из горњег се свакако види, да Душанов законик предвиђа 
лажну оптужбу као кривично дело против правосуђа. Остаје још 
питање о казни за њега. Та се казна у Законику одређује овако: 
„такови да се каже како тат и гусар“. Ђорић тумачи, да се за 
потворника одређује вешање и ослепљивање, а Намисловски - 
ослепљивање или пак вешање стрмоглав. За такав закључак има 
разлога, јер израз да се каже означава увек личну казну, насупрот 
изразу, да плаши, којим се означава глоба, (уп. „да плати што тат и 
гусар“ – чл. 116). Баш таква сурова казна приморава нас, да дубље 
проанализирамо целу ствар о лажној оптужби у конструкцији, коју 
јој намеће чл. 165. 

Данас је уопште тешко схватити, како је могла бити одређена 
за потворника толико сурова казна. Морамо ипак признати да оно 
доба уопште не личи на данашње, те и ондашњи систем кажњавања 
може па чак и мора да се знатно разликује од данашњег. Поред 
свега тога тешко је и чак немогуће признати да се таква казна 
одређивала за појединачни случај лажне оптужбе. Сигурно није се 
тако кажњавао извршилац једне појединачне лажне оптужбе, него 
професионални потворник или опадач. За такво схватање ствари 
говори стилизација чл. 165. 

Речи „аште ли се обрете (или најде према неким прописима)“ 
или, што је исто, „кто се обрете“ долазе у Законику као почетак 
излагања код више казнених одредаба (чл. 12, 34, 69, 86, 95, 96, 97, 
107, 111, 118, 142, 143, 145, 146, 169, 187). Али се помоћу те формуле 


1 Ткаїбіє, Мопитета, М, 313 – МІ. Маштате, Ргіпозі, 1058. 

обично излаже сам акт кривичног дела – аште или кто ли се обрете 
(најде) судив, убив, отбив, осрамотив, опленив итд (в. чл. 12, 34, 95, 
107, 111, 118, 142, 187) – а његов учинилац означава се само замени- 
цом ко (ко) без икакве именице; има се дакле у виду појединачни 
акт, који се једанпут износи чак безлично (в. чл. 86: „где се обрете 
убиство“). На једном се месту учинилац појединачаног акта назива 
именицом деривативном од његовог дела, али то се чини само роз! 
Јасіит, или тачније розі асіит. Имамо у виду чл. 96. који је стили- 
зован овако: „Ко се обрете убив оца или матер, или брата, или 
чедо своје, да се ша-зи убица“... Деривативна именица ате асіит 
долази у мањем броју случајева и упозорује на професионалног 
кривца, и то тата, гусара, тајног ковача новца (чл. 143, 145, 146, 
169). Исти је случај у чл. 165, те мислимо, да ту йоійворник 
означава професионалног опадача, који се према томе кажњава, 
као што и професионални тат или гусар. 

Поводом изрицања пресуде предвиђа се у чл. 154. Душановог 
законика кривично дело извршено од поротника, и то ако порот- 
ници неког оправдају, а после тога се код оправданог од пороте 
нађе истинити доказ његове кривице. Бистрички и Атонски 
преписи уводе у биће наведеног кривичног дела још то, да су порот- 
ници знали за кривицу оног кога су оправдали, или су од њега 
примили мито; дакле, свакако се за постојање датог кривичног 
дела захтева умишљај код поротника. Према томе би се наведено 
кривично дело могло дефинисати као умишљајно неправосуђе 
поротника. Казна се за њега одређује овака: глоба у износу од 1000 
перпера, коју наведени познији преписи називају враждом, и 
губитак части, и то осуђеници да више никад не могу бити порот- 
ници и да губе брачна права; у познијим преписима поред вражде 
долази друга лична казна, и то прогонство. Наведна казнена репре- 
сија против несавесних поротника стоји у вези са општом рефор- 
мом пороте, која се спроводи у другом делу Душановог законика. 

На крају долази непокорност према пресуди. Ту спада одбој, 
познати још хрисовуљама пре Законика, а под којим се разуме 
одбијање изасланика власти, у појединости судске власти, а који 
изасланик има да пресуду изврши. Као што је то било уобичајено, 
не наводи се одбој у хрисовуљама као кривично дело, него као 

глоба, која је за њега одређена и носи исто име; према томе се 
одбој убраја у оне глобе, које црква узима (хрисовуља св. Ђорђу 
Скопском 1300, чл. 7. и 47; Дечанска, 1300, чл. 51; Хтетовска 
1337-1346, чл. 26); та је глоба износила за црквене људе 18 динара 
(Светостефан. 1313-1318, чл. 76) и наравно се узимала за одбијање 


ИСТОРИЈА КРИВИЧНОГ ПРАВА 491 


изасланика црквеног суда. Детаљну одредбу о одбоју доноси 
Законик и то оваку: „Кто се најде отбив судијина сокалника или 
пристава, да се плени и да му се све узме што има“ (чл. 107). 
Присав је био стални извршни орган судски, а судијин сокалник ту 
значи судијиног слугу. „Овоме би члану по томе“, вели Новаковић, 
„било задатак да узме у заштиту и личну и службену послугу суди- 
јину. По томе је члан овај у природној вези са чланом 111. којим се 
безбедност саме личности судијине у заштиту узима (Зак., стр. 
211–212). Та се Новаковићева интерпретација никако не може 
примити. Није пристав био за послугу судијину мада и службену, 
него за вршење одређених самосталних функција код суда, и то за 
позивање странака на рочиште, за званично потврђивање извес- 
них правних радњи извршених на суду или ван суда, а на које су се 
радње позивали парничари, и за извршивање пресуда. Дакле, прис- 
тав никако не спада у особље судијине послуге, те није ту уопште 
у питању судијина послуга. Не говори се ту ни о судијином 
сокалнику као о личном слузи судијином, него као о могућем 
извршиоцу извесних јавних функција, и ако је он био лични слуга 
судијин. Као што је познато, у средњем веку па чак и доцније, 
докле год је сама држава имала патримонијални карактер, 
помоћне су особље код управе и код суда сачињавали и личне 
слуге судијине и управникове разних врста. Чл. 107. предвиђа 
одбијање пристава или судијиног слуге у смислу противљења оној 
јавној функцији, коју они имају да изврше, те никако не стоји у 
вези са чл. 111. о осрамоћењу судије, него са чл. 178, који предвиђа 
непокорност извршивању пресуде и скоро се сам на чл. 107. пози- 
ва, јер прописује извршни поступак за случај, кад буде пристав 
одбијен. „Судије куде посилају приставе и книге своје (тј. пресуде 
на писму), ашше кшо пречује и одбије пристава, да пишу судије 
књигу кефалијом и властелом у чијеј буду државе они-зи прес- 
лушници, да саврше за то-зи власти што пишу судије. Аште ли не 
саврше власти, да се кажу како преслушници“ (чл. 178). Дакле, 
одбој присшава је „преслушање“ књиге судијине или непокорност 
извршној пресуди, која се, после тога пошто је пристав одбијен, 
извршује преко административних власти (кефалија или властеле, 
који имају државе), а које, ако не би пресуду извршиле одговарају 
„како преслушници“. Дакле, преслушање и одбој су кривична дела 
против правосуђа. 

Законик се нарочито брине, да се спроведе у живот његова 
новела о гоњењу тата и гусара те специјално предвиђа непокор- 

ност извршној пресуди поводом гусара и тата. „Судије, које царс- 
тво ми положи по земљи судити, ако пишу за што љубо за гусара 
и тата, или за које љубо оправданије судабно, тере преслуша 
книгу судије царства ми или црков, или властелин, или кто љубо 
чловек у земљи царства ми, ти-зи вси да се осуде јако и прес- 
лушници царства ми“ (чл. 148). Интересантна је стилизација 
наведеног члана. Главно, што се ту предвиђа, је непокорност 
извршној пресуди по делу о гусару и тату, али се законодавац на 
томе не ограничава, него према тенденцији за општим одредбама, 
спомиње и „које љубо оправданије судабно“, тј. обухвата и друга 
судбена дела, у којима се не пресуђује на основу обличенија (чл. 
149) или генералне истраге (чл. 145), него се допушта правдање 
против оптужбе (уп. чл. 150. и 162). Као учинилац дотичног 
кривичног дела предвиђа се у чл. 148 „или црков, или властелин, 
или кто љубо чловек у земљи“. На прво се место истичу црква и 
властела, тј. они велепоседници, они моћни господари, једна врста 
ситних владалаца, чији отпор против извршне пресуде државних 
судова законодавац је имао у виду да предупреди. Такви су били 
практички разлози законодавчеви. Тек теоретска, такорећи, 
тежња за општим апстрактним одредбама побудила је зако- 
нодавца, да у предвиђене учиниоце гоњеног кривичног дела убро- 
ји и „кога љубо чловека“, који није представљао актуелну опас- 
ност за правосуђе, јер фактички није био у стању да се извршној 
пресуди противи. Казнена санкција у чл. 148. је иста, као што и у 
чл. 178. да се осуде јако и преслушници царсшва ми. Дакле, 
непокорност извршној пресуди се изједначивала са непокорношћу 
према држави. 
Општа одредба о кажњивости противљења извршној пресуди 
простире се и на војне судове на основу чл. 129. Законика, који 
гласи: „На војсце на всакој да обладају (тј. имају власт) војеводе 
колико и цар; што реку, да се чује. Ако ли их кто пречује у чем, да 
јест то-зи осужденије, које и онем-зи који би цара преслушали. И 
судове, мали и големи, који су на војеце, да им суде војеводе а ин 
никто" (чл. 129). Други део наведеног члана овлашћује нас да 
тврдимо, да је ту предвиђена и непокорност према извршној пресу- 
ди војводе. Мако наведени члан изгледа потпуно јасан, ипак за 
његово право разумевање потребан је историјски коментар. Треба 
да се сетимо, да је војна служба била у оно доба организована по 
систему милиције. Према томе, војска на тадашњем језику не значи 
сталне трупе, него војни поход, на који долазе властела са својим 
поданицима. Тек на овом походу ступа на снагу власт војводе и 

његов суд. У тим приликама непокорност може доћи од стране 
властеле и то двојака: прво, властелин сам могуће да неће да се 
покори пресуди војводе изреченој лично против њега; друго, 
властелин може да покуша да за лакше иступе („судови мали“) сам 
кажњава своје поданике, које је са собом довео као војнике. И 
једно и друго је подједнако било забрањено и потпадало је под 
казну, која је „и онем-зи који би цара преслушали“. 


8 23. КРИВИЧНА ДЕЛА ПРОТИВ ЈАВНОГ МИРА И 
ПОРЕТКА 


Обезбеђење јавног мира, тај основни задатак државе, прво- 
битно се постиже уређењем судства за решавање спорова и сукоба 
између појединаца, те се штити казненом репресијом против 
кривичних дела против правосуђа. У мери тога, како се у народу 
врши социјална диференцијација, постаје једна нова врста опасно- 
сти за јавни мир, и то због сукоба између различитих социјалних 
група са противречним интересима. И та опасност да се уклони, 
држава опет прибегава нарочитој казненој репресији против 
кривичних дела, која постају као резултат споменуте социјалне 
диференцијације. Према томе се издвајају кривична дела против 
јавног мира и поретка у тек што наведеном смислу. 

У Немањићкој држави јавни је поредак био сталешки 
поредак, који се базирао на имунитету. Према томе се повреда иму- 
нийеша јавља као прво, и по времену појављивања и по важности, 
кривично дело против јавног мира и поретка. У најранијим 
хрисовуљама та се повреда забрањује под претњом клетве и 
небеске казне. Али прилично рано, и то почињући од хрисовуље св. 
Николи Врањинском 1242 (чл. У) уз небеску се казну додаје казна 
земаљска и то у облику глобе од 300 перпера. Износ се глобе мења, 
али њен принцип остаје непроменљив у погледу репресије против 
повреде имунитета. Пошто се имунитет састајао од два дела, и то 
судског и економског, према томе се и кривично дело против њега 
могло манифестовати у два правца, и то као вршење суда над људи- 
ма властелинства, оклопљеног имунитетом, и као узимање ма 
којих дажбина, од којих је имунитет дато властелинство ослободио. 
Учиниоци претресаног кривичног дела могли су бити или државни 
чиниоци (кефалије и др.) или властела. Није било за то кривично 
дело специјалног терминолошког назива, него се на њега 
примењивао шири израз; посилије (хрисовуља св. Ђорђу Скопском 

1300, чл. 32, 46), или насиље, тако да се у неким хрисовуљама 
нарочито подвлачило, да људи у оклопљеном имунитетом 
властелинству „да сут у всакој слободе от всакаго насилија“ 
(хрисовуља Епископији призренској, 1326, чл. 23; ман. Хтетовском 
1337-1346, чл. 33). Поред тога за означавање повреде имунитета 
долазе још речи забавиіши и забава (хрисовула ман. Хтетовском 
1337-1346, чл. Х; хрисовуља Руском ман. Св. Пантелејмона 12. УІ 
1349, чл. МІ), што значи узнемирийи, узнемиривање. Насиље се над 
манастиром сматрало као кривично дело против јавног мира и 
поретка, чак против државе. Маркантни се траг тога налази у јед- 
ној повељи кр. Стефана Дечанског Хиландару од 6. септембра 
1327, где се ономе ко би манастирски имунитет повредио, осим 
новчане глобе од 500 перпера прети још, да буде проглашен за 
издајника ( и да јесш неверан... Нов., Спом. 398). 


У Душановом законику предвиђају се обе горе наведене 
повреде имунитета, и то судског и економског. Прва се одређује: 
„Кто ли се најде от козмик (тј. од световњака) судив духовному длгу 
(тј. духовном предмету, саѕиѕ 5рігішаїіз), да плати 300 перпер“ (чл. 
12); друга се прописује овако: „кто ли се најде изагнав метохију (тј. 
населенике црквеног властелинства) на меропшину (тј. на работе 
царевих маропаха) и пречује закон царства ми, та-зи власник (ті. 
орган државне власти)! да се распе и накаже“ (чл. 34). 


Међународни промет, који се ценио као неопходан услов за 
привредни и културни развитак земље, начинио је од страних трго- 
ваца једну врсту повлашћеног сталежа, који је уживао потпуну сло- 
боду кретања и трговине. Те су слободе биле гарантоване дубро- 
вачким трговцима у уговорима српских владара са Дубровником. 
Њихово се вређање проглашавало у истим уговорима за кривично 
дело, за које је почињући од 1283. била одређена новчана глоба у 
износу од 500 перпера. Вређање трговачке слободе означавало се 
речима: забављаши, забавийи, забава (угов. 1283, чл. П уг. 24. апр. 
1357, проемиум; 25. апр. 1357, чл. І; уг. 1360, чл. Ш). Та су се вређања 
сматрала као кривична дела против јавног мира и поретка, та- 
ко да се њихов учинилац поред новчане глобе проглашује у уго- 
вору 1345. за издајника: „да ми јест неверан“ (чл. У). Душанов 
законик истиче два кривична дела те врсте, и то забавитши йо силе, 


Ї Да власник у оно доба значи орган власти, то се јасно, види из отвореног 
листа Босанског краља Стефана Томаша Дубровчанима 7. јануара 1456, где се вели 
овако: „заповидам нашим слугама, воеводам и кнезовом и иним власником нашим“ 
(Соловјев, Одабрани споменици, стр. 216–217). 

под чим се разуме насилно изнуђивање, да се роба прода испод цене, и 
задржайи (чл. 121) под чим се разуме спречавање да трговац слобод- 
но иде на тргове цареве; прво се дело кажњава глобом од 500 перпера 
(чл. 118), а за друго, било да га учини властелин или цариник, да плати 
300 перпера (чл. 122). Уговор цара Стефана Уроша са Дубровником од 
24. априла 1357. одређује биће дотичног кривичног дела према старој 
традицији, али у његово кажњавање уводи неки новитет. „Кто ли ино 
учини од властел царства ми а или од владуштих ва земљи царства ми“, 
вели се у наведеном уговору, „и забави шишо Дубровчаном, да не про- 
дају тргове и купљу своју, и да си купују што им требује, или им што 
кто узме, да ми јест неверан у неверно име, и да плаши все самоседмо 
што им буде струл, по Законику царства ми“ (чл. Ш). Ту се уговор 
позива на чл. 30. Законика, према којем има да плати самоседмо, ко 
„урве без суда или кому забави“. Осим плате самоседмо онај, ко је 
трговачку слободу повредио, проглашује се у уговору 1357, као што је 
то бивало и пре, за издајника, чиме се нарочито подвлачи, да је у 
питању кривично дело против јавног мира и поретка. 

Међународни је промет повољно утицао и на унутрашњи 
промет у земљи, тако да је постала нарочита заштита јавног мира и 
поретка на трговима и панађурима у унутрашњости под претњом 
нарочитих казни. Хрисовуља Хиландару 1276-1281. потврђује на 
манастирској земљи привилегисани трг Книнац и ради одржавања 
на њему мира одређује овако: „И на сем тргу кто се обрете узем йо 
силе что мало или велико, да врати самоседмо, а господствује да га 
кажеш као неверника“ (чл. УШ). Последња казна очигледно 
сведочи, да није ту било у питању само кривично дело против при- 
ватног имања, него и против јавног мира и поретка, који су били 
повређени јавним грабежом на тргу. У хрисовуљи Епископији 
призренској 1326. иста се казнена заштита јавног мира и поретка на 
црквеном панађуру регулише на један шири и детаљнији начин „И 
на си панађур“, вели се у хрисовуљи, „да греде всаки, или је Грк, или 
је Латинин, или кто љубо: да се нитко не задене за њега, ако је кому 
и велицем длгом длжен, на да си всаки трговав походит свободно. 
Кто ли хоште кому забавийи или који метеж или бој ваздвигнет, 
да плати краљевству ми пет ста перпер; а кто йохийи мач или нож, 
да плати краљевству ми вражду“ (чл. ХУІ). Већ сама глоба у износу 
од 500 перпера јавно упозорује, да је у питању повреда јавног мира 
и поретка, која се оцењује једнако као и повреда трговачке слободе 
или црквеног имунитета. 

Као кривична дела против јавног мира и поретка сматрала су 
се она насиља, која су увек била могућа од стране властеле 

нарочито према нижем себарском сталежу. Ту се опет мора 
навести најезда, коју смо већ претресали горе, као кривично дело 
против правосуђа. Не може бити сумње, да није се најезда 
ограничавала само на вансудско подмиривање и остваривање сво- 
јих потраживања, него је још обухватала разнолике врсте 
самовлашћа и насиља, те у том ширем облику мора се убројити у 
кривична дела против јавног мира и поретка. 

Законик предвиђа два случаја, у којима може доћи до 
нежељеног са државног гледишта потискивања себара од стране 
властеле. Први је случај злоупотреба йриселице. „Који је властелин 
на приселице, кому пизмом које зло учини земљи пленом, или куће 
пожеже или које љубо зло учини, тако-зи та-зи држава да му се узме, 
а ина да не даст“ (чл. 57). Радуловић је из наведеног члана узео само 
паљевину кућа и на основу тога је поставио цео наведени члан у везу 
са чл. 99–100, те је расправљао о разлици у кажњавању властелина и 
не-властелина за једно те исто кривично дело и то за паљевину 
(Отаџбина, ХХІХ, 463). Садржина чл. 57. не сме се тако поузити. 
Паљевина ту долази само као једно од конкретних обележја потиски- 
вања себара злоупотребом приселице, долази поред грабежа или 
„којег љубо зла“. За све облике тога потискивања одређује се иста 
казна, и то одузимање државе, која се на кривична дела против 
имања, ни против личности не примењује. Јасно је, да је ту у питању 
кривично дело против јавног мира и поретка, опасно по социјални 
међусталешки мир. Да је ту збиља законодавца занимало социјално 
питање, о томе сведочи факт, што непосредно за чланом о 
злоупотреби приселице иде обрнути случај повреде међусталешког 
мира, и то кад сељаци нападну имање умрлог властелина (чл. 58). 
Други случај властеоског насиља над себрима предвиђен је оваки: 
„Властелом и властеличићем којим јест дало царство ми земљу и 
градове, ако се кто од њих обрете опленив села и људи и затрв (тј. 
погазив) през закон царства ми (тј. противно закону) што јест царс- 
тво ми узаконило на сабору, да му се узме држава, а он-зи што буде 
струл (тј. поништио, оштетио), да все плати от своје куће! и да се 
каже како и пребеглац“ (чл. 142). Биће ту наведеног кривичног дела 
састоји се у оштећивању и потискивању себара од стране властеле 
код злоупотребе управне власти властеоске. Да је то једно кривично 


1 Платити од своје куће то је карактеран израз за плаћање из личног, при- 
ватног имања одговорног лица. Уп. чл. 157. Душановог законика, где се прописује, 
да оштећеници „греду ћефалијам, да им плаћају от своје куће“ и дотичну одредбу из 
уговора краљ Стефана Дечанског са Дубровником 1326, „да им (Дубровчанима) 
краљевство ми плати из моје куће“ (чл. У). 

дело против јавног мира и поретка, на то ту изрично упозорује та 
околност, што се његов учинилац осим одузимања државе кажња- 
ва још како и пребеглац, дакле као кривац против државе. 
Насиљима властеоским над себрима одговарају обрнути 
случајеви насиља себара над властеоским имањем. Таква се случаја 
предвиђају у Законику два, и то: 1. „Кто ли умре, а има једино село 
у жупе или међу жупама, што се зло учини тому-зи селу пожегом 
или иним чим љубо, всу ту-зи злобу да плати околина“ (чл. 58), и 2. 
„Ако се обрете властелин или властеличић побеглац, и ин кто 
љубо царства ми, тере устану на грабљеније околња села и жупа 
на његову кућу и на јегов добитак што буде оставил, они-зи који то- 
-зи учине да се кажу као неверници царства ми“ (чл. 144). После 
свега, што смо рекли горе, не треба нарочитог коментара, да се 
наведени случајеви признају за кривична дела против јавног мира и 
поретка, и то опасна за социјални међусталешки мир. Нарочито је 
маркантно, да се у другом случају учиниоци кажњавају као невер- 
ници. Није могао себар да учини кривично дело против државе 
друкчије, него на индиректан начин и то кад је нападао горњи 
сталеж, који је стајао између њега и државе. Карактерна је за своје 
време она слика социјалних и специјално аграрних односа, која се 
нама открива иза наведених казнених одредаба. Били су они знат- 


"но напрегнути; постојало је неко сакривено врење; чим је 


властелина-господара нестало, било због тога, што је умро, или 
што је своје имање напустио, увек је било опасности да се околни 
сељаци против њега подигну, нападну и разоре његову кућу и њего- 
во имање. Ту опасност законодавац хоће да уклони путем. оштрих 
казнених репресија, којима не штити само приватно имање влас- 
теоско, него јавни мир и поредак. То је нарочито очигледно у дру- 
гом од наведених случајева, где се заштита пружа властелину побе- 
гаоцу, који је иначе сам крив пред државом и мора да се казни. 
Јасно је, да ту закон не штити приватне интересе побегаоца, него 
јавне државне интересе, који се састоје не само у томе, што је 
имање йобегаоца подложно конфискацији, дакле има да пређе на 
државу, него и у томе, што пљачкање напуштеног имања уопште 
повређује јавни мир и поредак и специјално подрива сталешку хије- 
рархију. 

У вези са одржавањем сталешке јерархије стоји чувени члан 
69. Душановог законика „о сабору себрову“, који гласи: „Себрова 
сабора (у најстаријем Струшком препису збора) да нест. Кто ли се 
обрете саборник (зборник) да му се уши урежу и да се осмуде 

поводчије“.! Данашњим језиком гласио би овај члан овако: „На 
збор се себри не смеју скупљати. Ко би се нашао да дође на такав 
забрањени збор, отсећиће му се уши, а коловође да се опале“. 
Назвали смо наведени члан чувеним због тога, што је он изазвао 
гомилу разноврсних коментара и различитих интерпретација. 
Пошто је ипак њихова већина незаснована и врло често површна, 
не ваља да сва дотична мишљења прегледамо. Прави пут за 
разумевање себрова сабора или збора показао је Новаковић, те 
потпуно је довољно да ту наведемо само његово меродавно 
мишљење. 

„По данашњем сматрању“, вели Новаковић, „свак је распо- 
ложен да тај члан посматра поглавито са гледишта поли- 
тичног.2 Међутим кад погледате у коме је суседству тај члан; 
кад видите да су пред њим чл. 67. о једнакој подели работе међу 
меропсима и отроцима, и чл. 68. о дужностима работе које су се 
од меропаха по закону имале изискивати, а за њим члан којим 
се утврђује да се кућа не броји по огњишту одвојеном или неод- 
војеном већ по имању одвојеном или неодвојеном, пошто имање 
може остати одвојено и мимо неодвојеног огњишта; кад при 
томе узмете на ум да себар и данас у живом говору (у 
Дубровнику) значи тежака - онда је јасно да забрана збора 
себарског није толико политична и не тиче се толико права 
сталешких, колико је проста практична мера полициске 
природе, којом је властела хтела да својим радницима сваке 
врсте (себрима) пресече договарање. Тежња је властеле била да 
радници њојзи уредно работају и да јој се од радне снаге ништа 
не закида; тежња је себара (властели против — положене 
стране) била да што олакше прођу. У тој тежњи могло је бити 
случаја да су себри покушавали да се нарочито састају и дого- 
варају у појединим селима на сеоском збору или у појединим 
средиштима између више села. Законик је то спречавао, и 
према суседству и вези чланака рекли бисмо да је то главно и 
једино значење поменутог члана 69. о забрани збора себарског“ 
(Зак., стр. 11-ІЛ). 


1 В. Костренчић, Архив за правне и друштвене науке, књ. ХХІХ, 1926, стр. 474; 
Тагапомукі, Н'могја ргама роиатожо-моилапхк!еро (пајпоуггге рибиКасје), мом, 1927, 
стр. 58–60. 

2 Треба имати у виду, да је врло било проширено мишљење, као да се у чл. 69. 
забрањује себрима примање учешћа у општем државном сабору, што, узгред буди 
речено, није било ни потребно, јер у његов састав никад нису себри улазили, а да на 
сабор продру силом, то није било могуће. 

Тој проницљивој, тачној и сјајној интерпретацији Нова- 
ковићевој не треба ништа да се дода. Остаје нама само да је ре- 
зимирамо и прецизирамо. У чл. 60. Душановог законика себри се 
лишавају права збора и договора, и то без сумње ради тога, да не 
би заједнички иступали против повлашћених сталежа (цркве и 
властеле), евентуално против својих господара, са неким неза- 
конитим захтевима, са неким штрајком (ако нам се допусти да се 
послужимо данашњим изразом), што би могло изазвати побуну, па 
можда и међусобни рат. Према томе је сваки себров збор те врсте 
био кривично дело против јавног мира и поретка. 

Квалифицирање себрова збора као кривичног дела против 
јавног мира и поретка било је изазвано домаћим приликама и то 
оним напрегнутим стањем аграрних односа, на које смо упозорили 
већ горе. Дакле је у томе погледу законодавац излазио у сусрет 
практичким потребама своје земље. Треба ипак забележити, да 
при доношењу дотичне одредбе законодавац се могао наслонити и 
на одговарајући византијски образац. Ствар је у томе, што се у 
Властаревој Синтагми налази упутство, да „сабирати народ без 
царске заповести закони сматрају као достојно велике казне“ 
(Нов., Синт., 477). То је упутство смештено у глави, која има наслов 
оваки: „о онима, који чине завере, зборове (кумбаније) и устанак 
(крамолу)“. Биће се наведених кривичних дела дефинише на 
основу канона. На претресано на овом месту кривично дело односи 
се дефиниција збора, или кумбаније. „Кумбанија је исто што сабор 
сродника или друкчије сједињених лица; овде се пак јавља као 
смрадно већање („зловонноје совештаније“) и слагање („сагласи- 
је“) неких о злочинима (,0 деанијих злих“, Нов. Синт., 476). Дакле, 
сабор може означавати и уобичајену јавну установу и кажњиву 
радњу. Баш у том последњем смислу долази сабор у чл. 69. 
Душановог законика. Наведена теза: „сабирати народ без цареве 
заповести закони сматрају као достојно велике казне“, која је теза 
ушла и у скраћену рецензију Синтагме, без сумње се може, па и 
мора признати за идејну базу и ауторитативно правдање 
кажњавања себрова сабора, тим више што у тој тези народ преда- 
је грчку реч булос која значи пучанство, дакле потпуно одговара 
себрима. 

Основну је економску подлогу сталешког уређења 
сачињавао рад насељеника велепоседникових имања у корист 
њихових господара. Неопходно је било потребно да тај рад буде 
сталан и непрекидан. Напуштање господареве земље од стране 
насељеника наносило је сталешком уређењу осетљиви ударац. 

Због тога се против таквог напуштања држава бори путем 
казнене репресије. Првобитно није та репресија управљена на 
самог насељеника, који је земљу напустио, дакле је од господара 
побегао, него на оног, ко му је у томе помагао. Тако је постало 
специјално кривично дело, и то іл2вод, чије се биће састојало у 
пружању помоћи приватном позанику, кад од свога господара 
бежи. То се кривично дело истиче у писаном праву већ средином 
ХШ века, и то у хрисовуљи Хила:лдару 1276-1281, где се убраја у 
надлежности владалачког, свакако државног суда (чл. ІУ-У). 
Исто кривично дело, чије је гоњење утврђено стогодишњом 
праксом, долази у Душановом законику под новим називом, и то 
као прејем људски (чл. 103, 183). Да је провод и прејем људски 
једно те исто кривично дело, то се види одатле, што йрејем људ- 
ски долази у Законику на оном месту списка царевих дугова 
(саѕиѕ гега!е5), где је у споменутој Хиландарској хрисовуљи ста- 
јао провод, с друге стране, у савременом Законику сепаратним 
законодавним актима, где се цареви дугови набрајају према 
Закониковој формули опет се место прејема људског наводи 
стародавни провод (уговор са Дубровником 20. септ. 1349, чл. УІІ; 
Аранђеловска хрисовуља 1348-1353, чл. 185). Како се провод или 
прејем људски кажњавао, о томе законски споменици ћуте, јер су 
зато сви добро знали на основу живог обичајног права, које за 
нас на жалост није оставило писменог трага. По себи се разуме, 
да је казна за њега била оштра, јер не би друкчије то кривично 
дело спадало у цареве дугове. Као субјекти кривичног дела по- 
знатог под називом провод, или прејем људски, предвиђају се у 
Хиландарској хрисовуљи 1276-1281. црквени људи, а у Душа- 
новом законику ошроци и сшаници, једном речи приватни 
поданици и робови. У питању је дакле класна помоћ једном насе- 
љенику бегунцу од стране његових класних другова у његову 
корист, а на штету господара земље, припадника противне класе 
друштвене. Уосталом није властелин никако био заинтересован 
да такво кривично дело учини, јер никако није био солидаран с 
тежацима у томе, да они уопште напуштају господареву земљу и 
беже. Властелин је био заинтересован само у томе, да насељени- 
ка из туђег властелинства примами и у своје прими, што се и 
догађало. Али није то био провод, или прејем људски, него посве 
друго кривично дело, о којем ћемо говорити доле. Односно 
властелина Законик предвиђа једну нарочиту врсту провода, и то 
провод у туђу земљу (у иностранство), на чему треба да се мало 
зауставимо. | 

Чл. 93. Законика гласи: „Кто проводи дружњаго чловека у 
тужду земљу, да му га да самоседмо.“ Данашњим језиком то би 
значило: „Ко проводи свога друга (тј. припадника једнаког с њим 
сталежа) поданика у иностранство, дужан му је дати самосед- 
морицу на место“. Јасно је, да је у питању властелин, који има своје 
поданике и има могућности да их на име казне даде другоме веле- 
поседнику, кога је йроводом оштетио. Ту би се могао замислити и 
један рецимо игуман манастирски, али тешко је претпоставити, да 
би се он сличним послом бавио, који за њега не би имао никакве 
реалне користи. Али треба да објаснимо, какве је могло бити 
користи за властелина, који проводи поданика другог властелина у 
иностранство. На то баца светлост један интересантан пасус из 
хрисовуље св. Ђорђу Скопском 1300, где се између осталог вели 
овако: „где се обрете чловек црковни... и коњ, и кои љубо добитак, 
или жив или мртав, да се враћа, да му неје старине. Ако си га је кто 
купил от кого, или йленил у шуђој земљи, все да се враћа лицем к 
цркви... а никако да нест погибели црковному лицу ни ис шуђе 
земље да му несі руке“ (чл. 60). У наведеном се пасусу између оста- 
лог предвиђа односно црквеног човека овакав случај: црквени је 
човек побегао у иностранство и тамо га је пленио неки српски 
властелин; хрисовуља одређује, да се ипак тај човек врати цркви 
(ман. св. Ђорђа); његово заробљавање не вреди према цркви као 
шииз новог права, које би иначе на њега имао онај, ко га је у туђој 
земљи заробио; баш у томе се смислу каже – ни ис шуђе земље да 
му несш руке, што значи, да ни бегање у туђу земљу, ни ступање 
тамо у својству заробљеника под власт другог господара не даје 
црквеном човеку заштиту (руку) против потраживања на њега од 
стране цркве. Али све је то једна нарочита повластица додељена 
манастиру св. Ђорђа у нарочитој хрисовуљи. У другим случајевима 
и нарочито у погледу световних велепоседника ствар је стајала 
друкчије. Један је властелин могао имати рачуна да помогне насе- 
љеника из туђег властелинства да побегне у иностранство, да га он 
тамо зароби и доведе натраг у земљу већ као свога роба или 
поданика. Да у томе успије, није властелин требао да чека рат, јер 
је у ондашњим приликама могао да на своју руку упадне у туђу 
земљу, плени тамо што може, и опет да се врати у земљу цареву 


1 „Туђа земља“ у Законику, као што иначе у осталим законским споменици- 
ма значи иностранство. Међутим Ст. Новаковић прави изузетак за чл. 93. и 115. 
Законика, односно којих тврди, да у њима туђа земља не значи иностранство, него 
земљу којег другог властелина (Зак., стр. 202 и 215). За такав изузетак не постоји 
никакав објективни разлог. 

(уп. чл. 49. Душановог законика). Горе наведено може да нам објас- 
ни, зашто се и у каквом смислу предвиђа у Законику провод у шуђу 
земљу као специјално кривично дело. 

Тражња радних руку изазивала је антагонизме унутра у кру- 
говима велепоседника црквених и световних. Ти су антагонизми 
водили томе, да су једни од других примамљивали сељаке и чак 
силом пресељавали на своје земље. Ондашњи је живот знао за 
такву самовласну праксу. Баш њеним поводом је краљ Милутин у 
Грачаничкој хрисовуљи 1321. рекао овако: „и виде краљевство ми 
насилије на људех пресвешије Богородици од окољних и 
междоусобних чловек“ (чл. 36). Дакле се такво примамљивање, 
довођење и примање туђих људи на своју земљу сматрало као 
насилије на људех, следствено као противправна радња, чије 
учиниоце краљ је назвао чак међусобним људима. Ипак из опорту- 
нитета није се та противправна радња кажњавала све до 
Душановог законика. Тек је Законик званично прогласио йрије- 
маније чловека (примање туђих насељеника) као забрањено под 
претњом казне (чл. 140-141), и то исте, као што и за неверу – „ако 
ли га (чијег чловека) кто прими, тако зи да се каже кто-љубо како 
и неверник“ (чл. 140). Кривично дело, изједначено у погледу казне 
са невером, очевидно се сматрало и процењивало као кривично 
дело против јавног мира и поретка. Кажњавајући га, законодавац 
је чувао и штитио социјални мир унутра у повлашћеном сталежу 
велепоседника. 

Само бегање насељеника од господара није првобитно било 
кажњиво од стране државе. Свакако законски споменици за такву 
казну не спомињу. Може се само погађати, да су сами господари 
кажњавали своје бегунце тамницом, коју су држали у својим 
властелинствима. Тек у Душановом законику ствар се прецизира и 
то у овакој одредби: „Меропах ако побегне куда от својег госпо- 
дара у ину земљу (тј. иностранство) или у цареву (тј. некуд унутра 
у земљи), где га обрете господар његов, да га осмуди и нос му рас- 
пори и ујемчи да је опет јегов, а ништа да му не узме“ (чл. 201). Ту 
се бегање насељеника од господара проглашује за кривично дело и 
одређује се за њега казна, коју пресуђује и извршује сам господар, 
као што се види из стилизације – „да га осмуди и нос му распори“ 
место обичне формуле „да се осмуди и да му се нос распори“ (уп. 
чл. 55, 53, 69. и др.). Дакле казна остаје, сигурно као што и пре, тако 
рећи патримонијална. Држава само ту казну прецизира и уводи у 
тачно одређене границе и при томе се нарочито брине, да преко 
тога господар ништа не учини своме бегунцу. Завршне речи наве- 

деног члана а нишшо да му не узме упозоравају, да су господари 
примењивали на своје бегунце једну врсту конфискације, баш што 
је у Законику изрично забрањено. 


8 24. КРИВИЧНА ДЕЛА ПРОТИВ СЛУЖБЕНЕ ДУЖНОСТИ 


Појам о кривичном делу против службене дужности је у сред- 
њем веку постао прво у црквеном праву и тек одавде је продро у 
световно право. Црква се угледала на римско право, те је цело 
своје уређење базирала на принципу јавне службе засноване на 
закону, располагала разграњеном управном и судском јерархијом 
исто тако заснованом на закону и тачно је законом одређивала 
делокруг и надлежност свију степена те јерархије. Све су то били 
предуслови неопходни за појам о кривичном делу против службене 
дужности. Средњовековна је држава била скроз прожета патри- 
монијалним (приватним, баштинским) карактером, те потпуно је 
наравно, да је развијеније јавноправне идеје, које је живот ипак 
требао, прихваћивала од цркве. Ту је спадао и појам о кривичном 
делу против службене дужности. 

Св. Сава, кад се трудио на уређењу српске цркве, позивао је, 
да се чува пропис црквеног права да се старешине не смеју 
постављати по миту (в. Карејски типик 1199. чл. ПІ; повеља храму 
св. Николе у Врањини 1233, чл. ТУ). Тим се путем уносио у правни 
промет појам о мшау као о кривичном делу против службене 
дужности. Није то случајно, што и појам о неправосуђу као 
кривичном делу против службене дужности судијине био истакнут 
у црквеној области. У хрисовуљи св. Ђорђу Скопском 1300. 
наилазимо у томе погледу на овакав пропис: „И кто се нађе кому 
крив чловек Светаго Георгија, да се при (тј. парничари) пред игу- 
меном... Аште ли се најде игумен криво судив, да извржет се сана“ 
(чл. 39). 

Појам о кривичном делу против службене дужности постаје у 
световном праву у вези с имунитетом, нарочито црквеним иму- 
нитетом. Имунитет поставља и прецизира законите границе, преко 
којих државни службеник не сме да пређе. Ако те границе државни 
службеник прекорачи, он тим вређа имунитет па дакле извршује 
кривично дело против јавног мира и поретка, али у исто време то 
је и кривично дело против његове службене дужности, јер му је 
чување имунитета поверено законом (имунитетском привилеги- 
јом) као нарочита дужност. 

Душанов законик, у коме се уопште манифестовала тежња за 
што бољом организацијом државе, узео је у обзир и кривична дела 
против службене дужности и знатно их је развио. 

На прво место долазе у Законику кривична дела против 
службене дужности у црквеној области. Пре свега ту сретамо 
мийо код постављања на црквене дужности, које се кажњава 
лишењем сана (чл. 13). Затим се предвиђа мишо, које би узео 
управник црквених имања (владалац црковни) поводом 
разноврсних функција, које је вршио по службеној дужности, и то 
се мишо кажњава конфискацијом имања, а ако би учинилац тога 
кривичног дела био неимућан калуђер, онда батинањем и прогон- 
ством (чл. 24). Осим мита предвиђа се злоупотреба власти од 
стране управника црквеног имања, и то притискивање меропаха и 
Влаха на црквеној земљи; то се кривично дело кажњава лишењем 
слободе и одузимањем дужности (чл. 32). Као нарочито кривично 
дело манастирских старешина сматра се, ако се у манастиру не 
храни сиротиња, која је дужност манастирима наметнута од 
њихових ктитора и потврђена од стране државе; за то се кривично 
дело манастирске старешине кажњавају лишењем сана (чл. 28). 

Другу категорију предвиђених у Законику кривичних дела 

против службене дужности сачињавају она од тих дела, која су 
везана уз повреду црквеног имунитета. Међу кривичним делима 
против јавног мира и поретка забележили смо две предвиђене у 
Законику повреде црквеног имунитета, и то судског (чл. 12) и 
економског (чл. 34). Уколико су њихови учиниоци били државни 
службеници, било је у њиховој радњи и елемената кривичног дела 
против службене дужности. 

У трећу, последњу категорију предвиђених у Законику 
кривичних дела против службене дужности спадају она дела, која 
се тичу праве државне радње, и код којих се дакле прихваћени од 
цркве појам проширује на чисто световну област. Ту Законик пред- 
виђа више врста службеног нерада, и то нерад на чувању државне 
границе, нерад на гоњењу и хватању тата и гусара и нерад на 
стражарењу путева против истих гусара и тата. 

За нерад на чувању државне границе одговара крајишник и то 
у два случаја: 1. ако се догоди да каква туђа војска пређе границу и 
пљачка земљу цареву, па се опет врати истим путем, одговарају 
властела крајишници, кроз чију државу пређе (чл. 49), и 2. кад се 
догоди, да кроз државу једног крајишника упадне гусар, па гдегод 
изврши пљачку и опет се врати са пљачком, одговара тај 
крајишник (чл. 143). У првом случају одговорност је само гра- 

ђанска и састоји се у накнађивању штете, а у другоме – кривична и 
то у облику плаћања самоседмо. 

У борби против професионалних крадљиваца и разбојника 
други је Законик прописао њихово гоњење и хватање по службеној 
дужности и ту је дужност наметнуо господарима и управницима и 
старешинама села и катуна. Сва та лица одговарају за нерад на 
хватању тата и гусара кривично, и подложни су за њега истој каз- 
ни, као што и сами тати и гусари (чл. 145-147). У истој борби је 
други Законик наредио стражарење путева. За нерад на вршењу те 
дужности одговарају кефалије и властела, којима је поверено 
чување путева стражама, али је њихова одговорност само 
грађанска, и то да накнаде штету нанету од тата и гусара, које 
страже нису ухватиле, ни отерале (чл. 157-160). 

У области судства Законик предвиђа кривично дело против 
службене дужности учињене од стране пристава и вели о њему 
овако: ако буде оптужба против пристава, да су учинили што у 
судијској наредби не пише, или да су судијску наредбу преиначили, 
пристави су дужни правдати се пред судом, и ако суд нађе, да су 
извршили оно, што пише судијина наредба како је код суда 
сачувана, пустиће се као прави, ако ли би нашао суд, да су наредбу 
судску преиначили, отсећиће им се руке и одрезаће им се језик (чл. 
162). Забележили смо већ кривичну одговорност администра- 
тивних власти, ако не изврше пресуду (чл. 178. Душановог зако- 
ника). 


9 25. ПИТАЊЕ О ПРАЗНИНАМА У СТАРОМ СРПСКОМ 
КРИВИЧНОМ ПРАВУ 


Постоји у стручној књижевности специјално питање о праз- 
нинама у старом српском кривичном праву, нарочито као што је 
оно изнето у Душановом законику. Још је Конст. Јиречек скренуо 
пажњу, да иако су казнене одредбе иначе најобилатије у Законику, 
ипак и у њима има празнина, које је К. Јиречек чак покушао да 
наброји. Недостају, као што упозорује К. Јиречек, одредбе о увре- 
ди величанства, о неким кривичним делима против полног морала, 
о побачају, о пљачкању цркава у мирно доба, о обесвећењу гробо- 
ва; нигде Законик не одређује казну за неверу, иако се на њу пози- 
ва; исто тако се не одређује казна за пребегаоца; поред чл. 53. и 54. 
ништа се не говори о силовању себарке од стране властелина, ни о 
прељуби извршеној од властелинке са властелином. Што се тиче 

попуњавања наведених празнина, К. Јиречек сматра за највероват- 
није, да се пракса у ту сврху служила зборницима византијског 
права. Ђорић је усвојио наведено тврђење и мишљење Јиречеково, 
те га је без промена поновио. Намисловски води рачуна о празни- 
нама у казненим одредбама Законика и чак истиче нове празнине, 
које није К. Јиречек опазио (нпр. ћутање Законика о кажњавању 
крви), али о попуњавању тих празнина у пракси износи друго 
мишљење. Ћутање Законика о неким кривичним делима, као й о 
казнама за нека кривична дела наведена у Законику, Намисловски 
објашњава тим, што су се дотична питања очевидно решавала по 
неписаним одредбама обичајног права, које су свима биле познате. 
Следствено, обичајно право се мора признати као стални супсиди- 
јарни извор права уз Законик. Поред тога Намисловски сматра, да 
је иста супсидијарна улога припадала и зборницима византијског 
права, напосе Властаревој Синтагми. Соловјев брани тезу Флорин- 
ског, да је Душанов законик допуњавао Синтагму у томе, што је у 
Синтагми недостајало за домаће српске прилике; за сва пак 
питања, на која не одговара Законик, вредиле су одредбе из 
Властареве Синтагме. 

Да се постојеће питање реши као што треба, неопходно је 
потребно да се претходно узму у обзир неки погледи од општег 
карактера. На име, и то је главно, треба се одрешити данашњег 
мерила, према коме законодавство има да савлада целокупан 
правни живот. То је мерило постало на тлу рационализма ХУШ 
века, кад је била дефинитивно проглашена идеја о монополу и 
свемоћи законодавства, које тобоже обухвата све. Међутим пре 
ХУШ века ствар је стајала сасвим друкчије. Законодавство и 
уопште писано право није од почетка имало једну готову и 
непроменљиву компетенцију. Предмети законодавне надлежности 
установљавали су се постепено, казуистички, од случаја на случај, 
јер су се баш тако издвајали из других правотворних области, и то 
из неписаног обичаја и из праксе. Због тога по угледу судских саѕиѕ 
гераіеѕ, помоћу којих се стварала компетенција државног судства, 
може се говорити о саѕиѕ іерізіайуі, ако се тако може рећи, помоћу 
којих се стварала компетенција државног законодавства. Према 
горњем, место тога да се старом правном споменику у старом 
правном систему наметне готово рационална схема, треба да се 
пронађе његова емпиричка схема; место тога да се резонује, што у 
датом споменику или правном систему датог доба недостаје, треба 
да се испита, што и зашто у њему постоји. Баш тим путем смо ишли 
у нашем излагању старог српског кривичног права, те нисмо пра- 

тили, уколико се у њему огледа данашњи или који други потпуни 
казнени систем, већ смо се старали да покажемо, какав је био 
његов властити казнени систем. Полазећи од последњег можемо 
тврдити, да, на пример, оне празнине, које је истакао К. Јиречек, у 
ствари нису ни постојале. Елементарни државни живот оног доба 
са патримонијалном монархијском влашћу био је подложан само 
једној основној опасности и то невери; разнолике потанкости 
антидржавне и антимонархијске акције обухваћене римским пој- 
мом о увреди величанства за њега су били апсолутно туђе, те није 
то никаква празнина, да није законодавство говорило о ономе, што 
није у ондашњем животу државном било актуелно, ни чак могуће. 
Питања о полном моралу, о побачају, о светотатству, о обесвећењу 
гробова спадала су у надлежност црквеног суда и црквеног права, 
те о њима није световно законодавство ни говорило, те опет ту 
нема никакве празнине. Силовање себарке од стране властелина 
није предвиђено у Законику стога, што није ондашња држава била 
у стању да то питање дирне. Ту је посреди једна мрачна страна 
ондашњег живота, а никако не техничка празнина у законодавству. 
Питање о прељуби занимало је државу само утолико, уколико је 
имало међусталешки карактер. Прељуба пак властелинке са 
властелином није стварала никакву међусталешку компликацију, 
те није спадала у надлежност световног, него црквеног законо- 
давства. 

Али ни у кругу своје емпиричке, историјски стечене компе- 
тенције није стари законодавац исцрпљивао предмет до краја, него 
се више пута ограничавао на неко опште упутство, а понекад чак и 
на алузију. Говори се у Душановом законику о невери, али у чему 
се састојало њено биће и како се она кажњавала, о томе се ћути. 
Није то нека искључива особина старог српског права, него опште 
својство свију права оног доба. У Статутима Казимира Великог 
наводи се између кривичних дела клевета и вели се, да за њу пос- 
тоји роепа аефіа, али у чему се та дужна казна састоји, о томе нема 
ни речи. Исто тако се признају за тешке злочинце орргеѕѕогеѕ уіг- 
яіпит, али како се имају да казне, о томе ћуте Статути, као што и 
претходни законски споменици ХПІ века. Што све то значи и како 
се слаже са функцијом законодавчевом? Неразумљиво је то са 
данашњим функцијама и задацима законодавства монополног и 
свемоћног на пољу стварања права. Али сасвим је друкчије ствар 
стајала у оно доба. Није законодавац радио у неком празном прос- 
тору, него се наслањао на старо обичајно право и на вековну прак- 
су. Из њиховог обилатог материјала вадио је и регулисао на свој 

начин само оно, што га је из тих или оних практичних разлога 
нарочито интересовало те је тражило његову интервенцију. Све је 
остало било и надаље остављано обичајном праву и правној, евен- 
туално судској пракси. Према томе историк права не сме да се у 
излагању кривичног права тога или онога доба ограничи на 
законске споменике, него мора да прати живо обичајно право и 
судску праксу. Где су од старог обичајног права и праксе остали 
изворни подаци, нпр. у историји чешког и пољског права, тамо се 
старо кривично право слика баш по њима, чим се знатно попуњује 
материјал законодавног карактера. На жалост, за историју српског 
права у Немањићкој држави таквих извора нема, те се разложно 
можемо жалити на ту празнину у историографији, на основу које се 
ипак не сме тврдити о празнинама у старом српском праву. Као 
што свуда, исто тако и у старом српском праву решавала су се сва 
питања, која су била у оно време од практичког и актуелног 
значаја. Само ми због оскудице у изворима сад не знамо како се то 
решавало. Али општа упутства и алузије, на које наилазимо у 
законским споменицима, очигледно упозорују, да поред закона и 
као неопходни уз њега супсидијарни извор вредело је обичајно 
право и право судске праксе. Ту смо улогу обичајног права и 
правне праксе истицали у нашем излагању старог српског 
кривичног права свуда, где је то било потребно и умесно. Према 
томе слободни смо тврдити, да најближе историјском стању ствари 
стоји мишљење Намисловског, да Законик ћути баш за она 
кривична дела и за оне казне, који су се регулисали одредбама 
обичајног права. 

Судска пракса, овај стални правотворни извор поред закона, 
није само стабилизирала обичајно право, које се иначе према 
Јеринговом изразу налазило у текућем стању, него је у исто време 
прихваћивала поједине одредбе и из писаног византијског права. 
За то су нам се сачували директни изворни подаци (нпр. 99-100, 
101. и др. чланови Душановог законика), што смо се све старали на 
своме месту забележити. Ради олакшавања тога процеса судске 
рецепције византијског права Душан је чак ауторизовао словенски 
текст скраћене Синтагме Властареве. Али одавде никако не следи, 
да је Синтагма била постављена у темељ правног, евентуално каз- 
неног система, а Законик је био издат као допуна уз њу, која се 
тобоже лепо за њу надовезивала. Однос је између њих био управо 
обрнут. Законик је сачињавао темељ система, чије су се празнине 
попуњавале обичајним правом и писаним правом византијским, 
које се одозго препоручивало у најважнијим извацима изнесеним у 

скраћеној Синтагми. У каквој се пропорцији судска пракса 
служила једним и другим од супсидијарних извора, то је немогуће 
тачно решити, јер нису нам се сачувала судска акта. Може се 
тврдити само једно, и то да се прихваћивање казнених одредаба 
византијских вршило само према потреби, од случаја до случаја, 
казуистички, а никако не еп біос. Тако се вршио процес рецепције 
римског права на западу; нема никаквог разлога претпостављати, 
да није се исто тако вршио процес рецепције византијског права на 
истоку. 

ШДЕО 


ИСТОРИЈА ГРАЂАНСКОГ ПРАВА 


ПРЕДГОВОР 


Трећи и четврти део историје српског права у Немањићкој 
држави, који обухватају историју грађанског права и судског 
уређења и поступка, израђени су исто онако, као и прва два - 
историја државног и кривичног права - наиме теже да пруже 
завршени правни систем с обзиром на динамику његовог развитка 
на социјалном тлу, уколико је то било могуће према стању посто- 
јећих извора. И овде, као и у прва два дела, наишли смо на ранију 
обраду појединих питања, али конструкцију целог система морали 
смо дати први пут. У том послу држали смо се методе строге вер- 
ности текстовима, у чему смо се могли наслонити на лепе пресе- 
дане у истраживањима Стојана Новаковића и Константина Јире- 
чека. 

Објављујући ову књигу, завршавамо наш рад на систе- 
матском обрађивању историје српског права у Немањићкој 
држави, који је у току више година био за нас и труд и наслада. 
Опраштајући се с њим, испраћамо један део нашег живота, а то је 
у извесним годинама помало и тужно. Ипак се утеха састоји у томе, 
што завршени рад омогућава нова истраживања на новом пољу. 


Београд, новембар 1934. Т. Тарановски 


81. ФИЗИЧКО ЛИЦЕ КАО СУБЈЕКТ ГРАЂАНСКОГ ПРАВА 


Као правни субјект у грађанском праву сматрало се пре свега 
физичко лице, или човек, појединац. За означавање физичког 
лица, као личности у праву, наилазимо у споменицима на израз 
глава, која се противставља имању као правном објекту (угов. с 
Дубр. 20. ІХ, 1349, чл. 1. и 25. ІМ 1357, чл. 1). Са истим значењем 
долази у споменицима и реч капа, али у специјалном односу на 
тегљење патримонијалних терета (Душ. законик, чл. 31). 

Правна је способност припадала само слободним људима. 
Робови – отроци – нису били правни субјекти, него правни обје- 
кти. Али то је вредело само као опште начело, од којег су знатно 
одступали и појединачни законски прописи и тим више практички 
живот. Закон је пре свега признавао робу његову верску, тако 
рећи, личност, јер ју је бранио против могућег насиља. „И кто 
прода христијанина у ину неверну веру, да (му) се (рука) одсече и 
језик уреже“ (Душ. законик, чл. 21). Као што се види, ту се пред- 
виђа продаја роба, кога ту кривични закон штити против таквог 
располагања господаревог са његовом личношћу, које би могло 
довести у опасност његову веру. Затим, као што је познато, роб се 
признавао и за субјекта и за објекат кривичног права. Пошто су се 
робовима непосредно инкриминисала кривична дела, као што и 
слободним људима, и пошто их је закон штитио против на њих 
уперених кажњивих напада, мора се овде закључити, да се није ни 
у грађанском праву могла допустити потпуна негација њихове 
личности. Такав закључак наилази на директну потврду у 
Душановом законику, и то у његовом 103. члану, где се прописује 
овако: „аште су отроци, да се суде пред својим господари како љубе 

за своје длгове“. Термин „дуг“ (дужност) има у старим споменици- 
ма врло широки значај и обухвата разнолике обавезе, које потичу 
из закона и из правних, као и противправних радњи. Према томе у 
датом случају као „дугови“ предвиђају се и кривична дела и 
грађански спорови. Ту се дакле робовима признаје својство субјек- 
та грађанског процесног права. Наравно процесна правна способ- 
ност не може да постоји без тога, да не би дотична лица имала 
одговарајућу способност и у области материјалног грађанског 
права, које пружа предмет за парницу. Одавде следи да су робови у 
практичком животу уживали грађанску правну и пословну способ- 
ност. То се изазивало стварним животним потребама, не гледајући 
на већ наведено опште начело, по коме је роб био правни објект. 
Без сумње се грађанска правна способност морала да призна оним 
отроцима, који су седели на земљи заједно с меропсима (Душ. 
законик, чл. 67) и сачињавали засебну категорију аграрних робова. 
Пошто су они „држали земљу“ и у погледу тежачких дужности 
према господару били су подложни међусобном зајемчавању са 
меропсима, падало је на њих читав низ обавеза како према госпо- 
дару, тако и према њиховим суседима у селу. Не би могли тим 
обавезама одговорити, ако не би уживали извесну грађанску 
правну способност, која се дакле са пуно вероватности може и 
мора претпоставити. Та се претпоставка не треба да ограничи само 
на аграрне робове, него да се прошири и на дворске робове, који су 
редовно сачињавали послугу на господарских дворовима. За њих 
знамо да њима су се господари понегда служили за вршење чак и 
јавних послова у својству извршних органа оне власти, која је 
господарима припадала или била поверена. Тим више се може 
претпоставити, да су робови били на положају економа и других 
управних органа на господарским дворовима као газдинским и 
административним центрима у властелинствима. Исто тако је врло 
вероватно да су се господари служили робовима и за извршивање 
трговачких и правних послова. О таквим функцијама дворских 
робова сведочи Руска Правда, која из редова робова нарочито 
истиче „тиуна“, управника господарског двора, и нарочито пред- 
виђа, како господар поверава своме робу вршење трговачких 
послова; правни послови, обављени у датим случајевима од робова, 
имају потпуну правну снагу, што значи да се робовима признавала 
грађанска правна и пословна способност. Ако је тако ствар стајала 
у руским земљама у ХІ веку, потпуно је оправдано претпоставити, 
да је исто вредело од ХП-ХІУ века у Србији, на што иначе упућује 
и Душанов законик са својим већ наведеним прописом о суду, коме 

су потпадали робови за своје „дугове“. По себи се разуме, да није 
грађанска правна способност робова била оригинерна ни 
самостална, него деривативна и прекарна, јер је зависила од 
попуштања, милости и увиђавности од стране господара. Данас 
према потреби, а у сагласности са својим газдинским интересима 
господар „сади“ отрока на земљу, или га поставља за економа или 
шаље на трг било ради продаје земљишних производа било ради 
куповине робе, једном речи ствара робу положај, на коме роб мора 
да ужива грађанску правну способност, а сутра може да истог роба 
врати на свој двор, да га одреди за најниже механичке послуге, да 
га дакле претвори у безличну радну снагу, да с њим располаже као 
са живим објектом своје својине, да га чак прода, једном речи да га 
постави у прилике, у којима не може бити ни потребе па ни говора 
о грађанској правној способности роба. Све се то налази у рукама 
господара, све зависи од његове увиђавности и милости. Није се 
ипак та увиђавност господарева опредељивала простим само- 
влашћем његовим, него газдинским интересима његовог 
властелинства. Стога је у том или оном положају роба било и 
извесне сталности. Кад је привреда изашла из примитивног стања, 
у сопственом је интересу господара било, да у уживању права сво- 
јине на робље попусте, да поставе робове у људски положај, јер 
много боље роб може да буде искоришћен не као пасивна животи- 
ња, него као активна човечја личност, којој је допуштена извесна 
грађанска и правна способност. Тако је у средњем веку у Европи 
дошло до опадања ропства. То се стање опадања ропства кон- 
статује и у Немањићкој држави. Према томе се може казати, да су 
сопствени газдински интереси господара пружали робовима гаран- 
цију да се одрже на положају, који су једном стекли, а који је им 
додељивао грађанску правну способност. Али опет не треба да за- 
боравимо да није то била једна правна гаранција, него само 
фактичка, коју је неограничена власт господарева увек могла да 
укине. Ако би се баш то последње десило, роб, који би пао у такву 
невољу, није могао да где год тражи правду, чак ни на највишем 
месту. „И кто невољан дојде на двор царев“, прописује се у 
Душановом законику, „да се всакому учини правда, освен отрока 
властеоскога“ (чл. 72). Дакле од увиђавности господареве није 
било спаса за роба. Стога је његова грађанска правна способност, 
уколико је ју уживао, увек била прекарна. Остаје још питање о сте- 
пену и димензијама ове грађанске правне способности, која се 
допуштала робовима. Да ли је она била потпуна, као што и за сло- 
бодног човека или донекле ограничена и смењена? Нисмо у стању 

да на то питање одговоримо, јер за њега ћуте споменици, који 
иначе по целом питању о грађанској правној способности робова 
не пружају никакве директне податке, него само индиректна упут- 
ства. Том је приликом умесно да наведемо једну духовиту примед- 
бу Ст. Новаковића, коју је он поставио једним другим поводом, али 
која се може применити и на наш случај. „Споменици су за нас“, 
вели Ст. Новаковић, „доста нејасни, јер се временом заборавило 
оно што се онда сматрало као свакоме познато, те се није ни писа- 
ло" (Село, с. 215-216). 

Грабанску правну способност уживали су сви слободни, како 
мушкарци, тако и женскиње. Старо српско право не зна за 
ограничења грађанске правне способности, која би се наметала 
женскињама; ту не долази у обзир разлика у наслеђивању од стра- 
не мушкараца и женскиња. Нису женскиње биле подложне 
ограничењима ни у погледу пословне способности. Српско право, 
као што уопште словенско право, није знало за негацију пословне 
способности женскиња те ни за обавезно старатељство над њима, 
које је вредело у германском праву. 

Да лице, које има грађанску правну способност, стекне и 
пословну способност, за то треба да наврши одређене године 
живота, које би гарантовале његову зрелост за свесно и паметно 
вршење правних послова. Одатле потиче разлика између малолет- 
ника, који још немају пословну способност, и пунолетника којим је 
она призната. Та се основна разлика спроводи код свију народа иу 
сва историјски позната времена. Правила се она и у старом срп- 
ском праву. Тако се у Светостефанској хрисовуљи 1313-1318. 
прописује: „а сирота која има мала сина да си држи все село догде 
јеј син подрасте" (чл. КХХШ), одакле се види да није се малолет- 
нику допуштало да ужива имање и располаже с њим, него се за то 
чекало, док „подрасте“. Слично томе и Душанов законик предвиђа 
„сироту, која нест јака прети или отпирати“ и прописује да за њу 
иступа на суду њен заступник (чл. 73). Не може бити сумње, да ни 
у старом српском праву нису малолетници уживали пословну 
способност. Али није то довољно, него треба да се зна, баш кад је 
код старих Срба наступало пунолетство. Међутим нисмо у стању 

да на то питање добијемо тачан и прецизан одговор, јер српски 
правни споменици о томе ћуте. Стога је још први истраживалац 
грађанског права у Душановом законику Феодор Зигељ изнео 
тврђење, да се поводом датог питања треба обратити црквеним и 
оним византијским законима, који су се преко цркве реципирали у 

средњовековној Србији. Није ипак у своме истраживању ишао само 
овим путем, него је покушао да дотера до ондашњих домаћих 
правних назора о пунолетству. За то се послужио подацима из 
Доментијана и Теодосија о узрасту, кад су Немања и његови синови 
добијали уделе у држави. То је према Доментијану био узраст 
младићки, кад је већ стечена зрелост за брачни живот (, доспевшу 
же јему до реда јуношаска и к законному браку сачетати и“). 
Комбинујући то са другим подацима из истих извора, може се каза- 
ти да је пунолетство спадало у време од 15 до 17 година. Није то 
било неко изузетно пунолетство за чланове владалачког дома, 
него опште правило за све, јер се потпуно подудара са одговара- 
јућим одредбама живог обичајног права српског народа, као што 
је га записао у другој половини шездесетих година ХІХ века Вал- 
тазар Богишић. Живо обичајно право сведочи исто, на што наила- 
зимо у старим књижевним споменицима, и то да се пунолетство 
одређивало према зрелости дотичног лица за брачни живот. То се 
дакле мора признати за норму српског народног обичајног права, 
која је вредела у средњем веку, као и данас. С озбиром на тек што 
наведени закључак изгледало би, да је Зигељ напустио раније изне- 
то тврђење, да се норме односно пунолетства имају тражити у 
црквеним и преко њих реципираним византијским законима. 
Међутим није то тако. Поред народних правних назора о пунолет- 
ству, постојале су, вели Зигељ, и прихваћене из Византије законске 
одредбе о истом питању, које су се вероватно примењивале 
утолико, уколико нису противречиле народним схватањима. Та би 
се последња Зигељева теза, узета у апстракцији, могла примити, 
али тешко је представити, како би се она могла конкретно оства- 
рити у животу, јер је византијско право одређивало пунолетство на 
сасвим други начин. Потпуно се пунолетство стицало по византиј- 
ском праву тек са навршених 25 година. Баш тај се рок за пунолет- 
ство наводи у тзв. цара Јустинијана Закону о записанији (чл. 1). 
Пошто се та српска компилација византијских закона стварно 
примењивала у пракси, за што има доказа односно појединих 
њених одредаба, могло би се претпоставити, да је ушао у праксу и 
њен пропис о 25 година за пунолетство. Али би тешко било тврди- 
ти, да је сигурно баш тако и било. Ствар је у томе, што се велики 
узраст за пунолетство захтева тек у јако развијеним друштвима, а 
на нижим ступњима развитка тај се узраст одређује много мањи, 
тако да лица стичу пословну способност, дакле и пунолетство 
много раније, него ли на вишим ступњима развитка са комплико- 
ваном и разграњеном културом грађанског права. Пунолетство у 25 

година праћено је толико префињеном организацијом неког 
ублаженог старатељства, да је тешко претпоставити, да би се цела 
та институција могла примити у доста елементарним друштвеним 
приликама у средњовековној Србији. Није византијско право 
одређивало само рок за потпуно пунолетство, него је разликовало 
још и друге градације узраста у погледу пословне способности. 
Дотичне се одредбе налазе и у Властаревој Синтагми, која је била 
позната и примљена у Србији. „Младим бо убо“, вели се у Синтагми, 
„приставници дајут се, недорастшим же печаловници. И младији убо 
сут мужаск пол иже 15-тих лет мањши, младе же женск пол, јеже 
мањше 12-тих лет; недорастши же иже младеначниј вазраст пре- 
вазашадше, маншији же дванадесете и пет лет, љубо мужаск пол сут, 
љубо женск“ (Нов., Синт., 308). Као што се види, византијско је 
право разликовало три доба у животу физичког лица, као субјекта 
грађанског права, и то: 1. малолетство до 14 година за мушкарце и 12 
година за женскиње, 2. неодраслост, или непунолетство од 14, евен- 
туално 12 година до 25 година и 3. пунолетство у 25 навршених го- 
дина. Малолетници нису сасвим имали пословну способност и за њих 
су вршили правне послове тутори (старатељи); неодрасли или 
непунолетни уживали су, иако непотпуну, ипак извесну пословну 
способност под нарочитим надзором куратора (ублажени облик 
старатељства) и тек су пунолетници стицали потпуну пословну 
способност. Није ни то стицање наступало одмах, него је још треба- 
ло четири године за успостављање (олокотастоотс) свију права 
доскорашњег непунолетника, тако да тек на почетку своје тридесете 
године лице се дефинитивно еманципирао, а власт је његовог кура- 
тора дефинитивно престајала.! Немогуће је претпоставити, да би се 
толико компликовани систем могао примењивати у средњовековној 
Србији или ма како довести у склад са много елементарнијим односи- 
ма, који су били на снази у ондашњем српском друштву. Много је 
вероватније, да се пунолетство одређивало у средњовековној Србији 
према зрелости за брачни живот. Свакако је маркантно, да сви већ 
наведени прописи о малолетницима, неодраслим и пунолетницима 
изостављени су у скраћеној Синтагми, баш која је од стране цара 
Душана добила законодавну ауторизацију. Састављач скраћене 
Синтагме био је дакле мишљења, да нису дотичне одредбе имале за 
српски живот практичну вредност. 


1 „Разрешајет же се пристављеније 30-тноје лето; двадесет бо и пет лет сут 
вазвраштенија, четири устамењенија, и начело 30-тнаго лета абије власт прис- 
тавника разрешајет се“ (Нов., Синт., стр. 144-145). 

Као услов за уживање грађанске правне способности сма- 
трала се у средњем веку грађанска часі. Постојала је презумпција 
да је свако слободно лице ту част имало, те је требало нарочитих 
узрока и доказа да је част изгубило. Човек, са којим се то догоди- 
ло, сматрао се да нема части (іпјатіѕ), због чега му се грађанска 
правна способност или потпуно одузимала или, што је било чешће, 
смањивала и ограничавала. Било је више узрока, због којих се част 
губила, и то незаконито рођење, непоштено занимање, неморално 
понашање и поглавито извршење кривичних дела, која су се 
кажњавала са губитком части. У средњовековним српским прав- 
ним споменицима не наилазимо на траг развијеног учења о части 
као услову за уживање грађанске правне способности. Без сумње је 
одговарајуће идеје било, што се види макар отуда, што се за све- 
доке у спору о међама позивају „добри људи“ (12 старац добрих 
чловек, Нов. Спом., 430, І), тј. веродостојни, поштени, часни. Али 
је детаљно процењивање части и вођење о њој рачуна у погледу 
правне способности било сигурно остављено обичајно-правној 
пракси, а законска регламентација није у то ни дирала. Чак није ни 
губитак часних права био детаљно регулисан. Као законски ре- 
гулисана казна, губитак часних права долази тек у Душановом 
законику, у чијем казненом систему заузима сасвим усамљено 
место, јер се изрично одређује само за поротнике, који су 
злоупотребили своју дужност, и то да су окривљеника намерно 
криво оправили (чл. 154). У датом случају губитак часних права не 
повлачи за собом укидање, него ограничење грађанске правне 
способности, и то лишење права на ступање у брак. Пошто је у 
средњовековним правима губитак часних права (инфамија) стајао 
у вези са прогонством, можда не би било погрешно, ако бисмо исту 
везу претпоставили и у старом српском праву. У Душановом 
законику прогонство се одређује: римокатолику за ступање у брак 
са православном (чл. 9), јеретику (чл. 10), калуђеру за узимање 
мита (чл. 24), а по неким преписима (Бистричком и Атонском) и 
поротницима, који су се криво заклели и злоупотребили своју 
дужност (чл. 154). Што у последњем случају прогонство долази 
место наведеног губитка часних права, то је маркантно и служи као 
индикација, да је између прогонства и губитка часних права било 
међусобне везе. 

Пошто је странцима у Немањићкој држави била гарантована 
слобода кретања, слобода трговине, неприкосновеност својине и 
судска заштита њихових потраживања (5 9), не може бити сумње, 
да су странци уживали грађанску правну способност једнаку са 

држављанима домороцима. Као најизразитији доказ те једнакости 
јавља се способност странаца да имају на територији Немањићке 
државе непокретну земљишну својину. Стешњени на својој град- 
ској територији, Дубровчани су тражили нове терене за наса- 
ђивање винограда, а делом и за земљорадњу те су заузимали погра- 
ничне српске земље. Отуда су постајали спорови између Ду- 
бровчана и Србије, не гледајући на које је Дубровчанима ишло за 
руком да заузете земље стекну у својину на основу застарелости. 
Већ у уговору Стефана Немање са Дубровником 27. 1Х 1186. споми- 
њу се и ликвидирају такви спорови због земаља и у исто се време 
гарантује Дубровчанима неприкосновеност њихових баштина, које 
су држали од вајкада. И то признање стародавног држања и ти 
спорови због нових окупација понављају се у потоњим уговорима. 
Краљ Стефан Урош у уговору 23. УШ 1254. наређује Дубровчанима 
овако: „Јако земље и винограде што сте држали до умртија госпо- 
дина ми отца, да си ју држите, а по тола што се наиде посађено 
виноградми или земље пријемше, да се судом исправи, да што суд 
каже кралевству ми, буди краљевству ми, а што вам покаже, то 
вам" (чл. І; уп. дубровачку редакцију, чл. П-Ш). „Милост ство- 
ри краљевство ми“, потврђује краљица Јелена, „општине 
Дубровачкој, што си су држали винограде у господина ми свето 
почившега краља, то да си и саде држе. И каку им је милост ство- 
рил син краљевства ми краљ Урош, такође им и ја стварам“ (угов. 
око 1289, чл. І-П). Исто понавља и сам краљ Милутин: „Створи 
милост краљевство ми граду Дубровачкому, што су држали земље 
и виноград и оранија у господина ми свето почившега отца ми, 
такожде им створи милост краљевство ми, да си држе и у краљевс- 
тва ми, а да им не забаве ни од когаре“ (угов. 1289, чл. 1). 
Установљен том наредбом Милутиновом 5іаїш5 дио земљишног 
поседа Дубровчана у Србији сматрао се у потоње време као једини 
законити, тако да се све преко њега заузето признавало за неза- 
конито те морало да буде напуштено. „И што буду преузели земљу 
царства ми“, одређује цар Душан, у уговору 20. ІХ 1349, „през међу, 
која јест била међа у родитеља и прародитеља царства ми, светаго 
краља, ако буду и винограде по њеј насадили през међу, все да ми 
поврате“ (чл. ХУШ). Исто је било буквално поновљено и у уговору 


1 „О отпја таја, дое гето іетроге асіа Гиегіпі іліег Кариѕеоѕ еі Зсіамоб 
рго Ійе де мпећ, ра[еіѕ, ѕаріїсіѕ, һотіпит, апитаіит еі отпішт гегит ех 
штадџе рапе иѕрде ад фест 15штп, іп расе гетапеап«, єї пипаџат гететогетуиг 
отт Іегпроге, зајуа гател ћегеднаје Кариѕсогит, дџат апидаџичв роззедегит“ 
(чл. 1). 

цара Стефана Уроша 25. ІМ 1357 (чл. ХУШ). Признајући Ду- 
бровчанима право на земљишну својину у Србији, српски су 
владари тражили од Дубровника одговарајући реципроцитет у 
погледу својих поданика; баш у томе смислу цар Стефан Урош, 
умирујући се с Дубровчанима 1362, изрично од њих захтева: „а што 
су баштине которске у Дубровнику, да их поврате всех Котораном“ 
(уг. 22. УШ 1362, чл. Х). Осим винограда на пограничним земљама, 
имали су Дубровчани баштине и унутра у Српској земљи; тако се у 
уговору 9. І 1387, нарочито наводи: „и који се је Дубровчанин 
забаштинил у Новом Брду“ (чл. ХШ). Уживали су право земљишне 
својине и Саси, и то на земљама, које су слободно окупирали, исти- 
на, Душанов законик им је то надаље забранио, али није то била 
нека изузетна мера, управљена против странаца, него примена на 
њих опште нове одредбе, која је слободну окупацију земаља уки- 
дала, о чему ћемо говорити у 5 8. 

Старо српско право не зна ни за одрицање, ни за опште 
ограничење грађанске правне способности због вере. Иако је 
Немањићка држава била конфесионална, ипак је онај систем 
верске толеранције, који је у њој био на снази, искључивао 
могућност, да се иноверцима одузме грађанска правна способност. 
Напротив, они су је уживали по општем правилу, као што и при- 
падници државне вероисповести. Од тога се општег правила 
чинио само један изузетак, и то да није се римокатолицима приз- 
навала правна способност за закључивање брака са православним. 
„И ако се најде полуверац (тј. римокатолик) узам христијаницу (т). 
православну), ако узљуби, да се крсти у христијанство 
(православље); ако ли се не крсти, да му се узме жена и деца и да 
им се да дел од куће, а он да се иждене“ (Душ. зак., чл. 9). Као што 
се види, норма о правној неспособности римокатолика за брак са 
православном била је Іех регјеста те се унаточ њој закључени брак 
поништавао. Наведено изузетно и делимично ограничење 
грађанске правне способности римокатолика дошло је као једна 
борбена мера против продирања католицизма у православни свет 
да се предупреди опасност иноверног утицаја, увек могућег у 
интимном кругу породице, и евентуалног отпадништва од 
православља. Иначе се наведено ограничење базирало на 
прописима канонског права, како православног, тако и римока- 
толичког, јер католицизам исто тако, као што и православље, сма- 
тра разлику у вероисповести (сиќиѕ ді5рагіїаз) као брачну сметњу. 
Неко опште ограничење и смањивање грађанске правне способ- 
ности због вере може се претпоставити за јеретике, уколико приз- 

намо, да је прогонство, којим су се они кажњавали, било праћено 
губитком часних права, што је иначе вероватно, као што смо већ 
рекли. 

У сталешкој држави и грађанска је правна способност била 
подложна сіїалешкој квалификацији, била је, тако рећи, сталешки 
обојадисана те је варијирала према појединим сталежима. То се 
нарочито манифестовало у области имовинског права. Имовине су 
код припадника појединих сталежа биле различне зависно од 
функција, које је у држави вршио тај или онај сталеж. Имање је 
толико било прилагођено извесним сталешким функцијама, да се 
може изнети и обрнуто тврђење, и то да је ствар опредељивала 
сталешки положај лица.! Због тога су се у сталешким државама 
предузимале мере, да не би лице из једног одређеног сталежа 
прешло на неки други имовински систем, који не би његовим 
сталешким функцијама одговарао, и да не би изгубило имовинску 
подлогу, неопходну за вршење његових сталешких функција. Ради 


тога су се за припаднике појединих сталежа установљавала одго- у 


варајућа ограничења, или тачније одговарајуће модификације 
грађанске правне способности. Тако се племићима одрицала прав- 
на способност за трговачке послове, грађанима способност за сти- 
цање пољских имања, сељацима способност за задуживање на 
страни (код трећих лица, а не код господара земље, на којој су 
тежачили), и сл. Нису то била ограничења грађанске правне 
способности, него њене модификације, јер уопште није било једне 
потпуне грађанске правне способности, која би неком била приз- 
ната, а за друге се ограничавала, него је грађанска правна способ- 
ност варијирала према сталежима. Чак ни само материјално 
грађанско право није у сталешким државама било јединствено, 
него је варијирало према појединим сталежима. То се варијирање 
материјалног грађанског права опажа свуда у сталешким 
државама, а у неким од њих долазило је до образовања засебних за 
поједине сталеже и потпуно завршених и самосталних система 
грађанског права, међу којима се стварало чак и нарочито кон- 
фликтно право. Та је појава јако изражена у историји пољског и 
чешког права, где се очигледно истичу три самоникла и самостал- 
на система грађанског права, и то земаљског (племићког), град- 
ског и сеоског. 

Слично је било стање ствари и у средњовековној Србији. 
Истина, ту не наилазимо на више одвојених и разграњених сталеш- 


1 В. нашу расправу: Мајемах Сатоита и Душанов законик, Глас, СУП, 1933, 
стр. 51. 

ких система грађанског права, чак ни на детаљиране прописе о 
модификацији грађанске правне способности према сталежима. 
Али ипак и ту постоји прилагођавање грађанске правне способ- 
ности слободних лица њиховом сталешком положају, постоји као 
опште правило и као меродавни принцип. У основу тога прила- 
гођавања и доследне модификације грађанске правне способности 
лежи одношај према главној имовини оног доба – према земљи. Из 
историје државног права већ нам је познато, да су властела имали 
на земљи слободну баштину, а себри, потчињену баштину. Одавде 
потиче основна спецификација грађанске правне способности 
властеле с једне стране и себара с друге стране, као и неке даље, 
детаљније последице у области правне и пословне способности 
припадника једног и другог сталежа, што ћемо бележити на одго- 
варајућим местима доле. Не говоримо ту о ограничењима гра- 
Банске правне способности, него о њеној спецификацији и моди- 
фикацијама, јер то боље одговара суштини ствари. Могло би се 
још казати, да себар, коме без сумње није било допуштено сти- 
цање слободне баштине, био тим ограничен у својој грађанској 
правној способности. Али би тешко било признати за ограничење, 
што није властелин имао правне могућности, да стекне потчињену 
(меропашку) баштину. „Ако ли се узљуби узети земље од 
меропашке земље, а он да поступи у меропхе“ (Дечанска 
хрисовуља 1330, чл. ХІП). Према томе није просто било правне 
могућности да властелин стекне потчињену баштину. Није та 
немогућност ограничавала грађанску правну способност 
властелина, него је сачињавала неопходну последицу специфичне 
природне грађанске правне способности властеле, онај модус 
грађанске правне способности, који је властеоском сталежу 
приличио те припадао. Говорећи о сталешкој квалификацији 
грађанске правне способности у средњовековној Србији, истичемо 
само две њене варијанте, и то властеоску и себарску. То се рази- 
лази с обичном за друге сталешке државе трихотомијом сталежа, 
и полази отуда, што није у Немањићкој држави било грађанства, 
као самосталног трећег сталежа, што смо већ изнели у историји 
државној права (в. І део, $7); ту намерно изостављамо приморске 
градове, јер су њихова организација и њихово право били другог 
порекла и друге природе него ли унутрашње домаће право срп- 
ских земаља у ужем смислу те речи. Није спецификација 
грађанске правне способности била исцрпљена основном 
сталешком дихотомијом, него се простирала и на разграњене сло- 
јеве унутра у поједином сталежу. Изразиту слику тога процеса 

пружа један фрагменат чувене Дечанске хрисовуље (1330), одак- 
ле смо већ навели маркантну одредбу, како меропашка зем- 
ља „померопаши“ (Нов., Спом. 702) оног, ко би ју узео, како 
дакле и у Немањићкој држави ствар опредељује сталешки по- 
ложај лица. 

Ево што се каже у Дечанској хрисовуљи. „Земља црковна 
(5с. господарска земља, коју манастир обрађује у својој режији) 
да се никомуре у бах (ѕс. баш) не дава (чл. ХХХУП). А кто приде 
ка цркви, ако је сокалник, да се к сокалником посади; ако ли је 
меропах, да к меропхом, где буде обилије земље (ХХХУШ). 
Одтеса да не ни од когаре села ни бољарину, ни сокалнику, нико- 
муре; разве кому га краљ даа (ХХХІХ). А за ратаје колико има 
игумен плугов у којем селе, од тога села да постави ратаје кога 
хоће (ХІ). И у којем љубо селе где се маисторије обретају, тере се 
разроде 3 воља 4 синове, да остане један на месте, а остали да пос- 
тупе у сокалнике (Х11). Ако ли си узљуби земље од меропашке 
земље, а он да поступи у меропхе (ХІ). Поповсци синове кто 
књигу изучи, да стоји са оцем на својем ждребију; ако ли књиге не 
изучи, а он да је меропах (ХІІ). И да се поп од попа стави, а 
меропшић ако књигу изучи, да је меропах“ (ХІЛУ; Нов., Спом., 
651). 

Имамо пред собом цео план за експлоатацију земље у 
Дечанском властелинству. Прво је један део земље манастир 
задржао за себе да га обрађује у својој режији да на њему ужива у 
аотітит фтесит и доттшт ийе. За тај део вреди опште пра- 
вило да се земља никоме не даје, да се нико на тој земљи не поса- 
ди. Остала је земља намењена за насељенике и опет је подељена 
на различне делове према различним категоријама насељеника. 
Један је део одређен за сокалнике, други за мајсторе, трећи за 
меропхе, четврти за попове итд. Између тих делова одржава се 
извесна пропорција, према којој се чува пропорционални однос и 
између различних категорија насељеника. Ради стабилности 
газдинства у властелинству господар, у датом случају манастир, 
пази да не би се пропорционални однос између насељеничких ка- 
тегорија круто мењао, те за припаднике тих појединих категорија 
специфицира њихову грађанску правну способност. У томе циљу 
забрањује да сокалник пређе у меропхе или меропах у сокалнике, 
прописује да, ко узме меропашку земљу да постане меропах, 
оставља поповске ждребове поповићима, који су научили књигу, а 
меропшићима, ма да су књигу научили, затвара приступ у поповс- 
ки ред. Категорије насељеника постају дакле предестиниране и 

предестинирана је и спецификација грађанске правне способности 
за сваког насељеника према реду, у који спада. 

Властелинство је било државица. Чега је било у властелин- 
ству у минијатури, на исто наилазимо и у држави само у ширем 
замаху и у већим димензијама. И владалац у држави, као што и 
господар у властелинству, имао је своју властиту аграрну политику. 
Један је део земље задржао за себе и уживао је на њој и дотіпіит 
етіпеиѕ и дотіпійт аїгесіит; тај је део експлоатисао или у својој 
режији или је ју давао насельеницима; други је део раздавао својим 
непосредним слугама (властели) и својим „молебницима“ (Нов. 
Спом., 416, І; 702, І) – црквама и манастирима, којима је уступао 
аоптшит аїгесіцт на дарованим земљама, а од којег су они опет 
уступали дотіпіит ите насељеницима. Тако се стварала сталешка 
диференцијација, а с њом у складу и спецификација грађанске 
правне способности и то према различном правном односу према 
земљи, која је сачињавала темељ друштвеног и политичког 
уређења оног доба и опет је опредељивала сталешки положај лица 
и њихове правне могућности. 

Особени је положај свештенства, јер има дупли карактер, и то 
световни и духовни. Преко имања, преко земље, која му се даје на 
уживање, улази свештенство у световну друштвену структуру и 
заузима у њој диференцирани положај, и то виши јерарси влас- 
теоски положај, сеоски попови себарски положај, што је праћено и 
одговарајућом спецификацијом грађанске правне способности. 
Али поред тога постоји код свештенства и духовна страна, која 
води и извесним правним последицама. То су последице неповољ- 
ног карактера баш према грађанском праву. Изразито световни и 
баш материјални интереси, који су главни покретач грађанско- 
-правних односа, често се косе са духовним задацима и лако могу да 
с њима дођу у сувише оштру супротност. Одатле постаје у канон- 
ском праву потпуно појмљива тежња да се свештенству забране 
баш нарочито лукративни грађанско-правни послови. „Третије ТУ 
сабора правило причатники или иночаствујуштих отрече туждаја 
стежанија најемати, сиреч прекуповати скварноприобретенија 
ради, јеже јест вешти приходити мирскије, божаствнују службу 
пренебрегуштих, разве аште от закон призивајем јест кто ва недо- 
растших неотложноје пристављеније“ (Нов. Синт., 308). „Јако 
лихви ваземати отреченио јест всакому причатнику. Четиридесете 
и четвртоје светих апостол правило, епископа или презвитера или 
дијакона лихви истезајушта от зајемљуштих или престати или 
изметати повелевајет“ (Нов., Синт., 501). Ако би горња канонска 

правила била стварно усвојена од световног законодавства, ода- 
тле би потекао низ знатних ограничења грађанске правне 
способности свештених лица. Али није тога било, јер на таква 
ограничења не наилазимо у законским споменицима. Напротив 
се на више места може констатовати, да и попови и калуђери, 
нарочито они који су се попели на високе положаје у црквеној 
јерархији, учествују у грађанском правном промету на исти 
начин, као што и световњаци. Можемо забележити само једино 
ограничење, које се односи на редовне калуђере и састоји се у 
томе, што им се забрањују лукративне трговачке операције са 
житом и вином, као и давање новаца у зајам под камате. „И кто 
се обрете калуђер закупује жито или вино, или динаре даје у 
камату, да се иждене" (Аранђел. хрисовуља 1348-1353, чл. 
СЕХХП). Што је та одредба донесена у Аранђеловској 
хрисовуљи, издатој у време објављивања Законика, то се може, 
као што мислимо, објаснити оним духовним полетом, који је цар 
Душан баш у то време прихватио од грчких исихаста, који су са 
пуно ревности проповедали чистоћу вере и узвишеност духа. У 
историји државног права опазили смо законску тежњу да се 
редовни калуђер остави ван световне сталешке структуре. 
Постаје наравно питање, да ли је имало исте тежње и у 
грађанском праву оног доба, која би ту могла водити изузимању 
калуђера из грађанског промета и ускраћивању или можда чак 
одузимању његове грађанске правне способности. На то питање 
споменици дају нама негативни одговор. Иако у једној хрисовуљи 
цар Душан даје светогорским калуђерима назив „светиих отец 
странно живуштих на земље“ (Хиландарска хрисовуља 1348, 
Нов., Спом. 419), тј. на страни од световног живота, ипак се може 
констатовати, како је светогорски калуђер и у манастиру 
одржавао своју световну грађанску правну способност и јављао 
се као сувласник у баштини заједно са својом рођеном бра- 
ћом световњацима (Нов., Спом., 441-442). А у попису имања 
Хтетовског манастира око 1346. наилазимо на „ниву купљену од 
Добраје калођерице за 12 перпер“ (Соловјев, Одабр. сиом., стр. 
129). 


На грађанску правну и нарочиту пословну способност поје- 
динца утицао је његов положај у породици, нарочито у оној широј 


1 Др Александар Соловјев, Законодавство Стефана Душана цара Срба и 
Грка, Скопље, 1928, стр. 79, 167 - Уп. хрисовуља манастиру Дренчи 1382, чл. ІУ: 
„Аште ли кто таков обрештет се лихоимац.... да изгонит се из манастира“ (Нов. 
Спом., 762). 

породици, која је у првој половини ХІХ века добила стручни 
књижевни назив задруге, а у Душановом законику назива се кућа. 
О томе ћемо говорити у $$ 3. и 5. 


5 2. ПРАВНА ЛИЦА 


1. Потпуну и изразиту слику правних лица представљају цркве 
и манастири, којима су се поклањале земље и имања и који су на 
тај начин постајали субјекти грађанских права. 


„И сија вса јаже придаа краљевство ми“, пише краљ Милутин 
у хрисовуљи око 1308, „цркви Светије Богородице Хиландарскије“ 
(Нов., Спом., 478, ХУ). „Да има црква Светаго Стефана“, како 
пише у хрисовуљи 1346. цар Стефан Душан (Нов., Спом., 631, У). 
„И паки приложи царство ми“, пише опет цар Стефан, „цркви 
архистратига Михаила иже у Јерусалиме“ (Нов., Спом, 707, Ш). 


Исто, као и црква, долази израз храм. Тако се у хрисовуљама 
говори о светом храму манастира у Жичи (Нов., Спом., 571, 1), о 
светом храму Св. Николе у Врањини (Нов., Спом., 579, У), о храму 
Пречисте Богородице Хиландарске (Нов., Спом., 448, МІ), о храму 
светог првомученика Стефана у Бањској (Нов., 622, 1), као о прав- 
ним лицима, којима се поклањају земље и имања, а која постају 
субјекти одговарајућих грађанских права. 


Најчешће долази назив манастир. Велики жупан Стефан 
Немањић у својој повељи 1199-1206. Хиландару изрично каже „дах 
села манастиру“ (Нов., Спом., 325, І) и у читавом низу потоњих 
хрисовуља баш тај манастир Хиландарски или Св. Богородице 
Хиландарске долази као субјект грађанских права (Нов., Спом., 
398, 485, П; 424, І, 475, П и др.). У истом се својству изрично наводе 
у споменицима манастир Светаго Стефана у Бањској (Нов., Спом., 
631, 1), манастир Св. Георгија близу Скопља (Нов., Спом., 608, 1), 
манастир Св. Николе Мрачког (Нов., Спом., 644, Х), манастир 
свете Богородице у Хтетову (Нов., Спом., 657, П), манастир 
Трескавац (Нов., Спом., 664, Т) и др. Треба имати у виду, да се назив 
манастир врло често и чак обично замењује називом црква. Та се 
два назива употребљавају ргопизсџе, као што се види чак из пре- 
тходних наших навода, где се Хиландар подједнако назива и црква 
св. Богородице Хиландарске и манастир св. Богородице 
Хиландарске; слично се опажа и односно задужбине у Бањској, 
која се именује час храм св. првомученика Стефана, час манастир 
св. Стефана. Главно је при томе, што се дупли назив цркве и мана- 

стира више пута наилази у једној истој хрисовуљи, тако да се јасно 
види њихов идентични значај. 

Целокупна садржина дотичних споменика несумњиво 
сведочи, да нису се поклони давали, нити су се одговарајућа 
грађанска права додељивала постојећем свештеном особљу, нити 
претпостављенима, него црквама и манастирима као сталним и 
самосталним институцијама, за које је свештено особље датог вре- 
мена само пролазна појава, а чију непролазну суштину сачињава 
њихово непроменљиво својство правних лица. Од састављача 
ондашњих законских споменика, који нису били школовани у 
правној струци, не може се ни очекивати, да изнесу прецизну кон- 
струкцију правног лица ни да изразе појам о њему у стручним тер- 
минима. Али место рационалне дефиниције, која недостаје, наила- 
зимо у средњовековним правним споменицима на фигурални израз, 
у коме се садржи идеја о правном лицу. Као таква фигура, долази 
светац, у чије се име оснива црква или манастир, а коме се пок- 
лањају земље и имање. Да наведемо неколико формула, у којима 
баш светац долази као странка, којој се чини поклон. „Ја Стефан 
Владислав, са помоштију божијеју краљ, внук Светаго Симеона, 
син првовенчанаго краља Стефана и ва светем и ангелском образе 
нареченога Симона монаха, видев записаније, дедино ми и отчино, 
записаноје Богородици Светогорској... и придах то село Бранике 
Пречистој Богородици“ (1234-1237, Нов., Спом., 386). „Дах“, пише 
краљ Драгутин 1276-1281, „село Локвицу Светој Богороди- 
ци Светогорској са всеми међама како си јест имела от прежде“ 
(Нов., Спом., 388, ХП). Краљ Дечански 1327. намерава „дар 
принести ка Пресветеј Богородици рекоме Хиландари" (Нов. 
Спом., 396, 1 ; 398, Г). „Темже и аз ва Христа Бога верни Стефан ГУ 
по милости Божијеј краљ всех српских и поморских земаљ и чест- 
ник Грком.. принесох мали си дар, раб Христу Стефан краљ, 
пречистој матери Божијеј Хиландарској“ (1334-1346), (Нов., Спом., 
413, 1). 1358. исти Стефан Душан пише: „и сије приложи царство ми 
светому Николе“ (Нов., Спом., 435, ІУ), једној баштинској цркви, 
коју је њен сопственик поклонио Хиландарском манастиру, о чему 
се прича овако: „И пољуби (властелин царство ми Владко) пред 
царством ми и приложи своју баштину, цркв светаго Николи на 
Псачи, пресветој Богородици Хиландарској са всем метохом“ 
(Нов., Спом., 435, П). У свецу оличава се имунитетска слобода 
цркве или манастира и његова особитост као правног лица. Баш о 
томе још св. Сава у своме хиландарском типику (єс. манастирским 
правилима) одређује овако: „Заповедају убо васем вам от Господа 

Бога вседржитеље слободну бити светому сему манастиру од всех 
ту владик и од прота, и од иних манастир, и од особних владик, и ни 
под кими же да јест правдами, ни царскими ни црковними, ни инем 
ницемре, на под јединоју препетоју Богородицеју“ (Нов., Спом., 
355, ТУ). Светац, који оличава правно лице цркве или манастира, 
брани битни услов његовог оснивачког акта, чија је повреда у исто 
време увреда нанета самоме свецу, који тим поводом иступа против 
увредитеља као парничарска странка на небеском суду пред 
вечним и неумитним Судијом. О томе се лепо каже у првим 
хрисовуљама Хиландару и то баш овако: „Ако ли кто сије 
претвори, да му Бог суди и да му је супарница света Богородица на 
страшном судишти оном“ (Нов., Спом., 385, ІХ). „Ако ли кто 
потвори и име обидети Светују Богородицу, да га Бог прокљне и 
Света Богородица, и да му је супарница пред сином си в дан 
страшнаго оного судишта Христова" (Нов., Спом., 385, 2, ЇМ). Исто 
се понавља и доцније и у другим хрисовуљама. Тако у хрисовуљи 
манастиру св. Георгија близу Скопља 1300. наилазимо на овакав 
пасус: „Апоклисиарин (страни посланик) да не стаје у манастири 
Светаго Георгија. Ако ли кто уведе аполиксара у манастир, да јест 
проклет од Господа Бога вседржитеља и от пречистије 
Богородице, и да га убије Светиј Георгије, и да му је супарник зде 
и на страшном судишти Христове“ (Нов., Спом., 619, ХП). Као 
што се види, не локализују се правне функције свеца само на оном 
свету горе, него и на овом доле (здеовде). Ту иступају свеци као 
прави сопственици, који уживају своју земљишну својину и сва за 
њу везана права. Свеци поседају манастирска села и тим поводом 
долазе у различне незгодне у газдинском погледу компликације, 
које се уклањају путем одговарајућих аката државне власти. 
„Пријиде краљевству ми“, пише краљ Стефан Дечански у једној 
хрисовуљи 1327, „всечастниј игумен Светије Гори Атона Бого- 
родице Хиландарскије кир Герасије с братијами, и говорише 
краљевству ми за села што имају међу сели Причистије 
Студеничке и како деле село Добродољане с ними на поле. И сија 
самислив краљевство ми.. исплни прошеније их, приложи 
краљевство ми Пречистој Студеничкој село Јариње на Ибру, а 
Пречистој Хиландарској половина Добродољан, а друга поло- 
вина си јест била испрва Богородице Хиландарскије. И тази се- 
ла краљевство ми утврди хрисовуљем златопечатниим: село 
Сламодржава, и село Добродољане и село Непробишта, и село 
Мамуша и Бела Црква. А међа темзи селом от села Трњија 
Пречистије Студеничке првији белег Горачин Луг“ (Нов., Спом., 

399, 13, 1). „И сједини краљевство ми село Речице са всеми стасми, 
да га држи Свети Георгије без изма (без одузимања) а отселе и до 
века" (Нов., Спом., 615, ХХХУ). Насељеници манастирских имања 
припадају, покоравају се и тегле одговарајућем свецу. Нико не сме 
наметнути који бир или терет ни судити „чловеку Светаго 
Георгија“ (Нов., Спом., 614, ХХХП). „И што се обретају метохије 
села Пресветије Хиландарскије, освободи царство ми от всех работ 
царства ми“ (Нов., Спом., 420. ТУ). „Селиште Брод с реком и 
ловиштем да не метеха никторе такмо Богородица Хтетовска“ 
(Нов., Спом., 658, УП. Цела метохија „да работа Пречистој 
Богородици Хиландарској“ (Нов., Спом., 436, ХІ). „И које чловеке 
тузи посаде на том месте... да сут савршени работници светому 
отцу Николе“ (у Врањини – Нов., Спом., 577, МТ). 


Из претходног се јасно види, да се у фигури свеца изражава 
мисао о црквама и манастирима као институцијама, као правним 
лицима. Понегда се правно лице цркве или манастира означава као 
дом тога или оног свеца – „дом светије Богородице Хиландарскије“ 
(Нов., Спом., 480, У), „дом“ Св. Стефана у Бањској (Нов., Спом., 
630, ал. 5), „дом Господеви Богу пандократору“ (Нов., Спом., 646, 
П), „дом и област Светије Богородице Хтетовскије“ (Нов., Спом., 
659, ХХІ), „црква дом Богородице“ (у Беласици – Нов., Спом., 759, 
УТ), „Дом Спасов“ (у Жичи – Нов., Спом., 471, ҮШІ), „дом Светије 
Богородице у Стоне“ (Нов., Спом., 600, 1). Тај израз дом као да 
нарочито има у виду, да подвукне имовинску страну правног суб- 
јекта. Баш се у таквом смислу говори и о дому владаочевом: „и что 
јесм дал от дома краљевства ми живога или мртвога добитка“ 
(Нов., Спом., 483, УП). 


Правна лица остварују своја права и врше правне послове 
преко својих законских заступника. Као законски заступник мана- 


1 Са истим значењем долази у погледу владаоца и реч кућа. „Ако ли им 
(Дубровчанима) се која чтета учини ондези, да им саплате околња села воља град 
који буде; не сплати ли им, да им краљество ми плаи из моје куће“ (угов. 25 Ш 
1326, Нов., Спом. 164, М). Исти се начин изражавања примењује и на обичне људе. 
„Властелом и властеличићем којим јест дало царство ми земљу и градове, ако се кто 
од њих обрете опленив села и људи и затрв през закон царства ми што јест царство 
ми узаконило на сабору, да му се узме држава, а он зи што буде струл, да все плати 
од своје куће и да се каже као и пребеглац“ (Душ. законик, чл. 142). „Да ако се кто 
гуси или украде, или које зло учини, ти зи час да греду ћефалијам да им плаћају от 
своје куће, а ћефалије страже да ишту и гусаре и тати“ (Душ. законик, чл. 157). 
Назив „кућа“ примењује се и на црквено или манастирско имање. „И предаде цар- 
ство ми“, вели се у Душановом закопику, „игуменом цркви; да обладају всом кућом“ 
(чл. 35). 

стира јављао се игуман, поред кога за газдинске послове било је 
још споредних органа, између којих је најважнији био иконом (в. 
нпр. Нов., 403, ХХУ; 415, ХХП). Важније правне послове, нарочито 
отуђивање манастирског имања није игуман смео да изврши сам, 
него са „зговором“, дакле уз пристанак старије манастирске браће. 
„И да не вољан игуман ништа отдати ни учинити без зговора 
иконома и баште и еклисиарха и дохијара“ (Аранђелов. хрисов. 
1348-1353. Нов., Спом., 697, СІ ХІУ). О продаји манастирске земље 
решавао је цео сабор датог манастира. „И зговорише се са 
краљевством ми (краљем Стефаном Урошем П) вса братија иже во 
манастири Светије Богородице Хиландарскије иже тагда беху... и 
зговоривше се вси продаше ћелији краљевства ми Вазнесенију, 
пиргу иже на мори 3 комате“ (Нов., Спом., 485, П). Таква је сабор- 
на одлука била обавезна за манастир као правно лице те на њеном 
основу извршена продаја није могла да буде опозвана од потоње 
браће, него је остајала на снази, не гледајући на промене у манас- 
тирском заступништву ни братском особљу. „Сији же комат и 
мератић (део) устављен бист извољенијем и обштиим зговоренијем 
по вољи, а не по нужди, игумана и баште и всега сабора дому свети- 
је Богородице Хиландарскије, рекше, јако и купљено бист 
краљевством ми од них, јако да јест тврдо и непреложно ни от тех 
самех, ни от иних хотештих бити в том манастири старејшинам, 
рекше игумена и баште и иконома и еклисиарха и иже с ними. Того 
ради краљевство ми записује и утврждује и заклинам и страхом 
Божим запрештам, ако сему неразорену бити, и сије записаније да 
јест тврдо и непоколеблимо“ (Хиланд. хрисовуља 1300–1316, Нов., 
Спом., 480, У-МІ). У Душановом законику потврђују се и гене- 
ралишу одредбе о игуману као законском заступнику манастира. 
„И предаде царство ми игуменом цркви; да обладају всом кућом, 
кобилами и коњми, и овцами, и инем всем, и о всем да су вољни што 
јест прилично по путе и по правде и како пише хрисовуљ светих 
ктитор“ (чл. 35). Законик подвлачи, да се постављање игумана има 
да врши уз учешће манастирске браће, која га има да бира, и тражи 
од игумана појачану част, поштеност и савесност. „Игумни да се не 
постављају без дела от цркве; игумни по манастирех да се ставе 
добри чловеци, који ће црков стожити, дом Божји“ (чл. 14). Најзад 
се у Законику наређује, да игуман врши манастирске правне 
послове уз учешће манастирске браће, нарочито старије. „Игумни 
да живу у киновијах (у општежитијима) по закону, зговараје се (са) 
старци“ (чл. 15). Не наилазимо у Законику на нарочити пропис, да 
се продаја манастирске земље може извршити само на основу 

саборне одлуке целокупне браће. То се објашњава тим, да су 
случаји продаје манастирских земаља били врло ретки и да су у 
пракси обично добијали специјалну сепаратну законску потврду од 
стране владаоца у нарочитим хрисовуљама. 

Да се као законски заступник манастира одређује и наводи 
игуман, то потиче отуда, што је игуман био обични поглавар или 
начелник манастира. Такво је било опште правило према општем 
уређењу црквене јерархије. Ствар се није мењала, ако је игуман 
добијао и виши чин архимандрита. Али је било и друге праксе, и то 
да се на челу манастира, при томе већих и богатијих, постављали 
епископи, митрополити, архиепископ и чак патријарх. То је уносио 
извесну збуну у општи хијерархијски поредак; али није ништа 
мењало у погледу грађанског права. И епископ и јерарх још вишег 
ранга био је са приватноправног гледишта исти заступник правног 
лица манастира, као што и игуман. Можда је епископ много више 
импоновао манастирској браћи, много мање се с њом рачунао те 
имао могућност, да се стриктно не држи правних одредаба о 
делокругу своје надлежности у својству законског заступника 
правног лица манастира. Сигурно је тога било, јер се баш тим може 
објаснити, да се неким манастирима показује нарочита милост, кад 
се им свечано обећа да неће у њима „николиже бити архиепископи- 
ји, ни митрополији, ни епископији, такмо игуменији ва обштежи 
лиште чрнцем“ (Светостеф. хрисовуља 1313–1318, Нов., Спом., 622, 
І; 629, ХСІХ; Аранђелов. хрисовуља 1348-1353, 682, 1). Али стварни 
положај епископа на челу манастира није мењао његову правну 
природу као законског заступника правног лица манастира и та је 
правна природа била иста као што и код редовног игумана. Да је то 
било баш тако, на то указује једнаки положај, у коме се по закону 
налазио сваки заступник манастира, и то без разлике, да ли митро- 
полит, епископ или игуман, како у погледу одговорности, тако и у 
погледу уживања јавноправних повластица. „И по всех црквах да се 
хране убози, како јест уписано от ктитор; кто ли их не усхрани, од 
митрополит, или от епископ, или от игумен, да се отлучи сана“ 
(Душ. закон., чл. 28) „Црковни људије о всакој правде да се суде 
пред митрополити и пред епископи и игумни“ (Душ. зак., чл. 33). 
Тим више је иста једнакост важила у погледу приватно-правног 
заступништва манастира. 

До сада смо говорили о законском заступништву правног лица 
манастира, те сад треба да кажемо о законском заступништву 
цркава. Ту пре свега треба имати у виду оно, што смо једанпут 
рекли, и то да се под црквом разумевао и манастир и да се то 

већином дешава у споменицима, који су нама дошли. Може се чак 
казати да у споменицима скоро сасвим не наилазимо на цркве, које 
не би биле у исто време манастири. По себи се разуме да је ту реч 
о црквама, којима је признато својство правног лица. Ако би пак 
таквих цркава било, као њихов би законски заступник дошло оно 
свештено лице, које би у свакој датој цркви био старешина. У прин- 
ципу је могла да буде призната за правно лице свака црква, која би 
добила засебно пољско имање, изузевши баштинске цркве, које су 
биле објекат права својине њихових поседника. 


2. Црква (па ту се наравно разуме и манастир) губила је свој- 
ство правног лица, кад је од стране владаоца била поклоњена јед- 
ној већој цркви (гезр. манастиру) те је улазила у њен састав као њен 
метох. Тако је манастир св. Николе Мрачког, коме је својство 
правног лица потврђено од стране краља Стефана Дечанског у 
засебној хрисовуљи (Нов., Спом., стр. 643-645) око 1330. је то 
својство изгубио, кад је од стране краља Стефана Душана био 1339. 
поклоњен Хиландару, о чему се у дотичној повељи вели овако: 
„Изобрете краљевство ми цркв светаго Николи Мрачкога иже јест 
древними цари (реч је о бугарским царевима) и родители краље- 
вства ми и преродители сазданна и приложих ју под област свето- 
горскују Богородице Хиландарскоје да јест метох Богородице 
Хиландарске дори и до века. И што се находе у цркве те људе и 
села и метохије...или добици цркве те, все този да си има држи 
Богородица Хиландарска“ (Нов., Спом., 406, І-І). Није то никако 
једини случај губитка правног лица једне цркве. Истакли смо га 
само због тога, што је нарочито прецизно карактерисан у 
споменику баш са правног гледишта. Можемо навести још неке 
случајеве пропасти правног лица код инкорпорације, тако рећи, 
једне цркве у другу. Хиландар је тим путем инкорпорисао више 
цркава. „И прида краљевство ни“, пише краљ Стефан Душан око 
1332, „цркв Светије Богородице иже в Лојане и са селом Лојаном... 
и са всеми правинами... да јест метох Светије Богородице 
Хиландарске“ (Нов., Спом., 403, ХХУІ). Истим је путем под царем 
Стефаном Душаном инкорпорисао четири цркве Аранђелов мана- 
стир код Призрена (Нов., Спом., 695, СХХХУМП-СХІ.. Маркантно 
је, како се каже о последњој од тих цркава: „и јеште приложи 
царство ми на Гладре црков Света Богородица са всем што си има 


| В. Др Александар Соловјев. Повеље манастира св. Николе Мрачког, 
Београд, 1929 (прештампано из Прилога за књижевност, историју језик и фолклор, 
књ. 1Х, св. 1–2). 

цркв тази у својем хрисовуле“. Последње речи садрже изразиту 
индикацију на губитак својства правног лица, које се својство до- 
дељивало баш у хрисовуљама. Прогутало је, тако рећи, више 
црквених правних лица, као што изгледа, и властелинство Св. 
Георгија Скопског (Нов., Спом., 613, ХХУШ). 

3. Поред инкорпорације, која је водила пропасти правног 
лица, наилазимо у споменицима и на сасвим особите случајеве, кад 
су се два црквена правна лица спајала у облику неке уније. То су два 
случаја, и то са Карејском ћелијом и са пиргом на Хрусији, које су 
се институције налазиле у таквом „сједињењу“ са Хиландарем. Да 
се на њима мало зауставимо. 

Карејску је ћелију основао св. Сава у име свога патрона и 
донео је за њу особена правила, тзв. Карејски типик. Према томе 
типику ћелији се признаје потпуна самосталност као засебном 
правном лицу, чији је законски заступник онај калуђер, који је 
постављен да у ћелији живи и да у њој врши нарочити побожни и 
аскетски труд. „Ни прота да не имат области над том келијов, ни 
игумен светаго нашего манастира (52. Хиландара), ни ин некто от 
братије да не имат смуштати (бунити) живуштаго в келији сеј 
Светаго Сави, и что обретајет се у тој келији, или вино или овоште, 
да не имет узимати наш манастир ничесаре от того, или игумен 
инем отдавати" (Нов., Спом., 347, П). Првог становника па дакле и 
заступника Карејске ћелије поставио је сам св. Сава. Што се пак 
тиче његових наследника на положају, то их је према типику (чл. 
Ш) имао да бира сабор браће Хиландарског манастира. Баш у томе 
се састојала веза и једињење ћелије са Хиландарем. У свему 
осталом Карејска је ћелија остајала засебно правно лице, нарочито 
у области грађанског, гезр. имовинског права. 1348. је цар Стефан 
Душан потврдио Карејској ћелији село Косориће са свима иму- 
нитетским повластицама, „да облада келија Савина и настојешти в 
њеј старац в вољу и хотеније“ (Нов., Спом., 473, П). 

Пирг на Хрусији подигао је 1302. краљ Милутин по молби 
Хиландарске браће за одбрану манастира од мора од гусара и сази- 
дао је на пиргу храм Спасов (Вазнесенија). Пирг је 1308. добио од 
истог краља пристојну земљишну даровњину. Интересантан је сас- 
тав те даровњине. Узео је краљ у новоосвојеној Скопској земљи 
запуштени манастир св. Никите и га, као што каже, „направио“ и 
то на тај начин, да му је поклонио више пољских имања. „То все 
утврдив и записав дах Светому Никите, а Светога Никиту дах моје- 
му пиргу са всем јего утвржденијем“ (Нов., Спом., 477, МІ). Није 
ипак при томе правно лице св. Никите било апсорбовано од 

правног лица пирга, него су остали оба правна субјекта. Нарочито 
је одржано и особито заступништво манастира св. Никите. „А игу- 
ман“, вели се, „зговараје се з баштом и са всеми братијами да изби- 
ра брата и да поставља иконома у Светога Никите“ (477, МІ). 
Између св. Никите и пирга установљен је био неки особити начин 
једињења. „И тако изволих“, пише краљ Милутин, „наипаче ва 
љубви Христове, да јединствује манастир с пиргом. И того ради 
изволи краљевство ми, поњеже придах села и добитке Светому 
Никите, и направих да јест цркви Светаго Никите третија чест, а 
две чести мојему пиргу, што се находи од всего у Светаго Никите. 
И да јест неразделим манастир от пирга и пирг от манастира, на 
што не име имети пирг, да му даје манастир, и да не има порока 
никогаре, а што не име имети манастир, да му подаје пирг, да је 
неразделимо ничим. А то преложих на игумена и на башту да се 
печалују метохијами и добитки пиржаними“ (477, УП-1Х). Као што 
се види, једињење између св. Никите и пирга састојало се у једној 
врсти сувласништва на манастирском имању и у једној личној 
службености, која је теретила манастир у корист пирга. Осим ма- 
настира св. Никите поклонио је краљ Милутин још и друге земље, 
а између њих „у Призрене цркв Светаго Димитрија с метохијама и 
с људми у Призрене“ (478, ХІ) и „манастир Светаго Димитрија у 
Билуши и с селом и с заселијами и с всеми правинами" (478, ХП); 
односно тих манастира не праве се у хрисовуљи никакве резерве у 
погледу њиховог правног положаја; то значи да су они губили 
својство правног лица и претварали се у метох пирга и његовог 
храма Спасова. 

О целом наведеном комплексу имања каже се на крају пове- 
ље овако: „и сија вса... придаа краљевство ми цркви Светије Бого- 
родице Хиландарскије и пиргу краљевства ми“ (478, ХУ). Затим 
краљ обавезује сваког свога наследника на престолу „да не отлучит 
Светаго Никиту от пирга Спасова, ни пирга от Хиландара“ (478, 
ХМ). Одавде би следило, да се признаје сувласништво пирга и 
Хиландара и да се баш у томе састоји једињење између њих, а које 
се једињење поставља у исти ред са једињењем између пирга и Св. 
Никите. Ипак, уколико се ствар расветљује у потоњим повељама 
истог краља Милутина, сувласништво између пирга и Хиландара 
не може да се призна. Издејствовао је краљ Милутин у корист 
пирга од грчког цара Михаила село Куцово у Струмској области и 
поклонио га пиргу са нарочитим објашњењем. „И сего села“, вели 
краљ, „не испросих на име манастирско, ни га дах манастиру, на да 
им облада старац пребивајеј в сем пиргу храма Светаго Вазне- 

сенија“ (480, МІ). А у даљем прави краљ нарочиту резерву и то 
оваку: „все што је дало краљевство ми на име пиргу, и што не 
писано у хрисовуле манастирском, с проста да нема над тем 
области игумен манастирски ни ин никто от манастира, на старац 
да облада тем" (480-481). Дакле је између пирга и Хиландара пос- 
тојала пуна одвојеност имања и својине, која је затим била изрично 
и одлучно потврђена у једној хрисовуљи краља Стефана Душана 
1331, у којој се вели: „и никтоже да дрзнет вазети, что јест дало 
краљевство ми на име пиргу, и јеште што усхошту дати, или что 
сам старац притежит или добуде или испроси от куду годе, с прос- 
та да нема над тем области игумен манастирски ни башта, ни 
иконом, ни еклисијарх, ни ин никто ни у купно име, ни у залогу и 
никојим образом, но да старац обладајет сим, јакоже и дед 
краљевства ми пишет в својем хрисовуле" (487, ІХ). Дакле, је пирг 
био засебно правно лице са својим засебним имањем, а законити му 
је заступник био старац, који је у пиргу, у његовом храму Спасовом, 
или у „келији Спасове“ (као што се на једном месту каже – Нов., 
Спом., 486, Г) живео. Једињење се између пирга и Хиландара састо- 
јало у томе, што је пирг служио за одбрану манастира, и што је 
„старца настојештег“ бирао за пирг сабор Хиландарске браће 
(Нов., Спом., 475-476 и 481, ІХ). 

На сличан случај „сједињења“ једне цркве с другом наилазимо 
средином ХПІ века у хрисовуљи краља Уроша І 1243-1276. Св. 
Богородици у Полимљу. „Приде краљевству ми“, вели се у тој 
хрисовуљи, „игумен Јевстатије и споведе ми о црквици кичавској 
како не у ње попов. И приложи ју краљевство ми к цркви 
Госпождине у Бистрици, да јест заједно, да једна с другом работа 
всаку работу црковну и краљевства ми, и да поју попове ходеће от 
Госпождине цркве у црквице Кичавске. – И сију цркву да никторе 
не разлучии. Кто ли ју дрзне разлучити, више писаноје проклетије 
ца јест на њем... Ва последнеја же по мне, аште кто дрзнет или 
владичествујеј на месте мојем, или који љубо брат мој, или 
5ратучед, или који род мој, или властељ кто поколебати од малих 
1 од велих сије сајединеноје мноју разлучити сије цркве Светије 
Богородице с кичавском црквом, или међу (5с. између те две 
цркве) кто хотети разорити, такови гнев Господа Бога и Спаса 
нашего Ис. Христа и пресветије јего матер и сили честнаго и 
животворештаго крста да имат на себе и писаннаја више заклетија 
и запрештенија, да јест на њем анатема“ (Нов., Спом., 592, 1–1, ІУ). 

4. Још је Зигељ (1872) приметио, да поред цркава и манастира 
нису ни епископије ни митрополије, ни архиепископија, ни йайшри- 

јаршија имале својство самосталних правних лица. Ствар је у томе, 
што су епископи држали своје столице по појединим манастирима, 
који су се им нарочито давали, што је претварало „игуменију“ у 
„епископију“. Тако је 1347-1350. постала епископија цркве св. 
Аранђела у Злетову (Нов., Спом., 677, ПІ; 678, У; 680, ХХУ), или 
Злетовска епископија (679, ЇХ), која се у исто време именује у истој 
хрисовуљи просто „храм Светога Архангела“ (680, ХХУ) или „цркв 
Светога Архангела“ (681, ХХУП). Одавде се јасно види, да је својс- 
тво правног лица припадало цркви или манастиру, а да је епископи- 
ја била заступништво тога правног лица, исто као што и игумани- 
ја. На исти је начин Хумска епископија била везана за „дом св. 
Богородице у Стону“ и за манастир и цркву св. Петра и Павла на 
Лиму (100, 1; 597, 5 598, 1), Липљанска епископија за манастир 
Грачаницу (633, Т; 634, ІУ, МІ), Дабарска епископија за цркву св. 
Николе (634, ХП), Призренска епископија за цркву Пречисте 
Богородице на Левиши (638, Г; 683, І; 699, СХС). То је било опште 
правило за све епископије.! Губитак везе са црквом – манастирем, 
који је пружао имовинску подлогу и имао својство правног лица, 
водио је паду саме епископије. У споменицима наилазимо на такав 
случај са Морозвиждском епископијом. „Поискавше обретоемо“, 
вели цар Стефан Душан у својој хрисовуљи 1347-1350 „в области 
тој (Скопској) епископију Морозвиждску от многих лет 
запустевшу и подложиемо ју под епископију светих архангел в 
Злетове с селом тем Морозвиздом и с оттесом села тога да јест в 
метох неотјемљемо никије мере во веки и благословисмо му да си 
има духовнике што је от тес, до где же Злетово држи“ (Нов. 
Спом., 677, Ш). Седиште је архиепископа (1219) било у цркви Св. 
Спаса у Жичи? После 1253, кад је Жича била од Бугара и Ку- 
мана опљачкана, архиепископ Арсеније І, наследник св. Саве, 
пренео је архиепископску столицу у ново саграђени манастир 
Св. Спаса (Вазнесења Господња), код Пећи, који је дотле био 
само метох жички. Исту је столицу преузео и патријарх (1346), 
тако. да се он у споменицима чак и назива „патријарх дому Спа- 
сова" (Нов., Спом., 431, УШ); исто тако се обично говори о 
„дому Спасову патријархији“ (Нов., Спом., 440, І; 471, УШ; 
473, У). Из тога се начина изражавања јасно види, да је Спасов 


дом био правно лице, а патријаршија – његово заступништво. По- 


1 Др Рад. М. Грујић, Епархијска властелинства у средњовековној Србији, 
орешеамнано из Богословља, св. 2 и 3 год. УП (1932). 
гу хрисовуљи манастиру Жичи (око 1220) манастирски „човек“ назива се 
„архиепискупов чловек“ (Нов., Спом., 572, УП). 

дизање патријаршије праћено је било одговарајућим подизањем и 
других црквених хијерархијских рангова. „И по милости Божијеј“, 
пише цар Стефан Душан у једној хрисовуљи 1347-1350 „подвигох 
сан краљевски на царство, и архиепископију на патриаршество, и 
епископије на митрополитства“ (Нов., Спом., 677, Ш). Није подиза- 
ње ранга променило суштину ствари, тако да је митрополија оста- 
ла у истом положају, као што и епископија, и то се њен положај 
базирао на цркви – манастиру, чији је заступник био митрополит 
исто тако, као што и епископ. Можемо то пропратити по закон- 
ским споменицима, на пример, односно Призренске епископије, 
која је постала митрополијом (в. Нов., Спом., 638, І; 683, П; 699, 
СХС). Карактеристичан је и израз: „митрополија Светије 
Тројеручице Скопскије“ (677, Ш). 


5. Пошто смо скоро исцрпно претресли положај појединих 
цркава и манастира, као правних лица, долази на ред питање, да ли 
је поред тога било признато својство правног лица целој Српској 
цркви као таквој или није. Зигељ је склон, да на то питање одго- 
вори афирмативно; бар такав смисао има његово тврђење „да је 
правно лице био манастир или црква уопште, као апстрактни 
појам“. Да су манастири били правна лица, за то Зигељ наводи 
доказе из извора; што се пак тиче „цркве уопште, као апстрактног 
појма“, да се и она признавала за правно лице, то тврђење 
остаје недоказано, јер се његовим поводом не позива писац ни на 
један изворни податак. Није друкчије ни могло бити, јер таквих 
изворних података у ствари нема. Хрисовуље имају посла са поје- 
диним црквама и манастирима, којима одређују даровњине и свој- 
ство правних лица. Ни за какву цркву уопште, као апстрактни 
појам, не знају. Не долази у хрисовуљама ни цела Српска црква, 
као таква, јер се њој као некој јединственој институцији не 
додељују никаква имовинска права нити својство јединственог 
правног лица. Наилазимо у хрисовуљама на велику цркву, али она 
не означава целу Српску цркву, као неко јединствено правно 
лице, него патријаршију („патриархију“ – Нов., Спом., 471, УШ), 
као највишу канонску управну инстанцију над свима црквама 
и манастирима. Било је бојазни, да може „велика црква“ да 
злоупотреби своју канонску власт ради световних лукратив- 
них циљева и да повреди имунитет појединих цркава. Стога 


І Интересантно іс забележити, да се патријарх назива у Душановим повеља- 
ма „патријарх светога престола Великије Цркви патријархије“ (Нов., Спом. 471, 
УШ), али у исто време и „патриарх светаго престола нашего“ (473, М). 

у једној од хрисувоља (св. Николи Мрачком 1330) узимају се 
црквени људи под нарочиту заштиту, „да им не пакости великаа 
цркви“ (Нов., Спом., 644, ХІУ). Ни „велика црква“ није засебно 
правно лице, јер као таква нема ни имања ни грађанских права. 
„Свети престол Велике цркве Патриархије“ то је чисто јавно- 
правна канонска институција и инстанција. У погледу имовин- 
ског и уопште грађанског права истиче се „дом Спасов“, чија је 
имања уживала патријаршија, и долази други термин „Дом 
Спасов патриархија“ и „патриарх Дому Спасову“, о чему смо већ 
рекли горе. Не зна за целу Српску цркву као јединствено правно 
лице ни Душанов законик. На његовој терминологији и на 
његовој етилизацији дотичних одредаба треба да се мало заус- 
тавимо. 

У јавноправном погледу као сталеж не сматра се у Законику 
јединствена Српска црква (ни јединствено свештенство), него поје- 
дине цркве (и манастири). Због тога у најважнијим одредбама, и то 
о имунитетским повластицама (чл. 23, 26, 31, 33, 38), о црквеним 
сталешким дужностима (чл. 28, 36), као и о црквеној управи (чл. 25, 
27, 35) није предвиђена јединствена црква (у сингулару), него поје- 
дине цркве (у плуралу). Засебно истичемо чл. 81. у којем се 
поставља крај некадашњој слободној окупацији планина и 
установљавају три основне категорије повлашћене земљишне сво- 
јине. Тај члан гласи: „Планине што су у земљи царства ми, што су 
царске планине да су цару, а црковне црквам а властеоске 
властелом, што јест у чијој држави“. Дакле не припадају црквене 
планине јединственој цркви, која би правила паралелу јединствен- 
ом царству, него појединим црквама, које праве паралелу много- 
бројној властели. Истина, у више чланова долази црква у сингулару 
(чл. 14, 18, 32, 34, 47, 59, 139, 140, 148, 174, 176, 194), али није то нигде 
јединствена Српска црква, него увек појединачна црква 
замишљена као властелинство или као појединачна судска инстан- 
ција. Сингулар ту је само начин изражавања: каже се црква место 
цркве исто онако, као што се каже властелин место властела. 
Поред појединих цркава Законик наводи још велику, или велију 
цркву (чл. 7, 45), под којом се у Законику, као што и у хрисовуља- 
ма, разумева патријаршија као врховна инстанција аутокефалне 
црквене управе. Пошто је у Душановом царству поред Жичко- 
Пећске патријаршије постојала још и аутокефална Охридска 
архиепископија, стога у једном члану Закона велија црква долази у 
плуралу: „И цркви царскије да се не подлагају под цркви велије“ 
(чл. 27). 

На основу већ реченог може се тврдити, да није Српска црква 
сачињавала јединствено правно лице у области грађанског права. 
Није то ни чудо, јер је исто стање било у то доба и у другим земља- 
ма, чак и у римокатоличким, не гледајући на тежње Рима да сву 
земљишну својину црквену припише јединственој цркви као једном 
јединственом правном лицу. 

6. Као што се види из реченог, појам о правном лицу цркава и 
манастира, иако фигурално изражен, ипак је био довољно разгове- 
тан и прецизан. Није било истог односно световних институција, на 
које би појам правног лица могао да буде примењен. Као такве 
институције Зигељ је истакао град, село, жупу и околину (округ), 
претресао је дотичне изворне податке о њима и дошао је до 
закључка, да се за правно лице признавао само град, а да се није 
исто својство додељивало ни селу, ни жупи, ни околини. Треба да 
Зигељеву анализу и резоновање прегледамо. 

По питању о граду Зигељ полази од чл. 124. Душанова закони- 
ка, који гласи: „Градове грчци, којех јест пријел господин цар, што 
им јест учинил хрисовуле и простагме, што си имају где и држе до 
сијега-зи сабора то-зи да си држе и да им јест тврдо, и да им се не 
узме ништо“. Тај члан показује, вели Зигељ, да су освојени грчки 
градови имали непокретну својину, која им је била дата у 
хрисовуљама. Пошто у чл. 137. Законика! долази општа потврда 
хрисовуља издатих градовима, тако да се самом цару забрањује да 
их вређа, одатле излази, да су се градови признавали за правна 
лица, која су имала право потпуне својине на својим земљама. Да је 
то било тако, о томе сведоче повластице, које су српски краљеви 
давали граду Котору. Зигељ се нарочито позива на повластицу 
краља Радослава 1230 (Нов., Спом., 24, УП) и на повластицу цара 
Стефана Душана 1351 (Нов., Спом., стр. 31-32). У првој од њих 
потврђују се права Которске градске општине на њена имања и 
винограде, а у другој се потврђује баштинско право Котора на 
Грбаљску жупу. Дакле, нема сумње, да су се грчки и приморски 
градови признавали за правна лица и то преко нарочитих 
хрисовуља. Ако узмемо у обзир, наставља Зигељ, да су се 
хрисовуље давале и српским градовима у унутрашњости, и да је 
битну садржину хрисовуљи сачињавало увек даривање земаља, 
онда постаје врло вероватно, да су се српски градови, и то баш они, 
који су добијали специјалне хрисовуље, признавали за правна лица. 
Иако Зигељ допушта наведени закључак само као вероватан, ипак 


1 „Хрисовољи царства ми што су учињени градовом царства ми, што им пише, 
да им нест вољан потворити ни господин цар ни ин кто. Да су хрисовољи тврди“. 

мора се односно њега учинити још неке строже резерве. Оно, што 
је врло вероватно за грчке градове и несумњиво за примор- 
ске градове, тешко је да се прошири на српске градове у 
унутрашњости, јер нису ти последњи били каква аутономна тела, 
нити су уопште били у јавноправном односу изузети од општег 
режима за жупе и села (8 7). Претпоставка Зигељева да су се и 
градовима у унутрашњости издавале специјалне хрисовуље није 
доказана ни основана. Генерална одредба о градским хрисовуља- 
ма у чл. 137. Душанова законика долази као новитет, као израз 
извесне опште тежње Душанове да се и у унутрашњости његове 
државе створи засебни градски сталеж. У Законику се једном 
спомиње „градска земља што је около града“ (чл. 126). Нема 
никаквих података, на основу којих би се могла тачно одредити 
приватноправна природа те земље. Можда би се могло прет- 
поставити, да је она била својина града као правног лица, као што 
је било са земљама и виноградима, који су опкољивали Котор, 
као и друге приморске градове, као и сам Дубровник, и 
сачињавали су својину приморских градских општина. Пошто се 
некад вражда узимала у граду (в. Нов., Спом., 617, ХІХ) и пошто 
је град плаћао „штету“ Дубровчанима (Нов., Спом., 164, У), та, 
иако кривична, ипак имовинска одговорност града донекле упо- 
зорује на град као субјекта имовинских права. Али на крају кра- 
јева нису наведене индикације довољне, да би се могло афирма- 
тивно тврдити да се градовима у унутрашњости признавало свој- 
ство правних лица. 

Много више одговарајућих података има односно села. Поред 
шире кривичне имовинске одговорности села (Нов., Спом., 162, 
ХІТ; 617, ХІЛХ; Душ. зак. чл. 20, 77, 92, 99), имамо изворних подата- 
ка, који упозору|у на село као на субјекта грађанских права. Селу, 
као таквом, као правном субјекту, припада по Душановом 
законику право на пашу (чл. 74); да ли се ту има у виду својина на 
пасишту или право службености, није јасно; али свакако ту село 
долази као субјект неког приватног права. Затим Законик пред- 
виђа да „за међе и за земљу... се потворају села међу собом“ (чл. 
79), да село дакле иступа („иште“) као странка у судској парници. 
Томе положају села као субјекта процесног права, морало је одго- 
варати исти положај бар у извесној сфери материјалног грађанског 
права, јер без извесног права села на земљу не би могло бити одго- 
варајућег судског потраживања. Иако изворне индикације на свој- 
ство правног лица су односно села много јаче, него односно града, 
Зигељ признаје то својство баш граду, а селу пориче. То своје 

мишљење образложује пре свега тим, што нема ни једне 
хрисовуље, у којој би врховна власт признала село за потпуно 
самосталну личност, па и постојање таквих хрисовуља је веома 
сумњиво. Затим Зигељ наводи, да су сва села била или царева, или 
црквена, или властеоска, дакле правни објекти. По нашем 
мишљењу нису наведени разлози довољни. Да се за признање 
правног лица тражи нарочити акт державне власти, то је риго- 
ризам, који не одговара општем стању проучаваног доба, у коме 
није још било монопола закона, него је много било још 
остављено обичајном праву и друштвеној пракси. Може се каза- 
ти, да је село било старије од државе те се његов правни положај 
опредељивао мимо непосредне интервенције државе и њеног 
законодавства. Затим хијерархијска организација друштва и 
правних односа у средњем веку не само није сметала, него је 
директно допуштала, да на различним степенима те јерархије 
било више различитих правних субјеката са разним степенима 
правне способности, која се при томе слагала са потчињеним 
положајем извесног субјекта према неком другом субјекту вишег 
ранга. Према томе и село, које се с једне стране јављало као 
објект својине царске, црквене или властеоске могло је са друге 
стране и у извесном кругу односа иступати као правни субјект, 
као правно лице. 


Жупи се исто, као што и селу, приписују извесна права на 
пасишта (Душ. зак., чл. 75). У једној хрисовуљи наилазимо на 
израз „купљеница и прикија жупска“ (Нов., Спом., 690, _ХХП), 
али се ту не разумева жупа као институција, него као збирна 
именица за жупске људе, који се противстављају црквеним 
људима. Околина долази у споменицима само као субјект 
колективне кривичне одговорности, што није само по себи 
довољно да се околини призна својство правног лица. 


У јавном праву наилазимо на зачетак појма о држави као 
правном лицу, и то у фигуралним облицима: „стол српски“ и „свети 
богодани венац“. У приватном пак праву нема о томе појму ни 
трага. Ту се држава појављује увек оличена у физичком лицу 
владаоца. Наведени израз дом краљевсшва ми не односи се на 
државу као правно лице, него на имовинску, тако рећи, страну 
владаочеве личности. 


Ї В. Александар Соловјев, Појам државе у средњовековној Србији, Годишница 
Николе Чупића, ХІІ, 1933, 85. 

9 3. ОБЈЕКТ И ОСТАЛИ ЕЛЕМЕНТИ ПРИВАТНО-ПРАВНИХ 
ОДНОСА 


1. Као објект грађанског права не долази у правним споменици- 
ма проучаваног доба апстрактни појам ствари, него се према потре- 
би наводе и набрајају поједине ствари, од којих се свака засебно и 
именује. У колико се у томе погледу служе и апстрактним појмом, 
није то појам ствари, него збирни појам имања. Сигурно најстарији 
назив за тај појам је добишак. Добитак пре свега значи стоку; то је 
без сумње његово најстарије значење, које се одржава и у ХШиу 
ХМ в. Тако се у уговору са Дубровником спомиње царина од ,добит- 
ка који греде у Дубровник“ (Нов., Спом., 167, ХХХУ), у Хиландар- 
ско) хрисовуљи 1334-1346. предвиђа „и што пасу добитак“ (Нов., 
Спом., 414, ХШ), а Душанов законик прописује да се „не попаса 
добитком ништа“ (чл. 75). Али поред тога већ у ХПІ веку наилазимо 
на добитак као на назив и апстрактни појам имовине. Тако се у уго- 
вору са Дубровником 1234-1235. говори о „сваком добитку", са 
којим би српски краљ и његова пратња дошли у Дубровник и гаран- 
тује се њима да ће слободно са истим „сваким добитком“ изаћи из 
града (Нов., Спом., 139, Ш, 140, ІУ). Једним другим поводом краљ 
Милутин 1282. гарантује Дубровчанима да из његове земље „изидут 
са всем својим добитком“ (Нов., Спом., 156, Ш). У уговору 1254. краљ 
Стефан Урош одређује, да кад буде Дубровчанин добио парницу 
против Србина, да му „судце издају добитке“ (Нов. Спом., 151, МІП) 
или тачније „јегов (Србина) добитак“ (153, Х). 

Да је добитак стекао опште апстрактно значење и постао 
назив за имовину уопште, то је потпуно наравно, јер стока је свуда 
најстарији облик људске имовине и чак знак богатства. Пошто је 
добитку било додељено опште апстрактно значење, стоку су у 
правним споменицима почели називати „живи добитак“ (Хиланд. 
хрис. 1348, Нов., Спом., 419, І). Живом се добитку противстављао 
мртви, те се целокупна имовина, која се, рецимо, поклања једном 
манастиру, понегда означава као „добитак живи и мртви“ (Нов., 
Спом., 479, ІУ; 480, МІП; 483, МІ). То нас нехотице подсећа на тројну 
поделу ствари, која се наводи у Властаревој Синтагми (стоує1ом 9, 
кефоћоу $), у којој се осим покретних и непокретних ствари раз- 
ликују још, ствари, које се саме крећу, дакле самокретне (прауро- 
та купта, по скупта т оотокіутто). Српски превод Властареве 
Синтагме је ту трећу врсту ствари изоставио (Нов., Синт., 216). Не 
гледајући на то, она по себи долази у српским правним споменици- 
ма у облику „живог добитка“. На њега мисли и Душанов законик, 

кад предвиђа .што јест коме прешло у цареву земљу, или из града 
или из жупе које... што јест чловек или ина права“ (чл. 117). Иначе 
знају за самокретне ствари и друга словенска права, и то старо 
пољско право. 

Иако добитак означава имање уопште, збирни појам имања, 
ипак као што се види из контекста дотичних изворних пасуса, 
добитак претежно и скоро увек означава покретну имовину. Стога, 
кад се у једном члану Душановог законика целокупно имање једног 
лица означава као „његова кућа и његов добитак“ (чл. 144), 
истраживаоци (већ Зигељ) у томе виде разлику између непокретне 
и покретне имовине. Можда имају право. Ипак треба приметити, 
да, као што смо забележили, кућа као и дом, означава уопште 
целокупно имање једног лица (Душанов законик, чл. 9, 35, 142, 157) 
и чак имовинску, тако рећи, страну правне личности. Узимајући то 
у обзир, можда би боље било казати, да за непокретно имање није 
било једног јединственог термина, него су се наводили и набрајали 
његови појединачни облици, као што су: село, земља, планина, 
кућа, млин итд. 

Приближно према средини ХІУ в. долази у споменицима један 
шири збирни термин за означавање имовине, и то реч именије или 
иманије (Нов., Спом., 169, Т; 707, 1; 709, П; 179, І). Треба подвући да 
се имање, као правни објект, директно противставља глави, као 
правном субјекту. То се јасно види из једног пасуса уговора 1349, а 
који се пасус буквално понавља у уговору 1357; тај пасус гласи: „Да 
греду (52. Дубровчани у Србији) својими главама, иманијем сво- 
јим... без забаве по земљи царства ми“ (Нов., Спом., 169, І; 179, 1). 
Термином имање служи се и Душанов законик и то баш у ширем 
смислу, који обухвата како покретну, тако и непокретну имовину. 
Од меродавног значаја у томе погледу је чл. 70. Душановог закони- 
ка, у коме се предвиђа деоба кућне заједнице и тим се поводом 
каже о њеном бившем члану, да је „одељен хлебом и иманијем“, 
пошто се ту говори о наследнику земље, имање у датом случају 
обухвата како покретну тако и непокретну имовину у одвојеном 
сељачком газдинству. 

2. Позната је подела ствари на оне које су у промету (іп сот- 
тегсіо) и оне, које су ван промеша (емта соттегсіит). Постоји 
питање, да ли је за ту поделу знало средњовековно српско право. 
Наравно ту не може бити речи о некој општој доктриналној тези, 

ни о одговарајућој општој правној одредби. Нешто слично се од 
старих правних споменика не може ни очекивати. У питању је 
само, да ли су се у средњовековној Србији неке ствари изузимале од 

општег грађанског промета и постављале ван промета. Опет се ту 
нема у виду неко апстрактно правило, него конкретне одредбе, 
које би се тицале тих или оних ствари. Ту наравно долазе на ум 
цркве и манастири. Нису они били само правни субјекти, као приз- 
ната правна лица, него су долазили и у положај правних објеката, 
и то кад су се од стране владаоца даривали другим црквама и мана- 
стирима, као правним лицима, и на тај се начин инкорпорисали у 
имање тих последњих као његови делови. О томе смо већ гово- 
рили, те наведене изворне податке нећемо више понављати. У 
одговарајућим даровњицама поклањане цркве и манастири јав- 
љају се прво као објекти врховне (аотіпійт етіпепѕ) и директне 
(доттшит аіғесіит) својине владаочеве, а затим као објект дирек- 
тне својине оних црквених институција, којима се издају. Други 
случај, кад цркве сачињавају правни објект, претстављају тзв. 
башаине, или башійинске цркве. То су биле цркве, саграђене од 
приватних лица на њиховој земљи. Оне су биле својина господара 
земље, сачињавале су својину цара, патријарха и логотета или 
баштинске цркве. Као власници и господари таквих приватних 
цркава долазе у првом реду властела, а затим и свештена лица, јер 
су они били земљопоседници и имали своје баштине. Тако у 
споменицима наилазимо на баштинску цркву несумњиво влас- 
теоске породице Владојевића (1348-1353, Нов., Спом., 683, ІУ) и на 
баштинску цркву властеличића Иванка Прибиштитовића (1350, 
Нов., Спом., 305-306), као и на баштинску цркву дијака Анагноста 
Драгоја (1350, Нов., Спом., 758-760). Душанов законик доносио 
баштинским црквама неку општу правну одредбу, али само у 
погледу њиховог јавноправног положаја, и то да се изузимају од 
управне потчињености према патријаршији (чл. 45, 47). О 
приватноправном положају њиховом Законик ћути, очевидно, 
као о ствари свима добро познатој и несумњивој. Хрисовуље 
изрично показују да су баштинске цркве биле својина госпо- 
дара земље, дакле објекат његових приватних права: „да си 
држе... у баштину, како је држал Спаса тако зи да си држи и 
Андрићу“ (црков, Нов., Спом., 634, ТУ), „онузи црков коју си је саз- 
дал светаго Јоана... да си има и држи Иванко и његова деца довека 
ва всако утвержденије и достојаније царско и свободу чисту како 
всаку купљеницу, љубо за душу под црков записати, љубо кому 
Харизати, куде му јест хотеније“ (Нов. Спом., 306, Т), „црков 


1 Радомир М. Грујић, Лична властелинства српских црквених претстивни- 
ка у ХІМ и ХУ веку, 1934, стр. 60-61 и 58-60. 

јуже сазда и с баштиноју својеју... ва вски никим неотјемљемо ва 
всаку своју вољу да си има“ (Нов., Спом., 776). Као правни објект 
баштинска се црква налазила у грађанском промету и долази у 
споменицима као објект размене и купопродаје. „Замених“, више 
цар Стефан Душан 1348-1353., „цркв Спаса у Младена Владојевића 
и матере јего и у всего родства... вољом и них хотенијем а не неко- 
ју нуждеју замених, и дах замену у Охриде Андрићу цркв за цркв“ 
(Нов., Спом., 683, ІУ). „Црква у Хлерине светни Никола, што про- 
даде влашки пискуп, с људми и с виногради, и с нивијем, и с 
воденичијем и са всеју областију и правинами“ (Нов., Спом., 667, 
ХХУП); један храм св. Николе купио је цар Душан од Атона и пок- 


лонио Хиландару (Нов., Спом., 417, І). Треба ипак имати у виду да. 


ни у промету није црква губила ни промењивала циљ, коме је била 
намењена; то значи, да и прелазећи од једног господара земље на 
другог остајала је црква, а никако није се експлоатисала на неки 
други начин. Нису само цркве биле предмет промета, него и управ- 
на права црквених јерарха. Краљ Стефан Душан откупио је цркве 
Дечанског манастира од управне и финансијске власти хвостанског 
епископа: „Понеже бо краљевство ми освободи и откупи моје 
цркве попове у епископа Хвостанскаго Николе за четери ста оваца 
с јагнци и за 500 перпер, да не имају запрештенија ни од 
архиепископа, ни од епископа моје цркве попове, ни прочи људије, 
ни врховине да не давају, ни јагнетин, ни когаре доходка којега су 
давали“ (Нов., Спом., 652, І). Слично је цар Душан откупио цркве 
и попове Аранђеловског манастирског властелинства од управне и 
финансијске власти патријаршије. „А што је област духовна по 
селех Архангеловех и окрузех, и о бири, и о јагњетинах, и о рас- 
пустех, и о глобах духовних – митрополит тим да не облада, разве 
игумен, јере за този за все, и за горнији град, и за село Повилско, 
иза цркв Светаго Симеона у Машутиштијих, и за земљу на Блатци 
зговори се царство ми с господином и отцем ми патриархом кир- 
-Јоаникијем, и са всем збором србскиим и дах митрополији 
призренској село Млачно и село Милопусте и село Заплажане“ 
(Нов., Спом., 699, СХС). 

Већ је Зигељ приметио, да су цркве, које нису имале својство 
правног лица признато путем хрисовуље, могле да буду објект при- 
ватног права. Али у аргументацији те тачне тезе изнео је 
мишљење, да цркве, које нису биле својина приватних господара 
земље, његова баштина, због чега су се називале баштине. Баш 
тако Зигељ интерпретира чл. 25. Душановог законика, који гласи: 
„Црквама да облада господин цар и патриарха и логотет, а ин 

никто.“ Та се интерпретација никако не може допустити, јер у 
наведеном пропису реч је о управној и надзорној власти, а никако 
не о својини у смислу грађанског права. Ствар је у толико очеви- 
дна, да не треба никакве аргументације; супротна пак интер- 
претација јавно изопачава јасни смисао правне одредбе. 

Ако су цркве биле у промету, неће нас изненадити да су у 
промету биле и црквене земље. Продаје се и купује или размењује 
црквена земља заједно са црквом као њена принадлежност (Нов. 
Спом., 667, ХХМЦ; 683, ТУ) или одвојено у парцелама (комадима) – 
(Нов., Спом., 485, П-ПІ; 480, У). О продаји земље не сме да одлучи 
сам игуман, него цео сабор манастирске браће, али под тим се 
условом продаја црквене земље допушта. У споменицима наила- 
зимо искључиво на случајеве, да се црквена земља продаје 
владаоцу, који ју опет поклања неком другом манастиру. Дакле ни 
у промету црквена земља не престаје да буде црквена. Можда би се 
могло чак казати, да се не би промет са црквеним земљама ни 
могао замислити ван побожне сврхе, којој је морао да непромењи- 
во служи. Можда баш због тога није се ни Душанов законик 
побринуо да пропише неотуђивост црквених земаља, него се 
задовољио општом одредбом, да игумани, који извршују акта 
располагања са манастирским имањем, „о всем да су вољни што 
јест прилично по путе и по правде“ (чл. 35). Према назорима оног 
доба не би сигурно било ни прилично, ни упутно, ни правично, ако 
би црквена земља била отуђена не у побожну сврху. Ипак се у току 
времена показало, да није такво опште резоновање довољно, него 
је потребно да се отуђивање црквене земље изрично забрани. Баш 
тако се може објаснити, да у познијим преписима и прерадама 
Душановог законика наилазимо на одредбу која гласи овако: „и 
баштину црковну никтоже продати ни купити может кроме 
променити близ цркве“ (чл. 31, Раван. и Текелијин Софијски 
преп.). Уосталом пропис о безусловној неотуђивости црквених 
земаља долази и раније и то у хрисовуљи кнеза Лазара и патријарха 
Спиридона 1382. манастиру Дренчи (Нов., Спом., 763, У). 

3. У саставу приватних имања разликују се башшине и 
купљенице. Зна за ту разлику Душанов законик и прави је (у чл. 
174) односно имања „људи земљаних“. Праве ту разлику и 
хрисовуље (Скопска 1300, Нов., Спом., 612, ХХУГ; Еписк. призр. 
1326, Нов., Спом., 641, ХУШ; Лесновс. 1347-50, Нов., Спом., 678, ТУ) 
и примењују је и на властелу (Нов., Спом., 392, П; 410, П) и на 
властеличиће (Нов. Спом., 305-306) и на свештена лица (Нов, 
Спом., 369, МТ) и на жупске и црквене људе (Нов., Спом., 690, (ХХП; 

700. СХСПІ; 703, МІ) и на церквене земље (Нов., Спом., 422, 4, 8; 423, 
24; 507, 1; 640, ІХ; 664, ПП; 665, У – УП, ХІ, ХІУ, ХУ; 666, ХХУ, 673, ТУ; 
702, [) и на владаочеве земље (623, Х). Поред куйљенице долази у 
хрисовулама са истим значењем чешће куйеница, а понекад 
купеничије (309, МГ; 410, 11; 673, ІУ; ІХ). Постаје питање, баш у чему 
се састоји разлика између баштине и купљенице у правном односу. 
Покушаћемо да на њ одговоримо. 

Наилазимо у споменицима на један опширнији пасус, где се 
противстављају баштина и купљеница, а који пасус гласи: „И пак 
краљевство ми“, пише краљ Милутин у хрисовуљи Хиландару 1300, 
„огледа јере мало имат земље келија Св. Петке и обрете се земља 
по оној стране Велике у Свиновех, купљеница хтитора сијези кели- 
је протосеваста Приба, ну јест била завалена времениими пре- 
меницама, да кади ју обрете краљевство ми, и узех ју у царину, и 
изисках ју јере не би ничија баштина, на њу јест купил протосе- 
васт Прибо от Арабела и от Калођурђа, и оцепих от тези земље, и 
дах манастиру на три ста великих кабал, а остатне удржах у царину“ 
(Нов., Спом., 392, П). Као што се види, нашла се земља запуштена 
због неприлика неповољних времена те је била узета у владаочеве, 
тј. државне земље, јер није била ничија баштина, него купљеница 
протосеваста Приба, и од те земље је краљ један део дао манас- 
тиру, а остало задржао за државу. Да буде ствар јаснија, треба 
додати, да је Прибо био некадашњи оснивач горе споменуте ћелије 
Св. Петке, коју је одарио и био њен ктитор „ва дни Асена цара“ 
дакле 1230-1241, кад је бугарски цар Асен П владао Скопском 
облашћу, где су се налазила ћелија Св. Петке и њена имања. 
Нестало је Приба и у неко чемерно време његова је купљеница 
била запуштена и остала је без господара. Баш стога је и била 
узета од владаоца, у сличним приликама владалац је обично узимао 
напуштене земље да њима сам располаже (Нов., Спом., 477, П; 677, 
ІШ). Тај уобичајени факт се у наведеном тексту још нарочито 
објашњава тим, што није то била ничија баштина него Прибина 
купљеница. Одатле би се могао извести закључак, да се заузимање 
запуштене земље од стране државе не би могло применити на 
баштину, него само на купљеницу. Не би тај закључак ипак био 
правилан, јер не одговара израженој у тексту мисли. Није ту у 
питању, да ли је заузимана од државе запуштена земља баштина 
или купљеница, него се наводе докази, да је она у ствари 


І В. др Рад. М. Грујић, Лротосеваст Прибо, властелин у Скопској области 
прве половине ХИ в., Гласник Скопског научног друштва, књ. ХІІ, Д. Н. 6, 1933. 

запуштена. Као први доказ наводи се, да није сад она ничија 
баштина; као други даје се историјско, тако рећи, обавештење, да 
ју је некад купио протосеваст Прибо, али га је нестало и над 
земљом нема господара. Као што се види, у наведеном тексту 
расветљује се конкретни случај напуштања и запустења земље, 
поводом чега се текст служи терминима и баштине и купљенице, 
али не објашњава правни значај разлике између те две врсте 
непокретног имања. 

Располажемо још са једним текстом, који изгледа да ту правну 
разлику између баштине и купљенице може да објасни. Тај је текст 
из хрисовуље цара Стефана Душана 1350. властеличићу Иванку 
Прибиштитовићу (Нов., Спом., 305-306; Соловјев, Одабр. спом., стр. 
150-151). Иванко је купио земљу и на њој саградио цркву. „То зи му 
все“, вели се у хрисовуљи, „мало големо, записује царство ми у 
башшину више писано, како је иним записало царство ми. Такожде 
записује царство ми Иванку и јегове деци до века непоколебимо 
никим онузи цркв коју си јест саздал светога Јоана и с куйльеница- 
ми и са отроки да си има и држи Иванко и његова деца до века ва 
свако утвржденије и достојаније царско и свободу чисту како всаку 
купљеницу, љубо за душу под цркв записати, љубо кому харизати, 
куде му јест хотеније“. У наведеном тексту привлаче нашу пажњу 
две околности, и то, прво, да се купљеница потврђује у баштину, и 
друго, да се на тако потврђено имање признаје право потпуно сло- 
бодног располагања („свобода чиста“) како на „сваку купљеницу“. 
Ту би се дакле манифестовала извесна идентификација купљенице 
са баштином. Тим поводом треба забележити, да термин башшина 
не значи само једну нарочиту врсту имања, која се противставља 
купљеници, него својину уопште, као што ћемо о томе говорити 
детаљније у одељку стварног права. Али и после тога објашњења 
остаје још ова комбинација: иако купљеница је својина и у томе 
смислу баштина, ипак се у погледу права располагања она квали- 
фицира баш као купљеница, као „свака купљеница“. Зар није дакле 
право потпуно слободног располагања специфично обележје 
купљенице, противстављене баштини, као једној другој врсти 
имања? Афирмативни одговор на то доследно, као што изгледа, 
питање не би ипак био тачан. Ствар је у томе, што се у истовре- 
меним законским споменицима право потпуно слободног распола- 
гања признаје баштини и то „свакој баштини“ и сматра се за њено 
обележје. На такво признање наилазимо и у Душановом законику 
(чл. 40, 174) и у хрисовуљама (хрисовуља 1357, Нов., Спом., 311, 1; 
хрис. 1358, Нов., Спом., 435, [). Нарочито је у томе погледу интере- 

сантна стилизација, на коју наилазимо у хрисовуљама. „Да си га 
(имање) имају и држе како и всаку своју суштују баиипину... да им 
јест тврдо до века, љубе под црков за душу подписати, у прикију 
дати, продати, харизати, заменити, куде им хотеније, обратити, 
како и всаку своју суштују башійину". Из реченог се види да се у 
погледу права располагања баштина и купљеница између себе 
не разликују, као што о томе сведочи и чл. 174. Душановог зако- 
ника. 

Пошто правни споменици не дају директан одговор на питање 
о правном значају разлике између баштине и купљенице, 
истраживаоци траже и налазе тај одговор у филолошкој интер- 
претацији термина башшина и у аналогији са другима словенским 
нарочито југословенским правима. Тако је поступио још Зигељ. Да 
пропратимо тај индиректан пут за решавање питања, које нас на 
овом месту занима. 

Баштина, на коју наилазимо код Бугара и Срба, полази од 
старословенске речи башта, што значи отац. Дакле баштина је 
очевина, те означава наслеђено имање, као што и руска вошчина и 
чешка дедта и пољско 4сіейсісімо, са том само разликом, да 
бугарска, српска и руска терминологија истичу долазак имања од 
оца, а чешка и пољска се пењу на један степен горе и истичу 
долазак имања од деда. На латинском језику баштина се преводи у 
споменицима као раїгітопіцт и Ппаегедйазх а израз у баштину ~ 
ћаетеапапо інге. Из наведеног се види да баштина означава 
наслеђено имање, и то непокретно, земљишно имање, јер се баш на 
њега обично примењује реч баштшина. Према томе се баштина 
против-ставља купљеници као наслеђено имање стеченом или при- 
бављеном имању. Све то је тачно. Али се на томе филолошка 
интерпретација не зауставља, него иде даље. 

Још је Херменегилд Јиречек тврдио да башта (отац) и дед по 
којима се зове имање, означавају старешину или поглавара рода, 
праоца, од кога води своје порекло цео род; према томе баштина и 
дедина означавају непокретно имање рода, који живи недељиво у 
сувласништву, или смесништву, имање које прелази од предака на 
потомке природним путем, без сваког тестамента, и припада роду 
као правном лицу; генерација, која живи у дато време, само ужива 
то родовно имање, тачније његове плодове. То је Јиречеково 
тврђење прихватио Зигељ и истим је цртама карактерисао стару 
српску баштину. 

Базирајући се на закључцима филолошке интерпретације, 
Зигељ се чуди, да се у чл. 174. Душановог законика признаје 

подједнако право располагања и са баштином и са купљеницом и 
сматра се да је такво тумачење овог члана невероватно; пошто 
баштина означава родовно или бар породично имање, а купљеница 
се у споменицима бележи увек засебно, мора између њих бити 
правне разлике; ако се та разлика не одређује у српским правним 
споменицима, остаје да се њено одређивање тражи у другим 
словенским правима, што Зигељ и чини. Базирајући се на 
Поличком и другим далматинским статутима, пољском правном 
споменику ХШ в., истодобном чешком и потоњем руском праву, 
Зигељ показује, да није у свим тим правима било потпуно сло- 
бодног располагања са родовним или породичним имањем, него се 
за то тражио пристанак чланова родовне или породичне заједнице, 
којима је у случају продаје без њиховог пристанка припадало право 
откупа а на неким местима и право прекупа.! По аналогији исто се 
мора претпоставити и тврдити и односно српске баштине, итода је 
располагањем с њом било обусловљено пристанком сродника и 
праћено правом прекупа и откупа. Али не само наводи нас на то 
аналогија, него на одговарајуће индикације наилазимо и у српским 
споменицима. Ту се Зигељ позива на податке у хрисовуљама о 
отуђивању имања уз учешће сродника и о њиховом праву отку- 
па. „Замених“, пише цар Стефан Душан, „Цркв Спаса у Младена 
Владојевића и у матере јего и у всего сродства јего... них вољом и 
них хотенијем, а не некоју нуждеју замених и дах замену у Охриде 
Андрићу цркв за цркв, села за села, винограде за винограде, млине 
за млине, и што је имала цркв тази от прежде все му да царство ми. 
И записах Младену и јегове матери да си држе ваместо сегази у 
баштину, како је држал Спаса такози да си држи Андрићу а Младен 
ни јегов родим да веће не поиште онези баштине ни цркве Спасо- 
ве иже јест у Призрене“ (Нов., Спом., 683, ІУ). Као што се види, 
отуђивање баштине, у датом случају преко размене, врши се уз 
учешће сродника, који због тога више не смеју да траже натраг 
отуђену баштину, коју би, ако не би учествовали у акту отуђивања, 
могли да откупе. 


Узимајући већ речено у обзир, битно би се обележје купљенице 
морало признати у томе, што је купљеница, за разлику од баштине, 
подложна потпуно слободном праву располагања без икаквих 
ограничења у корист сродника њеног сопственика. Али до таквог 
јединственог одлучног закључка Зигељ не долази, јер прави раз- 


1 Прекуп је право сродника да купе продавано родовно или породично имање 
пре сваког купца са стране; откуп се састоји у праву сродника да после извршене 
продаје могу да имање натраг купе од купца. 

лику односно тога, ко је куповао земљу и у коју сврху. Ту је била 
могућа двојака комбинација: земљу је куповао појединац за себе, 
или је земљу куповало неко лице заједно са својом породицом да 
повећа породично имање. У првом је случају купљеница остајала 
стечено имање у ужем смислу те речи и сопственик је имао право 
потпуно слободног располагања с њом; у другом случају купљени- 
ца се спајала с баштином те, иако ново стечена, потпадала је под 
опште правило о баштинама у ужем смислу, а није могла да стоји 
појединцу слободно на расположењу, него је могла бити отуђена 
само уз пристанак сродника. Дакле се правна природа купљенице 
опредељивала према конкретној купопродајној исправи. Наведено 
резоновање Зигеља, иако је у својој унутрашњој структури дослед- 
но и базира се на аналогији са другим словенским правима, ипак се 
не може примити, јер му недостаје најглавније, и то директни или 
бар индиректни изворни подаци у српским правним споменицима. 
Стога не би се смела допустити никаква даља диференцијација 
купљеница, него би се морало признати, да је располагање са 
сваком купљеницом, у појединости њено отуђивање било потпуно 
слободно. Али се то не може тврдити, јер за то нема ни директног, 
ни индиректног основа у правним споменицима са територије 
Немањићке државе, који не знају ону прецизну разлику између 
баштине (племенштине) и купљенице, која се спроводила у 
Пољици (в. Пољички статут, чл. 49а). 

Сад морамо прећи на питање, да ли се може примити тврђење 
Зигеља, да је отуђивање баштине у ужем смислу, тј. наслеђеног 
имања, било обусловљено пристанком сродника, који у случају, 
ако би отуђивање било свршено без њиховог пристанка, имало 
право откупа. Може се признати, да аналогија са другим словен- 
ским правима, а која би се аналогија могла проширити и на несло- 
венска права, чини то тврђење врло вероватним. Због тога и инди- 
ректне индикације, на које наилазимо у српским споменицима, 
могу да ту вероватност претворе у сигурност. Као такву индикаци- 
ју сматрамо већ наведени случај размене имања између Младена 
Владојевића и оличене у цару Стефану Душану државе, на име да 
не врши тај правни посао сам Младен, него са мајком и са целом 
својом родбином. Баш та се породична заједница јавља као прави 
контрагент у послу, те баш њој, а не само Младену, друга странка 
даје еквиваленат. Ту има пуно основа за тврђење, да је на имању 
било породичног смесништва и да је учешће смесника у отуђивању 
било потребно за његову правну важност. Тешко је само да се 
клаузула „и Младен ни јегов родим да веће не поиште онези 

баштине“ протумачи као индикација на право откупа, које би при- 
падало сродницима, ако не би учествовали у акту отуђивања. Таква 
би се интерпретација могла допустити, ако би у клаузули били 
наведени само „родими“; међутим поред њих и чак испред њих 
наводи се сам Младен. Требало би дакле допустити, да би право 
откупа припадало и самоме Младену. Таква ситуација, кад право 
откупа припада ономе истоме лицу, које је имање отуђило, није 
нешто нереално, него постоји у историји права у оно доба, кад је 
земља у принципу неотуђива, те се њено отуђивање, увек из нужде, 
не сматра, као дефинитивно, него као привремено, док се непово- 
љне прилике не промене на боље, те се продавачу увек признаје 
право на откуп. Тако је ствар стајала са земљишном својином, 
напосе сељачком, у Русији још у ХМГ в. Да се исто стање призна и у 
средњовековној Србији, за то нема у споменицима потребних 
индикација, а наглашавање у хрисовуљама и Душановом законику 
слободног располагања са баштином сведочи против таквог приз- 
нања. Дакле, остаје само једна могућа интерпретација наведене 
клаузуле, и то да се у њој потврђује дефинитивност извршеног 
посла и искључује могућност његовог раскидања од странке, 
коју сачињавају Младен и његово сродство. Уопште о праву отку- 
па нема података у старим српским правним споменицима. 
Наилазимо у њима само на право прекупа, о чему биће говора на 
своме месту и то у одељку о облигационом праву. И право прекупа 
долази као доказ и последица правила, да је отуђивање баштине, 
у ужем смислу наслеђеног имања, било ограничено, наиме 
обусловљено пристанком родбине. Такав се закључак као да не 
слаже са прописима Душанова законика (чл. 40, 174), који односно 
баштине признају слободу располагања, евентуално отуђивања, не 
наводећи за то никаквих ограничења ни услова. Та привидна про- 
тивречност лако може да се уклони. Ствар је у томе, што спомену- 
ти прописи Законика имају у виду да регулишу само однос државне 
власти према приватној својини и прописују да је располагање са 
баштином потпуно слободно према држави, која то не смета. Само 
то има Законик у виду те сасвим не улази у унутрашњу структуру 
приватних баштина, напосе ни у питање о породичном смесниш- 
тву, како баш оно ограничава и обусловљује располагање са башти- 
ном. То остаје ван државне интервенције и потпада под обичајно 
право те се огледа у непосредним актима грађанског промета. 
Купљенице се врло често особито означавају у пописима ма- 
настирских имања, за која њихово противстављање баштинама 
нема наведеног правног значаја, јер с једне стране манастир не 

може да има баштину у ужем смислу, тј. ар пиема:о наслеђено 
имање, а с друге стране располагање манастирским имањем је 
уопште регулисано својим засебним прописима. Због тога, ако се у 
саставу манастирских имања нарочито обележавају купљенице, то 
мора да има неко особито значење. У томе погледу прво се истичу 
они случајеви, где се не само бележи, да је извесна земља купљени- 
ца, купеница или купенчије, него се изрично наводи, од кога је 
купљена. „Стас у Глигоровцех игумна брата Теодорова в малих 
Мраморанех, купеница од кир-Димитрија Давидова“ (Нов., Спом., 
666, ХХУ); „црква у Хлерине свети Никола, што продаде влашки 
пискуп“ (Нов., Спом., 667); „нива купљена од Добраје калођерице“ 
(Соловјев, Одабр. спом., 129). Значај таквих бележака састоји се у 
томе, да се осигура доказ за случај могућег спора због те земље. У 
многобројним пак осталим случајевима, кад се не наводи, од кога је 
земља купљена или ко ју је продао, мање више систематско 
бележење купљенице је, по нашем мишљењу, само од газдинског, 
привредног значаја, да се види ширење и просперитет манас- 
тирског властелинства. Такво ширење и растење газдинства чак се 
предвиђа у оснивачким хрисовуљама; тако краљ Милутин у 
хрисовуљи, којом оснива и одарује пирг на Хрусији, унапред 
потврђује све, „што старац (који ће управљати пиргом) сам 
притежии, или добуде, или испросии“ (Нов., Спом., 481, УШ; 487, 
ІХ). Према томе потпуно је разумљиво, да манастири бележе 
купљенице. Ако у хрисовуљи сам владалац акуратно бележи, која 
од учињених манастиру даровнина је његова купљеница, то има у 
виду да нагласи іиѕѓит Шшит свега, што је манастиру поклонио: 
„јако ничесоже в сии дом неправедно приложи, ни прежде саздани- 
их црква обидев, ни хрисовуљ их разорив, разве јеже из области 
краљевства си подаа, или купљенија или испрошенија, или вољне 
замене, са благовољењем всего Сабора“ (Нов., Спом., 630-631). 

Слободни смо мислити, да и у саставу приватних имања про- 
тивстављање баштине и купљенице само је бележило правну титу- 
лу и привредну историју прибављања појединих делова имања, а 
утицај задруге на располагање имањем био је исти, да ли је у 
питању била баштина или купљеница (8 5). 

4. Стари српски правни споменици знају за разлику између 
главне и споредних ствари. Та се разлика обично примењује на 
пољска имања: као главна ствар обично се означава село, а уз њега 
се наводе различити његови припатци, који дакле долазе као 
споредне ствари. Врло је занимљиво уобичајено набрајање тих 
припадака. „Село Косориће и са всеми засељци... и с периором 

косорићским и с оттесом и с међами, с виногради, с млини, с врти, 
с ливадами, с пашишти и с лази и с планином и с всеми правинама 
села того" (хрисов. 1348, Нов., Спом., 470, Ш). „Село Козарево... а 
в нем монастир Свети Јоан Златоуст, и с Баровом и с Винском, и 
всеми заселки теми и с Златоустачани, с виногради, с нивијем, с 
воденичијем и с ловиштем рибним и с зверним, са забели и с плани- 
ном и са всеми правинами сел тех“ (хрис. 1300, Нов., Спом., 612, 
ХХУ). „Село Черешевљани... с виногради, с нивијем, с млини, с 
сенокоси, с пашишти, с забели, с ловиштем звериниим, с планином 
и с всеми правинами" (хрисовуља 1300, Нов., Спом., 612, ХХМІ). 
Осим села истичу се понекад као главна ствар планине, које исто 
тако имају своје припатке, своје споредне ствари. „Планина 
Ограждено и Драгуљево и подпланије са всеју областију“ (хрис. 
1328, Нов., Спом., 401, 1Х); „планине... са вееми пашами зимними и 
летними“ (Нов., Спом., 572, Ш). У једном случају о принадлежнос- 
тима говори се у општем изразу: „даде им царство ми... земљу (и) 
все што се обрета на тоизи земљи“ (хрисовуља 1357, Нов., 314, 1). 
Као што се види из наведеног, дугачко набрајање припадака 
(споредних ствари) села има на завршетку још „правине“ или „све 
правине“ тога села. Већ је Зигељ приметио, да израз „с правинама“ 
је вероватно превод грчког израза рети лоутоу тоу фіколом кол 
проуошоу (са свима правима и преимућствима), уобичајеног у 
византијским хрисовуљама, чијим су се формуларима служили сас- 
тављачи српских хрисовуља.! У Византији, вели Зигељ, наведени је 
израз сигурно означавао нарочита права, додељена од стране 
врховне власти дотичном манастиру, коме се земља даривала или 
потврђивала. Потпуно би доследно било закључити, да су и 
„правине“ у српским повељама означавале исто. Међутим Зигељ 
не изводи тај природни закључак, него сматра, да се у завршном 
изразу „правине“ резимирају сви претходно набројени припатци, 
тако да „правине“ долазе као општи израз за припатке главне 
ствари. То своје мишљење Зигељ базира на овом тексту једне 
хрисовуље 1357: „и паки по смрти митрополита Серскога кир- 
-Јакова си свети и божествени храм Светаго Николи, да си има 
манастир царства ми Светаго архистратига Михаила и Гавриила у 
Призрене с всеми йравинами иже јест записало царство ми в 
хрисовуле Светаго Николи и в хрисовуле архистратига Михаила и 
Гавриила, с земљом и с људми, и с виногради, и с воденицами, и с 


І В. Ст. Станојевић, Студије о српској дипломаици ХХ. Састављање повеља, 
Глас, СУП, 1933, стр. 156. 

купленицами, и с задушницами, и с ловишти, просшо рекше са 
всеми правинами“ (Нов., Спом., 702, 1). Завршни израз „просто 
рекше са всеми правинами“ показује по мишљењу Зигеља, да 
правине су баш сви они припатци, који су претходно били набро- 
јени. Треба ипак имати у виду, да се то претходно набрајање 
почиње са „всеми правинами иже јест записало царство ми у 
хрисовуљи“ и да баш ту се садржи прави значај правина, као права 
и повластица, додељених у хрисовуљи. Дакле би тачније било 
тврдити, да „правине“ у српским хрисовуљама не означавају 
споредне ствари, него права и преимућства у потпуној сагласности 
са византијским обрасцима, откуда је израз „правине“ прихваћен. 
Узгред бележимо, да у једној хрисовуљи (и то манастиру Св. Петра 
и Павла на Лиму 1254-1264) изразу „правине“ одговара реч „пра- 
вила.“ А да се у житијима у истом смислу употребљава реч „прав- 
да“ (с правдами), то је већ приметио Зигељ. 


Наилазимо у средњовековним српским правним споменици- 
ма и на разлику између ствари и њених йлодова. Ту долазе 
приплод од стоке („што се приражда“ - Нов., Спом., 395, ХУШ), 
различити земљишни плодови код одређивања меропашког 
десетка, који се десетак иначе специфицира по различитим врста- 
ма плодова од земљорадничког и сточарског газдинства, као десе- 
так „житнии“, „виннии“ (вински), „живи“ (од стоке), „свиннии“ 
(свински), „овчи“, ,пчелний"; ту спада и „жир“ (Нов., Спом., 639, 
ҰШ; Душ. зак., чл. 190), на којем је владаоцу припадала извесна 
регалија. 

5. Као објект правних односа долазе у споменицима и људи. У 
манастирским хрисовуљама људи се обично дарују уз земљу, на 
којој су настањени, и у извесном смислу као припадак земље. „И 
прида краљевство ми“, пише краљ Стефан Душан у хрисовуљи 
Хиландару 1332, „селишта запустевша от века... са вееми људми и 
населени сел тех, што си је населил от туђих земаљ... и село у 
Кључи Кунарјани с парики и са стасми их, и са всеми правинами 
села того" (Нов., Спом., 403, ХХШ). Понекад се човек поклања 
засебно, не уз земљу, него сам, а можда и са земљом, која му је при- 
падала: „и чловек у Струмици Бале Екса Арменин с детију“ (Нов., 
Спом., 494, ХХХ). Као номади дарују се без земље Власи са 
њиховим стадима и тим се путем допушају на манастирска 


1 „Аште ли кто некагда в некоје време... васхоштет поработити свету цркав и 
претворити предана мном или в селех, или в планинах, или в Власех, или в 
добитцех, или в кобилах или в земљи и в виноградех, правилех црковнех..." (Нов., 
Спом., 596, ХХХ). 

пасишта, за што имају да чувају манастирску стоку (Нов., Спом., 
395, ХУП). То су све зависни насељеници манастирских имања, који 
спадају у меропашки и себарски сталеж. 

Али поред тога поклањају се манастирима и људи других 
сталежа – свештеничког и чак властеоског. „У Јадварцех црков 
Свети Николаје, што приложи краљевство ми“ (Стефан Душан) 
Светој Богородици Хтетовској, попа Драју с родом и с местом, с 
међами и са всеми правинами“ (Нов., Спом., 660, ХХІХ). У Аранђе- 
ловској хрисовуљи 1348-1353. даје се Аранђелову манастиру „поп 
Хранислав Епископовић у Поточах са всем својим ждребијем и с 
купљеницами и са всеми правинами, на чем го је застала цркв“ 
(Нов. Спом., 687, ХХХУШ). У Светостефанској хрисовуљи 
1313-1318. поклања се „село Морјани братије дијакона Богоја и 
сина му Прибила с људми и са својими међами; како је су држали у 
матере краљевства ми, такози да си је држе и у цркве сије“ (Нов., 
Спом., 625, ХІ). „И приложи царство ми“, пише Стефан Душан у 
Аранђеловској хрисовуљи, „властеличића царства ми Новака 
Пецију, с дворми и с виноградми, и с нивами, и с млини“ (Нов., 
Спом., 685, ХІМ). „И приложи царство ми“, вели се у истој 
хрисовуљи, „Владимира Чрепанића и Бојка Петровића са всом 
баштином што си имају у граду, и јеште им придасмо црковне 
земље от Посуђа пусте до пути које греде от Љубижије по делу на 
итд.“ (Нов., Спом., 701, ССУШ). 

Пошто из І дела нам је познато, какав је био правни 
положај насељеника на приватним имањима, као и сеоских 
попова и властеле на црквеним земљама, јасан је нама и смисао 
већ наведених даровница на људе, на попове и на властелу. 
Нису ту људи прави предмет дара, него она права, која према 
њима припадају господару дариване земље. Према томе би се 
могло казати, да се ту правни објект састоји у безшелесној 
ствари (ге5 тсогрогаћх) на коју смо већ једанпут наишли кад 
смо забележили, да су били у промету и управна права црквених 
јерарха. 

Само роб, дакле отрок је могао да буде у правном смислу 
правни објект. О томе изрично сведочи Душанов законик, кад 
прописује „и отроке што имају властела, да им су у баштину“ (чл. 
44) и кад предвиђа и допушта продају отрока, забрањујући само да 
се православни отрок прода неверноме (чл. 21). Аналогичних 
података нема у манастирским хрисовуљама, јер није код цркава 
било дворских отрока, дакле отрока у потпуном смислу те речи, 
него су цркве сађале отроке на земљу, а посађени на земљу отроци 

спадали су у једну исту категорију људи! са меропсима (Душанов 
зак., чл. 67). 

6. До сада смо навели све податке, које смо скупили у 
споменицима о правном субјекту и о правном објекту. Не сачињава- 
ју они исцрпно учење о дотичним предметима, али ипак их довољно 
расветљују. Што се пак тиче осталих елемената правних односа, о 
њима су одговарајући подаци врло оскудни, скоро сасвим не постоје, 
изузевши неке појединости, о којима споменици случајно говоре. 
Ипак ваља да се и те ситне појединости наведу, јер и оне свакако 
нешто уносе у општу слику средњовековне правне прошлости. 

Да је субјект правног односа за нешто овлашћен, то се 
изражава речју обласшан: „да су областни зидати... на Превлаци и 
на другом месте, где им буде хтеније“ (Нов., Спом., 297, 1). 

Као битни услов за важност правних послова сматрала се 
стварна слобода код изјаве воље дотичног субјекта, која се слобо- 
да нарочито наглашавала, и то како у афирмативном облику, да 
постоји, тако и у негативном облику, да није било никакве принуде. 
Тако се код дара наглашава да је он „самовољноје приложеније“ 
(Нов., Спом., 412, П). „Што је приложила госпожда царства ми 
Вишеслава храму пресветије Богородице хиландарскије село 
Лесковљене... по хтенију Госпожде Вишеславе и синов јеје Богдана 
и Богоја, а ни по једној силе ни по неволи" (Нов., Спом., 427, Т). 
Сабор Хиландарске цркве продао је краљу Милутину парцелу ма- 
настирске земље „по воли, а не по нужди“ (Нов., Спом., 480, У). 
Досељавање нових насељеника на црквену земљу има да се врши 
„самохотију“ (Нов. Спом., 619, ІХУП). Размена имања између 
властеоске породице Владојевића и цара Стефана Душана врши се 
„них вољом и хотенијем а не некоју нуждеју“ (Нов., Спом., 683, ІУ). 
Наведена пракса потпуно одговара пропису Закона Јустинијана да 
„запишет коју вешт (ствар) никојим пригоњенијем, на вољеју сво- 
јеју“ (чл. 1). Исто становиште по датом питању заузима Душанов 
законик, кад одређује „да нест вољан господин цар, ни краљ, ни 
госпожда царица никому узети баштине по силе, ни купити, ни 
заменити, разве ако си кто сам пољуби“ (чл. 43), и кад нарочито 
забрањује властелину, да робу трговца силом растовари, што треба 
себи остави а динаре за њ трговцу силом утрапи (чл. 118). 


1 Мако се у Душановом законику назив „човек“ и „људи“ примењује и на 
„сваког чловека“, дакле на припаднике свију сталежа (чл. 2,92, #18, 120, 136, 140, 148, 
182, 196), ипак се већином разумева под тим називом „чији човек“, зависни људи 
(115, 121, 123, 140, 164, 54, 93, 1, 2, 141, 184, 185), и људи се донекле сматрају као при- 
падак земље (чл. 78, 142, 174). 

Има неких података о застарелости, која се у средњовеков- 
ним споменицима назива сшарина. Ти се подаци односе на повлас- 
тице, које су у погледу застарелости уживале цркве и манастири. У 
парницама због земље и одбеглих меропаха хрисовуље су за поје- 
ди- не цркве и манастире одређивале специјални рок застарелости 
и то известан хронолошки моменат, у коме су сва претходна 
потраживања против цркве застаревала. „Что се обретајет ванутр 
међе више писане или чија годе буде баштина, или купљеница, или 
виноград, или млин, или нива, или сенокос, или перивољ, или врт, 
или водовађе, кто нест отаприл при игумене Исаце и узел при архи- 
мандрите Никодиме, по ошасти Никодимове никто да не узиштет 
цркви Светаго Георгија, ни игумен настојештих ни о баштине, ни о 
купљеници, ни у нивах, ни у виноградех, ни у млиницех, ни у водо- 
вађах, ни о људех, ни у ком љубо длгу бившем до Никодимова 
одшествија“ (Нов., Спом., 612, ХХУТ). Аналогичну је повластицу 
добио манастир Грачаница, према коме су проглашене застарели- 
ма све старе парнице због одбеглих меропаха, које нису биле 
завршене под епископом Игнатијем (Нов., Спом., 636, ХХХМІ). У 
другој Аранђеловској хрисовуљи 1353. г. укидају се као застарели 
сви спорови због земље, који су вођени пре краља Милутина, јер се 
поседање за време краља Милутина сматра као пресудно за приз- 
навање законите својине. „И кди има суд митрополит серскии 
Јаков с Варом за сијузи земљу и за људи, тадизи земљу сијузи све- 
доци присведоковаше цркви, како јест била и у светаго краља 
црквена“ (Нов. Спом., 703, Ш). Исти значај владавине краља 
Милутина у погледу застарелости признаје се и у Душановом 
законику за све земље, не само за црквене. „А за међе и за земљу 
што се потворају села међу собом, да иште судом от светог краља, 
кади се је преставил“ (чл. 79), што значи да се допуштају само оне 
парнице због земље, које потичу од потраживања, која су постала 
после смрти краља Милутина; сва пак потраживања, која су поста- 
ла пре тога рока, изгубила су своју важност због застарелости, јер 
се зга( 5 дџо земљишног поседа под Милутином признаје за пот- 
пуно легалан. 

Већ смо забележили случајеве изузетне застарелости за 
потраживања на црквене земље. Сад морамо навести, да наилази- 
мо у споменицима на опште правило, по коме се застарелост не 
простире на црквене земље. „А цркви добитак што помре и где се 
обрета чловек црквени, и нива, и виноград, и коњ и који љубо 
добитак, или жив или мртав, да се враћа, да му неје старине“ 
(Нов. Спом., 618, _Х). То правило долази у истој хрисовуљи 

Св. Ђорђу Скопском 1300. у којој се одређује неки повлашћени, 
свакако нарочити рок застарелости за потраживања против 
цркве. Тај се изузетни рок тиче имања, која су ушла у састав 
црквене земље, али за која се може сумњати да ли су својина. Да 
се црква обезбеди у своме земљишном поседу, одређује се 
нарочити рок, до којег сви спорови морали да буду регулисани и 
после којег никаква стара потраживања против цркве више не 
важе. Опште се правило односи на несумњиво црквено имање, 
које црква никако не може да изгуби због застарелости ни друго 
лице не може да га стекне путем одговарајућег одржаја, него је 
дужно да га цркви врати, ма колико би времена прошло од њего- 
вог заузећа. 

Рок застарелости није у споменицима прецизиран у одре- 
ђеном броју година, изузимајући један случај, и то да су права све- 
товног господара земље на одбеглог меропха застаревала по 
истеку три годиме (Нов., Спом., 617, ХІ.У). Та неодређеност рока 
застарелости огледа се и у Закону Јустинијана, који по датом 
питању прописује, да „предржавшому многаа леша, тому да јест 
оправданије“ (чл. 21). Пошто је та неодређеност несумњиво изази- 
вала несигурност поседа, било је потребно, да се с времена на 
време одреди један хронолошки моменат, у коме су сва претходна 
потраживања застаревала; баш као такав моменат признато је 
било под царем Душаном време владавине краља Милутина и још 
прецизније време његове смрти. 


84. БРАЧНО ПРАВО 


После примања хришћанства, а нарочито после спроведеног 
од св. Саве уређења и регулисања верског и црквеног живота брак 
је потпуно потпао под норме црквеног права. Излагање брачног 
права православне цркве не спада у стручну област историје срп- 
ског права. У тој области можемо само да се зауставимо на оној 
интервенцији, коју је у брачном праву вршило световно право, 
како законско, тако и обичајно. Праћење те интервенције 
показаће нам, уколико су се црквене норме брачног права стварно 
спроводиле у животу. 

Пре него што пређемо на већ означени предмет, да забе- 
лежимо стару српску терминологију за ступање у брак. Ступати у 
брак називало се за мушкарца до. сада сачуваном речју „женити 
се“, а за женску – једном речју, која се више не употребљава, и 
то - „мужити се“ (Нов., Спом., 581, Ш; Душ. зак., чл. 154). 

1. На регулисање брачног права наилазимо у Жичкој хрисо- 
вуљи краља Стефана Првовенчаног око 1220, (Нов., Спом., с. 
571–575). То се регулисање тиче развода и брачних сметњи. 

Питању о брачним сметњама посвећен је у Жичкој хрисовуљи 
само један члан (ХХУШ) и у њему се говори само о једној сметњи, 
односно које се нарочито наглашава да се не сме преступити под 
претњом казне. „Аште кто сватвицу (свастику) през закон узме, 
аште буде от властељ или от војник да узимајет ослуху господству- 
јеј по 2 воли; аште ли от убогих, то да узима светитељ половину, а 
такови да се распуштајут... у сватвицах" (Нов., Спом., 575, ХХУШ): 
Из многобројних случајева сродства по тазбини законодавац се 
зауставио само на једном и то на свастици и на недозвољеном 
браку с њом. То не значи да је он игнорисао све остале случајеве, 
него да је истакао онај, који се најчешће дешавао и против којег се 
због тога требало нарочито борити. Сигурно није народни обичај 
сматрао брак са свастиком као забрањен, него га је чак фаво- 
ризовао. Баш из тих разлога законодавац истиче баш тај случај 
и нарочито његову противправност и да је забрањен; да се 
противцрквени обичај искорени, световни законодавац осим 
прописаног у канонима поништења забрањеног брака са свастиком 
још га кажњава световном казном. 

Много је више пажње поклоњено у истој Жичкој хрисовуљи 
питању о разводу брака. Законодавац званично проглашује, да по 
Божјем закону брак не сме да буде растављен. „И по тому 
божествени си закон научивши по црковному уставу и предани, и 


"тосподско (тј. Исуса Христа) запрештеније бист не разлучати се 


мужу от жене и жене от мужа“ (ХУП). Брак може да буде разведен 
само надлежном влашћу и само путем судског поступка из пред- 
виђених у закону разлога. „Светителем же и господствујуштим! 
запрештенијем божественим запрештеним, никтоже да не 
остављајет божественаго сего закона, разве словесе прељубо- 
дејнаго, и тој истино да испитајет се с расужденијем“ (ХХМІ). 
Законодавац се бори против самовласног раскидања брака те 
пропис о његовој забрани упућује свима, припадницима свију 
сталежа, како мушкарцима, тако и женскама. Ако би се ко од њих 
о тај пропис огрешио, биће кажњен световном казном – глобом у 
стоци, коју законодавац специфицира према сталешком положају 
кривца. Нас нарочито интересује, баш у чему се састоји то 
„преступљеније закона" о нераскидљивости брака, кад преступају 


1,Г осподствујушти“, или „господствујеј" означава уопште власт, напосе световну. 

закон приватна лица, и то мужеви и жене. Кривица мужа састојала 
би се у томе, што „будет пустил жену" (чл. ХХП) и дотични се 
кажњиви случајеви називају у хрисовуљи „распусти“ (чл. ХХУШ). 
Што се тиче жене, то њена се кривица против Божјег закона о 
нераскидљивости брака може састојати у томе, што жена мужа 
„остави“ (чл. ХХ), тј. напусти. Предвиђена је још и трећа категори- 
ја одговарајућих криваца, у коју спадају родитељи или неко други, 
који би жену од мужа отели (чл. ХІХ т. в.: аште ли котора (жена) 
родители отјемлет се или инем којим сим...), за што се кажњавају 
истом казном. 

Маркантно је, којим се тоном говори о кривици мужа и жене 
против закона о нераскидљивости брака. „Аште ли о себе сама 
имет бесновати се, остављајушти својего мужа“ (чл. ХХ) – ево како 
законодавац описује и карактерише поступак жене, која про- 
тивправно и самовласно напушта свога мужа. То се напуштање 
дакле сматра као манифестација некојег лудила, свакако као 
нешто изузетно, анормално, нечувено, што је безусловно за осуду 
од стране свију. Насупрот томе о „пуштању“ жене од стране мужа, 
о томе „распусту“, који се ауторитативно извршује од мужа, зако- 
нодавац говори обичним мирним тоном; он се против њега бори у 
име Божјег закона те га кажњава, али га не слика као нешто 
изванредно, нечувено, чак ни необично. Сигурно да је такво 
пуштање жене од стране мужа, такво једнострано раскидање 
брака ауторитативном вољом мужа било уобичајено и није про- 
тивречило правној свести народној. Законодавац ту иступа као 


новатор, који у име закона укида народни обичај и као власто-: 


држац намеће народу ново хришћанско гледиште. 

Муж, који би жену „пустио“, дакле брак самовољно раскинуо, 
кажњава се глобом, као што је више речено, а после казне дужан 
је да пуштену жену натраг води у свој дом; ако не би то учинио, пот- 
пада под црквену епитимију и неодређену световну казну. „И по 
наказани всаки муж, који будет пустил жену, да ју вазврати в дом 
свој. Аште ли сего не имет послушати, то такови и от божествени- 
је пркве да будет завезан, и от господина јеј да не будет у милости“ 
(Нов., Спом., 574, ХХП). Та неодређеност световне казне и њен 
сувише благи израз (да не буде у милости) јасно показују да је 
пуштање жене било у ондашњем друштву једна појава, која је у 
народној свести била учвршћена, те иако се законодавац одлучио 
да се против ње бори, ипак није сматрао за целисходно да се у тој 
борби послужи оштријом казненом репресијом. Да се ипак 
пуштање пресече, за то је законодавац изабрао други пут, и то 

ономе који би жену пустио, одузео је могућност другог законитог 
брака. Прво је одредио, да склапање таквог другог брака буде 
кажњиво и да се казни не само муж, који би другу жену узео, него 
и онај, који би ју за њега удао. „И аште втору жену поимет, да даст 
ослуху подобну првој“ (чл. ХХІ). „Или кто по таковом жену даст, 
иже не име хтети своје вазлешти, то и ти да упадајет у таково 
наказаније јакоже и пустивши" (чл. ХХІУ). Друго, и што је главно, 
Жичка хрисовуља прописује, да се такав други брак има да раскине 
од стране надлежне црквене власти по званичној дужности: „а 
такови да се распуштајут у распустех“ (чл. ХХУШ). 

После Жичке повеље наилазимо у хрисовуљама на „распуст“ 
који наплаћује црква (Нов. Спом., 644, ХШ; 671, Х; 699, СХС). 
Писац једног чланка о средњовековном српском брачном праву 
Владислав Намисловски не може да одлучно реши, да ли је ту у 
питању глоба за пуштање или такса за развод (Рггемойпік Пізіо- 
гусгпоргампу, І, 42). Ми смо мишљења, да не би се ту требало коле- 
бати него афирмативно признати „распуст“ за глобу. О томе 
сведоче саме хрисовуље, у којима се о распусту говори изрично као 
о глоби. „И глоби какови љубо устрајајет се в људех монастирских 
или мали или големи, или фун (фомос - убиство, дакле вражда), или 
распуст или разбој, или конски тат, или ине прочије глоби...“ (Нов., 
Спом., 644, ХШ). Распуст се узимао на име глобе за пуштање жене 
и несумњиво за узимање друге жене од оног, ко је прву жену 
пустио. 

Поводом распуста, као глобе, ваља да се подвлачи још један 
маркантни факт, и то да распуст долази у хрисовуљама, које се 
односе на земље, у којима је било јаког грчког утицаја или 
непрекидне грчке традиције. То су на име заузета после битке на 
Велбужду (1330) Мрака и земља код новоосвојеног (1334) 
Прилепа, као и земља код Призрена, који, иако је дошао под срп- 
ску власт, још око 1220, ипак је одржавао непрекидну византијску 
традицију у правном животу! Пошто на распуст као глобу не 
наилазимо нигде у старим српским пределима, одавде би се могао 
извести закључак, да је у њима старо уобичајено пуштање жена 
остајало можда без стварног кажњавања. 

Не гледајући на забрану и борбу, није старо пуштање 
жене пропало, него је оставило знатни траг у историји брачних 
односа. „Лакоћа у разводу брака, противно свима правилима 


В.А. В. Соловјев, Повеље манастира Св. Николе Мрачког, Београд. 1929, 


исти у Записки Рускаго Научнаго Института вь Бълградъ выпускь 7-ой, 1932. с. 
249-350; исти у Архиву за правне и друштевене науке, књ. ХХХІІ. 1927, стр. 446-448. 

црквеног права, довела је у ХШ и ХІУ веку дотле, да су и Грци, и 
Бугари, и Срби често мењали жене, било из политичких, било из 
личних разлога. Јевдокија, жена Стефана Првовенчанога, а ћерка 
цара Алексија ІП, пошла је, убрзо пошто ју је муж отерао, у својој 
отаџбини за цара Алексија У, а доцније за пелопонеског архонта 
Леона Згура. Њен муж у Србији учинио је тако исто. Па и савре- 
меник, никејски цар Теодор І Ласкар (1204-1222) имао је три жене: 
Ану, кћер Алексија Ш, Јерменку Филипу, коју је убрзо отерао, и 
Марију, ћерку латинског цара Роберта. Иако је краљ Стефан 
Урош П Милутин четири пута склапао брак, од којих су неки пот- 
пуно били неканонични, ипак. уврштен је овај владалац међу 
светитеље српске цркве. Карактеристично је да нам једино грчки 
извори дају података о породичним приликама српских владара; 
њихови српски биографи, све црквени људи, старају се да ни једном 
речи не обавесте читаоце о тајнама женског одељења у двору. Тек 
од половине ХІУ века јача и снажи се сталност и интимност брака 
међу хришћанима на Балканском полуострву. Најлакше су кидали 
брачне везе босански патарени“ (Конст. Јиречек, Историја Срба, 
ТУ, 11). Поменута слика се односи на горње слојеве друштва, чак на 
владалачки дом. Да се није ни доле престало са ауторитативним 
„пуштањем“ жена, о томе сведочи постојање „распуста“, као 
нарочите врсте глобе у патримонијалној јурисдикцији цркава и ма- 
настира. 

2. Засебни случај интервенције и то патримонијалне власти у 
брачном праву представља собом забрана између Срба и Влаха на 
властелинствима манастира Св. Стефана у Бањској и Дечанског 
манастира. „Србин да се не жени у Власех. Ако ли се ожени у 
невест игумнову, да се ограби и свеже и он влах от кога се буде 
женил, и да се врати без воље опет на отчино место. А који буду 
старинници и не вазмогу се повратити, ниједан да не војник, но вси 
ћелатори“ (Светостеф. хрисовуља, Нов., Спом., 626, МІ). „Србин да се 
не жени у власех; ако ли се ожени, да ју веде у меропле“ (Дечанска 
хрисовуља, Нов., Спом., 651, ХХХМІТ). Као што смо се већ изјаснили у 
историји државног права, поменута забрана је изазвана тежњом 
дотичног властелинства да се спречи смањивање земљорад- 
ника Срба путем њихове женидбе код Влаха-пастира са прелас- 
ком зета у тастову кућу. Али на овом месту то нас не занима, 
него факт мешања господара земље у брачне послове зависних 
насељеника. Познато је, да је у другим средњовековним европским 


1 Патримонијална власт чак манастира и цркава није духовна, него световна. 


фон а 

земљама закључивање брака између патримонијалних поданика 
било потпуно зависно од воље господара земље, који је своје 
поданике женио и своје поданице удавао по својој увиђавности. 
Дозвола на ступање у брак, коју је господар земље давао својим 
поданицима, била је редовно праћена наплаћивањем од стране 
господара нарочите плате од младожење или родитеља младе. Ни 
на што томе аналогично не наилазимо у средњовековним српским 
споменицима, изузевши наведени случај са забраном брака између 
Срба и Влаха. А 

- 3. На световну интервенцију у брачном праву наилазимо опет 
у Законику цара Стефана Душана. Ту је световни законодавац сма- 


- трао за дужност да се побрине о црквеном склапању брака и да ре- 


гулише питање о браковима између православних и римокатолика. 
Највише занима законодавца баш та прва брига, која се истиче на 


· првом месту" у целом Законику. Као правоверни цар и врховни 


чувар вере, која сачињава идеолошку подлогу друштвеног и поли- 
тичког живота, Стефан Душан почиње свој Законик са прогласом 
идеје-водиље владаочевог и законодавног рада: „Најпрво за хрис- 
тијанство. Сиим же образом да се очисти христијанство“ (чл. 1), да 
се очисти од заблуда, изопачавања и поганских заостатака. Прво, 
што на томе путу хришћанског очишћавања народног живота 
сретамо у Законику, то је борба против невенчаних бракова, 
склопљених без благослова цркве. „Властеле и прочи људи да се не 
жене не благословивше се у својега архијереја, али у тех-зи да се 
благослове које су изабрали (за) духовники архијереји“ (чл. 2). „И 
ниједина свадба да се не учини без венчанија; ако ли се учини без 
благословенија и упрошенија цркве, такови да се разлуче“ (чл. 3). 
Пошто је црквено венчање у Византији проглашено за 
обавезни облик склапања брака крајем ЇХ века, и опет потврђено 
без икаквих изузетака (ни за робове) крајем ХІ в., примљено је оно 
било као обавезно у Србији, нарочито од времена дефинитивне 
стабилизације и уређења црквеног живота под св. Савом. 
„Архиепископ Сава (око 1220) скупљао је, преко својих протопопа, 
свугде по црквама брачне парове, старце и средовечне, младе 
мужеве и жене скупа са децом, да би им дао благословенија закон- 
нааго“ (Конст. Јиречек, 1, 102). Али је црквено венчање тешко 
улазило у народни живот не само код Срба, него и код Грка. Стога 
су 1306. цар Андроник и патријарх Атанасије били приморани да 
издаду специјалну новелу, која је прописала да сваки брак буде 
венчан са знањем надлежног духовника. Исто је био приморан да 
учини и цар Душан. Поставио је дотичне прописе на првом месту у 

своме Законику, јер је сигурно сматрао црквени брак као пре- 
дуслов хришћанске породице, која има да буде темељ хришћански 
уређеног друштва. 

Код склапања брака тражи се по Душановом законику 
„благословеније“ (еолопа) и „венчање“ (отефоуа ро). Благослов се 
добија од епископа, а венчање извршује надлежни парохијски 
свештеник. Није та разлика у терминологији издржала у Законику, 
јер се у чл. 1. прописује да се странке благослове и од епископа и од 
надлежног духовника (свештеника), а у чл. 2. венчање се назива 
„благословенијем“, а тражење епископског благослова „упрошени- 
јем цркве“. Иако је терминологија замршена, ипак је јасно да за 
црквено склапање брака траже се два акта, и то благослов, или 
дозвола, на брак од стране епископа и венчање од стране надлежног 
парохијског свештеника. Иста су два акта постојала у Русији, где је 
епископ издавао нарочити писмени налог за венчање (вљнечнал 
память), на основу којег тек је свештеник могао да изврши венчање. 
Да ли је истог или сличног писменог налога било у средњовековној 
Србији, за то се не зна. У пропису Законика нарочито се подвлачи; 
да се дефинитивно склапање брака врши код надлежног свештени- 
ка. канонски постављеног од надлежног епископа, дакле од канон- 
ског парохијског свештеника. Тај пропис стоји у вези са општом 
одредбом Законика, да се свуда по градовима и по селима поставе 
од епископа парохијски свештеници, који једино имају да врше 
свештенорадње, дакле и венчање, а да се протерају попови и 
калуђери скиталице, који нису од надлежног епископа постављени 
а за које би се могло чак посумњати, да ли су канонски хирото- 
нисани. Тражење да се венчање врши само од парохијског свештени- 
ка имало је очевидно у циљу да се пружи гаранција за канонско скла- 
пање брака, јер је парохијски свештеник имао могућности да позна- 

је странке и да зна, има ли међу њима брачних сметњи или нема. 
Друго питање, по коме у Законику светски законодавац 
интервенише у брачном праву, то је питање о браку између 
православних и римокатолика. Полазећи од несумњиве опште тезе 
црквеног права да разлика у вери сачињава брачну сметњу,“ 


1 „И светитељије да поставе духовники по васех иноријах, по градовех и по 
селех. И ти зи духовници да су (који су благословени от светитеља и духовно везати и 
решити) и да их слуша всаки, по закону црковному. И они зи духовници, којих несу 
поставили (архијереји), да се иждену; да их ведевса (казии) црква по закону“ (чл. 11). 

2 „Закон (из Василика). Да не пријемљет Јудејин христианку, ни же 
Христианин Јудеанку, ни же еретик и тужд вери по некојеј вине христианом по 
браку да присавакупљајет се" (Нов., Синт., стр. 183). 

"браку римокатолика са православном ~ допушта га само под 


условом да римокатолик пређе у православље, а ако не би то 
учинио, а ипак се са православном оженио, онда такав брак раски- 
да и кривог католика кажњава. „И ако се најде полуверац узам 
христијаницу, ако узљуби, да се крсти у христијанство; ако ли се не 
крсти да му се узме жена и деца и да им се да дел от куће, а он да се 
иждене“ (чл. 9). Што се тиче другог случаја мешовитог брака 
између православних и римокатолика, и то да православац узме 
„римокатолкињу, за то Законик ћути. То не значи да је такав брак 
био дозвољен, него да није Законик сматрао за потребно, да се 
нарочито против њега бори. Сигурно му се власт и ауторитет мужа 
представљао као довољна гаранција за одржање православног духа 
куће. 
4. О личним и имовинским односима између супруга правни 
споменици пружају нама само разбачене и врло оскудне податке. 
Жичка хрисовуља (око 1220) у познатим већ нама одредбама 
о кажњавању жене, која би самовољно напустила мужа, даје 
интересантне идикације односно имовинских и личних односа 
између супруга. „Аште ли о себе сама (5с. жена) имет бесновати се, 
остављајушти својего мужа, да аште има добитак, добитком да 
наказујет се, аште ли добитка не има, те својим телом да наказује 
се, јакоже будет извољеније мужа јеје“ (чл. ХХ). „Наказав ју да ју 
водит; аште ли не будет јему угодна водити, то наказав ју да ју про- 
даст како јему годе" (чл. ХХІ). Као што се види, жена, која би мужа 
самовољно „оставила“ (напустила), кажњава се глобом, и то истом 
као што и муж, који би жену самовласно „пустио“ (уп. чл. ХУШ и 
ХІХ), ако та окривљена и осуђена жена има свој добитак, тј. своје 
имање, разуме се, засебно од имања мужа. Дакле, је жена у оно 
време могла да у браку сачува и има своје лично имање. Ако пак 
жена нема имање, онда је подложна телесној казни по „извољењу“ 
мужа. Дакле, се мужу признаје дисциплинска власт над женом са 
правом кажњавања бар у толико важном случају, кад буде мужа 
самовољно напустила. Према наведеном имамо с једне стране неза- 
висан положај жене у погледу имовинских права, а с друге стране 
потпуну њену потчињеност дисциплинској власти мужа, бар у 
случају кад она нема свога засебног имања. Та се потчињеност про- 
стире толико далеко, да ако би муж већ кажњену жену није хтео да 
врати у свој дом, онда може да је прода куда му се буде свидело. 
Постојали су дакле према хрисовуљи два различна и чак противна 
принципа, и то независност жене у погледу имовине, ако ју је 


имала, и потпуно негирање њене личности, ако није имања имала. 


~ 


(49) 

Тешко је схватити, како су се та два принципа доводила у пракси у 
сагласност, јер за то нема никаквих изворних података. 

У Душановом законику наилазимо само на две индиректне 
индикације односно правног положаја жене у браку. Прва се 
индикација садржи у чл. 46, који одређује о ослобођавању робова 
(отрока) и гласи овако: „И отроке што си кто имају, да их имају у 
баштину. Такмо што ће властелин простити, а или му жена, а или син, 
то-зи да јест свободно, а ино ништо“ (чл. 46). Као што се види, право 
ослобођавања робова припадало је жени исто тако, као и мужу и 
сину. Пошто није жена могла да допринесе роба у прикију (миразу), 
јер је категорички било забрањено да се роб даје у прикију (чл. 44), у 
питању је дакле било ослобођавање робова, који спадају у породичну 
својину. Дакле се жени признавала равноправност са мужем и сином 
у располагању породичним имањем, бар горе одређеним њеним 


~_делом. Друга се индикација садржи у чл. 104. о „приставу без мужа“, 


који гласи: „И да се не наведе пристав на жену кад нест муж дома, ни 
да се позива жена без мужа, на да се да жена мужу глас да греде на 
суд. У том-зи муж нест крив, догда му даде глас“. Ту се пре свега 
несумњиво констатује зависни и потчињени положај жене, који се 
манифестује како у томе да жена не сме да прими позив у заступ- 
ништву мужа, него мора да га обавести, и још више у томе, да се жена 
не сме позивати без мужа. Ипак је маркантно, да закон уопште пред- 
виђа позивање удате жене на суд. Не би било разложно, да се то пред- 
виђано позивање ограничи само на кривична дела, него је вероват- 
није да се оно простире и на грађанске парнице. Ако је против удате 
жене могло бити грађанске парнице, то значи да је она могла имати 
своје засебно имање или бар да је примала учешћа у располагању 
породичним имањем налик на претходно наведени изрични случај са 
ослобођавањем отрока. 

На више места у хрисовуљама спомиње се прикија (мираз). 
Дотични текстови ипак не садрже индикацију на самостална или 
засебна права удате жене, него стављају прикију, или тастнину, као 
што се она некад назива, на расположење мужу као његову сво- 
јину. „И поспешествованијем светију ми господину Симеона и 
Саве“, прича краљ Милутин у хрисовуљи Хиландару око 1308, 
„прејех по мачу Скопску Страну и Овчепољску и Положску и 
Дабарску и прочеје ине стране, и по том бих зет благоверному и 
самодржавному цару грческому кир-Андронику Палеологу, и да 
ми онузи земљу у прикију“ (Нов., Спом., 477, П). Поред освајања 
(по мачу) ту се наводи примање у прикију, као равноправни с њим 
облик прибављања својине. И из те прикије краљ Милутин дарује 

земље Хиландару сам без учешћа своје супруге, иако су се у другим 
случајевима даровнице манастирима издавале од имена владара и 
његове супруге. У Лесновској хрисовуљи 1347-1350. гарантује се 
својина на прикију на исти начин, као што на баштини и купљени- 
ци: „Морозвизд Жрановштицом како је било и прежде при Грцех, 
тако и сађи да си држи всаки своју баштину и купљеницу и прикију 
Марозвиждане у Жрановиштици и Жрановштане у Морозвизде“ 


· (Нов., Спом., 678, ТУ). Као што се види, својина се разликује наслед- 


на, купљена и примљена у мираз. У истом се смислу у 
Аранђеловској хрисовуљи 1348-1353. наводе „купљенице и прики- 
је“ жупских и црквених људи (Нов., Спом., 690, ХХІ). Са прики- 
јом се располаже као са својином. „И Драгослав, казнац, даде от 
тастнине си виноградиште Маврово у Бутели“ (Нов., Спом., 611, 
ХХІ). Са својом „тастном прикијом“, бившом пронијом 
Драготином, подлаже се под цркву Манота, зет Драготин (Нов., 
Спом., 614, ХХХІ). „И Хранча по тастнине обљуби цркву, да јест 
црковни војник“ (Нов. Спом., 619, ІХІХ;). Дијаку Анагносту 
Драгоју признаје се у хрисовуљи 1350. „овиј дијак Драгоје са сво- 
јим таснином да пребивајет... свободно“ (Нов. 758, І; 759, МІ). 
Директно сведочанство о томе, коме припада прикија, долази нама 
у попису (катастру) манастира Хиландара 1357-1372, и то овако: 
„Вдовица Зоје, жена ковача Романа, има сина Николу ковача, и 
снаха за ним Анна, вол једин, два говеди, свинеј 4, лозије каблу и 
половина, и лозије друго од йрикије јего у Подавце..“ Вдовица 
Теодора, жена Копила Теодора, има сина Кумана и Панагиота, и 
вол једин, и осла јединого, и свињ 5, лозије 3 кабле, друго лозије в 
Подавце каблу и половине, и друга у Крушеве от прикије јеј“ (А. 
Соловјев, Одабр. спом., 163). Као што се види, не припада прикија 
жени (Ани), која ју је донела, него мужу (Николи ковачу); тек кад 
је муж (Капил Теодор) умро, прану припада жени - удовици 
(Теодори). 

У Закону Јустинијана наилазимо на изрични текст, да муж 
нема права на отуђивање жениног имања и да су његови прав- 
ни послови у томе правцу ништавни: „А ште муж продаст что от 
женина иманија, а жена умлчит бојешти се мужа својего, а после 
поиштет, да се вазвратит је) все, и да се расипље тази купља“ (чл. 
9). Већ је Флорински пронашао изворе тога прописа у Прохирону. 
На истим прописима из Прохирона, комбинованим још са неким 
потоњим византијским изворима, базира се и одредба Властареве 
Синтагме, која пориче мужу право на продају и давање у залогу 
прикијиног имања, чак ако би на њ жена и пристала, да не би жена 

изгубила своје имање због слабости свога пола („Отрицајет закон 
мужеви проданије творити и залог прикијнаго иманија, аште и 
бивајушти жена сапристанег, да не женскаго јестанства гнилост 
погибељ тоје иманију сатворити“, Нов., Синт., 214). Пошто је та 
одредба ушла у скраћену Синтагму, за коју је састављач одабирао 
из пуног оригинала оно, што је било од актуелног значаја за српске 
прилике, можемо са вероватношћу претпоставити, да је наведена 
одредба стварно важила. Та се вероватност претвара скоро у си- 
гурност, јер је иста одредба ушла и у већ наведени пропис Закона 
Јустинијана, који се може сматрати да је изашао из стварне правне 
праксе. Дакле је прикија остајала у рукама мужа неотуђива. То се 
лако може сложити са наведеним подацима из хрисовуља, по који- 
ма је прикија припадала мужу и сматрала се као засебна врста 
његове својине или боље његовог имања. Треба само унети 
поправку, да није мужу припадало право својине на прикију, него 
право доживотног плодоуживања. Да је после смрти мужа при- 
кија остајала удовици, о томе имамо већ наведено директно сведо- 
чанство Хиландарског пописа. 


85. ЗАДРУГА 


У средњовековном српском породичном праву поред просте 
породице, која се састоји од оца, мајке и њихове деце, постојала је још 
и сложенија породица, која је састављена од ширег круга рођака те 
сачињава домаће удружење више породица у ужем смислу речи. 
Проста се породица назива инокосном или инокоштшином, а сложена 
породична заједница задругом. И назив инокошишина и назив задруга 
литерарног су порекла и појављују се тек у ХІХ в. Старији историј - 
ски споменици, тим више средњовековни не знају за горње називе. 
Породична заједница уопште долази у средњовековним споменицима 
под називом кућа, а да ли је она проста или сложена, то није 
обележено разликом у називу саме заједнице, него се види из састава 
њених чланова, који се према потреби набрајају или означавају час 
ужим („деца“), час ширим (браћа, род) термином сродства. 

Изворни подаци о задрузи у средњовековном српском праву, 
који стоје на расположењу историку права, могу да се поделе на 

три групе: у прву спадају подаци дескриптивног карактера, који 
сведоче да се у ствари живело у задрузи; у другу спадају фрагменти 


. приватноправних аката, који се односе на располагање задружним 


имањем; најзад, у трећу групу спадају фрагментарни прописи 
Душановог законика о задрузи. Тим редом ћемо изворне податке о 
задрузи прегледати и анализирати. 

1. У средњовековним српским правним споменицима сачувао 
се приличан број по мушким главама пописаних насељеничких 
кућа из ХІУ века од почетка па све до издања Душановог законика. 
Најопширнији и најдетаљнији од тих пописа је попис, који се 
налази у Дечанској хрисовуљи (1330) и обухвата преко 2000 кућа, 
што су улазиле у састав Дечанског властелинства.! Тај је опширни 
материјал био проучен од Стојана Новаковића, који је резултате 
свога скрупулозног истраживања објавио у својој чувеној моно- 
графији Село (Глас, ХХІУ, 1891, с. 230 и сл.). Ти резултати са неким 
поправкама и интерпретацијама, изнетим од чувеног пољског 
историка права Освалда Балцера2 могу се сматрати као чврста 
тековина историјско-правне науке, те ћемо их на овом месту 
изложити. 

Задругу у Дечанском властелинству обично чини или отац са 
синовима и унуцима, или браћа са својом децом, или братанцима, 
каткад сестрићима; зет се у кући каткад спомиње, али не често. 
Највише задруга броји 7, 8, 9, 10, 11 мушких глава, само неколико 
по 13, 14, 15, 16 глава. На највећу задругу наилазимо у селу Серошу; 
то су Лачковићи, који су у својој задрузи имали 19 мушких глава. 
Интересантно је, да се попис те задруге наведе у оригиналном тек- 
сту. Ево га. „Толислав, а син му Радослав и Богоје, а Радославу син 
Отмич и Владислав и Крушан, а Богоју син Божић, а Толиславу 
братан: Граде и Прибоје и Војсил, а Градетеви син Витомир и 
Богослав; у Прибоја син Балдовин, а Толиславу братан: Доброслав 
и Смиљ и Милош и Степан, у Доброслава син Очиња и Хранислав 
Десимирић, а дед им Лачко.“ Састав наведене задруге Новаковић 
одређује овако: овде је отац (дед Лачко) с два сина, унуцима и 
праунуцима од њих, а унуцима и праунуцима од друга два сина. 
Није та дефиниција Новаковићева тачна. У попису се никако не 
могу констатовати четири Лачкова сина, него свега три, и то: 
Толислав, који је жив, и два његова брата, који су умрли, а од којих 
живе две групе Толисављевих братана; други дакле Лачков син 


ТУ тексту Дечанске хрисовуље, објављеном у Ст. Новаковићевим Законским 
споменицима српских владара средњеза века (Београд, 1912) споменути попис је 
изостављен (в. Нов., Спом., 646–655), те га треба тражити у засебном пуном издању 
Дечанске хрисовуље, или тачније Дечанских хрисовуља, јер их је било две, прво- 
битна издата од краља Стефана Уроша Ш (Дечанског) и потоња, поновљена са 
изменама, које су дошле у међувремену, и потврђена од сина Дечанског Душана. В. 
Дечанске хрисовуље, издао Милош С. Милошевић, Београд, 1880. (Гласник, П оде- 
љење, књ. ХПП). 

2 Омаја Ваус, О гадгидте мМоуланукееј (штаці і раетћа), Кмамаик 
Ніхќогусипу, ХИ, 1899, 5. 183-256. 

је покојни отац Градета, Прибоја и Војсила, а трећи – покојни отац 
Доброслава, Смиља, Милоша и Степана. Не може се за четвртог 
сина Лачкова признати Хранислав Десимирић, јер он има засебно 
родовно презиме (Десимирић) те није уопште Лачковић, него 
човек са стране, који је дошао у задругу Лачковића највероватније 
тим путем, што је узео девојку из Лачковићеве куће те се у задругу 
приженио. Затим није исправно, што је Новаковић на челу задруге 
поставио деда Лачка, који је у попису наведен на завршетку. Треба 
да се иде за редом у самом попису, као што то исправно пре- 
поручује Балцер. Онда се задруга, о којој је реч, представља овако. 
На челу стоји Толислав, као претставник најстарије генерације у 
задрузи. Другу генерацију сачињавају Толисављеви синови: 
Радослав и Богоје, и Толисављеви братани: Граде, Прибоје и 
Војсил, синови једног покојног брата Толисављевог, и Добро- 
слав, Смиљ, Милош и Степан, синови другог покојног брата 
Толисављевог. Трећу генерацију у истој задрузи сачињавају уну- 
ци Толисављеви: Отмич, Владислав и Крушац, синови Радослава, 
и Божић, син Богоја, затим унуци једног покојног брата 
Толисављевог – Витомир и Богослав, синови Градета, и Балдовин, 
син Прибојин - најзад унук другог покојног брата Толисављевог 
Очиња, син Доброслав. Према томе од прве генерације постоји у 
задрузи 1 мушка глава, од друге – 9 мушких глава и од треће 8 
мушких глава. Засебно стоји Хранислав Десимирић који се 
навероватније у задругу приженио. Заједно са њим цела задруга 
броји 19 мушких глава. На завршетку пописа наведен је „дед им 
Лачко“. Ако би смо га поставили на прво место, дакле на чело 
задруге, онда би задруга обухватила четири генерације. Пошто се 
аналогично „дед“ (Дудал, Братислав, Радомир, Добретин и др.) 
налази на завршетку пописа многих других великих задруга, онда 
би се морало признати да су старешине великих задруга редовно 
доживљавали Матусалове године и управљали унуцима и одраслим 
праунуцима (недорасле мушке главе не наводе се у пописима по 
именима). То се не сме допустити, као што се не сме допустити ни 
самовољно премештање стереотипног „деда“ са завршетка пописа 
на прво место, дакле на чело задруге. Ако би тај „дед“ у ствари ста- 
јао на челу задруге, онда би и у попису био постављен на првом 
месту. Ако се ипак спомиње тек на завршетку пописа, то може 
значити, као што је тачно приметио Балцер, само да се он наводи 
као заједнички предак задругара, па ништа више. „А дед им Лачко“ 
то значи да су сви задругари Лачковићи, и у њиховој задрузи нема 
20 мушких глава, као што је рачунао Новаковић, него 19, као што 

је поправио Балцер, јер није већ Лачко живео. Иста се поправка 
мора учинити и у пописима осталих аналогичних задруга од више 
генерација. 

Задруга Лачковића је по броју мушких глава била највећа у 
Дечанском властелинству те се у томе погледу јавља као изузетак. 
Да се расветли просечни тип задруге на Дечанском властелинству, 
Новаковић је поделио испитиване куће на јаче и слабије. Именом 
јачих обележио је оне, у којима има најмање три брата, а против- 
ставио их је осталим, куда спадају или самци с децом (неодраслом) 
или синовима, или слабије куће, у којима су по два брата с 
одраслом или неодраслом децом или без деце. Спроводећи наведе- 
ну дистинкцију, ево какве је резултате нашао у неколико села и 
међу Власима Дечанског властелинства. У 21 селима и заселцима 
прегледао је 900 кућа, од којих је нашао јачих 134, дакле око 15% 
општег броја кућа; у 8 катуна влашких и 1 арбанаском прегледао је 
205 кућа, од којих је нашао јачих 54, дакле преко 26% општег броја 
кућа. 

По истој методи испитао је Новаковић одговарајуће прописе 
у другим хрисовуљама, где пописа има, како познијим, тако и 
ранијим, и дошао је до сличних резултата. По Аранђеловској 
хрисовуљи 1348-1353. прегледао је осам влашких катуна са 447 
кућа, међу којима је наишао на 210 јачих задруга, које су дакле 
сачињавале преко 46% општег броја кућа. Иако се тај резултат 
разилази са резултатима из Дечанске хрисовуље, ипак ни он не 
износи превлађивања великих задруга, него само их скоро изјед- 
начује по броју са малима. У истој Аранђеловској хрисовуљи има 
још података за попис себарских кућа у Призрену. По њима је 
Новаковић прегледао 47 кућа, од којих су се 30 показале као 
инокосне и тек 17 као задружне, од којих опет је јачих задруга било 
10. У Светостефанској хрисовуљи 1313-1318. пописани су девет 
влашких катуна, у којима је свега било 504 куће; међу њима је било, 
као што је избројио Новаковић, само 58 јачих задруга. У 
Хиландарској хрисовуљи краља Милутина 1302-1309. проучио је 
Новаковић два пописа Влаха, и то, прво, 107 кућа на име даровнине 
манастиру (Нов., Спом., 394, ХІ) и друго, 20 кућа, засебно пок- 
лоњених ради чувања манастирских кобила (Нов. Спом., 395, 
ХУШ); анализа је тих пописа показала, да у првом случају сасвим 
није било задружних кућа, а у другом случају било је само 7 
задружних кућа; дакле су уопште јако преовлађивале инокоштине. 
Међу 50 себарских кућа из Штипског подграђа, које се наводе у 
истој хрисовуљи Хиландару, има 5 јачих кућа (са више од два 

брата) и неколико слабијих, где је у кући било по два брата, или по 
још когод од рођака; ни ту дакле није било јаке задруге. Од 36 
влашких кућа, пописаних у хрисовуљи краља Уроша І манастиру 
Св. Петра на Лиму 1254-1264., само у 6 кућа има још когод осим 
оца с децом, а које се дакле могу сматрати као задружне; све пак 
остале су инокосне и са самом децом. 

Из претходног се види, да је задруге било, али никако није она 
била једини облик породичне заједнице јер је поред ње било и 
инокоштина. Међу задругама су велике биле у мањини, а пре- 
овлађивао је тип мале задруге. Изузетно наилазимо и на шире 
родовне заједнице, и то на братства; бар би се као братство 
могли сматрати Будимирци Првославићи, који се спомињу у 
Хиландарској хрисовуљи краља Стефана Драгутина 1276-1281. да 
„су били купили у метохијског чловека“ виноград код Призрена 
(Нов., Спом., 387, П; Село, 238; К. Јиречек, ПІ, 59 пр. 1), и „људи 
именом Момишићи“, са којима је цар Стефан Душан 1355. покло- 
нио Хиландару „у Зете половину Камениц" (Нов., Спом., 431, МІ; 
Село, 238). Али то не мења општег правила, по коме су доминира- 
јући тип сачињавале мале задруге и инокоштине. 

Нису задруге биле непомичне, него су се делиле и растављале 
на низ инокоштина. Ст. Новаковић је вешто запазио, како је у сред- 
њовековним правним споменицима на неким местима обележен тај 
процес растављања задруга. Врло је у томе погледу изразит попис 
Влаха у Светостефанској хрисовуљи 1313-1318. Попис показује 
доиста одвојене куће, у којима живе подељена браћа. У катуну 
Пијанцима почиње, на прилику, ређање куће овако: Рајан с браши- 
јеју (прва кућа); Деило с детију (друга кућа); Паркач Рајанов брат 
с дешију (трећа кућа). Ту је по самом попису јасно, да су Рајани 
Паркач били браћа, али су живели у две куће, од којих је Рајанова 
била задружна, а његов је издвојени брат живео у инокоштини. 
Исто тако у катуну Бобојевцима помиње се: Крајмир (засебна 
кућа); Калопа брай му (засебна кућа). У катуну Војсилцима било 
је још више таквих издељених кућа. Примера ради ми, вели 
Новаковић, ћемо навести, јер пада у очи и њихов број и њихово 
сродство, и попис у гомили једних за другима; Богослав Драгшић с 
детију (четврта кућа тога катуна); браш му Инослав с дешију (пета 
кућа); Сшавер Крагујевић с дешију (шеста кућа); браш му 

Хранислав с брашијом (седма кућа – овде је случај, да се од браће 
одвојио један - горе споменути Ставер Крагујевић - у засебну 
кућу, а остали с Храниславом на челу да су се задржали у задрузи); 
Милослав Михомилић с дешију (осма кућа); браш му Мужбрайі с 

детију (девета кућа); брай му Незгоје с детију (десета кућа); 
Воихна Љубојевић с детију (једанаеста кућа); Лепчин браш му с 
детију (дванаеста кућа); Друже Радомирић и с детију (тринаеста 
кућа); браш му Војсил с брашом и с детију (четрнаеста кућа – опет 
случај да се из задруге изделио само један брат - Друже 
Радомирић); Станимир Брашханић с детију (петнаеста кућа); 
браш му Радослав с дешију (шеснаеста кућа); брай му Доброслав 
с дешију (седамнаеста кућа - као што се види, три су брата 
Братханића издељена у три засебне куће); Бероје Станковић с 
детију (осамнаеста кућа); браш му Радомир (деветнаеста кућа). 

Исту је слику Новаковић испољио у хрисовуљи краља 
Милутина Хиландару 1302-1309. и то у њеном попису Влаха, у 
којем се на више места види извршена деоба задруге. Прве четири 
куће записане су, на пример, овако: кнез Воихна с детију (1); зет му 
Првослав с детију (11); брат му Станислав с детију (ПІ); други 
Брзошић (ТУ). Затим долазе издељени отац и синови: Драгомир с 
детију (У); син му Бунило с детију (МТ); други му син Брайан с 
детију (УП). Затим опет подвојена браћа или стричеви, нпр.: 
Предимир с детију (УШ); Шербан брай му с детију (1Х); Негослв 
с детију (Х); браш му Рад с дешију (ХІ); Краислав с детију (ХШ); 
Воислав брай му (ХІХ); стриц му Грдус с детију (ХХ); други му 
стриц Воихна с детију и зеш му (ХХІ); братучед му Петралиш с 
детију (ХХІ) итд. Из наведеног се јасно види, како су старешине 
појединих инокосних кућа сродници, који су се очевино издвојили 
из заједничке задруге, која их је све доскора обухватала. 

На издвајање из задруге наилазимо још у ХШ веку, при томе 
не по слободној вољи задругара, него по законском пропису. 
Имамо у виду одговарајући пропис, који долази у хрисовуљи краља 
Стефана Владислава І 1234-1243. манастиру Св. Богородице на 
Бистрици у Полимљу, а који пропис гласи овако: „И син с оцем да 
седи оженив се три годишта; кон трех годишт да поступа у особну 
работу цркви. Ако ли је јединак, да му игумен да стиштника кога 
разуме“ (Нов., Спом., 590, УШ). Не можемо афирмативно тврдити, 
да ли је наведени пропис вредео у целој земљи или само у Полимљу 
или чак напосе само у властелинству именованог манастира. Али 
чак и као ужи локални пропис, врло је маркантан за општу ситуаци- 
ју задружног живота. Тешко је и управо немогуће замислити, као да 
је наведени пропис уводио апсолутно новаторство, и то да је наре- 
ђивао издвајање из задруге, које пре није сасвим било познато. 
Много је вероватније, те се стога може и мора претпоставити, да се ту 
новаторство састоји само у прописаном обавезном издвајању сина из 

задруге након три године после његове женидбе, али да је слободно 
издвајање из задруге било познато и пре. Не може бити сумње, да се 
обавезно за ожењеног сина издвајање из задруге уводило ради 
интензификације работа и повећавања тим путем манастирских при- 
хода. Али та економска и финансијска страна растављања задруге 
не занимају нас на овом месту, где је довољно да се констатује, да је 
издвајање из задруге постојало већ у првој половини ХПІ века. 

У другом делу претресаног прописа одређује се, да ако издво- 
јени из задруге домаћин новостваране инокосне породице је „једи- 
нак“, тј. поред себе нема у кући никаквог другог работника, онда 
има господар властелинства да му да „стиштника“, тј. неког другог 
насељеника, са ким би се он удружио за тегљење господару земље 
работа, које није очевидно појединац био у стању да поднесе. Та је 
институција „стиштника“ била иначе проширена у патримонијал- 
ном газдинству. Свакако на њу наилазимо у Светостефанској 
хрисовуљи 1313-1318, која тим поводом садржи овакву одредбу: „и 
који не имају сина, или брата, или работника, јединаци, два да се 
стишета ако и разну работу и земљу имата, на ине работе, а орани- 
је и виноград разно. Такожде и сокалници и који љубо мајсторије“ 
(Нов., Спом., 616, 1. У). Враћајући се на наведени пропис Бистричке 
хрисовуље, који у исто време и принудно раставља задругу и уза- 
коњава институцију „стиштника“, не можемо да тим поводом не 
истакнемо неку двојну и, као што се чини, контрадикторну економ- 
ску политику властелинстава, која једном руком укида јаку сталну 
заједницу, а другом руком уводи неко пролазно удруживање ради 
исправног теглења насељеничких работа. Да се та контрадик- 
торност објасни, није то наш посао на овом месту, где пратимо при- 
ватноправну страну задруге. Баш са те стране имамо само да скре- 
немо пажњу на ону разлику, коју су законски споменици правили 
између задруге и осталих удруживања ради заједничког рада. Није 
се задруга базирала на радном удруживању, него на сродству, које 
је лежало у темељу заједнице живота, заједнице рада и заједнице 
имања, које су заједнице тек укупно сачињавале задругу. 

Сви се већ наведени изворни подаци о задрузи односе на на- 
сељенике повлашћених имања, на сељаке-земљораднике и на 
пастире. Али то не значи, да се постојање задруге ограничавало 
на тај нижи, рецимо себарски, сталеж. Истина, само односно 
њега сачували су се обилнији директни подаци у пописима насе- 
љеничких кућа. За повлашћени сталеж, који није давао данке нити 
теглио работе, никаквих пописа није било нити могло бити, није 
уопште било повода за бројење његових мушких глава по кућама. 

Само су се сеоски попови, чији је сталешки положај био на нивоу 
себара, уводили у насељеничке пописе, те се у њиховим кућама 
бројиле мушке главе, одакле и о њиховим кућама у погледу 
задружног живота долазе исти подаци, као што и о насељеницима. 
Тако, испитујући чувени попис насељеничких кућа у Дечанској 
хрисовуљи (1330), Новаковић је у Средњем селу наишао на једну 
поповску кућу од 6 мушких глава овако поименце: „Бољеслав 
Богојевић а брат поп Клинац и Богдаша и Милен, а син му Гојак и 
Прибил Поповић, а дед му Радовин (Село, 232-233). У 
Светостефанској хрисовуљи (1313-1318) у попису влашких катуна 
долази „Поп Кустодија са тастем и са шурјама“ (Село, 240). У 
великој Хиландарској хрисовуљи 1348. г. у попису хиландарских 
метохија спомиње се у Јадварцима код цркве Св. Николе, 
приложене Богородици Хтетовској, „поп Драго с родом“ (Нов, 
Спом., 422, 34), што се понавља и у Хтетовској хрисовуљи 1337-1346. 
(Нов., Спом., 660, ХХІХ). У Аранђеловској хрисовуљи 1348-1353. 
наводи се „село Рабча с попом Главатом и с попом Рајком, с них 
родом“ и „село Брод и други Брод с попови Дикановићи и с них 
родом" (Нов., Спом., 689, ХУ и ІХХ). Додатак „с родом“, као и 
заједничко патронимичко презиме попова у Бродовима, јасно 
сведоче, да су дотични попови живели у задрузи. Задруге код 
сеоских попова тичу се и познати већ нама прописи о регулиса- 
њу поповског сталежа у властелинствима Светостефанском и 
Дечанском. Светостефанска хрисовуља тим поводом одређује 
овако: „синове попови, колици књигу изуче, вси једну земљу отчину 
да држе, а који не научи, ако му отац поповић, а он да буде сокалник; 
ако ли му је отац меропшић или сокалничић, а он да буде, что му и 
дед бил“ (Нов., Спом., 627, ХУП). Дечанска хрисовуља истом при- 
ликом доноси овакву одредбу: „поповсци синове кто књигу изучи, да 
стоји с оцем на својем ждребију; ако ли књиге не изучи, а он да је 
меропах" (Нов., 651, ХІ). И у једној и у другој од наведених одре- 
даба подједнако се прописује оним поповићима, који имају спрему за 
поповство, да на очевом ждребију живе у задрузи са оцем, а кад га 
нестане, међу собом. Они пак поповићи, који немају потребне 
спреме за поповање, имају да пређу на други сталешки положај, што 
за собом неминовно повлачи њихово иступање из поповске задруге. 
Већ наведени из Аранђеловске хрисовуље попис кућа у Призрену 
пружа податке о задружном животу код грађанства, које иначе, као 
што је нама познато (5 7), у унутрашњој Србији није био засебни 
градски сталеж у правом смислу речи, него фактички скуп себара у 
граду. 

Остаје питање, да ли је било задруге код повлашћеног 
сталежа, тј. код властеле. Има у стручној књижевности тенденци- 
је, да се задруга представи као специфична особина сеоског земљо- 
радничког сталежа, а да се задружни живот код племства пориче. 
Ту неосновану тенденцију озбиљно критикује и разложно обара 
Балцер. Не може се порицати задружни живот ни код средњо- 
вековне српске властеле. Између осталих земаља поклања се 
Хтетовском манастиру у хрисовуљи 1337—1346 „и село Крапена, 
што приложи краљевство ми (краљ Стефан Душан) Светој 
Богородици Хтетовској, Прибца с црковију Светим Георгијем, с 
родом и с дворани, с људми што је приселил Прибац, с местоми с 
воденицами, с оградијем, се сенокоси, с ливадами, с брдом, с всеми 
међами и правинама“ (Нов. Спом., 659, ХХІУ). Прибац, који је 
имао своје село, своју цркву, своје дворане и људе, био је без сумње 
властелин, и о њему се каже, да је живео „с родом“, тј. у задрузи. О 
властеоској задрузи сведочи баштинска повеља краља Милутина 
1314-1321, кад вели: ,такожде и краљевство ми потврди 
Ловрешићем Андреји с брашиом, што им отац држал и стриц им 
Марин у матере краљевства ми, тође да си и они држе“ (Соловјев, 
Одабр. спом., 88). Више директних, индикација о задрузи код 
властеле пружају сачувани фрагменти приватноправних аката, 
која се односе на располагање задружним имањем, а на која сад 
баш прелазимо. 

2. Сачувани у средњовековним споменицима фрагменти при- 
ватноправних аката, у којима се садржи располагање задружним 
имањем, односе се на размену, купопродају и поклон. 

На акт размене наилазимо у Аранђеловској хрисовуљи 
1348-1353. „И сим образом замених“, пише цар Стефан Душан у 
споменутој хрисовуљи, „цркв Спаса у Младена Владојевића и у 
машере јего и у всега сродства јего, рекше хтиторства јего, и за вса 
села с људми и земљом и с виногради и с всеми правинами иже се 
находеше цркве те или у граду, или у жупе, или инде где љубо, них 
волом и них хотенијем, а не некоју нуждеју замених и дах замену у 
Охриде Андрићу цркв за цркв, села за села, винограде за вино- 
граде, млине за млине, и што је имала цркв тази от прежде все му 
да царство ми. И записах Младену и јегове машери да си држи 
вместо сегази у баштину, како је држал Спаса такози да си држи 
Андрићу, а Младен ни јегов родим да веће не појиште онези 

баштине ни цркве Спасове иже јест у Призрене“ (Нов., Спом., 683, 
ІУ). Владојевићи, о којима је ту реч, несумњиво су властела јер су 
имали и баштинску цркву и села и људе. 

Купопродаја задружног имања забележена је у попису имања 
Хтетовског манастира Св. Богородице око 1346. „Нива у Царева 
студеница Краимирово селиште што купи игуман у Буре, 
Краимирове чшере, и у сестре јеј Јере и у них дешеј у Виштомира и 
у Леја и у Миља и у Романа... Нива голема, што купи Неофит у 
Радослава Дудова сина и у сестричиштеј му и у сина му Обрето... 
и у Гоислава и у всего рода их..." (Соловјев, Одабр. сйом., 131). У 
једином формалном купопродајном уговору, који је до нас дошао 
из ХМ в. и то у тзв. Призренској тапији 1346-1366 (Соловјев, 
Одабр. спом., 148), ситуација је компликованија, јер осим породице 
примају учешће у послу и суседи. Ипак се њихова улога ограничава 
на допунски пристанак и на одрицање од права прекупа, тако да се 
основни акт располагања свакако извршује од стране породичне 
заједнице, коју сачињавају Доброслава Каросова кћи, два њена 
сина – Првослав и калуђер Никодим – и њена кћи Раја. У питању 
је дакле задруга од неподељене одрасле деце на челу с мајком, си- 
гурно удовицом. У везу са наведеним подацима може да се доведе 
још један податак из хрисовуље Св. Ђорђу Скопском (1300), који 
истина није довољно јасан, али ипак наговештава на неко сувлас- 
ништво задружног карактера, које повлачи за собом и одговара- 
јући начин располагања са дотичним имањем. 

„И купи краљевство ми“, пише краљ Милутин у споменутој 
хрисовуљи, „от Костадина сина Липсиотова и от Андриана, сина 
кир-Теодорова, и от кира-Калије, сестре Теодорове, и от брата јеје 
Теодора иже имејаху места у Скопи граде и в облати Скопској, в 
Пресци, и в Сушици и в Салије-Сулни Долњем и Горњем, или в 
Сопиштех или више Вапештца, или в Тресце, или в Себемишли, 
или в који љубо хори Скопској, или в пределех Скопских, или су 
селишта, или виноградишта, или виногради, али нивије, или 
сенокоси, или су вртове, или перивоље, или воденичишта; двор 
внутр града Скопскога близ Скопиота и до Москија, и до пута царе- 
ва; нивије 15 зевгарем в Поли Маглавитском; виноград в Тресце 
половина, а копаније 25 мужем; други виноград на Пресчишти, 
копаније 70 мужем; нивије в Пресчишти 15 зевгаром; други вино- 
град туждере в Пресчишти 10 мужем копанија; тужде и двор и 
воденичиште. И в Себемишли виноград Андријанов што љубо га 
јест. В Туранех поље до места Тројеручице Скопскије и до Ксене, 
и до протопопе Десислава, и до Веришина месте што се обрете 
Липсиоташтина с градиштем и с Храсовем селиштем, то покупи 
все краљевство ми за цену 300 перпер освен иномикова откупа и 
прочега ексода“ (Нов. Спом., 610, ХШ-ХІУ). Као што се види, 

после смрти некојег Липсиоте остала је већа заоставштина, која се 
налазила у сувласништву Липсиотовог сина Костадина и некојег 
Теодора, његовог сина Андриана и његове сестре Калије, од којих 
је цело то имање купио краљ Милутин. Сигурно су сви више набро- 
јени сувласници били између себе рођаци и живели на Липсиотовој 
заоставштини у задрузи. Липсиотов син Андриан је поред тога 
имао и своје засебно, инокосно имање (виноград в Себимишли). 
Мало више има података о поклањању имања манастирима од 
стране породичних заједница. „Даде Обезова хћи с родом си ниву... 
И другу ниву даше Обезоглавчеви“ (Скопска хрисов. 1300, Нов. 
Спом., 612, ХХШ). „Нива у дуба велијего поред Млачиц што даде 
Николић и брат му Хранислав за гроб и за помен“ (Хтетовски попис 
око 1346, Соловјев, Одабр. сиом., с. 132). „И јеште приложи 
љубовнији и вернији властеличић царства ми Никола Утоличић 
село своје баштино Љубочево... И такози приложи Никола и јегова 
маши сијези село... И приложи Раденко с хтенијем и с милостију 
царства ми и с хшенијем машере Раденкове цркву у Велесу 
Архангела, с људми и с млини и с виногради и с всеми правинами 
цркве те" (Аранђеловска хрисов. 1348-1353, Нов. Спом., 691, 
ІХХХІ и 695, СХХХУТ). „Приложила (је) госпожда царства ми 
Вишеслава храму пресветије Богородице хиландарскије село 
Лесковљене... по хтенију Госпожде Вишеславе и синов јеје Богдана 
и Богоја“ (Хиланд. хрисов. 1354, Нов., Спом., 427, 1). „Всечастни 
старац светије гори Атона Роман, син севастократора Бранка... 
како се јест зговорил својим брашом Гругуром и Вуком, и како да 
приложе од своје башійине цркви светој Богородици 
Хиландарској...“ (Хиланд. хрисовуља 11. Ш 1356, Нов., Спом., 442, 1). 
„Челник Муса синови својими Степаном и Лазаром... приложише ве- 
ликомученику Христову Панделејмону... иже ва Светој Горе Атоне, 
рекоми Руси, село Уларе“ (хрисовуља 1381, Нов., Спом., 516, Т). 
Поред наведених података о располагању имањем уз учешће 
или пристанак свију чланова задруге или породичне заједнице има 
и података, да појединац сам располаже са својим имањем, а 
никакви се чланови његове породице при томе не наводе ни споми- 
њу. Још у хрисовуљи краља Стефана Драгутина Хиландару 
1176-1231. забележен је случај, како је метохијски човек продао 
виноград (Нов., Спом., 387, П), али се при томе не наводе никакви 
његови сродници. Између поклона манастиру Св. Ђорђа у Скопљу 
наводи се и овај: „и Драгослав казнац даде от тастнине си виногра- 
диште Маврово у Бутели“ (хрисовуља 1300, Нов., Спом., 611, ХХІ) 
– опет самостално располагање без ичијег саучешћа. За исти је ма- 

настир краљ купио земљу и куће од три лица, која се наводе сама 
без породичне пратње (Нов., Спом., 611, ХУІ). У Хиландарским 
хрисовуљама 1323. и 1332. потврђује се дар Хиландару протосеваста 
Хреље, који је он учинио сам без учешћа породице (Нов., Спом., 
399, 1; 401, Х; 403, ХХТУ). Исти је случај са севастократом Керсаћем, 
који је поклонио село манастиру Св. Богородице Перивлепте у 
Охриду (хрисовуља 1342-1345, Нов., Спом., 673, ХҮП). Хтетовски 
попис око 1346. г., износи више случајева самосталног индивидуалног 
располагања имањем: „Аз Воихна, Полелејев унук, продах ниву 
Матери Божије) Хтетовској под Лешким путем, што су прежде моји 
родитељи продали до Стрезове земље за 15 перпер... Нива под 
Речицами междупутије што даде Роман за гроб свој и за душу своју. 
И друга нива ниже теђере ниве што даде Губислав за гроб. И туђере 
кон Губислава даде поп Доброта, Рајанов отац, за душу и за гроб- 
ницу... Нива што даде Драгача за гроб... И паки приложи Хранислав 
ниву на Хоботе за душу си и за гроб си“ (Соловјев, Одабр. спом., с. 
131–132). Потпуно самосталним индивидуалним актом подигао је и 
одарио Оливер манастир Злетово у Леснову, иако се у дотичној 
хрисовуљи (1347-1350) спомињу његова „чеда“ (Нов., Спом., 676, Т; 
677, П; 680, ХХУ). „И с милостију и хотенијем царства ми приложи 
мати Братослава село баштино Плочицу с међами и правинами 
села тога за гроб Братослаљ“ (Аранђелов. хрисов. 1348-1353, 
Нов., Спом., 696, СХІМ). У истој Аранђеловској хрисовуљи наила- 
зимо на више размена извршених између цара и појединачних влас- 
ника, као што су Нежа, Дабижив, Бајко, Одељан, Дмитро, а који се 
сви наводе без породичне пратње (Нов., Спом., 684, ЇХ). Властелин 
Тошоје поклања велики комплекс земаља Хиландару и извршује то 
сам без ичијег саучешћа (хрисов. 2. У 1355, Нов., Спом., 431, УП). 
„Повеленијем Божијем престави се Дмитро војевода с подружијем 
и с децами; и јегда престави се син јего Дабижив приложи 
Секирпину и населеније отца јего војеводе Дмитра, отроке своје, 
село рекоми Црквишта, цркви светије Богородице Архилевице и 
такози приложи са всем отесом“ (после 1355, Соловјев, Одабр. 
спом., с. 159). Властелин Владко поклони своју баштину Хиландару 
сам без ичијег саучешћа (хрисовуља 25. ПІ 1358, Нов., Спом., 435, 
1-П). Казнац Димитрије поклања село Св. Николи Врањинском под 
извесним условима у корист своју и своје жене и чини то сам 
самостално (хрисов. око 1326, Нов., Спом., 581, П); исти је случај са 
челником Милошем (1361, Нов., Спом., 440–441). 

Односно свију лица, чија смо индивидуална акта располагања 
са имањем тек што навели, не можемо афирмативно тврдити, да 

нису она имала ни рода ни деце. Што се ни деца (изузевши један 
случај) ни род не спомињу, одатле се још не сме извести закључак, 
као да није ни било ни рода ни деце. Однос између индивидуалних 
аката располагања, која су, узгред буди речено, многобројнија, и 
задружних аката, која су се случајно сачувала у мањем броју, није 
по себи јасан. Извесне индикације за расветљавање нејасне 
ситуације пружају неки засебни, скоро изузетни случајеви, у који- 
ма се односно деце и рода чине извесне резерве. 

Ту пре свега спадају два акта, у којима се индивидуално распо- 
лагање имањем објашњава и правда тим, што субјект располагања 
нема деце. Тако у Хтетовском попису око 1346. читамо ово: „И 
туђере кон Добротине ниве даде Нанаја комат за душу јере не меше 
порода“ (Соловјев, Одабр. сйом., 131). И у истом попису мало даље 
наилазимо на један опширнији те стога изразитији акт исте врсте: 
„Аз Савдић видев јере не имам порода, да што приложих Матери 
Божије за куп, за то да не речи, на давам ниву нам светом Недељом 
от пути подлужка, ус-пут речички и до бразде подлужке, и вину до 
међе подлужке, да ме поменује црква“ (ірійет). 

Затим ту спадају два индивидуална акта, извршена од лица, 
која су имала децу и род а која се акта потврђују, али се при томе 
њиховој деци и роду одузима право да дотична акта оспоравају. „И 
како подложи пред царство ми“, пише цар Стефан Урош у 
хрисовуљи Хиландару 15. Х 1360 „с упрошенијем и повеленијем 
царства ми верни и многољубими властелин царства ми жупан 
Вукослав под Хиландар своју цркв баштину, што је сазидал с 
упрошенијем царства ми својим трудом на својеј баштине под 
Петрусом цркв Матер Божију, и с милостију и повеленијем царс- 
тва ми овузи цркв подложи под Хиландар, и того ради дарова 
царство ми манастиру Хиландару, Матери Божији благодатељници 
Хиландарској, си светли хрисовул царства ми, и записа царство ми 
Хиландару овузи цркв Вукослаљу, које јест сазидал под Петрусом, 
цркв Матер Божију, и с сели што јест приложил Вукослав цркви 
тој од своје баштине... И такози подписа царство ми овузи цркв под 
Хиландар, јако по смрти Вукослали никшо од синова или од рода 

Вукослаља да не мейеха ни облада црквом шомзи такмо да њом 
облада и метеха Хиландар, а ин никто"( Нов., Спом., 437, 1; 438, М).! 


1 Како су доцније Вукослављеви синови оспорили очеву даровницу и чак 
добили цркву баштинску натраг, о томе в. Александар В. Соловјев, Једно суђење из 
доба кнеза Лазара, Архив за правне и друштвене науке, ХХХУ, 1929, стр. 5 и след; и 
Радослав М. Грујић, Лична власішелинсійва српских црквених претставника у ХМ и 
ХУ веку. Гласник Скопског научног друштва, књ. ХШ, Д.Х. 7 (1933) 1, 934, стр. 57. 

Исти се случај поновио са великим војеводом Николом који је пок- 
лонио Хиландару своју цркву баштинску Св. Стефана у Кончи, и 
опет је у хрисовуљи, којом је цар Урош 1366. тај војеводин дар потвр- 
дио, донета овака одредба: „и поселе да не метеха ни облада с ними 
(више писаним селима) никто разве светаја и божествнаја цркв ни да 
је вољан кто что однести от цркви сије више писаних, ни дете 
војеводино, ни родим, ни кто мал ни велик“ (Нов., Спом., 445, П). 

Као што се види, оспоравање индивидуалног акта распола- 
гања имањем од стране деце и рода, као и њихова потраживања 
реституције њиховог баштинског имања била су отклоњена од 
стране владаоца нарочитом повластицом, издатом манастиру-пок- 
лонопримцу. Одатле се може извести основани закључак, да је 
деци и роду редовно припадало право на учешће у располагању 
баштинским имањем и на оспоравање индивидуалног акта поро- 
дичног или задружног старешине, којим би било извршено распо- 
лагање баштинским имањем. Тај закључак наилази и на директну 
потврду у једној белешци Хтетовског пописа око 1346, која гласи 
овако: „Поиска Срезов син Драгија и зет му Драгослав земљу што 
јест них отац Стрезо продал цркви, а друго приложил за душу си, и 
ступише пред судију Дабижива и умирише се и рекоше: што јест 
наш отац продал и приложил цркви, ми не потварамо, на паче 
потврждамо“ (Соловјев, Одабр. спом., 131). Ту је ситуација јасна: 
свесни свога права на саучешће и на реституцију задругари су под- 
нели суду одговарајућу тужбу против продаје и поклона задружног 
имања, извршених од покојног оца путем индивидуалног акта, али 
су се на суду умирили и од своје тужбе одустали, дакле су се својих 
права драговољно одрекли. 

3. Душанов законик зна за задругу, коју, као што смо већ 
рекли горе, назива кућом, и доноси о њој неколико одредаба (чл. 
51, 52, 66, 70, 71). У сагласности с општим јавноправним карак- 
тером Законика, није приватноправна институција, као што је 
задруга, регулисана у њему у својим основним конститутивним еле- 
ментима, него се о њој одређује само у толико, у колико она долази 
у додир са државном или патримонијалном влашћу, и само поводом 
тога додира. Према томе од пет чланова Законика, који се тичу 
задруге, три говоре о кривичној одговорности задруге (51, 52, 71), 
један о представништву задруге на суду (66) и један о начину, на 
који се има вршити тегљење патримонијалних работа од подељене 
задруге (71). Иако се одредбе Законика о задрузи управо односе на 
питања, која нас на овом месту непосредно не занимају, ипак се у 
њима огледају и поједине приватноправне црте задруге. Ако их 

извадимо и средимо, онда ћемо добити у основним потезима слику 
оне емпиричке задруге Душановог доба, коју је законодавац поз- 
навао и о којој је водио рачуна. Ево те слике. 

Задруга. је била проширена код свију сталежа, почињући од 
„малих људи“, који су работали на властелинствима (чл. 70) и све 
до властеле, јер су несумњиво у властеоски сталеж спадале оне 
задруге, које су своје чланове предавала у царски двор (чл. 51). 

Обични су састав задруге сачињавали отац са одраслим 
синовима или неподељена браћа „братенци“ (чл. 51, 66), али су сем 
тога улазили у задругу и припадници ширег круга сродника - 
„родим“ (чл. 52, 71) и чак „ин кто" (70), сигурно зет. 

Задруга је пре свега заједница живота. Задругу сачињавају 
само они сродници, „који су заједно у јединој кући“ (чл. 66, 71), те 
издвојени из задруге обично „су оделни... у својих кућах“ (чл. 52). 
Али није живот „на једином огњишти“ (чл. 70) сам по себи довољан 
за одржавање задруте, јер се као издвојен из задруге сматра „оде- 
лан хлебом и иманијем“ (чл. 70). Хлеб добија само онај, ко га је 
зарадио, и консумпција се несумњиво врши истим редом, како се 
радило. Због тога заједнички хлеб у задрузи сведочи о заједници 
рада, без чега не може задруга да постоји. Најзад, као што смо 
видели, задруга је и заједница имања, на коју указује и сам назив 
„кућа“, јер кућа не значи само зграду, у којој се живи, него и газдин- 
ство, на којем се заједно живи, дакле и заједничко имање. У томе 
смислу Законик прописује, да се жени и деци у одговарајућем 
случају „да дел од куће“ (чл. 9), да игумани „обладају кућом“ мана- 
стира (чл. 35) и да одговорно лице има да „плати од своје куће“ (чл. 
142, 157); у истом се смислу одређује, да „кућа да плати“ за свога 
задругара, који је извршио кривично дело (чл. 52). 

На челу задруге стоји „господар куће“ (чл. 71). На томе се 
положају налази увек породични старешина, јер Душанов 
законик познаје у томе својству само оца или старијег брата (чл. 
51, 66). а 

Господар куће нормално заступа задругаре на суду (чл. 66). У 
случају, ако неко од задругара изврши кривично дело, „все да 
плати господар куће, или да даст који је зло учинио“ (чл. 71). Дакле 
у власт господара куће спада важно и чак судбоносно решавање о 
личности задругара. По томе се види, да је та власт била од великог 
ауторитета, што се морало манифестовати и у обичном свако- 
дневном руковању задружним газдинством. Можда се тим може 
објаснити велики број случајева, кад се располагање баштинским 
имањем вршило преко индивидуалног акта располагача, за које 

тешко је мислити да су они сви били без деце и без рода. 

Не гледајући на велики ауторитет породичног старешине, као 
господара куће, нису ипак остали задругари потпуно губили своју 
личност. То се види одатле, што је на суду могао заступати задругу 
и редовни задругар. Тим се поводом вели у Душановом законику 
овако: „братенци који су заједно у јединој куће, када их кто позове 
на дому, који од њих приде, та-зи да отпира“ (чл. 66). Несумњиво 
није „који“ од задругара примао на себе функције заступника 
задруге самовласно, него по налогу господара куће. Важно је ипак, 
да је свако био за то способан. Још маркантније је оно, што се даље 
предвиђа у истом члану Законика: „ако ли га (којег задругара) 
обрете (тужилац) на двору цареву али судијину, да приде (тај задру- 
гар) и рече: Дати ћу брата старијег на суд, да му да; силе да му 
(задругару) нё отпирати“ (чл. 66). Из наведеног је јасно, да задру- 
гар, на кога је тужилац наишао на суду, није на суд дошао као 
заступник задруге, него неким другим поводом. Којим поводом? 
Не може се претпоставити да је дошао на суд ради разоноде, него 
послом. Онда којим послом2 Пошто не задружним, дакле личним. 
Не може имати посла на суду човек, који не прима учешћа у 
правном саобраћају. Дакле је и редовни задругар примао учешћа у 
правном саобраћају, следствено је имао за то неки самостални 
интерес, који опет не може да постоји без одговарајућег матери- 
јалног супстрата, тј. без имања, које би дотичном субјекту стајало 
на расположењу. Путем горњег резоновања може се доћи до 
закључка, да није задруга потпуно апсорбовала задругаре ни у 
погледу њиховог имања ни имовинских права. Имали су вероватно 
задругари и своју засебну индивидуалну имовину, која је собом 
представљала једну врсту ресийит'а. 

Није задруга била непомична, него се растављала и претва- 
рала у нове породичне куће и њихове нове комбинације. То се кон- 
статује и у Законику, где се поред сродника „који су заједно у једи- 
ној кући“ предвиђају и „оделни у својих купах" и „оделни хлебом и 
иманијем, и ако на једином огништи“. Не сматрају се ти „оделни“ 
као нешто изузетно ни изванредно, него као обична појава, подјед- 
нако обична, као и задруге у једној кући, на једном хлебу и на јед- 
ном имању. 

У супротности са претходном сликом задруге налазе се, као 
што се чини, чл. 40. и 174. Душановог законика, у којима се 
потврђује право слободног располагања баштином, а задруга се 
при томе никако не спомиње, тако да се учешће задругара у распо- 
лагању као да пориче или чак укида, а признаје се само индивидуално 
право располагања. У ствари није баш то тако, а наведена супротност 

је само привидна. У сагласности са општим јавноправним карак- 
тером Душановог законика и већ наведени чланови његови 
одређују о слободном располагању баштином само у погледу 
односа између приватне својине и државне (чл. 40)! или патри- 
монијалне (чл. 174)? власти. Због тога одредбе тих чланова важе у 
толико, у колико званично проглашавају слободу располагања 
према државној и патримонијалној власти, која не сме да ту слобо- 
ду смета. Ништа више ти чланови не значе. Унутра у структуру и 
живот баштине (како властеоске, тако и себарске) законодавац не 
улази те не пресуђује, ко треба да се сматра као њен сопственик, 
коме дакле право располагања припада и на који начин треба да се 
извршује. У задругу и у права задругара чл. 40. и 174. никако не 


дирају. 
$6. ПОЈАМ И ОБЛИЦИ СВОЈИНЕ 


1. Није средњовековна својина идентична ни са римском сво- 
јином ни са својином новог века. Специфични се карактер сред- 
њовековне својине највише и најразговетније манифестује у 
земљишној својини, која је сачињавала темељ за целокупну 
зграду друштвеног и политичког уређења у средњем веку. Већ 
смо у историји државног права изнели компликовану структу- 
ру средњовековне земљишне својине у Европи уопште и у 
Немањићкој држави напосе. Нећемо исто понављати, него ћемо 
истакнути основне принципе те компликоване структуре и њен 
дефинитивни закључак. Ту су деловала два основна принципа, и 
то подела својине на врховну (Фотіпіит  етіпеп5), директну 
(доттит аігесіит) и на својин уживања (аотіпійт иійе) и је- 
рархијски распоред друштва. Комбинација и укрштавање тих 
двају принципа водили су као дефинитивном закључку томе, што 
се земљишна својина манифестовала у два основна облика, и то 
као слободна баштина и пойчињена баштина. 


1 Чл. 40. Душ. зак., гласи: „И вси хрисоволије и простагме што јест кому 
учинило царство ми и што ће кому учинити, и тези баштине да су тврде како но и 
првих правоверних цар; да су (52. баштиници) вољни вими, и под црков дати, или за 
душу одати, или иному продати кому љубо“. 

2 Чл. 174. „Људије земљане који умају своју баштину, земљу и винограде и 
купљенице да су вољни от својих виноград и от земље, и у прикију одати, или цркви 
подложити или продати, а вину да јест работник на том-зи месте оному-зи госпо- 
дару чије буде село. Аште ли не будет работника, на оном-зи месту оному господару 
чије будо село, да јест вољан узети оне-зе винограде и њивије“. 

Слободна баштина није била оптерећена ни данцима, ни ра- 
ботама. Слободну су баштину имали властела и цркве и манастири, 
или државна и црквена властела, као што се изражавао Никола 
Крстић. Да се земљишна својина властеле називала баштином, то 
је опште познато, јер се на такву терминологију односно влас- 
теоских имања наилази у споменицима на сваком кораку. Ређе се 
иста терминологија примењује на црквена имања, али се примењу- 
је и односни случајеви треба да буду забележени. Тако се у 
Лесновској хрисовуљи 1347-1350. наводи „у Дринове пркв Светаго 
Прокопија с наместијем и всеју башшиноју цркве ше (Нов., Спом., 
678, ГУ). У даровници кнеза Лазара болници Хиландарској 1320. 
вели се овако: „Сије же моје малоје приношеније (села), иже дах, и 
писанијем подобним зде више уписах, да има Хиландар и држи до 
века као сушту своју баштину, никим отјемљему“ (Нов., Спом., 
450, Ш). Обично се црквена имања називају општим привредним 
терминима - земља, села, катуни, ниве, или специфичним за 
црквени земљишни посед термином – метох, метохија. Ма да како 
су се црквена имања називала, ипак су она у суштини сачињавала 
праву слободну баштину, „сушту баштину“. 

Битно се обележје потчињене баштине састојало у томе, што 
је она била оптерећена данцима и, што је главно, работама у 
корист господара земље, њеног директног сопственика (аотіпі 
Фтест). Потчињену су баштину, у својству својине уживања 
(Аотіпійт иге) имали себри, напосе меропси и парици, насељени- 
ци на земљама слободних баштина. Тако се потчињена баштина 
насељеника црквених имања карактерише на једном месту у 
Лесновској хрисовуљи 1347-1350. овако: ,Морозвизд Жрнов- 
штицом, како је било и прежде при Грецех, тако и сађи да си држи 
всаки своју башшину и купленицу и прикију, Марозвиждане у 
Жерновштици и Жрновштане у Морозвизде“ (Нов., Спом., 678, ІУ). 
Потчињену насељеничку баштину имају не само меропси, него и 
мајстори. „И присели царство ми“, вели цар Стефан Душан у 
Аранђеловској хрисовуљи 1348-1353, „зидце из Пнуће,... и да им 
царство ми земљу у Љутоглавех... и да си имају сијези все у 
баштину и дешца их“ (Нов. Спом. 696, СХИУ). Потчињену 
баштину себара-насељеника признаје и потврђује Душанов 
законик и при томе истиче њено битно обележје, које се састоји у 
томе, „да јест работник на том-зи месте оному-зи господару чије 
буде село“ (чл. 174). 

Пошто у унутрашњости у Србији није било грађанства у 
правом и правном смислу те речи, него „себара у граду“, и ти су 

настањени у градовима себри имали само потчињену баштину. Као 
пример могу се ту навести себарске куће у Призрену, пописане са 
њиховим земљама у Аранђеловској хрисовуљи 1348-1353 (Нов. 
Спом., 684, У; Село, стр. 236–238). На исту ситуацију наилазимо у 
граду Штипу, о чему се у Лесновској хрисовуљи 1347-1350. пише 
овако: „узе светоје царство ми у граду 20 кућ, и то приложи свето- 
је царство ми под цркв Светаго Архистратига Лесновскаго, да су 
цркви с всеми баштшинама својими што си имају у граду том“ (Нов., 
Спом., 678, УП). 

Засебно треба да се каже о поповским баштинама. На њих 
наилазимо у манастирским хрисовуљама како пре Законика, тако 
и за време Законика. Светостефанска хрисовуља 1313-1318. пружа 
о томе овакве податке: „Село Војтешина попа Церовца с црквију и 
с својими међами. Село у Подримији попа Братка и с својими му 
међами. Село у Ибру попа Сргија Трескавац и с својим међами... 
Село Морјани братије дијакона Богоја и сина му Прибила с људми 
и с својими мебами" (Нов., Спом., 624, ХХХМІ-ХХХМПІ, 625, ХІ). У 
хрисовуљи цара Стефана Душана манастиру Леснову у Злетову 
1347-1350. наилазимо на попа са баштином и са баштинском 
црквом: „јеште приложи светоје царство ми епископији цркви 
Архангелу у Злетову у граду Штипу цркв Светаго Николи Поп- 
-Сифијеву с всом баштином и с земљом, и с нивијем и с виногради 
и 20 забар и с всем оттесом цркве те“ (Нов. Спом., 678, У). У 
Аранђеловској хрисовуљи 1348-1353. наводе се: „Село Рабча с 
попом Главатом и с попом Рајком, с них родом и с них баштинама... 
Село Брод и други Брод с попови Дикановићи и с них родом и с них 
баштинами" (Нов., Спом., 689, І.ХУ, ХХ). Као што смо констато- 
вали у историји државног права, били су сви сеоски попови, не 
изузимајући ни попове-баштинике, подложни работама у корист 
манастира, као господара земље, и тек је Душанов законик осло- 
бодио попове-баштинике работа и терета у корист господара 
земље. Према томе сматрамо, да је поповска баштина била 
потчињена и тек је по Законику постала слободна. Ипак није то 
законодавно новаторство одмах ушло у живот, јер се у 
Аранђеловској хрисовуљи одржало оптерећивање поповских 
баштина по староме закону у Студеници и у Св. Симеона. 

2. Баштина, као приватноправна својина, уживала је 
неприкосновеност. Та се неприкосновеност признаје у свима мана- 
стирским хрисовуљама и санкционише претњом проклетства и чак 
глобом. Сам владалац потребном приликом сматрао је за дужност 
да свечано изјави, као што је то учинио краљ Стефан Дечански, да 

није се о неприкосновености црквених баштина огрешио „ни 
прежде сазданиих цркв обидев, ни хрисовуљ их разорив" (Нов., 
Спом., 630–631). Душанов законик тим поводом не доноси директ- 
ну одредбу односно црквених баштина, али се њихова неприкос- 
новеност штити у њему чак више, него неприкосновеност влас- 
теоских имања, јер се у прописима о доказном поступку код парни- 
ца због земље категорички одређује, да против цркве не важи ни 
милосна књига (даровница) владаочева, него се тражи непосредна 
изјава владаочева о спорном питању (чл. 78–79). Призната је била 
неприкосновеност баштине и властели. Баштинска повеља краља 
Милутина браћи Ловретић 1314-1321. завршава се оваком изјавом 
и одредбом: „кто ли им сије потвории, да приме клетв писану у 
повељах светопочивших родитељ краљевства ми, и от краљевства 
ми да је проклет; и такови да прииме гнев и наказаније од 
краљевства ми и да платии тисућу перпер“ (Соловјев, Одабр. спом., 
89). Генерална потврда неприкосновености властеоских баштина 
долази у Душановом законику, где се проглашује на свечани начин 
са позивом на неприкосновеност својине под византијским цареви- 
ма, дакле по византијскоме праву (чл. 39, 40) и са изричним 
самоограничењем врховне власти у томе погледу (чл. 43). И ту 
неприкосновеност властеоских баштина владаоци су чували и 
нарочито су се бринули, да не би се о њу огрешили. Тако краљ 
Милутин, поклањајући Хиландару неку напуштену и запуштену 
земљу, нарочито подвлачи, да није она више ничија баштина (Нов., 
Спом., 392, П). Код заснивања Аранђеловског манастира догодило 
се, да је једна властеоска баштина постала опкољена од дарованих 
манастиру земаља. Тим поводом цар Душан се нарочито побринуо 
да баштинику гарантује неприкосновеност његовог имања те је у 
ктиторску хрисовуљу унео оваку изјаву: „а што се обрета међу 
Лубижном и међу Посугом и Јагледницом баштина Дмитра 
Утоличића, тогази му царство ми не узе да си држи Дмитр и јегова 
детца како всаку баштину“ (Нов., Спом., 686, ХХІУ). Што се тиче 
потчињених баштина, ту није могло бити законског признања 
њихове неприкосновености, јер не би то одговарало потчињеном 
положају њихових сопственика. Ту би се могла замислити само 
гаранција, да неће они бити са земље, на којој седе, отерани, што би 
могло доћи у облику забране господарима земље, да своје насе- 
љенике протерују. Али ни до тога није дошло. Само се у једном 
случају забрањује протеривање насељеника с земље, и то ако би то 
учинили управници манастирских имања. Тако чл. 32. Душанова 
законика инкриминише управницима црквених имања као 


[68] 


602 ТЕОДОР ТАРАНОВСКИ 


нарочито кривично дело, ако буду својим неваљалством и 
самовлашћем разагнали људе из црквених села и црквених земаља. 
Наравно ту су узети у обзир интереси цркве, да не би њена имања 
без посленика изгубила вредност. Дакле је црква, као што иначе и 
световни господари, била заинтересована да задржи меропхе. Баш 
то је за меропхе стварало фактичку гаранцију да не буду с земље 
отерани, те то је обезбеђивало фактичку неприкосновеност 
потчињених баштина. 

Иако су баштине биле приватна својина, ипак су њима распо- 
лагали владаоци, на име их су поклањали црквама и манастирима 
заједно са њиховим сопственицима. „И јеште приложи краљевство 
ми цркв Св. Симеона у Машутиштих с људми и с виногради и с 
млини и с наместијами људи тех, з башійинами и с купеницами“ 
(Нов. Спом., 641, ХУШ). Лесновском манастиру цар Стефан 
Душан поклонио је „цркв Светаго Прокопија с наместијем и всеју 
баштиноју цркве те“ (678, ТУ), и 20 кућа у граду Штипу „с всеми 
баштинами својими“ (678, МП). У великој Хиландарској хрисовуљи 
1348. између потврђених поклона манастиру наводе се: „људе у 
Граду с баштинама си... у Кориши чловек Драгнеј с баштином си... 
у Призрене чловек Ранко с баштином си“ (421, 20, 22, 23) – то су све 
„људи“, дакле меропси, себри, али поред њих долази „баштина 
Бардиња“ (423, 15), за коју се може мислити, да је властеоска. И 
несумњиви већ властелин спомиње се у Скопској хрисовуљи 1300: 
„И Калагорђа з детију и с баштином их да краљевство ми цркви да 
работајут Светому Георгију у војнички закон" (615, ХХХІМ). У 
свима наведеним и њима сличним случајевима није било отуђивања 
од његовог сопственика, него подлагање баштине и баштиника под 
власт цркве, којој владалац у ствари поклања право на 
наплаћивање данака и работа од потчињене баштине, или иско- 
ришћавање службе код слободне баштине. Има и таквих случајева 
кад владалац поклоњену манастиру земљу даје некоме лицу у свој- 
ству манастирског службеника: „и присели краљевство ми“, пише 
Стефан Урош Ш у Дечанској хрисовуљи 1330, „челника Радана и з 
братиом, и дах му засељак Чабићу Добродоле да се населе и да им 
је у баштину, и присели собом Богоја Погнету, а син му Радиша и 
Рајко и Милко... и да му краљевство ми што притесаше земље од 
Ђурђевића... и да му краљевство ми на Штитарици млиниште и да 
му је у баштину (648, УШ)... И видев краљевство ми правоверно 
поработаније челника Радана дому светаго Пандократора и 
родитељу краљевства ми, и што му беше дал родитељ краљевства 
ми, виде краљевство ми јере му том-зи не хране јему и брати муи 

дети му, и нађе краљевство ми земљу именем Јабланицу и дах му 
да се насели и да му је у баштину“ (653, 1У). И ту није било 
отуђивања земље од манастира, него прво колонизација мана- 
стирске земље путем присељавања нових службеника, а затим чак 
повећавање манастирског властелинства путем даривања томе 
службенику нове земље споља, која је на тај начин ушла у 
властелинство. У свима наведеним случајевима манифестовало се 
право врховне својине владаоца, које није вређало директну сво- 
јину односно својину уживања на истој земљи. 

3. Баштина, која обично означава земљишну својину, при 
томе једно конкретно непокретно имање, има и апстрактни значај 
те онда означава својину уопште. Баш тим се апстрактним 
значајем баштине служи Душанов законик, кад одређује, да отро- 
ци господарима „су у баштину... у баштину вечну“ (чл. 44, 46). Од 
апстрактног значаја баштине полази и придев „баштини“, тј. соп- 
ствени, и именица „баштиник“, тј. сопственик. Тако Законик зна за 
„цркву баштину“ (чл. 45), коју интерпретира као „своју цркву“ (чл. 
47). Као баштиник долази у Законику и властелин (чл. 45) и поп 
(чл. 31 и 65) и црквени насељеник (чл. 18. Раван.) и меропах уопште 
(чл. 67. Раван.). 

И хрисивуље знају за придев „баштини“ и примењују га не 
само на цркве (Нов., Спом., 437, Т; 442, 1), него и на села (Нов., 
Спом., 431, УП; 695, СХХХІУ; 696, СХІ М). 

4. Разликују се индивидуална својина и колективна својина, а 
које постоје једна поред друге. Колективна својина постоји у сред- 
њовековном српском праву у облику сувласништва у задрузи, о 
којем смо већ говорили (8 5). 

Осим задружне није средњовековном српском праву позната 
никаква друга колективна својина, дакле ни колективна својина 
села. То је очигледно показао у своме „Селу“ Стојан Новаковић и 
дотични је закључак резимирао овако: „Из старих писама види се, 
да се већ у ХІУ веку с имањима стајало исто тако као и данас, с јед- 
ним изузетком обореног властеоског реда и властеоских права. И 
онда село могло је имати као своју заједничку имовину, на коју су 
сви сељаци имали једнако право уживања, само пасиште, планину 
и слична права, која су се уживала на незаузетом делу сеоског 
имања. Уз селиште Бресток и Калуђерицу, негде у Македонији, 
помињу на прилику хиландарске повеље - йољице и йашишише и 
све правине (без сумње право уживање сељака на том пољицу и 
пашишту) и међе тих села. Арханђеловска Душанова хрисовуља 

помиње села Љубочево и заселак му Јелховац са свима међама и 

правинама како су йрежде држали међу собом од коле су засељени. 
Дечанска хрисовуља помиње на једном месту зимовиште зајед- 
ничко за стоку два, три ли села. Арханђеловска хрисовуља помиње 
на једном месту прогон у планину извесним местом као право 
једнога села. Оваква су права имала села као целине... Иначе, ако 
је некад у прво време по насељењу, и било какве имовне сеоске 
заједнице, ње је још много пре ХЈУ века нестало, и то од ње су 
поменуте правине на заосталом личном својином незаузетом 
имању сеоског хатара остале као један једини видљив траг“ (Село, 
стр. 188-189). Нећемо да на овом месту претресамо питање, да ли 
је икад у Србији било имовне сеоске заједнице, ни шире питање, да 
ли се уопште првобитни земљишни посед манифестовао у облику 
сеоског аграрног комунизма. Афирмативно решавање тога ширег 
питања је у време, кад је Новаковић писао своје Село (изашло из 
штампе 1891), још доминирало у стручној књижевности. Стога му 
је Новаковић донекле попустио, уступајући му „прво време по 
насельсьу". Сад се ситуација променила и првобитни се аграрни 
комунизам пориче, у најмању руку узима под озбиљну сумњу. 
Стога му се не сме чинити никакве априорне концесије, нити 
интерпретирати под његовом сугестијом изворне податке. Према 
томе горња, на изворима основана, констатација Новаковићева, да 
колективне својине села на земљи није било, иступа данас са пот- 
пуном одлучношћу. 

Исти је Ст. Новаковић проницљиво приметио, да један једини 
спомен на некакву сеоску имовну заједницу могао би се тражити у 
67. члану Законика (Село, с. 189), на којем смо се ми заустављали 
већ у историји државног права. Због важности питања треба да се 
чл. 67 наведе іп ехіепѕо те онда да се интерпретира. 


„Отроци и меропси који седе заједно у једном селе, всака 
плаћа која приходи, да плаћају вси заједно на људи; како плату 
плаћају и работу работају, тако-зи и земљу да држе“ (чл. 67). 


Остављамо на страну иначе врло важно питање о изједначењу 
меропаха и посађених на земљу отрока, које се у овом члану 
спроводи, јер то питање не спада у приватно, него у јавно право, и 
према томе је исцрпно било претресано у историји државног права. 
Зауставићемо се само на меропсима, који су били правни субјекти 
потчињене баштине, и гледаћемо, какве промене у њиховим 
баштинским правима доноси чл. 67. Душановог законика. 

Први део наведеног члана одређује систем плаћања, и то да 
сваку плату, која дође на село, плаћају сви насељеници заједно; то 

је дакле тзв. репарациони систем, према коме се плата, тачније 
сума свију дажбина и работа одређује за једну заједницу, у датом 
случају село, отсеком, а затим се заједничка сума дели „на људе“, 
тј. између појединих пореских јединица; од њих се подељена плата 
купи, па тек се онда целокупна плата уноси на надлежном месту, 
тако да господар прима од села општу суму свију дажбина и 
општу количину работних дана и работника. 

Други део наведеног члана одређује, да се држање земље од 
стране насељеника поставља у зависности од тога, како они плату 
плаћају и работу работају. Работа и плата узимале су се од куће или 
тачније од сваког одвојеног насељеничког газдинства без обзира 
на то, да ли је више газдинстава било смештено у једној кући („на 
једном огњишту“ – чл. 70. Душ. зак.). У вези с тим споменути други 
део чл. 67. значи, да је држање земље од једног насељеничког 
газдинства зависно од његове исправности у плаћању дажбина и 
вршењу работа. Дакле, ако се не би сасвим дажбине давале ни 
работе вршиле, онда би и држање земље било отказано. Такав 
закључак потпуно се слаже и поклапа са завршном одредбом чл. 
174. Душ. законика, која гласи: „аште ли не будет работника на 
оном-зи месту, оному господару чије буде село, да јест вољан узети 
оне-зи винограде и нивије“. Али се из истог другог дела чл. 67. 
изводи још и даљи закључак, и то да, ако би од једног 
насељеничког газдинства плате и работе било мање, него што оно 
по разрезу дугује, онда би му била пропорционално смањена и 
количина земље, коју има односно газдинства да држи: обрнуто, 
ако би се работе давало више, онда би и количина земље била 
повећана. До тога би могло доћи у првом случају услед смањивања 
броја работника због оскудице у мушким главама, у другом случају 
због повећања броја работника у једној насељеничкој кући, која се 
лепо разрасла и бројила много мушкараца. На крају крајева дакле 
промене у земљишном поседу насељеничких кућа изазивале су се 
променама у саставу њихових радничких снага, или што је исто, у 
броју њихових мушких глава. Уколико су горње промене у 
земљишном поседу биле могуће и још више уколико су улазиле у 
живот, баштинско се право насељеничких кућа колебало, а затим 
и губило. Тако се крчио пут за ново схватање, према коме се право 
својине на земљи преносило на село, које је целокупну земљу села 
делило међу насељеничким кућама према разрезу дажбина и рабо- 
та. Тако је репарациони систем, основан на пореској заједници 
села, водио и његовој имовинској заједници, колективној својини 

села на земљи. Сматрамо, да је члан 67. Душ. зак. садржао нова- 
торство – и да није случајно, да се оно односи на села, где су мероп- 
си били помешани са посађеним на земљу отроцима; свуда је 
примеса аграрних робова понижавала и погоршавала положај 
исконских правих насељеника, иако зависних, ипак слободних; 
исто се могло догодити и у средњовековној Србији. Уколико је 
новаторство Душановог законика ушло у живот те уколико је 
колективна својина села на земљи потиснула потчињену баштину, 
инокосну и задружну, за то ништа не знамо, јер нема о томе 
никаквих документалних података. Морамо се дакле ограничити 
само на констатацију, да је чл. 67. Душ. законика створио 
могућност за постанак колективне земљишне својине села. 

Иако је Ст. Новаковић проницљиво приметио, да би у чл. 67. 
Душ. законика могао се тражити спомен на некакву сеоску имовну 
заједницу, ипак није дао довољну интерпретацију тога члана нити 
је расветлио правну природу дотичне заједнице. Није схватио чл. 
67. као принципијелно новаторство, које је прекидало са системом 
насељеничких потчињених баштина те је крчило пут за нови сис- 
тем земљишног колективизма за насељенике, него га је сматрао 
као изузетни пропис за нарочиту категорију насељеника. Завршна 
одредба чл. 67. у Новаковићевој интерпретацији „поглавито даје 
мислити на меропхе безбаштинике. Јер за село у ком су потчињени 
баштиници меропси са својим имањима и с правима баштиничким 
на њих, не би се дало применити правило: како плату плаћају и 
рабошу рабошају, шакози и земљу да држе“ (Село, 174). Та је 
интерпретација довела Новаковића до порицања колективне сво- 
јине села на земљу у случају предвиђеном у чл. 67. Душановог 
законика. „То је члан“, вели Новаковић, „у коме се каже за отроке 
и меропхе који седе заједно у једином селу да земљу држе по 
сразмери плаћања и работе што на њихово село падају. Али ако су 
ти отроци (момци, аргати познијег времена) и меропси (насеље- 
ници) били људи безбаштиници, ова основа њихова плаћања и 
работе служи само као начин у распореду туђе земље, јер је и ту 
земља имала господара и нити је била сеоска ни њихова“ (Село, 
189-190). 

Наведено мишљење Новаковићево садржи две грешке и то у 
завршној и у полазној тези. Завршна теза греши у томе, што одби- 

је земљишну својину села позивајући се на индивидуалну својину 
господара села на сеоској земљи. Чинећи то, Новаковић заборавља 
да су ту у питању две различне врсте својине, које једна другу не 


ИСТОРИЈА ГРАЂАНСКОГ ПРАВА 607 


искључују, него постоје једна поред друге. Господару је села при- 
падала директна својина, под којом се налазила још својина 
уживања на истој земљи. Баш коме је припадала та друга, 
потчињена својина, да ли селу или појединим насељеницима, однос- 
но појединим насељеничким кућама, то питање треба да се реши. 
Није га Новаковић решио, него скинуо, и тим је дошао у супрот- 
ност са својим првобитним тврђењем да се у чл. 67. може тражити 
спомен на некакву сеоску имовну заједницу. 

Греши Ст. Новаковић и у својој полазној тези за интер- 
претацију чл. 67, кад га самовласно ограничава само на меропхе- 
-безбаштинике. За такво ограничавање нема довољно разлога ни у 
чл. 67, ни у којем другом члану Душановог законика. Тачно је да се 
принципи чл. 67. не слажу с принципом потчињене баштине инди- 
видуалне и задружне, али није основано, да су ти принципи били 
намењени само за безбаштинике. Нису ти принципи полазили од 
извесног замишљеног облика потчињене својине, према коме би 
имали да директно реформишу земљишни посед насељеника, него 
су потицали од репарационог система наплаћивања дажбина и ра- 
бота и тим су индиректно изазивали битну промену у земљишном 
поседу насељеника, наиме крчили су пут за прелазак од својине 
појединих насељеничких кућа на својину села на земљи. Под 
сугестијом доминирајуће доктрине о првобитном аграрном кому- 
низму Новаковић је допуштао само његове трагове, а никако не 
ново формирање сеоске имовне заједнице услед деловања неких 
нових јавноправних принципа. Стога није успео да схвати прави 
смисао новог правила донетог у чл. 67. Душ. законика, где је при- 
мена репарационог пореског система потискивала индивидуалну и 
задружну баштину у корист колективне својине села, која је могла 
да њој дође на смену. Међутим еволуциони процес, у коме село 
постаје прво пореска заједница и тек у томе својству претвара се 
затим у имовинску заједницу, опажа се и у Византији, и у Русији.2 


1 Еволуциони однос између пореске и имовинске заједнице сеоске у 
Византији био је расветљен много доцније после Новаковићевог Села – в. Архив за 
правне и друштвене науке, ХХХ (1927, 101–102). Најновија студија о томе питању: 
Ссого Оѕиорогѕку, Оіе (апаисће гсигрететае дех Бугапіїпізсћеп Кесћу іт Х 
Јаћтипаем, Угепецаћгусћтиј јиг 5огіа ипа МігуспапувезсНністе, 1927, ХІХ Вапа, 5. 
347-454. 

2 Одговарајућа истраживања о руској аграрној општини претходила су 
Новаковићевом Селу. Стога је Новаковић већ знао, „да је сеоско власништво земље (у 
Русији) позна установа, да се не може посведочити за време пре ХМ! века и да му порек- 
ло није у старини, него тек у увођењу московског реда и јачих властеоских права на људе“ 
(Село, с. 193). Није ипак проучио одговарајуће црте „московског реда“, нити му је пало на 
ум, да са аналогичног гледишта процени новаторство чл. 67. Душановог законика. 

Чл. 67. Душановог законика не значи ништа друго до почетак истог 
процеса у средњовековној Србији. Да ли се у њему огледа утицај 
византијске рецепције или манифестација аналогичне самоникле 
домаће еволуције, то се на основу постојећих извора не може да реши. 


$ 7. САДРЖИНА ПРАВА СВОЈИНЕ 


По својој садржини право својине обухвата право државине, 
право уживања и право располагања. 

1. За државину не постоји у средњовековним српским правним 
споменицима никакав термин, никаква именица, која би означавала 
државину. Државина, као саставни елеменат својине и њено видљи- 
во обележје, изражава се глаголом држайи или имаши. У уговору 
од 28. УШ 1254. краљ Стефан Урош свечано обећа Дубровчанима: 
„земле и винограде, што сте држали до умртија господина ми отца, 
да си |у држише“ (Нов., Спом., 151,1). Краљица Јелена у повељи око 
1289. пише: „милост створи краљевство ми општине дубровачкој, 
што си су држали винограде у господина ми свето почившега краља, 
то да си и саде држе“ (Нов., Спом., 157, ХХУ, І). Исто потврђује и 
краљ Милутин око 1289: „створи милост краљевство ми граду дубро- 
вачкому, што су држали земље и виноград и оранија у господина ми 
свето почившега отца ми, такожде им створи милост краљевство ми, 
да си држе и у краљевства ми, а да им не забаве ни од когаре" (Нов, 
Спом., 157, ХХМІ, 1). У Дечанској хрисовуљи 1330. на тегљење насе- 
љеничких работа позивају се „меропси који земљу држе“ (Нов., 
Спом., 649, ХХІ). У Хиландарској хрисовуљи 1328. спомиње се „село 
Секирнић и комат земље, што је држал Ласкар Котаниц“ (Нов., 
Спом., 400, УП). У Хиландарској хрисовуљи 1346-1355. наилазимо на 
овакав израз о државини у саставу својине: „и селиште Кокалино 
Љутовес, према Лужцу, с всеми међами и правинами села тога, да си 
га има и држи цркв Матери Божије Хиландарскије никим неот- 
јемљемо довека“ (Нов., Спом., 433, Ш). Сличним се изразом служи 
цар Стефан Урош у даровној повељи митрополиту Кирилу 1356: „и 
оште се царство ми зговори з госпождом царицом материју царства 
ми, и придадосмо село Смилово с всеми правинами и међами и с 
заселци, како су држали властеличићи царства ми все чисто“ (Нов. 
Спом., 309, ТУ). У даровним повељама цара Уроша наилазимо на 
формулу: „да си имају и држе како и всаку сушту баштину“ (Нов., 
Спом., 311, П; 313). 

Са истим значењем долази глагол држаши и у Душановом 
законику и то како у погледу слободне, тако и потчињене баштине, 

„Властеле и властеличићи... што јест кому дало царство ми у баштину 
и у хрисовуљи и држе до сијега-зи сабора, баштине да су тврде“ (чл. 
39). „Ако тко даст милост цареву и рече: Дал ми јест господин цар 
како јест држал мој друг пређе мене, ако даст милост цареву, да буде 
тако-зи, да држи, освен црковнаго“ (чл. 79). „Где се изнесета две 
књизе цареве за једну ипотес за земљу, кто сада држи, до сијега-зи 
доба саборнаго, тогова да јест“ (чл. 83). „Отроци и меропси... како 
плату плаћају и работу работају, тако-зи и земљу да држе“ (чл. 67). У 
једном случају и у једном препису Законика - Раковачком – долази 
чак и именица „држава“ са значењем државине или поседа. Наиме у 
чл. 81. вели се овако: „планине што су у земљи царства ми; што су 
цареве планине да су цару, а црковне црквам, а властеоске властелом; 
что јест у чијеј држави“. Али је такво значење државе само изузетно, 
јер обично држава означава или целокупну државу (државу царства 
ми - чл. 39) или поверену властелину поједину управну јединицу 
државе (чл. 57, 142, 143, 155, 178, 190). 

2. Уживање својине састоји се у употреби и искоришћавању 
ствари према увиђавности сопственика. Наравно слобода уживања 
наилази на извесне границе, које се њој постављају у име јавног 
интереса. О томе питању средњовековни правни споменици не 
пружају нама материјала, из којег би се могло видети, како се у оно 
време одређивало уживање својине. Наилазимо само на случајне и 
ситне податке, који донекле расветљују понеке стране тога питања. 

У непокретним имањима експлоатисање већег дела земље 
вршило се путем настањивања насељеника, којима се уз њихове данке 
и работе уступала својина уживања на земљи. Према томе је наста- 
њивање насељеника спадало у слободу уживања директног соп- 
ственика, или господара земље, и сматрало се као његово искључиво 
право, које није нико смео да повреди. Такво је схватање нашло 
израза у другој Аранђеловској хрисовуљи 1353. где се изрично 
одређује: „и кому не хоће митрополит, туђему чловеку, у оном-зи 
селе, никто да га силом не посади“ (Нов., Спом., 703, ХІ). 

Да су земљопоседнику осим уживања плодова земље припадало 
и искључиво право на подизање и експлоатацију неких везаних за 
пољопривреду предузећа, о томе сведочи одредба исте хрисовуље о 
млину. „И никто на земли на црковној да не постави млина без хотени- 
ја митрополита, разве кому да митрополит место да си учини млин, а 
да даје од њега цркви половину" (Нов., Спом., 703, ІХ). 

Право уживања својине било подложно ограничењима, која 
су долазила од стране тзв. регалија (їнга герана уе! тераћа), под 
којима су се разумевала искључива права владаоца на обављање 

неких рентабилних привредних послова и на узимање неких 
нарочитих доходака. Од највећег значаја ту је била рудна рега- 
лија, која се базирала на врховној својини (дотіпіит етіпепѕ) 
владаоца на земљу и одатле је изводила искључиво право владаоца 
на простор испод земље и на плодове тога простора - на руду. 
Облици остваривања рудне регалије били су у разним земљама 
различити. Какво је баш било стање ствари у томе погледу у сред- 
њевековној Србији, није познато, јер у изворима нема за то одго- 
варајућих података. Само на основу тога, што је познато о повлас- 
тицама Саса-рудара, може се тврдити, да су се те повластице са- 
стојале у уступању Сасима извесних права рудне регалије, која је 
свакако обухватала слободно. истраживање и слободно раз- 
рађивање руда на сваком земљишту. То је наравно ограничавало и 
чак уклањало слободу уживања у томе погледу од стране соп- 
ственика земље. Али се ближе не расветљује биће рудне регалије и 
на њој заснованих рударских повластица ни у оном једном члану о 
Сасима, на који наилазимо у Душановом законику (чл. 123). На 
овај случај може се са потпуно права применити духовита опаска 
Ст. Новаковића, да су више пута споменици за нас данас доста 
нејасни, јер се временом заборавило оно, што се онда сматрало 
као свакоме познато па се није ни писало (Село, с. 215-216). Без 
сумње свима је била позната битна садржина рудне регалије и 
рударских повластица, како и уколико је она дирала у право сво- 
јине на простор испод земље и у уживање плодова тога простора, 
те није се о томе ни писало у Законику. Дошло је у сумњу и изаз- 
вало је спорове тек проширивање рударских повластица на 
површину земљишта, и то на слободно сечење шуме од стране 
рудара. И томе су проширивању биле постављене у Законику 
одређене границе, наиме оваке: „нико да не забрани Сасину горе 
колико јест требе тргу (с. рудном месту): толико-зи да сече“ (чл. 
123). У тим границама одузимало се право уживања од господара 
(сопственика) дотичне земље. 

Регално право на жиропађу постојало је само у жупама, тј. на 
владаочевим или, што је исто, државним земљама, те је лишавало 
насељенике државних земаља, тзв. жупске људе, одговарајућег 
уживања плодова земље, на којој су они седели и имали потчињене 
баштине. 

3. На законско признање права слободног располагања своји- 
ном наилазимо у Душановом законику, где се то признање доноси 
двапут, наиме односно слободне и односно потчињене баштине. 
Потпуно право располагања слободним баштинама гарантује се 

властели: „да су вољни њими и под црков дати, или за душу одати, 
или иному продати кому љубо“ (чл. 40). Сви се уобичајени облици 
располагања баштином допуштају и насељеницима (људима 
земљаним) у погледу њихове потчињене баштине – „да су вољни от 
својих виноград и от земље, у прикију (мираз) одати, или цркви 
подложити или продати“ (чл. 174), само са резервом да баштина 
мора да остане потчињена, дакле оптерећена тегљењем работа: „а 
вину да јест работник на том-зи месте оному-зи господару чије буде 
село“ (чл. 174). 

На потпуно сличан, а у суштини исти начин одређује, или 
боље рећи, описује се право располагања и у појединачним доку- 
ментима, како приватним, тако и јавним. У тзв. Призренској тапи- 
ји (после 1346) признаје се купцу, „да си облада... двором јако и 
сушти баштиник луби имати харисати (поклонити), прикисати, 
продати, за душу дати али заменити“ (Соловјев, Одабр. спом., 
148). У баштинској повељи на цркву и земље 1350. потврђује цар 
Стефан Душан властеличићу Иванку Прибиштитовићу „свободу 
чисту... љубо за душу под цркв записати, љубо кому харисати, куде 
му јест хотеније“ (Нов., Спом., 305, 1). У даровној повељи 1357. 
описује се право располагања овако: „љубе под црков за душу под- 
писати, у прикију дати, продати, харизати, заменити куде им 
хотеније, како и всаку своју суштују баштину“ (Нов., Спом., 311, П). 


Иста се формула са малом варијантом понавља у једној другој 


баштинској повељи 1357: „како всаку сушту баштину љубе под 
цркв за душу записати љубе кому харизати а или у прикију одати 
куде им је хотеније денути, како всаку сушту баштину“ (Нов., 
Спом., 313-314). А у Хиландарској хрисовуљи 23. Ш 1358. изнета је 
краћа, али потпуно изразита формула: „да му је свободна како 
сушта баштина јегова, куде му је драго љубо приложити кому, или 
отдати" (Нов., Спом., 435, 1). 

Иако све наведене формуле спадају у време доношења Зако- 
ника и у потоње време после Законика, то ипак не значи, да ту има- 
мо посла са неким новаторством, које је тек Законик увео. Одредба 
Законика само је прецизирала и гарантовала исто право распола- 
гања, које је и пре њега постојало на основу обичајног права. Да је 
то било тако, о томе сведоче забележени у хрисовуљама случајеви 
располагања баштином, како слободном, тако и потчињеном, од 
времена много пре Законика. Тако се у Хиландарској хрисовуљи 
1276-1281. спомиње „виноград у Билуши који су били купили у 
метохиског чловека Будимирци“ (Нов., Спом., 387, П); одатле се 
види да су насељеници црквених имања средином ХШ в. имали 

право располагања својом потчиьеном баштином. Исто тако 
хрисовуља Св. Ђорђу Скопском 1300. бележи даровницу казнаца 
Драгослава (Нов., Спом., 611, ХХІ) и њиве поклоњене од других 
лица вероватно себарског сталежа (612, ХХІП). 

Знатно претежни број аката располагања баштином, која су се 
сачувала у постојећим споменицима, сачињавају поклони црквама, 
забележени у манастирским хрисовуљама. Пошто се ту ти поклони 
потврђују од стране владаоца, одатле се може извести закључак, да 
је за пуноважност поклона бар манастиру била потребна његова 
потврда од стране владаоца, а која би потврда у ствари садржала 
дозволу владаочеву на отуђивање баштине бар доброчино и у 
корист цркве. Да би смо могли решити, да ли је такав закључак 
основан и исправан, морамо детаљно анализирати одговарајуће 
случајеве приватних поклона црквама и манастирима. 

Пре свега треба забележити, да владаочева потврда поклона, 
о којима је реч, долази или на молбу поклонопримца, или на молбу 
поклонодавца. Према томе делимо познате нам случајеве на две 
одговарајуће категорије и ћемо сваку од њих анализирати засебно. 

У хрисовуљи краља Стефана Душана манастиру Св. 
Богородице Перивлепте у Охриду 1342–1345. на њеном завршетку 
наилазимо на овакву одредбу: „и успомену ми, како јест приложил 
прељубавни властелин краљевства ми севастократор Керсаћ село 
Родокали и с засељци и с всеми правинами села тога цркви 
Перивлепту, манастиру краљевства ми и краличину, и краљевство 
ми записа и утврди јако да јест тврдо и неразоримо до века и да јест 
од цркве неотјемљемо до дни и до века“ (Нов., Спом., 673, ХУП). 
Као што се види, на молбу манастира владалац је свечано потврдио 
баштинско право на село, које је манастир раније стекао на основу 
поклона, чија се пуноважност не претреса и никако не поставља у 
зависност од претходне или потоње дозволе од стране владаоца. 

„Изволи царство ми“, пише Душан у хрисовуљи 1354, „сије 
сатворити за пришествије частнаго игумна Светије Гори Атона 
храма пресветије Богородице Хиландарскије кир-Сави јако 
успомену царству му о приложени што је приложила госпожда 
царства ми Вишеслава храму пресветије Богородице Хиландарски- 
је село Лесковлене с међом, с периором и всеми правинами села 
тога, по хтенију Госпожде Вишеславе и синов јеје Богдана и 
Богоја, а ни по једној силе ни по неволи Тем же царство ми, сгово- 
ривше се с благочествивоју и христољубивоју царицеју кира- 
-Јеленоју и с богодарованним сином нају краљем Урошем сложих 

свесрдачнују љубов к пресветеј заступници нашеј Богородици и 

записах им село Лесковлене... да је цркве Светије Богородице 
хиландарскије до дни... дондеже је храм та, у всаку свободу и прав- 
ду, неотјемљемо никогда до века, и у сијем-зи у всем за име царс- 
тва ми непотворено" (Нов., Спом., 427, 1). Опет је посреди свечана 
потврда неприкосновености баштинског права. Истина, покреће се 
и питање о пуноважности поклона, али је за његово афирмативно 
решавање потпуно довољна констатација, да је извршен „по хтени- 
ју“ поклонодавца, „а ни по једој силе ни по неволи“; о потреби које 
дозволе од стране владаоца нема ни речи. 

На исту поврду неприкосновености баштинског права цркве 
на њој поклоњеном имању наилазимо у хрисовуљи цара Стефана 
Душана Хиландару око 1355. и у баштинској повељи цара Стефана 
Уроша митрополиту мелничком Кирилу 1356. У првој се од њих 
вели: „И што је приложил и записал властелин царства ми Тошоје 
село баштинно, што му је записало царство ми у баштину, сељце 
више Сиринић, у този утврди царство ми у хрисовуљ словом 
златопечатнијим чудотворним моштем светаго Петра, да јест неот- 
јемљемо никим до дни и до века“ (Нов., Спом., 431, УП). У другој 
читамо: „и оште му записа царство ми виноград Туркарев и Лувров 
што му су даровали властеличићи царства ми все чисто“ (Нов., 
Спом., 309, У). 

Као што се види из наведеног, цркве и манастири, кад моле 
владаоца за потврду учињених им приватних поклона, траже при 
томе само званичну и свечану потврду неприкосновености својих 
новоприбављених баштинских права, баш што и добијају. Дотичне 
потврде владаочеве не служе пуноважности даровног акта пок- 
лонодавца, него убаштињењу поклоњеног имања за поклоно- 
примца. Да се због убаштињења обраћају самом владаоцу, то пот- 
пуно одговара средњевековним приликама, кад није било разви- 
јене ни разграњене државне организације те је важио режим пер- 
соналне владе и управе владаочеве, јер је владалац био 
најсавршеније оличење државе. Индикацију на такав поступак 
налазимо у једној хрисовуљи цара Стефана Уроша, где се он пози- 
ва на „преданије“ и „устав“ свога оца цара Стефана Душана, 
„јакоже јест уставил и узаконил записовати хрисовуле словесе 
царска, и прво светим и божественим црквам, по том властелом и 
властеличићем и иним прочим, и ничему же неврежденну бити“ 
(Нов., Спом., 178, ХІ МУ. 

Што се тиче друге категори)є владаочевих потврда, ту пре 
свега спадају даровна акта, која су се извршивала непосредно пред 
владаоцем. 

„Всегда веселешту ми се“, пише цар Стефан Душан у 
Хиландарској хрисовуљи 25. Ш 1358. „с властели и властеличићи, и 
васпомену царству ми превазљубљенни и правоверниј властелин 
царства ми Владко о цркви светаго Николи јаже је саздал на своој 
баштине Псачи а с благословенијем царства ми. Сего ради услиша 
царство ми јегово прошеније, и сатворих му милост и благослових 
јако да му је свободна како сушта баштина јегова, куде му је драго 
љубо приложити кому, или отдати. И пољуби пред царством ми и 
приложи своју баштину, цркв Светаго Николи на Псачи, пресветој 
Богородици Хиландарској с всем метохом, Псачу и всеми правина- 
ми... И вса јелика васхоте правоверни властелин царства ми 
Владко, утврдих црковним утвржденијем и словом царства ми 
златопечатним, како пишу хрисовули православних цареј, тврдо и 
непоколебимо ва веки“ (Нов., Спом., 435, І-І; 436, Х). Као што се 
из наведеног види, није ту потврда владаочева нека дозвола потре- 
бна за пуноважност даровног акта, него придаје акту карактер 
јавне исправе и тим чини извршени поклон неоспорним. 

„И како подложи пред царство ми“, пише цар Стефан Урошу 
хрисовуљи Хиландару 15. Х 1360. „с упрошенијем и повеленијем 
царства ми верни и многољубими властелин царства ми жупан 
Вукослав под Хиландар своју цркв баштину што је сазидал с 
упрошенијем царства ми својим трудом на својеј баштине под 
Петрусом, црков Матер Божију и с милостију и повеленијем царс- 
тва ми овузи цркв подложи под Хиландар, и того ради дарова 
царства ми Хиландару, Матери Божији благодателници 
Хиландарској, си светли хрисовуљ царства ми, и записа царство ми 
Хиландару овузи цркв Вукослаљу, које јест сазидал под Петрусом 
цркв Матер Божију, и с сели што јест приложил Вукослав цркви 
тој од своје баштине (Нов., Спом., 437, 1). Ту је дакле исти, као што 
и пре, случај даровног акта извршеног у облику јавне исправе 
согат ргіпсіре, чим се циљало да поклон буде неоспоран. Тај се 
циљ нарочито види из даљих одредаба хрисовуље, која забрањује 
опозивање поклона од стране поклонодавчевих наследника. „И 
такози подписа царство ми овузи цркв под Хиландар, јако по смрти 
Вукослали никто од синов а или од рода Вукослаља да не метеха ни 
облада црквом томзи такмо да ном облада и метеха Хиландар, а ин 
никто. Ако ли којим судом Божим згоди се одступити онојзи 
осталој баштине од деце Вукослаље, онози штоно је дал Вукослав 
цркви што пише у хрисовули царства ми више, този все да јест и с 
црковију под област хиландарску и да јест тврдо и непотворимо 

донелиже јест и цркви та божествнаја“ (Нов., Спом., 438, МУТ). 

Исто тако је велики војевода Никола тражио од цара Стефана 
Уроша 1366. потврду свога поклона Хиландару да тим путем 
обезбеди свој поклон од опозивања од стране деце и сродника. 
„Поиска не царстве ме много вазљубленни властелин и брат царс- 
тва ми велики војевода Никола како да приложи и да му потпише 
царство ми Матери Божијеј Хиландарској цркв у Кончи Светаго 
Стефана, што си је сазидал својим трудом и откупом у којеј 
баштине записној, што му је записал и утврдил родитељ царства ми 
у баштину до века светопочивши цар, и тузи цркв прилага и пот- 
писује царство ми Матери Божијеј Хиландарској“ (Нов. Спом., 
444, 1). Владаочевом се потврдом извршује убаштињење пок- 
лоњеног имања и поклон се обезбеђује од оспоравања и опози- 
вања. „И села више писанна Светаго Стефана да си има и држи 
божествнаја цркви Мати Божија Хиландарска... Й после да не 
метеха ни облада с ними никто разве светаја и божествнаја цркв ни 
да је вољан кто что однети от цркви сије више писанних, ни дете 
војеводино, ни родим, ни кто мал ни велик“ (445, П). 

Поклонодавац је имао нарочитог разлога да тражи вла- 
даочеву потврду онда, кад је чинио поклон са извесном резервом, и 
то кад је за себе резервисао извесна права на поклоњеном имању 
или је поклонопримцу наметао извесне дужности. На такав случај 
наилазимо у хрисовуљи краља Стефана Дечанског Св. Николи 
Врањинском око 1326, где се вели овако: „и виде краљевство ми 
правоверноје поработаније властелина краљевства ми казнаца 
Дмитра, и видех желаније јегово ијерархи, ијереју и чудотворцу, 
скорому в помоштех Николе Врањинскому, идеже и гроб устроји 
престављенију својему, и испроси у краљевства ми село своје 
Брачеле приложити светому Николе... јако до живота свога темзи 
селом да се храни казнац Дмитр и јегова жена, а по животе јегове 
да јест цркви с всаким утвржденијем. И ако се јегова жена омужии 
по јегове смрти, да не метеха с онем зи селом. Ако ли се не омужии, 
да има храну от цркве, а цркви светаго Николи да држи село 
Брачали" (Нов., Спом., 581, П-ТУ). Није основни циљ замољене 
потврде у убаштињењу, него у гарантовању да буду испуњени 
услови, под којима је поклон извршен. Резервисање за поклоно- 
давца доживотног уживања на поклоњеном имању среће се више 
пута и нарочито побуђује поклонодавца да тражи потврду свога 
поклона и његових услова од стране владаоца. „И пољуби 
(властелин Рудљ) волеју и хотенијем својим, а с милостију 
краљевства ми“, пише краљ Стефан Душан у хрисовуљи 
Хиландару 28. ПІ 1343 „да јест чловек Светије Богородице 

Хиландарскије Рудљ с всем својим, с црквом си Одигитријом, јуже 
јест саздал трудом својим, и с всеми правинами. Село Борујево што 
му јест дало краљевство ми, с људми и с всом баштином свом, и 
што си има у граду и у Бансте две ниве и воденица с људми и с 
ливадами и с селиштем јеже му јест дал Хреља Робово, с всеми 
правинами, и с купеничијем, и с всем тем што си има у градуи у 
поли, с всем тем га приложи и записа краљевство ми Богородици 
Хиландарској, да јест до века црковни, никим неотјемљемо, дома 
светије Богородице Хиландарскије, а Рудљ своје все да држи до 
смрти, а по смрти јего да јест црквно“ (Нов., Спом., 410, 1-П). 

Остају они случајеви, кад није поклонодавац заинтересован 
да обезбеди неке резерве и услове нити се боји да његов поклон 
буде оспорен од стране деце или сродника, а ипак тражи од 
владара потврду свога даровног акта. Ту пре свега спадају два 
случаја са великим приватним задужбинама, и то деспота 
Оливера с Лесновским манастирем у Злетову и севастократора 
Дејана с манастирем Св. Богородице у Архиљевици. На молбу 
именованих ктитора оба су манастира добили нарочите 
хрисовуље 1347-1350. (Нов., Спом., 676—681) и 1354. (Нов., Спом., 
738-740). Обе су те хрисовуље издате царем Стефаном Душаном 
на сабору и садрже осим потврде ктиторских поклона још и 
даровнице самог цара и имунитетске повластице. Пажљиво пре- 
гледајући обе хрисовуље, не можемо ни у њима наћи никакву 
индикацију, да је потврда владаочева сачињавала услов или чак 
предуслов за пуноважност даровног акта, или другим речима 
имала значај дозволе за слободно располагање баштином од 
стране баштиника. И ту је у питању само обезбеђење поклона 
јавном исправом и убаштињење поклоњеног имања од стране 
владара. Поклонодавци не моле владаоца за дозволу на поклон, 
јер им је то право било изрично признато у Законику, него за 
конкретну потврду правног посла, у коме своје иначе законито 
право остварују. Није се у средњем веку толико ценило апстракт- 
но признање права у закону, колико њихова конкретна потврда у 
сепаратним повељама. Стога су се поданици обраћали владаоцу 
баш за таквом потврдом и својих несумњивих права, и владари су 
им ишли у сусрет. Тако је поступао и цар Душан после свога 
Законика и о томе сам се изјаснио овако: „показах добру и 
нелицемернују љубов к властелом и господам српским и всака же 
желанија исплних, душевна же и телесна, царскијим образом, и 
всенастојештим златопечатним словом царства ми записав и 
утврдих“ (Ниновск. хрисовуља, Нов., Спом., 676, 1). 

На основу реченог сматрамо да за располагање баштином 
није требало претходне дозволе од стране владаоца. Томе тврђењу 
формално противречи једна белешка, на коју наилазимо у 
Аранђеловској хрисовуљи (1348-1353), а која гласи: „и приложи 
Раденко с хтенијем и с милостију царства ми и с хтенијем матере 
Раденкове цркву у Велесу Архангела, с људми и с млини и с вино- 
гради и с всеми правинами цркве те“ (Нов., Спом., 695, СХХХМІ). 
Није ту реч о владаочевој потврди слободно извршеног поклона, 
него о „хтенију“, дакле пристанку владаоца на извршавање пок- 
лона, а који се пристанак поставља поред пристанка мајке покло- 
нодавчеве, која је без сумње суделовала у располагању задружним, 
евентуално породичним имањем. Такав је буквални смисао текста. 
Али после тога пошто смо већ анализирали читав низ владаочевих 
потврда, једна случајна белешка не треба да нас буни. Није ту нова 
суштина ствари, него само стилизација. И учешће владаоца и суде- 
ловање мајке поклонодавчеве у истом послу означено је истом 
речју („хтеније“), али то никако не значи, да је иста и њихова прав- 
на природа. Та се правна природа не одређује на основу једног 
случајно другачијег стилизованог текста, него на основу детаљне 
анализе битне садржине низа дотичних аката. А та анализа, коју 
смо горе извршили, показује, да се буквални смисао наведене 
белешке никако не може примити, тим више што се можемо позва- 
ти на друге случајеве, кад се у манастирским хрисовуљама акт 
извршеног поклона констатује, а ни о „хтенију“, ни о потврди 
владара сасвим се не спомиње (Скопска хрисовуља 1300, Нов., 
Спом., 611, ХХІ; 612, ХХІ; ман. Трескавцу, Нов., Спом., 665, Ш). На 
један од таквих случајева наилазимо у истој Аранђеловској 
хрисовуљи, одакле смо извадили и горе претресану белешку о 
владаочевом „хтенију“. Тај је случај врло маркантан те дотични 
текст треба да наведемо іп ехѓепѕо. 

„И јеште приложи љубовнији и вернији властеличић царства 
ми Никола Утоличић село своје баштинно Љубочево и с црковију 
Светим Николом и с заселком Јелховцем и с овоштијем, и с млини 
и с всеми правинами сел тех. И такози приложи Никола и јегова 
мати сијези село у закон: догде јест жив Никола и јегова мати, да си 
држе онози село и црков како всаку баштину и да прилагају свешту 
на вечерије Архангела всако годиште петдесет литр воска, до них 
живота да не метеха игумен онем-зи селом ни црковију, ни ин кто 
љубо од владуштијих дому Архангелова на да си они држе и 
напраљају онузи црквицу како всаку баштину, а по Николине 
животе и јегове матере да не влађе никто онемзи селом ни цркови- 

ју такмо цркв царства ми Архангел и тази села с всеми међами и 
правинами како су прежде држали међу собом отколе су засељени“ 
(Нов., Спом., 691, (ХХХШ). Имамо ту компликовани случај услов- 
ног поклона са резервисањем доживотног права поклонодавца. У 
таквом случају поклонодавац је, као што смо забележили горе, 

тражио гаранцију својих резервисаних права у владаочевој потвр- 
ди поклона. Али у датом случају те потврде нема или се за њу сва- 
како не спомиње, што несумњиво сведочи, да није владаочева 
потврда била потребна за пуноважност приватног даровног акта, 
да није дакле требало за располагање баштином претходне доз- 
воле владаочеве. 

4. Мако је располагање баштином било слободно, ипак је било 
подложно ограничењима. То се пре свега и у главноме односи на 
потчињену баштину. 

Већ смо забележили, да је отуђивање потчињене, меропашке, 
баштине ограничено тим, да прибавилац меропашке баштине мора 
да на њој буде работник господару оног села, коме припада 
дотична меропашка баштина. Дакле је меропашка баштина 
редовно могла да буде отуђена меропху или слободном човеку 
нижег сталежа, који може да постане меропах, јер као што се 
тачно вели у Дечанској хрисовуљи, „ако ли си уз љуби узети земље 
од меропашке земље, а он да поступи у меропхе“ (Нов., Спом., 651, 
ХІЛІ). Али и ограничено на круг меропаха, отуђивање меропашке 
баштине наилазило је на тешкоће. Није тих тешкоћа било, кад се 
одговарајући промет вршио у истом селу, или са слободним 
човеком, који није над собом имао господара. Али су се тешкоће 
одмах јављале, ако се меропашка баштина отуђивала меропху из 
другог села, ма да у истом властелинству, и још више, кад се 
отуђивала на страну – или жупском човеку (насељенику државног 
имања) или човеку из туђег властелинства. 

Ако је у истом властелинству насељеник из једног села отуђио 
своју баштину насељенику из другог села, то је компликовало 
газдински распоред у властелинству; ако је прибавилац одржао и 
стари свој ждреб, онда је постојало питање, како ће он теглити 
работе и на староме и на новоме месту. Није то била нека неодољи- 
ва компликација, али ипак комликација, коју није властелинство 

радо гледало те сигурно по могућности спречавало. Само тим се 
може објаснити факт, да се у једном случају изрично дозвољава 
слободни промет са меропашким земљама између два села у истом 
властелинству и да се о томе нарочито говори у хрисовуљи. Тај се 
случај односи на властелинство Лесновског манастира сазиданог 

од деспота Оливера. Земље је томе манастиру поклонио његов 
ктитор Оливер, издвојивши их из свога опширног властелинства. 
Томе је цар Стефан Душан у нарочитој хрисовуљи (1347-1350) 
допридао са своје стране још друге земље и између њих имање 
„запустевше“ епископије Морозвиждске, коју је истовремено 
укинуо. Центар је тога имања било село Морозвижд, поред ко- 
јега се налазило још и село Жрановштица на истом „месту 
морозвиждском“ (Нов., Спом., 677, Ш; 678, ТУ). Код инкорпорације 
у новојављено Лесновско властелинство споменута су два села 
била разграничена, услед чега се показало, да су због пређашњих 
отуђивања насељеници једног села имали ждребове и у другоме. 
Састављач хрисовуље сматрао је за потребно да се то нарочито 
обележи и изрично допусти. „Како је било и прежде при Грцех, 
тако и сађи да си држи всаки своју баштину и купљеницу и прикију 
Морозвиждане у Жрановштици и Жрановштане у Морозвижде“ 
(Нов., Спом., 678, ІУ). Продаја потчињене баштине и давање у 
прикију није изазивало никакву сумњу, докле год се то отуђивање 
вршило на истом месту Морозвиждском. Чим се то јединствено 
место поделило на две економије, показала се потреба у нарочитој 
потврди тога отуђивања, која би потврда гарантовала 
Морозвижданима да сачувају своје купљенице и прикије у Жранов- 
штици и Жрановштанима да их сачувају у Морозвижду. Јасно је, да 
није промет са потчињеним баштинама међу два села чак истог 
властелинства био слободан. 

Још је ствар била компликованија, кад би се потчињена 
баштина отуђивала на страну изван властелинства, коме је при- 
падала. Ако би, рецимо, насељеник приватног имања продао или 
дао у прикију свој ждреб жупском човеку, то не би се могло 
допустити, јер би постао сукоб између дужности прибавиоца према 
жупи и према приватном господару. За то би требало нарочите 
дозволе, коју би тешко било добити. Баш на такву дозволу наила- 
зимо у Аранђеловској хрисовуљи (1348-1353): „и у сих-зи селех у 
црковних у Горе што се находи купљеница и прикија жупска да ју 
држе, а што се обрета у жупе купљеница или прикија црковних 
људији, да си ју такожде држе, а међа да стоји како је уписана у 
хрисовуле“ (Нов., Спом., 690, ХХІІ). Посреди је постојање новог 
церквеног властелинства, за које су неке земље издвојене из жупе; 
новоспроведена међа поделила је доскорашњу јединствену 
државну економију на две – државну и црквену; купљенице и при- 
кије, које су доскора биле потпуно дозвољене, сад су дошле у 
питање, да ли се и надаље могу одржати; ради признања стечених 

права хрисовуља је све то потврдила и гарантовала, све што је 
извршено у прошлости. Али та потврда никако не пресуђује за 
будућност. Као изузетак, она само потврђује опште правило, да 
промет са потчињеном баштином између жупских и црквених људи 
није био допуштен. Исто је наравно важило и за промет између два 
властелинства, било црквена, било световна. 

Пошто документа су се нама сачувала само односно црквених 
земаља, могу се навести изрични одговарајући прописи само однос- 
но црквених властелинстава. На такве прописе наилазимо у 
чувеној хрисовуљи манстиру Св. Ђорђа у Скопљу 1300. „И у 
Речицах ексоприка (давање у мираз на страну) да нест, ни да се 
прода нива ни виноград изван. Кто ли се обрете у Речицах ексо- 
прикисав или продав ниву или виноград изван, оно продајемо и 
ексоприкисано да је узме цркви, и продајеј и ексоприкисајеј да 
плаћа потку цркви 12 перпер. Такожде и по всех селех црквених во 
Водне и в Нерезех, поњеже црквна пронија јест, а не ничија 
баштина... В Здуњах и в Сушици, на Броду и в Крупе ексоприка да 
нест ни да се продаје ни виноград ни нива изван никому, поњеже 
вса та места паричка сут Светаго Георгија... Ексоприка да нест у 
метохијах Светаго Георгија, ни да се продаје изван ни виноград ни 
нива" (Нов., Спом., 615, ХХХМ, ХХ ХУМПІ; 616, ХІЛУ). Из претходног се 
види да је отуђивање на страну било забрањено уопште не само за 
парике, тј. насељенике, него и за пронијаре на црквеним земљама. 

Да је исте забране било и на другим властелинствима и да није 
она остајала само на хартији, него се спроводила у живот и ос- 
тваривала, о томе сведочи један судски случај из прве половине 
ХІУ века, забележен у попису имања манастира Св. Богородице у 
Хтетову (1346). Због важности случаја наводимо дотични пасус іп 
ех(еп5о. 

„„ „Месеца нојембра 4 дан сабраше се властеле и хора (народ, 
пучанство) к Матери Божијеј у Хтетову... кир Калиник, Макарије, 
Калојан, Пардо и брат му Теодор, и Теодор (от) Лесковљан, и 
Георги Сулима и кир Алекса, брат Влахо Епископов, и они прочи 
бољаре и хора. И закле их епископ Призренски Георгиј Маркуш, 
все старце и властеле, и идоше на Плеш на брдо, да изнаидут по 
сведочбе чија је Плеш, или јест црковна или Прогонова. И закле 

јепископ и кир Калинић; „кто знаје што право та не хће решти, да 
јест проклет“. И рече старац Прибислав, Маркушев чловек, и 
Братина и Станко: „Црквна јест Плеш от века, и држали су црквну 
стас 4 брата, и украдоста се два брата и продадоше Прогону поло- 
вину Плеша за 3 ведра вина.“ И рече кир Алекса: „кад беше мој 

брат Влахо јепископ у Хтетове архимудрит, тагда бех ја у манас- 
тири дететем и добре знам јере не метехаше Прогон с Плешом, 
паче бе посејал Прогон јечмен, и рече брат ми Влахо епископ, и 
сабраху говеда всего села и попасоше га“. А се тому сведоци, који 
се прилучиаше на Плеши: кир Калиник од Модриче, и севаст кир 
Маноило, и зет му севаст Рунзер, и севаст Севлад, својачин му, и 
кир Андроник, Брата и они прочи. И тако рече епископ: „бољаре и 
хора, аз када предржу цркву по изволенију Божију и господина 
архиепископа, да и то и друго откупити хћу, где нахођу црквно 
место, понеже јесм сушти господар, и откупих“. Да кто хте сије 
потворити, да да господину краљу 500 перпер“ (Соловјев, Одабр. 
спом., 129-130). 

Као што се из наведеног види, ствар је у томе, што су од четири 
брата црквених насељеника двојица потајно, тј. без дозволе цркве, 
као господара, продали своју половину земље, на којој су седели, 
некојем Прогону, који је прибављену земљу заузео и на њој посе- 
јао јечам. Али манастир није тај потајни пренос својине признао, те 
је архимандрит наредио да се саберу говеда целог села и попасу 
јечам самовласно посејан на црквеној земљи. Чим се то све на суду 
показало, дошла је пресуда епископова да се земља врати манас- 
тиру. Јасно је, да је отуђивање потчињене баштине без директне 
дозволе господара села било ништавно. Тај закључак није у 
супротности са одредбом чл. 174. Душанова законика о слободном 
располагању са потчињеном баштином, јер и та одредба истиче 
услов „вину да јест работник на том-зи месте оному-зи господару 
чије буде село“, а тај услов без сумње претпоставља пристанак 
господара на примање прибавиоца, као работника, дакле и на саму 
трансакцију о преносу потчињене баштине. 

У располагање потчињеном баштином чл. 174. Душ. законика 
убраја и поклон цркви („цркви подложити“). Поклоњена цркви 
насељеничка земља излази испод директне својине господара села 
и више му не даје работника. У рукама цркве, као прибавиоца, 
потчињена баштина престаје да буде потчињена пређашњем 
господару села, издваја се из његовог властелинства и постаје сло- 
бодна баштина црквена, на којој црква може да уреди потчињену 
баштину у своју корист. Као што се види, поклон потчињене 
баштине од стране насељеника цркви је у директној супротности са 
неопходним условом „да јест работник на том-зи месте оному-зи 
господару чије буде село“. Дакле не би такав поклон могао да буде 
допуштен. Ипак га закон изрично допушта. Излаз из те про- 
тивречности налази се у томе, што није се обично поклањао цркви 

цео насељенички ждреб, него један његов део „за душу“, и то се из 
побожних разлога допуштало. 

Што се тиче слободне баштине, постаје питање, да ли је било 
потпуно слободно располагање црквеном баштином, на име њено 
отуђивање. Већ смо то питање неким другим поводом претресали 
и показали, да се то отуђивање могло вршити само у побожну 
сврху, тако да је прибавилац црквене баштине могао бити само 
нека друга црква. 


9 8. ПРИБАВЉАЊЕ И ПРЕСТАНАК СВОЈИНЕ 


1. Као оригинерни начин прибављања својине долазе: ратни 
плен, налазак, заузимање, прираштај, одржај. 

а) Да је ратни плен био начин прибављања својине, о томе 
сведочи чл. 132. Душановог законика, који предвиђа продају плена 
као законити и пуноважни посао. Не би то било могуће, ако се не 
би ратним пленом прибављала својина. Како се долазило до 
законитог ратног плена, о томе не знамо, јер зато нема изворних 
података. Ипак је о томе сигурно било извесних законских или 
обичајноправних прописа. То се може тврдити на основу чл. 116. 
Душ. законика, у коме се забрањује присвајање нађене ствари у 
време похода, дакле у ратно време: „А што најде у туђој земљи на 
војсце, да веде и несе пред цара и војеводу“. Било је дакле разлике 
између плењења и наласка, а према томе и одговарајућих прописа, 
како се могло извршити ратно плењење, које би водило 
пуноважном прибављању својине. Само, као што смо рекли, није 
то нама познато. 

б) О нађеној ствари постоји у Душ. законику нарочита одред- 
ба: „Кто што најде у цареве земљи, да не узме тере да не рече: 
„Вратићу ако кто позна“. Ако ли похвати или узме, да плати што 
тат или гусар. А што најде у туђој земљи на војсце, да веде (шу се 
мисли на стоку) и несе пред цара и војеводу“ (чл. 116). 

Наведена одредба састоји се од три дела: 1. први део указује, 
што се не сме да чини са нађеном ствари, наиме да налазач не сме 
нађену ствар задржати код себе, очекујући докле год је власник 
ствари не препозна; 2. други део одређује казну за противправно 
задржавање нађене ствари; 3. трећи део прописује да у време рата 
свака у иностранству нађена ствар буде пријављена војним власти- 
ма. Оно, што се у првом делу забрањује, је стари поступак, према 

коме је налазач некажњиво задржавао нађену ствар код себе, 

очекујући докле год је не препозна њен власник. Баш због тога се 
Законик позива на стару правну формулу: „Вратићу ако кто 
позна“, са којом се сигурно налазач обраћао својим суседима, кад је 
нађену ствар узимао и доносио кући.! Наведена формула је врло 
маркантна, ако се упореди са старом одредбом Руске Правде о вин- 
дикацији изгубљене ствари путем „свода“, а која се одредба почиње 
са овим речима: „ако ко препозна своје, што је изгубио“ (чл. 30. 
Карамзиновог преписа) и баш за препознавање ствари веже 
почетак „свода“ као нарочитог поступка. Није био потребан свод 
само онда, кад је власник ствари објавио на тргу да је извесну ствар 
изгубио; у таквом случају могао је дату ствар, чим ју је код другог 
препознао, одмах од њега одузети без свода (чл. 29. Кар. пр.), а онај 
који после објаве на тргу не би ствар вратио, него код себе 
задржао, платио је глобу. Као што се види, први је део чл. 116. Душ. 
законика укинуо стару обичајноправну одредбу, према којој је 
налазач, чим је изјавио намеру да нађену ствар врати власнику, 
могао је да ствар код себе задржи, докле год се власник не појави и 
ствар не препозна. Други део одређује за налазача казну, ако би 
поступио по старом правилу, сад изрично укинутом. Осећа се да 
међу та два дела недостаје још нешто, наиме недостаје одредба, 
шта налазач има да са нађеном стварију позитивно учини. Истина, 
такву одредбу садржи трећи део, али само с обзиром на ратно 
време и на налазак у туђој земљи. Стога он не попуњава већ 
истакнуту празнину, него је чини још приметнијом. Случајно се та 
празнина може лепо попунити са једном одредбом из Статута града 
Будве, која исто, као и чл. 116. Душ. законика, говори о нађеној 
ствари („О обретели“, као што гласи наслов чл. 116. Душановог 
законика, „Пе сова (гоуага“ као што гласи наслов главе СХХХІУ 
Будванског статута – Нов., Спом., 55, 63). Већ поменута одредба 
Будванског статута у српском преводу гласила би овако: 
„Одређујемо, да ако неко лице нађе туђу ствар, дужно је да је преко 
судског слугу пријави судијама и да објави на тргу да се ствар тамо 
налази. Ко поступи насупрот томе, и ствар ће бити код њега 
нађена, сматраће се као украдена, а он ће платити глобу“. 
Наводећи ову одредбу, хоћемо да на тај начин покажемо, да чл. 116. 
Душ. законика, како је он састављен, претпоставља, да важи једно 
правило, као оно које се налази у одговарајућој одредби 
Будванског статуа. Само под тим условом постаје разумљив други 


1 О старим правним формулама у Душановом законику в. у мојем чланку: 
Предметь и задача т. н. внъшней истории и права, Записки Рускаго Научнаго 
Института вь Бълградъ, вьлпуск 1, 1930, стр. 93-97. 

део чл. 116, а трећи се његов део онда појављује као проширивање 
општег правила на ратно време и на војничке прилике. По старом 
словенском правилу дужан је био објављивати на тргу господар 
изгубљене ствари. То је старо правило било у Душановом законику 
укинуто и замењено новим, које је исту дужност наметнуло 
налазачу. Као извор за ово новаторство могао је да послужи 
напредније право приморских градова, напосе Статут града Будве, 
који је био састављен за време царства. 

Какав је био поступак, ако се сопственик нађене ствари не би 
пронашао, не знамо. Свакако се може допустити, да је на ничијој 
ствари налазач прибављао својину. 

в) Што се тиче непокретног имања, за њега је као оригинерни 
начин прибављања својине важило заузимање или окупација. 

Оригинерно заузимање земље вршило се у старо време путем 
крчења шуме на незаузетим ни од кога местима, тако да баш се 
крчевина јављала као прибављена окупацијом земљишна својина. 
У средњовековним споменицима нема ни глагола крчити, ни 
именице крчевина, него долазе глаголи шребитши, растребиши, 
некад расшежиши, што значи крчити, и именица лаз за означавање 
крчевине. Лаз и лази нарочито се спомињу у саставу пољских 
имања као њихови специјални, без сумње новоприбављени делови, 
који се иначе истичу и у привредном односу са својим неизнуреним 
земљиштем. Тако у хрисовуљи краља Уроша І 1254-1264. манас- 
тиру Св. Петра на Лиму читамо: „након лаза по среде Срнијака и... 
у границу међу лазома на Велијеј плочи“ (Новаковић, Село, 169). У 
двема хрисуљама цара Стефана Душана 1348. Карејској Ћелији у 
Светој гори долази „село Косориће и с всеми засељци... и с пери- 
ором... и с оттесом и с међами, и с виногради, с млини, с врти, с 
ливадами, с пашишти и с лази, с планином“ (Нов., Спом., 470, Ш; 
473, 1). 

Од нарочитог су значаја они случајеви, кад се лаз спомиње са 
каквим особним именом, јер то указује на лице, које је шуму 
раскрчивало и коме крчевина припада. Већ је Ст. Новаковић 
значај тих случајева, као што треба, оценио, те их нарочито 
прикупљао и истицао. Тако је из Светостефанске хрисовуље 
(1313-1318) навео ове примере: на лазе Мрежареве; ниже 
Братомирих лаз; на Дупетине лазе; над ковачеве лазе; у Држков 
лаз; уз дел Хранајевих лаз; през Драгијине лазе; више Браторађа 

лаза; посред Жабрања лаза; на Дропомањ лаз кон длгих лука (који 
се спомиње и позније у Дечанској хрисовуљи); низ липице посред 
Белмужева лаза; кон Претининех лаз; а из једне повеље краља СТ. 

Дечанског 1327. наводи „Танушев лаз“ (Село, 169). Дакле су се 
крчевине сматрале као својина прибављена заузимањем. 

„Али“, вели Новаковић, „још 1300. види се како краљ 
Милутин располаже земљом коју су други крчили. У једној 
хрисовуљи Хиландару он прилаже некој хиландарској ћелији у 
Тморанима близу Скопља: гору да си секу лазове, и што су рас- 
шребили црковни људије. Крчевина ту већ није онога који ју је 
испод горе извадио... То се исто понавља у Дечанској хрисовуљи 
сина му краља Ст. Дечанског, који даје у Трновци што су расійре- 
били исарије и што је нешребљено земље. А то сасвим отворено 
каже исти краљ Ст. Дечански у хрисовуљи Призренској 
митрополији, где стоји: и колико је узможно људем црковним да се 
чине лазе, все што је кто чинил лазе на њих земље, да си је има све- 
таја цркви јако и ино нивије црковно. Ту се, дакле отворено одриче 
својина ономе који је окрчио, истиче се јасно да се за земљу зна 
чија је.“ (Село, 169–170). Наведена интерпретација Новаковићева 
никако не може да буде примљена. Није наравно крчио земљу ни 
краљ, ни игуман манастира, него увек земљорадник – себар, који је 
на крчевини прибављао својину, али по себи се разуме да само ону 
врсту својине, која је за њега била уопште приступачна, дакле 
потчињену баштину, над којом се редовно узвишавала слободна 
баштина земљорадниковог господара на истој крчевини. Баш ту 
слободну баштину, то аотіпійт аїгесіит на крчевинама насељени- 
ка признају и потврђују горе наведене хрисовуље црквама као 
њиховим господарима. Али се тим никако не искључује, него 
напротив признаје насељеницима и потврђује прибављање заузи- 
мањем потчињене баштине од њихове стране. И сам Новаковић 
иначе добро то разуме, јер се између осталог изјашњава овако: 
„Крчевина на баштини од стране једног ратара прибављала је 
иошчињену својину ратару, а нов извор прихода властелину; и 
властели то није имало за што бити противно. Они су се са својим 
меропсима наравнавали по старим обичајима, и о својини није било 
спора“ (Село, 172). Исто је наравнање наступало и у оном случају, 
кад је меропах растребио земљу ван властелинства, неку ничију 
земљу, јер је онда ту крчевину подлагао под свога господара, а сам 
је на њој одржавао потчињену својину. 

Унутра у властелинству прибављање потчињене својине заузи- 
мањем могло се вршити на оним земљама, које нису биле издате 
насељеницима нити су се обрађивале у господарској режији. То је 
заузимање било слободно само за насељенике из истог властелин- 
ства, а није било допуштено туђим људима, који су морали да 

претходно добију нарочиту дозволу од стране господара 
властелинства. Баш такав изрични пропис долази у другој 
Аранђеловској хрисовуљи 1353. и гласи овако: „и никто без хотени- 
ја митрополита да не треби лаза на земљи на црковној ни виногра- 
да сади; и кому не хоће митрополит, туђему чловеку, у оном-зи 
селе. никто да га силом не посади“ (Нов., Спом., 703, ХІ). Да ли је 
требљењем лаза са дозволом господара земље туђи човек редовно 
прибављао потчињену својину, то се не може одлучно тврдити. Ту 
је могло бити различитих комбинација, а међу њима и оне, која је 
зафиксирана у тзв. Јустинијановом закону: „ако земљорадник с 
питањем уђе у ледину другог земљорадника и разоре ниву, да је 
држи три године, а после да отступи“ (чл. 24). 

У већ наведеним случајевима крчили су земљу насељеници, 
који су заузимањем прибављали потчињену својину и тим су својим 
господарима доносили слободну својину. Али поред тога наилази- 
мо у споменицима на случајеве, кад се слободна својина приба- 
вљала непосредном акцијом одговарајућих лица, која су била 
способна за стицање слободне баштине. Такав је био случај са 
оснивањем црквице Св. Атанасија Александријског, чије су 
рушевине откопане 1927. на шарпланинској коси више Лешка. На 
саркофагу ктитора те црквице, нађеном у рушевинама њеним, 
каже се: „аз јеромонах Антоније приидох в сије место и растежаах 
и раскопах габрије и уравних брегове и начех си храм зидати све- 
таго Атанасија в дни краља Милутина“! Нешто се слично догоди- 
ло у време цара Стефана Душана са дијаком Анагностом Драгојем, 
који је „јест улезл више Габрова у Беласици (планина у 
Македонији југоисточно од Струмице) зидати храм“ и сазидао 
цркву Св. Богородице и растребио земљу око цркве и та је 
крчевина сачинила основни земљишни посед именоване цркве. 
Цар Душан је тај посед потврдио и још је томе приложио нову 
земљу и све то Драгоју потврдио у баштину: „и има хотеније царс- 
тво ми, и приложих земљу к онизи шішо јесш растшребил около 
цркве и ниже цркве именовани Драгоје“ (Нов., Спом., 758, І). 

Слободног простора за крчење и за заузимање било је у пла- 
нинама, које су иначе служиле као пасишта те су у погледу земљо- 
радње остајале пусте. Због претежног значаја сточарства у 
ондашњој пољопривреди, осећала се потреба да се за поједина 
пољска имања учврсти искључиво уживање појединих планина са 
одређеним границама, што је водило томе, да се право својине 


І Др Рад. М. Грујић, Лолошко-Тетовска епархији и манастир Лешак, Гласник 
Скопског научног друштва. књ. ХІІ, Д. Н. 6 (1932., Скопље, 1933, стр. 54 и 61-62). 

проширивало на планине. И та се потреба систематски подмири- 
вала, што се може пропратити по манастирским хрисовуљама, у 
којима се манастирима, који су се налазили у одговарајућим краје- 
вима, стално поклања планина, једна па и више, тако да се планине 
убрајају у редовни састав пољских имања. На одговарајуће тачке 
наилазимо у хрисовуљи краља Стефана Првовенчаног око 1220. 
(Нов., Спом., 572, Ш), у хрисовуљи краља Стефана Уроша І око 
1253. цркви Св. Богородице у Стону (601, ХХ), истог краља манас- 
тиру Св. Петра и Павла на Лиму 1254-1264 (594, І; 595, ХП-ХШ; 596, 
ХХХ), краља Стефана Драгутина Хиландару 1276-1281 (388, ХШ), 
краља Милутина Хиландару 1282-1298 (390, ХШ), Св. Николи 
Врањинском око 1296 (580, Ш), Св. Ђорђу у Скопљу 1300 (612, 
ХХУ; 614, ХХХЦ; 615, ХХХУГТ), Хиландару 1302-1309 (394, ХШ), ма- 
настиру Св. Стефана у Бањској 1313-1318 (624, ХХХУ), манастиру 
Грачаници 1321 (634, ХП), краља Стефана Дечанског Епископији 
призренској 1326 (638, 1), Хиландару 1328. (400, МІ; 401, ІХ), манас- 
тиру Дечанима 1330 (647, ТУ-УТ), па и даље у читавом низу пото- 
њих хрисовуља. То се обезбеђивање манастирских имања планином 
вршило систематски према једноставној економској политици, која 
се изрично манифестује у изјави, на коју наилазимо у Хтетовској 
хрисовуљи 1337-1346, а која изјава гласи овако: „и виде краљевс- 
тво ми црков Светују Богородицу Хтетовску не имушту планине, и 
приложих планину Нанов Дол, с всеми међами околними, да ју има 
светаја цркви“ (Нов., Спом., 660, ХХХ). Није се та економска поли- 
тика ограничавала само на црквена властелинства, него је обух- 
ватила и властеоска, јер, као што се види из Дечанске хрисовуље, 
дао је краљ једну планину челнику Радану и потврдио је његова 
права на планину у истој формули, као што и Дечанском манастиру 
(Нов., Спом., 654, УТ; уп. 647, У). 

Како су планине дошле у приватну својину земљопоседника, 
искључено је било њихово слободно уживање од стране номадских 
сточара. Та је промена нашла лепог израза у хрисовуљи Св. Ђорђу 
Скопском 1300, где се тим поводом каже овако: „кто испланинује 
на црковној планине, да подаје цркви травнину законну“ (Нов., 
Спом., 618, ІМП). У исто се време искључивало слободно заузи- 
мање планине ради земљорадње. О томе је лепо речено у 
Аранђеловској хрисовуљи 1348-1353: „а никто више пути (реч је о 
путу, који је сачињавао границу црквене планине) да не пооре пла- 
нине... кто ли пооре да плати земаљскому господину 100 перпер“ 
(Нов., Спом., 686, ХХУ). Није наведена забрана постала онда, кад је 
први пут тако лепо формулисана, него много раније, и то од самог 

почетка преласка планина у приватну својину. Да је то било баш 
тако, о томе сведочи она општа забрана слободног заузимања пла- 
нине, на коју наилазимо у Дечанској хрисовуљи 1330. „да кто дрзне 
првим науком, докле не било цркви оддано став без игумнова 
хтенија, рекше: баштина ми је и пређе јесм туђи стојал, да плати 
краљевствујуштуму 500 ован, понеже у планинах не има никторе 
баштине разве краље и цркви којим су краље дали“ (Нов., Спом., 
647, У). Томе треба додати да се на једном другом месту исте 
Дечанске хрисовуље забрањује на исти начин и са истом санкцијом 
заузимање властеоске планине (654, ІМІ). Дакле се у Дечанској 
хрисовуљи износи опште правило, да планине могу да буду 
владаочеве или црквене или властеоске. При томе се владаочево 
право на планине сматра као оригинерно и да обухвата све планине 
осим црквених и властеоских које су постале услед владаочевог 
дара. Према томе више не постоје ничије планине, те је свако заузи- 
мање планина, свако крчење у планинама један пут за свагда 
забрањено. Такво је гледиште било узакоњено у Душановом 
законику, који тим поводом одређује: „и планине што су у земљи 
царства ми, што су цареве планине да су цару, а црковне црквам, а 
властеоске властелом, што јест у чијеј држави“ (чл. 81). Доносећи 
наведену одребу, Законик је тим завршио онај процес ускраћивања 
и искључивања слободне окупације у планинама, који се вршио у 
току од преко сто година, и надаље пресекао пут за ма које оку- 
пације. 

Ма да како је одредба Законика била одлучна и категоричка, 
ипак није са њом наступио крај заузимању у планинама. Иако се по 
Законику све планине, које нису биле црквене или властеоске, сма- 
трају као владаочеве, ипак исти Законик у своме другом делу, или 
тзв. други Законик сам признаје да има и ничијих планина. Као 
ничије мора да се квалифицира предвиђено у другом Законику 
„брдо пусто међу жупама“ (чл. 158), јер оно нема господара, који би 
био одговоран за стражарење путева на њему (в. чл. 157), те се 
дотични терет пребацује на околна села, а одговорност на њиховог 
господара. И у таквим пустим планинама и у њиховом „подплани- 
њу“ (в. Нов., 401, ІХ) крчили су земљу и прибављали на крчевини 
својину поједини пионири колонизације. Баш то је било случај са 

дијаком Анагностом Драгојем, чија је крчевина у Беласици била 
убаштињена у царској хрисовуљи, издатој на истом сабору у 
Скопљу, на коме је био донесен и Законик.! 


Ви р Флоринскій, Памятники законодатељной дьятельности Душана 
царя Сербовь и Грековь, Кіевь, 1888, стр. 119. 

Сасвим специфична била је акција Саса на заузимању земље. 

Као рудари они су уживали нарочиту повластицу да секу шуму, 
која је им била потребна за топионице у рударским местима. Нису 
се они ипак ограничили на то, него су редовно заузимали земљу, 
која се испод шуме ослобађала, намештали су на њој насељенике и 
уређивали своја пољска имања. То је сигурно прекорачивало 
њихове повластице и сачињавало узурпацију, која се дуго терпела, 
али је најзад услед развијеног већег цењења земље изазвала против 
себе реакцију. На ту реакцију наилазимо у Душановом законику, 
који тим поводом одређује овако: „што су куде посекли Саси горе 
до сијега-зи сабора, ту-зи земљу да си имају. Ако су кому 
властелину без правде узели земљу, да се суде са њим властеле 
законом светаго краља. А от сада напреда Сасин да не сече; а што 
сече, онога-зи да не тежи, ни људи да не сађа, такмо да стоји пуста, 
да расте гора. Никто да не забрани Сасину горе колико јест требе 
тргу (рудном месту) толико-зи да сече“ (чл. 123). Као што се види, 
Законик је расекао Гордијев чвор. Надаље категорички је Сасима 
забранио, да прибављају својину на земљи, коју су ради профе- 
сионалних рударских потреба окрчили. Што се пак тиче узурпа- 
тивних окупација, које су извршили пре сабора, на коме је Законик 
било издат, те су окупације Законик признао и тим оснажио и поза- 
конио. Није ту Законик ишао за принципом легалности него опор- 
туности. Није то иначе једини случај, кад се у Законику даје опор- 
туности првенство пред легалношћу. Исто се десило код решавања 
питања о спорним властеоским баштинама, на које су два лица 
имала владаочеве даровне повеље. Није ту Законик ушао у претрес 
пуноважности повеља, него је признао за меродавно фактично 
стање поседа у време доношења Законика. „Где се изнесета две 
књизе цареве за једну ипотес (спор) за земљу, кто сада држи, до 
сијега-зи доба саборнаго, тогова да јест“ (чл. 83). Тим су се лик- 
видирале могуће погрешке дворске канцеларије код издавања 
даровних повеља и стабилизирао се земљишни посед. Уондашњим 
приликама можда је то било једини ефикасни начин да се једним 
махом уведе ред. Исте су побуде изазвале да је узурпација Саса била 
позакоњена. Ипак је то позакоњење било строго ограничено на 
земље отребљене од горе ради рударских потреба, те није се про- 
стирало на оне случајеве, кад би Сасин заузео туђу земљу неким 
другим поводом, него се ти последњи случајеви сматрали као про- 
тивправни те се оштећена странка упућивала да се тужи суду. Баш 
такав је значај прописа: „ако су кому властелину без правде узели 
земљу, да се суде са њим властеле законом светаго краља“. 

г) Што се тиче прибављања својине прираштајем, на њега 
наилазимо у средњовековним српским правним споменицима само 
поводом земљишних плодова да припадају господару земље чак и 
онда, кад је на његовој земљи сејао или садио неко други, који се 
није о томе претходно договорио са сопствеником земљишта. „Ако 
ли без игумнова благословљенија ниву пооре или врт учини на 
црковној земљи, да плати у царину 12 перпер, а врт и жито да узме 
црква“ (хрисовуља Св. Ђорђу Скопском 1300, Нов., Спом., 618, 
Ш). „И што буду (Дубровчани) преузели земљу царства ми през 
међу, која јест била међа у родитеља и прародитеља царства ми, 
светаго краља, ако буду и винограде по њеј насадили през међу все 
(дакле и винограде) да ми поврате (уговори са Дубровником 20. ІХ 
1349. и 25. ТУ 1357, Нов., Спом., 171, ХУШ и 181, ХУШ). Као што се 
види, сопственик земље прибавља својину не само на плодовима, 
него и на целом пољопривредном уређењу, као што су врт и вино- 
град. Претходно речено потпуно одговара и прописима Јусти- 
нијанова Закона: „аште кто посејет чужду ниву без упроса, да јест 
лих и семена и оранија“ (чл. 24, уп. 17). 

д) О прибављању својине одржајем није се у споменицима 
сачувало никаквих одредаба. Али да је прибављање својине 
одржајем у принципу постојало, то се види из горе од нас наведених 
података о застарелости: ако се својина на земљи губила због 
застарелости, то само због тога, што је неко на истој земљи приб- 
авио својину одржајем. 

2. Престанак својине може наступити по жељи сопственика, 
кад је некоме другоме отуђи. Та врста престанка својине спада у 
право располагања својином, о чему је већ било речи. На овом 
месту ћемо говорити о оним узроцима и облицима престанака сво- 
јине, који не потичу од отуђивања, него од других узрока. 

а) Према сведочанству средњовековних српских правних 
споменика својина је престајала, кад је имање стицајем околности 
постало запуштено. Речита слика таквог стања пружа се нама у 
хрисовуљи краља Милутина Хиландару 1300 „Обрете се земља по 
оној стране Велике у Свиновех, купљеница хтитора сијези келије 
(Св. Петке у Тморанима) протосеваста Приба, ну јест била завале- 
на временниими пременицами, да кади ју обрете краљевство ми, и 
узех ју у царину, и изисках ју јере не би ничија баштина, на њу јест 
купил протосеваст Прибо от Арабела и от Калођурђа, и оцепих от 

тези земље, и дах манастиру на три ста великиих кабал, а остатне 
удржах у царину" (Нов., Спом., 392, П). На основу наративног дела 
споменуте хрисовуље и још других историјских извора, које је 

вешто искористио др Рад. М. Грујић у своме есеју о протосевасту 

Прибу, може се за већ наведени пасус дати историјски коментар, 

који расветљује ситуацију и помаже интерпретацију извршеног од 

краља правног посла. Место догађаја је Скопска област, у којој је 

властелин Прибо био севаст још за владе епирског деспота, 

потоњег цара, Теодора Анђела (1215-1230). Главна своја имања је 

Прибо имао у планинском пределу, на десној обали Вардара, 

између Скопља и Велеса. Влада се у Скопској области мењала – 

после Византијаца дошли су Бугари и затим опет Византијци. За 

време бугарске владе под царем Асеном П (1230-1241) Прибо је 

сазидао манастирић – ћелију Св. Петке, у селу Тморанима, које је 

лежало на десној обали Вардара („Велике“), где се и данас, север- 

но од села Зеленикова, уз железничку пругу Скопље-Велес, налази 
брдо Моране са развалинама једне старе црквице, а под њим 
истоимено село Моране, старо Тморане. 1258. освојио је Скопље и 
његову област од Византијаца краљ Урош І, који је онда даровао 
Прибову задужбину у Тморанима у метох Хиландару. Српска влада 
је онда била само од кратког времена – већ следеће 1259. поново су 
Византијци отели Скопље од Срба, услед чега је ћелија Св. Петке 
отпала од Хиландара. 1282. опет је освојио Скопље краљ Милутин 
и овај пут већ дефинитивно ујединио са Српском државом. Онда се 
и ћелија Св. Петке вратила под власт српског краља, који ју је са 
њеним метохом опет даровао Хиландару. Та је његова даровнина 
била потврђена баш у хрисовуљи 1300, о којој је реч. Ту се показа- 
ло, да метох, који је ћелија добила од свога првог ктитора Приба, 
није довољан, и да манастирић има мало земље. То је побудило 
краља Милутина да му земље допридода. Почео је згодну земљу 
тражити и нашао је у близини, али на левој обали Вардара, 
купљеницу Приба, која се показала упропашћена од несрећних про- 
мена у немирно и мучно време, које је протекло од зидања Прибове 
задужбине до хрисовуље краља Милутина. Приба је нестало, а 
његова је купљеница постала запуштена. Наредио је краљ Милутин 
истрагу, није ли та земља чија баштина. Истрага је показала, да није 
ничија баштина, него Прибова купљеница. Али није та последња кон- 
статација износила неку правну титулу за Приба, кога је већ нестало, 
ни за његове наследнике, за које се није знало, него је сведочила, да је 
земља запуштена, те због тога ничија. Баш као запуштену заузео ју је 
краљ и укључио у владаочеве, тј. државне земље. 


1 Др Рад М. Грујић, Протосеваст Прибо, властелин у Скопској области 


прве половине ХИ в., Гласник Скопског научног друштва, књ. ХІІ, Д. Н. 6 (1932), 


Скопље, 1933. 

Није то једини случај заузимања запуштеног имања од стране 
државе. Наилазимо још на два таква случаја, који су се оба 
догодили у истој Скопској области – један 1308. под краљем 
Милутном, а други под царем Душаном 1347-1353. „Прејех“, пише 
краљ Милутин, „по мачу Скопску Страну и Овчепољску и 
Положску и Дабарску и прочеје ине стране, и по том бих зет 
благоверному и самодржавному цару грческому кир-Андронику 
Палеологу, и да ми онузи земљу у прикију. И обрете краљевство 
ми манастир запустел в Скопској Стране Светого Никиту 
отачества мојего и направих јего“ (Нов., Спом., 477, П) и поклонио 
је тај запуштени манастир са његовим земљама Хиландару. 
„Поискавши обретосмо“, пише цар Душан, „в области тој 
(Скопској) епископију Морозвиждску от многих лет запустевшу и 
подложисмо ју под епископију светих архангел в Злетове с селом 
тем Морозвиздом“ (Нов., Спом., 677, Ш). 

Као што се види из наведених података, није својина престајала 
због намерног напуштања од стране сопственика, него због објек- 
тивне, ако би се тако могло рећи, запуштености, изазване стицајем 
околности неповољног времена нарочито „размирија“, које иначе и 
по Законику (чл. 117) искључује нормалну виндикацију својине. 

Запуштено се имање признавало за ничије и у наведеним 
случајевима заузимало се од владаоца. Да ли су га могли заузимати 
и приватна лица, то се не зна, јер нам за то извори не пружају 
никаквих података. 

6) У немирно средњовековно доба својина је могла престати 
због узурпације. То се дешавало са црквеним имањима, која су 
понекад била насилно заузимана од стране властеле. „Изобрете 
царство ми“, пише цар Душан 1353, „храм великаго архијереја 
Христова и чудотворца Николи, в месте нарицајемом на Пшини 
под Козљем, јегоже сазда прародитељ царства ми свети краљ 
Урош и настојештијими временми порушен и властели насилијем, 
или истеје решти йомеройшен" (друга Аранђеловска хрисовуља, 
Нов. Спом., 701-702). Померойшийи може само да значи 
претворити земљу из слободне баштине у потчињену. Дакле с 
померопшењем доскорашња слободна својина престаје. То је 
могло доћи само путем насиља, узурпације. Као противправна 
радња није могла узурпација бити од пресудног значаја за 
престанак својине. „Где се обрета чловек црковни, и нива, и вино- 

град... да се враћа“ (Нов., Спом., 618, ІХ) - тако је прописано у 
хрисовуљи Св. Ђорђу Скопском 1300. и из истих разлога је цар 
Душан реституирао својину цркве Св. Николе у Пшини на основу 

њене некадашње хрисовуље и потврдио у новој хрисовуљи, којом је 
у исто време поклонио споменуту цркву серском митрополиту 
Јакову и Аранђеловском манастиру (Нов. Спом., 702). Према 
стриктном праву није узурпација проузроковала престанак сво- 
јине. Али је стварност била далеко од тога стриктног права. Без 
сумње се дешавало много више случајева узурпације, него ли што 
их је могао пронаћи владалац, који би узурпирану својину рести- 
туирао. Није ни сваки баштиник, који би од узурпације настрадао, 
могао да допре до владара и да од њега измоли реституцију. 
Међутим се узурпација вршила полако путем постепеног 
потчињавања себи туђих насељеника, који, кад су стигли под туђу 
власт, доприносили су са собом своје потчињене баштинике, над 
којима је узурпатор прибављао слободну својину. Тако су се туђи 
људи а преко њих и туђе земље могли присвајати чак и од стране 
државе преко властеле, који су држали земље у држави. Баш тај 
процес је црква сматрала као нарочито опасан по неприкос- 
новеност својине. Због тога је несумњиво црква настојала, да се у 
Законик унесе нарочита одредба, којом би се пресекао пут за прис- 
вајање црквених меропаха. Та је одредба донета у чл. 34, којим се 
забрањује да се црквени људи терају на работе ван црквеног 
властелинства: „кто ли се најде изагнав метохију на меропшину и 
пречује закон царства ми, та-зи власник да се распе и накаже“. 
Сама оштрина наведене одредбе показује, да је узурпација била 
проширена појава. Историк мора да води о томе рачуна и да кон- 
статује, да је узурпација изазивала престанак својине, тим више, 
што у регулисању аграрне својине није ни Душанов законик 
издржао принцип стриктне легалности, него је узео у обзир и 
фактичко стање, како „кто сада држи до сијега-зи доба саборнаго“ 
(чл. 83; уп. чл. 39), чиме је у више случајева био признат престанак 
својине због узурпације. 

в) Престанак својине наступао је због конфискације, о којој 
смо исцрпно говорили горе и у историји државног права поводом 
властеоских баштина и у историји кривичног права. 


г) Потчињена је својина престајала, кад није било работника 
на насељеничком ждребу. „Аште ли не будет работника, на оном- 
-зи месту оному господару чије буде село, да јест вољан узети оне- 
-зи винограде и њивије“ (Душ. зак., чл. 174). То се могло десити, кад 
би у насељеничкој кући нестало мушких глава, или кад би 
меропашка баштина путем отуђивања дошла у руке припадника 
повлашћеног сталежа, неспособних за „работу“. 

д) Право новог века истиче као узрок престанка својине 
експропријацију. Експропријација је одузимање приватног имања у 
јавном интересу без обзира на пристанак или непристанак соп- 
ствеников, али по исплати вредности имања. Право на експропри- 
јацију има једино држава, но она може да то право уступи и поје- 
диним јавноправним корпорацијама. У средњем веку, кад се није 
још надлежност државе простирала на подмиривање ширих кул- 
турних потреба друштвених, није било много повода за 
примењивање експропријације, те се о њој скоро ништа не говори. 
Ћуте за њу и средњовековни правни споменици српски. Ипак у 
њима наилазимо на један случај, који представља један особити акт 
експропријације. 

Краљ Милутин даровао је некој властелинци Радослави, 
жени, Милшиној, манастир Св. Георгија и село Улитишта. Тај је 
дар био потврђен од краља Стефана Дечанског, а затим и од краља 
Стефана Душана. О тој својој потврди саопштава сам краљ Душан 
у једном свечаном и категоричком облику. „Аз грешни раб Стефан 
краљ, расмотрив пишемаа апостолом Павлом, вазрадовах се 
душеју, и виде краљевство ми записаније деда и родитеља 
краљевства ми, што беху записали Милшине жене Радославе мона- 
стир великомученика Христова Георгија и село Улитишта... И 
виде краљевство ми велико, мољеније и усрдије и припаданије 
Милшине жене Радославе, и видех милост и записаније родитељ 
краљевства ми, не потворих, на паче бољше потврдих“ (Нов., 
Спом., 405, 1). Са таквом нарацијом почиње хрисовуља Стефана 
Душана 1332-1337, којом се исти манастир са истим селом поклања 
Хиландару. „Аз же, веселе се душеју и телом, Богом постављени 
Стефан краљ и с подружијем краљевства ми благочестивом 
краљицом кира-Јеленом о божаствнем дару еже ми даст владика 
мој Христос, аз же припадаје мољу се пречистеј Богородици и 
чудотворици, нарицајемеј хиландарсцеј, и принесох малоје се 
приношеније. Приложи Краљевство ми манастир великомученика 
Христова Георгија и село Улитишта (405, П). Што се тиче 
Радославе, чије је имање било одузето, она је добила на име 
накнаде доживотни ужитак на бившем њеном, а сад поклоњеном 

Хиландару, имању. „И да се храни Радослава, Милшина жена, до 
ње смрти, а по ње смрти да не облада местом тим ни син, ни дшти, 
ни кто от рода“ (405, ПІ). 
Навели смо дотичне пасусе іп ехіепѕо да се одатле види, у 
каквом побожном расположењу је цео акт био извршен. То распо- 
ложење, које је праћено усрдном молитвом Богородици, искључује 

претпоставку о самовласној повреди приватне својине од стране 
краља. Сем тога, ако би краљ Душан желео да самовласно одузме 
земљу од Радославе, не би се позивао на старе даровнице, тим више 
на њихову потврду од своје стране. Ако из наведених разлога 
искључимо самовлашће, онда остаје само да ту признамо једну 
врсту експропријације у јавном интересу. Ни повод ни мотивација 
те експропријације нису нам познати, због чега није цео случај ни 
јасан, ни појмљив. Нисмо ипак могли, да преко њега пређемо 
ћутке. 


89. СТВАРНА ПРАВА НА ТУЂОЈ СТВАРИ 


У средњовековним српским правним споменицима наилазимо 
на ова стварна права на туђој ствари – ужитак, стварне службенос- 
ти и залогу. 

1. Нарочиту врсту ужитка представљала је иронија, која је 
сачињавала специјални облик земљишног поседа властеле поред 
баштине. Пошто смо питање о пронији већ претресли у историји 
државног права, остаје нам на овом месту само да пронију ре- 
гиструјемо. 

Осим проније, која се давала ради војниче службе и због тога 
садржала и јавноправни моменат, било је и ужишка са чистом при- 
вашноправном природом. Пошто изворни материјал, са којим 
располажемо, састоји се од црквених хрисовуља, познат је нама 
само ужитак приватних лица на црквеним имањима. 

Поклањајући земљу манастиру и црквама владалац је 
понекад, а није то било ни ретко, установљавало на њој ужитак у 
корист појединих лица. Такав је било случај са властелинком 
Радаславом, о којем смо имали прилике да говоримо на крају 
претходног параграфа. Цркву Николе Мрачког са њеним земљама, 
поклоњену Хиландару, краљ Стефан Душан је 1342. дао на ужитак 
старцу Иоану, иконому ходачаском „да си облада иконом Иоан 
црквом том и с селами всеми, што се находи у цркве те до његова 
живота... да му јест до живота... А игумен и братија (Хиландарска) 
да га не потакну с онога места, што му јест краљевство ми записа- 
ло, до јегова живота, разве да си дохрани старац Иоан, до смрти 
своје у цркви те светаго Николи“ (Нов., Спом., 408, І, Ш). То је било 
ужитак на целом имању, на коме је уживаоцу припадала целокуп- 

на господарска власт. „Паче и јелико се находе људије у цркве те, 
да га слушају са всаким страхом краљевства ми како и всакого 

господара игумена о всех работах, што кому заповедује, црковних 
и краљевства ми, не такмо о работах ну ва всаком исправљенији 
црковнем" (408, ІУ). Старцу Григорију, који је село Коришу са 
црквом Св. Петра, поклонио Аранђеловском манастиру (Нов., 
Спом., 412, І и 686, ХХУП), краљ Стефан Душан је 1343. записао 
ужитак на старој цркви Св. Петра на Ржаној која је била метох 
Хиландарски (Нов., Спом., 412, 1; 421, 21 и 686, ХХУП), „да си живи 
с милостију краљевства ми до својего живота и да се дохрани 
смрти“. Ако не би ту старцу било по вољи да ту живи, за тај случај 
му је краљ дао на ужитак „два комата“ земље у метохији 
Аранђеловског манастира „до јегова живота, да се дохрани смрти“ 
(413, Ш). Карејска ћелија је 1348. била од цара Душана дата на 
ужитак старцу Теодулу „да му јест до живота непроменнаја“ (Нов., 
Спом., 470, П), „в вољу и хотеније тога старца“ (471, У). Цркву Св. 
Николе на Пшини записали су цар Стефан и краљ Урош 1353. на 
ужитак митрополиту серском Јакову „да си ју има и направља с 
никим неотјемљему до својего живота... и паки по смрти митро- 
полита серскога кир-Јакова си свети и божествении храм Светаго 
Николи да си има монастир царства ми Светаго архистрата 
Михаила и Гавриила у Призрене" (702, І; 705). На једном месту 
дотичне хрисовуље речено је о праву митрополита Јакова на цркви 
св. Николе „да му јест у баштину до јегова живота никим неот- 
јемљема“ (704, ХУП). Било је и доживотне баштине, која се давала 
калуђерима. Тако је цар Стефан Душан 1356. дао митрополиту 
мелничком Кирилу (308, Г) цркву Св. Николе Стошког у баштину 
до његовог живота (309, УП). Доживотном је баштинику припада- 
ло право да слободно располаже са својом баштином на случај 
смрти. Такво је право било дато митрополиту Кирилу на спомену- 
тој цркви Св. Николе Стошког – „а по смрти својеј љуби за душу 
под црков подписати, а или кому харизати (поклонити)“ (309, УП). 
Није то право било дато митрополиту серском Јакову на цркви Св. 
Николе у Пшини, него је та црква после његове смрти прелазила 
на Аранђеловски манастир; дакле је на њој митрополит Јаков имао 
само право ужитка.! 

Нису право ужитка установљавали само владари, него и при- 
ватна лица. Обично се то догађало на тај начин, да су код поклона 
манастиру поклонодавци резервисали за себе или за друго лице 
право ужитка на поклањаном имању. Тако је Рудљ 1343. поклонио 


1 Александар В. Соловјев, Два прилога, стр. 27, т. 9 и стр. 33; др Радослав М. 
Грујић, Лична властелинства српских црквених претставника у ХІУ и ХУ веку, 
Гласник Скопског научног друштгва, књ. ХИ, Д. Н. 7, 1933 (1934). 

своје имање Хиландару са резервом „своје све да држи до смрти, а 
по смрти јего да јест црковно“ (Нов. Спом., 411, П). Жупан 
Вукослав је 1360. поклонио Хиландару своју баштинску цркву и 
земље, од којих је на једном селу установио право ужитка за једну 
калуђерицу „село Зубарије што јест дал Вукослав калуђерици 
Богданове матери, да си јест калуђеричино до њејина живота, а по 
смрти калуђеричиној да јест црковно“ (438, П). Око 1326. је казнац 
Димитрије поклонио Св. Николи Врањинском село своје Брачеле, 
„јако до живота свога темзи селом да се хрании казнац Дмитри 
јегова жена, а по животе јегове да јест цркви с всакијим утврждени- 
јем“ (581, П). Права су жене била од стране поклонодавца 
обусловљена још накнадним условима. „И ако се јегова жена 
омужи (уда) по јегове смрти, да не метеха с онем-зи селом. Ако ли 
се не омужи, да има храну от цркве, а цркви светаго Николе да 
држи село Брачали" (581, Ш- ТУ). Као што се види из горњег, сам је 
казнац Димитрије одржавао до свога живота ужитак на целом 
имању („темзи селом да се храни“), а његовој је удовици, ако се не 
би преудала, одређен је био само ужитак са ограниченом 
садржином („да има храну от цркве, а црква... да држи село“). У 
метохији Хтетовског манастира наилазимо на „село Седларево, 
што даа Исаха за свој постриг и за својега подружија постриг... И 
тузи калуђерицу Исашину храни црков до смрти“ (659, ХІХ). 
Властеличић Никола Утоличић и његова мати поклонили су 
Аранђеловском манастиру своје село баштинско Љубичево с 
црквом Св. Николе под овим условом: „догде јест жив Никола и 
јегова мати да си држе онози село и црков како всаку баштину... до 
њих живота,... а по Николине животе и јегове матере да не влађе 
никто онемзи селом ни црковију такмо црков царства ми 
Архангељ“ (691, _ХХХШ). Иако се ту говори о доживотној 
баштини поклонодаваца, није то била у ствари баштина, него само 
ужитак. 

Ктитору манастира или цркве је по закону припадало право 
ужитка на одређеној парцели земље и право становања. Тако се 
одређују ктиторска права у хрисовуљи краља Стефана Душана 
Хиландару 1332-1337 (Нов., Спом., 405), којом је краљ поклонио 
Хиландару баштински манастир Мелшине жене Радославе, а њој 
је на име накнаде дао доживотни ужитак на имању споменутог ма- 
настира. „А по ње (Радославе) смрти да не облада местом тем ни 
син, ни дшти, ни кто от рода, такмо да приходе како је закон хти- 
шором, и да им је комат, како всацем хтитором, а да не обладају 
ништа“ (405, Ш). То се наравно не тиче оних ктитора, који су 

одржавали сазидане од њих цркве као баштине, јер им је на тим 
црквама припадало право својине. 

2. Од стварних службености наилазимо на ове пољске службенос- 
ти: водовађу (аднаедистих), сечење дрва, појење стоке, прелаз и пашу. 

„И кто вади водом која се изводи от црквена места главе, да 
подаст цркви от рала кабал водовоштину, и от врта 2 динара. Ако 
ли без игумнова благословљенија поведе кто от црковне главе 
воду, да плати 12 перпер у царину, а цркви двојину да даст. Ако ли 
с упросом воду поведе, а водоваштину удржи, да плати 3 перпере“ 
(хрисовуља Св. Ђорђу Скопском 1300, Нов., Спом., 618, ІЛУ). 

„И кто лес сече или дрва у црковном брде, да даје цркви четвр- 
то дрво. Ако ли без игумнова благословљенија сече што љубо, да 
плати 12 перпер у царину, а цркви лес вас да му узме“ (хрисовуља 
Св. Ђорђу Скопском, Нов., Спом., 618, І.М). 

„А напоишта Голубовцем (катун Голубовци) не отнесмо у 
Будислаљих кућ и на студенци на Стубле“ (Аранђеловска 
хрисовуља, Нов., Спом., 693, СХІП; уп. 694, СХХШ). 

„До међе коришке и до Светаго Петра да си имају 
Љубижњане прогон (за стоку) у планину“ (Аранђеловска 
хрисовуља, Нов., Спом., 686, ХХУ). 

Две прве од наведених службености прибављале су се на 
основу уговора; односно треће и четврте може се претпоставити, 
да су на датим местима постојале на основу старог правног обичаја. 

Службеност паше у жупи била је регулисана законом, и то 
тако да су сва села у жупи подједнако имала право да пасе своју 
стоку на жупским пасиштима. „Село са селом да пасе; куде једно 
село, туде и друго... Жупа жупе да не попаса добитком (стоком) 

ништа. Ако ли се најде једно село у то-зи жупе у кога љубо 
властелина, или јест царства ми, или јест црковно село, или 
властеличића, оному-зи село никто да не забрани пасти, да пасе 
куде и жупа“ (Душ. зак., чл. 74–75). Жупска су пасишта била свуда 
по староме обичају одређена; од њих су се изузимали „забели 
законити и ливаде законите“, где је слободна паша била забрањена 
(Душ. зак., чл. 74; Нов., Спом., 610, ХУ; 660, ХХХІ; 694, СХХУПІ, 
СХХІХ, СХХХІ; и др.). 

3. О залози средњовековни српски правни споменици пружају 
нама неколико појединачних података, који су толико кратки и 
оскудни, да се по њима никако не може реконструисати цела инсти- 
туција залоге. Може се само констатовати да је залога била у 
употреби и да се у њеној примени испољавале неке негативне 
појаве, против којих се законодавац борио. 

У хрисовуљи краља Милутина 1309-1316, којом се подиже у 
Хрусији пирг Хиландару, храм Св. Вазнесенија, и дају му се имања 
и повластице, гарантује се неприкосновеност поклоњених имања 
на овај начин: „И никоже да не дрзнет вазеши от тога чтоо, што је 
дало краљевство ми својој ћелији, рекше пиргу, јеже сут внутр 
потребе, и јаже сут изван цркве, ни игумен, ни башта, ни иконом, 
ни еклисијарх, ни ин никто, ни у куйно име ни у залогу никојим 
образом" (Нов., Спом., 481, Х). На исту одредбу наилазимо у хри- 
совуљи краља Стефана Душана истом хиландарском пиргу око 
1331, где се вели овако: „И никтоже да дрзнет вазеши, что јест дало 
краљевство ми на име пиргу, и јеште что усхошту дати, или что сам 
старац (који живи у ћелији и ужива њено имање) претежит или 
добуде или испроси от куду годе, с проста да нема над тем области 
игумен манастирски ни башта, ни иконом, ни еклисијарх, ни ин 
никто ни у куйно име, ни у залогу и никојим образом, на да старац 
обладајет сим, јакоже и дед краљевства ми пишет в својем 
хрисовуле" (Нов., Спом., 487, ІХ). Као што се из претходног види, 
залога се ту сматра поред купопродаје као један начин отуђивања 
ствари, које се уопште забрањује. Таква квалификација залоге 
одговара оном стадијуму њене историје, кад је залога прелазила у 
својину повериоца, чим ју није дужник откупио о одређеном року. 
Пошто је у тешким условима старог кредита вредност залоге 
обично била много већа од вредности дуга, залога је била врло 
штетна за дужника; уколико се залога односила на непокретно 
имање, лако је доводила томе, да је дужник заједно с њом губио 
подлогу свога друштвеног положаја и декласирао се. Из тих је 
разлога однос према залози био неповољан, чак и борбен. 

Требало је предузети мере, да сопственици, нарочито земље- 
поседници, не губе својину због привремених материјалних непри- 
лика. Једна од таквих мера долази у тзв. Јустинијановом закону 
(чл. 26), где се залогопримцу одузима право да у случају неисплате 
дуга о одређеном року одмах залогу присвоји и дужнику се 
остављају још два грациална рока за откуп, тако да поверилац 
присваја залогу тек после трећег рока, ако не би ни онда дужник 
залогу откупио. 

Још одлучнији став у заштити залогодавца заузима Законик 
Стефана Душана, где се рокови уопште укидају, тако да залого- 
давац никад не губи право на откуп залоге; сем тога се то апсолут- 
но право откупа признаје залогодавцу не само према залогоприм- 
цу, него и према сваком трећем лицу, коме би залогопримац залогу 
уступио. „Залоге куде се обретају, да се откупују“ (чл. 90). 

Четири месеца после доношења Законика склопио је цар 
Душан чувени уговор са Дубровником (20. 1Х 1349), у коме наила- 
зимо и на одредбу о залози. У тој се одредби Дубровчанима кате- 
горички забрањује, да примају залоге од Срба; сваки посао, 
извршен упркос тој забрани, проглашује се за ништаван, тако да је 
евентуални залогопримац дужан да залогу врати; ако би залого- 
примац уступио залогу трећем лицу, и тај се посао признаје за 
ништаван, те треће лице је исто тако дужно да врати залогу зало- 
гопримцу. „И од сели напреда да не прејиме ни узме никтоо залоге 
ни од властелина царства ми и краљева, ни кога љубо држанија 
царства ми и краљева; кто ли се обрете узем, да залогу тузи 
поврати опет, а за што је прејел, да му се тази купља упадне“ (Нов., 
Спом., 172, ХХП). Иста се одредба понавља и у уговору цара Уроша 
1357 (Нов., Спом., 181, ХХП). Иза те одредбе крију се неки врло 
тешки услови кредита између Дубровника и Срба, које су српски 
владари покушавали да ликвидирају на један радикалан начин. 
Баш радикални Карактер наведене мере сигурно је уплашио 
Дубровчане, да не би та мера у пракси добила повратну снагу те не 
би уништила већ постојеће залоге. Стога несумњиво по настојању 
Дубровчана унет је у уговору 1349. на крају, после датума, а пре 
потписа, специјални додатак, који постојеће залоге одржава на 
снази и гарантује им судску заштиту: „и оште такози ш њими 
углави царство ми, што су залоге заложене кога љубо мала и голе- 
ма из земље царства ми и краљеве, да се ишту судом и правдом“ 
(172, ХХУ). Иста се одредба понавља и у уговору 1357. али већ 
увршћена у текст уговора (181, ХХШ). 

Поводом забране Дубровчанима да примају залоге од Срба, 
Зигељ је изнео мишљење, да су тим српски владаоци спречавали 
прелазак пољских имања на српској територији у руке Дубровчана 
(Законникь, стр. 154). На жалост нема изворних података, да су 
Срби давали Дубровчанима у залогу и своје земље. Дотични 
изворни подаци са којима располажемо, односе се само на 
скупоцене покретне ствари. 

Али најкатерогичнија забрана још не значи, да је залога у 
ствари била укинута и да су све ствари залоге биле повраћене (в. К. 

Јиречек, Ш, 244). Свакако постоји писмо цара Душана у 
Дубровнику од 30. марта 1352, у којем се цар заузима да се кнезу 
Вратку врати његов појас заложен за 118 перпера код Марина 
Бунића (А. Соловјев, Законодавсшво, 125, пр. 1). 


1 На ту околност скренуо је пажњу Ст. Станојевић, Студије о српској дийло- 
матици. ХХІ. Писање повеља, Глас, СМІ, 1933, стр. 239. 

У средњовековним државама давала су се у залогу приватним 
лицима, наравно из повлашћеног сталежа, владаочева, тј. државна 
добра. Кад се то давање широко примењивало, знатно је 
оштећивало државу, јер није само смањивало њене приходе, него и 
саму јавну власт, пошто су заложене земље потпадале под патри- 
монијалну власт залогопримца. Стога су се доносиле законске 
забране, да се државне земље не дају у залогу. На такве забране 
наилазимо у законику Душановог савременика чешког краља 
Карла ІУ, тзв. Мајеѕѓќаѕ Сагоһпа.! У Немањићкој држави не наила- 
зимо ни на давање државних земаља у залогу, па дакле ни на 
његову забрану. 


$ 10. ОБЛИГАЦИОНО ПРАВО 


Из оскудних података, које нам средњовековни српски правни 
споменици пружају о облигацијама, не може се извести опште учење 
о њима. Могу се само забележити два карактеристична термина, 
који се на њих односе, и то дуг (длг) и вера. Већ је Зигељ (Законникь, 
211) запазио, да је дуг општи термин за означавање облигација у 
средњовековном српском праву. То се у ствари може потврдити 
изворним подацима (Нов., Спом., 151, ІХ; 160, П; 161, ХХІХ; 175, ХІ; 
184, Ш; 185, Х; 169, ХХХУГ; 612, ХХУГ; 616, ХХХІХ; 641, ХУП). Вера се 
односи на саму суштину облигационог односа, и то на свесно 
испуњавање обавезе. У томе смислу уговор краља Стефана Уроша 
са Дубровником 1253. тражи „стајање у правоверној вери“ (Нов., 
Спом., 150, УП), а цар Стефан Урош „даде“ Дубровчанима своју 
„Царску веру“ (182, І; 183, ТУ; 185, ХПП). Према томе се склапање уго- 
ворне облигације сматра као нуђење и примање вере. Такав је сми- 
сао забележен у Душановом законику формуле: „Веровати ли га Бу? 
– Веруј колио и мене“ (чл. 51). 

Преглед појединих облигација, на које наилазимо у 
споменицима, ћемо почети са онима, који долазе најчешће, и 
постепено ћемо прелазити на оне, које се сретају ређе. 

1. Понајвише долазе у споменицима поклони, и то поклони 
црквама, јер су се у главноме сачувале манастирске хрисовуље. 

Поклонити означава се у споменицима речима: записати, 
приложити, йодложийи (под цркву), приносити, ређе дароваши 
(Нов., Спом., 309, У), дати (611, ХХІ, 612, ХХПІ; Соловјев, Од. 


1 В. нашу расправу: Мајезгаѕ Сагоїїпа и Душанов законик, Глас, СІ.МТІ, 1933, 
стр. 31-32. 

сіїом. 131 и др.) одакле се производе именице: записаније,! 
приложеније (Нов., Спом., 427, 1), вриношеније (417, У), дар (638, 1). 

Свака манастирска хрисовуља садржи поклон од стране 
владаоца. О циљу и социјалном значају тих дарежљивих поклона 
црквама и манастирима рекли смо већ у историји државног права. 
На овом месту накнадно износимо једну изричну мотивацију 
извршеног поклона манастиру од стране самог владаоца. У питању 
је поклон краља Милутина ћелији Св. Спаса на хиландарском 
пиргу у Хрусији извршен у хрисовуљи 1318-1321. „Вазљублена 
бист“, пише краљ Милутин, „краљевства ми ћелија Светаго 
Вазнесенија, пирг, иже на мори у Хрусији, васпоменутијем старца 
мојего Симеона, иже нест мошти савршати вса духовнаа пекуштим 
се о чесом земљаним по реченному: Не можете работати Богу и 
Мамоне, сии реч молитве и рукоделију ум представити, того ради и 
краљевство ми упокои старца и с братијами живуштими в кели 
Светаго Вазнесенија, да не пекут се о притежании крме или 
одежде, такмо млчаливо и безмлвно да пребивајут в поштении и в 
молитвах дан и ношт, да исплњајут устав црквнии по преданију 
Господњу, да молитвами их Бог мне будет милостив; направи же 
краљевство ми всакими книгами и частниими иконами украсих и 
всеми инеми потребами" (Нов., Спом., 484, П). Као што се види, пок- 
лони се црквама давали пре свега ради побожних циљева. 

Осим владалаца давали су поклоне манастирима и приватна 
лица. Остављајући на страну великаша Оливера са његовом 
Лесновском задужбином, за коју је цар Душан издао 1347-1350. 
нарочиту хрисовуљу (Нов. Спом., 676-681), као и мање задуж- 
бине сличне врсте (севастократора Дејана, Нов., Спом., 738-740), 
да забележимо само ситне поклонодавце, на које наилазимо у 
постојећим манастирским хрисовуљама, како су давали мана- 
стиру поједина села и земље. Такви су госпођа Вишеслава са 
синовима Богданом и Богојем у Хиландарској хрисовуљи 1354 
(Нов. Спом., 427, 1), властелин Тошаје у Хиланд. хрисовуљи 
1355 (431, ҮП), властелин Владко у Хиленд. хрисовуљи 1358 
(435, 1), жупан Вукослав у Хиланд. хрисовуљи 1360 (437, |; 
438, У-МІ), челник Милош у Хиланд. хрисовуљи 1361 (440, 
І), синови севастократора Бранка у Хиланд. хрисовуљи 1365 
(441, 1), војвода Никола у Хил. хрисовуљи 1366 (444, Т), казнац 
Димитрије у хрисовуљи Св. Николи Врањинском око 1326 


1 Иначе је записаније означавало и сваки други писмени акт, као на пример 
уговор са Дубровником (Нов., Спом., 184, І) или патримонијалну одредбу о дужно- 
стима меропаха на црквеном властелинству (619, _ХМП). 

(581, П), казнац Драгослав и Обезова кћи с родом у Скопској 
хрисовуља 1300 (611, ХХІ, 612, ХХП), севастократор Керсаћ у 
хрисовуља Св. Богородици Перивлепти у Охриду 1342-1345 (673, 
ХУП), не названи по имену властеличић у хрисов. мелничком мит- 
рополиту Кирилу 1356.г. (309, У), протосеваст Хреља у Хиланд. 
хрисовуља 1328 (399, І; 401, Х; 402, ХХ; 403, ХХІУ), властелин Рудљ 
у Хиланд. хрисовуља 1343 (410, 1–П), властеличић Никола Уто- 
личић са мајком у Аранђел. хрисовуља 1348-1353 (691, ІХХХІ-П), 
Раденко, сигурно властелин или бар властеличић, са мајком у истој 
хрисовуљи (695, СХХХУІ), мати Братослаља у истој хрисовуљи 
(696, СХГМ), Дабижив син војводе у белешци на хрисов. 10. УШ 
1355. цара Душана манастиру у Архиљевици (Соловјев, Од. спом., 
с. 159). У попису имања Хтетовског манастира око 1346. (Соловјев, 
Од. сиом., 129 и сл.) наилазимо на читав низ ситних поклонодаваца, 
сигурно из себарског сталежа, који дају манастиру обично по једну 
ниву. 

Што се тиче разлога, из којих су приватна лица давала пок- 
лоне црквама и манастирима, то су само угледнија лица, као што на 
пример протосеваст Хреља, могла означити, да то чине „в памет“ 
краљеву и своју (Нов., Спом., 402, ХХ). Редовни пак поклонодавци 
„прилагали“ су села и њиве ради уређења свога гроба („идеже и 
гроб устрои преставленију својему“ – Нов. Спом., 581, П) и ради 
спаса душе - за гроб и за душу (Нов., Спом., 696, СХІ У; 658, ХП; 
665 Ш; 666, ХІХ, ХХІІ, ХХШ Хтетовски попис, Соловјев, Одабр. 
спом., 129-132), јер се „приложеније“ цркви даје „помне час самрт- 
ни, изашествије от мира сего" (Нов., Спом., 440-441). При набра- 
јању црквених имања нарочито се спомињу „задушнине“ (Нов. 
Спом., 640, ІХ; 664, П; 673, У; ІХ, Х; 702, І; 665, УШ, ХІМ) или 
„задушнице“ (665, ІУ), понекад чак праћене именом поклонодавца 
- „задушнина Варнавина" у метоху Хтетовског манастира (658, 
ХП). Давала су приватна лица поклоне манастиру, кад су у њега 
ступала примивши монашки чин. Тако у Хтетовској хрисовуљи 
1337-1346. наилазимо на „село Седларево, што даа Исаха свој 
постриг и за својега подружија постриг" (Нов., Спом., 659, ХІХ). 

Давали су владаоци поклоне и световним лицима - властели; 
само су се дотичне повеље сачувале у врло малом броју. У 
Хиландарској хрисовуљи 1332-1337. наилазимо на „записаније“ 
краља Милутина и Стефана Дечанског, „што беху записали 
Милшине жене Радославе манастир великомученика Христова 
Георгија и село Улитишта“, а што је краљ Стефан Душан опет 
потврдио (Нов., Спом., 405, 1-1). Владаочеви су поклони властели 

били уобичајени, као што сведочи цар Стефан Урош, кад каже 
овако: „веселешту ми се с вазљубленими и благоверними властели 
и властеличићи царства ми, и всегда и непрестано частними дарови 
дарује их“ (Нов., Спом., 313). Исти је цар Урош „записа и дарова 
земљу“ тројици Дубровчана (314, І). 

Било је несумњиво поклона и између приватних лица. 
Споменути у једној Хиландарској хрисовуљи 1343. случај с 
„селиштем јеже му (властелину Рудљу) јест дал Хреља Робово“ 
(Нов., Спом., 410, П) никако се не може сматрати као једини. 

Поклони, нарочито владаочеви, вршили су се на писму, одак- 
ле се поклон и назива „записаније“. У томе се записанију пок- 
лањане ствари тачно одређују и описују. Иако су ти описи и набра- 
јања били обично веома детаљни, ипак нису били у стању да обух- 
вате све многобројне и разнолике припатке главних ствари, које 
су се поклањале, а које су сачињавала села и земље. Стога се 
чак у самом „записанију“ предвиђало, да нешто је вероват- 
но изостављено те се у самом „записанију“ наређивало да 
изостављени припатци имају да се укључе у даровнину на основу 
обичајноправних прописа, који се у датом погледу морају весно 
чувати. Баш тако се може интерпретирати изјава, коју је тим 
поводом дао краљ Милутин у Хиландарској хрисовуљи 1309-1316. 
и то оваку: „а јаже невазможна бише ваписати се в хрисовуљ вса по 
једином, тем будет свидетелница и пријемница пречистаја моја зас- 
тупница и благодетелница Хиландарска, могуштии ме избавити 
вечни)є муки“ (Нов. Спом., 479, І). Душанов законик назива 
владаочев дар милошћу и владаочеву даровницу ,милосном 
књигом“ (чл. 78). 

При поклону се нарочито пазило на то, да поклањана ствар 
буде несумњива својина поклонодавчева, да не би после могла бити 
оспорена, кад пређе у својину поклонопримца. Тако на завршетку 
Светостефанске хрисовуље 1313-1318. наилазимо на овакав запис: 
„И сија вса јаже даровах с Богом сушти тагда краљ и самодржац 
всих србских земљ и поморских, Стефан Урош, и с братом ми 
Стефаном сему светому храму или от свога подах, или испросих, 
или замених, или у господина архиепископа, или у кога љубо“ 
(Нов., Спом., 630). Исто се поново и још детаљније констатује у 
записци архиепископа Никодима на Светостефанској хрисовуљи: 
„Паче же прежде всего буди вам слишештим известно се јако 
ничесоже в сии дом неправедно приложии, ни прежде сазданиих 
црква обидев, ни хрисовуљ их разорив, разве јеже из области 
краљевства си подаа, или купљенија, или испрошенија, или волне 

замене, с благовољенијем всего Сабора. И за испрошеније же или 
замену или у куп не такмо такмаја подаа на и множайшаа" (Нов., 
Спом., 630-631). 

Поклон је преносио својину на поклонопримца бесплатно. 
Ипак у неким случајевима давање поклона било је праћено резер- 
висањем од стране поклонодавца у своју корист извесног права на 
поклоњеној ствари, и то права ужитка. Дотичне случајеве из 
хрисовуља навели смо у 8 9 о стварним правима на туђој ствари. 
Било је у обичају и уздарје, тј. дар за дар.! Кад је старац Григорије 
поклонио село Коришу краљевској задужбини, Светим 
Аранђелима, краљ Стефан Душан му је 1343. записао на име уздар- 
ја доживотни ужитак на једном имању у метоху Хиландарском или 
Аранђеловском. 

Што се тиче пристанка оног, коме се поклон давао, није 
поводом владаочевих „записанија“ црквама и манастирима треба- 
ло, да тај пристанак буде изрично изјављен, јер се он по себи 
подразумевао. Ствар је у томе, што су се одговарајуће даровне 
повеље владаочеве издавале на молбу интересованог лица, ев. ма- 
настира, коју је оно подносило непосредно или преко трећег лица, 
које је у послу интервенисало код владаоца. Стога се у даровним 
повељама може издвојити нарочити део - тзв. интервенција или 
петиција, у којој се одговарајућа молба кратко или чак дугачко 
излаже.2 Исто је вредело и за владаочеве поклоне световним лици- 
ма – властели. Ту је интервенција трећег лица сачињавала редов- 
ну појаву. То се види из Душановог законика, који сведочанс- 
тво таквог интервенијента, „милосника“, сматра као доказно сред- 
ство исте врсте, као што је била и писана даровница - „милосна 
књига“ (чл. 78). Владаочеве даровнице црквама и манастирима 
потврђивале су се још од врховне црквене власти (Нов., Спом., 597, 
630, 481, П). Та је потврда између осталог оснаживала прећу- 
тни пристанак оне цркве или оног манастира, који је даровнину 
примио. 

Последњи акт у извршивању поклона сачињавала је фактичка 
предаја поклоњене ствари, нарочито непокретне, поклонопримцу. 
Та се предаја у средњовековном српском праву називала издава 
(Душ. зак., чл. 108). Поклоњена непокретна имања издавали су 
државни органи по налогу владаоца. Село Седларево, које је у 


1 В. Александар Соловјев, Приватно-правни уговори ХУЇ века из Пољичке 
жупе, Архив за правне и друштвене науке, књ. ХІМ, 1934, стр. 413-415. 

2 В. Ст. Станојевић, Студије о српској дипломатици, УП. Интервенција 
(Пепиција), Глас, ХСМІ, 1920, стр. 26-32. 

првој половни ХІУ в. неки Исаха дао манастиру Св. Богородице 
Хтетовске „за свој постриг и за својега подружија постриг“, „пове- 
ленцем и милостију господина краља издаде Владоје кефалија 
полошки" (Споменик, ПІ, 38). „И јеште приложи царство ми", пише 
Стефан Душан у Аранђеловској хрисовуљи 1347-1350, „от забела 
царства ми Раванштицу гору, с всеми међами. А изда Ју Илијаш 
Мутиводић“ (Нов., Спом., 694, СХХХІ). 

Поклон је у принципу био неопозивљив. Та је теза кате- 
горички проглашена у погледу поклона цркви у Хиландарско- 
-Студеничком типику: „Једанушти Богу дарованоје не вазимајет 
се, вазимајеј же свештеннокрадеј јест, творејже свештенокрасти 
имат запрештеније“ (Нов., Спом., 367, ХХ). У сагласности с тим 
принципом је Стеван Немања унео у своју даровницу Хиландару 
1198-1199. оваку одредбу: „И вса јелико дах монастиреви у Свету 
Гору, да не требе ни мојему дететеви, ни мојему унучетеви, ни 
мојему родиму, ни иному никомуре“ (Нов., Спом., 385, УШ). Исти 
се принцип спроводи у свима потоњим манастирским хрисовуља- 
ма. Неопозивљивост се простирала и на поклоне, које су давали 
манастирима и приватна лица. У потврдама дотичних поклона од 
стране владаоца нарочито се одређује, да деца поклонодавца 
немају права да поклон опозову (Нов. Спом., 437, І; 438, У; 
445, П). 

Принцип неопозивљивости поклона без сумње је био прих- 
ваћен из византијског права и прво примењен на поклоне црквама, 
а затим и на владаочеве поклоне властели. 

Да ли је и којих је било законских разлога за изузетно опози- 
вање поклона, о томе не знамо. Може бити говора само о опози- 
вању поклона због велике неблагодарности поклонопримца 
према поклонодавцу. Ту би спадало одузимање властеоске 
баштине за неверу. Иако смо га са гледишта јавног права квали- 
фицирали као конфискацију, ипак га са гледишта приватног 
права можемо сматрати као опозивање поклона због велике 
неблагодарности. Та се два гледишта могу допустити једно поред 
другог, јер су се у средњем веку јавно и приватно право између 
себе укрштавала. 

2. На белешке о иродаји и куповини наилазимо у манас- 
тирским хрисовуљама при набрајању непокретних имања, која 
владалац дарује или потврђује црквама и манастирима. Ту пре 
свега спадају случајеви, кад је владалац сам куповао земљу да је 
поклони манастиру, и у првом реду они случајеви, кад је владалац 
куповао земљу код једног манастира да је поклони неком другом 

манастиру или цркви. Тако је 1309-1316. краљ Милутин за 
обезбеђење цркве Вазнесенија на пиргу у Хрусији купио комад 
земље код Хиландарског манастира (Нов., Спом., 480, У). Исти је 
краљ Милутин 1318-1321. купио за исти пирг још три комада 
земље опет од Хиландарског манастира (Нов. Спом., 485, П). 
Интересантно је подсетити да је пирг у Хрусији био подигнут на 
молбу Хиландарског манастира и намењен да му служи за одбрану 
од гусарских напада са стране мора (Нов., Спом., 475-476, 476-477). 
Изгледало би наравно да Хиландар да пиргу земљу бесплатно. 
Ипак је за ту земљу краљ заплатио Хиландарском манастиру да га 
на тај начин помогне. Тако сам краљ ту куповину објашњава: „И 
тези три комате купи краљевство ми с старцем Симеоном (који је 
био постављен у цркву Вазнесенија на пиргу) за 1800 перпер, и тога 
ради куписмо јако да не буде тешко манастиру до којега љубо вре- 
мени“ (485, ПІ). 1330. краљ Стефан Урош ПІ купио је од 
Светогорског или Гадачког манастира планину Ујездну за 100 
оваца с јагњетима и поклонио Дечанском манастиру да се његов 
планински посед заокружи (647, ІУ). Да поклони Хиландару, купио 
је цар Стефан Душан 1347. од Светогорског манастира место 
Ливаду и Палиокометицу на Атону за 1760 златника (417, П). 

У истом циљу куповали су владаоци непокретна имања и од 
приватних лица. Тако је краљ Милутин купио из заоставштине 
неког Липсиота и још од других лица разна места у Скопљу и у 
Скопској области и 1300. поклонио манастиру Св. Ђорђа Скопског 
(610, ХПІ-ХІТУ; 611, ХУІ). У Аранђеловској хрисовуљи 1348-1353. 
наведена је „кућа у Скадре коју је купила краљица Јелена“ (692, 
ХСУП). 

Спомињу се у хрисовуљама случајеви продаје и куповине 
између приватних лица. У Хиландарској хрисовуљи 1276–1281. 
наводи се „виноград у Призрене у Билуши који су били купили у 
метохијског чловека Будимирци Православићи“ (387, П). Да су 
метохијски људи Св. Ђорђа Скопског продавали своје земље, види 
се одатле, што им је у хрисовуљи 1300. била забрањена продаја 
земље на страну ван властелинства. У хрисовуљи манастиру 
Трескавцу 1335. спомиње се „црква у Хлерине светии Никола, што 
продаде влашки пискуп с људми и с виногради и с воденичијем и с 
всеју областију и правинами“ (667, ХХУП). У Хиландарској 
хрисовуљи 1343. прича се, како је калуђер старац Григорије, 
„откупил“ место Коришу, на коме је сазидао цркву (412, І). У 
попису имања Хтетовског манастира око 1346. наилазимо на 
интересантан случај, како је тај манастир купио једно селиште од 


[106] 


[107] 


648 ТЕОДОР ТАРАНОВСКИ 


себарске задруге „у гладно време“ (Соловјев, Одабр. спом., 131). 
На хрисовуљи цара Стефана Душана манастиру Св. Богородице у 
Архиљевици 1355. постоји белешка из ХІУ в., како је Новак 
Бориславовић продао игуману Герману четврти део своје воденице 
(Соловјев, 159). Најзад из ХІУ в. од времена после 1346. дошао је 
нама цео писмени акт о продаји и куповини двора у Призрену, тзв. 
„Призренска тапија“, на којој ћемо се доле нарочито зауставити. 

Да је уопште било промета са непокретним имањима, која су 
се продавала и куповала, то се види из широке примене термина 
„купљенице“ на све категорије онда познатих непокретних 
имања, и то на имања властеоска, властеличићка, припадника 
клира, жупских и црквених људи, црквена и манастирска и 
владаочева. 

Продаја и куповина покретних ствари базирала се на слободи 
увозне, извозне и унутрашње трговине, која је слобода била гаран- 
тована како уговорима са Дубровником, почињући од краја ХІІ в., 
тако и старим обичајним правом, а све је то било свечано 
потврђено у Душановом законику (чл. 118. и 121). Као што је поз- 
нато, тргова је било јавних – краљевих и царевих, и патримонијал- 
них. По себи се разуме, да су јавни тргови били приступачни за све. 
Што се тиче патримонијалних тргова, то их је било две категори- 
је – потпуно слободних за све и ограничених само на становниш- 
тво датог властелинства. О патримонијалном тргу епископије 
Призренске на Левиши хрисовуља 1326. одређује: „и на си панађур 
да греде всаки, или је Грк, или је Латинин“ (Нов., Спом., 640, ХУП). 
Слично и Хиландарска хрисовуља 1355. констатује, да се на тргу 
Книнцу у Крушевској метохији „продаје, како и у иних трговех по 
земљи царства ми“ (430, ТУ). Напротив на властелинству Св. Ђорђа 
Скопског патримонијални трг зна за ограничење: „И постави 
краљевство ми панагир, и на сем панагири да се продаје црковно 
вино и хлеб, и месо, а ин никто да не продаје без игуменова 
благословљенија. Кто ли се обрете продав, да плати 12 перпер и да 
му узме црков вино и хлеб и месо. Такожде и ва всех метохи|ах 
Светаго Георгија да не метеха никто вина унести“ (611, ХХП). 
Специјално ограничење слободе трговине на свима трговима по- 
тицало је из регалног права прече продаје меса из владаочевих 
имања. 

Као што се види, предмет продаје и куповине сачињавале су 
непокретне и покретне ствари. Непокретне ствари нарочито ту 
наглашавамо и то баш због тога, што у старо време уопште 

земљишна својина, баштина, није се лако отуђивала. Држали су њу 

чврсто у рукама као основну и незаменљиву подлогу благостања 
целе породичне заједнице и продавали само у изузетним случаје- 
вима, само из невоље. Индикацију на такво стање ствари пружа 
нама једна белешка из пописа имања Хтетовског манастира (око 
1346), у којој се прича, како је Краимирова кћи са породицом про- 
дала манастиру баштину Краимирово селиште „у гладно време“ 
(Соловјев, Од. сйом., 131), што се баш са довољно основа може 
сматрати као позивање на невољу, која је у датом случају продавца 
присилила. 

У погледу покретних ствари, које могу да буду предмет продаје 
и куповине, нарочито се истичу роб и ратни плен. Односно роба пос- 
тоји у Душановом законику ограничење, да не сме да буде продан не- 
верноме, тј. нехришћанину (чл. 21). Односно плена Душанов законик 
прописује да се оном, ко би купио нешто од плена, да могућност да се 
путем пороте оправда од оптужбе, да је ствар украо (чл. 132). 

Односно неких стварих закон је пазио да буду извесног 
квалитета и забрањивао фалсифицирање. Ту спада одредба из 
уговора кр. Стефана Првовенчаног са Дубровником око 1220: „да 
се продају вино без воде... и ако се кто наиде продав вино с водом... 
да му се све узме што има“ (Нов., Спом., 137, І-П). 

Осим ствари могла су и права да буду предмет продаје и 
куповине. Ту спада наведени случај, како је Новак Бориславовић 
продао манастиру Св. Богородице у Архиљевици четврти део своје 
воденице. Али много су маркантнији случајеви продаје и куповине 
јерархијских црквених права. „Понеже краљевство ми“, пише краљ 
Стефан Урош Ш у Дечанској хрисовуљи, „освободи и ошкуни моје 
цркве попове у епископа Хвостанскога Николе за 4 ста оваца с 
јагњци и за 500 перпер, да не имају запрештенија ни од архи- 
епископа ни од епископа моје цркве попове, ни прочии људије, ни 
врховине да не дају, ни јагњетин, ни когаре доходка којега су 
давали" (Нов., Спом., 652, 1). 

Цена и њена исплата сачињавају битни елеменат уговора о 
продаји и куповини; стога се наводе чак и у оним кратким 
белешкама односно продаје и куповине, које долазе у хрисовуљама 
(647, ГУ; 652, 1; 610, ХІҮ; 611, ХУІ; 417, П; 485, Ш). Та је цена 
одређена у новцу, али има случајева, где је она и у стоци (647, ТУ; 
652, ШІ). Осим цене у новцу купац непокретног имања давао је про- 
давцу још неки додатак у натури, што је уопште било уобичајено у 
старим словенским правима.! На тај додатак наилазимо и у сред- 


1 В. Александар Соловьевь, Особенност договора продажи недвижимостей 
85 славянскомь правъ, Рггемопік |ичогустло-ргамту, П, 1931, 1-22. 

њовековном српском праву. У наведеном случају, кад је Краи- 
мирова кћи са породицом продала у гладно време Хтетовском 
манастиру Краимирово селиште, наплатила је уз основну цену од 
20 кабал жита, још „мех сиренија и полутак сланине“ (Соловјев, 
Од. спом., 131). Цена се по општем правилу одређивала слобод- 
но по погодби странака. Али је било случајева, кад се цена 
одређивала по закону и по наредби надлежних власти. Тако је 
уговор краља Стефана Првовенчаног са Дубровником око 1220. 
прописао да се мед продаје по цени, која је установљена на 
краљевском тргу у Брскову (Нов. Спом., 137, 1). У уговору 
1254-1256. обавезали су се Дубровчани да се жито и вино у 
Дубровнику продају српским поданицима по истој цени, као што и 
Дубровчанима (153, МТ). 

Исплата цене сматрала се као одлучни моменат у закљу- 
чивању уговора о продаји и куповини. Док није цена била потпуно 
исплаћена, допуштала се у неким случајевима могућност да про- 
давац одустане од посла. Такав је случај био предвиђен у 8. члану 
тзв. Закона Јустинијана. „Ако кто прода њиву или виноград или 
друго што и прими от цене половину и опет се предомисли да не 
прода, има да врати цену и своје опет да узме; ако се покаже да је 
било дато премда мало више од пола цене, онда се не сме одустати 
од уговора“ (чл. 8). Я 

Из доба Немањићке државе дошао је нама само један једини 
писмени акт о продаји и куповини - тзв. „Призренска тапија“ 
1346-1366 (Соловјев, Од. сйом. 148-149), како Доброслава са 
децом продаје свој двор у Призрену Ману, Драгичину брату. 
Стручну анализу тога акта дао је у последње време Александар 
Соловјев! Закључак, до којег је Соловјев дошао у својој анализи 
путем упоређивања и документалне аргументације, састоји се у 
томе, што је призренски уговор о продаји и куповини састављен по 
угледу одговарајућих византијских уговора - по уобичајеном 

византијском формулару. 

Призренска исправа може да се подели на три основна дела: 
увод, текст и завршетак. 

Увод обухвата попис имена учесника уговора и позивање 
(инвокацију) имена Божја. У попису наводе се одговарајућа имена, 
а пред сваким именом постављен је крст, као што је то било 
уобичајено. На првом месту долази продавачица – Доброслава 
Каросова кћи, вероватно удовица; затим два њезина сина и једна 


1 А. Соловјев, Уговор о куповини и продаји у средњовековној Србији, Архив 
за правне и друштвене науке, књ. ХХХІЇ, 1927, стр. 429-448. 

ћерка стављају свако засебно своје крстове. После тога ређају се 
крстови „међника“ (или „сумеђника“). Ту се опет јављају жене: 
Богослава, Бабица, Софија с децом (на 5, 6, и 8 месту) и мушкарци: 
поп Доброслав, Милош, Рајко с братом (на 7,9 и 10 месту). Као 11. 
крст понавља се крст Доброславе са сином, којим крстом она одго- 
вара за све сумеђнике и сроднике. Деца наводе се због тога, што је 
потребан њихов пристанак на отуђивање породичне својине. 
Сродници и међници својим крстовима сведоче, да исто тако прис- 
тају на продају те неће се служити својим правом прекупа (о којем 
ћемо говорити доле). После споменутих крстова долази инвокаци- 
ја: Ва име Ошца и Сина и Светога Духа. 

Текст почиње са диспозицијом, која изражава правну 
садржину уговора и гласи овако: Ја Доброслава Каросова хи и с 
моими више уписаними, с лубовију и с хійением посшависмо 
часійни живошворешти крст Ману Драгичину брашу и продасмо 
му двор наш. Као што се види, ту се понављају имена продаваца, 
наглашује се да је погодба добровољна, описује се сама погодба 
(„постависмо крст и продасмо“), наводи се име купца и предмет 
продаје. Непосредно затим иде опис продаване непокретне ствари, 
и то описана је ширина и дужина двора. После тога одређена је 
продајна цена: цена би двора тога осам литра сребра. После цене 
долази прецизирање оних права, која купац прибавља. Ту се прво 
наводи, да куљеном двору припадају сужбености: пуш двора ог 
слободан с коловозом, а затим се одређују купчева права својине: 
да однска (од данас) облада Мано оним двором јако и сушти 
башшиник, љуби имати харисати, прикисати, продати, за душу 
дати али заменшиц. Као што је Соловјев тачно приметио, значајно 
је, да потпуно право својине прелази на купца „од данас“, од дана 
склапања и потписања уговора, дакле се за пренос својине не 
тражи предаја (традиција) ствари, што је у сагласности са одредба- 
ма византијског права. На крају текста наводи се санкција за случај 
повреде уговора. Предвиђа се повреда од стране продаваца и 
саучесника у послу продаје. Ако би неко од њих узнемирио у чему 
купца у слободном уживању прибављене својине, потпао би под 
дуплу санкцију: а) да се не чује в всаком суде цареве и црковном, и 
6) да йлайимо налогију цркви. Налогија (од грчког аналогија) 
означава глобу за повреду уговора. Наведена санкција је у пуној 
сагласности са 1. чланом тзв. Закона Јустинијана, у коме се 
одређује, да пунолетни продавац, који би после склопљеног пис- 
меног уговора покушао да уништи погодбу, нека се не слуша (на 
суду) и нека плати глобу, колико је била уписана аналогија. Пошто 

се у Призренској исправи одређује да се аналогија плати цркви, 
одатле се може извести основани закључак, да је продавчева стран- 
ка спадала у црквене људе. 

На завршетку Призренске исправе долази запис о сведоцима 
(а томе сведоци), који садржи 13 имена сведока. Између тих 13 све- 
дока два су сумеђници, споменути већ у уводу (Бабица и Милан 
Кукица), а остали су нове личности, само мушкарци, и имају да сво- 
јом сведоџбом оснаже значај исправе као доказног средства. На 
самом крају налази се потпис писца исправе: номик Никола од 
Машере Божије Призренске написа и йошииса. Номик то је визан- 
тијски назив бележника. На полеђини стоји крст и потпис купца: 
Мано Драгичин браш. Нема у Призренској исправи ни датума, 
ни означеног места, кад и где је написана, што се увек налази 
у византијским исправама, а о чему је призренски номик из 
небрижљивости заборавио. 

Византијски формулари одржали су се у Призрену још од 
византијског доба, јер се наравно брижљиво чували у грчком 
становништву града, које је настављало византијске традиције и у 
њиховом духу утицало и на Србе. Поштовали су те традиције и 
потврђивали традиционе институције и сами владари. У ново осво- 
јеном Скопљу је краљ Милутин, купујући земље ради поклона ма- 
настиру Св. Ђорђа, извршио тај посао код тамошњег „иномика“ 
(бележника) и несумњиво по византијском формулару (Нов. 
Спом., 610, ХІМ), који је на тај начин санкционисао. Продирали су у 
српски правни живот византијски формулари и византијске правне 
одредбе преко пословног општенија са Светом Гором, које је 
почело откад је Св. Сава купио на Светој Гори земљу за виноград 
за ћелију свога патрона (Соловјев, Од. сйом., 9-11) и у даљем се 
стално подржавало. У једном познијем (1347) акту тога општења 
наилазимо на слику тога продирања византијских правних одреда- 
ба у српски живот. „Призвах“, пише цар Стефан Душан, „частније 
и богоносноје отце к себе и прота кир-Германа, и поисках место с 
љубовију, прот же кир-Герман и вас сабор Светије Гори, савет 
сатворше, продаше ми више реченноје место Ливаде и 

Палиокометицу, храм светаго архијереја и чудотворца Николи, с 

всем оправданијем (документима) и синори (међама), што има, за 

1760 златиц; умолих же свети сабор јако да се потруде и покажу 

међе и пределе месту томуи и да сједине с скорпинском и зигском 

међом, јеже и сатворише и поидоше с царством ми до више 
реченних мест, и с всаким судом и законом царскиим изнаидоше 
међе и синоре“ (Нов. Спом., 417, П). „Суд и закон царски“, тј. 

византијски, чију тачну примену тражи српска странка у послов- 
ном саобраћају са Грцима, прелазио је затим и у унутрашњи по- 
словни живот Србије. 

О евикцији, тј. о продавчевој обвези да обезбеди купцу 
мирну државину продате му ствари и да га одбрани од евенту- 
алног узнемиравања у томе погледу, изрично се говори у тзв. 
Призренској тапији, где дотичну обвезу прима на себе продавчева 
странка и то у лицу сина продавачице Доброславе – Првослава: 
„ако име што говорити (кто од сродника и сумеђника), а 
Првослав да одговарат, а купац да је слободан“. Ако не би про- 
давчева одбрана успела, дужан је био продавац да надокнади 
купцу штету изазвану тим, што му купљена ствар била одузета. 
На констатацију такве обавезе продавчеве наилазимо у Скопској 
хрисовуљи 1300. у вези са истакнутом тамо одредбом да против 
цркве не вреди застарелост, тачније да се црквене ствари не могу 
прибављати одржајем. „И где се обрета чловек црковни, и нива, и 
виноград, и коњ и који љубо добитак, или жив или мртав, да се 
враћа, да му неје старине. Ако си га је кто купил от кого, или пле- 
нил у туђој земљи, все да се враћа лицем к цркви, а они да си йро- 
давчије себе иштуш, а никако да нест погибели црковному лицу“ 
(Нов., Спом., 618, І.Х). У наведеном случају између осталог пред- 
виђен је и овај случај: неко је купио ствар, а затим се показало да 
је то својина цркве; као таква се она враћа цркви, а купац има да 
тужи („иште“) продавца, наравно, због поднете штете да му је 
продавац надокнади. Дакле се признаје, да одговарајућа обвеза 
продавчева постоји. 

3. За продају и куповину надовезује се право првенства при 
куповини, које се такође назива право прекупа или право прече 
кушње (!и5 ргоптехе). Прописе о томе праву садржи тзв. Закон 
Јустинијана, српска прерада византијског Земљорадничког закона, 
која у зборницима прати Душанов законик и обухвата правне 
одредбе, које су сигурно вределе у Србији. 

„Ако ко хоће да прода у селу коју ствар, нека је не прода 
туђем човеку, него сељаку из истог села, јер не би таква куповина 
вредела, нити би купац имао користи, само да (натраг) прими 
(цену) што је дао (чл. 10). Ако ко продаје шупу („хлевину“) или 
њиву или виноград или млин, нека пре јави о томе сродницима и 
суседима (из исте општине) да они купе; ако не би они хтели да 
купе, нека онда прода туђем човеку, који хоће да купи; ако не јави 
сродницима и суседима и прода туђем човеку, онда су сродници и 
суседи вољни да у року од десет година оспоре продају и да врате 

цену, а имање да узму; а после 10 година ништа да се не тражи“ (чл. 
11). Као што се види, сродници и суседи, сумеђници, уживају право 
првенства на куповину непокретног имања и, ако би то њихово 
право било повређено, имају у току 10 година право да упркос томе 
продато имање откупе („искупе“, као што се говорило у старо 
време). 

Иако нису наведени прописи превод неког грчког текста, него 
самостална српска редакција, ипак њихова садржина потиче од 
старих византијских одредаба о праву прекупа, које су почеле још 
крајем ТУ века а дефинитивно су се стабилизирале у првој четвр- 
тини Х века. Не улазећи у преглед тих одредаба, подвлачимо само, 
да су оне потекле из фискалних, пореских, разлога, да се обезбеди 
исправно плаћање пореза, који су отсеком падали на село и затим 
су се унутра у селу разрезивали по кућама чланова сеоске општине; 
продаја неког ждреба човеку изван села смањивала би број 
пореских глава у селу те би тим преоптерећивала остале куће, које 
би биле приморане да скупа плаћају исту општу своту пореза, што 
и пре продаје једног сељачког имања на страну. 

Наведени су прописи ушли у српски живот, тако да су добили 
чак и самосталну редакцију у једном специфичном спису византиј- 
ско-српског права. Из којих су се разлога примили у српском 
животу? То је ствар компликована. Донекле су ту могли деловати 
исти разлози, из којих су постале саме византијске одредбе, тј. 
разлози пореског карактера. Као што смо већ више пута 
забележили, Душанов законик констатује, да у једном селу „всака 
плаћа која приходи да плаћају вси заједно на људи“ (чл. 67), да се 
дакле сума плата и ра-бота наметала отсеком целоме селу и тек се 
затим унутра у селу разрезивала на људе – на поједина сељачка 
газдинства; у вези с тим спроводио се принцип сразмерности 
између количине плате и работа, коју је сељачка кућа фактички 
давала, и димензија земље, коју је могла да држи - „како плату 
плаћају и работу работају, тако-зи и земљу да држе“. На тај се 
начин над зависном земљишном својином појединих сељачких кућа 
уздизала једна врста колективне својине села на целој сеоској 
земљи, која се отсеком опорезивала. Стварала се дакле извесна 
сеоска имовинска заједница на земљи. Баш интересима те сеоске 

заједнице одгова-рала је забрана продаје сељачког непокретног 
имања на страну туђем човеку и додељивање суседима из истог 
села права прекупа. То уређење сеоске пореске а затим и 
имовинске заједнице у смислу чл. 67. Душановог законика назвали 
смо новаторством. Сад треба да ту нашу мисао прецизирамо те да 

кажемо, да се ту право новаторство састојало у законској 
фиксацији дотичних односа, који су се иначе склапали раније. У 
процесу тога склапања извршила се и рецепција претресаних ви- 
зантијских одредаба о праву првенства суседа при куповини земље 
из истог села. Што се пак тиче истог права првенства на страни 
сродника, оно се на српском тлу наслонило на исконску имовинску 
заједницу задруге и то у томе смислу, што се сродници прези- 
мирали као чланови некадашње задружне заједнице! Ма како да 
је било, може се свакако тврдити да се право прекупа односило 
пре свега и у главном на сељачка земљорадничка непокретна 
имања и да нису се при томе узимали у обзир само интереси се- 
љака, него и интереси повлашћених господара села. Ти се послед- 
њи интереси јавно огледају у пропису Скопске хрисовуље 1300, да 
се у метохијама Св. Георгија ни виноград ни нива не продаје 
„изван“. 


Практичка снага прописа о праву прекупа јавно се огледа у 
тзв. Призренској тапији. У њој иступају на продавчевој страни не 
само продавачица Доброслава са члановима куће (са два сина и 
ћерком), него и њени сродници сигурно по мужу и сумеђници. 
Јасно је да им је продавчева намера била јављена, да нису они хтели 
да своје право прекупа искористе те су пристали на продају имања 
туђем човеку. Све то потврђују њихови крстови и њихови потписи, 
постављени поред крстова и потписа продавачице и чланова њене 
куће. Као што знамо, са таквим поступком, обусловљеним инсти- 
туцијом прекупа, продат је био двор у Призрену, дакле имање у 
граду. Пошто у унутрашњости у Немањићкој држави није било 
правог грађанског сталежа, било је дакле ту у питању себарско 
имање, које се није принципијелно разликовало у правном погледу 
од сељачког имања, о коме се водила брига у тзв. Закону Јусти- 
нијана. Принципијелна сличност правне институције је тим већа, 
што су продавци били, као што се разложно може тврдити, 
црквени људи. 

На ред долази питање, да ли су се прописи о праву прекупа 
примењивали на властелу. За одговор на то питање никаквих 
директних података нема у постојећим изворима. Али и без 
икаквих података може се афирмативно тврдити, да није се на 
властеоска имања могло примењивати право сумеђника на првен- 
ство при куповини, јер није властелин имао нити могао имати 


1 уп, Александар Соловјев, Приватно-правни уговори ХУІ века из Пољичке 
жуйе, Архив за правне и друштвене науке, књ. ХЕМ, 1934, стр. 410-411. 

сумеђнике из истог села, пошто је село било јединица властеоског 
земљепоседа. Дакле у погледу властеоског имања могло је бити 
речи само о праву првенства сродника. Уколико је било влас- 
теоских задруга, могло је бити основа за прекуп властеоских 
имања од стране сродника. Ни о томе нема директних података, 
али постоје подаци индиректни. Већ смо навели случајеве, како се 
у хрисовуљама, којима су се потврђивали властеоски поклони црк- 
вама, одређивало, да ни деца ни родими поклодавчеви не смеју да 
њихов поклон опозову. То се може сматрати као изузимање, због 
неопозовљивости поклона цркви, од општег правила, по коме су 
при отуђивању непокретног имања сродници имали извесну 
повластицу односно њиховог прекупа, а евентуално откупа. Исто 
тако и у једном случају размене обавезује се „родим“ странке, да 
отуђену баштину „не поиште“ (Нов., Спом., 684, ТУ). Ту се горе 
споменута повластица сродника испољава још јасније. Ништа пре- 
цизнијег о претресаном питању не може да се према стању извора 
каже. 

4. Размена („замена“) долази у постојећим споменицима у 
главноме као правни посао, који извршује владалац или с неком 
црквом, односно манастирем, или с приватним лицима, а увек да 
добије згоднији објекат за поклон обнављаном или новоосниваном 
манастиру да се његов земљишни посед заокругли. 

У хрисовуљи поводом обнављања Грачанице 1321. краљ 
Милутин прича, како је ради подизања своје задужбине, манастира 
Св. Стефана, одузео Бањску од Св. Богородице Градачанске 
(Грачаничке), „а зато дах в замену“ неку другу цркву са земљама, 
како је при томе дао Св. Стефану неке градачанске Влахе, за које 
је дао Грачаници замену, – неке друге Влахе; опет је неке друге 
земље из Градачанског метоха дао епископији Дабарској, за које је 
земље дао Св. Богородици Градачанској достојну „замену“ 
(Соловјев, Одабр. сиом., стр. 102, т. 7,9 и 10). 

При оснивању своје Аранђеловске задужбине 1348-1353. цар 
Стефан Душан је од Призренске епископије одузео град Вишеград 
с селима и поклонио Аранђеловском манастиру, а епископији 
Призренској дао је у замену друга села са њиховим припатцима; та 
је замена била учињена „зговором всега збора и разсужденијем 

јеговем хотенијем и всега клироса“ (Нов., Спом., 683, П). 

У исто време и ради исте задужбине извршио је цар Душан 
размену цркава и имања са породицом Владојевића (683, ТУ); при 
томе је подвукао, да је размена извршена „них (Владојевића) волом 
и них хотенијем, а не некоју нуждеју“. У истој Аранђеловској 

хрисовуљи наилазимо још на један случај размене између владаоца 
и приватних лица, и то овакав: „и што притесасмо Ђурђу 
Ненишићу от Влах, како видесмо што је прилично, зато дасмо 
Влахом огледавше половину Плоче“ (693, СХШ). 


Предмет размене нису биле само земље, него и везана за њих 
јавна црквена права. Тако код већ наведене размене између вла- 
даоца и Призренске епископије владалац даје села, а епископија не 
само град са селима, него и „доходак духовнии и власт духовнују“ 
(Нов. Спом., 683, П). О тој се размени говори поново при крају 
Аранђеловске хрисовуље и то овако: „а што је област духовна по 
селех Архангеловех и окрузех, и о бири и о јагњетинах, и о ра- 
спустех, и о глобах духовниих - митрополит тем да не облада, 
разве игуман, јере за този за все, и за горнии град, и за село По- 
виљско и за Врабичане, и за церков Светаго Симеона у 
Машутиштијих, и за земљу на Блатци зговори се царство ми с 
господином и отцем ми патријархом кир-Иоаникијем и с всем 
збором србским и дах митрополий Призренској село Млачно и 
село Запужане (699, СХС). 


Сасвим је засебан случај из 1363. кад је цар Стефан Урош у 
нарочитој повељи потврдио челнику Муси „замену“ града Звечана 
с жупом за град Брвеник с жупом (Соловјев, Одабр. сйом., 
166-167) Није ту у питању размена у приватноправном смислу 
између два власника, него управни акт, којим је челнику Муси 
владалац дао други град и жупу. Пошто је ипак држање градова и 
жупа у држави сачињавало један ужитак на извесној администра- 
тивној јединици, имало је у њему поред поверених јавноправних 
функција и приватноправног елемента. Стога се премештај 
властелина управника из једне жупе у другу схватао као замена, 
која се изводила по приватноправном формулару. Није при томе 
био заборављен ни еквивалентни ни драговољни карактер 
извршене замене - „замени царство ми челнику Мусе по јегове 
воли град за град, Звечан за Брвеник, и жупу за жупу“. Дакле се и 
на „државу“ простирала иста гаранција, која је у Законику дата 
властеоској баштини, и то „да нест вољан господин цар... заменити, 
разве ако си кто сам пољуби“ (чл. 43). 


Да ли је размена долазила у имовинском промету између при- 
ватних лица, за то нема података, осим једног прописа у Законику 


1 В. Александар Соловјев, Једна српска жупа за време царства, Гласник 
Скопског научног друштва, књ. Ш, 1927, стр. 26–42. 

Јустинијана (чл. 18), где се предвиђа размена њива између два 
сељака, а да буде одговарајући акт „мене“ пуноважан, траже се два 
или три веродостојна сведока при његовом склапању. 

5. О уговору зајма нема у споменицима никаквих директних 
података. Наилазимо само на индиректну позитивну индикацију да 
је зајма било у пракси, да је његов предмет био новац и да су се од 
позајмљеног новца узимале камате. Та индикација долази у 
Аранђеловској хрисовуљи 1348-1353. и састоји се у забрани 
калуђерима да дају новац под камате: „и кто се обрете калуђер... 
динаре даје у камату, да се иждене“ (Нов., Спом., 698, СІ.ХХП). 
Обично наводе још и другу индикацију из исте хрисовуље и то реч 
„каматник“, коју схватају у данашњем смислу зеленаша. Контекст, 
у коме реч „каматник“ долази, искључује, по нашем мишљењу, 
такво њено схватање. „И с милостију и хотенијем царства ми“, 
читамо у хрисовуљи, „приложи кесар Гргур цркви царства ми 
Архангелу Дабижива камашника, да даје за годиште 18 лисиц“ 
(686, ХХП). Тешко је замислити, да побожни поклонодавац 
приложи цркви јавног зеленаша и да баш то нагласи и да то цар 
потврди. Још теже је да се професија тобожњег зеленаша доведе у 
сагласност са данком, који му се намеће, и то од 18 лисица 
годишње. Није дакле идентификација ондашњег каматника са 
данашњим оправдана. Ту се крије нешто друго, а пошто не знамо 
шта, не можемо се наведеним текстом служити као тобожњом 
индикацијом на праксу зајмова. 

6. Закуй у старо време односи се пре свега и у главноме на 
земљу. У Немањићкој држави није сељак био закупац господареве 
(властеоске, црквене, владаочеве) земље, него њен потчињени 
(зависни од господара) баштиник, тј. сопственик. Под закуп се 
могла издавати само она земља, коју је повлашћени господар 
обрађивао у својој режији – господарска земља у ужем смислу 
речи. Из привредних разлога ту су земљу господари чували за себе 
и нису је давали меропсима у потчињену баштину. Тако се у 
Дечанској хрисовуљи категорички одређује, да се „земља црковна“ 
никако никоме „не дава“ (Нов., Спом., 651, ХХХУП); исту одредбу 
садржи и Светостефанска хрисовуља само прецизније изражену - 
„у седеније никому да се не даје“ (627, 1.ХИП); „седеније“ баш 
означава стални однос према земљи на основу стварног права 
потчињене баштине. Господарска се земља обрађивала помоћу 
радне снаге робова („отрока“) и најамника, који су се могли узи- 
мати од многобројних меропашких кућа, у којима би се показао 
вишак радне снаге. Поред тога могла се господарска земља изда- 

вати и под закуп слободним људима, који нису били учвршћени за 
коју господарску земљу те нису ни имали земље. Издавање госпо- 
дарске земље под закуп било је без сумње могуће те се може прет- 
поставити да га је у ствари било. Ипак позитивних података о томе 
скоро сасвим нема. Шта више постоји један податак, да се у неким 
властелинствима издавање господарске земље под закуп директно 
забрањивало, као и издавање у потчињену баштину. Имамо у виду 
одредбу Светостефанске хрисовуље, коју смо тек што горе дели- 
мично навели, а чији пуни текст гласи овако: „Земља црковна ни у 
бах (тј. баш) ни у подораније, ни у седеније никому да се не даје“ 
(627, ІХПІ); како „седеније“ означава положај потчињеног 
баштиника, тако „подораније“ – положај закупца. Није привредна 
одредба Светостефанског властелинства била опште правило, те 
поред ње наилазимо у манастирским хрисовуљама и на случај 
издавања црквене земље под закуп. 

Једини забележени у постојећим споменицима случај да се 
црквена земља издавала под закуп односи се на властелинство 
цркве Св. Николе на Пшини под Кожљем, коју су цркву цар 
Стефан Душан и краљ Урош записали до живота серском митро- 
политу Јакову. У издатој тим поводом хрисовуљи одређује се о 
томе случају овако: „И сијузи земљу више писаннују цркве Светаго 
Николи никто по силе да ју не тежии, такмо кому ју даје митро- 
полит из десетка, разве парик што се обрета, да си своје баштине 
теже без десетка, а што иму тежати земљу црковну лихо своје 
баштине, да дају и парици от тога зи цркви десетак (Нов., Спом., 
703, УП). Као што се види, земља је у властелинству била подеље- 
на на два дела, од којих је први био додељен парицима и сачињавао 
је, рекли бисмо, места паричка Св. Николе (по аналогији с „места 
паричка Св. Георгија“ у Скопској хрисовуљи 1300. Нов., Спом., 615, 
ХХХУПІ), а други је остајао као господарска земља, дакле у датом 
случају као церквена земља у ужем смислу. Паричка места то су 
биле баштине појединих парика, тачније паричких кућа, од којих су 
потчињених баштина паричке куће плату плаћале и работу рабо- 
тале. По којем систему одређивале су се те паричке, или 
меропашке дужности према господару на властелинству Св. 
Николе на Пшини, то нама није познато; сигурно се само зна, да 
нису се оне сводиле на десетак, јер се десетак узимао у томе 
властелинству само од држалаца црквене земље. На коме се праву 
издавала црквена земља појединим земљорадницима? Несумњиво 
под закуп и то из десетка. Ко су били они земљорадници, који су 
узимали црквену земљу под закуп2 По томе питању хрисовуља даје 

цењену индикацију: у првом реду то су били парици из истог 
властелинства, који су осим своје баштине „тежили“ још и земљу 
црквену - држали су је под закупом и плаћали за њу цркви 
уобичајени за закупце десетак. Као што се сеоски поп по 
сведочанству Душановог законика понекад није задовољавао са 
три њиве законите, које га, као што је предвиђао законик, имале да 
исхране, него је „веће“ узимао, те је због те земље долазио у 
меропашки положај (Душ. зак., чл. 31. и 65), исто тако и парици на 
властелинству Св. Николе на Пшини нису понекад могли да са сво- 
јим наследним ждребом изађу на крај, јер није им од њега било 
доста „хране“ (уп. 653, У), те су узимали „веће“ од црквене земље 
и тим су поводом на себе примали нове - закупчеве, обвезе. Нису 
парици били једини закупци црквене земље на властелинству Св. 
Николе на Пшини. Свакако је пуно било оних, који би црквену 
земљу „у подораније“ узели, те чак су се насилно властелинству 
наметали. Због тога наша хрисовуља пре свега одређује о црквеној 
земљи да „никто по силе да ју не тежии, такмо кому ју даје митро- 
полит“. Понуђача је дакле било доста, те је митрополит могао да 
међу њима слободно бира. Ипак изгледа, да су своји парици имали 
у томе погледу првенство, и то да им се црквена земља издавала 
под закуп пре свију осталих понуђача, међу којима је затим митро- 
полит слободно бирао, коме би земљу под закуп издао. 

Што се у постојећим споменицима сачувао само један случај 
издавања земље под закуп, то не значи, да је он стварно био у оно 
доба једини. Да се земља узимала под закуп, о томе сведочи тзв. 
Закон Јустинијана, који посвећује закупу више чланова (13-16. и 
23). Ти чланови предвиђају закуп земље и винограда из наполице. 
Не треба мислити, да је између наполице и десетка, о коме је било 
речи, постојала велика разлика у димензијама закупчеве обвезе, 
јер није се стари десетак разумевао буквално као 1/10 земљора- 
дничких производа, него уопште као њихов известан део налик на 
данашњи %; стога се размера десетка одређивала у пракси 
различно. Као што изгледа, Законик Јустинијана предвиђа 
издавање и узимање под закуп не господарске, него сељачке 
земље. Нарочито се при томе наглашава закупчева обвеза да пот- 
пуно исправно огради њиву или виноград. Ако не би то као што 
треба учинио, губи право на плодове жетве, а уговор се раскида. 

7. Остава, која се у оно време назива йоклад (Нов., Спом., 
184, ПІ; 185, Х), долази у односима између Срба и Дубровчана; 
српска властела па чак и владаоци давали су своје благо у оставу 
Дубровчанима, сматрајући Дубровник као сигурно место (А. 

Соловјев, Законодавсійво, 118-119); али су и Дубровчани стица- 
јем околности давали своје имање Србима на српској терито- 
рији у оставу („поклад“ или „у веру“), што се предвиђа у угово- 
рима 1362. и 1387, где се тим поводом гарантује Дубровчанима, 
како да без сметње прими своје оставе натраг (Нов., Спом., 184, 
ПБ 201, Х). 

Поред те вољне уговорне оставе, Душанов законик прописује 
невољну оставу, аерозйит Яе іиге, и то односно ствари, које би пут- 
ник предао гостионичару у граду, а за које гостионичар има да 
одговара (чл. 125). 

8. У тзв. Закону Јустинијана наилазимо на специфичну врсту 
оршаклука између два земљорадника, који се свако са својом рад- 
ном снагом и сигурно са стоком (воловима) здружују ради зајед- 
ничке обраде својих њива, тј. њиве једног и њиве другог. „Аште два 
делатеља (земљорадника) садружита се ва време посејанија и 
усхоће једина страна отлучити се, аште се буде и семе посејало да 
се не разделет. Аште ли јест разораје (онај који раскида) опоновил, 
да опонови и други такожде. Потом да се разделит. Аште ли друга 
не имат с ким ће орати, да га не вољан оставити“ (чл. 19). 

У питању је ортаклук по уговору, који се може односити на 
целокупну обраду или само на орање. Закључивање уговора је сло- 
бодно, али његово раскидање је ограничено. Ако се уговор односи 
на целокупну обраду, не може да буде раскинут после тога, кад су 
семена већ посејана. Ако се уговор односи само на орање, за њего- 
во раскидање постоје два ограничења: 1. ако је један од ортака 
њиву поновио, други не може да уговор раскине пре него што сам 
њиву понови, 2. ако један од ортака нема друга, с ким би орао, 
други ортак не сме да га напусти. Последње ограничење мора да се 
постави у везу са оном привредном институцијом „стиштника“, 
коју смо већ навели. 

Претресани ортаклук није стварао имовинску заједницу 
између странака, него је здруживао њихове радне снаге, личне и 
стоке (волова), ради заједничког орања и обраде њихових поједи- 
начних њива. Томе су ортаклуку слободно прибегавали „јединци“, 
који нису у кући имали работника осим себе, а којима се јединцима 
на неким властелинствима чак одозго прописивало да се ради 
орања здруже са „стиштником“. 

Већ наведени чл. 19. Закона Јустинијана није прихваћен из 
Моџос уеерукос, који му је иначе послужио као извор. Истина и за 
њега се наводи као извор један члан Моцос јефрупкос – и то чак од 
стране толико дубоког знаоца и вештог испитивача, као што је био 

Флорински (Паматники, стр. 479). Али ту је посреди очевидни нес- 
поразум, јер не говори тобожњи грчки извор о ортачењу ради 
обрађивања земље, него о размени земаља (ждребова) између два 
земљорадника. Дакле се чл. 19. треба да призна за правну одредбу 
домаћег порекла. 

Претресани ортаклук дубоко је ушао у народни живот. С њим 
је у генетичкој вези спрега, која је постојала и у ХІХ в. и коју је 
Даничић дефинисао као сопјиспо роит теогит сит уісіпі Бођи5 
іп орет тшиат, као здружење мојих волова са воловима суседа 
ради појачања узајамне привредне моћи. 


911. НАСЛЕДНО ПРАВО 


Постојећи споменици не пружају нам неки систем наследног 
права, него садрже само поједине одредбе као и индиректне 
индикације о наслеђивању. Нису ти одвојени и разбачени подаци 
једноставни, него се диференцирају према сталежима. 

1. Властеоске су баштине биле наследне, као што о томе 
сведочи баштинска повеља породици Жаретића из доба краља 
Милутина, а која се позива на наследност властеоских баштина као 
на стару правну институцију. Душанов законик не само потврђује 
наследност властеоских баштина, него и одређује границе, у који- 
ма су се оне могле наслеђивати. „Који властелин не и узима деце, 
али паки уз-има децу, тере умре, по јегове смрти баштина пуста 
остане догде се обрете от јегова рода до третијег братучеда; та-зи 
да имајегову баштину“ (чл. 41). Наведени члан је од Ст. Нова- 
ковића изложен данашњим језиком овако: „Који властелин не 
имадне деце, или имадне деце, па му (иста) помру, баштина ће, по 
смрти његовој, остати пуста све докле се од рода му (когод) до 
трећег братучеда не нађе, и баштина ће томе припасти“. Прет- 
ходну одредбу треба да детаљно анализирамо. 

Прва теза, коју претресана одредба садржи, састоји се у приз- 
нању да као први и тако рећи природни наследници долазе деца. Ко 
треба да се ту разуме под децом? Пошто је властеоска баштина 
била везана за дужност војевања, изнео је Ст. Новаковић 
мишљење, да се она наслеђивала само у мушком потомству (Село, 
153, пр. 1), да се дакле под „децом“ мора разумети само синове. 
Доцније је ипак исти Ст. Новаковић признао, да за такву прет- 
поставку мало има непосредних доказа (Зак., стр. 172). Као тачно 
мора да се призна само ово друго тврђење Новаковићево са до- 


ИСТОРИЈА ГРАЂАНСКОГ ПРАВА 663 


пуном, да за његову прву претпоставку не само да „мало има 
непосредних доказа“, него да непосредни докази уопште не посто- 
је. Дакле морамо да примимо одредбу онако, како ју је изразио 
законодавац, тј. да наслеђују деца, тј. и синови и кћери. У вези са 
још другим чланом Законика, који се односи на наслеђивање (чл. 
48), а о коме ћемо говорити касније, може се тврдити, да су браћа 
имали првенство, а да су кћери наслеђивале тек онда, кад није било 
браће. Према томе се може разложно мислити, да, кад је било и 
синова и кћери, важило је старо правило словенског обичајног 
права да сестре не наслеђују очево имање заједно с браћом, него су 
браћа дужни да их при удаји удоме. Ако су кћери наследиле влас- 
теоску баштину, шта је било с вршењем дужности војевања, која је 
властеоску баштину теретила? Ако нису биле удате, могао је ту 
дужност вршити неки рођак или чак туђе лице властеоског реда по 
споразуму са поседницима властеоске баштине. Кад су се удале, 
њихови мужеви су их природно замењивали у „војевању војске“. 
Како се то питање решавало у ствари, не знамо. Али то наше нез- 
нање не може да буде разлог за тврђење, као да су се властеоске 
баштине наслеђивале само од мушких потомака. 

Кад није уопште било деце или кад су деца пре оца умрла, као 
што се на својствен старим споменицима плеонастички начин 
изражава Законик, онда баштина остаје „пуста“, докле год се не 
нађе законски наследник. Ту је врло маркантна стилизација 
одредбе. Њен састављач не прелази од деце на остале наследнике 
непосредно, него у своме излагању прави цезуру и то у облику кон- 
статације, да, ако нема деце, баштина остаје „пуста“. Та цезура даје 
повода за размишљање. Изгледа, да помоћу цезуре састављач одва- 
ја природне наследнике од осталих законитих наследника. Као 
природне наследнике сматра децу. Кад нема деце, онда баштина 
остаје пуста, тј. незаузета. Није она остала пуста само због смрти 
де сшиха, јер, ако има деце, преузима је деца одмах, непосредно, 
јер се већином, скоро редовно налази ту на лицу места у кући. 
Мислимо, да у непосредне, природне, своје, кућевне, тако рећи, 
наследнике спада осим деце и унучад. Стога, ако не би било деце, а 
било би унучади, она би непосредно наследила те не би баштина де 
сиш'а остала пуста. Иако се о унучади не каже у Законику, ипак 
се она мора убрајати у природне кућевне наследнике на истом 
основу, као што и деца. Тек кад нема наследника у кући, баштина 
остаје пуста, што значи, да ју непосредно нико не заузима. 

Састављач наглашава, да, ако нема наследника у кући, 
баштина остаје пуста, докле год се не нађе законски наследник из 

де сши'оуа рода, тј. из побочних линија. То наглашавање наводи 
на мисао, да није то увек било баш тако, него да пре, доскора или 
свакако недавно, није пуста заоставштина чекала побочне наслед- 
нике, него ју је заузимао владалац. Такво је право имао првобитни 
владалац на заоставштину својих дружиника, чак и оних, после 
којих су остајала деца. Тек доцније је доделио деци право 
наслеђивања. Баш тај се стадијум огледа у Руској Правди, кад она 
одређује, да заоставштина бојарина (властелина) не иде кнезу 
(владару), него његовим синовима, а ако их нема, то и кћерима. 
Баш то стање у наслеђивању властеоске баштине констатује се у 
првом делу чл. 41. Душанова законика до већ истакнуте цезуре 
састављача. То је неко основно старо правило, које састављач 
цезуром одваја од новијег правила о наслеђивању властеоских 
баштина од стране побочних сродника, које наслеђивање сачињава 
потоњи стадијум у развитку наследног права. Да ли је Законик први 
пут увео наслеђивање властеоских баштина од стране побочних 
сродника као неко новаторство и нову повластицу за властелу или 
је у томе погледу само потврдио оно, што је већ постојало, о томе 
нема изворних података. Може се само тврдити, да се у стилизаци- 
ји чл. 41. огледају два поступна стадијума у развитку наслеђивања 
властеоских баштина, и то претходни стадијум, кад се то 
наслеђивање ограничавало само на кућу де сшиг'а, и потоњи, кад 
се оно проширило и на побочне сроднике. Пошто се та два стадију- 
ма огледају у стилизацији дотичне одредбе у Законику, одавде се 
може извести оправдани закључак, да је проширивање 
наслеђивања на побочне сроднике дошло тек у Законику или за 
мало време пре Законика. 

У побочним линијама Законик допушта наслеђивање влас- 
теоских баштина „до третијег братучеда“. Трешије брайіучедо 
то је превод грчког трісєсаодєМрос, што се види отуда, што 
тртсесивеАфуу, која се убраја у осми степен сродства, српски пре- 
водилац Властареве Синтагме преводи као „третију братучеду“ 
(Ст. Новаковић, Матије Властара Синтагма, стр. 133). Дакле, 
се наслеђивање властеоских баштина допушта по Законику до 
осмог степена сродства. Проф. Сергије В. Троицки износи 
мишљење, да одговарајућа одредба ипак није јасна, наиме није 
јасно, да ли се осми степен сродства има да разуме тсјизте 
(укључно), или ехсіиѕіуе (искључно), јер израз „до третијег 
братучеда“ може означавати, да трећи братучед већ нема права на 
наслеђивање, слично томе, као што у Молдаванском Законику 
речи џехр! то» оубооу ВаФио» значе, да се осми степен сродства не 

јавља као брачна сметња (2ћіѕтап, Ећегесћт, 252). Стога наводимо 
горњу одредбу Законика са резервом, и то да је она узаконила 
наслеђивање у побочним линијама, можда до 8, а безусловно до 7. 
степена сродства укључно. Ма како да је то прецизно било, уза- 
коњене границе наслеђивања свакако су одговарале прописима 
уобичајеним у оно време у Византији (Соловјев, Законодавсійво, 
136), одакле су и биле прихваћене. Треба имати у виду, да 
узакоњавање тих граница није скраћивало неко тобоже без- 
гранично наслеђивање сродника, него је напротив проширило 
претходно право наслеђивања у кући на побочне линије, а скра- 
тило је одговарајућа права владара, који је раније узимао 
заоставштину властелина, кад није после њега остало деце ни 
унучади, а сад је стицало то право тек онда, кад не би се нашао 
наследник у побочним линијама до 7, односно 8. степена сродства. 

Заоставштина, за коју није било законског наследника, нази- 
вала се одумршна и као таква припадала је владару. „И што јест 
воденица Краимирова одумртна“, читамо у Лесновској хрисовуљи 
1347-1350, „и ту приложи светоје царство ми Светому Архангелу“ 
(Нов., Спом., 678, УТ). 

Осим чл. 41. који смо тек што анализирали, постоји у 
Душановом законику још један члан, који се односи на 
наслеђивање, и то 48, који гласи: „Када умре властелин, коњ добри 
о оружје да се даје цару, а свита велика бисерна и злати појас да 
има син му и да му цар не узме; аколи не уз-има сина, на има 
даштер, да јест тем-зи вољна дашти и продати или одати свободно“. 
У историји државног права имали смо већ прилику да расветлимо 
значај наведеног члана, и то да покажемо, да наслеђивање бојног 
коња и оружја властеоског јавља се као заостатак дружинског 
односа између владара и социолошких предака властеле и да према 
томе спада у област јавног права. Сад можемо томе додати, да 
толико изразити заостатак дружинских односа, као што у чл. 48, 
нарочито овлашћује истраживаоца, да и у интерпретацији чл. 41. 
полази, као што смо то и учинили горе, од првобитних дружинских 
односа и да према томе констатује два поступна стадијума у 
развитку наслеђивања властеоских баштина. 

У чисто приватноправном погледу чл. 48. садржи важну 
индикацију, да кад није било синова, наслеђивале су властеоску 
заоставштину кћери. 

2. Нису само властеоске баштине биле наследне, него и 
себарске. У Дечанској хрисовуљи 1330. наилазимо на „записаније и 
утвржденије протопопе Прохору и јегове дети, и внучију и 

правнучніу" (Нов., Спом., 653, МУ). У Аранђеловској хрисовуљи 
1348–1353. набрајају се присељени „зидци“ са својим имањима и 
одређује се о њима „да си имају сијези все у баштину и детца их“ 
(696. СХЕЛУ). 

Светостефанска хрисовуља 1313-1318. доноси одлучну одред- 
бу о наслеђивању меропашке баштине: „сирота (удовица) која има 
мала сина да си држи все село (цело имање) догде јеј син подрастте; 
ако ли не има сина, да си држи селиште (место са кућом) и врт и 
најбољу главну ниву си" (627, КХХШ). Потпуно је јасно, да се 
меропашка баштина наслеђивала у првој мушкој линији. Да су у 
питању били само мушкарци, то је потицало од битног услова 
односно меропашке баштине, и то да на њој буде работник (чл. 174. 
Душ. зак.). Дакле, ако не би меропах оставио сина, био би господар 
„вољан узети“ заостављену од њега баштину. Ипак основно прави- 
ло, да на меропашкој баштини буде работник, није се схватало 
стриктно, јер није се меропашка баштина одузимала ни од „мала 
сина“, него се давала његовој мајци-удовици на ужитак „догде јој 
син подрасте“. Наслеђивање меропашких баштина од стране 
побочних сродника де сших а по општем правилу није могло да 
буде актуелно, јер су сродници или били у засебним кућама те су 
имали своје ждребове, који су исцрпљивали њихове радне снаге, 
тако да нису били у стању, да теже још другу земљу, или су живели 
са де сших'а у задрузи, онда је само задруга постојала малољудни- 


з ја, али је свакако остајала, или се делила, што није имало ништа 


заједничког са наслеђивањем. Ипак је могло бити случајева, кад би 
питање о наслеђивању меропашке баштине од стране побочних 
сродника постало актуелно. То би отприлике били овакви 
случајеви: ако би побочни сродници седели у истом властелинству, 
али би имали мало земље за своју многобројну кућу, тако да би 
могли за ждреб де сиіиѕ’'а одредити вишак својих радних снага; ако 
би се дотични сродници налазили на страни те би желели да се на 
баштину де си 5'а доселе. Да ли су се у тим случајевима узимали у 
обзир интереси побочних сродника и да ли се њима признавало 
наследно право или бар право првенства при издавању 
заоставштине новим работницима, о томе не знамо, јер за то нема 
никаквих изворних података. 

Наслеђивање потчињених баштина било је подложно неким 
специфичним ограничењима, на која наилазимо у Светостефанској 
хрисовуљи (1313-1318). Та се ограничења односе на попове и на 
мајсторе. „Синове попови колици књигу изуче вси једну земљу 
отчину да држе, а који не научий, ако му отац Поповић, а он да буде 

сокалник; ако ли му је отац меропшић или сокалничић, а он да буде 
что му је дед бил“ (Нов., Спом., 627, _ХУП). Наведену одредбу у 
вези са аналогичном одредбом из Дечанске хрисовуље претресали 
смо већ у историји државног права, где смо их узели у обзир са 
стране сталешког положаја поповских синова. Сад треба да се заус- 
тавимо на приватноправној страни, која се састоји у томе, да су се 
поповски синови неписмени изузимали од наслеђивања „отчине 
земље“. Слично ограничење, само још строже, било је прописано 
за мајсторе. „У којем љубо селе који љубо маистор, ако име имати 
много синов, једин от них на отчине месте да остаје, а инии да су 
работници“ (Нов., Спом., 627, І.ХУГ; уп. сличну одредбу у Дечанској 
хрисовуљи - 651, ХІ). Пошто су мајстори имали и земљу „отчино 
место“ једног мајстора не означава само његов занат или његову _ 
радњу, него и целокупно имање, које, као што се види, имао да 
наследи само један од синова, а остали нису се само уклањали од 
очевог заната, него и изузимали од наслеђивања очеве заоставш- 
тине. 

ГУ ДЕО 


ИСТОРИЈА СУДСКОГ УРЕЂЕЊА 
И ПОСТУПКА 


91. ЦРКВЕНИ СУД 


После војне организације, за коју је везан и сам постанак 
средњовековне државе и цело њено уређење, судство сачињава 
основну функцију средњовековне државе, јер се са њим завршава 
остваривање битног државног задатка у оно доба, а који се састоји 
у обезбеђењу мира како спољашњег (путем организоване војне 
снаге), тако и унутрашњег (путем ауторитативног вршења право- 
суђа). Стога се судска власт у средњем веку сматра као толико 
битно обележје државне власти, да чак служи као назив последње: 
западноевропски правници у средњем веку па чак дуго време и у 
потоње доба служе се речју іигізаїсііо за означавање државне 
власти и баш према различним степенима судске власти (ви- 
соке, средње и ниже) распоређују они јерархију политичких влас- 
тодржаца, која је карактеристична како за феудално уређење, тако 
и за потоњу сталешку државу. 

Судска власт, као најбитнији саставни део државне власти, 
који се чак идентификовао са њеном целином, наравно је била 
подложна свим оним особинама, које уопште карактеришу 
државну власт у средњем веку. Те се пак особине састоје у томе, 
што није ондашња власт државна била монополна у вршењу јавно- 
правних функција, нити се непосредно простирала на цео народ, 
него је с једне стране признавала друге самоникле ауторитативне 
власти поред себе и, што је још важније, чак изнад себе, а с друге 
стране допуштала је посредујуће власти" између себе и масе 
неповлашћеног народа (пучанства). Као самоникле организације 
ауторитативне власти поред и чак изнад државне власти постојале 
су црква и царевина. Као посредујућа власт, која је стајала испод 


[129] 


676 и ТЕОДОР ТАРАНОВСКИ 


државе, али је ипак постојала самостално, долазила је власт 
повлашћених господара земаља, и то цркава и манастира, као и 
властеле. Није се само на њих ограничавао круг посредујућих 
власти, него је обухватао и аутономне градове и самоуправну орга- 
низацију странаца на државној територији, као и специфичну врсту 
међународног суда, која је постојала у промету земље са странци- 
ма. Тај компликовани систем установа, шири од државе у ужем 
смислу ондашњег доба, огледа се и у судству, чија се организација 
не поклапа са државном организацијом у ужем смислу, него је 
везана и за друге, осим државе, власти. Од тих власти није само 
царевина имала у Српској краљевини (пре Душановог царства) 
своје засебне судске установе, о чему ће још бити речи ($ 6). Све су 
пак остале власти их имале. Историјско-правна конструкција тих 
засебних судских установа не може да се замисли онако, да је 
тобоже државној власти припадао монопол судства и да је она 
извесне делове судства делегирала другим властима, и то црквеној 
и посредујућим властима. Није чак ни у принципу државна судска 
власт била оригинерна или генерална, а друге судске власти дери- 
вативне и изузетне. Напротив, све су те споредне власти биле 
према држави самоникле, тако да је држава на њих наишла као на 
готове. Државно се судско уређење стварало и развијало с обзиром 
на друге судске власти, које су већ постојале, те је узимало у своје 
руке оно, што нису у погледу правосуђа подмиривали засебни 
судови, које су државни судови попуњавали и, тако рећи, 
крунисали. 

Поменуте особине средњовековног судства намећу нама и 
онај ред, којим се историја средњовековног судског уређења треба 
да излаже. Не може тај ред да почиње са државним судовима ни да 
остале судове наведе као изузетак од њега, него мора да иде обр- 
нутим путем, и то да пропрати све засебне судове па тек онда да 
пређе на судове државне, који су били надлежни за све оно, што се 
није смештало у надлежности засебних судова. Баш тим редом 
ћемо и ми прегледати судско уређење у Немањићкој држави и наш 
преглед ћемо почети са црквеним судом. 

Није црквени суд био нека творевина државе, нити се базирао 
на некој концесији, коју би црква добила од државе. На црквени су 
суд средњовековне варварске државе, између њих и словенске, а 
напосе и Српска држава, наишле као на готову институцију, која је 

пре њих постала на основу Божјег закона, пред којим је сред- 
њовековна држава била приморана да се преклони и да његове 
прописе у погледу судства призна као постојећу, одозго дату, 

границу за своју сопствену судску надлежност. То се стање ствари 
лепо огледа у најстаријим руским „црквеним уставима“, тј. закони- 
ма руских кнежева о црквеним повластицама, пре свега судским. У 
црквеном уставу из прве половине ХІІ в. пише велики кнез 
Всеволод овако: „обретох в греческом номаканоне, что сих судови 
тіаж не судити књазју, ни јего детјам, ни јего наместником, ни јего 
бољаром, ни јего тиуном... дал јесм суд... светеј Богородици в 
Кијеве и митрополиту, а в Новегороде светеј Софеј и епископу“, 
што значи: „наишао сам у грчком Номоканону на одредбу, да овим 
судовима и парницама не сме да суди кнез, ни његова деца, ни 
његов намесник, ни његови бољари, ни управници његовог двора... 
стога сам дао суд Светој Богородици у Кијеву и митрополиту, а у 
Новгороду Светој Софији и епископу“. Исто су тако без сумње 
резоновали и српски владари, што се види из идентичне изјаве, у 
којој је краљ Стефан Првовенчани прогласио у Жичкој хрисовуљи 
око 1220. обавезну снагу номоканонских прописа, којима се 
забрањује самовољно растављање брака: „и по тому божествени си 
закон научивше по црковному уставу и предани“, доноси краљ 
одговарајуће одредбе, о кажњавању за повреду горњих прописа 
(Нов., Спом., 573, ХУП). Исто су тако српски владари „научили“ 
дотичне одредбе о црквеном суду и спроводили су их у живот. Нису 
се све те одредбе базирале само на канонима, него и на законима 
византијских царева, али није та последња околност сметала, да се 
све те одредбе интегрално сматрају и поштују као Божји закон, 
који наравно ограничава и световно законодавство и световно суд- 
ство. Црквени суд је спонтано продирао у Српску земљу заједно са 
црквом и њеном организацијом, те није за њега ни требало какве 
нарочите законске потврде од стране српских владара. Свакако 
нема ни хрисовуља ни повеља, које би црквени суд узакоњавале. 
Тек Душанов законик, који тежи да да једну генералну 
регламентацију јавноправног живота, доноси одредбе и о црквеном 
суду, у којима се потврђује о њима оно, што је постојало одавно, у 
најмању руку од времена св. Саве и његовог рада на црквеној орга- 
низацији. 

Ради што лакше оријентације у компликованом питању о 
црквеном судству умесно је да унапред кажемо, да је цркви при- 
падао тројаки суд, и то: 1. црква је судила целокупном клиру 
поводом свију дела, 2. црква је судила свима вернима, дакле 
целокупном становништву (наравно православном) државе 
поводом неких дела и 3. цркве и манастири судили су насељеници- 
ма својих имања. Није се трећа врста црквеног суда базирала на 

слободи цркве као верске установе, него на специфичним повлас- 
тицама цркава и манастира, као господара земаља, које су повлас- 
тице припадале и световним господарима земаља, и стварале 
нарочиту врсту судства, тзв. патримонијално судство. Стога ћемо о 
црквеном суду над насељеницима говорити у засебном параграфу, 
посвећеном патримонијалном суду уопште, а на овом месту ћемо се 
бавити црквеним судом у ужем смислу, који обухвата само две прве 
од наведених врста црквеног суда. 
Ту на првом месту долази суд церкве над целокупним клиром. 
Тај се суд развио постепено како путем саборних одлука, дакле 
канона, тако и путем закона донесених од римских (Константина 
Великог) и византијских царева (Аркадија, Јустинијана и др.). Да 
тај развитак пратимо, то наравно не спада у историју сред- 
њовековног српског права, те се тим нећемо ни бавити. За истори- 
ју средњовековног српског права довољно је да констатујемо да је 
поменути процес развитка био завршен пре Немањићке државе те 
је у њу црквени суд ушао као потупно готова установа, чија је правна 
природа била одређена и прецизирана у Номоканону или у словен- 
ској Крмчији. Да би смо пак ту правну природу што боље 
схватили, умесно је да у процесу развитка црквеног суда над 
клиром истакнемо две поступне етапе, од којих потичу две врсте 
црквеног суда над клиром, и то, рекли бисмо, дисциплински суди 
суд корпоративни или сталешки. Од самог почетка црква је судила 
клирицима, кад би су се они огрешили о своју свештеничку и 
црквену дужност или уопште о канонске прописе. Према данашњој 
терминологији тај се суд може назвати црквеним дисциплинским 
судом. Нарочита тајанствена благодат, која почије на свештенству 
и стална блискост Божјем дому, у коме се налази и ниже црквено 
особље, чиниле су од клира једну специјалну корпорацију, један 
нарочити сталеж. Кад су се положај и аутономија цркве учврстили, 
постала је тежња да се свештени сталеж одвоји од лаика у погледу 
не само дисциплинског, него и општег суда, и то да се додели цркви 
општи суд над клиром поводом свију дела како грађанских, тако и 
кривичних. Те су тежње успеле. На тај је начин црквени суд над 
клиром добио компликовану природу дисциплинског и сталешког 
суда. Већ у томе завршеном облику је црквени суд над клиром био 
усвојен од Немањићке државе. 

Кад је под царем Душаном била преведена са грчког на 
словенски језик Синтагма Матије Властара, која је у азбучном реду 
износила одредбе Номоканона, тај је превод био извршен у две 
редакције, и то у пуној редакцији, која садржи пуни текст ориги- 

нала, и у скраћеној, у којој су одабране само оне одредбе, које су 
биле од непосредног практичког значаја за државне и судске при- 
лике у земљи. У пуној редакцији наводи се, тако рећи, цео истори- 
јат црквеног суда над клиром; скраћена пак редакција задовољава 
се само дефинитивним одредбама, и то новелама царева Ираклија 
и Константина из УП века, које заповедају, да епископу ни крилику 
ни калуђеру због грађанских и кривичних дела не сме да суди која 
државна власт него надлежни епископи или митрополити или 
патријарх (Нов. Матије Властара Синшагмаш, стр. 229; Т. 
Флорински, стр. 160). По питању, који би суд био надлежан за 
мешовите парнице, кад је једна странка клирик, а друга лаик, 
износи скраћена Синтагма новелу цара Алексија Комнена (ХІ-ХІІ 
в.), која за те случајеве узакоњава класичну римску формулу: астог 
зедийиг Іогит геї тј. да је надлежан суд, коме је подложан оптужени 
(Нов., стр. 229–230, Флор., 160). Пошто је тим путем клирик могао 
да потпадне под световни суд, црквене су установе тражиле да и у 
томе случају глоба, која би могла да буде пресуђена на клирику, 
припада цркви. Маркантна је у томе погледу одредба Хтетовске 
хрисовуље 1337-1346. која гласи: „и аште се учини глоба и на самој 
цркви, рекше на игумене, то все да узима светаја цркви“ (Нов., 
Спом., 660, ХХУП). 

Од сталешког црквеног суда изузимале су се парнице због 
земље, у којима су цркве и манастир, дакле их заступници, игумни 
и епископи, одговарали пред световним државним судом. Душанов 
законик предвиђа, да по тужби властелина због земље црква одго- 
вара пред редовним нижим државним судом, али прописује, да не 
сме тај суд да донесе дефинитивну пресуду, него је дужан да целу 
ствар реферише цару, који има да дефинитивно пресуди (чл. 78). У 
пракси је поводом црквене земље долазио непосредни суд 
владаочев као прва и искључива инстанција (в. 5 6). Од 1355. има- 
мо цареву пресуду у парници о земљи између Хиландарског и 
Аранђеловског манастира, где је тужилац био игуман Хиландарски 
кир-Доротије, а оптуженик митрополит Окјасин, очевидно серски, 
који је у исто време био и игуман манастира Св. Аранђела (А. 
Соловјев, Два прилога, стр. 33). У везу са световним судом 
владаочевим због црквене земље може да буде постављен стари 
пропис из Скопске хрисовуље 1300 – „игумен да се не позива без 
књиге царске“ (Нов. Спом., 619, 1.ХІ; реч царске сведочи да је 
сачувана стилизација византијске хрисовуље). 

Није се надлежност сталешког црквеног суда ограничавала 
само на клир у правом смислу речи, него се путем екстензивне 

праксе простирала и на људе, који су се налазили под заштитом 
цркве те су се убрајали у црквени сталеж. Ту су спадали удовице, 
сирочад, просјаци, болесници, пуштено робље. Те је праксе било и 
у западној и у источној цркви. Тако у једном руском црквеном 
уставу 1125-1136. круг црквеног сталежа, а према томе и над- 
лежност и црквеног суда одређује се овако: „ето црквених људи: 
игуман, игумања, поп, ђакон и њихова деца, певачи, попадија, 
калуђер, калуђерица, проскурница, поклоник (хаџија), онај ко гаси 
свеште у цркви, скитница, слепац, хром, удовица, пуштеник 
(пуштени роб), три врсте декласираних људи (изгоји), и то: попов- 
ски син који књигу не изучи, роб који се из ропства откупио, трго- 
вац који је презадужен.. манастири, болнице, гостионице, 
свратишта за путнике, то су људи црквени, који богораде; митро- 
полит или епископ има да им суди“. Да ли је круг црквених 
штићеника у Србији био исто тако широк, као што у Русији, то се 
не може афирмативно тврдити због недостатка изворних података. 
Свакако је тих штићеника морало бити и несумњиво било. У 
Хиландарско-Студеничком типику Св. Саве наређује се да манас- 
тир пружа „странним и немоштним упокојеније“, ради чега се 
уређује у манастиру болница (Нов., Спом., 367, ХХІ; 368, ХХП). У 
Хиландарској хрисовуљи 1348. наилазимо на нарочиту дотацију за 
болницу „да јест покоиште болним и недужним“ (Нов., Спом., 420, 
М); на дотицају болнице са 12 кревета наилазимо и у Аранђеловској 
хрисовуљи 1348-1353. (Нов. Спом., 685, ХІ; 699, СІ ХХХІ). О 
Аранђеловској болници специјално се наређује: „и кто се разболи, 
да је у болници, а хромца и слепца да не“ (699, СІ. ХХ ХЦІ). Прави се 
дакле разлика између неговања болесника и чувања хромаца и 
слепаца. Не сме се држати хромце и слепце у болници, али то не 
значи да се њихово чување уопште укида, јер је то била општа 
традиција, да црква хромце и слепце чува. У цркви Св. Николе на 
Пшини између људи црквених нарочито се чак спомиње неки 
Хрусе слепац (Нов., Спом., 703, ІУ). Црква је неизоставно пружала 
помоћ и заштиту свакој сиротињи. Тај се стари обичај потврђује у 
Душановом законику: „и по всех црквах да се хране убози како је 
уписано од ктитор“ (чл. 28). Сви су ти црквени штићеници, колико 
их је било, потпадали под надлежност сталешког црквеног суда. 
Поред сталешког црквеног суда, чија је надлежност опреде- 
љивала гапопе регѕопае, постојао је црквени суд над свима вернима, 
чија се надлежност опредељивала гапопе тагепае. Пред црквеним 
судом одговарали су сви верни, сви припадници цркве, за повреду 
канона, дакле за сва кривична дела против вере. Није црква оста- 

јала индиферентна ни према општим кривичним делима, него је на 
њих реагирала својим нарочитим епитимијама, којима је подвр- 
гавала кривце, већ осуђене од световног суда, и поред пресуђених 
световних казни. Тако је црква узела у своју надлежност допунско 
суђење општим кривичним делима са религијско-моралне стране и 
допунско кажњавање њихово помоћу епитимија, које су се 
пресуђивале уз пресуђене од световног суда казне. Откад је брак 
био признат за црквену тајну, потпала су под црквени суд сва 
брачна дела, и то о пуноважности брака, о разводу и о раскидању 
брака, о прељуби; та је брачна јурисдикција цркве обухватила како 
приватноправне парнице поводом брака, тако и кривична дела 
због повреде канона и црквених, као и законских прописа о браку. 
Пошто је развитак тестамента потекао у средњем веку од тести- 
рања извесног дела имања у корист цркве „за душу“ тестатора, 
почео се цео тестаменат сматрати ко неки побожни, религијски 
акт, те је црква тежила да све парнице поводом тестамената при- 
хати у надлежност црквених судова, у чему је мање више успевала 
у различитом степену у разним земљама. Горњи делокруг црквеног 
суда над свима вернима био је признат и у средњовековној Србији 
у његовим основним потезима, и то поводом кривичних дела про- 
тив вере и поводом брачних дела. Није до тога ипак дошло одјед- 
ном, него постепено. Према Жичкој хрисовуљи око 1220. у судској 
надлежности за повреде канонских прописа о браку конкуришу 
још иземеђу себе обе власти – црквена („светитељи“) и државна 
(„господствујушти“ – Нов., Спом., 574, ХХУІ-ХХУҮП; 575, ХХУШ). 
Карактеристично је, да се при томе позивање на црквени суд сма- 
тра као тражење неког нарочитог јемства или нарочите заштите, 
за што црквене власти узимају нарочиту таксу (Нов., Спом., 575, 
ХХІХ). Због недостатка одговарајућих изворних података, на 
жалост остаје за нас непознато, на који се баш конкретни начин 
дотична надлежност црквеног суда дефинитивно стабилизирала. 
Што се тиче парница поводом тестамената, врло је вероватно да су 
она и у Немањићкој држави спадала у надлежност црквеног суда. 
Као доказ о томе, наводи А. Соловјев околност, да је скраћена 
Синтагма Властарева изоставила баш све одредбе пуне Синтагме 
о тестаменту, очевидно из разлога, што је имала у виду потре- 
бе царског, тј. световног суда, а нису дела о тестаменту спада- 
ла у надлежност световног, него црквеног суда (А. Соловјев, 
Законодавсійво, стр. 138-139). 
Душанов законик, који је спроводио општу регламентацију 
јавноправних односа у држави, потврдио је обе наведене врсте 

црквеног суда, и то и суд над клиром, како дисциплински тако и 
сталешки, и суд вернима поводом верских и брачних дела. „И 
духовному длгу (дугу), вели се у Законику „козмици (световњаци) 
да не суде; кто ли се најде от козмик судив духовному длгу, да плати 
300 перпер; такмо црков да суди“ (чл. 12). Ст. Новаковић је пот- 
пуно тачно схватио принципијелни значај наведеног члана и изјас- 
нио се поводом њега овако: „Члан 12. живо забрањује световнима 
да се мешају наређивањем или суђењем у црквене послове. То је 
знаменити члан, у коме је идеја свих 38 чланова (Законика о цркви) 
и може бити целокупног Законика... Не мисли се овде под цркве- 
ним пословима („духовни дуг“) само црквене унутрашње ствари као 
данас, него свеколико црквено судство ХІУ века, које је обухвата- 
ло и понајвећи део права грађанскога“ (Матије Властара 
Синтагмака, стр. ХХУП). Без сумње „духовни дуг“ ту означава све 
послове, који спадају у надлежност црквеног суда, и у томе се смис- 
лу противставља „царевим дуговима“ (Зак., чл. 103), тј. делима, 
која спадају у надлежност царског, тј. државног суда. Поред ширег 
Законик зна и за ужи значај „духовног дуга“, под којим онда разуме 
право духовно дело (саѕиѕ зрігйшайїіз) или верско дело, због којег 
потпадају под црквени суд сви верни! „И за духовни длг васак 
чловек да имат повиновеније и послушаније ка својему архијереју. 
Ако ли се кто обрете (нађе) сагрешив цркви, или преступив что 
љубо од сијега законика вољом или нехотенијем, да се повине и 
исправи се цркви; ако ли пречује и удржи се от цркви (и) не 
васхоште исправити повеленија цркви, по том да се отлучи от 
цркви“ (чл. 4). Тим се чланом потврђује надлежност црквеног суда 
за све верне поводом специјално верских дела, као и поводом 
накнадне одговорности њихове и за општа кривична дела пред 
црквом, која уз пресуђену од државног суда општу световну казну 
одређује за кривце још своју епитимију. Тако се гарантује цркви 
друга од две врсте црквеног суда, које смо већ разликовали. Што се 
тиче прве врсте, и то суда над клиром, како дисциплинског, тако 
и сталешког, на њега се пружа специјална индикација у почетној 


1 На тај ужи смисао „духовног“ наилазимо у Дечанској хрисовуљи 1330: ,... где 
љубо се пре људије Пандократорови или о духовном или о прочих судех... а 
епископу духовно" (Нов., Спом., 652, ІЛ), Уп. аналогични термин „област духовна" у 
Аранђеловској хрисовуљи 1348-1353. (Нов., Спом., 699, СХС). Маркантно је да у ту 
„област духовну“ спадају дела „и о распустех, и о глобах духовних“ (699, СХС), дакле 
брачна дела и кривична дела против вере. Поред тога се термин „духовни“ 
примењује у Душановом законику на јерархиске црквене односе: ,,... да посила мит- 


рополит калуђера самодругаго по половех, да исправе духовно и доходак духовни да 
узме от попов“ (чл. 73). 

одредби чл. 30, која гласи: „Отселе да не урве (да не ухвати) није- 
дина власт калуђера или црковнаго чловека“. Том се одредбом 
клирици обезбеђују од сваке директне акције од стране световних 
власти, дакле и од сваке световне јурисдикције. 


$ 2. ПАТРИМОНИЈАЛНИ СУД 


Патримонијални суд је суд повлашћеног господара земље над 
насељеницима његовог имања. Пре свега и ван сумње припадао је 
патримонијални суд у Немањићкој држави црквама и манастирима 
као велепоседницима и сачињавао је саставни део њиховог општег 
имунитета. Као што ни имунитет цркава и манастира, није ни 
њихов патримонијални суд био творевина Немањићке државе, 
него је она наишла на њега као на готову установу, која се бази- 
рала на божанственим прерогативама цркве те је услед тога имала 
да буде примљена од стране Српске државе без приговора и 
неизоставно. У том погледу већ је у Хиландарско-Студеничком 
типику св. Саве изнета одлучна одредба, која гласи овако: „О сво- 
бодну бити манастиру. Заповедају убо всем вам от Господа Бога 
вседржителе слободну бити светому сему манастиру од всех ту 
владик, и од прота, и од иних манастир, и од особних владик, и ни 
под кими же да јест правдами, ни царскими, ни црковними, ни инем 
ницемре, на под јединоју препетоју Богородицеју наставницеју, и 
преблаженаго и светаго оца нашега молитвоју, игуменујуштаго в 
нем саблудати же и исправлети и крмити и обладати“ (Нов., 
Спом., 355, ТУ). Ослобођавање манастира од сваке спољашње 
власти и концентрисање целокупне власти на територији манасти- 
ра у рукама његовог игумана обухвата и додељивање истом игу- 
ману права патримонијалног судства. То сасвим наравно потиче из 
оне „всаке божанствене слободе“, која према изреци св. Саве у 
повељи манастиру Св. Николе Врањинског 1233 (Нов., Спом., 576, 
1), припада манастиру. Према томе се у хрисовуљи краља Стефана 
Уроша І цркви Св. Богородице у Стону 1253. гарантује манастиру 
да у његову територију не сме да продре нико до представника 
државне власти („владуштих“), него да „всако иправљеније иже о 
внутраних и внешних правдах" (Нов., Спом., 601, ХХП) дакле суд 
због унутрашњих сукоба у манастирском становништву, као и 
због његових сукоба са људима са стране, да припада самим мана- 
стирским властима. 

Првобитно опште и начелно признање патримонијалног суда 
цркве било је затим одређено на један прецизнији начин. При томе 
прецизирању држава је узела у обзир и своје интересе како у 
погледу одржавања мира и његове одбране од најопаснијих повре- 
да, тако и у погледу становништва, које се налазило ван црквених 
властелинстава. На тај је начин признање патримонијалног суда 
цркве постало да буде праћено извесним изузећима од њега у 
корист државног суда. На меродавну одредбу о томе питању 
наилазимо у хрисовуљи краља Стефана Драгутина Хиландару 
1276-12811 „И људије сије светије цркве“, вели се тамо, „пре (пар- 
нице) које имају међу собом, да се пру (парниче) пред игумном или 
пред влдалци црковними, разве невере и провода, земље и вражде, 
а с земљани суд да им јест пред краљем или пред јединем од 
владалаца двора краљева, којега испроси игуман и братија, а сев- 
аст ни ин који владалац ни у чем да не суде у сих метохијах“ (Нов., 
Спом., 387, ТУ). У наведеној се одредби садрже три ове основне 
тезе: 1. патримонијални суд цркава и манастира надлежан је за 
парнице између црквених људи, кад су дакле обе странке људи 
црквени, 2. ипак се од тога изузимају ова дела – о издајству, о 
помагању туђим насељеницима да беже од свога господара, о 
спору због земље и о убиству - која спадају у надлежност 
државног суда и 3. све парнице црквених људи са „земљанима“ (не- 
црквеним људима) исто тако спадају у надлежност државног суда. 
Томе треба додати да у одговарајућим случајевима није у питању 
државни суд уопште, него његова нарочита врста и то суд 
владаочев вршен лично од владаоца или по владаочевом налогу од 
владаочевог дворанина. Изрично се износи и наглашава, да не сме 
да суди црквеним људима нико од локалних власти и то се сматра 
као нарочита повластица цркве, која привилегију патримони- 
јалног суда прати, допуњава па чак и гарантује, јер је ма која 
интервенција подређених власти понајвише претила непов- 
редљивости црквеног имунитета. 

Није наведена одредба о надлежности црквеног патримони- 
јалног суда била од локалног, него од општег значаја. Нећемо тим 
да кажемо да је појединачна манастирска хрисовуља важила као 
општи закон за све, него да је у њој по датом питању био зафик- 
сиран општи поредак, који се створио у целој земљи. Потоње 
хрисовуље не понављају наведену одредбу па већином чак не споми- 


1 Да су већ пре те хрисовуље црквени људи спадали под надлежност државног 
суда, о томе сведочи пропис у Жичкој хрисовуљи 1220. - „и да се не позива 
архиепискупов чловек краљу без краљеве печати“ (Нов., Спом., 572, УЦ; 575, ХХХ). 

њу о надлежности црквеног патримонијалног суда. Али кад у то 
питање дирају, њихови појединачни прописи несумњиво прет- 
постављају пуноважност наведене одредбе, која се због тога мора 
сматрати као начелно правило од општег значаја, баш што ћемо 
видети доле из анализе потоњих хрисовуља. 

Пошто је у Хиландарској хрисовуљи 1276-1281. било изведе- 
но прецизно разграничавање надлежности црквеног патримони- 
јалног и државног суда, потоње манастирске хрисовуље више не 
говоре о патримонијалном црквеном суду у некој општој непре- 
цизираној формули, него увек било директно, било индиректно 
спомињу о изузећима у корист државног суда, или о тзв. резерва- 
тима државног суда. Изузетак у томе погледу сачињава хрисовуља 
Св. Ђорђу Скопском 1300, која у својим одредбама о црквеном пат- 
римонијалном суду не садржи ни алузију на већ набројена резерва- 
та државног суда (Нов., Спом., 609, МІШ-Х; 616, ХХХІХ). Тај се 
изузетак може објаснити тим, што се споменута хрисовуља односи 
на новоосвојени од Византије крај и садржи потврду старих одре- 
даба из претходних хрисовуља византијских и бугарских царева.! 

Ако већ наведени изузетак оставимо на страну, можемо каза- 
ти, да по општем правилу потоње хрисовуље воде рачуна о оној 
основној одредби о надлежности црквеног патримонијалног суда, 
која се створила у државној пракси и била је први пут изложена 
на писму у Хиландарској хрисовуљи 1276–1281. Патримонијална 
јурисдикција црквена била је без сумње ограничена познатим нама 
резерватима државног суда. Цркве и манастири били су приморани 
да се с тим мире. Њихове су аспирације биле управљене само на 
то, да им поводом државних резервата не измакну они приходи, 
које су добијали од суда, те да глобе и таксе наплаћују чак и 
онда, кад њиховим црквеним људима суди државни суд. То су 
они сигурно тражили од владалаца, који су им изашли у сусрет 
и њихова потраживања подмирили, о чему сведоче одговара- 
јуће одредбе у више хрисовуља. Већ по Жичкој хрисовуљи 
око 1220. глобу за недолазак црквеног човека на краљев суд узи- 

ма архиепископ (Нов., Спом., 572, УП; 575, ХХХІ). „И где годе се 
суд чини, всака глоба цркви“, вели се у Светостефанској хрисо- 
вуљи 1313-1318 (Нов., Спом., 628, ТХХУП). Исто се још изрич- 
није прописује у Грачаничкој хрисовуљи 1321 („и где годе се при 
црквни чловек на краљеве суде, да је глоба црковна, и послух, 


ТУ Византији, као што изгледа, није било резервата од патримонијалног 
црквеног суда у корист суда државног. Види К.Н. Успенский Экскусаія-имму- 
нитеть вь Византійской имерш, Визант, Временикь, ХХШ, 1923, 85-87. 

и рука“ – 636, ХХХ), која у исто време наводи и резервата државног 
суда („а чловек који краде цркв и вражду учини - што рече 
господин краљ“ – 636, ХХХІ). „Никоје глобе да не узима краљ“, то 
је наглашено и у Дечанској хрисовуљи 1330 (652, 11). 

Потпуно у смислу формуле 1276-1281. хрисовуља Хилан- 
дарском пиргу 1331. гарантује црквеним људима „да им нест суда 
разве пред краљем и пред икономом настојештим“ (487, УШ). Ту је 
дакле сачувана стара повластица, према којој црквени људи не 
спадају под надлежност локалних, подређених власти. Нарочито то 
подвлачимо, јер баш та повластица почела да пада у заборав, у 
Фезиєтидо. Стварао се нови поредак, према коме су црквеним људи- 
ма због резервисаних за државни суд дела судиле и подређене 
власти. То се јасно огледа у Хтетовској хрисовуљи 1337—1346, која 
тим поводом гласи: „што се пре црковни људије на двору 
краљевсшва ми или пред инеми судијами, или пред инеми 
владушійими, малими и великими, в области краљевства ми, што се 
чини глоба на црковних људех, мала и великаа, все да узима света- 
ја црки, или је крађа, или је рука, или је отбој, или је удава, или је 
престо), все да је црковно“ (659, ХХМІ). Али поред те нове тенден- 
ције, стари се поредак оджава у Лесновској хрисовуљи 1347-1350, 
која за сва дела изузета од црквеног патримонијалног суда призна- 
је само владаочев суд: „и о суде што се не може расудити пред 
епископом, да греде пред царство ми, а инде нигдере да им не буде 
суда" (680, ХХПІ). 

Формула 1276-1281. претрпела је битну промену у Законику 
цара Стефана Душана, који од опште надлежности патримони- 
јалног црквеног суда за црквене људе више не изузима резервата 
државног суда. „Црковни људије о всакој иравде да се суде пред 
својими митрополити и пред епископи и игумни“ (чл. 33); „отселе 
да не урве (ухвати) ниједна власт калуђера или црковна?о чловека“ 
(чл. 30). То су основне одредбе Законика о црквеном патримони- 
јалном суду; оне се изражавају одлучно и признају јурисдикцију 
црквеног патримонијалног суда о свакој правде, без икаквих 
изузећа у корист државног суда. Да су та изузећа изостављена 
намерно, дакле свесно укинута, то се може афирмативно тврдити с 

обзиром на то, да су та изузећа („цареви дугови“) за световну патри- 
монијалну јурисдикцију не само одржана у Законику, него чак и 
умножена (чл. 103, 183). 

Надлежност државног суда за црквене људе остављена је у 
Законику само за мешовите парнице, кад једна странка је црквени 
човек, а друга – човек од другог положаја. То се види из одредбе 

Законика о глобама на црквеним људима. „Што се суде пред 
црквом и пред ћефалијем, и ти глобе што се осуде, да има все 
црква, како пише у хрисовољих“ (чл. 194). Државни суд ту долази у 
облику суда пред кефалијом. Пошто међусобне парнице црквених 
људи спадају по Законику у надлежност црквеног патримонијалног 
суда, државни је суд био надлежан само за мешовите парнице. На 
овом месту нећемо претресати питање, да ли се суд пред кефалијом 
може у ствари признати за типичан облик државног суда, али 
свакако морамо подвући, да се за мешовите парнице више не 
истиче владаочев суд, него суд подређених власти, чија се 
надлежност иначе признавала већ пре Законика у хрисовуљама. 

Као аутентична интерпретација тек што наведених одредаба 
Душановог законика о црквеном патримонијалном суду долази 
Аранђеловска хрисовуља 1348-1353, која износи по датом питању 
ове основне тезе: 1. црквени патримонијални суд је надлежан за све 
међусобне парнице црквених људи – „и кади се пре сами људије 
црковнији, да им никто не суди разве игуман“ (699, СЕХХХТУ); 2. 
исти је суд надлежан и за мешовите парнице, од чега се праве 
изузећа у корист државног суда само у случају уобичајених резер- 
вата – „а што се пре с инеми људми за вражду, за земљу, за коњ, за 
провод, да иду пред цара; а за ине судове да иду пред митрополита 
и пред игумна" (699, СІХХХУ-СІХХХМІ); 3. „и где љубо буде суд, 
глоба да јест цркви“ (699, СІ.ХХХУШІ). 

На исто негирање резервата државног суда и признања 
искључиве надлежности црквеног патримонијалног суда за све 
међусобне парнице црквених људи наилазимо у две хрисовуље 
Хиландару, издате на сабору у Крупиштима 1355 (2. и 17. маја): „И 
никто да не суди метохије хиландарској ни за једин суд, ни (мали) 
ни големи, ни за земљу, ни за вражду, ни да суде старци, којих поси- 
ла светији манастир и судије којих они поставе“ (Нов., Спом., 432, 
ХП). „... Никто да не суди метохији светому Петру ни за један суд, 
мал и голем, ни за земљу ни за вражду, такмо настојешти всаки 
митрополит града Призрена“ (А. Соловјев, Два прилога, стр. 28, т. 
20). Као коректива за неограничену надлежност црквеног патри- 
монијалног суда долази у Хиландарској хрисовуљи од 2. маја 1355. 
жалба на неправосудну пресуду црквеног суда, која се подноси 
кефалији: „ако ли се нађе от них (манастирских стараца или од њих 
постављених судија), кто је криво судил, законом да га посуди нас- 
тојештији кефалија и судом царства ми, како пише хрисовуљ све- 
таго краља“ (Нов. Спом., 432, ХШ; Флоринский, Памятники 
законодат. дьятельности, стр. 54-55). То подређивање црквеног 

патримонијалног суда суду кефалије, као вишој инстанцији, тешко 
се може довести у сагласност са наведеном општом тенденцијом 
црквеног судства у правцу одвојености и самосталности те свакако 
се не може схватити као опште правило; уосталом и Душанов 
законик спомиње, да црквени људи „се суде пред црквом и пред 
ћефалијом“ (чл. 194). 
Иако и одлучни карактер основне одредбе Душановог закони- 
ка о црквеном патримонијалном суду (чл. 33) и њена аутентична 
интерпретација у хрисовуљама сведоче, да је Законик у погледу 
црквеног патримонијалног суда укинуо традиционална резервата 
државног судства, није ипак патримонијални суд остао без икаквих 
ограничења и изузећа у корист државног суда, бар није остао такав 
једно дуже време. Ствар је у томе, што је важну промену у томе 
погледу донео други Законик (1354), и то његове новеле о татби 
(крађи) и гуси (разбојништву) као и општеопасним кривичним 
делима. О тим је новелама било речи у историји кривичног права, 
где смо на одговарајућем месту показали, да су се облични и про- 
фесионални крадљивци и разбојници гонили од државних органа 
по званичној дужности, и да за проналажење професионалних тата 
и гусара уводио се специјални судски поступак, и то генерална 
истрага. У томе је поступку органима патримонијалног суда при- 
падала само помоћна улога, а руководили су истрагу и надзиривали 
за њом органи државне власти, који су без сумње и изрицали пре- 
суду. Стога се може тврдити, да се суђење татима и гусарима изу- 
зимало од патримонијалног суда. Баш то Законик и прописује 
односно световног патримонијалног суда, при томе не само у 
члану, који је био донесен после новеле о татима и гусарима (чл. 
183), него и члану, који је њој претходио (чл. 103). Та последња 
околност упозорује, да није ни новела о татима и гусарима дошла 
потпуно изненада, него да се већ раније, свакако 1349, радило већ 
онако, како је доцније било потврђено и наглашено у нарочитој 
новели. Иако Законик изрично не каже, да се „тати и гусари“ изу- 
зимају и од црквеног патримонијалног суда, ипак имамо доказа да 
се гоњење тата и гусара од стране државе простирало и на цркве- 
на властелинства. Основна одредба о генералној истрази због тата 
и гусара почиње са овим прогласом: , йо всех земљах, и по градовех, 
и по жупах, и по краиштех, гусара и тата да нест ни у чијем пре- 
делу“ (чл. 145), дакле ни по црквеним властелинствима, која се ту 
несумњиво подразумевају. Постоји ипак по истом питању још један 
члан, где се изрично предвиђа да и црква има да се покорава 
наређењима, дакле и пресудама државног суда о татима и гусари- 

ма. Тај члан гласи: „судије, које царство ми положи по земљи суди- 
ти, ако пишу за што љубо за гусара и шаша... те преслуша књигу 
царства ми... црков...“ (чл. 148). Јасно је, да су се „тати и гусари“ 
изузимали од црквеног патримонијалног суда у надлежност суда 
државног. 

Као што није земљишни посед припадао цркви, као једин- 
ственој заједници, него појединим црквама и манастирима као 
засебним правним лицима, није ни патримонијални суд припадао 
цркви као јединственој и универзалној установи, него појединим 
црквама и манастирима као велепоседницима. Тако је конструисан 
црквени патримонијални суд и у манастирским хрисовуљама и у 
Законику цара Стефана Душана. Не каже се у Законику, да се 
црквени људи суде пред митрополитима, епископима и игуманима, 
него пред својима митрополитима, епископима и игуманима (чл. 
33), дакле, да свакоме суди своја црква, односно њен прет- 
постављени, који је био или митрополит или епископ или игуман. 
У вези са несумњивим плурализмом патримонијалног црквеног 
судства предвиђа се у Законику сукоб због надлежности између две 
цркве, који сукоб долази онда, кад, иако је парница међусобна, тј. 
обе су странке људи црквени, ипак припадају разним црквеним 
властелинствима. „Која ста чловека оба једне цркве, да се судита 
пред својом црквом; или от двоју цркву будета два чловека која се 
прита, да им суде обе цркви“ (чл. 33). Прописани у Законику излаз 
из наведеног сукоба изазива код Ст. Новаковића неко двоумљење. 
„Мора се претпоставити“, вели он у своме коментару, „за ово суде 
им обе цркве или да су те две цркве састављале мешовит суд, или 
да су обе имале право суђења, а парничари да су могли ићи којој 
хоће“ (Зак., 166). Базирајући се на ширем упоредно-историјском 
материјалу, може се афирмативно тврдити, да је ту био само један 
једини излаз, и то мешовити суд обеју цркава. Уопште је мешовит 
суд био најпроширенији у средњем веку начин за уклањање сукоба 
између две самосталне јурисдикције, јер је подмиривао два основна 
захтева ондашњег судског уређења, и то да ниједан од парничара 
не буде лишен заштите свога законитог судије, ни да ниједан од 
носилаца одговарајуће судске власти не изгуби доходак од суда у 
потпуности. Мешовити су се судови састојали од судских изаслани- 
ка обеју јурисдикција, које су дотични судски доходак делиле 
између себе на пола. 

Поводом мешовитих судова умесно је споменути, да су се ти 
судови у многим земљама примењивали на мешовите парнице 
између црквених и световних људи. Тако је било у Француској у УП 

веку, тако је било кроз цео средњи век (па и доцније) у руским 
земљама, где се мешовити црквено-световни суд називао „вопчиј“ 
(општи, опћи) суд. Није тога било у Немањићкој држави, где су 
одговарајуће мешовите парнице спадале, као што знамо, првобит- 
но у надлежност државног, а од средине ХІУ века у надлежност 
црквеног суда, изузевши она дела, која су се признавала за резер- 
вата државног суда. 

Патримонијалну судску власт вршио је претпостављени 
старешина цркве или манастира, који је редовно био игуман, а у црк- 
вама и манастирима, где су се налазиле епископске столице, 
епископ, односно митрополит. Поред игумана вршили су понегда 
суд: иконом („иконом настојешти“ – Нов., Спом., 487, УШ) или „стар- 
ци“ (432, ХП). Игуман је вршио суд сам или преко службеника 
црквеног властелинства, који се у хрисовуљама називају „владалци 
црквени“ (387, ТУ; 395, ХІХ). Спомињу се у црквеном властелинству 
и нарочити „судије“, постављани од стараца (432, ХП). Као извршни 
орган црквеног патримонијалног суда долази „игуманов отрок“ („и 
кто се нађе кому крив чловек Светаго Георгија, да се при пред игу- 
меном и с игуменовем отроком да се узима који љубо длг“ – Скопска 
хрисовуља 1300. Нов. Спом., 616, ХХХІХ). У извршне органе 
црквеног патримонијалног суда спадају црквени глобари, који су 
наплаћивали глобе од црквених људи: „да се поставе црковни људи- 
је глобарије који ће сабирати те глобе и предавати цркви“ (Душ. 
законик, чл. 194). 

О патримонијалном суду световних господара земље - 
властеле – нема изворних података, јер нису до нас дошле ни 
опширне баштинске повеље ни ма која друга акта о световним 
властелинствима. Што се тиче Душановог законика, он изрично 
регулише патримонијални суд световних велепоседника само над 
отроцима, и то тако да га признаје, изузимајући од њега већ нам 
позната резервата државног суда, која се ту називају „цареви 
дугови“, што потпуно одговара познатом западноевропском тер- 
мину саѕиѕ гераіез (са5 гоуаих). „Аште су отроци, да се суде пред 

својими господари како љубе за своје длгове, а цареве да гредут 
пред судије – за крв, за вражду, за тати, за гусаре, за прејем људс- 
ки“ (чл. 103). Као што се види, ту је састав резервата државног суд- 
ства мало друкчији, него у одговарајућим одредбама хрисовуља о 
надлежности патримонијалног суда цркве; нарочиту пажњу изази- 
ва околност, што се у „цареве дугове“ убрајају крађа и разбој- 
ништво; то нас ипак не чуди, него још више поткрепљује тезу, коју 
смо изнели, и то да у смислу новела другог Законика о татима и 

гусарима, суд над њима био је изузет од патримонијалне |урисдик- 
ције. 

Пошто чл. 103. представља једну одредбу у Законику, која 
изрично регулише патримонијални суд властеле, одатле би се 
могло извести закључак, да је судом над отроцима властеоски пат- 
римонијални суд био исцрпљен, те није се за разлику од црквеног 
патримонијалног суда простирао на слободне зависне насељенике, 
и то на меропхе, сокалнике, мајсторе, Влахе, пастире. Не би ипак 
тај закључак био исправан, јер, иако Законик не доноси никакву 
директну одредбу о властеоском патримонијалном суду над насе- 
љеницима световних властелинстава, ипак несумњиво сведочи, да 
је тога суда било. У чл. 115. Законика предвиђен је случај, да је 
„чији чловек" ... „побегал от својега господара от суда“, а поводом 
чега се прописује да се такав бегунац врати своме господару; од 
принудног повратка може бегунца да ослободи само нарочита 
„милост царева“. Не би наведена одредба била могућа, ако не би 
суд господара над његовим људима постојао као законита устано- 
ва. Ако не би властелин имао право патримонијалног судства, 
онда не би се у Законику могло ни говорити о суду господара, јер, 
ако би онда господар покушао да своме човеку суди, не би то био 
суд, него самовласно разрачунавање господара са својим човеком. 
Само пошто је патримонијални суд властеоски постојао, Законик 
је могао да о њему говори баш као о суду. Бежање од тога суда, 
било пре био после пресуде, Законик сматра као противправни 
поступак те прописује да се бегунац своме господару врати. Од 
тога може да га ослободи само милост царева. За што је ту пак 
уплетена милост царева? Зато, што је могло бити ,кривог" суда, 
који је могао да несрећног насељеника доведе до очајања, до оне 
„невоље“, спас од које се може наћи само на царевом двору (чл. 72, 
112) и у царевој милости (чл. 115). И милост царева била је потреб- 
на баш због тога, што је господарев суд био редовно и обично 
надлежан за меропха и обавезан. Да је патримонијални суд влас- 
теоски постојао, о томе сведоче и тамнице, којих је било, као што 
се види из Законика (чл. 112), и у световним властелинствима. 
Најзад, кад Законик уводи казну за одбеглог меропха, дотично се 
кажњавање поверава господару. „Меропах ако побегне куда от 
својег господара у ину земљу или у цареву, где га обрете господар 
његов, да га осмуди и нос му распори и ујемчи да је његов, а ништа 
да му не узме“ (чл. 201). Не може се претпоставити, да је ту у 
питању само извршивање казне од стране господара, него и њено 
изрицање на суду господаревом. 

На основу наведене анализе одговарајућих чланова Законика 
може се афирмативно тврдити, да је патримонијални суд властеле 
над насељеницима њихових имања постојало у Немањићкој 
држави, у чему се иначе можемо наслонити и на аналогију у оста- 
лим сталешким државама. Осим констатације факта не можемо 
ипак да кажемо што о границама и организацији властеоског пат- 
римонијалног суда. Веома је вероватно, да је тај суд.био ре- 
гулисан и уређен по угледу црквеног патримонијалног суда. 
Сигурно су се и од властеоског патримонијалног суда изузимала 
резервата државног суда, као што и од црквеног. Али кад је 
црквени патримонијални суд био од тих резервата ослобођен, то 
не значи да је исту слободу стекао и патримонијални суд влас- 
теоски. Напротив, пошто се „цареви дугови“ наводе у чл. 103. 
може се тврдити, да су изузећа у корист државног суда остала на 
снази за патримонијални суд властеоски, јер се никако не може 
претпоставити, да би јурисдикција властеле над отроцима била 
мања, него над слободним насељеницима њихових имања. Што се 
тиче организације патримонијалног суда, ту је могло бити скоро 
пуне аналогије између црквених и световних властелинстава. Као 
што је игуман судио сам или преко „црквених владалаца“, исто је 
сигурно поступао и властелин, јер је имао под собом своје 
„владалце“, о којима спомиње Законик баш у вези са судством 
(чл. 146, 147, 159). 

У Законику се налази још једна одредба о патримонијалном 
суду и то ова: „Станици вси царства ми да греду пред судије што 
имају суд међу собом за вражду, за гусара, за тата, за прејем људи, 
за крв, за земљу“ (чл. 183). У првом издању Законика СТ. 
Новаковић је протумачио реч сшаник као становник уопште, као 
синоним речима себар и земљанин. Са таквом интерпретацијом 
наведена би одредба значила, да се у њој потврђује општа надлежност 
сваког патримонијалног суда, како црквеног, тако и властеоског, и 
да се од те надлежности једноставно изузимају позната нама резер- 
вата. Затим је Новаковић одустао од наведеног тумачења и у дру- 
гом издању Законика схвата „станике“ као опште име за све врсте 
пастира, за коњухе и за овчаре, за влахе и арбанасе (Зак., стр. 
256-258). Према томе новом тумачењу наведени члан Законика 

губи значај опште одредбе о границама патримонијалног суда и 
претвара се у специјалну одредбу о патримонијалном суду над 
пастирима. Потоња интерпретација Конст. Јиречека и Ал. 
Соловјева оповргла је оба тумачења Новаковићева и убедљиво је 
показала, да су станици били цареве коморџије, слуге, који су се 

бринули о царевом пртљагу, и да су становали на владаочевим 
земљама и живели чак у засебним селима. Нова интерпретација 
баца на чл. 183. Законика сасвим нову светлост. Показује се, да је 
једна специјална врста насељеника на владаочевим имањима 
спадала под надлежност општег државног суда само због дела, 
која су се као државна резервата изузимала од патримонијалног 
суда. Одатле се изводи потпуно разложни закључак, да су све 
остале парнице између царевих станика спадале у надлежност 
неког специјалног суда, који је одговарао типу патримонијалног 
суда. Већ смо у историји кривичног права констатовали нарочиту 
врсту патримонијалних тамница на владаочевим земљама. Сад 
констатујемо на истим владаочевим земљама нарочиту врсту 
патримонијалног суда, са којим те тамнице без сумње стоје у вези. 
Шта све то значи и како се може објаснити? Иако насељеници 
владаочевих имања нису над собом имали посредујуће власти 
земљишних господара те су стајали директно под владаоцем, у 
коме је у оно време била оличена сама држава, ипак одавде не 
следи, да су они у погледу управе и судства спадали у непосредну 
надлежност општих државних органа. У појединим владаочевим, 
или што је исто, државним економијама сигурно је било 
нарочитих управника, под чију су надлежност спадали насељеници 
дотичних владаочевих имања. Они су им сигурно и судили због 
њихових међусобних парница и тек због резервисаних „царевих 
дугова“ позивали су се насељеници владаочевих имања пред 
државни суд. Као такав управник државних економија долази у 
Законику „власник“ у царевим „селима меропшиним“ (чл. 34). Он 
је вероватно и судио насељеничким парницама. На томе суду није 
он иступао као државни орган, него као заступник баштиника, те 
се у томе смислу његов суд може квалифицирати као суд патри- 
монијални, који потиче од господарских права на земљу 
(Сгипаһетгѕсһай). Враћајући се на већ наведене „станике“, можемо 
казати, да је и за њих постојала једна врста нарочитог патри- 
монијалног суда, који су вршили „власници“ станичких села, а 
можда оне станичке старешине, који су одговарали за учињене од 
станика изгреде на путу (чл. 187). 


Као помоћни и извршни органи патримонијалног суда 
јаваљали су се без сумње сеоске старешине, који су се на разним 
местима и код различитих категорија становника називали 
различним именима, и то: „кнезови, премићурије... предстајници, 
челници“ (Душ. законик, чл. 146). 

9 3. СТАЛЕШКИ СУД 


Свој сталешки суд имали су у Немањићкој држави они 
градови, чије је становништво сачињавало засебни грађански 
сталеж, дакле, градови у Приморју и грчки градови. 

Као што целокупно уређење приморских градова припада 
ширем засебном типу далматинских градова те по својој садржини 
не спада у историју српског права у правом смислу те речи, исто 
тако не спада у њу ни судско уређење ни судски поступак у при- 
морским градовима Немањићке државе. Нећемо се дакле њима 
бавити на овом месту. За нас је довољно да се зауставимо само на 
односу, који је постојао између аутономног судства приморских 
градова и државног судства у Немањићкој држави. Два приморска 
града, од којих су се нама сачували њихови статути, и то Котор и 
Будва, одређивали су већ споменути однос на различити начин. 
Которско је судство било одлучно одвојено од државног и потпуно 
самостално, тако да ма која интервенција државне судске власти у 
вршењу правосуђа на Которској територији и над Которанима 
била искључена. С обзиром на нарочити ауторитет, који је у сред- 
њем веку уживао владаочев суд, могло се десити да се неки 
Которанин обрати српском владаоцу ради судске заштите па чак се 
и дешавало. Которани су такве случајеве сматрали као врло тешку 
повреду своје аутономије те су примили нарочите мере да се њихо- 
во понављање пресече. 1301. донета је била специјална одлука 
законодавног градског збора, која је најстроже забранила 
Которском грађанству, да неки которски грађанин уради с владао- 
цем нешто, од чега би владаоцу припала нека глоба на Которанину 
(јасете апаиа сит Ротіпаііопе, рег диає роепа аПпдиа сада 
Роттапот - Зииша Сајап, ей. 1616, сар. СССХІЛХ; Нов., Спом., 
7, 19–348). Јасно је, да се ту забрањује обраћање владаочевом суду. 
Ко би се о наведену забрану огрешио, кажњавао би се јавном 
глобом од 50 перпера и имао је да исто толико плати оштећеној 
странци поред накнађивања свију њених губитака. Друкчији је 
став заузимао Будвански статут. Й Будви је био гарантован 

аутономни суд како над њеним грађанима, тако и над странцима 
на њеној територији, али су се од тога суда изузимала извесна 
одређена дела, којима је имао да суди владалац. Та су дела била 
ова: о издајству, о убиству, о робу, о робињи и коњу украђеном или 
мртвом (Уга-Іціо аі Видиа сар. ПІ - Нов., Спом., 48, 3). Наведена 
дела се поклапају са онима, која су се набрајала у српским законским 

споменицима у саставу резервата државног суда; то су: невера, 
вражда, провод, коњ. 

Своје засебно и самостално судско уређење имали су и 
новоосвојени грчки градови у Немањићкој држави, које им је било 
остављено и гарантовано у нарочитим хрисовуљама. На жалост 
нису се сачувале хрисовуље српских владара грчким градовима. Та 
би се празнина могла да попуни одговарајућим хрисовуљама визан- 
тијских царева, које су српски владари само потврђивали. Али нису 
ни те византијске хрисовуље до нас дошле, изузевши писмо цара 
Андроника П Палеолога од 1319, којим се потврђују градске 
повластице граду Јанини у Епиру (Нов., Спом.,91–92). У те повлас- 
тице спада и судска организација, која се састојала у томе, што се 
између грађанства Јанине имали бирати „добри људи“ да заједно с 
кефалијом суде свима делима осим оних, која спадају у јурисдикци- 
ју цркве. Баш такво је судско уређење било у Законику узакоњено 
за све грчке градове. „Градове вси по земљи царства ми да су на 
законе о всем како су били у првих цар (тј. под византијским царе- 
вима). А за судове што имају (5с. грађани) међу собом да се суде 
пред владалци градскими и пред црковним клиросом. А кто 
жупљанин при гражданина, да га при пред владалцем градским и 
пред црквом и пред клиросом по закону“ (чл. 176). 

Наведени чл. 176. Душановог законика није довољно јасан: ко 
су били „владалци градски“ и какав је био однос између њих и 
црквеног клира, да ли су судили одвојено или заједног Та се питања 
никако не могу решити на основу самог Законика, него су за то 
потребни подаци из судских аката. Међутим није тих аката било, те 
су наведена питања остајала отворена, или што је горе, покушаји за 
њиховим решавањем ишли су странпутицом, наиме су се базирали 
на систематској интерпретацији чл. 176. у вези са осталим одредба- 
ма Душановог законика о судском уређењу. На тај начин, оно, што 
је сачињавало нарочиту повластицу грчких градова те изузетак од 
општег државног судства, претварало се у органски део последњег. 
Ишло се дакле несумњиво странпутицом. Међутим 1903-1914. 
објављена су била у Петрограду нека грчка светогорска акта, у 
којима се износи доста података о судском уређењу у грчким 
градовима јужних предела Душанове царевине. На жалост, нису ти 
подаци до последњег времена били заопажени, те се скроз нас- 
тављала стара погрешна традиција догматске систематске интер- 
претације чл. 176. Тек се сасвим недавно обратио споменутим 
подацима А. Соловјев, искористио је их и резултате свога 
истраживања објавио у цењеном есеју: „Судије и суд по градовима 

Душанове државе“! Базирајући се на судским актима града Сера 
из 1360, 1365. и 1366, Соловјев је показао, да је у Серу радио 
мешовити суд, у чији су састав улазили митрополит, шест чланова 
клира и два световна властелина, од којих је један био кефалија 
градски, а други бивши кефалија; или виши црквени досто- 
јанственици и три световна властелина, од којих је један био кефа- 
лија, други заповедник војске, која се двојица називају „васељенске 
судије“, а трећи опет кефалија. Јасно је, да се суд „пред владалци 
градскими и пред црковним клиросом“ (чл. 176. Душ. зак.) треба да 
разуме као мешовити световно-црквени суд надлежан за световне 
парнице грађанства. Пошто се у већ обележеном саставу градског 
суда спомињу „васељењске судије“, мора се судско уређење у 
грчким градовима поставити у везу са реформом цара Андроника 
Ш из 1329, кад су у Цариграду и другим градовиам били постављени 
„васељенске судије“ (кодомкој критол) – два духовна и два свето- 
вна лица заједно, којима је било поверено судство у грађанским и 
кривичним делима. Врло је вероватно и скоро сигурно, да се суду 
грчким градовима, као што је он проглашен у чл. 176. Душанова 
законика, треба да интерпретира с обзиром на наведену реформу 
цара Андроника Ш. Пошто се искоришћена од Соловјева Серска 
акта односе на грађанске парнице, не може се афирмативно тврди- 
ти, да су у надлежности мешовитог градског суда спадала и 
кривична дела, за која је можда био надлежан само световни суд 
кефалије. 

Који су се градови признавали за грчке те су према томе 
имали засебно мешовито световно-црквено судство? Без сумње је 
појам „грчких градова“ био у оно време прецизно одређен, али на 
жалост нема о томе изричних изворних података. Ипак се ту 
можемо послужити оном поделом на Српску земљу и Романију, 
или „земљу греческу“ (Нов., Спом., 420, УШ и 422), коју је Сте- 
фан Душан спроводио у својој царевини. Мислимо да су се сма- 
трали као грчки и имали засебни грчки градски суд само они 
градови, који су се налазили у „грчкој земљи“, дакле у јуж- 
ним пределима царевине - на југу од Скопља и Вардара. Не бис- 
мо према томе ни мешовито световно-црквено судство ни јурис- 
дикцију цркве за опште грађанске парнице проширивали на 
друге градове, иако је у њима било непрекидне и јаке византиј- 
ске традиције. У појединости не бисмо такву интерпретацију 

дали оном пасусу Призренске тапије где се о суде цареве и 


1 Гласник Скопског научног друштва, књ. УП—МУШ, д. н. 3-4, 1930, стр. 
147-162. 

црковном говори као о надлежним за једно исто грађанско дело.! 
По томе питању сматрамо, да је потпуно исправно мишљење 
Конст. Јиречека: зато се ту поред државног наводи и црквени суд, 
што је велики део, скоро већина становништва Призрена спадала у 
црквене људе (Агсћу ў. 5іау. РАПО!. ХХІІ, 1900, 186-187). Пошто је 
мешовити световно-црквени суд сачињавао изузетну особину 
грчких градова, остаје на снази старо тврђење К. Јиречеково, да се 
у Србији не опажа утицај духовника на правосуђе у оноликој мери, 
као у Византијској држави за време Палеолога, где су епископи 
били чланови највишег суда и где су се, по Захарији фон 
Лингенталу, границе између световног и духовног правосуђа све 
више и више брисале и губиле (Агсту, ХХІІ, 186; Историја Срба, 
ПІ, 142). 

Једну врсту сталешког суда имали су Власи. У првој 
Хиландарској хрисовуљи Стефана Немање 1198-1199. наводи се 
„од Влах Радово судство и Ђурђево“ (Нов., Спом., 384, ІУ), где се 
под судством несумњиво разуме јурисдикција влашких старешина, 
који су иначе стајали под патримонијалном влашћу господара 
земље. О тој јурисдикцији нема више никаквих података. 

Као што се патримонијална власт у властелинствима 
наслањала на извесну самоуправу сеоску, исто тако разложно је 
претпоставити, да се и под судском влашћу господара земље 
налазио неки сеоски суд у својству сталешког суда насељеника. 
Познато је, да је чак по Законику (чл. 99) остављено било селу да 
паликућу преда или не преда. Тешко је допустити, да би се одлука 
села по томе питању могла донети без претходног суђења 
паликући на сеоском збору. 


Као сталешки може се сматрати засебни суд за странце, 
настањене у земљи, нарочито у градовима и трговима, и то суд за 
њихове међусобне парнице. 


Као што је нама већ познато, странци су у градовима и трго- 
вима унутрашње Србије уживали националну аутономију, која се 
манифестовала у управи и у судству. О тој аутономној органи- 
зацији, напосе судској, не постоје никакви детаљнији подаци. Има 
само неких општих индикација и то о засебном судству за 
Дубровчане и Сасе. 


По Дубровачком статуту (1272) и по његовим изменама (тебог- 
гпайопеѕ) из прве половине ХЈУ в. забрањено је било дубро- 


1 уп. А. Соловјев у Архиву за правне и друштвене науке, ХХХП, 1917, стр. 
442-443. 

вачким грађанима, који су становали или привремено боравили у 
словенским земљама, дакле и у Србији, да своје међусобне спорове 
износе пред локалне стране судове. Могли су се они парничити 
само пред својим домаћим судом у Дубровнику или на месту пред 
дубровачким конзулима. Да је Дубровник имао у Србији конзуле, 
долазе нама подаци почињући од друге половине ХПІ века. „Испрва 
је становао дубровачки конзул у Брскову (већ 1278), доцније у 
Руднику; 131. постојао је нарочити конзул за област старијег 
краља Стефана Драгутина. Градском одлуком од 17. октобра 1325, 
установљено је стално заступство за читаву Србију тако, што је 
постављен један сопзи! тегсаїогит Каризіпогит, сопуегѕатіит іп 
У5сіа»отіа. Он је био именован на годину дана с платом од 400 пер- 
пера; лично није смео трговати, а имао се свагда бавити где се буде 
налазио српски краљ са својим двором. При обнављању ових 
одредаба утврђено беше 8. марта 1332, да конзул има највише да 
станује у Призрену, о трошку дубровачких трговаца у овој вароши 
и у читавој Србији; он је био дужан да походи све велике земаљске 
вашаре (отпех тарпаѕ Легаз), да, по захтеву дубровачких тргова- 
ца, путује на двор, да све тргове земаљске (отта тегсаїа 
Усіам»опіе), у којима су се Дубровчани задржавали, посети два пута 
годишње, те да пресуђује у споровима између својих земљака. У 
тешким случајевима дужан је био питати за савет трговце дубро- 
вачке насеобине у Призрену... Када је Призрен опао, становао је 
конзул у Новом Брду“ (К. Јиречек, Ш, 21-213). Дуго време су 
конзуларни судови функционисали као обичајноправна институци- 
ја и то како у погледу њихове организације, тако и у погледу 
њиховог признања од стране Србије. Тек је 1387. дошла њихова 
законска регламентација на писму. Нарочити дубровачки закон од 
те године одредио је постављање и функције конзула. Конзули су 
се разликовали генерални и обични, или прости; први су се 
постављали у већим центрима, други у ситним местима. Суд је 
конзул вршио заједно са два дубровачка властелина, ако их није 
било на месту, онда са два Дубровчана из пучанства, који су морали 
бити од најбољих људи. Конзуларни је суд судио међусобним пар- 
ницама Дубровчана, али само по њиховој жељи, јер је сваки 
Дубровчанин имао право да своју парницу изнесе пред домаћи суд 
у Дубровнику. Ко је пак на конзуларни суд пристао, није више 
могао да од њега одустане, него је био дужан, да се његовој пресу- 
ди покори. Конзули су имали и извршну принудну власт, али се 
ипак за извршивање конзуларних пресуда предвиђала у случају 
потребе и помоћ од стране локалних српских државних органа, за 

што се њима одређивала плата у износу од 10% пресуђене своте. 
Пуноважност нових дубровачких конзуларних судова на српској 
територији била је исте године званично призната од српске стране 
у уговору Дубровника са кнезом Лазарем 1387. „И што се пре међу 
собом Дубровчане“, вели се у уговору, „или се буде учинило у 
Срблих или у Дубровнику, да се пре пред консулом дубровачким и 
пред них судијами, и што суди консул и негове судије, на том да 
стоје. Ако ли би не хтел Дубровчанин стојати на ономзи суду, да је 
вољан консул и његове судије оногази свезати и држати догоде 
плати у што је осуђен, а да тогаи закона не вољан потворити ни 
кефалија ни владалац“ (Нов., Спом., 202, ХУП-ХУШ). 

Од привилегија Сасима у Новом Брду, Трепчи, Руднику и др. 
рударским местима није се сачувала ниједна исправа. Ипак се на 
основу случајних бележака у изворима може тврдити, да су Саси 
имали аутономно судство (Агсту ў. зіау. РАапо!, ХХІ, 187). 


84. СТАНАК И МЕШОВИТИ СУД ИЗМЕЂУ ДУБРОВЧАНА 
И СРБА 


Као стара обичајноправна установа за суђење парницама 
између Дубровчана и Срба јавља се сшанак (ѕіапісит), који је 
представљао собом састанак владиних изасланика Дубровника 
и Немањићке државе или нарочито одређених од дубровачке 
и од српске стране судија ради заједничког испитивања и 
исправљања међусобних заплета и правних сукоба између две 
земље, као и ради суђења парницама између припадника обеју 
земаља. 

Станак је једна установа, коју је проузроковао систем или 
начело персоналног, тј. личног (а не територијалног) дејства сред- 
њовековних закона и права (зучете де Іа регзоппа е дез 1015, 
Ргіпсір дег ретѕӧпіісһеп Кесһе). Слободан човек је у средњем веку 
био овлашћен да свуда живи по своме урођеном националном или 
племенском праву и да му суди његов урођени национални судија. 
Отуда су постале све оне аутономне повластице, које су у сред- 
њовековним државама уживале стране колоније и факторије, 
такође иноплеменске општине. У случају сукоба и правног спора, 
између два слободна лица разне народности систем личног дејства 
закона и права логички је доводио уређивању, за такве парнице, 
нарочитог мешовитог суда, састављеног од представника обеју на- 
родности. 

Пошто је начело личног дејства закона и права било једно 
опште правило за средњовековни правни и политички живот, то и 
наведени мешовити суд не представља собом само локалну 
југословенску, него и општију појаву. Конст. Јиречек указује као 
узор за југословенски станак мешовити суд, који је у току УШ-Х 
века пресуђивао парнице између становника Беневентанског лан- 
гобардског херцештва и града Напуља. Као сличну установу наво- 
ди још мешовити суд између Келта у Велсу и Англосаса или доц- 
није Енглеза. Томе можемо додати „опћи суд“ (вопчиј суд), који је 
у ХШ-ХУ веку важио за парнице између становника различних 
руских земаља или кнежевина и личио је на југословенски станак. 
Узгред буди речено, да у дубровачком уговору са Србијом 1254. 
станак се назива „опћи суд“ (Нов., Спом., 153, УП). 

Није се опћи суд јављао само у односима између две 
самосталне политичке заједнице и њихових припадника, него и 
унутра у једној истој политичкој заједници за односе између 
њених припадника, кад су они спадали у различне племенске, 
обласне, корпоративне и сталешке групе. У Црној Гори је до вре- 
мена кнеза Данила постојао станак између појединих племена и 
већих братстава. У Русији у ХУЇ в., кад су североисточне руске 
земље биле већ уједињене у Московској држави „опћи суд“ се 
одржавао за парнице између становника разних „ујезда“, тј. 
области Московске државе, које су постале из некадашњих 
самосталних земаља или кнежевина; исто тако је „опћи суд“ био 
надлежан за парнице између црквених људи и осталог 
становништва. Кад су странке биле подложне различним јурис- 
дикцијама због разлике у службеном или сталешком положају, 
надлежан је онда био тзв. „смесној суд“ (мешовити суд), који се 
састојао у томе, што је судио оптужеников судија, али је судија 
тужиочев слао на овај суд свога пристава, који је чувао тужиочеве 
интересе и узимао онај део судских такса и глоба, који је припадао 
тужиочевом судији. Ту спада и онај, прописан у Душановом 
законику, опћи суд двеју цркава, о коме смо већ говорили у пара- 
графу о патримонијалном суду. 

Као што смо већ рекли, дубровачки станак базирао се на 
старом обичајном праву. Тек у Дубровачком статуту 1272. 
обичајноправне норме о станку биле су записне и узакоњене (Нов., 

Спом., 125-131). Тај се запис јавља као основни извор нашег знања 
о дубровачком станку. 

Дубровник је имао станке са далматинским доњим општинама 
и градовима, наиме са Задром, Шибеником, Трогиром, Омишом, 

Сплитом, Таром, са градовима горње Далмације, наиме са бокељ- 
ским и арбанашким, а затим са „господом Словенском“ (аотіпі 
Усіауопіає) и Словенима (5сЈауг), који су обухватали Босну, Хум, 
Зету, Рашку. Три су последње земље спадале у Немањићку државу, 
која се дакле налазила са Дубровником у станичкој вези. 
Карактеристично је, да се у Статуту не говори о Српској земљи 
уопште, него о њеним историјским саставним деловима. У томе 
се огледа старо порекло станка, који је сигурно претходио 
Немањићкој држави, као и постанак његов од појединачних 
пограничних односа. = 

Разликовале су се две врсте станка, и то велики или пленарни 
станак (5іапісит тарпит, ріепапит) и мали или посебни станак 
(згапісит рагуцт угеі ргоргіит). Велики су станак сазивале владе 
обеју земаља ради државних послова и уклањања неспоразума и 
сукоба између самих земаља, а узгред ту су се могле расправљати и 
парнице између појединаца. Мали се станак одређивао путем уго- 
вора приватних странака, од којих је једна припадала једној, а друга 
другој земљи, ради суђења њиховим међусобним парницама. 
Велики је станак претпостављао у принципу учешће поглавара 
обеју земаља, који су фактички слали своје заменике; затим су у 
њему учествовали изасланици владе, а ради вршења суда одређени 
од обеју влада судије и то у једнаком броју за сваку земљу; општи 
број судија није био фиксиран, тако да их је могло бити, два, четири, 
чак и дванаест, а можда и више; али је при томе општи број судија 
морао да увек буде паран, јер је свака странка морала имати исту 
количину својих судија; најчешће су долазили од два до шест судија. 
Мали се станак сазивао по уговору странака и састојао се од судија 
бираних од самих странака увек у једнаком броју за сваку странку. 
За одржавање станака била су обичајем одређена нарочита места. 
Станак између Дубровчана и Срба одржавао се у Шумету код 
Трифунове цркве или на Крести код Михаилове цркве, али од 1280. 
највише на Железној Плочи код Бргата. Време за одржавање 
станака било је одређено зимско – од Аранђелова до Ђурђева дне. 

Није се станак наметао странкама обавезно ни принудно, него 
им је било остављено на вољу, да ли ће се парничити пред 
земаљским судом оптуженика или пред станком; ако је једна од 
странака одбила земаљски суд, онда је станак био обавезан. Још 
први истраживалац станка В. Богишић нарочито је подвукао, да 
није станак био једини суд за међусобне парнице између 
Дубровчана и Срба, него да је постојао поред надлежности 
земаљских судова за исте парнице. 

На изрично признање станка од стране српских владара 
наилазимо у уговору са Дубровником великог жупана Стефана 
(Првовенчаног) 1215: „И да не емле Србин влаха (Дубровчанина) 
без суда; на ако се учини кривина међу градом и моов земљом да се 
стају судије где је закон и да се исправљају“ (Нов., Спом., 137, Ш). 
Речи „да се стају судије“ несумњиво упућују на станак, који се има 
да одржи „где је закон“, дакле на уобичајеном месту. У другом 
уговору, склопљеном са Дубровником од истог владара, кад је већ 
постао краљ (1219-1228), донета је о јурисдикцији за међусобне 
дубровачко-српске парнице једна друга одредба, и то овака: „и с 
Срблином у којем годе суде нигде инде да се не пру (Дубровчани); 
да греде пред краљевство ми“ (Нов., Спом., 138, ТУ). На први се 
изглед чини, као да је друга одредба супротна првој те је тобоже 
укида, замењујући станак земаљским српским судом, напосе судом 
владаочевим. Није то ипак тако у ствари. Као што смо забележили 
и нагласили, није станак био искључиво надлежан за мешовите 
парнице, него је поред њега важила надлежност и земаљског суда. 
Баш тим се опредељује узајамни однос између горе наведених 
одредаба. У првој се доноси признање станка у његовом 
уобичајеном значају не искључивог, него факултативног суда 
поред суда земаљског. Ни мало не дирајући у станак, који је један- 
пут за свагда признат, друга се одредба тиче само питања о 
земаљском суду српском у погледу мешовитих дубровачко-српских 
парница, и баш по томе питању одлучује, да, уколико те парнице 
могу да се износе пред земаљски суд, изузимају се из надлежности 
подређених локалних судија и иду пред суд владаочев. Није се 
дакле станак укидао, него је непрестано трајао, тако да га потоњи 
уговори потврђују као постојећи стари обичај. „Е зесипдаит аиоа 
езг сопзиегидо ауі уезігі еї рат уезігі", пишу Дубровчани краљу 
Стефану Владиславу у уговору 1234-1235, „ступаз“ (Дубровник) 
сшт їепа (са Српском земљом) ші Бареапі Іерег (суд, напосе 
станак) пет ѕе де ѕапсіо Місһаеіе иѕдие ай ѕапсіит Сеогвійт" 
(Нов., Спом., 142, ХІУ). Исто потврђује краљ Стефан Урош 1243: 
„еі ўіапес =й імег поз а ѕапсіо Місһаеіе иѕдие ай хапсит 
Сеогріит, 51 сш јин фебђиг аотіпі раштз теі сит уеѕігіѕ апіесеѕ- 
ѕоғіриѕ еї уођіѕсит іп Іосо сопѕійио“ (148, МІ; уп. 149, УШ). У мало 
познијем уговору (23. УШ 1254) исти краљ Стефан Урош специја- 
лно потврђује надлежност станка за решавање пограничних споро- 
ва због земље између Дубровачке општине и Српске државе: „јако 
земље и винограде што сте држали до умртија господина ми отца, 
да си ју држите, а по тола што се наиде посађено виноградми или 

земље пријемше, да се судом исправи, да што суд каже краљевству 
ми, буди краљевству ми, а што вам покаже, то вам. Суд да стаје од 
Михаила дне до Ђурђева дне, кади ви буде требе. Судце обоје (с. 
дубровачки и српски) да се кљну, јако да право суде“ (150, І-Ш). Ту 
је, као што се види, у питању велики станак. Али ни институција 
малог станка не изазива никакве сумње. Као што и пре, он постоји 
и признат је. У уговору 1254-1256. сматрају Дубровчани само за 
потребно да свечано потврде извршну снагу његових пресуда на 
територији Дубровачке општине: „и аће кога грађанина осуди опћи 
суд, да подајемо јегов добитак“ (153, Х). 

Под краљем Милутином укида се мали станак и замењује 
нарочитим мешовитим судом на српској територији. Први пут се то 
новаторство наводи у уговору 1301 (159, Х), а затим се прецизније 
одређује у два уговора од 1302. „Да им не удаве (самовласне 
наплате) у ком годе длгу, лише судом да се ишту, да је једин 
Србљин а други Дубровчанин. Ако буде пра с Сасином, да буде 
један Сасин, а други Дубровчанин, пред теми да се расправљају“ 
(159, П-Ш). „И ако се обрете који длг между Србљином с 
Дубровчанином, да им је суд пред судијом србским и пред једнем 
Дубровчанином, и што судита, то зи да је свршено“ (162, ХІУ). „А 
пред краљевство ми да иду за неверу, за вражду, за чељадина, за 
коњ; у том да је суд Дубровчанину пред краљевством ми“ (162, ХУ). 

Мешовити се суд дакле састоји од два члана – једног Србина и 
једног Дубровчанина; при томе је маркантно, што се Србин назива 
„судијом српским“; према томе се може претпоставити, да ни 
споменути Дубровчанин није био случајни изабраник странке, него 
неки делегат локалне колоније Дубровачке за вршење судских 
функција. Мешовити се суд вршио на српској територији и био је 
подређен српској врховној власти, у чему се битно разликује од 
станка као суда од међународног карактера и ауторитета.! 
Мешовити је суд био учвршћен у остале засебне судове унутра у 
држави, као што су били патримонијални и сталешки судови, те су 
од њега била изузета иста дела, која су се изузимала и од њих, као 
резервата државног суда, а која су у датом случају била предата 
непосредно владаочевом суду. Као што се види, цела та замена 
станка мешовитим судом била је прожета тежњом за ојачањем у 


Ї Реформа је дакле по нашем мишљењу била дубља, него што ју је сматрао 
Ст. Новаковић, кад ју је карактерисао, да је само уклонила незгоду што се станак 
састајао само на једном месту у одређено време године, и то тим, што је наредила да 
се мешовити судови (којим именом Новаковић назива и станак) састављају свуда 
(Зак., стр. 237). 

судству ауторитета домаће државне власти. Због тога се она може 
поставити у везу са оним општим организационим радом краља 
Милутина на судству, који, иако није нам познат у детаљима, ипак 
је несумњиво постојао и оставио чврсту успомену у народној и 
државној традицији. 

Систематска организација судства, проглашена од цара 
Душана у његовом Законику, изазвала је даљу промену у 
надлежности за мешовите дубровачко-српске парнице, и то пове- 
рила је ту надлежност општим државним подређеним органима, а 
комбиновани национални елеманат унела је у судски, напосе 
доказни поступак и то тако, да је обичну пороту заменила 
мешовитом. Наведена је реформа била спроведена у великом 
уговору са Дубровником 20. 1Х 1349: „и оште трговци Дубровчане, 
који се обретају по трговех царства ми и краљевех,! што им се 
случа који љубо суд, да се суде пред цариником и кнезем а или пред 
ћепалијом који буде града тога-зи, законом родитеља и прароди- 
теље царства ми (Нов., Спом., 170, МІ)... И кади при Латинин 
Србина, да да Латинин Србину половину Латин а половину Србљ 
сведоке; такожде и Србин кади при Латинина, да му даје сведоке 
половину Србљ, а половину Латин по закону, како су имали у 
родитеља и у прародитеља царства ми, светаго краља“ (170, УШ). 
Исти је принцип мешовите пороте био затим унесен у други 
Законик (чл. 153). Од суда подређених државних органа са 
мешовитом поротом била су изузета обична резервата у корист 
суда владаочевог: „и за сијези да греду пред царством ми на суд: за 
крв, и за земљу, и за провод, и за чловека и за свод (подразумева се: 
коњски) и за ино ни за што" (170, УП). 

Све се наведене реформе почињући од увођења мешовитог 
суда под Милутином, односе на укидање малог станка. Што се тиче 
великог станка, није он био укинут, него се одржао за пограничне 
спорове због земље између Дубровачке општине и Српске државе. 
Свакако га у томе облику потпуно признаје уговор 20. 1Х 1349: „и 
што буду преузели земљу царства ми през међу, која јест била међа 
у родитеља и прародитеља царства ми, светаго краља, ако буду и 
винограде по њеј насадили през међу, все да ми поврате. И за 
судове и всако оправданије, како су имали у родитеља и праро- 

дитеља царства ми, такози и од днас напреда да имају. И за все да 
јест суд на Железној Плочи, како јест и от прежде било“ (171, 
ХУШ-ХХ). 


1 О земљи царевој и краљевој, стр. 246-247. 

Све су наведене одредбе, како о суду са мешовитом по- 
ротом, тако и о великом станку, биле буквално поновљене 
и потврђене у уговору 24. ТУ 1357 (179-180, УП-МУПІ; 181, 
ХУШ-ХХ). Тек у изузетним приликама, кад је требало умирити 
Дубровник с Котором, цар Стефан Урош је 1362. одредио свој 
суд владаочев за све свађе између Дубровника и Которске 
властеле (184, ТУ). 

Под кнезом Лазаром у уговору 1287. успостављен је био стари 
мешовити суд од времена краља Милутина и од пре уговора 1349. 
„И ако се учини која пра међу Дубровчани и Србли, да се постави 
половина суди дубровачких, а половина Србљ, да се пред ними пре“ 
(200, 1). Успостављање мешовитог суда праћено је у уговору 1387. 
изричним укидањем надлежности домаћих судова за међусобне 
парнице Срба и Дубровчана. „И да не позива Србин Дубровчанина 
на суд никамо такмо пред онези судије... и да се не муче пред 
господство ми ни пред кефалију“ (201, У. Као што се види, нема 
ту више подређених државних органа, којима је суд био поверен по 
уговору 1349, него се успоставља мешовити суд Милутиновог доба; 
при томе се надлежност тога суда проширује на сва дела без 
изузетка, јер се више не спомињу резервата у корист владаочевог 
суда, која су била на снази под Милутином. Пред тим мешовитим 
судом служиле су се странке и поротом (200, Ш), која је у извесним 
случајевима била мешовита (200, ІУ; о томе види детаљније у пара- 


графу 12). 


$ 5. ДРЖАВНИ СУД 


У надлежност државног суда спадају пре свега резервата, која 
су се за њега изузимала од познатих нама засебних судова, и то пат- 
римонијалног и сталешког (у последњи убрајамо и мешовити суд за 
парнице између Срба и Дубровчана). Већ је први и најбољи 
истраживалац судског уређења у Немањићкој држави, Конст. 
Јиречек, та резервата, растурана по различитим правним 
споменицима, скупљао у једном списку ради очигледности. По 
његовом угледу и ми радимо исто. 

Ето су резервата државног суда у Немањићкој држави: 1. не- 
вера, или издајство; 2. провод, или прејем људски (у неким 
споменицима чељадин или човек), под чим се разуме помагање 
туђег човека да бежи од свога господара; 3. вражда или убиство; 4. 
изузетно (у чл. 103. и 183. Душ. законика) и крв, тј. злостављање, 

рањавање, које се изузима од световног патримонијалног суда; 5. 
коњ, или свод (коњски), тј. дело о украденом или плењеном коњу; 
6. земља, т). парнице о земљи; 7. шаш и гусар, наиме дела о профе- 
сноналним татима и гусарима у смислу Душановог законика. За 
разликуод Конст. Јиречека не убрајамо у горњи списак „разбој 
владичански“, наведен у чл. 192. Душановог законика, јер је цео тај 
члан непоуздан као извор. 


Под редовну надлежност државног суда спадали су припадни- 
ци оних сталежа, који су се налазили у непосредним директним 
односима према државној власти, а нису за себе имали сталешки 
суд. У таквом су положају били властела. За разлику од властеле 
у другим сталешким државама - у Угарској, Пољској, Чешкој - 
нису српска властела имали свој засебан сталешки суд, у коме би 
њихови представници примали учешће као судије, приседници или 
чланови нарочитог судског већа. Властели је судио општи 
државни суд, те можда се у томе огледала она надмашност 
државног начела над сталешким, којом се уопште карактерише 
Немањићка држава. Нису ни у оним другим државама властеоски 
судови били неки споредни сталешки судови, над којима би се 
узвишавао државни суд, него баш редовни државни судови, који су 
судили властели, а за друге су сталеже постојали засебни 
сталешки судови. Разлика је ипак у томе, што су у споменутим 
државама државни (земаљски) судови судили само властели, чији 
су представници улазили у судско особље; међутим није државни 
суд у Немањићкој држави судио само властели, него и осталим 
сталежима, који су се налазили у директном односу према држави, 
јер нису били подређени посредујућим властима. Као такви су 
били грађанство у унутрашњим градовима, наравно не приватним, 
него владаочевим, тј. државним, и насељеници на владаочевим, 
или државним, земљама. Што се тиче последњих, забележили смо, 
да и за њих је постојала једна врста патримонијалног суда. Не 
можемо ипак казати, колико се она далеко простирала. Свакако је 
она само подржавала, али никако није искључивала надлежност 
општег државног суда за насељенике на државним земљама. 
Поводом тзв. резервата спадали су под надлежност државног суда 
и насељеници приватних имања. Душанов законик нарочито 
истиче надлежност државног суда за нижи, не повлашћени, него 
подвлашћени, сталеж, кад наређује судијама, „да исправљају 
убогих и ништих“ (чл. 179). 

У надлежност државног суда спадале су тужбе меропаха про- 
тив господара земаља, који би од њих тражили работе и данке 
„през закон“ (Душ. зак., чл. 139). Уколико су као господари земље 
били у питању властела, надлежност је државног суда била ту, 
тако рећи, редовна. Али пошто је меропху било остављено да се 
пред државним судом парничи и с владаоцем и његовом супругом 
и са црквом, као евентуалним господарима земље, надлежност за 
све те парнице државног суда треба да буде нарочито подвучена и 
то са две стране: прво, да је владалац у својству господара имања 
био подређен општем државном суду, и друго, да су поводом 
одређених парница са насељеницима потпадали под световни суд 
цркве и манастири, односно их законити заступници, црквени је- 
рарси (игумани и епископи), што је сачињавало нарочити изузе- 
так од црквеног сталешког суда. На тужбу меропаха против 
владаоца и његове супруге одговарали су наравно управници 
дотичних имања њихових. 


Специјалну врсту државног суда сачињавао је војни суд. „На 
војсци на всакој да обладају војеводе колико и цар; што реку да се 
чује... И судове мали и големи, који су на војсце, да им суде 
војеводе а ин никто“ (Душ. зак., чл. 129). „Војску су војевал“ 
властела, праћени од својих људи. Према томе су под надлежност 
војног суда, или суда војводе, спадали властела и њихови људи, 
који су се налазили у војсци. Пошто је војвода судио „судове 
големе и мале“, на војсци је престајала патримонијална судска 
власт властеле над њиховим људима-војницима. Ако је владалац 
ишао на војску лично, дужан је био град Будва да му да 50 војника; 
ако би неко од тих војника украо неку ствар од ратног плена, имао 
је, према Будванском статуту, да му суди владалац (Нов., Спом., 
47, ал. 3; в. Агсћ Ј. Чау. РЕПО!, ХХІ, 178). Наведена је одредба доне- 
та у Статуту у вези са прописом, да од ратног плена десети део 
припада владаоцу. Али осим крађе плена постојао је читав низ 
војних кривичних дела. Који је суд био надлежан за та војна 
кривична дела, ако су их извршили војници-Будванци, Статут 
не говори. Тешко би било допустити, да су они били изузети од 
војног суда. 


Мако је судство поред војводства сачињавало најбитнију 
функцију државне влсти, ипак је остваривање државног суда 
наилазило на тешкоће. Те су тешкоће потицале од властеле, који 
нису одустајали од самовласног подмиривања својих потраживања 
нити су се лако покоравали судској власти нарочито одређених 

органа; сем тога су властела могли увек правити сметње 
поводом предавања својих људи државном суду због резервата 
изузетих од патримонијалних судова. С обзиром на такву 
ситуацију Душанов законик предвиђа читав низ кривичних дела 
против правосуђа, која најстроже кажњава, нарочито кад је по 
среди непокорност према судској власти државних органа. Сва 
та кривична дела против правосуђа изложена су у историји 
кривичног права (5 22), те нећемо их ту понављати, само на њих 
потсећујемо, јер је то питање важно за разумевање историје 
развитка судског уређења. Ни у Душаново доба није државни 
суд био дефинитивно учвршћен те од актуелног је било значаја 
настојавање на принципу, да ауторитет државног суда има да 
стоји изнад свију посредујућих власти (5 13). О томе речито 
сведочи овај члан Законика: „судије, које царство ми положи по 
земљи судити, ако пишу за што љубо за гусара и тата, или за које 
љубо оправданије судабно, тере преслуша књигу судије царства 
ми или црков, или властелин, или кто љубо чловек у земљи 


царства ми, то-зи вси да се осуде јако и преслушници царства 
ми“ (чл. 148). 


Ради подизања ауторитета државног суда законодавац је 
нарочитим казненим мерама јако бранио судије од увреде њихове 
части, о чему смо специјално говорили у историји кривичног права. 
У истом се циљу с друге стране наређивало судијама, да не потиску- 
ју народ никаквим самовласним данцима: „судије куде греду по 
земљи царства ми и својеј области, да нест вољан узети оброка по 
силе, ни ино што љубо разве поклона што му кто поклони од сво- 
јега хотенија“ (чл. 110). 


Да државни суд постигне постављени му задатак правосуђа, 
спроводило се у судству строго начело законитости, што смо 
изложили на своме месту у историји државног права, а што сад 
стављамо у везу са судским уређењем. Истичући и наглашавајући 
начело законитости није се законодавац обраћао само државним 
судијама, него сваким судијама, дакле и патримонијалним и 
сталешким. „Всаке судије да суде по законику право, како пише у 
законику, а да не суде по страху царства ми“ (чл. 172). Није се при 
томе законитост схватала формално као неки циљ за себе, него као 
средство за обезбеђење друштвеног мира и за уклањање социјалног 
потискивања: „судије да проходе по земљах куде кому јест област и 
да исправљају убогих и ништих“ (чл. 179). 

$ 6. ВЛАДАОЧЕВ СУДИ СУД НА ДВОРУ ВЛАДАОЧЕВОМ 


Првобитно се суд сматра као лична прерогатива владаоца, 
који према томе врши суд лично или преко неког од својих дворана. 
Поданици сматрају владаочев суд као најбољу гаранцију правосуђа 
те траже за себе као нарочиту повластицу да им суди владалац 
лично или по његовом налогу неко нарочито ай ћос одређено 
лице. Такав поредак може да се чува, докле год је на снази режим 
личне или персоналне владе и управе. После тога пошто је 
државни рад постао више компликован и разграњен, режим личне 
владе и управе постепено се замењује режимом сталних дужности 
и системом инетанција. Према томе и суд владаочев престаје да 
буде опште правило те се претвара у нарочиту, највишу и чак 
изузетну, инстанцију. При томе се развија и стабилизира разлика 
непосредног суда владаочевог и суда на двору владаочевом; тај се 
последњи суд, као засебна инстанција, развио из оних судских нало- 
га, које је владалац давао у појединим случајевима својим дворани- 
ма. Наведена схема развитка ће се испољити у прегледу дотичних 
изворних података, баш на што и прелазимо. 

1. Сачувало се више изворних података о непосредном суду 
владаочевом у парницама због црквене земље. 

У хрисовуљи краља Стефана Дечанског епископији Приз- 
ренској на Левиши 1326. прича се, како неке њиве, које су биле 
црквене од века, „узели јесу били Положани, и изнашал је родитељ 
краљевства ми с епископом Дамијаном и с епископом Илијом и 
отел от Жегра, куште му попалил, и пак посла краљевство ми 
деспота Драгослава с епископом Арсенијем, да их изнађе, да си је 
има света црква како је от испрва било“ (640, ХШ). 

У хрисовуљи краља Стефана Дечанског Хиландару 6. 1Х 1327. 
год. описана је цела парница, која се водила пред краљем између 
манастира и двојице властеле због земље у селу Косорићима: 
„приде краљевству ми всечастни игуман Светије Гори Атона, 
пресветије Богородице Хиландарскије кир Гервасије на суд пред 
краљевство ми с синови тепчије Хардомила, Дмитром и 
Бориславом. Говоре игуман: упрашам ви, суседи, властеле госпо- 
дина краља, како притиште земљу и брдо хиландарско посили- 
јем неђу Косорићи и сели Хиландарскими2 Говори Дмитр: ми не 
знамо ништа, земља је и брдо косорићско. И тако и суди краљевс- 
тво ми: да поведу 12 стариник жупљан, достоверних чловек, да се 
закљну страшним заклетијем, дошадше на међу да укажу, куде је 
међа Косорићем, куде ли хиландарско. И посла краљевство ми 

Градислава Војшића пристава, и придоше старинници на међу, а 
закле их пристав: Тако да несте проклети от Господа Бога и 
Пречистије Матере Божије, и ваши домове и детца ваша, како 
нећете криво, куде је међа хиландарске земље и брда и Косорићем. 
И они се заклеше страшним заклетијем вси ва једино, и указаше 
међу... А се имена старинником... И утесавше међу приде игуман с 
приставом и Дмитр и Борислав пред краљевство ми и хотенијем 
својим игуман и старци оставише Дмитру з братом от своје земље 
комад Ческово, да се похране, докле је хотеније збору хилан- 
дарскому, и кади узиште манастир, да си има своје, ни суда, ни 
пре, и никим забавно все, мало и големо, како пише међа“ (Нов., 
Спом., 397). Према означеној међи између манастирске земље и 
села Косорића, као и према драговољном споразуму између мана- 
стира и његових суседа, властеле Дмитра и Борислава, краљ је 
земљу пресудио „да има света цркви пречистије Богородице 
Хиландарскије сије все више писано ва веки неотјемљемо никим“ 
(398). 

Случај краљевског суда због црквене земље бележи Дечанска 
хрисовуља 1330: „посла краљевство ми судију Богдана и Парабка 
утесати међе Средњему Селу и Куманову, а с ними 24 сведоке и 
утесаше међе... А тузи земљу што присведоковаше сведоци и рече 
краљевство ми на поли разделити и раздели Парабко судија...“ 
(Нов., Спом., 646, Ш). 

Лични суд владаочев у парницама због црквене земље вршио 
се чак на саборима, што се иначе дешавало у другим земљама, на 
пример у Чешкој и Пољској, где су владари судили и на сејмовима. 
Сачувале су се пресуде, донете царем Душаном на сабору 1355. у 
Крупиштима. „Сабравшу царству ми сабор на Крупиштијих с 
преосвештеним патријархом кир-Савоју, и с митрополити, и 
с епископи, и су игумени и с всеми пустинножители светије 
гори Атона, и с всеми властели србкиими и греческиими и 
поморскиими: ту издиде всечастнии игумен светије Богородице 
Хиландарскије кир-Доротеј и старац пирга корејскаго Енофрије, и 
ини старци, и изнесоше хрисовуље прародитеља царства ми света- 

го краља, и говорише ту на сабору царству ми, како им се усели 
станици и коњуси наврх забела црковнога на Понорцу и на 
Крушачици, где пасу манастирске овце и кобиле, и у Зете што 
имају село половина Камениц, и на Мораче половина ловишта, 
како им тези царине Подгоричане не давају, и што имају у 
крушевској метохије трг Книнац, како им га властеле и метохисци 
пресељавају на друга места и царине им од вина не давају, и о 

друзех работах монастирскиих васпоменуше царству ми... И посла 
царство ми судију Парабка, да им освободи од станник и од коњух 
забел црковнији Понорац и Крушачицу и Лабићево: да нађу од 
Ораховца 12 старац добрих чловек, куде је међа Понорцу и 
Крушчици и Лабићеву да отешу куде пише хрисовуљ прародитеља 
царства ми светаго краља; да не пасе тен забеле никоји властелин, 
ни мал, ни велик, ни влах, ни арбанасин" (Нов., Спом., 429—430). 

На истом сабору у Крупиштима пресудио је цар Душан једну 
заплетену парницу због земље између Хиландарског и 
Аранђеловског манастира; поводом те пресуде биле су дате 
Хиландару чак три хрисовуље (Нов., Спом., 433; А. Соловјев, Два 
прилога, стр. 26-29, 29-30, 33-36). 

У исто „доба саборно“ спада и повеља цара Стефана Душана 
од 8. јуна 1355, у којој се потврђује царева пресуда у парници 
између Хиландара и насељеника – стражара градских, због села 
Карбинца на Брегалници (Нов., Спом., 428–429). И ако се ту сабор 
у Крупиштима непосредно не спомиње, ипак, пошто је повеља 
издата у оно „доба саборно“, може се претпоставити да је пресуда 
била донета баш на сабору у Крупиштима. 

У повељи цара Стефана Уроша Хиландару 1361. опет наила- 
зимо на владаочев суд у парници манастира са властелом, 
властеличићима и суседним влашким катунима због земље (Нов., 
Спом., 436–437). 

На основу горњих изворних података може се констатовати 
непроменљиви поредак, према коме је владалац лично и непосред- 
но судио парницама због црквене земље. Таква је пракса постојала 
пре Законика и после Законика. Законик је претходну праксу уза- 
конио (чл. 78), али са неком битном променом, наиме је Законик 
предвиђао, да се црква може тужити због земље и подређеном суду 
ниже инстанције, али је прописао, да тај суд не сме да дефинитивно 
пресуди, него је дужан да путем релације поднесе парницу на 
решење цара. Као што смо видели из наведених случајева из 1355. 
и 1361, и после Законика црква је тужбе због земље подносила 
директно владаоцу на његов непосредни суд у својству прве и 
искључиве инстанције. 

Непосредни суд владаочев у парницама због црквене земље 
несумњиво се сматрао као најбоља гаранција, неприкосновености 
црквене земљишне својине. Ствар је у томе, што су се права цркве 
на земљу увек базирала на владаочевим хрисовуљама, та је као 
најмеродавнија долазила интерпретација истих од стране владаоца, 
који је наравно био позват да протумачи даровницу своју или сво- 

јих претходника. Због тога је црква и тужила и одговарала због 
земље директно пред владаоцем, који је са своје стране радо при- 
мао на себе у тој ствари функције непосредног судије и као врховни 
заштитник цркве и као аутентични интерпретатор владаочевих 
даровница. Наведена чврста традиција променила се под кнезом 
Лазарем, који је одбио да суди тужби хиландарског игумана због 
земље против два властелина и предао ју на суђење патријарху. У 
том се, по нашем мишљењу, манифестовало опадање престижа 
владаочеве власти не само у објективној ситуацији, него чак и у 
самосвести њеног носиоца. 


Може се поставити питање, да ли се није заштита повлашћене 
земљишне својине пред владаочевим судом простирала и на влас- 
теоске земље, чије се поседање исто тако базирало на владаочевим 
хрисовуљама. За одговор на то питање нема никаквих судских 
аката. Што се тиче Законика, његов је одговор на постављено 
питање негативан, јер Законик за властеоска потраживања на 
земљу на основу „милости цареве“ (даровнице у хрисовуљи) пред- 
виђа надлежност редовног државног суда, при томе баш у члану 
(79), који непосредно иде за оним чланом (78), у коме се за парнице 
због црквене земље прописује обавезна релација пред владаочев 
суд. 

2. Владаочевом суду упућивала су се државна резервата, која 
су се изузимала од патримонијалног и сталешког суда, али није се 


то у погледу дотичних судова спроводило једноставно, те треба да 
прегледамо сваку њихову врсту засебно. 


Што се тиче црквеног патримонијалног суда, није, изузетим 
од њега, резерватима судио искључиво владалац, него или 
владалац или један од властеле његовог двора, дакле ту је било 
алтернативе између личног владаочевог суда или суда на двору 
владаочевом. Али и то се у току времена променило и то тако, да 
је за резервата од црквеног патримонијалног суда била већином 
призната надлежност редовних државних судова, која је свакако 
безусловно важила за општеопасна кривична дела, као што су 
били професионална крађа и професионално разбојништво 
(стр. 140). 

Резервата, која су се изузимала од световног, тј. властеоског 


патримонијалног суда, спадала су у надлежност редовних судија 
државних (Душ. зак., чл. 103 и 183). 


1 А. Соловјев, Једно суђење из доба кнеза Лазара, Архив за правне и 
друштвене науке, ХХХУ, 1929, стр. 190. 

Резервата, која су се изузимала од аутономног судства Будве, 
предавала су се непосредно на владаочев суд. 

Исто тако је владаочев суд био надлежан за суђење 
Дубровчанима, који би земаљски српски суд претпоставили станку, 
као и за резервата, изузета од мешовитог суда за парнице између 
Дубровника и Срба. 

3. У току векова није престајала стара представа, да суд при- 
пада лично владаоцу, ни према томе стара тежња, да свако изнесе 
своју парницу пред суд владаочев. Са тим преживљајем 
незапамћене старине морао је још да се бори и Душанов законик, 
који категорички забрањује непосредно обраћање владаочевом 
суду и чини то чак на два места: „никто да се не позива на двор 
царства ми“ (чл 175), „всак човек да нест вољан позвати у двор 
царства ми“ (чл. 182). Маркантно је, да се у датом случају не говори 
о позивању „пред царство ми“, него „у двор царства ми“. То 
сведочи, да се већ у животној пракси обраћање суду владаочевом 
претворило у подношење тужбе неком нарочитом суду на 
владаочевом двору, у чему се манифестује несумњиви прелаз од 
персоналног режима у области судства на режим вршења суда 
преко сталних установа. 

Забрањујући слободно обраћање суду на владаочевом двору 
као опште правило, Законик ипак од њега допушта један изузетак 
и то овакав: „и кто невољан дојде на двор царев, да се всакому 
учини правда, освен отрока властеоскога“ (чл. 72). Предвиђа се 
дакле случај невоље, кад је некоме била учињена нека ужасна 
неправда, а по своме ниском или потиснутом положају или због 
неког другог несрећног стицаја околности, није се оштећеник ни 
надао, да ће редовним путем добити правосудно решење, те је 
бежао у царев двор, да тражи заштиту у томе првобитном извору 
правосуђа. У таквом случају је Законик правио изузетак од општег 
правила и прописивао да се томе јаднику суди на царском двору. Тај 
изузетни пут за тражење правосуђа познат је у историји права под 
називом супликације (умољавања, богорађења). 

Право на изванредно прибегавање суду на двору владаочевом 
остављено је било свима слободним људима, а није се допуштало 
отроцима, тј. робовима. Додуше Законик тим поводом изрично 
спомиње само „отрока властеоског“, али то не значи, да су црквени 
отроци имали право прибегавања суду на владаочевом двору. 
Ствар је у томе, што су се у оно време аграрни робови већ 
смештали са меропсима и уживали иста права с њима, те се наведено 
ограничење могло односити само на дворске робове, а те робове 

није црква више имала; због тога чл. 72. Законика спомиње само 
„отрока властеоског“. 

4. Као што видимо, од првобитно интегралне установе 
владаочевог суда одвојио се довољно рано суд на двору владаочевом 
као засебна установа поред личног суда владаочевог. Формирање те 
нове установе суда на двору владаочевом несумњиво потиче од оног 
»Владалца двора краљева“, коме је према Хиландарској хрисовуљи 
1276-1281. краљ поверавао да га замени на суду, који је требао да за 
црквене људе буде „пред краљем“, од тога „владалца двора краље- 
ва“, тј. краљевог дворанина, постао је суд на владаочевом двору – 
„што се пре црковни људије на двору краљевства ми“ (Хтет. 
хрисовуља 1337-1346, Нов. Спом., 659, ХХПІ). Нису нам познате 
пролазне етапе тога постанка. У Законику цара Душана наилазимо 
на суд на двору владаочевом као на једну стабилизовану установу, 
као што смо то већ забележили. 

Суд на двору владаочевом стабилизовало се у облику „судије 
у дворе царства ми“ (чл. 175), или „судије дворског“ (чл. 177). Не 
може се тврдити, да је дворски судија једно новаторство истакнуто 
у Законику. Много је вероватније, да ту је Законик само формално 
и дефинитивно потврдио претходну праксу. У току 25 година, и то 
од 1330. до 1355, сретамо на владаочевом двору судију Парабка 
(Нов., Спом., 646, Ш и 429-430; Соловјев, Два прилога, стр. 26, т. 5), 
коме владалац поверава помоћне и извршне функције на своме 
личном суду; врло је вероватно, да није се рад Парабка 
ограничавао само на то, него да је он вршио и самосталне судијске 
функције, као „судија на двору“ или дворски судија. 

Надлежност дворског судије према изричним прописима 
Законика обухвата ове три категорије дела и парница: 1. дворски 
судија суди свима кривичним делима, која су била извршена на 
двору – „који судија јест у дворе царства ми и учини се зло, тем-зи 
да се суди“ (чл. 175); 2. дворски судија је надлежан за све парнице 

против сталних дворана владаочевог двора – „који властеле стоје у 
кући царства ми всегда, ако их кто при, да их при пред судијом 
дворским, а ин никто да им не суди“ (чл. 177), и 3. дворски судија 
суди странкама, које су намерно дошле на владаочев двор да ту 
траже правосуђе – „Аште ли се обретета парца намером! на двору 
царства ми, да им расуди судија дворски“ (чл. 175). 


1 Никако не можемо да схватимо, зашто речи: „аште ли се обретета парца 
намером на двору царства ми“ Новаковић преводи: „кад се парци случајно затеку на 
двору цареву“ (Зак., стр. 252). 

Прве две категорије потпуно су појмљиве: у њима се 
одређује судска надлежност за кривична дела извршена на двору 
и за стално дворско особље. Трећа категорија треба да буде 
детаљније објашњена, јер се на први поглед чини, као да одго- 
варајућа одредба је у супротности са мало пре наведеном одред- 
бом истог Законика, која забрањује непосредно обраћање 
дворском суду. Али у самој ствари нема ту никакве супротности, 
јер се забрањује једнострано обраћање дворском суду од стране 
тужиоца, који према томе не сме да противну странку позове на 
дворски суд – „никто да се не позива на двор царства ми“ (чл. 
175), „всак чловек да несш вољан позваши“ (5с. странку) на двор 
царства ми“ (чл. 182). Међутим се у чл. 175. предвиђа, да се обе 
странке сложе да се парниче на владаочевом двору, те ако ради 
тога намерно дођу на двор владаочев, њихова се парница предаје 
у надлежност дворског судије. То је сасвим засебни случај, који 
се допушта. Услед тога поред редовног суда постоји увек 
могућност парничења пред дворским судом, коме обе странке по 
узајамном споразуму увек могу се слободно обратити. Према 
томе „двор царев“ и „двор судијин“ долазе у Законику један 
поред другог као два уобичајена и у извесном смислу паралелна 
места, на којима се може редовно тражити правосуђе (уп. чл. 66. 
и 91. Душ. зак.). 

Сигурно је дворски судија био надлежан за изванредне 
случајеве супликације, јер се ту „правда давала“ (Душ. зак., чл. 72) 
на владаочевом двору, а сам се владалац тим поводом не спомиње, 
тако да може бити реч само о нарочитој судској инстанцији на 
двору, тј. о дворском судији. Исти је дворски судија судио и резер- 
ватима од патримонијалног и сталешког суда, или алтернативно се 
личним судом владаочевим, кад се та алтернатива изрично пред- 
виђала, или искључиво, кад није се говорило о суду пред владао- 
цем, него о суду на владаочевом двору. 

5. До сада смо говорили о владаочевом суду, односно о суду на 
двору владаочевом, као о суду прве инстанције. Сад треба да се 
зауставимо на надлежности владаочевог суда у својству друге 
инсшанције. 

На суд владаочев прелазили су судски предмети од редовних 
судова путем тзв. релације (тејапо). Релација се састоји у томе, што 
у извесним приликама редовни суд нема права да донесе дефини- 
тивну пресуду, него је дужан да ту пресуду тражи од више инстан- 
ције, евентуално од владаоца, коме због тога мора да цео предмет 

поднесе и реферише. Душанов законик прописује релацију на 
владаочев суд у три случаја. 

Први случај је већ нама познат и односи се на парнице због 
црквене земље. Дотични члан Законика у Ст. Новаковићевом пре- 
воду гласи овако: „О црквеној земљи и црквеним људима. Ако 
цркве имају с ким суд о земљи или о људима црквеним, па онај 
изнесе даровно писмено царево или рече: „Имам човека преко кога 
ми је цар поклонио“ – да се не гледа ни на оно писмено ни на тога 
човека, него да се суди по моме царском закону, само да се ја цар 
упитам“ (чл. 78). Као што се види, није редован суд имао право да 
спор о црквеној земљи дефинитивно пресуди, него је био дужан, да 
„упита“ цара, тј. да му предмет реферише, а цар је доносио дефи- 
нитивну пресуду. Као што смо већ забележили, није се та одредба 
примењивала, јер су се парнице о црквеној земљи и после Законика 
износиле непосредно пред владаочев суд у својству прве инстанци- 
је, као што је била пракса пре Законика. 

Други случај имали смо прилику да забележимо у историји 
државног права и то у параграфу о спровођењу начела закони- 
тости у судству, напосе поводом владаочевих наредаба супротних 
Законику. Тај је случај предвиђен чл. 105. Законика, који у Ст. 
Новаковићевом преводу гласи овако: „Кад се догоди да се пред 
судије изнесе, по каквом год предмету, какво било писмено царево, 
које би са царским мојим Закоником било у супротности, сва пис- 
мена, за која би суд нашао да вредности немају, нека судије узмуи 
нека их поднесу мени цару“ (чл. 105). Дакле, суд је имао право да 
констатује противзаконитост владаочеве наредбе, али није ипак 
смео да реши спор насупрот њој, него је био дужан да путем 
релације поднесе предмет на дефинитивно суђење владаоцу. Други 
Законик је ту релацију укинуо (чл. 171) и овластио суд да цени 
законитост владаочевих наредаба самостално те да у дотичним 
случајевима доноси дефинитивину пресуду. 

Трећи је случај релације предвиђен у чл. 181. Законика: 
»Повелева царство ми судијам. Аште се обрете велико дело, а не 
узмогу расудити и расправити, који љубо суд велик будет, да греде 

од судиј једин с обема онема-зи парцема пред царством ми.“ Ту се 
релација прописује за „велико дело“, које „не узмогу (судије) расу- 
дити и расправити“, дакле се компликовани предмет, у коме би 
судије наишли на тешкоће, које не би могли да савладају. Ту се 
могу замислити две врсте тешкоћа. Прва би се састојала у томе, 
што нема у постојећем праву одредбе, на основу које би се могао 
решити дати спорни случај, да има дакле тзв. празнине у посто- 

јећем праву. Законик пориче право редовног суда да празнину у 
праву самостално попуни те прописује обавезну релацију пред суд 
владаочев. Пошто су стари судови слободно стварали право путем 
својих пресуда, које су затим вределе као преседани, наведени 
пропис Законика представља несумњиво Душаново новаторство, 
у коме се манифестује тежња за концентрисањем стварања пра- 
ва у рукама законодавца. Друга би врста већ споменуте тешкоће 
састојала се у конкретној стварној заплетености парнице, коју не 
би суд знао како да расплете и реши; и у овом се случају пропису- 
је у Законику обавезна релација пред владаочев суд. 

Никола Радојчић, који је пронашао изворе чл. 105. и 171. 
Законика у византијским Василикама, изводи из истог извора и чл. 
181. Законика, за чији извор признаје овај пасус Василика: „ако 
судија наиђе на неку сумњу односно којег закона, да реферише о 
томе цару и да чека од њега објашњења или интерпретацију на 
писму и тек према добивеној интерпретацији да пресуди парницу“ 
(ВагШсогит ПЬ. П, ій. МІ, саг. ХХШ іп јте). „У њему (5с. у наве- 
деном пасусу) није тешко“, вели Н. Радојчић, „препознати грчки 
узор српског закона, у ком се огледа, наравно, примитивнија срп- 
ска процедура; у Византији су били судије расположене да што 
више парница скину себи с врата и упуте цару; цареви су се 
бранили од тога кукавичлука и никад не би могли допустити да се 
због сваке недоумице иде на двор; у Србији је то било могуће, и 
због мање писмености сасвим је и разумљиво.“! Потпуно делимо 
мишљење, да се византијске правне идеје огледају у Душановом 
законику уопште и у његовим прописима о судском уређењу 
напосе, и високо ценимо истраживачки рад Н. Радојчића на 
проналажењу прецизних византијских извора за поједине чланове 
Душанова законика. Али односно чл. 181. Душ. законика не би смо 
настојавали на признању његовог извора баш у горе наведеном 
пасусу из Василика. Ствар је у том, што се тај пасус односи само на 
іиѕ  ітпегргетапаї, које су византијски цареви резервисали за 
врховну власт, остављући редовном суду да на основу добивене 
одозго интерпретације сам донесе пресуду. Међутим чл. 181. Душ. 
зак. прописује потпуну релацију и преноси на владаоца и 
доношење конкретне пресуде. Сем тога не ограничава се чл. 181. 
Душ. зак. само на формалну тешкоћу због празнине у праву, него 
се простире и на материјалну заплетеност парнице, која исто та- 
ко се сматра као разлог за релацију. С обзиром на то, треба да се 


І Летопис Матице српске, књ. 313, 1928, Прилози, стр. 43. 

призна самосталност чл. 181. и примитивнији карактер његових 
прописа, што је иначе запазио и сам Н. Радојчић, кад говори о 
„примитивнијој српској процедури“. 

Апелација за разлику од релације није остављена суду, него 
странкама. Незадовољна пресудом нижег суда, странка има право 
да се на њу жали вишем суду и да од њега тражи ново суђење истој 
парници. 

Да је у Немањићкој држави било апелације од редовних судо- 
ва на суд владаочев, то тврди Конст. Јиречек, базирајући се на две 
одредбе из манастирских хрисовуља (Агсћу Ё. за. РАНО. ХХП, 
176). Прва се од њих налази у Лесновској хрисовуљи 1347-1350. и 
гласи овако: „и о суде што се не може расудит пред епископом, да 
греде пред царством ми, а инде нигдере да им не буде суда“ (Нов., 
Спом., 680, ХХШ). Друга долази у Хиландарској хрисовуљи 2. маја 
1355. и гласи овако: „и никто да не суди метохије Хиландарској не 
за једин суд, ни (мали), ни големи, ни за земљу, ни за вражду, на да 
суде старци, којих посила светий монастир и судије, којих они 
поставе; ако ли се нађе от них, кто је криво судил, законом да га 
посуди насшојештшинц кефалија и судом царства ми, како им пише 
хрисовул светаго краља“ (Флоринскій, Памятники, с. 54-55; уп. 
Нов. Спом., 432, ХП-ХШ). Ниједна од наведених одредаба не 
односи се, по нашем мишљењу на апелацију пред суд владаочев. 
Прва уопште не говори о апелацији, него о резерватима државног 
суда, која се изузимају од патримонијалног црквеног суда и у датом 
случају упућују се личном суду владаочевом. Таква се наша интер- 
претација дотичне одредбе базира на њеној стилизацији: у њој се 
говори „о суде што се не може расудити пред епископом“, те се 
упућује владаоцу; међутим код апелације посреди је парница, која 
се не само може расудити пред нижом инстанцијом, него је чак од 
ње пресуђена, само да та пресуда не задовољава странку, која због 
тога тражи ново суђење код више инстанције. Прави је случај 
апелације предвиђен у другој одредби, где има индикације и на 
незадовољство странке - „ако ко ли се нађе от них (5с. црквени 
судија) кто је криво осудил“ – и где се изрично истиче ново суђење 
по истом предмету и за то се ново суђење наводи и нарочити тер- 

минолошки израз „посудити“. Али ту као апелациона инстанција 
не долази владаочев суд, него кефалијин. Како је ипак Конст. 
Јиречек могао тврдити, да је ту у питању суд владаочев? Сигурно 
су га збуниле речи: „судом царства ми“, које је он протумачио као 
индикацију на суд владаочев. Али такво тумачење је потпуно 
погрешно. Да парницу „посуди“, позват је само кефалија, који има 

да то учини „законом и судом царства ми“, тј. по закону и према 
државном судском поступку.! 

На основу наведеног слободни смо тврдити, да апелације од 
редовних судова на суд владаочев није било у Немањићкој држави. 


9 7. РЕДОВНИ СУДОВИ И СИСТЕМ СУДСКИХ 
ИНСТАНЦИЈА 


1. Дуго време и све до реформе цара Стефана Душана није суд 
унутра у Немањићкој држави био одвојен од управе, него се пове- 
равао општим локалним државним органима, који су управљали 
а према потреби и судили. Тако у Хиландарској хрисовуљи 
1276-1281, спомиње се као редовни судија „севаст“ и „ин који 
владалац“, тј. опошти локални орган државне власти (Нов., Спом., 
387, ТУ). Конст. Јиречек извадио је из Дубровачког архива низ 
података из 1278-1333. о томе, ко су редовно судили у унутрашњој 
Србији (Аксћ. 7. зіа». РћПо!. ХХІ, 173-176). Из тих се података 
види, да су судске функције вршили: жупан у Конавлима (1278)2, 
кнез у Хуму (1303-1306), севаст у Призрену (1312), жупан у 
Драчевици (1319), кефалија (сазіейапиз) у Скопљу (1333). 

Правни саобраћај са Дубровником доносио је у Србију појам о 
судији као о специјалном државном органу, намењеном само суд- 
ским функцијама. На станку су се састајали судије или судце обеју 
страна. Из међународног саобраћаја појам о судији прелази и у 
унутрашњи живот земље и у њено државно уређење. То се мани- 
фестовало при замењивању под краљем Милутином малог станка 
мешовитим судом. Мешовити је суд био унутрашњи домаћи, 
државни суд, те је његову основицу сачињавао „судија српски“, 
коме је био допридодат „један Дубровчанин“. Поред суда пред се- 
вастима и „иним владалцима“ појавио се дакле „суд пред судијом 
српским“, што се може обележити као нека тачка преокрета у 
организацији судства. 

Појам о судији, као засебном органу, продирао је у Србију и са 
друге стране, и то из новоосвојених византијских, грчких земаља. У 


1 Уп. исто значење „суда царског“ у Хиландарској хрисовуљи 1. ХП 1347: 
„умолих же свети сабор (єс. Хиландарског манастира) јако да се потруде и покажу 
међе и пределе месту тому и да сједине с скорапинском и зиђском међом, јеже и 
сатворише и поидоше с царством ми до више реченех мест, и с всаким судом и 
законом царским изнаидоше међе и синоре“ (Нов., Спом., 417, Ш). У датом случају 
су у питању закон и државни судски поступак византијски. 

2 Др Грегор Чремошник, Историјски споменици Дубровачког архива, серија 
трећа, свеска 1, Београд, 1932, стр. 18, бр. 3. 

хрисовуљи манастиру св. Ђорђа на Серави код Скопља 1300. 
спомињу се „судија вели и мали... судија граду и судија жупски“ 
(Нов., Спом., 616, ХХХІХ), што указује, да је у новоосвојеном пре- 
делу постојала довољно разграњена организација локалних судија, 
који су били одвојени од административних органа, као што су 
били: казнац, тепчија, севаст, прахтор, страж граду, кнез жупски 
(Пбідет). Као што су из „Грчке земље“ прешли у „Српску земљу“ 
пронијар и кефалија, исто тако су из истог извора продирали у 
унутрашњост и „судије“. 

2. Као што видимо, појам и институција судија постајали су у 
Немањићкој држави под укрштеним деловањем двају утицаја - 
дубровачког и византијског. То је деловање постигло извесне по- 
зитивне резултате под краљем Милутином, за чије владавине 
појављују се у Србији судије као засебни органи поред општих 
локалних државних органа. За краља Милутина „светог краља“, 
веже се у Душановом законику стабилизација и реформа државног 
судства у разним правцима (чл. 79, 123, 152, 153). У општи биланс 
краљ Милутиновог рада на стабилизацији државног судства може 
се унети и извесно издвајање судија из ранијег једноставног ком- 
плекса подређених власти (8 12). 

Иако има разлога, из којих се краљу Милутину може припи- 
сати првобитно одвајање судија, ипак при томе треба да се нагласи, 
да је то одвајање било првобитно, почетно и чак делимично. То 
значи, да су под краљем Милутином постали судије као засебни 
органи, али нису искључиво они били надлежни за судство, него су 
се и поред њих настављале судске функције и општих локалних 
државних органа. То заплетено стање судског уређења разговетно 
се огледа у Хтетовској хрисовуљи 1337-1346, где се државни суд 
опредељује као суд „на двору краљевства ми или пред инеми суди- 
јами или пред инеми владуштими („властми“), малими и великими, 
в области краљевства ми" (Нов., Спом., 659, ХХШ, ХХМІ). Дакле се 
изрично каже, да је у очи Душановог законика било већ у земљи 
судија, али су у исто време вршиле суд и друге власти. 

3. Тек је цар Стефан Душан извео начелну и општу реформу 
судског уређења, и то предао је вршење правосуђа судијама, као 
засебним органима, одвојеним од осталих подређених власти, и 
учинио је ту предају, тако рећи, на интегрални начин, тј. признао је 
суђење у принципу за искључиву надлежност судија. 

У Душановом законику нарочито се наглашује, да је цар 
Душан поставио судије по целој земљи: „судије које царство ми 

положи по земљи судити“ (чл. 148), „а никто да се не позива на двор 

царства ми мимо област суди) којих јест иосшавило царство ми“ 
(чл. 175). У релативно многобројним прописима Душанова 
законика о судском поступку никад се не предвиђа, да тај поступак 
тече пред којим другим „властима“, него увек пред судијама: пози- 
вају се странке пред судије (чл. 89), „лице“ се пријављује судијама 
(чл. 92) и пред судијама се извршује правдање котлом (84), пис- 
мени докази се подносе судијама (чл. 105, 171), препирају се 
странке пред судијама (чл. 161), извршује се пресуда према одлуци 
и по налогу судија (чл. 162, 178, 188). Као надлежна места за 
парничење наводе се у Законику „двор царев“ и „двор судијин“ 
(чл. 66. и 91). 


Да ли је, проглашено у Законику, ново уређење судства било 
одмах и потпуно остварено, на то питање не може да се да одлучни 
и прецизни одговор, јер за то нема изворних података. Опрезније 
је и вероватније претпоставити, да ни после Законика нису пот- 
пуно престале судске функције општих локалних органа 
државних, о чему иначе имамо и директних сведочанстава у 
изворима. Тако у уговору са Дубровником 20. 1Х 1349. у одредби, 
којом се парнице између Дубровчана и Срба предају у надлежност 
српског државног суда са мешовитом поротом, прописује се суд 
„пред цариником и кнезем а или пред ћепалијом који буде града 
тогази“. Мако су основне и главне одредбе о новом судском 
уређењу биле донете тек у другом Законику 1354, ипак је већ и 
први Законик (21. У 1349) за вршење суда позивао судије, а за друге 
власти, које би исто тако судиле, није ни спомињао (чл. 84, 89, 92, 
103, 105, 110, 66, 91). Међутим, наведени уговор са Дубровником, 
који је био састављен после четири месеца после првог Законика, 
предвиђа у судијској улози цариника, кнеза и кефалију, а о су- 
дији сасвим не спомиње, иако у мешовитом суду, који је тим 
уговором био укинут, судио је баш судија српски. Не улазећи у 
претрес питања о томе, да је можда уговор 1349. имао у виду спе- 
цијалну судску надлежност за трговачке парнице,! свака- 
ко можемо констатовати, да непосредно после првог Зако- 
ника нису судије били искључиви органи за вршење правосуђа. 


1 На специфични трговачки карактер предвиђених парница директно упо- 
зорује цариник, али на исту индикацију наводи и кефалија, јер је кефалији при- 
падала нарочита власт на панађурима, несумњиво не само надзорна, администра- 
тивна, него и судска; то се види отуда, што се патримонијална власт на манас- 
тирским панађурима одређује овим речима: „И кефалија да не метеха на панађури 
ни свезати ни доходка узети којего љубо, ви који владалац, на сам игуман да јест 
кефалија панађуру“ (Скопска хрисовуља 1300; Нов., Спом., 620, (Х ХИП). 

Има изворног сведочанстава, да нису такву искључиву надлежност 
судије стекли ни после другог Законика. У Хиландарској 
хрисовуљи 2. У 1355. дела о попаши предају се у надлежност кефа- 
лије (Нов., Спом., 430, П); затим иста хрисовуља поверава кефали- 
ји суђење апелацијама од патримонијалног манастирског суда 
(Нов., Спом., 432, ХШ), најзад и Душанов законик спомиње, да се 
црквени људи суде „пред црквом и пред ћефалијем“ (чл. 194). 
Одатле несумњиво следи, да је кефалија имао извесну судску 
надлежност, која је конкурисала са надлежношћу правих судија. 
Можда у вези с тим може да буде постављена та околност, да 
Законик, који обично говори просто о судијама, на два места 
истиче „всаке (сваке) судије“. На такву генерализацију наилазимо 
у чл. 163. и 172. од којих први прописује, да се суђење записује и да 
се тај записник чува, а други заповеда, да се не суди „по страху 
царства ми“, него „по законику право, како пише у законику“. 
Можда је у ствари законодавац имао нарочиту намеру, да те две 
кардиналне одредбе не ограничи на „судије“ у правом смислу речи, 
него да их прошири на „сваке судије“, дакле на кефалије и друге 
подређене власти, које су поред своје управне надлежности вршиле 
у извесним случајевима и судске функције. 

4. Судије су се постављали по извесним територијалним 
окрузима, тако да су имали „своју област“ (Душ. зак., чл. 110, 179, 
182). О територијалним размерама судијиних области нема ближих 
података у изворима: каже се само у Законику, да је судијина 
област обухватала „земље“ (чл. 179), дакле је била доста велика. 
Свакако не би се могло тврдити, да се судијина област подударала 
са жупом, јер је судија било и у смесним жупама, где су „земље“ 
судијиних области безусловно сачињавале само један део жупске 
територије (Душ. зак., чл. 157). 

Душанов законик не спомиње о судијама у граду и не веже 
судије за град, као што то чини односно кефалија (чл. 63). С 
обзиром на то Ст. Новаковић тврди, да су судије функционисали 
само по жупама, а у градовима кривичним делима судила је власт 
управна (кефалија), а за грађанске парнице био је надлежан суд 
клира (Зак., стр. 253). То је тврђење погрешно, и његова се 
погрешка састоји у томе, што је Новаковић проширио на све 
градове у земљи оно судско уређење, које је важило само у грчким 

градовима. Није се у унутрашњој Србији одвајало грађанство као 
засебни сталеж према целокупном комплексу себара, ни град као 
засебна самоуправна ни управна јединица ( $ 7). Иако се о кефали- 
јама изрично каже у Законику, да „су по градовех“ (чл. 63), ипак 

исти Законик убраја кефалију у жупске власти, у које су спадали и 
судије (чл. 157). Према томе не само да није искључено, него је и 
вероватно, да се стални „судијини дворови“ налазили и у градови- 
ма. Није то ипак било опште правило, јер су судијине области биле 
мање од жупе, те су се званична седишта судијина налазила и у 
селима. 

Нису судије вршили правосуђе само у сталним својим 
седиштима, куда би странке долазиле, него су ради тога и оби- 
лазили своје области, да приду странкама које нису биле у стању да 
саме допру до суда. То се по Законику чак намеће судијама као 
дужност: „судије по проходе по земљах куде кому јест област, да 
огледају и да исправљају убогих и ништих“ (чл. 179, уп. чл. 110). У 
тим случајевима судијин двор је постајао, тако рећи, покретан, те 
био је свуда, где је судија отсео. 

5. Већ је Конст. Јиречек 1900. запазио, да се судије појављују у 
Душановом законику већином у плуралу, ретко у сингулару; с 
обзиром на то, а нарочито базирајући се на члану 181. Законика 
изнео је тезу, да је у свакој судијиној области било више од два 
судије (Агсћ. ј. чау. Рійої., ХХІІ, 179). Доцније 1912, одлучно се 
изјаснио за колегијални карактер редовних локалних судова, 
уређених од цара Стефана Душана. „Суђење је“, рекао је онда 
Конст. Јиречек, „поверено било нарочитим царским судијама 
(судија царства ми), колегију од најмање три, и то свакако влас- 
теоска чиновника, који су судили заједно са намесницима (ћефали- 
јама), онако како и византијске судије по провинцијама – деџалтко! 
крита или Фкостол“ (Историја Срба, ПІ, 141). То последње 
тврђење Јиречеково никако не може да буде примљено, јер, с једне 
стране, нема за њега никаквог основа у Законику, а с друге стране 
се у њему генералише и проширује на целу земљу оно специјално 
судско уређење, које је у Немањићкој држави било остављено 
грчким градовима. Ако све то одбацимо, ипак остаје провобитна 
опаска Јиречекова, да су судије, као што су били замишљени у 
Законику, радили колегијално. 

Против колегијалног карактера Душанових судија иступио је 
Владислав Намисловски и, базирајући се на чл. 179. и 182. 
Законика, изнео је тезу, да су обласни судије били инокосни; што се 
тиче факта, да се о судијама говори у Законику већином, скоро 
редовно у плуралу, он објашњава тим, што су се под судијама 
разумевали не само царски судија, него и поротници, са којима је 

судија заједно радио, јер су поротници, по мишљењу Нами- 
словског, улазили у састав суда; од тога последњег мишљења 

Намисловски је доцније одустао; онда је за њега, предвиђен у чл. 
181, случај несумњиво колегијалног обласног суда постао једна 
недоумица, која не може да се отклони.! 

Тачно је, да се о судијама говори у Законику обично у плуралу. 

Али се одавде не сме изводити закључак, да су обласни судови били 
колегијални. Плурал је ту само известан начин стилизације, који 
никако не пресуђује о унутрашњој организацији обласног суда, и 
то као да је он био по општем правилу колегијалан. Напротив, има 
у Законику изричних индикација, да је обласни суд по општем 
правилу био иконосан. „Судије да проходе по земљах“, вели се у чл. 
179 „куде кому јест област“. Као што се види, није судијина област 
припадала „судијама“, него „кому“ од њих, дакле свакоме судији 
засебно. Таква се интерпретација потпуно потврђује реченицом, 
која долази двапут у Законику (чл. 175. и 182) и гласи: „да греде 
всак пред свога судију“. Иста се индикација садржи у чл. 139. где се 
меропах, који тужи свога господара упућује „судијама“, али му пре- 
суду изриче један „судија“. Био је дакле обласни суд по општем 
правилу инокосан. Од тога општег правила постоји ипак изузетак, 
који се наводи у чл. 181. познатом већ нама поводом релације: 
„аште се обрете велико дело, а не узмогну расудити и расправити, 
који љубо суд велики будет, да греде от судиј једин с обема онема- 
зи парцема пред царство ми.“ Не може бити сумње, да се у наведе- 
ном случају обласни суд састоји од више судија, које суде сви зајед- 
но, дакле колегијално; кад сви колегијално „не узмогну“, да велико 
дело реше, онда се одређује један од њих, да носи парницу и води 
парничаре цару на релацију. С обзиром на чл. 179. и 182. случај 
наведен у чл. 181. не може се сматрати друкчије, него као изузетак, 
који се састојао у томе, што је делима од нарочите важности 
(„аште се обрете велико дело и који љубо суд велик будет“) судила 
судска колегија, коју је увек било лако саставити, јер је у жупи 
било без сумње више судија (чл. 157). По општем пак правилу је 
обласни суд био инокосан. 

6. Обласни судија („судија царства ми“ - чл. 139, Душ. зак., уп. 
чл. 161) сачињавао је прву редовну инстанцију државног суда („суда 
царства ми“, чл. 139, 167), мимо које нико није смео да тражи 
правосуђе. „А никто да се не позива на двор царства ми мимо 
област судиј којих јест поставило царство ми, такмо да греде всаки 
пред свога судију“ (чл. 175). „Кто јест у области којих судиј, всак 
чловек да нест вољан позвати у двор царства ми или камо 


1 О гледишту Намисловског, које се мењало, види моје приказе у Архиву за 
правне и друштвене науке, књ. ХХІ, 1922, стр. 460, и књ. ХХХІУ, 1928, страна 417. 

инамо, такмо да греде всак пред свога судију у чијој буде обла- 
сти" (чл. 182). У наведеној двапут у Законику поновљеној, одред- 
би садржи се важно новаторство Душаново, и то проглашавање 
и наглашавање строгог система судских инстанција, чим се 
постављало крај старом режиму персоналне владе. Од про- 
глашеног система праве се у Законику и у пракси изузеци, чији 
скуп сачињава надлежност владаочевог суда и суда на двору 
владаочевом као прве инстанције, што смо изложили у претход- 
ном 5 6. 

Као виша, друга инстанција стајао је над обласним судовима 
непосредно владаочев суд, куда су се парнице из прве инстанције 
упућивале путем релације. 

Према судијама управне су се власти сматрале као извршни 
органи, којим су судије прибегавали онда, кад није успевала акција 
сопствених судских извршних органа. „Судије куде посилају прис- 
таве и књиге своје, аште кто пречује и одбије пристава, да пишу 
судије књигу ћефалијама и властелом у чијој буду држави они-зи 
преслушници, да саврше за то-зи власти што пишу судије“ (чл 178). 

Иако су судије били одвојени, ипак су се у изузетним случаје- 
вима позивали да помогну управне власти и да изврше неке 
управне функције, на пример, да „поставе страже по свех путех“ 
(чл. 157). 

7. У новоосвојеним византијским крајевима, којима је било 
остављено њихово засебно национално уређење или у којима се и 
без тога одржавала непрекидна византијска традиција, наилазимо 
на специфични облик обласних судова, и то на судске зборове, сас- 
тављене од припадника властеле и пучанства. Један такав судски 
збор, кад „сабраше се властеле и хора (5с. прост народ, пучанство, 
себри)“, или „бољаре и хора“, забележен је у попису имања манас- 
тира Св. Богородице у Хтетову (Соловјев, Од. спом., стр. 129-130): 
на њему је било суђење спору због црквене земље.! У једном дру- 
гом документу од 1376. прича се о једном другом судском збору 
исте врсте одржаном у Струмичкој области исто тако за владавине 
цара Стефана Душана. „При цари Стефане знамо: узе гуса коње 
цареве и људи избише, и изиде околина вса, властели и хора, и 
рекоше пред господином царем Степаном: „ничја од нас тази 
земља не, такмо Хиландарска, и дал ју је Хреља ћесар Хиландару, 
и имају сију у хрисовули цара Степана“. И окривише тагази пред 
царем села хиландарска, и плати Хиландар својими сели тузи 


1 Пун текст дотичног записа већ смо навели. 

приселицу и вражде, зане беше них земља“ (Соловјев, Одабр. 
спом., стр. 170). 

Нису судски зборови нешто самоникло ни специфично визан- 
тијско, него се сретају и код других народа и у другим земљама. Тако 
њиховим поводом је још Конст. Јиречек навео судске зборове у 
Јадранском приморју и у различитим далматинским општинама на 
копну и на острвима (Историја Срба, Ш, 36). Томе треба додати, да 
суђење на народним скуповима је један прастари обичај, који се 
манифестовао на старогерманским атр или таПих (таЏит) као и 
на старословенским, нарочито староруским народним већима. Из 
потоњег доба могу се навести специјална судска већа пољске 
шљахте (племства) ХІМ-ХУІ в. и особито тзв. копни судови (копа- 
-скуп) из истог и чак потоњег доба у западним и југозападним 
руским земљама Литванске државе; копни су се судови састојали 
од представника како повлашћеног, тако и подвлашћеног сталежа 
– племића и сељака; према томе су копни судови били исто, што и 
„властела и хора“. У унутрашњости Србије у ХШ-ХУ века нису 
судски зборови познати. 


$ 8. ПОМОЋНИ СУДСКИ ОРГАНИ, НАПОСЕ ПРИСТАВ 


Поводом организације церквеног патримонијалног суда имали 
смо већ прилику да споменемо о помоћним судским органима, упра- 
во о једном таквом органу, на којег наилазимо у изворима, и то о 
„отроку игумановом“, који се јавља као извршилац пресуде, донете 
од игумана у својству патримонијалног судије. Не долази ипак отрок 
само на патримонијалном суду, него и на суду државном. У истој 
Скопској хрисовуљи 1300, која истиче „игуманова отрока“, изрично 
се предвиђа, да сваки државни орган, који суди, и то „владушти по 
државах... казнац, тепчија мали, судија вели и мали, прахтор, севаст 
градски, страж граду, судија граду, судија жупски“, једном речи 
„всако кто се најде судив" обично „даје отрока“ (Нов. Спом., 616, 
ХХХІХ; 617, ХІ МІ), што значи да га шаље да пресуду изврши. 

Отрок је роб, свакако приватни слуга господарев, у датом 
случају судијин. Карактеристично је, да се извршни судски орган 
узима из редова робља или послуге судијине. Уколико се то тиче 
патримонијалног суда, то нас уосталом не изненађује, јер се сам суд 
патримонијални јавља као једна грана приватног газдинства, те 
није ни чудо да се на томе суду помоћне функције поверавају 

службеном особљу истог газдинства. Али појава отрока у улози 
извршиоца пресуде државног суда треба да се објасни. Ту се мани- 

фестује општи патримонијални карактер ондашње државе. Иако је 
судијска функција била јавне природе, ипак се њено конкретно 
извршивање сматрало као лични посао датог судије (његов ѕиит 
пегопит), те је он тај посао обављао на исти начин, односно уз 
помоћ истог својег особља, којим се служио код осталих својих 
послова господарских. Није томе држава чинила никакве 
препреке: она је датом лицу поверила вршење суда, а како он то ће 
спровести, то му се остављало да буде његова брига, јер није била 
држава у стању да све то сама регулише, нити за то имала какво 
стручно особље. На тај је начин судијин отрок, који је иначе радио 
рецимо као економ на судијином имању, стизао и на суд у својству 
извршиоца пресуде. Није такав патримонијални обичај престао ни 
у Душановом царству, што се види из Законика. Иако не наилази- 
мо у Законику на судијина отрока, али сретамо у њему „судијина 
сокалника“, дакле његовог приватног поданика, у улози помоћног 
судског органа (чл. 107). У току времена је извршни судски орган 
добио одређени јавноправни карактер, али је за њега остао од 
старог патримонијалног времена назив „отрок“: тако је 1369. гради 
издавање земље по пресуди суда био послат „као отрок“ један 
властелин, судија из састава истог суда (Соловјев, Судије и суд по 
градовима Душанове државе, стр. 160). 

Разнолико је било особље помоћних судских органа на 
владаочевом суду. Ту долазе: тепчија (1326, Нов., Спом., 639, УП), 
деспот (1326; Нов. Спом., 640, ХПІ), пристав (1327; 397, 1), 
властелин и челник (1346-1355; 433, ІУ), судија (1355; 430, І; уп. 646, 
Ш), сигурно дворски, кефалија (1355; 428, І), властеличић из двора 
владаочевог (1361; 437, П). Сва су та лица вршила различите 
извршне судске функције по владаочевом налогу а у смислу 
владаочеве одлуке и пресуде. 

За разлику од разноврсних лица, која су вршила појединачне 
помоћне и извршне судске функције по владаочевом налогу, као и 
од приватних слуга судијиних, који су помагали свога господара у 
његовом судијском послу, долази пристав као стални јавноправни 
орган код суда са одређеним помоћним и извршним функцијама. 
Као што сведочи Душанов законик, пристав се службено налазио 
како на двору владаочевом, тако и на двору судијином, дакле у оба 
седишта ондашњег државног суда, одакле су их владалац, односно 
судије слали „на работу“ (Душ. зак., чл. 91), тј. да врше помоћне 
судске функције. 

Функцијама пристава Законик поклања довољно пажње у 
више чланова. Те се функције истичу најразговетније у припрем- 

ном и у завршном стадијуму судског поступка, јер се изрично каже, 
да се странка позива на суд „са приставом“ (чл. 56), и упућује се 
пристав да пресуду изврши (чл. 178), на име да „узме“ од осуђеника 
баш оно, што он у смислу пресуде има да да (чл. 162). Али поред 
тога приставу је припадала знатна улога и на судском претресу у 
току непосредног парничења странака и у везаном за њега 
доказном поступку; само није та улога одређена у Законику са 
довољно јасности. На њу се односи чл. 91, који гласи овако: „Када 
се прита два, ако рече једин от нију: „Имам пристава овде-зи на 
двору цареву“, ако ли на судијину, да га да. Када поиште ондеј и не 
обрете га у дворе, та час да приде на суд и рече: „Не најдох приста- 
ва“ – ако јест на обеду, да му јест рок на вечере; аколи на вечере, 
да јест на обеду да га даст; ако ли га буде одаслал цар, ако ли суди- 
је на работу тога-зи пристава, да нест крив он-зи којино га даје, 
да му се постави рок, да када он-зи приде, да га да пред судијами“ 
(чл. 91). і 

Као што се види из наведеног чл. 91. Душ. законика, у току 
непосредног парничења пред судом требао је странци пристав. 
Пита се за што? Без сумње за то, да извесно њено тврђење потвр- 
ди својим сведочењем. Пошто је пристав био званично лице, није 
ту било у питању сведочење о нечему, што би он случајно видео 
или чуо, него о нечему, што би му било познато по званичној 
дужности. Одатле се може извести, да су странке неке одређене, 
наравно правне, послове вршиле уз присутност пристава, који је 
затим могао да званичним својим сведочењем потврди, да је заиста 
тај посао био извршен. Сигурно је такво сведочење пристава било 
од доказног и чак пресудног значаја, јер се парничење одлагало, 
докле год не дође пристав; притоме, ако би пристав био спречен 
службено, судски се претрес одлагао и одређивао се нарочити рок 
за долазак пристава и наставак парничења. Такви се закључци 
изводе из текста чл. 91. Законика као вероватни. Њихова се 
логичка вероватност претвара у емпиричку сигурност, ако се 
наслонимо на упоредну историјско-правну конструкцију пристава 
и с њеном помоћу расветлимо и протумачимо оне индикације, које 
се садрже у наведеном члану Законика. 


Упоредну историјско-правну конструкцију пристава дао је 
Марко Костренчић у својој одличној монографији о „јавној вери“. 
Треба да се на тој конструкцији зауставимо. 


1 Марко Костренчић, Кіаєз риЫіса (јавна вера) у правној историји Срба и 
Хрваша до краја ХУ века, Београд, 1930. 

Јавна вера је нарочито својство, које се додељује извесним 
доказним средствима и састоји у томе, што „за доказ, који је 
заштићен јавном вером, важи презумпција да је истинит, дакле све 
дотле док се не докаже противно, а такав доказ има да поднесе онај 
који напада. Но има и случајева да се таква презумпција појачава и 
до саме фикције, тј. узима се, да нека правно-релевантна чињеница 
постоји, иако се тачно зна да она не постоји, а тако се поступа једи- 
но из разлога, што та фингирана чињеница ужива заштиту јавне 
вере. То се чини ради правне сигурности у промету, да не би трећа 
лица, уздајући се у чињенице зајемчене јавном вером, претрпела 
одатле какву штету у случају ако ипак таква чињеница не постоји, 
или не постоји онако како је под снагом јавне вере изведено. 
У таквим приликама има јавна вера и апсолутно дејство“ 
(Костренчић, 3). 

Као доказна средства са јавном вером важе земљишне књиге, 
исправе састављене код јавног нотара, исправе снабдевене печатом 
веродостојних места (іоса сгеаїбійа), сам печат извесних званичних 
установа, са којим се врше извесне званичне функције. У првобит- 
но време, кад није било писмености или кад је она у правном 
промету била врло мало проширена, додељивала се снага јавне 
вере усменој изјави извесног веродостојног лица, које се благовре- 
мено позивало да присуствује вршењу извесних правних послова 
или констатацији извесних правних чињеница, а да затим их потвр- 
ди својом усменом о њима изјавом, која је изјава била заштићена 
јавном вером. Као такво веродостојно лице долази у старом 
словенском праву пристав, која је институција била нарочито 
развијена у правној историји Срба и Хрвата. 

Старо обичајно право одређивало је обележја и разлоге, по 
којима и из којих се одређеним лицима додељивала снага јавне 
вере. У смислу тих обичајноправних индикација странке су саме 
бирале пристава, кога су затим постављале пред судом да потреб- 
не чињенице својом изјавом потврди. У току пак времена суд је 
узео у своје руке генерално постављање пристава. Онда су странке 
од суда тражиле и добијале пристава и уз његову присутност 
вршиле су потребне правне послове и констатовале важне за њих 
правне чињенице, а затим су истог пристава давале на суду да им 
својом изјавом све потребно потврди, што ће вредети као доказ са 
јавном вером. Пристав се иначе обично налазио на суду и био 
присутан изрицању пресуде. У време, кад није било ни судских 
записника ни судских архива, једини је пристав чувао у својој ме- 
морији донете пресуде, те их доцније могло званично констатовати 

својом званичном изјавом, што је било важно у случајевима, кад би 
дошло до поновне парнице између истих странака поводом исте 
ствари; да је ствар већ пресуђена, то се могло доказати само 
изјавом одговарајућег пристава, кога би странке дале на суд. 

Даља еволуција институције пристава састоји се у томе, што 
пристав постепено губи своју самосталну снагу јавне вере, постаје 
подређен суду, претвара се у његов помоћни орган, чије изјаве 
уживају јавну веру утолико, уколико му је делегира суд, који поред 
изјаве пристава признаје и друге облике јавне вере. 

Горња се еволуција може пропратити и у самом Душановом 
законику, као што је то вешто запазио и јасно показао М. 
Костренчић, који је констатовао знатне разлике у схватању 
установе пристава у првом, и онда у другом делу Законика. 

У првом делу одржава се традиционална јавна вера пристава 
и код позивања на суд (чл. 56) и на суд у доказном поступку (чл. 91). 
Не врши се позивање од самог пристава, него „са приставом“ (чл. 
56), дакле од тужилачке странке, која пристава „наведе“ (чл. 104), 
уз присутност пристава, који би затим са снагом јавне вере могао 
да потврди да је позив био извршен. У току непосредног парничења 
на суду странка „даје“ пристава опет ради тога, да он са снагом 
јавне вере потврди све правне чињенице, на које се странка позива. 

„Другачије изгледа ствар у другом делу Законика. Ту су 
одлучни чланови 162. и 163. Први гласи: „Пристави без књиге суди- 
јине никамо да не греду, или без књиге царства ми, разве камо их 
посилају судије, да им пишу књиге. И да не узме пристав инога 
разве што пише књига. А судије да држе таке-ђе-ре књиге какве- 
но су дали приставом, којих-но су послали да исправе по земљи. Да 
ако буде потвор приставом, јере буду ино учинили него што књига 
пише, или аште буду преписали књиге на ин образ, да им јест 
оправданије, да греду пред судије, и аште се обрете јере су 
савршили, како пише у судијине књизе које судије држе, да су 
прави; аште ли се обрете јере су инако претворили суд да им се 
руце отсеку и језик уреже“. А 163: „Всаке судије што суде да упису- 
ју судове и да држе у себе, а другу књигу уписавше да ју даде оному- 
-зи који се буде оправил на суде. Судије да посилају приставе добре, 
праве и достоверне“. Упоређивањем садржаја норама у првом 
Законику с овима у другом, произлази довољно јасно да су овде у 
установи пристава државним законодавством проведене извесне 
реформе, који су у складу с основним интересима законодавне 
политике другог дела уопште, тј. модернизовање управе и судства 
с истовременим јачањем ауторитета централне државне власти. 

Одмах у почетку чл. 162. стоји категорична норма да пристави не 
могу никаквих функција да врше без исправе било судијине било 
цареве, којом се из основа обара досадашњи положај пристава као 
лица јавне вере, и снижава их стварно на судске помоћнике. Од 
усмереног рада пристава тежиште је сада пренесено на судијину 
односно царску књигу, тј. коју пристав има једино да врши или да је 
уручи насловнику. Шта више, судије имају такве исправе да издају 
у два примерка, један задржавају за себе, други дају приставу, који 
не сме ништа друго да изврши сем онога што пише у судијиној или 
царевој књизи. А буде ли пристав тужен да је извршио чега у 
„књизи“ нема, или да ју је потворио, тј. да је нешто у њој променио, 
треба да се упореде обе књиге, она што је остала у судије с оном 
што ју је примио пристав па ће се упоређивањем лако констато- 
вати да ли је пристав исправно поступио или не, да ли је био потвор 
књиге или не. У таквим приликама, дашто, нема више ни говора о 
јавној вери пристава, јер њу има сада судијина или царева књига“ 
(Костренчић, стр. 56-57). 

Наведено тврђење Костренчића, да је у другом делу Законика 
установа пристава била реформисана и подређена суду, основано је 
и тачно, те се мора примити. Али пошто није други део Законика 
укинуо први део, него је га допунио, остављајући га иначе на снази, 
треба да се донесе једна општа карактеристика установе пристава 
у Законику, која би обухватила и први и други део. То је тим лакше, 
што се у првом и другом делу Законика нормирају различите 
функције пристава, и то у првом делу позивање на суд са приставом 
и изношење пристављених изјава у доказном поступку, а у другом 
делу извршивање судских одлука и пресуда од стране пристава. Да 
се у чл. 162. предвиђају баш извршне функције пристава, то се види 
одатле, што се њиховим поводом каже „и да не узме пристав инога 
разве што пише књига“. У питању је дакле „узимање“, тј. 
наплаћивање од странке у смислу судске одлуке или пресуде, те не 
може бити сумње, да је посреди извршна функција пристава. Ако 
се сад обратимо првом делу Законика морамо констатовати, да 
није код позивања одржана јавна вера пристава у њеној првобитној 
самосталности, јер није се позивало само са приставом (чл. 56), 
него и са књигом у изузетним случајевима, а по општем правилу и 
са печатом (чл. 62; упор. Жичку хрисовуљу 1220, Нов., Спом., 572, 
УП). Традиционална јавна вера пристава одржала се у потпуности 
само у „његовом давању на суд“ од стране странака и у значају 
његових изјава у доказном поступку (чл. 91). Резимирајући све 
наведено, може се рећи, да је правна природа пристава у Законику 

мешовита, јер у припремном и завршном судском поступку пристав 
функционише као подређени суду помоћни орган, а у доказном 
поступку одржава стари положај самосталног органа јавне вере. 

Засебни облик извршавања пресуде сачињавао је напла- 
ћивање глоба. За ту функцију постојали су и засебни помоћни 
органи – глобари. О глобарима спомињу манастирске хрисовуље и 
то тим поводом, што се глобарима забрањује улаз у црквено 
властелинство, јер све глобе на црквеним људима наплаћује црква 
(хрисовуља Св. Николи Мрачком у Орехову 1330, Хиланд. 
хрисовуља 1339, Нов., Спом., 644, ХПІ; 407, Ш). Законик одређује о 
глобарима овако: „Глобарије који стоје при судијах што осуде суди- 
је и уписавше даду глобарем, те-зи глобе да узимају глобарије. А 
што не осуде судије и не даду уписавше глобарем, да несу вољни 
глобарије ништа забавити никому“ (чл. 188). 

Пошто су цркви припадале глобе не само од њеног патри- 
монијалног суда, него и од црквених људи, ма где им се судило, 
дакле и пред државним судом, државна власт ради гаранције, да се 
та последња повластица цркве неизоставно остварује, побринула 
се, да се уведе специјална установа црквених глобара, који би 
наплаћивали све глобе на црквеним људима. О тој установи 
Душанов законик одређује овако: „И глобе на црковних људије(х) 
закон. Што се суде пред црквом и пред ћефалијем, и ти глобе што 
се осуде, да има все црква, како пише у хрисовољих. Те глобе да се 
узимљу на црковних људех, како је поставио господин цар закон по 
земљи, и да се поставе црковни људије глобарије који ће сабирати 
те глобе и предавати цркви, а цар ни ћефалије да не узима ништа“ 
(чл. 194). 


$ 9. ОБЛИЦИ СУДСКОГ ПОСТУПКА 


1. Судски поступак је у Немањићкој држави био једини дозво- 
љени пут за гоњење криваца и за подмиривање приватноправних 
потраживања. Свако вансудско разрачунавање са кривцем, као и 
самовласно подмиривање приватноправних потраживања била су 
најстроже забрањена. До изричног формулисања такве забране 
дошло је пре свега у уговорима са Дубровником, што је потпуно 
разумљиво, јер је безбедност промета неопходно тражила судске 
гаранције за његове учеснике. Тако се у уговору 1215. забрањује 
изам, тј. одузимање ма чега од противне странке ради самовласног 
подмиривања својих потраживања, а што се у одговарајућем латин- 

ском тексту назива ргеѕѕаһа, или репресалије. Као нарочита врста 
дотичних репресалија долазила је те била изрично забрањена 
удава, под којом се разумевало самовласно притварање неис- 
правног дужника од стране повериоца. Према Дубровчанима удава 
је дефинитивно била забрањена у уговорима 1302. и 1308, тако да 
се за њу више ни спомињало и тек је у уговору деспота Ђурђа 
Бранковића 1428. њена забрана била опет потврђена, што се 
објашњавало тим, што је под деспотима правни поредак у Србији 
попустио те су Дубровчани затражили у томе погледу нову изричну 
гаранцију. Тражили су је Дубровчани још од деспота Стефана 
Лазаревића, али је он одбио да је унесе у међународни уговор. Има 
директних доказа да су се баш под деспотом Стефаном дешава- 
ли случајеви удаве примењене на Дубровчане, на што су се Дубров- 
чани жалили. Каректеристично је при томе, да су те случајеве сма- 
трали као нечувену повреду старих законских прописа, којима је 
удава била одлучно забрањена. Тако су 1422. два дубровачка 
властелина били „удати у неку удаву“. Дубровачка општина у 
своме писму деспоту Стефану од 18. фебруара исте године жалила 
се на то самовласно притварање и молила да се они пусте; при 
томе се позивала на забрану удаве као на чврсту и прастару правну 
институцију. „Јер“, вели се у споменутом писму, „међу инеми 
добреми законами и слободштинами имамо у славнех записех 
господе православне србске вашех прародитељ и светога кнеза 
родитеља ви и господством ви славнем потврђено да ни Турчин ни 
Грк ни Србин ни Дубровчанин по всој држави господства ви не 
вољан ни море удати Дубровчанина“ (Љуба Стојановић, Старе 
српске повеље и писма, књ. Ї, први део, 1929, бр. 235, стр. 227). У 
односима са Дубровником потпуно се учврстило правило, да је суд- 
ски поступак једини пут за подмиривање свију кривичних и 
грађанских потраживања. Све што би у томе погледу било 
учињено вансудским путем, сматрало се као незаконито, као 
„бесправдије“ – „и без суда обћега“, веле Дубровчани у уговору 
1254-1256. са краљем Стефаном Урошем, „да не учинимо нико- 
јегаре бесправдија чловеку земље твоје“ (Нов. Спом., 153, УП). 
Исто је по принципу реципроцитета обавезивало и Србе наспрам 
Дубровчана. 


Иста су начела о искључивој обавезности судског поступка и 
о забрани самовласног разрачунавања између странака била на 
снази и у домаћим односима у земљи. Тако Светостефанска 
хрисовуља 1313-1318. забрањује сваки „самосуд“ и кажњава га 
глобом, а Душанов законик осуђује „најезду или силу похвалнују“ 

и прописује: „силе да нест никому ништо у земљи царства ми“ (чл. 
101). Обавезност судског поступка нарочито је наглашена у 
Скопској хрисовуљи 1300, где у тому погледу наилазимо на ове 
речите одредбе: „вражда да се не узима или у граду или у селу, 
разве на убици кто ју учини, и то судом“ (Нов., Спом., 617, ХІЛХ), 
„и без суда да се не изводи црквонии чловек ис црковнаго села“ 
(619, _ХМУІ). Напосе је у домаћим односима унутра била забрањена 
и кажњива удава, коју реч Скопска хрисовуља 1300. и Хтетовска 
1337-1346. спомињу само као назив глобе за истоимено кривично 
дело (Нов., Спом., 609, УП; 616, ХІ; 660, ХХМІ). Ипак изгледа, да 
нису ни забрана ни глоба успеле да дефинитивно потисну удаву из 
праксе. Само тим се може објаснити, да је Душанов законик сма- 
трао за потребно да забрану удаве свечано потврди: „да нест... 
удаве, такмо да се суде по закону“ (чл. 84). 


Наглашавање обавезности судског поступка у Скопској 
хрисовуљи, базираној на претходним хрисовуљама византијских 
царева, и претходно спровођење истог принципа у уговорима са 
Дубровником јасно указују нама на два пута, којима је продирала у 
Србију правна култура: један је пут ишао са Запада преко 
Дубровника, а други из Византије преко новоосвојених грчких 
земаља. Та су се два утицаја укрштавали и створили ону чврсту 
правну свест, која се огледа у Душановом законику. То смо већ 
констатовали, у државном уређењу; на исто сад наилазимо и у 
уређењу судском. Резимирајући сав пређашњи правни развитак у 
земљи, извршен под горе наведеним дуплим утицајем споља, 
Душанов законик доноси оваку одредбу: „Ако ли јест кто кому 
крив да га иште (тј. тужи друга странка) судом и правдом (тј. са 
доказима) по закону; ако ли урве (тј. ухвати) без суда или кому 
забави (тј. узнемири), да плати самоседмо“ (чл. 30). 


2. За редовни судски поступак постоји у Душановом законику 
(чл. 30), као и у истовременом уговору са Дубровником (Нов., 
Спом., 172, ХХУ; поновљено у уговору 1357 – 181, ХХШ) технички 
израз „да се иште судом и правдом“. 


Искати значи гонити, тражити, тужити. То је стара реч, која 
у истом значењу долази у уговору са Дубровником 1302, где се 


1 Владислав Намисловски сматра, да се у наведеном тексту не говори о 
забрани удаве, као противправне акције, него о укидању удаве као глобе за њу 
(5егрукіє рғамю кадоме, стр. 67). Та се интерпретација никако не може да допусти, јер 
би то значило, да је Законик тобоже успоставио некажњиву употребу удаве, што по 
себи се разуме да није могуће. 


ИСТОРИЈА СУДСКОГ УРЕЂЕЊА И ПОСТУПКА 735 


одређује „да им (странкама) не удаве у ком годе длгу, лише судом 
да се ишту“ (Нов., Спом., 160, П). Оптужба, коју износи онај, ко 
иште, назива се пошвор, на коју реч баш у том смислу наилазимо у 
Скопској хрисовуљи 1300 (Нов., Спом., 616, ХІЛ) и у читавом низу 
чланова Душановог законика (чл. 79, 105, 115, 132, 137, 161, 162, 165, 
181), где осим именице потвор (162, 165, 181) има и деривативног 
глагола пошвориши, што значи ошвужиши, осиориши. 

Суд у контексту искаши судом означава парбу или парницу, 
према чему је у споменицима уобичајени израз имати с ким суд: „с 
земљани суд" (хрисовуља 1276-1281, Нов., Спом., 387, ІМ), „што 
имају с ким суд цркви“ (Душ. зак., чл. 78), „станици... што имају суд 
међу собом“ (чл. 183), „кади има суд митрополит серскии Јаков с 
Каром за сијузи земљу и за људи“ (хрисовуља 1333, Нов., Спом., 
703, Ш). У реченици имаши суд с ким наглашава се активност 
странака, како иступају једна против друге, како се боре за спорни 
предмет, у чему се огледа контрадикторни карактер редовног суд- 
ског поступка. У судском спору обе странке износе своје разлоге и 
добија она, чији су разлози јачи. Према томе контрадикторном 
карактеру поступка није пресуда неки самостални проналазак 
судије, него констатовани од судије резултати „пре“ парбе или 
борбе између странака.! „Што покаже суд, да плати село“, вели се 
на једном месту Законика (чл. 92) и тим се лепо одређује биће пре- 
суде, као оног, што се покаже из суда, тј. парбе између странака. 

Реч правда има више значаја: значи правичност (Нов., Спом., 
150, МГ; 184, ТМ; Душ. зак., чл. 139), правну титулу (Нов., Спом., 136, 
П; Душ. зак., чл. 123), уговор (Нов., Спом., 147, ХІУ), субјективно 
право (Нов., Спом., 385, ТУ; 427, 1), предмет својине (Нов., Спом., 
569), правосуђе (Душ. зак., чл. 72), судско дело (Нов., Спом., 601, 
ХХІІ; Душ. зак., чл. 33), предмет судског спора (Душ. зак., чл. 117), 
судски доказ (чл. 30, 193). Баш у смислу судског доказа долази йрав- 
да у горњој реченици „да иште судом и правдом“. Правда је баш 
оруђе оне борбе, оног суда, који странке „имају међу собом“, а чијом 
помоћу образлажу своја потраживања или одбијају уперене против 
њих оптужбе; изношење доказа те последње врсте назива се „оправ- 
даније“, или „оправданије судабно“ (Душ. зак., чл. 148, 150, 162). Не 
прикупља доказе судија, него их пред њега износи странка, у чему се 
манифестује контрадикторни карактер редовног судског поступка. 


1 Црквеном се суду наметала активност у проналажењу и цењењу чињеница, 
на којима се пресуда имала да базира. Тако се у Жичкој хрисовуљи око 1220. 
прописује судији, да извршење прељубе, као узрок за растављање брака „истино да 
испитајет се с расужденијем“ (Нов., Спом., 574, ХХІ). 

Редовни контрадикторни судски поступак подједнако се 
примењивао како на грађанске парнице (Душ. зак., чл. 79, 80, 117, 
164), тако и на кривичне парнице (чл. 150, 160, 191). Разлика 
између грађанског и кривичног поступка није се у оно време 
правила. 

Поред редовног контрадикторног судског поступка долази у 
другом Законику инквизициони кривични поступак, створен 
Душановим новелама о појачаном гоњењу тата и гусара (чл. 
145-147). Та) се поступак примењивао на професионалне кра- 
дљивце (тате) и разбојнике (гусаре). И поводом тога поступка 
Законик прописује дотичним јавним органима „да ишшу гусаре и 
тати“ (чл. 157), али то искање је нешто сасвим друго, него ли када 
оштећена странка „пошштше судом гусара и тата“ (чл. 150). Као што 
се види, нема ту више суда, тј. контрадикторне парбе, него се 
примењује неки други начин самосталног искања по званичној 
дужности. 

На основу удубљене интерпретације чл. 145. Душановог 
законика инквизициони судски поступак против професионал- 
них крадљиваца и разбојника може да се слика овако. Све су 
локалне општине, како сеоске, тако и градске, биле дужне да 
периодично спроводе генералну истрагу (пашу о ѓіеггае реп- 
ега 5) одосно професионалних крадљиваца и разбојника. Таква 
је истрага добро позната средњовековном немачком праву под 
називом Кйдеуегіаргеп, мађарском праву као Етет ргосіатаге, 
озгепдеге, потіпаге, енглеском праву ХП-ХІП в., руском праву 
ХУМІ-ХУПІ в. под називом повальный обыскь. Та се истрага сас- 
тојала у томе, што је судија или други изасланик државне 
власти, или господара земље или старешина општине сазивао 
збор локалних становника, на коме су се збору саслушавали сви 
његови учесници, а свако је морао да назове по имену познате 
(ноторне) у датој општини зликовце. Тим се путем, једногласно 
или већином гласова саслушаних, констатовало, који су профе- 
сионални крадљивци и разбојници, а затим су се они предавали 
државној власти на суд и кажњавање. Поред тога су нарочити 
јавни органи – кефалије и страже (чл. 157) – са своје стране још 
накнадно „искали тате и гусаре“. Ако би, вршећи наведену 
накнадну истрагу, јавни органи пронашли професионалног тата 
или гусара у некој општини, која не би тога зликовца у своје 
време предала властима, онда би се подигао инквизициони пос- 
тупак против дате општине као целине, која би била узета на 
колективну одговорност. 

Наведени инквизициони поступак, чији се детаљи не могу 
сазнати због недостатка изворних података, примењивао се на 
професионалне тате и гусаре (чл. 145), а можда и на златаре у 
селима и тајне коваче новца у градовима (чл. 169). Почињући од 
другог Законика, било је дакле два основна облика судског пос- 
тупка: редовни контрадикторни како за грађанске, тако и за 
кривичне парнице, и специјални инквизициони поступак за 
гоњење одређених у закону општеопасних кривичних дела. 
Први се означава формулом: искаши судом и правдом, што је 
чинила приватна странка, а други само речју искаши, што су 
чинили јавни органи по званичној дужности. Контрадикторно 
искање судом и правдом и инквизиционо искање у српском праву 
друге половине ХІУ века потпуно одговара аналогичној дихо- 
томији судског поступка у руском праву ХУІ-ХУП в., који се 
поступак аналогично делио на судь и сыскь (истрага). Разли- 
ке има само у томе, што није се сыскь у Московској држави 
примењивао само на крадљивце и гусаре, него и на друге 
ноторне злочинце (,въдомые лихіе люди“), као и на политичке 
кривце. 

3. Осим редовног контрадикторног поступка наилазимо у 
хрисовуљама на скраћени поступак без судске расправе, што се у 
изворима означава речито „без суда и пре“. Наводи се тај скраћени 
поступак у две Душанове хрисовуље Хиландару - од 2. У 1355. и од 
17. М 1355. „Кто ли се нађе“, вели се у првој од тих хрисовуља, „мал 
и велик и име пасти посилијем, всаки настојешти кефалија да узмет 
на нем 300 овнов за то, и да не ни суда ни пре“ (Нов., Спом., 430, П). 
У другој се хрисовуљи каже исто, само мало опширније: „кто ли се 
нађе мал и велик и има пасти силом, всаки настојешти кепалија 
града Призрена или господар земаљски да узме на њих 300 ован, ни 
суда ни пре, како пише хрисовуљ светога краља, и књига судабна 
царства ми, како им је судило царство ми са Арбанаси, и узем 
на њих Повика Радослав потку“ (Александар Соловјев, Два при- 
лога проучавању Душанове државе, 1926, стр. 28, чл. 22). Да ли је 
горњи скраћени поступак нека нарочита повластица за Хилан- 
дарске метохије или се уопште примењивао на заштиту аграрне 
својине, то се због недостатка даљих изворних података не може да 
сазна. 

Једну врсту скраћеног поступка представља и исплаћивање од 


стране кефалије и стража отштете путницима, који су настрадали 
на друму од гусара и тата (Зак., чл. 160, став 2). 

$ 10. ПОЗИВ НА СУДИ СУДСКА РАСПРАВА 


1. Првобитно је позив на суд оптуженог вршио сам тужилац уз 
пратњу сведока и помагача, које је узимао из својих сродника или 
суседа. У току пак времена позивање је потпало под јавну контролу 
судске власти, и то се позив вршио уз присутност нарочитог органа 
судске власти и извесну документацију. На такву јавну контролу и 
документацију позива наилазимо у Жичкој хрисовуљи око 1220, где 
се вели овако: „И да се не позива архиепискупов чловек краљу без 
краљеве печати, на ако је кому чим длжан архиепискупов чловек, 
да га позива (52. тужилац) с краљевом печатију к краљу“ (Нов., 
Спом., 572, УП; 575, ХХХ). Затим у Скопској хрисовуљи 1300. опет 
се доноси аналогична одредба само за друге сталешке односе: „игу- 
мен да се не позива без книге царске“ (Нов., Спом., 619, ХІ). Као 
што ћемо видети касније, печат и книге су две врсте документаци- 
је позива, за коју се документацију знало дакле већ од почетка ХШ 
века. На више систематске и нешто детаљније прописе о позиву на 
суд наилазимо у Душановом законику, по коме ћемо ту институци- 
ју ближе карактерисати. 

Према издржаној стилизацији Законика не позива опту- 
женог суд преко свога органа, него интересовано приватно лице 
(„ако кшо позива на суд“ у чл. 61 „кшо позове кривца пред суди- 
је“ у чл. 89), дакле странка, тужилац. Али се позив не врши само 
од тужиоца, него „са приставом“ (чл. 56), дакле од тужилачке 
стране, која пристава „наведе“ (чл. 104), уз присутност пристава, 
који би затим могао да са снагом јавне вере потврди да је позив 
био у ствари извршен. Да позив у очима позиване странке добије 
несумњиву „јавну веру“ (Паез рифіїса), није била довољна присут- 
кост пристава, него се додавала још нарочита документација ау- 
тентичности позива у облику печата (5іріШит снапопгу). Обичај 
печата при позиву постао је у Франачкој и проширио се на 
Западу, одакле је на преокрету од Х на ХІ в. био прихваћен у 
Угарској, а отуда је затим прешао у Далмацију. Или директно из 
Угарске или преко Далмације продро је обичај печата и у Србију. 
Првобитно је при позиву долазио сам печат без исправе, пре- 
цизније рећи отисак печата, који је судски орган показивао стран- 
ци као доказ, да је тужба пријављена суду те је тужилац овлашћен 
да уз присутност судског органа позове оптуженог на суд; сам 
позив се при томе вршио усмено. Да је баш тако било у Србији, о 

томе сведочи разлика, која се тамо правила и била зафиксирана у 
Душановом законику (чл. 62), наиме разлика између позива са 

печатом и позива са књигом (писмом). Из те разлике несумњиво 
следи, да је позив са печатом био без писма, дакле усмен. То се 
потврђује још и изричним прописом Законика, да властелину, 
који се позивао са печатом, мора „да му се пређе приповеда“ (чл. 
56), тј. усмено каже, за што се позива. Позив са печатом био је у 
Србији опште правило, од којег се правио изузетак за велику 
властелу, који су уживали повластицу да им се позив на суд шаље 
на писму: „властелин велији да се не позива без књиге судијине, а 
прочим печат“ (чл. 62). И ту су повластицу уживали и црквени 
великодостојници, на пример, игуман манастира Св. Ђорђа код 
Скопља (Нов., Спом., 619, І.ХІ). Иако у другом Законику долази 
пропис „пристави без књиге судијине никамо да не греду“ (чл. 
162), ипак се тим никако не укида одредба првог Законика о 
позиву са печатом (чл. 62), јер се наведени пропис из чл. 162. 
односи само на извршни поступак. 

Позив је могао да буде упућен свакоме, без обзира на то, да ли 
је био инокосни домаћин или члан задруге, који се исто тако позивао 
лично. Само удата жена није се могла позивати без мужа, тако да је 
странци било директно забрањено да упућује позив жени, кад је поз- 
нато да је она у дато време сама (а муж је, на пример, на војсци): „и 
да се не наведе пристав на жену кади нест мужа дома, ни да се пози- 
ва жена без мужа“ (чл. 104). Удовица и самостална женска наравно 
се могла позивати сама (чл. 73). 

Места, на којима се позив може да изврши, одређена су у 
Законику два, и то: „дом“ (кућа) позиваног и „двор судијин или 
царев“, на коме би тужилац тужену странку затекао. Односно 
времена, кад се позив може да изврши, Законик одређује: 
„властелин на вечери да се не позива, разде да се позива пређе 
обреда“ (чл. 56). Да ли је та одредба важила само за властелу и, 
ако да, онда, у које су се време имали да позивају припадници 
осталих сталежа, за то се због недостатака изворних података 
ништа не зна. 

Важно је питање, како се одређивало међувреме од извр- 
шеног позива до рочишта, на које је позивани био дужан да дође. 
На то питање као да постоји у Законику један одговор односно 
властелина, који гласи: „и кто буде позван пређе обеда са прис- 
тавом, и не приде на обед да јест крив“ (чл. 56). Дакле би позвани 
био дужан да дође на рочиште истог дана, те никакво, међувреме, 
у току којег би се могао да спреми за одговор на суду, не би му се 
ни давало. То би било чудновато, јер се обично свуда такво 
међувреме давало, тако да се морало позивати за три недеље, не- 

дељу или бар за три дана пре рочишта. Како би странка могла да 
без тога међувремена изађе на крај и како би увек могла успети 
да истог дана стигне на судијин двор, тешко би било замислити. 
Стога се чини вероватније, да се у горњем пасусу чл. 56. одре- 
ђује време трајања самог рочишта, а никако не међувреме од 
позива до рочишта. Како пак дуго је баш то међувреме трајало, 
остаје за нас непознато због недостатка одговарајућих изворних 
података. 

Ако је позив био извршен на двору цареву или судијину, онда 
се парница расправљала одмах, и чак је позвани могао да буде 
присиљен да одмах одговара. То се види из одредбе Законика о суд- 
ској одговорности задругара. Та одредба између осталог гласи: 
„ако ли га (задругара) обрете (позивач) на двору цареву али суди- 
јину, да приде (задругар) и рече (позивачу): „Дати ћу брата стари- 
јега на суд“, да му (позивачу) да; силе да му (позиваном задругару) 
не отпирати“ (чл. 66). Из наведеног се види, да иначе позвани на 
судијином или царевом двору могао је да буде присиљен да одмах 
одговара на парницу. Исти је поступак био у средњем веку познат 
и у другим земљама (нпр. у Пољској) под називом сйайо сигіаііѕ 
(позив дворски) и састојао се у томе, што се странка, позвана на 
двору судијином или владаочевом, тамо насилно задржавала да 
одмах на парницу одговори; и тек се на њену нарочиту молбу 
рочиште одлагало, али само у случају, кад је вредност парнице 
била већа. 

Од нормалног позивања на суд одступало се, кад је било лица, 
тј. кад је кривац био ухваћен на делу или је код неког била препоз- 
ната украђена ствар. Ухваћени на делу кривац одмах се предавао 
властима, којих је ту на месту било („жупе, или селом, или госпо- 
дарем, или властелину“ – Зак., чл. 149). Исто се чинило „ако се што 
год лицем ухвати“ са онима, код којих је ствар била препозната 
(дет). Ако би се то десило негде ван насеља, онда би се кривац 
или осумњичено лице водило у најближе насеље и тамо предавало 
властима. „Ако кто позна лице под чловеком, а буде у горе, у 
пустоши, да га поведе у препрвње село и заручи селу и позове да га 

даде пред судијами; ако ли га не да село пред судијами, што покаже 
суд, да плати село то-зи“ (Зак., чл. 92). „Цео поступак“, комен- 
тарише Ст. Новаковић, „ваља замислити овако. Неко јаше украде- 
на коња, којега или сам украо, или га је поштеним начином од 
правог крадљивца купио, и сретне се у гори, у самоћи, са правим 
имаоцем коња, коме је исти украден. Познавши свога коња, 
ималац хвата човека под којим је лице коња његова и води га и 

предаје на јемство и на чување најближем селу, а он иде те се јавља 
судијама са својом жалбом. Ако село такву поруку не би извршило, 
него би пустило да отиде или да утече окривљеник, те га не би 
предало суду како је, по закону, било дужно, онда је то село морало 
плаћати штету колико оцени суд“ (Зак., стр. 202). 

У инквизиционом поступку, где се гоњење општеопасних 
ноторних криваца почињало са генералном истрагом, осумњичена 
општим гласом лица стављала су се у притвор, одакле нису се пози- 
вала, него принудно доводила на суд. . 

2. Ако није позвата странка дошла на рочиште, онда је била 
крива и кажњена глобом. То је било кривично дело против право- 
суђа и његово се биће састојало у непокоравању државној власти, 
чији се симбол – печат – предјављао странци при позиву. „Да ако 
не поиде по печати“, вели се у Жичкој хрисовуљи око 1220, „то тузи 
да се уписују печати у краља и да је узима архијепискуп себе“ (Нов., 
Спом., 572, УП; 575, ХХХІ). У питању је позив са краљевим печатом 
на краљев суд; ко не пође за тим печатом те не дође на суд, тај му 
се печат уписује код краља као глоба, а узима ту глобу 
архиепископ, јер се цела одредба односи на црквене људе. У 
потоњим хрисовуљама, кад се набрајају глобе које наплаћује 
црква, долази између њих и печат у значењу глобе за непоко- 
равање позиву на суд (Скопски хрисовуља 1300, Нов., Спом., 609, 
ми; 616, ХІ, ХГУЦ; Светостефанска 1313-1318, 628, ІХХУМІ, 
Дечанска 1330, 652, Ш). Поред печата, а понегда без њега долази у 
више хрисовуља још престој, чији се износ у једној од хрисовуља 
(Скопској 1300, чл. ХІУ) чак и прецизира: „и чловеку црковному 
престој 18 динара“. Биће престоја расветљује се у Душановом 
законику и то у овој одредби: „И кто буде позван пређе обеда са 
приставом и не приде на обед, да јест крив, и престој властелину 6 
волов“ (чл. 56). Дакле престој означава недолазак позваног на 
рочиште и кажњава се истоименом глобом, која за властелина 
износи 6 волова. Што је иста глоба износила за припаднике других 
сталежа, о томе Законик ћути. Сигурно се законодавац нарочито 
бринуо о томе, да покори судском ауторитету самовласну властелу 
те је за њу одредио врло велики износ престоја, а за друге сталеже 
оставио је у томе погледу на снази старе одредбе обичајног права, 
које се сигурно огледају у горе споменутом пропису Скопске 
хрисовуље 1300, „да чловеку црковному престој 18 динара“. 
Првобитно престој, као глоба, постојао је поред печата, али је га у 
току времена, као што изгледа, потиснуо и заменио, тако да је у 
току времена постао једином новчаном казном за недолазак поз- 

ваног на рочиште. То се донекле може извести отуда, што Скопска 
хрисовуља 1300. зна за печат и престој (Нов. Спом., 609, МП), 
Светостефанска 1313-1318. и Дечанска 1330. хрисовуље спомињу 
само печат (Нов., Спом., 628, 1.ХХУГ; 652, 11), а Хтетовска хрисовуља 
1337-1346. и хрисовуља манастиру Трескавцу 1337. наводе само 
престој (Нов., Спом., 660, ХХУІ; 671, Х). 

Недолазак на рочиште није се кажњавао, кад је било околности, 
којима је могао да буде оправдан. У Законику се наводе две такве 
околности. Прва је околност била онда, кад при позиву није позивани 
био код куће, него само његова жена; онда је жена била дужна да 
обавести одсутног мужа о позиву – „да си да жена мужу глас да греде 
на суд“; докле год није муж то обавештење примио, није му се 
недолазак на рочиште инкриминисао – „у том-зи муж нест крив, догда 
му (жена) даде глас“ (чл. 104). Друга се околност састојала у 
нарочитој повластици, коју су у погледу позива на суд уживали војни- 
ци свију сталежа. „Кади приде властелин с војске домом (кући), или 
који љубо војник, ако га кто позива на суд, да буде дома три недеље, 
ту-зи да греде на суд“ (чл. 61). Као што се види, војника није слободно 
био позивати суд три недеље после његовог повратка са ратног похо- 
да. Ако не би војник дошао на рочиште у току тих грацијалних неде- 
ља, не би био крив. Осим наведених околности Законик не наводи 
никакве друге, чак ни толико оправдани разлог за недолазак на 
рочиште, као што је болест. Тешко би било претпоставити, да се није 
болест узимала у обзир, сигурно се узимала у обзир, само је то 
Законик оставио обичајном праву, чије су одредбе у томе погледу 
биле свима познате и нису изазивале никакву сумњу. 

Законик предвиђа случај, кад не би дошао на рочиште сам 
позивач, и тим поводом одређује овако: „кто позове кривца пред 
судије, позвав и не појде на суд, на седи дома, ов-зи који јест позван, 
ако приде на рок пред судије и остоји се по закону, та-зи да јест 
просто от тога-зи длга за који је бит позван, ере он позвав дома 
седи“ (чл. 89). Дакле позивач, који није дошао на рочиште, губио је 
парницу, и то на онај начин, што се оптужени, који је на време 
дошао на суд, опраштао сваке одговорности за оно, за што је био 
позван. Али да до тога дође, није било довољно, да оптужени на 
време дође пред судије, него је још био дужан да „отстоји се по 
закону“. То „отстајање“ или очекивање тужиоца од стране 
оптуженика морало је трајати цело време, одређено за судску сед- 

ницу истог дана – од раног јутра до ручка (в. чл. 56). Узгред буди 
речено, да се на станку између Срба и Дубровчана чекало позивача 
цео дан „до звезде“ (Ағсй. ј. чау. РАНО. ХХП, 1900, 210). Законик 

не наводи никакве оправдане узроке недоласка позивача, који би га 
могли ослободити од губитка парнице. Не би било правилно прет- 
поставити, да није их ни било чак ни по обичајном праву. Сама 
стилизација наведеног члана Законика упућује на обрнуту прет- 
поставку. Губитак парнице мотивише се тим, што је тужилац поз- 
вао оптуженог, а сам седи код куће. Има се дакле на уму злона- 
мерни поступак позивача, да се противна странка узнемири и 
шиканира. Не би та мотивација вредела за случај, кад би позивач 
био принуђен да остане код куће, на пример, због болести. Према 
томе додатак, на који наилазимо у Раваничком препису Душановог 
законика - „кроме аште болезн обдржит звавшаго" (чл. 89) - не 
сматрамо као самовољно новаторство него као одјек старе праксе. 
3. У вези са позивом треба да се зауставимо на институцији, 
која се у споменицима зове рука. Није она довољно разговетна, али 
је највероватније, да је означавала јемство или заштиту, под коју се 
позвани стављао да избегне суд и одговорност. Сигурно је тај начин 
избегавања суда био довољно проширен, те стога је га Душанов 
законик, бринући се о учвршћивању правосуђа, одлучно забранио: 
„руке на суде да нест... такмо да се суде по закону“ (чл. 84). 
Поводом наведене одредбе Ст. Новаковић у своме коментару 
пише: „рука не може значити ништа друго него подјемчавање или 
ујемчавање, којим се на суду могло покушавати да се суђење на 
суду избегне, олакша, одложи или како му драго изигра. Иначе 
рука обично иде уз послух, што значи сведока, и по томе је била у 
некој вези с привођењем и употребом сведока у доказивању. Не 
знајући у потпуности старинскога парничког реда, не можемо с 
пуном светлошћу ни да објаснимо тамне стране појединих назива 
којима се смисао тако одавно изгубио и заборавио. По ономе што 
знамо о суђењу на западу рука је зајемчавање које се давало при- 
ликом првог суђења, кад се ствар није могла расправити и кад је 
требало доћи суду још једанпут, довести сведоке и принети нове 
доказе. Том приликом се обично приступало и заклетви. У члану 
92. Законика налазимо од речи рука у овоме значењу изведен 
глагол заручийи у значењу даши на јемсшво или на чување“ (Зак., 
стр. 196–197). Интерпретација Ст. Новаковића је ту, као што и 
обично, проницљива и основана на одлучном познавању извора, 
нако их писац и не наводи. Ипак ради што већег расветљавања 
ствари морамо да се зауставимо на анализи изворних података. 
Врло важну индикацију на значење руке пружа Жичка 
хрисовуља око 1220. и то ова њена одредба: „Иже позивајут се пред 
светитеље, јере по руку светителем јемут се, то такове руке и 

печати светителије да узимајут“ (Нов. Спом., 575, ХХІХ). 
Данашњим језиком и у данашњој стилизацији то би се могло изра- 
зити овако: „ако неки позову (своју странку) пред епископе, то, 
пошто траже заштиту од епископа, за такве заштите и печате узи- 
мају (плату) епископи“. Ту рука несумњиво означава заштиту и као 
тражење заштите сматра се обраћање суду; за ту заштиту епископ 
узима плату, наравно, од оног, који је заштиту тражио, тј. од пози- 
вача; треба подвући, да је то тражење црквеног суда било у многом 
остављено слободном избору тужиоца, јер нису у оно време 
државни и црквени суд били одвојени у надлежности, него су међу 
собом конкурисали. Што се пак тиче печата, који, као што већ 
знамо, значи глобу за недолазак позваног на суд, то и у датом 
случају се он узима од позваног, ако је крив, да није дошао на 
рочиште. 

У неким хрисовуљама (Скопској 1300, Светостефанској 
1313-1318), кад се набрајају различне плате и глобе, које наплаћује 
црква, долазе рука и йечай једна уз другу (Нов., Спом., 609, М; 616, 
ХІ; 628, КХХМ ЛП), као што и у наведеној одредби Жичке хрисовуље, 
према чему би се им могло приписати исто значење, и то да је рука 
плата, коју је платио позивач за затражену судску заштиту, а печата 
глоба за недолазак позваног на рочиште. У другим хрисовуља- 
ма (Грачаничкој 1321, Дечанској 1330, ман. Тресковцу 1337, 
Хтетовској 1337-1346) у истим приликама рука долази уз йослух 
(Нов., Спом., 636, ХХІХ-ХХХ; 652, ХІМІ; 671, Х; 659, ХХШ). Пошто 
није послух нека глоба, него плата (судска такса) за саслушање све- 
дока, према томе би и рука, која долази уз послух, значила плату 
(судску таксу) за узимање тужбе у поступак, што би се потпуно сла- 
гало са значењем руке у Жичкој хрисовуљи. Најразговетније се рука 
и послух, као судске таксе, противстављају глоби, у Грачаничкој 
хрисовуљи 1321: „послух црковни 4 динара, а рука 6 динара. И где 
годе се при црквени чловек на кралеве суде, да је глоба црковна, и 
послух и рука“ (Нов. Спом., 636, ХХІХ-ХХХ). Тако би интер- 
претација руке ишла доследно и глатко, ако не би било индикација 
на друго значење руке. Међутим их има и на њих треба да пређемо. 

Скопска хрисовуља 1300. убраја руку у глобе: „ни удава, 
опаданија пред владалци (тј. пред државним властима), ни руке, ни 
печати, ни отбоја, ни престоја, на всаку глобу да узима црква малу 

и велику“ (Нов., Спом., 609, УП), а на другом месту чак и меће руку 
поред одбоја (614, ХХХІ). Врло је карактеристично, како се у 
Хтетовској хрисовуљи 1337-1346. рука као и йослух прво против- 
ставља глоби – „или је рука, или је послух, или је глоба која љубо, 

да узима все црква“ (659, ХХШ), а затим убраја у глобе - „што се 
чини глоба на црковних људех, мала и велика, все да узима светаја 
црки, или је крађа, или је рука, или је отбој, или је удава, или је 
престој, все да је црковно“ (659, ХХМІ). 

Ако је рука била глоба, онда постаје питање, баш за које 
кривично дело. За одговор на то питање пружа нам индикацију 
један члан Скопске хрисовуље 1300, иако је тај члан посвећен 
сасвим другој материји, наиме прописује да застарелост не вреди 
против цркве у погледу црквених људи и црквених ствари. Тај 
члан гласи: „и где се обрета чловек црквни, и нива, и виноград, и 
коњ и који љубо добитак, или жив или мртав, да се враћа, да му 
неје старине. Ако си га је кто купил от кого, или пленил у туђој 
земљи, все да се враћа лицем к цркви, а они да си продавчије себе 
иштут, а никако да нест погибели црковному лицу ни ис туђе 
земље да му нест руке“ (Нов., Спом., 618, _Х). У наведеом пасусу 
рука означава заштиту, и то такву којом би се човек или ствар 
могли да изузму од својине па дакле испод власти њиховог прво- 
битног господара. 

Базирајући се баш на томе последњем значењу руке, можемо 
признати, да Ст. Новаковић потпуно има право, кад каже, да у чл. 
84. Душановог законика рука не може значити ништа друго него 
подјемчавање или ујемчавање, којим се на суду могло покушати да 
се суђење или суд избегне, олакша, одложи или како му драго 
изигра. Такву руку тражили су црквени људи од световних власти, 
како државних тако и патримонијалних (властеоских). Зато је 
црква ту руку забрањивала и кажњавала глобом, која се исто тако 
звала руком и убрајала у манастирским хрисовуљама у остале 
глобе црквене. Наспрам световног, државног и патримонијалног 
(властеоског) суда тражила се рука код црквених власти или код 
моћне велике властеле, по чијем би се јемству позвани на суд 
пуштао испод суђења. Институција „руке“, уобичајена као иѕиѕ и 
још више као ађиѕиѕ, подривала је ауторитет судства, нарочито 
државног. Због тога Законик у чл. 84. одлучно и дефинитивно 
укида „руку“, наравно не као глобу, него као противправну инсти- 
туцију, која је, не гледајући на глобу којом се кажњавала, ипак 
постојала на пракси и битно сметала вршењу правосуђа. 


1 Вл. Намисловски, који уопште сматра да се одредба чл. 84. Законика састо- 
ји у укидању судских такса и глоба, интерпретира „руку“ као глобу за изгубљену 
судску опкладу (бегізкіе ргамо хадоме, стр. 67), за што не наводи никакве изворне 
податке. Та његова интерпретација је потпуно самовласна и за њу нема у изворима 
никаквог ослонца. 

Пошто примамо ону интерпретацију руке, према којој она 
означава пријављивање моћног јемства ради пуштања испод 
суђења, морамо објаснити, како се та интерпретација односи на 
оно значење, које рука има у Жичкој повељи. Ствар се нама прет- 
ставља овако. Жичка повеља регистрира првобитно значење руке 
као лојалне судске заштите. У току пак времена реч и појам рука 
добили су пејоритивни смисао те су почели да означавају нелојал- 
ну заштиту, управљену на то, да се позвани на суд пусти испод 
суђења. Онда се рука почела кажњавати глобом, а у Законику је 
дефинитивно била укинута. Пејоризација речи и појмова често се 
срета у историји. И ми смо већ имали прилику да констатујемо 
пејоризацију речи и појма Пошвор. 

4. Процесне странке називају се у Законику „парци“ (чл. 161, 
175, 181). Затим се „оба парца“ према својој улози у поступку 
диференцирају у називу, и то се тужилац зове „парчија“, а онај, који 
одговара на тужбу - „отпарчија“ (чл. 161). У хрисовуљама ХПІ в. 
найлазимо на реч „супарник“, која одговара „парцу“, али се 
примењује само на Бога, Богородицу или свеца (св. Николу), који 
имају да позову на одговорност оног, који би отео даровнину мана- 
стиру или повредио манастирски имунитет (Нов., Спом., 577, Ш; 
580, УП). - 

„Парци... исходе на суд“ (чл. 167) лично. Да ли им је било по 
општем правилу слободно, да место себе шаљу на суд, од њих 
постављене, заступнике, о томе се у Законику ни у другим 
споменицима ништа не каже. Законик зна законске заступнике. 
Заступништво по закону предвиђено је за задругаре и поједине 
задругаре. „Братенци који су заједно у јединој куће, када их кто 
позове на дому, који од њих приде, та-зи да отпира“ (одговара, чл. 
66). Затечен од тужиоца на двору цареву или судијину, задругар 
није био примораван да одговара, него му је било слободно, да „да 
брата старијег на суд“ (чл. 66). Нема сумње да није наведено зас- 
тупништво задругара вредело за „отпирање“ (одговарање), него и 
за активно тужење („прење“) на суду. Наравно да се законско зас- 
тупништво примењивало на правна лица, и то на цркве и манас- 
тире, које су на суду заступали њихове старешине, што се јасно 
види из описаног у хрисовуљи 6. 1Х 1327. суда пред краљем између 
Хиландарског манастира и двојице властеле, где је манастир у 
својству тужиоца заступао његов игуман кир-Гервасије (Нов., 
Спом., 397). 

Слободно постављање заступника на суду остављено је по 
Законику само удовици или уопште усамљеној и беспомоћној 

жени. „Сирота која нест јака прети или отпирати, да даје парца 
који ће отпирати“ (чл.'73). Потпуно је јасно, да је други део 
одредбе стилизован скраћено, а да у ствари значи: „да даје парца 
који ће йрейши или отпирати". Да се ту мисли на усамљену и 
бедну жену, о томе сведочи други случај, кад је у Законику 
употребљена реч „сирота“, и то у чл. 64, где се од сваког тегље- 
ња у корист господара земље ослобођава „сирота кудељница“, 
што може да значи само сироту женску која се издржава пре- 
дењем. У Светостефанској хрисовуљи 1313-1318. као „сирота“ 
долази меропашка удовица, која је усамљена, јер има само 
„мала сина“ (Нов. Спом., 627, КХХШ). Таквој усамљеној и 
беспомоћној женској, било удовици било неудатој, остављено је 
било да постави за себе на суд заступника, кога Законик назива 
једним ширим називом йарца. Интересантно је забележити, да у 
познатој већ нама тзв. Призренској тапији (после 1346) за одго- 
варање на суду у случају евикције није одређена домаћица 
задружне породице Доброслава, без сумње удовица, него њен 
старији син Првослав - „ако име што говорити (евентуални 
тужилац), а Првослав да одговарат“ (А. Соловјев, Одабр. спом., 
стр. 148). 

У вези са процесним странкама треба да се спомене наводчија, 
за кога знају хрисовуље како пре Законика (Скопска 1300, Нов., 
Спом., 617, ХУШ; Светосавска 1313-1318, 628, ІХХУПІ; Дечанска 
1330., 652, ХІ МІ), тако и истовремене са Закоником ( Аранђеловска 
1348-1353, 699, СЕХХХТХ). Наводчија је био потказивач, коме је у 
старим српским земљама припадала половина вражде, и глоба. 
Сигурно је он и „исходио на суд“, уз тужиоца као његов помагач, 
или чак место тужиоца као његов заступник. 

На суду иступају странке као активни учесници судске 
расправе („расправљају се“ – уговор с Дубровником 1302, Нов., 
Спом., 160, Ш), која се расправа зове старим именом пра 
(Хиландарска хрисовуља 1276-1281, Нов., Спом., 387, ТУ; уговор с 
Дубровником 1302, 160, ТУ), одакле се за означавање рада процес- 
них странака изводи глагол преши се (Нов., Спом., 387, ТУ; Душ. 
зак., чл. 88. и 139), а који опет обухвата две процесне акције; преши 
и опшираши (Зак., чл. 73). Парац се при „за своју причу“ (чл. 161). 
Реч прича ту Ст. Новаковић преводи као „спор, парница, 
тражбина“ (Зак., стр. 244). Не би смо се с том интерпретацијом 
сложили, јер сматрамо да се прича треба да разуме буквално, баш 
као прича, као оно што тужилац прича или, прецизније, што је 
испричао још у своме позиву и што је сад на суду поновио. Али не 

при тужилац само за нешто („за причу“), него и „кога“ (чл. 176, 
177), наиме оптуженог, који мора да иступи као „отпарчија“, да 
тужиоцу „отпира“ (чл. 161). Цела се „пра“ води усмено, као „прича“, 
странке „глагољу“ (говоре - чл. 161) и судија пази на то, „коју реч 
(парци) изговоре“ (чл. 167). Судије не интервенишу у „при“ 
активно, него је прате и посматрају, да на крају реше, ко је у суд- 
ској борби победио. О случају, кад би победио тужилац, Законик се 
изражава овако (чл. 139): „ако уйри меропах (у датом конкретном 
случају тужилац) господара (оптуженог), а о побеђеном 
оптуженику каже: „кто се у што упри“ (чл. 88). Узгред се може 
забележити, да у хрисовуљама наилазимо на глагол одапреши за 
означавање добивене парнице, кад је неко тим путем вратио своју 
ствар натраг. 

У Законику су били донети нарочити законски прописи, који 
су, с једне стране, обезбеђивали непоремећени ток, „пре“, а с друге 
стране давали судијама обавезна упутства за процењивање изјава 
странака. 

У прву категорију спада одредба из првог Законика – „на суде 
да нест опаданија“ (чл. 84), што, према исправној интерпретацији 
Ст. Новаковића, значи забрану да оптужени може приликом 
суђења теретити тужиоца другом кривицом, да би се спасао, или би 
себи олакшао (Зак., стр. 197). Иста се забрана понавља у другом 
Законику, али при томе у много прецизнијем облику. „На суде који 
се парци суде и пре за своју причу, и он-зи отпарчија за што га при, 
да нест вољан отпарчија глаголати потворно на онога-зи парчију 
ни за неверу, ни за ино Дело, разве да му отпира. А кад саврши суд, 
ако што има, по том да глагоље са њим пред судијама царства ми, 
а да му се не верује ни у чем што глагоље, догда му се не исправи“ 
(чл. 161). Намера је законодавцу, вели Ст. Новаковић, да се парни- 
ца једанпут почета ничим не пресеца и не заплиће, него да се води 
крају и дефинитивно расправи. Борба против „опаданија“ водила се 
већ одавно, као што се види из Скопске хрисовуље 1300, где се 
ойаданије набраја између глоба (Нов., Спом., 609, УП; 616, ХІ), 

дакле је већ онда било опаданије забрањено и кажњиво. 

У другу категорију горе споменутих законских прописа спада 
ова одредба: „парци који исходе на суд царства ми да коју реч узгово- 
ре у првину, те-зи речи да су вероване, и тем-зи речем да се суди а 
последњим ништо“ (чл. 167). Чланом овим наређује се, вели Ст. 
Новаковић, да се у суђењу сваколика важност придаје ономе 
што би парничари први пут казали; за исправке и потоња предо- 
мишљања наређује се да се на њих у суђењу ни најмање не гледа 

(Зак., стр. 247). Пошто су „парци“ понегда заједнички назив за обе 
процесуалне странке, имао је Новаковић основа да наведену норму 
однесе на парничаре уопште, дакле и на тужиоца и на оптуженог. 
Не треба ипак губити из вида, да су „парци“ имали и уже значење, 
и то су означавали тужиоце. Баш то је уже значење употребљено у 
претресаној одредби или бар превлађује над ширим значењем. У 
питању је пре свега и првенствено она „реч... коју узговори у 
првину“ тужилац, а та се реч састоји у основном одређивању 
његове тужбе. Баш то се прима од суда као основна изјава, која се 
даљем не сме да мења. Није тек на судској расправи одређивао 
своју тужбу тужилац, него раније у позиву и то се већ „приповеда- 
ло“ (чл. 56) позваном. На суду се тужилац „при за своју причу“ (чл. 
161), тј. за оно, што је већ испричао, дакле определио у позиву. У 
више средњовековних права (пољском, чешком, и др.) нарочито се 
пазило, да тужилац, на суду изнесе тужбу тачно онако, како је она 
била формулисана у позиву; чак најмања промена у тужби, најсит- 
није одступање од позивне формуле изазивали су губитак парнице 
од стране тужиоца. Српско право не зна за такве ригористичке и 
оштре прописе, али ипак одлучно тражи да се на суду тужба прима 
према првој изјави тужиоца, а да се у даљем не мења. Баш у томе 
се, по нашем мишљењу, састоји основни значај Законикове 
одредбе „коју реч узговоре у првину, те-зи речи да су вероване, и 
тем-зи речем да се суди“ (чл. 167). 

Има у Законику још једне забране, која се може тицати судске 
расправе, и то ове: „узданија да нест никому ништа никаква; кто ли 
се поузда за што, да плати само-седмо“ (чл. 102). 


Узданије је спас Хгуоџеуоу (једанпут речено), јер нигде у 
другим споменицима више не долази. Стога је неразумљиво и чак 
загонетно. Базирајући се на П. Ј. Шафариковом истраживању о 
чешком угайпі, Ст. Новаковић с њим идентификује српско уздани- 
је, те га опредељује као судску опкладу праћену двобојем и при 
томе наглашава поглавито моменат двобоја, (Зак., стр. 206–208) 
према чему би узданије спадало у доказна средства, те би се о њему 
требало да говори у идућем параграфу. Међутим најновије истражива- 
ње о узда од Јана Капраса одвојило је споменуту институцију од 
судског двобоја и дефинисало само као судску опкладу са елемен- 
тима судске залоге.! Ако би смо дакле идентификовали узданије са 
угдат, могли би смо да га интерпретирамо као судску опкладу, 
остављајући на страну судски двобој, који је постојао сасвим засеб- 


1 Јап Каргаз, К дејтат безкбйо гамаутћо ргдауа, м Ртагс, 1903, стр. 6-11. 

но. Али таква интерпретација наилази на неодољиве тешкоће, које 
постају у вези са другим делом чл. 102. Душ. зак., где долази 
санкција за повреду забране узданија. Ако је узданије било судска 
опклада, онда на који би начин могло бити изведено упркос 
законске забране? Додуше би то било немогуће, јер не би суд при- 
мио од странака одговарајуће новчане своте или ствари. Једанпут 
забрањена судска се опклада никако не може извести. Међутим, 
Законик изрично вели: „кто ли се поузда за што, да плати самосед- 
мо“ (чл. 102). Није сигурно било узданије судска опклада, него 
нешто друго. Али што је онда било? Алекса Јовановић је изнео 
мишљење, да „узданије претставља чист криминални појам о делу 
самовлашћа“ (Приносци, П, 16), али га није довољно образложио 
ни доказао. Што се тиче нас, морамо отворено признати, да за нас 
узданије остаје загонетка, коју не можемо да решимо. 

За прекидање и одлагање судске расправе на даљи рок наво- 
ди се у Законику само један узрок, и то кад би се странка позвала 
на пристава да њој својим сведочанством са снагом јавне вере 
потврди правне чињенице, која је она изнела, а не би пристава било 
на суду. „Када се прита два, ако рече једин от нију: „Имам пристава 
овде-зи на двору цареву“, ако ли на судијину, да га да. Када поиште 
онде) и не обреште га у дворе, та час да приде на суд и рече „Не нај- 
дох пристава“ – ако јест на обреду, да му јест рок на вечере; ако ли 
на вечере, да јест на обеду да га даст; ако ли га буде одаслал цар, 
ако ли судије на работу, тога-зи пристава, да нест крив он-зи који- 
но га даје, да му се постави рок, да када он-зи пристав приде, да га 
да пред судијами“ (чл. 91). 


8 11. СУДСКИ ДОКАЗИ 


1. Лице. Старословенски, могло би се рећи, прасловенски 
израз лице означава ствар, која је објекат кривичног дела, дакле 
согриз деџсп, нпр., нешто украдено, насилно отето, или чак ору- 
ђе, којим је кривично дело извршено. Тај се израз одржао у 
хрисовуљама (Скопској 1300, Нов. Спом., 617, ХУП) и у 


1 Да су се под лицем разумевала и оруђа извршења кривичног дела, то се види 
отуда, што се лице примењује на сва кривична дела (Скопска хрис. 1200., Нов., 
Спом., 617, ХІ. МП), а не само на одузимање туђе ствари. Маркантан је у томе погле- 
ду чл. 109. Душановог законика: „мађиник и отровник који се најде облично, да се 
каже по закону светих отац“. По себи се разуме, да као лице, са којим би био 
ухваћен мађиник и отровник, има се у виду оруђе извршиваних од њих кривичних 
дела. 

Душановом законику (чл. 92, 149, 180) у своме првобитном облику, 
као и у новијем облику поличије (чл. 154). Од лица има затим 
производних речи: обличеније, што означава радњу којом се хвата 
или обелодањује лице као стварни доказ (чл. 149, 150); облични, 
што означава кривца („облични тат“) ухваћеног на делу или код 
кога су нашли лице (чл. 149); облично, што значи доказано „лицем“ 
(чл. 109); полични, који се придев примењује на ствар, која баш 
сачињава „лице“ (полични скош, коњ - чл. 92. наслов). 

Поводом лица има нарочитих прописа, како се тај стварни 
доказ има да обезбеди. Тако ухваћена, као лице, ствар или животи- 
ња имала се предати заједно с кривцем селу или жупи или каквом 
год старешини на јемство и на чување, докле год не буде кривац 
позван на суд (Душ. зак., чл. 92, 149). Ако би лице пропало, одго- 
варао је онај, коме је оно било предато на чување (чл. 92, 146, 147, 
149). 

Доказ „лицем“ износио се како у оптужном поступку (чл. 150, 
180), тако и у инквизиционом код генералне истраге (чл. 149). Лице 
је важило као савршени доказ, уз који нису били више потребни 
никакви даљи докази (Душ. зак, чл. 149, 150), те је било од пре- 
судног значаја. Ако је оптуженик био оправдан од суда, а доцније 
се код њега нашло право лице („ако се по то-зи оправе, йоличи|є 
обрете исшино у онога-зи оправчије“), то је било довољни разлог 
за осуђивање и кажњавање оних „поротника“, који су кривца 
оправдали (чл. 154). Можда се на основу пронађеног лица по- 
нављао и цео поступак против споменутог кривца. 

Да лице буде доказ од пресудног значаја, треба да оно буде 
исшино, тј. буде ухваћено код човека, који не зна да објасни, откуд 
му је ствар, или да буде пронађен такав човек, који је првом ствар 
предао, а сам није у стању да укаже законити начин прибављања 
ствари. С тога свакоме, код кога је лице било ухваћено, остављало 
се да с себе скине („сведе“) сумњу, да је дошао до ствари путем 
извршеног кривичног дела. „Аште кто што ухвати гушено или 
крадено, лицем, или силом узето, всаки (5с. код кога је лице 
ухваћено) о том да да свод“ (чл. 180). Свод је био засебни доказ, на 
који сад прелазимо. 

2. Свод. Свод, који спада још у прасловенско право, био је 
првобитно једна врста нарочитог поступка, у коме су се комбино- 
вале својинска тужба (аспо утасагопа) и тужба због крађе (асіїо 
Јит). Ако би власнику ствар нестала а затим би баш ту ствар пре- 
познао код неког другог, онда би власник од тога другог тражио да 
му каже, откуд му је ствар. Тај би други био дужан да то учини и 

власник би с њим и са стварију одлазио код указане треће особе, 
која би опет морала одговорити, одакле је ствар прибавила. И тако 
даље власник би ишао са „сводом“, док не би најзад наишао на 
човека, који не би знао да каже, одакле је ствар у своје време при- 
бавио. Онда би власник-тужилац своју ствар узео, а онај последњи 
човек, који не би био у стању да сумњу са себе „сведе“ (скине), сма- 
трао би се као крадљивац и према томе би одговарао. Наведени 
поступак се првобитно водио сигурно без помоћи судских органа, 
само уз присутност суседа, који су му давали јавну гаранцију 
законитости. 

У српским правним споменицима ХІУ века није свод одржао 
првобитни карактер самосталног вансудског поступка, него долази 
као доказ, који се износи пред судијама, за кривична дела разбој- 
ништва и крађе и то кад је предмет крађе готово по правилу стока 
(Душ. зак., чл. 180, 193). По прописима Душановог законика 
сводом има да се служи држалац туђе ствари, кога власник тужи 
„лицем“ или „обличенијем“. Ако да „сводника“ (чл. 193), тј. укаже 
човека, од кога је ствар прибавио на законити начин, онда је оправ- 
дан. Али свод иде даље све до краја, докле год не дотера до оног 
пређашњег држаоца ствари, који не зна да докаже, да је ствар у 
своје време прибавио на законити начин. Тај коначни „сводник“, 
који за собом нема више „сводника“, постаје сводом окривљен. Као 
што се види, свод има дуплу последицу, и то једног и чак једне прав- 
да, а једног другог окривљује. По себи се разуме, да ако онај 
држалац, код кога би власник своју ствар нашао, не би дао „свод- 
ника“, одмах би тим био окривљен (чл. 193). 

Свод долази још у уговорима са Дубровником 1349. и 1353. 
(Нов., Спом., 170, Х; 180, Х) и то за случај, кад је под сумњом коњ 
купљен на тргу, али је ту примена свода ограничена, на име трго- 
вац, који купи коња на тргу и плати царину за њ, нема да даје свода, 
кад му то потврди цариник, а ако не буде потврде цариникове, онда 
је дужан да да свод. Наведено ограничење је уведено у интересу 
промета, за који би тешко било да се изводи дугачка процедура 
свода. Сматра се за довољно „да рече цариник душом, јер јест гога 

зи коња купил, и за њега платил царину, а тата не зна.“ 

Још је Руска Правда (ХІ в.) одређивала да свод вреди за 
унутрашње односе у земљи, а да „у туђу земљу свода нема“. 
Одговарајуће питање долази и у Душановом законику, али се не 
решава једноставно, него на два и чак противречна начина. На 
једном месту свод је прописан као опште правило како за 
унутрашње односе у земљи, тако и за промет са иностранством: 


ИСТОРИЈА СУДСКОГ УРЕЂЕЊА И ПОСТУПКА 753 


„аште кто буде купил где љубо, или у земљи царства ми, или у иној 
земљи, вину да да свод“ (чл. 180). На другом пак месту за међуна- 
родни промет свод се замењује другим доказом и то душевницима: 
„Ако ли рече: „Купих у того земљи“, да оправе душевници“ (чл. 
193). Тешко је објаснити, како је дошло до наведене против- 
речности. Може се ипак претпоставити, да је у ствари вредело 
ограничење свода само на унутрашње односе у земљи. За то се 
могу навести два разлога: 1. да се законитост прибављања ствари 
пленом у туђој земљи доказује „поротом“ (Душ. зак., чл. 132), и 2. 
да се у истовременом са Закоником уговору са Дубровником 1349. 
изрично каже, да се на коња купљеног у иностранству не примењу- 
је свод, него заклетва купчева (Нов., Спом., 171, ХІ), што се затим 
понавља и у уговору 1357. г. (180, ХІ). 

3. Божји суд. Божји суд се састојао у томе, што се оптуженик 
подвргавао неким нарочитим операцијама, опасним по његов 
живот, његово здравље или интегритет његовог тела. Ако би кроз 
њих прошао жив, здрав и неповређен, онда се сматрао да је 
Божјим судом оправдан те невин. Ту је у основи лежало веровање, 
да сам Бог интервенише у томе испитивању кривице, дакле резул- 
тат тога испитивања мора да буде правичан, јер је Бог увек на 
страни правде и неће допустити да невин страда, нити да се крив 
ослободи своје одговорности. На Божји суд наилазимо у пос- 
тупцима скоро свих народа у средњем веку. Имало је више њего- 
вих облика, од којих у средњовековном српском праву долазе 
кошао и железо. 

Кошао се састојао у томе, што се у пун котао узавреле воде 
метне комад усијана гвожђа или камен, а оптужени је имао да 
засуче рукаве и обема рукама да извади из котла оно гвожђе или 
камен. Ако се буде ожегао вадећи, то значи, да је потпуно 
доказано, да је он учинилац кривичног дела, за које се оптужује. Не 
опече ли се, био је потпун доказ за његову невиност (Бож. 
Марковић, О доказима, 56). Железо, као што се о њему одређује у 
Законику, састојало се у следећој операцији: „да га узимају у вратах 
црковних от огња и да га поставе на светој трапезе“ (чл. 150). То се, 
интерпретира Новаковић, радило овако. Пред вратима цркве уси- 
јало би се на ватри железо (гвожђе), и оптуженик је дужан био 
дићи га из ватре и положити на светој трпези. Ако би се то 
свршило без штете, ако се тј. оптуженик не би ожегао, он је био 
прав, и даље се није могло окривљавати; ако ли би ожегао руке, 
значило је да је Божјим судом доказано, да је крив, и онда је одго- 
варао по закону (Зак., стр. 236). 

Котао је био у Србији један стари облик Божјег суда, а железо 
је тек у Душановом законику било уведено или бар прецизирано у 
погледу примене и употребе – „да им јест оправданије железо што 
је положило царство ми“ (чл. 150). Према томе је односно железа 
тачно одређено, на која дела и кад има да се примењује, наиме на 
разбојништво (гусу) и крађу (татбу) и тек онда, кад не би било 
обличенија (чл. 150), одакле у исто време следи, да је према 
споменутим кривичним делима железо долазило непосредно, кад 
није било обличенија, а свакојаке друге доказе искључивало. 

Котао је очевидно застаревао те се у ХІУ веку изрично укидао 
бар у патримонијалном судству. Скопска хрисовуља 1300. изрично 
одређује: „да нест котла људем Светаго Георгија... ни у ком 
потворе“ (Нов., Спом., 616, ХІІ). На исто укидање наилазимо и у 
Хиландарској хрисовуљи 1328 (Нов., Спом., 401, ХП). 

Не гледајући на наведено укидање котла у патримонијалним 
судовима, Душанов законик не само одржава котао, свакако у 
државним судовима, него и тежи да га учврсти, ради чега 
наглашава његову пресудну доказну снагу и одређује да се 
операција са котлом извршује бесплатно. „Судби да не за котал ни 
оправе никакве; кто се оправи, да не дава судијама оправе“ (чл. 84), 
што значи: над ким је извршена операција котла са повољним за 
њега резултатом, за оног нема више суда нити правдања више 
никаквога; онај ко се помоћу котла оправда, не даје за то судијама 
плату. 

У исто пак време Законик ограничава примену котла само на 
себре. „Дворане властеоски, ако учини које зло кто от њих, кто 
буде пронијаревић, да га оправе отчина дружина поротом; ако ли 
јест себар, да хити у котал“ (чл. 106). Да ли је ту потврђена 
уобичајена пракса или уведено неко новаторство, не може се 
одлучно казати, ипак се нам прва претпоставка чини вероватнија. 
Карактеристично је, да је наведена одредба донета с обзиром на 
једну ужу средину и то на службено особље властеоских дворова. 
Властеоски је двор био заповедни центар властелинства, дакле и 
центар патримонијалног судства, које је властелинству припадало. 
У вези с тим наведена одредба прибавља карактер нарочитог 
прописа о одржавању котла у патримонијалним судовима, што би 
било маркантно с обзиром на већ наведене манастирске хрисо- 

вуље, у којима се котао укидао баш у патримонијалним судовима. 
Додуше се дотичне одредбе хрисовуља односе на црквене патри- 
монијалне судове, а чл. 106. Законика изрично има у виду световне 
патримонијалне судове. Да ли је у ствари између те две врсте патри- 

монијалних судова постојала таква разлика у погледу котла? Са 
пуно сигурности то не би се смело тврдити, али извесне вероват- 
ноће за такво тврђење има. 

Ма како да је било, и после Законика опет наилазимо у мана- 
стирским хрисовуљама на потпуно укидање котла, и то у 
хрисовуљи 21. маја 1350. цркви Анагноста Драгоја (Нов., Спом., 
759, ТХ) и две Хиландарске хрисовуље од 2. маја 1355. и 17. маја 
1355 (Нов., Спом., 431, ХІ; Соловјев, Два прилога, стр. 28, т. 20). 
Поред тога Аранђеловска хрисовуља 1348-1353. укида котао у 
своме судству само за мешовите парнице црквених људи с жупља- 
нима, а за међусобне парнице црквених људи одржава (Нов., 
Спом., 699, СЕХХХУП). Тај би се засебни став Аранђеловске 
хрисовуље могао на први поглед објаснити тим, што су сеу 
Аранђеловском властелинству чували и други „закони по српској 
земљи“, а да је интегрално укидање котла у Скопској и Хилан- 
дарској хрисовуљама изазвано грчким утицајем. Али се ствар 
мало компликује тим, што се Божји суд употребљава и у 
Византији, која је прихватила ордалије са Запада нарочито у ХШ 
в. за време Латинског царства? 

У споменутом укидању котла за црквене људе заслужује 
пажњу једна карактеристична црта, наиме околност, што то уки- 
дање долази као саставни део одредбе о слободи црквених људи од 
тегљења у корист државе или од државног суда. Најизразитије се 
то манифестује у две Хиландарске хрисовуље 1355. У првој од њих 
(2. маја 1355) одређује се овако: „и да им (5с. људима метохије 
хиландарске) не ниједне рабоше кефалијине: ни соћа, ни коња, ни 
псара, ни котла“ (Нов., Спом., 431, ХІ). Друга (17. маја 1355) истим 
поводом гласи: „никто да не суди метохији светому Петру ни за 
један суд, мал и голем, ни за земљу ни за вражду, такмо настојешти 
всаки митрополит града Призрена. И котла да им нест ни за један 
суд“ (Соловјев, Два йрилога, стр. 28, т. 20). Изгледа, да су у 
операцији са котлом интервенисале државне власти чак и на пат- 
римонијалном суду и узимале за правданије котлом извесну плату. 
Можда с тим у вези стоји одредба Законика, која је ту плату уки- 
нула (чл. 84). Ипак није та мера за популаризацију котла постигла 


1 у Аранђеловском властелинству патримонијални суд је судио свима пар- 
ницама црквених људи како између њих, тако и са жупљанима, изузевши ако 
су се последње мешовите парнице односиле на вражду, земљу, коња и провод 
људски. 

2 Ајдо Аїрсгпіопі, Рег ипа еѕрохігіопе аде! аігио Ьзатіпо соп гівагіо аП'паћа 
Ітоіа, 1927, р. 148; М. А. Андреева. Очерки по куътурь византійскаго двора вь ХП 
въкъ, у Рга7с, 1927, стр. 158. 

жељени циљ, јер се укидање котла у манастирским хрисовуљама, 
као што смо видели, настављало и после Законика. 

На питање, у којим случајевима се имао употребити котао, не 
може се дати прецизан одговор због недостатка дотичних изворних 
података. Ипак се може казати, да се котао употребљавао широко, 
јер није се примењивао на једну одређену категорију дела, као што 
железо по Законику, него на више дела. То се види отуда, како су 
формулисане одредбе о укидању котла: „да нест котла људем 
Светаго Георгија... ни у коме потворе“, тј. ни у којој тужби (Нов., 
Спом., 616, ХІЛ); „и котла да им нест ни за једна суд“ (Соловјев, Два 
прилога, стр. 28, т. 20). Исто тако и у Законику (чл. 106) не одређује 
се котао за себре у случајевима неке једне врсте, него уопште, „ако 
учини које зло (кривично дело или штету) кто от њих“. Не би смо 
при томе могли афирмативно тврдити, да се котао примењивао 
само на кривична дела, јер се у суседној Угарској испитивање 
врелом водом употребљавало, као што се види из Вараждинског 
регистра (Керіѕіғит Уагафепхе), како у кривичним, тако и у 
грађанским парницама. 

Ст. Новаковић налази, да је у средњовековној Србији постојао 
и најстарији облик Божјег суда, и то судски двобој, који је по 
Законику био укинут као редовни доказ и остављен изузетно 
војницима на војсци (на поход). Прву тезу оснива на чл. 102. о уки- 
дању узданија, које, као што већ знамо, интерпретира као судску 
опкладу праћену двобојем, а другу изводи из чл. 131, који гласи: 
„На војсце сваде да нест. Ако ли се свадита два, да се бијета, а ин 
никто от војник да им не поможе. Али кто потече и поможе на пор- 
вицу, они-зи да се бију“. 

Ни једна ни друга од наведених Ст. Новаковићевих теза не 
може да се прими. Прва због тога, што, као што смо показали , није 
од Новаковића доказано, да је узданије било судска опклада, а камо 
ли да је обухватало и двобој, који иначе није неопходно ишао за 
опкладом. Што се тиче друге тезе, то није ни она оправдана, јер се 
у чл. 131. Душановог законика не говори о судском двобоју, него о 
двобоју вансудском, у чијем је облику допуштено лично 
разрачунавање између два посвађена војника на војсци; при томе 
се примају казнене мере, да не би се двобој претворио у свеопшту 
тучу; те би мере биле потпуно сувишне, ако би у питању био прави 
судски двобој, јер се он вршио пред судом или пред судским иза- 
слаником у званичним приликама, које су искључивале могућност 
мешања са стране. Слободни смо потсетити, да је на војсци вршио 
суд војвода (Душ. зак., чл. 129). Према томе би судски двобој 

између два војника морао да се изводи пред војводом или пред 
његовим изаслаником. Не може бити сумње, да се у чл. 113. не 
мисли баш на такав двобој, него на свађу између двојице и на њену 
ликвидацију личним разрачунавањем. Поводом Божјег суда, 
нарочито железа, истиче се у књижевности мишење, да је било 
принципијелне разлике, између става, који је према Божјем суду 
заузимала црква на Западу и у Србији. Док западна црква, са 
ширењем своје судске надлежности, на првом месту потискује 
Божји суд, као ирационално доказно средство, дотле српска црква 
допушта чак и његову примену. Положај цркве у Србији био је 
другачији; она је увек била потчињена световној власти, односно 
владаоцу, и отуд њен слабији утицај на судски поступак. 


Иако није у наведеној изјави однос између православне цркве 
и државе у Србији карактерисан правилно, ипак нећемо се на њему 
заустављати, јер смо то питање исцрпно претресли у І делу (5 16). 
Ограничићемо се само на специјално питање о Божјем суду и одно- 
су цркве према њему. Није допуштала и фаворизовала Божји суд 
само православна, него и католичка црква. Примера ради да се 
позовемо на чувени Вараждински регистар (Кер тит Уагафепхе), 
судски регистар Вараждинског капитола из ХПІ в., наштампан 
1550. Из тога се регистра види да је католички капитол у Угарској 
без икаквих приговора регистровао поступак Божјег суда, и да је 
„железо“ (ти стит сапӣепііѕ јетт) било праћено нарочитом цркве- 
ном церемонијом, напосе специјалном молитвом свештеника, сас- 
тављеном по угледу немачког формулара молитве код котла (іиа!- 
сіит адиає Іегуепіїз), а у сагласности са молитвом код железа, 
наведеном у Књизи пољског обичајног права из ХП в. Црква 
уопште, како католичка, тако и православна, била је приморана да 
Божји суд толерира; никако није могла да се помири само са суд- 
ским двобојем те се против њега директно и упорно борила, иако 
ни у тој борби није успела. Том приликом ваља забележити, да се 
двобој широко употребљавао при свима споровима баш на 
католичком Западу, а да га није било у законодавству православне 
Србије. У великој православној земљи у Русији било је судског 
двобоја и пре Руске Правде и после у законским споменицима од 
ХШ и све до ХУП века, али ни у једној редакцији Руске Правде 


Ів. рг Войо! Ваиѕсћег, О герезіги Уатадтубт Е дејтат Воћсћ ѕоиаи у Џћгасћ, 
гогХігепу гуіаўті огіѕк 2 бахорізи Обепё Зројеспози. Ѕајагікоуу „Вгапмауа“, гобпік Ш, 
ао 2, у Вгапчјамс, 1929, и наш приказ у Архиву за правне и друштвене науке, књ. 
ХХХУЋ, 1930, стр. 150-151. 

(ХІ-ХІІ в) судски двобој се не спомиње. Ту последњу околност 
објашњавао је чувени руски историк Василије Кључевски баш ути- 
цајем православне цркве, који је додуше доцније попустио, али се у 
извесно време показао толико јак, да није састављач Руске Правде 
смео да судски двобој, тако рећи, узакони. 

Историјско-правно процењивање Божјег суда до сада се сас- 
тоји само у тврђењу, да је Божји суд ирационално доказно сред- 
ство, које се базирало само на празноверици и уопште на сред- 
њовековном мраку. То тврђење само наставља традиционално 
резоновање у духу крутог рационализма ХУШ века, а не води 
рачуна о подацима позитивне науке. Међутим модерна позитивна 
експериментална наука у последње време констатује, како се у 
стању екстазе развија и напреже једна врста особите психичке 
силе, која делује на сва ткива, тако да у њима изазива знатне 
промене, напосе анастезију, што омогућава да ткиво издржи 
надражај, који у нормалном стању човек не подноси. Ватрено 
веровање, да сам Бог интервенише у послу, изазвало је без сумње 
одговарајућу екстазу и анастезију, услед чега невин човек није се у 
ствари опекао ни врелом водом ни усијаним гвожђем. Без сумње су 
средњовековни људи имали пуно прилика, да се у томе експери- 
ментално увере, тим више, што је постојала читава казуистичка 
теорија о томе, који је степен опекотина био за осуду, а који није. 
Тек кад је вера попустила и престала да изазива потребну екстазу, 
пропао је Божји суд као доказно средство. 

4. Заклешва странке инокосна и са помагачима. Заклетва 
странке је једна од општесловенских и чак прасловенских институ- 
ција. Стари словенски назив за заклетву је роша, која се реч 
одржала код Пољака и код Чеха за означавање формуле или текс- 
га заклетве. Заклетва се употребљава како у грађанским, тако и у 
кривичним парницама. Заклетву је полагао тужилац или туженик, 
кад није било других доказа те се истина какве чињенице ни на који 
други начин није могла пронаћи. Изјава, на којој се странка имала 

да закуне, унапред се формулисала у оном одређеном контексту, 
који је странка морала да научи, а затим на памет изговори 
савршено тачно. Свака чак и најмања погрешка, омашка или прос- 
то сплетање у изговарању формуле заклетве чинила је заклетву 
неисправном и ништавном. У основу тога је лежало схватање зак- 
летве као једне врсте Божјег суда. Веровало се и сматрало, да Бог 
не допусти, да исправно изговори заклетву онај, чија би изјава била 
лажна. Стога, ако није странка хтела да се на своју изјаву закуне 
или није положила заклетву исправно, није суд њеној изјави 

веровао. Напротив, ко је потпуно исправно положио заклетву, 
његову изјаву суд признавао за истину. Као што смо већ рекли, обе 
су странке полагале заклетву, било једна, било друга према потре- 
би и датим приликама, али се највише употребљавала заклетва 
туженика, која, ако је била потпуно исправна, служила као оправ- 
даније или очишћење од „потвора“ (тужбе). 

Није се употребљавала само инокосна заклетва, него и зак- 
летва са помагачима, кад су после странке полагали заклетву још 
њени помагачи, који су тим изјављивали да верују у истинитост 
исказа, на који се странка заклела (стога се заклетва помагача 
називала гигатетит де стеди а:е). Заклетва са помагачима приз- 
навала се за савршени доказ, те је странку „правдала“, или „оправ- 
давала...“ 

У српским правним споменицима из доба и са територије 
Немањићке државе сачували су се само појединачни подаци о зак- 
летви странака, при томе само у уговорима са Дубровником. 

Заклетву је полагао тужилац, који би тражио натраг своју 
оставу, а прималац обуставе би ју порицао, а о чему се говори у 
уговорима 1349. и 1357. „И где кому даје Дубровчанин свој добитак 
кому годе трговцу (подразумева се: у поклад, тј. у оставу), тере му 
од њега у бах удрит (пориче, одрече се), да се кљне Лашинин за 
този, да буде верован по закону, како су имали у родитеља и у пра- 
родитеља царства ми" (Нов., Спом., 170, ІХ; 180, ІХ). 

„И што да Дубровчанин Србину своје иманије у веру, ако му 
запише (пориче) Србин, и рече: неси ми дал, да рече Дубровчанин 
свом му вером и душом, што му је дал добитка, да му плаћа“ (угов. 
1387. Нов., Спом., 201, Х). „Да рече... својом вером и душом“ не 
може значити што друго, него да се закуне. Имамо дакле случај, 
кад полаже заклетву тужилац и да та његова заклетва вреди као 
доказно средство од пресудног значаја. 

У другом случају, заклетву има да положи туженик. Тај 
случај, предвиђен у уговорима 1349. и 1357, односи се на тужбу, коју 
би неко подигао против купца коња, тврдећи да је коњ његов и 
тражио би га себи. Купац Дубровчанин је против такве тужбе 
могао да се пре свега брани сведочењем цариника „да рече цариник 
душом, јере јест (52. Дубровчанин) тога зи коња купил, и за њега 
платил царину, а тати не знаа“ (Нов., Спом., 170, Х; 180, Х). Ако 
цариник не би овако посведочио („ако ли га такози не оправи 
цариник“), онда је имао тужени купац коња да да свод. Свод се ипак 
могао тражити само поводом унутрашњег промета у земљи. „А 
који љубо трговац доведе коње купив из туђе земље, а познају се 

(тј. а неко препозна да је то његов коњ), да се кљне шази шрговац 
сам други, јере га јест купил у туђој земљи, и не зна тати и гусара, 
да не даје за то-зи свода“ (Нов., Спом., 171, ХІ; 180, ХІ). Као што се 
види, туженик може да се од оптужбе одбрани заклетвом, коју 
положи заједно са једним помагачем. Да се помагач тражи само 
један, то је ретки случај, јер се у другим словенским земљама, као 
и у Србији у ХУ в., обично тражило више помагача, и то 4, 6 и чак 
12. За полагање заклетве од стране туженика постојао је врло 
карактеристичан термин „одакљнутши се“ (Нов. Спом., 201, УП; 
299, У; ІХ), који је без сумње састављен по угледу познатог нам тер- 
мина „отпирати“, или одапирати. 

Да ли се заклетва странака, како инокосна тако и с 
помагачима, употребљавала и у међусобним парницама Срба 
унутра у земљи, о томе не може се ништа афирмативно тврдити, 
јер нам недостају потребни подаци у изворима. Само у Душановом 
законику наилазимо на једну индикацију, да су поротници (заклети 
људи) у извесном одређеном случају иступили као помагачи при 
заклетви странке (чл. 160, други став). Детаљније ћемо ра- 
справљати о томе под идућом тачком (5), где ће бити речи о кле- 
твеницима. 

5. Клешвеници. Клетвеници су били честити, непорочни и 
веродостојни људи, који су под заклетвом потврђивали извесне, 
битке за дотични судски спор, чињенице, а чијим је исказима суд 
имао да поклони безусловну веру. Њихови су искази били дакле 
доказ од пресудног значаја. Пошто је најстарији назив за заклетву 
роша, као исти назив за клетвенике треба да се сматра реч порош- 
ници или збирка именица пороша. Било је ипак и других назива, на 
име: сійариници, старци, душевници, сведоци, што ћемо видети из 
даљег излагања. 

Подаци из судске праксе о клетвеницима сачували су се у ма- 
настирским хрисовуљама. Из тих се података види, да су се клет- 
веници употребљавали у грађанским парницама, а нарочито у пи- 
тањима о својини земље и код одређивања граница. 

Ту на првом месту долази опис парнице, коју је 1327. водио 
пред краљем манастир Хиландар са двојицом властеле због земље 
и граница. Краљ је донео одлуку, да странке „поведу 12 стариник 
жупљан, достоверних чловек, да се закљну страшним заклетијем, 

дошадше на међу да укажу, куде је међа. И посла краљевство ми 
Градислава Војшића пристава и придоше стариници на међу, и 
закле их пристав... И они се заклеше страшним заклешијем вси ва 
једино и указаше међу и (ушесаше)“ (Нов., Спом., 397). Са истом 

функцијом за одређивање граница (међа) долазе стариници и 12 
сійарац добрих чловек у другим хиландарским хрисовуљама - 2. У 
1355; 17. У 1355, 1361 (Нов., Спом., 430, І; Соловјев, Два прилога, стр. 
26, т. 5; Нов., Спом., 437, П). 

Понегда се исти клетвеници при одређивању међе називају 
сведоцима. „Посла краљевство ми судију Богдана и Парабка уте- 
сати међе Средњему Селу и Куманову, а с ними 24 сведоке, и 
утесаше међе...“ (Дечанска хрисовуља 1330, Нов., Спом., 646, Ш; 
исто у П Аранђелов. хрисовуља 1353, Нов., Спом., 703, Ш). 

Исказ клетвеника сачињавао је доказ од пресудног значаја: „И 
кади има суд митрополит серскии Јаков с Каром са сијузи земљу и 
за људи, тадизи земљу сијузи сведоци присведоковавше, цркви, 
како јест била у светаго краља црковна“ (П Аранђ. хрисовуља 1353, 
Нов., Спом., 703, Ш). И после пресуде наводили су „земљу што 
присведоковавше сведоци“ (Дечанска хрис. 1300, Нов., Спом., 647, 
ПТ) и позивали су се на старинике при потоњем указивању међе у 
попису: „село Речани, а међа му от Сопина Чрни Дољ итд... И от 
туду посред баре, куде сшаринници пођоше“ (Аранђеловска 
хрисовуља 1348-1353, Нов., Спом., 688, ХІ УШ). 

Наведено доказивање клетвеницима у парницама због земље, 
учвршћено у судској пракси, у Законику се узакоњује: „за међе селске 
да даду обоји који ишту сведоке, он половину а он половину по 
закону; да куде реку сведоци, тогова-зи (52. земља) да јест“ (чл. 80). 

Нису се клетвеници употребљавали само у споровима због 
земље, него и у другим парницама, како грађанским, тако и 
кривичним. Још Скопска хрисовуља 1300. спомиње порошнике 
(Нов., Спом., 616, ХІПІ) као општу институцију, која није везана 
само за нека одређена питања. Са таквим општим карактером 
иступају клетвеници и у Душановом законику, где се пороша 
истиче као опште доказно средство за повлашћени сталеж, чији се 
припадници служе поротом онда, кад себри морају да роне руке у 
котао (чл. 106). 

Али поред тога Законик наводи и поједине случајеве, у који- 
ма се клетвеници наводе као нарочито и чак искључиво доказно 
средство. Тако се у два случаја на основу исказа клетвеника 
одређује вредност нанете штете, а према томе и пресуђује износ 
отштете оштећенику. Први се случај односи на попашу: „ако ли 
кто попасе жито, или виноград, или ливаду грехом, ту-зи попашу да 
плати шійо реку душевници који цене“ (чл. 76). Други случај пре- 
двиђа пресуђивање отштете за имовину, коју би путнику на друму 

одузели гусари (разбојници) и тати (крадљивци). „И всаки гост, и 
трговац, и латинин да приходи ка првим стражам, са всем што има 
и што носи, да га стража страже предава са всем. Ако ли се згоди 
тере што изгуби, да јест пороша веровани чловеци: шійо реку 
душом јер су изгубили с онем зи порошници, то-зи им да плати 
ћефалије и страже“ (чл. 160, став 2). Нарочито треба подвући, да ту 
је од пресудног значаја оно „што реку... с онем-зи поротници“, тј. да 
исказ поротника мора да буде заједнички са оштећеником, другим 
речима, да ту не иступају поротници самостално, него уз оштећену 
и тужилачку странку као њени помагачи. 

Нарочиту улогу играју клетвеници у споровима о својини на 
покретним стварима, кад је ствар прибављена у иностранству. 
„Што кто купи от плена из туђе земље... Ако ли га кто потвори 
(тужи), говоре „Оно-зи је моје“, да га оправи пороша по закону, 
јере је купил у туждој земљи, а не му ни тат, ни проводчија, ни 
савестник, тако-зи да си га има како своје“ (чл. 132). „Што се гуси 
или украде, тому да да сводника, (или) да плати всако само-седмо. 
Ако ли рече: „Купих у того земљи“, да оправе душевници от 
глобе; ако ли га не оправе душевници, да плати с глобом“ 
(чл. 193). 

Доказна функција клетвеника манифестује се у два облика: 
прво, клетвеници потврђују изјаву једне од странака, било тужиоца 
било туженика; друго клетвеници износе самостални исказ о 
спорној чињеници. 

Да клетвеници потврде изјаву тужиоца, то се тражило ретко. 
Свакако у Законику наилазимо на један такав случај, наиме кад 
поротници имају да потврде да је ствар тужиоцу одузета од злико- 
ваца и шта износи тим нанета штета (чл. 160, став 2). У томе 
случају иступају клетвеници чак као помагачи, што смо на свом 
месту забележили. Редовно се траже клетвеници да потврде изјаву 
туженика, који пориче тужбу и тврди да није крив, да је невин. Ту 
се функција клетвеника састоји у томе, да туженика оправе (Зак., 
чл. 106, 132, 193) од пошвора (тужбе), да му буду оправданије (Зак., 
чл. 151. по Раваничком препису), као што је у другим случајевима 
оправданије железо (чл. 150), или књиге судијине (чл. 162), или 

оправа котао (чл. 84). 

У парницама због својине на земљи и поводом одређивања 
граница, као и код процењивања попашом нанете штете клетвени- 
ци износе самосталну изјаву о предмету спора. Ту нису они 
клетвеници, који оправљају једну странку, него који дају о спору 
исказ, који се затим ауторитативно намеће од стране суда објема 


ИСТОРИЈА СУДСКОГ УРЕЂЕЊА И ПОСТУПКА 763 


странкама. То значење самосталних исказа клетвеника лепо се 
огледа у чл. 80. Законика, који због тога сматрамо за потребно да 
поново наведемо іп ехіепѕо. „За међе селске да даду обоји који 
ишту сведоке, он половину, а он половину по закону; да куде реку 
сведоци, тогова-зи да јест“. Као што се види, ту клетвенике дају обе 
странке заједно, и то се изрично износи у закону, очевидно, с 
обзиром на то, да у другим случајевима, кад се од клетвеника 
тражи само потврђивање изјаве странке, те клетвенике даје 
дотична странка. Затим се нарочито у закону наглашава, „да куде 
реку сведоци, тоговази да јест“. Шта то значи? То значи да је исказ 
клетвеника од пресудног значаја, иако би се разилазио како са 
изјавом тужиоца, тако и са изјавом туженика. Ту опет има разлике 
од клетвеника прве врсте. Кад су клетвеници потврђивали изјаву 
једне од странака, онда је резултат био друкчији: ако су потврдили, 
онда је дотична странка добијала парницу према својој изјави; ако 
нису, онда је добијала противна странка опет према својој изјави. А 
у случајевима друге врсте, парница се решавала према изјави 
клетвеника. Баш на те случајеве друге врсте лепо се може при- 
менити израз, на који наилазимо у уговору са Дубровником 1387 – 
„ако ли узахоте обоји сведоџбу, који се пре“ (Нов., Спом., 200, ІУ), 
што се разложно може противставити случајевима кад се само 
једна странка позива на клетвенике (Зак., чл. 106, 132, 160, 193). 

Да ствар буде потпуно јасна и да се уклони свако рђаво 
разумевање, сматрамо за дужност подсетити, да је судски поступак 
био оптужни. Према томе ни клетвенике није одређивао суд, него 
су их давале странке (Зак., чл. 80). И у познатој нама парници пред 
краљем 1327. одлучио је краљ, да странке „поведу 12 старинник 
жупљан“. Дајући клетвенике, странке су морале испунити услов, да 
то буду људи „достоверни“, „добри“, тј. честити и веродостојни. 

За клетвенике зна и Закон Јустинијана и у једном случају 
наводи их као доказно средство од пресудног значаја. „Аште кто 
пру имат с ким о некојој вешти и речет: имал сам књигу записану, 
на ју сам изгубил, да даст 5 сведетељ достоверних да га оправе“ (чл. 
5). И унапред одређени број сведока и додати им придев „дос- 
товерни“ и карактеристика њихове функције као „оправљања“, све 
то показује, да нису ту посреди сведоци у данашњем смислу, него 
стари клетвеници. 

Резимирајући поменуто, може се казати да се у функцији 
клетвеника комбиновало исказивање субјективног уверења о истини- 
тости изјава странака са вештачењем. Последње се нарочито осећа у 
самосталним исказима клетвеника, које су они давали поглавито у 

споровима због земље и граница. Није узалуд, што добри људи, који 
су се употребљавали при „утесању“ међе, називају се на једном месту 
у изворима ,вешішими људми“ (Хрисовуља 1354, Нов., Спом., 739, Ш). 

6. Сведоџба сведока. Клетвеници су исказивали субјективно 
уверење о истинитости исказа странке или самостално саоп- 
штавали суду о чињеницама, које нису морали својим чулима опа- 
зити, већ су то могли сазнати и на други начин, нпр. на основу 
традиције, свога животног искуства, и своје вештине. Насупрот 
томе се као сведоци сматрају они, који пред судом исказују своја 
лична опажања, дакле оно, што су сами видели или чули. У старом 
судском поступку превлађивали су искази клетвеника, а сведоџба 
сведока скоро није се сасвим употребљавала и свакако је у 
доказном поступку заузимала споредно место. Изузетак се правио 
само за сведоџбу званичних лица, која су сведочила о ономе, што су 
видела или чула по званичној верзији. 

У сведоџбу званичника спадају искази на суду оних лица, која 
су уживала тзв. јавну веру (/14г5 рифііса), о чему смо имали при- 
лике да говоримо у односу на Јужне Словене. Сад хоћемо да 
скренемо пажњу на врло интересантне одговарајуће податке из 
историје чешког права. Ту се може констатовати да сведоџба 
званичних лица долази у доказном поступку много раније, него ли 
сведоџба приватних лица, случајних гледалаца или слушалаца. У 
чешким правним споменицима ХІУ века наилазимо баш на све- 
доџбе званичних лица („уредника“), и на првом месту на сведоџбу 
„коморника“, као што се у Чешкој звао пристав. Коморник 
сведочи пред судом о томе, што је запазио при извиђају, што је том 
приликом чуо од суседа. Судски уредници потврђују, да изјава 
тужиоца пред судом поклапа се или не са тужбом унесеном у 
земаљске даске (нарочито судске књиге). И о многим другим 
важним битним по судски спор чињеницама сведочила су званична 
лица, исказујући, што су од њих видели или чули, кад су по 
званичној дужности у њима учествовали или уз њих били присут- 
ни. Све то су исказивали пред судом „уредници“, како су памтили. 
Да памте све што се врши уз њихово учешће и присутност, то им 

је била званична дужност, али ипак је их интересована странка 
нарочито за то ангажовала, кад је од њих при односној правној 
радњи тражила: „изволте памтити (,габі? ротпіебіі“, као што се 
вели у Рожемберској књизи из прве половине ХІҮ в.), или 
објашњавала, ради чега им дату чињеницу пријављује: „вам то 
пријављујем да ми то у своје време изволите потврдити“ (уоріѕ 512- 
пійсо, ш гетроге ѕио... Шиа тійі гесорпозсеге уеійіѕ, Оғао јифси 

Іеггае из прве половине ХІҮ в.); у последњој изјави мисли се на 
будући исказ дотичног уредника пред судом. Тим исказима, које су 
уредници узимали на своју „веру и душу“ (уеги а 0051), суд је пок- 
лањао безусловну веру. Свакако се сведоџба уредника у Чешкој 
могла побијати само сведоџбом једног другог уредника. Од истог 
је значаја била, заштићена јавном мером, сведоџба јужнословен- 
ског пристава, за коју је у најмању руку постојала презумпција 
истинитости, а чија би се лажност требала да нарочито докаже 
(Еійеѕ рифііса, 31-35). 

Како су се у средњовековној Србији странке позивале на 
суду на пристава, о томе вели чл. 91. Душанова законика, који смо 
већ іп ехіепѕо навели, кад је била реч о приставу. На позив 
странке пристав је могао сведочити о читавом низу правних 
чињеница, које су биле извршене ван суда и на суду уз његову 
присутност. Тако је пристав потврђивао, да је и како је позив на 
суд извршен, да се потраживање тужиоца у позиву тачно подудара 
са његовим потраживањем на суду, да је расправљаном спору 
између странака било већ једанпут пресуђено и да је пресуда била 
чак извршена, да се туженик већ једанпут на суду „отстојао по 
закону“ (чл. 89) и сл. Затим је пристав могао да меродавно 
сведочи о различитим правним пословима, које су странке 
закључивале уз његову присутност, а који су били од значаја за 
предмет парнице. Као заштићена јавном вером, сведоџба се прис- 
тава сматрала за толико важан моменат у доказном поступку, да 
се ради ње судска расправа, кад је пристав био отсутан, одлагала, 
„да када он-зи пристав приде, да га (странка) да пред судијами“ 
(Зак., чл. 91). 

Нарочито треба да буде забележена званична сведоџба 
милосника 2 Милосійник је био из редова дворског особља специ- 
јални сведок при састављању милости, или милосійне књиге, ті. 
даровног писма владаочевог, у коју су категорију спадале и 
баштинске хрисовуље (чл. 39. и 40. Душ. зак.). Поводом милости, 
дате уз његову присутност, милосник је затим могао да сведочи 
пред судом, и његова је званична сведоџба важила онолико, колико 
и сама милосна књига (Душ. зак., чл. 78). 


1 В. рг Јосе! Магком, Рауод-зок, а јећо пизо у зузібти сеукећо зізедоувкено рги- 
уоапіно ет, Хмійїті опук ге Ѕроғпіки ува ргаутсћ а матисћ гоё. ХХУШ, м Ртагс, 
1928, стр. 19-20 (мој приказ у Архиву за правне и друштвене науке, ХХХУНЦ, 
149-150) и од истог писца: Ргіргаупе јтет ргосет! у Сехкет рғауи теткет, ХП—ХУН 
5101, У Втайзіаус, 1930, стр. 19, 22, 168. 

2 В. Ст. Станојевић, Студије о српској дипломатици ХУ. Сведоци, Глас, СХ, 
1924, 21–22. 

Давали су званичну сведоџбу и други уредници. У уговорима 
са Дубровником 1349. и 1357. наилазимо на такву сведоџбу царини- 
ка. „И који трговац купи коња на тргу, и плати за њ царину, да рече 
цариник душом, јере јест тога-зи коња купил, и за њега платил ца- 
рину, а тати не знаа, да му за то-зи свода нест; ако ли га тако-зи не 
оправи цариник, да да свод у кога јест купил“ (Нов., Спом., 170, Х; 
180, Х). Као што се види из горњег, сведоџба цариника је туженика 
„оправљала“, била му „оправданије“, дакле је сачињавала доказ од 
пресудног значаја. Без сумње исто тако је важила и сведоџба при- 
става. 

Што се тиче привашних сведока, није та институција била у 

ондашњем судском поступку проширена, ни од значаја, тако да се 
за њ у Душановом законику сасвим не спомиње. Што се тиче 
хрисовуља, то у њима наилазимо на приватне сведоке под старим 
називом послуха. Као што и много других правних термина, послух 
има више значења, и то прво означава сведока, што је оригинерно 
значење његово, друго – саслушање сведока и треће – судску таксу 
за саслушање сведока. Два последња значења разговетно се истичу 
у овој одредби Хиландарске хрисовуље 1276–1281: „Послуси који 
се чине пред краљем или пред владаљци двора краљева међу 
људми и влахи сије светије цркве что се пру с земљани или сами 
међу собом, ако буде да провода или до вражде, послух да јест два 
динара“ (Нов., Спом., 387, У). У потоњим хрисовуљама послух се 
наводи увек при набрајању глоба, такса и других плата, које 
наплаћује црква, као носилац патримонијалне власти, и износи 
обично два динара, изузетно четири динара (Нов. Спом., 596, 
ХХІХ; 617, ХІ МП; 628, І.ХХУГ; 636, ХХІХ-ХХХ; 652, 11; 659, ХХІ; 
671, Х). 

Што се тиче случајева, у којима су се употребљавали приват- 
ни сведоци, пружа нам индикацију горе наведена одредба 
Хиландарске повеље 1276-1281, у којој се вели, да „послуси... се 
чине“ и „ако буде до провода и до вражде“. Дакле су се употреб- 
љавали и у већим парницама, које су сачињавале ғеѕегуаіа 
владаочевог суда. Тим више су се морали допуштати у мањим, 
редовним парницама. Од каквог су ипак били значаја и каква је 
била специфична тежина њихова између осталих доказа, за то се не 
зна због недостатка одговарајућих података у изворима. 

Стари је судски поступак поклањао веру клетвеницима, а при- 
ватне сведоке скоро је игнорисао. То му се обично пребацује као 
знак, да су се више волела формалистичка доказна средства, него 
ли рационални докази, управљени на проналажење материјалне 

истине, до које није суду скоро ни стало, само да се задовољи 
форма доказног поступка, коју тражи обичајно право и закон. 
Мислимо, да је горње суђење погрешно или бар претерано. 
Свакако се не може интегрално примити нарочито с обзиром на 
резултате модерне експерименталне психологије, који су показали 
и доказали, да је објективна веродостојност сведоџбе сведока 
сумњива и скоро минимална. Због тога би тешко било пребаци- 
вати средњовековним судијама да су сведоџби сведока додељи- 
вали у доказном поступку минимално место. У ондашњем скроз 
оптужном поступку није суд располагао са средствима да сведоџбе 
сведока испита и провери. Зар није било целисходније и чак 
правичније да иде за уверењем клеветника, тј. извесног броја 
честитих, непорочних и угледних људи? Мислимо да јесте. Исказ 
познатих и честитих људи из уже друштвене средине, којој је при- 
падала и странка, много више је вредео, него ли оно, чега је могао 
да се сети о догађају неки случајни гледалац и слушалац. Не треба 
при томе заборавити, да су клетвеници за лажни исказ одговарали 
противној странци својим имањем, и да се „оправљени“ њиховим 
исказом кривац враћао у њихову средину, што би су они једва 
могли да желе. Затворени живот у ужој сталешкој и корпоративној 
средини стварао је услове за меродавност клетвеникових исказа, 
који су ітріісіїе садржали много, што не би ондашња државна 
власт ни могла да пронађе са оскудним организационим средстви- 
ма, која су њој стајала на расположењу. У мери, како су се са 
проширивањем друштвеног живота корпоративне везе попуштале, 
а државна се организација разграњивала и јачала, смањивала се 
употреба клетвеника, а на њихово су место све више долазили све- 
доци. 

7. Исправе. Као доказно средство служиле су званичне и при- 
ватне исправе. У првој категорији истичу се на првом месту 
хрисовуље, простагме и остале повеље владаочеве, од којих су пре 
свега и најчешће биле у питању баштинске хрисовуље (Душ. зак., 
чл. 39, 40), које се такође називају милосне књиге (чл. 78, 79). Тако 
у парницама због земље на суду владаочевом цркве, односно 
њихови заступници износиле су хрисовуље („изнесоше хрисовуље 
прародитеља царства ми светога краља“ – Хил. хрисовуља 2. У, 17. 
У и 2. УП 1355; Нов., Спом., 429, 33; Соловјев, Два прилога, стр. 26 
и 29-30), и тражили да им се пресуди „како је (земљу) има црква у 
хрисовуљи“ (Хил. 8. МІ 1355, Нов., Спом., 428, 1). 

Да хрисовуља служи као доказ, морала је да буде аутентична. 
Ако би противна странка посумњала у аутентичност, морала је да 

докаже да је изнета хрисовуља факсификат. Што се сматрало као 
доказ извршене фалсификације, на то се у једном члану Законика 
указује овако: „слово лажно приписано“ и „словеса претворена и 
речи претворене на ино него што је повелело царство ми“ (чл. 
138). Није то био лак посао, јер су се и у дворској канцеларији при 
писању оригиналних хрисовуља чиниле исправке, нешто се бриса- 
ло, понегде се стругало па поново писало, нешто се уметало између 
врста.! Да ли и како се могла оспоравати аутентичност печата и 
потписа, о томе нема у изворима никаквих индикација. 


Баштинска хрисовуља је противно световних држалаца земље 
важила безусловно: „ако тко даст милост цареву и рече. „Дал ми 
јест господин цар како јест држал мој друг пређе мене“, ако даст 
милост цареву, да буде тако-зи да држи освен црковнаго“ (чл. 79). 
Предвиђа се само случај, ако би обе странке изнеле свака по аутен- 
тичну хрисовуљу на исту земљу, што се могло десити услед 
немарности дворске канцеларије или стицајем неких других окол- 
ности. За такав случај Законик доноси једно, рекли би смо 
данашњим језиком, прелазно наређење, које гласи: „где се изнесе- 
та две књизе цареве за једну ипотес (тражбину) за земљу, кто сада 
држи, до сијега-зи доба саборнаго, тогова да јест, а милост да се не 
потвори (оспори)“ (чл. 83). Нема сумње, да је пре Законика и после 
Законика у погледу потоњих хрисовуља било на снази неко друго 
правило, али баш које, о томе нема директних података у 
изворима. Ту може да нам помогне само нека компликованија 
интерпретација, коју ћемо извести мало час доле у вези са питањем 
о процењивању законитости царевих књига. 


Против цркве и њеног земљишног поседа није, изнесена од 
тужиоца, милосна књига била доказ од пресудног значаја, него је 
само изазивала релацију парнице владаоцу (Душ. зак., чл. 78). 


Хрисовуље, или „књиге“ владаочеве, које странке „износе“ 
(као што се каже у хрисовуљама) или „приносе пред судије“ (као 
што се изражава Законик, чл. 105), вределе су као доказно сред- 
ство само онда, кад су биле законите, тј. нису биле у супротности са 
Закоником. Судијама је било остављено право да цене законитост 
царских наредаба. Ако би суд нашао, да није књига царева за- 
конита, онда би по првом Законику (чл. 105) био дужан да 
реферише цео предмет цару, који би донео дефинитивну пресуду, 
која би садржала одлуку и о доказној снази осумњичене од 


І В. Ст. Станојевић, Студије о српској дипломатици ХХІ. Писање повеља, 
Глас СКУП, 238-241. 

суда књиге цареве. У истом случају по другом Законику (чл. 171) 
суд је добио право, да незакониту књигу цареву дефинитивно 
уклони из доказних стредстава и донесе пресуду по Законику. У 
вези с наведеним може да се пронађе одговор на питање, како се 
имао да реши сукоб између две књиге владаочеве, изнете од 
странака на једну те исту земљу, а које хрисовуље буду издате 
после саборног доба, у који спада сам Законик. У погледу саборног 
доба Законик, као што већ знамо, иде за принципом целисходнос- 
ти (опортуности), те не потврђује својину ономе, чије је хрисовуља 
старија, него ономе, ко фактички држи земљу. Међутим на крају 
чл. 83. доноси ову општу одредбу: „а милост да се не потвори," тј. не 
оспори и не укине. За доба саборно та одредба није имала смисла, 
јер се у смислу чл. 83. милост царева у ствари оспоравала и укидала 
наиме у случају, кад се земља фактички налазила у државини 
онога, чија је хрисовуља била млађа, и право својине стечено по 
старијој, првој хрисовуљи, порицало се. Дакле се закључна одредба 
чл. 83. могла односити само на будуће, на хрисовуље, које ће бити 
донете после доба саборног. За њих ће вредети правило „да се 
милост не потвори“. Према томе би свака потоња хрисовуља на 
исту земљу била од суда одбијена, јер би се налазила у супротности са 
Закоником, који је изрично прописао, „милост да се не потвори“. 
Наведена интерпретација је у сагласности са намером законо- 
давчевом, која се садржи у чл. 171. и циља, да се уклоне књиге цареве, 
издате „или по срчбе, или по љубви, или по милости за некога“. 

Нису се пред суд износиле само баштинске хрисовуље у пар- 
ници због својине на земљу, него и друге књиге владаочеве, нпр. у 
парницама о враћању натраг одбеглих насељеника (Душ, зак., чл. 
115 и 140), или уопште „за што љубо“ (чл. 105), дакле у различитим 
и разноврсним парницама. 

Од других званичних исправа помињу се у Законику поред 
„књига царевих“ још и „књиге судијине“. Књига судијина са тачним 
текстом донете пресуде служила је као „оправданије“ приставу, 
кога би странка тужила, да није извршио пресуду, као што је гласи- 
ла, пресуда, него са преваром и самовласно (Душ. зак., чл. 162). 

Привашне исираве из доба и са територије Немањићке државе 
нису се нам сачувале осим познате већ нама тзв. Призренске тапи- 
је. Имамо ипак директних података, да су се њима служили као 
доказним средством: Закон Јустинијана изрично наводи „писаније“ 
и „записну (записану) књигу“ као доказно средство (чл. 4. и 5). Том 
приликом доноси чак одредбу о њиховој доказној вредности и 
снази. „Аште се кто прит (парнича) с ким за коју вешт (ствар), а 

имат писаније о том тере га крије а после му будет на помоћ тере 
га јавит, да му се потом не примети ни ва что“ (чл. 4). Није то ипак 
специјални пропис о доказној снази исправа, као особите врсте 
доказа, него примењена на изношење исправе општа процесна 
норма, која је без сумње вредела у пракси, а у Законику је била уза- 
коњена у овом облику: „парци који исходе на суд царства ми да коју 
реч узговоре у првину, те-зи речи да су вероване, и тем-зи речем да 
се суди а последњим ништо“ (чл. 167). 

Приватне су исправе писали номици, једна врста ондашњих 
нотара, који су били прихваћени из Византије и радили нарочито 
у јужним крајевима по угледу грчких шабуларија - „тавуларије 
же у нас номици“, као што објашњава словенски преводилац 
Властареве Синтагме (Нов., Спом., 242). Ни исправе писане од 
византијских табуларија ни од грчко-српских номика нису, као 
што је то доказао Марко Костренчић, уживале јавну веру исто 
онако, као што су је уживале нотариалне исправе у Италији и у 
Далмацији (Вопа јаез, 85-93). Нису дакле биле доказна сред- 
ства од пресудног значаја, што се јасно види отуда, што нису 
искључивале сведоџбу сведока, него само смањивале њихов број. 
„За доказ“, вели се у Властаревој Синтагми, „достаје пет сведока, 
ако нема исправе; ако ли има исправа, тј. писама која су сас- 
тављена по закону, достају и само тројица“ (Нов., Спом., стр. 
241). 

8. Признање. Између процесних прописа у Душановом 
законику нема ни једног који би говорио о признању и његовој 
доказној вредности. Није у ствари било ни потребно да се о 
томе специјално говори, јер је поступак био оптужни, те се 
значење признања по себи разумело. Није ондашњи суд ни смео 
да признање оптуженог цени, него је га морао да прими као 
отказ од сваког „оправданија“, због чега је тужилац добијао 
парницу, тако рећи аутоматски. Пошто је било на снази опште 
правило, да суд има да суди по првој изјави странке, а потоњу 
изјаву да игнорише, постаје питање, од каквог је значаја било 
признање, које није оптужена странка учинила у првом одго- 
вору на изјаву тужиоца, неко доцније у даљем току судске 

расправе. На жалост о томе нема изворних података, а не би 
чисто апстрактно резоновање било умесно ни довољно за 
решавање овог питања. 


Какву је улогу имало признање у инквизиционом поступку 
против општеопасних криваца, не може се ништа сигурно казати, 

јер нису познати детаљи тога поступка. Може се само забележити 
да су му главни докази били обличеније и проглашавање за 
ноторног злочинца на генералној истрази (Душ. зак., чл. 149, 148). 


$ 12. ПОРОТА 


Порота је, као што већ знамо, збирно име за означавање 
поротника, тј. клетвеника, које смо већ проучили. Ипак опет 
морамо да се на пороту вратимо, и то из два разлога. Први се разлог 
састоји у томе, што се у другом делу Душановог законика налазе 
систематизоване новеле Душанове о пороти, које прописују њену 
организацију и тако генералишу њен значај, да се од ње ствара као 
да нова институција. Други се разлог састоји у томе, што је стручна 
књижевност, процењујући Душанову реформу пороте, истакла 
мишљење, да није порота била доказно средство, него је један 
нарочити облик суда, те треба да се извади из судског поступка и 
пренесе у судско уређење. С обзиром на наведено, морамо да се 
упознамо са Душановим новелама о реформаторској организацији 
пороте и да заузмемо одређени став према мишљењима, која су тим 
поводом изнесена у стручној књижевности. 


1. „Повелева царство ми“, почиње цар Душан своје новеле о 
пороти, и наставља овако: „От сада напреда да јест порота и за 
много и за мало. За велико дело да јест 24 поротници, аза помањи 
длг – 12 поротник, а за мало дело – 6. И ти-зи поротници да несу 
вољни никога умирити, разве оправити или окривити. И да јест 
всака порота у цркве, и поп у ризах да их заклне. И у пороте камо 
се већ клну и кога већ оправе, ти-зи да су веровани" (чл. 151) - 
„Како јест бил закон у деда царства ми, у светаго краља, да су ве- 
лијем властелом велији властеле, а средњим људем противу их 
дружина, а себрдијам их дружина да су поротници. И да нест у 
пороти родима ни пизменика (очитог непријатеља странке)“ (чл. 
153) – који се поротници клну и оправе онога-зи по закону, и ако 
се, по то-зи оправе, поличеније обрете истино у онога-зи 
оправчије кога-но је оправила порота – да узме царство ми на 
тех-зи поротницех по тисушту перпер, а веће по том да нису ти-зи 
поротници веровани, ни да се кто от њих ви мужи ни жени“ 
(чл. 154). 


Анализа наведених одредаба мора да буде управљена на то, да 
се утврди, што у њима има стварно и битно новог. 

Сам Законик бележи, да чл. 152. и 153. само потврђују стари 
закон светог краља, тј. краља Милутина, коме се приписују две 
основне одредбе о пороти, и то о њеном састављању по принципу 
„дружине“, тачније „отчине дружине“ (чл. 106), тј. из истог 
сталежа и сталешког реда, коме припада одговарајућа странка, и 
о мешовитој пороти за парнице између Срба и Дубровчана. Али је 
већ Ст. Новаковић тачно приметио, да у сачуваним актима кр. 
Милутина не види се ништа о пороти, а да његов уговор са 
Дубровчанима 1302. не установљава мешовиту пороту, него 
мешовити суд (Зак., стр. 237-238). Потпуно делимо ту примедбу 
Новаковићеву те смо спровели разлику између мешовитог суда и 
суда са мешовитом поротом за међусобне парнице Срба и 
Дубровчана и констатовали да мешовита порота долази тек у 
уговору 20. ІХ 1349, дакле под Душаном. Међутим се ипак зако- 
нодавство цара Душана поводом мешовите пороте изрично пози- 
ва на краља Милутина. У уговору 20. ЇХ 1349. пропис о састављању 
мешовите пороте завршава се индикацијом, „како су имали у 
родитеља и у прародитеља царства ми, светаго краља“ (Нов., 
Спом., 170, УП), а Законик директно приписује пороту „закону 
светаго краља“ (чл. 153). Да ли могу те индикације законодавчеве 
да буду нетачне? Рекли бисмо: могу, јер у Законику наилазимо на 
несумњиви случај нетачне индикације, и то у чл. 159. Да су се 
трговци морали пуштати у село да ноће, то је, према уверењу чл. 
159. било „по закону царства ми, како јест у законице“. Међутим 
таквог закона посебице нема у Законику. То је већ одавно запазио 
Зигељ (Законникь, стр. 67) и одатле је извео разложан закључак, 
да нису се ондашњи правници базирали само на стриктном тексту 
закона, него и на одговарајућим обичајноправним нормама, које 
су се с њим налазиле у вези. С обзиром на то би се горе истакнута 
недоумица могла да уклони на овај начин. Порота је била стара 
обичајноправна установа, која је као доказно средство радила и 
пред оним мешовитим судом, који је био установљен од краља 
Милутина на место укинутог у исто време малог станка. Цар 
Душан је учинио даљи и одлучни корак у етатизацији судства, 
наиме је укинуо мешовити суд и предао је међусобне парнице 
Срба и Дубровчана у надлежност домаћих државних органа срп- 
ских. Порота је при томе остала као старо обичајно доказно сред- 
ство; сигурно је стар био и њен мешовити састав. Ту је околност 
цар Душан искористио, да ублажи непријатан утисак од укидања 
мешовитог суда и поводом пороте намерно подвукао, да ју 
оставља „како су (је Дубровчани) имали (у Србији) у родитеља и у 

прародитеља царства ми“. У последњим речима не чује се позив на 
законодавни акт, него на правни обичај. И у првом Законику 
порота се базирала уопште на закону (чл. 132), која реч није у оно 
доба означавала стриктно закон (/ех), него правну норму уопште 
(гевша 1ит5), дакле и правни обичај (види І део). Тек у другом 
Законику старе правне одредбе о пороти приписују се управо 
законодавству краља Милутина. Не треба то схватати као кон- 
статацију историјског факта, него као освештење старог обичаја 
ауторитетом и ореолом „светог краља“, који је уопште много 
задужио државу стабилизирањем у њој реда и култивисањем 
правосуђа. 

Све, што смо горе рекли поводом мешовите пороте може да 
буде проширено и на „дружински“ принцип њеног редовног саста- 
ва. У првом се Законику говори о „отчиној дружини“ код пороте, 
као о уобичајеној институцији, а без икаквог позива на „закон све- 
тог краља“ (чл. 106), који се истиче тек у другом Законику (чл. 
152). Дружински се принцип спроводи још у Скопској хрисовуљи 
1300, кад се у њој одређује овако: „поротници да ми (52. људима Св. 
Георгија) се не наричут људије краљевства ми ни властељсци, 
разве људије црковни“ (Нов. Спом., 616, ХІПІ). Истина, та је 
хрисовуља издата од краља Милутина, али се не може афирма- 
тивно тврдити, да није „отчина дружина“ била стара обичајноправ- 
на институција, него је тек установљена од краља Милутина. Ако 
би се претпоставило баш то друго, ипак би се законодавна 
регламентација Милутинова морала да ограничи само на састав 
пороте, која је иначе постојала као обичајноправна институција. 

Као нове признају се од самог Законика одредбе чл. 151. и 154. 
Други од тих чланова садржи казнену санкцију за неисправно и 
противузаконито вршење поротникове дужности (в. П део) те не 
представља собом организационог у ужем смислу закона о пороти. 
Стога сад можемо да га оставимо на страну, иако ћемо се њим 
послужити у даљем при детаљнијем претресу природе порот- 
никових функција. За сада имамо да концентришемо нашу анализу 
на чл. 151. у циљу да расветлимо, у чему се баш састојало право 
новаторства његово. 

И у тој, изрично проглашеној за нову, одредби има ипак много 
чега, што није било ново. Нису нови прописани бројеви поротника, 
јер то су бројеви стари, исконски, познати и признати од свију на- 
рода - 24, 12, 6. Није ново ни то, да се ти бројеви бирају према 
величини „дела“, јер сигурно се баш тако поступало у обичајно- 
правној пракси. „И да јест всака порота у цркве, и поп у ризах да их 

заклне“, ако је ново, то само утолико, уколико је проглашено као 
опште правило. Сумњиво је само, да би се свагда морало испунити. 
Сигурно у парницама због својине на земљи и граница није се то 
правило могло испунити, јер су поротници иступали на лицу места, 
где могло је да не буде цркве, те их у таквим случајевима и после 
Законика „заклињао“ пристав исто онако, као и пре Законика 
(Нов. Спом., 397). Свакако ту је у питању само церемонија, а 
никако не правно биће пороте. То се биће манифестује у функци- 
јама поротниковим, а те се функције одређују у новели у истим тер- 
минима, као што и пре, и то речима ,ойравиши и окривиши", дакле 
исто онако, као и у првом Законику: „да га оправе отчина дружина 
порошом“ (чл. 106), „да га оправи пороша по закону“ (чл. 132), јер 
се код сваког прописа оправиши подразумева и евентуалност окри- 
виши. Ново је само негативно одређивање функције поротника - 
„да несу вољни никога умирити“. Али то је споредни додатак, који 
не дира у правно биће пороте, него одбацује сувишну компликаци- 
ју њених функција. У тежњи за етатизацијом судства, та се ком- 
пликација „от сада напреда“ забрањује, тако да би суд пресекао 
сваки покушај у томе правцу. Као позитивни резултат функциони- 
сања пороте Душанова новела сматра „кога већи оправе“ или, на- 
равно, евентуално окриве. Узакоњено је дакле пуноважно 
решавање већином гласова. Да ли се пре тражила једногласност, не 
зна се. У једином сачуваном опису „суда“ (из 1327) поротници- 
стариници „се заклеше страшним заклетвијем вси ва једино, и 
указаше међу“ (Нов., Спом., 397). Да ли је то појединачни случај, 
или примена општег правила о једногласности, не може се на то 
одговорити, јер недостају изворни подаци. Пошто је познато, како 
је већина гласова тешко крчила за себе пут у средњем веку, могла 
би се дотична наредба у Душановој новели признати за једну нову 
реформаторску меру. 
Као безуслово нова мора да се призна почетна одредба у чл. 
151. која гласи: „От сада напреда да јест порота и за много и за 
мало“. У више чланова Законик истиче поједине случајеве, кад се 
имала да употреби порота, и само на једном месту предвиђа се 
„оправљање“ поротом примени на „које зло“ (чл. 106), дакле у мно- 
гобројним различитим случајевима. Новела другог Законика иде 
много даље, и са пуно свести да доноси нову одредбу, заповеда, да 
порота буде, „и за много и за мало“, дакле за свако дело, за све пар- 
нице, како кривичне, тако и грађанске. 
Такво би схватање наведене одредбе као безусловног нова- 
торства водило пре свега закључку, да је порота била проглашена 

за генерално и:универзално доказно средство, те да су се тим сва 
остала доказна средства укидала. Али тај закључак не одговара 
стварности, јер и у другом Законику, остају на снази друга, доказна 
средства – лице (обличеније), свод, железо (чл. 150, 180); није дакле 
порота потала једино универсално доказно средство. Ни њена ге- 
нерализација није се показала довољна за самог законодавца, јер је 
у чл. 160. сматрао за потребно да пропише пороту за поједини 
случај и чак је при томе придао поротницима карактер помагача у 
заклетви. 

Пошто је први закључак погрешан те мора да се одбаци, 
онда би се можда могла одржати од њега извесна ужа теза, и то да 
је претресана одредба укинула котао и место њега је установила 
пороту. Та би се теза могла извести из комбиноване интер- 
претације чл. 106, 151. и 152. Опште правило, да се припадник 
властеоског сталежа „прави поротом... за које зло“, не вреди за 
себре, који су у истим случајевима приморани да „хите у котал“ 
(чл. 106). Чл. 151, који генералише пороту, и чл. 152, који пред- 
виђа и прописује пороту за себре укидају изузимање себара из 
пороте и истим укидају и котао, замењујући га поротом. Тај би се 
закључак могао наслонити прво, на околност, што се котао 
уопште не спомиње у другом Законику, друго, на преседан у 
Скопској хрисовуљи 1300. где се о поротницима говори непосред- 
но после одредбе о потпуном укидању котла (Нов., Спом., 616, 
ХИ-ХИ), и треће, на неку аналогију са Енглеском, где кад је 
1219. укинут Божји суд, онда је порота дошла на његово место 
као редовно доказно средство (Бож. Марковић, О доказима, 2. 
изд., стр. 54). 

Иако сматрамо тек што наведени други закључак као врло 
вероватан, ипак ако би он био примљен, морали би смо признати, 
да он стоји у супротности са схватањем чл. 151. као генералног 
новаторства. Стога се мора да истакне још трећи закључак, који би 
гласио овако. Не састоји се новаторство чл. 151. у проглашавању 
пороте за универсално ни бар редовно доказно средство, него у 
претварању правне природе пороте: није она више доказно сред- 
ство, него редовни облик суда, прецизније судског уређења. Услед 
Душанове реформе порота је тобоже престала да буде доказно 
средство и постала да буде нарочита врста суда: пред пороту су се 
имали да износе докази, на основу којих је она судила. 

Против тога трећег закључка је несумњиво факт, да се 
функција пороте нигде не одређује као суђење („судити коме“ и 
„чему“, што раде судије, в. чл. 167, 181), него увек и непромењиво 

као оправљање („оправити или окривити“, чл. 106, 132, 151, 193). 
Стога није се ни кривично дело поротника против правосуђа сас- 
тојало у томе, што су „криво судили“, у чему је могао да буде крив 
само судија (,аште ли си најде игумен криво судив, да извржет се 
сана“ – Скопска хрисовуља 1300, Нов., Спом., 616, ХХХІХ уп. 432, 
ХП), него што су криво ойравили (Душ. зак., чл. 154). 
„Оправљање“ никако се не може идентификовати са 
„суђењем“, јер нису се пред пороту износили докази, које би она 
ценила и по томе судила, него је исказ поротника, којим су неког 
„оправдали“ или „окривљавали“, вредео као доказ, на основу којег 
су судије пресуђивали. „И у пороте камо се већи клну и кога већи 
оправе, ти-зи да су веровани“ (чл. 151), што значи, да се њихова 
изјава прима као безусловни доказ од пресудног значаја. Да је та 
наша интерпретација тачна, о томе сведочи стилизација чл. 167, где 
се иста реч „веровани(е)“ примењује на изјаве странака: „парци 
који исходе на суд царства ми да коју реч узговоре у првину, те-зи 
речи да су вероване, и тем-зи речем да се суди а последњим 
ништо“.2 Нису поротници судили, него оправљали и окривљавали, 
а суд им је веровао и према томе судио. 
Да нису поротници били који саставни део суда, види се 
отуда, што нису се постављали од суда или које друге државне 
власти, него од странака, као што и старим клетвеницима. О томе 
несумњиво сведочи уговор са Дубровником 20. ІХ 1349. где се тим 
поводом одређује овако: „и кади прии Латинин Србина, а да да 
Латинин Србину половину Латин а половину Србаљ сведоке; 
такожде и Србин кади при Латинина, да му даје сведоке половину 
Србаљ, а половину Латин по закону“ (Нов., 170, УШ). Два пута 
понавља се ту исти пропис, чим се већ очигледно подвлачи пра- 
вило да се поротници постављају од странака. Примера ради узет 
Је случај, кад се тужилац позива на поротнике, али је очевидно, да 
је исто правило вредело и за много чешће случајеве, кад се 
туженик имао да „оправи“ поротом (кад „отпира“ Латинин 
Србину... или Србин Латинину“). Горње правило је буквално било 
поновљено у уговору 25. ТУ 1387 (Нов., Спом., 180, УШ), одакле се 


1 Према наведеном треба да се у П делу у $ 22 „криво суђење од поротника“ 
замени са „криво оправљање од поротника“. 

2 Уопште веровати означава у судском поступку примати нешто за истину, 
за безусловни доказ, на коме се оснива пресуда. Тако поводом „цареве књиге“, 
која би се показала у супротности са Закоником, одређује се у другом Законику 
овако: „судије ту-зи књигу да не верују, такмо да суде и врше како је по правде 
(чл. 171)“, тј. по другим доказима, изнесеним од странака, које „ишту судом и 


правдом“. 


ИСТОРИЈА СУДСКОГ УРЕЂЕЊА И ПОСТУПКА 777 


јасно види, да је остало на снази и после другог Законика са 
Душановом новелом. 

Разлика између постављања судија, као јавног акта власти пре 

поступка, и постављања поротника, као приватног акта странака 
на суду, потпуно се разговетно манифестује у уговору 9. 11387. По 
томе уговору је, као што већ знамо, био успостављен мешовити суд 
за међусобне парнице између Срба и Дубровчана. По себи се 
разуме, да није тај мешовити суд био стална институција, као што 
су били домаће судије, него се образовао ай ћос налик на нека- 
дашњи станак. Састављање мешовитог суда слика се у уговору као 
објективни, независни од странака акт, који су несумњиво 
извршавале власти по званичној дужности. „И ако се учини“, вели 
се у уговору, „која пра међу Дубровчани и Србли, да се постави 
половина суди дубровачких, а половина Србаљ, да се пред ними 
пре“ (Нов., Спом., 200, П). Пред тим мешовитим судом у току пос- 
тупка служиле су се странке и поротом. За разлику од уговора 
1349. и 1357, није та порота била увек мешовита, него само у 
случају, кад су поротници имали да изнесу самостални исказ о некој 
чињеници, који би до њих тражиле обе странке. Ако су поротници 
имали да потврде изјаву странке, за тај се случај само давала 
Дубровчанину гаранција да ће помоћи или „оправити“ његова 
дружина: „и да је порота Дубровчанину његова дружина 
Дубровчане, који су ондези или који се нађу Дубровчане у 
најближем месту“ (Нов. Спом., 200, Ш). Ту није се дакле 
примењивала специјална одредба чл. 153. Законика, него општа 
одредба чл. 152. и још са ограничењем, уколико се потребни 
Дубровчани могу да нађу, о чему се наравно имала да брине сама 
интересована странка. Тек у случају, кад би се обе странке позвале 
на самосталну изјаву поротника, долазила је мешовита порота, о 
чему се каже овако: „ако ли узахоте обоји сведочбу, који се пре, да 
посшаве половину Дубровчан, а половину Србљ; а од онех-зи све- 
док да не вољан побећи ниједан“ (200, ТУ). Дакле су странке 
постављале поротнике, ако су њихову изјаву желеле; али су 
постављени од странака поротници вршили јавну дужност те нису 
смели да од ње одустану, докле год не буде извршена. 

Правило, да су поротнике постављале странке, вредело је и за 
чл. 153. Законика и за 152. Услед тога није било код интерпретаци- 
је чл. 152. оне тешкоће, коју претпоставља Мих. Полићевић, кад 
сумња, како се порота састављала кад оба парничара нису били 
истог сталежа (Архив за правне и друштвене науке, ХХШ, 269). 
Одговор је прост: поротници су били од оног сталежа, коме је при- 

падала странка, која је их давала; ако ли се обе странке позвале на 
једну изјаву пороте, свака је странка давала половину поротника 
(уп. чл. 80., Зак.), тако да је онда порота била у сталешком погледу 
мешовита. Узгред треба да кажемо, да није принцип „отчине 
дружине“ у пороти било изазван само сталешком тежњом, да 
„раван суди равноме“, него и интресима правосуђа, које се хтело 
базирати на уверењу уже друштвене средине, којој је странка при- 
падала и која је могла да за странку, тако рећи, јемчи. Из објек- 
тивних разлога у интересу правосуђа донета је у чл. 152. забрана 
„да нест у пороте родим ни пизменика (очитог непријатеља)“. 
Према општем контрадикторном карактеру ондашњег поступка 
наведена се забрана спроводила у животу пре свега путем изузећа 
на основу изјаве интересоване странке. Може се ипак допустити, да 
је Душанова новела овлашћивала сам суд да по званичној дужности 
искључује у интересу правосуђа родиме и пизменике из састава 
пороте. 


На завршетку наше анализе чл. 151-154. другог Законика 
треба да забележимо, да преписи Законика из ХУП века у чл. 151, 
152, 154. као и у чл. 132, замењују реч порота и порошници речју 
судије (Нов., Зак., стр. 118-121 и 101). Ти преписи, као и што је поз- 
нато, садрже прераду Законика. Ако се у тој преради чак огледа 
каснија стварност, она никако не може да служи за расветљавање 
ситуације у ХІУ веку, тим више што уговор 1387. спроводи очиглед- 
ну разлику између судија и поротника. Не мари с друге стране ни 
то, што баш у Призренском препису чл. 161. има наслов ,о поро- 
тницех“, иако се у њему поротници не спомињу, него само судије; 
ту је јавна омашка, што се често дешава у насловима, а коју 
омашку лепо коригира Атонски препис, јер даје чл. 161. наслов „о 
пренији суда“, што потпуно одговара његовој садржини (Зак., 
стр. 127). 

2. У стручној књижевности доминира мишљење, да је порота, 
бар у оном облику, као што су је реформисале Душанове новеле из 

другог Законика, била једна врста суда. Генетички то мишљење 
потиче од В. А. Маћејовског и Херменегилда Јиречека, који су 
питање о пороти решавали у духу словенофилског романтизма и са 
пуно поноса су истицали, да није судска порота само енглеска 
установа, него и словенска, напосе српска. Као последњи пред- 
ставник наведеног правца јавља се Јов. Ђ. Авакумовић са својом 
приступном академском беседом 1894. о „Старој српској пороти 
поређеној са енглеском поротом“. 

Стојан Новаковић, убеђени и заслужени представник по- 
зитивног права у историјском истраживању, није пошао за роман- 
тичним величањем српске пороте, али ју је ипак признао за једну 
врсту суда. Упозорујући, како се у средњем веку, по другим 
државама па и по Србији, судило код разних судова, Новаковић 
набраја те разне српске судове овако: „судила је црква; судила је 
порота; судила је административна власт (нпр. по градовима и у 
војсци); судили су мешовити судови; судила је властела; (Зак., 
1898, стр. 258). Сматра дакле пороту као редовни облик државног 
суда. 

Константин Јиречек у својој студији о Душановом законику, 
састављеној поводом његовог издања од Ст. Новаковића, поставља 
пороту, као што је она регулисана у другом Законику, у везу са 
станком и са институцијом клетвеника, као што се она манифесту- 
је у хрисовуљама и у првом Законику, али ипак не даје пороти 
никакву одређену правну конструкцију (Ату /. зіау. РАПо!., ХХП, 
1900, 182-184, 193-198). 

Нови правац у изучавању средњовековне српске пороте изнео 
је Божидар В. Марковић у својој лепој историјско-правној студији 
о доказном поступку у старој Српској држави, која је студија 
изашла у већој догматичкој монографији пишчевој. „О доказима у 
кривичном поступку“ (1. изд. 1908, 2. изд. 1921). Бож. Марковић је 
метнуо пороту на опште тло институције клетвеника, коју је 
проучио по изворима скоро исцрпно, и тим је путем показао, да 
није порота била суд, него доказно средство. Искористио је моно- 
графију Хајнриха Брунера, који је у историјском развитку енглеске 
пороте констатовао три приступна стадијума, и то првобитни 
стадијум искључиво доказне пороте (до 1530), прелазни стадијум 
кад је поред доказне функционисала и пресудна порота (1530-1650) 
и дефинитивни стадијум, кад је доказне пороте нестало (1650), а 

остала је пресудна порота (поред оптужне, која ту за нас нема 
значења). Наслањајући се на аналогију са енглеском поротом, 
Бож. Марковић је изнео тврђење, да је средњовековна српска 
порота била доказна. Да су је из тога првобитног стадијума извук- 
ле Душанове новеле, у чл. 151. и 154. Законика, то се не може 
афирмативно тврдити, јер се из та два члана не види да се пред 
поротницима извиђало и да се пред њих износили докази, што је 
битно обележје пресудне пороте. 

Пошто је наведена историјско-правна студија Бож. В. Марковића 
изашла у саставу догматичке правне монографије, није била узета у 
обзир па чак ни запажена од историчара, који не прате догматичку 


[216] 


[217] 


780 ТЕОДОР ТАРАНОВСКИ 


правну књижевност. То је за жаљење, јер би студија Бож. Марко- 
вића много допринела историчарима, који без одговарајућих правних 
конструкција много су у датом питању ишли странпутицом. 

Константин Јиречек у својим синтетичким радовима 1911. и 
след. год. дао је правну конструкцију пороте. Биће те конструкци- 
је састоји се у томе, што се спроводи разлика између старих клетве- 
ника и пороте у Законику Стефана Душана, која се сматра као 
нови облик уведен у Србији после 1302. од краља Милутина 
(Историја Срба, П, 30; П, 146). „Порота у Законику цара Стефана 
подсећа на енглеску пороту (ту се писац позива на Авакумовића), 
чије је порекло осветлио Хајнрих Брунер својим истраживањима“ 
(Ш, 146). На жалост није К. Јиречек узео у обзир истакнуту од 
Брунера разлику између доказне и пресудне пороте, што је учинио 
Бож. Марковић, чију студију није К. Јиречек познавао. Ову је 
конструкцију К. Јиречек затим још даље диференцирао, тако да је 
на крају крајева разликовао у српској пороти четири облика из 
разног времена: 1. стару пороту у питањима о земљишту, 2. 
погранични станак у Јадранском приморју, 3. мешовите судове 
између Срба и странаца, уведене од краља Милутина, и 4. пороту 
по Законику цара Стефана Душана (ПІ, 148-149). Тој су се кон- 
струкцији К. Јиречековој придружили Марко Костренчић 
(Мјезестик ргаупісКова дгибіуа и 7аргеби, ХХХІХ 840 и Вопа ђаез, 
стр. 137, пр. 226) и Карел Кадлец (Р2і5егпі ротоспісі, 31), бар уто- 
лико уколико се у њој порота по Душановом законику признавала 
за нарочити облик судског уређења. 

Против опште струје иступио је 1918. Владимир Мажуранић, 
чије примедбе, резервисане у изразима, али темељите у суштини, 
заслужују да буду наведене Іп ехіеп5о. „Вољан сам“, писао је 
заслужени аутор хрватског историјско-правног речника, „да 
поверујем мњењу толиких озбиљних испитивача словенске правне 
старине, али не могу ипак затомити двојбу, није ли све, што 
Душанов законик доноси о пороти, иако се онде говори о „суду“ 
итд., само у свези са институтом конјуратора, како их позна и наша 
хрватска старина. Доказ ротом странке, уз овећи или омањи број 
поротника, био је у Србији за ХП и ХПІ в. јамачно ринут у по- 
задину црквено-државним уредбама, а под силним притиском 
Номоканона. Краљ Милутин, а по том и цар Душан могли су осети- 
ти нужду, да се „судијам“ пропише поротни „суд“, тј. доказни посту- 
пак средством пороте. Значајно је за дух Душанова закона, што 
при том законодавац не да, да порота умирује странке, што преда- 

је одлуку у власт већине поротника, а присеге треба да у цркви „поп 

в ризах“ одузимље, пак напокон што у чл. 152. излучује из порот- 
ништва и „родима“ (ближњега рођака) и „пизменика“ (очита 
непријатеља). У чл. 79. и 123. помишља се можда на поступак 
изведања саслушања поротника на лицу земље“ (Ргіпоѕі, МП, 1019). 

Мих. Полићевић у својим чланцима 1923. о устројству право- 
суђа у старој српској држави успоставио је стари романтични дух те 


. није толико испитивао, колико је величао пороту, коју је притом 


признао да је била у целини установљена од краља Милутина. 
Сматрао је пороту као редовни облик државног суда у свим инсти- 
туцијама, а њену суштину налазио у принципу сталешког право- 
суђа, према коме је раван равноме имао да суди. Тај је принцип 
(јоветепі раг 1е5 раїг5) краљ Милутин прихватио из француског 
права. „Ми верујемо“, изјавио је Полићевић, „да је краљ Милутин 
имао пред собом реформе судских установа Св. Луја зване Ге5 
ЕѓаБіѕѕегтпепіѕ“ (Архив за правне и друштвене науке, ХХШ, 344). 
Владислав Намисловски, који је 1922—1927. објавио више 
студија о старом српском судству на пољском, немачком и српском 
језику, доживео је у својим погледима на пороту једну интересан- 
тну еволуцију. У првој својој расправи сматрао је старосрпску поро- 
ту као пресудну пороту и убрајао поротнике у састав суда поред 
државног судије у жупи (Оз тој, 13-26) и чак изрично тврдио, да се 
у пороти „одржало старо народно судство, које је конкурисало са 
јурисдикцијом владаочевом“ (20). Пошао је дакле за мишљењем, 
које је доминирало, иако је знао и за противно мишљење Вл. 
Мажуранића (17). У потоњем нацрту судског поступка у сред- 
њовековној Србији ствар се променила. Већ у књижевности, коју 
писац наводи на челу свога нацрта, наилазимо на монографију Бож. 
Марковића, са којом се писац тек што упознао. Та је монографија 
извршила на писца одлучни утицај, тако да је пошао за тезом Б. 
Марковића, да је старосрпска порота била доказна порота (7агуз, 
23). Затим у свом „судском праву“ Намисловски прави разлику 
између првог постанка пороте под краљем Милутином (5егізКіе 
ргамо ѕайоме, 41) и дефинитивног формирања пороте у законо- 
давству цара Душана (64-65). У дефинитивном облику карак- 
терише пороту као „доказну судску клупу“, што, ако није други 
израз за доказну пороту, онда представља компромис између 
доминирајућег мишљења и Марковићевог, које узгред буди речено 
не цитира. У најновијој немачкој студији г. Намисловски већ скида 
поротнике са судске клупе и сматра пороту као једно доказно сред- 
ство (Јаћгрисћег біг Кшшг опа Сеѕсһісһе дег Зіауеп, М. Е. Вапа 
Ш, 5. 354-362). При томе опет се не спомиње монографија Бож. 

Марковића, а то је особито за жаљење, јер, ако нису догматичку 
правну монографију запазили словенски историчари, сигурно неће 
за њу сазнати историчари немачки. 

3. Резимирајући све наведено, налазимо пуно основа, да се 
придружимо оправданом мишљењу Бож. В. Марковића, да је срп- 
ска порота и по Душановим новелама остала доказна порота. Бож. 
В. Марковић је своју исправну тезу базирао поглавито на томе, 
што се из чл. 151. и 154. не види, да се пред поротницима извиђало 
и да су се пред њих износили докази, што је битно обележје пре- 
судне пороте. Наша анализа истих чланова Законика убедљиво, 
као што се надамо, показује, да у њима позитивно схватање 
функција пороте остаје исто, као што и пре, и да се старо давање 
поротника од странака одржало све до уговора 1387. укључно. 
Новаторство Душанових новела о пороти манифестовало се у 
проширивању (иако се прецизно не може одредити до којих грани- 
ца) круга примењивања пороте, као и детаљнијој регламентацији 
њене организације, што смо забележили на свом месту. 


8 13. ПРЕСУДА И ЊЕНО ИЗВРШЕЊЕ 


1. У Душановом законику има два прописа о пресуди, од којих 
се један односи на материјалну, а други на формалну страну пре- 
суде. 

Први пропис захтева да пресуда буде правична те ради тога 
строго основана по законику. „Всаке судије да суде по законику, 
право, како пише у законику а да не суде по страху царства ми“ 
(чл. 172). Законодавац храбри судије, да не би одступали от 
правичности и законитости ради сервилизма према владаоцу. 
Карактеристично је, да законодавац не предупређује судије да не 
би отступили од закона и правде из пристрасности према којој 
странци „по срчбе, или по љубви или по милости за некога“, иако 
се баш то предвиђа као евентуални узрок владаочеве наредбе 
супротне Законику (в. чл. 171). 

Други пропис уводи као обавезно да судије дају своје пресуде 
написмено. „Всаке судије што суде да уписују судове и да држе у 

себе, а другу књигу уписавше, да ју даде оному-зи који се буде 
опра-вил на суде“ (чл. 163). Дакле се пресуда имала да саставља на 
писму и да се чува код суда. Сем тога се израђивао препис пре- 
суде, и предавао странци, која је парницу добила. Одредба је 
стилизована у толико широким изразима – „да уписују судове“ – 

да се може замислити, да је у питању записник целе судске 
расправе. Али би тешко било претпоставити, да се наређивало 
вођење судског записника у данашњем смислу. Сигурно се имала 
у виду пресуда, у чијем су се тексту наводили и основни подаци из 
доказног поступка, као што се види из сачуване пресуде краља 
Стефана Дечанског у Хиландарској хрисовуљи 1328 (Нов., Спом., 


. 397-398). 


Пропис о састављању пресуде на писму понавља се још у јед- 
ном члану Законика (181), где се наводи и циљ прописане мере, 
наиме, „како да не буде потвора“, тј. тужбе, прецизније нове тужбе 
о истом предмету. Ствар је у томе, што кад су се пресуде доносиле 
само усмено, лако је било да незадовољна странка поново тужи 
због исте ствари. Против такве тужбе могла се друга странка бра- 
нити само званичном сведоџбом пристава. Није то увек било згод- 
но те без сумње већу ганацију против несавесног понављања тужбе 
о пресуђеној ствари давала је пресуда на писму. Сем тога је пресу- 
да на писму обезбеђивала исправност извршења. 

Пресуда на писму било је и пре Законика, бар владаочевих 
пресуда, као што смо тек што видели; вероватно су и обичне суди- 
је понегда своје пресуде писали. Новаторство другог Законика у 
томе погледу састоји се у томе, што се у њему писање пресуде 
уводи као обавезно опште правило. 


2. Извршење пресуде је у поступном развитку јавног судства 
добило јавни карактер најкасније, јер су се јавни судови у току 
дугог времена ограничавали на изрицање пресуде, а њено 
извршење остављали су заинтересованој странци да га оствари, 
како буде знала и успела, било милом било силом, тј. да се дого- 
вори са осуђеном странком, или да њу сама присили. Тек много 
доцније дошло је и стабилизирало се извршење пресуде помоћу 
јавних органа и путем одређеног извршног поступка. Али заостаци 
старог приватног извршења пресуде још су се дуго време 
одржавали и поред новог јавног извршења поступка. 


У односима Србије са Дубровником већ средином ХШ века 
наилазимо на проглашено правило да извршење пресуде спада у 
јавну надлежност судова. Имамо у виду уговор 1254. који се нам 
сачувао у две редакције - у српској и у дубровачкој.! У српској 
редакцији се пише: „ако се обрете чловек земље краљевства ми 
осуђен вашему чловеку, да му моје судце издају добитке, ако ли му 


1 В. Милко Кос., Дубровачко-српски уговори до средине 13. века, Глас, СХХШ, 
1927, стр. 23. сл. 

добитка не стече, а они да подају кривца самога до урока доколе 
судце уреку. Ако ли га судце не исдаде, да где ми правда укаже 
узети те длг, да га узме краљевство ми, и да га постави, где га буде 
право поставити" (Нов., Спом., 151, УШ-ТХ). Дубровачка редакци- 
ја признаје исто другој уговорној странци, само се изражава пре- 
цизније. „И ако кога грађанина осуди обћи суд, да подајемо јегов 
добитак. Ако ли му добитак не стече, а ми самога кривца да дајемо 
своов главов, доколе судце уговоре, да се плати. Не плати ли се до 
урока, да по тола да је остало на вољи краљевства ти“ (153, Х-ХП). 
У питању је извршење пресуде опћег суда, тј. станка. Оно спада у 
надлежност судских и административних власти оне земље, којој 
припада осуђеник. Те су власти дужне да узму имање осуђеника и 
предаду у земљу оног, који је парницу добио. Ако не би тога имања 
било довољно за подмиривање пресуђених потраживања, предаје 
се осуђеник главом тужиоцу да му до одређеног рока дуг отплати 
својим радом или на други начин. Ако не би о року све исплатио, 
предаје се на вољу државне власти неподмиреног тужиоца. Ту је од 
значаја и признати јавни карактер извршног поступка и сам начин 
извршења, који се управља прво на имање осуђеника а тек затими 
на његову личност. 

Наведени принципи, прихваћени из Дубровника, сигурно су дело- 
вали и на извршни поступак унутра у земљи. Али како се то дело- 
вање конкретно манифестовало и како је уопште ишао постепени 
развитак етатизације извршног поступка у земљи, за то се не зна, 
јер нема никаквих дотичних података у изворима. Душанов 
законик одлучно одређује: „силе да нест никому ништо у земљи 
царства ми“ (чл. 101), а у појам те забрањене „силе“ без сумње 
спада свакојако принудно дејство од стране приватних лица, дакле 
и принудно извршење пресуде приватним средствима. Баш као 
такво средство може се сматрати и кажњива „најезда“ (исти чл. 
101), помоћу које су се интересована лица могла разрачунавати са 
својим противницима не само мимо суда, него и после суда да дођу 
до оног, што им је пресуђено. Дакле у Законику извршни поступак 
има већ изразити јавноправни карактер. Од старог приватно- 
правног стадијума његовог долази у Законику само заостатак у 
облику јемства. „Кади се пру властеле, кто се у што упри (ту. изгу- 
би парницу), да дава јемце“ (чл. 88), тј. да јемцима осигура ономе, 

који је парницу добио, да га ће у смислу пресуде подмирити. 
Давање јемства без сумње потиче још из оног доба, кад су се 
странке договарале о извршењу пресуде и закључивале одговара- 
јуће уговоре, гарантоване јемством. Нема у Законику сличног 

прописа за парнице између себара, прво због тога, што су те пар- 
нице већином спадале у патримонијални суд, а Законик регламен- 
тира државно судство, и други због тога, што је фактичком 
извршивању пресуде у ствари угрожавало самовлашће јаке 
властеле, а слабим себрима тешко би било и скоро немогуће да се 
на нешто слично одлуче. Опасност од самовлашћа опет је претила 
у парницама између властеле и друге господе с једне стране и 
себара с друге стране, и то кад је пресуда била донета у корист 
себра. Ту евентуалност Законик предвиђа и решава о њој овако: „и 
ако упри меропах господара, да ујемчи судија царства ми како да 
плати господар меропху все на рок“ (чл. 139). Ту је дакле 
ујемчавање обавезно и извршује га судија по званичној дужности, 
тако да се некадашње јемство претвара у законско. | 

Јавни орган за извршење пресуде је пристав, који има да од 


"оног „кога осуди суд“ (Нов., Спом., 153, Х), „узме“ (Зак., чл. 162) 


оно, што је одређено у пресуди („што пише књига“), и преда ономе, 
коме је ствар („добитак“) пресуђена. Ако не би пристав поступио 
тачно према пресуди, шта више ако би текст пресуде фалсифици- 
рао, онда би странка, над којом би пресуда била тако противуза- 
конито извршена, могла да тужи пристава суду. Против оптужбе 
пристав би се „правдао“ књигом, тј. текстом пресуде, чију би 
истинитост суд имао да испита. Ако би се показало, да је пресуда у 
свему аутентична и да је извршење било спроведено тачно у њеном 
смислу, онда би пристав био оправдан, а у противном случају суро- 
во кажњен. „А судије да држе таке-ђе-ре књиге какве-но су дали 
приставом, којих-но су послали да исправе по земљи. Да ако буде 
потвор (оптужба) приставом, јере буду ино учинили него што 
књига пише, или аште буду преписали књиге на ин образ, да им јест 
оправданије да греду пред судије, и аште се обрете јере су 
савршили како пише у судијине књизе које судије држе, да - 
прави; аште ли се обрете |ере ні = претворили суд, да им 
ке отсеку и језик уреже“ (чл. 162). 

й Ако ба тна којом се пресуда имала извршити, ео 
приставу отпор, то би се њој инкриминисало као но ган 
кривично дело против правосуђа – одбој, који се пари зо Чо 
фискацијом кривчевог имања (чл. 107), дакле казном у» ма зано 
за ,неверу" (издајство). Кажњавање отпорне странке |, необ 
подмиривало интересе правосуђа, који су котки з бн 
пото пресуда изврши. С обзиром на то други законик у н Демин 
не би пристав успео, налаже извршне функције на лок 


| ве и књиге своје, 
нистративне власти. „Судије куде посилају приста 

аште кто пречује и одбије пристава, да пишу судије књигу ћефали- 
јам и властелом у чијеј буду државе они-зи преслушници, да саврше 
за то-зи власти што пишу судије. Аште ли не саврше власти, да се 
кажу како преслушници“ (чл. 178). 

Пошто су глобе сачињавале скоро 50% постојећих казни, за 
извршавање пресуда по кривичним делима, која су се кажњавала 
глобом, постојали су специјални јавни органи – глобари, на које 
наилазимо још пре Законика (Нов., Спом., 644, ХШ). „Глобарије“, 
вели се у Законику „који стоје при судијах што осуде судије и 
уписавше даду глобарем, те-зи глобе да узимају глобарије. А што 
се осуде судије и не даду уписавше глобарем, да несу вољни 
глобарије ништа забавити никому“ (чл. 188). Сигурно су се због 
самовлашћа могли глобари тужити исто тако, као што и пристави. 
Нарочита институција глобара била је изазвана тим, што нису се 
глобе вероватно плаћале одједном, него у ратама, или бар у 
одређено време, као што и сваки данци. 

О извршивању осталих пресуда нема у Законику специјалних 
прописа. Ту је сигурно важила уобичајена пракса, чији трагови 
нису се сачували у споменицима, који су до нас дошли. 

изам 17, 177. 
извољеније 48. 
извршење пресуде 219-221. 
издава 104. 
иконом 17, 18, 21, 22,96,99. 138 141. 
имање (иманије, именије) 3, 29, 50, 
63, 64; – прикијско 50. 
имати 20, 65, 73, 79. 
име купно 22, 99; – манастирско 22. 
имунитет 135. 
Іпѓапта (таг) 8. 


иноверац 9, 209. 

инокоштина 51, 54. 

инорија 48. 

иночаствујушти(]) 13. 

инстанције судске 165, 170. 

интервенција 104. 

ипотес 73,91, 207. 

искати 27, 35, 36, 50, 58, 62, 111, 113, 
152, 178, 179, 180, 202. 

искупити 111. 

испланиновати 89. 

исправе 206-208. 

исправити (исправљати, исправље- 

ње) 9,96, 152, 155, 157, 169 175, 221; 
– се 151. 

испросити 37, 99, 103. 

испрошеније 104. 


Јединак 56. 
јемац 220. 
јеретик 8, 10, 48. 


, јестаство женско 50. 


Јудеанка 48. 
Јудејин 48. 
јипзаспо 129. 


јиг ћаегеднапит 34; – ргойтеѕеоѕ 
111. 


К 


Казнац 50, 60, 97, 102, 172. 

калуђер 8, 13, 14, 135, 138. 

калуђерица 14, 37. 

камата 13, 115. 

каматник 115. 

канон 13, 134. 

капа 3. 

катун 53, 54, 57. 

квалификација сталешка 10. 

келија (ћелија) 20-21. 

кефалија (ћефалија) 17, 138, 139, 
146, 149, 153, 154, 165, 166, 167, 168, 
170, 176, 180, 181, 201, 221. 

клетвеници 200-203,209, 213. 

клир (клирос) 114, 132, 145, 146, 168. 
кнез 55, 144, 153, 166, 167. 

књига 122, 176, 182; - запис(а)на 


203, 208: - милосна 103, 104, 204, 
206; - судијина 156, 170, 175, 182, 


202, 208, 219, 221; – царева (царска) 
73, 91, 132, 140, 181, 207, 208. 

козмик 134. 

комат (комад) 18, 31, 61, 73, 96, 98. 

коморник 203. 

конзул 148—149. 

конјуратор 217. 

конфискација 94, 105, 221. 

коњ 42, 111, 139, 145, 152, 154, 171, 
193, 194, 196, 199, 205; - полични 
192. 

котао 191-196; 202, 212. 

Котор (Которани) 9, 26, 154. 

крађа 139, 197. 

крајиште 140. 

краљ 12, 36, 138; – свети 9, 42, 158, 
166, 209, 210. 

крв 142, 143, 153, 154. 

кривац 185, 219. 

Крмчија 131. 

крст 109.. | 


ктитор (хтитор) 18, 19, 32, 97, 98, 


133; -ктиторов закон 98. 
ктиторство (хтиторство) 58. 
кћи 58, 59, 95, 98, 109, 119, 121. 
куп 61, 104. 
купац 111. 
купеница 32, 68. 
купеничије 32, 68. 


купити 18, 31, 32, 41, 54, 58, 76, 105, 


106, 111, 205. 
купља 50. 
купљеније 104. 


купљеница 27, 30, 32-37, 40, 41, 50, 


64, 65, 82, 83, 106. 
куповина 105-111. 
куратор 107. 


кућа 10, 14, 17, 15, 29, 45, 51-64, 162, 


182, 198. 

Лаз 38, 86-88. 

Латинин 153, 199, 213, 214. 
ледина 88. 

ливада 38, 57, 79, 87, 98. 
лихва 13. 

лихоимац 14. 


лице 11, 167, 183-184, 187, 192-193. 
212. 


ловиште 17, 158; - зверино, 38, 
рибно 38. 
Іоса сгедібійа 174. 


Љ 


Људи 20, 21, 30, 38, 39, 40, 41, 54, 57, 
26, 59, 66, 68, 79, 80, 106, 112: – 
вешти 203; - властељсти 211: - 
добри 203; - достоверни 203; - 
жупски 32, 50; – земљани 32, 64, 75: 
– краљевства ми 211; – мали 62; – 
средњи 209; – црквени 19, 32, 50, 
93, 138, 139, 161, 176, 211. 


М 


Мајстор 12, 56, 65-66, 122. 

та ов (та тп) 171. 

малолетник (малолетство) 5, 6, 7. 

манастир 15, 16, 76, 95, 136, 165; - 
као правно лице 14-22; - као 
правни објект 29-31. 

мати 30, 35, 51, 28, 59, 60, 50, 81,97. 

мач 93. 

међа 8, 9, 15, 22, 27, 38, 39, 40, 41, 57, 
60, 66, 69, 73, 77, 81, 83, 87, 89, 91, 
98, 105, 110, 158, 202. 

међник 119. 

мена 115. 

меропах 4, 11, 12, 46, 57, 68, 69, 70, 
71, 72, 74, 81, 143, 155, 170, 220, 221. 

меропшина 94. 

меропшић 12, 57, 122. 

место 39, 46, 57, 59, 74, 82, 84, 88, 94, 
95,98; – отчино 122; – паричко 83, 
116; - црквено 84, 98. 

метехати 17, 61, 62, 78, 79, 81, 84, 97, 
167. 

метох (метохија) 16, 17, 19, 20, 21, 
23. 57, 83, 94, 97, 107, 136, 139, 158, 
164, 196. 

милосник 104, 204. 

милост 9, 44, 59, 61, 78, 79, 80, 95, 96, 
104, 115, 142, 160, 204, 206, 207, 218. 

митрополија 19, 22, 24. 

митрополит 19, 24, 61, 74, 88, 114, 
116, 117, 132, 138, 139, 146, 196. 

млад (младији) 7. 

младеначниј вазраст 7. 

млин 29, 35, 38, 40, 41, 58, 59, 68, 74, 
80, 81. 87. 

молебник 13. 

монах 15. 

муж 43, 44, 48, 49, 50, 51, 182, 185. 

мужити (омужити) се 43, 79, 97, 209. 

мушкарац 5, 7, 43, 122. 


Н 


Наводчија 189. 
најезда 220. 
најемати 13. 
налогија 109. 
наместије 65, 68. 
напојиште 98. 
населеније 60. 
насељеник 13, 69, 82, 131. 
наследно право 118-122. 
невера 136, 145, 152, 154, 190, 221. 
невест 46. 
невоља 74, 142, 160. 
неврежденни 78, 
недорастши(]) 7, 13. 
немоштни 133. 
неотјемљемо 73, 77, 79, 96. 
неотуђивост 32. 
непоколебимо 18, 33, 78. 
непотворимо 78. 

непотворно 77. 

непреложно 18. 

неприкосновеност својине 67—68, 
94. 

неразоримо 77. 

номик 110, 208. 

Номоканон 130, 131. 

нужда 18, 30, 35, 41, 58, 114. 


ь 


Њива 40, 41, 42, 58, 59, 60, 61, 79, 83, 
91, 93, 108, 111, 117, 121. 

њивије 30, 38, 59, 64, 66, 70, 94; - 
црквено 87. 


о 


Обладати 61, 62, 75, 79, 95, 96, 98. 

област 17, 20, 22, 30, 38, 59, 93, 99, 
104, 106, 138, 156, 167, 168, 169, 170; 
- духовна 31, 114, 135. 

областан 41. 

обличеније 192, 193, 212. 

обретељ 86. 

овоштије 81. 

огњиште 63, 64, 70. 

оградије 57. 

одакљнути се 200. 

одбој (отбој) 138, 187, 221. 

одржај 91, 111. 

одумртан 121. 

околина 25, 27. 

окривити 209, 211, 213. 

окупација 9, 25, 86; в. заузимање 

опаданије 187, 190. 

оправа 195, 202. 

оправданије 42, 110, 153, 175, 179, 
195, 202, 205, 208, 212, 221: – судаб- 
но 156, 179. 

оправити (оправљати) 194, 195, 202, 
205, 209, 211, 212, 213, 214, 219; – 
криво 213. 

оправчија 192, 209. 

ораније 9, 56, 73, 91. 

ортаклук 117-118. 

ослух 43, 44. 

остава 117. 

осудити 176, 220, 221. 

отац 34, 51, 52, 54, 55, 57, 58, 60, 62, 
63; – свети 14. 

откуп 35, 36, 79; – иномиков 59. 

откупити 30, 31, 84, 99, 106, 108. 

отпарчија 188, 190. 

отпирати (одапрети) 6, 41, 63, 188, 
189, 190, 214. 

отрок 3, 33, 40, 49, 60, 70, 71, 74, 115, 
142, 172; - властеоски 5, 160, 161; 
- игуманов 140, 171, 172. 

отстајати се 135, 204. 

оттес (одтес) 12, 23, 38, 60, 66, 87. 

отуђивање 18, 35, 36, 37, 50. 


П 


Панађур 107, 167. 
парац 162, 163, 170, 188, 189, 190, 
208. 
парик 39, 116. 
парчија 188, 190. 
пасиште 26, 38, 69, 87. 
патријарх 19, 23, 24, 114, 132. 
патријаршија 22, 23, 24, 30, 31. 
рашштопшт 34. 
паша 26, 38. 
перивољ 41, 59. 
периор 38, 77, 87. 
петиција 104. 
печаловник 7. 
печат 174, 176, 181, 182, 184, 186. 
пизменик 209, 215, 217. 
пирг на Хрусији 20-21. 
писаније 208. 
планина 25, 29, 38, 74, 87, 88, 89, 90, 
98. 
племенштина 36. 
плен (пленити) 85, 107, 111, 156, 201. 
плод 39, 91. 
плуг 12. 
повеленије 61, 78, 104, 135. 


подати 103. 
подложити 23, 50, 61, 64, 75, 84, 101. 
подораније 116. 
подружије 60, 97. 
позивање на суд 49, 132, 154, 160, 
162, 167, 170, 172, 175, 176, 181-185, 
204. 
појас 100, 121. 
поклад 117. 
поклон 101-105. 
поклонодавац 79, 80, 81. 
поличије 192; – истино 192, 209. 
полуверац 10, 48. 
Пољица (Пољички статут) 34, 36. 
пољице 69. 
Пољска (пољско право) 11, 28, 34, 
155, 158, 171, 183, 191, 198. 
пољубити 41. 
помагачи код заклетве 198, 199, 
200, 212. 
помен 59. 
померопшити 12, 93. 
поп 12, 13, 30, 31, 39, 40, 56, 57, 60, 
66, 108, 209, 211. 
поповић 57, 122. 
пород 61. 
порота 194, 195, 200, 201, 209-218; – 
доказна 216, 218; – мешовита 153, 
154, 210, 214; – оптужна 216; – пре- 
судна 216. 
поротник 8, 169, 192, 200, 201, 209, 
211, 212, 215. 
послух 138, 186, 187, 205. 
поступак 177-181; - кантрадик- 
торни оптужни 179, 180, 202, 215; – 
инквизициони 179, 180, 184, 209. 
посудити 139, 165. 
потварати (потворити) 62, 67, 84, 
95, 149, 207; – се 42. 
потвор 173, 175, 196, 199, 219, 221. 
потврждати (потврдити) 62, 95. 
потписати (подписати) 33, 76, 78, 
79, 97. 
потпланије (подпланије) 38. 
пра 136, 154, 158, 179, 181, 189, 190, 


195 

я аа чо 


191,203, 214. 
правда 5, 18, 19, 28, 31, 39, 77, 100, 
136, 160, 162, 178, 179, 180, 220; - 
всака 138; ~ царска 16, 136; - 
црковна 16, 136. 
правило 39. 
правина (правине) 21, 30, 38, 39, 57, 
25, 59, 60, 69, 73, 77, 79. 50, 51, 106. 
право градско 11; - земаљско, 11; 
– сеоско 11. 
праунук 53. 
прахтор 172. 
преданије 43, 78, 102, 130. 
предстајник 144. 
презвитер 13. 
прејем људски 142, 143, 154. 
прекуп 32, 36, 111-113; в. преча куп- 
ња. 
прекуповати 13. 
премићурија 144. 
преније суда 215. 
преслушник 221. 
престанак својине 92-95. 
престој 138, 184, 187. 
престол 23. . 
преступљеније закона 44. 
пресуда 162, 164, 167, 204, 208, 
219-219. 
претворити 206, 221. 
прети (прети се) 6, 136, 138, 139, 
145, 149, 151, 154, 161, 173, 189, 190, 
192, 202, 208, 214, 220. 
преча купња 111-113; в. прекуп. 
прибављање својине 85-91, 193. 
пригоњеније 41. 
придати 39. 
приженити се 52, 53. 
признање 206-209. 
Призренска тапија 108-111, 208. 
прикија 27, 33, 49, 50, 51, 64, 65, 75, 
82. 83,93: -- тастна 50. 
прикисати 73, 109. 
приложеније 101, 102; – самовољно- 
је 41. 
приложити 16, 22, 37, 39, 40, 41, 57, 


59, 61, 62, 66, 68, 76, 77, 78, 79, 81, 
99, 101, 102, 104. 

приносити 101. 

приношеније 65, 95, 101. 

приплод 39. 

присведоковати 42, 201. 

пристав 49, 158, 170, 171, 172—176, 
181, 182, 183, 191, 192, 200, 203, 205, 
208, 219, 221. 

пристављеније 7, 13. 

приставник 7. 

притежити 37, 99, 101. 

притесати 114. 

прича 189, 190, 191. 

причатник 13. 

провод 136, 139, 145, 153, 154. 205. 

прогон 98. · 

продавати (продати) 30, 31, 34, 37, 
48, 50, 60, 62, 64, 75, 83, 84, 106, 108, 
109, 121. 

продавчија 111. 


продаја 3, 8, 31, 40, 50, 105—111. 


проданије 50. 

променити 31. 

пронија 50, 83, 95, 96. 

простити 49. 

прот (прота) 16, 20, 136. 
протосеваст 32. 

прошеније 16, 78. 

пунолетник (пунолетство) 5, 6, 7. 
пустош 193. 


Р 


Работа 17, 55, 56, 70, 71, 94, 112, 173, 
192, 196. 

работник 17, 56, 64, 66, 70, 75, 84, 94, 
122. 

разбој 45; – владичански 154. 

развод 43, 134. 

размена 58, 60, 113-115, 118. 

размирије 93. | 

расипати 50. 

располагање 37, 64, 75-80. 

расправа 181, 189-192, 204. 

расправити (расправльати) 170, 199. 

распуст 31, 44, 45, 46, 114, 135. 

распуштати 45. 

растежити 86, 98. 

растребити 86, 87, 09. 

расудити 170. 

расужденије 43, 114. 

регалије 39, 74-75. 

резервата државног суда 137, 138, 
139, 142, 153, 154 160, 205. 

релација 159, 160, 162—164. 

роб 107, 115; – аграрни 4; – дворски 4. 

род 22, 34, 39, 51, 57, 58, 59, 61, 62, 63, 
66, 78, 95, 98, 118, 120. 

родим 35, 36, 58, 62, 63, 79, 105, 209, 
215,217. 

родитељи 60. 

родство 30. 

рота 198. 

рука 138, 185—198. 

Русија (руско право) 34, 36, 47, 72, 
130, 171, 198. 

Руска Правда 4, 120, 194, 198. 


С 


Сабор 18, 20, 22, 37, 69, 158. 

садити (посадити) 4, 74, 58, 90. 

садружити се 117. 

самосуд 178. 

самохотију 41. 

Сасин (Саси) 9, 75, 90, 91, 149. 

свадба 47. 

сватвица 43. 

сведок 42, 110, 158, 200, 201, 202, 
203-206, 208, 213. 

сведоџба (сведочба) 202, 203-206, 
214,219. 

светац као фигура правног лица 
15-17. 

светитељ 43, 48, 134, 186. 

свита 121. 

свод 85, 153, 154, 193-194, 199, 205, 
212. 

сводник 193, 201. 

Р о 


својачин 84. 

својина 65—73, 73-84; - земљишна 8, 
18, 25, 71; - потчињена 87. 

себар 11, 56, 57, 66, 185, 212. 

себрдије 209. 

севаст 136, 165, 166; – градски 172. 

седеније 115, 116. 

селиште. 17, 39, 58, 59, 73, 79, 103, 
121. 

село 2, 12, 16, 17, 20, 21, 22, 25, 26, 27, 

29, 35, 38, 47, 48, 53, 58, 59, 64, 69-72, 

91, 64, 94,95, 98, 121, 183; – баштино 

59, 60, 77, 81; – меропшино 144. 

сенокос 38, 41, 37, 59. 

сестра 58. 

сестрић 52, 38. 

сила 41, 77, 116, 117, 156, 220. 

син 12, 40, 49, 50, 52, 55, 56, 58, 59, 60, 
61, 62, 63, 66, 68, 78, 95, 98, 102, 109, 

121, 122; - мали 189; – попов(ски) 
12. 27. 122. 

синор 110. 

сирота 5, 121, 189. 

сједињење 20, 22. 

слепац 133. 

слобода (свобода) чиста 33, 76, 77. 

слово прељубодејно 43. 

службеност 21, 97-98. 

смесништво 34, 37. 

сметње брачне 10, 43, 48. 

смрт 95, 96, 97, 98, 118. 

снаха 50. | 

сокалник 12, 56, 57, 122; - судијин 
А. 

сокалничић 57, 122. 

способност пословна 3, 5, 6, 7, 11; – 
правна 3, 8, 9, 10, 11, 12, 13, 14; – 
процесна 3. 

спрега 118. 

Србин 46, 151, 153, 154, 209, 213, 214. 

сродник 111, 112. 

сродство 35. 29. 

стане 149-152, 314, 217, 220; = 
велики 150, 153; – мали 150, 153. 

станик 143-144, 158, 179. 

старатељство (старатељ) 7. 
старац 8, 18, 20, 22, 37, 59, 83, 99, 139, 
141, 158, 165, 200. 
старина 41, 42, 111. 
стариник 46. 157, 158, 200, 201. 
стас 17, 39, 84. 
ствар бестелесна 40;— главна 38; - на- 
ђена 86–86; – споредна 38. 
стежаније 13. 
стиштник 55, 56, 118. 
страж (стража) 181, 201; – граду 
172. 
странац 8, 9. 
странни 133. 
стриц 55, 58. 
сувласник (сувласништво) 14, 21, 
22, 34, 59, 69. 
суд 9, 41, 100, 110, 138, 139, 143, 151, 
152, 153, 155, 157, 158, 163, 164, 165, 
175, 177, 178, 179, 180, 181, 183, 185, 
212,217, 219, 221; – Божји 194-198, 
212; – велики 163, 170; – владаочев 
132, 154, 157-160, 162, 170; – војни 
155-156; - големи 156, 164, 196; – 
дисциплински 131, 132; – државни 
154-157; – за странце 147-149; –. 
конзуларни 148-149; – копни 171; 
– краљев 138; – мали 156, 164, 196; 
– мешовити 152-153, 154, 210, 
214, 217; – на двору владаочевом 
161-162, 170; - опћи 141, 149, 
177, 220; - патримонијални 131, 
135-144, 153, 154; - сталешки 131, 
132, 133, 144-149, 153, 154; - царев 
109, 147; - црквени 109, 129-135; 
147. 
судац 28, 152, 166, 220. 
судба 195. 
судија 62, 138, 139, 141, 142, 143, 149, 
151, 154, 156, 158, 163, 165, 166, 167, 
169, 170, 173, 175, 176, 181, 183, 185, 
195, 214, 215, 220, 221; - васеленски 
146; - вели 166, 172; - всаки 157, 
168, 218, 219; – градски 166, 172; - 
дворски 161-162 172; - жупски 

166, 172; - мали 166, 172; - свој 170; 
- српски 152, 166. 

судити 191, 208, 213, 218; - 
криво 213. 

судиште страшно Христово 16. 

судство 147. 

сумеђник 109, 111, 113. 

супарник 16, 188. 

супарница 16. 

супликација 161. 

сусед 111, 157. 


с 


Тав(б)уларија 208. 

таст 57. 

тастнина 49, 50, 60. 

тат 17, 85, 140, 142, 143, 154, 179, 180, 
181, 193, 199, 200, 201, 205; – коњ- 
ски 45; – облични 192. 

тврд (тврдо) 18, 25, 33, 64, 73, 77, 78. 

тежати (тежити) 116, 117. 

тепчија 172; – мали 172. 

тестамент 134, 

типик Карејски 20; – Хиландарски 16. 

тиун 4. 

травнина 89. 

трг 75, 85, 86, 90, 107, 108, 147, 153. 

трговац 209. 

требити 86, 88. 


У 


Убози 19, 43, 133, 155, 157, 169. 

Угарска 155, 196, 197. 

удава 138, 152, 177, 187. 

удовица (вдовица) 50, 51, 58, 109, 
121, 189. 

уживање 74-75. 

ужитак 51, 95, 96, 97, 98, 104. 

узданије 191, 197. 

уздарје 104. 

узети 11, 81, 220, 221. 

узљубити 48. 

узурпација 93, 94. 

ујемчити 220. 

умирити 209, 211. 

умртије 9, 73. 

унук (унучад, унуче) 52, 53, 60, 105, 
119. 


упрети 190, 220. 

упрошеније 47, 61, 78. 

урвати 178. 

уредник 203, 204, 205. 

урок 219, 220. 

устав 43, 78, 101-102; – црквени 130. 
утврдити 77, 80. 

утвржденије 21, 30, 33, 78, 79, 97. 


Ф 


Фалсификовање 107. 
Пае5 рибіїса 173, 181. 
фунн45. 


Х 


Харизати (харисати) 30, 33, 34, 75, 
76, 97, 109. 

хлеб 29, 63, 64. 

хора 59, 83, 84, 171. 

хотеније (хтеније) 30, 33, 34, 35, 41, 
58, 59, 74, 76, 77, 79, 80, 81, 88, 89, 
96, 114, 115, 156, 158. 

храм 14, 15, 21, 23, 38, 59, 77, 96. 

храна 68, 79, 97. 

хранити се 79, 95, 96, 97, 133. 

хрисовуља 20, 37, 38, 39, 61, 64, 67, 
77, 78, 83, 99, 103, 104, 158, 171, 207; 
- баштинска 206. 

христијаница 10, 48. 

христијанство 46, 48. 

хромац 133. 


Ц 


Цар 139. 

царина 32, 193, 199, 205. 
цариник 153, 167, 193, 199, 205. 
цена 108, 109. 


црква 12, 19, 23, 24, 25, 33, 35, 57, 62, 
74, 81, 89, 97, 106, 132, 135, 211; – 
баштина 19, 30, 59, 61, 78; – велија 
25; – велика 24; – као правно лице 
14-22, 25; - као правни објект 
29-61; – царска 25. 


Ч 


Част грађанска 7, 8, 10. 

чедо 60. 

челник 144, 172. 

чељадин 152, 154. 

Чешка (чешко право) 11, 34, 100, 
155, 158, 191, 198, 203, 204. 

човек (чловек) 17, 28, 39, 40, 68, 79, 
138, 153, 154, 156; – архиепископов 
23; – веровани 201; – добри 8, 18, 
158, 200; – достоверни 157, 200; – 
метохијски 54, 60, 76, 106; – сваки 
40; – туђи 74; – црквени 42, 93, 111, 
135, 138; – чији 40. 

чрнац 19. 


Штета 26. 
шурак 57. 

